
Vaižgantas 


Šitie feljetonai buvo surašyti daugiausia 1919 m. ir išspausdinti „Nepriklau- 
somojoje Lietuvoje“ Vilniuje ir „Ganytojuje“ Kaune, vienas „Tautoje“ ir vienas 
„Tretininkų Kalendoriuje“ 1924. Paskutiniuoju du parašyti 1924 m. katalikų 
žurnalui, bet jo nepriimti, tai dar nespausdinti. Žemaičių vyskupijos Ordinariatas 
šitą knygutę priėmė maloningai. 


RYŽKIS, NESIDAIRYK! 


Pirmučiausia reikia tavo pasiryžimo: 

- Aš - tai - padarysiu! 

Tark tai taip tvirtai vyriškai, kad visi, tave išgirdę, pasakytų: 

- Taip, jis tai padarys, nes jis — vyras! 

Tu, brolau, nemanyk, jog kas nors pasaulyje savaime darosi 
dvasių srityje. Net ir ne dvasių. Tas pats turtapalaikis, geras 
pasitūrėjimas, ar tau savaime, nekviečiamas ateina? Oi, ne! Kiek 
ko pasitieksi, tiek to ir turėsi. Nieko daugiau. Dvasios turto tiek 
pat: kiek pats save persilauši ar kitiems nesiduosi perlaužiamas, 
toks ir būsi. 

Stodamas į baigiamąją specialę auklėjimo ir mokslo įstaigą, 
ketindamas pats specialistu tapti, vyriškai pasiketinęs pasiekti 
pasižymėtojo galo, iš pat pradžių imkis darbo tokiuo pasiry- 
žimu, lyg tau per tuos kelerius metus visai nebetektų svyruoti 
dėl savo pašaukimo. Tu svyruosi ir, labai galimas daiktas, kito 
ko stversies. Vis dėlto šiandien eik tokiuo atkakliu pasiryžimu 
pasidaryti ir šioje specialybėje —- vocatus!, idant nebereiktų išstoti. 

- Aš - tai - padarysiu! 

Niekai tas vyras, kurs imasi darbo abejodamas: 

— Kažin gi? Kur čia man! Ne tokių buvo, kurie ėmės ir ne- 
tesėjo... 


Jei šitaip kirtėjas svyruotų, neužsimotų kirviu ant šimtamečio 
storaliemenio medžio. O tuo tarpu ištisi miškai virsta po kirviais 
tų, kokių visą kapą nugultų ir sutriuškintų tik vienas tas augme- 
nyno milžinas. 

Su vedega ir su kastuvu ateina žemės vabaliūkštis žmogėnas 
į ištisą kalną. Rieškučias tepasemia, o darosi gilūs tarpukalniai, 
kiaurakalniai ar visai jų nebelieka. 

Pasiryžimas, ištvermė, darbštumas kalnus pakiloja. 

Tikėk savo pajėgomis. Žinok, jos didesnės už garo, elektros ir 
sprogstamosios medžiagos pajėgą. Nėra tokio daikto pasaulyje, 
ko žmonija užsimetus nepadarytų. Aš neesu tikras, jog Žemės 
žmonės niekados nesusikalbės su Marso žmonėmis, jei jų ten yra. 

Lėti lietuviai, o žiūrėk, kokią milžinišką kovą dėl savo kultū- 
ros yra pakėlę ir - laimėję, galima sakyti, žaisdami, viena savo 
dvasia, nepavartodami jokių kitų ginklų. Kokią milžinišką kovą 
dabar štai kelia dėl savo nepriklausomybės ir, dabok, - vėl laimės! 

Tikėk savimi, jaunas lietuvi visuomenininke: tau skirta žymi 
vieta eilėje kultūrinių tautų. Norėk —- padarysi. Tikėk - įvyks. 
Žydai įsivaizdavo save pasaulio viešpačiais, rinktine tauta, ir jie 
darosi viešpačiai. Ne savaime - savo pastangomis. 

Kibk į darbą, kaip anglų mastifas?, kurs kad įkimba, papjauna 
arba pats pastimpa. Galbūt kad tame darbe ir tu galą gausi, 
neišvydęs savo darbo išdavų. Nesigriausk: tai, ką būsi padaręs, 
bus tau pakaktinas atlyginimas. 

Tegu antras toks, kaip tu, tiek pat ar net daugiau padaro; tre- 
čias, dešimtas, ir paskutiniojo galo tesusilaukia dvidešimtasis. 
Manai, jis bus labiau už tave patenkintas? Niekados! Pabaigtas 
darbas - nebegyvas; iš gyvenimo srities jis pereina į istoriją; jos 
įdomaujama žinoti, tik ja nebegyvenama ir nebesisotinama. 
Klystų, kas manytų pabaigtą darbą juoba patenkinant neg tebe- 
dirbamą. Pabaigei, apžiūrėjai, sumetei ir - užmiršai dėl kito 
darbo. Paginėjai, nutraukei. Tai temalonu, kas tesiasi, kas ten- 
kina, visą laiką dirbant. 

Dirbdamas tu esi pilnas daug didesnių vilčių ir išdavų, neg 
jų susilauki. Tai ir tenkinkis juoba platesniais savo norais, ne 
siauresniais rezultatais. 

Griebk vis plačiau, idant daugiau liktų. Vertelga, jei verčias 
šimteliu, rublius tepelno; jei verčias tūkstančiu, jau šimtus pelno. 
Rezultatai sulig apyvarta. 

Tavo apyvartos kapitolas - tavo dvasia. Tik toks skirtumas: 
paprastojo kapitolo iš šalies tepadaugėja, o dvasios kapitolas — 
iš savęs, kaip kefyro grybelė. Tik reikia įmerkus laikyti grybelė į 
virintą vandenį, idant nebūtų jame svetimų bakterijų ir laisvės 
tebūtų toms vienoms kefyrinėms; sielą merk į gryną jausmą, 
širdies tyrybę, gerai išvirinęs ją savo pasiryžime, idant visa, kas 
pūdo, kas žmogaus energiją stabdo, būtų panaikinta; pirmon 
galvon egoizmas ir lytiniai palinkimai. 

Juo nedrąsesnis tavo aukštų idealų siekimas, juo drąsiau vins- 
ta kūninis egoizmas. Aukštybių ir platybių idealiniai siekimai 
rangčiojasi su gyvuliniais žemybių ir siaurybių gaivalais. Drau- 
gėje netarpsta, tik arba vieni, arba antri nukalėja priešą. Dabok, 
padėk pasistiepti idealui, idant nukalėtų kūną, ne antraip! 

Žmonės remia savo laimę gyvulio patenkinimu. Vokietį pa- 
tenkinąs „pilnumo jausmas“ pilve, kad ir jis būtų per pusę me- 
džio pjaulais prikimštas. Taip patenkinta esti ir karvė. Dar la- 
biau: ji daugiau įėda ir perdirba. „Laime“ žmonės vadina ypač 
lytinį patenkinimą. „Panis et venerea“3 - įgimti dalykai; gal net 
būtini; vis dėlto arba visai išvengiami (venerea), arba suma- 
žinami (panis — duona). Ar šiaip ar taip tai dalykai antriniai, 
žemosios rūšies. 

Pirmosios, aukštosios rūšies dalykai - sielos, idealo, plačiųjų 
sričių norai, ne tai, kas vienan pilvan pareina. Manai, iš tų aukš- 
tesniųjų dalykų mažesnis patenkinimas neg iš materialybės? Tik 
atmink, ką jauti, kaip tau plečias širdis, kai pasiseka gražiai 
mintys išdėstyti ir bedėstant jos tavo akyse, bet lyg ne iš tavęs, 
bent ne tavo valia, čia pat plečias ir tave patį stebina. Tik atmink, 
koks tu puikus esi, ir to jausmo tau ilgam užtenka, kai tau sekas 
nugalėti priešininkas susirėmus; kai tau sekas rasti naujų, jam 
nežinomų argumentų, labiau užveržti tavo logikos mazgas; kai 
tu raštu ar piešiniu padarai technikos, architektūros ar dabos 
projektą, ir tai pagiria, bent tavo idėją seka ir galvoja specialistai; 
kai tau sekas raštu ar varsomis vaizdas piešti ir reginiai, tipai 

pinas į vieną harmoninį paveikslą; kai visuomeninis tavo darbas 
ima vaikų (filijų) turėti - plėstis ir šakotis; kai tu viską veiki. 

Aš tave tikinu, ir tu negali man nepritarti: kūrybos, kreacijos 
veiksniai velkas su savimi lygius patenkinimo elementus, ar jie 
būtų kūno ar dvasios gimdymai. 

Aš čia tekalbu ir tekalbėsiu apie vienus dvasios darbus. Jiems 
dirva ir pagrindas dygti, želti ir tarpti yra - ryžimasis: 

—- Aš- tai - padarysiu! 

Pasiryžai, užsigeidei, pliaukštelėjai delnan: 

- Taip turi būti! 

Ir tu jau - kūrėjas. Jau tu dieną naktį suksi sau galvą, kaipgi 
tai padarius? Griebsies šio ir to ir pats nepajusi, kaip tapsi šakotas 
veikėjas, tiek neramus, tikriau - susirūpinęs, jog nė laiko tau 
nebebus pagalvoti apie žemybes (panem et venerea) ir joms 
pritarti. Ir vis dėlto labiau patenkintas, nes dvasios kūrybos 
veiksmas tęsias ilgai, kąsnis gi, gurkšnis ar kits kas — tik tai 
akimirkai. 

Ryžkis tat, Jaunas Lietuvi! „Derzaj'* dvasios srityje: būsi ir 
pats laimingas, ir kitus palaiminsi! 


NUGALĖK TINGINĮ! 


Pirmiausias ir galingiausias pasiryžimo prieštarautojas tai — 
tinginys*. Kaipgi žmogus ryšies, kad nepaslenki? Ag gerai būtų 
šis tas padarius; kad ir štai šventu tapus, tik kad tingi. Nori ir 
nenori tinginys. Jei tinginio nenugalėsi, tinginys nugalės bet kokį 
tavo pasiryžimą. 

Tinginys - vyriausia tautinė mūsų jeibė ir negarbingiausias 
mūsų būdo savumas. 

Negerai, kad mes esame grynų žemdirbių tauta, kuone be 
priemaišų. Sunkus žemės kilnojimo darbas daro mus lėto tempo 
žmonėmis. Ūkio darbuose temperamento neparodysi: arba pa- 


*Aukštaičiai tuo vienu žodžiu vadina tinginį žmogų ir jo tingėjimą. 

dargą pagadinsi, arba pats trūkį gausi. Gerai būtų, kad ūkio 
darbus per kurį laiką pakeistume miestiškais amatais, kur maši- 
nos sparčiai dirba, ir tu, nori nenori, turi jomis sekti. Tai išjudina 
lėtumą, ir, sugrįžę prie ūkio, bene padirbėtume kiek tiek spar- 
čiau. Bent kitur tie patys žemdirbiai daug vikresni, ar tik taip 
rodos, nes darbštesni? 

Kad netingėtume mes, ūkininkai, dvigubai daugiau padirb- 
tume, dvigubai turtingesni būtume net tomis pat politikos ir 
ekonomijos sąlygomis. 

Kad nebūtume tingėję, visa mūsų paviršutinė kultūra būtų 
jau aukštai pakilusi. Mūsų ūlyčios purvinos, kad nepaslenkame 
dyku laiku žvyro prisivežti. Mūsų gryčios drėgnos, pilnos šuto, 
nevalyvos, storai užšąlančiais langais iš vidaus, greit supūvan- 
čiomis sienomis, kad šeimininkės viską lieja sau čia pat po kojų. 
Kaipgi oran bet pamazgėlę išneš išlieti, kad jų taip daug, o per 
namelį - visi trys žingsniai? Tiesa, būtų galima tam tikras indas 
už gryčios durų namelyje pasistatyti, ale gi tu susiprask, kad 
geras. Dėl to pat ir su namų gyvuliais broliaujamės. Kaipgi jiems 
jovalą į tikrąją jų stanciją, kiaulidę, neši, kad galima jie į savo 
stanciją, gryčią, atsikviesti, idant čia mums panosėje pasmirdėtų 
ir po kojų priterštų. 

Galvų apgarinimas, vaikų nykimas - vis dėl to nevalyvumo, 
išaiškinamo nepaslinkimu, bet neišteisinamo. 

Daug ko mes iš senųjų kartų esame paveldėję, drauge su kū- 
nu — ir dvasios tingumą. Tik jei mūsų tėvai ima bent namų ruo- 
šoje ir liuoboje nebevaduotis tinginiu, juoba jaunuomenė nebe- 
galijuo vaduotis bet kokiuose savo žingsniuose. Ypač šiais laikais, 
kada eina prie tokio darbo sutvarkymo, kad nebežūtų veltui nė 
vienas pajudėjimas, nė vienas rankų mostelėjimas. Pramonėje 
tėra vienas obalsis: greičiau, greičiau! daugiau, daugiau! Dirba 
rungčiomis, tai tas laimėja, kas daugiau ir geriau padirba. 

Patarimas: festina lente - skubėk palengva - visai nereiškia 
mūsų: dirbk atsileidęs, ir tiek, kiek tam kartui tėra reikalinga. 
Festina lente - nereiškia, daryk tinginiuodamas, tik - dirbk neat- 
sileisdamas, nors ir palengva; sistemingai daugiau padirbsi, kad 
ir negreituoju. 

Ėjo Kiškis ilgakiškis sykį su Ežiu lenktynių. Liuokt liuokt 
Kiškis po sieksnį vienu šuoliu, ir nebeliko bematyti Ežio. Kol jis 
atropos atpuškės, aš galiu pamiegoti ir tai pirmas nubėgsiu. Sakė 
Kiškis, prigulė paežyje ir užmigo. O Ežys ruseno ruseno ir pir- 
mas atbėgo į vietą, Kiškiui dar nepakirdus. 

Tinginys - mūsų sielos vijoklis; apipina visus mūsų ketinimus 
ir nebeleidžia jų realizuoti; liepia vis rytdienai atidėlioti, kol visai 
nepereina noras. Morgen, morgen, nur nicht heute, sprechen 
immer faule Leute!. 

Moksle, kaip ir pramonėje, eina tokių pat rungtynių, tik daug 
garbingesnių, nes ne vienų pačių naudai. 

Ar mes galime išlaikyti tas rungtynes? Ir labai galime, tik 
netingėkime. Mes, lietuviai, moksle esame tiesiog universalai. 
Visa ko pramokstame be galo lengvai, tik ir be galo sekliai. 

Kalbų mums pramokti - dykas galas. Mūsų kalbos organą yra 
padariusi harmoninga ir skambi lietuvių kalba. Dykas mums 
galas ištarti sunkiausius svetimus garsus. Mūsų kalbamosios sty- 
gos muzikalės, jų nevaržo joki garsų švagždėjimai, gargaliavimai, 
ankštumai. Mes girių, laukų šaukėjų, dainininkų tauta. Atmintį 
mes turime gyvą, sujamią ir laikančią suimtuosius dalykus. Ir vis 
dėlto mes kalbų nemokame. Rusiškai, gudiškai, lenkiškai, vokiš- 
kai, latviškai ar dar kitaip tie mūsų temoka, kuriems tos kalbos 
drauge su jų gyvenamosios vietos kvapu ir dvasia įsiskverbė 
savaime. Ir jos įsiskverbia lengvai, pasidaro lyg gimtinės. Bet kad 
mus tyčia mokina, tai jos mums nebesiseka, — mes kalbų mo- 
kyklose nepramokstame. 

Ag gerai būtų pramokus. Antai kokių tolumoje matosi litera- 
tūrų! Tik gerk, kaip saldaus pieno. Antai vis dažniau tenka santy- 
kiuoti su svetimtaučiais. Ag gera būtų, kad galėtumei žmogus 
su jais susiprasti. Be kalbos - kvailas esi, kad ir pūrą žinių turė- 
tumei ir būtumei gudrus, kaip pats Saliamonas. Tik įnik gi tu į 
vieną ar į kitą kalbą, kad - tinginys... 

Nepaslenkame, drabnumas mus ima, lyg paliūtyje. Geriau 
prie lango ištisą valandą prastovėti. Geriau be tikslo pratursinėti. 
Geriau tuščiai prakombinuoti, kaip aš gerčiau, kad galėčiau, kad 
garnio kaklą turėčiau, arba, kaip žingsniuočiau, kad tokius ilgus 
staibus turėčiau kaip garnio. 


14. 


Turime matematikų, istorininkų, archeologų, etnografų, me- 
dikų, agronomų, girininkų, inžinierių. Tik neturime - profesorių. 
Kodėl? Atmenu savo mokslą realinėje mokykloje, dar tebevieš- 
pataujant moksle pozityvizmui. Tada viršijo gamtos mokslai. 
Botanika, zoologija, mineralogija, anatomija, fizika, chemija, me- 
chanika skaitėsi ne tik svarbiaisiais dalykais, bet kuone evan- 
gelija (pozityvizmo). Ir mes juos mėgome. Tik kurį? Tai ir buvo 
klausimas, kai teko išsirinkti specialybė. Nė vienas mūsų nebuvo 
ypačiai pamilęs bet kurį mokslą, nes - tingėjome į vieną įnikti. 
Tesimokėme, guantum satis? pažymiui. At, geriau mesiu bur- 
tą - kuris mokslas savaime man pateks, to būsiu geras moks- 
lininkas: geras girininkas, geras agronomas, geras kalbininkas, 
technologas, teisininkas. Pagaliau - net geras „rabinas“. 

Ir galėjome būti kai ko geri. Tik ar tapome? Mokslai, kaip ir 
anos kalbos, gėrėsi į mus, kaip vanduo susigeria į pentis. Tiek ir 
teturime, kiek įsigėrė. Patys nepaslinkome tapti gilintojais, idant 
taptume profesoriais. O būtume tapę, nesakyk man, bent kas 
dešimtas einąs aukštąjį specialų mokslą. 

Kalbėk sau sveikas, tai padarė mūsų neturtas. Atima jis laiko, 
kai reikia mokytis ir drauge uždarbiauti pragyvenimui. Vis dėlto 
ir šiuo atveju, kad negaištume laiko, kad išnaudotume kiekvieną 
valandėlę, 33'/;90 kietai „moksliškai“ imant, galėtume daugiau 
laimėti žinių, kalbų ir literatūros. Darbas darbu, gaištas gaištu. 

Argi neatmeni, kaip tau rasdavosi laiko, jei ne dieną, tai naktį, 
kaiįtave imdavo kas nors savaime sunktis: rašytojas savo talen- 
tu, kuriam nėra pajėgų atsilaikyti? Liepė tau paskaityti bent 
vieną jo veikalą, o tu ėmęs paskaitei keliolika. Tai esama ir var- 
guoliui moksleiviui galima. 

Lygia dalimi ir mūsų amatai. Tiek mes teturime amatininkų, 
kiekai amatai patys savaime, lyg netyčiomis įsisunkė. Mes jų 
neieškome, nes tam yra reikalingas ryžimasis, o mes - nepaslen- 
kame, tingime, kaip turkai, vadinamieji „stinkende Faulenzer““. 

Mūsų tinginys virsta tikra neurastenijos liga. Aš ketinu atsa- 
kyti į laišką: tyčia jį pasidedu ant stalo, kad neužmirščiau. Ir jis 
guli. Aš jį matau, bet neturiu energijos imtis plunksnos. Pagaliau 
ima jis mane nervinti. Aš graužiuos, spjaudaus, kuone mušu 

save per veidą, mano santykiai su reikiamaisiais žmonėmis gen- 
da, o aš vis tiek negaliu imtis plunksnos. Ir pereina laikas. Ir 
tenka padėti į skrynutę neatsakytas laiškas. 

Lygiai darosi su knygų skaitymu. Nusipirkau ar kas man 
dovanojo knygą. Aš jos įdomauju. Žinau, kad tai gera. Ne tik 
gera, bet tiesiog chef d'oeuvre'as“. Ir vis dėlto neskaitau. Pažinau 
patriotą lietuvį, knygelių platintoją, jų slėpėją, kurs nebuvo prisi- 
vertęs pats bent vieną paskaityti. Ištisas bibliotekas susidarome 
skaityti ir mokytis, o jos taip ir stovi ištisais metais nepaskaitytos. 
Vis mat nėra laiko, anot Tindžiulio. 

Užtat kai įninkame dirbti, tai vėl neurasteniškai — viską pa- 
metę, pamiegoti ir pavalgyti nebeturėdami laiko, kol išsisemia 
visas fosforas iš smagenų. 

Taip joks veikėjas ilgai nepaveiks. Pagaliau ir nieko nenu- 
veiks, neįsipratinęs į sistemingą darbą, nenugalėjęs savo ligos - 
tinginio. 


DAUGIAU ŠVIESOS! 


Veikėjau, atsimerk! 

Dar plačiau! 

Visai išplėstom akim žiūrėk! 

Tegu didėja tavo akiratis! 

Tegu šviesa užgauna tavo vyzį visa savo galybe! 

Tegu grimzta jos spinduliai į vidujinę tavo esmę ir ten mirga 
visomis septyniomis savo vaivorykštės spalvomis! 

Tegu iš vidaus šviečiamas džiaugsmas reiškiasi tavo veidu ir 
svavalingi šypsenos kiškeliai tegu lošia skruostų duobutėse! 

Tai literatiškai ir drauge simboliškai. 

Iš mokslo šviesos tiek pat gauname džiaugsmo ir stiprybės 
sielai, kiek iš šviesinių oro vilnių džiaugsmo ir stiprybės kūnui. 

Stipriausias, kiečiausias kūnas esti tų gyvūnų, kurie daugiau 
saulėje laikosi. Silpniausi arba visai bekauliai tie, kurie niekados 
saulės nemato, žemėse nardydami. 

Augmens stiebas vešlus ir kietas esti, kai jis tiesiai geria švie- 
sos spindulius; o bevarsis ir bejėgis esti, kai jis jaučia toliau esant 
šviesą ir veltui stiepiasi jos pasiekti. 

Bulbės daigas iš pagirnio išlenda per visą mastą - kaip bizū- 
nas. Kas gi, kad ne žalias, be šakų, be lapų ir savo paties sun- 
kumu nulūžta? 

Mokslų šviesa tą patį padaro sielai. Kas nuolat vaikščioja jos 
šviesoje, tas pilnas rimties ir išminties, to nepačiupinėjamo vi- 
daus turto, kurs žmogui duoda teisės be jokių laipsnių ir titulų 
paimti pirmąją vietą visuomenėje. 

Jaunasis Veikėjau! Jei bet kam pravartu mokslo šviesa, tai 
juoba tam, kurs žibintuvu stovi keliems tūkstantims žmonių; 
juoba keliems šimtams tūkstančių. 

Vado „siaurizmui“ atsiliepia visa apylinkė. Menkutė jo ideo- 
logija ko gi duos tiems, kurie nė to tiek neturi ir yra ištroškę, kad 
savosios nepajėgia susidaryti? 

Pirmiausia brangink mokslo šviesą dėl to, kad tame tikroji 
tavo paties laimė. Viskas begyvenant tave užvils, visa ko prisi- 
sotinsi, nuo visa ko nusigręši, tik ne nuo mokslo, ne nuo knygos. 

Mokslas - tai duona. Gali ji būti saldyta, sūdyta, baltesnė ar 
juodesnė. Bet visados ji bus sveikasis ir pagrindinis žmogaus 
gyvybei valgis. 

Gardūs ir kiti valgiai. Gardūs sukrainiai. Vis dėlto jais nemisi. 

Miela muzika, tik jei tau tuo pradėjimu 10 valandų kas į ausį 
grotų, tu iš proto išeitumei. 

Lygiai daina. Tegu tau kas už sienos nuolat niūniuotų, tu savo 
galvą imtumei į tą pat sieną mušti. 

Gera turėti prietelių. Tik jei jie pradėtų tave kasdien lankyti, 
tu nusipirktumei cerberį tavo durims saugoti. 

Turėdamas duonos, vargu bau pasiilgsi marcepanų. Iš jos 
vienos būsi sveikas ir linksmas. Turėdamas knygų, vargu bau 
pasiilgsi smuklės, restoranų, pigių juokavimų ir visa to, nuo ko 
galvą sopa. 

Knyga, net ne pati geroji, taip sau, apygerė, nuramins tave, 
patenkins tave, numalšins jauno nerimą, veržimąsi šokti bėgti 
toliau, toliau; o kur, o ko, nė pats nežinai. 

Meilės saldybių, alkoholio nuodų, dailės įspūdžių, - visa ko 
tu rasi - moksle. 

Ir darys tave mokslas, knyga tokį brendusį, tokį rimtą, nesi- 
blaškantį, nesvyruojantį, tokį savimi patenkintą, jog ir kiti tavo 
paties šviesoje rodysis geri ir malonūs. 

Jei tu būsi pilnas aukštų minčių, gilaus žinojimo, tavo norai 
patys savaime išsiplės. 

Argi gali būti siauraširdis žmogus, kieno platus akiratis? 

Kas daug galvoja, daug tiria, daug ieško, tas daug jaučia, 
daug myli, daug nekenčia ar bent neapvėža. 

Mintys - galvai gimnastika, jausmai — širdžiai gimnastika: 
jas lavina ir kečia, idant pagaliau galva apimtų visą kosmosą, o į 
širdį sutilptų - visa Žmonija. 

Kokie kiti mėgumai prieš tą laimę, džiaugsmą ar patenkini- 
mą? Prieš vidaus skaistybę ir puikybę? Prieš aukščiausį žemės 
titulą - Išminčius? 

Ar būtų Sokratą! bent per plauko storumą pakėlę pasaulio 
atminime, jei būtų jam davę konsulo ar kitokį titulą? 

Konsulų buvo daug, imperatorių taip pat daug. Gerai, jei 
kuriam istorija paskyrė keletą eilučių ir datą. Šiaip jau nė žymės 
jų nepaliko. 

Sokratas nemirtingas ir plebėjum likęs. 

Nesigviešk tad titulų ir išaukštinimų. Jie ir patys ateis į tavo 
išmintį ir išmone. 

Ateis žmonės ne tau laimės duotų. Kai duos aukštą pava- 
dinimą, taikys tavo turtą pasisavinti. 

Drauge su aukštu pavadinimu duos tau ir aukštą ir labai 
atsakomą vietą; tiek atsakomą, jog nežinia, ar tesėsi; gal per kurį 
ne kurį laiką visus savo titulus vėl pralaimėsi, drauge savo garbę 
ir šlovę. 

Ir liks tau tik neskanumo, užvylio, sarmatos ir tuštumo vieton 
visų laukiamų iš aukšto pavadinimo gerumų. 

Kai tu esi aukštai, iš tavęs — reikalauja. Kai tu būsi savo vieto- 
je, tu pats duosi, tu pats būsi savo turto aikvotojas ir saugotojas. 

Tavo turto - išminties ir žinojimo - niekas nepavogs, niekas į 
rinką nenusineš papirkliauti savo naudai. 

Tu, dvasios Krezus?, palaimink visus, kuriems skirtas esi 
dirbti, ir nelauk, kad tave už tai laimintų, nes to nesusilauksi. 
Nei tu to ilgėkis, nei už tai pyk; taip yra pasaulyje. 

Sulig Talmudu?: vienas tėvas lengvai išmaitina dešimtį vaikų, 
bet dešimtis vaikų vargiai ir skurdžiai maitina tą vieną tėvą. 

Būk maitintojas, ne maitinamas! 

Brangink mokslo šviesą ir dėl to, kad tai tikroji ir būtinoji 
laimė tavo tautai, tavo visuomenei. Iš tavęs laukiama, kad tu 
bertumei piltumei, nes tu —- vadas, tu - veikėjas. Gi iš tuščio 
neišpilsi. 

Būk išminčius, jei nenori likti — tik mandragalvis. 

Neduok Dieve, kaip neskanu, tiesiog skurdu matyti veikėjas 
siauraprotis, siaurakaktis, siauravyzis! 

Jo padėjimas priešakyje daro jį drąsiu ne tik daryti, bet ir 
spręsti. Tai blogiausia. Priverstas spręsti, ima savimi pasitikėti. 
Kalba autoritetingai, o visi jaučia jį esant kvailą. 

Dažniau peikia, nes girti jau reikia platesnės širdies, kartais 
net tikro heroizmo. Nesiduoda paprieštarauti, įsižeidžia net 
pataisomas. Apeliacija jį rūstybe perima. 

Mandragalvis viską žino, nors nieko nežino, viską išmano, 
nors nieko neišmano. 

Siaurapročio veikėjo išvados yra ne raginimas, tik stabdymas, 
ne plėtimas, tik siaurinimas. 

Jis ne šviesiai šviečiąs žibintuvas, tik gazinė, be kaminėlio „vil- 
koakis“ patamsyje ir ta akis tesmilksta akis griaužiančiais dūmais. 

Vis dėlto siaurakaktis kuo geriausia apie save nusimano. Fi- 
fi! Sokrato jam nė neminėki! Kas jam ir viso pasaulio gudrybės? 
Jis turįs - savo nuomonę. Suprask - geresnę už viso pasaulio. 

Ar nori toks būti? Žinoma, nenori. Bet tu toks būsi, jei nuolat, 
nuolat mokslo šviesoje negyvensi. 

Mielas Lietuviukai! Tautai dirbti eik tokiuo pat širdies virpė- 
jimu, kaip eini Aukštėjui* aukoti. Ir nuolat dabok, ar tavo padeg- 
tieji naudos kvepalai aukštyn kyla, ar palei žemę draikosi ir tik 
čiaudėt kitus verčia. 

Žiūrėk, štai ko iš tavęs pasaulis reikalauja. Seniau to nereika- 
lavo. Dabar visas svietas seka vienu obalsiu: 

Sviesos, šviesos, šviesos! 


Bažnyčios nebegana. Duok mokyklų, knygynų, skaityklų; 
duok laikraščių ir knygų; kalbi bažnyčioje, kalbi mokykloje, tai 
pakalbėk dar ir rinkoje! Daryk partijas, frakcijas, krypsnius. Vesk 
rinkimus, skelbk programas; rašyk įstatus ir įstatymus; orga- 
nizuok, tarpininkauk, atstovauk; būk apologetas ir netikrųjų 
stabų griovikas; kontroliuok ir kritikuok!!! 

Brolau, jei to dar tau negana, pridėk visą atsakomybę Viešpa- 
čiam Leidėjui už sugaišintus, bent neprocentavusius talentus. 

Ak, daugiau, daugiau šviesos! 


EI, JAUNUOMENE, KILK LIG DEBESŲ! 
(A. a. lakūnui Vytautui Riaubai') 


Sveika, Saule, anksti kėlus, vandenėliu apsiprausus ir rasele 
apsišlaksčius! Abiem rankom skiri miglą. 

Leisk pasveikinti pasaulį, beg jis sveikas, beg jis gyvas, per 
naktužę neištižęs, giliu miegu neįrūgęs, nakties šalčiu nesu- 
stingęs, nakties tamsos nepabūgęs. 

Glaudžias lapai, gaužias paukščiai, bet kurs gyvis lėpsta alps- 
ta: mirtį neša naktis juoda. Tik ne mirtis tai, letargas; tai tik 
Laumės sužavėtas gyvis lėpsta, alpsta, stingsta. Moja skraiste 
prieš pat veidą — ir apniunka gyviui akys. 

O aš Laumės priešininkė. Aš pamosiu palaidine - atsimerks 
gyvis žiūrėti ir vėl džiaugtis nepraradus. Laumė juoda, Laumė 
tamsi: ji - pažemių karalaitė. Ašei skaisti, ašei šviesi: aš - aukš- 
tybių karalaitė. 

Aš neleisiu kurmiu būti! Aš sukelsiu neramybių: tegu viskas 
klesti, žydi, tegu siekia nepasiekia, tegu džiaugias neišmano, 
kokie monai tavoruoja, kas jo sielą taip pagauna, sužavėja ir 
patraukia. 

Aš pasaulį ilgamiegį apibersiu diemenčiukais, aliai pelkę 
išdabinsiu, kad blizgėtų, kad apgautų nabagėlį lengvamintį ir 
ten rūmus jam statytų, kur bakūžė samanota. 

Ašei šviesa, aš gyvybė; ašen šildau, ašen šviečiu; ašei 
džiaugsmas, viltis kilni, aš - žmonijos idealas. 

Sveika, Saule! Aš tav jaučiu. Milijonai mylių kelio man ne- 
stabdo jausmais kilti, mintim siekti ir matyti tą šaltinį mūsų 
laimės, tą kilniausią žadintoją. 

Mes, spindulio nusitvėrę, kaip tas senis pupos laiško, kylam 
drąsiai lig pat Saulės. 

Sveika gyva, Aušra skaisti! Sveika kilus ankstų rytą, išsilsėjus, 
išmiegojus, džiaugsmo pilnomis akelėms, naujoms pajėgoms 
išputus, narelius pasilaidavus, plačiakrūtė, sauvalinga, paža- 
dėjimų pilnoji! 

Sveika gyva, Saule skaisti, kai tu rimtai ruošies dienai, dienos 
darbo dirbt - riedėti, kol nuo krašto iki krašto nepalaiminsi 
pasaulio. 

Ilgas žygis, platu vietos; daug daug turto reik išberti, kol bet 
gyvis gaus dalelę tavo meilės ir gyvybės. Nebeplati, nebraudona: 
susivaržius darban šoki ir aikvoji ir aikvoji savo turtą - šilimėlę, 
skaisčių spindulių galybes; net pagelsta tavo veidas, net sulysta 
tavo kūnas, lyg dvigubai sumažėji. 

Bet jau arti vakarėlis, Saulėlydžių rausvi rūmai. Tiesia rankas 
ilgūnėles: eikš, Saulyte, patalėlin, mik, Saulyte, saldžiu miegu, 
mesk liemenę - stuomens skydą - jau nebreikia darbo juostų! 

Davinėjai laimės, džiaugsmo, tai ir pati imkis, džiaukis. Tu 
dabinai mūs pasaulį - mes liūliuosim tave miegant, Saulėlydžiai, 
tarnai rūmų tos aukštybių karalaitės, kad vis jauna, džiaugsmo 
pilna, džiaugsmo piltumei pasauliui ir viliotumei, viliotum, kas 
tik širdį švelnią turi, kas pajunta prakilnybes, kam vis siaura, 
nors erdvėse, kam vis žema, nors bažnyčioj. 

Neramintoja Saulele, neužmiršta nė sapnyje, kas veidan tau 
pažiūrėjo, kas pajuto tavo veiksmą, saldų jausmą neramybės. 

Riedi riedi kiaurą dieną. Džiaugsmu mirga spindulėliai. Virpa 
virpa žmonių širdys, atsiminus - Idealą. Siekia žmonės, tu - aukš- 
tybės, nesiduodi, kad pasiektų. Suka galvas, laužo galvas, kad 
priemonių tokių rastų pasivyti spindulėlį, iki dangaus pakylėti. 

Nei sparnelių, nei mašinų, kurie kūną pakylėtų ir nublokštų 
ant pat saulės. A, tai kūnas viso kaltas? Imkis, Laume, savo dalį! 

Marink kūną tamsumoje! Aš priemonę naują randu: pasliuo- 
savęs dvasia kilti ir pasiekti - Idealą, Saulės aukštį, josios rūmą 
ir dar aukščiau - patį Dangų!.. 


Ar Riauba Saulę pasiekė? Siekdamas nepasiekė, kad sunkus. 
Tai metė žemėn save ir netikusį savo aparatą, netikusio Ikaro 
išmislą, ir pabaigė aukštyn skristi — jau laisva savo vėle. 

Lakūnas Saulę ar šiaip ar taip pasiekė. 

Ei, Jaunuomene, kilk lig debesų! 


JAUNASIS KUNIGĖLI! 
MIELASIS LIETUVIUKAI! VYRE! 


Kas tu esi, kuriam aš skiriu šį savo raštelį? Nei tu esi Petras, 
nei Jonas, nei Vytautas. Tu - vaiduoklis. Vis dėlto aš tave, vyreli, 
neapsakomai myliu, tavimi didžiuojuosi ir negaliu geriausiajam 
dangaus Tėveliui atsidėkoti už tai, kad tave Lietuvai leido. 

Gerai yra, kad Lietuva nestinga jaunučių kunigėlių: jie didelis 
ir nuolatinis džiaugsmas senstančių tėvelių, tos parapijėlės, kur 
jie yra gimę augę, ir tos, kur pradeda savo darbelį dirbti. 

Kokiuo triūsu ir rūpesniu lietuviai tėveliai teikia savo vaiku- 
čiams mokslo! Brangus jis, mokslas, pinigais; šimtą kartų bran- 
gesnis savo vidurine vertybe. 

Per ilgus ilgus metelius lietuviai tėveliai taupo menką savo 
prakaito pelną. Gardesnio kąsnelio nenuryja, nepagalvoję, begu 
tik tau nesumažins ištekliaus, kad mokykloje tu būtumei lygus 
kitiems ponaitis: švarus, nesudriskęs, nepažemintas. Sako: 

- Mūsų svietas nemato gryčioje; o jei ir pamato, tai nesistebi: 
mes visi tokie pat paišini, aplopyti ir nerangūs. Toki jau mūsų 
buitelė... Ale tau nei mėšlas mėžti, nei žemelė kratinėti. Ne iš 
žemių tau šaknelių kasinėtis, tik iš dvasios - išminties ir žinojimo 
lasytis. 

Mato tėveliai, kaip tu, augdamas gražėdamas kūnu, puošies 
inteligencijos skaistybe, kuri tau ima trykšti iš mėlynų vargu 

neaptemusių akelių, iš baltos, saule nenudegusios kaktelės, iš 
viso nekalto, aržybėmis dar nesuraukšlėto veidelio. 

Mato, kaip pamažu tavyje, toje sodžiaus padarėlio įmautėje, 
darosi kitas žmogus, kurs šneka kitokia neg sodžiaus kalba ir 
viską viską labiau dedasi į širdelę. 

Sunkūs vargai sodiečius kietus padaro; gera ir bloga neleng- 
vai juos perskrodžia. Užtat, kas tik į vidų patenka, glūdi ten il- 
gus metus, kartais per visą amžių, nors nedarydami triukšmo, 
neprasiplėšdami oran. Jei prasiplėštų, išgaruotų. 

Inteligento širdelė, ypač jaunystėje, esti žymiai suminkštinta. 
Jis geru balsiau džiaugias, dėl bloga pikčiau pyksta, nors trum- 
pesniam laikui. Padailinta širdelė darosi lyg gryno metalo var- 
pelis, kurs suvirpa suskamba, vos tik vėjeliui dvelkus. 

Viskas viskas tave, jaunikaiti, daro nebe tokį. Ir patys tėveliai 
ima stebėtis. 

- Nejaugi tai mūsų vaikas? Mūsų, tai mūsų: mes jam kūną 
davėme. Tik nebe mes tą kūną minkome ir genime. Juoba nebe 
mes darome jo vidų - sielą. 

Ir lenkiasi senas tėvelis savo gi vaisiui ir nebe savo. Ir siekia 
sena motutė kartais jam rankelę pabučiuoti — pagriebti tai, kas 
nebe jų. ž 

Sako, lietuviai dėl turtų leidžią savo vaikus mokytis; ypač 
kad kunigais išeitų. Tai ne visai teisinga. Kas iš tokių vilčių, kad 
kol susilauks, pasens ir neberūpės turtais džiaugtis? Ir tų pačių 
turtų ne taip jau daug kunigas turi išmesti: pačiam esti pravartu. 

Oi, ne! Jei lietuvių sodžius tokiuo noru ir pasišventimu darosi 
šviesuolių, tai reiškia ką ne ką daugiau: kultūrintos savo dvasios 
žemčiūgėlius, instinktą, kurs jau tesi pasilenkti prieš dvasią. Dėl 
ko taip nedaro tokios pat buities kaimynai, kurie dar neišaugo iš 
medžiaginio savo surambėjimo? 

Jaunuoju kunigėliu džiaugias visas sodžius, visa ta parapija, 
kur jis gimęs augęs. 

- Mes su juo augome, mes su juo žaidėme, darbelius dirbi- 
nėjome. Mes jo kaimynai, jo draugai. Drauge dainavome, drauge 
laukelius, miškelius lankėme. 

Didžiuojasi atmindami. 

Patapusiu žmogumi žmonės nebesidžiaugia. Jokių galimybių 
iš galutinai susikrovusio žmogaus nebelaukiama. Suaugęs pasi- 
rodė, kas jis beesąs, ir nebeįdomu. 

Kas kita sekti jauno žmogaus ūgis. Iš jo dar visa ko laukiame, 
visokių neįvykstančių galimybių. Lydi tave į mokyklą ir sutinka 
atostogoms atvažiuojantį akimis, pilnomis įdomavimo, kokių 
atmainų tavyje bepasergės. 

Juo tu bręsti ir rimtėji, juo tavo draugai ir kaimynėliai gau- 
žiasi, lyg bailės perimami; bailės, nes pradeda nebesuprasti tavo 
esmės, kuri vis painesnė darosi. 

Ir lenkiasi tai tavo esmei, ir savaime siekia tau rankelę pabu- 
čiuoti, nors taip dar neseniai ordinariškai su tavimi apsieidavo. 

Džiaugiasi tavimi ir tos laimingosios parapijos, kurioms ten- 
ka gauti pirmieji tavo širdelės žiedai, kada viskas dar tebėra taip 
idealu, taip tobula; tavo širdelė dar nesudarkyta, tavo nervai dar 
neištampyti, linksmaus tavo juoko dar nesuduslino kovos ir 
susigriaužimai, o gyvenimo kumštys dar jo neapkartino. Žmo- 
nės mato, koki ugnelė blizga tavo akelėse, kaip tu, skaistus jau- 
nyste, presbiterio! rūbais spindėdamas, eini į aukurą savo Mo- 
kytojo iš Nazareto vėl ir vėl atgaivintų, lipi į sakyklą vėl ir vėl 
sakytų, ką Jėzus begyvendamas yra sakęs ir daręs. 

Jaučia parapija, jog tau, pačiam jaunėliui, ne kam kitam, dera 
savo skruostu, nuo kurio raudonumas dar nenubluko, prie Jė- 
zaus širdies prisiglausti. 

Tave laiko tolygiu Aloyzui Gonzagai ar Stanislovui Kostkai?. 
Kitų parapijų žmonės pavydi, nes visi norėtų džiaugtis savo 
jaunystės gražybe ir nekaltybe. 

Visi visi tavimi gėrisi ir džiaugiasi. 

O tu gi pats kaip jauties, visa tai matydamas ir girdėdamas? 
Ar neslegia tau pečių ta idealizmo našta? Ar drąsu tau pažiūrėti 
savo broliams stačiai į akis? Ar nebijai, kad jie supras tave ne- 
esant nei Aloyzą, nei Stanislovą, tik paprastą sodžiaus lietuviu- 
ką, neperaugusį savo srities nei savo inteligencija, nei aukštes- 
niąja išmintimi? Apie galimą vulgarumą tebūnie nė nepaminėta! 

Ak, koks tu laimingas, jei nepajunti savo neatitikimo aukštam 
pašaukimui! Ak, koks tu pasigailėjimo vertas, jei tai jauti! Ak, 

kaip aš tau velyčiau, kad tu to nejaustumei ilgai, ilgai, lig pat 40 
metų, kada pradeda žmoguje viskas blukti, darosi sau ir kitiems 
nebeįdomus ir nori nenori turi užleisti vietą jaunybės skaistybei. 

Jei tau pasisektų perbristi per gyvenimo liūnus nenuklimpus 
ir nesusipurvinus iki pat 40 metų, aš tau drąsiai paties Mielojo 
Mokytojo vardu pažadėčiau tą pačią dvasios skaistybę per visą 
likusį nebeilgą tavo amželį. 

Tu nebeskaistinsi tada savo srities, iš tavęs nebetrykš gyvybės 
spinduliai (duok, Viešpatie, niekados kitiems akių negadinę); 
tačiau eis iš tavęs tokia jauki šilimėlė, jog jei ne jaunimas, tai 
vargo pelės, suglamžytomis sielomis žmonės, glausis į tave, 
ieškos ir ras pas tave tos ramybės, kurios tavo gi lūpomis žadėjo 
patsai Kristus: ramybės nešu jums, ramybės duodu jums; ir ne 
tos ramybės, kurios duoda svietas, tik ypatingos, kurios aš vienas 
teduodu. Ir tu, gera valia likęs be savo šeimynėlės, be namų 
laimės ir jų židinio, sendamas, nesijausi vienas, kaip įbestas 
mietas, likęs visas tvoras nuėmus. 

Mielas Jaunasis Kunigėli! Ir aš buvau jaunas. Dabar senai jau 
esu žilas kaip obelė, nors dar nesenai tepradėjau senti; o buvau 
juodas kaip vabalas. Pilvas man ordinariškai, kaip karvei, išsi- 
svėrė, jei ne nuo daug gėrimo, tai nuo daug valgymo, o buvau 
gražiai, harmoningai išaugęs. Akys man nuo darbo pritemo ir 
ašaroja, o mokėjo iš tolo ylomis badyti. Padribo burnos ir paliau- 
kės; nunokusiu obuoliu rodos nebeištempiami skruostai, o, sakė 
žmonės, buvęs gražus. Retai aš temačiau ir pirma veidrodį, da- 
bar ir visiškai nebeeinu prieš jį šukuotis: man abuoja savo paties 
išvaizda matyti. 

Liksi ir tu toks. Bet tai menkniekis, dykas galas! 

Oi, daug blogiau, kad aš ir savo vidaus nebenoriu bematyti. 
Nieko aš ten dora, gražu ir pasigirtina nebematau. Mano juokas 
nebeskamba tokiuo virpėjimu, kurs kitkart suvirpindavo ir ki- 
tiems širdis, ir jie laukte laukdavo, kad aš vėl susijuokčiau. 

Aš dažnai pasiskaitau po keletą savo gyvenimo lapų, tų, 
juodųjų; stipria sauja jie nutveria mane už gerklės: trošku, blaš- 
kaus, bet verkti nebemoku. Jau išdžiūvo tos raselės, kurios vilgy- 
damos darė sielą tokią minkštą kaip vaško, tokią jautrią kaip 

smuiko stygą. Dabar ji pavirto kieta pentimi, kuri visai nebe- 
permirksta. 

Ir uždegti ji nebepigu. Reikia kieto titnago, kietu plieniniu 
skeltuvu stipriai skelti, kol kibirkštys šokdamos įkibs į tą pentį — 
širdį ir uždegs ją. Ir tai koks bedegimas: vien smilksta smir- 
dančiais dūmais... 

Tr visuomenė „dūmų“ iš manęs begauna: rietenų, kivirčų, 
koliojimų, kreitėjimų. Jaunuomenei nebejtinku, senieji šalinasi. 
Išėjau iš eilės. 

Nebegalėdamas savimi džiaugtis, noromis nenoromis grįžtu, 
atsilsio ir nusiraminimo ieškodamas, į savo jaunystę, kaip Nar- 
cizas į upelį, jo vandenyje savęs pasižiūrėti“. 

Oi, gražių ten matosi dalykų; jei ne mano paties, tai kitų 
jaunėlių; tokių, kad net dabar širdis apsąla, ir nebesižinai, kaip 
Dievuliui bedėkoti už tas gražiąsias valandas, už tą Gonzagos 
rolę, nors retkarčiais pavaidintą. 

Tik, aiman, kaip tų nedaug tebūta! ir kaip neilgai jų laiky- 
tasi... „Szkoda uczuč, ktėre marnie roztrwonią“*, - pasakė gera- 
sis poetas. Taip, gaili, kur negailės... 

Dar blogiau, kad ir tos gražiosios valandos lyg per pusę tėra 
gražios. Tikriau, jos tebuvo gražios, iš šalies žiūrint, kitiems; gi 
man pačiam ir tasai tariamasis dorumas - tas pats tik susigriau- 
žimas. 

Lig šiol man kaktą išpila šaltas prakaitas, atminus šitą štai 
sceną. 

Sykį atvažiavo į mane a. a. Tėvelis ir a. a. Seselė aplankyti. Aš 
tebuvau kokių 26 metų amž. vikaras labai gražioje vietoje. Apro- 
džiau tiems brangiems savo sveteliams dailią bažnyčią, labai 
jaukų šventorėlį aplink; nusivedžiau ir į parapijos kapelius. Ap- 
ėję juos ir tarę po amžiną atilsėlį, grįžtame trise, sutikdami žmo- 
nelių. Tai buvo šiltas, skaistus vasaros šventadienio pavakarys. 

Tėvelis buvo jau senas senas, daugiau ne 80 metų, bet dar 
tvirtai kiksėjo. Seselė buvo pilname amžiaus gražume, skaisti, 
kūninga. Aš keliolika metų jaunesnis už ją. 

Eina žmonelės, dievobaimingai mus sveikina pagarbintu. 
Mes visi vienan balsan atsakinėjame. Ir taip visi į mus prietelin- 

gai žiūri, taip dailiai šypsos, jog mes visi trys tai jaučiame ir 
mums labai gera širdyje. 

- Kažin ką dabar štai mano apie mus tavo parapijonai? - sako 
seselė. 

Lyg jai atsakyti atkiksi apysenė davatkėlė. Pasižiūrėjo į mus 
ir pliaukšterėjo rankom sau per kulšis. 

- Ne, tata daili kompanijėlė - tikra „Šventoji Šeimynėlė“: čia 
švents Juzups - senelis, čia Deiva motinėlė - moteriška, čia pats 
pons Jėzusas - mūsų kunigėlis... 

Ūmai nušliaužė nuo mūsų veidų džiaugsmo šviesulėliai. Tė- 
velis apsimetė negirdįs ir tik šalin smarkiai nusišniurkštė. Seselė 
rimtai tarė: 

- Tai, ne niekus pasakė... 

Aš nieko nesakiau - toki mane perėmė baimė. Argi be pirmoji 
girdėti ir pačiam sakytis: 

- Kunigas - Kristaus tarnas. Kunigas - Jėzaus atstovas? 

Visa tai nedarė jokio įspūdžio. Aš ligi tol niekados nebuvau 
giliau persiėmęs tų žodžių prasme. Jie man tiek pat tereiškė, kiek 
pavadinimai: klebonas, vikaras. 

Bet kai naivi moteriška iš Jėzaus ir manęs padarė tapatybę, aš 
persigandau, žinodamas ir nusimanydamas tai, ko iš šalies ne- 
gali žinoti ir numanyti: absoliutę savo nevertybę ir netinkamumą 
reprezentuoti, atstovauti žmonėms patį Dievo Sūnų. 

Aš nebuvau tiek nedoras, nebuvau sveiko proto pristigęs, kad 
šitie dalykai būtų galėję man patikti, mano tuštybę paglostyti, 
nes to buvo — per daug. Gali sodietei šeimininkei patikti, ir ji 
duos čigonei bryzą lašinių, kai ta pavadins ją karaliene. Prasta 
sodietė ir vainikuota karalienė - tie patys pasmirdėliai žmonės. 
Ale žmogėną, ir tai labai menkutį, pavadinti Dievu - jokioje 
galvoje nė širdyje netilps. 

Tačiau taip yra. Krikščionys, ne vieni patys lietuviai, mėgsta 
Dievą žmoninti; ne tik girdėti, ką Nazareto Mokytojas yra kal- 
bėjęs, bet ir matyti tikrą gyvą Jo iliustraciją pačiais tais žmo- 
nėmis, kurie imasi po 19 šimtų metų gyvai atvaizdinti Atpirkėją. 

Ką gi darysi, kad regimasis mokslo metodas esti kur kas 
lengvesnis suprasti neg galvojamasis? Matau - ir seku. Tai man 

piga. Gi nuo „suprantu“ lig „ir darau taip“ — daug didesnis 
žingsnis, daug sunkesnis prisivertimas. 

Iš to plaukia būtinumas: kunigas, vertas nevertas, nori nenori, 
drįsta ar drovisi, turi atstovauti Kristų visu savo asmenimi, ar 
valgo ar geria, ar eina ar meldžias; ką besakyti, kai Mišias laiko, 
Dievo žodį skelbia ar išpažinties klauso ir gailestingumo bei 
kantrybės pavyzdį duoda. 

- Si non es vocatus, fac te vocatum“, - gali pakartoti didžio 
šventojo ir didžio galvotojo žodžius. Ir reprezentuok! Taigi, taigi! 
Visi mes — non vocati, visiems tad privalu visomis pajėgomis 
darytis vertais tos pareigos vykintojais. Tik kur tu žmogus pasi- 
darysi - vertas? Gerai, kad bent viso amžiaus pastangomis išlik- 
tumei perkūno nemušamas už šventvagišką kėsinimąsi atsto- 
vauti patį Dievą... 

Na, ojei kam amželis baigias ir toms pastangoms nebėra gana 
laiko? Jei kas išgaišino gražiąsias savo jaunystės ir kunigystės 
dovanas, kas belieka? Belieka tai, ką ir aš esu sumanęs — tarti 
žodį tau, Jaunasis Kunigėli: 

— Žiūrėk, čia ir čia yra nešvaru, čia klampu, čia gilu... Žiūrėk, 
kad nesusiterštumei, kad neapsibristumei, kad tesėtumei geriau 
padaryti, neg mes kad darėme; kad ištesėtumei eiti tiesesniu 
keliu, neg mes kad vingiavome; kad tavo senatvėje tau daugiau 
būtų kuniginio gyvenimo pliusų, tų dalykų, kurie džiugina, ne 
skandina; kurie gražu minėti, o nerūpi slėpti; dėl kurių kaulines 
išdžiūvusias ir jau drebančias savo rankas dėtumei, dėkodamas 
Aukštėjui už tokias brangias išminties ir tvirtos valios dovanas. 

Jaunasis Kunigėli! Aš visai neabejoju, jog tavo dar nedau- 
gingame ir neturtingame knygynėlyje pirmoje vietoje guli bent 
kiek didesnių ir mažesnių askezos veikalų, tvirtai ir meiliai aptai- 
sytų, idant gera būtų dažnai jie kiloti. Tų ypač autorių, kurių 
pavardės prasideda raide „S“ (sanctus)“. Skaityk juos kas metai 
po kartą, ne kad atmintinai juos išmoktumei, tik kad vis daugiau, 
daugiau įkalbamųjų dalykų į širdelę įsidėtumei ir pamėgtumei; 
pamėgęs gi vykintumei, ne vien žinotumei. 

Aš gi tau rašau ne vadovėlį. Kur man, pačiam neasketui! 
Potam dar užjuoktumėte, kas pažįsta; pavadintumėte apsime- 

tėliu dėl kokių nešlovingų tikslų. Vaižgantas publicistas, kurio 
nei vardas, nei pavardė, nei amatas neprasideda raide „S“, tai ir 
raštų tegali duoti — publicistinių. 

Tyčia tad, nepacituodamas nė vieno askezos veikalo, nė Šven- 
tojo Rašto, aš pamėginsiu parašyti keletą „korespondencijų“ apie 
Jaunąjį Veikėją, ypač Kunigėlį, kaip man, iš šalies žiūrint, rodos 
kiekvienas tavo žingsnis ir kaip aš norėčiau, kad rodytųsi. 

Dar pakartoju: nesijuok tu iš manęs pažemindamas. Aš iš visos 
širdies prisipažįstu: ką dabar išmanau, to tam tikru laiku pats 
neesu padaręs ir labai gailiuos. Ir jei mokysiu ar papeiksiu, tai ne 
tave, Jonai, Petrai, Vytautai, tik save patį, savo paties vaiduoklį, 
kurs prieš kelias dešimtis metų džiaugės savo gyvybe ir - klydo. 

Žinai, aš tau net dangaus laimės nesiūlysiu už išmintingai 
pragyventą amželį. Aš tepasiūlysiu žemės laimę, kurios tu pel- 
nysies, harmoningai gyvendamas su savo giminėmis, su savo 
tauta, kurie tave leido, su savo sąžine, kuri gera valia prisiėmė 
aukščiausias pareigas eiti, ir su naujaisiais laikais, kurie daug 
daugiau iš bet kurio inteligento reikalauja. 

Ramybė bus tau gausus užmokesnis už visas tavo pastangas. 
Ramybė suves tave į gerus santykius ir su pačia Bažnyčios Gal- 
va - Mokytoju ir su Tuo, kurs Jį siuntė tau, o tave Jam - Jehova". 


GREITASIS KUNIGĖLIS 


Sodžiaus moterėlės myli savo jaunąjį kunigėlį ir savaip juo 
džiaugiasi. Santykiuose jos, kaip ir kiti parapijiečiai, neišlaiko 
reikiamojo derėjimo, taip sakant, tam tikro kunigiško stiliaus. 
Neišlaiko jo nė patys kunigėliai. 

Kas gi tas kunigiškas stilius, ar fasonas?.. Nemokėdamas 
stačiai atsakyti, aš imu pavyzdžius iš savo gyvenimo. 

Štai aš jaunas jaunas, tik ką iš seminarijos, kaip viščiukas iš 
kiaušinio, išriedėjęs kunigėlis. Gimtoje parapijoje visi mane pa- 
žįsta; daug kas tebeatmena, kaip aš dar bekelnis, visas pasišiaušęs 
tebebėginėjau. Nekoks ąžuolas ir paskui išaugau. Taigi visiems 

aš tebebuvau: Juzas, Juzukas, sūnelis, nors ir gavęs mokslo laips- 
nį ir išsirinkęs profesiją. 

Einu per zokristiją, apsitaisęs kurių šventų funkcijų daryti. 
Štai kapt kažkas iš užpakalio už kamžos. Aš grįžt, čia man brūkšt 
per veidą sena bobutė ir: 

- Sūneli, paspaviedok mane! 

Kur ne! Ne tik išklausiau ir geruoju su ja pasiskyriau; dar 
priedo ko pats neišbučiavau rankelių tai gerai motutei, kuri 
tokiuo meiliu balseliu mane sūneliu pagarbino, taip nedirbtinai 
savo šiurkščia, įdirbta rankele pamielavo. Tai patys mielieji Lie- 
tuvos tipai. Jos visus myli ir jos visos reikia mylėti. 

Vis dėlto vyrai, kurie tą sceną matė, širdingai nusijuokė: taip 
jau nederėjo „sūneli“ sąžinės teisėjui! Čia ne kunigiškai su ma- 
nimi apsieita. Čia nebūta kunigiško stiliaus. Didžiuma tačiau 
pasirodo suprantanti, kas dera, kas nedera. 

Į nenuvokiančius, kas dera, kas ne, priskirkime pirmiausia 
tuos, kurie į akis ar už akių šitaip pagiria kunigėlį: 

- Tai greitas mūsų kunigėlis: po bažnytėlę skraidžioja kaip 
paukštytė! 

Gal kam, ypač seniems jau, ir patinka, kai jaunutis, pilnas 
pajėgų ir tebeverdančio kraujo kunigėlis vikriai sukas aplink 
altorių, vikriai ir sparčiai dalija Švenčiausį ar relikviją; dirba, anot 
to, kaip per šienapjūtę, visas sušilęs, nors sutaną padėk. Vis dėlto 
toks pagyrimas tik papeikia kunigėlį, ir jam tuo pagyrimu nėra 
ko džiaugtis. 

Bažnyčios darbas — toli gražu ne šienapjūtės ar kitas kuris 
skubus darbas, kai lig šventam Jonui nė visa bažnyčia lietaus 
neišprašo, ir viskas džiūsta, o po šventam Jonui ir viena bobutė 
išprašo, ir viskas pūsta. Lietuvoje, pajūrio krašte, viskas reikia 
skubotai dirbti, vogtinai, taip sakant, vogti iš oro javus. Lietuvos 
laukų darbuose pravartu ir „paukštyte paskraidžioti“. Bažny- 
čioje gi nėra ko taip labai skubintis, ir čia ne mechaniškas darbas. 
Jis turi savo stilių, kuriam nedera greitumas, kaip kunigui nedera 
ir viršiau pasakytas familiarumas. 

Dabar pavelykite ilgėliau aprašyti vieną sceną, kuri man akis 
atvėrė ir daug ko pamokė, nors ir vėlokai. 

Kažin kuriais čia metais prieš karą teko man važiuoti per Rytų 
Galiciją b. Austrijoje!. Lvove, kur vagzolas kaip karaliaus rūmai, 
o salės nebe kaip daržinės, lietuvių palyginimu, tik tiesiog ištisi 
kiemai, žmonių buvo kaip Kamajuose per šventą Kazimierą. 

Pačioje šviesioje kertėje didelį stalą apsėdo šeši kunigai juodi 
ir vienas baltas. Flanelinis, labai gražiai pasiūtas habitas ir tyrai 
nuskustas viršugalvis reiškė jį esant vienuolį, turbūt dominikoną 
ar pauliną. Aš, nedaug vienuolių tematęs, nelabai juos pažįstu. 

Kunigai kaip kunigai; buvo gana ordinariški, niekuo nekreipė 
į save publikos akių ir laikėsi labai ramiai. Užtat vienuolis buvo 
tiesiog Rafaelio Angelas Gabrielius?. 

Gražūs šviesiai geltoni plaukeliai darė jam tiesiog elegantišką 
„vainiką“ (jei skusta galva, kaipo pažeminimo ženklas, gali būti 
elegantiška). Didelėm mėlynom akim, daugiau kaip vidutiniško 
ūgio, tvirto, vyriško liemens ir pečių, - jis būtų buvęs vyriško 
gražumo idealas, kad ne ypatinga, tiesiog moteriško kūno odos 
spalva. Buvo taip baltai rausvas, kaip begali būti žmonės, per 
kelias kartas gerai penėtieji, sunkaus vargo NES 

- Grapiukas ar net kunigaikščiukas? 

Sumečiau greituoju, čia pat susigriebdamas, jog nemaža pa- 
žįstu aristokratų, kurie net labai negražūs esti; ir antraip, so- 
diečių, kuriuos nors į parodą vesk. 

Pagaliau tiek to, kas jis buvo. Svarbu, kad visas jis buvo be 
galo harmoningas. Švarus švarus lyg mergelės veidelis, plau- 
keliai, nekaltos akelės neapsakomai derėjo kreminiam švariam 
švariam, nei dėmelės, nei įtapėlio rūbeliui, ar antraip, rūbelis 
labai derėjo kaip tik šitam tipui. 

Tikras paveikslėlis, nors į dangų kelk ir ten tiks. Aš jau ėmiau 
lenktis ir šitam vienuolio tipui, kaip lenkiaus tėvo Kazimiero ir 
jo draugų tipui (Kudirkai)3, išlaikantiems savo fasoną, vulga- 
riškai tariant, nors griežtas laikymasis savo regulos kur kas gra- 
žiau, ne fasonas, ne stilius, vadinasi! Tik mano paulinas neišlaikė 
savo fasono. 

Visa salė sužiuro į tą vaizdelį. Matyt, ir juodieji kunigai bal- 
tuoju gėrėjosi, nes visi buvo jį apsėdę, į jį įsižiūrėję, jo vieno 
teklausė. 

Jaunas gražuolis, aiškiai tai matės, pajuto, kokio įspūdžio jis 
daro publikai, ir tapo nebenatūralus. Ėmė šnekėti skubiau, kė- 
totis plačiau, kraipytis į visus kunigus susyk. Na, afišavosi. 

Be to, ties kiekvienu atsirado po kuplią kanauką alaus, kurio 
visi siurbčiojo. Nepratęs gėrimų ragauti vienuolis ūmai įkaito, 
paraudo, akys sublizgo, dar gyviau ėmė savo pasaką sekti kuni- 
gams komilitonams. Žodžiai byrėjo kaip arpuojami žirniai. Kal- 
ba neturėjo būti rimta (iš tolo nesigirdėjo), nes kunigai šypsojos. 

Aš nusigrįžau, nes viskas toje scenoje mane užgavo. Gal ne 
mane: aš pats nesidrovėdavau viešoje vietoje pasiimti alaus, 
daug ir balsiai peroruoti draugams, kartais net asistuoti mo- 
terims. Greičiau užsigavau kaip smuklininkas, kuriam gėrėjai 
tinka, bet kurs dukters už jų neleidžia, ar kad rąstas ant kito 
lengviau pamatyti neg krislas ant savęs. Ar palietė mano aiste- 
tiką, kurią manyje buvo sudarę kiti vienuoliai: tarp paulino ir jo 
laikymosi nebuvo harmonijos. Jam nederėjo nei drūtas zeidelis 
prie lūpų, nei centralė draugės rolė, nei ta nereikalinga, ne savo 
vietoje iškalba. 

Buvau aš per vienus labai gausius ir iškilmingus pietus, pa- 
keltus vienam labai žinomam jėzavitui rašytojui pagerbti. Buvo 
labai daug svečių, vyskupų, kunigų; labai daug gardžių val- 
gymų ir dar gardesnių gėrimų. Klegesio buvo pilna salė, kaip 
paprastai esti pakeltais ūpais. 

Dairaus, kame gi čia solenizantas? Gi jis sėdi pačiame ant- 
rame gale stalo, ramus, lyg svetimas visame tame susirinkime. 
Įpylė jam vyno. Nesipriešino, bet nė nepalytėjo. Taurelė stovėjo 
ties juo pilna, nebent kad nebūtų tuščios vietos vėl įpilti. Pasiėmė 
vieno valgio, pavalgė lyg nenoromis ir daugiau nieko nebeėmė. 
Kalbos tuščios. Šeimininkas giriasi, kaip jis gavęs tos senosios 
degtinės, svečiai giria gėrimus, daug valgo, taureles skambina, 
brangias sigarėles smilko. Gi vienuolis lyg negirdėjo viso to 
triukšmo, ir aš spėjau, jog, jis, priėmęs tą jam daromą „garbę“, 
tiesiog kankinasi. 

Tai buvo Lietuvoje. Antrą jėzavitą įsistebėjau Danijoje, kai jis 
meditavo prieš Mišias. Liesutis asketa, smailia barzdele - Skar- 
gos* portretėlis - akis į kažin kurį pasaulį įbedęs, su Dievu šne- 

kasi. Apsidairė, lyg nieko nematydamas, kai aš su pagarba pra- 
šliaužiau pro šalį. 

Antai užeina į mano kleboniją tolima viešnia vienuolė mar- 
janka. Siūlau arbatos. Sutinka. Bet prieš atsisėsdama sudeda 
rankeles, pakelia aukštyn akeles ir taip gražiai persižegnoja, jog 
net graudu. Ji tiki tuo, ką daro, ir nevengia daryti to, kas jos yra 
„stiliaus“. 

Va, kokiam vienuolių stiliui ar fasonui aš lenkiaus; va, kodėl 
norėjau nusilenkti ir paulinui ir —- negalėjau. Ir tebeturiu už tai 
pretenziją, kad nebegalėjau. 

Jis manęs, svietiškio drapanomis apsitaisiusio, nepasergėjo, 
mano jausmų pajusti negalėjo; vis dėlto abejoju, begu nejautė 
neramumo, kad žmonės, katalikai ir nekatalikai, džiaugiasi ne 
juo — vienuoliu, tik juo - nevienuoliu. Neišlaikė stiliaus dėl to, 
kad neišlaikė savo regulos, pirmiausia - pasižeminimo. 

Šitoje gyvoje iliustracijoje aš aiškiai išvydau save patį dau- 
gelyje daugelyje atsitikimų, kaip viešose vietose neišlaikiau savo 
kunigiško stiliaus; kaip daug kartų geri katalikai, tikintys žmo- 
nės turėjo dar didesniu neskanumu nusigręžti nuo mano vaidi- 
namųjų scenų! 

Ir turiu degti sarmata, nors niekas man to neprikiša. Ir pavy- 
džiu jiems, kad ir nekatalikams, kurie mokėjo savo stilių išlaikyti. 

Antai rytiečių kunigai. Rusų valdžia buvo juos atsiuntusi į 
Lietuvą ypatingais misijų tikslais: patraukti į pravoslaviją, ne 
atstumti; pašviesti geru laikymusi, ne papiktinti. 

Kai kam tai, kaip ir man, nesisekė. Bet Kaišiadoryse mačiau 
šventiką, kurs ramiai pavalgė pietų prie bendrojo stalo ir atsigėrė 
vandens. O ties manim stovėjo butelys alaus. Ir aš nebegalėjau 
jo begerti: man jau buvo sarmata. Nusidėjimais aš to neišlaikymo 
stiliaus nevadinu tik dėl to, kad pasižadėjau jums rašyti ne as- 
keto, tik korespondento stilium. Bent tą stilių turiu išlaikyti. 

Kur, kaip neišlaikiau, skyrium nepasakosiu, ne kad netu- 
rėčiau civilės drąsos viešai prisipažinti, bet kad visame šitame 
rašte neigiamuosius dalykus imu tik iš savo gyvenimo, gi visus 
teigiamuosius ėmiau iš savo paminėtųjų draugų, kurių garbei 
aš šitas knygas rengiu, a. a. kun. Vizbaro ir Turausko“. 

(Neduok Dieve, jei ta „garbė“ galų gale pasirodytų toki pat, 
kaip anoji, jėzavitui darytoji!) 

Pagaliau apie gražiojo kunigų rūbo stilių, apie pusantraap- 
siaustį arba „nikolajevskį ploščių“. 

Tai — labai rimtas ir gražus rūbas, labai derąs rimtiems, ne- 
mažiems vyrams, aficieriams, kunigams, bet labai nederąs „grei- 
tajam kunigėliui“. 

Aš veikiai palioviau jį siautėjęs, ligi tik gavau progos paly- 
ginti, kam jis ir kaip dera, kam ir kaip ne. 

Štai aš, klierikas, važiuoju atostogoms. Menką savo figūrėlę, 
kuri niekam imponuoti negalėjo, aš siaučiu pusantraapsiausčiu 
ir tiesiog žūvu jame. Ant galvos man vieton iškilmių „trikampės“ 
ar bent padorios juodos skrybėlės, ordinariška, berniokiška ke- 
puraitė odiniu palagėliu. 

Susikūprindamas, smarkiai lankčiuodamas, lakstau kaip įgel- 
tas aplink daiktus, bagažą, kasą, draugus. Priešakyje dėl to nu- 
sileidę skvernai brūkši žemę, lyg netikusio gargiančio žąsiuko 
nuleisti ir nebepakeliami sparnai. 

„Mikalojaus ploščius“ ir berniokiška kepurėlė, didžiažmogių 
rūbas ir pasiutęs lakstymas, kunigų uniforma ir beždžioniškas 
„greitojo“ judrumas - viskas, viskas darė tokią disharmoniją, jog 
man net dabar sarmata to mano paties tipo. 

Laikykis laikydamos savo stiliaus! Jei tavo norima duoti pa- 
viršutinio rimtumo rimtu ir iškilmingu rūbu, tai būk gi rimtas ir 
kiek tesėdamas iškilmingas; ar vaikščioji, ar sėdi, valdykis, nu- 
sitūrėk; būk statesnis, tyčia, kad skvernai pasikeltų ir nešluotų 
žemės. Na, būk Napoleonas ar Mikalojus I*. Jei nemoki tos rolės 
pavaidinti, geriau neimkis; žinai, kad už blogą vaidinimą pub- 
lika švilpia ir neklauso „pasiteisinimų“: rolės nemokėjau. Geriau 
vilkis paprastu, be pelerinos, nepretenziniu paltotu, tai bent 
nepadarysi karikatūros. 

Vėlgi, jei mėginsi vaidinti rimto rolę, per labai dėdamos „Na- 
poleonu“, vėl bus karikatūra kaip iš kūdikio, kurs nori būti 
didelis, arba iš kūdikio, kuriam didieji tyčia antvožė savo ci- 
linderį ar ką kita. Žiūrėtojai nejus pagarbos tokiam luomo at- 
stovui. 

Antai mažutis klierikiukas, bet jau sutanuotas, sėdas į aukštą 
klaupką ir ne kojom pasispiria, tik pasturgalį judindamas už- 
šliaužia. Prasčiokai, tai matydami, juokias iš „kunigioko“. Gi kad 
taip padarytų Žmogus ne rimtoje uniformoje, nė nepasergėtų. 

Pribaigė mano pusantraapsiaustį Petrapilio miestelėnai, nu- 
sprendę, jog einantieji katalikų seminarijos klierikai esą... „ar- 
chijerejskije pievčije“?, o ne granddžentlmenai. 


KUNIGAS - VYRAS 


Jaunam kunigėliui arba dar klierikėliui kunigiškas stilius 
išlaikyti ne taip jau lengva. Tai ne juokai keliolikos metų vaikezui 
vaidinti rimto vyro rolė! Vis dėlto reikia, nes tai dera, nes tik 
rimtumas tą stilių sudaro. Taigi ir auklėtojai visaip stengiasi tave 
surimtinti, jei ne kaip kitaip, tai bent įvyniodami ir supančiodami 
ilgais ir plačiais rūbais. 

Kitur pasaulyje be tos uniformos, tikriau, be talarės, nes kaklo 
ir krūtinės apdaras ir ten uniformis, kasdieniame gyvenime ap- 
sieinama. Ir tai net patogiau. Pas mus dar to laikomasi, nors ke- 
lionėms ar šiaip jau nekunigiškiems darbams, per kuriuos ilgas 
rūbelis būtų net profanuojamas, vis dažniau imama trumpesni 
juodi surdutai; tai, ką amerikiečiai vadina „Prince Albert“, su 
juoda krūtinės uždanga ir kolorate, o ne išmislingos maniškos ir 
apykaklės. 

Rimtumas yra kaip tik priešingas anam Lietuvos bobučių 
giriamam „greitumui“. Jo įgyjama ne apdaru, tik ištisu siste- 
matingu ir sumaningu auklėjimu; jei galima, nuo pat mažens. 

Užvažiavau aš į vieną pažįstamą ir gerbiamą grapą, kuriam 
buvo daug didelių ir mažų vaikučių. Vaikai kaip vaikai: siautė 
po kiemą, po parką, su šunimis lakstė, arkliais jodinėjo, visokiais 
sportais užsiiminėjo, visi sušilę, įsižaidę, blizgančiom akelėm. 

Manas, kunigo, pasveikinti buvo visi pašaukti. Ir štai - scena. 
Visai vaikiškas jų ūpas ir šakotumas lieka už durų. Visi, nors po 
vieną grįžo, lygiai ramiai, nė nejučiomis, veria duris ramiai, 

nebeskubėdami, ne tekinomis ateina priešakin, kur sėdžiu su jų 
tėvais; berniokai ramiai, ne aficieriškai brūkšteli kojele, giliai 
prieš kunigą pasilenkia ir, sulaukę, kad ištiesiu ranką, vėl su 
pagarba pasilenkdami, pabučiuoja. 

Taip vaikams liepta; toks jiems stilizuota pasisveikinimas su 
moterimis ir dvasiškiais. 

Paskui stojasi ar sėdasi šalia tėvų, nė nebekrustelėdami, kad 
nekliudytų vyresniesiems rimtai, nors linksmai šnekėtis. 

Auklėjimas labai anksti išmokė tuos vaikus nusitūrėti, nepa- 
rodyti įsižaidusio ūpo. O matės jų akyse, jog įsikarščiavęs kraujas 
tebeverda kunkuliuoja ir nosių šnervės tebėra išsipūtusios. 

Jaunam kunigui, kad ir rimta, ilga sutana apsivilkusiam, ne- 
ginama darbai dirbti, žaisti, sportais ar amatais užsiimti (žinoma, 
spectatis spectandis'). Tada ir stilius pridera ne nuo sutanos, tik 
nuo paties darbo. 

Niekas nesijuoks, išvydęs kunigą bėgant paskui sviedinį ar 
pašokėjant, kai jis lekia. Bet juokai būtų, jei kunigas paliuokomis 
bėgtų į klausyklą ar į altorių. Nė kiek ne juokai įsispręsti, eiles 
deklamuojant, bet nederėtų įsisprendus Dievo žodis skelbti. 

Gali tavyje virti kuo karščiausiai įkaitęs kraujas, gali akys 
reikšti kuo linksmiausią, sauvalingiausią ūpą, gyvybę be saiko, 
vis dėlto, jei tu gerai išauklėtas, tu pataikysi taip rimtai su žmo- 
nėmis laikytis, jog juos kažin kokia neregima pajėga vers su 
pagarba lenktis tau ir tavo luomui, tavo padėjimui. 

Rimtumas tad anaiptol nenaikina vidaus gyvybės. Rimtumas 
tai tik pylimas, kurs užtvenkia ir pakelia vandenį. Neužtvenktas 
vanduo čiurlena upeliu sekliai, nežymiai, be naudos; užtvenktas 
ir sąmoningai tepaleidžiamas tam tikru lataku, pasuka didelį 
ratą, padirba didelį darbą. Nenusitūrint gyvybė nežymiai gaišta, 
išsiaikvoja; sutūrėta ir veikėjo pavartota visuomenės darbui, 
daug daug duos vaisių. 

Dar nemaloniau, kai nusitūrėjimo pylimas lyg tyčia esti pra- 
ardomas. Tada visas energijos turtas ūmai išsenka, palikdamas 
širdyje neapsakomo tuštumo. Nesuvaldomas mūsų gyvumas — 
dideliausia mūsų jeibė, didžiausiai kenkianti mūsų pačių ku- 
nigystei. 

Skubotai bėgame į bažnyčią. Tai gerai. Skubotai laikome Mi- 
šias, skubotai „barškiname“ klausykloje, vis dairydamies, ar 
daug dar liko, o ne džiaugdamies, jog; dar ir dar yra ko klausyti! 
Viską skubotai darome, lyg tos mūsų bažnytinės funkcijos būtų 
ne vyriausieji dalykai, Hauptsachen, tik pridedamieji, Neben- 
sachen, prie ko nors svarbesnio už bažnyčią. Tai jau nebegerai. 

Parbėgame iš bažnyčios taip greit, kaip ir atbėgę, ir ką gi ten 
ypatinga randame? Gerai, jei kas kitas mūsų laukia. Ojei niekas 
nelaukia, tai ką tu darysi? Dairysies, bus tuščia; nepilnas par- 
grįžai iš bažnyčios. 

Jei ir ne bažnyčioje viską dirbi skubotai, taip sakant, nejįsi- 
skonėdamas į savo darbus, žuvę tau tie darbai ir jų vaisiai. Sku- 
boto darbo vaisius šunes ėda, ir tau jokio patenkinimo jis ne- 
teikia. Maža to, tave išklibina, padaro lyg išardytą tvorą, per 
kurią bet kas įlenda į tavo sielą. 

Dirbk taip atsidėjęs, lyg; toje valandoje viską pasaulyje už- 
miršęs. Kiti darbai, kitos pareigos savaime ateis. Tai kiekvienas 
mažmožėlis bus Meisterstūck?, ir tu pats jausies kvalifikuotas 
meisteris esąs. 

Rimtumas - tikras brolis autoriteto; lygiagrečiai seka tavo 
mokslu ir aukštesne išmintimi. Juo jų būsi pilnesnis, juo darysies 
lyg paslapčių pilnas, lyg Aigipto kunigas ar burtininkas, kurio 
valios klauso galybės, net gamtos gaivalai. Žmonelės jus pa- 
sislėpusią tavyje galybę ir noromis nenoromis klausys. 

Nemanykite rimtumą esant tolygų pasipūtimui, šaltumui, 
susiraukimui, neprieinamumui — visam tam, kas žmones at- 
stuma, ne pritraukia. Rimtu būti reikia mokėti, išsitrenuoti ilga 
praktika. Kas nerimtas sumano ūmai rimtu apsimesti, tik juokų, 
karikatūrą parodo. 

Antai bet kvailys fotografuodamos daro didžiausio filosofo 
miną. Niekados negalvojęs, apsimeta galvojąs, dievai žino, ko- 
kiuos sunkius dalykus. Ir sudaro ne gudrią, kaip jam norėtųsi, 
tik tokią kvailą, nenatūralią, jam nederančią miną, jog kiekvienas 
fotografas, kad ir jis būtų visai ne inteligentas, nusišiepia ir imasi 
mokyti: 

- Prašom padaryti meilesnę miną! 

Suprask, ne tokią žvėriškai žiaurią lyg galvažudžio, o gud- 
ruolio miną. Vadinasi, suprask — būk natūralus, tai geriausiai 
laiduos ir tavo minos išmintingumą. 

Nuo dirbtinojo filosofo vėl nereikia šokti į priešingąją pusę, į 
bloznavimą. Sako, buvę seniau išminčių, kurie tik apsimesdavę 
puskvailiais. Yra buvę ir šventųjų, didelių orginalų, naujoviškai 
sakant. 

Tačiau kunigo išmintingumas nesudera nei su bloznavimu ir 
kvailavimu, nei su keistu, juokingu originalumu; ta forma ku- 
nigo mintims ir iš viso vidujai esmei reikšti visai netinka, ir, jei 
kas ją pavartoja, tai ne gudrumą ar orginalumą parodo, tik ne- 
skanumo įspūdį palieka. 

- Jūs prieš savo vyriausybę tai šitaip... 

Ir išsitiesė pilvu ant grindų nebejaunas kunigas, kuriam rodės 
dvasiškoji vyriausybė jį tyčia per savo nedorumą persekiojanti. 
Kartėlis jam padiktavo taip išreikšti savo nepasitenkinimą vy- 
riausybe ir jos paniekinimą, bet gavo visai priešingų rezultatų: 
klausytojai įsitikino vyresnybę negalint rimtai skaitytis su dva- 
siškiu, kurs bloznuoja. O kad būtų rimtai išdėstęs patirtas neva 
neteisybes, būtų laimėjęs užuojautos. 

Kokio nė būtumei temperamento, valdykis ir taikinkis prie 
savo darbų rimtumo. 

Pažinau teisėją, tokį sangviniką, jog šiaip jau nė burnos ne- 
čiaupė. Niekus pliauškė, juokus darė, šokinėjo kaip padūkęs, 
gėrė linksmoje kompanijoje, su savo vaikais kūlės ir po aslą 
ritinėjos kaip mažas. Net nusifotografavo, kaip jį treigys sū- 
niukas už ausų tampo, o jis kvatojas, išsižiodamas lig ausų. 

O reikėjo matyti jis, tasai didelis vyras barzda kaip vanta, kai 
jis dėdavosi ant kaklo garbės grandinę. Teismo valandai jis ne- 
bebuvo tėvelis, nė draugas, tik - įstatymų dabotojas; tiek rimtas, 
jog vienu savo laikymusi kvėpė teisiamiems nuomonę: tai - ne 
lengvamintis, bet kaip nenuteis! 

Kaipgi jis tačiau rodytųsi, jei imtų lošti su vaikais, tebeturė- 
damas tą pačią garbės grandinę, valdžios ženklą, maskatuojančią 
jam pakaklėje, kai jis dveigę savo dukterikę repečkomis gena į 
palovį? 

Kunigo valdžios ženklas, ta garbės grandinė, tai - stula. Jau 
pasiimdamas ją, turi surimtėti. Imdamas ją pabučiuoji; tai ženk- 
las, jog pripažįsti valdžią ir jos autoritetą, kuri tave štai leido šių 
ar tų darbų dirbti. 

Kaip liūdna, tiesiog bjauru, kai matai kunigą nesuprantant 
stulos reikšmės ir su ja rankoje lakiojant po šventorių ir kuone 
kiaules iš jo baidant... 

Dedies stulą ant kaklo ir tuojau patapk kitas žmogus, nebe 
„ponas“, nebe šeimininkas, draugas, sūnus, tik - bažnyčios šven- 
tikas, pasirengęs tokių darbų dirbti, kurių kiti neturi teisės nė 
palytėti. Gali su savo zokristininku prieš tai paprastai šnekučiuoti 
ir juokuoti. Bet, ligi tik užsivilkai liturgiškais iškilmių parėdais, 
tas pats zokristininkas turi jau tau nusilenkti išeinant ir įeinant, 
nes dabar tu - nebe tu, tik Aukščiausiojo reprezentantas. 

Užgausi kokį misterį Džoną, atsakysi taikos teisėjui. Bet jei 
tas m-r John yra Anglų karaliaus pasiuntinys ir tu jį iškoneveiksi, 
tai, bra, sužvangės ginklai. Tu, kad ir jaunas, kunige, esi daug 
didesnio Karaliaus pasiuntinys; tai mokėk jį vertai atstovauti ir 
nepažeminti garbės savo ir drauge To, Kurs tave siuntė. 

Su stula ant kaklo užmiršk, kas tu esi iš tikrųjų kiltimi; beat- 
mink, kas tu esi paskyrimu ir ką dabar bedarąs. Tavo stulai- 
grandinei nebederės ne tik kvailiavimai, nei rūstybė, nei pyka, 
nei piktžodžiavimai, nei koneveikimai. Visa tai tik pažemina 
tavo pareigas. Tavo pareigos visam tam yra prieštaringos, nes 
visos jos iš ramybės, rimties Karaliaus yra imtos. 

Kiekvienas tavo pakrutėjimas jau turi reikšti, kokį tu rimtą, 
kokį šventą darbą dirbi. Šiuo žvilgsniu, jei tikėsime raštais, tai 
mūsų senovės stabmeldžiai kunigai, tulisonės, ligasonės3, kū- 
rėjai, vaidilos, vaidilutės ir k., daug rimčiau apgaulingiems savo 
dievams tarnavę. Nejaugi jie buvo tvirtesnio tikėjimo neg mes, 
tikrojo Dievo tarnai? Gal ne. Tik jie, nepagadinti gamtos vaikai, 
sugebėjo gyviau įsivaizdinti savo dievų esimą čia pat, šalia jų, 
čia pat, tuojau pykstant ar džiaugiantis. O mes? Mes lygia dalimi 
tikime. Tik mūsų Dievas - ne perkūnas, griausmais tuojau ne- 
muša, nespardo, yra pakantus ir atlaidus. Ar tai mus įdrąsina? 
Koki mums negarbė, kaip neverta inteligento! 

Utopistas Tomas Morus (žiūrėk „Utopijų“ knygas, „N. Lie- 
tuvos“ išleistas)' liepia visiems klauptis, kunigui šventųjų funk- 
cijų darytų išeinant. Klauptis prieš darytoją. Gi kaip besielgs pats 
darytojas, prieš patį Majestotą stodamas? Žmonės turi iš šalies 
pagerbti tai, ką mes darysime. O mes, ką padarome, to neger- 
biame? Jei neesame toje valandoje tinkamai rimti, nepagerbiame! 

Stula turi kunigą slėgte prislėgti atsakomybės našta. Visi jo 
judėjimai turi tiek rimtumo reikšti, kiek esti nešant sunkią naštą, 
vos pakeliamą, beveik be vilties nunešti į skiriamąją vietą. 

Rimtas elgimasis ir laikymasis, neskubotumas nereiškia lėtu- 
mo ir atsileidimo. „Negreitas mūsų kunigėlis“ dar didesnis yra 
kunigui papeikimas negu „tatai greitas mūsų kunigėlis“. 

Kunigas negali būti lemtūta, ištižėlis, tūpčiotojas toje pat 
vietoje. Liūdna, kai jaunas kunigėlis „kaip raitas joja“ per savo 
funkcijas aplink negyvėlį ant morų. Irgi liūdna, kai jis vienas 
dešimtis ir šimtus vargina. 

Kalba kalba tą savo brevijorių, tam tikru laiku to nepadaręs, 
ir galo nėra. O žmonės laukia. Ruošias ruošias tas savo Mišeles 
laikyti, ir vėl galo nėra. O žmonės vis kantriai laukia. Geria geria 
tą savo arbatą, kol kito ko imsis, sakysime, prieš lydėdamas 
velionį į kapus, ir vėl galo nėra. O žmonės jau pradeda nekant- 
rauti ir net kreitėti, nes jie - darbo žmonės, ne gaišuoliai. 

Šventą dieną lemtūta kunigas praverčia lig sutemai; velionį 
laidoja nuo 8 ligi 2 val. popiet, kol žmonės nepradeda keiktis 
vieton melstis. Šitoksai kunigas kantriausius katalikus gali nu- 
baidyti ir atgrėsti nuo bažnyčios ir jos praktikų. 

Festina lente“! Dirbk sistemingai. Nedaryk nė vieno pajudėji- 
mo veltui- ir tu rimtai, neskubėdamas, daug padarysi. Labai rim- 
tai Mišios paskaityti galima per 25 minutes, o pagiedoti per 35. 

Žiūrėk, Jaunasis Kunigėli, kaip celebransų rimtumo žiūrima 
kitų tikėjimų. Rusų bažnyčioje (Graikų, Rytiečių) jį tvarko tam 
tikras „ustav““. Mišias laikyti sulig „ustavu“ reiškia — labai rim- 
tai. Sulig tuo, kaip celebransas išlaiko Mišių stilių, sprendžia apie 
jo tinkamumą. 

Rusų temperamentas mums netinka, jis mums per lėtas; jų 
bažnytinis „rimtumas“ daro kunigą lyg iš vieno kaulo ir mus 

nervina, erzina. Nereiktų tai nusižiūrėti; vis dėlto jis geresnis už 
vasariečių beždžionavimą. Italas kunigas lygiai lietuvį nervina 
savo judrumu, kaip ir rusas savo lėtumu. Tinkamiausiai elgiasi 
kiti šiaurės kunigai, sakysime, skandinavų katalikų. Jų laikyma- 
sis tiesiog sektinas. Jie celebruoja ir viską daro be galo rimtai, 
bet nesustingę; be galo imponuoja tikintiesiems, nes iš tiesų 
miela iš šalies žiūrėti ir visai nenuobodu valandą pasėdėti. 

Žiūrėk, kas kitur darosi, ir viską lygink su tuo, ką tu pats 
darai, tai ir suvaldysi savo sangvinizmą. O lietuviai, ypač aukš- 
taičiai, kuone visi sangvinikai, vadinas, gyvojo pobūdžio, nors 
ir vadinas lėtais. 

Koks gi tai temperamentas? Tai nėra italo „karštumas“, kaip 
ji paprastai supranta žmonės aržumo arba goslybės prasmėje. 
Šiuo žvilgsniu žemaičiai daug aržesni ir vis dėlto ne tokie gyvi. 
Aukštaičiai savo būdu juoba panašūs į prancūzus. 

Jei nori ištirti, kurią vietą ima bet kuri tauta savo tempera- 
mentu, eik, kaip sakėme, į bažnyčią. Arba į linksmą draugę, kur 
kiek „ragauja“. Ragavęs rusas blaško ką tik nutverdamas, kulia 
stalo indus, veidrodžius, žibintus. Italų sicilijietis įkaušęs tuoj 
imas pyktis ir dicinu (smaigtu) švaistytis. Žemaitis, burnelę dė- 
jęs, tuoj ima moteris kankinti. Aukštaitis gi labai daug dainuoja 
ir labai noromis šoka. 

Aukštaitis tad bene bus vidurinis tipas, bene padoriausias. 
Jei tu, Kunigėli, esi aukštaičių kilties, brangink savo tipą; nega- 
dink, tik auklėk jį; visur jis savo gyvumu pritinka, esti meilus. 
Vienoje bažnyčioje per daug krutus ir nenusitūrįs. 

Ir amžius jį nelabai surimtina. Aš ir 30 su viršum metų tebe- 
lošiau vaikiškai, kad ir kažin kokį rimtą, net pavojingą darbą 
dirbdamas. 

Sako, visi sangvinikai esą linkę ar bent kiek jau paliesti plau- 
čių ligos, krumslinės - tuberkulų. Tai daro juos bent kiek paer- 
zintus ir todėl dar neramesnius. Už tai, žinoma, Dievui neat- 
sakys, bet žmonių akims vis dėlto nepatogu ar dėl tų, ar kitų 
priežasčių rodytis ne kunigu vyru, tik - kunigioku. 

MALONUSIS KUNIGĖLIS 


Senovės jūrininkai Gibraltaro sąsmaugą, ar išėjimą iš Vidur- 
žemių jūros į Atlantiką, buvo įsivaizdavę, kaip du pavojumu, 
dvi uolas, priešpriešais stovinčias: pasisaugosi Scilos, susikulsi į 
Charibdą'. 

Norint tiesiai nustatyti savo būdą, charakterį, taip pat reikia 
pasisaugoti dviejų priešingybių. 

Meiliausias ir, sakyčiau, būtiniausias dvasiškio, ypač jaunojo, 
savumas yra jo malonumas. 

Paprastojo civilio mandagumo ir lipšnumo per maža, kad 
būtumei tikrai malonus. Mandagumo, švelnumo žmonių santy- 
kiams sočiai užtenka, kad ir jis būtų dirbtinis. Paprastuosiuose 
santykiuose mažai žiūrima širdies, to šaltinio, iš kurio ištrykšta 
tavo veiksmai. Bet tik tu artimo neužgauni, alkūne nebaksteli 
kitam į pašonę, gražiai linkteli sutikdamas ir išleisdamas - tai ir 
gana. Malonumui, kaip ir rimtumui, dirbtinumo negana. Dirb- 
tinumas net jam kenkia ir niekais jį paverčia. Kad malonumas 
patrauktų tyrosios širdies žmones, o neatstumtų nuo savęs, rei- 
kia, kad jisai būtų natūralus, kad už švelnių ir mandagių žodžių 
būtų jaučiama ir tokia pat širdelė. 

Kuo Mokytojas pavergė pirmųjų savo mokinių širdis, pa- 
vergė ir jų visą sielą taip, kad dėl Jo išsižadėjo savęs ir savo 
šeimynų? Žavėjo nežemiška išmintimi. Tik išminčių ir daugiau 
buvo ir ne tiek daug jos reikėjo prastutėliams darbo žmonėms, 
žvejams. Ne! Jėzus pavergė juos savo malonumu. Evangelija 
mums teparodo Jo lipšnumą ir meilumą su mažutėliais: juos 
glostė, ant savo rankų ėmė, kilojo laimindamas. Su paaugusiais 
Jis nebuvo sentimentalus, greičiau rimtas ir status. Vis dėlto, kam 
tik teko tos Dievo malonės - bent sykį žvilgtelėti į Jo akis, tas jau 
buvo Jo vergas dvasioje. Ne vergas, kurį pančiai padaro, tik kurio 
meilę meilė iššaukia. 

Aš labai mėgstu Gvido Renio „Ecce Homo“; jo paveikslas 
visados ant mano dirbamojo stalo. Vis dėlto kančia niekados 
manęs tiek nepajudino - per daug mes ją supopuliarinome, — 
kiek „Leiskite mažutėliams ateiti į mane“ ar „Gerasis Piemuo“. 

Kažin ar be šimtais yra skaitoma dailininkų, kurie mėgino 
išreikšti Dievo Sūnaus malonumą žmonėms. Daugeliui sekės. 
Vis dėlto jauti, jog pats žmogus to įsivaizdinti negali; reikia, kad 
savo akim pamatytų, pats savimi to pritirtų; kitaip, kad pats 
patektų į dangaus karaliją ir tik iš ten sugrįžęs imtųsi teptuvėlio. 

Tačiau ir tai, kas vienomis grynai žmoniškomis pajėgomis 
padaryta, labiau padeda mylėti Jėzų už Jo meilę neg už patį 
kentėjimą, kurs iš meilės kilęs. Tie patys „mažutėliai“, vaikai, 
na, ir mūsų sodiečiai, netiki švelniais ir mandagjiais apsiėjimais, 
tik žiūri tau stačiai širdin. Jokiais lipšniais žodžiais, nė blizgučiais 
neprisiviliosi kūdikio, jei jo savo širdyje nemylėsi. Ir priešingai, 
nereiks jokių žodžių, kai tau virptelės širdis kūdikio meile ir tu 
tik ištiesi į jį savo rankas. 

Nemint, kodėl mūsų priežodis sako: kūdikiai ir gyvulėliai 
moką pažinti „gerą Žmogų“. Čia „geras“ reiškia „mylįs kūdikį 
ar gyvulėlį, malonus jiems“. 

Nemint, kodėl nelaimė ir sielvartas ieško pasiguosti ne tam, 
kurs iškalbingai ramina, tik tam, kurs moka širdimi atsiliepti ir 
tave be žodžių pamieluoja. 

Taigi, mėginant pasidaryti maloniu, idealiu, reikia išsirinkti 
Nazaretietis ir neleisti akių nuo Jo pavyzdžio. Tik ar galima Juo 
pasekti? Ag Jis - Dievas, mes - žmonės; toki ir širdžių nelygybė. 
Bene bus tai - Scila? Idealas nepasiekiamas. Atšokus nuo Scilos, 
ar neužsigrūsi ant Charibdos; to, ką rusai pasibjaurėdami sako 
apiejų kunigų „jelejnost'““, destis tokį dirbtinumą, kurs lyg alyva 
pateptas blizga, švelnus, bet lygiai ir abuojas; užgaunąs tik pa- 
žiaunes (pritornyj, ckliwy)“, ne širdį. 

Aš nežinau. Vis dėlto reikia prašliaužti tarp idealo ir dirbti- 
numo, daugiau laikantis pirmojo, kad ir nepasiekiamo. Nepa- 
siekimas tik ištižėlį priverčia ranka numoti. Gi pasiryžėlį, prie- 
šingai, dar labiau verčia įnikti ir užsispirti. 

Ak, mielas Mokytojau! Kad Tu man būtumei davęs varsi- 
ninko talentą, aš būčiau tolei buvęs Tavo malonumo pasiilgęs, 
kol nebūč to varsomis išreiškęs. Dabar štai plunksnele tegaliu 
škicuoti, nevykusiais žodžiais, lyg mikna, reikšti ir čia pat susi- 
griebti: 

— Ne! Nemoku taip pasakyti, kad ir tu, Jaunasis Kunigėli, 
pasiilgtumei to malonumo, pats imtumeis tokiuo darytis ir kitus 
sulig tuo vertinti. 

Jaunas klierikėlis, dar negyvenęs, tad dar neapsibridęs, so- 
džiuje lengvai gali patapti Jėzusėliu. Jo gyvenimo užpakalyje 
dar nėra lapų, kurie miela būtų paslapčiomis, pačiam Dievui 
nematant, išplėšti iš gyvenimo knygos. Jo gyvenimo priešakyje 
vienas idealas, kurs taip pat neleidžia tų lapų bjauroti — ne- 
gražiai užrašyti. Dabartinis jo padėjimas toks, kad jokių pilie- 
tinių ir kitokių pareigų ant jo dar nekrauna. Laisvas, neatsa- 
komas. Tik kliaugėk paukštele nekaltą, nevargo dainą. Tik 
linksmu vieversėliu, jei ne lakštingala, ramink tuos artojėlius, 
šieno pjovėjėlius, linų audėjėles, kurie sugebėjo tau duoti tokio 
gyvenimo. 

Kur eisi, kur žengsi, eik ženk vis su ta savo malone - malo- 
numu, kaip Gogolio Petruška — „s sobstvennym zapachom'“, 
Tegu visas tavo sodžius, paskendęs soduose ir šiaip jau žaliu- 
mynuose, turi tave per vasarą lyg tikrai iš svečių žemės atskri- 
dusį rojaus paukštį: tegul tavy dabar mato akimis įsikūnijusį jų 
trokštamąjį, jų svajojamąjį religijos idealą. Jei ne dabar, tai kada 
gi tą idealą parodysi? Sakysies, dar neišmanau, dar nesuskubau 
pasekti ir pats išsilavinti. Niekas iš tavęs pilnai ir nereikalauja. 
Gana, jei švystelėsi bent vienu kitu spindulėliu, jėzusiniu malo- 
numu, giliu dievotumu (ne bigoterija, gink Viešpatie!). 

Dabar aš aiškiai matau, kaip tai esama lengva padaryti, kai 
davau visame būryje nuliekamų sodžiaus vaikų. Gal jiems buvo 
gera su manimi upelyje bristi, šaltinėliai kuopti ar kitokie kokie 
niekai dirbinėti; o man tai tikrai jokioje kitoje draugijoje nebe- 
buvo taip gera. Tik gaili, kad tuo nepasinaudojau ir gilesnio 
paminklo jiems nepalikau. Dabar to nebepadarysi, nes atsirado 
per daug prieštarautojų, ypač vyriausiosios amžiaus jeibės: jau- 
niklio neskaistybė, vyro rūstybė ir t.t. 

Visai nereikiama vaikų kamšyti sukrainiais, o vyresniųjų — 
šventaisiais paveikslėliais, kad būtumei geras ir malonus. Tik 
mokėk šnekėti ir šnekinti. Piemenėlis - tai tavo broliukas, mer- 


44. 


gelė - tai tavo seselė, senelė - tai dėdienė, vyras - tai dėdė. Visi - 
giminės, visi mylimi, nes jie tave myli; kaip gera jiems tave 
pakalbinti ir pasiklausyti, kaip tu, dar neapkartęs, čiulbi kliaugi, 
ką tik žinodamas. Nereikia gudrių žodžių: vis tiek tu paleisi 
gaivinančią, naują, ne tos buities kvapo srovelę ir atgaivins sun- 
kiu darbu sustingusį protą, ūpą, širdį sodiečio. Tik pakalbėk kaip 
giminei, jis šypsosi kaip prausiamas; jam lengva bus ir kitiems 
pakartoti - pasikalbėjau. Jaunas, senas - visi sodiečiai tokie pati. 
Ir kaip jiems bus gera matyti liaudies vaiką rengiantis liaudį 
mylėti, liaudžiai tarnauti; jaustis, jog jų inteligentai neapleidžia 
tamsiosios minios, bus jų žibintuvai švietėjai, užtarytojai ir va- 
duotojai; bus ko šauktis lyg dangaus patrono. 

Malonus inteligentas sodžiuje - laimė, džiaugsmas ir pasidi- 
džiavimas. Tai - didžiausias akstinas darytis ir būti maloniu. Juk 
taip piga! 

Gal bijai, kad patys sodiečiai tavęs neatgrėstų savo šiurkš- 
tumu, pasityčiojimu, nesumindžiotų beriamųjų jiems jaunos, 
nekaltos tavo širdies žemčiūgų? Iš kur tau tai atėjo į galvą? 

Kažin kas paprasčiausius sodiečius vadina storažieviais. Ta- 
sai praminimas turėjo parodyti jų nekultūringumą ir netinka- 
mumą švelniajai, tašytajai žmonijai. 

Netikėk, brolau! „Žievė“ žmonių santykiuose ne tiek daug 
reiškia, kiek pats vidus: šerdis - širdis. Netašytieji sodiečiai, tavo 
parapijiečiai, tikrai gal būti nemoka gražių, švelnių apsiėjimų, 
lipšnių žodelių. Visa to, kas pirmai pradžiai į save patraukia; 
bent neatstumia. Pasirūpink to nepasergėti, kas netašyta. Geriau 
įsižiūrėk jų širdin, ir tu atrasi ten, sodiečių sieloje, ne kame kitur, 
tikrų žmoniškumo perlų koloniją. Tik mokėk į gelmę įžiūrėti, 
mokėk juos iš ten gaudyti. Žinai, kaip žemčiūgus iš jūrių gilumos 
gaudo? Pasinerdami. Taigi mėgink, pratinkis į žmonių sielą pasi- 
nerti, jų širdį iškakėti. Naras, leisdamos į gilumą, pasiriša pa- 
svarus; tu prisirišk žmonių meilę; ji lengvai tave panarins į savo 
valstybę. 

Pasinėręs į širdis tašytųjų, švelniųjų, plonažievių žmonių, tų, 
kurie mokėjo tave pirmai pradžiai nulenkti, tu dažnai išvysi ir 
nusigąsi ten šliaužiojančių tokių baidyklių, prieš kurias niekai 

jūros rykliai. Netašytųjų širdyse, priešingai, rasi pačio tyrojo 
vandens perlų. Net nereikia per giliai nardyti. Gana paprastais 
namų takeliais pavaikščioti, ir tu atspėsi, kur jos. 

Jau kalbėjomės apie vieną tokią perlą — sodiečių nepavydų 
palankumą savo moksleiviui; kaip kiekvienas mielai jį sutinka 
ir taip lygiai mielai atgal į mokyklą lydi ne tik gerais velijimais, 
bet ir įprakaitinta savo rubline kelionei. Nieko malonesnio man 
nebuvo, kaip iš savo kaimynų gauti rublinė. Žinai, jog tau duoda 
neatiduotinai, ir brangini ją, kaip ženklą skaisčiausios meilės, 
prietelingiausio palankumo. Nebežinau, kaip dabar besusidaro 
sodžiaus santykiai, kai moksleivių daugiau atsirado ir jie sodžiui 
nebe naujiena. Prieš 30 metų taip buvo. 

O jaunuomenė abiejų lyčių? Jų dainos, muzika, žaidimai, 
laukų lankymai šventadieniais, bendri uogavimai, grybavimai, 
riešutavimai! Visur tu centrinė figūra, geran kreipianti visą būrį. 
Ir tiems būriams salsta širdys nuo to kreipimo geran, ne vulga- 
rizman apsiėjimuose ir šnekose, ne karčemon. 

Prieš savo gi tėvelius sodiečius tiesiog klaupkis. Su kuo jų 
širdis besulyginsi? Tų, kurie, pradėję tave „žmogum daryti“, 
tavimi vienu tegyvena, bekvėpuoja! 

Lig šiol man visas kūnas apmiršta, atsiminus, kai vieną kartą, 
jau paaugęs realistas, aš, nieko nepranešęs tėveliams, ėmiau ir 
nebeatvažiavau atostogoms. Buvau priėmęs repeticiją tokiame 
krašte, kurs man rūpėjo pažinti. 

-Sūneli! tarė motutė, kai sugrįžau: - Ką gi padarei? Jei daina 
nemeluoja, tai antai galinis langas jau kiauras: aš jį pražiūrėjau, 
tavęs belaukdama. Apėmė toks nerimas, jog niekur daugiau ir 
nebegalėjau benusukti akių nuo to lango, pro kurį tave pama- 
tydavau iš vagzolo atvažiuojant... Žiūrėsiu žiūrėsiu, dūsausiu 
dūsausiu, begu tu gyvas ir nepaklydęs... 

Aš, kavalierius, tada kaip mažas įkniubau motutei į krūtinę 
ir gailiai verkiau. Dar ir dabar kažin kas sunkiu kamuoliu at- 
šliaužia į paširdžius ir lūpa pavipsi, kai panašūs mano jaunystės 
nusidėjimai iš kažin kur, lyg bjaurios šmėklos, iššliaužia ir pasi- 
tyčiodamos pažvairuoja: 

- Šiaudadūši!.. 

Kad būčiau nors mandagus buvęs, ne malonus, tos scenos 
man nesivaidintų, baigdamos nemaloninti senatvę. Saugokis, 
brolau, ir tu! 

Arba vėl. Mano valakininkai tėveliai taip taupė pinigus man 
mokytis, jog net buvo išsižadėję reikiamų dalykų, ne tik paprastų 
malonumų. Nieko iš kromo nebepirko, o motutei būtinai reikėjo 
naujos skepetaitės, nes senosios susiryšėjo. Ir įsivaizdino nabagė, 
jog jai daug maloniau bus ryšėti, jei aš savo rankom atvešiu iš 
tolimo krašto skarelę, už jos gi pačios rublinę. Savų pinigų netu- 
rėjau. Prašė išleisdama kiekvieną kartą. Laukė kantriai per daug 
metų. Aš vis neišsitekau rublio - nupirkti; ji pati lyg tyčia savo 
miestelyje nepirko. Taip ji, to malonumo neprityrusi, ir numirė, 
senąsias skepetaites beryšėdama. 

Brolau, kai mane sutiksi ir pažinsi, tai į honorarą už šių knygų 
parašymą spjauk man į veidą: man bus lengviau, ir aš tau ačiū 
pasakysiu... Atvežk dabar, jei toks esi „geraširdis“, kai ji mirė, 
ničnieko gera neprityrusi iš savo „sūnelio“, kuriam visą sielą 
buvo paskyrus! 

Šiaudadūšis, šiaudadūšis... 

Oantroji mano motina - Dėdienė! Bet jai pagerbti, tikriau sau 
išplakti, aš skiriu atskirą vaizdelį“. 

Ai, kaip būta lengva ir piga maloniu būti bentgi savo tėve- 
liams, džiuginti ir laiminti jų senatvėlė, ir to nedaryta! Senutė 
ilgam būtų turėjusi temos pasigirti moterims, kai išeina iš baž- 
nyčios: štai sūnus atvežė gastinčiaus iš pat Dinabarko... 

Lygiai pigiai, skatikiniais škaplierėliais, kaspinėliais, knygu- 
tėmis galima ir kitiems daryti tiesiog amžini paminklai. Tik tiems 
dalykams vis mes, bejausmiai, stingame, kai pragerti ir prarūkyti 
išsitenkame šimtų... 

Gal nebuvo suprasta? Buvo, kur nebus suprasta. Net jausta. 
Vis dėlto nedaryta. Kodėl gi? Nebuvo pasiryžimo. Manęs niekas 
neauklėjo, nežadino viršun gerųjų širdies jausmų, kurių, jaučiu, 
apsčiai būta širdyje; leido jiems apželti visokiais kitais egois- 
tiniais jausmais. 

Drama. Jos paskui nejaučia tik sekliadūšiai. Venk to laiku! 

Tu - nebe klierikėlis, tu - jaunas kunigėlis parapijoje. 

Nors dar jaunutį, parapija laiko savo vadu, savo religijos 
realizacija, savo mokytoju. Iš už dešimties ir daugiau kilometrų 
skuba pluša važiuoti, raiti ir pėsti, kelių blogumo nežiūrėdami, 
tavęs paklausyti iš sakyklos kalbant, tavęs pamatyti auką darant. 
Tu - jų idealas ir autoritetas. 

Kaipgi tu dabar tiems žmoneliams, tai mūsų liaudžiai, atsi- 
mokėsi tokia pat plačia širdimi, kokią ji tau rodo? Malonumu ir 
pavyzdingumu. Kitaip ją užvilsi. Malonumu, kai į tave atskiri 
žmonės ateina; malonumu, kai tu religijinių darbų dirbti į juos 
nuvažiuoji; malonumu sąžinės dalykuose, malonumu net per 
pamokslus. 

Negriebkis jau pirmai pradžiai savo autoriteto. Nedrįsk žmo- 
nių barti. Tegu klebonas. Tu stovėk kaip nuošalyje. Pats gerai 
įsivaizdink Kristų Mokytoją ir tik vaizdink Jį kitiems: bus krikš- 
čionys ir nelojojami. Būk malonus ir iškrypėliams. Ne lazda ir 
koneveikimais Mokytojas atvertė ištvirkėlius ir sukčius, tik vie- 
nu savo malonumu, atlaidumu be krašto. 

Jei nori kam būti malonus, pirmiausia jį mylėk ir būk kantrus. 


KANTRUSIS KUNIGĖLIS 


Ar galima pasidaryti švelniu ir maloniu, jei esi apsigimęs 
šiurkštokas ir savimylis? 

Nėra tokio apsigimėlio, kurio neišlygintų kantrybė ir pasi- 
ryžimas. Argi nematome šventųjų, kurie, būdami pikčiurnos ir 
nepakantruoliai, įgijo serapinų švelnumo ir malonumo? O vie- 
nuoliai? Dėl ko vienuolyne, kurs yra kaip vien reikiant, visi 
vienuoliai lygiai malonūs? Kad juos visus lygiai lavino kant- 
rybėje ir pasiryžime. Nieko man nėra malonesnio, kaip vienuo- 
lynų pusiausvyra, kaip jų mokėjimas įvertinti patenkantieji daly- 
kai, atseit viską niekais laikyti! zioto — bloto!, sulyginant su 
amžinaisiais. 

Malonumą gimdo kantrybė, bet ir kantrybę gimdo meilė. 
Mylėsi — viskas bus pakenčiama, bet koki storžievybė ar dar kas 

blogiau. Ar motina išnešiotų, išūkautų dešimtį ar keliolika savo 
kūdikių, kad Dievulis nebūtų davęs jai kantrybės ir meilės? 25 
metai paties gražiojo amžiaus vieno vargo dieną, nemigo naktį 
su tuo pačiu pūdu ant rankų. Tačiau ar bent kuri motina yra 
pasiskundžiusi, jog jai vaikai nusibodo? Tik paskutiniųjų laikų 
išgamos moterys ėmė save labiau branginti neg savo ainius ir 
bebrangindamos dar greičiau suvysta. Tikroji motina dešimtąjį 
kūdikį tokia pat meile augina, kaip ir pirmąjį, jei ne dar didesne. 
Ir paskutinieji kūdikiai lyg tyčia labiau esti vykę neg pirmieji. 
Kad ne kantrybė iš meilės, nė to vieno neišauklėtų, nors dėl vieno 
kūdikių nevalyvumo. 

Pradėkime kantrumą sekti vėl nuo klierikavimo. 

Įkyriausias dalykas, kuris, rodos, visą kantrybę išgeria, tai - 
nepasitenkinimas sodietiškuoju valgiu atostogomis. Pasakysiu 
tiesiai — alkis. 

Na, na! Sodžiuje, kur bet ūkininkėlis turi visokiausio pieno, 
kumpių, dešrų, skilandžių, paukštienos, kiaušinių, miltų ir kito 
ko... 

Teisybė, visa to yra pakaktinai. Bent buvo prieš karą. Tik iš 
visa to reikia padaryti, o žmonių, ypač vasaros metu, kaip tik 
nėra, kurie vien tik tavo pilvu rūpintųsi. Jei tik nėra kur jaunuo- 
menės, pusmergių, tai visi, 4 rytą keldami, 10 vakarą guldami, 
yra iki kaklo užsiėmę ūkio darbais, ir mūsų „ponaičiams“ moks- 
leiviams tenka riestai. 

Tai kame reikia kantrybės, jei nenori pasidaryti nemalonus. 
Nebent naujesniųjų laikų demokratizmas tuos dalykus atmainė 
ir moksleivį išmokė verstis. Mes anuomet nemokėjome. Per de- 
šimtį metų miestiškai gyvendamas, žmogus pripranta, kad tave, 
gerai blogai, kiti pašertų, tyčia tau stovėtų pietų virėjos, virtuvo 
statytojos, net duonos raikytojos. Atėjo paskirtoji valanda, atsi- 
sėdai, pagėrei ar pavalgei. 

Nagi sodžiuje ar nevalgę esti? Ar ten nė valandų nėra, kada 
pilvas išalksta? Valgo ir visados reguliariai, paskirtuoju laiku. Val- 
go sočiai; tiek, kad galėtų paskui birkavą kiloti, pačią žemę įveikti. 

Tik mums, „ponaičiams“, rodos kažin kodėl, jog šeimynai 
virti pusryčiai - menkesnis valgis už virintą vandenį su duona. 

Ten, bra, stale, ir daržovių, ir konkolinių, ir uždaro, ir blynų su 
padažais, ir pieno, o ponaičiai - tyro vandenėlio su žolelėmis, 
kaip pilvu sergant. 

Ei, brolau! Eik ir pripliūšink šeimynos valgių: tiek pat tesėsi, 
toks pat būsi žaliūkas, kaip ir bernai ar mergos. „Demokratiz- 
mas“ čia labai geran išeitų, ypač kad tu esi vis dėlto privile- 
gijuotas, kada nori, gali gauti priedo tai puodelį pieno, tai keptą 
kiaušinį. 

Pietų tas pat. Bevelijame alkti, jei nėra kam išvirti, neg misti 
taip, kaip visa šeimyna minta. Eikime drauge darbo dirbtų, šalin 
ponaičiukavimą, tai tikrai būsime ir sotūs, ir nereiks mums sam- 
dyti miesto mokytos virėjos, idant jos „delikatnų“ pataisymų 
pavalgę, būtume kaip ir nevalgę, ir vėl pikti - iš alkio. 

O kad ir būtų kam iš saviškių ar dėl turto iš svetimų aplink 
tave trepinėti, tavo askeza aiškiai verstų tave atsisakyti tos pri- 
vilegijuotos padėties svetimoje buityje. Atsisakyk gera valia nuo 
kai kurių nuliekamų ištaigų, pratinkis tyčia, jei tik esi sveikas, 
nelabai vertinti valgį. Et, juoda balta!.. Tai bus ir paskui labai 
pravartu. 

Mėgink kur tik galėdamas pats sau patarnauti, vandenio 
atsinešti praustis ir arbatai; nusiprausus išnešti, patalą atsikloti 
ir pasikloti, virtuvą pasistatyti, kiaušinį pasikepti, stalą nuimti 
irįsavo vietas indelius sudėlioti. Priėmus tokį „režimą“, tai visai 
nesunku daryti, nė laiko negaišina, jei nekrapštysies mieguistas 
ir nevartysi akių, lyg sustingusiu protu ir valia. 

Nemokėsi pats savęs patenkinti - būsi pats sau kankinys, 
namiškiams kankintojas, nemalonus, nes jie tavęs, miestelėno 
išlepėlio, vis tiek nepatenkins. 

Man atostogų metu nebuvo didesnio įkyrumo, kaip nuola- 
tiniai sesers paklausimai: „Ką gi dabar bevalgysi? Kas gi dabar 
beišvirti?“ Nes aš nemokėdavau į tai atsakyti, temokėdavau 
nervintis, kai sotūs, privalgę Žmonės, raugėdami ir snukius nuo 
taukų šluostydamies, eina ir tyčiojas iš tavęs: 

- Otu gi dabar ką valgysi? 

Suprask, lyg mano pilvas ypatingas, šikšninis ar koks, ypa- 
tingo ir tepalo privaląs. 

Jei nugalėsi savo alkį, savo nervingumą, atsimindamas, jog 
visi tavo namiškiai per visą savo amžių gyvena dideliame nusi- 
tūrėjime, jei nevadinsime tai neprivalgymu, — tai tau bus pati 
didžioji kantrybės pamoka. 

Nusitūrėk - visados laimėsi. 

Toje vietoje man labai tinka pakartoti ta scena, kurią aš jau 
esu aprašęs kelionėje „Į saulę, į saulę!“, destis į Krymąč. 

Jau buvo vėlybas ruduo. Petrapilyje palikome jau šalnas su 
sniegu. Kryme tebebuvo šilta. Vis dėlto viršukalnėje nušalome 
pilvus ir ėmė darytis nebegera. Anapus kalnų tebebuvo taip, 
kaip pas mus skaisčiausiu vidurvasariu, šilimos bent 20 ir jokio 
debesėlio. Pavijome saulę, kurios taip troškome šiaurėje, ir bū- 
tume visai laimingi buvę, kad nebūtų pagedęs automobilis. 

Pusiaukelėje, Aluštoje, ėmė taisytis. Jo šeimininkas su dviem 
šoferiais sumanė visą jį perkrauti. Suardė visą mechanizmą ir 
ėmė visi trys bjauriotis tepalu. 

Iš pradžių mums buvo tiek: turėjome saulės, kad net mirgėjo, 
turėjome jūrą, turėjome tokių saldžių vynuogių, kad nasruose 
tirpo. Tokių į šiaurę neatveža. Paskui nusibodo. Pagaliau ir paky- 
rėjo. Saulei į vakarus slenkant, jau darėsi vėsu. Ėmėme svajoti 
apie patalą Jaltoje ir karštą kavą. Sugaišome visą dieną, ir vis 
galo nesimatė: vienas cilinderis neveikė prieš kalną, ir tiek. O 
kad automobilis liptų į tokias statybes, reikėjo visų keturių cilin- 
derių pajėgos. 

Pasažyrai pyko vaikščiodami nuošaliai. Paskui ir prieidami 
prie taisančiųjų. Klausinėjo, kada bus galas, ir tyčiojos iš taisytojų 
nesumaningumo. 

Kažin kaip man pasisekė nieko neprasitarti pirmajam. O kai 
išvydau keliauninkų nekantravimą, man tai pasimatė nepadoru, 
ir aš sukandau dantį tyčia nieko nesakyti. Porą kartų kiek tik 
begalėdamas ramiai pakalbinau šeimininką visai apie kita ką. 

Šeimininkas rodės šaltakraujis. Nesinervino, nesikeikė, kaip 
paprastai rusai, tik dirbo ir dirbo. Tačiau galima buvo spėti, kaip 
jam pikta, kad taip nesiseka. Pagaliau, įsitikinęs nebepataisysiąs 
automobilio, pasamdė mums trims ketvertą arklių (mažiau ne- 
paveža į kalnus) ir pats įsisėdo. 

Kelyje pabaigėme nurimti, nors kalnuose ir naktį vėl pasidarė 
šalta. fšmėme gražiuoju kalbėtis apie Krymo santykius. Šeimi- 
ninko būta inteligento, inžinieriaus; tai buvo gana įdomios šne- 
kos. Kurį laiką prašnekėjus, jis ūmai atsikreipė į mane klausimu: 

- Tamsta katalikų kunigas? 

- Taip. Ant ko tamsta mane pažinai? 

Aš buvau civiliniais. 

- Ant išauklėjimo: jums duodama ypatingo stiliaus. 

- „Jeleinost“? 

Pasityčiojau. 

- Taigi kad ne: nusitūrėjimo (vozderžannost). 

Aš buvau labai patenkintas savimi (kaipo žmogus - išauk- 
lėtas ir kaipo kunigas - stilizuotas) ir savo nežinomais draugais, 
kurie seniau mokėjo užimponuoti šitam kitataučiui ir kitatikiui. 

Paskui inžinierius net pasikvietė mane į savo laikomą pen- 
sioną ir parodė, kaip jis atkalnėje vaiso sodelį. Vis už tą patį 
nuopelną, kad aš tylėjau, vadinas, buvau kiek tiek malonesnis 
jam priepuolyje neg kiti pasažyrai. 

Bjauru ir nedovanotina, kai nekantrauja sveikas. Ligoniui 
nekantrybė dovanojama. Vis dėlto nerasi gražesnio dalyko kaip 
kantrybė kentėjimuose. Ant mano rankų mirė mylimas jauni- 
kaitis, kurs, pusę metų išgulėjęs patale, nesudejavo nė karto. Už- 
tat, kai už dienos prieš galą nebeiškentęs prasitarė: „Oigi, oigi, 
kada gi užtrokšiu“... - šiurpas nukratė žmogų, nes visoje ga- 
lybėje pasirodė jo kančia. Kad būtų skundęsis, būtume papratę 
ir netikėję. 

Taip ir buvo, kai miesto ligoninėje karšinome žinomą lietuvių 
veikėją M. S.3 Jis kentė, tai neabejotina. Bet taip nekantriai šaukė, 
jog tarnai nebenorėjo jo klausyti. 

Savo kantrybe, kokią tesugeba išdirbti vienuolynas, gailes- 
tingosios sesers laimėjo sau teisę palikti tėvynėje (Prancūzijoje). 

Šimtai priežasčių yra kunigui nekantrauti: ir savo nesvei- 
kavimas, ir kitų nekantravimai bei kvailiavimai. Vis dėlto ku- 
nigas niekados nepateisinamas, jei nekantrauja. Tas, kas gera 
valia tarė: Jugum meum suave est et onus leve“, nebeturi teisės 
aičioti: ak, to Kristaus jungo dėlto esama daug sunkesnio, neg aš 

maniau; ak, tos kunigystės naštos sunkesnės esama, neg pro- 
fanai, iš tolo žiūrėdami, mano. 

Brolau, sukąsk dantis! Vis tiek tavęs niekas neužtars, niekas 
neužjaus. O kad ir mėgintų užjausti, tai vis viena bus tai tušti 
žodžiai, nieko daugiau. Arba dar blogiau: bus tai nuodai, kurie 
tam sykiui neva palengvina kentėjimą, ale užmarindami visą 
kūną. Tai mus gadina. Kantriai gi kenčiami kentėjimai grūdija 
mus ir valios milžinais daro. 

Nekantruoliui santykiuose su žmonėmis žmonės vieną teturi 
praminimą: traitkis... kurs dvasiškiams tik jau netinka. 


AUKŠČIAUSIOJI PAREIGA 


Iš sielų ganytojo žmonės laukia ne tiek proto, kiek širdies, 
nes kunigas — tai gyva, virpanti žmonių vargų styga. 

Tu toks ir esi, Jaunasis Kunigėli, pradėdamas savo apaštala- 
vimo darbą, ir palik toks per visą savo amželį. Tai padės tau eiti 
aukščiausiąją tavo pareigą. 

Ar beatmeni tuos įspūdžius, kurių gaudavai, pradėjęs važi- 
nėti į ligonis? Kai matei žmogų labai kenčiant, bet dar nemirštant 
ir dar nežinia kad mirsiant? 

Kai tuojau miršta, įspūdžio nebedaro. Bene laimės čia begy- 
venant, o tenai — laimė patikrinta. Toks galas visų gyvų padarų — 
mirti, kas yra gimęs. 

Bet jei ligonį ilgai gels, suks, maus, neleis valandai užmigti ar 
šiaip jau nurimti? Jei diena dienon ligoniui aiškės: štai ateina 
tau galas, ir jis nebe užu kalnų, ir tu jo nebeišvengsi? Jei ken- 
tėtojas nusimano, kaip jis štai pamažu pamažu smunka į kapo 
duobę ir jam pamažu pamažu dengiasi saulės šviesybė, kurią jis 
dabar taip labai mėgia ir myli, nes šviesa - tai gyvybė, tamsis — 
tai nebūtybė, prieš kurią visomis savo pajėgomis protestuoja? 
Jei ligonis nori, trokšta gyventi, bet nebegyvens? Jei bevelytų pa- 
galiau tuojau išnykti, bet neišnyks?.. Tai kam visa tai? Ar kad 
ilgiau širdis pavirtų neviltyje? 

Kas yra matęs vandenyje skęstančio dramą, kaip jis savo 
pajėgomis dar laikosi, ledo lyties įkibęs, bet ta lytis tįžta, palei- 
džia, - tas taip pat jaus pas jauną džiovininką, pabaiga plaučių 
bekvėpuojantį, ir pas vėžio per keletą metų ėdamą pasmirdėlį, 
nuo pūvenų nenuvalomą, nebent kad dar skaudžiau būtų jam 
pūliuose mirkti, tebeturint sveikas kitas kūno funkcijas; ir pas 
sunkiai sužeistą ar susižeidžiusį, gydytojų mėsinėjamą, kad, 
„operacijoms pavykus“, ligonis pagaliau numirtų; ir pas užsi- 
krėtusį piktvotimi - karbunkulu ar kitu kuo panašiu. 

Ar tu šiokiais atvejais neblūdai, kad esi bejėgis sutrupinti 
kaulus tykančiai giltinei; jei ne jai, tai bent anai skaudinamajai 
pajėgai? 

Niekuo, niekuo tu negali palengvinti kenčiančiam. Tai dar 
labiau už patį kenčiantį nusiminęs, bent kietai suspaudi jam 
ranką ar smilkinius, kol išeidamas paskutinį kartą jį peržegnosi. 

Ar tu atmeni, kaip kentėtojas sunkiai ir palengva atgręžė į 
tave kančia degančias ir nenormaliai praplėstas akis ir, tavo akis 
išvydęs suvilgusias užjautimo ašara, pirma nustebo, paskui 
ūmai užmiršo šiai sekundai savo skausmą ir nurimo? 

Brolau! Jei tau sekės tai pritirti vieną, antrą, trečią kartą, tu — 
dvasios karžygys! Tu tiek pat daug padarei, kaip rūpestingiau- 
sioji gailestingoji seselė. Maža to — tu bent sykį atsiradai tikras 
Mokytojo atstojėjas — sau pasiėmęs dalį žmonių kentėjimo. 

Toki užjautimo akimirka, lyg žaizdro kaitra, nubrauks tau 
nuo jaunos, dar sveikos širdies visas atsitiktinai atsiradusias 
gyvenimo rūdis, ir ji vėl blykstelės grūdytu ir poliruotu plienu. 

Užjausti žmogų, kenčiantį ne tik skausmus, bet ir šiaip jau 
širdgėlą, duoti progos jam pasiguosti bent vienam jam svetimam 
žmogui, kunigui, bene bus tik pirmučiausias kunigo uždavinys 
ir pareiga. 

Taigi brangink savo širdelę, kol ji tebėra jautri, ir neleisk jai 
sukietėti, nes be virpančios žmonių meile širdies nei šios, nei 
kitų savo pareigų tu negalėsi eiti ir neatitiksi aukščiausiam savo 
paskyrimui - būti „vėlių ganytoju“. 

Kunigas leidžiamas į žmones ne sociologijos mokyti, ne ko- 
operatyvų organizuoti, ne kolonizuoti ar parceliuoti, ne visa 

to, kas daugiau žemės turtų duoda (nors ir tai nepaniekintina), 
tik tam, kad dabotų vėlių išganymo ir daugintų dangaus, ne 
žemės, „buržujus“. 

Kaip tenlink vesti žmones per gyvenimą, išmokys tave tam 
tikri auklėtojai (jei patys mokės). Bet tu pats turi papildyti tai, ko 
netesi auklėtojai: išmokti mirštančius lydėti į aną pasaulį. 

Šitas mokslas remiasi visomis trimis kilniausiomis dorybė- 
mis: meile, tikėjimu ir viltimi — nebe viena žmonių meile. Meile 
Dievo, kuriam liaupsintojų paieškoti tu esi leistas; meile tų pačių 
garbintojų, kuriems tau leista žadėti negirdėtų gėrybių; nepa- 
judinamai tvirtu tikėjimu, jog tikrai yra tokia vieta, kurią žmonės 
vadina Utopijos sala, Dangumi, ir verta „paagituoti“, kad kuo 
daugiausia „piliečių“ patektų į tą vietą; tikra viltimi, jog, Die- 
vui padedant, net tai, kas mums rodos utopijomis, nesamais 
dalykais, galima realizuoti. 

Jei tų trijų dorybių daugiausia pats, kitiems tepadedant, semi- 
narijoje neišsipuoselėsi, tu - netikęs „dūšių ganytojas“, visas tavo 
pašaukimas bus šalin nuėjęs, nors tu būtumei kuo geriausias 
tarnautojas valdininkas. 

Kas žmonėms iš viso tavo nuovargio, nemigo, pasišventimo, 
viso žmoniškosios savo laimės atidavimo ganomiesiems, jei jie, 
tie neva ganomieji, vis tiek nepasieks to vieno savo gyvenimo 
tikslo — žemės vargą išvargus, visas gyvenimo ašarų jūres išbri- 
dus, visas jų pakalnės ištrepinėjus, galų gale patapti laimingais? 

Nepasiekei galo - šalin nuėjo visos tavo priemonės, nors ir 
labai daug tau jos būtų atsiėjusios. Mokytojas savo mokslo skel- 
bėjus leidė žmonių žvejoti, ne žuvų. 

Nepakreitėk, Kunigėli, kad aš čia tau aprašysiu vieną kalba- 
majam dalykui patvirtinti tinkamiausį atsitikimą pradžioje jau 
ilgokos mano praktikos. Yra ir daugiau tokių, kurie mano at- 
mintį ligi šiol tebeneramina lyg akuotas gomurį. 

Tik ką atvykęs Žemaičiuose darbuotis, viename linksmame 
susirinkime aš įspėjau vieną išimtinai įstabią porelę: augalotus, 
skaisčius žaliūkus, kuriuodu vis laikėsi drauge, lyg sujungtu, ir 
bent kiek skyrium nuo kitų, lyg pačių savęs jiemdviem pilnai iš- 
teko. Tačiau ir iš tolo dalyvavo bendrame susirinkimo klegesyje, 

reikšdamu, man rodės, didesnę savo inteligenciją ir sąmojin- 
gumą neg kiti sodiečiai. 

Gražus buvo jaunutis vyras ūkininkas, bet jo moteris buvo 
tikra grapienė „ir iš stuomens, ir iš liemens“, Žemaitės apibū- 
dinimą pakartojant!. Aukšta ištekinė liepa, juodaplaukė, tamsia- 
akė, žiburiaveidė, judri sauvalininkė, linksma ir sąmojinga šne- 
koje. Kaip tik vyrams pavojingas moterų tipas. 

Vieną antrą kartą dar ją pasergėjau bažnyčioje arti sakyklos, 
pamokslus sakydamas, tik jau kitokia išvaizda. Graži moteriškė 
klausė net išsižiojus, nėmaž akių nenuleisdama nuo jauno Dievo 
žodžio skelbėjo, kad net nebejauku darėsi. Tačiau didelės jos 
akys visai nereiškė, jog ji ką nors mato; greičiau, jog ji paskendusi 
į nepaprastas minties ar tik svajonės gilybes. Kai aname susi- 
rinkime ji rodės už visas linksmesnė ir judresnė, taip dabar čia — 
už visas rimtesnė ir ramesnė. 

Daugiau jos nebemačiau: ji gyveno pačiame tolimame para- 
pijos kampelyje, bent už 16 kilometrų, ir į bažnyčią eidavo kitur, 
arčiau jų. Taip praėjo nemaža mėnesių. 

Vienu blogymečiu atvažiuoja anasai vyras specialiai manęs 
vežtis į ligonį. Nieko nesiteiraudamas išvažiavau. Žvarbu, nuo- 
bodu. Keturios valandos molynėmis, trims arkliams vos ištrau- 
kiant dykas gardes. Nesinervinau tik dėl to, kad su Ponu Dievu 
važiavau. Rymojau šiauduose sustingęs, rezignacijoje: vis dėlto 
kada nors bus galas. 

Pagaliau štai ir didelis vienasėdis —- dvariukas. Trobos kaip 
stiklinės. Alkieriuje lovoje sėdi mano įspėtoji, bajoriškai, juodai 
apsitaisius, puikiai susišukavus, vienplaukė, ant basų kojų pre- 
tenzinės čeverykėlės geltonom sagom. Veidai taip raudoni, lyg 
tyčia kuo nutepti. 

Visa tai ir dabar man tebestovi atmintyje. 

— Kur ligonis? 

— Aš pati. 

Tfu, kad tave... Gi čia kokia mistifikacija? Intriga apsime- 
timu?.. 

- Nejaugi nepažįsti, jog aš - džiovininkė? Greitoji. Štai per 
pusę metų papjovė. Nebedaug dienų beliko. Kraujas kaip iš 

skerdžiamos muša. Atsakomybės už gyvenimą aš nebijau. Dide- 
liai neesu nusidėjus Ponui Dievui, išpažinties eidavau, Sakra- 
mentus priimdavau. Tik aš, matai, dar jauna: man vos tik 23 
metai. Aš labai myliu savo vyrą ir jis mane. Jam 26. Gyvenome 
begalinėje santarvėje, visa ko pertekę. Matai, koks mūsų gyve- 
nimas! Daug lauko, miško. Čia pat upė; daug gyvulių, arklių. 
Vienų vaikų betrūko. Ir mirk štai... Aš nenoriu! Girdi, kunige? 
Tai padaryk, kad aš norėčiau mirti; atseit per tavo pamokslą iš- 
kalbingai žadamojo dangaus trokšti juoba neg to žemės rojaus — 
mūsų vienasėdyje. Na, priruošk mane mirti! 

Kai ligonys to neprašė ypatingu būdu, berods mokėjau tai 
padaryti, kaip rituale pasakyta. Dabar ūmai pasijutau negalįs ir 
taip nusiminiau, lyg pats būčiau tapęs ligonio vietoje. Nebe- 
atmenu, ką bejaučiau. Žinau tik, jog buvau nebepilno proto. 

Daug betgi kalbėjau, poetizavau, lyginau, ironizavau; dariau 
visa, kas dangų aukština, o žemę pažemina. Ir vis dėlto jaučiau, 
jog ne tai pats sau meluoju, ne tai pats savo žodžiais netikiu. 
Man pačiam buvo gražu gyventi, kad ir buvau proletaras; aš pats 
nenorėjau mirti; vis maniau pirma kai ką padaryti begyvenant. 

Matau, ir pasirengusi mirti neįtikinta. Nebežinodamas, ką 
bedaryti, kuo beužraukti visą savo tiradą, ėmiau pats melstis, 
kad pats Dievas pabaigtų mano pradėtąjį darbą, duotų man 
ypatingą misijos kibirkštėlę, kokią laimingą originalę mintį, eks- 
centrinį išsireiškimą. Nieko nelaimėjau: ligonis mušės į krūtinę 
lyg nenoromis, lyg vis abejodama ar be jokio jausmo. 

Pagaliau abudu pasimeldėva, aktų ir visa to, kas rituale para- 
šyta, pasiskaitėva; tikriau, aš lietuviškai kalbėjau, žiūrėdamas į 
lenkišką ar lotynišką tekstą, ligonis tik klausė. Suteikiau Sakra- 
mentus, generalę. Viską padariau, kaip kitiems, ir išvažiavau tiek 
patenkintas, kaip kad pradėjus dantį gelti. 

Kankinaus per visą naktį. Pykau ant savo neprisiruošimo 
ganytojauti, „dūšių ganyti“; pykau ant savo auklėtojų ir moky- 
tojų; pykau ant visų 500 metų krikščionybės, per kuriuos neat- 
sirado nė vieno ganytojo, kurs būtų talentingai sustatęs, kaip 
reikia mirštantieji marinti; net bet kokio lietuviško teksto ne- 
parūpino. Pykau, vis dėlto tai manęs nepateisino: aš neatlikau 

savo tiesioginės pareigos, nepasiunčiau Dievui nė tos grynos 
dūšelės, nepadariau, kad ji svirtų Jo link, ne žemės link. 

Ir atsistojo prieš mane tolesnio darbo problema: kas gi bus, 
jei ir toliau taip bus? Kai teks dideli nusidėjėliai taikinti su Dievu 
ir Jo teisybe? Kaip juose išskelsiu tiek karštus jausmus, kurie 
ūmai išdegintų visas jų doros dėmes? Nors rašyk raštą vyskupui: 

- Nebedrįstu eiti savo pareigas: vis tiek nieko gera... 

Rytą žiūriu — vėl tas pats trejetas palangėje, vėl tas pats žemės 
kentėtojas šaukiasi to paties netikusio gelbėtojo, nes pats nesi- 
jaučia tesėsiąs paskutinėje kovoje, pačiame finale gyvenimo dra- 
mos ir bijo, kad ji nepasibaigtų tragedija. 

Važiuoti, nebevažiuoti? Pykti bartis už per tankų valkiojimą 
„be reikalo“ (?!) į tą patį ligonį, kaip kitais atvejais darydavau? 
Jaučiaus turįs pataisyti vakarykštį nevykusį savo darbą. Tik 
neturėjau jokios vilties, jog man tai geriau seksis šiandie. Vis 
dėlto automatiškai pasiėmiau Poną Dievą ir vėl iššliaužiau per 
purvynus į kankinamąją vietą. 

Ligonis jau gulėjo aukštinelka, nurimus; purvinai mėlyna, 
nebe raudona. Nepakenčiama smarvė reiškė, jog plaučiai jau 
pradėjo gangrenuoti ir ligoniui beliko pusantros dienos gyventi. 
Buvo lyg netekusi gražių savo dantų. Priėjęs arčiau, pamačiau 
dantis apsiteršusius sukrešėjusiais kraujais, kurie vėl buvo nepa- 
prastai gausiai prasimušę. 

- Aš mirštu, vis dar neprisirengusi. Pabaik mane ruošti, aš 
pati nemoku. - Tarė jau dusliai, vos begirdimai, bet pilnu protu 
ir nuvokimu. 

Man atkrito paskutinis noras pakartoti nevykusias priemo- 
nes. Ir aš pilniausiu nusiminimu tik rankas sau užlaužiau ir 
prisipažinau: 

- Aiman ir aš nemoku... 

- Tai kas gi moka? 

Nebeatmenu, kaip aš ten bepabaigiau. Aš jos nelaidojau - ją 
kažin kur išvežė. Vis dėlto jaučiaus, lyg savo rankomis pakoręs 
ar bent leidęs pasikarti savo pačios beviltėje ar ką panašaus 
padaręs. Ir visados jaučiau, nes tai pasikartodavo, nors mažesniu 
maštabu. 

Dabar man aišku du dalyku. Viena, niekas manęs nemokė, 
taip sakant, „marinimo metodikos“, o ritualas yra tai nepaprastai 
valandai per sausas, per oficialis, kad galėtų gyvai jaučiantį 
patenkinti, nors ir inteligentą. Mirštančiam asistuoti reiktų tam 
tikro atskiro vadovėlio, išimtinai talentingai parašyto. Jau daug 
davė ir a. a. kun. D. Pociaus sudarytasisž; matyt, ir jis jautė tą 
trūkumą. 

Antra, nors aš išimtinai simpatizavau ligoniui, vis dėlto aš 
neturėjau kunigo privalomųjų tikėjimo ir vilties dorybių, dėl to 
ir jo neuždegiau. Kai pats neesi persiėmęs dangiškąja utopija, 
kaip tu tai kitam įkalbėsi? 

Taigi reikia, kad tikėjimo, meilės ir vilties dorybių ugnelė 
amžinai kunigo širdyje rusentų, jei nori, kad prie jos sušiltų bet 
kas apdrungęs gyvenime. 

Taigi neleisk savo širdelei ataušti! Lik visados nežemybių 
srityje! 


NEBŪK AUTOMATAS! 


Pagaliau tu, vyre, presbiteris, jerejus, žrec, aukotojas - homo 
Dei!. Atvykai į pavestąjį tavo globai būrelį, didelį ar mažą, kurs 
tau vienodai pataisė pirmąją ir aukštąją vietą. 

Bažnyčioje tu keliais laipsniais esi aukščiau už visą minią. 
Net žinomieji Počajevo tėvai, katalikybės šmeižikai, praminė tai 
trimis katalikų kunigų puikybės laipsniais. 

Šilkai, brangūs siuviniai, brangieji metalai ir akmens tavo 
rūbuose pabaigė tave išskirti iš pilkosios ar juodosios minios ir 
nukėlė į visai kitą sritį. 

Ten skiriama tau bendrauti su anuo pasauliu, imtis iš ten 
įkvėpimų ir skleisti tai tarp žmonių; imti iš žmonių jų vargo ir 
sielvarto aidą ir siųsti ten, iš kur vienur belaukiama paleng- 
vinimo. 

Atskirtas, atskirtas. Vienas išstatytas Aukštybių malonės vei- 
kimui, idant tave magnetintų, padarytų tave galingu traukti ar 

atstumti kaip įmagnetintas sielas. Bent leisti per save Aukštybių 
sroves. 

Dabar tu dirbsi nebe sava valia, nebe sava galia, tik - ex op- 
ere operato?. Tu būsi tas regimas materiolas, kuriuo daroma 
neregimieji stebuklingieji veiksmai. Taip šv. Sakramente vanduo 
plauna kūną - malonė plauna vėlę ir skaistina sielą. 

Pirmų pirmiausia su tavimi bus Viešpats, ir tu įtikinėsi minią, 
atsigręždamas į ją, rankas ištiesdamas į ją, lyg leisdamas per jas 
tą rimties Viešpatį. 

Dominus vobiscum! Pax vobis!* 

Ar tu žinais, ką darąs tokiomis valandomis? Va, tai ir bėdų 
bėdos: mes, kunigai, to nesižinome... 

Mes viską sukrauname pačiam Viešpačiui, viską paliekame 
Jam pačiam veikti (ex opere operato). Patys gi mūsų valia virs- 
tame negyvėle medžiaga, savo valia išsimetame iš tos metafi- 
ziškosios srities, į kurią mus mūsų pašaukimas yra įstatęs. 

Savo pačių valia mes tampame vien tik perleidėjais per save 
dvasiškosios, stebuklingosios Aukštybių dvasios, kaip metalai 
perleidžia per save elektros srovę. 

Ar tave tai patenkins, kai tu tapsi automatu? Tokia skrynele, 
kur pamygai tam tikrą plunksnelę - ir iš tavęs iškrito tam tikras 
daiktas. Amžindien, ne. Šiaip ar taip tu - dvasia, ne medžiaga; 
bent didžiojoje tavo dalyje taip turi būti: daugiau dvasios, ne 
medžiagos veiksmų. 

Atmink Pontifikalo perspėjimą, švenčiant exorcistu?: „Stude 
igitur, ut sicut a corporibus aliorum daemones expelles, ita ab 
animo tuo et corpore omnem immunditiam ejicias: nę illi succum- 
bas, guem ab aliis tuo effugas ministerio. Disce per officium 
tuum vitiis imperare, ne in tuis moribus aliguid sui juris inimicus 
valeat vindicare. Tunc etim recte in aliis daemonibus imperabis, 
cum prius in te ipso eorum superas neguitiam““. 

Vadinasi, viską reikia pradėti nuo savęs ir per save". 

Tačiau ir medžiagos esama ne vienodos. Viena labai lengvai 
leidžia per save elektros srovę — tai metalai, plienas, varis; kiti 
griežtai priešinasi tai srovei ir per save jos visai neleidžia — tai 
medis, kaulas. Yra dar trečios rūšies medžiaga, sakysime, iš 

pluošto sukta virvė, kuri priešinasi elektros srovei, kol neįmirks- 
ta; tada perleidžia. 

Tu esi apsigimęs sukta virve, tik tave Dievulis savo galybe 
perdirbo: davė tau savo galybės, valdžios, įgaliojo Jo malones 
per save perleisti, ir tu leidi; per tave eina vis, kas tik ex opere 
eperato. Tu — nebe tu, tik Dievo galybė per tave veikia. 

Bet yra dar galybių, kurios veikia ne ex opere operato. Kad ir 
jos laisvai per tave eitų, tu jau pats gera savo valia, maža to - 
didelėmis savo pastangomis privalai persidirbti, „įsidrėkinti“. 

Antrinės tai Dievo malonės, ne pradinės, išganymui būti- 
nosios; vis dėlto ir jos yra būtinos žmogaus laimei palopyti, 
dvasios gyvybei stiprinti. 

Pavyzdžiu tebūnie egzorcizmai sergantiems, palaiminimai 
sveikiesiems žmonėms, šventenybėms, žmogaus reikiamiesiems 
dalykams: namams, vietoms, gyvulėliams... 

Kai pats Viešpats veikia: „Hoc est Corpus meum... Ego te 
baptiso““... tai žodžiai čia viską daro. Tais žodžiais nežaidžiama, 
bet kur ir bet kaip netariama, nes tai - per didelė šventenybė. 
Čia nieko pats savo nepridėsi, nė atimsi. Gana, jei atminsi to 
momento kilnybę. 

Bet jei tu pats panorėsi veikti to paties Viešpaties vardu, 
„laiminti“, nejaugi bus tau efektai padaryti vien gražių žodžių, 
kad ir iš paties Šventojo Rašto pasiskolintų ar šventųjų mokytojų 
sumanytų? Jei, tuos žodžius tardamas, nieko negalvosi ir iš visos 
savo sielos, iš visos galios, iš viso proto toje valandoje netrokši: 
fiat! fiat!? — tai tiek iš visa to tebus efficacia!?, kiek iš paprastosios 
machinalės tavo maldos, kad ir paties Viešpaties sugalvotos: 
„Tėve mūsų“." 

Jei, tai žinodamas tačiau taip darysi, būsi tik burtininkas, ne 
Dievo tarnas. Nuo pat pradžios krikščionybės šventieji Rašto 
žodžiai buvo vartojami okultizmo dalykams, juodajai magijai ar 
kitiems galams. 

Ypač mėgo burtininkai kilniausią ir paslaptingiausią dalį 
Evangelijos: „In principio erat Verbum et Verbum erat apud Deum 
et Deus erat Verbum“'. Spėjikas ėmė knygą, susegtą su raktu, 
svėrė ant savo mažojo pirštelio ir skaitė šv. Jono Evangeliją; 

baigiant skaityti aną dalį, knyga imdavusi daryti tam tikras 
evoliucijas, kurios ir buvo aiškinamos. Dyvus čia darę žodžiai, 
tavo pasakyti. 

Bene tos pat magijos, ne Dievo tarnas būčiau, jei tą pačią dalį 
Evangelijos, vienais jos žodžiais pasikliaudamas, nieko savo 
neįdėdamas, paskaityčiau į palaiminimą negaluojančiam kūdi- 
kiui ar kita proga? 

Ką bekergią magiškąją prasmę žodžiams, atminkime, jog 
tikras magiškumas - dieviškasis stebuklingumas tvyloja pa- 
čiame tavyje, presbiteri. Tau leista Dievo malonės realizuoti, kaip 
tai buvo leista apaštalams: super aegros manus imponent - et 
bene habebunt's. 

Jei aš noriu Dievo galybę konkretinti, aš turiu aktyviai tame 
darbe dalyvauti, ne vien tik žodžius išberti ir bet kokius nevy- 
kusius ženklus pakraiglioti. Jei dedu savo rankas vaikui ant 
galvelės, kad jis pasveiktų, aš privalau visa savo esmės galybe 
velyti, kad tai įvyktų. Fiat! Fiat! 

Visas mano sielos galybes įjudina tikėjimas, Aukštėjo veikmė. 
Per sielą gautosios pajėgos įjudina visas kūnines mano galybes, 
gyvulinį mano magnetizmą, violetinius spindulius ar kitokias 
sroves iš visos mano esmės, kas tik joje man nežinoma slepiasi. 
Tai tegu veikia į ligonį ir daro jame savotišką tam tikrą kūninę 
reakciją. 

Nemanyk, jog tai bus tepasikliovimas vienomis prigimties 
pajėgomis ir nepasitikėjimas ančprigimtinėmis. Kūniniams efek- 
tams padaryti ir patsai Dievas vartoja kūnines galybes, kurias 
tik savotiškai pakreipia, sulig ta sritimi, kur bus daroma reakcija; 
šiame atvejyje prieš nesveikatą, super aegros manus imponent — 
et bene habebunt. Čia aiški Dievo malonės veikmė per apaštalų 
kūnus (manus). 

Nereikia tik dalyko susiaurinti ligi materialumo prevalen- 
cijos, kaip anasai kunigas, kurs taip radikaliai šventė „brosvas“, 
jog net jas mirkė švęstame vandenyje. 

Kristus dvejaip sveikino. Tarė „Būk sveikas“ ir darė purvo 
akims pagydyti. Ir tavo, presbiteri, galybė nebūtinai veikia į tą, 
kurio tu prisitinki, ant kurio galvos dedi savo rankas. Gana ir to, 

kad ištiesi jas ir, it bevielio telegrafo srovę, leidi per jas prašo- 
mąsias Dievo malones, daliji „pax“, patį Viešpatį „siunti“. Taip 
daro ir šventasis krikščionių tėvas, kai laimina ištisam urbi et 
orbi!“, 

Filosofas Vicentas Liutoslavskis'* tai apibrėžė (aš tai jau esu 
kažin kada minėjęs) kaipo dvasios pajėgų kondensaciją savyje 
(asketai, kontempliaciniai vienuolynai), iš kur jos savaime jau 
trykšta į visas puses aplink; stiprina tuos, kam mažiau yra tų 
pajėgų, ir dengia nedorėlius nuo Dievo rūstybės ar malšina Jo 
teisingumą — gailestingumu. Tai ir esą tasai dovanojimas dėl 
penkių teisingųjų, jei jų atsirastų. 

Ne automatu tave padarys, jei tuos, kuriems tarnauji, visa 
širdimi, visa savo siela, visu protu mylėsi, gėrybės jiems trokši, 
pilnai jiems be jokių svyravimų ir širdies padalijimo būsi at- 
sidėjęs. 

Meilės, kaip ir tikėjimo, galybės esama begalinės - ji tikrai kal- 
nus pakiloja. Ir vietos jai žmogaus širdyje yra išsitektinai, tik reikia 
ta širdis tempti tempti be galo, be krašto, kol nepareis jon visi 
žmonės, visos tautos, net visas pasaulis, net ir pats jo Leidėjas. 

Jei ne visas kosmosas, tai bent žemė ir visa, kas jos yra, jaučia 
mūsų meilę ar panieką. Jautė gi „broliai - paukščiai“, „brolis - 
vilkas“ Pranciškaus Asyžiečio!“ meilę, jei jiems gera buvo būti 
su juo. Aš tikiu legenda, kaip, žmonėms nepaslenkant klausyti 
šventojo pamokslininko, žuvelės atplaukdavusios jo klausyti. 

Kai aš myliu gamtą, aš esu jos įtakoje ir ji pati - mano įtakoje. 
Savininko akys žirgą tukina, vadinas: žirgas gerėja ne tik dėl 
geresnės priežiūros, bet ir kad gyvulėliui kūniškai gera, kai į jį 
meilės akim žiūri, akim jį nuglostai: jam atsileidžia nervai nuo 
bailės ir krūpčiojimo, bene kas užgaus; ir jis tunka. 

Aš beveik matau, kaip, mano akim maloninami, žiedeliai 
vazonuose ar darželių lovose vešliau auga, skaisčiau žydi, juoba 
mane patį džiugindami. Aš, juos mylėdamas -laimindamas, taip 
pat veikiu į juos, kaip veikia elektros srovė į jų auglių. 

Aš tikiu, jog mano sodelis tikrai pajuto motutės džiaugsmą, 
kaiji, ilgai sirgusi, pirmą kartą išėjo pasižiūrėti, kaip obelės žydi, 
prapliupo ašaromis ir peržegnojo jį. 

Aš tikiu, jog laukeliai įus, išėjus kunigą jų laiminti, jei visą 
laukelį suims į savo širdį; jei, išvydęs jo gražumą, įvairumą, turtą 
ir gyvybę, džiaugsis kiekvienu jo augmenėliu, kad žydi ir peni: 
ir patį žmogų, ir bitelę, ir drugelį, ir šiaip jau vabalėlį bei kir- 
mėlėlę; kad susitelkia paukštelių, kurie per kiaurą dieną kon- 
certuoja Dievui už tai, kad jiems leidžia grūdelių ar vabalėlių 
pasirinkti; jei mylės ir tuos gyvūnėlius, kurie su juo pačiu varžosi 
dėl maisto, ir jiems nepavydės jo, atmindamas, jog Dievas, leidęs 
gyvybę, pavelijo jai ir misti, kad ir kitų gyvūnų nenaudai, kol 
nepalieps paukščiukui pabaigti jo esimą. 

Taip, presbyteriui laiminant, linksmiau krypuos savo gal- 
velėmis raudonoji aguonėlė ir žydrioji rugiagėlėlė, ir dobilėlis, 
ir ramunėlis; linksmiau tyriliuos vieversėlis, gyviau sukiosis 
nenuorama kielė, rūpestingiau medžios strazdelis. Ką besakyti 
apie gandrą, tą tikrą namų kūmą ir saviškį!!? 

Jei tu ne burtininkas, tiktai ne automatas, bet tikras esi tarpi- 
ninkas tarp Dievo ir jo padarėlių, kurie visi lygiai ir reiškia savo 
garbę Leidėjui, tai ir tu pats jausi, kaip ta pati palaiminimo 
malonė eina ir per tavo paties gyslas, kaip ir per kviečio stiebą; 
kaip malonumas kyla vis aukštyn, lig pasiekia veidą ir padaro, 
kad tau akelės nekaltu džiaugsmu žibėtų ir skruosteliai kaip 
žiedeliai jaunyste žydėtų. 

Ką čia aš tau, kunigėli, norėjau pasakyti? Ir pats užmiršau 
nuklydęs šalin. Aga! Taip įsidrėkink tu, virve, Dievo, žmonių ir 
gamtos meile, idant veikdamas ar ex opere operato, ar savo rėžtu, 
būtumei kuo puikiausis perleidėjas dangiškosios malonės į žmo- 
nes, į gamtą, o nepriešintumeis jos tekėjimui. Į kiekvieną šventą 
savo darbą dėk visą savo sielą, visą dvasinę ir kūninę savo pajėgą. 
Būk tu viena su savo darbų; tebūnie tavo darbas tavo emanacija, 
o ne bėrimas žodžių, kaip beria automatas saldžias čekoliadėles, 
ar karčias sigaretėles; pažiopčiojai, nė nesuprasdamas savo žodžių 
prasmės - ir nebesirūpini, kas iš to bus; ar dar blogiau: labai tai 
man, ar bus kas iš to, ar nebus; jei nori, teesie, jei nenori, ne... 

O, ne! Dangaus karalija yra paspaudžiama, kad pasilenktų į 
žemę, mūsų pastangomis. Tai — tikrasis mūsų pašaukimas ir 
mūsų buvimo pateisinimas. 

KOVOS, DRAMOS - NE NELAIMĖ 


Mielas Kunigėli! Jei tu tebedėvi ant savo nosies tuos maloniai 
rausvo stiklo akinėlius, kuriuos tau yra uždėję sodiečiai, reng- 
dami tave į kunigų „rojų“, tai nusiimk juos. Jei neesi drąsus, kaip 
pridera Kristaus karžygiui, geriau užsirišk akeles tamsia tamsia 
skarele, idant nematytumei; jei ne, tai bent užsimerk: aš tave 
stumtelėsiu į pragarą, gyvenimu vadinamąjį. 

Bet koks ir bet kieno gyvenimas žmogui, dar jam nemirus, 
jau pragaras. Laimingiausiam pasaulyje žmogui, Goethei, gyve- 
nimas tedavęs vos keliolika valandų tos laimės. Šiaip jau gy- 
venimas - tai ištisa drama, jei ne tragedija. 

Kunigo gyvenimas tuo skiriasi nuo kitų, kad jis — visa eilė, 
ištisa grandinė tų dramų, kurios labai dažnai virsta tragedijomis 
ir sudaro jam, kunigui, Dantės pragarą, rinktinių kankinių vietą 
ir laiką. 

Aukštas kunigo uždavinys — pašaukimas ir žmoniškas jo 
netesėjimas — drama. 

Kilniausieji apsiėmimai, egoizmo išsižadėjimai ir jiems prie- 
šingieji galingieji gamtos dėsniai - drama. 

Sancta sancte tractate! ir žemieji gyvenimo reikalai - drama. 

Gratis accepistis, gratis date? ir kultūros, jei ne vieno pilvo, 
reikalavimai - drama. 

Kur nė žengsi, ko nė griebsies, net jei blake prie savo kam- 
bario sienos prilipsi, kad tavęs gyvenimo sūkurys nepagautų ir 
apsukęs nenublokštų ten, kur tu nesitikėjai, - visur tavęs laukia 
drama, drama, drama. 

Ir didžiausia bus drama tada, kai tu nebenuvoksi ir nebejausi, 
kaip tave draskys gyvenimo sudaromosios, lyg tyčia tau pakan- 
kinti, priešingybės. Kai tu patapsi seklių jausmų žmogum, nebe- 
reaguojančiu į visas priešingybes. Na, kai gyvenimas pavers tave 
basliu, atsiprašant už pasakymą. Baslys, kur jį įbesi, riogsos, kol 
katras galas nenupus, ir manys pildąs skirtąją jam rolę - būti 
viena gyvenimo tvoros, norėjau pasakyti - tvarkos, dalimi. 

Rolė tai rolė. Vis dėlto tai bus — baslio rolė, jei tavo širdelė 


Na 


tiek sukietės ar įdiržės, jog nebesikankins ir nebetrokš iššokti iš 

tos „tvoros“ — iš tų gyvenimo spąstų, iš to gyvenimo peklyno, 
kaip iššoka burbulas iš pūvančios pelkės dugno. 

Ne kad nusimintumei, tai rašau, tik kad laiku, sakau, nusiim- 
tumei rausvuosius savo akinius ir laiku imtumei šarvuotis į 
žūtbūtinę gyvenimo kovą. 

Jei drąsiai, akių neužsirišęs, kaip buvau pataręs vien dėl gra- 
žesnio pasakymo, netikro gyvenimo supratimo nesusidaręs, imsi 
grumtis, dramatinės situacijos nebus nelaimė. Nelaimė - kai jos 
baigiasi tragedija. Bet aš tikiu ir tave įtikinėju: mes tesime, pade- 
dant Aukščiausiajai Pajėgai, kuriai mes tarnaujame, neprieiti iki 
tragingojo finalo. 

Kristaus karžygy už gyvenimo dorinimą, siekėjau utopinės 
laimės čia jau žemėje, dangaus prilenkėjau į tą žemelę, idant 
pagaliau nebebūtų žymu, kur viena (žemė) pasibaigia, kur ant- 
ras (dangus) prasideda, - kibk drąsiai į kovą, nes visas gyveni- 
mas - tai nepaliaujama kova, ir kova tėra tikras gyvenimas, tikra 
būtybė! 

Kas nebekovoja, tas jau miręs. Kas nebeprieštarauja, tas pasy- 
vus, nė pelnyti nieko nebegali. Taigi - nė sau pačiam išganymo, 
ne tik visam pasauliui. 

Kristus juk buvo atėjęs pasaulio išganytų ir tave iš nebūtybės 
išvadino Jo darbo tęstų. Nejaugi Jį užvilsi? 

Bijai, kad per dažnai kojos užkliūva, gyvenimo žingsnius 
bežingsniuojant, ir tu nuolat klupčioji? Bus dar blogiau: tu su- 
griūsi, ir ne sykį, ne antrą. Vis dėlto tai neprivalo tavęs išmušti iš 
tiesios, laiku nužiūrėtos vagos. Juk ne tas laimėja, kas niekados 
nepargriūva, nė nesuklumpa: to ir visai nėra nė tarpe šventųjų; 
tik tas, kas rekordą paims stačias, nesuklupęs, tik tas, kurs atkak- 
liai pasakys: 

- Betgi perklampojau - nenugrimzdau; betgi stačias, ne 
kniūbsčias! Kur čia mano laimikis? 

Kas visa tai kunigui padaro? Gi tai, kad jis, iš žmonių iš- 
skirtas, vėl atgal į žmones įblokštas; nuo gyvenimo atskirtas, 
sakiau, į metafizinę sritį, idant su anuo pasauliu tesikalbėtų, ano 
pasaulio valią tereikštų ir į aną pasaulį žmones tekviestų, pats 
yra įmetamas į šiojo gyvenimo putras ar kaip musė į medų: 

klampok, kad geras, per gyvenimo materializmą, o ne per sva- 
jonių ir aukštybių tinklus. 

Bepiga, kad reiktų tik už save patį atsakyti. Bet dabar tu, 
Kunige, apsiėmei žmonių žvejoti, pasigviešęs gausių Mokytojo 
pažadėjimų atlyginti už menkiausį patarnavimą žmonėms, už 
padavimą reikalingam stiklinės šalto vandens, to paties pigiojo 
produkto. 

Įsikinkei, tai nebesakyk: nepavežu, bijau suklupti. Kas nebijo 
pavojų, tam, rodos, jų mažiau ir atsitinka. Tikras kareiva net 
bevelija kovas, kurios jį miklina ir grūdija, o ne ramų ištižimą: 
jis yra daug pavojingesnis už dramatines situacijas. 


TOLYN NUO PINIGŲ! 


Jei šį straipsnelį būtų pasiėmęs rašyti lenkų publicistas And- 
rius Niemojevskis!, jis vėl būtų pakartojęs: 

— Mūza, duok man šiandieną liežuvį šimto Homerų ir maž- 
maž dviejų šimtų Juvenalių: ketinu aprašinėti... kunigų godumo 
Odisėją... 

Jis tai yra pasakęs kitu atsitikimu, aprašydamas kitokių gyve- 
nimo nedorybių Odisėją. 

Bet kuri tauta, bet kurio tikėjimo, tikrai turi po šimtą ir dau- 
giau savo Juvenalių pašaipininkų, kurie labai sąmoningai ir visai 
nesąmoningai, labai rimtai ir piemenų būdu stengės papeikti 
tariamąjį savo dvasiškių godumą. 

Dažnai jie per daug perdeda. Rusų kunigai, sakysime, su di- 
delėmis šeimynomis paliekami su 25 rb algos mėnesiui ir su 
nedaug žemės. Pats kunigas tą žemę aria ir vis dėlto neišsitenka 
inteligento reikalams. Jei tad pareikalauja mokesnio „za treby““, 
tai anaiptol nereiškia jo godumo. Notaras už menkesnį darbą 
daugiau nuplėšia ir vis dėlto notaras neįėjo į žmonių priežodį, o 
kunigas įėjo: „popovskije glaza, popovskije ruki““* ir t.t. 

Prieš tai buvo ir yra labai rimtai atsakinėjama, kur, kas, kiek 
ima ir kiek dera imti. Daug buvo ir sumanymų, kaip galima būtų 

sutvarkyti gyvenimas, kad dvasiškis būtų laikomas valstybės ar 
savivaldybių valdininku ir būtų alga užmokamas. 

Ir tie visi sumanymai rado tiek pat pasipriešintojų, kiek ir 
pritarėjų; ir visi turi po tiek pat svarbių ir įtikinančių įrodymų. 
Tai palikime visa tai nuošalyje. Teryžties kaip pikčiurnos Juve- 
naliai, taip ir geranoriai reformatoriai! Nepykime už tai, tik 
sumeskime, ką tai reiškia toks didelis lermas dėl kunigų pelno 
klausimų. Nejaugi vis tai dėl to, kad kunigai pernelyg „skriau- 
džia“ ganomuosius, per trumpai kirpdami savo „avelių“ vilnas? 
Nejaugi dėl tų tariamųjų skriaudų reikėjo net marijavitams“ 
atsirasti? 

Oi, ne dėl tų kitiems daromų skriaudų! Oi, ne dėl pavydo, 
kad kunigas per daug neturėtų! Tik dėl to, kad pinigas be galo 
skriaudžia patį kunigą, be galo darko dvasiškąjį jo asmenį; jo 
pareigos ir darbas per labai tolimas nuo materializmo ir dėl tojų 
sugretinimas rodos toks abuojas. Ir labai natūralu, jog tikintieji 
kaip moka, taip kiekvienas laiko savo pareiga paprotestuoti. 

Priimkime tai didžiausiu nusižeminimu ir pritarimu: 

- Teisybė, teisybė... Tik kas daryti, kad taip nebūtų? 

Paliečiamajai čia vienai kunigų gyvenimo dramai aprašinėti 
visai netinka Juvenaliai pašaipininkai; greičiau Goethės su savo 
„Wertersleidenais““. Gailėtis ir verkti man norisi, ne tyčiotis ir 
juoktis, matant abominationen desolationis in loco sancto? — 
presbiterio širdyje. 

Tai — viena baisiausių dramų; tų, kurios nejautrina įgimtą ir 
rūpestingai išauklėtą jaunojo kunigėlio širdį - sąžinę, pamažu 
pamažu liepia nebematyti visa to, nuo ko pirmiau purtėsi širdis 
ir kas didžiausiu neskanumu penėjo. Tai sumanęs rašyti, gavau 
padaryti aną ilgoką įžangą apie kovas, nors ir pasidrąsinau, jog 
tai dar ne nelaimė kova; tikroji nelaimė - kovos pralaimėjimas. 

Tegu Dievas nepaskaito kanauninkui Pr. Kriškijonuiš į bloga 
to, ką jis, svetimtautis, norėjo ir stengėsi bloga padaryti lietu- 
viams, per devynerius metus darkydamas tautinę jų dvasią Kau- 
no kunigų seminarijoje. Jei jis visas tas konferencijas, kurias 
sugaišo ardydamas lietuvybę, būtų paskyręs askezai, būtų turė- 
jęs didelį nuopelną Dievui ir vargšei Lietuvai. Jo atsidėjimas 


lenkiškajai agitacijai buvo vertas geresnės dirvos, kurią jis jautė 
ir net žinojo, be reikalo leidęs jai usnimis užželti. 

Tai parodo didis jo susirūpinimas taip padaryti, kad kunigų 
seminarijos auklėtiniai galėtų visiškai veltui eiti savo mokslą. 

Tai- gilus psichologinis nusimanymas. Neduok Dieve, suma- 
terializuoti pačią pradžią savo apaštalavimo, užnuodyti pačias 
šaknis laisvo, mistiškojo savo gyvenimo! 

Neduok Dieve, kai jaunutis klierikėlis jaučia, kaip dar niekur 
nieko jis nesuskubo pabaigtinai nuspręsti, kokią gi išsirenka 
profesiją, o jau jaučia, kaip ant jo pečių gula našta materialiųjų 
rūpesnių. 

Neduok Dieve, jei vaikinukas, seminarijoj tebebūdamas, jau 
sielojasi, begu tik jis gaus „gerą“ parapiją; gerą pelnui imti, ne 
darbui dirbti, idant veikiau galėtų iš skolų išbristi. 

Neduok Dieve, kad jaunas klierikėlis mieluotų savo svajonėse 
ištaigą, turtą, gražų butą, minkštus meblius, paskui gražius ark- 
lius ir vežimus, ne patį Mokytoją. Visa tai, kas sudaro tuštybių 
tuštybę ir taiso kelią jausmų seklumui! 

Godumas prilimpa. Ir godus yra ne vien tas, kas pinigą myli 
kaip savo širdies turtą ir jau daugiau su juo nebesiskiria. Godus 
yra bet kas, kam daug reikia, kas turi per daug reikalų, kuriems 
patenkinti nuolat ieško progos. Tai - niekai, jei jis gautąjį pinigą 
tuojau paleidžia: gavimo procesas palieka tas pat ir nuodija 
jauno veikėjo širdį pikčiau smarkiausių nuodų. 

Kunigėlis nemanyk, daug pelno iš parapijos negausi. Geras 
pelnas prieš karą vadinosi, kai buvo gaunama šimtas rublių. Tai 
taip nedaug, jog vieną, antrą kartą toliau pavažiavęs, dar kai ką 
įgijęs, jų nebematai. Tuo gi tarpu, kol tasai šimtelis rubleliais 
sulaša, reikia laukti po kelias dešimtis dienų. 

Ak, tasai „laukimas“, kada įplauks tau dar vienas ir dar vie- 
nas rublis! Ak, ta mintis, kuri, tankiai pasikartodama, pagaliau 
visai iš galvos nebeišeina! Aiman, kai net melstis ji kliudo: kai 
Brevijorių kalbi propter beneficium?, kai egzekvijas giedi šian- 
dien už rublį, rytoj gi - net už pusantro giedosi... Kai net mišelių 
laikyti, Aukštėjui aukoti eini linksmesniu žingsniu, nes šiandien 
pinguior beneficium!?, suprask, vienu rubliu brangiau užmokėta... 

Ir ne taip linksmas eini, kai „liesiau“ mokėta. Ir visai gal neitu- 
mei, kai visai nebebūtų mokėta... 

Na, ką dabar pasakysi, ar tasai rublis, nuolat lašėdamas ir net 
kapitolo tau nesudarydamas, argi nėra tas alkoholis, nikocianos, 
morfinos, opijaus lašai, kurie pamažu pamažu, bet nuolat veikia 
įnervus, kol juos visai supaxaližuoja ar taip įtempia, jog, nebeat- 
naujinant dozų, šėlsta, audrą kelia? Juk tai padaro vyriausiąją 
senatvės ydą - godumą, kada nebesinori išlaidžių daryti. 

— Ak, brolau, tikėk manim: aš - visai negodus žmogus; bet, 
reikalų per visą amžių per daug turėdamas, visados gyvenau 
skolomis, kurių niekaip netesėjau išlyginti, kol nepasitraukiau 
šalin nuo viso to smulkaus ir abuojo materializmo. 

Brolau, nelauk rublio: jis ir iš skolų nevaduoja; dažniau dar 
labiau klampina. O sulaukęs mesk į dėžę nesidžiaugdamas, nesu- 
klostydamas, kaip kokį mylimą daiktą; nepatikrinėk, neskaityk, 
nors ir sakoma, pinigai mėgstą skaitomi; suprask: tada lengviau 
galą su galu suvedi. Nusispjauk ant visos tos „matematikos“! 
Nusimazgok ir rankeles, pinigą gavęs. Ir nevertink jokių gėrybių 
pinigais, tik jų naudingumu ir tikru reikalingumu gyvenimui. 
Geriau susiaurink savo reikalus, nemėtyk kam nereikia, tai tie 
„galai“ ir patys savaime susieis. 

Laimingas tas kunigas, kurs ne tik post aurum non abiit, nec 
speravit in pecunia et thesauris!!, bet ir nejaučia reikalo jokių 
kitų daiktų, kaip tik švarių švariausis, padorių padoriausis, vi- 
dutiniškai brangus, bet ne išmislingas apdaras ir gera, kuo ge- 
riausia biblioteka storų, gražiai ir stipriai aptaisytų knygų, ne 
kapeikinių šiukšlių. Nieko, nieko daugiau. Nė baldų. Ypač nė 
baldų, kurie kunigui yra tiek geri, kiek katinui į uodegą įsuktas 

brazguolis. 

Ką pabaigoje metų atliekama sugraibysi, atiduosi ne kam 
kitam, ne „gastinčiais“ gyvais pinigais ar brangiais daiktais gimi- 
nėms ir prieteliams, tik stipendijomis neturtingiems, pirmiausia, 
žinoma, savo giminių vaikams, pradedant nuo artimųjų. Toks 
jau kraujo patraukimas, nors žmonės tau, pilieti, visi tie patys, 
visi lygūs. Tai silpnybei reikia pasiduoti ir nusileisti; vis tiek 
gerumą lašini į tą patį žmonijos iždą. 

Tik nė giminėms leisti į mokslus nevalia tau skolintis ir nebe- 
atidavinėti. Kas ne gerumas, kai vagies ranka sieki į svetimą 
kišenę ir esi — geras! Jei daugiau bus reikalų, daugiau dirbk, jei 
moki kurio inteligentiško, kunigo dvasiai nekliūvančio darbo. 
Nuo savo burnos teprivalai atitraukti kąsnį vieniems seniems 
savo tėveliams pamaloninti, kuo tik begali, kuo tik neviršijančiu 
tavo ištesėjimo beišmanai. Tau pačiam tai bus gryniausia satis- 
fakcija. Atmink, ką viršiau kalbėjau apie malonumą. 

Taigi tolyn, tolyn nuo pinigų, kaip nuo bjauriausio ir kenks- 
mingiausio kokio gleivėto, abuojo daikto! Jis seks tavimi. Ale 
ryšys tarp tavęs ir pinigo tebūnie visai palaidas; tu be jo, jis be 
tavęs, jei nenori, kad gana ūmu laiku, nereiks nė dešimties metų, 
tu pavirstumei kojinės, nebe altoriaus tarnu. 

Bjauru laukti pinigo iš meilės; bjauru ir iš reikalo, kurs pri- 
veda tave daryti tiesiog šventvagiškas transakcijas. Nebe „mielas 
kunigėli“, tik „bezczelny“ materialista'?, kaip tu drįsti papirk- 
liauti Mišių obligacijomis“, išsitarti: atsiskaitysime obligacijo- 
mis; užsirašyk tiek ir tiek obligacijų už pirktą jautį, aš tiek iš 
savųjų išbrėšiu, ir t. panašiais dalykais! Juk per tokias pirkliškas 
transakcijas vėlių turtas gali keliauti per rankų rankas ištisais 
metais ir padarytosios intencijos'* neįvykti... 

Ir gildins tau širdį kasmet perkeliamos į naują rubricelę"? 
neatlaikytos intencijos ir žemins tave tavo paties akyse, nes ne 
tu būsi geradaris skaistykloje esamųjų vėlių, tik jos tavo išnau- 
dojamos ir apviliamos: tu būsi vėlių neišsimokamas skolininkas. 

Gerai dabar daro džiakonai, jei gale metų imte atima atlie- 
kamąsias intencijas į vyskupijos valdytojo žinią. Tik tegu tos 
pareigos nepamiršta nė vienais metais, nes tai - maži juokai, kai 
net numirėliai palieka skolingi — vėlėms... patys nueidami į jas 
akių žibintų: 

- A, sveikas gyvas, mūsų „vaduotojas“! Kaip mums mokėjai, 
taip ir tau aimokės! 

Jei iš rublio valdžios ir globos neišsisuksi, pražuvęs esi kuni- 
gas, pražuvęs veikėjas, pražuvęs žmogus! 

Ei, visa to aš būdavau kaltas ir tarpe tų Dievo malonių, už ku- 
rias aš neužmirštu Jam dėkoti, yra didžiausia, jog man padėdavo 


„71. 


iš tų keblybių išsisukti. Kaip tyro oro visą amžių ilgėjaus, kad 
nereiktų man gyventi eleemosyna!“, tik kad gaučiau nors ma- 
žytę, bet laiku žinomą ir subalansuoti galimą algą. Ir buvau 
laimingų laimingiausias, kai tai pavykdavo vieneriems, antriems 
ar net keleriems metams ir pagyventi nebejaučiant jokių obliga- 
cijos sunkybių - bažnyčios srityje. 

Ir negali būti laimingesnio kunigo, kai jis skuba pluša į baž- 
nyčią, visai laisvas nuo bet kurių visai ne bažnytinių motyvų, 
„varančių“ jį į bažnyčią. Tada daug arčiau randi ir patį Dievą. 

Kai mane tada paklausdavo, kaip sveikas, kaip laimingas 
naujoje padėtyje, tą savo laimę apibrėždavau šitaip: 

- Esu absoliučiai laisvas, nes iššokęs iš bet kurių skolų. Tai — 
laimė, kurios netesėtų pagadinti nė vergintojai. Iš šalies negalima 
žmogaus padaryti vergu, jei jis pats gera valia nepančios savo sielos. 


RAŠYTINIS IR SPUNDOS 


Nebeatmenu, kuriame rusų beletristikos veikale yra mies- 
telėno pasiilgimas sodžiaus; tokios vietos, kur, be kita, būtų 
kalnelis, ant kalnelio bažnytėlė, aplink bažnytėlę vaikščiotų žilu- 
tis kunigėlis, lazdele pasiramsčiuodamas... ir kitokių idilių. Gerai 
paieškojęs, ag ir rado tokią vietelę: ir kalnelį, ir bažnytėlę, ir 
senutį „tėvelį“; tik... vis dėlto visa tai jo nepatraukė, o kaltas bu- 
vo - kunigas, tinginys, godus ir nesimpatingas. 

Nežinau, ar daug kas mūsiškių ieškos tokių vietelių pasiilsėti. 
Užtat žinau daugybę kunigų, kurie vieni tėra kalti, kad santykiai 
su inteligentija yra nekokie ir su tais pačiais prasčiokais genda. 
Kunigui sodžiuje darbuotis vis nemaloniau darosi. Daugiur dėl 
to, kad patriarchiniai klebonų santykiai su PELapJONAIS virsta 
vis labiau oficialiais ir šaltais. 

Priežastis tam santykių atsimainymui daro pati pažanga, ir 
jų yra begalės. Gyvenimas išsišakojo. Sodiečių visų minčių ga- 
las - nebe vienoje bažnyčioje ir klebonijoje. Jie žymiai „pašykš- 
tėjo“, reiškia, arba mažiau beturi, arba labiau viską gyvais pini- 

gais vertina. Kunigai dar yra gana padoriai išlaikomi; bet jau 
apie kaimynų paslaugymus, apie padėjimą trobas statyti ar tai- 
syti, apie bažnyčių fabrikus vis nepalankiau kalba, ir tas kunigas 
jiems „geresnis“, kurs mažiau pinigų, kad ir neasmeniniams 
dalykams, iš parapijos kišenės pompuoja. 

Užtat visuomenės gyvenime iš kunigo imama reikalauti prie- 
šingai —- kuo didžiausio veiklumo ir iniciatyvos. Tu esi šioks ar 
toks inteligentas; bent už tave didesnių mes kaip ir neturime, - 
tai ant tavęs vieno sukrinta visa šakoto visuomeninio gyvenimo 
našta. Jei nepavelki jos ar nenori vilkti, tai eik sau! Vis daugiau 
esti tokių motyvų, reikalaujant klebonų pakeitimo kitais, „veik- 
lesniais“. 

Tik iš kur jų gausi, kad dauguma jų - jau pagyvenę Žmonės, 
ataušę, aptingę; o karštuoliai jaunikliai neprivalo turėti savo 
iniciatyvos? Jie visą savo jaunystę išgaišina, būdami antrininkais, 
besimokydami gyvenimo praktikos ir - besendami. Tada jam 
pakišama ūkis, idant čia pabaigtų gaišinti savo energiją, paky- 
rėdamas sau ir žmonėms - kaimynams ir samdininkams. Netilp- 
dami kailyje, jaunieji kunigai griebiasi visuomeninio darbo ir 
dažnai - vėl materialiųjų dalykų srityje. Akcinės draugijos, bend- 
rovės žemei pirkti ir parceliuoti, tartokams ar malūnams leisti, 
žūklauti ar šienauti, kooperacijos sankrovos, — visa tai turi nariais 
kunigų, dažnai stovinčių pačiame priešakyje visos pramonės, 
susiimančių kuone visą atsakomybę už jos pasisekimą, bankru- 
tuojančių ir kitus bankrutinančių. Kiek iš pradžių jie buvo pagei- 
daujami iniciatoriai, tiek paskui apkariami visu atsakomybės 
sunkumu. Ir santykiai su dvasininku, kurs dirbo tikrai pasi- 
šventęs, be jokio atlyginimo, pagenda amžinai. 

Dešimties metų praktika tame visuomeniniame darbe ir pus- 
antro karto tiek ar dveja tiek metų praktikos politikos darbe 
galėjo mus pagaliau įtikinti, jog mes, katalikų kunigai, einame 
arba visai ne tuo keliu, arba ne visai tuo keliu, kurį mums mūsų 
pašaukimas nutiesia. Dėl klaidingo kelio ir nepasisekimai. Juoba 
ieškome materialybės kelių, ne dvasios. 

Vargas mums, panorusiems dvasią pastiprinti materialybe! 
Ir papos Leono XIII", didžio socialininko veikėjo, obalsis, mestas 

kunigams: fora della sacristia — išeikit iš zokristijos darbuotis 
visuomenei, nors pirmai pradžiai rodės labai garbingas, vėliau 
pasirodė tai pačiai religijai žalingas. Kam gi tasai krikščionių 
tėvas varė dvasininkus ne dvasininkų darbo dirbtų? Gi kad jie 
būtų visuomenei naudingi, ne veltėdžiai, pelnytųsi pagarbos sau 
ir per save savo atstovaujamai religijai. Reikalavimas buvo tei- 
singas, vis dėlto kiek tiek žeminantis pačią religiją, kuri yra pati 
iš savęs ištesianti, „samodovlejuščaja“, rusiškai sakant. 

Mes peikėme, ir teisingai peikėme, stačiatikybę, kad ji be 
valstybės paramsčių netesi išbūti, kad ji pati neautoritetinga ir 
nepatraukia savo išpažintojų laikyti jos įstatymus savaime, be 
pašalinės, policijos ar kieno kito, prievartos. Gi tą patį jie galėtų 
mums prikišti: turbūt jūsų katalikybė yra pati neištesianti, jei jai 
paremti jos atstovai turi griebtis ne dvasinių priemonių savo ir 
jos autoritetui aukštai palaikyti. Ir tas priekaištas, man rodos, — 
tikras, tik - neteisingas: jei mes suvartotume Bažnyčios ir visuo- 
menės naudai vienas tik bažnytines, tikriau, religines priemones, 
jų būtų sočiai ir Bažnyčios, ir pačių jos atstovų autoritetui palai- 
kyti visuomenėje. 

Man rodos, net abuoja, ne tik klaidinga, kad kunigai eina — 
ne bažnytiniais keliais ir mano kaip tik šiais sutvirtinsią Baž- 
nyčios galybę ir jos įtaką; kai kunigai pravoslavų būdu veržiasi į 
parlamentą žmonių vardu, bet ne žmonių atstovauti ir ginti tik 
Bažnyčios. Vadinasi, laikutiniais būdais, iš šalies, nes įstatym- 
davystės keliu, užtikrinti Bažnyčios pastovumą. Ką gi tai padės 
tūleriopos įstatymų garantijos? Bažnyčia, tiesa, galės stovėti ir 
tvirtai stovėti, negriaujama, nepaliečiama; bet... pati sau, be iš- 
pažintojų, kurie vėl stovės patys sau. Kas naudos iš to susky- 
dimo? Jei tikintieji Bažnyčia nenaudosis, tai veltui ir lėšos, ir 
maloninimai, kuriais valstybė ją aprūpins. 

Veltui ramstysi rašytinį spundomis, jei jis pats bus patrešęs. 
Spundomis palaikysi jį stačią tik trumpam laikui. Neilgai trukus, 
spundos paleis, nes ir joms nebus tvirta įsiremti į patrešusį rašy- 
tinį. Atstovai parlamentuose, seimuose, magistratuos, net valsčių 
valdybose, ne tik apygardų ir apskričių, yra būtinai reikalingi, 
bet tik - kaipo episkopato atstovai, ne liaudies, ne visuomenės. 


TA 5 


Reikalingi kaipo specialistai įstatymdavystėje ir administracijoje 
tuose dalykuose, kurie paliečia Bažnyčią ar tikėjiminės gminos 
gyvenimą. Daugiau niekam. 

Mums atsako: o ką gi padarysi, jei episkopato prerogatyvų 
nepripažins ir jo „specialistų“ visai nesiklaus, nė bažnytinius 
klausimus rišdami? Tokiais atvejais reikia sudarinėti partiją ar 
dėtis į susidariusiąją, kuri pasižada tave remti. Taip yra. Bet... jei 
parlamentas, visuomenės sudarytas, nebesiskaito su Bažnyčia, 
tai veltui raminsies, per šią sesiją sudaręs didžiumą sau paremti. 
Veltui, nes kitoje sesijoje gal bus jau sunkiau sudaryti didžiuma, 
o trečioje gal ir visiškai nebesiseks. Vis tik tai - spundos, ne dau- 
giau. Jeigu nori, kad Bažnyčios - tikėjimo rašytinis tikrai tvirtai 
stovėtų, žiūrėk, kad jis žemėje - visuomenėje nebūtų papuvęs 
patrešęs. Jei bus sveikas, nereiks nė šalininkų spundų ieškotis: 
visas parlamentas bus šalininkas ir skaitysis su episkopatu. Dirb- 
kime tad Bažnyčios pamatuose — pačioje visuomenėje, o ne už ir 
virš visuomenės. Kaip ir kokį darbą, kitą kartą pasakysime. 

Ir, mielas Dieve, kokių faktinių negerumų esti iš kunigų da- 
lyvavimo seimuose, kad ir būtų jiems juridinių gerumų! Jei būsi 
laimėjęs, tai kokia kaina? Kaina kompromisų su remiančia tave 
partija, kurios programos tu nepripažįsti ar kurios bent kelis 
punktus mielu noru išmestumei. Savo siauro specialio tikslo 
siekdamas, tu turi pritarti plačių plačiausiems siekiams grupės 
ar partijos, kuri tave rėmė ir kurios siekimas nuskriaudė ir pasi- 
darė sunkus kitoms grupėms ar partijoms. Keiks grupę, keiks ir 
tave, Bažnyčios atstovą, drauge; griaus priešingąją sau partiją, 
griaus podraug ir Bažnyčią, kuri savo atstovais bus susirišusi su 
partija. Sakote, toks jau katalikybės likimas — kariauti. Visi kariauja 
už savo būvį. Tik tai gi! Gaila tik, kad Bažnyčiai teparodyta trys 
priešininkai: velnias, pagedusi žmogaus prigimtis ir - pasaulis su 
jo materializmu, o visai ne tūleriopų rūšių visuomenininkai ir 
mokslininkai, kurių vis įvairesnių atsiranda kas diena, kas metai 
ir gauna tokių vardų, kurių ne tik Evangelija nenumatė, bet nei 
lotynų bei graikų kalbos nebetesi natūraliai pavadinti. 

Jeigu neva Bažnyčios kariautojas neištesi, pridaro netaktų, 
apsijuokina, tai kas tada? Ne tik geriau būtų buvę, kad toks 


„75. 


kunigas nebūtų priėmęs neįveikiamo darbo, bet geriau būt buvę, 
kad nebūtų nei gimęs: tiek iš visa to žalos Bažnyčiai. 

Baigiu šią kalbą. Rusų parlamentui gimstant, katalikų dva- 
siškių tarpe buvo labai daug kalbos, ar jiems dalyvauti dūmos 
darbuose, ar ne. Nuomonės skyrėsi kuone per pusę, ir nebent 
tik kam iš šalies pastūmėjus, būtent kuriai įtakingai politikos, ne 
Bažnyčios partijai (Bažnyčia partijų neturi ir neprivalo turėti), 
nusviro į šalį - dalyvauti. Lietuvių seimui gemant, šita nuomonė 
reikia iš naujo perkratyti spaudoje ir gyvoje kalboje. Tam šitie 
keli straipsniai ir parašyta. 

Apie Kuriamąjį Susirinkimą? tam kartui tesudaromą, kitokia 
kalba. 


VISUOMENINIAI KUNIGŲ DARBAI 


Esame išsitarę: „Jei mes suvartotume Bažnyčios ir visuo- 
menės naudai vienas tik „bažnytines“, tikriau, religines, priemo- 
nes, jų būtų sočiai Bažnyčios ir pačių jos atstovų autoritetui 
palaikyti“. Kokios gi tos priemonės? Jas apibrėžia tas vienas 
tarptautinis terminas dvasininkui pavadinti: graikų, rusų - pop; 
lotynų papa, pater, pere; tėvelis, batiuška ir taip be galo. 

Jei kunigas privalo būti homo Dei - Dievo žmogus, Jo atsto- 
vas čia žemėje, tai privalo ir panašią rolę čia pavaidinti: apvaiz- 
do- globos, meilės - užjautimo ir šviesos - pažinimo. Visa to, ką 
mums pavyzdžiu pašvietė pati pirmoji neturčių Bažnyčia; visa 
to, kas yra tikroji Bažnyčios specialybė. 

Kiekvienas inteligentas dirba savo specialybėje, ar kiekvienai 
specialybei ieškoma tam tyčia pasitaisiusių žmonių; tėvynei gin- 
ti - kareivių, mainikauti - komersantų, gaminti — inžinierių; 
sergantiems ir mirštantiems — gydytojų ir ramintojų. Visoms 
specialybėms yra aiškiai ir visa širdžia, visais gabumais, visu 
išmanymu atsidėjusių žmonių. Tik viena labdarybė yra užguita 
gal dėl to, kad kitose specialybėse dirbdamas gauni užmokesnį, 
šioje gi dirbdamas, tik pats turi prikišti. Tai ir dairomasi žmonių, 

nepaskendusių grynoje materialybėje, ir rankiojama jų po tru- 
putį griežtai iš visų specialybių, tuo tarpu kad yra tam tikras 
ištisas luomas, savo veiksmui pasirinkęs dvasios, ne materia- 
lybės sritį, dvasiškių luomas. Kitų specialybių žmonės labdary- 
bei skiria tik atliekamą savo laiką ir tik tie, kurie gailestingįi; jie 
daro tai iš malonės. Gi dvasininkų tai yra tiesioginė pareiga. 

Pradžią krikščionybės stiprumui davė kaip tik labdarybė. Mei- 
lės apaštalai negi galėjo kitaip pasielgti. Argi pirmieji tikėjimo 
komunistai būtų buvę laimingi žinodami, jog kai kuriems jų na- 
riams bloga gyventi, jog jie - kenčia? Geru blogu padėjimu turėjo 
visi lygiai dalytis. Taigi našlės be užtarytojų, be duonos uždirbėjų, 
kūdikiais apsikrovusios, to laiko visuomenėje nekokioje šlovėje 
laikomos, pirmiausia rado globą - gimstančioje krikščionių Baž- 
nyčioje, aiškiau, - bendrovėje. Paskui ėjo seniai paliegėliai, vargšai 
ligonys ir vargšai beduoniai. Visų jų globotojų įveisimas - tai 
pirmutinis Bažnyčios uždavinys. Geruosius septynis vyrus ji pa- 
šventė diakonais, našles pritraukė diakonisomis; patys apaštalai 
atsistojo priešakyje krikščionių bendrovės, komunos. 

Keitės visuomenė, augo, plėtojosi; komuna turėjo iširti, ligi 
tik pasimatė jos perdėjimai ir gedimas. Nuo pirmykščios tvarkos 
nutolimas — natūralus dalykas, nei Bažnyčiai, nei kunigijai ne- 
darąs negarbės. Ir to nebesugrąžinsi, nors ir gražu. 

Vis dėlto kai kas tų laikų liko, tai neišdildytina gailestingumo 
dėmė. Ir tikrieji Bažnyčios atstovai kaip tik šiuo pašvietė krikš- 
čioniškajai visuomenei. Kas užmirš vyskupus - įsteigėją gailes- 
tingųjų brolių ir seserų? Antrą - kūdikių globotoją? Vicentai a 
Paulo, Pilypai Nerėjai, Pranciškai Salezijai, Jonai Boskai, Jonai 
Boduenai'; vienuoliai, gera valia iš sveikojo pasaulio nebegrįž- 
tinai išsimetę ir į raupsuotųjų salą išvažiavę. Ar maža jų buvo ir 
pirmiau? ' 

Viso to padarytų nereikia „eiti iš zokristijos“. 

Priešingai, kunigas tų darbų dirbtų eina, galima sakyti, su 
savo bažnytiniu, religiniu būdu. Ir ar bus jis tada visuomenei 
naudingas? Ar pelnysis jos pagarbą? Ar kas drįs tada pasakyti: 
šitai visuomenės parazitas, veltėdis? Niekas kunigui nepastos 
kelio į labdarybę, nes jis tada bus - tikras visuomenininkas. 

Tiesa, buvo atsitikimų, kad Prancūzija, bekovodama su kleri- 
kalizmu, bevydama vienuolių kongregacijas iš savo krašto, ne- 
buvo padariusi išimties nei gailestingosioms seserims - vienuo- 
lėms. Tikėjimo neapykanta kuriam laikui buvo apakinusi pilie- 
čius politikus. Tačiau tai neilgai tetruko: prancūzai patyrė, jog 
tikėjiminio gailestingumo neatstos jokis grynai humanitarinis 
gailestingumas. Ir Gailestingosioms seserims (šaritėms) vėl atsi- 
darė Prancūzijos sienos! Jas atidarė - tikrai naudingas visuo- 
meninis jų darbas. Kunigą Joną Bodueną, kalėdojant kūdikiams, 
kurie be tėvų, pašalpos, karštuolis kortininkas drožė per veidą. 
„Tai man. O ką kūdikiams?“ Šitas šaltas atsakas privertė karš- 
tuolį atiduoti visą auksą, paskirtą prakortoti. Jis suprato to vie- 
nuolio visuomeninę reikšme. Ir aš esu tikras, antrą kartą nė 
vienam kunigui jis nebebūtų galėjęs duoti veidan, nors ir būtų 
buvę verta: vienas Jonas užstojo visus. 

Antai Skandinaujoje juridinai nėra leista būti katalikų vie- 
nuolijoms. Tuo gi tarpu Ordrupe ties Kopenhaga yra jėzavitų 
vienuolynas, nes jis — laiko ištisą kolegiją, didelę gimnaziją. 
Kopenhagoje, Horsense sesers juozapininkės laikosi dideliau- 
sias ligonines ir dėl to drąsiai vaikščioja abituotos ir baltais 
plačiais kornetais ant galvų. Jokiam protestantui, didžiausiam 
katalikų nevidonui, nepareina galvon kaip nors pažeminti vie- 
nuolis — „fanatikas“ ar vienuolė: juos gina — visuomeninis jų 
darbas, tikras naudingumas žmonijai. Ne tik gina, dar ir pro- 
zelitų teikia. Visa Skandinauja tebėra vadinamoji „misijų sritis“, 
ir tą misiją katalikybė varo darbais, ne pamokslais ir net ne 
spauda: labdarybe, mokslu, gailestingumu. Ir kokį skandinavą 
pagauna, tai pagauna tvirtai. Pažinau mokytoją Jenseną, kon- 
vertitą. 

-— Aš katalikybei atidaviau visus savo vaikus, vienas su ma- 
nim beliko vedęs ir vaikuotas. Gi vienas jėzavituose, vienas 
pranciškonuose, vienas kunigas svietiškis, bet taip pat misi- 
jonierius... 

Ir linksta galva pagarba tam tėvui; dar labiau tam veiksniui, 
kurs padarė tokį tėvą. Tas veiksnys — tai gyvas krikščioniškas 
darbas, ne tušti plepalai. Skandinaujoje dar per maža katalikų, 

kad jie drįstų pradėti politikos kovą parlamente. Bet kad ir pa- 
sidarytų jų daugiau, vargu bau jie ir tada įsikištų į politiką. Kam 
jiems, kad ir dabar jiems laisva, ir jie tikri, kad vieniems suma- 
nius juos nuskriausti, bus kas juos užtaria, kad ir ne iš katalikų 
tarpo. 

Norite laimėti? Darykitės kuo daugiausia vertenybių. Jos 
jums bet kurią kovą laimės. Nebūsite visuomenei verti, nežinau, 
kokią didžiumą pritarėjų laimėtumėte, nebus tas dalykas pasto- 
vus. Bus tik, taip sakant, spekuliacija savo įtakomis visuomenei, 
ir kaipo nenormalus dalykas, ne per penkerius, tai per dešimtį 
metų bus pašalintinas. 

Daug yra pas mus nenormalių dalykų. Kad ir bažnyčių ir 
klebonijų rūmai. Kai kur jos per gražios vainike menkučių, 
plikučių trobelių šiaudiniais, vėjo išdraikytais stogais, it vištai 
užpakaliu prieš vėją atsistojus. Žiūri iš tolo, ir tau rodos, lyg 
visas miesčiukas pareitų į bažnyčią. Tai nepeiktinas dalykas. 
Visi visuomeniniai trobesiai statoma iškilmingiau neg papras- 
tieji trobesiai, nes jų ir rolės yra iškilmingesnės. Pažiūrėtumei, 
kokie Europoje parlamentai, aukštosios mokyklos, Amerikos 
štatų kongresų namai! Tai ženklas arba meilės, arba pagarbos, 
kuriomis piliečiai savo įstaigas kūrė. Už ką gi meilės ir pagar- 
bos? Žinoma, ne už vienas gražias jų akeles ir baltą kaklelį, tik 
už naudingumą. Užėmę gerąsias, atseit gražiąsias vietas visuo- 
menės gyvenime, nori nenori turime ir pačiame gyvenime pir- 
mauti naudingais darbais. Tuo vienu būdu tepateisiname savo 
buvimą. 

Kas man tada prikiš, kad ir pats bolševikas atėjęs, kam aš taip 
buržujiškai gyvenu, sulyginus su kitais, jei aplink mano tą „bur- 
žujiškumą“ — kiek tiek ertesnį ir aukštesnį būstą - koncentruosis 
bent keletas grynai visuomeninių įstaigų ir veiksmų, tuo pat 
žygiu ir grynai bažnytinių? Jei bažnytėlė ir klebonija bus vaini- 
ke prieglaudų našlaičiams kūdikiams, prieglaudų paliegusiems 
beduoniams, liaudies namų, išstatytų blaivininkų ar kultūrinin- 
kų, bendrojo mokslo ir amatų mokyklų? Aršiausis kunigų prie- 
šas, išvydęs kunigą būryje mažiukų ar jau moksleivių, ar senelių, 
pirmiausia išvys „dvasiškąjį tėvelį“, ne buržujų, ne visuomenės 

veltėdį. Ir tiks jam ar netiks, turės sutikti, jog kunigui lietuvių 
visuomenėje yra vietos, nes jis tūleriopais ryšiais yra su ja su- 
sirišęs; nes jo niekas geriau neatstos našlaičių ir paliegėlių slau- 
gyme. 

Vienas keliauninkas man pasakojos, ko buvęs tarp vokiečių 
prityręs. Alinėje - kavinėje, na, lyg bent kiek knaipoje, lyg arba- 
tinėje, radęs ir kleboną, beskaitantį laikraštį. Publika prie atskirų 
staliukų gėrusi alų, kavą, kandusi pyragėlių, viską dariusi be 
galo ramiai, be triukšmo, nors linksmais veidais ir karštais pa- 
šnekesiais. Vienam staliukui klebonas parodęs kažin ką laikraš- 
ty, kito kažin ko paklausęs, trečiam kažin ką atsakęs; pagaliau, 
palypėjęs aukščiau, paprašęs balso ir išdrožęs ištisą konferenciją. 
Paskui, pasiėmęs cigarą ir alaus kufelį, vėl atsisėdęs kitų tarpe 
laikraščio skaityti ar šnekučiuotis. 

- Tai katalikų užeigos namai... - pabaigė. 

O mane paėmė pavydas, kodėl mes, tesėdami šio ir to pasi- 
statyti šalia bažnyčios, nepasistatome ir užeigos namų su sto- 
dola arkliams nakčiai, kiemu dienai, su didele troba žmonėms 
arbatos, kavos, giros atsigerti, ko šalto užkąsti; na, ir vienam 
kitam pakeleiviui pernakvoti? Kokia graži vieta būtų čia ir pa- 
čiam klebonui tyčia pabūti, pasimieluoti su savo parapijonais, 
idant jie, nors ir ištisa minia būdami, priprastų kultūringai 
elgtis, be tokių šauksmų, lyg visi būtų ūmai apkurtę. Tai kul- 
tūrnešio rolia. 

Trumpai, suglaustai pasakius, našlaičių prieglauda, maželių 
katechetinė mokykla, ubagų namas, ligoninė, senių prieglauda, 
blaivininkų būstas, jų arbatinė užeiga, liaudies namas su scena, 
vaidinimai, paskaitos - štai tikrieji, nesutraukiamieji ryšiai tarp 
religijos atstovo ir visuomenės. Štai kame jis pasirodo malonus, 
ne tik naudingas. Ir jei į tuos vienus dalykus tesikiš, niekas, nė 
pikčiausis bedievis, nedrįs jam drėbti kaip dabar: „Didžiausia 
mūsų šalies nelaimė, kad kunigai turi per daug įtakos!“ Pridė- 
kime, nepelnytos, nes jam tą įtaką užtikrino pati savaime religija, 
kuriai jis mažu kuo teatsigerina. 

PLAČIOJI ŠVIETIMO SRITIS 


Visuomeninis darbas yra labai šakotas. Paminėdamas kai 
kurias šakas, aš nesikėsinau visas suskaityti, kur tinka kuni- 
gams darbuotis savo ir jų atstovaujamos Bažnyčios garbei. 
Paminėjau tik pavyzdžius labdarybės, auklėjimo ir kultūros 
darbo, idant jie vaizdžiau atsiskirtų nuo politikos partijų, frak- 
cijų, grupių, klubų, nuo verteivystės ir pirklybos. Ir šios veiks- 
mo šakos, žinoma, visuomeninis darbas, nes visuomenės nau- 
dai. Vis dėlto nei senovės vyskupai senatoriai ir kancleriai, nei 
kooperatoriai, nei finansistai man nėra visuomenės veikėjų 
kunigų idealai dėl to, kad, materialų darbą dirbdami, patys 
noromis nenoromis apskrenta materialybe. Politika, koope- 
racija, finansai turėtų būti eilėje kitų užgintų Kanonų teisių 
skyriuje „De occupationibus clericorum“!, nes juos dirbdamas 
neišvengsi labai rimtai pagrįstų visuomenės priekaištų, jei ne 
tiesiog kaltinimų. Tai nesveika patiems kunigams, Bažnyčiai ir 
net pačiai visuomenei. 

Apleidžiau, nepaminėjęs platesnio švietimo darbo, ne netyčia 
ar kad nepripažinčiau kunigams vietos švietimo darbe, tik kad 
apie tai tenka skyrium plačiau pakalbėti. 

Kai būsimasis mūsų laikų istorijos rašytojas užtiks pirmeivių 
raštuose piktą ujimą „juodosios Saulės'* ir jų maldas, - geriau 
būtų, kad jos visai nebūtų, - gaus pasipiktinti. Ir neras patei- 
sinimo, kad tai buvo daryta vardan kovos su klerikalizmu. Geras 
šeimininkas politikas turi sudėti visus teigiamuosius ir neigia- 
mus laiko veiksnius, visai nežiūrėdamas, kas juos ir kokia inten- 
cija yra padarę, idant matytųsi pažangos laipsnis. Dėl „intencijų“ 
skyrium pasikalbės. 

Naujosios mados pažangininkai yra nuomonės, jog kunigai 
mokslą varžą: kunigus iš mokyklos pašalinus, mokslas būsiąs 
laisvesnis. Tai gana keista. Vienas mokytojas — visą mokslą var- 
žo, o visa mokyklos ar net ministerijos vyriausybė negali vieno 
mokytojo suvaržyti. Galės, kur negalėjusi, jei tam bus reikalo, ir 
nereiks kunigas visai išmesti iš mokyklos ir per prievartą neleis- 
ti mokinių, kad jie mokytųsi religijos, nes tai būtų vadinama 

tikruoju vardu: varžymu, vergija; gali tai pačiai laisvamanybei 
duoti visai priešingų rezultatų: suvarytų jaunus tikinčiuosius į 
„Katakombas“, kur jie gautų aršesnės dvasios neg atvirai moky- 
damiesi. 

Tai laisvė gera valia mokytis religijos neverčiant į tai neno- 
rinčiųjų. 

Antra laisvė, kurios varžymo jokie demokratybės siekiniai 
nepateisins, tai laisvė bet kam privačiai steigti šiokias ir tokias 
mokyklas; ne tavo darbas, kokiais tikslais, bet tik būtų griežtai 
einama valstybės ministerijos programa. 

Tie, kurie visą mokslą norėtų valstybei monopolizuoti, dar 
ilgai netesės tai padaryti: naujųjų valstybių iždynai dar ilgai bus 
apytuščiai, nepatenkiną visų reikalavimų. Taigi ir mokyklų nei 
pristatyti, nei išlaikyti vienas pats valstybės iždas netesės, jei 
visuomenė neateis talkon. Šiandieną pati mūsų valdžia ton tal- 
kon kviečia ir apie „Saulės“ juodumą nekalba. Manau, kad ir 
toliau kunigų steigiamos ir vedamos mokyklos, jei jos mokslu ir 
lavinimu nebus menkesnės už valstybines, nebus ujamos ar net 
uždaromos. 

Taigi čia dar platesnė sritis visuomeniniam kunigų darbui. 
Be rimtos, ne paviršutinės šviesos jokia religija negali nei prasi- 
dėti, nei būti. Neleisti kokiai religijai savo mokyklų — reikštų tiek 
pat, kaip tiek suvaržyti pačią religiją, kad ji pati nunyktų. Ligi 
tokių persekiojimų labai toli, neg lig bolševikų viešpatavimui, 
kurs vargu bau bepasikartos. Tai ir religijos atstovams žmonių 
tikėjimui ir dorai tvirtinti privalu laiku pavartoti mokyklos, ypač 
vidurinės. Pradedamąsias dar šiaip ne taip atstotų tikėjimo žvilgs- 
niu katechetinės. 

Tenkinuos tiek pasakęs, politikos ar visuomenės yra kunigų 
darbas ir kokie tie darbai pačioje visuomenėje. Juos dirbdami, 
katalikų kunigai lengvai pasidarys būtinaisiais valsčių, apskri- 
čių, apygardų ir visos valstybės valdymosi nariais; kunigas — 
vienas keturių ar penkių narių, valsčiuje etc., kaipo viršininkas 
tam tikros gyvenimo šakos. Yra gi vietos tam tikslui Anglijoje ir 
neutralinėse valstybėse; ten kunigų padėjimas ir be politikos 
labai pastovus. 

DAVATKOS 


Mūsų kaime buvo vienuolika kiemų ir trys gale kaimo tro- 
belės bežemių „pribuišių“. Kuone kiekviename kaime ir gryte- 
lėje buvo po vieną pasenusią mergelę ar našlę, kurios davatkavo. 
Davatkauti vadinosi turėti daug brostvų, anksti bėgti į bažnyčią, 
neapleidžiant nė vieno šventadienio, ir būriais vaikščioti į toli- 
mesnius atlaidus: net į patį Vilnių, už 22 mylių. 

Kodėl jos davatkavo? Gi dėl to, kad jos buvo „dėdienės“, pa- 
likusios be savo šeimynėlės, be savo vyro ir vaikučių, be savo 
dalies žemės. Namininkai broliai joms nesiūlijo dalies, nes ne- 
buvo tokio papročio; bevelijo turėti dėdienių, kurios veltui dir- 
bo samdinės vietoje, nes buvo — savosios. Gerai, jei vyresnei 
moteriškei pavesdavo karvę milžtis ir pavilgos savo kelionėms 
tiektis; gerai, jei davinėjo po keletą svarų vilnų, po pūdą linų 
susiverpti ir susiausti dangai. Kitoms nė to tiek nedavė per iš- 
tisus metus; ypač jei žinojo, jog dėdienės skrynioje dar yra vie- 
nas antras rietimėlis seniau išsiausto audeklo. Dėdienės auklėjo 
šeimininko vaikus, kūrino krosnį, liuobės, ruošės. Visi namiš- 
kiai tai matė, bet niekas joms už tai ačiū nesakė. Tokia jau buvo 
mada. > 

Tai tada, kai dėdienė mokėjo niekam neužkliūti. Bet buvo 
ligūstų, paliegusių, senų moterų, nekantrių dėl nesveikatos. 
Buvo patingusių grytelėse, kurioms maldos, kelionės buvo pra- 
moga pilkame, nuobodžiame, dažnai vienišių gyvenime. Jos, 
pulkan kitų moterų patekusios, gageno visą laiką it žąsys: pliauš- 
kė liežuviais kas reikia ir ko nereikia, kas dora ir nedora. Anot 
to, skalbė visus sodiečius drąsiai, atvirai. Antrą trečią dieną 
apkalbamieji tai jau žinojo, pyko, atsibarė, gyvatliežuvėmis vadi- 
no ir ant jų visas, kad ir gerąsias davatkas, niekino bei pašiepė. 
Vyrų davatkų tarpe kaip ir nebuvo. 

Tai buvo platesnė neteisybė neg ta, kurią darė namiškiai. Ir 
aš labai anksti papratau skirti tikrąsias davatkas nuo tų, kurios 
tik dedas davatkomis. Ilgas sugyvenimas su jomis mane daug 
ko pamokė. Aš negaliu susilaikyti neapsakęs bent dviejų atsiti- 
kimų, kurie mano atmintyje iki mirsiant stovės neišdildomi. 

Kas mielas šventadienis pirmąją ties savo klausyklos langeliu 
aš rasdavau senmergėlę, kuri man pasisakydavo vis tuos pačius 
gyvenimo mažmožėlius, kurie nė iš tolo nebuvo panašūs į nuo- 
dėmę. Aš buvau jaunūutis, labai greitas, na, ir nekantrus. Iš pra- 
džių man patiko tas nekaltas asmuo, ir aš miela širdžia ją laimi- 
nau eiti į Švenčiausiąjį Sakramentą. Paskui tačiau lyg atsibodo, 
ypač kad aš, tiesą sakant, nė nebežinojau, ką čia jai nauja bepa- 
sakius. Ir vieną kartą aš išdrįsau paklausti jos, kokios prasmės 
yra tos tankios jos išpažintys ir Šv. Komunijos, kad jos nei gerina, 
nei blogina? Ar nebūtų geriau rečiau tai darius, labiau pasiilgus? 
Dievuliau, kokį aš išgirdau atsaką! Mano „nusidėjėlė“ taip išsi- 
gando klausimo, jog akys jai išsiplėtė kaip geri dugnukai, ir ji, 
nervingai stvarstydamasi klausyklos, lyg kas ją būtų ruošęsis į 
bedugnę stumti, ėmė pablūdusiu balsu kartoti vis tą pačią: 

— Kunigėli, neatstiumk: čia mano tėvas, čia mano motina, čia 
mano vyras, čia mano vaikučiai, čia mano ūkis, galvijėliai, žąsy- 
čiai, viščiukai, žalia pievelė, linksmūs nibrai, armonika ir skripka... 

Ir vėl iš pradžios. Aš balsu, kaip kūdikis, pravirkau ir išbėgau. 
Man švystelėjo tiesiog desperatiškas vaizdas žmogystės, kuri per 
visą savo amžių neturėjo nieko savo, nieko pasidžiaugti, jokios 
įvairybės. Ir laukė nesulaukė šventadienio, kada per ilgas ilgas 
valandas ji bus Dievo rūmuose, baltuose, maliavotuose; matys 
lyg Jo angelus, kunigėlius baltais sparneliais - komžomis, girdės 
gražų giedojimą, vargonų graudų grojimą. Ji pati negiedos, nes 
ir balso jai nėra, nemoka nė giesmių. Ji nesupras, kas čia kalbama, 
kuo džiaugiamasi, už ką barama. Ji tejus, jog čia jai gera, jog ji 
dalis Dievo šeimynėlės, lankytoja to mažo rojuko žemėje. Ir grįš 
namo pilna patenkinimo ir kantrybės toliau pusgyviu gyvenimu 
gyventi. 

Nabagė, mano jausmo ji nesuprato. Gal pamanė, jog aš supy- 
kau. Ji daugiau į mane nebeatėjo. Ir iš viso aš jos nebemačiau. Jei 
aš tai vargšei būčiau nors nenoromis sudarkęs davatkiškąjį jos 
džiaugsmą, aš būčiau vertas katorgos kaip žmogžudys. 

Kita vargšė nė bažnyčion negalėjo ateiti. Ji buvo paralyžuota, 
bet taip, kad kojos ir rankos buvo dvilink sutrauktos. Ji tegalėjo 
pabūti toje vienoje padėtyje, dieną ir naktį pasirėmusi lovoje ant 

alkūnių ir kelių. Nė galva nesiglaudė prie priegalvio. Išmislin- 
gesnio kankinimo nė nebegali beįsivaizduoti. Vis dėlto aš ją 
vieną ir kitą kartą radau, nuveždamas Švč. Sakramentą, pilną 
neapsakomo džiaugsmo ir meilios šypsenos. Jos trobelė buvo 
labai švari, nors mažutytė. Tetilpo lova prieš langą, pusėtinai 
didelį, pro kurį per pusę dienos saulė jai švietė. Už sienelės 
gyveno jos sena seselė. Geri kaimynai taikydavo ir pas ją užvežti 
kunigą, kiek tik kartų vežės jį į kaimą. 

Nemitęs paklausiau, ko gi ji tokia džiaugsminga, kad tokia 
vargšė per septyniolika metų? 

- Ak, koks gražus gyvenimas! Pro šitą langelį man Dievo 
rojus atsiveria. Aš - davatkauju. Matai, kiek brostvų turiu. Tai 
per visą dienelę, per visą naktelę aš plaukau Dievo rojuje ir pa- 
matau Jį, kai man kunigėlis Jį atveža. Ak, kad taip dažniau! Tik 
jis toli, tyčia kviestis nedrąsu. Kas gi ir veš dar nemirštančiam... 

Ir aš ilgai ilgai šnekėjaus su tuo ne šios žemės asmeniu jau 
nebe apie Sakramentus, tik apie gyvenimą, kurs ir toks mokama 
padaryti pakenčiamas, net malonus, virinant jį savo jausmuose. 

Pagaliau mūsų namų dėdienė. Ji turėjo vyrą ir jo neteko. Ji 
turėjo ir dukrytę, kurios taip pat neteko. Ir ji pavirto dėdiene. 
Liesa, lyg iš vienų sausagyslių nupinta, ji buvo plieninė. Metai įją 
visai neveikė. Ji vis buvo to pat lygaus veido, kad net rausvai 
blizgėjo papraustas. Ji turėjo savo klėtelę ties laidaru. Klėtelėje la- 
bai švarią, švariausią ir minkščiausią visuose namuose lovą, skry- 
nią, pilną dangos, ir keletą rublių kapitolo iš smulkių pinigėlių. 

Ji kėlės su saule. Ginė gyvulius laukan, virė pusryčius ir 
pietus, dirbo lauke ir daržuose, vakare šėrė žmones, gyvulius ir 
vyro brolio vaikus. Vienodai, nuosekliai, ne per greitai, bet ir 
netingiai žygiavos ligi pat paskutiniam atgulant. Tada tik ėmės 
glėbin kurį mažą kūdikį ir nešės jį savo klėtelėn. Paguldžius 
lovon, ilgai žiūrėjo į įmigusį kelergį kūdikį ir gražios, matyti, 
mintys šliaužiojo po jos galvą ir atmintį, nes veidas ramiai, gra- 
žiai šypsojos. 

Pagaliau eina ji vakarinių poterėlių kalbėti. Praviros klėtelės 
durys nakties tamsoje žiobsote žiobso, lyg anga į kitą paslaptingą 
pasaulį ar į piliakalnio rūsį, kur dvasios, nebe žmonės gyvena. 

O toje angoje vienmarškinė balta slenkstyje klūpanti figūra, lyg 
to pasaulio angelas durininkas. 

Mėnesio pilnatyje šis baltas angelas darosi lyg iš sidabro nu- 
lietas, visas blizgąs. Rinktinio baltumo marškiniai, kuriais visa- 
dos vilkėjo dėdienė, rodės parča, austa iš sidabro. Slenka rankose 
ilgas rožančius; retkarčiais sužvanga metalinis medalikėlis; kiek 
jo to medalikėlio tėra, kiek jis teužgauna kietą karunkėlės žirnelį: 
dėlto garsas girdis visame kieme. Jis duoda pilną toną, o jo 
silpnumas tik didina paslaptį. 

O ten gale kiemo, medžiuose ar žolėje, rodos, ore ar net pa- 
čioje tavo galvoje čirškia žiogeliai. Kodėl jie čirškia naktį, kad 
dami, kai dienovidžiu truksi, lyg pulsuoja? Dieną gyvena, džiau- 
gias, viliojas; naktį sapnuoja, apglušę nepaliaujamu, vienodu 
savo čirškimu. Vasaros nakties tyloje tas žiogelių čirškimas net 
ausis skaudina; o jiems į sutartinę iš klėtelės tarpdurio eina taip 
pat vienodas, bet gilesnis poterių ūkas: U-ū-ū, Ū-ū-ū. 

Nakties tamsos aš ir didelis užaugęs bijojau. Mano vaizduotė 
tamsą matė pilną visokių gyvių ir dvasių, baisių ne tiek tuo, kad 
gali pakenkti, kiek kad jos tavim visai nesirūpina ir pačios sau 
gyvena. Nė vienai nebuvo vietos tuo laiku, kol iš klėtelės ėjo 
poterėlių ūkas. Šitas balsėliau pradedamas ir tuojau silpnėjantis 
moteriškas balsas viską vaikė nuo namų, kas tik darė neramumo. 

Ir migo visi be rūpesčio, be bailės, jausdami visų budėtoją 
sargę, kuri visus namus gaubia savo malda. Audros, perkūnai 
turėjo lenktis nuo tos vietos, kaip Sodomos nelaimė", kur atsirado 
teisingasis žmogus. 

Mano stancija buvo kiek iš šono dėdienės klėtelei. Aš nepri- 
vargęs, dykinis, atostogų atvažiavau ilsėtis, galiu ir pusryčius 
pramiegoti. Tai atsidarau langą, atsisėdu po juo ir šnekuos su 
nakties tyla, su čirškiančiais žiogeliais. Retkarčiais aplanko mane 
graži peteliškė, bet nerimsta ir išplavena atgal pro langą. Įsi- 
žiūriu, būdavo, į tą baltą, klūpantį slenkstyje maldos angelą, įsi- 
klausau į jos balsą, pritariantį žąsyčių snūdurio plonam čiririri, 
ir gaili man, kad ta dangiškos nakties nuotaika pasibaigs. Bet 
nesulaukiu. Aš greičiau pavargstu sėdėdamas neg dėdienė mels- 

damasi. Aš gaunu ją palikti ir nežinau, kada ji klėtelėje užsidaro, 
kiek ji temiega, nes apyaušryje jau girdėjosi jos žygiavimas. 

Tegulbus palaimintas jos atminimas, kad taip gražiai mokėjo 
davatkauti, kad per visą amžių mokėjo niekam neužkliūti! Dabar 
laiminam. O pabaigė ji labai liūdnai. Mes visi išsiblaškėm po 
svietą, ir tie, kurie buvo likę, nebemokėjo įvertinti jos rolės mūsų 
namuose ir nepalengvino jos karšaties. Tai vienas skaudžiausių 
mano atminimų. Dėl jos aš dvigubai susimažinau savo vertybę. 
Bet apie tai teks plačiau pasakyti kur kitur. 


DILEXI DECORUM 
DOMUS TUAE!' 


Jaunasis kunigėli! Mielasis lietuviukai! Vyre! 


Ak, koks aš laimingas, kad vėl gaunu su Tavim, Brolau, iš 
širdies pasišnekėti! Senatvėj tai rūpi, o nėra, kas tavęs klauso. 
Senai senai besišnekėjome; dar tuolaik, kai Tu tebebuvai Vikaras, 
tebevirei savo paties sultyse, tebesiveržei iš savo kailio išsinerti, 
vedei „Vikarų politiką“?, o vyresnieji Tave stabdė, laisvės ne- 
davė. Aš palaikiau vyresniuosius, ir mes susigynėm. Dabar aš 
ryžaus į visus anuos dalykus nieko nebesikišti, kas tik tiesiai 
nepaliečia Bažnyčios, mokslo ar kultūros. Nebeklausiu ir Tavęs, 
ar Tu tebemitinguoji partijų dalykais. Mane itin sudomino tai, 
kad Tave pakėlė nebepriklausomu ganytoju, davė Tavo atsa- 
kymu bažnytėlę ir rajoną. 

Vadinas, jau padarė puskleboniu. 

Ir pats nebežinau, sveikinti Tave, kad jau išėjai iš vikarų, ar 
liūdėti, kad tai taip greitai atsitiko. Iš vienos pusės, lyg ir malo- 
nu būtų, kad dvasiškoji vyresnybė Tavim, tokiuo dar jaunu, juk 
Tau dar nėra pasibaigęs nė trečias kryželis, taip neilgai pravi- 
karavusiu, jau pasitikėjo, palaikė rimtu vyru, pasikliovė Tavo 
taktingumu ir pavelijo savo atsakymu eiti rimtas bažnytines 
pareigas. Vyresnybės pasitikėjimas — brangus dalykas. Prieš jį 
niekai visi kryžiai ir medaliai! Jie kartais gėda net dėtis; o 

pasitikėjimas dieną naktį saldina širdį, pripildo ramumu ir 
džiaugsmu, jog mūsų pastangos nėra nuėjusios niekais, jog; tai 
yra pamatęs ne tiktai Dievas, kuriam ypatingu būdu rodytis 
nereikia, bet ir Jam atsakomieji Ganytojai. Jei tie Ganytojai su 
Tavimi malonėja Dievo takais eiti, tai jau dalykas geras: tie takai 
bus tiesūs ir jais eiti bus drąsu. 

Antra vertus, tas pasitikėjimas apkrauna sąžinę labai sunkia 
atsakomingumo našta, ir tu žmogus dažnai pasigaili to, kad 
nebebernauji klebonui, nebesi tik jo antrininkas. Niekas tau 
tada nerūpėjo, už nieką neatsakei. Padarei, kas tau skirta, ir 
manykis su atliekamu laiku. Klebonijoje yra vyresnis draugas, 
daug gyvumo; miestelis, žmonės, daug reikalų, daug gražių 
visuomeninių organizacijų. Nė nematai, kaip laikas bėga, nusi- 
nešdamas dieną. 

Jaunas dienų neskaito. Jos iš pradžių lyg neužsirašo gyve- 
nimo leistruose. Dabar gi jau ims Tau rašytis, nors dar tebesi 
jaunas. Išėjus dienai, jau reiks Tau apsiskaityti, ką savo atsakymu 
būsi sau ir savo avidei padaręs ir ko nepadaręs; kaip išlaikęs 
ganytojo rimtumą ir kaip Tau tą dieną sekės išlikti nesudrums- 
tam iš tavo paties vidaus ir iš oro. Tie keliolika metų, kurie dabar 
seka, bus sunkiausia kunigiškai pragyventi. Dėl ko - Tu pats jauti 
ir nuvoki; neramiai dairais talkininkų kovai ir jų nematai. Esi 
paliktas pats vienas savo tvirtovėje, savęs paties apgynėjas ir 
savo priešas. Save ginti nuo savęs nežmoniškai sunku, ir tos 
kovos finalas labai problematiškas. Visa tai reikia vaizduotis, ne 
kad nusimintume; kas nesitiki laimėsiąs, tegul nė nepradeda; bet 
kad būtume budresni, žinodami, jog bet kuriuo momentu gali 
mums suvadžiotojas koją pakišti ir parversti. O sykį virtus, jau 
nebe taip tvirtai bepastovi ant kojų. 

Būtis yra kunigui gyvenimo kovai talkininkių; tik su jomis 
reikia būtinai ir nebeišskiriamai susižadėti: mokslas, dailė, lite- 
ratūra, askeza. Mes turime tam skaisčių pavyzdžių: tėvas pran- 
ciškonas Ambraziejus Pabrėža, kun. Ambraziejus Kossarzews- 
kis - Kašarauskas, kun. Simanas Stanevičius, kun. Juozapas 
Želvys - Želvavičius, vysk. Motiejus Valančius, vysk. Antanas 
Baranauskas, kun. Juozapas Silvestras Dovydaitis, Dabševičius, 

Gailevičius, Giedraitis?; na, jų labai daug. Naujaisiais laikais, 
pradedant nuo „Apžvalgos“* gadynės, nuo 1890 metų, eilė tokių 
susižadėjusių žymiai padidėjo ir vis didėja. Kiti susižada net su 
politika ar ekonomija. Vis tai gražūs pavyzdžiai. Jei susižadė- 
jėliai begyvendami nesuvulgarėjo, jei jie paliko aukštais idealais, 
jei ir mums paliko atmintinus savo buvimo šiame pasaulyje 
pėdsakus, tai tik dėl to, kad mokėjo patys nuo savęs pabėgti toli 
toli, į visai kitus pasaulius. 

Visi jie, kunigai, ar bent didžiuma jų nebuvo pabėgę nuo 
legaliosios savo sužadėtinės, nuo Bažnyčios. Kitos buvo jai, taip 
sakant, tik pamergiai; labai malonūs, labai įvairūs, bet jokiu 
būdu nesivaržę dėl vietos kunigo širdyje su Bažnyčia; buvo ne- 
atskiriamos jos draugės, vis dėlto ne šeimininkės. Kai šiais laikais 
pasižvalgai, tai lyg girdėte girdi, kaip ta legalioji Sužadėtinė 
verkia kukčioja, nustumta į pašalį, paniekinta, užmiršta ar dar 
blogiau — gavusi litteras repudi“*. Rusų visuomenė prieš karą 
buvo apsipratusi, jog vyras gali turėti sau dvi ponias, gyventi 
dviem šeimom, dvejais namais. Bet ir rusai smerkė brutalų lega- 
liosios draugės paniekinimą, jos nuskriaudimą, jos nubiednini- 
mą, gyvnašlauti palikimą. Juoba kunigui tai negali būti į svei- 
katą; dvasios, žinoma; tokie kunigai vargu bau kada begrįš prie 
savosios draugės, prie Bažnyčios; o jei ir grįš, tai nebent tik karšti, 
„Wedle opierunku““, lenkai sako, ne iš meilės. Ką jai beduos, 
pačius gražiuosius, pačius jaunuosius jausmus išgaišinę kitur? 

Aš čia Tau, Mielas Pusklebonėli, norėjau papiršti ne tą Bažny- 
čią, iš didžiosios raidės rašomą, su kuria Tave pats Vyskupėlis 
sužiedavo, įšvęsdamas kunigu; bet tą bažnytėlę, iš mažosios 
raidės rašomą, kurią mes vadiname Dievo nameliais, kur Dievu- 
lis tikrai gyvena, dėl Kurio buvimo mes pratę esame vadinti ją 
šventąja vieta. Kunigui gyvais meilės ir prisirišimo jausmais 
susižadėti su šventykla yra būtinas reikalas, nėmaž nepriešta- 
raująs, nei užgaunąs Bažnyčios. Kur tau! Aš drąsiai nukalčiau, 
tik nežinau, ar benaują, aforizmą - į Bažnyčią tik per bažnyčią! 

Sanctificavit Dominus tabernaculum suum — 0, guam me- 
tuendus est locus iste: vere non est hic aliud, nisi domus Dei et 
porta coeliV 

Tu tik įsiklausyk: šventykla esanti - dangaus vartai. Ir neimk 
tų žodžių siaurai; būtent kad bažnyčioje galima laimėti dangaus 
karalystę; bet kada šventykla kunigui, jau čia, žemėje beesant, 
sudaro tokią jaukią patenkinimo atmosferą, kurią mes tesivaiz- 
duojame gausią Paradyze“. 

Kunigas -— gyvojo tikėjimo žmogus. Kunigas - homo oratio- 
nis?. Kunigas - tarpininkas dviem pasauliam; net trims; jungė visų 
trijų Bažnyčių: triumfuojančios, kentančios ir tebekariaujančios. 
Kas nustojo gyvojo tikėjimo, tas nebe kunigas; jo tarpininkavi- 
mas bus silpnas, nes mechaninis. Gyvasis gi tikėjimas tėra palai- 
komas ir palaikytinas per orationem. Oratio vėl gyviausiai sekas 
šventykloje, atsiskyrus nuo viso gyvenimo ir jo smulkmenų, 
kurios, kaip kūlėją dulkės, apneša, kad nė akių nebesimato. 

Žinai, Brolau! Apie Breviarium Romanum“? galima ir šiaip ir 
taip pakalbėti: galima pagailėti, kad jį reformuodami nesumo- 
dernino, paliko tokį, koks senai senai susiformavo, su visais 
sunkumais ir naivumais. Bet viena negalima pasakyti, būk jis 
kalbančiam esąs bereikšmis. Kas stipriai, akuračiai jį kalbėjo ir 
paskui liovės kalbėjęs, tas, jei ne veidmainiškai ims lyginti savo 
vidaus nuotaiką tuomet ir paskui, pasigailės nebtekęs anojo 
dvasios tvarkingumo ir atsiradęs dabartinėje dvasios netvarkoje. 

Brevijorius tačiau ir kalbant akuračiai gali pavirsti mecha- 
niniu dalyku, visai bereikšmiu dvasiai, neatsidėjus jam. O atsi- 
dėjus, jis esti labai reikšmingas, nežiūrint visų savo keblumų, 
kurių užkliūvi. Mano kapelionas seminarijoje a. a. Adomas Mac- 
kevičius!! yra vieną kartą taręs: „Tarkite pilnu atsidėjimu nors 
visas „Gloria Patri et Filio et Spiritui Sancto“" ir jūs taip išgra- 
žinsite visas psalmes ir visas lekcijas, jog ir jos taps tokios pat 
vertybės su „Glorijomis“. Jis pasakė minimum. Bet galima pada- 
ryti daug daugiau - atsidėjus viską paskaityti, net ir tuos pačius 
kliuvinius. Bet tai tegalima — šventykloje, kur visa atmosfera 
rimtai persisunkusi šventumu ir misticizmu. Kame du trys var- 
dan Išganytojo susirinkę, ten ir Jis pats. Ale gi tu rinkis dviese, 
trise. Šventykloje gi tu ir vienas esi drauge su savo Išganytoju, 
kuriam tarnauji, kurį atstovauji čia žemėje. Šventyklos atmosfera 
vienatinė viešajai maldai. Brevijorius — vieša malda. 

Ak, kiek mums nuostolio, kad mes tuo tikslu nesinaudojame 
kasdien šventykla! Ar ir tą naudojimąsi paverčiame oficialumu. 
Tam tikri oficialistai kasdien po kelissyk eina į šventyklą pagie- 
doti Brevijoriaus dalių. Ir mums to gana. O reiktų visiems dukart 
per dieną tuo tikslu šventykloje pabūti: kas rytas ir kas vakaras. 
Bažnyčia skatina savo šventikus lankyti bažnyčią juk ne vien tam 
kartui, bet kad nenutrūktų jungė tarp šventyklos ir jos tarnau- 
tojo, kad tas lankymas virstų įpročiu, kad to imtumei ilgėtis, kad 
nuo gyvenimo ir sielos neramumų bėgtumei nuo žmonių in 
locum desertum!, ne į žmones, kur dar neramiau. 

Šventykla, Brolau, tai locum asyli'4; tai ta apibrėžta užkerėta 
riba, per kurią piktasis nebeperžengia. Čia kova kuo pigiausia. 
Čia mažiausia tereikia pastangų, čia viską padaro šventumo 
apystovos. Itin kondensuota ta šventumo dvasia katalikų baž- 
nyčiose; jau mažiau rytiečių ir visai jos nėra protestantų. Taigi 
mes tuo žvilgsniu esame privilegijuoti, turime ko nusitverti; ir 
jei nesitveriame, tai toje pat proporcijoje kalti daromės apsi- 
leidimo. 

Koks liūdnas reginys, kai protestantai savo maldos namus 
tyčia nukiša kur į galulaukes! Ne mažiau liūdna, kai aplink kata- 
likų šventyklą juda kruta minių minios žmonių nuo ryto iki 
pusiaunakčių, o ta šventyklėlė aklinai uždaryta, trimis spynomis 
užrakinta, kad niekas nejeitų, nė tu pats, tos šventyklos sarge ir 
šeimininke! Kiek iš to nuostolio tau ir prašaleiviams! Ką tu žinai, 
kurią minutę blykstelės šiam ar tam Dievo malonė ir nesutvir- 
tinta buvimu atžalnioje vietoje, ji prasiskies, nepalikus gilesnės 
žymės? Vagia? Žmonių nedorybė kliudo? Vertėtų kas savaitė 
pirktis bet kuris pavagiamas daiktas, bet tik neuždarinėti bažny- 
čios, bet tik neatstumti jos pareikalavusio bet kuriuo momentu. 
Privataus lankymo kalbamąja nauda neatstoja net iškilmingos, 
nuolatinės vakarų pamaldos: jos turi kitokios naudos ir reikšmės, 
o vieno paties buvimas šventykloje - kitokios. Tegul sau būtų ir 
uždara, užrakinta. Tai bent jos raktas turi būti nuolat Tavo, 
Brolau, kišenėje, o ne pas zokristininką, kad kiekvienu momentu 
galėtumei ten atsidurti, ligi tik atėjo hora canonica“, ligi tik ko 
išsigandai ar dėl ko nors sumišai. Kur atsitaisysi, kur geriau 

atgausi šaltą jausmų pusiausvyrą, jei ne savo pamėgtoje šventyk- 
loje? Sacerdos — homo ecclesiasticus*. Ta bažnyčia jam dvasios 
darbo kabinetas ir atilsio vieta; tai jam salonas, kur brangiausį ir 
garbingiausį Svečią gali visados turėti savo kolokutorium", pa- 
tarėju, užtarėju ir gynėju. 

Gyvasis tikėjimas varo į šventyklas, šventykla gaivina gyvąjį 
tikėjimą - kunigišku daro kunigą. 

Tokiam santykiui susidarius tarp šventyklos ir šventiko, sa- 
vaime rasis ir anasai pagirtinasai zelus domus Domini comedit 
me'š, kada kunigas nieko nebežiūrės savo kišenės tam namui 
tvarkoje laikyti ir net puošti. Mūsų broliai savo šventyklas puošti 
mėgsta, į tai raginti, ačiū Dievui, jų nereikia. Čia aš tik įvertinu 
jų pastangas jų vidum. Galima pastatyti milijoninė šventykla; 
tokia didelė, jog tris parapijas galės sutalpinti, ir vis dėlto palikti 
jai svetimu. Būsi privargęs ir nubiednėjęs materiališkai, o nieko 
nelaimėjęs — dvasiškai. Kūno vargą atmokėti piga, turto prigy- 
venti vėl nesunku; o kai dvasioje tuščia, kiti turtai tavęs nepa- 
tenkins. 

Ne! Čia aš kalbu apie tokį Tavo šventyklos gražinimą ir švari- 
nimą, kurio Tu, kultūros ir tvarkos žmogus, esi reikalingas. Kam 
gi Tu perkies stilingus kambarių baldus? Kam parodose pirkio- 
jies dailės veikalų? Kam tavo spintose yra keletas garnitūrų? Gi 
kad visa to tau — reikia. Aš norėčiau, kad visa, kas tik bus įtaiso- 
ma šventykloje: altoriuose, sienose, rūbainėje, viduje ir orie, būtų 
atsiradę — kad tau to reikia, kad kitaip tau nepatogu, nejauku, 
akis gadina, nepatenkina. Pasirodyk savo butą, aš pasakysiu, kas 
tu esi. Pasirodyk, kunige, savo šventyklą, aš pasakysiu, ko tu 
vertas esi dvasiškuoju atžvilgiu. Šventykla ir šventikas turi būti 
tiek sutapę, kad kits kitą papildinėtų, kits kito dalis būtų. Dul- 
kėtas, aptrupėjęs altorius ar sienos reiškia tokį pat klebono ar 
pusklebonio sielos apirimą. Dievą mylįs žmogus neleis įsivieš- 
patauti Jo namuose netvarkai. 

Decorum domus Domini“ toli gražu nereikalauja ištaigin- 
gumo. Ištaigingumas kartais net kenkia pačiam religingumui: 
daro jį šaltą, svetimą, nesuharmonizuotą nei su klebonu, nei su 
parapija. Visi pasergsti, jog Lietuvos dauguma bažnyčių visai 

nesuharmonizuotos su miesteliais, kur yra pastatytos, nei su ta 
apylinke, kurią jos dabina. Panemunės aukštumų bažnyčios, 
aišku, turi būti kitokios neg pakuršės lygumų. Taip ir kitur. Visi 
sako, gotikas Lietuvai netinkąs, o tariamasis neobaltikas esąs 
architektūros fušerystė. Gotiką itin platino paskutiniaisiais de- 
šimtmečiais švedas liuteris Strandmonas, o neobaltiką - Rygos 
lenkutis Wyganowskis*?, Platinę, net pretendavę galų gale savo 
vardu stilių vadinti - „styl Wyganowskiego“, buvę ne stiliaus 
vystytojai, bet paprasti tinginiai (Wyganowski), kurie padirbę 
vieną projektą dešimtyje kopijų mums, neišmanėliams, įkaišiojo 
ir taip sudarė mūsų architektūros istorijoje epochą, kuri mums 
jokios garbės nei džiaugsmo neduoda. 

Kas nepasidžiaugs Kauno senamiesčio bažnyčių harmonija 
su miestu, Kauno Karmelitų ar Pažaislio Kameldulių su Ne- 
munu, Vilniaus šv. Petro ir Povilo su Antakalniu; ir kas nepa- 
pyks, matydamas viduryje miesto Kaune ar Vilniaus Pogulian- 
koje parioglintus milijoninius bizantikus? Taigi ne viskas visur 
tinka, o netinka, kad kunigai statytojai nejautė, ko jų kultūrinta 
siela reikalinga, kad jie tebuvo sau, o šventykla sau! 

Kaip kada gauni matyti bažnytėles, kurios lyg labiau atitinka 
estetikos reikalavimams, bet kurių juodas medis su baltu fražetu 
ir geltonu žalvariu skęsta daugybėje primityviškai padarytų 
popierinių gėlių. Ak, kokia bjauri neskanybė! Bažnyčią pastatęs 
bus buvęs harmoningų jausmų klebonas, o palaikąs... Eik į jo 
privatųjį butą ir, būk tikras, tą pačią neskanybę rasi. Nieko nebus 
ten plona, estetinga, viskas prasčiokiška. Taupo, sau negražina; 
negražina, neskanina nei Dievui. 

Mielasis Kunigėli! Tu dar nenusimanai, koks tragingas Tavo 
padėjimas, jaunučio, pilno troškimų visokeriopo džiaugsmo, 0 
išmesto į užkampį, kur žmonių skysta, ir tie patys nebe Tavo 
rūšies. Kuo Tu ten pasidžiaugsi nuliekamu laiku? Įtartinomis 
prietelystėmis, neblaiviomis puotomis, kortų azartu, ordinariniu 
ūkiu? Kas Tave pakels dvasiškai smunkantį, ordinarėjantį, visa 
ko idealaus, kilnesnio nustojantį, dažnai papiktinančių įpročių 
įgyjantį? Dairykis aplink - nieko Tau tinkamo nerasi, nieko ne- 
prisišauksi. Kas pasiieškojus ateis ar savo valia į Tavo namelį 

įsiverš, tas tik bus Tavęs gadintojas. Vieną teturi tikrą Prietelį, 
kurs greitas yra gelbėti ir niekados neapvilia, — savo Išganytoją. 
Su Juo ar prieš Jį. Trečio kelio nėr. Tai susižadėk su Jo nameliu, 
su bažnytėle ir rimk čia, nuolat čia būk, ne kitur; būk ištikimas 
tai savo sužadėtinei. Kitaip savo filijoje, kuria dabar džiaugies ir 
didžiuojies, žūsi; negarbingai žūsi sau ir tai visuomenei, kuriai 
ryžais rimtai tarnauti. 

Baigiu pastaba. Ar Tu, Kunigėli, junti, koks begalinis skirtu- 
mas tarp pirmųjų mano tau laiškų ir paskutiniųjų? Kiek pirma 
man buvo skaistaus optimizmo, drąsaus pasiryžimo, o kiek da- 
bar, gyvenimo aplamdytam - vien atsargumo? Kaip ofenzyvas 
pasibaigė defenzyvu? Mėgink, Brolau, kuo ilgiausiai išlikti ofen- 
zyviu, o sproginėjamosios medžiagos Tau teteiks vienas, užtat 
apstus arsenalas - Domus Dei. 


FRATRES, 
SOBRII ESTOTE!!' 


Jaunasis Kunigėli! Mielasis Lietuviukai! 


Ar Tu tebeatmeni iškilmingąsias savo įsišventimo valandas? 
Kada, įsišvenčiant padiakoniu, vyskupas perspėjo Tave: 

- Et ideo si usgue nunc fuisti tardus ad Ecclesiam, amodo 
debes esse assiduus. Si usgąue nunc ebriosus, amodo sobrius. Si 
usgue nunc inhonestus, amodo castus.2 

Net patį vyskupą prieš įsišvenčiant konsekratorius klausia: 

- Vis castitatem et sobrietatėm custodire et docere? 

= Volo, - turi atsakyti konsekruojamasis. 

Šv. Bažnyčia, matai, iš paties jos apaštalo vyskupo reikalauja 
to, ko iš tavęs paskui vyskupas reikalauja: „Castitatem et sob- 
rietatem custodire et docere“. Nejaugi tu jo neklausysi, iškil- 
mingai taręs: 

- Promitto!*- kai jis, patepęs Tave šventaisiais aliejais ir Tavo 
surištas, dar nepaleistas rankas įsispraudęs į savąsias, meiliai, 
bet ir tvirtai klausė Tave: 

— Promittis mihi et successoribus meis reverentiam et obe- 
dientiam? 

Tada Tu atsakei taip pat tvirtai ir su meile, nesvyruodamas, 
neabejodamas, jog tą iškilmingai duodamąjį žodį tesėsi, jog Tavo 
paklusnybė ir pagarba teisėtajai savo valdžiai niekados nesu- 
mažės, nors asmeniškai Tavo Ganytojas galės Tau ir nepatikti; 
nesumažės nė tada, kai gausi iš jo pabarti, būsi pabaustas ar 
kitokių nemalonumų būsi iš jo prityręs. Atsigodosi, jog ir tu pats, 
jei Dievas pašauks Tave vyskupauti, gausi griebtis kartais labai 
aštrių priemonių disciplinai palaikyti. 

Kai šv. Bažnyčia sprendė šitas šventų pasižadėjimų formu- 
las, alkoholis dar nebuvo tiek įsigalėjęs žmonėse ir mokslas dar 
nežinojo, kiek žalos jis bus pridaręs Žmonijai. Vis dėlto ir tada 
jau būta pakankamos nuovokos, jog ganytojavimas su girtavimu 
negali eiti greta. Juo toliau, juo smarkiau Bažnyčia kilo prieš 
alkoholizmą, tą žmonijos rykštę, kol galų gale į savo ritualą 
neįsidėjo Blaivininkų draugijos įstatų ir nepalaimino net absti- 
nentų organizacijos. 

Šiandieną jau viso pasaulio kovotojų su alkoholizmu nuo- 
monė yra tokia: jį nugalėti bus galima tik per visišką susilaikymą 
nuo jo vartojimo. O kad pirmasis ir tikrasis kovotojas su gyve- 
nimo blogybėmis yra kunigas, tai šių dienų kunigui abstinencija 
yra conditio sine gua non“. Kitaip sakant, kas griežtai nesusilaiko 
nuo vartojimo svaigiųjų gėrimų, rūkymų, uostymų ar įsišvirkš- 
timų į paodį, tam negalima pavesti ganytojavimo pareigos. Tad 
vienatinis mano paraginimas, kad jau klierikai, seminarijoje be- 
būdami, ankštai susirištų draugiškais apžadais visa to nevartoti. 
Kaipgi kitaip? 

Kunigas — dvasios srityje veikėjas, vėlių ganytojas, Dievo 
dvasios tarnas. Jo pareiga, pačiam sudvasėjus seminarijoje, čia 
nuveikus visus tris savo priešininkus: patį save, pasaulį ir velnią, 
ne trejus metus nuveiktuoju velniu jodinėti, kaip tai pasergėta 
yra, bet per visą jau amžių. Jei tačiau, taip pat pasergėta, jau po 
trejų metų velnias imąs jaunu kunigu jodinėti, tai tik dėl to, kad 
šisai nelaimingasai Dievo tarniukas neišlaikė pirmiau tvirtai 
užsibrėžtosios ribos tarp tikrosios jo srities — dvasiškumo ir 

ideališkumo ir tikrosios velnio veiksmo srities - kūniškumo ir 
materiališkumo. Pasidavęs kūno geiduliams, kunigas savaime 
susimaterialina, išeina gera valia iš užburtojo savo rato, gera 
valia pasiduoda kito rato valdovui - Velniui. 

Dvasiškumu jis tegali atsitūrėti. O koks jau čia be dvasiš- 
kumas, kai svaigalai aptemdo protą, laikinai suparaližuoja dirgs- 
nius, susilpnina visus sutūriamuosius centrus; kai valiai svaigalų 
įtakoje nustojus veikti, beveikia savaime vieni kūno raumens? 
Gyvuliai savo raumenimis tegyvena. Žmonėms tai neleistina; jie 
savo protu, savo valia turi fiziologinius savo veiksnius ordinuoti 
aiškiai užsibrėžtiems tikslams. Tik išmokę valdytis, žmonės tam- 
pa sociales?, susidaro bendroves ir valstybes. 

Daug ilgiau žmonės dvasiškėja; iš valstybės srities skirias ir 
darosi dar vieną centrą, kuriame ten ketvirtame ar kelintame 
matavime, Danguje. Tais viršvalstybiniais veikėjais būti ilgai yra 
rengiami pašauktieji žmonės. Kurie nepašaukti, organiškai ne- 
tesi sudvasiškėti, susidaryti turtingą vidaus, sielos gyvenimą, tie 
savaime atkrinta ir kunigu įsišvęsti negali. To nė įšvęsti negali. 
Kaipgi kitaip, jei paklausus, ar imsis visų priemonių dvasiškėti, 
atsako — imsiuos; ir čia pat paklausus: ar imsies visų priemonių 
saugotis visa to, kas dvasiškumą ardo, atsako - ne, neimsiuos? 
Atsiranda contradictioš, kurią sau pavelys tik žmogus nebe- 
tvirtos nuovokos, ką jis kalba. 

Klierikai per daugelį metų sprendžia savo pašaukimą, šar- 
vuojas įmonėmis atsilaikyti visoms pagundoms, visiems vy- 
liams. Jie ilgai tiria save, kai švenčiantis padiakoniu, o išgirs 
vyskupo Bažnyčios vardu reikalavimą: „et castitatem, Deo adju- 
vante, servare oportebis“?, ar galės drąsiai atsakyti: adsum, su- 
tinku, ir ką paskui darys? Jei jis jausis negalįs susilaikyti nuo 
pažinčių, draugysčių, prietelysčių su tais, kurie gali sugriauti jam 
castitatem, jis negalės ištarti: promitto. Lygia dalimi, jei dar 
klierikas tebebūdamas abejoja, ar jis galės nevartoti svaigalų, tai 
jam aišku, kad gers, kad rūkys ar kitką darys. Bet apsvaigėliams 
ne vieta dvasininkų eilėse. Tas abejojimas, ar gali tapti absti- 
nentu, lygus yra abejojimui, ar gali būti kunigu. Vyreli! Jei tu jau 
pakrypai tarti sau žodį „tariuos tesėsiąs būti kunigu, tad būsiu“, 

tai tau nebėr ko besvyruoti - Tu jau turi pasirašyti abstinentų 
cirografą ir savo pirmininkui lygiu rimtumu tarti: promitto absti- 
nentiam ab omni re inebriabili“. Pirmininkas — Tavo draugas; 
bet jums pirmininkauti jūs gi patys jį gera valia išsirinkote. Ar 
bereikia jums patiems didesnio autoriteto? Ar didesnio auto- 
riteto bus jums iš šalies atėjęs? 

Aš Tavęs, Brolau, negąsdinu. Nei Tavo kapelionas, nei nuo- 
dėmklausis nestatys Tau dilemos: arba rašykis abstinentu, arba 
išstok iš seminarijos. Tai geros valios darbas. Bet jei pats savęs 
pasiklausi, ne kieno kito, jei sumesi, kas čia buvo pasakyta, - tai 
ne kitokią išvadą pasidarysi. Su velniu nejuokuojama: arba jam 
nieko neduodama tavęs nusitverti, arba jei paduodama nors 
siūlas, tai jis tą siūlą tuoj paverčia stora vielų lyna, kuri ir laivą 
pririštą išlaiko, ne tik silpną žmogėną. 

Apsižadėjimai - askezos įmonė. Jie itin galingi stiprinti valiai. 
Bet kurie svyravimai, kompromisai, pataikavimai sau tik silp- 
nina valią. Tik kvailas nori ir nenori tuo pačiu žygiu. Gudrus, jei 
ko nori, ten link drąsiai, nebesvyruodamas žengia ir pasiekia 
savo tikslo. Žiūrėk, koks drąsus kareivis, kai pajunta, jog jam 
beliko viena kryptis - eiti pirmyn, ir koks jis demoralizuotas, kai 
netikras, ar priešininką mušti, ar nuo jo bėgti. Taigi tik griežtai 
nusistačius kovoti be atodairos su visomis gyvenimo blogybėmis 
tegalima išdrįsti įsišvęsti kunigu. 

Griežto nusistatymo vertybė tuojau pasirodo darbe. Principas 
„klausyk, ką sako, nežiūrėk, ką daro“ teoretiškai yra teisingas; 
praktikoje niekas neklauso žmogaus, kurs viena sako, kita daro. 
Iš jo tik juokai krečiama. Bet kurio tikėjimo dvasiškiui yra stato- 
mas reikalavimas, kad pirmon galvon jis, moralybės mokytojas, 
imtų kovoti su didžiausia nemoralybe, su ištvirkavimu, su lan- 
džiojimu po alines, po karčemas, restoranus ir ten svaiginimusi 
iki nustojant nuovokos. Ir Tu, Brolau, tapęs kunigu, juk ne kitaip 
skelbei: nepaleistuvaukite, negirtuokliaukite, neapgaudinėkite, 
t. ir t. Stojau ir aš prieš alkoholį iš pat pradžių. Bet aš tebuvau — 
sobrius, non abstinens!!. Ir iš mano agitacijos išėjo tik šnipštas. 
Degtinės aš negerdavau nei namie, nei svetur. Bet kai kas duo- 
davo konjako, jo sau į karštą arbatą įsipildavau, nušalusiam, 

nuvargusiam tai patikdavo. Bet iš to mosėdiškiai buvo sumezgę 
gudrią pasakėčią. 

- Eina mūsų kunigėlis (tai aš) pro altariją. Žiūri, kiemelyje 
ant pakraikų girtas guli. 

- Ak tu, besarmati, ak tu, gyvuly! Prisisprogai, kad nė paeiti 
nebegali! O juk, rodos, blaivybę pasižadėjai! - šaukia supykęs 
kunigėlis. 

- Aš ne degtine... aš konjaku... - atsakė girtuoklis. 

— Gulėk, gulėk, jei konjaku! - atsakė kunigėlis ir paėjo šalin. 

Tokio sąmojingo atsitikimo nebuvo, bet jis galėjo būti. Ir ką 
tada būčiau atsakęs? 

Skaistų ir blaivų jauną kunigėlį per kailį junta. Tvirtas jo 
nusistatymas ir ištvėrimas savaime moko kitus, jog tai yra galima 
padaryti ir nesunku išlaikyti. Aplink tvirtavalį spieste spiečiasi 
silpnavaliai, kaip ąžuolo karstosi vijokliai. Jei ką nori įtikinti, 
tikėk pats stipriai; kitaip nė neaušink burnos; tik pats kompro- 
mituosies. Skelbk tik tuos principus, kurie Tau pačiam yra šventi 
ir pageidaujami, kurių tu ilgies, be kurių liūsti. Tai būsi jų misijo- 
nierius. Ir ne po pusę principo, po visą. Negi svyruoji, skelb- 
damas Dievo įsakymus: nevok, nesvetimoteriauk. Negi išsitari, 
net neišsimiegojęs: kai kada galima. Tai kaipgi Tu skelbsi nusi- 
tūrėjimą nuo alkoholio? Alkoholis yra visokeriopai ir visados 
kenksmingas; bet... kai kada, bent kiek jo galima... Koks absur- 
das! Kada gi ir kiek jo galima? Kai ruskis sakos: „duša znajet 
mieru“'?, tai supranta - ligi apvirstant. Tai tau ir saikas! „Miera“ 
ir mums esti toli gražu ne vienokia: dviese geriant mažesnė, di- 
deliu būriu - labai didelė. Ūpas taip pat atmaino saiką. Ir tavo 
„Nnusitūrėjimas“ pasibaigia geroku pasigėrimu, kad net kitą die- 
ną esi ligonis, nors tą dieną negriuvinėjai. Ką Tau ir valdžia pa- 
sakytų, jei skelbdamas, kas ciesoriaus - ciesoriui (kas valdžios — 
valdžiai), nusigrįžęs pridėtumei: ale kai kada gali ir nemokėti 
mokesčių? Palaikytų tik suvedžiotoju, daugiau nieko, ir nebe- 
leistų Tau viešai kalbėti. 

Kas kuo įsitikinęs, pats kitaip nedarys ir juokų iš savo agita- 
cijos nekrės. Antai Akmenės vikaras Juozas Žebris (jį paskui 
Amerikoje plėšikai užmušė)? ilgai stabdė girtuoklį kurpių, kad 

negertų. Bet kai jo šeimynėlei priėjo galas, kai vaikučiai ir juodos 
duonelės nebteko, kunigas puolęs prieš girtuoklį ant kelių ir tol 
šliaužiojęs paskui keikiantį kurpių, kol tas pasižadėjęs dėl vaikų 
nebegerti. Žebriui kurpius negalėjo atsakyti: o kam tu pats geri? 
Žebris negėrė. 

Kai aš tebuvau blaivininkas, ne abstinentas, man smagu buvo 
pasismaginti ir pasismaginusiųjų draugėje būti; linksma buvo, 
kai tave triukšmingai sutikdavo ir išlydėdavo. Dabar, tapęs ab- 
stinentu, patekau vieną sykį į jauno, labai populiaraus kunigėlio 
vardines. Svečių vyrų ir moterų daug. Visi įkaušę, prakaituoti; 
geria valgo, darbuojas; ūžesio pilna troba, juokais sienos skeldė- 
ja. Tuojau bent dešimts visiškai jaunų bernaičių ir mergelių ap- 
spito mane, kad gerčiau. Sakaus nebegeriąs. Tai kas, kad nebe- 
geri? Gerk, ir tiek. Tai kam gi, kad man negardu? Gi taip sau; 
kad lygiai ūžtum, kaip ir mes. O kad man ir be to linksma, o jūs 
ūžiate visai ne iš per didelio linksmumo... Na, vis tiek: gersi — 
mirsi, negersi - mirsi, tai geriau gerk ir mirk. Žiūrėk, antai stalas 
ant keturių kojų stovi, tai, znočijas, reikia gerti po keturias... Ir 
ėjo nebaigiama eilė nepakenčiamų absurdų. Kelios poros rankų 
kibo man už apykaklės, kitos kelios poros kišo artyn stiklelius ir 
laistė ant krūtinės likerius, nebeatmindami nei mano amžiaus, 
nei padėjimo, — būtinai norėjo padaryti sau lygiu. Gavau ūmai, 
bėgtinai, išsiveržtinai pasprukti iš tos familiarios orgijos. Apie 
kokį nusitūrėjimą skelbs paskui tasai vaišingas kunigėlis? 

Prieš šį ir prieš kitus jam panašius kunigėlius, kartais labai 
geros širdies žmones, norėtųsi, kaip Žebris prieš kurpių, pulti 
ant kelių ir melste melsti: vardan Dievo neskandalizuokite gerų 
žmonelių! Juk jie girtauja tuo tarpu ne iš noro, bet kad kiti taip 
daro, o nemato, kaip kitaip yra daroma. Parodykite kitokį pa- 
vyzdį, ir jie kitaip elgsis!.. 

Kai mūsų visuomenėje tebebuvo obalsis: „dwor, chata ir ple- 
banja“““, klebonija neva turėjo jungti visus tris luomus. Prak- 
tikoje tik „dwėr“ gaišino laiką klebonui; valgė, gėrė pas jį, nes 
tokia buvo tradicija. Bajoru sekė mūsų inteligentas, tačiau ne ačiū 
sakydamas klebonui už jo vaišingumą, bet šunes karstydamas 
ant klebonijos, kur, girdi, žmonių nauda esanti pravalgoma ir | 

prageriama. Laikai kitoki. Už išgertus butelius kunigui niekas 
ačiū nebesako. Tai kam jie ir bestatyt? Mūsų visuomenė to pas 
kunigą ima nebepakęst. Iš sakyklos, girdi, blaivybė, abstinencija 
ir kiti velniai, o kai pas juos pačius pokylis, tai ant stalo kaip 
Burbos beržynas (butelių)... Skirti vadais, nejaugi gauname sek- 
ti - vedamaisiais? Jau geriau tam tikru nusistatymu nei patys 
butelio nestatykime ant savo stalo, nei patys nesisėskime prie 
svetimo stalo, kur buteliai riogso. Arba jauskimės prie jo tik 
oficialiais atstovais ir sprukime nuo jo, kol dar neprasidėjo girtas 
linksmumas. 

Dva-siš-kis ir - nenusitūrįs! Ar bereikia ko blogesnio? Pater 
spiritualis“, jei imtų kam to žodžio etimologiją taikinti nuo spirito 
gėrimo - būtų burnojimas. Lygia dalimi ir pater tabacosus, pater 
pecuniosus!“, t. ir t. Visa tai griežtai nesuderinami dalykai su 
pater, pastor, rector. Netinka jam lakioti drigantais — ereliais, 
netinka su fantazija pūsti didelį cigaro dūmą; o jau ir visai netin- 
ka raudonuoti, prakaituoti ir rėkauti už stiklelio. Taip ir norėtųsi 
dvasininką iš visų tokių viešų pokylių išvaryti namo į klebo- 
nijėlę, į bažnytėlę, kur kuklu, nežymu. Užtat kai jis prabiltų 
Bažnyčios vardu, kad taptų Jerichono trimitu, nuo kurio balso 
griūva kieta ir stora Žmogaus žievė. 

Protestantizmas asketų neauklėja. Vis dėlto žmonijos nublai- 
vinime jie šiandien vadovauja - Amerika, Skandinauja, Suomija. 
Ir mums, katalikams, įkalbinėja eiti paskui juos. Bereikia dides- 
nio skandalo, mielas katalikų Kunigėli? Bereikia kurių įkalbinė- 
jimų, kad katalikų dvasininkai taptų absoliučiai blaivūs patys ir 
visomis pastangomis kuo veikiausiai suagituotų ir savo gano- 
muosius tapti absoliučiai blaivais. Brolau, jei mes tik tą vieną 
visuomeninį darbą padirbtume, ir tai mūsų rolė būtų jau tautos 
ir žmonijos istorijoje aukso raidėmis užrašyta. 

Taigi, fratres, vigilate!?, kad nepasiliktume kitų užpakaly! 

Pagaliau, Brolau, tegul Tau pabaisėja tas girtų palengvėjęs 
būdas. Kai girtavimui ar paleistuvavimui dar kapelijos groja, 
rodos, pats Liuciferis joms diriguoja. Geresnio pragaro vaizdo 
nė nereikia. Muzika pamalonina didžiausius nemalonumus, ap- 
svaigdina bet kurias nuovokas, kad menkniekiais laikytų tai, kas 

griauna visą gyvenimo rūmą. Girtam rusui: „more po koleni“. 
Jei girtam ir pačios jūrių gilumos vos kelių tesiekia, tai ką bekal- 
bėti apie sveiką nusimanymą, kas čia darosi ir kuo viskas gali 
baigtis! Juokai juokai, į sveikatą į sveikatą, — o čia per girtybę į 
neskaistybę, per girtybę į neteisybę, taip ir toliau, taip ir toliau 
iki pat grabo voko ir į pragaro bromą!.. Gėrimas „su saiku“ 
nepaguldo žmogaus į purvyną gatvėje, bet pasikartodamas dar 
tikriau veda į baisiąją deliriumo!* ligą ir į kapą. Niekas nevadino 
girtuokliais Ukmergės klebono M. ir Papilės klebono J." Jie tebu- 
vo - vaišingi; visi kaimynai ir prašaleiviai pas juos sustodavo, 
visus jie it brolius priimdavo valgymu, bet ir - gėrimu. Su visais 
susidauždavo. Bet kai prašaleivių šimtai, šeimininkui reikia vie- 
nam visiems atsitūrėti, ir visa ko galas alkoholizmas ar kita kuri 
išjo kilusi liga ne laiku nuvarė į kapą labai prašmatnius ir simpa- 
tingus veikėjus. Rinktis besaikį ar saikuotąjį gėrimą yra absur- 
das: arba gersi, vis tiek, šiaip ar taip, ir žūsi pajuodėliu, arba 
visai negersi ir be ligų lauksi senatvės. O džiaugsmo jausmas, o 
gyvenimo nenusibodimas, o visad jaunas ūpas lydės Tave, Bro- 
lau, visuose Tavo žingsniuose. Bus tau gyvenimas malonus ir 
būsi Tu žmonėms malonus, nors ir ne girtas. 

Dievuli, kiek ir jaunų kunigų jau alkoholikų! Nei jiems kur 
dėtis, nei jie kur dėti. Kiek jie pripiktina svietelio ir iškoneveikia 
savo luomą, kol ne laiku pasibaigia! Kurgi pasideda tie, su ku- 
riais, dar sveikas būdamas, ūžė, bonkas naikino? Nė vieno ne- 
bėra. Girto draugai pirmieji nelaimingąjį savo sėbrą kojom pa- 
spiria ir jo atsižada. Aš neesu dar matęs nei girdėjęs, kad kas 
alkoholikui būtų pareiškęs savo kondolenciją??, kaip tai daro 
susirgus kuria kita liga. Alkoholikui, morfinistui, opijumistui, 
onanistui, pederastui ir kitokiems iškrypėliams žmonija tejaučia 
gryno pasibjaurėjimo ir jokio užjautimo toje nelaimėje. Gal ir 
neteisinga, bet taip yr, tokia žmonių psichologija. 

„Car Alkohol“ talentingas rašytojas baisesnį galėtų duoti 
vaizdą už Leonido Andrejevo „Car Golod'?!. 

Iš visa to viena tegali būti išvada. Kuniguži Mielas! pasirink- 
damas sau dvasiškio pašaukimą, vaizduokis, ar galėsi būti castus 
et sobrius (dabar - abstinens). Jei abejoji, nė nebūk kunigas; 

neblaivus ir kitur nerasi laimės; tačiau ten bent už save vieną ir 
už nelaimingą savo šeimyną teatsakysi; gi neblaivus kunigas 
atsako už visą Katalikų Bažnyčią, Ją tik kompromituoja, nuo Jos 
silpnavalius atstumia. 

Pasigailėkime - Bažnyčios: Ji gera ir žmonijai reikalinga. 

STRAIPSNIAI 
APYBRAIŽOS 
REPORTAŽAI 


DĖL PROVINCIJOS PAŠTŲ 
KULTŪRINGUMO 


Buvusios Rusijos paštas garsėjo savo sąžiningumu, kiek jo 
netrukdė „ochranka““. Tai buvo labai patogu. Korespondencija 
niekados nežūdavo net siunčiama į užsienio laikraščius. Tai 
buvo ir kultūringa. 

Dabartinis didžiųjų Lietuvos miestų paštas irgi nepeiktinas. 
Pav., ateina iš Jaltos laiškas. E adresato gatvė, bet už- 
miršta padėti miestas. 

Laiškas, apėjęs Kauną, pasiekia adresatą Panevėžyje ir padaro 
sensaciją — pagerbia Lietuvos paštą. 

Nuo rudens koresponduoju su mirtinai sergančia žymia mū- 
sų literate Liudvika Didžiuliene?. Ji 50 metų gyvena Griežionių 
dvarelyje?, 8 kil. nuo Troškūnų. Korespondenciją adresuoju į 
Griežionis per Troškūnus, nežinodamas, kad reikia adresuoti per 
Anykščius. Ir nesusikalbu. Literatė, prirašiusi man daugybę laiš- 
kų ir turėjusi iš manęs gauti keletą atsakų, numirė griauždamos, 
kad nieko negauna. Troškūnų pašto viršininkas per du mėnesiu 
nemalonėjo niekam pranešti, kad pas jį guli krūva korespon- 
dencijų. Jis biurokratiškai laukia, kad atsiimtų, nors Didžiulius 
ir Griežionis žino kiekvienas vaikas Troškūnų apylinkėje. Kance- 
liariškai viršininkas gal ir teisus, bet kultūriškai yra kaltas ir 
reikalingas už tai savo vyresnybei atsakyti. 


JUOZAS KAIRIŪKŠTIS 
(Krikščionis-lietuvis) 


O, daug jau bus metų, kaip aš pažįstu žilą, kaip obelę, bet vis 
dar statų Juozą Kairiūkštį!! Kone prieš 20 metų jis pasimaišė 
Vilniuje, lyg koks pereitų laikų mohikanas, lenkę vedęs, lenkiš- 
ką šeimyną sudaręs ir visą ją atgaivintą Lietuvai dovanojęs. 
Vilniuje jo vaikai sparčiai lietuvėjo?. Paskui pasklidę po visą 
pasaulį, aukštųjų mokslų beieškodami, jie, kaip tikrieji Vilniaus 


+ 104. 


romantininkai, vaikščiojo apsigaubę lietuvybės skraiste ir pa- 
triotų aureole. Dar ne visai atvirtę į tautinę grupę, jie buvo visus 
prašokę Lietuvos idealizavimu. Lietuva jiems tuolaik buvo da- 
lykas, kuriam reiks tarnaut, gal ir galvą padėti, o ne dalykas, 
kurį seksis panaudoti savo tikslams. 

Tokio aukšto idealizmo jaunieji Kairiūkščiai išsinešė iš tėvų 
namų. Lenkė motina visai nekliudė savo šeimynai krypti ten link, 
kur laikas ir aukštesnis reikalas kreipė. Per lenkiškąjį gi tėvo kailį 
jie visados jautė senąjį, ne kompromisinį, atkaklų lietuvį kataliką. 

Gilus Juozo Kairiūkščio tikėjimas ir nedirbtinis lietuviškas 
patriotizmas teikė namams tokio kvapo, kurio prisigėrę vaikai 
negalėjo patapti paprastais duonos ėdikais. Vieni nuėjo vienais 
keliais, kiti kitais, priešingais, bet visi vienodai nepaprastais, ne 
ordinariškais. 

Man teko girdėti iš Juozo Kairiūkščio žmonos dvejetas itin cha- 
rakteringų epizodų, kurie negali nenulenkti jam bet kieno galvos. 

Juozas Kairiūkštis 1905 metų revoliucijos laikų jau turėjo ir 
auklėjo aštuonetą vaikų. Dešimts šeimynos be tarnaitės. Jai duo- 
nos patiekti reikėjo nemaža, nors juodos, bet tik tikros. Ir jie buvo 
sotūs vieno tėvo darbu. Bet reakcininkai, neturėdami ar nepa- 
jėgdami tikrųjų revoliucininkų malšinti, atminė mokytoją Juozą 
Kairiūkštį esant „inorodcą“* - lietuvį ir kataliką ir... be niekur 
nieko atstatė jį iš tarnybos“. 

Skaudesnio smūgio nebegalėjo būti, ypač kad jis buvo visai 
netikėtas, tad niekas nebuvo pasiruošęs jį sutikti. Juozas Kai- 
riūkštis, paskaitęs popierių, išblyško kaip drobė. Paklaustas, kas 
atsitiko, atsakė drebančiu, nebetvirtu balsu: 

- Gavau dimisiją... 

Tačiau neilgam tebuvo pasidavęs išgąsčiui ir nusiminimui. 
Neilgai trukus, nugalėjo save ir ramiai, pilniausia rezignacija 
pasišaukė visus savo vaikus ir tiek tetarė: 

- Dievo valia... Eime, pasimelskime už savo priešininkus... 

Ir atsiklaupė su visu pulku vaikų nusižemindamas, mintimis 
kildamas kur kitur, kalbėdamas maldas, kad priešininkai atlyžtų. 

Ir jie atlyžo - Juozas Kairiūkštis su savo vaikučiais kitur rado 
darbo ir duonos". 

Antras faktas ne mažiau sugraudino jo šeimyną. 

Tai buvo 1921 m., kada lenkai varu išvarė lietuvius iš jų 
gimnazijos“. Visi sugrįžo namo įsikarščiavę, susinervinę, ap- 
kartę, nusiminę. Tik vieno Juozo Kairiūkščio vis dar nebuvo. 
Šeimyna jau buvo bepradedanti nerimti, ar, gink Dieve, jam kas 
bloga neatsitiko. Pagaliau atsirado. Klausiamas, kur iki šio laiko 
buvo, stovėjo tylomis, prislėgtas, galvą ant krūtinės nuleidęs ir 
vos prašnibždėjo: 

- Išėjau paskutinis... 

Ir ėmė jam ašaros byrėti; po vieną, ne čiurkšle jos ritos per 
išblyškusį, pasenusį veidą. 

Ir iki šiam laikui prašomas, kad paliktų jo vedamąją lietuvių 
mokytojų seminariją ir pėrsikeltų į Kauną?, kur kone visi jo vai- 
kai, tą patį atsako: 

- Norėčiau ir numirti čia, Vilniuje. 

Taip kalba lietuvis, kaip anuo atsitikimu kalbėjo - krikščionis. 


KUR DINGO PIRMOSIOS AUKOS 
KUN. A. STRAZDO IR 
SIM. DAUKANTO PAMINKLAM? 


Tai šis, tai tas teisingai dominasi, kur dingo pinigai, sumesti, 
man pakvietus, paminklam kun. Antanui Strazdui Kamajų baž- 
nyčioje pastatyti ir Simanui Daukantui Papilėje pastatyti. Kas į 
mane tiesiog kreipės, tam atsakinėjau raštu. Kai klausia per 
laikraščių redakcijas, atsakau tuo pat keliu. 

Sumesti aukų minėtiem paminklam pastatyti esu pakvietęs! 
bene 1910-m. ar dar anksčiau, būdamas Vilniuje, „Vilties“ redak- 
cijoje. Gaunamas aukas laikiau Vilniaus Kredito banke ant tam 
tikrų knygelių. Išvaromas iš Vilniaus?, 1911 m. abudu fondu 
palikau toliau globoti „Vilties“ redakcijos nariui a. a. Juozui 
Kubiliui?. Jis surinktas aukas perkėlė į naujai susidariusią lietu- 
vių kredito draugiją, vadinamą „Tretje obščestvo vzaimnago 
kredita g. Vilna“*. Karui prasidėjus, draugija gavo sustoti vei- 

kusi. Sąskaitų knygas, man paįdomavus, adv. Jonas Kymantas 
ir inž. Jonas Mašiotas“ (valdybos nariai) parodė; ten 1915 m. 
sausio 1 d. saldo būta: 

1) knygelėje Nr. 208 „Na pamiatnik Simanu Dovkontu““, 
712,32 rub; 

2) knygelėje Nr. 209 „Na pamiatnik Antonu Strazdasu“?, 
568,90 rub. 

Ten aukos ir paliko. Už jas atsako tad minėtoji draugija, karo 
metu pakrikusi. Aš už jas nebeatsakau nuo pradžios 1911 metų. 


VILNIAUS SEIMAS - 
PAVYZDYS GERA IR BLOGA 


1905 metai, baigiantis Japonų karui!, turėjo būti didesnės ar 
mažesnės revoliucijos metai. Taip baigiasi bet kuris nelaimingas 
karas. Laimingas karas valdžią sustiprina, nelaimingas nugriau- 
na ar bent susilpnina. 

Nelaimingas Rusijai Japonų karas pirmon galvon ištraukė iš 
Rusijos vyriausybės pasitikėjimą savimi viena. Ji suprato, jai 
karai aiškiai įrodė, jog jokia vyriausybė netesės laimingai paval- 
dyti kraštą, kurio visuomenė nepanorės su ja bendradarbiauti, 
sabotuos ją nieko neveikdama arba dar aršiau — visur ir visada 
veiks priešingai. 

Pasiryžusi nulenkti Rusijos visuomenę, Rusija ūmai ir spar- 
čiai ėmė berti savo piliečiams visokių visokiausių lengvatų. Visa 
tai, ko buvo piliečių reikalaujama, bet atkakliai jiems neduo- 
dama, dabar netikėtai gauta; ne tik gauta, bet lyg meste jiems 
primesta iš karto visa, nieko nepasiruošus priimti ir tvarkiai 
laisves sunaudoti. Iš to kilo daugiau netvarkos, anarchijos neg 
tikros naudos valstybei ir patiems piliečiams. 

Ir lietuviams teko dvejetas žiaurios pirma Lietuvos krašte Ru- 
sijos administracijos „malonių“. Draudimas spausdinti lietuviškas 
knygas lotyniškomis raidėmis seniai buvo suprastas, jog nebuvo 
vykusi priemonė „svetimtaučiams“ lietuviams rusinti. Buvo visų 

valdininkų, pradedant nuo policijos ir baigiant ministerių kabi- 
netu, nusistatyta nusikratyti tais keblumais, kurių šimtais žmo- 
nių nepašalint ir lyg vištos nuobraukose vis labiau painioja. Bet 
delsta, vilkinta, nežinai kam ir kolei. Dabar valdžios aparatas 
pradarytas ir draudimo nukėlimas paleistas. Antra malonė, jau 
bendra visos Rusijos piliečiams, buvo susirinkimų laisvė - laisvė 
patiems pagalvoti apie savo reikalus. Kas ta laisve pirmas pasi- 
naudojo? Gi tie, kurie jos daugiausia stigo, pakraščių svetim- 
taučiai, tad ir lietuviai. Gana buvo dr. Jono Basanavičiaus ir jo 
tik vieno, jo draugo J. Kriaučiūno? parašų, padėtų pakvietime į 
Didijį Lietuvių Seimą: visą Lietuvą tai padegė lyg elektros ki- 
birkštis. Visi valsčiai ir atskiri žmonės, kas savo lėšomis, kas 
sudėtinėmis, šoko lapkr. 23-4 d. sen. stil. į Vilnių viešai pasisa- 
kytų viso viso, kas juos iki tol neramino ir slėgė. Niekas nežinojo, 
kas iš to bus, jų paklausys, o jei nepaklausys, kaip reiks priversti, 
kad klausytų. Niekas neišmanė nė kaip būtų geriau tvarkytis. 
Prisisielojusios prisbuvusios širdys viena tereikalavo — „pasi- 
bėdoti“ ir surejestruoti visus lietuvių gyvenimo trūkumus. Kiti 
kalbėtojai buvo atsivežę gatavai paruoštus tokius rejestrus: dar 
mes reikalaujame to, dar mes reikalaujame to... Taip keliomis 
dešimtimis punktų. 

Koks buvo širdžių pakilimas visų susirinkusių, koks namie 
likusių įtemptas laukimas jų sugrįžtant, tas tegali suprasti, kas 
tuo laiku gyveno ir Vilniaus Seime dalyvavo. Neužmirštinos 
valandos! Tokios vargu pasikartoja tautų gyvenime. Kiek panašu 
buvo į tai, kai 1917 m. Rusijos lietuviai (anapus vokiečių fronto 
buvę) rinkos į Petrapilį apsispręstų, ar su Rusija begyventi, ar 
visai skyrium,. 

Mūsų socialistai ne kiek daugiau tenusimanė, kuriuo (kur link) 
tuojau stumti tautą. Vis dėlto tuojau pasiryžo šituos 2000 atstovų, 
reiškia, ir visą Lietuvą paimti į savo globą ir juos panaudoti savo 
tikslams. Partinis smulkus dalykas, dešimties rėksnių agituo- 
jamas, ko tik ko tik nepražlugino visos susidariusios kilnybės. 
Socialistai visai nesuprato lietuvių tautos ūpo; ne jie buvo šiuo 
kartu įjudinę minias, jos jiems ant galvos užgriuvo, ir tik dabar jie 
akiplėšiškai tarė: „Kas tas Basanavičius, kad jis turėtų Seimui 

pirmininkauti? Pirmininkauti ir vesti seimą turi tik socialistai!“ Ir 
ilgos ilgos valandos buvo sugaištos bešūkaujant, belermuojant, 
besikoneveikiant. Iš vienos pusės, visi 2000 atstovų, iš antros — 
dešimts socialistų, pastatytų įvairiose didžiulės miesto salės vie- 
tose, kurie davus ženklą turėjo kelti ir kėlė didžiausį trukšmą. 

Neužmirštinos irgi valandos, tik iš antros pusės. Sukepusiom 
lūpom, ašaromis pasruvusiom akim demokratas Povilas Višins- 
kis, trypdamas kojom pašalyje, už krūtinės griebdamos, miršta- 
mu balsu šaukė: „Vėl su savo kromeliu... vėl su savo kromeliu... 
tigi dirbkime bendrą Lietuvos darbą!!“ Jam pritarė Jonas Bulota, 
dabar generolas, aš, Tumėnas“, dabar ministeris, ir daug daug 
kitų. Bet nebuvo vilties susitvarkyti ir pradėti darbą. Jau jau kilo 
balsų: „Vyrai, važiuokim namo! Tik pinigus veltui išleidom ke- 
lionei... Nieko nebus...“ Laimei, pasiūlyta prezidiumas sudaryti 
iš visų krypčių; pasiūlyta penki: tautininkų — Basanavičius, de- 
mokratų A. Smetona, paskui Lietuvos prezidentas, kr. demok- 
ratų - Akademijos profesorius kun. Pr. Būčys, valstiečių - kari- 
ninkas juristas Stankūnas ir soc. dem. St. Kairys“. 

Darbas prasidėjo ir ėjo; nesklandžiai, vis dėlto ėjo. Progra- 
minių dalykų maža tebuvo. Daugiau, po daug kartų, buvo pasa- 
kojama iki šiol buvusi padėtis. Mėginta revoliuciniškai kalbėti, 
bet, man pakalbėjus apie „nekruvinąją suomių revoliuciją““, vi- 
sų nuomonės nukrypo į tą pusę, būtent ginklų nevartoti. Visų 
sąmonėje slėpėsi, nors neaiškiai reiškiamas tautos nuvokimas, 
jog jai pridera plati politinė autonomija, atskiras valdymasis, o 
ne viena tautinė, su laisve vartoti savo kalbą kultūros tikslams. 
Ir kai antrą dieną buvo sudarytos platesnės rezoliucijos ir paskai- 
tytos, tai didžiumai buvo visa tai netikėta. Ir būtų prasidėję vėl 
begaliniai ginčai dėl jų. Bet jau laikas baigės; antros dienos va- 
karas, laiko nebebuvo, tad sutikta visiems rankų pakėlimu šias 
rezoliucijas priimti, kad būtų su kuo namie pasirodyti. Priimti ir 
parvažiavus vykinti. 

Darbas gerai blogai buvo padarytas; sutariamai nesutariamai 
pareikšta viena tautos mintis; apgraibomis surastas šiai dienai 
bendras tautos principas, bendras obalsis, kaip dalyvauti nau- 
jame gyvenime, kurio siekia visos Rusijos piliečiai. 

Ernestas Galvanauskas, Juozas Paršaitis (Gabrys) tarybavo 
skyrium, rengdami rezoliucijas, kuriomis pareiškiama Lietuvą 
prisidėsiant prie bendrosios Rusų valstiečių sąjungos (Vseros- 
sijskij krestijanskij sojuz)*. Jie savo rezoliucijas sauvavališkai 
išspausdino antroje Seimo rezoliucijų lapo pusėje ir taip pra- 
šmugeliavo jas į Lietuvą. Ir gerai padarė: be Valstiečių sąjungos 
nurodymų, lietuviai su vienomis akademinėmis Seimo rezo- 
liucijomis, ne kiek tebūtų išmanę, kas daryti praktiškai. 

Taip pat ir Petrapilio Seime mūsų socialistai trukdė kliudė 
per dvi dieni darbą, vis keldami „kunigų klausimą“ ar ką pa- 
našu, o nedirbdami darbo, ko! po daugelio dienų sekės galų gale, 
nors maža didžiuma, atsiturėti įliejimui Lietuvos į „Rusijos de- 
mokratiją“ ir sudaryti nepriklausomybės rezoliuciją. Tokia pat 
širdgėla ir ten vėrė dalyvių širdis, kai kairiųjų mažuma atsiskyrė 
nuo nepriklausomininkų ir šaukdama „Atsisakom nuo senojo 
svieto“?, daugiausia spiegiant Vienažinskaitei-Purėnienei'? (tas 
ir dabar mane tebepurto), išėjo iš seimo. Dar į Tautų Suvažiavimą 
Kijevan Bielskis atsivežė anas rezoliucijas!! ir išdalijo tautoms; 
vis dėlto prof. Voldemaro pastangomis ir Tautų Suvažiavimas 
pripažino tai vienai Lietuvai nepriklausomybę, kai kitos tautos 
pasitenkino federacija. 

Lietuvių tautos mintis ir dabar tebedirba taip pat nelygiai, 
lyg knapsėdama; vis dėlto Lietuvos valstybė vis labiau gauna 
tikrų pajėgų jai gyventi, nors vis kliudoma žmonių, kurie į šalis 
tebesidairo. 

Ir norisi maldingai atsiklaupti ir Apveizdai padėkoti, kad 
bent taip tesime tarti tautos žodį. 


TRAGEDIJOS IR JŲ NEJAUTIMAS 
(Kaplano atminčiai) 


Mūsų Kūčių vakaras, skiriamas Rimties Apaštalui minėti, 
Kaune, rodos, retai kada praeina be kriminalinių tragedijų. Kai 
visi krikščionys susėda vakarieniauti, kai iš tikro nors vieną kartą 

per metus esti pilnas pasitenkinimas, širdys pilnos džiaugsmo ir 
rimties, nesveikėją visuomenės gaivalai uostinėja gatves, ar nepa- 
tiks kurių paliekonių. Aptikę neatsargų, jį apiplėšia ar net užmuša. 

Šitie Kalėdų nuotykiai itin tragingi ne vienai šeimai, kurios 
narys bus nukentėjęs. Jie tragingi visai krikščioniškajai visuo- 
menei, kurioje pasitaiko tokių doros ir nuotaikos disonansų; 
tragingi pačiai valstybei, kuri nestengia savo piliečių rimties 
apsaugot net tokioje išimtinai iškilmingoje valandoje, kaip Rim- 
ties vakaras. Kokios čia rimties, kai, tau už stalo giedant, už sie- 
nos žmogus žmogų pjauna! 

Ir šiemet per Kūčias yra buvę net keletas, girdime, kriminali- 
nių tragedijų. Apie jas įbailinti piliečiai kits kitam paslaptingai 
pašnibžda. Ir tame atpasakojimo būde jaučiamas priekaištas vi- 
suomenės tvarkai: jei krikščionys šiam vakarui — visi, nebeiš- 
imant nė paprastųjų tvarkos dabotojų, pasitraukia iš savo pozi- 
cijų į namų nuošalius, tai bene tikslu būtų šiam kartui pakviesti 
nekrikščionys piliečiai tvarkos ir rimties saugotų? Piliečiai patys 
bene geriau apsisaugotų, nes jie tankiau paimtų pozicijas laikyti. 
Tai taip sau. 

Mano rašto tikslas kitas, tik man labai sunku apie tai ramiai 
rašyti. 

Šių Kūčių vakarą, 8/; val., prieš pat uždarant kromus (šį 
vakarą jie uždaromi 9 val.), kada gatvės ir Rotušės aikštė buvo 
absoliučiai tuščios, į mažutį kromelį ties Vytauto bažnyčia įeita 
piktadario ar piktadarių ir nušauta jo savininkas senutis Kap- 
lanas. Katastrofą tuojau pamatė kažkas ėjęs pro šalį (durys palik- 
ta atviros) ir davė žinią nuovadai. Viešosios ir slaptosios policijos 
garbei reikia pasakyti, jos tučtuojau buvo vietoje ir viską padarė, 
kas reikia padaryti jų žiniai. Lavonas galima buvo tuojau atiduoti 
nelaimingajai šeimynai, žmonai ir vaikams, kad tinkamai jį pa- 
gerbtų. Tačiau užkliuvo: dar reikią, kad tardytojas savo akim 
pamatytų, kaip negyvėlis asloje guli. O tardytojui taip pat buvo 
Kūčios tą vakarą ir didelė šventė pirmąją Kalėdų dieną. Tai 
besusirado antrą Kalėdų dieną. 

Man ir visai Vytauto bažnyčios kaimynijai tragingiausias bu- 
vo šis pastarasis dalykas. Kromininkėlis Kaplanas buvo išimtinai 

simpatingas pilietis. Ne turtuolis, tačiau savo darbštumu ir rū- 
pestingumu laikėsi su žmona ir auklėjo vaikus gerais Lietuvos 
piliečiais. Ramus, mandagus, visai neveidmainys, kaip dažnai 
pirkliai esti, jis savo rimtumu buvo įgijęs visų kaimynų sim- 
patiją. Lietuviškai kalbėjo puikiai; taip pat ir jo šeimyna. Sūnus 
atitarnavęs Lietuvos kariuomenėje ir taip valstybiškai nusi- 
statęs, kaip reta kas. Kaplanas tad ir jo šeimynėlė kuo geriausi 
Lietuvos piliečiai, gyvi verti pagarbos, o numirus, ką ir be- 
sakyti. 

Ir šitas ištikimas pilietis, kaimynų draugas, nieko nekaltas, 
mūsų blogybių auka, dvi naktis ir pusantros dienos tyso asloje 
savo kraujo klane, vienas užrakintas, pirma net prie atvirų du- 
rų... Dievaž, tai ašaras bet kam traukė. 

Dabar šeimynėlė - žmona, vaikai. Žydai sutartinai gyvena; 
jų šeimynos stiprios; ten taika pavyzdinga. Kaplanai itin patriar- 
chaliai gyveno. Šeimynos galva jiems buvo švelniai mylimas; 
maža to: jis buvo dar gerbiamas, pilnas kuo gražiausių žmoniš- 
kųjų savumų ir nuopelnų savo šeimai. Bet štai — katastrofa: jų 
vyrą, tėvą — nušauna. Norėtųs pulti prie nebegyvėlio visu savo 
orientaliniu temperamentu, apkabinti jį ir paleisti į valią moraliai 
peršautas savo širdis, spazmatiškai išsiklykti, nuglostyti. Bet... 
dar nėra tardytojo, ir niekam nevalia nė pakrutinti negyvėlio. Jo 
nevalia padėti ant lentos, ant jo nevalia padėti gėlių. Jis turi dvi 
paras tysoti šiukšlėtoje purvinoje mažučio kromelio asloje ir iš 
aslos eiti stačiai į prozektoriumą ir į kapą. 

Man niekas nėra pasiskundę. Aš nesusitikau nė su vienu na- 
bašninko šeimos nariu. Vis dėlto aš gyviausiai jaučiau, kokia 
nežmoniška tragedija dabar Kaplanų šeimoje, namie belaužian- 
čiai savo rankas, nuolat jaučiant, jog kitoje troboje guli jų maitin- 
tojas ir auklėtojas nebegyvas, o prie jo prieiti negali, neleidžia- 
ma... Tai sunkiau, kaip pačiam būti nušautam. 

Man veržias nemaža egzaltuotų poetinių žodžių. Bet man 
drovu jais šiuo momentu operuoti. Aš išdėsčiau faktą, ir jo turi 
pakakti, kad daugiau tokiuose ekstra atsitikimuose nebepasikar- 
totų. Aš čia nieko nekaltinu. Tik kad būčiau tardytojas, mesčia 
visas, net brangiausias vakarienes, šventes ir pulčiau padėti 

nelaimingiems kančią kęsti. Atitrūkčiau pusei valandos, o būriui 
žmonių palengvinčiau kentėjimą per 40 valandų. 

Tai pasakyti laikiau pilietine savo pareiga ir gailesys, netekus 
kuo geriausio kaimyno ir Lietuvos piliečio Kaplano. 


Iš PASKAITOS „AUŠROS“ SALĖJE 


Gerbiamieji! Aš dalyvavau Didžiajame Lietuvių Seime Vil- 
niuje; net darbščiai padėjau jam susirinkti, nors nebuvau kviestas 
įorganizacinį komitetą. Pamėginsiu tad ką ne ką atminti, dėl ko 
ir kaip jisai susidarė. 

Tikrasis Didžiojo Lietuvių Seimo sušaukėjas buvo -pasku- 
tinysis Rusijos imperatorius Mikalojus II'. Geras tai buvęs žmo- 
gus, tik minkštavalis, pasidavęs įtakai negabių, trumparegių 
valstybės žmonių. Jam buvo įkalbėta, tais neberamiais laikais, 
kada sostai ėmė braškėti, geriausia esą valdyti reakciniškai: taip, 
kaip buvo pradėta jo tėvo Aleksandro III. Tvirta ranka reikią 
sutraukti valdymo kamanas. Taip Aleksandrą III ir nuliedino 
garsusis skulptorius gr. Trubeckoj?. Tas paminklas tebestovįs 
Petrapilyje priešais gelžkelio stotį kaipo priešginybė antroje pu- 
sėje miesto stovinčiam Petrui I*, kurs šoka, savo žirgą piestu 
pastatęs. Petras I į pažangą, Aleksandras III į atžangą. Svetimoje 
įtakoje esąs Mikalojus II, pasidavęs „chlystams“ su mužiku Gri- 
galium Rasputinu priešakyje?, valstybę valdė kuo blogiausiai; ir 
pabaigė diskredituoti save, kaip „Dievo pateptinį“, ir savo val- 
džią, kaip „Dievo duotąją“. 

Itin trošku buvo pakraščiams, kitataučiams; tiems buvo lemta 
neapsigimti rusais; jie turėjo būti ir buvo valstybės ir jos tėvo 
caro posūniai. 

Kvailas valdymas pasibaigė kvailu karu su japonais vardan 
trejeto spekuliantų, kurie Korėjoje Jalu paupiais buvo gavę kon- 
cesiją mišką eksploatuoti. Niekas Rusijoje tam karui nepritarė, 
visi gailėjo savo kraują lieti kažinkur, už daugelio tūkstančių 
kilometrų. Ir rusų iš pradžių išjuokiami „japoškos“ - mažyčiai 

žmogiukai gavo viršų. Rusijai karas su Japonija virto idėjiškai ir 
praktiškai negarbės karu ir valdžią pagalam niekais pavertė. 
Nelaimingojo karo pabaigoje visados esti - revoliucija. Ir Rusijoje 
ėmė sproginėti: tai Kronštato jūrininkai, tai Sevastopolio jūrinin- 
kai, tai latviai, tai Kaukazas. Tai pagaliau Rusijos viduryje susi- 
daręs „Vserossijskij krestjanskij sojuz““, taręs, jog valstybę val- 
dyti privalo pjautuvas, žemdirbiai, kurių Rusijoje daugiau ne 
9096. Caras išsigando supratęs, jog teks visuomenei nusileisti, ir 
ūmai paskelbė garsiąsias „piat svobod“, penkeriopas laisves. Sk. 
apie tai mano straipsnį „Pavasario“ Nr. 187; aš jo nebepakartosiu. 
Kuris dalykas kurį sekė, čia nebesvarbu. Rusijos visuomenė, tad 
ir jos pakraščiai, nebelaukė duodamųjų laisvių: ji pati pradėjo 
jomis naudotis; caro gi paskelbtosios tebuvo esamojo dalyko 
pripažinimas, o jų galas — piliečių įdrįsimas ir vykinamosios 
valdžios nulėpimas. Prasidėjusios revoliucijos tikslas buvo įsi- 
tvirtinti laisvėse šalia caro sosto, ne jį nuversti; pasiekti to,į ką 
ilgai veržės pažangioji dalis, - sušaukti Steigiamąjį susirinkimą 
pilnai demokratiniu būdu ir decentralizuoti valdžią. Revoliucija 
nebuvo sumanyta; nei vado, nei bendro plano jau nebuvo; dėl to 
ir reiškėsi ji - sproginėjimais (vspyški), kurie nesunku buvo 
dalimis gesyti. Bene smarkiausiai bus pasireiškusi revoliucija 
Latvijoje: čia buvo tikrai kariaujama, o ne vien tik trukšmaujama 
ir netvarkaujama; čia buvo ir „imtinių“ - dvarininkų, surankiotų 
į vieną vietą. 

Lietuvos revoliucingumas irgi pasireiškė ne noru kariauti, 
caro sostą versti, kitų, ypač gi savo kraują lieti nežinai už kurių 
galutinus idealus. Į tokius darbus lietuvis nėra greitas. Lietuviui 
gana buvo, jis tiek tejautė reikalo, apsidairyti aplink save; pirma 
visais savo vargais laisvai pasibėdoti, balsiai jie išpasakoti, pas- 
kui jie susirejestruoti ir nežinai ko ir iš ko pareikalauti, kad taip 
nebebūtų, kad būtų lengviau. Ir prasidėjo lietuvių mitingai. Visa 
Lietuva pavirto vienu mitingu. Kur tik kermošius, turgaus diena, 
šventadienis, ten rinkoje, šventoriaus pamūrėje, karčemoje, vals- 
čiuje, mokykloje - visur ir visados imta kalbėti nuo bačkų ir ratų. 
Iš pradžių nebuvo jokių agitatorių, nei socialistų, nei kitokių. 
Buvo tai tikrai demokratingas ruošimasis į Steigiamąjį Lietuvos 

susirinkimą, kurgi daugiau, jei ne Vilniuje? Kita vieta niekam 
nėra nė šešėliu siūstelėjusi. Kalbėjo patys kaimiečiai, net jų mo- 
terys (Kėdainiuose), pardavusios rinkoje kiaušinius. Žmonės 
juokės iš to, bet ir sakės, „bobos“ kalbėjusios visai išmintingai, ne 
mažesniu nusimanymu savo dalykų kaip ir vyrai. Nereikėjo gal- 
vos sukti: tie dalykai kiekvienam gulėjo pačiame paširdyje. O kas 
gi yra Steigiamasis susirinkimas? Juk ir ten susirenka žmonių, 
tiesa, rinktinių; jie kalba, kalba bent keletą mėnesių; iš viso to 
kalbėjimo paskui iškošiamos tirštumos ir surašoma konstitucija; 
paskui parlamentas vėl ima dalykus dalimis svarstyti ir vykinti. 

Vienatinis mūsų dienraštis „Vilniaus žinios“ negalėjo nepa- 
justi, kas darosi visame krašte. 


TRYS AŠAROS 
DĖL LIETUVIŠKOS KNYGOS 


I 
Užburtas ratas 


- Lietuvi rašytojau, kodėl tu nerašai? 

- Ką aš rašysiu, kad nėra kas leidžia. 

- Lietuvi leidėjau, kodėl tu neleidi? 

- Kad nėra kas skaito. 

- Lietuvi skaitytojau, kodėl tu neskaitai? 

— Kad lietuvių literatūroje nėra ko skaityti. 


Abrakadabra 


Lietuva turi kelias dešimtis tūkstančių moksleivių. Vienas 
universitetas turi 2362, o gimnazistų - kas ir besuskaitys. Jie visi 
ištroškę skaitymų, o lietuviškų knygų nėra. Jei lietuviškos lek- 
tūros neduodate, tai uždarykite ir lietuviškas mokyklas! Kam 
jos, jei tik akis moksleiviams prakrapšto, kad jie galėtų kibti į 
rusų, lenkų ir vokiečių knygas. Žiūrėk, kokie svetimųjų knygų 
magazinai Kaune ir kiek jų! 

— Mes steigiame visą eilę knygynų liaudžiai ir moksleivijai. 
Bet mums nėra lėšų. Leidėjai ir autoriai, aprūpinkite mus kny- 
gomis veltui! 

- O kas juos aprūpina rusiškomis, lenkiškomis knygomis? 

- Svetimomis kalbomis daug kas nebepaskaito, o savo kalba 
rašytų knygų nėra. Jaunuomenė lieka menkai išsilavinusi ir be 
fantazijos. 


Futeralai! 


- Pone valdininke, kuo tu minti? 

— Juoda duona ir valstybiniu šnapsu. 

- O kuo tu gaivini lietuviškąją sielą? 

- O kas tai yra - siela? Ir dar lietuviška? 

- Pone administratoriau, pone politikai, kur tavo lietuviška 
biblioteka? 

- Biblioteka štai - trys spintos mano specialybės knygų rusiš- 
kai, lenkiškai, vokiškai, prancūziškai, angliškai, itališkai, šve- 
diškai. Yra ir Balkanų kalbomis ir ukrainiškai... 

- O lietuviškai? 

— Nė vienos lentynėlės. Kam man jos? Kokių man jos duos 
pavyzdžių administruoti, politikuoti, advokatauti? 


Žemės ir degtinės 


- Artojau, ar tu nepasilgsti knygos? 

— Kad nėra laiko ir pinigų. Aręs aręs, kai šventą dieną išsi- 
meldi ir prisigeri, tai visa popietuvė reikia pramiegoti, kol pa- 
silsi, o vakarą ateina kiksininkai. 

— O kaipgi valdais? 

- Yra kas pavaldo ir be manęs, kad tik niekas savivaldybių 
nevaržytų. 

— O kaip tu išmanai pirkti ir parduoti? 

- O kam gi būtų žydai? 

II 
Knygų tai vaizdai ar žmonių vaizdai? 


Literatūra vaizduoja visuomenę. Kokia visuomenė, tokia jos 
literatūra. Jei nėra literatūros, reiškia, nėra ko vaizduoti, nėra 
„žmonių“, yra tik žemės sliekų, miesto futeralų, valstybinės 
tvoros mietų, tuščioms puodynėms suvožti, prirūgusiems vys- 
tyklams ant jų padžiauti. 

Moksleivija už tautinę kultūrą dar neatsako: jai jos dar reikia 
patiekti; dykai tiekti ir tik laukti, kada ji galų gale ims atsilyginti. 
Kaimui tuo tarpu tėra atsiradęs naujų apdarų reikalas; jo siela 
dar neišsišakojo. Tai ir kaimas neatsako už tautinės kultūros ūgį; 
gerai, kad bent neišgaišina to, ką yra paveldėjęs, kad ne blogesnę 
perduoda savo ainiams. 

Visa atsakomybė sukrinta ant kaimo vaikų, kurie gavo moks- 
lo, idant payeldėjimai išsišakotų. Jei nešakojas, jei tautinė kultūra 
jų asmenyse nekyla, tai nė tai, ko yra mokyklose gavę, nevadi- 
nas - kultūra, tik to paties žemės slieko kaimiečio perkėlimas į 
kitą dirvą. Laikė rankoje arklą ar kastuvą, dabar laiko plunksną — 
tokiam pat mechaniniam darbui dirbti, ne savo sielai ja reikšti. 

Kaimiečio siela sunki kaip velėna: velėną dar greičiau ap- 
versi, kad ji išdžiūtų, subyrėtų ir imtų pasiduoti oro įtaka. Sielai 
išpurenti reikiama daugelio kartų (pakalenijų). Jau dvi mūsų 
kartos smarkiai „šviečias“, vadinas, gerte geria mokslo žinias, 
gauna šiokių ir tokių diplomų. Ir vis dėlto sielos tebėra nesu- 
trupėjusios, nors atverstos, velėnos. Žiūri į mus kaimynai lenkai, 
kaimynai žydai ir sprendžia: lietuviai tebėra, kaip ir per amžius 
buvę, inertingi, molio motiejai. Lenkai net netikėjo, kad mes, 
lietuviai, panorėtume siekti nepriklausomybės. Kai vis dėlto 
apsisprendėm nepriklausomais, vokiečiai netikėjo, kad mes vals- 
tybę suorganizuotume; šį mūsų ketinimą jie pavadino „ein gros- 
ser Witz““, juokais dėjo. 

Nepriklausomą valstybę mes susidarėme; gerai blogai, tiek 
to: kas bloga, galėsime pasitaisyti. Tik ar galime nurimti, atlikę 
tą darbą? Ar bus tai įrodymas, jog esame kultūriškai pribrendę 
iki laisvės, iki savarankiškumo? Ne. Bent tik per pusę. Sudaryti 

dekasterijas? - daugiau mechaninis, biurokratinis dalykas. Ge- 
ras biurokratas toli gražu dar nėra geras kultūrininkas. Dėl tamp- 
raus biurokratinio režimo esti daug skundų, nepasitenkinimo, 
net nekentimo jo. Kitokio režimo žmogus net pasako: tai nekul- 
tūringa. Arba: tai žalinga, tai netinka ir t.t., nes nei gerovės, nei 
patogumo neteikia. 

Bet kuri tauta, turėdama savumų, pirmon galvon sau kuo 
geriausiai klojas gyvenimą. Svetimais pavyzdžiais tautinės vals- 
tybės nesudarysi. Antai, sakoma, Europa susitvarkiusi Anglų 
pavyzdžiais ir tik diskreditavusi juos; kas gera ir organiška ang- 
lams, tai karikatūringa kitiems, tai varžo ir šaukias, kad tai pa- 
mestų. Primenu „Lietuvos“ straipsnį apie diskredituotą parla- 
mentarizmą ir demokrvatizmą (žiūr. Nr. 4)*. Išvadas aiškus: kas 
organiškai nėra lietuvis krauju ir būdu, kas visa tai yra užmiršęs, 
leidęs, kad visa tai užgultų svetimosios kultūros, - tas negali būti 
tinkamas valdininkas, administratorius, politikas. Jokis biurokra- 
tinis įgudimas, jokios specialios žinios jam nepadės. Dar pakenks. 
Esi lietuviškojo kaimo žmogus, tai būk; atpratai, tai vėl sugrįžk. 
Žinoma, ne naginėms avėtų ir ant rusiškos krosnies gulėtų, bet 
jaustų. Lietuviškai jausti tau tepadės savoji knyga. Tegul sau ji 
bus menkesnė už Europos knygą, vis tiek ji bus tau naudingesnė, 
reikalingesnė už visas kitas svetimas knygas. Lietuviška knyga — 
tai tu pats, lietuvis. Atsirado tarp jūsų bedugnė, ir tu nebe lietuvis. 
Tu nei kalbėt nemokėsi lietuviškai, nei galvoti, nei jausti. 

Taigi kas imasi tvarkyti kitus, lai pirma pats susitvarko. Kas 
inteligentas, eidamas kurią valstybinę tarnybą, neskaito lietu- 
viškų laikraščių ir gerųjų gražiosios literatūros pavyzdžių, tas 
yra neištikimas valstybės darbininkas. Jis turi būti įtariamas; 
tegul sau ne valstybės išdavikas, vis dėlto jai kenksmingas ne- 
naudėlis, svetimas dvasia, nors lietuviškai kalba. 

Ir lietuviškos valstybės dalykai nepagerės, kol jos vairininkai 
bus: aš ir mano vaikai, tos dvi kartos. Praktika tai mums pakan- 
kamai įrodė: dirbame štai 40 metų, o kiek lietuviškai sukultū- 
rinome? Juk mūsų laikraščių skaitytojų vis dar nepadaugėjo, 
publicistikos leidiniai nepagerėja, — vis dar mes prie savo fute- 
ralų neprieiname. Palieka mums pasikliauti - anūkais, trečiąja 

karta, kuri dabar eina lietuviškąsias, nors dar ne visiškai lietu- 
viškas, mokyklas ir paims į savo rankas Lietuvos valstybės ir 
visuomenės vairą. Jai padėti, kad lietuviškai augtų ir bręstų, 
pirmutinė visų mūsų net pačių futeralų prievolė. 


III 


Okas padeda? Maža kas. Padėdavo Šv. Ministerija, ir dėlto ji 
buvo vadinama - „šventoji“. Bet ji asignavimų nebegauna, nėra 
iš ko. Maža bepadės ir mokyklų knygynai, dėl to pat. Savo mies- 
telėnų dar neturime tiek, kad bent jiems vertėtų didesniuose 
miestuose sudaryti bibliotekas, vadinas, kad biblioteka būtų 
verslas. Mokinių miestuose yra, ir jie skaito, bet tai nemokantieji 
pinigų klientai. Kaimuose nė to tiek neturėjome „aristokratų“, o 
dabar kaimas pabaigta versti hektarininkais grytelninkais, kurie 
nė geros vyžos nepajėgia nusipirkti, ne tik geros knygos. Jie 
tenkinasi pačiais mažaisiais, pačiais pigiaisiais laikraštukais. 

Belieka dabartinė mūsų sostinė - Kaunas su keliolika tūks- 
tančių biurokratiškosios inteligentijos. Jiems Kauno leidėjai, 
Kauno knygynai turi griežtai pasakyti: pasivadinai krembliu, tai 
lisk į krepšį; pasivadinai inteligentu, tai būk, skaityk ir galvok, 
nes jei tu to nedarysi, atstovaudamas tautinę lietuvių visuomenę 
ir susiimdamas visą atsakomybę už tautinės kultūros stagnaciją, 
tai Putinas pasakys — nė tavo tautai, nei jos valstybei nėra pa- 
saulyje vietos! (Žiūr. „K. N.“ Nr. 1). Gausi išnykti. Mane, tekkel, 
ufarsin“ tau, nes neturi kuriamojo elemento - galvos, kur mintys 
verda, sumanymus gamina, per kritiką košia. 

Deja, ir Kauno leidėjai bei jų knygynai tariamosios mūsų inte- 
ligentijos neįjudina, nelenda jiems į akis, kaip tai daro patys vo- 
kiečiai — pirmieji pasaulyje knygų gamintojai. Iš kur jie ir adresus 
sužino! Kuone kiekvieną Lietuvos inteligentą berte apiberia savo 
katalogais, reklamomis, įkalbinėjimais, steigia savo agentūras, 
atsiunčia agentus. O mūsų magazinai dažnai patys nežino, ko turi: 
okadir žino, ko yra, tai nebežino, kur padėta. Palauk, bene rasime 
kitą kartą. O kitas kartas nebeateina, ir pirklys palieka nepirkęs. 

Vienas turtingas mūsų administratorius kitkart skundės man, 
jog nė judžiausias mūsų „Švyturio“ knygynas? nepaperšąs jam 
knygų naujienų, o jis pats neturįs laiko jų ieškoti. Įeisi į svetim- 
taučių knygyną, tai tau, lyg gelumbių krome rietimų, tuojau pri- 
vers ant stalo visą šustį knygų, tik rinkis. O aš štai nė nežinau, 
nors kas mėnuo užeinu kuriuo mažu reikalu į knygų krautuvę, 
kiekjau išėjo rašinių Krėvės, Vienuolio, Penkaičio, Pelėdos, Vaiž- 
ganto, Pečkauskaitės, Vaidilutės, Putino, Vaičiūno, Sruogos, Kir- 
šos ir daugelio jaunesnių, kurie tėra paleidę po vieną kitą įdomų 
mažmožėlį. i 

Šitas mūsų didikas nebuvo Putino pavadintasis snobas. Kai 
mes dar neturime stipriai pasižymėjusių literatūros individua- 
lybių, tai nė įanketą nedera dėti klausimo: kuris lietuvis autorius 
tau labiau patinka? Patikimas - lepinimosi dalykas: privalomas — 
žinotinumas: aš visa privalau žinoti, kas tik lietuviška, gera ir 
bloga, nes iš manęs reikalaujama orientacijos. Bet kai knygynai 
ima rūpintis ne inteligentų sudominimu lietuviškaisiais leidi- 
niais, kad jie išstumtų iš jų apyvokos svetimus, bet „užkimšimu“ 
kits kitam kelio į gešeftą, kai jie pasigavę geros porcijos nesi- 
naudoja ir tenkinas tuo, kad ir jo konkurentai nepasinaudos, tai 
jie užsitraukia ant savęs pilietinę atsakomybę. 

Geras knygų magazinas, sortimentinis, privalo apsirūpin- 
ti griežtai visais naujais leidiniais. Kitaip jis nevadinsis — geras. 
Magazinas gali vienus leidinius didesniu pamėgimu reklamuoti, 
kitus mažesnių; turi teisės kai kurių visai ir visai nereklamuoti; 
bet mokslo dalykui jis privalo turėti visko, griežtai visiems leidi- 
niams kasmet sudarinėti katalogus ir juos kimšti kur tik beišma- 
nydamas. Dabar net gėda - kelinti metai neturime nė vieno lietu- 
viškų knygų katalogo, o juk kasmet išeina jų iš spaudos po keletą 
šimtų, didesnių ir mažesnių. Jei dabartiniai magazinai nepajėgia 
to gešeftiško kultūrinio darbo dirbti, tai reikia kaip nors įsteigti 
dar vienas, bet grandiozinis sortimentinis ir komisinis maga- 
zinas, kurs mokėtų ir norėtų knygas reklamuoti čia pat vitri- 
nomis, katalogais, vaikščiojančiais po inteligentų namus ir biu- 
rus agentais, o stotyse įtaisytų ištisus magazinėlius labai įvairios 
lektūros. 

Magazinai, jei nori geros kloties, privalo įjudinti mūsų fute- 
ralus, kad lietuvišką knygą pirktų. Taip bus išrištos kitos lietu- 
viškų knygų painybos. Jei gerai kritikos įvertintos Vienuolio 
trečios knygos Kauno „šviesuomenė“ tenupirko, anot Spaudos 
Fondo žinių, tik devynius egzempliorius, tai ar gali būti kalbos 
apie bet kokią nors minimalę lietuvių kultūrą. 

Mane, tekkel, ufarsin! 

P. S. Kaip gudragalvė mūsų jaunuolių nepašaukta spręsti pa- 
kenkė lietuviškajai knygai, aš esu senai jau išdėstęs „Skaity- 
muose“ - „Knygai apginti nuo kritikų'*. Tada mano nuomones 
pavadino pasenusiomis „dėdės“ nuomonėmis ir baimės šauks- 
mu, kad seniams nekliūtų. Malonu man, kad ir Putinas dabar 
štai prisidėjo prie senių nuomonės, nors jis toli gražu ne senis, ir 
jam nėra ko bijoti dėl savo raštų. 


AŠ,SENAS TAUTININKAS - romantikas, šį laiką sirgte atser- 
gu. Vis man matos, lyg šių dienų politikos veikėjai negana įver- 
tina Lietuvos nepriklausomybę, kuri ne jų pastangomis yra atsi- 
radusi. Vis man rodos, šis įvykęs faktas tik demoralizuoja tautos 
vyrus. Jiems atsirado palaidos rankos savo užgaidoms vykinti, 
ne idealams. Idealai ėmė kukliai glaustis už varčių, pro kurias 
partinės minios akiplėšiškai grūdas, rėkaudamos apie antrinius 
dalykus. Ir visai nesimato, kad tos partijos nesulaužomai tikėtų ir 
nusimanytų radusios pačią teisingąją teisybę, pačią tikrąją tikreny- 
bę. Sumišo kraštutinumai: socialistai tapo socialpatriotais, o tie, 
kurie sakos stengiasi pasaulį atnaujinti Kristuje!, imasi Lenino 
priemonių. Kad dabar ateitų koks politikos ar visuomenės „kris- 
tusėlis“, gautų paimti virvagalį, padažyti kritikos degute ir visas, 
griežtai visas partijines gaujas, visų rūšių dažytuosius „demokra- 
tus“ stačia galva išgrūsti atgal pro vartus, vėl apvainikuoti grynąjį 
idealą ir su dideliu triumfu įvesti pro tautos ir valstybės vartus. 

Mes nesveiki, mes karščiuojamės, mes dar nematome, kur 
savieji keliai. Kad juos išvystume, mums reikia nurimti, atvėsti 
ir dirbti. Dabar mes daugiau kalbame ir tik kalbomis kits kitą 
erziname, 0 ne žalingais darbais. 

SPEKULIACIJA —- VAIKAIS! 


Kaunas kovojo su, „Mon bebe!““, sakė tai esą negalima - sko- 
lintis vaikų spekuliacijai; tėvams jie esą per šventas dalykas. 
Didmiesčių kriminalinė policija suseka spekuliuojant vaikais, bet 
jie esti arba visiški našlaičiai, kurių nėr kam pagloboti, arba 
pavogti. Juoba negalima vaikų pirktis. 

Pirktis gal ir negalima, o dykai gauti spekuliacijai, pasirodo, 
Kaune esama galima. 

Antai ateina į kleboniją dvi moterys, viena dieni ir jau labai 
sunki, antra jos tarpininkė. Abidvi Kauno miestietės, labai drą- 
sios ir energingos, gražiai lietuviškai kalbančios, bet, matyt, 
lenkės. Su bažnyčiomis jos, matyt, nedaug bendra teturi, nes 
nežino, kas ir kur laiko labdarybės prieglaudas. 

— Mes atėjome į tamstą pasiimti vieną paaugusį vaiką. 

— Kokį vaiką ir kam? Į ūkį išsivežti? Tai labai gražu. 

— Ne, ne į ūkį, - į Braziliją. 

- Į Braziliją - svetimą vaiką??? O kam tamstai? Tamsta gi ir 
pati, rodos, turėsianti, o gal ir daugiau turi. 

- Yra, kur nebuvę. Tik vis mažučiai. O į Braziliją reikia jau 
paaugusių. Be to neįsileidžia. 

— O Jėzau! Ir kas gi tau, savais mažais apsikrovusiai ir visai 
nežinomai, kas esi, moteriškei duos savo ar svetimą vaiką vežtis 
įtokį tolį, į tokią kitonišką, nesvietiškai karštą šalį?! Mažamečiam 
tai juk kapas ir kelionė, ir klimatas! 

- Fi! kiek tik nori. Visos taip daro, kurios savo neturi: eina į 
kurią prieglaudą ir ima sau. 

- Na, mielosios! Man vaikų nei buvo, nei yra. O kad ir būtų, 
tai už tokią jūsų „labdarybę“ aš jus į kriminalinę policiją nusiųs- 
čiau. Išeikite! 

Moterys išėjo, o man liko sunkus sielvartas: nejaugi taip daro- 
ma Kaune, valstybės tvarkai neprieštaraujant? Nejaugi yra tėvų, 
kurie lengva širdžia nusikrato savo vaikais, nors žino, kad juos 
mirčiai ar neregėtam skurdui įkrato? Nejaugi Kaune yra tokio 
skurdo, kad net vaikų nebegaili? O jei kuris vaikas prieglaudoje, 
tai kuris jos globėjas ir kuriomis teisėmis svetimus vaikus ati- 
duoda visai nežinomiems žmonėms spekuliuoti? 

Atsakykite man, kurie tai žino, ar taip tikrai yra, ar tik mane 
bjaurus sapno slogutis pakankino? 


ARGI BŪTINA ADRESUOSE 
ŽYMĖTI APSKRITIS? 


Pačioje pradžioje paštų centralė buvo pamokiusi ar net parei- 
kalavusi, adresuojant siuntinį į kurią pašto įstaigą, būtinai žy- 
mėti, kurioje ta įstaiga apskrityje. Laikraščiuose tam buvo pasi- 
priešinta. Girdi, mažutėlė valstybė su savo 236 (dabar) pašto 
agentūromis bet kuriam pašto tarnautojui per dvi tris dienas 
tampa žinoma. Tai kuriam galui bedėti apskrities vardas, jei jis 
nuliekamas, o adresuojančiam sudaro nemaža keblumo. 

Paprastam piliečiui žinoti, kuriose iš 20 apskričių yra visos 
236 agentūros, ir įsakmiai tai parodyti labai sunku, net negalima. 
Lietuvos pašto žemėlapių nėra; Lietuvos administracinio dali- 
nimo apskritimis žemėlapių labai reta; paštų agentūrų sąrašo 
kalendoriai nededa. Šiemet temačiau tokį sąrašą „Kauno kalen- 
doriuje“. O kad ir būtų padėta, ne visados kalendorių turi paran- 
kėje. Kad viso to nė nereikia: kai paštininkai esti gerai nusitiekę, 
jie ir labai nepakankamu adresu moka adresatą surasti. Štai kas 
man atsitiko, siuntinėjant nemaža oficialių laiškų. 

Seinų vyskupijos rubricelės aš neturiu ir nežinau, iš kurio 
pašto kuri parapija atsiima laiškus. Tad dėdavau ant voko tik 
bažnytkiemio vardą, tepridėdamas: Suvalkų žemėje. Iš kelių 
dešimtų tokių laiškų, pasiųstų net neparodant pašto įstaigos, 
negrįžo nė vienas, pažymėtas: dėl netikslaus adreso. 

Šio mėnesio 15 d. aš siunčiu oficialų raštą Nr. 134 „Pane- 
munis, Biržų ap.“ Kažin kuri agentūra šį laišką siunčia „į Biržus 
ištirti“. Biržų agentūra II-17 d. deda parašą: „Biržuose nėra (!). 
Dėl nenurodymo tikslaus adreso grąžinama atgal“. Kauno cen- 
tralė laišką grąžina man II-18 d. 

Aš nesupratau dėl ko. Kreipiaus į Paštų tarnybą, kad parody- 
tų netikslumą šio labai tikslaus adreso. Atsakydama man II-22 d., 

Paštų tarnyba patvirtino Biržų agentūros pasielgimą, nes „Biržų 
apylinkėje bei apskrityje Panemunio nėra“. Nėra tai nėra: Pane- 
munio esama gretimame Rokiškio apskrityje, čia pat Biržų ap- 
skrities pasienyje, už trejeto mylių nuo Biržų. Ir Biržai jokiu būdu 
negali Panemunio nežinoti. Paštų tarnyba Biržus pateisina, kad 
Lietuvoje esą dar Panemunėlis ir Aukštoji Panemunė. Patei- 
sinimas nevykęs, nes vis dėlto tai ne - Panemunis. Yra juk Lie- 
tuvoje Papilė ir Papilys. Jie agentūras turi. Nejaugi mano raštas 
nenueis, jei aš adresuosiu į Papilę ar į Papilį, nieko daugiau 
nepridėdamas, arba grįš, jei aš prie Papilės padėsiu: Mažeikių 
ap., o ne Šiaulių. Tokia klaida pasergėti lengva, kai žmonės turi 
geros valios. Tos geros valios aš nematau Biržų pašto įstaigoje, 
kuri bevelijo grąžinti man laišką ir sugurdinti korespondenciją 
dešimčiai dienų, o ne pigiai prirašyti vieton Biržų ap. - Rokiškio. 

Mūsų Centralei derėtų lengvinti susisiekimą, ne sunkinti 
visai netiksliais biurokratiškais formalumais. Kam jų? 


EKSKURSIJŲ CHAMIZMAS 


Jų, tų ekskursijų ir tų chamizmų, labai daug. Aš čia teužsi- 
minsiu vieną, būtent ekskursijas Sekminių pirmą (!) dieną. Kalė- 
dų, Velykų ir Sekminių pirmos dienos (kitos dienos nebešvenčia- 
mos) pačios šventosios, pačios kilniosios visiems krikščionims, 
nė vienos konfesijos neišskiriant. Nors truputėlį turįs krikščio- 
niškos dvasios, nors truputėlį dar turįs, pats nebepraktikuo- 
damas, bus džentlmenas ir nepanorės tyčia ar netyčia kliudyti 
tiems, kurie praktikuoja. Ir etika ir estetika jam neleis elgtis 
chamiškai toje vietoje, kur dangus susisiekia su žeme, didžiai 
miniai vienoje vietoje meldžiantis. 

Ekskursijų blūdas, pagavęs visą Kauną, varo jį galvatrūkčiais 
nemunais plaukti į laukus net ir pirmą Sekminių dieną. Tai daro- 
ma tiesiog „svadente diabolo“", pačiam šėtonui pakurstant, kaž- 
kokiu įnirtimu paprieštarauti Dievui. Liudytoja Vytauto bažny- 
čia, savo nelaimei stovinti pačioje garlaivių prieplaukoje. Kai ji 


+ 124. 


varpais skambina, gražiąsias giesmes gieda, kilnią prakalbą skel- 
bia, traukdama žmoneles į aukštybes, „sursum corda“?, penki 
šeši niekšų savininkų garlaiviai sustoja abipus bažnyčios su savo 
kapelijomis ir vienas už kitą garsiau spiegia ragais ir būgnais 
daužo, keldami tiesiog pragarinį triukšmą — dėl „kapeikėlės“, 
kad tik daugiau į save paviliotų ekskursantų, ir tai nuo 8 val. ryto 
iki pat 2 val. popiet! Vytauto bažnyčioje pamaldos nuo 10'/;— 
121/;. Nei maldavimai, nei grasymai nieko nepadeda: nei choras 
giedoti, nei pamokslininkas kalbėti negali. Argi ne šėtonas čia 
veikia, pakišdamas garlaivių savininkams bjaurią kapeikėlę?! 
Mielieji krikščionys! Būkite bent džentlmenai: išvažiuokite iki 
10 val. arba po pusiau pirmos, jei jau negalite tą dieną susilaikyti 
nevažiavę ir ateiti į bažnyčias! O nekrikščionis tegul administ- 
racija suvaldo ir bent per dvi valandi apsaugoja tikinčiųjų pamal- 
das. Juk yra tam tikras įstatymas, ir jis dar nenugriautas. 
Negali būti Dievo palaimos tokiai ekskursijai ir džiaugsmo, 
kai tai daroma skriaudžiant kitus, užgaunant jų jausmus. 
Liaukitės! 


LIETUVAI PAGRAŽINTI 
DRAUGIJA REMTINA 


Laukiame Lietuvai pagražinti draugijos dienų. Tos draugijos 
reikšmė Lietuvai jau dabar labai žymi ir gali pasidaryti itin di- 
delė daugeliu atžvilgių. Kas to nemato, kad kultūrintis turime, 
kad mūsų rėdybos reikalingos švaros ir dabos, o miesteliai mies- 
tiškos tvarkos, reguliacijos ir apmedžiavimo. Visa tai lietuviai 
mėgsta ir skyrium daro; bereikia jų pastangos suvesti į vieną, 
duoti joms bendra kryptis, ir mūsų miesteliai ims rodytis vieno 
burmistro aptvarkyti, o čia bus paveikusi L. p. draugija. 

L. p. dr. ir valstybės administracijoje jau turi savo vardą, pozi- 

"Ciją ir reikšmę, jei tai draugijai globoti pavedami ištisi valstybės 
žemių plotai, kurie turi istorinės reikšmės. Ir dr. pareiškė tuo 
atžvilgiu nemaža uolumo, kaip va pernai Veliuonoje!. 

Tačiau didžiausios svarbos L. p. dr. yra auklėjant jaunuo- 
menę, kurią iki šiol į grožę, į tvarką, į žaliumų mėgimą telenkė 
vienas pats tautinis jos instinktas. Bereikia padaryti jaunimas 
švelnumo ricieriais, kad priprastų augmeniją ir gyviją mylėti ir 
globoti net tie vaikesai ir žmonės, kurie tebėra laukiniai, kuriems 
tebeniežti nagai, praeinant pro augmenį, nuplėšti jam šakelę, 
kaptelėti su kirviu į žievę, nulaužti viršūnę, nuskabyti žiedus ar 
dar blogiau - kuriam kelių dešimtų metų ąžuolui ar kitam nubie- 
lyti luobą per ištisą metrą, kad medis nebepajėgtų užtraukti 
žaizdos ir žūtų. Tos žievės barbarui reikėjo rūgščiai pasidaryti; 
jos galėjo aptiekos sandėlyje gauti už centus, o žalos padarė už 
šimtus litų. Pav., Aleksoto šlaitai. 

Vokiečiams išėjus iš Kauno, jie paliko vieną labai gražų ir jau 
didelį kaštaną kerčioje Dominikonų bažnyčios Prezidento gat- 
vėje užveržtą viela - buvo prie jo pririšę telefono stulpą. Per 
dvejus metus aš jį su didžiausia širdgėla ir net pasibjaurėjimu 
sekiau, kaip pavasario sultys nebepasiekia viršūnės ir vainikas 
ima tiesiog bjauriai nykti, lapai ir žiedai darosi lyg apipelėję ir 
nebepilni. Pagaliau kažkas pasigailėjo šio barbarų inkvizicijos 
kankinio ir nukirto jį. Prie šito medžio kankinio aš nemokėjau 
prieiti. Bet kai Palangoje tokį pat medį kankinį išvydau ties Romeo 
ir Julijos vilomis, aš tuojau pasispyriau namo, atsinešiau reples ir 
veržusias medį vielas atsukiojau. Dabar tas medis gražiau auga, o 
aš esu medžių užjautėjas, L. p. dr. narys nuo pat jos įsisteigimo. 

Tai tik vienas pavyzdys, kaip draugija auklėja žmogui būdą. 
Tokių pavyzdžių dr. galėtų daug parodyti. Taigi, piliečiai, pa- 
remkite dr. pastangas, gausiai stodami jos nariais. 

L. p. dr. yra Pabaltėje originalė: kaimynai estai ja gėrisi ir — 
mokos. Tai mokėkime vertinti tai, ką ir svetimieji vertina. 


GEGUŽĖS MĖNESIO CHAMIZMAI 


Gegužės mėnuo - įdomiausias mėnuo. Bundanti gamtos gy- 
vybė visus intriguoja; ištroškę žaliumo vaikai ir paaugę būrių 
būriais bėga į laukus žaliumu pasidžiaugti; tai labai natūralu ir 

gražu. Dievo kilimėlis visiems patiestas - braidyk, ritinėkis, 
skinkis gėlelių — pievelė turtinga. 

Tačiau reikia nuovokos, nereikšti visai neprotingo egoizmo. 
Kur gražumo yra maža, nereikia ir tą patį tuojau sunaikinti, kad 
nei sau, nei kitiems jo nebeliktų. Kalbu apie krūmus. Jų Kauno 
apylinkėje visai nedaug, o kiekvienas ekskursantas rūpinasi 
prisilaužti po visą glėbį lapuotų šakų, kur matosi bent vienas 
žiedelio pumpuras. Šitie pumpurai vandenyje nebeišsprogsta; 
ypačalyvų pumpurai. Tai per metus nabago medelio sukrautas 
žiedas nueina niekais, niekam džiaugsmo nepadaręs. 

Pačiame mieste, ypač Vytauto b. šventoriuje, negalima apginti 
nuo vaikų krūmelių ir dviejų alyvų - viskas nuglodoma ir dar su 
pasityčiojimais. Laukinių vaikai, net širdį sopa. Ką gi čia tu žmo- 
gus pagražinsi, kai tokia nepagarba pagražinimo darbui reiškiama. 

Ekskursijų vedėjai, krikščionys ir žydai! Malonėkite suvaldyti 
savo vedamas minias - neleiskite vaikams laužyti medelių šakų! 
Tegu tenkinasi gėlėmis iš pievų. 

Mokytojai! aiškinkite augmenų pagarbos reikalą, — juk tai 
dailina širdis. 


DĖL LIETUVIŲ-ŠVEDŲ VIENYBĖS 


Pereitais metais Stockholme mūsų atstovybės pastangomis 
yra susidariusi Švedų-Lietuvių draugija geriems dviejų valsty- 
bių santykiams palaikyti. Netrukus Kaune tų pat 1925 m. lapkr. 
22 d. susidarė Lietuvių-Švedų draugija. Draugijos statutas įre- 
gistruotas š. m. sausio 16 d. Steigėjais pasirašę: agronomas Juozas 
Tūbelis, teisininkas profesorius Petras Leonas, dailininkas Anta- 
nas Žmuidzinavičius, komersantas Petras Janulaitis! ir docentas 
kan. Juozas Tumas. Jie gi sudaro ir Draugijos valdybą. 

Š. m. vasario 16 d. Švedų-Lietuvių draugijai švenčiant Lie- 
tuvos Nepriklausomybės šventę, Lietuvių-Švedų draugija pa- 
siuntė į Stockholmą du savo atstovus: agronomą VI. Zubovą ir 
operos solistą Aleksandrą Kutkauską?. Per gausingus posėdžius 

agr. VI. Zubovas skaitė apie mūsų ūkio ir pramonės dalykus ir iš 
bendrojo agronomijos mokslo disertaciją. Mūsų giesmininkas 
per banketą dainavo draugams švedams lietuvių dainas, o pas- 
kui gastroliavo Stockholmo operoje. Švedų šventė Lietuvių- 
Švedų draugijos Kaune švenčiama birželio 6 d. Ryšy su ta švente 
Lietuvių-Švedų draugija Kaune šaukia savo nepaprastą visuo- 
tiną susirinkimą. Susirinkimas įvyks vienoje Kauno kino salių, 
kur, be draugijos reikalų svarstymo ir pranešimų, bus demonst- 
ruojama Švedijos pieninių mašinų Baltic fabriko kino filma. 

Be to, kasmet Stockholme esti ūkio parodos, į kurias Švedų- 
Lietuvių draugija kviečiasi lietuvius svečiais. Pernai niekas ne- 
nuvažiavo. Šiemet rengiama lietuvių ekskursija Švedijon birželio 
10-20 d. Programa sudaryta vienuolikai dienų. Visas kelionės 
išlaidas atvažiavus Stockholman ir iki išvažiuojant iš ten, maistą 
ir nakvynę, užmoka Šv.-Liet. dr. Nuvažiuoti labai patogu garlai- 
viu iš Rygos. Programoje stovi Švedų ūkio ir gyvulininkystės, 
pieno ūkio ir fabrikų, karaliaus rūmų, laukų, landšaftų, geležies 
kasyklų, mokslo ir meno centrų parodymas ir parodos. 

Sena Švedų valstybė, vienatinė per visą tūkstantį metų nema- 
čiusi jokios priešų invazijos, nekieno neardoma, o patogiausioj 
geografinėj padėty būdama, nuosekliai žengė pirmyn kultūroje ir 
šiandien stovi eilėje pačių šviesiųjų pasaulio valstybių. Ūkininkas, 
pramonininkas, pirklys, menininkas, gamtininkas, inžinierius, 
mokslavyris tyrėjas čia gali rasti tokių dalykų, kad ilgą laiką ne- 
panorės nuo jų atsitraukti. Mums reikia daug mokytis ir iš pačių 
gerųjų šaltinių. Švedų šaltiniai gi tikrai gerieji. O pats švedų tak- 
tas ir aukštoji politinė ir pilietinė jų etika pavergia ir imponuoja. 


ASMENŲ VARDŲ TRANSKRIPCIJA 
LIETUVIŠKAI 


Šiuo klausimu „Tiesos Kelyje“ jau yra rimtai išsitarę: 1925 m. 
Nr. 1 gerb. kan. J. Laukaitis ir 1926 m. Nr. 3, 168 p. gerb. kun. 
B. Pelaitis!. Šis mano raštas tik papildys anų dviejų raštus, nes 

nesutikti su jų įrodymais nėra reikalo. Vienas kitas skirtingas 
mažmožis bus tik sprendėjams medžiaga. 

O sutvarkyti asmens vardų rašymas seniai reikėjo. Ir negana 
susitvarkyti: asmens vardų transkripcija lietuviškai - dar yra 
gera dirva net kūrybai. 


Krikščionybė, nešdama „barbarų“ tautoms graikų ir romėnų 
kultūrą ir civilizaciją, atnešė joms ir krikščioniškus vardus, kurie 
pakeitė tautiškuosius. Savindamos graikų ir romėnų vardus, 
„barbarų“ tautos kiekviena savaip kraipė juos, destis kaip to 
reikalavo jų kalbėjimo mechanika. Dar kebliau, kad jie teko krai- 
pyti ne vieną kartą. Romėnai, graikų kultūros paveldėtojai, jų 
vardus prisitaikino; lenkai, romėnų kultūros paveldėtojai, jų 
prisitaikintus sau prisitaikino; lietuviai, iš lenkų paveldėję vaka- 
rų, romėnų, kultūrą, lenkiškai prisitaikintus sau prisitaikino, ir 
kai mūsų krašto kuriam laikui paveldėtoja Rusija norėjo „lietu- 
viškuosius“ vardus savotiškai rašyti, mes jau smarkiai protes- 
tavome, lyg tai būtų buvę mūsų įžeidimas, mūsų turto gadi- 
nimas: sk. 1896 m. Nr. 3 „Tėvynės Sarge“ mano straipsnį „Kaip 
reikia rašyti lietuviškieji vardai?"? („Žemaičių Konsistorijos įsa- 
kymas“), už kurį vyskupas Paliulionis? kuo tik mane iš rūbų 
neišvilko, kam aš žiauriai gyniau lietuviškąją vardų transkripciją 
net rusiškoje kalboje, pradėtą Plungės vikaro Pr. M. Urbonavi- 
čiaus“, ir griežtai neigiau rusiškąją, kurios buvo pareikalavęs 
Rusų svetimųjų tikėjimų departamentas. Aš, griežtai atmesda- 
mas „Ivanus, Osipus“, tiek laimėjau, jog paliko nusistatymas 
lietuvių vardus rašyti kuo arčiausia lotynų tarimui. Šita tradicija 
taip ir liko: iš bažnytinių užrašų išnyko Ivanai, bet išnyko ir 
Jeržai, liko Joann, Josif, Georgjj. 

Tradiciją, kad lietuviai betarpiškai derintų sau lotyniškuosius 
vardus, patvirtino ir šių dienų Lietuvos episkopato suredaguo- 
toji Visų Šventųjų litanija; ji paskelbta „Tiesos Kelio“ 1925 met. 
Nr. 4. Visų Šventųjų litanijoje paminėtujų vardų transkripcija 
yra tad mums charakteringa ir privaloma; į ją nusižiūrėdami, 


+ 129. 


turime ir kitus vardus tarti kuo panašiausiai lotyniškam tarimui, 
o nejų kraipymui lenkų ar rusų. 

Mūsų klasikas doc. M. Račkauskis" š. m. „Lietuvos“ Nr. 83 tai 
dar sykį patvirtino, vengdamas rusų kalbos įtakos. Jis sako: „Da- 
rant graikiškų tikrinių vardų lietuvišką transkripciją, būtų teisinga 
kreipti dėmesį ne į graikišką šaltinį, bet į lotynišką“. Ir duoda pa- 
stovesnės lietuviškų tikrinių vardų transkripcijos pagrindus (žr. 
jo formulavimą). Pavyzdžiais: 1) Sulla - Sula; 2) Brutus - Brutas; 
3) Horatius - Horacijus; 4) Caesar - Cezaris, Cicero - Ciceronis; 
5) Archimedes - Archimedis, Sokratis, t. ir t. (ne Cezaras, So- 
kratas). 

Tikrinių vardų lietuvinimo principas tad aiškus. Bet čia atsi- 
randa kitokių keblumų, ir jų nemaža. Vidaus Ministerija rimtai 
yra susirūpinusi, kaip čia išbridus iš tų keblumų. Keblumus štai 
kas sudaro. 

Minėtojo vardų lietuvinimo būdo Bažnyčia laikosi savo pa- 
maldose ir laikėsi savo daromuosiuose gimimų, mirimų ir mo- 
terystėn jungimų aktuose. Tačiau tie patys dokumentuose varto- 
jamieji vardai ad profanum usum“, kasdieniame jų vartojime, 
familiariškai, yra įvairiai trumpinami: aukštaičių kitaip, žemai- 
čių kitaip, suvalkiečių kitaip, dzūkų vėl kitaip. Taip Juozapas 
virsta Juzu, Joze(i), Juozu, Baltramiejus - Baltrum, Laurynas — 
Lauru ir Raulu, Liudvikas - Liudu, Liudvikulia, Domininkas — 
Damu, Damulių; slavų vardai taip pat: Kazimieras - Kaziu, Ka- 
zeliu, Ladislovas - Vladu, Ladžiu. Šitie pernelyg sulietuvintieji 
vardai paskutiniuoju tautinės kultūros įsigalėjimo laiku ėmė vis 
dažniau brautis į aktų knygas, įnešdami nemaža chaotingumo 
ir net juridinio keblumo, kada vieno dokumento Vladislovas 
reikia tuo pat asmeniu laikyti su kito dokumento Ladislovu, 
trečio Vladu, ketvirto Ladžiu, t. ir t. 

Keblumą padidina nacionalizmas, atminęs, jog ir grynai tau- 
tinių vardų mūsų turėta; vienus vardus išlaikė mums istoriniai 
dokumentai ir tradicijos, kitus pavardės, kuriomis vardai buvo 
virtę, dar kitus kūrė patys tėvai labai natūralia teise: padariau 
žmogų, galiu padaryti jam ir vardą (nuo gerb. St. Šilingo? beta- 
riant). Dėl šių prasimanymų ėmė kilti konfliktų su dokumentų 

darytojais ne tik dėl nemokėjimo kaip parašyti (Laimė - Laimu- 
tė - Laumė), bet ir dėl įvedimo „pagoniškojo“ elemento į sakra- 
mentų šventenybes. 

Pagaliau dar visai nepaliestas klausimas, kaipgi vienodžiau 
lietuvinti slavų vardai. 

Vidaus reikalų ministerijos Tikėjimų referentas perniai surašė 
iš Breviarium Romanum (iš privalomosios kunigų maldaknygės) 
pakenčiamiau lietuvių ausiai skambančius lotyniškus vardus ir 
kreipės į gerb. kalbininką prof. Joną Jablonskį patarimo, kaip čia 
suvienodinus juos dokumentų transkripcijoje. Prof. Jablonskis 
kreipės į kunigus, kurie susiduria su žmonėmis, žino jų paprotį 
ir daro jiems dokumentus: į vieną pažangesnį, būtent į mane, į 
antrą konservatyviškesnį, būtent į pralotą kleboną Povilą Janu- 
ševičiųs. Aš perredagavau referento patiektąjį vardyną, pral. 
Januševičius padėjo savo pastabas, ir visa tai aš referavau Kata- 
likų Mokslo Akademijai per vieną jos susirinkimą. Dalyvavo 
abudu žemaičių vyskupu: J. E. Pr. Karevičius ir J. E. J. Skvireckas, 
ir Lietuvos Universiteto profesoriai: Pr. Būčys, Al. Dambrauskas, 
Bl. Čėsnys, St. Šalkauskas, M. Morkelis ir Pr. Penkauskas“, vadi- 
nas, kunigai ir pasaulietis. Per šitą susirinkimą sprendėme šiuos 
lietuviškų tikrinių vardų principus. 

Bendrąjį principą jau yra davęs Lietuvos episkopatas minėto- 
je Visų Šventųjų litanijoje; to principo ir reikia laikytis, sudarinė- 
jant bet kurius oficialius dokumentus, kad nebūtų prieštaravimų 
ir juridinių keblumų. 

Visoki dokumentų vardų trumpinimai, kaip kur paprasta, 
yra leistini visur kitur, tik nę gimimo, vedimo ir mirimo doku- 
mentuose: Juozapas gali sau būti Juozas tarnybiniuose sąrašuo- 
se, vizitinėse kortelėse, užsienio ir vidaus pasuose, literatūroje, 
namų buityje, išskiriant aukštą dvasišką ar pasaulišką būklę, 
kada autoritetui ir pagarbai netinka familiariški trumpinimai; 
vyskupams, prezidentams netinka vadintis Pranais, Juozais. 

Prof. St. Šalkauskas šiuo klausimu pareiškė atskirą savo nuo- 
monę. Graikiškai lotyniškų ar slaviškų vardų trumpinimas jau 
esąs įvykęs faktas; jį jau sudarė lietuviškos kalbos fonetika. Vysk. 
Skvireckas įrodinėjo jam, kad vardų trumpinimai esą nedaugiau 

kaip vulgarizmai, familiariškumai, kartais net arogancija, tai 
privalomi rimtam reikalui negalį būti. 

Pral. Januševičiaus nuomone, vardų trumpinimai neleistini 
esą jokiuose dokumentuose, kurie turi bent kurios viešos reikš- 
mės. Tai griežtai privatus kalbos dalykas. 

Šiam keblumui sumažinti tinkamiausia būtų sulietuvinus 
graikiškai lotyniško vardo prasmę, ne jo transkripciją ar tarimą, 
kaip tai daro lenkai ir kitos tautos: Deodatus pasidarydami Boh- 
dan, Teofilius - Boufal (Bohuchwal), Felix - Szczęsny, t. ir t. Šitų 
gerai pasisavintų vardų mums nėra rimto reikalo netinkamai iš 
lenkų savintis, kad mes patys iš pirmosios žodžio prasmės gali- 
me pasidaryti grynai lietuvišką žodį, reikia tiktai žinoti graikiš- 
kai lotyniško vardo prasmė. Mes turime keletą priesagų; jas 
nurodo prof. Jablonskis: enis, inis, uolis ir k., kuriomis iš daikta- 
vardžių ir būdvardžių galime pasidaryti gražios reikšmės kitų 
daiktavardžių: iš pėsčias — pėstenis, iš gražus — gražuolis, iš 
laukas - laukinis (žvėris). Čia pat stante pede'? Akademijos na- 
riai prisakė man daugybę vardų, iš kurių galima lengvai išsivers- 
ti vardų, kur kas dailiau, mieliau skambančių lietuviškai ausiai. 
Blanka reiškia: balta, tad gali būti Baltutė, Baltuolė (yra pavardė: 
Baltinas). Bona - gera, tad Gerutė; Fabia - pupa, Higinus - Svei- 
kutis, Sveikenis (zdoroviak?), Hilarius — linksmas, Linksmutis, 
Linksmuolis, Justus - teisus, Teisutis. Graikiškai Georgius, loty- 
niškai Agricola, lietuviškai būtų Žemdirbys, Žemkelys (dirvonus 
kelti, žemę plėšti, gyventi). Ireneus — Šviesuolis, Klara — Skais- 
tuolė, Skaistutė. Chrysostomus — Auksaburnis, Auksakalbis, 
Kalbenis (orator). Lasarus - Varguolis, Longinus - Ilgūnas, Ilgu- 
tis, Maximus - Didžiulis, Macarius - Benedictus būtų Laimutis, 
Melania - Giedrė, Giedrenė, Giedrutė. Rusų Liubov - Meilutė, Na- 
diežda - Viltis. Nicolaus - Nugalėtojas, Modesta - Kuklutė, Pas- 
chalis - Velykis, Pelagia - Jūratė, Primus — Pirmutė, Pirmuolė, 
Pirmonė, Severus - Smarkenis, Smarkutis, Steponas — Vainikius, 
Teofilus - Dievmylys, Sophia - Išmintė, t. ir t. be galo. 

Kiek čia kalbos žinovui kūrybos! Reiktų tik pasisaugoti, kad 
pasidarydami vardą, nepasidarytume kokio nieko, kurio kalbos 
dvasia ir jos įstatymai nepateisins. Tokių niekų mes itin gerai 

mokame prisidirbti, „betaisydami“ senovinę savo kalbą. Antra 
vertus, joks griežtas dvasiškis konservatorius nieko negalės pa- 
sakyti prieš Jūratę - Pelagiją, kuri laiko jai paskirtą minėjimo 
dieną Martyrologiume"!, toje jūroje vardų, kurie užima 118 pusla- 
pių. Ir dabartinį dvivardžių kerėbliškumą ir beprasmingumą - 
Magdalena - Ona, Jurgis - Petras pakeistų itin gražūs keimariai: 
Jūratė - Pelagija, Danguolė - Celestina, Gražinė - Pulcherija, t. ir 
t. Joms ir vardadieniai lengva nustatyti. 

Prof. Dambrauskas malonėjo man patiekti keliolika dešimtų 
vardų vertimų; žadąs ir daugiau išversti, kurie tik bus tiksliai 
parodyti reikalui. Ir Rygos „Naujas Žodis“? 1925 m. Nr. 15, 16, 
17, lyg numanydamas kalbamąjį reikalą, yra davęs aiškinimų: 
„Ką reiškia mūsų vardai?“ Nors jo aiškinimais ne visada gali 
patikėti; sakysime, Birutė jam reiškianti tą patį, kaip ir Brigyta — 
spindanti; o prof. Būgai Birutė reiškė - smulkutė. Dambrausko 
ir „N. Žodžio“ medžiagą aš gale suvartosiu. 

Svetimo žodžio prasmė sulietuvinti yra tiksliau ir tuo atžvil- 
giu, kad nuosekliai sulietuvinti transkripcija dažnai esti visiškai 
negalima arba dažnai reikia nuo susidarytojo principo nutolti, 
atsižvelgiant į tai, kad vardas lietuviškai ausiai skambėtų pado- 
riai ir nekerėbliškai. Sakysime, kaip lietuviui pasielgti su garsu 
f? Ji, žinoma, yra palaikytina visur, ypač rečiau vartojamuo- 
siuose, ne taip seniai į mūsų papročius įsibrovusiuose varduo- 
se: Ferdinandas, Alfredas. Kiti tačiau sako, tuose varduose, kurie 
jau savaime sulietuvėjo, jau galima esą f pakeisti mūsiškąja p: 
Alponsas (svėdasiškiai sako: Alpensas, kad / skambėtų minkš- 
tai), Adolpas (Adolpa), su minkšta /. Pral. Januševičius reika- 
lauja f radikaliai panaikinti, į nieką neatsižvelgiant, ir rašyti: 
Zopija, Perdinandas, Alpredas, Epremas ir k. Su tuo sunku su- 
tikti. Jau geriau iš Martirologijos visai neimti tų vardų, kurie yra 
lietuvio ausiai nepakenčiami ar juokingi, kaip Abedechalas ir 
kt. Yra ir daugiau keblumų lietuvinant transkripciją. Laikantis 
principo viską imti iš lotynų kalbos tarpininkės, reiktų rašyti 
Zofija, tuo tarpu mes jau palinkome prie graikiškojo tarimo su s. 
Ir vis labiau linkstame į graikus, kai reikia rašyti enkiklopedija, 
arkivyskupas, Kikeronis. Dėl paties Cezario prof. Būčys sako: 

Cezar esąs lotynų žodis iš caedere — kirsti, reikštų: Kirstukas, 
Kirtikas; graikai jį iš lotynų pasiėmę ir pasidarę sau Kesarį. Tad 
reikią rašyti lotyniškai. Vyskupas Skvireckas gi mato čia gryną 
graikiškumą ir pataria rašyti Kesariu ar Kiesariu. Paulius, anot v. 
Skvirecko, tegalįs būti lietuviškai: Paulas ar Povilas, bet nieka- 
dos Paulius, kaip ne - Petrus. O prof. Dambrauskas jam parodo 
lietuviškas pavardes, išdygusias iš Pauliaus: Paulionis, Pauliu- 
kas, Pauliukonis. Šis dalykas Visų Šventų litanijoje jau išspręs- 
tas; rašome — Povilas. Išspręstas ten pat ir rašymas: Matas at- 
skirti nuo Motiejaus, Tadas ir Tomas; lenkiškųjų tarimų niekur 
varduose nebevartojame. 

Kaipgi pasielgsime su grynai tautiškaisiais, neverstiniais, 
vardais? Vaikų krikštytojai, kurie neprieštarauja tėvams, kai jie 
pramina savo vaikus istoriškaisiais, jau priprastais vardais: Vy- 
tautas, Algirdas, Kęstutis, Gražinė, Danutė, Alduonė, o priešta- 
rauja ir net nesutinka krikštyti naujesniais: Gražutis, Saulenė, 
Danguolė, Raminta, Rimutė, Gražvydė, Laimė, Gailutė, Gintau- 
tas, Rasa, Rusnė, Lilia ir k. p., elgiasi nenuosekliai. Viena, jie 
nežino, ar tikrai to vardo nebuvo šventojo; gal buvo, tik kita 
kalba jis buvo šaukiamas; o antra, ir tai svarbiausia, Katalikų 
Bažnyčios kanonai niekur to nedraudžia; nėra nė vieno griežto 
paragrafo, kurs verste verstų krikštyti vienais krikščioniškaisiais 
vardais. Bažnyčios disciplina tame dalyke nėra griežta; ji tik 
rekomenduoja krikščioniškąjį vardą, bent pridėti jį pirmuoju prie 
tautiškojo, „pagoniškojo“, tačiau nusileidžia, kai kas griežtai 
pareikalauja tuo vienu tautiniu vardu pakrikštyti. Prof. Būčio 
nuomone, nėra reikalo drausti ir priešintis tautiniam krypsniui 
prasiminimo dalyke, bet nėsą reikalo ir tyčia nutolti nuo bend- 
rojo krikščioniškumo: nereikią dauginti skirtumų tarp įvairių 
tautų katalikų - pasivadinimuose. Nors kanonai to primygtinai 
nereikalauja: kas nesutinka, tam nusileidžia, vis dėlto sektini esą 
vokiečiai, anglai ir amerikonai katalikai, kurie be šventojo vardo 
neapseina, nors ir tautinį deda: Johann Vilhelm. Amerikonai 
dvivardę, keimarinę sistemą yra griežtai pasisavinę, tik krikščio- 
niškąjį vardą rašo ištisą, o tautinį viena raide, paprastai vartojant: 
John C. Rockefelier. Taip katalikai sutaikina religinį ir tautinį 

patriotizmą. Kas kita protestantai. Vilsonas vadinosi Woodrow 
(vudro) - Malkų Krūva. 

Pral. Januševičius, nusileisdamas „gražiesiems, istoriškiems“ 
vardams, nepataria bepramanyti naujų, nes ir šventųjų esą už- 
tektinai. Prie tų „istoriškųjų, gražiųjų“ aš priskirčiau ir anuos 
dvikamienius vardus, kurie per ilga pavirto mūsų pavardėmis; 
jais labai tinka krikštytis: Gintautas, Tautvilas, Mylmantas, Mant- 
vilas, Vidmantas, Daumantas, Daukantas, Rimvydas, Arminas, 
Butautas, Byrantas, Daubaras, Vimbaras, Sirtautas. Jų yra labai 
daug ir labai gražiai skambančių. 

Su slavų vardais mažiau ceremonijų. Jie mums svetimesni, 
vėlyvesni, mažiau reikšmingi šventumui, pagaliau jie šiuo laiku 
visai nebe madoje. Tai jų visai nebevertėtų vartoti: kam jie, kad 
mes turime galybes savųjų ir lotyniškųjų? Ypač nebėr vietos mu- 
myse tiems vardams, kurių nėra kalendoriuose; Vanda, Ludomir, 
Ludmita, Bogumila ir kt. yra lietuviams tiesiog šlykštūs. Ne ge- 
resni ir visoki mirai, slavai. Boleslovas, Stanislovas, Bronislovas. 
Tačiau jei dar kas ypatingai būtų juos įsiskonėjęs, rašykime antroje 
žodžio dalyje, jei žodis dvikamienis, ar priesagoje 0 per a, a pero, 
pirmąją dalį palikdami taip, kaip slavai taria; kaip Stani-slovas ne 
Stonislovas, Broni-slovas ne Branislovas, Česlovas. Lotyniškos 
balsės nekeičiamos: Bernardas, ne Bernordas. Pral. Januševičius 
reikalauja ir slavų vardų rašybą taip pat griežtai išlaikyti, kaip ir 
lotynų, nieko nemainius nė antroje žodžio dalyje; tad: Stanislavas, 
Bronislavas. Tačiau tam pernelyg priešinga lietuviškoji fonetika. 

Galop apie moteriškuosius vardus. Vyriškųjų vardų mums 
ne badas; bereikia jie sutvarkyti. Pareiškę čia dar kūrybinį talentą 
ir rūpesnį, mes turėsime jų tiek įvairių rūšių, kad patenkins bet 
kurį reikalavimą. Kitoks moteriškųjų vardų reikalas. Graikiškai 
lotyniškųjų vardų lietuviai vartoja tiek maža, jog net nuobodu 
su vienomis Onomis, Barboromis, Uršuliomis. Jadvygos, Bronis- 
lovos šlykščios, Vandos neleistinos, o savųjų istorija mums pali- 
ko dar mažiau. Be to, ką tų vardų išbadėję lietuviai prasimano, 
be visokių Eglių, Skujų, ar ne geriau būtų vadintis visais vyriš- 
kaisiais vardais, kaip iki šiol tesivadinome tik kai kuriais vyrams 
ir moterims bendrais vardais: Jonas - Jonė, Petras - Petrė? Tai 

labai atatinka lietuviškai fonetikai: Antanas - Antanė, Anicetas 
(ar Aniketas, dar nesusitarta) — Anicetė, Anzelmas - Anzelmė, 
Augustas - Augustė, t. ir t. Pral. Januševičius čia reikalauja 2 
Augusta, Anzelma etc. Tačiau prof. Būga yra griežtai nustatęs, 
reikią rašyti su e galūne: Gražinė, Alduonė, tad ir Augustė. 

Kas kita: Faustinas - Faustina, Paulinas - Paulina, Augusti- 
nas - Augustina, Antaninas —- Antanina. Pr. Januševičius čia 
tebereikalauja kirčio vienodumo vyriškiems ir moteriškiems 
vardams: Albinas - Albina, Paulinas - Paulina. Bet tam prieš- 
tarauja lietuviškos kalbos faktas; mes tesakome: Paulina. 

Susirinkimo nuomonė skyrės tik dėl galūnės is: iš Fidelis bus 
Fidelė ar Fidelija, kaip iš Arkadijus - Arkadija, Andriejus - And- 
rieja (Januševičiaus: Andrėja), Aurelijus — Aurelija, Apolonijus — 
Apolonija. 

Šitos pastabos ir sekantis projektas yra tik mano surankiota 
lietuviškų vardų reikalui medžiaga. Nieko čia galutinai aš ne- 
sprendžiu, nei mane spręsti nėra kiti įgalioję: nei prof. Jablonskis, 
nei Katalikų Mokslo Akademija, kuri tik per vieną posėdį ir eks- 
promtu reiškė atskiras savo nuomones. 


II 


Ėmus rankioti Didžiojoje ir Mažojoje Lietuvoje vartojamus 
vardus, pasirodė, jog nėra galima griežtai laikytis surašytųjų I 
dalyje šio straipsnio principų. 

1. Aš čia griežtai laikaus f rašybos, tačiau kai kuriais atvejais 
lietuviai šitą svetimą fjau griežtai pakeičia savąja p: Pranciškus, 
Peliksas, Pilypas, Adolpa, Alponsas. Gal ir leistina rašyti dvejaip. 

2. Griežtai laikiaus lotyniškos c rašybos, tačiau vis dažniau 
aptinkame lietuvius siekiant pirmojo, graikiškojo vardų šaltinio, 
nebežiūrint kultūros tarpininkės lotynų kalbos ir tariant: Kip- 
rijonas, Kirylas, Akakijus, Kirinas, Maurikijus. Gal ir čia leistina 
dvejaip, kaip kas nori. Gal tai rusų tarimo reminiscencija: jie gi 
buvo betarpiškoje graikų kultūros įtakoje. Pridėk čia Sofiją. 

3. Griežtumui kliudo ir tai, kad mes vardų skolinomės ne iš 
vienų graikų per romėnus, bet ir iš senovės britų, senovės žydų, 
senovės germanų ir kiek prancūzų. Slavų vardus aš čia visai 
apleidžiau, be vieno kito. Mums jie nedera. 

4. Teko nusileisti kai kuriems kitiems lietuviškumams nedve- 
jojant, kaip va: Mikalojus, Baltramiejus. 

5. Račkauskio taisyklė reikalauja, kad rašytume: Leonis, Pla- 
tonis, Sokratis, o lietuvių fonetika pasidarė: Leonas, Platonas, 
Sokratas, Benonas. 

6. Vartodamas f, nors dėl to, kad lietuvių fonetika išlaikė nors 
vieną — fe, aš niekur nepavartojau h ir ch; h visai iškrinta, ch 
pavirsta k; h vertimas 2 bene bus slavų darbas. 

7. Kur ne kur bandžiau duoti vardo reikšmę, kad suinteresuo- 
tieji lietuviai pabandytų juos išsiversti lietuviškai. Tam tikslui 
turime gražių sufiksų: inis, enis, uolis, ulis, utis, ele. Prof. Damb- 
rausko nuomone, iš būdvardžių su utis galima padaryti bet kuris 
vardas. Agapijus — Meilutis, Agnietė - Skaistutė, Akucijus — Aštru- 
tis, Alfredas —- Ramutis, Rimutis, Alicija - Kilnutė, t. ir t. Kai ku- 
riems griežtai atitinka daiktavardžiai: Vitė - Gyvė, Kordulė - Šir- 
delė, Akvilis - Erelis, Antanina, Florentina - Gėlė, Anatolija - Aušra, 
Asterijus - Žvaigždikis, Žvaigždė, Editė - Laimė, Fabija - Pupa, 
Anatolijus — Rytas. Kitiems atatinka mūsų pavardės: Amatus, 
Amandus - Mylimas, Longinas - Ilgūnas, Maksymas - Didžiulis. 
Iš kitų kitaip: Eulogijus - Gudruolis, Ernestas - Rimtenis. Kitiems 
labai tinka ištisinis būdvardis: Felicita - Laiminga, Filomena - 
Mylima. O Fulgencijus - Blizgis, Ireniejus — Taikius, Irena — Ra- 
mybė, Martynas - Kareiva, Juvencijus — Jaunius, Leonas - Levas, 
Melanijus - Juodainis, Onoratas - Garbenis. Šaulė, Titė, Serafina - 
Liepsnelė, Steponas - Vainikas. Gali būti begalės itin gražių lietu- 
viškai krikščioniškų vardų, daug gražesnių už iš piršto laužiamų 
prasimanymų, kurių nei logika, nei kalba nepateisina. Reikia tik 
susekti visa čia bent duodamų vardų kilminė reikšmė ir rašyti 
dvilypiškai, kad būtų žinomas vardadienis. Kas taisys vardyną, 
gaus kalendoriaus dienas pažymėti iš Martirologijos. 

Abundijus, Abundija - iš gausus. Adulpas (Adolfas), Adolfė - 
brolutis, laimė, pagalba. Adolfinas, Adolfina. Adomas, Adomė - 

raudonoji žemė. Adalbertas, Adalbertė. Adalbertinas, Adalber- 
tina. Adelė — kunigaikštytė. Agotas, Agotė - geras. Agatonas, 
Agatonė. Agapijus, Agapija - meilus. Agapitas, Agapitė. Agne- 
lis, Agnelė - avinėlis, avelė. Agnietė - skaisti, nekalta. Agripinas, 
Agripina. Akacijus, Akacija - neblogas. Akucijus, Akucija — ašt- 
rus. Akindinas, Akindina - be pavojaus. Akvilis, Akvilė - arelis. 
Albertas, Albertė. Albertinas, Albertina. Adalbertas, Adalbertė. 
Alfredas, Alfredė - ramus. Albinas, Albina - baltas. Aleksiejus, 
Aleksieja - gynėjas, padėjėjas. Aleksandras, Aleksandra - žmo- 
nių gynėjas, ginvyris. Alfonsas, Alfonsė - gerų norų. Aldonė 
(uo?). Alina. Alicija - iškilni. Almė. Alysė. Alydė. Algirdas, Algir- 
dė. Aloyzas, Aloyzė. Amandas, Amandė - mylėtinis. Ambra- 
ziejus, Ambrazieja - kvepiąs, saldus. Ambrazinas, Ambrazina. 
Amatas, Amatė - mylėtas. Amalija. Amelija - mylima. Anato- 
lijus, Anatolija - aušrinis, rytinis, Rytė. Antanas, Antanė - žydįs. 
Andriejus, Andrieja — vyras, drąsus. Anicetas, Anicetė - nenu- 
veikiamas. Antaninas, Antanina - žydįs. Anzelmas, Anzelmė. 
Anzelminas, Anzelmina. Anūpras, Anūprė. Anastazijus, Anas- 
tazija - prisikėlęs. Angelas, Angelė - angeliškas, malonus. Ansas, 
Ansė. Apolinaras, Apolinarė, Apolonijus, Apolonija. Artūras, 
Artūrė - drūtas, kovotojas. Arnoldas, Arnoldė. Arkadijus, Arka- 
dija. Arnulfas, Arnulfė. Asterijus, Asterija - žvaigždinis. Atana- 
zas, Atanazė - nemarus. Augustas, Augustė - prakilnus. Augus- 
tinas, Augustina. Aurelijus, Aurelija - auksinis. Augutis, Augutė. 

Bazylius, Bazylė — karališkas. Basė. Bazilydas, Bazilydė — 
karalaitis. Baltramiejus, Baltramieja — sūnus to, kurs sujudina 
vandenį, bangpūtys. Baromiejus, Baromieja. Barbora - kitatautė, 
svetima. Barulis, Barulė. Balbinas, Balbina. Beatus, Beata - šven- 
tas. B(ijelinis, B(i)elinė. Benediktas, Benediktė - palaimintas. 
Benignas, Benignė - malonus, gailestingas. Benjaminas, Benja- 
mina. Benonas, Benonė. Bernardinas, Bernardina. Berta - šviesi, 
garsinga. Bernardas, Bernardė. Blandas, Blandė - lipšnus. Blan- 
dinas, Blandina. Blažiejus, Blažieja. Blankas, Blankė. Birutė — 
smulkutė. Bona — gera. Bonifacijus, Bonifacija — gerai darąs. 
Bonaventūras, Bonaventūrė — laiminga ateitis. Brunonas, Bru- 
nonė. Braulas, Braulė. Brigyta. 


+ 138 - 


Cezaris, Cezarė - plaukais papuoštas. Celina —- dangiška, 
Danguolė. Celestinas, Celestina - Giedrius (pavardė). Celsas, 
Celsė - kilnus, garsus. Celerinas, Celerina — greituolis, Grei- 
čiūnas (pavardė). Cecilija - neprimatanti, akla, žliba. Ciprijonas, 
Ciprijonė. Cirinas, Cirina. Cirylas, Cirylė - ponulis. 

Damjonas, Damjonė - nuveiktas. Damazas, Damazė. Danie- 
lius, Danielė - Dievas yr teisėjas. Darata - Dievo dovana. Danutė. 
Deziderijus, Deziderija - geidžiamas. Digna - verta. Dionizas, 
Dionizė. Domicelė (Domitilė?) - jaunoji poni, marti. Domininkas, 
Domininkė - viešpatiškis. Donatas, Donatė - dovanotas. Doro- 
tiejus, Dorotieja. Dovydas, Dovydė. Drūsas, Drūsė. 

Editė - laimė. Eduardas, Eduardė - laimingas valdytojas, Sa- 
vukaitis (pavardė). Edmundas, Edmundė - laiminga ramybė. 
Elygijus, Elygija. Elena - skaisti, padori. Elzbieta (ž) - Dievo 
garbintoja. Eleonora - vaisinga. Elė. Elzė. Ertė. Eleuterijus, Eleu- 
terija - linksmutis. Ema. Emanuėlis, Emanuėlė. Emerikas, Eme- 
rikė. Emilijus, Emilija - lipšnus, mylimas. Enrikas, Enrikė - turtin- 
gas, didžponis. Engelgardas, Engelgardė. Epifanijus, Epifanija. 
Eraklas, Eraklė. Ermanas, Ermanė. Ernestas, Ernestė — rimtas, 
uolus. Ernestinas, Ernestina. Erazmas, Erazmė. Erikas, Erikė. 
Ertmanas, Ertmanė. Erbertas, Erbertė. Estera. Eterijus, Eterija — 
dausų, Dausinas (pavardė). Evaldas, Evaldė. Evelinas, Evelinė. 
Eufemija - gero būdo. Eufrozina — linksmutė. Eugenijus, Euge- 
nija — taurus, garbingai gimęs. Eulogijus, Eulogija - gudrus. 
Eulalijus, Eulalija - gražbylys. 

Faustas, Faustė - laimingas, džiaugsmingas. Faustinas, Fausti- 
na - Labutis (pavardė), laimingas. Fabijus, Fabija - pupa. Fabijo- 
nas, Fabijona — iš pupų, pupainis, Papaleikis (pavardė). Ferdinan- 
das, Ferdinandė. Felicita - laiminga. Feliksas, Feliksė - laimingas. 
Felicijus, Felicija. Felicijonas, Felicijona. Fidelis, Fidelė — ištiki- 
mas. Filypas, Filypė - mylįs arklius. Filomena - mylima. Firmas, 
Firmė — tvirtas. Florentinas, Florentina — žydinti. Florijonas, 
Florijona - žydįs. Flora - gėlė. Florencijus, Florencija. Fortūnatas, 
Fortūnatė — turtuolis, turčius. Franciškus, Franciškė - laisvas, 
prancūziškis. Friderikas, Friderikė — turtinga ramybė. Frydė. 
Fulgencijus, Fulgencija - blizgąs. 

Gabrielius, Gabrielė - Dievo galybė. Gabinas, Gabina. Galatas, 
Galatė. Galdinas, Galdina. Gamalijėlius, Gamalijėlė. Gasparas, 
Gasparė. Gaudencijus, Gaudencija —- džiaugsmingas. Gelazijus, 
Gelazija - juokdarys, juokingas. Gediminas, Gediminė. Geminas, 
Geminė - dvynys. Genovaitė. Geroncijus, Geroncija - senutis. 
Gervazas, Gervazė. Gerinas, Gerina. Germanas, Germanė. Gert- 
rūdė - (Gendrutė?). Getūlijus, Getūlija. Gystėnas, Gystėnė. Gotly- 
bas, Gotlybė. Gotfrydas, Gotfrydė. Grigalius, Grigalė - nesnaudęs. 
Gracijonas, Gracijonė — malonus. Grasildė. Gratė - grakštė. Gu- 
delis, Gudelė. Gulielmas, Gulielmė. Gustavas, Gustavė. 

Idė. Idalija. Ignotas, Ignotė - ugninis, karštuolis. Iginas, Igi- 
na -sveikuolis. Iliarijus, Iliarija - linksmas, džiaugsmingas. Iliu- 
minata - šviesuolė. Ildefonsas, Ildefonsė. Ildegardas, Ildegardė. 
Inocentas, Inocentė - nekaltas. Ipolytas, Ipolytė. Ipatijus, Ipatija. 
Irenė - taika, ramybė. Treniejus, Irenieja - taikus, Rimas (pavar- 
dė). Irmė. Ivonas, Ivonė. Izas, Izė. Izabelė - gražioji Izė. Izidoras, 
Izidorė - Izydos deivės dovana. 

Jacentas, Jacentė - jacento žiedas. Januarijus, Januarija. Jedvy- 
ga - kariaujanti (ne Jadvyga). Jenė. Jetė. Ieva. Jeronimas, Jero- 
nimė - šventavardis. Jonas, Jonė - Dievo malonė. Jokymas, Joky- 
mė — Dievo tvarka. Jokūbas, Jokūbė - nuveikiąs. Jolantė. Julijus, 
Julija - minkštaplaukė. Julijonas, Julijonė. Jūda, Jūdė. Jukundas, 
Jukundė - linksmas. Jurgis, Jurgė (Agricola) - žemdirbys. Justas, 
Justė - teisus. Justinas, Justina - teisingas. Juozapas, Juozapė - 
priaugimas, Daugys (pavardė). Juozapinas, Juozapina. Juoza- 
patas, Juozapatė. Juvencijus, Juvencija - jaunys, Jaunius (pa- 
vardė). 

Kazimieras, Kazimiera — taikos gadintojas. Kajetonas, Ka- 
jetonė. Karolis, Karolė. Karalinas, Karalina. Karinas, Karina. 
Kariaunas, Kariaunė. Katarina - šviesi, skaisti. Kamilė. Kasija. 
Kastantinas, Kastantina — tvarutis. Kandidas, Kandidė - žilas, 
Žilius (pavardė). Kalikstas, Kalikstė - gražiausis. Kęstutis, Kęs- 
tutė. Klaudijus, Klaudija. Klara - aiški. Kleofas, Kleofė. Klemen- 
sas, Klemensė - gailutis. Klementinas, Klementina. Kletas, Kletė. 
Klotildė. Koletė. Kordulė — širdelė. Konradas, Konradė — pata- 
rėjas. Konkordijus, Konkordija — taikutis. Kornelijus, Kornelija — 

raguotas. Kozmas, Kozmė. Kostancijus, Kostancija — tvirta, pa- 
stovi. Kastulis, Kastulė -— skaistulis. Kolumbas, Kolumbė - Ba- 
landis, Karvelis (pavardė). Kristupas, Kristoforas, Kristupė. Kris- 
pas, Krispė. Krispinas, Krispina. Kristinas, Kristina — Kristaus 
žmogus. Krizogonas, Krizogonė. Krizostomas, Krizostomė — 
Auksalūpis. Ksaveras, Ksaverė. Kvirinas, Kvirina. Kurtas, Kurtė. 

Ladislovas, Ladislovė. Laurė. Laurynas, Lauryna. Leonas, 
Leonė - levas, liūtas. Leonora. Leonardas, Leonardė - panašus į 
levą. Leonidas, Leonidė. Leontas, Leontė. Leontinas, Leontina. 
Leokadijus, Leokadija. Leopoldas, Leopoldė - liaudies apgy- 
nėjas. Linas, Linė. Libertas, Libertė. Ligorijus, Ligorija. Liud- 
vikas, Liudvikė - žmonių gynėjas. Liudgardas, Liudgardė. Ly- 
dija. Lozorius, Lozorė - sarguolis. Longinas, Longina - Ilgūnas 
(pavardė). Lotė. Luizas, Luizė. Lucinijus, Lucinija — šviesutis. 
Lukas, Lucė - miškas, Miškinis (pavardė). Lucijus, Lucija - šviesi. 
Lucijonas, Lucijona - šviesutis. Lucilas, Lucilė. Lucinas, Lucina. 
Lukanas, Lukanė. 

Makarijus, Makarija (Benediktas) - palaimintas. Makrinas, 
Makrina - Aukštuolis (pavardė). Maksiminas, Maksimina. Mag- 
dalena — iš Magdalės. Maksymas, Maksymė - Didžiulis (pa- 
vardė). Maksimilijonas, Maksimilijona. Malvina. Mamertas, Ma- 
mertė. Mansvetas, Mansvetė - jaukus, ramus. Mancijus, Mancija. 
Marcelas, Marcelė - kariautojas. Marcelinas, Marcelina. Mar- 
jonas, Marjona. Marijus, Marija — ponas, kartus. Marcijonas, 
Marcijona. Martynas, Martyna — kareivis, Kareiva (pavardė). 
Margaritė - žemčiūgas, perla. Matildė - garbinga poni. Matas, 
Matė. Matūrinas, Matūrina. Metodijus, Metodija. Menas, Menė. 
Melanijus, Melanija - juodas. Metė. Mykolas, Mykolė - vien tik 
Dievas. Mykalinas, Mykalina. Mikalojus, Mikaloja - nugalėtojas, 
Tautginas (pavardė). Milis, Milė. Minė. Myruonas, Myruonė. 
Modestas, Modestė - kuklus, nužemintas. Monika - atsiskyrusi. 
Montanas, Montanė - Kalnietis (pav.). Morta - karti. Morkus, 
Morcė. Motiejus, Motieja - Dievo dovana. Moricas, Moricė. Mo- 
siejus, Mosieja. Mucijus, Mucija. 

Napoleonas, Napoleonė. Narcyzas, Narcyzė. Narsas, Narsė. Na- 
talija - gimusi. Naujotas, Naujotė. Niolė. Nikodemas, Nikodemė - 

liaudies nuveikėjas. Niketas, Niketė — nugalėtojas. Norbertas, 
Norbertė. Norbertinas, Norbertina. 

Ona -- graži, maloninga. Onoratas, Onoratė - garbus, Garbenis 
(pavardė). Olimpijus, Olimpija. Ortensijus, Ortensija. Oskaras, 
Oskarė. Osvaldas, Osvaldė. Otilijus, Otilija. Otonas, Otonė. 

Palemonas, Palemonė - Ristutis (pavardė). Pankracijus, Pank- 
racija — visagalis. Paskalis, Paskalė — Velykis (pavardė). Para- 
monas, Paramonė. Paris, Parė. Paterijus, Paterija - tėvutis, Tė- 
veinis (pavardė). Patricijus, Patricija - tėviškis. Paulinas, Paulina. 
Paulilas, Paulilė. Pelagijus, Pelagija - jūrinis, Jūratė. Petras, Pet- 
rė — uola. Petronelė. Petronijus, Petronija (pavardė). Perpetujas, 
Perpetuja - amžinas, nuolatinis. Placydas, Placydė - patinkanti. 
Platonas, Platonė. Povilas, Paulė - mažas, Mažylis (pavardė). 
Polikarpas, Polikarpė - daugvaisis, Vaisgantis. Prakseda. Primas, 
Primė - pirmas, pirmuonė. Protas, Protė - pirmykštis. Prosperas, 
Prosperė. Protazas, Protazė. Probas, Probė. Pryskas, Pryskė. Pul- 
kerijus, Pulkerija - Gražys (pavardė), Gražinė. 

Rainelis, Rainelė. Raimundas, Raimundė. Rainoldas, Rainol- 
dė. Rainardas, Rainardė. Ramonas, Ramonė (ne Romanas). Ra- 
kelė. Ramutė. Rapolas, Rapolė. Remygijus, Remygija. Regina — 
karalienė. Rišardas, Rišardė. Robertas, Robertė. Rogelis, Rogelė. 
Rokas, Rokė. Romualdas, Romualdė. Rozalinas, Rozalina. Roza- 
lijus, Rozalija. Rožė. Rudolfas, Rudolfė. Rūfas, Rūfė. Rufinas, 
Rufina. Rustikas, Rustikė - sodietis. 

Sabas, Sabė. Sabinas, Sabina. Sabelis, Sabelė. Sagaras, Sagarė. 
Salemonas, Salemonė. Salvijus, Salvija - sveikutis. Salomėja. 
Samonas, Samonė. Sarmatas, Sarmatė. Saturninas, Saturnina. 
Saulius, Saulė, Saulenė. Sebastijonas, Sebastijona — šventutis, 
garbingas. Sekundus, Sekundė. Selmė. Servulis, Servulė. Seve- 
ras, Severė - smarkuolis. Severinas, Severina - nuožmus, šiurkš- 
tus. Sergijus, Sergija. Serafinas, Serafina - liepsnojantis. Sikstas, 
Sikstė. Simonas, Simonė — gandas, atsiliepimas. Silas, Silė. Sil- 
vestras, Silvestrė - miškinis. Silvanas, Silvanė. Simforijonas, Sim- 
forijona. Sigitas, Sigitė. Skolastikas, Skolastikė. Steponas, Ste- 
ponė - vainikius, vainikuotas. Sofija - išmintis. 

Tadas, Tadė - garbė. Talis, Talė. Tatijonas, Tatijona. Tarazijus, 


- 142. 


Tarazija - drąsuolis. Teodoras, Teodorė - Dievo dovana. Teklė - 
padarymas, nuveikimas. Teodozijus, Teodozija - dovana Dievui. 
Teofilius, Teofilė - Dievamylis, dievadraugis. Telesforas, Teles- 
forė - tikslutis. Teresė - iš žemės. Tertulis, Tertulė. Timotiejus, 
Timotieja - dievagarbis. Timonas, Timonė. Titas, Titė — kerš- 
tuolis. Tomas, Tomė. Torkvatas, Torkvatė. 

Ubertas, Ubertė. Ugonas, Ugonė. Uldė. Uršulė - meškaitė. 
Urbonas, Urbonė - mandagus, miestietis. 

Vaitiekus, Vaitiekė. Valentas, Valentė - sveikas. Valentinas, 
Valentina — sveikutis. Valerijus, Valerija — stipri. Valerijonas, 
Valerijona - stipras. Valteris, Valterė. Varas, Varė. Veras, Verė - 
tikras. Veronika — padedanti nugalėti (?). Vicentas, Vicentė - 
nugalėtojas. Vilimas, Vilimė (Gulielmas) - žmonių apgynėjas. 
Viktoras, Viktorė - nugalėtojas. Viktorija - nugalėjimas. Vikto- 
rinas, Viktorina. Virginija - mergina. Viras, Virė. Vitas, Vitė — 
gyvybė, gyvė. Vitalis, Vitalė - gyvutis. Vytautas, Vytautė. Vol- 
demaras, Voldemarė. Volfgangas, Voligangė. 

Zakarijus, Zakarija. Zamas, Zamė. Zenonas, Zenonė - dieviškas. 
Zenaidas, Zenaidė. Zenobijus, Zenobija — gyvutis, dieviško gyve- 
nimo. Zefyrinas, Zefyrina. Zigfrydis, Zigfrydė. Zitė. Zigmantas, 
Zigmantė - nugalėtojas. Zuzana - baltoji lelija. Zosimas, Zosimė. 


SUDRAUSTINA ŽYDŲ JAUNUOMENĖ 


Dėl įvykusių Kaune komunistinių ekscesų! tuo tarpu nėra 
dvejų nuomonių: „Lietuva“, „Lietuvos Žinios“, „Rytas“, „Echo“ 
yra vienodai juos pasmerkę. „Socialdemokrato“ dar neskaičiau, 
žydų laikraščių nepaskaitau, tai ir nežinau, ką jie pasakys, kaip 
savuosius pasmerks ar bent ramins. Mane tuo reikalu tegalėtų 
apšviesti mūsų pačių laikraščiai, tik ir jie žydų spaudos neseka, 
ir tai nedovanotina?. Žydai - lygiateisiai Lietuvos piliečiai; Lietu- 
voje jiems užtikrintos visos žmoniškos teisės ir ramybė; jie siekia 
labai plačios tautinės autonomijos. Ir visa tai yra tenkinama. Dėl 
to Lietuvos valstybė turi žinoti, ką ji tenkina ir ar tenkinamieji 

neša visas pilietines pareigas, — ar yra valstybei teigiamas gai- 
valas, nes jei būtų neigiamas, bet koks pataikavimas būtų poli- 
tinė nuodėmė, o laisvių platybė - absurdas. 

Ir iš viso tai žinoti itin pravartu šiuo metu, kada Lietuvos 
valstybė dar nėra sustiprėjusi, kada gi tėra statoma gangreit tų 
vienų etnografiškųjų lietuvių kaip tautinė valstybė. Lenkai ir 
„lenkai“ iš pat pradžių yra pareiškę tam sumanymui savo veto: 
amžindien nesutiksime, kad Lenkijos „folwark na pėlnocy'““ 
būtų lietuviškas! Ir to nuosekliai laikosi: miestuose ir kaimuose 
laikosi didžiausia panieka, užgaulingai koneveikdami lietuvius 
ir „jų“ valstybę. Vadinasi, visur atvirai skelbiasi Lietuvos valsty- 
bė esanti ne jų valstybė; jų valstybė kur kitur. 

Rusai ne komunistai to nesiskelbia, nes ir komunistinė Rusi- 
ja - ne jų valstybė; jie džiaugiasi, turėdami sau ramų kampelį, 
kur jie pagerbiami ir aprūpinami. Komunistai kas kita - jie atė- 
jūnai ir perėjūnai. Už savo centrų pinigus jie tą patį skelbs Lie- 
tuvoje ir visur, kur tik nori. 

Kai lenkai ekonomiškai žemės reformos paliesti pyksta, o 
rusai yra be geros išeities, Lietuvai itin svarbu žydų valstybinė 
nuotaika; jie nėra paliesti ir kitur nesiveržia; sionistų Palestina ir 
menka emigracija tenai vieni niekai, nieko nesusveria. Žydai 
galėtų ir turėtų būti gyvenamojoje valstybėje itin lojalūs ir beša- 
liški; jie čia ir poziciją ima rinktinę - sudaro kuone patys vieni 
miestelėnų luomą, yra kuone tie vieni buržujai. Visa mūsų valdi- 
ninkija su savo pasiturėjimu vieni niekai minioje pasiturinčios 
žydų buržuazijos. 

Nei aš, nei kiti Lietuvos piliečiai žydams nepavydime, kad jie 
per amžius prisirengė prekiauti, pramoninkauti, pinigais verstis. 
Bet mes turime teisės laukti, kad Lietuvos žydai, radę čia patogių 
sulyginti sąlygų dirbti ir gyventi, patys gera valia pajus noblesse 
oblige* gerai velyti žmoniškai valstybei ir padėti jai kuriamojo 
darbo dirbti. 

Žydai veik visi raštingi, periodinę savo spaudą seka, tai kul- 
tūrinti ir valstybinti žydai per spaudą yra nesunku, reikia tik 
pastangų. Ir valstybė privalo žinoti, ar ir kiek pastangų yra šia 
kryptimi dedama. 

Žydai gi patys mato ir junta, kokiuo malonumu, palankumu 
jiems, net pagarba lietuvis spaudžia jiems ranką, kur tik pajunta 
tų jų pastangų. Ar tai jiems bloga? Labai naudinga, nes savos 
teisės lengviau plėsti, kai esti daug palankių, kai yra kuo pasi- 
didžiuoti: štai ką mes esame jau padarę, o štai ko jūs dar nesate 
mums padarę. Vadinasi, žydų viršūnės, žydų inteligentija auto- 
nominėje savo srityje turi vieni patys pakelti kultūrinimo ir 
valstybinimo naštą, kai kitiems į jų sritį įeiti nei galima, nei yra 
patogu. Jei ko tad betruks, žydai vieni bus kalti ir patys sau 
atsakomi. 

Kai aš žiūriu tad į žydų nelojalumo pasireiškimus, tai man, 
labai draugiškai nusitiekusiam, tikrai širdį sopa ir kyla didelė 
pretenzija, kodėl jie neauga, nesiauklėja pozitingai, kodėl nemyli 
ir negerbia tų valstybinių gaivalų, tarp kurių jiems yra lemta 
gimti ir būti. O nesiauklėja — tai įrodo jų jaunuomenės pirmon 
galvon pasielgimas. Žydų jaunuomenė, ta pati žalioji, visados 
esti priešakyje tvarkos darkytojų ir gvaltavotojų. Jaunuomenė 
protu nesivaldo, ji betarpiškai ir atvirai reiškia savo sielos esmę. 
Jei netvarką ir nevalstybingumą pareiškia, tai aišku, ji neauklėta 
arba auklėjama kreiva metode, žalinga valstybei, žalinga ir pačiai 
žydų tautai; dėl jų jaunuomenės susidaro nepasitenkinimas visa 
Žydų tauta, atsakoma už savo vaikus. Revoliucininkų komunistų 
eilėse esti daug žydų; jie brendę, jie gali sakytis tokią ideologiją, 
tokį visuomeninį pasaulėvaizdą jau esą susidarę ir patys savęs 
nebejveikią, tai tegul ir kiti su jais, tokiais, skaitosi. Jaunuomenė 
dar yra įveikiama, ir žydai turi ją patys įveikti norsgi dėl žmonių 
akių, jei nenori, kad nežydiškieji valstybės gaivalai imtų kištis į 
jų jaunuomenės auklėjimą, atseit valstybinimą. 

Konkrečiai kalbant man visai nebuvo pikta, kai per šias de- 
monstracijas niekur iki tam laikui Kaune nematyti tipai, juodi, 
garbanoti, fanatingi, neapykantos pilnomis akimis šaukė miniai: 
„Pozdravliaju vas - čerez dve nedeli budut i tut soviety!““ Arba 
pabaigoje demonstracijos, kai tyčia galvą apsitūlojęs (suprask — 
sužeistas) žydas šaukė: „Tovarišči, my dostigli svojej celi - po- 
licija nas nigde ne smogla zaderžat! Žditež, kogda my vas pozo- 
viom v delo, a poka raschodites!“*. Tai jų amatas. Bet šiurpas 

kratė ir didžiausias piktumas ėmė matant, kaip žydukai pus- 
bernėliai ir pusmergėlės nematytu orientaliu aistringumu ir aro- 
gancija, pasišokėdami, kad pasiektų, mušė per veidus rimtus 
amžium ir padėtimi piliečius nežydus (žydui nė vienam niekas 
nesudavė), reikalaudami, kad nusiimtų jiems, rėkaujantiems, 
kepures. Šiurpas kratė, nes neapykantos srovė ritos per nežydų 
minias. Ir aš esu girdėjęs vieną, kurs, gavęs per veidą ir kelda- 
mas nuo žemės nudaužtą kepurę, sugriežė dantimis: „Nugi, ė 
čiagi kas dabar daros? Žydukai mums pogromus daro...“ O ki- 
tas jam į žodį: „Provokuoja sau pogromus. Ar žinai, kokie jie 
švelnūs esti po kiekvieno pogromo bent dešimtį metų, kol už- 
miršta...“ Ir eina abudu apie tą pat kalbėdamies. 

Nu, kas bus kaltas, jei kitą kartą ištiks ekscesai — jau prieš 
žydus? Fašistai? Mes juos smerkiame. Smerkite ir jūs, broliai 
žydai, savo chuliganus. Smerkite atvirai, kad nebūtų galima 
nieko bepaskaityti tarp eilučių! 

Arba vėl, kai Rotušės aikštėje vieni iš ančių išsitraukė rau- 
donas skraistes, sako, iš Gardino gatvės atbėgę prie jų trys žy- 
dukai skautai ir savo skautinius pagalius padavę jiems toms 
skraistėms prisirišti. Tai išvydus, per jaunuomenės minią per- 
sirito pasipiktinimo vilnis: „Skautai... skautai... savo pagalius...“ 
Skautų organizacija —itin valstybiška; ji prisiekia Dievui, Tėvynei 
ir skautybei - trimis pirštais. Lenkai ir žydai, sako, Tėvynei 
nesiekią, tad tik dviem pirštais. Bet tai nereiškia, kad skautybės 
idėja būtų iškreipta, nukreipta prieš valstybę. Ar norima, kad ir 
į skautų organizaciją imtų pašaliečiai kištis ir ją kontroliuoti? 

Vienas labai gudrus žydas rašytojas dar 1917 m. man yra 
karčiai išmetinėjęs: „Visos tautos turi teisės turėti savo tarpe 
išgamų, tik vieni žydai negali išgamų turėti...“ Jis šitaip teisino 
apstų žydų dalyvavimą Rusijos bolševizme. Gal ir taip. Vis dėlto 
jei kurios, sakysime, mokyklos auklėtinis nusideda, mokyklai 
dėl to esti nemaža negarbės. Manau, kad ir tie trys skautai, kitam 
tikslui jiems įteiktas lazdas paskubėję pakišti netvarkos dary- 
tojams, žydų skautybei garbės nepadarė, ir tie trys skautininkai 
reikia iš skautų pašalinti nedvejojant, kad būtų aišku ir kitiems 
draugams skautybės idėja. 

Bendrai ir rūpestingai svarstykime ir nagrinėkime savo jeibes, 
broliai žydai. Aš esu jūsų draugas ir, ak, kaip nenorėčiau virsti 
nedraugu. Bet kai gausiu iš kurio blozno per veidą, gali mano, 
kaip ir kitų piliečių, nuotaika pasikeisti. Nei man pačiam, nei 
žydų tautai, nei Lietuvos valstybei neapykanta nebus pliusas. 


DAMININKAS BUKANTAS 
(1873-1919) 


1919 m. sausio 19 d. Zarasuose (be reikalo pravardžiuoja- 
muosiuose Ežerėnais)! pasimirė ir ten pat aukštame kalne pa- 
ežerėje palaidotas Zarasų apskrities gydytojas Damininkas Bu- 
kantas. Jo myrį yra paminėjęs bene tas vienas kun. J. Bikinas?, 
velionies bendradarbis, įdėdamas be savo parašo trumpą iš 34 
eilučių nekrologą į Kauno „Vienybę“? tų pat metų balandžio 
16 d., Nr. 15. Vadinas, lygiai po trijų mėnesių. Sunkūs laikai 
sunkino susisiekimą, o ir to laikraščio akys buvo kur kitur krei- 
piamos, ne į atskirus žmones, kad ir jie būtų buvę labai žymūs 
veikėjai. Gražų, nors kuklų paminklėlį iš akmens ištašydino 
Kaune, padedant ištikimam nabašninko draugui Zarasų advo- 
katui, paskui Lietuvos Teisingumo ministeriui Antanui Tumė- 
nui*, nabašninko bendradarbis pramonėje Zarasų šaltkalvis Jo- 
nas Mažeika - savo lėšomis; bet, rodos, bus pas jį dr. Bukanto 
likę pinigų, įdėtų į bendrą verslą. Šisai paminklas puikiuose Za- 
rasų kapuose teko pašvęsti man, dalyvaujant Teisingumo mi- 
nisteriui A. Tumėnui, Švietimo ministeriui K. Jokantui?, M. Peč- 
kauskaitei - Šatrijos Raganai ir didelei miniai apylinkės ir tos 
pat vietos Žmonių visų tautų ir tikėjimų. Tai buvo 1925 m. bir- 
želio 2 d., Sekminių trečią dieną. 

Stebuklingai gražus oras, stebuklingai graži kapams vieta, 
žiūrėk, bene pati gražioji visoje Lietuvoje, poetinte poetino visą 
tą atsitikimą ir paliko dalyvavusiems labai gilaus ir meilaus 
įspūdžio. Šis atsitikimas lyg, iš karsto prikėlė ir mums vėl prieš 
akis pastatė dr. D. Bukantą - didžiulį mūsų tautos užtarytoją 

aname Lietuvos pakraštėlyje, kur jau gudai prasideda, ir tie 
dažnai sulenkėję. 

Aš a. a. daktarą Bukantą pažinau, daug ko apie jį žinojau; ir 
ką žinodamas, iškėliau tą dieną aikštėn per pamaldas bažnyčioje 
ir kapuose. Kapuose buvo labai daug kalbėta taip minėtųjų mūsų 
vyriausybės atstovų, taip tos vietos žmonių, kurie velionį tebe- 
atminė. Iš visa to man susidarė įdomus vaizdas, kurį aš ryžaus 
pakartoti štai platesnei visuomenei. 

Tai padaryti lyg verste esu priverstas minėtojo nekrologo. Jis 
baigias žodžiais: „Prakilni Tavo dvasia, naudingi visokeriopi 
Tavo darbai bus Tau geriausias paminklas. Tegul Tavo atmi- 
nimas amžinai pasilieka ne tik Zarasuose, bet ir visoje šalelėje, ir 
kelia į darbą atgimstančiai Lietuvai didvyrių eiles!“ Didvyrių 
mums reikia; reikia jų ištisos eilės; reikia, kad kas juos paskatintų 
į naudingą darbą Tėvynei. Bet kas tai padarys, jei Bukantų ir 
kitokių pavyzdingųjų veikėjų darbai tebus mielai minimi vien 
Zarasuose ar kuriame kitame Lietuvos kampe? Zarasuose gana 
yra dr. D. Bukanto paminklų, paliktų visoms tautoms, visiems 
tikėjimams. Ten, kur jis turėjo įsigijęs savo namelius, visa gatvė 
praminta Bukanto vardu. Plačiau gi skelbdamas zarasiškių ir 
kitų atminimus, aš gavau juos papildyti žiniomis iš kun. J. Bi- 
kino, iš „Rygos Garso“ 1917 m. dr. D. Bukanto straipsnių, iš 
A. Tumėno, iš P. Avižonio?, dabartinio Lietuvos universiteto 
rektoriaus, iš kun. K. Bukanto?, velionies brolio, iš M. Mašio- 
tienės (Pranienės)š, a. a. Vandos Bukantienės seselės, nabašninko 
formuliaro, esamo pas taikos teisėją, kurs tvirtino testamentą, iš 
„Lietuvių Tautos“ I knygos 453 p. (dr. D. B. straipsnio)", iš paties 
B. rankraščių: juodraščio testamentui ir juodraščio bylai pas 
taikos teisėją. (Abudu dokumentu pas A. Tumėną. Iš jo gi esu 
gavęs ir fotografiją reprodukuoti). 

A. a. daktaras Damininkas Bukantas yra gimęs 1873 m. rugp- 
jūčio 11 d. Kegrių viensėdyje, už 3—4 kilometrų nuo Viekšnių 
miesto, tad tikruosiuose Žemaičiuose, toje būtent dalyje, kur 

žmonės kalbėdami „baritonuoja“. (Šį terminą vartojo prof. kun. 
K. Jaunius tarmėms išskirti)'?. Vieta lygi, bet sėdyba Virvyčios 
upelio skardyje, su dvarvietės liekana gerai suaugusia liepų 
alėja. Viensėdis nedidelis, nuo dviejų valakų. 

Kegrių dvarelį per ilgą laiką nuomavosi Bukantai, žmonės 
inteligentingi, bet bežemiai, iki tam laikui, kol rusai jį suskaldė. 
Bajorams Bukantams būtų nieko netekę, o paleisti iš rankų seniai 
gyvenamoji vieta skaudėjo. Tad pasirūpinta, kad dvarvietę gau- 
tų valstiečiai Petrošiai, o Adomas Bukantas vestų Agniešką Pet- 
rošalę. Taip Bukantai ir liko toje pat vietoje, jau savininkai, nors 
jų bočiai buvo kilę iš Pikelių parapijos, Bukančių okolicos. 

Bukantų pavardė grynai lietuviška, kaip ir patys tos pavardės 
žmonės buvo tikri žemaičiai, čia pat iš prabočių išdygę, ne kokie 
lenkai atėjūnai. Kulių par. senovinį, nelygų sienojų suleidimą, 
girdėjau, vadiną: buk-kantas. Tai ir rašome tą pavardę per a, ne 
per o, nors žemaitiškai tariama: Bukonts. Nabašninkas ir pats 
lietuviškuosiuose savo raštuose rašydavosi per a, nors oficia- 
liškai rašėsi per o. 

Gimnaziją D. Bukantas išėjo Šiauliuose apie 1893 ar 4 metus 
ir įstojo į gamtos skyrių Petrapilio universitete. Kokiais sume- 
timais jis tai padarė, aš neturiu žinių. Spėju tačiau jį norėjus tap- 
ti - mokslo žmogum ir padaryti mokslo karjerą. Gamtos mokslai 
praktikai ne ką gera duodavo; gamtininkams tebuvo vienas ke- 
lias — eiti mokytojauti gimnazijoje, o tai nėra malonioji ateitis. 
Čia pat tuo pat laiku, gal metais vyresni ar jaunesni, buvo a. a. 
Povilas Višinskis, žemaitis, P. Avižonis, profesorius, Jurgeliū- 
nas", profesorius, ir dar kiti, susimetę į Lietuvių studentų drau- 
giją, tad palaikę savo tarpe tamprius ryšius. Čia Bukantas itin 
atsidėjęs studijavo chemiją, svajodamas, kaip čia apsivertus, kad 
galima būtų ta mokslo šaka patarnauti Lietuvai: ištirti lietuvių 
valgymų maistingumą, tad ir racionalumą, Lietuvos dalykų pra- 
monei tinkamumą ir kitką. Avižonis ir kiti draugai buvo linkę į 
tą pat pusę, tačiau visi jie nematė jokios galimybės įsteigti bent 
nedidokas laboratorijas Lietuvai tirti. Tad vis dažniau kildavo 
jiems mintis, ką darys, išėję gamtos mokslus, kuo uždarbiaus sau 
gyventi ir kuo atsimokės tėvynei, kuri pila jiems lėšas mokytis? 


- 149 . 


Tad vieni išėję fakultetą, kiti vos įpusėję, gavo imtis kitų mokslo 
šakų. Bukantas, išėjęs tris kursus gamtos, Avižonis, Jurgeliūnas 
išsirinko mediciną. Bukantas atsirado trečiame kurse Charkovo 
universitete ir išėjo jį 1900 m. 

D. Bukantas, eidamas mokslus, visados, nuo pat pradžių, 
buvo rimtas, nusistovėjęs ir tvarkingas jaunikaitis. Kai atmeni 
jaunasjo dienas, vis tau rodos jis buvęs vienas tų retų jaunikaičių, 
kurie, ir blozneliai tebebūdami, nėra padarę klaidų ir įsišokimų. 
Darbštus, puikiai mokęsis, buvo gerbiamas ir mylimas tiek drau- 
gų mokinių, tiek pedagogų. 

Iš pat mažens buvo tikrai žemaitiškai dievotai motinėlės iš- 
auklėtas, toks ir paliko, nė per vieną savo gyvenimo laikotarpį 
nenustojęs savo religingumo, nors su tuo niekur neprasikišdavo, 
su nieku nesiimdavo dėl tikėjimo; iš viso tų dalykų, moksleivis 
būdamas, visai nekeldavo aikštėn, dėl to ir nesikivirčydavo su 
kitokios nuotaikos draugais. (Apie principus kalbėti netenka: 
mokyklos suole tebesėdėdami, jaunikliai tesivaduoja nuotaika.) 
Bet ir iš viso Bukantas buvo tolerantingas, kada žmonių principai 
ar nuotaika neužkliudė plačios visuomenės. Jis pakitėjo tik gerai 
pagyvenęs, kada pasijuto turįs pareigą visuomenės vardu kal- 
bėti, jos vardu kuo džiaugtis, jos vardu nuo ko gintis. 

Visados rimtai žiūrėjęs į gyvenimą ir į einamąsias inteligentų 
pareigas, Bukantas ir žmonių gydyti rengės itin rimtai. Draugai 
liudija jį universitete pasisėmus labai apsčių medikui reikiamų 
žinių, kad nebūtų koks žiniuonė, tesugebąs tą pačią suirusią 
paciento sveikatą pabaigti suardyti, ne palopyti. Ir kai atsirado 
pirmoje savo praktikos vietoje Dusetose, čia tuojau įgijo ne- 
matyto žmonių pasitikėjimo taip teikiama medicinos pagalba, 
taip nepaprastu savo malonumu. Bukantas nebuvo saldus ir 
glencuotas; tai abuoja; bet buvo toks ramus, lyg savo viduje 
neturįs nėmaž kartėlio; toks paprastas, savas žmogus lietuvis, 
jog dusetiškiai tuojau jį aplipo. 

Nesitenkindamas universitete gautomis žiniomis, Bukantas 
nuolat sekė pirmyn žengiantį medicinos mokslą, nuolat pats 
tobulinosi ir turtėjo naujomis žiniomis iš knygų ir iš praktikos, 
nuolat tyrė sveikatos stovį savo gyvenamajame krašte. Atvykus 

į Zarasus privatdocentui Rimavičiui, Aklių globos pasiųstam, 
Bukantas, metęs jau didelę savo praktiką, pirmas atsirado šalia 
daktaro Rimavičiaus pasimokyti akių gydyti, ypač taip įkyrios 
lietuviams trachomos, „akių raudonumo“. Bukantas čia išbuvo 
daugiau nei du mėnesiu, nuo ryto iki vakaro dirbdamas darbą, 
padėdamas Rimavičiui. Paskui gavo komplektą instrumentų 
operacijoms daryti; tačiau Aklių globos skyriaus neįsteigė, ir šitie 
instrumentai, testamentu skiriami sumanytam Vilniaus lietuvių 
universitetui, dabar atiteko tokiam pat Kauno universitetui, jo 
akių klinikai prie Raudonojo Kryžiaus. (Įteikė testamento vykin- 
tojas A. Tumėnas.) Pradėtas trachomos tyrimas Lietuvoje būtų, 
neabejojame, davęs gerų rezultatų, bet ištiko japonų karas, ir 
daktaras Bukantas buvo 1904 m. rugsėjo 7 d. mobilizuotas ir 
pašauktas tarnauti Amūro apygardoje: Nikolske-Usuriske, Ima- 
ne ir Charbine. Į atsargą buvo paleistas 1906 m. sausio 14 d. 

Dabar mes dr. Bukantą randame apskrities gydytoju Alūkš- 
toje!?, Kurše, bet lietuviškoje jo dalyje. Čia jis aptiko keletą sau 
lygių lietuviškai nusistačiusių inteligentų: nebejauną senovinę 
Lietuvos bajorę itin prakilnios sielos Skorulskienę, Ferdinandą 
Klimavičių, Izabelino dvaro savininką, bet kilusį iš Žemaičių, 
nemaža jaunų kunigų lietuvių (Kuršas tada dar priderėjo į Že- 
maičių vyskupiją)“, Vandą Jasienskaitę ir dar kai ką. 

Vandą Jasienskaitę Bukantas pažino pas Podrezus, kur buvo 
iš pradžių apsigyvenęs, o Vanda buvo čia atvažiavus į savo 
motinos dėdę, tad savo senelį, Podrezą pasigydyti nuo neu- 
rastenijos. Ir daktarui Bukantui teko ji gydyti. Šita Vanda turėjo 
Bukantui geros įtakos; tad apie ją kiek plačiau. 

Vanda buvo iš linkuviečių bajorų, kurie buvo pradėję lietu- 
viais dėtis. Pirmasis tikrosios lietuvybės pionierius čia buvo 
Gabrielius Landsbergis-Žemkalnis'“. Jasienskiai: Marija, paskui 
Pranienė Mašiotienė, Vanda, paskui Damininkienė Bukantienė, 
Kazimieras", paskui medikas, buvo „lietuvių“ grupės toje pat 
šeimoje, kur Stasys, paskui Vilniaus kanauninkas““, ir Ona, pas- 
kui jo šeimininkė senmergė, buvo griežčiausi „lenkai“, aršiausi 
Lietuvos ir lietuvybės nekentėjai ir jos priešai; tokie jie ir liko, 
įsižiūrėję į „Orzet Bialy““?, kurs atstojo jiems patį Poną Dievą ir 

Katalikų Bažnyčią. Kun. Stasys — geras pamokslininkas, bet jo 
pamokslų pradžia ir pabaiga — tas pats - Orzel Bialy, lietuviai 
vilniečiai žino, kiek galų gale įgrisęs klausytojams, kurie nebuvo 
lenkai bruzdikai. 

Nepaprastai gera, švelni, jautriaširdė, demokratė, užjaučianti 
vargo žmones Vanda Jasienskaitė buvo fenomenalių gabumų. 
Nors tebuvo namų mokslo, ji buvo tiesiog devynerių talentų; ko 
tik ėmės, viską darė sparčiai, gerai, dailiai, kažkaip - skaniai, o 
fortepijoną taip skambino, jog klausytojams ašaros iš akių tryško. 

Atitiko kirvis kotą. Ne mažiau geras, švelnus, minkštaširdis 
Bukantas, patriotas idealistas, vos žemės siekiąs žmogus, nė 
pasvajoti negalėjo tinkamesnės sau gyvenimo draugės. Ir Vanda 
matė jį „aukštos doros, gryną, kaip ašarą, dirbantį Tėvynei Lietu- 
vai ne dėl pelno, ne dėl karjeros, na, visai retą žmogų anuo laiku, 
o šiais laikais - dar retesnį“, anot M. Mašiotienės betariant. Na, 
jaunų širdys sukrito. Bet daktaras Bukantas gerai žinojo Vandos 
nesveikatą; sunkios jos ligos pats nepagydęs, nesipriešino, gal 
net patarė Podrezui, kad ją išvežtų į Rygą, į kliniką. Podrezas 
taip ir padarė, tačiau ir klinikoje ligonis nepasveiko, ir buvo 
tokia, jog apie ištekėjimą negalėjo būti nė kalbos. Taip Rygos 
gydytojai buvo griežtai nusprendę. 

Sugrįžusi atgal į Alūkštą, Vanda ėmė kuriam laikui gerėti. 
Dabar daktaras Bukantas visą atsakomybę už Vandos sveikatą 
pats pasiėmė. Aš pats esu daktaras, žinau, ką darąs, atsakinėjo 
giminėms, pasiryžęs Vandą vesti ir - išgydyti. Bukantas buvo 
sąžiningas žmogus ir sąžiningas gydytojas. Lengvaširdis, dėl 
vieno užgaido nebūtų skandinęs giliai mylimos savo mergelės. 
Bet įsimylėjęs savo pacientę, tarės tikrai duosiąs jai tokių hi- 
gienos ir klinikos patogumų, kokių ji neturi net turtinguose 
Podrezo namuose. Jai tad skyrė visą savo žinojimą, visą prity- 
rimą, visą susirūpinimą. Turėdamas nuolatinėje savo globoje, 
nuolatinėje savo priežiūroje pacientę, daktaras manės kvėpte jai 
įkvėpsiąs gyvybės. Bet kavalieriui ir panelei nepatogu buvo per 
artimi santykiai, potam da žmonės galės juos įžeisti, tai ėmė ir 
1906 m. spalio 20 d. ją vedė ir jau su žmona ligoniu atkilo ap- 
skrities gydytoju į Zarasus. 

D. Bukantas buvo tiek laimingas, kiek neesti laimingas joks 
sveiką ir didžiaturtię žmoną gavęs. Bet Vanda Bukantienė ne- 
beilgai teteikė jam laimės: ji bepagyveno septynius mėnesius ir 
1907 m. gegužės 20, savo jungtuvių dieną, mirė, palikdama Bu- 
kantą našlį, nežiūrint visų jo pastangų. Jos kūnas buvo parvežtas 
atgal į Alūkštą ir palaidotas Podrezų šeimynos kape. 

Rinktinis žmogus nustojo rinktinio žmogaus. Bet paliko pri- 
sirišęs prie jo visa širdimi, visomis pajėgomis ir jau per visą savo 
amželį nebeužmiršo ir savo jausmų nebesuprofanavo nė min- 
timis. Vesti nė iš tolo nebeketino. 

Antai poetė Stefanija Jablonskienė!s aplankė dr. Bukantą su 
savo dukterimis. Iš tolo primena jam reiksią vesti. Bukantas 
atšovė: „Kam? Juk vesti - tai paimti visai svetimą Žmogų šėry- 
boms“. Nebemažą savo turtą daktaras testamentu, surašytu Tar- 
tu mieste 1916 m. sausio 22 d., bevelijo paskirti „Mano žmonos 
Vandos Jasienskaitės Bukantienės vardo stipendijai prie Lietuvių 
Dailės draugijos"? dailininkui lietuviui (t.y. lietuvių kilmės, gy- 
venančiam Lietuvoje ir vartojančiam kasdieniame gyvenime 
lietuvių kalbą), kuris imtųsi tyrinėti lietuvių tautos dailę... Arba 
paaukoti Lietuvių Dailės ir Mokslo namams Vilniuje?? su pri- 
tinkamu pažymėjimu, jog ta auka daroma atminti a. a. mano 
žmonai Vandai Jasienskaitei Bukantienei“. 

Visus mažiausius savo žmonos daiktelius daktaras išlaikė per 
visą amžių didžiausiu pietizmu ir kasdieną už ją meldės. Man ją 
rankas sudėjęs minėjo, kaip kokią šventąją. Tokios meilės aš 
nebuvau matęs ir paskui nebemačiau: ji tikrai nežinojo mirties 
ribų; bent su jomis nesiskaitė. Tokia meile tegalėjo mylėti Vil- 
niaus romantininkų?! epigonas. 

Tokios pat nuomonės apie Damininką Bukantą, kaipo žmo- 
gų, veikėją, tautietį, kataliką, buvo ir kitas jam lygus idealistas a. 
a. kun. Pranas Turauskas??, Utenos klebonas (miręs tais pat 1919 
m., ne kiek tevėliau už Bukantą, geg. 24 d.). 

Daktaro Bukanto gulimasis darė nepaprastą įspūdį. Labai 
kuklu, o prie lovelės ant mažo staliuko Dievo mūkelė ir rožan- 
čius. Ir, matyt, kad vartoja: mūkelę bučiuoja, rožančių kalba. Tai 
mokslavyris, išėjęs du fakultetu; vieną, be to, gamtos, kurs kitus 
netikiais darydavęs, sumaterialindamas juos. 

Dr. D. Bukantas, gamtininkas ir medikas, antropologas ir 
folkloristas, tautininkas ir krikščionis, „kiekviename colyje“ bu- 
vo gyvas padaras religinio idealizmo ir altruizmo. Krikščionybė 
jam nebuvo tik skraistė prisidengti; toli gražu, ne: jos tikyba 
tikėjo, jos dorybe dorėjo. Ir tai jam nėmaž nekliudė būti pažangiu 
moksluose. Liovės specialinęsis akių gydyme, ėmė rimtuosius 
savo pacientus siunčioti į Dinabarką pas garsėjusį tuo laiku dr. 
Naiševskį, okulistą; nebevažiavęs tuo tikslu nė į Petrapilį spe- 
cialintis, kaip buvo ketinęs ir tam pinigų taupęs. Užtat sekė ir 
žymėjosi kitus dalykus. Per Mokslo Draugijos visuotinį susirin- 
kimą Vilniuje medikų sekcijoje demonstravo sifilio pavyzdžius, 
jo nufotografuotus, ginekologinius dirbtinius pačių lietuvių pra- 
simanytus padargus. Bene bus tik apie tuos dalykus ir jo rašte 
žurnale „Medicina ir Gamta“*, kurs tuo laiku buvo bepradedąs 
eiti, bet teišėjo du numeriu. Ar kas neturi jų? Dovanokite Uni- 
versiteto knygynui. O ir Rusijos Lietuvių Seime Petrapilyje? jis 
buvo referentu atgaivinto Vilniaus universiteto. Su šita idėja 
Bukantas per visą savo amžių nesiskyrė, lyg atspėdamas arti- 
nantis laiką, kada lietuviai tikrai turės savo universitetą. 

Štai nuomonės apie krikščioniškąją gyvenimo etiką, paimtos 
iš jo publicistikos 1917 m. „Rygos Garse“. 

„Žmogus pradeda savo gyvenimą gyvuliu. Siela jo neveikia; 
tik su tikėjimo pagalba ji pradeda vystytis, pirma priverčiamai 
(pasyviai). Jeigu sielos vystymasis sustoja pasiaukelėje ir krikš- 
čioniškoji civilizacija nebeturi įtakos, tada ir pradeda gylioti 
neraliuotasis gyvuliškumas“ (Nr. 16, „Mūsų žemės nacija ir atė- 
jūnai“). 

„Laisvė pradedama suprasti kaip paties savęs nebevaržy- 
mas, svavalijimas: ką noriu, tą darau... O laisvę reikia suprasti 
altruistiškai, ne egoistiškai; atsižvelgiant į kitų norus ir reika- 
lus... Ne kiekvienas žmogus išauga žmogum - išmintingu, doru 
padaru. Daugelis sustoja pusiaukelėje... Iš jų didelis pavojumas 
valstybei“ (Nr. 34, „Iš kur gresia pavojus?“). 

„Viename buvusiojo Rusijos lietuvių Seimo posėdyje sykį 
kažkas sušuko: „Ir mes (socialistai) katalikai, ir mes katalikai! 
Pažiūrėkite!..“ Jie norėjo savo metrika arba pasportu įrodyti ir 

jie katalikai esą!.. Ar tai tokiuo būdu pradėjo apsireikšti lietuvio 
sveikas protas? Ne, tai ne lietuvio sveikas protas, tai čigono 
valkatos blevyzgojimas... Sveiko proto lietuvis žino ir supranta, 
jog tas tėra katalikas, kurs eina katalikybės priedermes, Katalikų 
Bažnyčios nustatytas. Paklausk tokio „ciciliko kataliko“, kada 
jis išpažintį bėra atlikęs? Išgirsi atsakymą: „Aš tokiais niekais 
nebeužsiimu...“ (Nr. 47, „Lietuviai, nenustokite sveiko proto!“). 

„Lietuviai priprato atskirti tikros vertės juridinę teisę, kuri 
privalo turėti savyje dorybės pamatą, nuo tų juridinių teisių, 
kurios esti valdžios nustatytos jos pačios labui, visai be moralio 
pamato... Dabarties laikais, kada revoliucija, neatsižvelgdama į 
juridines teises... suteikė žmonėms palengvinimų, pradėta gerbti 
„revoliucijos kelias“... nepasvarstant, kiek tame darbe yra etikos 
arba dorumo pagrindo... Revoliucija gerbiama, kaipo fizinė pa- 
jėga, nugalėjusi kitą, menkesnę pajėgą... Čia tūno bjauriausis 
pavojus...“ (Nr. 49, „Etikos arba dorumo stoka“). 

„Žmonija yra kažkoksai konglomeratas, iš trupinių sulipdyta 
gurguolė. Žmonija nesusideda vien iš žmonių, t.y. išmintingų ir 
doringų padarų. Jon įeina ir tokių žmogaus pavidalų, kurie 
vadina save protingais gyvuliais, nes atmeta tikėjimą... Toliau, 
žmonijon įeina krikščionių veidmainių dalis, kurie išnaudoja 
krikščionybės vardą, prisidengdami juo savo visokiems mate- 
rialiems reikalams pasiekti, kaip va: kariaujančiųjų valstybių 
valdovai ir didžiūnai... Ramieji žmonijos sąnariai, t.y. tikrieji 
krikščionys, mažai besverią visame tame mišinyje, nes jie yra 
kentėtojai karo bausmės dėlei savo prasikaltimų už neparody- 
mą gerų pavyzdžių, neprotestavimą savo artimų gyvuliškam 
gyvenimui ir žvėriškiems santykiams. Tokiai žmonijos sąstatai 
esant, kur tik ketvirtadalis tėra žmonių, kurie stengiasi tikrais 
žmonėmis būti, pati žmonija nėra mūsų pasaulio šeimininkė“ 
(Nr. 52, „Kada bus karui galas?“). 

„Žmonija pagrimzdo materializme ir egoizme; ji nebepajė- 
gia aukščiau pakelti nei savo galvos, nei akių, nei minčių. Kad 
idealizmas imtų viršų žmonijoje, tai karo visai nebūtų... Tad rei- 
kia naujais pamatais išauklėti žmonija, kad jinai taptų tikra, ge- 
ros valios pasaulio šeimininkė... Svarbiausias jos pagrindas — 

altruizmas. Bet altruistais tegali būti ta žmonijos dalis, kuri jau 
yra atradusi ir supratusi absoliutę vertybę, t.y. turi tikėjimą į 
Dievą“ (Nr. 52, „Kaip nuo karo apsisaugoti“). 

Tą patį pareiškia ir įdomusis tuo atžvilgiu dr. Bukanto testa- 
mento punktas, kuriuo jisai „prie Lietuvių Mokslo Draugijos 
steigia stipendiją katalikų kunigui lietuviui (kas yra jo nuomone 
lietuvis, žiūr. viršiau jo paaiškinimą), kurs imtųsi studijuoti pe- 
dagogijos, visuomenės doros mokslus, ir remdamasis pamatu, 
jog Žmogaus siela tėra jo vienintelė absoliutė vertybė, imtųsi 
tardyti lietuvių auklėjimo normą“. 

Savo kūnu Bukantas visai nesirūpina ir kitus prašo juo nesi- 
rūpinti, nes esąs kariškis, tai palaidosią jį „ten, kur Dievas duos 
mirti“. 

Kaip Bukantas jautrus buvo religijos dalykuose, įrodo jo pa- 
siteisinimas taikos teisėjui. Grupė zarasiškių bruzdikų, kurie jau 
tuomet ėmė kovoti su lietuvybe, sumanė Zarasų kleboną J. Lia- 
sauskį? ir patį Žemaičių vyskupą denuncijuoti Metropolitui; 
prirašė ant jų nesąmonių ir net užgaulių dalykų. Denunciacija 
su visais parašais pateko į lietuvių rankas. Be kitų, buvo pa- 
sirašęs ir Chl. Sutikęs jį Miesto valdyboje, dr. Bukantas atsisakė 
paspausti ištiestą jam ranką. Chl. Bukantą apskundė už garbės 
įžeidimą taikos teisėjui. Bukantas teisėjui suformulavo motyvą, 
dėl ko jis tai padarė. Būtent Chl., užgaulingai oficialiame doku- 
mente kalbėdamas apie jo, Bukanto, dvasiškąją vyresnybę, tuo 
pačiu užgavęs ir jį, Bukantą, kaip tikintį žmogų. Rankos paspau- 
dimas esąs artimybės ženklas, o jis nenorįs būti artimas ir tolygus 
kuoneveikėjui dvasiškijos ir užgauliotojui religinių jausmų. Nu- 
tylėti ar kompromisą daryti dalykuose, kurie buvo širdžiai bran- 
gūs, Bukantas nemokėjo. Bažnyčia, religija, draugai, vienminčiai 
jam buvo šventenybės. 

Meilė, nuodėmė Bukantui buvo visiškai konkretūs dalykai, 
ne abstraktai. Nusidėti Dievui, artimui ar pačiam sau Dami- 
ninkui buvo labai sunku. Jis gal nė negalėjo to padaryti; tai buvo 
priešinga jo esmei; esti gi žmonių, kurių organizmas neprisiima 
alkoholio ar kitų kurių narkotikų. 

Dr. Bukanto laikais buvo dar kitas Zarasų klebonas, seniai 

ten įsigyvenęs J. Ž.2*, Kauno Kunigų Seminarijos profesoriaus 
Petro Barausko? vienamintis. Lietuva, lietuvybė jiem dviem ir 
kitiem jų vienminčiam buvo tik rakštys lenkų panagėje. Kle- 
bonas J. Ž. darė daugybę nemalonumų dr. Bukantui ir jo suda- 
rytajai grupei lietuvių. Bet kaip kitaip su klebonu dr. Bukantas 
pasielgė neg su Chl.! 

Bet pirma tarsiu keletą žodžių apie tą Zarasų būrelį. Jis buvo 
nedidokas. Dr. D. Bukantas buvo ten pirmasis lietuvybės pra- 
dėtojas ir pionierius. Aplink jį spietės, jį lankė, su juo draugavos 
ir dirbo minėtasis jau šaltkalvis Jonas Mažeika su savo šeimy- 
nėle, kurpius Adomas Balbata su savo šeimynėle, kurį laiką 
mokyklų kapelionas a. a. kun. Kazys Macius*, nepaprastai ta- 
lentingas rašytojas, ten pat džiova miręs; iš kaimo lankydavo 
ūkininkė Karalienė ir pris. advokato Adolfo Butkio?? brolis Al- 
fonsas Butkys. Nuo 1910 m. prie jų visų prisidėjo dar advokatas 
Antanas Tumėnas, kiek vėliau a. a. Mykolo Prelgausko“? sese- 
lė Zenkevičienė su Vanda Silvestravičaite, abidvi rankų darbų 
meistrienės, dabar turinčios fabrikėlį Skapiškyje; dar paskiau 
kun. Mikelinskas“?! ir kun. dr. Liasauskis. 

Lenkai sų panieka žiūrėjo į tą nedaugingą būrelį, sakydami: 
„Szewc, kowal, Bukont -oto i cala wasza Litwa'??, Ir nekentė jų. 
Ypač vėliau klebono Liasauskio; nors tai buvo labai kunigiškas 
kunigas ir savo vietoje, vis dėlto buvęs lenkams „przeciwny““, 
suprask rusiškai: protivnyj; „i jego portki przeciwne““* - kam 
matės iš po apytrumpios sutanos. 

Šita grupė lietuvių ne juokais sielojosi savo kūno ir dvasios 
reikalais ne tik Zarasuose, bet ir apylinkėje. Patyrusi ir asme- 
niškai ištyrusi, jog artimiausios liaudies mokyklos kapelionas kl. 
J. Ž. nėra jos per visą dešimtį metų aplankęs, pavedė dr. Bukantui 
tą dalyką iškelti aikštėn Vilniaus „Vilties“ laikraštyje. Bukantas 
tai padarė, pasirašydamas, bet neįvardindamas, kas tas yra, 
„kurio tiesioginė pareiga yra rūpintis, kad žmonės moraliai nere- 
gresuotų“. J. Ž. save pažino toje korespondencijoje ir ryžosi jos 
autoriui skaudžiai atkeršyti; neva senatikių vardu jis surašė 
gubernatoriui denunciaciją nebūtų daktaro prasikaltimų vals- 
tybei ir vyresnybei. 

Denunciacija buvo šlykšti, ir daktaras tai žinojo - turėjo drau- 
gų nufotografuotą tekstą. Reikėjo matyti daktaro Bukanto veide 
ta baimė, ne savo likimo, ne: tai niekais buvo pasibaigę, bet 
negarbės, kuri „gali“ prilipti žmogui, kai jis man visa tai pa- 
sakojo. Aš, kaip įgeltas pašokęs, riktelėjau: 

- Ir visa to Tu jam nedrebi į akis?! 

— Aš - negaliu, atsakė: jis - mano pacientas džiovininkas; 
supyks, susinervins, tai jam pakenks... Mediko etika man nelei- 
džia tai padaryti. Galop man ir mūsų darbui jis nepakenks, tik 
sau. Tai ir tesižinai!.. 

Tai buvo lyg iš poterių išimta: „Ir atleisk mums mūsų kaltes, 
kaip ir mes atleidžiame savo kaltininkams“. 

Savimylę dr. Bukantas mokėjo labai griežtai sulaikyti, ir tai 
kėlė jį į dideles aukštybes. 

Per rinkimus į Valstybės dūmą Zarasų žydai pasistatė dr. 
Bukantą savo kandidatu ir pravedė jį iš apskrities rinkėju į guber- 
niją, ir jis ten būtų buvęs išrinktas, stovėjo pirmuoju kandidatu. 
Niekas nesitikėjo, kad jis atsisakys. Ir labai nustebo, kai be jokių 
pasiaiškinimų nuo tos garbingos ir pelningos kandidatūros pas- 
kutinėje valandoje atsisakė Martyno Yčo“ naudai. Parvažiavusį 
į Zarasus žydai apniko, skaudžiai išmetinėdami, kam jis juos 
užvylęs: žydai juo, ne kuo kitu, buvę pasitikėję. 

Dr. Bukantas gražiai juos atsiprašė, pareikšdamas, jog kaip 
tik tas didis juo pasitikėjimas sulaikęs jį nuo prisiėmimo tokių 
pareigų, kurioms jis vargu būtų tesėjęs. 

- Mieli piliečiai! Šitas užvylis lengviau yra perkęsti neg pas- 
kui nuolatinis užvylis. Tas būtų buvęs skaudesnis. Aš jaučiuos 
netesįs dirbti politikos darbą. Nei pasiruošęs, nei palinkęs. 

Nu, koks aš būčiau buvęs jūsų atstovas! Mėmė, daugiau nie- 
ko. O čia, mažuose dalykuose, aš tikrai jūsų neapvilsiu. Medi- 
cinos aš mokiaus ir jums tuo savo mokslu sąžiningai tarnausiu. 
Rasime ir kitokio bendro darbo... 

Visa tai man atpasakojo Zarasų žydų advokatas Gordonas, 
puikiai kalbąs lietuviškai. Jis į kapines paminklo Bukantui švęsti 
atėjo žydų bendruomenės atstovu. Norėjęs tai viešai, visiems 
pareikšti, bet nedrįsęs ir buvęs susigraudinęs. O man tai, grįžtant 

iš kapinių, atpasakojo didžiausiu nustebimu ir nebepasakoma pa- 
garba tam žmogui, kurs mokėjo žiūrėti mažutytės, bet tikros nau- 
dos, o ne raškė lengvai pasiekiamų, bet tuščių garbės žvaigždžių. 
Žydai moka vertinti gydytoją ir jo tuoj šaukias, ligi tik sunegaluoja. 
Dr. Bukantui vieną sykį kažin kur išvažiuojant, atbėgo uždusęs 
žydas šaukdamas: „Tamsta išvažiuoji: o kas bus, jei kam nelaimė 
atsitiks?!“ — „Šūktelėkite policiją“, - švelniai pašiepė daktaras. 

Ir liko daktaro Bukanto garbė Zarasuose tikrai nemirštama 
visų širdyse, lygiai lietuvių, lygiai žydų, lygiai jo buvusių prie- 
šininkų lenkų. Vienas senelis lenkas Kozmian pasakė man: 

- Mes nesutikome principuose, vis dėlto niekados nesusi- 
gynėme, ir jis, man mirtinai sunegalavus, sugrąžino gyvybę. 
Wieczne odpocznienie temu szlachetnemu Litwinowi!š6 

Jei priešas priešą taip mini, tai Dangaus Karalystė žemėje yra 
galima. 

Daktaras Bukantas buvo bajoras. O „bajoras“ aukštaičių su- 
pratimu yra „lenko“ sinonimas. Lenkų supratimu taip pat. Tad 
pasirodymas Zarasuose kitos rūšies bajorų, jau lietuvių, Da- 
mininko ir Vandos Bukantų, darė sensaciją, labai imponavo 
lenkuojantiems ir trenkė iš jų rankų didijį ginklą prieš lietuvybę. 

- Dziwna rzecz, že Bukont i litwin!*? — stebisi lietuviška pa- 
varde būdamas šlėktelė. 

— Dziwna rzecz, že Burniewicz i polak!?š - atsikerta daktaras, 
ir šlėktelei nebėr kas atsakyti. | 

Daug Bukantui padėjo palaikyti lietuvybę, kad jis buvo nebe 
vienas toks. Pamažu jis ėmė sudaryti viešąją opiniją, ir tie, kurie 
laikės dar nebendradarbiavimo su Bukantu, tai bent nebedarė 
jam opozicijos. Iš pradžių tai darė, žinoma, ne kad būtų visai 
susipratę ar kad būtų atminę savąsias senovines lietuviškas tra- 
dicijas, bent politiškąją Lietuvos pilietybę, bet pagauti švarios 
skelbėjo sielos „urokiem czystego czlowieka““?. 

Jei tokių liudijimų duoda politikos priešai savo priešui, tai 
tautinė lietuvių idėja įsigalėti gali ir priešų sielose. Bukanto pri- 
rengtieji nepriklausomai tautinei lietuvių valstybei piliečiai, 
mačiau, ir dabar palieka jai ištikimi. Tai didelis, nepaprastas 
valstybiškai nusistačiusio žmogaus laimėjimas. Bukantų- 

Jasienskaičių-Skorulskienių asmens kartais daugiau reiškia neg 
gudriausia agitacija. Asmens - labiau nesugriaunami argumentai. 

Prasidėjus šiam Didžiajam karui, dr. D. Bukantas mobilizuo- 
tas buvo 1915 m. rugsėjo 17 d. ir priskirtas į Dinabarko apygar- 
dos Sanitarijos valdybą. Iš čia spalio 25 d. vyresniuoju gydytoju 
pasiųstas ar pats įsiprašęs į besiformuojančius Latvių šaulių 
(Strėlniekų) batalionus. Tarnavo Vidžemės batalione ir Tukumo 
batalione ir antroje Latvių šaulių brigadoje. Pasižymėjo mūšiuo- 
se: Dragūno paupyje ties Lindenbergu 1917 m. lapkr. 5 d. ir gavo 
šv. Onos antro laipsnio ordiną su kalavijais; paskui Kekavos 
paupyje, ties Mangeliu girininku, Sileniek-Pekka ir paimant Pel- 
nės kaimą. Dalyvavo žygyje prieš vokiečius 1915 m. XII-18 iki 
1916 m. II-3. Ir su Tukumo batalionu nuo 1916 m. balandžio 4 d. 

Į Laikinąjį Valstybės Dūmos komitetą pasiųstas 1917 m. bir- 
želio 2 d. 

1916 m. rugpjūčio 26 d. gavo šv. Onos trečio laipsnio ordiną 
su kalavijais. Už karžygišką, paties savęs nežiūrint, sužeistųjų 
gelbėjimą 1917 m. bal. 9 d. gavo šv. Stanislovo antro laipsnio su 
kalavijais ordiną. Be to, dar 1909 m. už darbštumą ir uolumą 
kovojant su cholera buvo gavęs šv. Stanislovo trečio laipsnio, o 
kare Baltojo arelio medalį. 

Atsistatydino 1918 m. balandžio 1 d. 

Sunku buvo karas kariauti apkasuose, dažnai be duonos. Per- 
sirgo sunkiąją dizenteriją. Pakilęs, rodės giltinė veidu, bet siela 
nebuvo nustojusi savo skaistybės. Viename mūšyje kuo tik galvos 
nepadėjo. Apeina jis - gydytojas tranšėjas, patikrinėdamas apsi- 
kasusių sveikatą. Štai iš paskos sekęs sanitaras šūkteli jį kuriuo 
reikalu. Daktaras B. sustoja. Šiuo pat akimirksniu krinta vokiečių 
granata čia pat už jo, kontuzijuoja jį, apiberia žemėmis, bet neuž- 
muša. Tai dr. B. dėjo Apveizdai, laikydamas tai ypatinga jos ma- 
lone. Kad nebūtų kareivis jo šūktelėjęs, dr. B. būtų žengęs du 
žingsniu, ir granata būtų jam nukritusi ant pat galvos. Gavo naba- 
gas ligoninėje devynias dienas pagulėti nuo 1917 m. gegužės 3 d. 

„Vieną sykį į „Rygos Garso“ redakciją užėjo kariškio gydytojo 
uniforma apsivilkęs apyžilis, liesas žmogelis, labai gyvas, judrus 
ir prisistatė esąs daktaras Bukantas. Tarnaująs latvių pulke, bet 

ieškąs Rygos lietuvių jiems padėti latvių būdu organizuotis. 
Nors mes pirmąsyk tesimatėva, bet mums iš sykio pradėjo „roda 
pulti į kupetą“, lyg būtume buvę seni draugai. Ir ėmė dažnai 
lankyti redakciją, atnešdamas straipsnelių, žinelių; tai man buvo 
labai pravartu, nes buvau likęs kone vienas „Rygos Garse“, kai 
prasidėjo Rygos evakuacija. Idealus žmogus, tiesiog šventas, vi- 
sas atsidėjęs savo pareigoms ir savo tautos labui. Buvo aiškaus, 
sveiko proto, sugebėjo organizuoti. Veikti jam sekės. Pabėgėlių 
komitetui jis daug padėdavo savo santykiais su įtakingais lat- 
viais. Lyg jo tipą Maironis yra pagavęs savo „Jaunajai Lietuvai“, 
o M. Pečkauskaitė idealizavusi „Viktutėje“*?. Santykiuose su 
žmonėmis buvo malonus, lipšnus. Atmenu tiesiog vaikišką jo 
džiaugsmą, kai jį kontuzijuotą gegužės m. aplankiau Rygos ligo- 
ninėje. Rygą dr. Bukantas apleido su rusų kariuomene, tik vokie- 
čiams ją paėmus“. Taip dr. Bukantą apsako kun. J. Bikinas, „Ry- 
gos Garso“ redaktorius. 

Rygos lietuviai dr. Bukantą gerai pažino. Dr. B. latviams 
tarnavo iš principo: tai buvo prašmatnūs, dikčiai susipratę ir 
veiklūs žmonės. Jų sudarytąja tautine kariuomene dr. B. negalėjo 
atsigerėti ir laukė nesulaukė, kada jų pavyzdžiu paseks ir lietu- 
viai. Kol kas lietuviai, savo kariuomenės dalių neturėdami, mi- 
niomis stojo į kaimynų latvių batalionus; čia jiems buvo daug 
laisviau neg rusų, ypač neg lenkų dalyse, kur nedoras lenkinimas 
ir tada jau įgrisdavo. Dr. B. buvo ypatingas šių lietuvių kareivių 
globėjas. 

Be to, per Rygą plaukė minių minios pabėgėlių. Čia nuo pat 
1915 m. pavasario (balandžio 17 d.) veikė Jurgio Linarto*!, kun. 
J. Bikino ir mano sudarytasis pirmas visoje Rygoje komitetas 
jiems globoti ir šelpti. Čia tatai dr. Bukantas gavo gerokai padir- 
bėti su kun. Bikinu, man išvažiavus į Petrapilį. 

Galop 1917 m. į galą balandžio mėnesio ir į pradžią gegužės 
buvo sumanyta sušaukti į Petrapilį visų Rusijoje atsiradusių lie- 
tuvių Seimą. O tų lietuvių Rusijoje buvo daugiau kaip 200 000, 
vadinas, daugiau kaip dešimta dalis visų lietuvių. Seime jie 
turėjo išspręsti, kurie politikos santykiai yra dabar naujai nu- 
statytini su Rusija ir kitomis valstybėmis. Centro komitetas 

nukentėjusiems dėl karo šelpti į Rygą kvietėju pasiuntė mane. 
Pasakiau keletą prakalbų Tautos Pažangos vardu. Lietuvių rin- 
kosi didžiausios minios. Tautinė nepriklausomybės idėja aiškiai 
ėmė Rygoje viršų, ir Ryga į seimą šešius savo atstovus pasiun- 
tė - tautininkus, jų tarpe ir d-rą Bukantą; o „jakovitai“ - Jaka- 
vičiaus* bernai, vadinas, kairieji, tik vieną. Per Seimą dr. B. 
pirmininkaudamas savo būriui, galima sakyti, daugiausia nu- 
svėrė geidžiamojon pusėn. 

Dr. Bukantas principais ir esamosios politikos situacijos su- 
pratimu visa galva buvo aukštesnis už visus Rygos atstovus. Ir 
Rygos mitingams visaip galvojant apie naują lietuvių situaciją 
tarp Rusijos ir Vokios, Bukantas drąsiai ir aiškiai žymėjo, jog 
Lietuvai su Rusija vargu bau bus pakeliui, jei neįsigalės legalė 
nauja revoliucijos pašauktoji valdžia; o ir tada tik plačiausioje 
autonomijoje; su lenkais gi ir vokiečiais ir visai nepakeliui. Ru- 
sijos demokratinė, o Vokios ekonominė globa Lietuvai pražūtis. 
Ji turinti būti pati sau. Ojei pati nebetesėtų, tai geriau atsiduoti į 
protektoratą kuriai tolimesnei valstybei, geriausia - Anglijai neg 
kuriai kaimynei. Už tai prieš Bukantą ir prieš mane, jo gynėją, 
sukilo Jakavičiaus bernai — Saliamoras, Stiklius“ ir kiti. Jie kėlė 
didžiausį trukšmą, net koneveikė, kam Anglija, ne Rusija prote- 
guosianti mus. Aš juos raminau ubagų pasaka, kaip jie, dar sūrio 
negavę, ėmė jį dalytis, nepasidalijo ir susimušė. 

Paskui pasirodė Bukanto būta už visus labiau brendusio poli- 
tiškai, būta didesnio politiko, neg per savo kuklumą nusimanė, 
kai jį rinko į Dūmą. 

Rusijos Lietuvių Seime rygiečiai nulėmė pilnos nepriklauso- 
mybės rezoliuciją. 

Galų gale dr. Bukantas sugrįžo į savo poziciją - lietuviškojo 
pilietiškumo sargybos vietą Zarasuose, ir buvo ten bene viena- 
tinis judrus, veiklus visuomenininkas. Gerai pasiturėdamas, 
įsteigė ir suorganizavo čia gimnaziją, pavesdamas ją kvalifi- 
kuotai, Šveicarijoje ėjusiai mokslus pedagogei Janinai Kairiūkš- 
tytei-Tumėnienei“. 

Rados reikalo organizuoti ir kitos valstybės įstaigos šiame 
svarbiame apskrities mieste. Tais reikalais buvo atvažiavęs į 

Kauną informacijų. Sugrįžęs drauge su Tumėnu sušaukė savi- 
valdybinį parapijos susirinkimą tarybai išrinkti. Kairieji tam 
priešinos, lenkuojantieji lietuvių valstybės dar nepripažino. Vis 
dėlto susirinkimas įvyko ir valstybiškai nusistačiusioji apskrities 
taryba, visų valstybinių įstaigų užuomazga, buvo išrinkta. 

Ir dar daugiau, daug daugiau darbo būtų nudirbęs šis pilnas 
dvasios pajėgų Lietuvos pilietis, kad ne siautusi tuo laiku dėmė- 
toji šiltinės epidemija, kuri nuskynė tiek mūsų daktarų (su A. Vi- 
leišiu“) ir tiek kunigų (su Turausku). Dr. Bukantas neišvengė 
jos ir krito 1919 m. sausio 19 d. Zarasuose, nėkieno negelbimas, 
iki paskutinių dienų tarnavęs artimui pilnu savęs išsižadėjimu. 

Aš dr. Bukantą paskutinį kartą sutikau Vilniuje kelyje į Re- 
zeknę-Režicą, besiskubinantį vaduoti savo draugės Skoruls- 
kienės. 

- Girdžiu, p. Skorulskienė serganti kruvinąja. Bėgu gelbėti, 
gal kuo padėsiu. Gal ji ten be pinigų esti. Kaipgi pasveiks? O 
pasveiks, parsivešiu senutę į Zarasus, - tegul sau karšta pas 
mane ir pasilsi po visų karo nelabybių. 

Tačiau begavo ją ten pat Režicoje palaidoti. 

„Karštas tautietis, susipratęs ir praktikavęs katalikas, nepa- 
prastos energijos ir darbštumo, aiškaus, sveiko proto ir geros 
širdies žmogus“, daktaras Damininkas Bukantas mokėjo mylėti 
Dievą ir artimą, dangaus ir žemės karalystes, kuriom bedirb- 
damas sveikatą ir galvą padėjo. Vienatinis ir gausus užmokėji- 
mas už visa tai jam buvo, kad susilaukė bent paskelbiant nebe- 
priklausomą Lietuvos valstybę. 

Lietuvių laikraštija dr. Bukantas visados labai domėjosi ir ją 
pinigais rėmė. Jis buvo tikras viltininkas. Dabar jis būtų buvęs 
kr. demokratas gražiausioje prasmėje. Vieną kartą man padėjęs 
šimtą rublių „Vilčiai“, antrą pasisakė nešąs „Ūkininkui“. Aš 
neatkalbinėjau; vis dėlto jis suprato mano svyravimą, ar tai sude- 
rinama. Buvo ūkininkiečių, perėjusių į viltininkus, bet viltininkų 
įūkininkiečius — nė vieno. Jis tarė: 

- Aš „Ūkininko“ leidėjams nepritariu: jie linksta į socializmą. 
Bet ką padarysi: ir jie kartais dirba gerą darbą, tai tam geram 
reikia pritarti. 

Iš viso dr. Bukantas sekė visus lietuvių laikraščius, žinojo jų 
padėtį ir sudėtį, bet pats raštais nesuko sau galvos. Ar ne pir- 
mąjį jo raštą aptinkame „Lietuvių Tautos“ I knygoje 453—463 p. 
(1909 m.) parašu: Damin. Bukantas. Mokslo straipsnis „Iš Eže- 
rėnų apylinkės lietuvių antropologijos“. Čia jis aprašo Zarasų 
„linksmą šoną“; giria jį ir paduoda keleriopą ištyrimą tūkstan- 
čio Žmonių. Zarasiečiai lietuviai esą daugiau šviesesnio tipo 
mėlynakiai (3 kart daugiau už kitos spalvos akių), daugiau gel- 
tonplaukiai; penkta dalis jų turi silpnoką kūno sudėjimą ir esą 
brachycephalai““. 

Tuo tarpu latviai esą mesocephalai* dar šviesesnio tipo; rusai 
kaip ir lietuviai brachycephalai, šviesesnio tipo, stipraus kūno 
sudėjimo; žydai mesocephalai tamsesnio tipo, jų trečdalis silpnos 
sudėties. 

Antrą tos pat rūšies etnografinį raštą aptinkame „Rygos Gar- 
se“ 1917 m. Nr. 50: „Iš gudų sodžiaus“, Siebiežo ap. Rašinėdavęs 
kai kada tautininkų laikraščiams, bet buvo nepasergėtas. Jį gerą 
laikraštininką ir tvirtą inteligentą esant tepasergėjome 1917 m. 
pirmojoje pusėje, kada buvo Lietuvai ir lietuviams labai svarbus 
momentas apsispręsti. Rygiškis petrapiliškis Bukantas čia pasi- 
rodo ne juokais susirūpinęs lietuvių ateitimi ir tuo klausimu 
papila keliolika straipsnių principinio pobūdžio. Štai keletas 
minčių iš jo publicistikos, charakterizuojančios jo nusistatymą. 

„Visi gimusieji lietuvių žemėje sudaro tos žemės naciją: lietu- 
viai, lenkai, rusai, latviai, totoriai, vokiečiai, pirmiau dar švedai 
ir nuo 1812 m. prancūzai. Kurie gera valia ištirpo, ištirpo, sulie- 
tuvėjo, tų neberasi. Bet kurie apsisprendė, tų nevalia „staldo 
būdu“ vienodinti“ (Nr. 16, „Mūsų žemės nacija ir atėjūnai“). 

Santykiuose su lenkais, kiek jis buvo žmoniškas ir taikus 
privačiame gyvenime, tiek radikaliai griežtas separatistas politi- 
niame gyvenime. Nieko bendra su ta tauta, kuri tiek skriaudų ir 
žalų yra pridariusi kitoms tautoms! Jis rejestruoja visas lenkų 
lietuviams pridarytąsias istoriškas skriaudas, jis sako: tik pasku- 
tiniuoju lenkmečiu lietuviai ryškiai parodė, jog jie dar atskiria 
save ir savo reikalus nuo lenkų. Tai buvo lietuvių liaudis!.. Bet 
jos reikalavimą žmonių teisių lenkai sutiko pravardžiavimais, 

naujomis skriaudomis bažnyčioje, kolonizavimu, užgrobimu 
lietuvių įstaigų miestuose: Kaune, Vilniuje, Petrapilyje, Rygoje; 
visur, kur tik lietuvių buvo mėginta bendrai dirbti su lenkais. 
Lietuviai žino jau iš seno, jog lenkai neįstengia teisių gerbti. Tai 
lenkų tautinė žymė. Lietuviai ir dabar negali būti lengvatikiai... 
Pirmiau lenkai turi skriaudas mums atlyginti, potam bent poros 
dešimčių metų praktika patikrinti, jog lenkai gerbia svetimas 
teises. Dabar gi ieškoti lenkuose talkininkų ir bendradarbių savo 
teisėms atgauti ir apginti yra tiek pat, kaip ruošti sau kilpą ir 
manyti, jog su ja nepasmaugs. Ir nevesk mus į pagundinimą! 
Baigia dr. Bukantas savo atsaką J. D., kurs tame pat „Rygos 
Garse“ prasitaręs, jog realūs reikalai verčia tartis su lenkais ar 
antraip: lenkus tartis su mumis (Nr. 17, „Ruoškite sau kilpą, gal- 
būt nepasmaugs“). 

Pasklidus paskaloms, būk lenkai sumanę Varšuvon sukviesti 
lietuvių-lenkų konferenciją ateities unijai sudaryti, dr. Bukantas 
vėl baimingai kratos nuo to bendravimo; prideda naują rejestrą 
lenkų mums pridarytų skriaudų; be ko kita, kaip lenkai kata- 
likybės monopoliją laiko Rusijoje ir Lietuvoje, ir nuo to vieno 
negalima atsikratyti. Tautos Taryba (Petrapiliškė*ė) laiku turinti 
pranešti visoms valstybėms, jog lenkų imperializmui lietuviai 
nepritaria, nieko bendra su jais neturi, visados yra ir bus jų 
pastangoms priešingi ir iš seno jau rūpinasi radikaliai nuo jų 
globos atsikratyti. Įsigilinkime į momento svarbumą, nežiopso- 
kime, būkime budrūs! (Nr. 22, „Būkime atsargūs ir budrūs!“). 

Lietuvių organizacijos reikalais dr. Bukantas kalbėjo labai 
karštai. Šaukė naudotis duotąja tautoms „jaunoje, skaisčioje Ru- 
sijos valstybėje“ laisve pasisakyti. Tai mes, pirmiau tegalėję niūk- 
ti, galop balsiai nors kartą prabilkime apie savo atskirą politinę 
padėtį. Antra, latviai davė pavyzdį, kaip patriotizmo žygiais 
vejama priešai iš užgriebtos tėvynės. Tai ir mums reikia susidaryti 
tautinė kariuomenė, iš kurios bus ne tik garbė, bet ir didelė nauda 
būsimosios autonomijos atžvilgiu (Nr. 21, „Tylėti ar kalbėti?!“). 

Ir lietuviai turi prabilti, kaip lygūs kitiems piliečiai, susirin- 
kę į savo seimą (Nr. 33, „Dėliai šaukiamojo Petrapily Lietuvių 
Seimo“). 


+ 165 - 


Seimas tačiau jį užvylė. Jam teko daug karčių žodžių apie jį ir 
jo partingumą pasakyti (Nr. 38, „Lietuvių Seimas Petrapilyje“). 

Atmesdamas suirusį socialistinį in t e r nacionalą, dr. B. 
Lietuvos ix visų tautų rimtį mato intro nacionale“?, žmoniją 
suvienijus taikos, laisvės ir teisių lygybės pamatais. Tai galį pasi- 
reikšti „taikos lygos“ formoje ar „Taikos Sąjungos“, ir pranašingai 
piešia jai programą, lyg praregėdamas dabartinę Tautų Sąjungą. 

Socializmui Lietuvių valstybėje dr. Bukantas neskiria ir ne- 
mato jokios vietos; jam nepripažįsta jokios praktiškos vertybės, 
nes tai tik teoretikų svajonė. Iš pradžių dr. B. apie socializmą gal 
turėjo kitokios, geresnės, nuomonės, bet išvydęs juos „dirbant“ 
Lietuvių Seime Petrapilyje, tampa griežtas jo priešas, šaukdamas 
sveiku protu apsisaugoti nuo jo. 

„Pradėk klausinėti mūsų ciciliko, koksai jis yra socialistas, 
tai pamatysi, jog ir socialistas jisai nėra. Juk niekur pasaulyje nėra 
tokios valstybės arba net paprastos bendrijos, kur socializmas 
būtų gyveniman įkūnytas, socializmo pamatais būtų nustatyta 
tvarka, kur socializmo principai būtų laikomi, kur vienas gy- 
ventojas neišnaudotų kito, kur savasties nebebūtų, o viskas būtų 
bendrai, t. ir t. Tokį gyvenimą vedančių žmonių, t. y. socialistų, 
niekur nėra. Yra mokslininkų vaidintuvės nupintas mąstymų 
tinklas-teorija, kuri žodžiais nupiešia kitokį negu dabartinis vi- 
suomenės bei valstybės sutvarkymas... Socialistai ne savyje ieško 
nėpasisekimo priežasčių, bet meta visą kalčią ekonominėms 
gyvenimo sąlygoms; paprastai sakant, iš idealų padangės krinta 
žemėn į painų gyvenimą, norėdami jį perkeisti pagal savo planų. 
Bet čia per sunkus darbas svajotojams ir virsta jis kone kruvina 
kova tikinčiųjų socializmo teorija su netikinčiais ja. Socializmo 
teorijos viliojami, tampa apakėliai fanatikai, manydami visa 
esant jiems priešinga, ypač kas nepasiduoda jokioms atmainoms, 
kaip Katalikų Bažnyčios mokslas ir tikėjimas. „Kad jų nebūtų, 
mums sektųsi“, — galvoja pavydo pilni kerštininkai. Ir pradeda 
cicilikai visokiais būdais peikti, niekinti ir žeminti tikinčiuosius 
ir tikėjimą... Ir vargsta socialistai, ir vargs jie per amžius ir var- 
gins kitus, kol sugrįš prie sveiko proto! Jie patys naudodamies 
laisve, kitiems jos nepripažįsta (Nr. 47). 

„Vienas socialistų stulpas p. B., norėdamas išreikšti kuo ar- 
šiausį atsirėmimą klerikalų veikimui Lietuvoje, išsitarė: „Susi- 
dėsime su kitataučiais, eisime ir su velniais, paimsime mokyklas 
į savo rankas ir sukelsime liaudį...“ Kiek tuose cicilikų žygiuose 
bus moralės teisės arba dorybės pamato, matome be aiškinimų. 
Velnių mes neesame matę, bet žinome, jog velnias yra viso blogo 
ir bjauraus simbolis. Ar neaišku, jog; cicilikai mano griebtis kuo 
bjauriausių priemonių sugrįžę Lietuvon, kad tik į savo rankas 
paėmus liaudį ir ją pavergus savo jungui, tariamajam socia- 
lizmui?!“ (Nr. 49), 

Didžiąją Rusijos revoliuciją dr. Bukantas didžiausiu širdies 
pagavimu idealizavo. „Rusijos revoliucija kaip tik tvirtai buvo 
moralės teisės paremta. Ji nuvertė visai ištvirkusią, iš pačių šak- 
nų supuvusią caro valdžią, paliuosavo plačias rusų minias ir 
daugelį Rusijoje gyvenančių tautų nuo priespaudos, neteisybės 
ir kruvinų skriaudų. Šita revoliucija panaikino bloga vardan 
žmonijos labo. Tame jos galybė. Dėl to ją sutiko su džiaugsmu 
visas pasaulis. Kiekvienas Rusijos gyventojas, nors gal aktyviai 
ir nedalyvavęs revoliucijoje, jaučiasi esąs revoliucionierius ir, 
nebūdamas pagyrų puodas, atvira širdim kalba ir jis esąs revo- 
liucijos šalininkas. Juk ir Katalikų Bažnyčios galva Tėvas Šven- 
tasis, pritardamas revoliucijai, labai greit pripažino ir sveikino 
ir laimino Rusijos laikinąją revoliucijos valdžią. Dėl tos tai prie- 
žasties brangina revoliuciją visi, kurie giliai supranta jos moralę 
vertę. Bet nemaža lengvapročių žmonių, tarp jų ir lietuviai socia- 
listai, paprastai vadinami cicilikais, vertina šitą revoliuciją tiktai 
kaipo jėgos pasireiškimą, parankią jų partijų darbams vargti ir 
tikslams pasiekti. 

Ir laukė nesulaukė, kada ta revoliucinė, geroji valdžia įsigalės, 
idealiai ims valdyti ir įvykins tikrąjį demokratizmą vietoje monar- 
chizmo, ponijos etc. Laimingas, kad laiku mirė ir nebematė, kaip 
Rusijos socialistai komunistai tvarkos ir kokias „lygybės“ vykina. 

Kur Lietuvos, kur visuomenės labas, ten dr. Bukantas jokių 
kompromisų neišmanė, ir tiems, kuriuos tarė kreivais takais 
einant, drįso pasakyti visą karčią teisybę, nors toks buvo švelnus 
santykiuose su tais pat žmonėmis. 

Šitie keletas daktaro Damininko Bukanto būdo bruožų yra 
įsidėmėtini bet kuriam geranoriui Lietuvos piliečiui, ne tik did- 
vyriui. 

Daktaro Damininko Bukanto atmintis neturi veikiai išdilti iš 
naujosios Lietuvos valstybės atminimo: jis jai darbščiai ir suma- 
ningai ruošė dirvą. 

Amžiną atilsį tam geram piliečiui, tam geram Bažnyčios sū- 
nui! tarkime ir mes drauge su anuoju lenku. 


KAIP AŠ A. A. PETRĄ VILEIšĮ 
APIBŪDINU 


"Trumpai į tai neatsakysi, kad būtų kaip vien reikiant. Grei- 
tuoju aš tegaliu duoti keletą pastabų. 

1. Jau gimnazijoje besimokydamas, Petras Vileišis pasižymėjo 
matematikos gabumais. Tai jį nuvedė į universitetą - aukštosios 
matematikos studijuoti, ir matematikos fakultetą jis išėjo pasižy- 
mėdamas!. Rodės, atitikęs savo palinkimą, jis bus pilnai pasi- 
tenkinęs; paliks, kaip ir buvo jo profesoriaus sumanyta, prie 
universiteto ir jau per visą amžių dėstys matematiką. Nepaliko; 
ilgai slankiojos po Petrapilį, kažin ko dairydamasis; pagaliau 
pateko į Kelių inžinierių institutą. Kas jį ten vedė? Nesvyruo- 
dami atsakysime: karjera; susisiekimo inžinerija buvo geriau- 
siai užmokama. Tai gal jau dabar bus patenkintas? Nel!.. Vos 
įpusėjęs institutą, P. Vileišis prisipažįsta studentui Basanavičiui: 
„Štai turiu išeiti institutą ir gal jį išeisiu, Dievui padedant, už 
dvejų metų; būsiu inžinierius, gal būsiu aprūpintas materia- 
liškai; tik kiek iš to turės mano kraštas, kai aš kartais atsigersiu 
šampano?“ Vadinas, karjera buvo ne paskutinis jo siekimas; už 
jos dar slėpės „mano kraštas“: šis vienas tegalėjo jį pilnai paten- 
kinti. Matematikas, studentas, inžinierius specialistas savo sielos 
gelmėje laiko visai kitą susidarytą dievaitį: ne mokslą, ne spe- 
cialybę, ne turtą, kurio jam duoda mokslas ir specialybė, bet — 
savo kraštą. Visur „dairosi aplink save“. Ir „kai prisižiūri savo 


+ 168 + 


kraštui, kartais ima siusti, nustoja proto: į tokią bedugnę visa 
nugarmėjo...“ Lietuvis būdamas, jis pirmiau kitų pajuto „tau- 
tinę savo dvasią“ ir nebetesėjo „išsiginti gimtinės savo kalbos“. 
Kai dirbo savo amato darbą, vis jautė dirbąs „kitiems“, ne sau, 
ne saviems. Jautės privaląs saviesiems tedirbti. Ir ligi tik fortūna 
pasuko savo ratą jo naudai, jis jau - nebe kitur; jis jau — Vilniuje?, 
pilnas džiaugsmo ir tiekos sumanymų Lietuvai turtiškai ir dva- 
siškai atgaivinti, kiekos būtų užtekę penkiems geriems patrio- 
tams. Karjerą metė, pinigus išdrabstė lietuviams, Vilnius paro- 
dė -jo ne tam gyventa. Į savo amatą tada begrįžo?, kai nebebuvo 
iš ko gyventi — paskutiniosios verčiamas; ir vėl jį metė ligi tik 
pajuto „jo kraštą“ stojant ant savo kojų. 

2. Sakydavos, dalyvavęs pastatyme penkių dešimtų gelžinių 
tiltų. Buvo tad primanus technikas. Tai žinojo Rusija ir jį vertino. 
Ojis pats? Labai maža save vertino; tikriau tą savo esmės pusę, 
kuri reikėjo atiduoti „kitiems“, už pinigus, sąžiniškai sulygus. 
Kai nebuvo lygtuvių, kai dirbos ką sau, jis visai nebeatminė pats 
esąs geras technikas: jam darbą turėjo padirbti kiti, kad ir „partie- 
čiai“; statė jam „Vilijos“ dirbtuvę“ - blogai pastatė; dirbo jam ten 
Kreicburgo“ tiltui dalis - blogai padirbo, ir buvo iš visa to daug 
nuostolių, o dar daugiau susikrimtimo. Kodėl? Todėl, kad Petras 
Vileišis ne į visa tai žiūrėjo, bet per visa tai kažin kur toliau; ne į 
„Viliją“, bet į Lietuvą ir lietuvius; ne jam, Petrui Vileišiui, „Vilija“ 
turėjo tarnauti, bet kraštui. Jam rodės, kas gyvas lietuvis savo 
kraštui dirbs dar labiau atsidėjęs, dar sąžiniškiau, neg jis kad 
dirbo „kitiems“. Apsivylė vargšas: jo bendradarbiai nebuvo nei 
tiek atsidėję kraštui tarnauti, nei tiek prisityrę. 

3. Petras Vileišis buvo mokslus, darbštus ir gabus. Tobulai 
išsispecialinęs, jis, aš visai neabejoju, būtų galėjęs tapti šakotes- 
nis bendruose nusimanymuose. Ir to neva reikėjo; kai jis ėmės 
visuomeninio darbo - politikos. ir žurnalistikos, tuojau iškilo 
nesusipratimų su jo gi įsteigtojo ir vedamojo dienraščio“ bend- 
radarbiais. Tačiau bendradarbiai kaltino savo šefą, jo nesupras- 
dami; tikriau sakant, ir lietuviai inteligentai nematė Petro Vilei- 
šio sielos esmės, kaip ir rusai inteligentai; šieji tematė sąžinišką 
amatninką, anieji užgaidų pilną turtuolį, kurs imasi ir tokio 

darbo, kurio nepajėgia, —- moderninės politikos, dienraščio 
redagavimo. O Petrui Vileišiui lietuviškasis laikraštis toli gra- 
žu nebuvo - politika ir siekimas toli, bet kasdieninis gyveni- 
mo reikalas. Ir kaip tik tame visa charakteringoji Petro Vileišio 
didybė. Iš artie to nesimatė; dabar iš tolo tai matos kuo aiš- 
kiausiai. Mes, jo padėjėjai žurnalistikoje, temokėjome jam kliu- 
dyti, painiotis po kojų; jis negalėjo visų mūsų išvaikyti, nes 
būtų pasilikęs pats vienas. Ar tai reiškė jį atsilikus? Nuo mūsų 
„progresistų“, lietuviškųjų Tvardauskų?, pakibusių tarp dan- 
gaus ir žemės, tarp realybės ir idealo? Ne! Tai jo būta didžiau- 
sio progresisto, ne mūsų, ir didžiausio idealisto. Tautinės kul- 
tūros idėja P. Vileišis buvo persiėmęs iš mažens, toks ir paliko 
per visą savo amžių; o progresistas jis buvo tikrai didesnis už 
visus mus, nes esminę savo idėją nuosekliai vykino pamy- 
lėtoje savo liaudyje. Liūtys žemės neatgaivina; ja įdrėkina 
nuolatinis smulkus lietutis, kurio kas lašas - tai į žemę, ne per 
žemę į upę ir šalin iš to krašto. Dar ir šiandien lietuviai tebe- 
reikalingi Petrų Vileišių, mokančių atsistoti šalia jų, tarp jų, 0 
ne virš jų. Mes, dabartinė Lietuvos inteligentija — tikra jos 
nelaimė: skraidom aukštybėse, tik gadindami savo, „pelių 
perkūnų“, žaibeliais liaudį, kuri negali iki mūsų pakilti. Kad 
Petrui Vileišiui ir jo kompanijai būtų buvę leista nuo pat 1875 
metų laisvai padirbėti lietuvių liaudyje, šiandieną ji būtų tiek 
brendusi, kad jau ir mes būtume jau nebe svetimi ir būtume 
tikri jos bendradarbiai kultūros srityje. Dabar mes patys save 
tepatenkiname; liaudis gi nuo mūsų per dešimtį kilometrų 
atsilikusi ir kartais net tolsta nuo mūsų, ne artėja. Pavyzdžiui, 
kad ir mūsų sudarytoji laikraštija. Dirbame keturias dešimtis 
metų su viršum ir vis dar neturime liaudyje skaitytojų. O 
Petras Vileišis, saviškai redaguodamas, būtų turėjęs ir būtų 
pavaidinęs lietuviams tokią pat rolę, kokią lenkams pavaidino 
Mrėwka Malinowskiš ir kiti, kurie, nesidėdami demokratais, 
buvo demokratai tikroje prasmėje. 

Daugiau apie P. Vileišį sk. mano parašytoje jo monografijoje 
„Aušros“ grupė, J. Stauskaitės leidinys?. 

GERASIS LIETUVIŲ TAUTOS GENIJUS 
(Iš kan. J. Tumo pamokslo Kauno Metr. Bazilikoje 1926 m. 
rugp. 16 d., laidojant a. a. Garbės Daktarą Inž. Petrą Vileišį, 
mirusį š. m. 12 d. Palangoje) 


Uolumu nebūkite tinginiai, būkite karšti dvasia, 
tarnaukite Viešpačiui. Rom 12,11 


Didis Tautų Apaštalas, mokydamas romėnus, kaip reikia 
elgtis, kad krikščioniškai etiškai atnaujinama visuomenė su- 
stiprėtų, be ko kita, įrašė jiems ir šiuos tris reikalavimus; būtent 
kad visi piliečiai būtų itin darbštūs, kad didis jų darbas kiltų iš 
didelio dvasios pasiryžimo ir kad visa tai būtų tarnavimas Vieš- 
pačiui, darymas taip, kaip Jis yra įsakęs. Čia šv. Povilas kalba, 
kaip visuomenininkas. Bet jo būta ir gero psichologo; kai šitaip 
definijavo visuomenės piliečio dorybes, jis numatė tai būsiant 
ir į asmeninę kiekvienam naudą, ne tik į visuomenine. Numatė 
darbštumą ir sielos gyvumą („karštumas“) patį pilietį darysiant 
gyvą, linksmą, visad jauną dvasia. Karšta, judri dvasia žmo- 
gaus viduje tiek miela ir įdomi, kaip vanduo, srauniai čiurlenąs 
upeliu: žmogus valandomis gali jo krante būti ir džiaugtis, 
kokios linksmos lašišos ten žaidžia. Tas pat vanduo tvenkinyje 
sužaliuoja, supūva ir baisus, bjaurus darosi. 

Jei reiktų parinkti gyvas matytas Apaštalo rengtasis pilietis, 
mes galėtumėm tiesiai parodyti štai šitą Lietuvos pilietį Petrą 
Vileišį. Nebuvo jis genijum apsigimęs ir vis dėlto dėl anųjų apaš- 
tališkųjų savumų per visą ilgą savo amžių“ buvo lietuvių tautai 
gerasis genijus. Mums, lietuviams, gera buvo būti su juo, jis vis 
ką nors dirbo, kuo nors sielojosi, o jo darbo ir rūpesčio objektas 
buvo vis ta pati jo tėvynė Lietuva ir jo broliai tautiečiai lietuviai. 
Net ir dabar mums štai gera su jo karstu būti. Laidotuvės negi 
džiaugsmo diena; vis dėlto nelygu laidotuvės: kitą laidojant 
kaltumo kirminas tave kremta, kitą — ne. Šiandien mes esame 


* Gimęs 1850 m. gruodžio mėn. ir tik krikštijant buvo nukeltas į sekančius 
metus kuriais ten sumetimais.! 

ramūs. Mes jaučiame, jog dabar pagerbiamasis pilietis eina 
ilsėtis teisėtai pelnęsis poilsį. Per 40-50 metų gangreit nebuvo 
nė vienų, kad jis nebūtų kuo nors geru lietuvių tautai prisiminęs, 
jei ne kuo didžiu, - o buvo ir didžių jo darbų, spaudos draudimą 
verčiant, Vilnių lietuvinant, - tai nors knygele. Petro Vileišio 
leidžiamos knygelės buvo mažytės, betgi, visas krūvon suėmus, 
sudarė rimtą, labai įvairų, praktišką liaudies knygynėlį. Ir lietu- 
vis į savo rankas imdavo vis naują Petro Nerio (jo slapyvardė) 
leidinėlį tiesiog šventa pagarba. Nesvarbu buvo, kad knygelė 
maža: didelių knygų tuomet iš viso mes neturėjome; svarbu 
buvo žinoti, kažin kuriame ten Rusijos kampe esant tolimą at- 
stumu, bet artimą dvasia, tiesiog giminę mokytą ir turtingą tau- 
tietį, kurs niekad neužmiršta tėvynėje paliktų ir visų apleistų, 
tamsoje skurstančių brolių tautiečių. Šitie nuolatiniai atnašai ant 
tėvynės aukuro darė Petrą Vileišį vertu, ir jo tauta gal tik dar 
vieną* savo vaiką telaikė tokioje gilioje savo pagarboje ir meilėje 
kaip jį. Čia buvo lygu. Jaunų dienų garbės ir nuopelnų aureolė 
gaubė jį ir gilioje senatvėje, kada jis, aštuntą dešimtį metų eida- 
mas, jau paliegęs, senatvės ligos varginamas, nebepajėgė dirbti. 
Tautos ir valstybės vadai vis dėlto dėjo jį į vieną antrą aukštą 
vietą, nors netesėdama, pati neturtė būdama, ištaigintai aprū- 
pinti jo senatvę**. Ko trūko, buvo kam papildyti - buvo brolių, 
buvo gerų vaikų?. Tai ir šiuo atžvilgiu lygu: nei tauta, nei vals- 
tybė neliko jam skalna ir dabar štai baigia jam išsimokėti. Tai už 
a. a. Petro Vileišio darbštumą, kad nebuvo tinginys. 

Bet gerų darbininkų esti ir daugiau, jų dažniau pasitaiko. 
Tačiau retai rasis a. a. Petrui Vileišiui lygių dvasios karštumu, 
kurs darė jį gražų kitiems tautiečiams. Kas gražu, pasakykime 
kito kilnaus mūsų tautiečio, didelio rašytojo*** žodžiais. Mėgia- 
mas jaunimo ir dažnai jai kalbėdamas, jis ragina jaunimą būti — 
gražiu. Gražu, sako jis, ne tai, kas skaisčiai dažyta, bet tai, kai 
mažesnis persisunkia aukštesniu, kilnesniu. Bet kuri jaunystė 


* Į. Basanavičių. 
** O. Pl. Puidienės priekaištai šiuo atžvilgiu per daug romantiški?. 
*** Vydūno. 

yra graži, bet kurios jūrios, begalybės apsiaučiamos, yra gra- 
žios. Bet kuri mergaitė turi būti graži, tai jos pašaukimas; bet 
kuris bernaitis irgi. Ir ne klasiškais veido bruožais: juos bjaurius 
daro aistros ir visoki kūniškieji dumblai; bet dvasia kilni, min- 
tys apie visa tai, kas gražu, kas žmoniška. Kai taip jaučia žmo- 
gus, tai ir senatvės rūkšlės išgrožėja, ir nuo seno veido negali 
akių atitraukti. Lygiai ir a. a. Petras Vileišis. Vyriškas jo gražu- 
mas buvo toli gražu ne Apolono; vis dėlto visi, kurie kitados su 
juo gaudavo susidurti, vienaip liudija: jis buvęs labai patrau- 
kiantis savo švelniu apsiėjimu, savo neišdidumu („demokratin- 
gumu“), savo užjautimu kitų, ypač Lietuvos jaunimo. Pridėkime 
čia, ko tuo laiku jo bendrai negalėjo atspėti: dėl to visus į save 
traukė, kad buvo persisunkęs labai didžia, labai skaisčia idėja — 
tėvynės meile. Karštas dvasia reiškė: karštai mylįs savo tėvynę. 
Ir kai taip buvo, tai šita meilė reiškėsi ir žodžiais. Su Vileišiu gan- 
greit nebuvo kitos kalbos, kaip tik apie lietuvių tautos (paskui 
Lietuvos valstybės) reikalus. Ir kaip jo demokratiškumas nesiro- 
dė dirbtinis, taip ir lietuvių tautos - žmonių ir jų kalbos - meilė 
nesirodė dirbtinė ar perdėta. Tai buvo a. a. Petro esminis pasi- 
reiškimas, stipras jo stilius, o ne kas iš oro prilipęs. Ir dar dau- 
giau, kad tas nuolatinis sielojimasis savo liaudimi, lietuviais, 
ryškiai buvo jaučiama, neturi nė mažiausios egoistinės dėmelės, 
nė mažiausio paslėpto noro, kad jam kas būtų iš to gera mate- 
riališkai ar kad kiti jį už tai bent aukštintų ir garbintų. Toks 
nesuinteresuotas laukiama nauda žmogus esti didis. 

A. a. Petras Vileišis ir buvo didis. Tikrąjį jo didumą vos 
dabar mes teišvystame ir teįvertiname, kai gauname progos su 
kitu kuo tam priešingu palyginti. Jis buvo labai sveiko proto 
praktikas, nefantastas. Mėgiamasis jo paraginimas būdavo: 

- Ponuliai, dirbkime! Ką norite, dirbkime, bet tik liaudies 
naudai, kad ir prasčiokėliai būtų bent kiek apsišvietę ir bent kiek 
pasiturėtų. Nebus iš ko, tai nė idėjiškai liaudis nepakils... O jei 
nepakils, tai jokio jungo nenusimes ir pati niekaip nesusitvarkys. 

Kas dabar nemato šių žodžių teisingumo? O anuomet, kai jis 
ėmė pirmąjį lietuvišką dienraštį leisti*, mums, tariamai pažan- 
giesiems modernistams, jo bendradarbiams, rodės pavėluoti, 

nebe to laiko; mums reikėjo pliaukš pliaukš, kad žmonėms akys 
reiptų, ausys kurstų, galva suktųs, ir jie, nieko nebegalvodami, 
virstų pultų rodomon pusėn. Mums reikėjo - politikos, o mūsų 
Šefas kartojo: 

— Geriausia dabar politika, tai - jokios politikos! Ponuliai, 
dirbkime tik kultūros ir ekonomijos darbą, o kai visa to pa- 
daugės, tai ir politikos atsiras savaime. Tada ji bus esminė, sava, 
nebeatskiriama nuo mūsų Žmonių, ir ji pridarys didžių darbų. 

Dabar mes konstatuojame ne taip darę, kaip praktikas inteli- 
gentas Petras Vileišis patarinėjo; dažnai tik balamutijome savo 
liaudį. Iš šalies mes jai nieko nepridavėme, nė neuždegėm, kur 
nebuvo patiektos esminės liaudies medžiagos. Ir kai ji, liaudis, 
vieną kitą kartą puolė, kur papliauškos girdėjosi, tai tik akis 
išdegė, nieko daugiau; nieko nepagerėjo. Kas anuo laiku mums 
rodės pasenę, to būta tik pastovu. A. a. Petro Vileišio palikime 
šitie konservatyvieji obalsiai gražiausi. Eilėje tų gražiųjų obalsių 
stovės ir tas testamentas, kurį jis, ligonis, verčiamas vis dėlto 
pakalbėti per bankietą, jam pagerbti iškeltą vienos jo gerbėjos*, 
yra suformulavęs. 

Lietuvių tautą pačios skaudžiausios, pačios nešlovingiausios 
skriaudos ištiko ne seniau, istorijos tolumoje, bet pačiais pasta- 
raisiais laikais. Dievai bežino, kuria teise rusai okupantai ėmė ir 
sumanė uždrausti mums lietuviškai rašyti. Tai buvo sunku, bet 
ir nešlovinga. Ir mes visas pastangas dėjome, kad ne tiek skriau- 
dą, kiek ta nešlove lietuvių tauta nusivalytų. Ir nusivalėme. 
Dabar kiti okupantai, lenkai, sumanė ir pavogė mums valstybės 
lopšį, kultūros širdį, mūsų sostinę Vilnių. Didelė skriauda, dar 
didesnė nešlovė! Ir mes vėl dėkime, kaip ir spaudą vaduodami, 
visas savo pastangas ir ta nešlove nusivalyti. 

Šventi buvo jo žodžiai, šventi jie turi mums likti. 

Pagaliau a. a. Petras Vileišis tarnavo Viešpačiui, laikės Kris- 
taus paskelbtųjų moralybės dėsnių, buvo giliai tikintis krikš- 
čionis, niekad nenutolęs nuo Katalikų Bažnyčios. Kitados už tai 
kai kas jį pašiepdavo „zokristininku“ ar „vargonininku“, vadi- 


* O. Puidienės. 

nas, artimu bažnyčiai. Nevykęs pašiepimas. Ir čia a. a. Petras 
Vileišis buvo tik pilnai stilingas lietuvis pasvalietis, tikras Lie- 
tuvos liaudies vaikas. Lietuviai religingi, gilaus tikėjimo; kito- 
kiais jų neįsivaizdinsi. Vileišis buvo tikras demokratas; jei jis būtų 
gyvenęs pasvaliečiuose, nu jau, bene tik būtų ėjęs ir į laukus 
arti, ne tik į bažnyčią melstis. Pasvaliečiuose jis nebūtų buvęs, 
tokia jo sielos sudėtis, visa galva didesnis už kitus, bent nebūtų 
rodęsis toks. Jis būtų buvęs kitiems lygus ir savo inteligenciją 
dėdamas į bendrą tautos sukauptą turtyną, tik būtų laipsniu 
aukštyn jį pakėlęs. Mes nebepavelijame kapitalui kauptis į atski- 
rų žmonių rankas; mokslas irgi kapitalas; negerai, kai kurie 
vieni jo gauna daug, atsiskiria ir vieni patys tuo tesinaudoja. Kas 
daugiau gavo mokslo šviesos, tas juoba privalo nesiskirti nuo 
masės ir spinduliuoti jai, kad ir ji augtų ir natūraliai evoliucio- 
nuotų. Psichės srityje dirbtinai nieko kitam neįkrėsi ir nieko iš 
ten neišplėši; visa bus tik žalingas eksperimentas ir tik tam lai- 
kui: žmogaus psichei tai tik žaizda, kuri gyja, užsiraukia, ir vėl 
žmogus toks pat esti. Nei katalikui, nei protestantui nevalia dirb- 
tinai plėšti dalį jo esmės - jo religiją. Tai yra skriauda ir, sakau, 
veltui pastanga. Vileišis ir čia nuoseklus. Jis lietuvių liaudį, tad 
ir save, ėmė ne tokią, kokios gal būtų pageidavęs, tik tokią, 
kokia ji šiandieną yra, nespręsdamas, kokia ji per ilga bus. 

Kai visa tai suimi į viena, tai gauni puikų, nepaprastą vaiz- 
dą, įvykusią šventraščio moralę: kas tikrai vertinga, bet kuklu, 
nesipučia, nesididžiuoja, tas paskui išauga į tikrą didybę. Kuo 
pabaigsime amžių mes, kitkart išdidę a. a. Petro Vileišio bend- 
radarbiai, tai vienas Dievas težino. O pats mūsų postponuoja- 
masis „zokristininkas politikas“, žiūrėk, kaip aukštai štai pasi- 
lipęs su karstu ir kaip dar aukščiau stovi mūsų sielose. Jau buvo 
laiku spėjama“, paskui šį gryną konservatorių, tariamąjį atsi- 
likėlį, paseksiant minias be jokio skirtumo nuomonių, karjeros ir 
įsitikinimų ir atiduosiant jam garbę. Ar ne taip yra? Regi, kokios 
minios sekė paskui inžinieriaus Petro Vileišio karstą! Visi tautos 
ir valstybės vadai čia pat lenkia jam galvas. O Bažnyčia dedasi 


* Gira „Ryte“. 

jį šalia savo vyskupų: liaudies švietėjo Motiejaus Valančiaus, 
aržaus Katalikų Bažnyčios gynėjo nuo rytiečių užmačių, Mečis- 
lovo Paliulionio ir švento gyvenimu Gasparo Cirtauto“. Ir vi- 
siems matos, valstybę ir Bažnyčią nė negalėjus a. a. Petrui Vi- 
leišiui rasti tinkamesnės vietos, kol jis sugrįš ten, kur yra savo 
širdį, savo palocių, savo gotišką koplyčią ant Vileišių kapo pali- 
kęs?. Ir visiems gausiai lankysiantiems Bazilikos kriptą rodysis 
— čia jam, švietėjui, kovotojui ir geram katalikui, dera būti. 

Ačiū tau, Petrai, už tai, kad pašvietei mums pavyzdžiu, iš- 
mintingo, blaivaus, darbštaus, tėvynei atsidėjusio piliečio pavyz- 
džiu! Naudokis už tai pelnyta ramybe ir pagarba, kuri ilgam 
pateks Lietuvos visuomenėje! 


RAIDYNO IR VILNIAUS IŠPLĖŠIMAS 
Iš paskaitos „Saulės“ salėje 1926.X.9 d. 


Lietuvių tautos istorija pasako mums nemaža blogybių, išti- 
kusių tautą iš šalies. Pačiais paskutiniaisiais žymiausios buvo 
dvi. Atėjo chamas iš Maskvos ir tarė mums: jums savo raidyno, 
tad ir savo knygos, nereikia; mes jums duosime geresnių, mūsiš- 
kų. Ir kai mes tų dovanų neėmėm, tai mus mušė ir nelaisvėje laikė 
per keturias dešimtis metų. Mes kentėm, dantis sukandę; paskui 
ėmėm muistytis, kad nelaisvės varžtai nukristų. Ir jie nukrito. 
Atėjo chamas iš Varšuvos ir tarė: tos vienos senovinės jūsų sos- 
tinės, Vilniaus, mums reikia, kad būtų mums šeštąja mūsų valsty- 
bės od morza do morza! sostine ir strategijos punktas prieš jus 
pačius. Ir kai mes nesutikome, tai mus sušaudė ir varu iš mūsų 
namų išvarė; dar baido, jei mes jam už tai rankos nepabučiuosią, 
tai ir visą valstybę atimsią, o mus savo kiaulių ganyti išvarysią. 
To mes kantriai nebekentėm, muistėmės iš pat pradžių ir tebe- 
simuistome, nors varžtai nuo mūsų dar nepradėjo šliaužti. 

Abudu chamizmai tolygūs savo pradžia ir pasėka. Pradžioje 
drįsta ant mūsų pasikėsinti dėl to, kad mes buvome silpnesni, ir 
dėl to su mumis nenorėta skaitytis. Gale Maskvos chamas gavo 

vis dėlto skaitytis su mumis ir savo barbarybes atitaisyti. Lygiai 
taip bus priverstas padaryti ir antras, Varšuvos chamas, jei mes 
lygiai taip muistysimės, kaip ir anuo, spaudos draudžiamuoju 
laiku. Paminėkime tą laiką. 

Muravjovas? pakišo savo raidyną ne tiek mums, kad baž- 
nyčioje ir namie vartotume, kiek rusams mokytojams, kad jiems 
būtų lengviau lietuviškai mokytis; paskui savas raides paliko tik 
valstybės lėšomis leidžiamiems spaudiniams. Dviem raidynais 
spausdinamos knygos - tesie sau; iš tų rungtynių galėjo būti net 
naudos. Tai Lietuvos šviesuoliai iš pradžių tylėjo, net pritarė ru- 
sų valstybės politikų užgaidui. Tačiau kiaulė, įsileista į pastalę, 
užlipo ir ant stalo: Kaufmanas? dviejų raidynų lietuvių spaudi- 
niuose nepripažino ir vieną griežtai uždraudė; ne savąjį, nereika- 
lingai įsibrovusį, tik mūsąjį, senovinį, priprastąjį. Į tai vyskupas 
Valančius atsakė tyliuoju protestu ir aktingąja kontrafakcija — 
senovinių leidinių pakartojimu Prūsų Lietuvoje ir naujųjų leidi- 
nių žymėjimu senomis datomis. Susibūrė kunigai šiuos, ne rusų, 
leidinius gabentis iš svetur ir skleisti namie; susibūrė religingos 
moters jiems padėti, susibūrė kontrabandininkai jiems patar- 
nauti; susibūrė tėvai vaikams įbrukamų rusų spaudinių nepri- 
imti ar deginti, kad jų nė padujų nebūtų lietuviškoje šeimynoje. 
Susibūrė valsčiai ir seniūnijos oficialiai protestuoti ir reikalauti, 
kad liautųsi vertę daryti tai, su kuo sąžinė nesutinka. Susibūrė 
šviesuoliai spaudoje visomis kalbomis ir gyvenime gyvu žodžiu 
kalte kalti rusų administracijos viršūnėms, jog tai neišmintinga 
ir net pačiai valstybei žalinga, o piliečiams tiesiog užgaulinga ši 
prievarta. Susibūrė šviesuoliai jaunikliai savo darbo spaudinius 
laidžioti Lietuvai iš visokių laisvų svetimų šalių, o šiaip jau 
kaimo jaunimas ir moksleivija juos teskaityti. Seniai čiaupės, 
aimanavo, meldės, jaunieji kumštį gniaužė, dantimis grikšėjo ir 
poeto daina šaukė: 

Kad tu, gudai, nesulauktum — 
Nebus taip, kaip nori: 
Bus, kaip Dievas duos, ne tavo 


Įsakai nedori!! 
A. Baranauskas 

Susibūrė susiorganizavo sabotuoti, protestuoti, prieštarauti 
visa Lietuvos visuomenė. O kad jos ne du šimtu, ne du tūks- 
tančiu, o du milijonu, tai iš jų susidarė vienas didžiulis vienetas, 
milžinas, kurio nebegalėjo nepamatyti ir dviejų šimtų milijonų 
valstybė; jo balso paklausė pirma teismas, paskui ir valdžia. 
Senovines savo raides mes per keturias dešimtis metų reabi- 
litavomės, skriaudžiami nepasidavėme. 

Keturios dešimtys metų tautinės mūsų kultūros stagnacija, 
kai kiti paliuokomis bėgo į pažangą, buvo lygu aniems keturiems 
šimtams metų mūsų pavėlavimo pasikrikštyti ir pasiduoti Euro- 
pos kultūrai; kad ne tai, mes būtume tada pusę Rusijos valdę ir 
patiems lenkams diktavę savo valią, o ne jie mums būtų skaldę 
valstybę ir tautą. Vis dėlto šie keturios dešimtys metų tironijos, 
žiaurumo, švenčiausių teisių mindžiojimo po antrųjų keturių 
šimtų metų mūsų migdymo ir įkalbinėjimo, būk mes tederą 
vergais būti ir lenkams arklides valyti, buvo itin reikalingi. 
Dviejų-trijų milijonų tautą iš inercijos išjudinti tegalėjo nepaken- 
čiamai skaudi tironija, skaudūs jos smūgiai. Gerai pasakė poe- 
tas, priešas nė sapnuoti nesapnavęs, 


Kad Lietuvai spaudą užgynęs ir raštą, 
Sau vardą įgis ir sužadins tą kraštą, 
Kursai jau menkai bekvėpavo. 


Lietuvi! Jei saulė ant tavo dangaus 
Kada užtekės, tu nespjauk ant žmogaus, 
Nors tavo netroško jis labo! 
Tiktai parašyk: „Kas prieš tiesą kariauna, 
Pats rankomis savo sumanymą griauna“. 
Tą žodį iškalk ant jo stabo5 

Maironio Raštų II t., 70 p. 


Ta keturių dešimtų metų „Babilonijos nelaisvė“* tuo laiku, 
kuomet mažiausia ėmė tikti gyvenimui, padarė, kad mes ne tik 
išsiveržėm iš tos nelaisvės, bet tuo pat impetu ir visai nebe- 
priklausomi tapome. Taigi nesama tokių blogybių, kurios nepa- 
sibaigtų geruoju. O kaip kada tai ir reikiama jų, kad juo ryškiau 
pasirodytų - gerybės. 

Šitaip matuodami ir antrąjį chamizmą - mūsų sostinės atkir- 
timą nuo bendrojo valstybės kūno — mes drąsiai skelbiame jį 
turėsiant tokių pat pasėkų, būsiant tokios pat reikšmės mums 
patiems ir grobikams. Ar mes būtume branginę mūsų Vilnių, jei 
mūsų iš ten nebūtų chamai brutaliai išmetę, jei Vilnius mums 
būtų taip pat pigiai atitekęs, kaip atiteko visa Lietuva kaimy- 
nams sukiužus? Mes kovėmės dėl jos su bolševikais, bermonti- 
ninkais ir lenkais; tai mums atsiėjo trejetą tūkstančių gyvybių. 
Kai kovėmės, buvome pilni pilietinės gyvybės, garbės ir pasi- 
šventimo. Bet tų aukų būta per maža, laimėjimo būta nebran- 
gaus, jei rimtyje tuoj ištižome, ir šiandien toks brangus patrio- 
tizmo žodis ir patys patriotai tenka į komediją dėti. Lengvai 
nurimę, mes nebtekome ugnies, karščio, tiek reikiamų kovai; o 
kovoti tiek reikia skaidriam gyvenimui palaikyti, kiek upeliui 
tekėti, kad jo vanduo nesužaliuotų supuvęs ir pasmirdęs. Vil- 
niaus neteke tokiuo netikėtu būdu, tokiuo nelaukiamu momen- 
tu, radomės lyg patys į laisvę ir laimę išsprukę, bet savo tėvą 
piktų priešų rankose palikę. Geras vaikas be jo niekur nesijaus 
laimingas; vis nerims, jausdamas kraujo balsą, šaukiantį tėvą 
vaduoti ir su juo nebesiskirti. Tai pasakė poetas: 


Mes be Vilniaus nenurimsim! 

Jeigu reiks, laisvi mes mirsim... 

Senas Vilnius mūsų buvo, mūsų - bus... 
Gedimino Kalne milžinai atbus... 

Mūsų mintys amžinai į Vilnių plauks. 
Vilniaus pilys savo vyčių susilauks...? 


P. Vaičiūno „Tekanti Saulė“, 106 p. 


O kad Vilnius yra visos Lietuvos tėvas, kad jis tikrai buvo 
mūsų, liudija viskas. Vilniuje ir aplink Vilnių prasidėjo ir įsiga- 
lėjo Lietuvos valstybė. Vilnius, dešimt kartų mažesnis, valdė 
Rusų kraštus. Dar priešistoriniais laikais Rossa (dabar tik kapi- 
nynas) buvo Aukščiausiojo Kunigo buveinė, o Šventoji Raguva 
(slėnys Vileikos ir Nerio santeklyje) vieta, kur degė Amžinoji 
Ugnis, kur paskui jos aukurą apmūrijo Krikščionybės katedra. 
Vilniuje Lietuvos bajorija sukūrė ypatingą lietuviškojo baroko 

architektūros stilių, kokio visuose Lenkuose nerasi. Dabartinę 
katedrą ir dvejetą paločių yra pastatęs kupiškietis Stoka-Guce- 
vičius, valstietis, už tą darbą bajoru padarytas?. Vilniuje tarpo 
lietuviškasis romantizmas, kurs mus visus išauklėjo gilioje pa- 
garboje mūsų senovės, kur mums patiems atvėrė akis į mūsų 
originalės kultūros gražumynus, kurs pačią lenkų literatūrą per 
pusę šimto metų laikė savo įtakoje, sulietuvinę temas ir formą. 
Vilnius mums davė Mickevičių, Kraševskį, Kondratą, Narbutą 
ir daug daug kitų, kurių veikalais auklėjomės ir brendome"“. 
Tai mes esame tikrų tikriausi Vilniaus vaikai, jo dvasios pada- 
rai, - Vilnius mus padarė tokius, kokie dabar esame. Ir Vilnius 
liks tėvu globėju mūsų ir mūsų kultūros, tuo šviesos fokusu, 
kurs spinduliuoja į visas puses. Atskirk jį nuo Lietuvos, - mes 
liksime sine patre, sine matre, sine generatione"'. Be Vilniaus 
nėra Lietuvos, nėra lietuvybės, nėra šaknių: mes be jo nuvy- 
sime. Kultūra yra nuolatinis veiksnys, šimtais metų buvęs, 
nuosekliai kitėjęs, veisęsis, šakojęs. Lenkai tai gerai jaučia ir 
supranta, kai nutarė Vilnium pagauti visą Lietuvą. Taigi mes 
Vilniaus reikalaujame atgal, kad jis mūsų, mums reikalingas, 
mums būtinas, ir jo ryšys su lietuvių tauta yra neišvengiama 
būtenybė, o ne vien dėl to, kad jis gražus, didelis, turtingas, 
yra gelžkelių mazgas ir bazė prieš kaimynus. 

Vilnius taip yra mūsų senovės padaras, įsiskverbęs į mūsų 
gyvenimą, kaip buvo „šventosios“ (bažnytinės) lotynų raidės. 
Prieš mus alternatyva: arba mes Vilnių atsivaduosime, ir tai per 
neilgus metus, arba mes žūsime su visa mūsų kultūra. Mes nega- 
lime pigiai ramintis - mūsų jaunoji karta arba net jų vaikai Vilnių 
atsivaduos, — mes turime manyti Vilnių išvysią atgal prie savo 
valstybės kūno, kol dar giltinė mūsų nepakirto. Tikėkime, kad 
būtenybė yra neišvengiama, nes gilus įsitikinimas ir tvirtas nusi- 
manymas pastūmės mus į dalinį ir visuotinį pasiryžimą rengtis 
Vilniaus gintų. Juk toks pat tvirtas nuvokimas, kad sugrįš mums 
kultūrinės teisės, vertė menką krūvelę pradėjusių susiprasti drau- 
džiamojo laiko veikėjų. Nesvyravimas, kitos išeities neieškojimas 
ir dabar mus suburs dalimis į vieną galingą tautos vienetą kaip 
anuomet. O kai tauta bus suorganizuota Vilniaus sostinės išvada- 

vimo principu, tai savaime rasis būdų tam padaryti. Tautos dva- 
sia, jos pasiryžimas it garas veršis visokeriopai pro visus plyšius 
ir sprogdins tarpsienį; reikšis kariuomene, reikšis mokslu, reikšis 
menu, reikšis politika; troškins grobuonis ir jų talkininkus tol, kol 
netars: gana verginti, - kas nemirtinga, negali būti numarinta! 

Šitą Europos žodį mes turime išgirsti, dar neįžengę į grabą. 
Tad mūsų dienos ir nakties sielavartai tebūnie vien Vilnius, o iš 
to susisielojimo ir visi prirengiamieji organizaciniai darbai — 
patiems pažinti ir kitus supažindinti, kokios svarbos mūsų gyvy- 
bei yra Vilnius, tautos ir valstybės širdis, iš kur gaivinąs kraujas 
plaukdavo ir turi plaukti į visus tolimesnius nuo jos narius. 

Jei aš užmiršiu tave, Jeruzalem, tegul nudžiūsta mano dešinė, 
tegul nebemato mano akys, nieko daugiau nebegirdi mano ausys!!'2 


JUOZAS DAMIJONAITIS 


1926 m. gruodžio 6 d. 3 valandą ryto Kaune širdies liga ūmai 
pasimirė senas tautininkų draugas mokyklų inspektorius Juozas 
Damijonaitis!. Lietuviams tautininkams tai didelis smūgis - J. D. 
visa savo esme buvo gyvas lietuviškai tautiškos idėjos nešio- 
tojas ir gaivintojas. Nesikišdamas į aržią politiką, su nieku dėl 
nieko nesivaržydamas, a. a. Juozas Damijonaitis vienu tepasi- 
kliovė - kultūra. Pedagogas praktikas, pedagogas specialistas, 
savo darban dėjo visą sielą, visas pajėgas. Mokė jaunuomenę 
mokytis, mokė pačius mokytojus mokyti. Ir tiems, ir tiems tiekė 
vadovėlių kaip skaityti, kaip gramatikos mokytis. Jis pirmas 
supopuliarino Rygiškių Jono gramatiką; jo, ne R. Jono, vadovė- 
lis buvo visų lietuvių rankose, nes trumpesnis ir metodingesnis. 
Pedagogo ir rašytojo darbai bus įvertinti paskui. Mes šiuo tarpu 
viena tepažymime - jo nedalomą sielą. Konservatorius, ramios 
evoliucijos šalininkas, ištikimas katalikas, a. a. Juozas D. pilnas 
buvo šviesių vilčių, jog jo ir jam panašių veikėjų tautininkų 
darbas išvaduos tautą iš visų trūkumų. Negreit tai įvyks, užtat 
įvyks tikrai, ir visa kita, kas tautą tik balamutijo, gaus pasišalinti, 

su pagarba pripažįstant tvirtą pagrindą — tautinės kultūros, 
šviesos tesėjimą. 

A. a. J. D. tiek yra senas tautininkų draugas, kiek sena toji 
mūsų dvasios kryptis. Jis visur buvo, kur tik tautininkai būria- 
vosi, ką tik sumanė. Niekados nesurūgęs, vis miela šypsena 
nušvitęs, džiaugsmu blizgančiom, gerom, tau palankiom akim 
blizgėdamas, trynė sau rankas džiaugsmu ir laukimu, kad daro- 
mieji sumanymai duos daug gerų vaisių. Ir dabar, kai tautinę 
idėją kiti ėmė stumti iš visuomeninio ir politinio gyvenimo pa- 
grindų, jis nebuvo nustojęs šviesios vilties. Nieko, nieko! Paban- 
dys, įsitikins ir sugrįš prie kūrimo tautinės kultūros. Be jos nieko 
nebus ir iš socializmo. Kalbėdavo man Aleksote ties savo na- 
meliais, kur aš jį aptikdavau popietuvėmis. 

Ir gaila gaila piliečio, kurs ką tik susitiko, su kuo tik dirbo, 
visur ir visiems nešė optimizmo. Tvirtas, pozityvus asmuo, kone 
idealas ne vieniems tik tautininkams. O dievobaimingai, skais- 
čiai išauklėtai savo šeimai neužmirštamas vyras ir tėvas. 

Amžiną atilsį sąžiningai pasidarbavusiam, daug pastačiu- 
siam, o nieko neapgriovusiam! 


KNYGNEŠIAI - APAŠTALAI 


Kai mažam vaikui į rankas tėvas įduoda pradžiamokslį, įduo- 
dajam visą biblioteką, gangreit visos žmonijos knygynus ar bent 
jų raktą. 

Kai draudžiamuoju laiku Lietuvos knygnešiai pigiai parda- 
vinėjo kaimiečiams menkniekius, tie tiek davė lietuviams. 

Knygos nusipirkti buvo lygu jau patį Dievą pagarbinti, nes 
buvo gaunamas raktas į jo garbės šventovę. 

Knygos nusipirkti buvo lygu jau apsišviesti, nes gaudavai į 
savo rankas pilną žibalo švyturį. 

Laikraštis nusipirkti buvo lygu jau dvasią sustiprinti, nes ten 
tebuvo rodomi tikrieji Lietuvos žmonių priešininkai ir nuolat 
šaukiama: 

„Stiprinkimės vienybe!“ 
Dvasinkimės Apveizdos ir teisybės galia! Laisvieji pavasa- 
rininkai! turi mums dabar atstoti nelaisvės knygnešius! 


KNYGOS BAJORINA 


Lietuviai, mes laisvi! Mes turime jau lengvai bet kam pasie- 
kiamą mokyklą. Mokyklos mums duoda žinių, mokslo. Žinios 
mums tiesia kelią į nebe kaimišką verslą, daro mus galvapelniais, 
nebe rankpelniais. Vargšui rankpelniui tai rodos didelė laimė, 
net poniškumas. O poniškumą vis mes tebesuprantame lengvą 
pragyvenimą arba ir nieko neveikimą. 

Tai klaida. Skaudi klaida. Tai vergijos palikimas. Niekam 
pasaulyje nėra lengva gyventi. Didesni gerumai teįgyjami dides- 
nėmis pastangomis, didesniu sumanumu. Didesnio sumanumo 
tiekia mokslas. Mokslo tiekia anoji mokykla ir knygos. 

Tai ne tolygu. Mokykla prikemša mus sausomis žiniomis. Daž- 
nai mes jų turime, o nemokame suvartoti. Mes jų nesuvirškiname, 
nepadarome savomis, o kas mumyse ne savo, tas iškrinta ir nebe- 
lieka. Mokykla per ūmai veikia. Žinias virškintis tepadeda knygos. 

Knygos nusitvėręs, aš turiu laiko galvoti; galvojimas bren- 
dina. Pagalvojęs aš išmanau, ne tik žinau. Pagalvojant man atsi- 
veria akys, aš pradedu matyti toliau ir plačiau. Aš ir pats imu 
daug įspėti, ko man kiti iš šalies nėra pasakę. Aš išmokstu įver- 
tinti daiktus: matyti, kas mažiau vertas, kas daugiau. Aš sumetu, 
kas teisinga, kas man pridera, kas ne. Aš nurimstu. Galvodamas 
sutrikdau savo vaizdus, sustabdau godumą, apgenėju savo di- 
dumą bei pamatau, jog nėra man kuo didžiuotis, didžiu save 
laikyti tarp kitų. 

Tai mane subajorina, šloviningą padaro; padaro tikru, savęs 
vertu „ponu“,o ne miestiškąja danga, kai skrandą švarkas pakeičia. 

Rimtis, geras nusitiekimas - dideli sielos turtai, kurie padeda 
nekleisti byloms ir kitiems panašiems nereikalingiems reikalams, 
tad padidina ir mano pasiturėjimą. 

Knygos žmogų žmogum daro, ne mokykla. Mes gana turi- 
me mokytų „chamų“, šiurkščiaširdžių, nenuoramų, pasiryžusių 
pačiam elgeta virsti bepaleidžiant kitus su tarbomis. Partijų 
kovos tą patį reiškia. 

Knygų, knygų, tų kaktų į šviesą ir teisybę, duokime Lietuvos 
kaimui! Mūsų kaimas knygų dar nepasiilgsta; bet turi jų pasiilgti, 
jei norime, kad tautinė mūsų kultūra pakiltų. Visiems galams 
pinigų skirdamas, vienai knygai mūsų kaimas jų dar neskiria. 
Bet jis turi pradėti joms skirti atitraukdamas ne kąsnį, bet burnelę 
nuo lūpų. Alkoholio lėšomis turi pradėti šviestis mūsų kaimas. 

Knygą skaityti turi būti mums, kaimiečiams, toks pat reikalas 
kaip ir pavalgyti ir nesulyginti didesnis už reikalą atsigerti deg- 
tinės. 

Gyvieji apaštalai, pašvieskite kaimui mokėjimu tiksliai suvar- 
toti nedidelį turtą! Žadinkite kaime naujus norus - bajorėti besi- 
kultūrinant, „ponaujant“ pertekliuje. 


AŠ - LIETUVOS KAREIVIS 


„Saldotas“ eina žmonių užmušinėti, sakome neapkęsdami 
karo. Legionininkas eina svetimų žemių pavergti, sakome atmin- 
dami romėnus, naikinusius „barbarus“ (laukinius žmones), da- 
riusius savo vergais visus, kurie tik nebuvo Romos piliečiai. 
Kazokas - prispaudėjų botagas, sakydavome apie Dono, Prieš- 
kaukazio ar Uralo gyventojus, kurie valstybei iždą mokėdavo 
savo lėšomis kareiviaudami; juos rusų valdžia panaudodavo 
budelių tikslams, kada reikdavo jai žiauriu būdu raminti savo 
piliečius. 

Lietuvos kareiviui visa tai netinka. Lietuvos sūnus, tiesa, 
karan eina, karo žygius žygiuoja, vadinas, esti kareivis, karžygis, 
tačiau jo tikslas ne svetimieji kraštai pavergti, bet pirmon galvon 
gintis nuo neteisingų užpuolikų ir plėšikų. 

Kai kiti piliečiai valstybei laikyti pinigais moka, kareiviai mo- 
ka darbu ir krauju. Pasaulyje nėra kitos didesnės brangenybės 

už savo kraują, sąmoningai gera valia aukojamą. Tad ir daly- 
kas, už kurį kraujas liejamas, turi būti itin didelės vertybės: tėvai, 
broliai, seselės, tėvų namučiai, tėviškė ir Tėvynė, pagaliau šven- 
tasis tikėjimas, piliečių ir savo teisė ir laisvė. Geriau mirti, neg 
visa tai prarasti. Miręs nebesti kankinamas nei kūniškai, nei 
dvasiškai. Miręs nebejaučia skriaudų nei pažeminimų. 

Lietuviai visados mokėjo kovoti už savo kraštą, už save; mo- 
kėjo ir mirti bekovodami ar net nusižudyti, neg patekti nelaisvėn 
nebeatsiginant; gera valia mirė kareiviai vyrai ir net jų moterys. 
Skaityk Punios pilies ir Margio karionės istoriją. (Mjr. P. Tara- 
senkos knygutė „Lietuvių kovos dėl nepriklausomybės“)!. Ta- 
čiau visi negali išsižudyti. Užtad kuris eina nugalėti ar žūti, tas 
apsupamas poezijos, šiltos meilės oru. Lietuvaitės savo karžy- 
gius išlydi, apkaišydamos juos rūtomis, kaip į jungtuves. Paskui 
per visą kareiviavimo laiką kas dieną, kas valandą jį mini, min- 
timis su juo esti, užjaučia, pasiilgsta, laukia nesulaukia grįžtant. 
Už padėjusį galvą meldžias namie ir bažnyčioje. Grįžusį su gau- 
tųjų Žaizdų randais lydi akimis su pagarba, kaip kentėtoją už 
gerą dalyką; prisegtojo Vyties Kryžiaus jaunimas jam pavydi. 

Kareiviauti nelengva, kas to nežino; bet nelengva ne vien 
Lietuvos kariuomenėje: kitur dar sunkiau; kitur mažiau pagerbia 
kareivį žmogų, nes kitur viršininkauja „ponai“, o pas mus tie 
patys broliai sodiečiai. Bet ir mokslo mūsų kareivis bekareiviau- 
damas gauna. Antai, sako, iš mūsų kariuomenės beveik niekas 
nebepareinąs beraščiu. Jis išmoksta tvarkos, pamato svieto; vi- 
sas jo stogas atsimaino - darosi miklus, lankstus, gražiai status, 
išlygintas. Kareiviavusį, prasišvietusį paskui ima visokioms tar- 
nyboms, kur reikia drąsos, tvarkos, mandagumo, kur reikia svie- 
tui rodytis, ypač svetimšaliams. 

Visa, visa kareiviavimas pagerina, vidų ir viršų. Tad susipra- 
tęs, blaivus, neištvirkęs - bjauriomis ligomis neapsikrėtęs, lie- 
tuvis jaunikaitis grįžta iš kariavimo ar tik kareiviavimo pilnas 
pelnytos garbės ir šlovės, pasididžiuodamas atliktais žygiais ir 
įgytu pagerėjimu. Geras kareivis turi teisės ir be kareiviško ap- 
daro aukštai galvą laikyti, ir tai nevadinsis nosies rietimu aukš- 
tyn: jis ir yra aukštesnis. Dabar tik reikia tą savo aukštenybę 

išlaikyti nenutrynus. Tegul visi nekareiviavę pasako: „O, tas 
buvęs Lietuvos kariuomenėje!“ Suprask: tai daug vertesnis pro- 
tu ir dora už kitus, nebuvusius. Neduok Dieve, kad kas apie 
lietuvį kareivį pasakytų išsiviepdamas: „Et, tas kareiviavo...“ 
Suprask, svetur išėjęs nieko gera negavo, dar visa gera, kas 
sava, nutrynė, piktligių parsinešė, neramus sugrįžo ir dabar 
nerimą kelia — visa peikia, keikia, visa norėtų tik griauti, o 
nieko gera nemoka padaryti. 

Tegul tad obalsis „Aš — Lietuvos kareivis!“ virsta šventu, 
brangiu ir garbingų; tiek geru, kad valstybė, net ir paprastieji 
piliečiai, reikalui ištikus, vėl pultų į kareivį, ne į kurį kitą, šauk- 
damies: „Gink mus!“ Ir tu gintum, kaip kuris šventas pasiryžėlis, 
šventus apžadus padaręs nepakęsti skriaudos nei sau pačiam, 
nei kitam daromos; dar labiau - kitam, nės sau gautą skriaudą 
valia atleisti, kas jaučias geras krikščionis, jei tik ta skriauda 
grynai paties. 

Jei kuri valstybė neturės tokios nuotaikos piliečių kareivių, 
tai nebus verta būti nepriklausoma, nes nemokės gintis ir apsi- 
ginti, o užpuolikų visados buvo ir visados bus. 

Vertink tad, Lietuvos karžygi, save ir žiūrėk, kad veltui ne- 
pragaištų visas tavo kareiviavimo vargas! Didžiuokis savo pa- 
vadinimu: 

Aš - Lietuvos kareivis! 


KNYGNEŠYS IR SODIETIŠKŲ DAINŲ 
RAŠYTOJAS JONAS BURKUS 


J. Burkus, gimęs Norių kaime, Saločių parapijoje, 1839 m. 
rugsėjo 29 d., mirė 1919 m. Jis žinomas sodietiškų dainų rašytojas. 

Rusų valdžios J. Burkus nekęsdavęs, nors jo dainose tos ne- 
apykantos per daug nežymu. Jam, susipratusiam Žmogui, rū- 
pėjo tautos reikalai, jos knygos. Tuo tikslu J. Burkus buvęs su- 
sidėjęs su lietuviškų knygų kontrabandininkais. Šie atveždavę 
ligi jo namų knygų ir laikraščių, o Burkus jas paskleisdavęs 

savo apylinkės žmonėse. Kontrabandininkai J. Burkų aplanky- 
davę bent penkis kartus per metus. 

Burkui tekdavę veikti išvien su knygnešiu Petru Šėmbe- 
liu! nuo Pasvalio. Valdžiai smarkiai persekiojant, Šėmbelis 
turėjęs sprukti į Ameriką. Burkus apie jį ir dainą esąs parašęs. 
Valdžia ir Burkų sekdavo. Šėmbelį kontrabandininku knyg- 
nešiu tapti sukurstęs kun. Butkus? iš Pasvalio ir jo darbo 
pradžiai davęs 50 rub. 

Petras Burkus, Jono sūnus, buvo manęs taip pat tapti knyg- 
nešiu, bet dėl kliūčių tekę jam į Rygą išvykti. 

Jonas Burkus buvęs tikras knygnešių agentas, lietuviškų kny- 
gų ir laikraščių platintojas. Jis važinėdavęs kiaušinius supirki- 
nėdamas, o apačioje vežimo turėdavęs prisikrovęs lietuviškų 
raštų platinti. Kartą kažin kas įkišęs liežuvį ir kiaušininką neti- 
kėtai užpuolęs Vaškų uriadnikas ir ėmęs krėsti jo namus. Radęs 
dvi knygas po čiužiniu pakištas; jos pajuokusios Rusiją ir jos 
valdžią. Uriadnikas surašęs protokolą, Burkų gerai patampęs, 
bet dėl jo senatvės paleidęs. Burkus gavęs 5 rublius uriadnikui 
pakišti. : 

(Iš p. Butėno rašto apie Burkų H. M. F. Muziejuje?, kur yra ir 
nublukusi jo fotografija, mėgėjo nutraukta). 


P. VILEIŠIO KNYGŲ PLATINTOJAS 
ADOLEFAS STULGINSKAS 


Adolfas Stulginskas gimęs 1857 m. Telšiuose; jo tėvas buvo 
teisėjas; dabar gyvena Širvydų dvare, ties Kelme. 

Technikos mokyklą išėjo Gomelyje, pirma išėjęs Daugpilės 
gimnaziją. 1880 m. gavo vietą Radviliškio geležinkelio sandėly. 
Laisvu laiku vaikščiodavęs po apylinkę, dalydamas žmonėms 
Petro Vileišio' knygas, skatindamas jas skaityti ir dalytis su 
kitais, aiškindamas žmonėms, kad susilauksime geresnių laikų. 
Taip darė per pusantrus metus. Jo darbų valdžia nepatyrė. Vė- 
liau perkėlė jį į Rusiją, kur pragyveno iki 1920 m., t. y. 40 metų. 


< 187 « 


KUN. KAZ. KAZLAUSKAS!' 
Iš didelio debesio... jokio lietaus 


Atmenu jo nusipasakojimą. Jis pats gal geriau tai surašytų. 

— Vežuos vieną kartą geležinkeliu netoli Šiaulių odos če- 
modaną lietuviškų spaudinių. Vežuos labai bijodamas, kad ne- 
sulaikytų ir nepareviduotų. Į traukinį betgi įsidėjau laimingai ir 
jau buvau visiškai nurimęs. Bet štai kyla triukšmas; vagonų durų 
pykšėjimas, geležinkelio tarnų, žandarų ir liubrikų bėgiojimas. 

— Vaši vidy o ličnosti! Vaš bagaž! (Jūsų pasai! Jūsų vežme- 
nį), - šaukia žandarai ir ima krėsti visą vagoną. 

Sėdžiu nei gyvas, nei numiręs ir nežinau kas bepadarą. Su- 
maniau atsisakyti nuo savo čemodano. Bet tai absurdas: vagone 
kiekvienas turi ką nors savo. Prieina galop prie manęs. Paro- 
džiau bilietą, - gerai. 

- Čemodanas tamstos? 

— Mano, - atsakiau visai netikėtai. 

- Atidaryk tamsta! 

- Raktą pamiršau... - atsakiau visas sumišęs, paraudęs, grai- 
bydamasis po kišenes. 

- Greičiau, greičiau. 

— Amen, - tariau, beišimdamas rakčiuką, bepavesdamas save 
visų Šventųjų globai. Tik štai atbėga dar vienas žandaras; jis kažką 
šnabštelėjo kratikams, ir visi kaip galvon mušti iškurnėjo toliau. 

Tuojau ir stotis. Aš pro duris su čemodanu. Laimei pasipynė 
žmogutis, tai į vežimą ir nosies tiesumu! Arkliais pabaigiau 
kelionę. Iškračiau spaudinius iš čemodano ir trečią dieną grįžtu 
vėl traukiniu. Stotyje, kur buvau iššokęs, vėl tie patys kratikai. 

— Tamstos čemodanas? 

- Raktą užmiršau... - vėl pakartoju užvakarykštį. 

- Nesigink, pjausime odą, bus daugiau žalos. 

Aš gintis, įrodinėti, kad jie neturi teisės taip daryti. Su kiek- 
vienu mano pasipriešinimu auga maskolių įsitikinimas, jog aš 
ką draudžiamą vežuos. Galop atėmė iš manęs raktelį, puolė 
atrakinti ir rado vieną pledą. Didelis man buvo smagumas žiū- 
rėti į jų pakvailusius veidus. 

Trečią dieną atsigodoti ir lenkas mokąs, ne tik rusas. 

PAGARSĖJĘS CHORVEDYS 
IR KNYGNEŠYS JONAS KUMETIS 


Kun. A. Juškos dainas dainuojant. Slapti knygų keliai 


J. Kumetis! gimė 1861 m. Seredžiaus par.; ten pat mokęsis 
šiaip jau ir vargonuoti; nuo 1880 m. jis yra Veliuonos vargo- 
nininku. Apie Veliuonos chorą žmonės plačiai žinojo. Rodos, 
1888 m. į Veliuoną buvo atvažiavęs Seinų vyskupo sekretorius 
kun. Giedraitis?. Paklauses giesmių, prašė dainuoti. O prof. Jonas 
Juška? iš Kazaniaus buvo ką tik padalinęs veliuoniečiams savo 
brolio kun. Antano surinktas dainas“. Dainuojant mums iš gaidų, 
kun. Giedraitis trypė džiaugsmu, smaginosi ir gėrėjosi. Paskui 
pasisakė norįs girdėti Juškos rinkinį dainuojant. Per naktį klau- 
sės tik pradžių iš dviejų knygų dainuojant. Ketino kitą kartą 
atsivežti harmonizatorių ir užrašyti veliuoniečių motyvus, bet 
nebeatvažiavo*. Policija, patyrusi čia susirinkimo būta ir dai- 
nuota, pirmą kartą ėmė kabinėtis, bet viskas niekais nuėjo. 

Pradedant nuo 1885 m. rugp. mėn. 15 d. kun. Mačiulskio“ 
primicijų, Kumečio choras nuolat giedodavo per kunigų pri- 
micijų pokylius, o taip pat ir per vestuves. Per tuos pokylius 
Kumetis gavo susipažinti su lietuviais politikais, gavo Žinių, 
ką daro Vincas Kudirka, Petras Kriaučiūnas, ko moko kun. 
Jaunius, ką rašo Pranas Vaičaitis, ką spaudžia Bitėnų Jankus, 
Angrabas Paznokaitis* Tilžėje ir t. t. 

Ir ėmė gauti lietuvių laikraščių čia per rankas, čia iš sielininkų 
arba net paštu Amerikos „Vienybę Lietuvninkų“. Paznokaitis 
jam atsiuntė knygininko Otto von Mauderodės? kainoraštį su 
sužymėtomis pieštuku kainomis; ir prasidėjo pirklyba. Imdavo 
„Varpą“, ,„Apžvalgą“, „Ūkininką“; gavo ir „Aušrą“. Knygnešiai 
žinojo Veliuonos vargoninką, todėl dažnai palikdavo jam popie- 
rių; randi, džiaugies, ir gana, nė nežinai, kas bus tau pametęs. 

Stud. Jono Kriaučiūno per 8 mėnesius leistąją „Šviesą“ (ant- 
ru kartu leisti pradėtą)“ gaudavo iš užnemunės, po keliolika 


* Jonas Kumetis bene bus paskutinis šviesus, bet iš savo apylinkės niekur 
nenutolęs ir svetimoms įtakoms nepasidavęs žmogus. Ar nevertėtų su juo 
patikrinti Krokuvoj Mokslų Akademijos išleistas Juškos dainų gaidas? - J. Tumas 

egzempliorių. „Apžvalgos“ turėjo ar šešis metinius ėmėjus. Klan- 
gių Gasparas Jokūbauskas ėmė visokių laikraščių, brošiūrų ir 
„Šventųjų Gyvenimų““. Kazys Banys imdavo laikraščių ir tin- 
kamų knygelių, Čelkonas laikraščius, Papiškių Stasys Cvirka 
imdavo knygelių pasiskaityti ir, kurios patikdavo, tas nusipirk- 
davo; Kalvių Augustas Ramonas prenumeravo „Šv. Gyveni- 
mus“; Baltrus ir Pranas Veverskiai ir V. Žindrius imdavo kalen- 
dorių, laikraščių ir brošiūrų. Pamituvio Simui Stogiui ir Juozui 
Vaikui siųsdavo kokių tik turėdavo laikraščių ir knygelių. Jie ir 
„Šv. Gyvenimus“ prenumeravo. O iš ten jie Juodaičių link daly- 
davoir atsiskaitydavo. Kumetis su visais atsiteisdavo kalėdojant. 
Visuose panemunės kaimuose Kumetis turėjo po vieną ar du 
ištikimu žmogu, laikraščių ir knygų ėmėju. 

Maldaknyges ir kitokias knygeles Kumečiui veždavo iš Luk- 
šių senelis Antanavičius?“ Jis sustodavo už Nemuno, Plokščiuo- 
se ar ties Veliuona, Kubilių kaime. Gavęs žinią Kumetis eidavo 
patikti ir pasiimti kontrabandos pundelį. „Apžvalgą“ ir knygas 
Kumetis siuntinėdavo Seredžiaus kunigams Rudokui ir Čeka- 
nauskui!!, vis iš to pat Antanavičiaus gaudamas. 


Daug baimės ir didelis triukšmas dėl vienos nešmenės. Girtuoklio 
pliauškimas žandarams ir žmonių užsistojimas. Netikėtas ir 
nekviestas svečias. Raitas į bažnyčią. „Zamki na lodzie“ 


Vieną kartą Kumetis, paprašęs atvežti spaudinių, gauna rin- 
koje žinią, jog Plokščių klebonijoje transportas jį laukiąs. Pasi- 
skolino valyzą, eina. Antanavičius sako nešikus per sieną vijęsi, 
jie turėję daug knygų numesti, todėl šiuo kartu būsią brangiau. 
Nuėjęs į daržinę, žiūri - visas vežimas su kaupu dėžių prikrau- 
tas. Pasiėmė apie pusantro pūdo visokios literatūros ir užėjo pas 
kun. Kudirką ir kleboną Jankauską'?. 

Rodos, nesunkiai išsinešė nešmenę; vis dėlto pailso, kol nusi- 
nešė iki Bendrinei, o čia kelikas nenori per Nemuną su knygomis 
kelti. Sako, už Nemuno žandarai jodinėją, tai abu įkliūsią. Valties 
irgi neduoda. Kumetis paėjėjęs rado kitą valtį ir pats kelias. 
Sriauna upė valčiai vilnimis į šonus plaka, vėjas gali ją apversti; 
vis dėlto persivarė. 


< 190 - 


Pasinešėjęs nešmenę į karklyną, pasilsėjo ir neša toliau. Gi 
žiūri — atjoja raudonsiūliai. Žandarai pasuko į karklyną. Jei į ten 
jos, — išieškos karklyne. Bet nujojo Veliuonos link. Kumetis krū- 
mais, ravais, krantais nusinešė knygas iki Antkalniškių kaimo. 
Rodės, niekam nematant, knygas įsinešė į Stankienės daržinę ir 
pakišo po šiaudais, manydamas, viską ištyręs, vakare pasiimsiąs. 

Vargonininko kambarys prie pat traktieriaus, aikštėje. Įėjęs 
į savo butą, Kumetis klausia, kas girdėt. Nieko, tik uriadnikas 
traktieriuje vis pro langus kažin ko žiūfinėjąs. Besikalbant įpuolė 
Stankienė. Kaip paleis gerklę: 

- Ką, jūs man bėdą darote! Čia šiandien žandarai valkiojas, o 
jūs tyčia atnešėt kažkokių vogtų daiktų ar knygų ir mano troboje 
įkišote! 

Kumetis sako: 

- Tylėk! Aš nieko nežinau. Eisime pažiūrėti, tik nutilk. Gal 
kitas kas... 

- Tu, - šaukia Stankienė, - ir tuojau man atsiimk! 

Čia ir Kumečio pati ėmė jį plūsti: 

- Pats su tais niekais įkliūsi ir kitą pražudysi. 

Kumetis bėga pirma tos bobos, kad tik nutrūktų jos riksmas. 
Atėjęs klausia, kurgi ta nešmenė? O boba šaukia: 

- Velniai ją žino! Toj vietoj jos jau nėra. 

Tos moteriškės mergaitė tada ir sako: 

- Žiūrėk kaimyno kiaulininke. 

Visą nešmenę rado subjaurotą. Laimė, kad paršai buvo maži 
ir valyza užrakinta, tai viskas buvo tvarkoje. 

Jau neštis nebegalima. Ten klegesys. Gal ir žandarai jau suži- 
nojo. Nunešė pas giminę Veličką. Ir šis nepriėmė. Įkalbėjo, kad 
sodelyje sukištų, vakare gi pasiimtų. Sutiko. 

Sugrįžęs rado pačią nurimusią; žandarų nėra. Vakare parsi- 
nešė knygas ir ant savo kiaultvarčio padėjo. 

Knygelėms ir laikraščiams Kumetis turėdavo špitolės aukšte, 
sąsparų viršuje, balkiuose iškalęs gilias vietas, kur visa sudė- 
davo ir uždengęs užkišdavo; būdavo tikras, kad čia neras. Ir 
dabar smulkiuosius spaudinius tuoj čia sukišo, o maldaknyges 
ir „Šventųjų Gyvenimus“ paliko. 

Šventadienį įbėga Juozas Kačiulis. Jis dabar Ilguvos dvare 
pas Hrincevičienę kamerdinierium ir sako: 

- Gerulaitis žandarams pasakoja, kad knygomis ir laikraš- 
čiais pirkliauji. Ar jūs susipykote? 

Žandarai lietuviškai nesupranta ir klausia: „Čto on g0vo- 
rit?“3 Mes sakom: „Girtas“, ir žandarus nukalbėjom. Bet gali 
ateiti krėsti. Jei ko turi, paslėpk. 

Kumetis knygas, nusiėmęs nuo savo tvarto, įmetė į žydų 
tvartą. Tuoj dar vienas atėjo tą patį sakyti. Bet kad žandarams 
pranešė girtas ir žmonės jo žodžių nepatvirtino, tai ir nekratė. 
Atlaidų dieną, suėmęs visas maldaknyges, pigiai pardavė ku- 
nigui Čekanauskui ir daugiau po tiek daug nebeimdavo. 

- Kitą kartą, - sako Kumetis, - pasiėmiau už Nemuno knygų 
iš Antanavičiaus. Atėjęs persikelti, matau: žmona duoda man 
sukalbėtą ženklą nesikelti, kad pavojinga. Laukiu, kada atšauks. 
Bet ir valtis neatplaukė. 

Palikęs knygas karklyne, nakvojau pas Orentą. Rytą anksti 
persikėliau; pametęs pundelį dvaro sodne, einu sužinoti, kas 
atsitiko. Miestelyje antstolio nakvota, uriadnikai ir šimtininkai 
valkiojas, gali pamatyti. Sugrįžau pasiimti pundelio, o čia sodno 
sargas atsirišęs žiūrinėja. Pirmą kartą pamatęs knygas kaulo 
apdarais; prašo duoti jam vieną dukteriai. Žmogus nepatikimas. 
Kad tylėtų, vieną daviau. 

— Vėl atsitikimas: klebonas Paškevičius'* man sako: „Žiūrėk, 
kažkoks praeivis atnešė lietuviškų gaidų; aš tau nupirkau. O štai 
dar ir laikraščių paliko“. Žiūrinėjome abudu. Sulig tuo pasa- 
kymu įeina pristavas. Aš greit viską suglemžiau. Klebonas su 
policija gyveno netaikiai. Pristavas pasiprašė nakvynės. Klebo- 
nas nepriėmė; pasisakė nebūsiąs namie. Paklausiau, kodėl nepri- 
ėmė. Sako: „Tokiam paveckiui (?) mano durys uždaros; jis po 
klebonijas landžioja, o už mažiausį daiktą kabinėjas. Aną šventa- 
dienį Vilkijoje raitas į šventorių ijojo; norėjo ir į bažnyčią ijoti, tik 
žmonės neįleido.“ 

Klebonas Paškevičius džiaugės, kad policininkas nepamatė 
literatūros. Paškevičius noromis skaitydavo lietuviškas žinutes. 
Vis dėlto, kai pasakiau, jog Veyerio-Arnoldto spaustuvė? su- 

bankrutijo, tai nusišypsojęs pasakė: „Tai litvomanams nekaip 
sekas? Be reikalo sumanė „stawiač zamki na lodzie“ (ant ledo 
pilis statyti). 


Iš Vilniaus ir Kauno. Išvogtos iš policijos knygos. Knygų kelionė 
garlaiviais. Seinų klierikų kalendoriai. Pasaka apie elgetą ir 
„bukštalietą“. „Armeniškių pliurpa“ 


Literatūros gaudavau ir iš Vilniaus, iš Jono Baukaus, lenkų 
Komercijos banko šveicaro. Jis man pranešdavo apie Vilniaus 
lietuvių bruzdėjimą, apie jų atskiros bažnyčios reikalavimą. 

Kaune turėjau dėdę Petrą Kumetį, buvusį vienuolių bažnyčios 
zakristininką. Jis turėjo rinkoje knygų, devocionalijų balaganą ir 
smulkmenų krautuvėlę. Apygardos teisme jis turėjo pažįstamą 
šveicarą. Kai policija atgabendavo į Kauną pundus atimtų lietu- 
viškų knygų, tai sargai ir kurjeriai atplėšdavo, išimdavo knygas, 
atnešdavo jas dėdei ir kitiems tokiems pat pažįstamiems ir labai 
pigiai parduodavo, o dėdė su geru pelnu jau savo pažįstamiems 
parduodavo. Ir aš kelis kartus parsivežiau iš jo knygų. Su kito- 
mis, rodos, gavau keletą knygelių ir apie Kražių nuotykius'“. 

Iš Jurbarko literatūrą gaudavau garlaiviais. Vieną kartą at- 
plaukiantį siuntinį atplėšė', publika ėmė skaityti. Gerai, kad 
vežėjai suskubo atimti ir man įduoti. 

Prisidėjau ir prie Seinų seminarijos klierikų leidžiamojo ka- 
lendoriaus'ė. Gautuosius iš jų egzempliorius savo parapijonams 
išdalijau dykai. 

Pirmą savo raštą parašiau apie „bukštalietą“ į „Apžvalgą“, 
kaip elgeta kontrabandininkas, sugautas su revolveriu, teisinosi 
teisme!?, o antrą raštą į Šenkės?? kalendorių: „Armeniškių pliur- 
pa“, apie krikštotėvius, kai lietuvaitės rusus į kūmus kviečia. Ir 
kitų daug prirašinėdavau parašais: Knisis, Kuisis. 


Kaip knygos valgiu virto. Politiškieji paveikslėliai. „Molitva za 
caria“*. Palaiminimų ištroškęs žandaras. Kaip žandarą nuo kalno 
nuritino. Lietuviški giedojimai ir žandarų kerštas 


Kelis kartus „Apžvalgą“ pundais perėmiau ir Kauno semi- 
narijai nugabenau. Vieną kartą pats vežiau. Prieplaukos tiltelyje 

siūlis liepė parodyti valyzėlį. Kiek baimės! Dugne buvo „Ap- 
žvalgų“ pundelis pakištas po pamušalu, o viršuje valgomieji 
daiktai. Sakau: „Valgiai“. Sako: „Zakroj“2. Ir nuėjau. 

Vieną kartą nusiunčiau į „Apžvalgą“ per kun. Garnevičiųš, 
Skirsnemunės vikarą, kun. Čepulio* pluoštą korespondencijų. 
Per kun. Garnevičių kai kada ir laikraščių gaudavau. 

Knygelių ir laikraščių dar gaudavau iš Airiogalos knygnešio 
Lukoševičiaus. 

Vieną kartą jis atnešė man paveikslėlių: žandaras, apžergęs 
Kęstaičių bažnyčią, kerta“?. Sako: 

- Tą naktį būtinai pamesk šiuos paveikslėlius uriadnikui ir 
mokytojui rusams; o jei gali, tai nusiųsk ir į Seredžių; į Vilkiją 
jau nusiųsta. Jis pats nešąs į Airiogalą ir apylinkę. Sako, turį vieną 
naktį visokiems rusų valdininkams pamėtyti. 

Taip ir buvo padaryta. Paskirtą rytą mokytojas rado paveiks- 
lėlį užkištą prie durų. Turėjo ir Seredžiuje; nusiuntė Vilkijos 
pristavui, Kauno spraunikui, gubernatoriui ir Vilniaus gene- 
ralgubernatoriui ir kitiems. Sako, ir Petrapilyje buvę jų pamėtyta. 
Uriadnikas gavo ir kortelę: „Beri, eto novaja knyga“. Uriad- 
nikas į tai tarė: 

— Vot sukinsyny poliaki, čto pridumali! (štai šunsnukiai len- 
kai, ką sugalvojo!). 

Vieną kartą aš ką tik buvau gavęs pundelį Jono Kriaučiūno 
„Šviesos“. Ten buvo išspausdinta iš lenkiško versta pasaka „Sma- 
kas kamaroj“. Susirinkus giedotojams, parodžiau „Šviesą“. Tuoj 
visi pasidalinę ėmė skaityti, o aš rodžiau man jau žinomą krip- 
tonimą O. D. ir K., klausdamas, kuris tai paskaitys. Niekas 
nepaskaitė. Tuo tarpu, patrypęs už durų, įlindo uriadnikas. Man 
ir blusos apmirė, bet suskubom knygeles po gaidomis pakišti. 
Uriadnikas klausia: 

- Čto tut u vas za sobranije? (kas čia per susirinkimas?) 

Aš atsakiau: 

— Obučajemsia piet molitvu za caria (mokomės giedoti maldą 
už carą). 

Uriadnikas sako sugiedoti. Sustoję užtraukėm „Te Deum 
laudamus“3, 

— Molodcy!?? — pagyrė uriadnikas ir išėjo į kleboniją. 

1890 metais atsiuntė klebonauti į Veliuoną kun. Joną Tuo- 
mą“, baigusį gimnaziją su aukso medaliu ir vienerius metus 
buvusį universitete, medicinos fakultete. Jis nors visus savo 
užrašus darė lietuviškai ir turėjo dainų rinkinėlį, vis dėlto skaitė 
lenkišką laikraštį „Stowo““! ir su savo tarnais kalbėjo lenkiškai. 
Susitikęs su kun. J. Tumu, jis užsiprenumeravo lietuviškų laik- 
raščių ir paskui visados klausdavo slaptosios lietuvių literatūros. 
Kokių tik laikraščių jam nunešdavau, visus perskaitydavo ir 
sugrąžindavo. Man nedraudė vesti lietuvišką propagandą. 
Klausė, ar pažįstu V. Kudirką, advokatą Lozoraitį??, dr. Ba- 
sanavičių. Teiravos jų leidinių, bet nepasakydavo, kam jų jam 
reikėjo. 

Prieš pirmąją 1905 m. revoliuciją policija draudė lietuviams 
katalikams mokytis bažnytinio giedojimo. Spraunikui neleidus, 
nevalia buvo kunigams į atlaidus važiuoti. Kaip tik šventė, žan- 
daras ir įlenda į kleboniją: 

- Duchovny otec, blogoslavi menia... (Dvasiškas tėve, palai- 
mink mane!). 

Klebonas turėdavo duoti trirublę; o jei mažiau, tai murmėjo 
ir kerštavo. Po atlaidų ateidavo prisigerti. Kai kunigams tai 
įkyrėjo, vieną kartą, nugirdę jį negyvai, padėjo ant neštuvų, 
užnešė ant kalno ir nuritino. Gavęs žinią, žandarų pulkininkas 
skandalą ištyrė ir uždraudė žandarui vaikščioti į kleboniją. 

Policija, kai kada ir žandarai aplink mane trynės, gąsdindami, 
uždrausią giedoti ir dainuoti. Aš jiems niekad nemeilavausi, 
todėl keršijo: apskundė, kad aš pasisavinęs svetimą daiktą, o aš 
tą daiktą buvau paveldėjęs iš mirštančio. Mane suėmė. Liepė 
užstatyti 250 rub. Užstačiau - žuvo. Iš manęs reikalavo paprikų 
(kyšio) 15 rub., aš nedaviau ir vis dėlto buvau išteisintas. Tik 
sarmatos pridarė. 


Kaip mes 1905 m. dėl savo teisių kovojom. Pirmas protokolas 
lietuviškai 


Per 1905 m. sujudimą į Veliuoną atvažiavo zemskis. Į vals- 
čiaus raštinę atėjo ir uriadnikas. Aš žmonėms įkalbėjau, kad iš 

rusų valdininkų reikalautų lietuviškai kalbėti. Pryšakyje lie- 
piau atsistoti dviem Kaune tarnavusiem vaikinam. Taip ir 
padarė. Visi drąsiai kalbėjo, reikalavo, kad rusai lietuviškai 
kalbėtų ir kad rastų, kur yra nukišę, iš mokyklos pašalintą 
Dievo Motinos paveikslą, kunigo Vadapalo“s ten įtaisytą. Visi 
ėjo ieškoti. Rado ant aukšto. Sukviečiau sueigą, ir mane išrinko 
valsčiaus raštininku. Tuoj į raštinės knygas įrašiau pirmą proto- 
kolą lietuviškai. 

Dvarininkas Gabrys Zaleskis parvežė iš Didžiojo Vilniaus 
Seimo spausdintą nutarimų lapą. Aš jį viešai paskaičiau. Audrai 
praūžus, uriadnikas norėjo už tai prie manęs kabintis. Bet jis 
matė, kaip aš atkalbėjau susiorganizavusius darbininkus eiti 
uriadniko nuginkluoti ir ūkininkų bei monopolės plėšti (uriad- 
nikas ir be to jau vaikščiojo be ginklo, o monopolinė jau buvo 
išplėšta), kaip jiems padiktavau prašymą gubernatoriui, kad 
būvį pagerintų ir kad lapą dvarininkas man įteikė, tai uriadnikas 
nieko ir nedarė. Bet kai supyko, visa tai priminė teisėjui Skrin- 
nikovui, pasiryžęs mane įklampinti. Paskui įtarė mane kaip so- 
cialistą agitatorių prieš valdžią ir paskelbė mane, sprauniko 
liepiamas, „pod javnym nadzorom““*. Uriadnikas dar sakęs, jog; 
pažinęs mano ranką vienos proklamacijos prieraše: „Perskaitęs, 
įduok dešimčiai kitų“. Aš gyniausi. 

Su mokslo vyrais. Dėl vargonininkų padėties. Senatvė ir vargai — 
toks knygnešiui atlyginimas 


Žinojo mane ir mokslo vyrai. Aleksandras Pogodinas“ iš 
Petrapilio kelias dienas su manim dirbo: vertėme lietuviškai. 
Profesorius Baudouin de Courtenay?“ su manim po kaimus vaikš- 
čiojo, rankiojo iš mano bendradarbių kalbos medžiagą. Jonas 
Jablonskis per dvi vasaras po kelias savaites sėdėjo su Juškos 
žodyno rankraščiu??, patikrindamas žodžius; aš su savo pačia 
daug jam padėjau taisyti žodžių. Lenkų rašytoja Ožeškienė** 
atsiuntė kelis šimtus jai nesuprantamų žodžių išaiškinti. Paskui 
ir pati su „Lietuvių svotbine rėda“?? atvyko į Veliuoną; sakiusi 
versianti tai į lenkų kalbą. Kelias dienas dirbome. Buvo paten- 
kinta ir man už dienos darbą neprašoma mokėjo po 7 rublius. 

Ji buvo labai patenkinta mano vertimu ir „komplimento“ išaiš- 
kinimu. Aš stebėjausi, kad ji, lenkiškai kalbėdama, domisi 
lietuvišku veikalu, tuo tarpu kai mūsiškiai, kurie lenkiškai 
moka, lietuviškai jau nebekalba. 

Atgavus spaudos laisvę, laisvai gyvenau prie klebono Tuo- 
mo. Susirūpinau vargonininkų būkle. Pakėliau dėl jų balsą „Vil- 
niaus Žiniose“, padėjau sudaryti Šv. Grigaliaus vargonininkų 
draugiją*?, bendradarbiavau laikraščiuose, suredagavau pas- 
kutinį Vargonininkų kalendorių*'. 

Iš viso to darbo visuomenei ir tautai, žinoma, Jonas Kumetis 
nieko neturėjo; negerdamas, nerūkydamas yra visiškas neturtis, 
ir dukterį leisti į „Aušros“ gimnaziją jam labai sunku. 

Kitą kartą jam buvę geriau gyventi, visam kam užtekdavę. 
Savo jaunystėje buvęs ne tik apsukrus, bet ir puikus kavalierius 
su meškenomis. Savo choro pasirodymu per 25 metus (1885-— 
1910) darydavęs įspūdžio. Seredžius, Vilkija Joną Kumetį gerai 
tebeatmena. Dabar J. Kumetis paseno, vis Veliuonoje tebetarnau- 
damas; jis čia jau 44 metus vargonininkauja. 


Baisusis badmetis. Baudžiamoji lentelė už lietuvių kalbą. 
Mokymas pančiu 


Aš čia su priderama pagarba išrašiau visas Jono Kumečio 
pasakojamas scenas. Jos ypač charakteringos anam laikui nu- 
šviesti. Dabar negaliu susilaikyti, neįrašęs tų vietų, kur kalbama 
apie senovės mokslą, nors tiesiogiai tai ir nedera knygnešių 
bylai. J. Kumetis apie tai man štai kaip papasakojo: 

- Atmenu, kaip lietuvius į kariuomenę gaudė ir per septy- 
nerius metus buvo badas, labai blogi metai. Tais laikais daug, 
žmonių pardavė savo ūkius ar net, be niekur nieko palikę, va- 
žiavo į Samarą ar į Tobolską. Ir mano tėvai, praradę su sklypu 
trobelę, kalbėjo ten važiuoti. Bet apsistojo Čekiškės parapijoje 
ir ėmė dirbti žemę iš pusės. Septintais blogaisiais metais tėvai 
pasisodino Uždurkalnyje padubysyje vos du pūru bulvių ir ga- 
vo nuostabų derlių - šimtą pūrų! Žmonės badaudami tino, sir- 
go pilvinėmis, šiltinėmis ir mirė. Netekę grūdų miltų, į duoną 
dėdavo avižų, pelų ar sugrūdę lazdynų žirginių, arkliarūgščių 

žiedus braukė, o mes liepų lapus džiovinomės ir į duoną dėjo- 
mės. Visi sakė — skani duona. Tais metais iš Rusijos atsiuntė 
sorų (proso) kruopų; pirkomės po 15-20 kap., ir badmetis pa- 
sibaigė. 

Sukakęs 11 metų, tėvų buvau leidžiamas pas kupriuką mo- 
kytis skaityti. Pirmą dieną išmokau kuone visas raides. Antrą 
dieną kupriukas, išklausęs pamokos, aiškino, jog tos pačios rai- 
dės esančios lietuviškos ir lenkiškos. Pasakė: 

— Kai išmoksi abėcėlę, tai su kitais vaikais mokysies lenkiš- 
kai skaityti ir kalbėti; o kuris prasitars lietuviškai, tam užka- 
binsiu lentelę ant kaklo, ir jis turės daboti, kada kitas sušneks; 
tada galėsi lentelę nuo savęs jam užkabinti. 

Aš, tos kankynės pabūgęs, parėjęs tėvams pasisakiau, nebei- 
siąs pas kupriuką mokytis. 

— Aš lenkiškai nenoriu mokytis, geriau pas tetą Danaitienę. 
Ji geriau moka, paskaito „Šiaulėniškį senelį“, - sakiaus tėve- 
liams. — Kai lietuviškai išmoksiu skaityti, tai ir jums paskaitysiu 
ir pagiedosiu. 

Tėvai nusijuokė ir rytą sutarė su Danaitiene. 

Iki Velykų perslibizavojome visą elementorių. Po Velykų 
pradėjome skaityti žodžius. Parėjęs, ką tik pamatydamas, sle- 
bizuoju. Tėvukas sako: „Suslibizavok „bėras arklys“. Tuoj: be- 
e-be, er-a-es-ras, — bėras; a-er-ar-ka-el-i-es, — lys, įlys. Vaikai 
klausydami juokės, kad „arklys“ suslebizavojau „įlys“. Tėvelis 
supykęs vaikus išvijo, o sugriebęs elementorių, atvertė, padėjo 
ir šūktelėjo: „Skaityk!“ Aš gyniausi dar nemokąs. Pasiginčijus, 
kai pradės su pančiu raižyti: „Skaityk, skaityk“. Verkdamas 
pradėjau skaityti: vu-a-a-er-var, de-a-en-dan, — vardan Dievo 
Tėvo, pramikčiojau kelis žodžius. Tėvas, perstojęs čaižyti, pa- 
sigyrė: 

- Še, motin, kai įskaudinau, tai paskaito. 

Naktį miegodamas pradėjau klykti. Tėvai išgirdę nutildė. 
Užmigus, ėmė rodytis man akyse, lyg kas mane stumtų į duobę 
užkasti. Suklikęs pajutau, tėvas apkabinęs klausia: 

- Kas tau, Jonuti? 

O mama: 

— E, tu pagone! Taip nežmoniškai vaiką mušti! Duok iš 
burnos vandens. 

Tėtis davė vandens, suraminęs paguldė. Daugiau taip nebe- 
sikartojo. 

Tėvas, tą atsitikimą apsakęs mokytojai, prašė dar pamokyti. 
Dar paslebizavojęs pradėjau suprasti skaityti žodžius ir pasi- 
sakiau nebeisiąs mokytis, jau mokąs. 

- Eik, eik, vaike! Kai išmoksi, nupirksiu maldų knygą 
„Aukso Altorių““. Ten rasi maldų ir giesmių. Padarysiu rogu- 
tes ir ratukus, galėsi su vaikais vėžytis. 

Nubėgau pas Danaitienę, pradėjau skaityti; rodės, aš jau vis- 
ką paskaitąs. Parėjęs sakau: 

- Tėte! pirk man knygą - jau moku skaityti. 

Tėvas pavadino mokytoją. Ta patvirtino, kad moku. Tėvelis 
sekmadienį nuėjo į Seredžių, nupirko „Aukso Altorių“. Džiau- 
giausi, kad daug giesmių radau. Meldžiausi ir giedojau, nors dar 
mažas buvau. O susirinkęs vaikus mokiau ir laidotuvėse giedoti. 


Bajorų giesmės. Einu į vargonininkus. Lietuviškai lenkiška gadynė. 
Mano choras 


Tėvelis, matydamas palinkimą giedoti, vedės prie vargonų ir 
liepė klausytis, kaip bajorai per mišias lenkiškai gieda: „Witaj 
Šwieta i poczeta“ ir „Zawitaj Krėlowo““. O vargonininkas Čeka- 
vičius su vaikais dviem smuikais, klernotu, fleitu ir kontrabasu 
prieš mišias ir po mišių kad surėžia maršus - tai žemė linksta. 
Tėvas klausia: 

- Ar nori būti vargonininku? 

Kurgi nenorėsi! 

Nuėjome su tėte pas Kilovos ponią Razšetninkienę. Papra- 
šėm, kad leistų su jos vaikais lenkiškai mokytis. Ji su mielu noru 
leido. Nuvedė pas mokytoją, įsakė, kad ir mane mokytų. Mes 
keturiese mokėmės lenkiškai ir rusiškai. 

1876 m. tėvas leido mane į Seredžių mokytis vargonuoti. 
Tais pat metais ėmiau lenkiškai, o retkarčiais ir lietuviškai 
dūduoti „Gadzinkas““. Antrais metais dūdavau vieną sekma- 
dienį lenkiškai, antrą lietuviškai. Trečiais metais ir mišioms 

lietuviškai giedojau: „Ateik iš dangaus, Kunige Aukščiausis“, 
ir „Dieve gerybių“. 

1880 m. pakvietė mane į Veliuoną vargonininku. Atėjus kle- 
bonas Paškevičius pirma paklausė, ar moku lenkiškai kalbėti 
ir rašto. Pasisakiau mokąs ir kur mokęsis. 

— Dobrze““, - atsakė klebonas. - Būsi pas mane vargonininku. 

Apsigyvenus po kelių savaičių dar paklausė: 

— Ar moki lotyniškai? 

Atsakiau: 

— Truputį moku. 

— Pasakyk, kas tai yra: Letabuntur in kubilibus suis?47 

Kažin ką man atsakius, nusišypsojo ir sako: 

— Gyvensime drauge. Kambarį turėsi vikariate. Gausi algą, 
maistą, paklojimą, baldus, šviesą ir kurą. Galėsi mokytis rašti- 
ninkauti. „Tylko trzymač język za zębami“... (tik laikyk liežuvį 
prikandęs). Supratau, jog mane palaikė inteligentingu. 

Taip pragyvenau 10 metų. Mokiausi rašto ir turėjau progos 
lavintis muzikoje. 

1881 m. susidariau vyrų chorą. Giedojome, žinoma, lenkiškas 
ir Hetuviškas giesmeles; „Valandas“ giedojome vieną šventadie- 
nį lenkiškai, antrą lietuviškai, trečią lotyniškai. Rinkau lietuviš- 
kas daineles, ir dainuodavom jas su jaunimu. Veliuonos klebono 
praloto kunigaikščio Marcijono Giedraičio*s archyve, paliktame 
Veliuonai, radau lietuviškų knygų: „Pradę ir iszipletimas Kata- 
likų Tikejima“, „Žemajtiu Wiskupiste““?, sąrašą kaimų ir para- 
pijonų vardų, Valančiaus „Palangos Juzę“. Toliau pradėjau mai- 
nytis knygomis su kaimynais. Iš Stasio Cvirkos gavau Laukio 
knygelę??. Paskui A. Baranausko giesmių ir dainų. 

1885 m. surinkau 24 giesmininkus ir keturiais mišriais balsais 
ėmiau mokyti chorą savo kompozicijos „Dievas nuo amžių“ ir 
kitų. Gavau mišias, išleistas lietuviškai 4 balsais paminėti 500 
metų nuo Lietuvos apsikrikštijimo, pavestas kun. Strazdeliui 
(Strazdui), „Pulkim ant kelių“ sudėtojui, spaustą Tilžėje?! pas 
Veyerį ir Arnoldą. Išmokiau ir dabar tebegiedame jas. 

Giedotojus pasirinkdavau jaunus, ypatingai mergaites, po 
14-15 metų. Mokiau gaidų, skaityti ir rašyti. 

KAUNO CENTRAS 
Slaptas ir tylus knygnešių rėmėjas. Slaptingi senamiesčio nameliai. 
Slaptinga ir jų šeimininkė. Urmo sandėlis 


Visi Kauno devocionalijų pardavėjai turėdavo ir lietuviškų 
knygų iš po skverno parduoti. Darė tai net tie, kurie turėjo nuo- 
latines atviras krautuvėles. Didysis lietuviškų knygų pirklys 
buvo Simananis, iš nebeatmenamų laikų laikęs krautuvėlę ka- 
tedros krautuvėlių eilėje. Jo našlė ten ir dabar tebelaiko krau- 
tuvėlę. Simananį ir kitus knygomis aprūpindavo Sudargo kle- 
bonas Martynas Sederavičius ir artimasis jo kaimynas, Jurbarko 
klebonas Kazimieras Marcinkevičius!. 

Kun. K. Marcinkevičių gerai pažinojau. Buvo tai žmogus be 
galo ramus, pamaldus, atsidėjęs savo parapijai. Niekas jo neįta- 
rinėjo, kad būtų buvęs lietuviškų raštų platintojas, kad būtų 
pasinaudojęs savo buvimu pasienyje. Net patys namiškiai kažin 
ar žinojo, kad jų klebonijos plotas per daug daug metų buvo 
sustojimo vieta visiems „Žemaičių pusėje“ dirbantiems knygų 
kontrabandininkams. Jie čia turėjo parodytas vietas, kur galėjo, 
paties šeimininko nesiklausdami, knygas pasidėti ir kada nori 
pasiimti. Knygų transportai iš Sudargo pirmiausia patekdavo į 
antrą Nemuno pusę, į Jurbarką; tikriau, kun. Sederevičius savo 
kontrabandą laikė dviejose vietose: pas save Sudarge ir pas išti- 
kimą ir mylimą savo draugą kun. Marcinkevičių Jurbarke. 

Jurbarko klebonijos gyventojams, o gal ir miesteliui, visados 
būdavo didelė naujiena, kai liubrikai, policija, žandarai, beme- 
džiodami knygnešius, kartkarčiais atsidurdavo Jurbarko klebo- 
nijoje ir ją atsidėję krėsdavo, nors tiek jau kartų jų pastangos 
buvo buvusios be vaisių. 

Andrius Čižas, dabar „Lietuvaitės“ garlaivio savininkas?, 
tikras lietuvis iš Vilkijos parapijos, per visą savo amžių teplau- 
kiojęs Nemunu, niekur kitur nebuvęs, tad gyvas sandėlis visų 
Nemuno tradicijų nuo 30-40 metų, griežtai tvirtina kun. Mar- 
cinkevičių, ne ką kitą, buvus kaip tik „panemunės dvasią“; 
visi knygnešiai šioje apylinkėje jo dvasia gyvenę, nors su nieku 
jis apie tuos dalykus nekalbėdavęs. Lietuviškos knygos per 

Jurbarką plaukė, kaip penktadieniais davatkos į bažnyčią. Toks 
buvo laiko padaras tas kunigas. 

Aš atmenu, su kokia pagarba minėdavo Jurbarko kleboną 
tretininkė Teklė Dronseikaitė. Minėdavo ir Sudargo kleboną, bet 
minėdavo šaltai, oficialiai. Ji gyveno 1888-1893 m. Kaune, kur ir 
dabar jos draugės Stefanija ir Emilija Petkevičiūtės tebegyvena: 
dideliame sode, čia pat už seminarijos bažnyčios. 

Tie nameliai buvo paskutinieji į „Gojų“, kur Nemunas su 
Nerimi suteka, tarp aukšto seminarijos mūro sienos ir senapilio. 
Pamūriu buvo vien takas; jokios gatvės, vos išbrendamas pur- 
vynas. Nežinau, ar kuris policininkas lankė šiuos, šiaip jau gra- 
žius medinius namelius nors kartą per metus kuriuo oficialiu 
reikalu. Ten Teklė, pusvienuolė, siuvinėjo škaplerius provincijai, 
lopė klierikams skalbinius, siūlėjo, žymėjo, komželes jiems siu- 
vo, „kolioratkas“ (apykakles) iš baltų poterėlių išsiuvinėjo, ma- 
žomis sumomis ir mažais procentais jiems pinigėlių skolino. 
Nereikėjo nė eiti į Dronseikaitę; kai buvo sutarta, tam tikrą valan- 
dą per seminarijos mūrą krisdavo tvirtai surištas ryšulėlis, o ten 
buvo jau ar skalbiniai, ar knygelės, ar devocionalijos. Per tą 
nuošalį yra perėję tiek knygų, kiek nebesutilptų dideliuose kny- 
gų sandėliuose. 

Kaunas buvo urmo sandėlis lietuviškoms knygoms, iš čia 
einančioms į Vilniaus kraštą, į Aukštaičius, į Rusiją. Žemaičiai 
turėjo savo vietas. 


Didžponė - kontrabandininkų padėjėja. Masinąs darbas. 
Nemunu ne tik vanduo tekėjo. Žydas knygnešys. Susikūprinęs 
požemiais bei kanalais 


Teklė Dronseikaitė kalbėdavo ir melsdavos lenkiškai. Visos jos 
padėjėjos taip pat. Joms lietuviškos knygos buvo tik Dievo garbė. 

Tada nebuvo kalbų skirtumo ir jokios tautiškos neapykantos. 
Tad knygas kontrabanduoti padėdavo ne tik klebonai, bet, saky- 
sime, ir tokia didžponė Poslauskaitė-Visockienė iš Eleonaravo 
dvaro, tikra kretingiškės grafienės Aleksandrienės Tiškevičie- 
nės? sesuo. Ji palaidota Skirsnemunėje, mirusi Kilaičių arba Šili- 
nės dvare. 

Simananis, geras vyras, ir Dronseikaitė, pamaldi senmer- 
gėlė, atvažiuodavo į Prūsų pasienį, ten nupirkdavo didelį 
transportą lietuviškų knygų ir grįždavo namo tuščiomis. Kny- 
gos turėjo dalimis suplaukti į Kauną, padedant geriems žmo- 
nėms, tikriems pasišventėliams; jie arba visai nieko neėmė už 
savo riziką, arba tik tiek, kiek reikdavo duoti tarnams už nu- 
nešimą į sandėlį. 

Buvo tai labai pavojingas dalykas, bet tai ir masino lietuvius 
šitaip ne kitaip pažaisti, ruskius apgauti, paskui jais juoktis ir 
tyčiotis. Tai buvo iš pradžių lyg jaunų žaislas. Beveik visi garlai- 
viai, kurie plaukė nuo Prūsų į Kauną, vežė didesnius ar mažes- 
nius knygų ryšulius, kad juos atiduotų Kaunui. Vežė, žinoma, 
ne garlaivių savininkai, bet jų kapitonai ir šiaip jau tarnai: 
broliai Petraičiai, Simas ir Petras, ištikimiausi kun. Marcinke- 
vičiaus parapijonai, geriausi katalikai, nors kilę, rodos, iš Vilki- 
jos, bet per žiemą stovėję Jurbarko uoste; tarp jų buvo minėtasis 
Andrius Čižas, buvęs tuomet laivo tarnautoju, ir kiti tokie. 

Čižui vieną kartą su knygomis pakliuvus, garlaivio savi- 
ninkas Zanas labai atkalbinėjo kito garlaivio savininką Frum- 
kiną, teisių kandidatą, advokatą, kad jis negintų Čižo bylos, nes 
kai vienas tarnautojas žus, nieko, o kai savininkas, tai visam 
garlaiviui „kaput“4; o tasai Čižas, kontrabandininkas, savininką 
pražudys!.. 

Paskui vienas Petraitis buvo įsigijęs garlaivį „Birutę“ ar gal 
kurį kitą. Atvažiuos, būdavo, garlaivis į Kauno uostą, kur jo 
laukia visoki liubrikai, žandarai, pasienio sargyba su ilgais 
geležiniais iešmais vežimams išbadyti. Jiems stovėjo ir būdelė 
gale Aleksoto gatvės, ties Vytauto bažnyčia. Pro čia ėjo gyvas 
susisiekimas su Suvalkų kraštu; čia buvo ir tiltas — plaustas. 

Publikos daug. Visi eina pro sargybą, rodydami savo laga- 
minus. Garlaivio įgula dar tyčia apstoja sargybą tankia siena. 
O tuo tarpu iš garlaivio su ryšuliais palei cimbruvką sprunka 
labai doras ir drąsus žydelis Zalkė Elkovič, taip pat visą savo 
amžių pratarnavęs garlaiviuose. Elkovič dabar tebėra gyvas, 
turi Vilniaus gatvėje krautuvėlę. Aš labai kviečiausi jį, kad 
ateitų apie anuos laikus pasikalbėti ir duoti savo fotografiją; 

nuo vieno ir kito griežtai atsisakė; jo tebebijoma, kad už tai 
nereiktų atsakyti. 

Tą akimirką Zalkė jau yra ties dideliu atviru kanalu miesto 
vandeniui nutekėti. Tuo cementiniu lataku ropoja visą kvartalą 
ir išlenda į gatvę, kur dabar Garalevičiaus“ namai, Daugirdo g- 
vė Nr. 2. Čia jau jam drąsu eiti per patį miestą nors su didžiausia 
nešmene. Čia jau jo niekas nebepareikalaus parodyti, ką nešasi, 
ir nešmenę laisvai nuneš Simananiui ar Dronseikaitei. 


Sugautas ir išteisintas knygnešys 


Sargyba buvo pažįstama; garlaivių įgulą kartais ji ir nekra- 
čius praleisdavo. Buvo sutarta, kad Andrių Čižą praleidinės. 

Vieną kartą atsivežė jis su Petraičiais knygų. Čižas tris 
knygas pasiėmė į kišenę ir eina, o su kitomis Petraičiai paliko 
garlaivyje. Maskoliai neišlaikė pasižadėjimo, Čižą sulaikė ties 
tilto būdele, rado lietuviškų knygų ir suėmė. Buvo tai 1899 
m. Vežmenė buvo Jurbarko klebono Marcinkevičiaus. Likę 
garlaivyje Petraičiai tuojau nuplukdė atgal į Prūsus, ką buvo 
pasilaikę. 

Reikėjo matyti, su kokiu įpykimu maskoliai gaudešiai žiū- 
rėjo į Čižą - blogiau kaip į kurį piktadarį. Ir paskui to jam 
neužmiršo, vis piktai jį vadindami „pronositel“ (pernešan- 
tysis). 

Andrių Čižą pėsčią nuvarė į Virbalio muitinę. Iš ten gele- 
žinkeliu parsiuntė atgal į Kauną. Laikė kalėjime. Teisė apygardos 
teismas. Gynė prisiekusis advokatas lietuvis Stajė Raila? už 15 
rublių. Ir apgynė: Apygardos teismas išteisino Čižą. Tačiau pro- 
kuroras užprotestavo. Byla atsidūrė Vilniaus teismo rūmuose 
(palatoje). Dabar gynė minėtasis garlaivio „Kurjer“ savininkas 
Frumkinas. Ir čia Čižą išteisino. 

Nemunu tuomet teplaukiojo keli garlaiviai. Tarnyba buvo 
labai pelninga. Čižas sugrįžo į paprastąsias savo pareigas - tar- 
nauti ir geriems žmonėms knygas kontrabandauti. 

Jis tebėra gyvas, nieko nenustojęs. 

PEREITIEJI METAI IR VILTIS 


Šiuo vardu norėčiau parašyti paprastą vilties raštelį, ne pole- 
miką ir ne politiką. Aš senai „nebe politikas“! ir nebe partinis 
žmogus: nesenai atsidėjęs tam vienam mokslui ir mokymuiž; 
nežinojęs ir nieko nežinąs, kas už mano lango darosi, tik pro 
aukštinį gavęs patirti naujos žmonių nuotaikos, - rodos, daugiau 
už kitą turiu pareigos paleisti visuomenei raminimo balsą. Nie- 
kuo nesuinteresuotas, aš galiu ir noriu būti objektyvus. 

Bet kurius praėjusius metus mes esame pratę palydėti kone- 
veikiamu žodžiu, dėti ant jų juodą žymę. Praėję metai visados 
mums esti blogi metai, o atėjo - „geri metai“. Ir esame neteisingi, 
griežtai smerkdami, kas jau praėjo. Kad ir šieji 1926 m. Jie buvo 
tikrai slopūs, kaip prieš audrą. Bet sugriaudė sužaibavo?, ir štai 
oras pilnas vilties ozono. Tai už ką čia taip labai juodinti ištisi 
metai? 

Pesimistai viltį vadina kvailių motina. Mūsieji pesimistai 1927 
metus regi taip pat apdujusius, kaip ir pernykščiai. Pernykštis 
siurprizas vieniems težadąs daug, kitiems gi griežtai nieko; kad 
jie būsią dar aiškiau pažymėti partingumu neg kurie kiti praėję. 
Kai vieni džiaugias, kiti tad liūdi ir neramiai dairosi, kurio čia 
galo dabar griebusis. Tai tikrai neramina ir verčia nusiminusiu 
balsu, nervingu balsu tarti: „Nejaugi visam tam nebus galo, 
iki pat paskučiausio teismo dienos?..“ Bet aš optimistas, vil- 
tingas ir vis dėlto kvailiu dėtis nemanau, nes ir ateityje, bent 
toje pačioje artimojoje, matau, tikriau sakant, girdžiu iš visur 
davinių, kurie įgalioja Lietuvos piliečių linksmiau juos laukti. 

Yra davinių, įrodančių mūsų politikus ir visuomenininkus 
Žymiai idealėjant. Pirmiausia, kas to dar nėra pasižymėjęs, krikš- 
čionis, pažangininkus, ūkininkus, darbininkus, liaudininkus, 
griežtai visur, kas tik yra tautiškos nuotaikos, pradėjus giliai 
neapkęsti ir savo laikraščiuose smerkti partines kovas. Kovos 
obalsis bepaliko, ir tai žymiai susilpnėjęs, patiems kairiesiems, 
svetimos mūsų kraštui dvasios vaikams; tiems, kuriuos išauk- 
lėjo obalsis „v borbe ty obretioš prava svoi'*. Namie mes turi- 
me šį obalsį kiek pakeisti; būtent „v trude““, t. ir t. Kas daugiau 

dirbs ir uždirbs, tam ir teisių bus daugiau, nes dėl pamatinių 
teisių mums nebėra ko kovoti. Mūsiškos kovos jau pakankamai 
įgriso taip patiems kovotojams, taip ir pašaliečiams; šiems daug 
labiau, nes patys neįsiaistrindami juoba jaučia jų abuojumą. 
Mūsiškosios partinės kovos sukompromitavo daug kilnių idea- 
lų; daug jų jau nebesugrąžinamai pražlugino. Iš viso Žmonijai 
prieš akis stovi vyriausieji žmogaus laisvės ir gerovės idealai. Dėl 
jų pačių XX amžiuje nebereikia jokių brutalių kovų - jie jau visos 
žmonijos principai. Bereikia lenktyniavimo, kas greičiau ir tiksliau 
darbu realizuos tuos pradus; nuomonės besiskiria dėl būdų ir 
priemonių; būtent kaip dirbti pritinkamiau kiekvienai žmonijos 
padermei, tautai, valstybei. Visur einama lenktynių; tik kitaip 
senai laisvų žmonių, kitaip vos tik palaisvėjusių. Vakarykščios 
tautos vergės, pernelyg pasiilgusios laisvės idealo, teturi didelių 
didelių apetitų, o neturi praktikinės nuovokos. Tai dažniausiai 
imasi savo tarpe už krūtinių kaip tik dėl antrinių dalykų: kam tas 
kilnus laisvės ir gerovės darbas dirbti ir su kuo, lyg tai nebūtų 
bendra visų pareiga, tuo pat obalsiu: dirbkime, dirbkime, o kas 
geriau padirbs, parodys jo darbo rezultatai. Kai brendusios tau- 
tos vis dirba, dirba, nebrendėlės tik žaidžia kaimynais. Susisėda 
pakerčiui, kiekvienas gauna teisės pareikšti, kurių kaimynystė jam 
nepatinka; tie gauna susikeisti ar nutolti nuo kits kito. Kai kas 
pareiškia, visi ir viskas jam nepatinką; tada kyla didelė maišatis, 
didelė netvarka, kol vėl visi nusisėdo - atsitiktinai, nepasirink- 
tinai. Tai kitam ir vėl tai nepatinka. O darbo kaip nėr taip nėr: vis 
tik žaidžia patinkamais ar nepatinkamais kaimynais. Mūsų žai- 
dimas „politika“ prasidėjo karo pradžioje Vilniuje, tęsėsi karo 
pabaigoje Petrapilyje ir kiaurai per aštuonerius metus kankino 
erzino nepriklausomos Lietuvos piliečius tuo pat obalsiu: ar reli- 
gijai ir jos išpažintojams bėra vietos dabartinėje valstybėje; obalsiu, 
kurs nieko bendra neturi su laisvės ir gerovės obalsiais, nes religija 
šiems nekliudo; dažnai dar žymiai padeda. Tai buvo vienuolikos 
metų praktika ir jos pakanka suprasti, ko kam reikia, kas be ko 
nenurims: bereikia gera valia ir laiku visa tai patenkinti, kas tik 
nėra bendros valstybės nenaudai. Laisvė tikybinių, laisvė ir neti- 
kybinių organizacijų, šviesos ir tiesos plėtimas, - valdžiai darbo 

sočiai ir be asmeninių simpatijų ir antipatijų. Argi bėra tokių, 
kurie norėtų, kad laisvoje Lietuvoje ir toliau būtų lygiai taip pat 
trošku kaip ir buvo? Meksikiškai siekta į tikybinių laisvių sritį“, 
uoliai bedievinta visuomenė. Tai neleistina ir atitaisytina. Vis tai 
dalykai, dėl kurių netylima, dėl kurių kyla aršių kovų ne vienoje 
Europoje, bet ir dar Senesnėse Indijose?. Linkstama vengti panašių 
dalykų. 

Paaiškėjęs pavojus Lietuvos valstybei, net jos egzistencijai, 
mūsų pačių kairiųjų ir puskairių politikų ir administratorių su- 
kėlė žymų valstybiškumą, kurs arti ribojasi su patriotizmu. Kad 
ne tai, paskutinis perversmas nebūt buvęs tiek „klasikiškas“. 
Širdingai ir visai privačiai įsišnekus, gauni patirti vieną kitą 
socialdemokratą prisipažįstant klaida buvusi jų padaryta, nepa- 
klausius jų vadovybės reikalavimo laikytis pirmykštės taktikos: 
socdemokratams į valdžią neitiš, o pavesti ją tautiškos nuotaikos 
žmonėms: liaudininkams, pažangininkams ir kitiems tokiems; 
patiems palikti opozicijoje ir iš opozicijos atlaikinėti šiokias ar 
tokias teises. Gerųjų socdemokratų gilumoje savo širdies esama 
įsitikinusių, jog jie, internacionalistai, netinką sudaryti tautinei 
valstybei ir jai, kaipo tokiai, stiprinti, o šiomis aplinkybėmis ir 
sąlygomis nepriklausoma valstybė tegalinti išlikti — tautinė. 
Liaudininkus tevadinu puskairiais; jie neinternacionalistai; ne 
vienas prisipažįsta jų jungtuvės su socialdemokratija buvusios 
iš pat pradžių nenatūralės. Socdem. yra pratę savo liniją išlai- 
kyti. Jiems tai leisdami, liaudininkai visiškai nustojo savo veido, 
patys savęs ėmę nebepažinti; nė to tiek jų rinkėjai į seimą nebe- 
pažino jų politikos, kuri nuėjo grynai socialistine kryptimi. Keb- 
lus ir vargingas ministerių kabineto sudarinėjimas, paskui dar 
keblesnis seimo didžiumos sudarinėjimas liaudininkus supai- 
niojo ir iš pat pradžios rodė - jiems nepavyksią sudaryti tokią 
valdžią, kuri naudingai dirbtų vos statomajai valstybei. Tauti- 
ninkai, žydai, lenkai, klaipėdiečiai už kiekvieną pritarimą val- 
džiai reikalavo naujų nusileidimų, ir nesimatė galo, kada bus 
gana, kada jie ims stiprinti bendrą valstybę. Sako, p. Sleževi- 
čiaus kabinetas? būtų vis tiek buvęs klaipėdiečių atstovų susprog- 
dintas. Gal taip ir būt buvę, bet tik kitai seimo sesijai einant, o 

tuo tarpu, tai jau paaiškėjo, bolševikai nebūtų taip ilgai laukę ir 
būtų susprogdinę visą valstybę, ne tą vieną Ministerių Kabinetą. 

Visiems dabar aiškėja, net patiems kairiesiems, kad coup 
detate!? būta vienatinės priemonės išsipainioti iš susidariusios 
būklės. Visa tai sudaro didelių vilčių, kad naujai, tautiškai val- 
džiai paėmus vairą į savo rankas", Lietuvos valstybės ir jos 
piliečių būklė keisis gerojon pusėn. Ir pati visuomenė tai jaučia; 
vis daugiau matos linksmesnių veidų, nukrito kažkoks slogelis, 
gyvenimas su 1927 m. stojo į natūrales vėžes. 


DABARTINIS LIETUVIŲ JAUNIMAS! 


Jo susiorganizavimas 


Gyvenimas verste mus privertė visokeriopai burtis. Visokių 
visokiausių organizacijų mes turime devynias galybes ir dar 
daugiau jų laukiame. Galbūt jos tuo tarpu ne visai pavykusios, 
neduoda to ir tiek, ko ir kiek iš jų buvo laukta; vis dėlto pats 
faktas, kad tokios ir tokios organizacijos šiuo ar tuo momentu 
yra ar buvo susidariusios, yra geras parodytojas, kaip dygo 
kultūra tautos nelaisvėje ir laisvėje. Kitos taip išsišakojo, jog atėjo 
geras laikas imtis surašyti jų istoriją, pirma surašius kiekvienos 
šakos skyrium monografijėlę. Reikia pradėti tas darbas dirbti, 
kad esamoji šviežioji medžiaga nedingtų; reikia, kad mes patys 
žinotume, kas ir kokie jau esą; reikia atskirų monografijėlių ir 
kad ir kitiems tesėtume tiksliai parodyti, kas ir kur Lietuvoje yra 
pasidarę. 

Mumis domisi svetimieji, kaip domisi kiekvienu „nauju“ 
dalyku. O lietuvių pasirodymas Europos tautų šeimoje su at- 
skira savo kultūra toms tautoms tikra naujiena. „Naują tautą, 
žiūrėkite, radome!“ nėra juokas, iš tikrųjų labai rimtai kalbėjo 
mums 1916-17 metais labai mums palankūs švedų demokratai. 

Svetimiems mes — naujiena, dar neištirta dirva; o patys sau 
kas mes esame? Ką mes tikra galime kits kitam pasisakyti ar 
išgirsti? Mes iki šiol lyg dar neesame tampriai organizuota visuo- 

menė, bet vos tik atskiri visuomenės narveliai, kurie katras sau 
gyvena, vos nujausdamas šalia savęs kitus gyvus narvelius; mįs- 
lė, tyrimo dalykas mes savo pačių tarpe tebesame kits kitam. 

Mes turime veikėjų. Jie garsėja toli užsieniuose. Į šiuos vei- 
kėjus tolimieji kaimynai kreipias visokių visokiausių žinių. Jie 
mumis domisi. Kreipiasi ir į mane. Ir man, manau, daug kam ir 
kitų, tenka nurausti, kad tų žinių negali tuojau suteikti, kad 
pirma pačiam reikia gerokai pasiteirauti iš pirmųjų šaltinių. 
Atskiri žmonės mes ne tik neturime statistinių ir kitokių davinių, 
bet nei oficialių terminų, oficialių prasiminimų. Gerai sakoma, 
vieno Žmogaus galva neesanti informacijų biuras; vis dėlto kitur 
man teko aptikti visuomenės veikėjų, kurie atmintinai man tiekė 
daugybę griežtai tikrų žinių apie savo valstybės įstaigas ir viso- 
keriopą judėjimą. 

Visų viso valstybės aparato neapimsi; nė to tiek neapimsi dar 
šakotesnio visuomenės gyvenimo. Tai pareiga yra bet kuriam 
piliečiui gerai nusimanyti bent visoje toje srityje, kur jis dirba 
ir esti: dvasiškiam - konfesinėse organizacijose, blaivininkui — 
abstinencijos, kooperatininkui — verslo, dainininkui — meno, 
profesoriui - mokslo, rašytojui — spaudos, sportininkui - mankš- 
tos, moksleiviui — jaunuomenės organizacijose, taip ir toliau. 
Rodos, taip turėtų būti, kad nutvėrus bet kurį kurios srities žmo- 
gų, galima būtų gauti tikrų žinių apie visą tą jo sritį; dabar iš 
atskirų žmonių mes tegauname nurodymą, kur turime tų žinių 
ieškoti; būtent „centrų“. „Tam načalstvo lučše znajet“2. Tai rusų 
palikimas; mums laikas bet kam būti sau - „načalstvo“, orien- 
tuotis lygiai tiek pat, kiek orientuojasi centrai ir valdybos. Tam 
viešuma, tam centrai, kad bet kas bet kuriuo laiku, ne tik per 
visuotinus susirinkimus, gautų visų srities žinių. Sričių biu- 
ruose galų gale turėtų būti net tam tikra informacijų knyga, 
nuolat, sistemingai papildoma; o kitų, už srities esančių, žiniai 
kiekviena sritis turėtų leisti savo srities monografijas. „Čia 
tamsta viską rasi“, sakydavo man estai Taline ar net ukrai- 
niečiai Lvove, aprūpindami reikiamąja literatūra. Bepiga. 

Visa tai aš šiuo tarpu skiriu „Jaunajai Lietuvai“, neolitua- 
nams“, o perjuos ir visam lietuvių jaunimui, kad ir jie susirūpintų 

savo, jaunimo, sritimi ir šokę apsižvalgytų aplink, kas čia nauja 
nepriklausomoje valstybėje yra bepasidarę. O apsižvalgius susi- 
rašyti jaunesniųjų jaunimo organizacijų dalykus ir pastangas. Tai 
labai įdomu: jaunimo sritis pati gyviausia, pati greičiausia visam 
kam atsiliepti - pritarti ar protestuoti. Jaunimo diferenciacija - 
tai barometras pačiai visuomenei. Tai keliarodis kultūros isto- 
rijos rašytojui. Lietuvių jaunimo organizacijos tiek šakotos ir jau 
įvairios, jų gyvenimas tiek judrus, jog; visos tos visumos nežinoti 
mes nebegalime. Jaunimas savo organizacijomis stiprėja, sen- 
draugiai nuo jų nebesišalina; tai pradeda įgyti reikšmės visuo- 
menės ir valstybės gyvenime. Jaunimas stiprina partijas ir jau 
reikalauja sau teisių. Valstybės valdžia su tuo nebegali ne- 
siskaityti, pasirinkdama valdymo būdą, net susidarydama 
biudžetą. 

Lietuvių jaunimo suskydimas kryptimis, šakomis ir jau nu- 
dirbtieji kiekvienos šakos skyrium ir bendrai darbai - jau rimta 
tema labai rimtam mokslavyriui visuomenininkui; ir labai įdomi 
tema gabesniam studentui, kurs domėjasi savo visuomenės gy- 
venimu. Praverstų, kad Lietuvos universitetas net aukso medalį 
paskirtų studentui už gerai parašytą Lietuvių jaunimo mono- 
grafiją. Pamasindamas mūsų studentiją į tą darbą, aš štai patie- 
kiau trumpą lyg konspektą reikiamosios istorijos, parankiojęs 
žinių, tiesa, iš pirmųjų šaltinių, bet visa to po nedaug, kiek man 
to tereikėjo straipsniui parašyti. 


Pradžia lietuvių jaunimo organizavimosi 


Pradžios reikia ieškoti tautinės lietuvių kultūros „Babilo- 
nijoje““. Rusų okupantų draudžiamame laike. 1863 m. lenkų- 
lietuvių revoliucijos metu Lietuvos, ne vien lietuvių, mokslei- 
vija buvo organizuojama būriais, duodama jiems atskiri vardai 
ir emblemos - vinis, širdis, kūjas, kalavijas; tačiau kad tai 
nebuvo vieno tik jaunimo organizacijos, bet į jas įeidavo ir jau 
brendę piliečiai, darbininkai, valdininkai, tai tos pradžios nėra 
ko minėti. | 

Tikroji pradžia jau lietuvių, nebe Lietuvos, jaunimo būriavi- 
mosi buvo padaryta dešimčiai metų praslinkus, kaip panslavistų 

pastangomis buvo padaryta didžia skriauda lietuvių tautai, o 
per ją ir visai žmonijos kultūrai, kai prasidėjo brutalia pajėga 
daroma lietuvių rusifikacija. Kalbu apie lietuviškųjų rašmenų 
uždraudimą vartoti lietuvių spaudiniuose. Kas gi kitas, jei ne 
jaunimas, turėjo pajusti visą to sumanymo sunkumą ir net nepa- 
kenčiamumą? Kam gi kitam turėjo instinktyviai išsiveržti pro- 
testas, jei ne jaunimui, tam tikrajam priešginai ir drąsuoliui 
akiplėšai? Jaunimas pridaro daugybę netaktingumų; bet niekas 
negali pasakyti, jog jo veiksmai nėra širdies padiktuoti. Jie 
reikia protu patikrinti; tai padaro vyresnioji karta; tačiau būtų 
neteisybė ir net nuodėmė paneigti, kas iš tikros, neveidmai- 
niškos širdies yra išėję. Svarbu žinoti ne ką didvyriška jaunimas 
padaro, bet ką iš viso, net vaikiška padaro, nes tai esti brangiais 
ir maloniais jausmais apgaubta ir padaroma grynų gryniausia 
intencija, ne dėl spekuliacijos. 

Taip kvalifikuoju studento Petro Vileišio 1875 m. sumanytąjį 
rankos rašto draudžiamomis lotynų lietuvių raidėmis laikraš- 
tuką „Kalvis Melagis““. Tai menkniekis. Dabar bet kuri vidurinė 
mokyklėlė turi rašytus savo „organus“. Bet anuo laiku tai buvo 
labai daug; suspietė Petrapilio aukštųjų mokslų lietuvius studen- 
tus, į kuriuos prisidėjo ir lenkuojantieji Lietuvos bajorų vaikai: 
Česlovas Pancerzynskis, Jonas Kymantas? ir kiti. Tolimojoje šiau- 
rėje prasideda nelegalė akcija prieš Rusų administracijos užma- 
čias ir visai savaimingai, nepriklausomai nuo didžios priešvals- 
tybinės akcijos, kurią buvo Kaune ir Tilžėje pradėjęs didysis 
Žemaičių vyskupas Motiejus. 

Kovos dėl lietuviškųjų rašmenų reabilitacijos obalsiu ir Mask- 
vos studentija spiečiasi aplink Joną Basanavičių ir Joną Šliūpą; 
aplink kitą rankos rašto laikraštuką „Aušrą'*, kurio vardu pas- 
kui Tilžėje 1883 m. ėmė eiti nebe jaunimo leidžiamas ir reda- 
guojamas rimtas žurnalas. Ir kai Petrapilyje su Petru Vileišių 
išnyksta ir pati studentų kompanija, Maskvoje ji profesorių 
Koršo ir Fortunatovo? paverčiama Lietuvių draugija lietuvių 
kalbai ir istorijai studijuoti'?. Ši draugija ir Rusų valdžios Užne- 
munio lietuviams, administratyviškai priskirtiems prie Lenkų 
Kongresovkos!!, skiriamos jų separacijos nuo lenkų tikslais 

stipendijos, sutelkia į Maskvą žymiąją savo gabumais lietuvių 
moksleiviją „medalistus“, ir duoda mums šiandien garsių moks- 
lo ir visuomenės veikėjų - Jablonskį, Pr. Mašiotą!? ir k. 1886 m. 
„Aušrai“ užgesus, Maskvos studentija A. Kriščiukaitis, P. Leo- 
nas“ ir kiti jau neberimsta ir pasistengia „Aušrą“ atgaivinti 
„Šviesos““* pavidalu ten, Tilžėje. 

Lygiagrečiai Varšuvos universiteto studentija su Gaidamavi- 
čium? ir V. Kudirka priešakyje, dalyvaujant tebegyvam Jonui 
Staugaičiui'“ ir k. sumano jau bendrą visai šviesiajai lietuvių 
jaunuomenei organą „Varpą“ su jo satelitais, skiriamais kaimo 
jaunimui; „Varpas“ ir davė bendrą demokratinę kryptį visam 
jaunimui, taip pasauliniam, taip ir dvasiškajam. 


Pradžia lietuvių jaunimo diferenciavimosi 


Demokratinė kryptis, atsiskyrus kairiajam sparnui, darbi- 
ninkų šalininkams, ir jiems nuėjus savais keliais, tebėra gyva ir 
bendra visam lietuvių jaunimui, nors jis nuo 1897 metų, atsi- 
radus „Apžvalgai“!,0o 1896 m. „Tėvynės Sargui“!8, nuėjo dviem 
skirtais keliais: pasauliečiai liberalizmo keliais, dvasiškiai - kon- 
fesionalizmo. Tuodu didžiuoju būriu planingai rungčiojasi, dirb- 
dami tą patį kultūros darbą, kuris turi savotiškos įtakos liaudžiai 
ir stiprina vienų ar kitų pozicijas. Iš pradžių laimėja religinė 
kultūra ir su ja dvasionija. Pasauliečiai tai pavadina klerikalizmu 
ir ima atkakliai dvasioniją stumti nuo liaudies šalin. Drauge su 
religijos atstovais, žinoma, šalinamas ir pats tikėjimas. Kultūrinė 
rivalizacija pavirsta politikos kova, kurią per šiuos rinkimus 
laimėja kairieji pasaulionys. 

Dabartinis lietuvių jaunimo būriavimasis 

Pirmykštį lietuvių jaunimo susiskaidymą dviem lageriais 
galutinai ir smulkiau sudiferencijavo politikos partijos. Partijos 
laukia iš jaunuomenės sau šalininkų, talkininkų ir pavaduotojų. 


Varpininkai*?. Dr. Vinco Kudirkos tautiškosios demokra- 
tijos obalsiai tebėra neišnykę. Jo publicistiškieji raštai tebėra 


*Informacijų esu gavęs iš pačių organizacijų. - J. T. 

savotiškas „koranas“ naujo Lietuvos universiteto Kaune stu- 
dentams. Juos globoja valstiečių liaudininkų partija, kiek 
senėliau su priedu: socialistų??; valstiečiams to priedo nepri- 
ėmus, grįžta prie grynųjų Kudirkos tradicijų, prie pažangiojo 
liberalizmo, kuris nieko bendra su socializmu neturi, nors ir 
dairos į tą pusę. 

Varpininkai tad daugiau buržujinė kultūrinė organizacija. 
Turi 15 skyrių gimnazijose Kaune ir kitur. Skyriuje esti apie 25 
žmonės. Kaune turi liaudies universitetą Vinco Kudirkos var- 
du?! ir prof. sąjungų laikomą aštuonių klasių gimnaziją paaugu- 
siems. Turi savo organą „Moksleivių Varpai“, o prieš tai 
liaudininkų „Lietuvos Žinios“ skyrė vietos jiems rašyti „Moks- 
leivių reikalai“. Studentija ir gimnazistai laiko savo globoje 
subūrę Kaimo jaunimo sąjungą? iš 450 skyrių visoje Lietuvoje 
obalsiu: „Švieskis ir šviesk“. Sąjungos organas - „Jaunimas“*. 
Skyriuje esti apie 40 žmonių. Lėšų gauna iš savo rengiamų 
vakarėlių. Knygomis juos aprūpina išeiviai į Ameriką. Kultūros 
darbą dirba, susiskirstydami sporto, dramos, žemaičių muzie- 
jaus ir kitokiomis sekcijomis. 

Savo etikos pamatan religijos nededa; remias „dvasios sava- 
rankiškumu, tautybe ir demokratizmu“. Kovoja su klerikalizmu. 

Kultūrininkai sau vardą yra gavę iš Šiaulių žurnalo „Kul- 
tūra“3, o ideologiją iš Jono Šliūpo laisvamanybės, atkeptos iš 
berlyniečio profesoriaus Fr.W. Fėrsterio — pedagogo tėvo?“, neti- 
kių etinės kultūros, kaipo antitezės bet kuriai organizuotai reli- 
gijai. Artimiausi nori būti evangelikams reformatams (kalvinams), 
bet daugiau asmeniniais, ne idėjiniais sumetimais. „Kultūra“ 
jaunimui skiria savo dalį „Diegai“. „Kultūra“ turėjo nebemaža 
savo būrelių, tik buvusioji krikščioniškoji valdžia jų netoleravo 
ir uždarinėjo. Socialė kultūrininkų kryptis be filosofinio pasau- 
lėvaizdžio, neaiški; daugiau krypę į socializmą. 

Aiškiai socialistinės kryptys yra dvi. 

Aušrininkai?". Jie savo vardą yra gavę ne iš „Aušros“, bet 
iš „Aušrinės“, leidžiamos Maskvoje?ė. Tai buvo progresinis, 
nepartinis jaunimo žurnalas. Jam užgesus, jo šalininkai pasi- 
varžę iškriko ir paskui susimetė į visai atskiras socialistines 

organizacijas. Aušrininkų vardą paveldėjo eserai, Plechano- 
vo? mokiniai, individualistai socialistai, įsirašę į Amsterdamiš- 
kį internacionalą?". Tautai aušrininkai telemia laisvą gyveni- 
mą nekapitalistinės tvarkos visuomenėje. Tikyba - subjektyvus 
dalykas, nevaržoma iš šalies, jei ji pati nevaržo kitų asme- 
nybių. Kovoja prieš oficialinę Bažnyčią. Dorovę remia miglotu 
savo ir kito asmenybės vertybės „jutimu“. Leidžia organą 
„Aušrinę“, socialistinį žurnalą. Mokyklose aušrininkų kuopos 
nenoromis toleruojamos arba ir visai netoleruojamos. 

Žiežirbininkais!. Internacionalė miesto ir kaimo darbininkų 
ir mažažemių ūkininkų jaunimo organizacija vadinasi Lietuvos 
socialdemokratinio jaunimo sąjunga „Žiežirba“. Jos organas — 
„Žiežirba“?2, Skyrių turi apie 70 ir iki 1000 narių, suskirstytų 
krašto administracijos apskričiais. Tai ne moksleivija, šiaip jau 
jaunuomenė. Universiteto studentų socialistų draugija „Žaizd- 
ras“? su organu „Naujas Frontas“ (pirmiau „Mūsų Frontas“)3*, 
Su aušrininkais žiežirbininkai nieko bendra neturi ir laiko juos 
lyg pareiginiais į tikruosius socialdemokratus žiežirbininkus, 
nuosekliausius auklėtojus socialistų, nes iš aušrininkų, girdi, 
„lygiai gerai gali išeiti tautininkas, kaip ir socialistas“. 

Abidvi kryptis globoja socialistų partija ir lėšų teikia jau turį 
pozicijas atskiri socialistai. 

Tipingiausia studentų organizacija yra universiteto korpo- 
rantai. 

Neo-Lituanija“, kultūriniai visuomeninė organizacija, tauti- 
ninkai, obalsiu: „Tautinės kultūros stiprumas yra geriausia lais- 
vės garantija“. Savo etiką neolituanai grindžia religija, bet jos 
dalykus palieka spręsti atskiriems savo nariams. Visuomenei ir 
valstybei religija - pozityvus veiksnys. Atskirų savo narių katali- 
kiškumo korporacija nekontroliuoja. Centralistai. Organas — „Jau- 
noji Lietuva“. Narių 250. Statosi savo namus. Materialistinio 
pasaulėvaizdžio nepripažindami, eina prieš socialistus, dedasi 
tik su aiškiai tautiškomis grupėmis. 

Ateitininkai“? — religiniai visuomeninės krypties katalikų 
moksleivija, reikalaujanti iš savo narių aiškiai katalikiško pa- 
saulėvaizdžio. Deklaruotieji katalikai ortodoksai, praktikuo- 

jantys, tikybos apologetai, susiorganizavę Louvaine 1910 m., 
1921 m. susiskirstę į sendraugius, studentus ir moksleivius. 
Sendraugių yra apie kelias dešimtis. Jų pirmininkas dr. P. Biels- 
kus?*, kunigas, respublikos Prezidento kanceliarijos viršininkas; 
nariai - žymūs veikėjai, profesoriai. Studentų ateitininkų yra 
530. Draugovių 9: dvi Lietuvoje, Kauno universitete 430 narių 
ir Dotnuvos ūkio akademijoje 37 n., ir 7 užsieniuose: Berlyne, 
Paryžiuje, Vienoje, Briuselyje, Šveicarijos Friburge, Mūnchene 
ir Austrijos Grace. Organas „Židinys““, literatūros, mokslo, 
visuomenės ir akademiškojo gyvenimo. Statos sau namus. 

Moksleivių ateitininkų veikia 67 kuopos Lietuvoje ir 1 užsie- 
nyje, Rygoje. Narių apie 6 000. 

Bendrasis ateitininkų organas - „Ateitis“*?; specialis mergai- 
tėms — „Naujoji Vaidilutė“*!. Vyriausis ateitininkų vadas prof. 
Pr. Dovydaitis“. Obalsis: „Visa atnaujinti Kristuje“. 

Pavasarininkai“. Tai kaimo katalikų jaunimas. Juos organi- 
zavo ir veda prof. Eretas“. Turi 518 skyrių su 40-50 000 narių, 
suskirstytų 30 rajonų. Organas „Pavasaris“ ir „Jaunimo Vadas“, 
šis antrasis tik informuoja organizatorius. Pavasarininkai - atei- 
tininkų globoje, tautiška, patriotiška organizacija. Jų obalsis: 
„Dievui ir Tėvynei“. Jau turėjo aštuonis gausius kongresus, kar- 
tais dalyvavo į 8 000 žmonių. Laiko liaudies universitetą vys- 
kupo Valančiaus vardu su skyriais provincijoje ir aštuonių klasių 
gimnaziją paaugusiems. 

Kad ne partiniai ginčai, kurie paliečia ir jaunimą, ateitininkai 
ir pavasarininkai kultūros srityje lengvai galėtų bendradarbiauti 
su tautininkais neolituanais ir varpininkais. Dabar to nėra, bet 
gali būti. Pavasarininkai jau kratos nuo politikos, pasilikdami 
vieną kultūros darbą. 

Vyčiai. Tuo vardu miesto pavasarininkai. 

Šaulių sąjunga, Sporto sąjungos - mišrios jaunuomenės ir paau- 
gusių organizacijos. 

LIETUVIŲ RAŠYTOJAI, VERSDINKITE 
SAVO KŪRINIUS! 


Paskutinieji įvykiai! gerokai pakratė ne mus vienus. Mūsų 
klausimas dabar Europoje pasidarė ne iš paskutiniųjų. Apie mus 
ėmė šį tą Žinoti, net domėtis. Nors prancūzai ir jų draugai kolioja 
bara mus už neprieteliškumą lenkams, įtaria mus rusų, dabar gi 
ypatingai vokiečių esant agentus, vis dėlto su mumis ima skai- 
tytis. Bereikia, kad Lietuvos viduj būtų stipra, tvirta ir vienybės 
bent tiek, kiek elementarinis protas reikalauja; dar kultūros par- 
tijų santykiuose ir kultūros liaudyje - ir mes užkariausime sau 
vietą Europos valstybių šeimoje. O ar erdvą ar siaurą - tai pareis 
nuo mūsų pajėgumo dirbti ir talkininkų įsigyti. 

Pirmiausia mums tenka susirūpinti susiartinti su Europos 
intelektualais. Politika mūsų niekados nesuartins; politinius klau- 
simus apeiti tegalime savo dvasios, savo dailės kūryba. Reikia 
Europa, ypač Paryžius, suinteresuoti lietuvių menais ir litera- 
tūra. Lietuviai dailininkai turi gana pripiešę įdomių paveikslų, 
jų paroda Paryžiuje turėtų gero pasisekimo. Labai geras tam 
momentas priversti apie mus kalbėti, mumis domėtis, su mumis 
dar labiau skaitytis. 

„Socičtė des gens lettres“?, kurioje dalyvauja daugumas pran- 
cūzų rašytojų, mums palanki, mumis domisi. Nesenai jiems 
buvo įteikta tinkamai paruošta mūsų universiteto lektoriaus 
Sofijos Čiurlionienės literatūros apžvalga?. Draugijos prezidiu- 
mui ji labai patikusį; net nutarę už tai išreikšti poniai Čiurlio- 
nienei savo padėką ir apdovanoti ją draugijos medaliu. 

Taigi atsiranda vis daugiau sričių, kur mes esame verste ver- 
čiami daugiau pasidarbuoti, nes tai vienintelis tėra būdas susiar- 
tinti su Prancūzijos šviesuomene. Būtų itin sveika iš mūsų rašy- 
tojų sudaryti franco-lietuvišką būrį, kurs galėtų ir oficialiai vieną 
kitą rašytoją žymybę pasikviesti Kaunan, kaip tai daro suomiai, 
estai, latviai. Pas mus jų maža tėra buvę: Pelicier, Mauclėre“, bet 
kurie tik yra buvę, visi paliko gerų žymių savo literatūroje. Mūsų 
rašytojai neprivalo tupėti savo turkladėžėje užsivožę, — jie pir- 
mon galvon privalo kovoti dėl Lietuvos pozicijos ne tik viduje, 

bet ir internacionaliniame forume. Tai ne reklama, bet kovos 
priemonė nepriklausomybei stiprinti, tautinei dvasiai ugdyti. 
Tai būtų vaisingiausia politika, ir valstybė turėtų ją visomis 
pajėgomis paremti: būtent dailės parodas ir lietuvių gražiosios 
literatūros vertimus į kitas kalbas, ypač į prancūzų, kuria kalba 
visas kultūringasis pasaulis ir skaito. 

Pačiai valstybei organizuoti lietuvių literatūros europinimą 
nebetektų: mums yra paskutiniais laikais gerai susidariusi Meno 
kūrėjų draugija su Rašytojų sekcija“. Ji turi savo atstovus Meno 
taryboje prie Švietimo ministerijos. Vadinas, jau yra kam rūpintis 
šelpimu, bereikia parodyti šelptinieji darbai. Krėvė, Putinas, 
Vaitkus“ ir dar kai kas privalo įdomesnių savo veikalų parūpinti 
vertimus į šią ar tą Europos kalbą; geriausiai patys turėtų išvers- 
ti, jei pajėgia, ar patys pasiieškoti gerų vertėjų. Rašytojų sekcija, 
būdama viso pasaulio rašytojų Penklubo narys, imtų rūpintis jų 
spausdinimu: tam yra net specialūs fondai, skirstomi per Pen- 
klubo rankas, kad pasaulio rašytojai susipažintų su kits kitu. 
Nejaugi mes tuo nepasinaudosime? 

Pagalvokite, Lietuvių Rašytojai! 


LIETUVIŲ KULTŪROS CENTRAI 
RYGOJE 


Skaityta Lietuvių Katalikų Mokslo Akademijos posėdyje 
1927 m. sausio 23 d! 

Monografomanija. Emigracijoje mes turime arti trečdalio 
negausingos mūsų tautos. Menkai pasiturėdamas savo tėvynėje 
iš tos vienos žemelės, nerasdamas čia pat jokios progos nors kiek 
iš šalies prisipelnyti, svietelis kaip vanduo plūdo į visus pasaulio 
kraštus, geresnės buities ieškodamies; daugiausia į pramonės 
centrus. Kai nebuvo Lietuvoje pramonės, nebuvo nė didesnių 
žmonių skruzdėlynų. Kaunas buvo didžiosios tvirtovės ūksmėje 
sustingęs, Vilnius pernelyg svetimtaučių apžergtas ir taip pat 

sustingęs, Šiauliai ir Panevėžys teturėjo vos po keliolika tūks- 
tančių gyventojų; toks ten tebuvo ir gyvenimas. 

Emigracija bet kuriam kraštui nesveika — materiališkai jį su- 
naikina. Vieno žmogaus gamyba per metus esanti verta pus- 
antros ar dviejų tūkstančių litų. Tai kelių tūkstančių metinė 
gamyba bus verta milijardo litų. Regi, kiek turto Lietuva kas 
metai nustoja, savo žmones svetur išliejus! Aš esu išeivių dalyką 
tyrinėjęs Laižuvos parapijoje (žr. „Vilties“ 1912 m. Nr. 35, 37, 
117). Mano daviniais, mūsų emigrantai prieš karą negrąžindavo 
savo tėvynei nė tiek, kiek gyvais pinigais išsinešdavo kelionei. 
Tautos nelaimės metu ir potam dalykai pakitėjo. Neturėdami 
teritorialinių kolonijų, šiuo Didžiojo karo metu mes pasijutome 
beturį etnografinių kolonijų ir gerai jomis pasinaudojome. Kad 
šiandien mes nebepriklausomi, tai pusė nuopelno tenka mūsų 
kolonijai Jungtinėse Valstybėse, nekalbant apie kitas. 

Palieka didis klausimas, ką mes laimėjome iš savo išeivijos 
tautos namų kultūrai? Klausimas nė nepradėtas nagrinėti, o 
įdomus išvadomis ir apstus medžiaga. Kaimiečių bendravimas 
su miestiečiais kėlė pirmųjų kultūrą; tai neginčijama; su ja drau- 
ge tiekė jiems daug gera, bet daug ir bloga. Visa tai suvokti nėra 
piga ir lengva; talkon reiktų pasikviesti labai daug tyrinėtojų, 
daug etnografininkų, daug ekonomininkų, daug moralininkų, 
dar ir kitų daug. Medžiagos gausu bet kuriai „istorijai“. Tos 
medžiagos kaupė bet kuri mūsiškių grupė, galvą atitrūkusi į 
Ameriką, į Afriką, į Australiją, net į Naująją Zelandiją, nes dabar 
mes jau sakome: kur tik mesi, ten lietuvį rasi. Vienur mūsiškiai 
turtais įsigalėjo, visokeriopų organizacijų prisidarė, kitur ėmė 
savais laikraščiais ir šiaip jau spaudiniais misti patys ir namie 
likusius brolius jais maitinti - mokyti juos drąsumo, laisvumo ir 
iniciatyvos, tačiau ir tvirkinti palaidumo pavyzdžiais. 

Jungtinių Valstybių, Škotijos, Latvijos, Rusijos, Lenkijos mies- 
tai prieš šį karą turėjo didesnių ar mažesnių tautinių organi- 
zacijų, kuriomis palaikė savo kūno ir dvasios gyvybę ir veikė 
likusius namie. Tai lietuvių tautos šių dienų kultūros istorijos 
nebeparašysi, nepasinaudodamas tautų kolonijos istorijomis; o 
tokią istoriją kol kas teturi Jungtinių Valstybių kolonija?. Kitos 

visos dar neturi. Tai reikia duoti jų atskiromis monografijėlėmis 
bent pačių žymiųjų, jei ne visų ištisai iki pačių mažųjų. Didžiuma 
medžiagos dar mums nepasiekiama - reikt ji surinkti ten pat 
vietose; tačiau geriems monografijų apmatams ir namie turime 
gana medžiagos: yra svetur ir namie leistųjų laikraščių komp- 
lektai, tai gausiausi pačios tikrosios istorinės medžiagos šaltiniai; 
dar daugiau mums yra gyvosios tradicijos — iš visur sugrįžo 
daugybė išeivių, ilgai pabuvusių svetur, tai savo akimis mačiusių, 
kaip tarpo ar skurdo mūsų žmonės Petrapilyje, Varšuvoje, Mask- 
voje, Odesoje, Tomske, Mintaujoje, Liepojoje, Tartuje, Taline, 
Saratuvoje, Samaroje, Mogiliave ir kitur. Palikti neužfiksavus ši 
gyvoji tradicija, nesurinkus dokumentų, būtų lygu nesurinkti 
folkloro turtai. Dar nuodėmingiau: folkloro reikia pasiieškoti, 
istorija pati į mus ateina ir siūlos. 

Man teko pagyventi Rygoje, ten dirbti bažnyčioje, laikraštyje 
ir visuomenėje?; teko pažinti daugybė tautiečių ir jų gyvenimo 
sąlygos, su daugeliu tebėra santykiai nenutrūkę. Tai ir mėginu 
štai ką ne ką įrašyti pro memoria“. Šiuo bandymu pradėti di- 
džiulį istorijos rašymo darbą aš norėčiau užkrėsti monogra- 
fomanija visus buvusius išeivius, kurie tik nors kiek tiek pavaldo 
plunksną. Parašys geriau, bus paskelbta viešai, parašys menkiau, 
bus įdėta į humanitarų fakulteto rašliavos muziejėlį? kitam pasi- 
naudoti. Istorininkai visiems lygiai pasakys ačiū, visi lygiai pra- 
lobins mokslą. 

Rygos reikšmė lietuviams. Ryga latvių miestas, tačiau jos 
istorijos neatplėši nuo lietuvių istorijos. Ryga buvo vienas pačių 
didžiųjų etapų vokiečiams jų Drang nach Osten“, brovimuisi į 
Pabaltijį, tad lygiai į Latviją, kaip ir į Lietuvą. Nuo Rygos kitkart 
mums tiek pat ėjo nelaimių, kaip ir iš kitos pusės - nuo Karaliau- 
čiaus ir Marienburgo. 

Laikams pakitėjus ir nurimus, Ryga mums tapo tuo vienu 
eksporto uostu. Klaipėda mes visados menkai naudojomės. „Ry- 
gon, iš Rygos“ tapo lietuviams priežodžiu: juo motinos savo 
kūdikius ir dabar lopšiu tebelaidija. Buvusieji Zarasų, Ukmergės, 
Panevėžio, Šiaulių rajonai, destis didžioji pusė Lietuvos savo 
linus, sėmenis ir kitą žaliąją medžiagą eksportavo tik per Rygą 

ir tik iš Rygos vežės gelžį, druską, kolonialių ir manufaktūros 
prekių. Baudžiavos metu Ryga buvo visiems Aukštaičiams viltis 
ir vargai, visiškai savas miestas. Aš tai esu pažymėjęs savo „Pra- 
giedruliuose“ II tome, 276-8 psl. Lietuvių ir latvių kalbos, nors 
šiaip jau viena nuo kitos nutolusios, prekybai nekliudė: vaiz- 
būnai mokėjo susikalbėti. Ligi tik tapę nebe vergai, nebe pririšti 
prie savo vietų, lietuviai tuoj ėmė apsčiai emigruoti į Rygą. O 
mūsų bajorija, pasiturintieji dvarininkai ir iš senesnių laikų lin- 
dėjo Rygoje, kaip ir kitur „užsieniuose“; Ryga buvo panašesnė į 
Europos miestus neg kuris kitas Lenkijos miestas. 

Šio karo metu Ryga darėsi nepasakomai judrus miestas; ame- 
rikietiškai didėjo jos pramonė ir tranzitas, amerikietiškai sparčiai 
ir ji pati augo. 

1913 metų visuotinis surašymas parodė Rygoje 517 000 gy- 
ventojų. Ji išveždavo į užsienius kuone už 200 milijonų rublių 
(už milijardą litų) ir kuone už tiek pat įveždavo iš užsienių į Ru- 
siją. Arti šimto didelių fabrikų duodavo darbo bent šimtui tūks- 
tančių darbininkų. Vienas „Provodniko“ kaliošų fabrikas laikė 
12 tūkstančių darbininkų. Ryga plėtės ir karo metu, nors fabri- 
kai buvo išardyti ir sustojo. 1917 m. „Rygos Garsas“? rašė: „Ry- 
goje pastaruoju laiku gyvumas labai didelis. Atsiranda daugy- 
bė visokių sankrovų gyvenamosiose ir dar negyvenamosiose 
vietose. Daugiausia prekiauja valgomais daiktais ir labai gerai 
uždirba“. 

Lietuvius pagavus emigracijos šišui, kas neturėjo lėšų nu- 
trūkti galvą į kraštą svieto, tai ėjo bent į Kuršą latviams ferme- 
riams bernauti ar fabrikantams dirbti. Kiek daug jų ateidavo į 
Rygą, reiškia jos darbo prirodymo kontora: tik vieneriais metais 
ja pasinaudoję 1231 lietuvis: 543 vyrai ir 688 moterys; estų tais 
pat metais tepasinaudoję 21. Kokio skirtumo! O kiek lietuvių 
patys kreipės į darbo davėjus, turėdami ten pažįstamų, kurie 
laiku užtikrino jiems darbą? 

Ir priėjo privažiavo Rygon svetimų žmonių, kad jie nusmelkė 
net pačius jos šeimininkus latvius ir vokiečius: pirmųjų tebuvo 
Rygoje 230 tūkstančių, antrųjų 60 tūkstančių, viso 290 tūks., o 
svetimtaučių, rusų ir kitų, buvo 330 tūks. 

Kiek šioje žmonių jūroje buvo lietuvių? Patys lietuviai šitaip 
sumesdavo: tikrųjų lenkų katalikų 10 000, vokiečių katalikų 5000 
ir latvių katalikų 5000. Viso 20 000. Kiti visi katalikai iš tikrųjų 
buvo lietuviai, nors daugybė jų apsimesdavo kuo kitu. Latviai 
1909 m. metrikavimo daviniais sprendė lietuvių esant Rygoje 
apie 40 000. Šitą skaičių patvirtino ir visuotinis 1913 m. surašy- 
mas, iš 100 000 visų katalikų radęs 37 000 lietuvių šalia 46 000 
lenkų, nors lietuviai surejestruoti nebuvo lengva. Surašymo da- 
lyviai lietuviai vienu balsu piktinosi tautiškuoju lietuvių neapsi- 
sprendimu. Kas tik namie mokėjo svetimaip, ypač lenkiškai, visi 
tie, miestan patekę, savaip nebekalbėję ir rašęsis lenkais ar lat- 
viais, rečiau vokiečiais, ypač liuterių tikėjimo. Visi matė juos ne- 
sant tuos, kuriais dėjosi; girdi, „liežuvis lūžo, o kalbėjo ne sava 
kalba“, ir fanaberija nebepavelijo jiems prisiduoti lietuviais. Tai 
buvo tamsioji tautiškuoju atžvilgiu mūsų gadynė. Tokiomis ap- 
linkybėmis tik stebėtis reikėjo, kad lietuviais save pasiskelbė net 
37 000! Vadinas, nors pusė tiek, kiek faktinai jų Rygoje buvo ir 
tautybei pamažu žuvo. Pridėk prie katalikų lietuvių dar refor- 
matus ir liuterius lietuvius, tai gausi Rygoje tiek daug lietuvių, 
kiek jų nebuvo nė viename pasaulio mieste, pačios Lietuvos 
neišskiriant. Viena Chicago, IILš tegalėjo lietuvių skaičium ly- 
gintis su Ryga. 

Viename Raudondauguvyje?, kur buvo „Provodniko“ fabri- 
kas, lietuvių buvo daugiau ne 3000; gera parapija, ir jie ne juokais 
buvo susirūpinę sudaryti čia savo parapiją, pasistatyti savo baž- 
nyčią, turėti savo kunigus etc. Ir būtų tai įvykinę, kad ne karas; 
jau buvo gavę plečių, didelius gatavus namus tarnams ir ku- 
nigui. Lietuvius darbininkus labai aukštai vertino Rygoje. Gir- 
dime, taip pat juos vertiną ir Amerikoje. Tad lietuviai pralenkė 
kitus tramvajų tarnyba, vežėjų pramonėj, farmacija ir kita. Kol 
buvo dar nepagedę ir simpatingi. Aptiekos gaudyte gaudė links- 
mus ir kantrius lietuvius praktikantus. Patys didieji fabrikai duo- 
davo lietuviams pirmenybės už darbštumą ir sąžiniškumą. „Pro- 
vodniko“, Kuznecovo ir Vagonų fabrikuose dėl tos „nelygybės“ 
buvo pradėję kilti rimtų nesusipratimų tarp kitų tautų darbininkų 
ir fabrikų administracijos, reikdavo tretiesiems iš šalies įsikišti. 

Lietuvių turtai Rygoje sparčiai didėjo. Ėmė rastis gerai pasi- 
turinčių pramonininkų skyrium ir bendrovėmis, pirklių skyrium 
ir kompanijomis (šiųjų mažiau, lietuviai dar nemokėjo pasitikėti 
kitais). Bet kurie bizniai gerai sekės, tik reikėjo pradėti ir netin- 
gėti. Štai keletas žymesnių firmų, atinintinai surašytų. 

„Vodopad“, mineralinių vandenų fabrikas, Zagrzeckio, Po- 
čebuto ir Čerpo. 

Antano Maciejausko leidimo ir sortimento knygynas bei de- 
vocionalijų krautuvė Pilies gatvėje 7, ties pat senąja bažnyčia. Ji 
daugiausia vertės savo šefo Agaro, Adatos raštais. 

Marcijono Giedraičio kepykla Aleksandro g. 39. 

Jonės Linartienės rašomųjų daiktų magazinas Marijos g. 9. 

L. Jakavičiaus spaustuvė, knygų magazinas ir devocionalijų 
krautuvė Katalikų g. 28. 

Narkevičiaus, Atkočiūno ir Ko spaustuvė Elžbietos g. 24. 

Katalikiškas Žigo knygynas Katalikų g. 30. 

Podrezaičių, Pranienės Mašiotienės giminaičių, lietuviškų ir 
lenkiškų leidinių bei rašomųjų daiktų magazinas. 

Stuko mėblių magazinas Bergo Bazare Elžbietos g. 

Juozapaičio mėblių magazinas senmiestyje. 

Napoleono Liberio mėblių magazinas Marijos g. 1. 

Antano Šimoliūno kolonialė, mėsos ir visa ko krautuvė bei 
didelis restoranas Binnenhofe. 

Vronievskio (lietuvio tokia pavarde) kolonialė krautuvė Di- 
nabarko g.; dabar jau dvi. 

Didelė krautuvė Nevos ir Suvorovo g. kampe. 

Skipario keletas kolonialinių krautuvių. 

Didelis magazinas Jaroslavo g. 

Didžiausia A. Biliūno mėsos pramonė Riterių g. 

Mechaninė dirbtuvė Raudondauguvyje Tilto g. 

Trinkos, b. stambaus vežėjo, paskui kuo stambiausio pašarų 
prekių krautuvė. 

Dūdos labai turtinga asenizacijos pramonė. 

Mozgirio turtinga langų mazgojimo pramonė. 

Didžiausi restoranai: Vaiciekausko Malūnų g., kito Roma- 
novo ir Marijos g. kampe, dar kito Maskvos g. 

Didelė Lukštaraupio rūbų siuvykla Marijos g. 

Antra gatavų rūbų krautuvė Bergo Bazare. 

Žigo siuvykla. 

„Tredel-Markte“ (tolkučka)'? daug lietuvių turėjo krautuves 
panešiotų rūbų ir gerai vertės. 

Domeikos fotografija Mirnaja g. 

Jaseno fotografija ir namai Elijo g. 

Daug namų savininkų. 

Daug stambių vežikų, turėjusių po 20-30 gerų vežimų ir gerų 
arklių. T. ir t. 

Demokratiniems laikams užėjus, lietuviai ėmė reikštis ir vie- 
šame Rygos gyvenime. 1917 m. Rygos Dūmon jau pateko keturi 
lietuviai: Antanas Žviedris, kun. Jonas Latvis, Povilas Žaldokas 
ir Jurgis Paulauskas. Šisai socialistų sąrašu, nes daug lietuvių 
visai ne socialistų dėlto ėjo su latviais socialistais, mokėjusiais 
labiau už kitus agituoti, daug žadėti ir net pabaidyti. Lietuviai 
karininkai dėjosi su menševikais: tai į miesto Dūmą pravedė... 7 
žydus iš 18 trečiojo sąrašo, nes lietuvis Ysakas tame sąraše sto- 
vėjo... 53 vietoje. Lietuviai tad rinko susiskaldę ir vis dėlto lai- 
mėjo 4 vietas iš 73, o pramokę solidarumo, paskui galbūt turėję 
bent 10 vietų (vienam išrinkti reikėjo 1200 su viršum balsų). Į 
Žemiečių tarybą kandidatavo A. Žviedris ir A. Šimoliūnas bloke 
su kitataučiais ir latviais demokratais. 

Turėdami palaidų pinigų, kad ir po nedaug, mūsų darbi- 
ninkai Rygoje gyveno didesniame ištekliuje neg likę namie: jų 
reikalai sparčiai plėtojos, ir jie patys sparčiai buržuazėjo. Išlikimo 
instinktas mokė juos ir solidarumo tarp svetimų. 

Rygos laisvumas. Rygos miestas, nors nebuvo laisvas Rusi- 
jos miestas, vis dėlto buvo daug laisvesnis, savarankiškesnis 
už kitus. Toks jis išaugo, Pabaltijui turint savas teises! iki pat 
1890 m. ir lyg autonomijos pavidalą. Pabaltijo generalguberna- 
torija tebuvo iki 1909 m. bal. 15 d. Paskutinis generalgubernato- 
rius buvo Meller-Zakomelskis. Ryga nebuvo maskolių užburtame 
vasaros vakarų (severo-zapadnyj) krašte'?, kur veikė visokios 
prakeiktos prohibicijos, ypač lietuviško spausdinto ir viešai var- 
totinojo žodžio ir viešo bendravimo. Rygoje laisvai galėjai kalbėti, 


223. 


tik, žinoma, ne prieš carą ir jo režimą, laisvai agituoti, laisvai 
šaukinėti didelius susirinkimus, vadinas, laisvai veikti bet kurioje 
legalėje draugijoje. Administracija buvo nepaprastai tolerantinga. 
Policmeisteris Gertikas, paskui Rosmanas, taip pat Pirmos nuo- 
vados, kur buvo visos salės ir teatrai, viršininkas lenkas Grud- 
zinskis buvo nepaprastai palankūs lietuviams, net geri; visokius 
leidimus davinėjo lengvai, dar patarinėjo, kaip ir iš ko išsisukti; 
į lietuvių susirinkimus tesiuntinėjo vienus lietuvius policistus, 
kurie faktinai nieko nesekė, nebuvo ko ir sekti - nieko nelegalaus 
nebūdavo; pavaišinami ir paglostomi savųjų ponų, jie sėdėjo 
bufete arba ėjo sau namo. Vokiečiai dar labiau pasitikėdavo 
lietuviais. Jei būtų buvę gana aukštai idėjingų lietuvių inte- 
ligentų ir jie būtų turėję ypatingų uždavinių, jie būtų Rygoje per 
dvidešimtį metų išauklėję geidžiamojo gaivalo visai Lietuvai. 

Ryga buvo Lietuvai savas miestas, artimiausia kaimynystė; 
tarp Lietuvos ir Rygos kasdien siuvo žmonės, neleisdami išei- 
viams pajusti, jog jie svetur, ir nutautėti. Laisvesniu laiku ir iš 
Rygos pigiai galėjai parvažiuoti namo ir čia atsigauti gimtinės 
dvasia. 

Tad Rygoje plėtėsi puikus legalis bendravimas, keldamas jos 
garbę ir šlovę. Antai rusų publicistas Grigalius Petrovas, buvęs 
šventikas Rygai, yra parašęs ištisus ditirambus: blagoustrojennyj 
gorod, chorošyj gorod, umnyj gorod, svietlyj gorod? t. ir t. Tai ir 
lietuvių čia be grynai biznieriškų organizacijų mezgės ir žydėjo 
daugybė idėjinių, gražiai kultūrinių organizacijų šelptis, menais 
džiaugtis ir šviestis. Rygos lietuviai išmoko ieškoti ir rasti kultū- 
riškų, dorų pramogų, kur buvo patogu ir naudinga, ir brendo 
jie - žmonėmis. 

Visa to pačioje Lietuvoje nebuvo prieš lietuviškųjų rašmenų 
reabilitaciją, nedaug ko panašu tebuvo ir po 1904 metais. Kai 
visa tai buvo draudžiama, persekiojama, negailestingai bau- 
džiama, lietuviams tekdavo veikti konspiratiškai, paslapčiomis, 
ir išdavos būdavo kitokios rūšies ir varsos; kitoki susidarinėjo ir 
veikėjų tipai. Lietuvą tikrai kultūrino tik Ryga. 

O Ryga kultūros buvo turtinga. Vokiečiai buvo ją padarę 
tikru Europos miestu: „blagoustrojennyj gorod“. Pradedant nuo 

jos suplanavimo, gatvių sutvarkymo, stilingumo namų statyme, 
mes Rygoje turime daugybę pirmos rūšies mokyklų paskučiau- 
siais pedagogikos, higienos ir dailės reikalavimais. Rygos mo- 
kyklos - stilingi palociai, muziejai taip pat. Užtenkamai visokių 
prieglaudų vargšams, apleistiems vaikams, ligonims, seniams, 
patvirkusiems neūžaugoms, prostitutėms, mažiukams darže- 
lių, - na, visa to, kas teikia miestui aukšto kultūringumo žymę. 

Rygos lietuvių kultūros darbas pasireiškė gausingomis drau- 
gijomis; aš jas tepaminėsiu trumpais žodžiais, nes paskaitos negi 
gali apkrauti per gausiu balastu. Jos mus nustebins vienu skai- 
čium ir įvairumu. Nejaugi jos visos dirbo tą patį darbą, ėjo ta 
pačia kryptimi? Nejaugi nebuvo žmonių, kurie būtų visuome- 
ninį darbą dažę. Na, ne! Buvo rungtynių ir apsčiai buvo; rung- 
tynių idėjinių ir personalumu nudažomų. Visa to būdavo, tik 
toli gražu ne tokiame laipsnyje, kaip Vilniuje ar kitur kur, o 
asmeniškieji sumetimai, kai pasitaikė, tai tik dalyką pagadino ar 
net pražlugino. Yra iš ko mokytis. 

Lietuvių socialumas paskutiniaisiais prieš karą dvidešimčia 
metų Rygoje skaisčiau pasireiškė neg kitų, net daug kultūrin- 
gesnių tautų ir ėjo vis intensyvėdamas iki pat Did. karo ir net 
per karą. 

Kitataučiai. Lenkai dėjosi kultūringesniais ir skaičium mus 
peršoko, tačiau tik nominaliai; iš tikrųjų tik protekcijomis, tik 
dirbtinai palaikė savo hegemoniją katalikiškoje Rygos visuo- 
menėje, tačiau iš esmės mokėjo pašviesti tik per susirinkimus; 
ateidavo daug inteligentijos, mokėdavo kalbomis kitus nugalėti, 
bet organiškojo darbo jie nedirbo patys, neįmasino į tą darbą nei 
anų minėtųjų 46 tūkstančių, kurie, pasirodė, toli nuo jų stovėjo, 
nors lenkais dirbtinai dėjos. Pavyzdžiui bus „R.-Katolickie To- 
warzystwo Dobroczynnošci““, įsteigta net 1878 m. Ji globojo 
našlaičius. 1909 m. apyskaita parodo 49 globojamas mergaites, 
25 berniukus, 90 berniukų kasdien ateinančių į mokslą, viso 164 
vaikus ir 28 senius; viso 192. Platesnio veikimo ta draugija nepa- 
rodė. Tik kasmet keldavo pajūryje pramogą, vadinamą „polski“ 
ir, iš to gavusi apie trejetą tūkstančių rublių, tuo ir tenkinosi, nie- 
ko daugiau nesumanydama. O lenkų inteligentų Rygoje būdavo 

bent po 200. Ką platesnio, - ir tą patį, paminėtuosius, globojo 
vienas pats Šv. Pranciškaus bažnyčios klebonas pralotas Afana- 
savičius bei visas jo klebonijos štabas. Prieglaudas vedė „pani 
przeložona“'“, klebonijos šeimininkė senmergė Stefanija Grinke- 
vičiūtė, pasiutusi endekė!*; vedė kaip mokėjo, nėkieno nekontro- 
liuojama, viena pati eikvodama visas bažnyčios pajamas. Kai 
kuriems kunigams ir tarnams algos nebuvo mokama per 20-25 
metus. Pralotas buvo žmogus gudrus ir kunigas pavyzdingas; 
tai jo bendradarbiai kunigai jo vengė, jį gerbė ir neprieštaravo. 
Tarnai buvo itin prisirišę prie savo pono. Virėja rusė pravoslavė 
buvo įsitaisiusi su visu savo ikonostasu, Afanasavičiui tarnavo 
dykai per 25 metus ir tik karo metu verkdama išėjo, kai pamatė 
nieko negausianti ir toliau. Pralotas jau buvo senas, arti 80 metų, 
į „dementia senilis“!7 linkęs, beveik aklas, nebetesėjo atsispirti 
(nesispyrė nė pirmiau) tiems, kurie jį ir jo namiškius į bankrotą 
vedė labdarybės keliais. Tai pats galas jo amžiaus pasižymėjo 
tikru skurdu, o „K. Tow. Dobroczynnošci“ jo nesuglobė, nė ačiū 
nepasakė už tai, kad jis vienas atidirbo visų darbą. Endekės Grin- 
kevičiūtės įkalbamas, pralotas Afanasavičius sabotavo griežtai 
visa, kas tik buvo nelenkiška, ir labai buvo malonus tiems pat 
nelenkams, kurie pasiaukodavo lenkų vedami, kurie dėjosi į tas 
draugijas, kur dauguma buvo lenkų ar lenkuojančių. 

Turėjo dar lenkai iš lietuvių 1882 m. paveržtą „Aušros“ klubą 
su labai gera, gausinga biblioteka; tik čia jie vienaip temokėjo 
blaivytis, būtent lošti kortomis per metų metus, daugiau nieko. 

Buvo ir lenkų studentų korporacijų: turtingesniųjų, aristo- 
kratingesnių „Arconia“ ir mažiau pasiturinčių, demokratinges- 
nių, bet ne demokratų, „Welecia“. Tačiau studentai tegyveno 
savo srityje, visuomenei nedirbo, retkarčiais tepakeldami gran- 
diozinius balius savo naudai, kur susikviesdavo visą Lietuvos 
bajoriją. 

Jokio laikraščio rygiečiai lenkai neleido, nė nemėgino leisti, 
nes tie dažytieji 46 000 lenkai nė reikalo nejautė. Vakarėlių per 8 
metus lenkai tesurengė du: „Obrona Częstochowy“!8 ir antrą. 
Atvažiavusią vaidintojų trupę sudraudė nieko nebūsią, reiksią 
prikišti, ir ji sugrįžo nevaidinus. 

Estai (17 000) į Rygą ėjo su aiškiu tikslu - gerai pasipelnyti ir 
sugrįžti namo; tai maža ką pastovaus čia tekūrė: namus ir dar 
ką. Veik visi dabartinieji estų politikai ir visuomenės veikėjai yra 
advokatavę, daktaravę etc. Rygoje, dideliame žmonių centre. 
Estai tik išnaudojo svetimą pramonę sau pasipelnyti. Tautininkai 
estai, girdėjau, ir dabar tiems biznieriams prikaišioja: „Kai mes 
siauroje savo tėvynėje, be didelių prekybos centrų, neturte dir- 
bome gimtinei, savo kultūrai, jūs turtingame mieste svetur tik 
savo kišenes kimšotės“. 

Nelietuvių vaidų ir varžytynių Rygoje nebuvo girdėti, ma- 
nau, dėl jų neveiklumo, kurį viršiau pažymėjau; visa tai jie atlik- 
davo savo metropolijose. „Nepiktinimas“ svetimų visai nereiškė 
vidurinio jų solidarumo viešuose dalykuose, kad tarp jų nebūtų 
buvę jokių neigiamumų. 

Lietuviams teko varžytis dėl įtakų. Jų tarpe buvo atsiradusi 
ne tiek gal pozicija ir opozicija, kiek dešinumai ir kairiumai; jie 
ėjo savais keliais nevienodu tempu ir su nevienodais rezultatais. 
Bendruosiuose socialiuose dalykuose jie kits kitam kelio ne- 
pastojo. Nesutikimai pasireiškė daugiausia religijos dalykuose; 
jie perskyrę buvo Rygos lietuvių visuomenę į didžiumą su reli- 
gija ir į mažumą be religijos. Šiąją antrąją palaikė socialistinės 
krypties žmonės, tačiau ne vadai. 

Dešinėje pusėje buvo ramusis inteligentų elementas. Jie mo- 
kė, tarnavo, dirbo ar dar tebesimokė ir tik nuliekamąjį savo laiką 
skyrė grynai idėjai - tautiškam šviesumui ir dorumui palaikyti. 
Kairėje buvo neramusis, nebrendęs, nenusistovėjęs gaivalas, tad, 
kaip paprastai esti, labai judrus ir stačiokiškas, daugiausia dar 
visai jauni ar dar neįsigiję pastovios būklės. Jie ir pačioje Rygoje 
nebuvo nuolatiniai gyventojai, bet lyg kopų smiltys visokių vėjų 
šen ir ten nešiojami, tai rodės Rygos gyvenime, tai nyko iš jo. 
Buvo net tikrų miesto gatvininkų — gatvėje augusių, gatvėj iš- 
auklėtų. 

Kairiosios krypties žmonės telkėsi aplink Liudviką Jakavičių, 
škoplerninką, spaustuvininką. Aš jį buvau pažinęs seniau, pri- 
puolamai aplankęs Rygą, ir nepasakysiu, kad jis būtų padaręs man 
neigiamo įspūdžio: buvo miestiškai apsitrynęs, inteligentingas 

pirmu pažiūrėjimu ir darbštus. Rygiečiai, kuriems teko ilgėliau 
pagyventi ir padirbėti bent kaimynais su L. Jakavičium, nors ne 
bendrai, štai kokią buvo pasidarę jo charakteristiką. 

L. Jakavičius ir Ko. Gimęs Akmenės parapijoj, „bez otčest- 
va“"?, kaip pažymėta tarnybiniame jo lape, namų mokslo, mokyk- 
lų nėjęs. Kurį laiką tarnavęs geležinkelių vadyboje, kuri tačiau, 
patyrusi jį esant visai nekvalifikuotą valdininkauti, jį atleidusi. 
Sako, prisidėjusi prie to ir byla dėl kažkokių nesusipratimų atsi- 
skaitymo dalykuose. To aš nežinau. Atleistas ėmė verstis kuo 
galėdamas, pirma devocionalijomis prie Šv. Pranciškaus baž- 
nyčios, Maskvos pamiestėje, Katalikų gatvėje, Nr. 21, o dar vė- 
liau su krautuve tų pat devocionalijų ten pat priešpriešais baž- 
nyčios Nr. 28. Katalikai matydavę jį „davatką“, ilgai ir kantriai 
sėdintį bažnyčioje klaupkose, pamaldžiai skaitantį maldaknyges 
ir barškinantį rožančium. Paskui visai jo nebematydavę baž- 
nyčioje per ilgą laiką ir vėl išvysdavę uoliai besimeldžiant. Pikti 
liežuviai sakydavę - dėl kurio naujo biznio, „aby handel szedt'20, 
Tuo tarpu apie jo namų vidaus gyvenimą ėjo labai neigiamos 
paskalos - jis buvęs nesugyvenamas, nekorektingas savo žmo- 
nai, žiaurus vaikučiams. Jo etikoje nieko nesimatę, kas būtų 
reiškęs, jog jis vaduojas religijos principais. Namų atmosfera 
Jakavičiuose buvusi tiek sunki ir nepakenčiama, jog pasibaigė 
katastrofa: sūnus Bronislovas, vos ketvirtos klasės Aleksandro 
gimnazijos mokinėlis, 1911 m. gegužės 8 d. bevelijęs nusišauti. 
Visa lietuviškoji Ryga ta tragedija kaltino patį tėvą. 

Spaudą mums sugrąžinus, prie devocionalijų Jakavičius pri- 
dėjo maldaknygių, ėmė verstis ir kitokiais lietuviškais spau- 
diniais. Buvo tiek sumanus ir apsukrus biznierius, jog tik gailėtis 
teko rygiečiams, kad jam čia per ankšta; girdi, kad būtų patekęs 
į didžiausius vandenis, kur į Ameriką, jis ūmu laiku būtų tapęs 
milijonierius. Sekės ir Rygoje ar bent taip tik rodės iš šalies 
žiūrintiems. Jis įsigijo mažutytę, rankomis sukamą spaustuvėlę 
ir tapo „leidėjas“, iš pradžių visokių savo paties sufabrikuotų 
mažmožėlių, menkniekių, paskui visokių socialistinių šlamštų 
tikra to žodžio prasme, o ne kurių rimtų, kad ir socialistinių 
raštų. Ir čia kiti sakydavo, „aby handel szedt“: ar ne vis tasia — 

kryželis duoda kapeikėlę ar prieš kryželį lapelis? Susidarė net 
priežodis: „Blevyzgoja, kaip Jakavičius“, nors ir ne jis tai būtų 
daręs, tik bemoksliai jo vaikėzai. Jakavičius tapo kraštutinis 
kairysis ir pasidavė įgundomas pradėti plačią socialistinę akciją 
tarp Rygos lietuvių. 

Susidarė keblus padėjimas. Rimtos socialinės krypties niekas 
nebijojo ir jos nevengė. Su tokia rivalizuoti garbė. Jakavičiaus 
kryptyje Rygos visuomenė įžiūrėjo paprasčiausią palaidumą, 
nesusipratusių nebrendėlių tvirkinimą ir jų balamutijimą. Maty- 
dami Jakavičių dirbant tikros destrukcijos darbą, rimtoji lietuvių 
visuomenės dalis, kuri buvo pradėjusi dirbti rimtą kultūros dar- 
bą, mėgino jį įsitraukti į bendrą darbą: kvietės jį savo draugijų 
nariu bendrai posėdžiauti ir tartis. Jis ateidavo, debatuodavo, 
tačiau kai reikdavo kuris kultūros darbas dirbti, padarydavo 
saviškai. Jakavičius jau buvo „įsitikinęs“ kairysis. 

Nėra abejonės, į tai jį pastūmėjo stipra jo individualybė ir 
įsitikinimas, kad jis prašmatnus dramatinis veikėjas; dirbtinė jo 
klounada rodės jam nepaprastu komiškumu. Tad buvo rimtai 
įsivaręs į vaidinimus ir šioje srityje nepakentė bet kieno kito 
įsikišimų - jis norėjo būti direktorius, režisierius, artistas moky- 
tojas, visa ko pradžia ir galas. 

Pats savaime smulkus, Jakavičiaus asmuo į Rygos lietuvių 
gyvenimą įnešė fermento, kurs žymiai paskatino pozityvuosius 
dirbti ir labai daug gera padirbti; dėl to čia jam skiriu daugiau 
vietos neg kuriam kitam veikėjui. 

Rimtiesiems laikams užėjus, su Jakavičium niekas jau nebe- 
siskaitė; jis atsirado ūksmėje, niekas jo nebeminėjo, niekas su juo 
nebesigynė, nors mėgino jis dar vieną kitą kartą suprovokuoti ir 
triukšmą aplink savo vardą pakelti. Visuomenė tylia savo pa- 
nieka pabaigė jį nustumti į tą pat nežymų padėjimą, nuo kurio 
buvo pradėjęs savo karjerą. 

Kiti kairieji neguldė už savo „šefą“ galvos. Viena, kad kiek- 
vienas jų, kiek tiek mokytesnis, jautės besąs savo inteligencija 
aukštesnis, turįs teisės juo komanduoti, o ne jo komandai pa- 
siduoti. Tad Jakavičiaus „šefavimas“ buvo tik tariamas, ne tik- 
ras. Antra, ir tiems patiems, kurie kiek tiek į jį šliejos, buvo 

nejauku matant, kaip Jakavičius panaudoja sau pralobinti tą 
pačią vargšę dirbančią lietuvių sritį, o ne bendrą pasaulinį 
pirklybos uostą bei svetimą žmonių skruzdėlyną, kaip tai darė 
estai. „Jakavičius apėda, visokiais vyliais išnaudoja juos“, - sa- 
kydavo dešinieji, o kairieji tam tylomis pritarė. Trečia, buvo 
bjauru, tiesiog ciniška, kai žmogus bedievis, burnotojas religijai, 
bažnyčiai, kunigijai, fabrikuotojas jiems visokių paškvilių ir 
kompromituojančių šmeižtų, niekuo religingų nesivaduoda- 
mas, grynai materialiais, egoistiniais tikslais vertės katalikiš- 
komis šventenybėmis, kuriomis čia pat tyčiojos ar tik jų never- 
tino. Doros atžvilgiu tai buvo brutalu, šlykštu ir stumte stūmė 
nuo jo tuos, kurie bent kiek tiek buvo etiškai jautresni. Jo 
skvernų besistvarstė niekur Kitur neįsileidžiami, menko pel- 
nelio čia laukdami pigūs burnotojėliai. Rimtesnis elementas, 
kad ir kairysis, iš pradžių paviliotas galėjimu čia padirbėti 
kairei pusei, neilgai trukus pats traukės šalin. Tokių mes ma- 
tome: Stasį Liutkų, Juozą Petrulį, Juozą Pleirį, Oną Pleirytę- 
Puidienę, Stasį Matjošaitį ir dar kai ką, labai nedaug. Nei jie 
Jakavičiui nesudarė garbės, nors perdėdami reklamavo (J. Plei- 
rys), nei patys visuomenės priešakin neišsistūmė. 

Dešinė. Dešinėje pusėje mes nematome nė vieno asmens, 
aplink kurį būtų visi kiti sukęsis, nors Rygoje netrūko prašmat- 
nių aukštojo mokslo žmonių, kurie per ilgus metus dirbo lie- 
tuvių naudai. Jų darbas buvo daugiau kolektyvus, tikrai de- 
mokratingas, tai ir asmens palikdavo už jų darbų, kartais labai 
gausingų. 

Dešinėje buvo Rygos šimto tūkstančių katalikų minia (visų 
tautų) labai aukšto religingo įtempimo. Trys bažnyčios: senoji, 
Sopulingiausios Dievo Motinos vardu, senamiestyje, Pilies aikš- 
tėje 5, naujesnė, šv. Pranciškaus vardu, Maskvos pamiestėje, 
Katalikų g. 21, ir naujausia, šv. Alberto vardu, Mintaujos pa- 
miestėje, Uždauguvyje, Liepojos g., visados buvo pilnos tikin- 
čiųjų, šventėms per visą dieną. Pamokslai pakarčiui latviškai, 
lietuviškai ir lenkiškai, senojoje dar ir vokiškai, kartais pran- 
cūziškai. Ir lietuviai buvo neatsilikę bažnyčios lankytojai ir pa- 
mokslų klausytojai. Ir jie gyveno religiškai, religijos jie buvo 

reikalingi, tai juos ūmai atitraukti nuo bažnyčių ir nuo kunigų 
buvo nepiga; ir pasisekus atskirais atsitikimais atitraukti, dau- 
giau buvo bloga jiems patiems ir visuomenei, kur paskui veikė. 

Kunigai Rygoje, kur gera pusė katalikų buvo lietuviai, turėjo 
būti lietuvių tautos. Ir Dievas, lyg tyčia, duodavo Rygai itin dorų, 
simpatingų, inteligentingų Bažnyčios tarnų, drauge ir susipra- 
tusių tautininkų. Be šv. Pranciškaus klebono praloto Afanasa- 
vičiaus, ne lietuvio, jo antrininkas buvo ir dabar tebėra klebonu 
kun. Bertašius; senojoje klebonavo kan. Pr. Strakšas (dabar Anta- 
bavosi kunigai: a. a. Rudis, a. a. Paštukas, Taujenis, Urbšė (dabar 
Liucino dekanas), Venclovas (dabar Talino klebonas), kan. Vala- 
vičius (dabar senosios klebonas), Senkevičius, Latvis, Bikinas, 
Sabaliauskas, kurį laiką lietuviškai mokąs rygietis Fronckevičius 
ir daug kitų lietuvių ir lietuviškai mokančių latvių, kurie tiesiai 
ir ar netiesiai ėjo čia dvasininkų pareigas, nesišalindami nė nuo 
visuomenės darbo. Kultūriniame lietuvių inteligentų darbe jie 
uoliai dalyvavo, jokio darbo nevengė, visur buvo savi žmonės. 
Jų pastangomis atsirado anos dvi naujosios bažnyčios, būtų atsi- 
radę ir daugiau, kad ne karas: šimtui tūkstančių tikinčiųjų kata- 
likų pareigoms atlikti būtų reikėję bent 20 bažnyčių, mažų ma- 
žiausia 10. 

Pasaulionių inteligentų buvo nedaugiausia. Rygiečiai lietu- 
viai labai pasigesdavo aukšto mokslo žmonių, kurie daug turė- 
dami galvoje išmonės, o širdyje gerų norų, galėtų ir kitiems 
visa to tiekti. Tačiau eilinių gerai apsišvietusių Žmonių kultūros 
darbininkų buvo pusėtinai, ir jie ant savo pečių nešė visą darbo 
naštą. Štai kai kurie labiau pasižymėję visuomenės darbe. 

Prisiekęs advokatas Kazimieras Vizbaras, aukštas valdinin- 
kas, Turtų Rūmų skyriaus viršininkas, namų savininkas, gimęs 
1872 m. birž. 1 d. Subačiaus par., Dūdiškių palivarke, pirmutinis 
Rygos m. Dūmos narys nuo lietuvių, autorius „Prava litovcev 
po zemlevladeniju v Zapadnom kraje“?!, universitetą išėjęs Ode- 
soje, dabar Lietuvos konsulas. 

Gimnazijos mokytojas Pranas Mašiotas, gimęs 1863 m. gruo- 
džio 7 d. Naumiesčio p., Pūstelninkų k., žinomas pedagogas, 

vaikų literatūros autorius, dabar Klaipėdos gimnazijos direk- 
torius, universitetą išėjęs Maskvoje. 

Gimnazijos mokytojas Marcelinas Šikšnys, gimęs 1874 m. 
gegužės 2 d. Šiaulėnų par., Notėniškių k., matematikas, poetas, 
dramaturgas, dabar Vytauto Didžiojo gimnazijos direktorius 
Vilniuje, universitetą išėjęs Maskvoje. 

Inžinierius Pr. Vanagas, gimęs Svėdasų p., Daujočių k., poli- 
techniką išėjęs Rygoje, namų savininkas. 

Prisiekęs advokatas Adolfas Butkis, gimęs Kamajų par., Juo- 
donių k., tačiau nedaug tedalyvavęs visuomenės lietuvių gyve- 
nime. Dabar Zarasuose advokatas. Institutą išėjęs Jaroslavlyje. 

Jurgis Linartas, gimęs 1881 m. sausio 13 d. Kurklių par., Li- 
paukos vienasėdyje. Mokės Vilniuje, Liepojoje ir Rygoje miesto 
gimnazijoje. Tarnaudamas notaro Ibianskio kontoroje, pažino 
Valstybės ir Pabaltijo veikiančius įstatymus, tapo notaro pa- 
dėjėju, savarankiškai tvarkė notaro Bochanovo kontorą, pagaliau 
ir pats paskirtas notaru, 1916-18 m. vedė Centro komiteto Drau- 
gijos nukentėjusiems dėl karo šelpti reikalus. Visą amžių pra- 
gyvenęs Rygoje, gerai pakalbąs kalbomis, jau iš gimnazijos laikų 
susipratęs lietuvis tautininkas, su a. a. Demikiu, dab. gen. VI. 
Nagevičium (Aleksandro gimnazijos) ir Bieliaku-Bieliniu (da- 
bartiniu Seimo atstovu) turėjęs chorą ir knygynėlį. 1901 m. susi- 
žadėjęs su Jone Jančaite, žagariške, bet per visą amžių lenke 
rygiete, sulietuvino visą Jančių jaunąją kartą, išmokė savo suža- 
dėtinę lietuviškai vaidinti. Pirmą kartą abudu vaidinę 1903 m., 
su p. Grigaliūniene, Bol. Sližiu ir Bol. Giedraičiu, „Mūsų Ge- 
rasis“?, Jonė Jančaitė ėmė garsėti pirmos klasės dramatine ar- 
tiste mėgėja. Vedė ją 1904 m. 

Danielius Žilevičius, Linarto svainis. 

Juozas Bajoras, gim. Žemalės par., puikus reporteris. 

Daug geležinkelio valdininkų: Darginavičius, J. Grigaliūnas, 
J. Janulevičius, Malakauskas, inžinierius Antanas Maciejauskas, 
Žaldokas, Žviedris ir kiti. Be to, viršiau paminėtieji pramoninin- 
kai. Dar Antanavičius, Piebalga, Podėnas, Poderys, Macevičius 
(teismo sekretorius), Braukila, Dumša, mokytojas Ant. Buivydas, 
Jakševičiūtė (Venslauskienė), Ona Skiparytė (Rakštienė-Kai- 

riūkštienė), Šimoliūnaitė (Pundzevičienė), Misiūnaitė, St. Lands- 
bergaitė ir dar kitos mokytojos. 

Lietuviai studentai jau buvo davę žymų publicistą Čiabuvį, 
gerą lietuvių kalbos žinovą Juozą Tūbelį, paskui mūsų Ž.ū. mi- 
nisterį, dabar Kaune, gim. Panemunėlio par., savo dvare, išėjusį 
Rygos politechniką, agronomą. 

Petrą Pundzevičių, literatorį, dramaturgą, gimusį 1880 m. 
liepos 1 d. Kreipšiuose, Skapiškio p., dabar inžinierių, Kaune. 

Į galą dr. Rugys, dr. Bukantas. 

Ir kitus, kurius paminėsime žemiau. 

Taip ir suskydo rygiečiai lietuviai į du lageriu: tautininkų 
katalikų ir „jakavičininkų“. Atsistojo laikraštis prieš laikraštį, 
draugija prieš draugiją, vakarėlis prieš vakarėlį. Ir mums toliau 
teks abiejų lagerių nudirbtieji darbai skyrium suskaityti. 


DEŠINIŲJŲ ORGANIZACIJOS 


„Aušra“. 1881 m. keletas Rygos lietuvių: Juozapas Myliauskis 
(paskui poetas Miglovara, gimęs 1845 m. kovo 12/24 d. Vainuto 
par., dabar Šiauliuose gyvenąs), policijos valdininkėlis; amat- 
ninkas kepėjas Marcijonas Giedraitis, karo metu 1915 m. Rygoje 
miręs; Antanas Šimoliūnas, tebegyvenąs Rygoje, užsimetė susi- 
daryti savo giesmininkų draugiją vardu „Aušra“. Metus pra- 
dirbėję, gavo iš Petrapilio patvirtintus įstatus. Ėmė dėtis į jų 
draugiją ir latviai, kurie padėjo leidimą gauti. Džiaugės lietuviai, 
dabar gaudami progos nors retkarčiais lietuviškai pasikalbėti ir 
lietuviškai pasidainuoti. Tuojau pasišovė nariais ir keliolika Lie- 
tuvos bajorų, kurie senovės teisėmis vadinosi irgi lietuviais. Jie 
tarnavo Rygoje ir buvo susispietę aplink pušalotiškį dvasininką 
Ciškevičių. Buvo ir studentų. Neprityrę lietuviai mielai juos 
priglaudė - tegul gi, sako, ir jie pasidainuoja lietuviškai. Vienas 
Myliauskis buvo pamėginęs jų neįsileisti, bet buvę per vėlu: 
Ciškevičius jį patį įskundęs policijos viršininkui, kad nebeleistų 
dalyvauti draugijoje. Kitiems matės, kad į draugiją patekę inte- 
ligentai juos ko gera pamokys. O jie čia įsibrovė su lenkiška kalba 
ir lenkiška daina. Susitelkė apie 200 narių ir tarė: tai jau lenkiška 


- 233 


draugija, Rygos lenkų klubas. 1883 m. lietuviai su latviais gavo 
visai pasitraukti iš „Aušros“. Skaityk apie tai liūdnus J. Myliauskio 
atminimus: „Dvi „Aušri“ Lietuvoje“ ir „Būk pagarbinta, žemė 
tėvų mūsų“ „Aušroje“ 1884 ir 5 m. Įdomūs tai raštai-raudos. 
Plačiau apie tai žiūr. doc. J. Tumo Draudžiamojo laiko paskaitos 
J. Stauskaitės leidinyje? 

„Pašalpa“““. Dešimts metų praėjo nuo to nepasisekimo. Tuo 
laiku jau ir lietuvių daugiau susirado, kurie savos kalbos išsi- 
žadėti negalėjo ar nebenorėjo. Jie 1892-3 metais ėmė rūpintis, 
kad jiems Rygos bažnyčiose imtų sakyti pamokslus. Pralotas 
Afanasavičius nė girdėti to nenorėjo. Sk. apie tai „Apžvalgoje“3 
įrodinėjimus, kad katalikybė turi tarnauti visoms tautoms. Dėl 
tų straipsnių gavau rimtai susiginti su savo seminarijos mo- 
kytoju Petru Barausku, kurs pr. Afanasavičių vis dėlto charak- 
terizavo: „Gwiazda djecezji Mohylowskiej“2. Tačiau palaidos 
delegacijos į naujosios bažnyčios kleboną Afanasavičių (į senąją 
lietuviai nė pretenzijų neturėjo: jos tradicijos rodės nesugriau- 
namos) pasibaigė niekais, tik sugildino širdis. Tada lietuviai 
susiprato sudaryti didelį organizuotą būrį ir amerikiečių lietuvių 
būdu sudaryti pirmai pradžiai Lietuvių pašalpos draugiją „Rū- 
tą“ — Litovskoje vspomogatelnoje obščestvo „Ruta“. Susirašė 75 
žmonės. Rusų administracija, kuriai buvo paduota įstatai patvir- 
tinti, pasirodė nežinanti, kas tai yra - rūta. Lietuviai išaiškino ir 
dar tos žolės šakelę pridėjo. Rusams vis dėlto pasirodė tai pa- 
vojinga, nes galima pavartoti emblemai; tai tą žodį išbraukė ir 
1894 m. patvirtino įstatus: Litovskoje vspomogatelnoje obščest- 
vo v gorode Ryge Lifliandskoj gubernii?. Balandžio 3 d. buvo 
išrinkta pirmoji valdyba, greituoju sutaisytas choras ir pradėta 
veikti tikslu: šelpti ligoje, išdavinėti pomirtinės, šelpti narių 
našles ir nebepagalinčius užsidirbti. 1909 m. bal. 5 d. švęsta 15 
metų „Pašalpos“ draugijos sukaktis, pirmininkaujant Žaldo- 
kui. Kiek pirmiau, vas. 22 d., visuotinis susirinkimas, pirminin- 
kaujant inž. Vanagui, o dalyvaujant 300 žmonių, narių 1908 m. 
parodė 680, pajamų 6491,10 rub., kapitalo 24 155,23 rub. Laikė 
vieną mokyklą su 50 vaikų ir ruošės padaryti ją dviklasę su 
dviem mokytojais. Tai neįvyko, ir pati mokykla teko paskui dėl 

lėšų stokos uždaryti. Dar paketinta savi namai nusipirkti, mok. 
M. Šikšnys paprašyti, kad sudarytų vaidintojų kuopą. Bet pra- 
sidėjo ir nesantarvės, kurios paskui įgarsėjo ir bendrą darbą kiek 
sutrikdė. Jakavičius, Grigiškis, Abramikas šaukė nesidėti su jo- 
kiais „ponais“, vadinasi su kitomis draugijomis, t. ir t. Pasireiškė 
destrukcinis „demokratizmas“. Iš B. Blaumano nupirkta du vei- 
kalu vaidinti: „Sūnus palaidūnas“ ir „Pikta dvasia“, Idlargo (?)28 
versta; sukakties vakarą pavaidinta šita antroji. 

15 metų „Pašalpos“ veikimo apyskaita parodė: palaidota 94 
nariai ir jų moters už 4700 r., narių vaikų palaidota 486 už 7290 r. 
Viso laidotuvėms išleista 11 900 r. Ligonims šelpti 11 974,04 rub., 
našlėms šelpti 2136 rub. Dar po šimtą aukota dviem statomom 
bažnyčiom ir „Žvaigždės “ draugijai. Vakarų surengta (pasilinks- 
minimo ir teatro) 62; iš to gryno pelno gauta 4536 rb. 

„Pašalpos“ draugija tad yra motina visoms kitoms įkurtoms 
ir neįkurtoms Rygos lietuvių draugijoms. 1909 m. ji buvo su- 
maniusi įsteigti Vartotojų draugiją ir Darbininkų draugiją. Abid- 
vi buvo reikalingos ir būtų buvusios naudingos, bet neįvyko. 
Tad „Rygos Naujienų“ 1911 m. Nr. 10 paduotoji pašaipos forma? 
Šv. Rašto stilium dešiniųjų draugijų schema nėra teisinga: „Sto- 
josi Kanklės. Kanklės pagimdė Žvaigždę. Žvaigždė pagimdė 
Rygos Garsą iki persiskyrimo su Pašalpa“. 

Būta nesusipratimų su „Pašalpa“, tačiau su ja niekados ne- 
siskirta. 

„Pašalpa“ rengė dar vaikams egleles su vaikų dainomis, 
deklamacijomis ir žaidimais. 1911 m. sausio 6 d. kalbėjo kun. 
Bikinas. Buvau ir aš kviestas, tik negalėjau iš Vilniaus nuva- 
žiuoti. 

„Kanklės“. „Pašalpa“ dėdama savo pastangas kur kitur, 
savo choro nepajėgė ištobulinti, o vaidintojų kuopelės ir visai 
nesudarė. Šioje tedirbta pripuolamai, o švietimo darbas buvo rei- 
kalingas rimto sukurso iš meno pusės, kad būtų utile dulci?!. Tai 
1904 metais Kaz. Vizbaras sumanė drauge su kitais įsisteigti 
atskirą meno organizaciją „Rygos Lietuvių muzikos ir dainavimo 
draugija „Kanklės“. Per ilga prie „Kanklių“ susidarė „Kanklių 
Teatralinis Ratelis“ ir „Kanklių Choras“, „Kanklių Knygynas“. 

„Kanklių“ priešakyje atsistojo patsai sumanytojas Kaz. Vizbaras 
ir tuo pradėjimu nė karto nepakeistas, prapirmininkavo ištisus 
12 metų. 

„Kanklių“ draugija dvigubai buvo reikalinga ir naudinga. Pa- 
sitelkusi gabų muziką kompozitorių Šv. Pranciškaus vargoninką 
Aleksandrą Kačanauską, dabar mūsų konservatorijos profeso- 
rių, „Kanklių“ draugininkai gavo labai gražios progos padailinti 
savo balsus ir taisyklingai pagiedoti solo ir choru. 

Antras „Kanklių“ šulas buvo minėtasis Jurgis Linartas, žmo- 
gus greitas, visam kam tikęs. Jis sudarinėjo spektaklius, jis sales 
samdė, jis derėjos ir mokėjo, kvietė vaidintojus, režisavo ir pats 
vaidino žymesniąsias roles tai su „Pašalpos“, tai su „Žvaigždės“ 
draugijomis, tai per žymesnes tautines sukaktis ar paminėjimus 
su abiem, drauge visos trys. Šie bendrai lietuvių kultūros kelia- 
mieji vakarai darydavo labai gero įspūdžio saviesiems ir kaimy- 
nams, juos imdavo pavyzdžiu solidarumo. Darbas buvo didelis, 
vaidinti imdavo veikalus didelius, istoriškąsias tragedijas, pavai- 
dinti sunkias ir profesionalams, tai ką besakyti mėgėjams; tekda- 
vo padaryti bent po 25-30 repeticijų. Linartas buvo tiesiog, pasi- 
šventėlis scenos menui. Tokie pat buvo ir gabūs jo bendradarbiai: 
žmona Jonė, Ona Breimerienė, Vladas Skardinskas, Bol. Gied- 
raitis, inž. St. Bidrigevičius, Bal. Zagrzeckis, na, Špakevičius ir 
ypatinga pasišventėlė - suflerė Malvina Misiūnaitė, per 7-8 me- 
tus „išsėdėjusi būdelėje“, juokais betariant. 

Pirmutinis „Kanklių“ uždavinys buvo menu paremti kitų 
kultūros draugijų veikimą, ypač švietimo draugijos. 

„Kanklių“ vaidintojai plačiai įgarsėjo Latvijoje ir Lietuvoje, 
gastroliavo ir kitur. O „Kanklių“ choras nustebino net Slavians- 
kio chorą: jis, koncertuodamas su juo drauge, negalėjo atsidžiaugti 
lietuviškomis melodijomis. 1915 metais karaliūnaičios Tatjanos 
komitetas??, darydamas Rygoje rinkliavą, buvo surengęs visų 
Rygoje gyvenančių tautų koncertą. Kitos tautos maža kiek tepa- 
sivaidino, o Kačanausko choras Vermano parke veik visą vakaro 
naštą pakėlė ant savo pečių. 

Kačanauskas gi sudarė ir aną garsųjį Rygos sekstetą: jis pats, 
Linartas, Pundzevičius, Lukavičius, Linartienė ir Jozefa Visoc- 

kaitė. Jie pirmieji padainavo į gramofoną apie 40 lietuviškų, gerai 
harmonizuotų liaudies dainelių; jų bent 20 žinojo ir Lietuva, 
nusipirkdama plokštelių; plokštelės kursavo ir Amerikoje. Kai 
kuriomis dainelėmis itin gėrėjosi lietuvaitės. Sk. apie tai P. Pund- 
zevičiaus monografijėlę“. 

Lietuvių spaudos sugrąžinimo penkeriems metams paminėti 
1909 m. bal. 25 d. buvo pavaidinta P. Pundzevičiaus komedija 
„Velnias ne boba“, o koncertavo šv. Pranciškaus choras, Kača- 
nausko išmiklintas. 

„Žvaigždė“““, Savas, lietuviškas mokyklas steigti rygiečiai 
sumanė dar 1905 metais. Nuo 1906 metų ėmė veikti apšvietimo 
draugija „Žvaigždė“ su trimis mokyklomis; kitais metais buvo 
įsteigta dar dvi mokyklos, o vėliau dar viena: viso šešios mokyk- 
los. Kursai suaugusiems ir gavėnios metu skaitymai suaugu- 
siems apie higieną ir kitus mokslo dalykus. 

1906 m. „Žvaigždė“ turėjo 570 narių ir 125 mokinius, 1907 m. - 
683 narius ir 339 mokinius, 1908 m. - 628 (+40) ir 365 mokinius. 
Drauge su „Pašalpos“ mokykla Rygoje buvo lietuviškai mokoma 
400 vaikų. 

Suaugusių mokės: 1906 m. - 150, 1907 m. - 60 ir 1908 m. - 90. 
Visų viso rygiečiai tiekė šviesos 500 žmonių; šiuo skaičium jie 
visai teisingai didžiavosi. 

Kaz. Vizbaras „Žvaigždės“ valdyboje buvo 10 metų ir tapo 
jos Garbės narys. Mašiotas, Šikšnys, Janulevičius ir kiti prašmat- 
nieji lietuviai laikė savo garbės pareiga būti aktingais „Žvaigž- 
dės“ valdybos nariais. 

„Kanklės“-„Žvaigždė“-„Pašalpa “ yra vaidinusios: Šiaulėniš- 
kio „Pilėnų kunigaikštis“ ir kitus jo veikalus, Keturakio „Ame- 
rika pirtyje“, Dviejų Moterų „Velnias spąstuose“, Žemkalnio 
komediją iš rankraščio „Garsusis advokatas“ (spaudoje ji, rodos, 
nepasirodė), „Paliepus knarkia“, „Gyvieji nabašninkai“, „Byla 
dėl linų markos“. 1909 m. rugsėjo 19 d. P. Petliuko „Velnias ne 
boba“, „Šv. Elžbieta“. Nagornoskio „Pilėniečiai“, Gužučio „Eglė 
Žalčių Karalienė“ su Linartu karalium ir Kačanausko kompo- 
nuotais giedojimais, Žemkalnio „Blindą“, „Šv. Agniešką“, „Kat- 
riutę“, „Brangusis pabučiavimas“ ir kitas“. 

Visa tai „Kanklės“ pastatė Rygos Politechnikos studentų pa- 
dedamos. Dirbo didelį darbą, o rygiečiai vis dėlto skųsdavos, 
jos per mažai skambą, nes tepasirenką narius - ponus, į liaudį gi 
visai neiną. Tiesa, „Kanklės“ nebuvo liaudies choras; jos siekė 
aukščiau ir narių, užtat rinktinių, teturėjo 36 ir vieną Garbės na- 
rį - generolą Paškevičių. 

„Kanklės“ gi kas metai rengė idėjinį bendrą demokratinį pa- 
augusių inteligentų ir proletarų vaikų vakarą eglutę, kur visi 
drauge žaisdavo nuo 4-8 v. su vaikais, o potam vieni sau paau- 
gusieji. 

„Kanklės“ neniekino ir vylių publikai pritraukti. Aptinkame 
sykį skelbdamos savo koncertą, jos pridėjo: „Ir stipruolis Pr. Nor- 
kus rodys savo galybę“. 

„Viltis““*, Iš pradžių buvo Rygoje tik vilderių (nekorporantų) 
studentų ratelis. Į jį priderėjo Kauno ir Vilniaus demokratiš- 
kesnių bajorų sūnūs ir tik kai kurie lietuviai studentai: Adomas 
Trečiokas, Pranas Vanagas, Jonas Šimoliūnas, žemaitis Mile- 
vičius. Lietuviškai tautiško fermento į Rygos studentiją įdėjo čia 
atsiradęs Petras Pundzevičius. Kaipgi atsirado Peliksas Vizba- 
ras, Tadas Šulcas, Juozas Tūbelis, Vladas Skardinskas, Steponas 
Dirvianskas, tai jau buvo iš ko sudaryti ir savoji draugija. 1904 m. 
ji visiškai išsiskyrė iš mišrosios ir sudarė bendrovę savišalpos 
pagrindais. Iš pradžių studentai patys rengė vakarus, tik pasi- 
naudodami „Kanklių“ firma, ar talkininkavo kitiems, vaidin- 
dami ir koncertuodami. Ką uždirbdavo, tarp savęs pasidaly- 
davo. Lietuvių studentų draugija „Vilties“ vardu teįsirejestravo 
1908 m., pirmininkaujant Antanui Breimeriui: jis gi ir paskui per 
visą savo studentavimą paliko jos pirmininku. 

Lietuvių rygiečių studentų vidaus gyvenimas buvo grynai 
tautiškas ir kultūriškas, ne politiškas. Jie nebuvo „susipratę“, 
vadinas, jų tarpe nebuvo nė vieno socialisto ar šiaip jau kairiojo. 
Domėjosi literatūros dalykų, kits kitam skaitė, buvo teatrininkai 
ir dainiai. Pundzevičius rašinėjo, vertė, porą sykių režisavo, kiek 
tiek vaidino. Pel. Vizbaras makalojos tarp pjesių statytojų, taikin- 
damas moteris, kai negalėjo rolėmis pasidalyti. Tūbelis smarkiai 
dirbo laikraštyje. 

„Viltis“ davė rygiečiams itin gabių vaidintojų; juos jau esame 
paminėję. Tačiau visus juos pralenkė scenos gabumais ir kuo 
gražiausiu tenoro balso tembru Petras Pundzevičius. Rygiečiai 
sako, tikras jo pašaukimas buvęs — scena; jei, girdi, būtų jos 
laikęsis, būtų pralenkęs visus dabartinius profesionalus, kaip 
Linartienė - visas moteris vaidintojas. 

1911 m. sausio 15 d. „Vilčiai“ buvo paminklinė: tame jų va- 
kare „Ulei“ salėje pirmą kartą dalyvavo iš Petrapilio atvykęs 
Kipras Petrauskas. Dainavo gražiai, paliko gero įspūdžio savie- 
siems ir svetimiesiems, nes ir jų šiuokart nemaža buvo atviliota. 
Petrauskas buvo fetuojamas. 

Kitą kartą viltininkai buvo iš Maskvos konservatorijos atsi- 
kvietę gražiabalsę Pauliną Valavičaitę. 

Prie „Vilties“ dėjosi dar ne visai lietuviais virtusi Dryja-Visoc- 
kių šeima: pats buv. vargonininkas gelžkelio valdybos buhalte- 
rijoje tarnaudamas ir jo dukters. 

„Viltis“ gastroliavo ir Mintaujoje, kur juos nepaprastai vaišin- 
davo geras patriotas Baltrus Dumbrys, valdininkas, ir teismo 
sekretorius Šniukšta, dabar mūsų Karo teismo pirmininkas. 

„Blaivybė“. Blaivybės draugijos Rygoje sopamai reikėjo. 1916 
metų daviniais, ankstyvesnių neaptikau, Rygoje buvo rasta 1237 
vietose dirbamą, geriamą ir parduodamą degtinę, 189 spirito 
varyklos, 109 slapti kekšynai su 835 patvirkusiomis moterimis. 
Kuone tolygių davinių buvo ir pirmiau - gerta ir ištvirkauta. Tai 
rygiečiai senai buvo prašę Kauno Blaivybės Centrą, kad čia įsi- 
steigtų savo skyrių. Kažin kodėl tai neįvyko, ir rygiečiams teko 
savomis pajėgomis apsirūpinti. 1909 m. spalio mėnesyje buvo 
įsteigta „Rygos Lietuvių katalikų blaivybės draugija“. Tačiau 
pralotas Afanasavičius senąja savo inercija ėmė sabotuoti ją, nors 
tai buvo grynai bažnytinė draugija; uždraudė ją skelbti iš sa- 
kyklų ir populiarinti liaudyje, kunigams gi užgynė dalyvauti 
draugijoje, — vis kam ne lenkų iniciatyva ir vadovybe. Paskui 
tačiau atlyžo (jis šiaip jau buvo geras žmogus) ir viską atšaukė. 
Nei jis draudęs, nei ko, tai tik buvęs nesusipratimas. 

Katalikų blaivybės draugija turėjo būti antitezė Jakavičiaus 
aiškiai socialistinei „Giedros“ draugijai, aiškiai agitavusiai prieš 
katalikybę. Žr. žemiau. 

Aptinkame Blaivybės paskaitą Raudondauguvyje, o paskui 
visur. Lietuvių į Blaivybės akciją atsiliepdavo ištisos minios. 
Reikėjo paskaitas, pramogas daryti visur. Rusų administracija 
pagaliau išsigando šitų minių; jos nebetilpdavo didžiausioje 
narodno trezvosti Maskvos pamiestėje salėje, būdavo pilnos 
gatvės ir aplink. Tuo tarpu į rusų valdiškąją „trezvost“ teatei- 
davo 4-5 žmonės. Pradžioje karo administracija lietuvių Blai- 
vybę įtarė esant neištikimą, darant mitingus, o ne blaivinimą ir 
ją panaikino. 

„Šv. Zita“. Nuo 1910 m. gruodžio 21 d., būtent nuo kun. 
J. Bikino atsiradimo Rygoje, pradėjo veikti ir „Lietuvių tarnaičių 
šv. Zitos draugija“. Butą ji turėjo „Rygos Garso“ aukšte, keletą 
kambarių ir infirmerium — prieglaudą bedarbėms ar susirgu- 
sioms. Čia joms kun. Bikinas paskaitydavo, pamokslėlius prisa- 
kydavo, čia jos kūčias sau išsikeldavo, susirinkimus dažnai susi- 
šaukdavo. Šv. Zitos draugija, rodos, ir dabar tebegyvuoja. 

„Taupymo-skolinimo kasa“ „Pašalpos“ bute, Žviedrio ir 
Grigaliūno vedamos, nepaprastai gražiai tarpo, nepaleisdama 
lietuvių taupmenų į svetimas rankas. Latviai socialistai buvo su- 
manę lietuvių pinigus į savo rankas susiimti. Tuo tikslu su L. Ja- 
kavičium (su kuo gi daugiau?) buvo sumanę „Lietuvių-latvių 
draugiją“ arba Penktą savitarpio kredito draugiją. „R. Naujie- 
nos“ ją reklamavo kiekviename savo numeryje, tačiau niekas 
lietuvių ten nesidėję: dešinieji dėl to, kad tai „jakavičinė“, kairie- 
ji - kad visi buvo plikšiai. Galop ir pats Jakavičius, kaip nenau- 
dis, buvo iš tos „vienybės“ atstatytas; tuo latvių-lietuvių ekono- 
minė unija ir pasibaigė. Iš viso latviai buvo pavydūs, lietuviams 
nepalankūs ir Rygoje jiems gyventi bei kultūrėti nieko nepadėjo, 
nebent už pinigus išnuomodami jiems savo sales, kai jiems pa- 
tiems nebuvo reikalingos. Jei dėjosi, tai nebent su Jakavičium 
(Laivinas). 

Vartotojų draugija. Lietuvių vartotojų draugija užsimezgė 
Uždauguvyje, vardu „Antroji Torensbergo vartotojų draugija“. 
Ji buvo įsteigta 1909 m. bal. 19 d., P. Janulevičiui pirmininkau- 
jant. Įstatai buvo patvirtinti vas. 12 d. Pajus 5 rub. Į vienas rankas 
tepaleidžiama iki 10 pajų. Draugijos pirmininku išrinktas P. Bi- 

čiūnas (mūsų dailininko tėvas), paskui Vaiciekauskas (turtingas 
restoranininkas). Ji tuojau atidarė savo sankrovą už 1000 rb. 

Pačiame mieste Vartotojų draugiją buvo nutarusi įsteigti „Pa- 
šalpa“. Narių steigėjų susirašė 50. Kuo viskas pasibaigė, nepa- 
tyriau. 

Buvo sumanyta įsteigti net „Lietuviškai-lenkiškas bankas“, 
tik lietuviai tam nepritarė, bijodami, kad neatsitiktų taip, kaip 
„Aušrai“. 

Gimnazistai neturėjo savo organizacijų (jų būtų ir nepaveliję), 
vis dėlto ir jie jau mokėjo veikti tautiškai solidariai. Aleksandro 
gimnazijos lietuviai, sakysime, pareikalavo iš savo kapeliono 
Dukalskio atskirų lietuviškų maldų prieš pamokas. Kun. Dukals- 
kis sutiko bendroje salėje dukart per savaitę kalbėti lietuviškai, o 
lenkiškai keturiuskart. Lenkai mokiniai ir taip nesutiko; apeliavo 
į direktorių, šis, šalims nesusitariant, buvo įsakęs kalbėti loty- 
niškai, kad nei vieniems, nei kitiems. Galop paliko taip, kaip 
kapelionas norėjo. Ir tai buvo šioks toks laimėjimas. Aleksandro 
gimnazijoje buvo ir lietuvių kalba dėstoma. Dėstė M. Šikšnys. 

Pabėgėlių komitetas. 1915 m. bal. 17 d. pasireiškė vis didesnė 
upė pabėgėlių iš Lietuvos. Bėgo su vežimais, su karvėmis, bėgo 
daugiausia pėsti su mažais ryšeliais rankose, be jokios provizijos. 
Kiekvienam skyrium matės jis būsiąs tas vienas ir daug ko laimė- 
siąs, o pasirodė tolygių tūkstančiai. Vakzolo peronas, šaligatviai 
tuojau pasidarė pilni prigulusių, prisėdusių, nusiminusių, tuojau 
pasireiškė ir ligos, ypač vaikų; jie karščiavo ir mirė. Tėvai neži- 
nojo nei kur, nei kuo palaidoti. Darėsi pragaras. Latviai dar 
nebėgo. 

Jurgio Linarto iniciatyva „Rygos Garso“ redakcijoje tuojau 
susidarė komitetas Lietuvos pabėgėliams šelpti: jis pats, kun. 
Tumas ir kun. Bikinas. Buvo kreiptasi į Rygos miesto valdybą, 
kad duotų vietos, o į pramonininkus ir prekėjus, kad duotų lėšų. 
Ir pasipylė visa ko gausiai, aukavo po 100 ir 500 rublių. Gatvės 
ištuštėjo. Ryga virto didžiuoju etapu važiuoti į gilumą Rusijos. 
Komitetas įsteigė 9 virtuves-valgyklas ir 23 prieglaudas visose 
miesto dalyse ir ilgokai buvo tas vienas pabėgėliams šelpti. Lat- 
viai daug vėliau ėmė pavyzdį iš lietuvių ir organizuoti pašalpą 

saviškiams, kai ir pati valdžia ėmė nerimti dėl tų pabėgėlių, skirti 
globotojus ir jiems lėšų. Rygos komitetas bus per savo įstaigas 
praleidęs bent kelias dešimtis tūkstančių lietuvių iš Kauno gu- 
bernijos. 

Šiandieną Rygoje iš senųjų organizacijų belikusi „Pašalpos 
draugija“ su savo pirmininku Žviedriu, Šv. Zitos dr. ir dvi nau- 
jos: Katalikiškosios jaunuomenės „Šviesa“? kurios krypties lai- 
kosi ir tas vienas belikęs laikraštis „Rygos Balsas“, nežinia kam 
pakeitęs įgarsėjusio „Garso“ vardą, ir kairiosios „Rūta“, kurios 
krypties laikėsi „Naujas Žodis“??, dabar atkilęs į Kauną. Be to, 
rygiečiai lietuviai dar turi vieną gimnaziją, keturias pradžios 
mokyklas ir vieną prieglaudą, o lietuvių viso apie 6000 belikę. 

Nuo Rygos neatsilikdavo ir jos kaimynai miestai: Mintauja, 
Liepoja ir Tartu. 

Liepoja buvo stipriausiai susiorganizavusi. Ji turėjo Liepojos 
lietuvių šelpimos draugiją ar tiesiog Lietuvių draugiją. Iš 20 
tūkstančių katalikų pusę savinosi lietuviai; bažnyčia taria, jų 
pačių pasakymu, lenkams tebuvusi motina dekano barono Edų- 
ardo von der Roppo laikais, nepakitėjusi ir paskui lietuvių kle- 
bonų laikais: J. Leparskio ir Jono Vizbaro; lietuviams bažnyčia 
tebuvusi pamotė. Lietuviai klebonai laikėsi Roppo (paskui Petra- 
pilio arkivyskupo) tradicijų administravime, ypač vadinamosios 
„klebono iškalos“ vedime; čia lietuviškai tebuvę mokoma „juo- 
kams“. Dėl to Lietuvių draugija buvo priversta įsisteigti savą, 
grynai lietuvišką mokyklą. Daugiau neturėjo kuo laikyti, tai 
patenkinti nebuvo: ta viena mokykla, daugeliui labai tolima, 
negalėjo visų vaikų aprūpinti, ir dauguma jų Žuvo svetimose 
bangose. 

A. a. klebonas Vizbaras čia įsteigė dar Šv. Juozapo darbinin- 
kų draugiją“, Šv. Zitos tarnaičių draugiją ir Katalikų blaivybės 
draugiją. 

Vienatinis lietuvių protektorius buvo p. Hennig, Lietuvos 
vokietis ar lietuvis. Jis turėjo salę, kuria lietuviai naudodavosi, 
keldami savo vakarėlius. Draugija turėjo savo mėgėjų vaidintojų 
kuopelę ir kartais pasikviesdavo pagastroliuoti rygiečius: J. Linar- 
tą, Jakševičiūtę, a. a. Joną Biliūną. 1911 m. sausio 29 d. rygiečiai 

vaidino čia „Amerika pirtyje“. Dar skelbės vaidinsią Pr. Bonn'o 
„Šv. Elžbietą“, vertė kun. V. K. (?). Iš Liepojos laikraščiams ne- 
daug tekdavo žinių, tai daugiau medžiagos jos istorijai aš nesu- 
skubau parinkti. 

Dabar Liepojoje belikę 60 762 gyventojai, jų tarpe 2637 lietu- 
viai, 2459 lenkai, daugiausia iš Telšių ir Šiaulių apskričių, kurie 
tačiau lietuvių nesilaiko. 

Tartuje. Estų žemėje mokės daugybė lietuvių, kurie turėjo 
savo Lietuvių studentų draugiją su biblioteka ir skaitykla. Pirmi- 
ninko D. Alseikos (dabar Vilniuje) ir sekretoriaus Buzelio (dabar 
Zarasuose), abiejų medikų, laikais narių būta 49. Studentų drau- 
gijos istorija reiktų smulkiau aprašyti. Retkarčiais čia būdavo ir 
kunigas lietuvis. 

Tai, kas buvo visų šitų organizacijų nervus rerum*!, visos 
dvasios gyvybė, tyčia atidėjau į pat galą, - būtent laikraštį „Ry- 
gos Garsas“, politikos, visuomenės ir mokslo laikraštis, eina 
vieną kartą per savaitę. 

Pradėjo eiti 1909 m. kovo 19 d., pasirašant redaktorium lei- 
dėju Jurgiui Linartui, notaro Ibianskio kontoros vedėjui. Kelių 
dešimtų tūkstančių lietuvių kolonijai reikėjo laikraščio. Jau pen- 
keri metai buvo išėję, kaip lietuviai reabilitavosi savo raides: 
Vilnius jau buvo pilnas lietuviškų laikraščių, net sulyginti nedi- 
delė Petrapilio lietuvių kolonija 4-5000 žm., jau turėjo savo „Lie- 
tuvių Laikraštį“*2. Pirmieji tuo reikalu rūpintis ėmė „jakaviči- 
ninkai“ ir jau gale 1908 m. gavo leidimą. Tai labai neramino 
pozityviuosius. Be spaudos, buvo aišku, nieko nepadarysi nė su 
draugijomis. Bet nebuvo lėšų nei vieniems, nei kitiems. Jaka- 
vičius koncesiją nešiojos kišenėje, retkarčiais pasisakydamas 
visai ja nepasinaudosiąs. Pozityvieji ilgai tarės lėšų reikalu, kol 
sudarė 32 indėlininkų Bendrovę laikraščiui leisti. Paėmę paža- 
dus, šoko ir pradėjo, bet indėlius nerangiai mokėjo, neklausė 
daugeriopų paraginimų viešai. Per susirinkimus, vadovaujant 
kietam inž. Ant. Maciejauskui, atsisakinėjo vis tiek pajais leisti 
netesėsią, tuos pačius pražluginsią, o skaitytojai, matos, pakan- 
kamai nepalaikys. Tai jau į rudenį lėšų pritrūko, ir, kad ne redak- 
torius leidėjas Linartas, laikraštis būtų visai sustojęs. Linartas 

tai savo lėšomis, tai kreditan leido, nesustodamas, nesvyruo- 
damas, rodydamas bonne mine3, darydamas pastovumo įspūdį. 
Maža to: nuo naujų 1910 m. pasiskelbė leisiąs jau dukart per 
savaitę. Tai buvo didelis šviečius: gyvumas padvigubėjo ir ėmė- 
jų padaugėjo, bet ir išlaidų padvigubėjo. Paleidęs iki gegužės 
1 (14) d., iki 32 nr., matydamas didelius deficitus, J. L. atsisakė. 
Leidėju apsiėmė būti pasiturintis Antanas Šimoliūnas, atsako- 
muoju redaktorium pasirašinėti įprašyta Domas Šidlauskis (da- 
bar naujos religijos sugalvotojas); jis pasirašinėjo Nr. 33-42, nieko 
tačiau pats nerašinėdamas. Laikraščiui ramų pozityvų toną iš 
pat pradžių davinėjo įžengiamųjų straipsnių rašytojas Čiabū- 
vis - Juozas Tūbelis, iš viso, didysis visuomenininkas, net pa- 
skaitininkas (aptikome anonsą latvių „Kultūros“ salėje jo paskai- 
tą iš biologijos). Paskui jau tas pats A. Šimoliūnas iki galo metų 
rašės redaktorium leidėju, savo 2000 rub. atsakydamas, tačiau 
J. Linartą priversdamas keletą tūkstančių sumokėti tų deficitų, 
kurie buvo padaryti jam leidžiant. 

1911 metais dalykai pakitėjo. Leidimą prisiimė Šv. Kazimiero 
draugija Kaune, bet pastatė savo faktinąjį redaktorių, jau įgarsėjusį 
„Tėvynės Sarge“ D. D. - Dzidorių Dumbrę - kun. Juozą Bikiną. 
Bikinas įprašė Juozą Bajorą pasirašinėti redaktorium leidėju, mo- 
kėjo jam po 30 r. mėnesiui už tai ir už vedimą kronikos. Vadinas, 
užriziką duodavo jam progos uždirbti kiek rublių, o jie buvo labai 
pravartu smulkiam valdininkėliui su šeimyna. 

Paėmęs „Rygos Garsą“ vos su 84 prenumeratoriais, atskirais 
numeriais teparduodantį 300 egz., su geru darbininku J. Bajoru 
padarė laikraštį įdomų ir privarė jo tiražą iki 2500. 

Padėjęs Stolypino nekrologą, drąsų ir atvirą, bet teisingą, 
sumokėjo 300 rub. pabaudos. Antrą kartą dar 100 rublių buvo 
nubaustas. Visa tai tik kėlė jo populiarumą. 

1914 m. kun. Bikinas sumanė „Rygos Garsą“ leisti jau triskart 
per savaitę. Laikai buvo įdomūs - karas, žmonės ėmė domėtis 
naujienų; pasikvietė mane pusės darbo dirbti; vyskupas Kare- 
vičius mane iš Laižuvos paliuosavo. Girdi, „ne tau žemiški dar- 
bai dirbti, eik sau rašyti“. Aš sutikau už 30 rub. Bajoro algos 
triskart per savaitę prirašyti pirmąjį ir ketvirtąjį puslapį (mano 

naudai buvo anonso vieta), kun. Juozas apsiėmė antrą ir trečią 
puslapį (jo naudai buvo bendradarbių iš šalies raštai). Daugiau 
padėjėjų nebuvo ir nereikėjo. Bet reikėjo atstatyti Bajoras. Suva- 
žiavome Rygoje. Bajoras savo 30 r. uždarbio neišsižada, o visos 
laikraščio teisės jo vardu; ketina iš Šv. Kaz. dr. visą laikraštį 
paveržti ir pačiam leisti. Deramės, peikiame biznį, Bajoras rei- 
kalauja 1200 rub. atlyginimo; sutinkame ant 600. 

1914 m. gruodžio mėnesyje aš paskelbiau naują prospektą, o 
bendradarbiavau „Garse“ jau nuo 1913 m.: save paskelbiau laik- 
raščio sekretorium, Bikiną redaktorium. Darbas mums sekas, 
dirbam sutartinai, laikraščio tiražas išauga iki 13 000. Tai rekor- 
dinis tiražas. Bet proporcionaliai išauga ir išlaidos. Pinigų vis 
tik tam kartui nors apsimoka. Tad man redaktorius nė tų 30 r. 
nemoka. Praėjus trims mėnesiams, aš pridedu 10 r. ir perkuos 
laikraščio pajų už 100 rub. Redaktorius man neparduoda; aš 
nesuprantu, kodėl. Bet ir šimto negrąžina. Negreit, labai neno- 
romis išrašė man pajininko kvitą, bet su tokia mina, lyg tai būtų 
buvęs itin nemalonus privertimas. Aš žinojau, ko vertas yra 
lietuvių laikraščių pajus: buvau „Viltyje“ prityręs; tenorėjau kaip 
nors išlyginti sąskaitą, o į laikraštį neturėjau jokios pretenzijos ir 
negalėjau turėti tokią mažą dalelę turėdamas. Paskui netyčia, 
kaip redakcijos sekretorius, patyriau Šv. Kaz. dr. direktorių kun. 
A. Dambrauską baisiai puolus kun. Bikiną, kam mane įsileido 
Šv. Kaz. dr. ir laikraščio dalininku. Redaktorius buvo baisiai 
susigėdęs. Aš nieko nesakęs kvitą suplėšiau ir pasisakiau visai 
veltui dirbsiąs. Ir dirbau iki rugsėjo 15 d. 

Iš mano raštų „R. G.“ per tuos 1915 m. dabar susidarė visas 
tomas. 

Išvažiuodamas į Petrapilį Centro komiteto nukentėjusiems 
dėl karo šelpti draugijos reikalų vedėju, savo vieton įprašiau 
Žalią Rūtą - kun. Adolfą Sabaliauską. Geras tai buvo bendra- 
darbis, kol buvo Rygoje. Aš palaikiau kuo geriausius santykius 
su „Rygos Garsu“, važinėjau iš Petrapilio su paskaitomis, esu 
jam davęs dalį „Pragiedrulių“ - „Naujakurius“ ir „Galia - spek- 
takliai“**; bendrai pravedėm šešius tautininkus į Petrapilio visos 
Rusijos lietuvių tremtinių seimą. 

„R. G.“ ėjo per 9 metus, iki 1917 m. rugpjūčio 19 d. (rugsėjo 
1 d.) Nr. 56; išleido 716 NNr. Ir karo metu jis vienas buvo lie- 
tuviškas laikraštis. Jis lietuvių kultūroje pavaidino labai didelę 
rolę, rygiečius išlaikė katalikais ir gerais tautininkais ne tiek 
tuščiais žodžiais, kiek draugijų darbu, kurį rėmė visomis pajė- 
gomis. Kun. Bikinas - didelis, kantrus katalikų darbuotojas, dar 
mažai įvertintas. 

1910 metai „R. Garsui“ buvo neramūs; buvo įdavinėjimų ir 
pavojaus, kad rusai sustabdys. Tad pasirūpino atsargoje turėti 
kitas koncesijas. Jono Atkočiūno, kurs su Norkevičium spaus- 
dino-„R. G.“, vardu buvo gale 1910 m. buvo gauta koncesija 
kitam laikraščiui leisti, vardu: „Rygos Varpas“, „R. G.“ admi- 
nistracijos tarnautojo Martyno Poderio vardu kitam laikraščiui, 
vardu „Lietuvos Jaunikaitis“. Šis Poderys, paprastas spaustuvės 
darbininkas, Vilniuje į bolševikus prisidėjo. 

Kad bailytas ne veltui, įrodo faktas. J. Bajoro vardu buvo 
ieškoma leidimo įsteigti katalikiškam knygynui, žinoma, kon- 
kuruoti su Jakavičium. Kažin kam, cui prodest“, paintrigavus, 
leidimo negauta. 

„R. G.“ skiltyse randame daug rimtų ir dabar tebeminėtinų 
raštų ir žinomų pavardžių. Be paminėtųjų liestųjų bendradarbių 
dar: Dėdės Atanazo - kun. Kaz. Pakalniškio, dr. Domininko 
Bukanto (sk. apie jį mano p. „Tiesos Kelyje“ 1926 m. Nr. 7-8)“, 
Šiaulėniškio - Marcelino Šikšnio, Pr. Mš. - Prano Mašioto, P. Pet- 
liuko - Petro Pundzevičiaus, Helenos Čeprynskaitės, Snauda- 
lio — kun. Al. Būblio, Julio - Akstino - Linarto, Ben. Audros — 
Vronievskio, J. K(riaučiūno). 

Šv. Kaz. draugijos veikimo istorijoje „R. G.“ - šviesusis lapas. 

Visa tai buvo labai rimta, solidiška ir davė labai pozityvių 
rezultatų. Pasišventėlių inteligentų tarnavimas menams - vai- 
dybai, dainai, muzikai, padorios pramogos - vakarėliai idėjiniais 
tikslais — sušelpti švietimo darbui, — visa tai tiekė lietuviams 
progos kultūrėti, šviestis, padorėti ir blaivytis, nepatekus į blogą 
ar bent chamišką draugę. 

Gerą dalį valdininkų ir šiaip jau visokeriopų inteligentiškų 
darbininkų nepriklausomai Lietuvai yra paruošusi anų laikų 


- 246 = 


Ryga. Kiti lietuviai ir dabar jos negali užmiršti, jie sako, jei mieste 
gyventi, tai tik Rygoje ar... Vilniuje. 


KAIRIŲJŲ ORGANIZACIJOS 


Jos visos buvo asmeniškais Liudviko Jakavičiaus reikalais 
pagrįstos, tai platesnės reikšmės Rygos visuomenėje neįgijo; jas 
ir vadino — „jakavičinėmis“. Netenkant populiarumo ir mate- 
riališkai smunkant jam, smuko drauge ir jo sumanytosios, bet 
visuomenės nepalaikomos organizacijos. 

Kairiųjų organizacijų gimdytojos ir jų palaikytojos buvo „Ry- 
gos Naujienos“, visuomenės, literatūros, politikos ir ekonomijos 
laikraštis. Išeina vieną kartą per savaitę šeštadieniais. Kaina 
metams 3 r. Deviza: „Šviesa, vienybė - mūsų galybė“. Eiti pra- 
dėjo rudenį 1909 m., bent pusę metų vėliau už „R. G.“, per visą 
laiką pasirašant faktinam jo savininkui Liudvikui Jakavičiui 
redaktorium leidėju, nors rašyti jis, bemokslis žmogus, nesu- 
gebėjo. Prirašydavo jam bevardžiai samdytieji: Pr. Stiklius, au- 
torius visų šlykštynių, ir kairieji vaikėzai, kurių nė vienas nėra 
palikęs skaisčios ir žymios atminties; net tikrųjų pavardžių nela- 
bai suseksi, lyg patys nepadorėjosi savo įsikišimo į bendrą su 
L. Jakavičium darbą. Blogai užmokėdamas už darbą, Jakavičius 
negaudavo vertesnių pavaduotojų. O žmonės su gryna idėja į 
škoplerninkus nenorėjo dėtis. Sutikau dabar žymų rašytoją ir 
mokslavyrį; paklaustas, kur pradėjęs rašinėti ir spausdinėti, atsa- 
kė, arba nesisakysiąs, arba pasisakysiąs, paėmęs žodį, jog to 
nebus paminėta jo biografijoje, - pas Jakavičių „Rygos Naujie- 
nose“. Aptinkame ten ir Zigmo Gėlės pavardę; bet tai atsitiktinai, 
per nežinojimą, kur pakliuvo; paskui ir jie nyksta. 

Emėjams pavilioti „R. N.“ už tuos pat mažus pinigus duodavo 
dar ir priedų, dar didesnių šlamštų už patį laikraštį. 1911 m. buvo 
pasiūlyta minėtasis „Juokų kalendorius“ ir „Didelė gera dak- 
tariška knyga — Naminis Gydytojas ir Aptieka. Surašė ją penki 
daktarai“. Suprask, tokiai gudrybei surašyti vienos galvos buvo 
maža, reikėjo net penkių. Vienas vardas ką reiškia. Be to, buvo 
skelbiama, sumokėsią pinigais po keletą rublių tam, kas pataikys 

nusipirkti pažymėtąjį numerį. Kas jį „žymėjo“ ir kas laimėjo, 
nėra žinios. Vis dėlto tai buvo „loterija“, gal ką ir suintrigavo. 

„R. N.“ palaikyti buvo taisomi vaidinimų vakarai. 1911 m. 
vas. 5 randame jau trėtį kartą „Rygos Naujienų“ naudai vakarą, 
vaidins „Genuvaitę“*. Buvo sumanyta pačiam Jakavičiui reži- 
suojant pastatyti „Juozapo Egiptan pardavimas“, istorinė drama 
5v.7 pav.,iš žydų kalbos vertė M. Grigonis. Bet cenzūra neleido 
kažin kodėl. Įdomu, ką bendra su tuo žydų kūriniu turi pagar- 
sėjusi Rainio „Juozapas ir jo broliai“. 

Jokios „literatūros“, jokios „ekonomijos“ „R. N.“ neaptin- 
kame. Tebuvo paprastų politikos žinių, o visuomenė buvo mai- 
tinama kunigų ir religijos plūdimais. 

Gindamos ir populiarindamos masonus, marijavitus (ib. 
Nr. 20, 25)*, visa, kas tik „prieš kunigus-atžagareivius“, „Rygos 
Naujienos“ savo obalsiu laikė: „Geriausias dalykas nė vienam 
(kunigui) nepasiduoti už nosies vedžioti“ (ib. Nr. 1)*?. 

Be laikraščio, L. Jakavičius leidinėjo ir šiaip jau spaudinių, 
lietuvių literatūroje iki tol nematytų šlamštų. Viskas tiko spaus- 
dinti, kas tik galėjo padaryti sensaciją nors vienu vardu, jei ne 
turiniu, ir laimėti kapeikėlę. Štai dvejetas pavyzdžiui: 

„Kas nori žinoti, kaip žmoguje atsirado dūšia, tas už 7 kap. 
markelę gaus naudingą ir įdomią knygelę „Svarbus klausimas“, 
išleistą J. Samulionio““?. Samulionis buvęs tikras didmiesčio 
gatvės vaikas, be jokio tikro užsiėmimo, tad — cicilikavo. Kurį 
laiką rinkęs „Rygos Garsui“ skelbimus, bet buvęs atstatytas už 
nekorektingumą atsiskaitant. Bene jis Tėvūno pseudonimu 
Nr. 13?! rašo: „Įrodinėja katalikų tikėjimo baisiai didelę išmintį, 
one taipjau labai tas mūsų tikėjimas išmintingas“. Koks „moks- 
liškas“ stilius! Suprask ir tikėk: tai sako Samulionis, Tėviūnas ir 
Jakavičius; ką čia prieš juos filosofai ir Bažnyčios Tėvai! 

„Macochas“?, arba kruvina Čenstochavo istorija“. Ir t.p. 

„Rygos Naujienos“ buvo lygu cicilikams, lygu Jakavičiui. 
Socialistai laikėsi skyrium ir leido, nors neilgai, rimtą savo „Vil- 
nį“3, Vl. Požėlos redaguojamą. Su ja nebuvo galima sutikti: toks 
buvo vienašališkumas, jog net Vilniaus Mokslo Draugijos mu- 
ziejų atmetė, kad juo - darbininkai nesinaudos. Vis dėlto buvo 

su kuo ir dėl ko peštis. O su „R. Naujienomis“ ginčytis buvo 
lygu su pliku peštis. 

„Rygos Naujienoms“, aršiausiam katalikybės priešui, lėšų 
buvo gaunama iš tos pat katalikybės devocionalijų; lygiai taip 
pat ir Bostono socialistai savo „Keleivį““ leidžia laikydami di- 
džiulį devocionalijų magaziną. 

Be „Rygos Naujienų“ kurį laiką ėjo dar kito škoplerninko 
iliustruotas ir neblogiausias laikraštis. Aš jo vardo nepamenu. 

„Giedra““ buvo Jakavičiaus įsteigta neva blaivybės tikslais; 
iš tikrųjų gi blaivybė tik buvo priedanga bedievybei platinti. 
„R. Naujienose“ būdavo žymiai skelbiama į „Giedros“ skaityklą 
teparsiųsdinama pirmeivių laikraščiai: nė Vilniaus „Vilčiai“ net 
vietos nebuvo. Kurį laiką „Giedrai“ pirmininkavo J. Petrulis, tik 
ką sugrįžęs iš užsienių, kur baigęs penkis universitetus ir dar 
ieškojo stipendijos išeiti devyniems. Ne juokais kalbu, tai faktas. 
Bet ir tas atsisakė. Vieną sykį, sausio 16 d., aptinkame jo pa- 
skelbtą vakarą paskaitą apie alkoholį drauge su St. Matjošaičiu, 
kurs turėjo skaityti apie vaikų auklėjimą. 

„Giedra“ labai tankiai vaidindavo neva blaivybės naudai; 
tačiau tesu aptikęs vieną apyskaitą. Būtent 1910 m. gr. 31 d. 
pavaidinus Adolfo Alunano „Liūdną dainelę“, Pl.-Puidienės 
verstą, parašyta: „Publikos buvo 700, blaivybei liko 70 rub.“ 
Nedaug. O kaip tą blaivybę „Giedra“ platino, nėra jokių žymių. 

„Giedra“ turėjo savo chorą ir mėgėjų vaidintojų grupę, kuri 
tačiau nuolat mainės; niekam nebuvo laiko pagarsėti savo sceniš- 
kais gabumais. Iš pradžių instruktorium ir režisierium ėjo pats 
L. Jakavičius. Paskui režisavo kas tik panorėjo, visai niekam 
nežinomi, niekuo scenos mene nepasireiškę žmonės, dažnai gal 
tik pirmą kartą išdrįsę susidurti su scena. Pav. St. Liutkus (buv. 
mūsų Prek. dep. direktorius), kažkoks J. Vilkaitis, net paprastas 
darbininkas M. Poderys ar „R. Naujienų“ administratorius Bui- 
šas (Pasalių Strazdelis); jis gi ir vaidino, didžiausiai Jakavičių 
patenkindamas, kol neišeikvojo jo 400 rub. Tai jau nebepatiko, ir 
jis visa bloga paskelbė savo laikraštyje. 

„Giedra“ nevaidino sunkių dalykų, bet vis tik trumputes ko- 
medijėles, labai retai kurį ilgesnį veikalą. Aptinkame: „Švarkas 


249. 


ir milinė“, „Valsčiaus sūdas“, „Ponas ir mužikai““* ir d. k. Jaka- 
vičius dėjos geru žinovu dramos meno, bet tikras ir prityręs to 
dalyko žinovas J. Linartas nei Jakavičiui, nei jo ir ne jo stato- 
miems veikalams nepripažindavo meno vardo. Tai buvę papras- 
čiausi mūsų sodiečių vaidinimai klojimuose. Užtai ir buvo gerų 
antagonizmų tarp tų dviejų „artistų“; Jakavičius nešykštėjo Li- 
nartui pravardžiavimų, tačiau neatsiturėjo, ir „Giedra“ su visais 
vakarais visiškai nustojo populiarumo. 

„Žaislas“??. Gelbėdamas situaciją ar savo kišenę, Jakavičius 
sugalvojo antitezę blaivybei - karčemą, Kliučevaja g. Nr. 6, var- 
du: „Žaislas, draugija lošti, dainuoti, muzikuoti“, pirmininkau- 
jant pačiam Jakavičiui. Inauguracijai 1911 m. rugs. 17 d. „Žaislas“ 
pastatė: „Čigonę“, 1 veiksmo juokus, ir „Aš numiriau““s. Spalio 
gi 8 d. Gužučio „Gedimino sapną“. Honoraro vaidintojams J. 
nemokėjo, pavaišindavo „Žaisle“, ir tiek, o pelną pats susiim- 
davo. Tačiau ir ši gudrybė nesisekė: į „Žaislą“ dar mažiau kas 
bevaikščiojo neg į „Giedrą“. 

Tada Jakavičius 1911 m. lapkr. mėnesyje sumanė dar vieną 
metamorfozą, būtent „Žaislą“ paversti - Rygos Lietuvių Teatru, 
dalyvaujant kažkokiai Dauguvietei. 12 d. šis „teatras“ pastatė 
„Žmogžudystė namuose Nr. 37“ ir „Meška“. Sausio 7 d. „Pirmoji 
naktis“ ir „Alkanas Jonukas““?. Daugiau neturėjau iš ko patirti. 
Rezultatai buvę vis tiek menki, nežiūrint visų pastangų tai kai- 
linius išsiversti, tai vėl įsiversti. Nebuvo meno, nebuvo ir įdomu. 

Dar atmenu, L. Jakavičius, labai patenkintas pats savimi, labai 
trukšmingai reklamavo savo 10 metų jubiliejų kaip tarnaująs 
scenai. Tai iškilmei turėjo būti pastatytas Gogolio „Revizorius“ 
bene Maksvyčio vertimu. Kaip toks rusiškas dalykas pritiko 
lietuviškai scenai ir kaip jis pasisekė, neteko patirti. 

Pabaiga. Šitame rašte, šioje mažoje studijoje man rūpėjo 
parodyti, kaip Ryga kultūros atžvilgiu buvo kuo nepralenkusi 
patį Vilnių, nors Vilnius tuo pat laiku buvo nepaprastai pražy- 
dęs. Vilniuje buvo ne vieną sykį rimtai galvojama, ar ne tiksliau 
būtų visa ta energija, kuri buvo eikvojama tautiškai kultūrai 
rytuose kelti, Vilniui atgaivinti, perkėlus į Rygą, taip pat nesve- 
timą miestą, kur visa ko taip gražiai užsimegzta, kur veikėjams 

daug daugiau duonos esama; Vilniuje jie tiesiog skurdo men- 
kose vietose, gal tik vieną aukštą valdininką P. Matulionį iš- 
skyrus. Bet vis persverdavo politikos sumetimai, ir lietuviai 
nesijudindavo iš Vilniaus. 

Ir vėliau tai atsirūgo, „Vilniaus Žinioms“ ėmus silpti. Jos 
netesėjo materiališkai, nes mes neturėjome buržuazijos, mies- 
telėnų, kurie daugiausia skaito ir moka. Ryga rodės vienatinis 
miestas, kur jam susidarė buržuazijos. Tai aptinkame pėdsakų, 
kad Jonas Kriaučiūnas su Kauno spaustuvininku Saliamonu Ba- 
naičiu rimtai ketinę Vilniaus dienraštį perkelti į Rygą. 


PETRAPILIS 


Pradžioje pereitųjų metų esu karštai raginęs lietuvius, kad 
jie paslenktų surašyti turimas žinias apie tuos miestus svetur, 
kur lietuviai prieš karą arba per karą buvo tirščiausiai susimetę, 
kur jie daugiausia savo kultūros yra pareiškę. Pavyzdžiui pats 
esu davęs gerą pluoštą apie Rygos lietuvių gyvenimą, jų orga- 
nizacijas ir k. k. Žiūr. „Lietuvos“ 1927 m. Nr. 26, 30, 32, 34, 168- 
172, 180-182*0. Tas žinias papildė ir pataisė Damas Šidlauskis 
ten pat Nr. 66-67, dar pridėdamas apie Jekaterinodarą. 

Lietuvių kultūros centrą Petrapilyje yra jau platokai aprašęs 
J. Piščikas „Vilties“ 1914 m. Nr. 23-24, 26-27, 36, 39, 90-91, 98, 
109-112, 114-115. Rinkdamas daugiau Petrapilio atminimų, aš 
gavau gerą pluoštą jų iš vieno giliai gerbiamo žmogaus, kurs 
ilgus metus yra buvęs Petrapilyje ir stovėjęs eilėje aukštesnybės. 
Jo žinios autentiškos ir be galo įdomios“!. 


1 


Petrapilio lietuvių tautiškam susipratimui kilti, be kitų, yra 
padėję dar šie asmens: 

1. Silvestras Baltramaitis. Jis buvo ten valstybinės viešos biblio- 
tekos valdininkas. Jau 1877 met. išspausdino rusų kalba brošiūrą 
„Litva. Očerki iz narodnago byta“. Paskui ilgai ir kruopščiai 
rinko medžiagą leidiniui „Sbornik bibliografičeskich materialov dlia 

geografii-istorii-prava-statistiki-etnografii Litvy s priloženijom 
litovskich i drevne-pruskich knig s 1533 po 1903 god“, 719 p. Su- 
rejestruota 11 179 Lietuvą paliečiančių ir lietuviškų knygų bei 
raštų. Jis pirmas, nors dar ne taip tobulai, kaip paskiau prof. 
Vaclovas Biržiška, Rusijos valdžiai ir patiems lietuviams atidarė 
akis, kurį literatūros turtą jau turi lietuviai, ir daugeliui tyrinėtojų 
nurodė šaltinius. Lietuviškos spaudos reabilitacijai jis davė vieną 
rimtą įrodymą, būtent jog rusiškomis raidėmis lietuviškų knygų 
1864-1891 m. yra rusų valdžia patiekusi tik 25, o patys lietuviai 
tuo pat laiku yra savomis raidėmis pasitiekę užsienyje apie 700. 
Tuo dokumentu rodė obrusitelius, uždraudžiusius lietuvių kny- 
gas lotyniškomis raidėmis, nepasiekus norimojo tikslo. 

5. Baltramaitis stengės susipažinti su kiekvienu Petrapilin 
atvykusiu lietuviu, žadino paskui ir palaikė tautišką jo nuotaiką. 
Kol nebuvo nė vienos lietuvių draugijos, jis buvo prisidėjęs prie 
esamos jau latvių labdarių draugijos ir ja prisidengdamas ruošė 
savo tautiečiams lietuviškus vakarėlius. 

Be to, S. Baltramaitis yra išspausdinęs lietuviškai verstas 
„Anderseno pasakas“ ir „Kaip kopti bites“*2, 

2. Eduardas Volteris, latvis, nuo 1882 m. Petrapilio universiteto 
lektorius, privatdocentas, o nuo 1887 m. Petrapilio Mokslų Aka- 
demijos bibliotekos Slavų skyriaus vedėjas, rankiojo jam lietu- 
viškas knygas, gabeno užsienyje spausdinamus, o Rusijoje drau- 
džiamus lietuviškus laikraščius ir mielai tiekdavo lietuviams 
studentams jų pasiskaityti. Daug padėjo aukštąjį mokslą eiti 
mūsų profesoriams: a. a. Kaz. Būgai ir Aug. Voldemarui ir ki- 
tiems. 1886 m. Petrapilio Mokslų Akademijos lėšomis atspau- 
dino vienintelį išlikusį 1595 m. kanaun. Daukšos lietuvių kalba 
išleistą jėzuito Ledesmos: „Kathechizmas, arba mokslas kiekvienam 
krikszczioniui privalus“ . 1896 m. rusų laikraštyje „St.-Peterb. Vie- 
domosti“ straipsniu „Zabytyje žertvy raspoliačenija““* išdėstė mū- 
sų spaudos draudimo žalą. 1899 m. rusų Geografijos draugijoje 
parengė 1599 m. kan. Daukšos lietuvių kalba išleisto jėzuito 
Vuikos didelio veikalo: „Postilla Catholicka, ta est: Iszguldimas 
Ewangeliu kiekwienos Nedeles ir Szwętes“ 300 metų sukak- 
tuves. Susirinkusiems rusų mokslo vyrams ir lietuviams stu- 

dentams referavo apie šį Daukšos veikalo lietuviškos kalbos 
turtingumą ir gražumą; be to, jis tada pareiškė pageidavimą, kad 
Mokslų Akademija tą veikalą stereotipiškai atspausdintų. Volte- 
rio referato pasiklausęs, profesorius akademikas Lamanskis lie- 
tuviams studentams palinkėjo, kad sektų to pirmojo didžiojo 
lietuvio rašytojo Daukšos takais. 

Volterio 1903—4 m. išleistoji „Lietuviška Chrestomatija“ ir viena 
dalis Daukšos „Postillos“ su jo lietuvių kalbos meile žėrinčia 
įžanga ne vieną tautiškai atšalusį atgaivino. 

Mums susigrąžinus lietuviškos spaudos laisvę, E. Volteris 
buvo lietuviškų dramatinių veikalų cenzorius ir pats leido „Lie- 
tuvių Teatro knygynėlį“. Išleido: „Audra giedroje““*, Vaižganto 
„Scenos vaizdeliai“ ir „Amerika pirtyje“. 

1906 m. Volteris drauge su kunigų Akademijos profesoriais 
J. Maculevičium ir K. Jaunium dalyvavo komisijoje lietuvių kal- 
bos, literatūros ir istorijos dėstymo mokyklose programoms pa- 
ruošti; jas Švietimo ministeris priėmė ir patvirtino. 

3. Juozas Zauka, 1882-1907 m. prokatedros zokristininko padė- 
jėjas, daug yra padėjęs Petrapilio lietuviams tautišką dvasią 
palaikyti. Jis vis rasdavo progos gauti iš užsienių lietuviškų 
draudžiamų knygų ir laikraščių. Tais leidiniais aprūpindavo 
pasaulionius, kunigus ir seminarijos klierikus. Zaukos pavyz- 
džiu, grįždami iš atostogų, ir kiti laikė savo pareiga atvežti Pet- 
rapilin to tautiško dvasios maisto. 

J. Zauka, padedant vargonininkui Pranaičiui, pirmas sudarė 
lietuvių giesmininkų ir dainininkų chorą. Gal nebuvo nė vieno 
lietuviško vakarėlio, kuriame Zauka nebūtų dalyvavęs dainuo- 
toju, deklamatorium, net vaidintoju. 1900 m. įsteigus Savitarpinę 
susišelpimo draugiją“?, Zauka buvo jos iždininkas. J. Orentui ir 
Gabaliui prikibus būk jis be tikro reikalo kažin kam davęs 10 
rub. pašalpos, Zauka atsisakė nuo iždininko pareigų ir padėjo 
įsteigti Mažturčių draugiją“ ir ten darbavos, kol 1907 m. Gatči- 
nos klebonas Pr. Strakšas jį pasikvietė vargonininku, duodamas 
jam patogesnes sąlygas, neg kad turėjo Petrapilyje“. 


* Dabar tas žymus lietuvių kultūrtrėgeris Juozas Zauka yra Kuršo Subačiuje“? 
zokristininku. Turi vaikų mokslo metuose, o nėr kas padėtų jam ten dirbti, 
kur yra lietuvių mokyklų“, 

4. Jonas Jašmontas, 1878 met. baigęs Petrapilio universiteto 
matematikos skyrių, tarnavo finansų ministerijoje valdininku. 
Jisai suskatino lietuvius, kad prašytų arkivyskupą Gintautą įves- 
ti kurioje Petrapilio bažnyčioje lietuviškus pamokslus ir gie- 
dojimus. Surinkęs 300 parašų, nuvedė delegaciją į arkivyskupą. 
Piščikas „Vilties“ 1914 m. Nr. 23 klysta sakydamas, Gintautas 
arkivyskupu buvęs nuo 1877 m. Nuo 1871-1883 m. arkivyskupas 
buvo Antanas Fijalkauskas. Gintautas arkivyskupiją valdė nuo 
1883 m. geg. 1(13) d. iki 1889 m. rugp. 14(26) d. 

Patiektąjį arkivyskupui prašymą palaikė arkivyskupijos ku- 
rijos kancleris kan. K. Prapuolenis; prašytojus patenkino jau 
prelatas Ap. Daugėla; mirus arkiv. Gintautui, jis valdė arkivys- 
kupiją (žiūr. „Tiesos Kelio“ 1926 m. 321 psl.)*?. Prel. Daugėlos įsa- 
kymu lietuviški pamokslai ir giedojimai buvo įvesti šv. Kotrynos 
Dominikonų bažnyčioje Nevos prospekte, vikaru gi ten paskir- 
tas švelnus, gabus, susipratęs lietuvis kan. Peliksas Poška. Pirmą 
šv. Kotrynos bažnyčioje lietuvišką pamokslą pasakė Kunigų Aka- 
demijos profesorius Justinas Davydavičius (Dovydaitis), paska- 
tintas prof. kun. Justino Pranaičio. Paskui sakydavo ten pamoks- 
lus kiti kunigai. 1893 m. Trijų Karalių šventėje gražų lietuvišką 
pamokslą čia pasakė mūsų kalbininkas kun. dr. Kaz. Jaunius. 

J. Jašmontas su S. Baltramaičiu dėjo pastangų įsteigti Petra- 
pilyje lietuvių labdarių draugiją??. Jašmonto triūsu 1892 m. tos 
draugijos įstatus Vidaus reikalų ministeris patvirtino. Per stei- 
giamąjį tos draugijos susirinkimą Jašmontą ji išsirinko garbės 
pirmininku. J. Jašmontas mirė Vilniuje 1906 m. rugp. 2 d. Jo sesuo 
Emilija buvo Vilniuje ištekėjusi už a. a. dr. Antano Vileišio. 

Vilties Nr. 247! tarp L. Labd. draugijos įsteigėjų nepaminėtas 
Vincas Matulaitis. Jis buvo tos draugijos pirmasis pirmininkas ir 
paskui nuolatinis; tik 1895 m. pirmininko pareigas ėjo dr. Ūsas, 
0 1896 m. pirmininkavo a. a. inž. Petras Vileišis. V. Matulaitis 
nepasižymėjo nei plačia iniciatyva, nei veiklia energija; jį gaišino 
matematikos pamokos gimnazijose. Vis dėlto jis buvo visų ger- 
biamas už sąžiningumą, už švelnų būdą ir taktą. 

Draugijos vicepirmininkai būdavo kunigai Kaz. Prapuolenis, 
prof. J. Maculevičius, prof. Pr. Būčys, prof. BL Česnys. Kunigai 
Prapuolenis, Maculevičius, Ign. Baltrušis, paaukavę draugijai po 
100 rub., buvo pakelti jos garbės nariais. 

Pirmas vyskupas į tą draugiją 1897 m. įsirašė Petrapilio Ku- 
nigų Akademijos rektorius arkivyskupijos sufraganas Karolis 
Niedzialkauskas, lenkų literatas. Tą valandą, kai draugijos val- 
dybos pirmininkas V. Matulaitis, vicepirmininkas Ak. profe- 
sorius ir inspektorius J. Maculevičius ir iždininkas L. Antone- 
vičius nunešė vyskupui Niedzialkauskui draugijos garbės nario 
diplomą, pas jį pasitaikė svečias Petrapilio kunigų seminarijos 
rektorius kanauninkas Vitoldas Erdmanas. Pamatęs lietuvius 
ateinant, pasikėlė išeiti ir priemenėje išlydėjusiam jį vyskupui 
šnibštelėjo: 

- Ekscelencija, prašom tais lietuviais nepasitikėti — jie be- 
dieviai, masonai... 

O vysk. Niedzialkauskas į tai atsakė: 

- Prašom nebijoti - jie dori žmonės (zacni ludzie). 

Kan. Erdmanas buvo kilęs iš Lietuvos dvarininkų. Seminariją 
ir pirmas kunigo pareigas ėjo Vilniuje, buvo dorovingas, mal- 
lenko dvarininko akimis, kaip į bedievių masonų žabangas lie- 
tuvių katalikybei griauti. Be to, jis buvo ant Petrapilio lietuvių 
supykęs, kam jie, patyrę ministeriją keliant jo kandidatūrą Že- 
maičių vyskupu sufraganu, pasistengė, kad jis nebūtų vysku- 
pas. Vyskupo M. Paliulionio ir kunigaikščio Mykolo Oginskio 
pastangomis Žemaičių sufraganu tapo ilgus metus buvęs Petra- 
pilio Kunigų Akademijos profesorius, visų giliai gerbiamas Gas- 
paras Cirtautas, 1910-13 m. Žemaičių vyskupas. Jo Žemaičių 
vyskupu paskyrimo bullėje, kaip reta kam tenka, pasakyta, jis 
esąs skiriamas, atsižvelgus ir į didžias dorybių dovanas, ku- 
riomis Šv. Dvasia yra jo sielą išgražinusi - consideratis guogue 
grandium virtutum donis, guibus spiritus 5. animam tuam exor- 
naverit. 

Be vyskupo Niedzialkausko, Labdarių draugijos garbės na- 
riais buvo pakelti: Žemaičių vyskupas M. Paliulionis, Vilniaus 

vyskupas baronas Ed. Roppas, Mogiliavo arkivyskupas grafas 
Jurgis Sembekas. 

1905-7 m. Labd. dr. leido savo „Metraštį“. 1906-7 m. jį reda- 
gavo dr. vicepirmininkas prof. kun. Pr. Būčys. Nors tie „Met- 
raščiai“ buvo turiningi, žmonėms naudingi, bet kad jie susi- 
vėlindavo išeiti ir nebuvo kas juos veikliau platintų, dr. kasai 
davė deficito. 

Kolei lietuvių spauda buvo draudžiama, draugijos protoko- 
lai ir apyskaitos buvo rašomos greta rusų ir lietuvių kalbomis. 
Spaudos laisvę laimėjus, 1905 m. berašyta vien tik lietuviškai, 
paskesniais gi metais vien tik rusiškai. Buhalteris nebematęs 
prasmės lietuviškai rašyti, o vien rusiškai terašant, būsią jam 
mažiau darbo. 

Piščikas „Vilties“ Nr. 26 sako, kai kurie nariai nuo Labd. drau- 
gijos atskilę dėl to, kad ji buvusi prisigėrusi poniškumo ir „pilk- 
sermėgių“ reikalai maža jai berūpėję. Vieną tokio „poniškumo“ 
vaizdelį aprašo. Būtent dr. Ūsas, 1895 m. išrinktas draugijos 
pirmininku, parodęs „savo galybę“, rėkaudamas per posėdį ru- 
siškai: „Molčat, M...e! ja zdies načalnik“??. 1893 m. per metinį 
draugijos susirinkimą teko matyti šitokį reginį. Draugijos revi- 
zijos komisijos narys A. Smilga prikibo prie draugijos iždininko 
L. Antonevičiaus negalėjęs jo prisiprašyti, kad paruoštų revizijai 
reikalingas knygas ir dokumentus; iždininkas šiurkščiai pasi- 
elgęs ir su kitais interesantais. Įgeltas Smilgos iškeltais įtarimais, 
Antonevičius įsikarščiavęs atsistojęs už prezidiumo stalo, kumš- 
čiais ištiesęs, kirto A. Smilgai visu balsu: „Meluoji, meluoji! Tu 
melagis, melagis!“ Kada pradžioje 1914 metų į metinį Labd. dr. 
susirinkimą atvyko 23 nauji nariai, kurių 13 buvo moterų, ir tie 
naujokai, renkant valdybą, balsavo ne sulig senesniųjų narių 
noro, tai Petraškevičius drėbė: negalima esą leisti, kad šiandien 
vienas, rytoj kitas kas atsivestų iš gatvės, ir tie atvestieji pravestų 
valdybon savo kandidatus. Tuo posakiu užgauti naujieji nariai, 
ypač moterys, pakėlė prieš Petraškevičiaus išsireiškimą trukš- 
mingą protestą; tačiau senesnieji labdariai nenusileido, posėdį 
pertraukė ir išsiskirstė valdybos neišrinkę, kad nebalsuota už jų 
nurodytus kandidatus. Tik sekančiame susirinkime 1914 m. bal. 

4 d. buvo draugijos pirmininku išrinktas V. Matulaitis, vicepir- 
mininku prof. kun. Česnys, iždininku Feterauskas, raštvedžiu 
Purėnas. 

Ne tik su „pilksermėgiais“, bet ir su aukštąjį mokslą einan- 
čiais studentais Labdarių draugijai nesisekė draugiškų santykių 
išlaikyti. Jų naudai koncertus ruošti gradonačalninkas?" įgalio- 
davo tik draugijos valdybą. Šiai per vakarus šeimininkaujant, 
studentai jautėsi esą atstumti. O Labdarių dr. tikrai norėjo stu- 
dentus šelpti. „Vilties“ Nr. 112 skaitome: „Dr. per 20 metų, be 
duodamos pašalpos tikroje prasmėje, dar išskolino studentams 
daugiau ne 7000 rublių, o tik 775 r., 57 kap. jai grįžo. Į pasiųstus 
20 asmenų paskatinimus, kad paskolą grąžintų, 7 atsakė ją, kada 
ras galima, grąžinsią, o 13 asmenų visiškai neatsiliepė. Daugumo 
skolininkų net gyvenamosios vietos draugija nebežino. Draugija 
galėjo nebent tuo pasiguosti, kad lenkų Labd. dr. Petrapilyje per 
25 metus išskolinusi studentams 100 000 rublių, o jai tesugrąžinta 
900 rublių su keliomis dešimtimis“. Piščiko paduotoji draugijos 
20 metų apyskaita (1892-1912) rodo, ji per tiek metų surinkusi 
47 782 r., 83 k., išleidusi 39 509 r., 73 k. Taigi Petrapilio Labdarių 
draugija, šelpdama pinigais, be to ruošdama vakarus, išlaiky- 
dama lietuviams mokyklas, yra dirbusi didelį kultūros darbą. 

Prie išdėstytos „Viltyje“ Lietuvių savitarpinės ir Mažturčių 
dr. istorijos tenka pridėti nebent tai, kad ir tose draugijose daly- 
vavo kunigai K. Prapuolenis, prof. Būčys, J. Senkus ir kiti. Vienas 
kunigas 1907 m. paaukavo savitarpiečių bibliotekai 27 knygas, o 
mažturčių bibliotekai net 117 knygų; tai rodo likę tų dviejų mi- 
nėtam kunigui padėkos raštai. 

1908 m. draugijos buvo už 3 800 rub. metinės nuomos pasi- 
samdžiusios Serpuchovo g. Nr. 10 butą bendriems vakarams, 
koncertams, skaityklai, bibliotekai, informacijų biurui; bet po 
metų, kilus draugijų nesusipratimams, atsiradus kasoje deficitų, 
įkurtasis „Lietuvos klubas“ liko likviduotas. 

Mažturčių dr. buvo įtariama, kad pasiduodanti bent kiek 
socialistinei Liutkevičiaus įtakai. Tam dirva mūsų tautiečių var- 
guolių tarpe buvo patogi. Beraščiai, nemokėdami jokio amato, 
atvykę sunkiai rasdavo sau uždarbio, gyveno ankštai, kambario 

kampely, prie kurios beturčių šeimos prisišlieję. Mergaitėms, net 
virti ir namų ruošos pramokusioms, nelengvas buvo gyvenimas. 
Ponamsiki vėlumos neinant poilsio, tekdavo ir joms budėti. Šešta- 
dienių vakarais paprastai rinkdavosi svečiai; jos gaudavo apie 
pusiaunaktį ruošti vakarienės, kuri tęsdavosi iki pirmos ir antros 
valandos nakties, o svečiams išsiskirsčius, kol apvalydavo stalus, 
indus, ateidavo 3 valanda. Tada tik galėjo eiti poilsio. O to poilsio 
vieta būdavo ankštas, tamsus, drėgnas suterenoje (požemyje) 
kambarys. Kai norėjo sekmadieniais šv. Mišių klausyti, turėjo jau 
prieš 6 val. ryto atsikelti, nes apie 8 v. jau reikėjo namie ruoštis. 

Tokiomis sąlygomis nesveikame Petrapilio klimate greit jos 
apsirgdavo šiltine, plaučių užsidegimu ar džiova ir be atodairos 
būdavo išgabenamos miesto ligoninėn, kur dažnai ir numirdavo. 
Gerai, kai susirasdavo geraširdžių draugių, ypač šv. Pranciškaus 
tretininkių, kurios šventadieniais jas ligoninėje aplankydavo, 
kunigą pakviesdavo jų šv. Sakramentais aprūpinti. Tik pradžioje 
1914 m. kun. Senkaus pastangomis jų apie 100 susispietė į šv. Zitos 
draugiją, pasisamdė didelį butą, kur netekusios vietos galėjo prisi- 
glausti. 1916 m. tos dr. narių buvo jau 300; įsitaisė skalbyklą, rūbų 
siuvyklą. Apsukresnės rasdavo patogesnės tarnystės, net savas 
skalbyklas įsitaisydavo. Kai kurios turėjo jau po keletą tūkstančių 
rublių susitaupiusios; deja, karo metu kritus rusų popierinių pi- 
nigų verčiai, žlugo ir tų mūsų tautiečių ilgų metų uždarbis. 

Be tų paminėtų lietuvių draugijų Kretingos žemaitis dantų 
gydytojas Pranciškus Mažonis įkūrė Patrapily dar „Mirties kasos“ 
draugiją, mirusiojo nario laidotuvėms ar likusiai jo šeimai su- 
šelpti. Vis tam pačiam Mažoniui pirmininkaujant ir reikalus 
tvarkiai vedant, ta dr. prisirinko bent keletą tūkstančių narių, ne 
tik lietuvių, bet ir lenkų ir rusų; visi buvo jos veikimu patenkinti. 

Moksleiviai-studentai (Piščikas savo „Vilties“ Nr. 111-112) 
dar Petro Vileišio ir Vilkutaičio laikais buvę susispietę į nedi- 
deles „literatų“ kuopeles. Carui Mikalojui II suteikus 1905 m. 
laisvės draugijoms kurti, minėtos kuopelės įsirejestravo prie 
universiteto, kaip Lietuvių studentų „Litvanologų“ draugija. Tos 
dr. narių buvo į 137. 1908 m. nuo tos draugijos atskilo Karo 
Medicinos Akademijos studentai ir sudarė savo atskirą dr. „Fra- 

ternitas Lituanica“"*. Narių buvo į 40. Ir viena, ir antra studentų 
draugija kviesdavo susirinkimus; universiteto docentai Volteris, 
Būga, Voldemaras, be to, studentas archeologas Nagevičius, 
dailininkai studentai Žmuidzinavičius, Rimša skaitydavo per 
tuos susirinkimus moksliškus referatus. Studentų draugija turėjo 
ir savo dainininkų chorą, jį lavino Č. Sasnauskas, Šimkus, Tallat- 
Kelpša. 

Katalikams studentams padėti aukštąjį specialį mokslą eiti 
Akademijos profesoriai kunigai A. Dambrauskas ir Pr. Būčys 
1904 m. įkūrė „Motinėlės““* draugiją; jos valdyba paskesniais 
metais atsirado Kaune ir čia tebėra. 

Prof. Jurgis Matulevičius, Pr. Būčys, Bl. Česnys katalikams 
studentams, susimetusiems į „Ateities“ draugiją, gana dažnai 
darydavo iš tikybos mokslo srities paskaitas. Studentai ateiti- 
ninkai"“ turėjo vienuolyne prie šv. Kotrynos bažnyčios savo bib- 
liotekėlę, ją globojo kuris lietuvis kunigas. 


3 
LIETUVIŠKI PAMOKSLAI 


Bažnyčiose bent kiek teisės atgauti Petrapilio lietuviams labai 
padėjo arkivyskupijos kurijos kancleris jau paminėtasis kun. 
Kazim. Prapuolenis. Jo pastangomis, palaikant jį vyskupui sufra- 
ganui Niedzialkauskui, buvo nugalėtas kai kurių lenkų prelatų 
pasipriešinimas, ir arkivyskupo Kazlausko įsakymu prokatedros 
bažnyčioje prie Pirmos Rotos?? buvo lietuviams užleista 9—10 val. 
per mišias lietuviškai pagiedoti, lietuviško pamokslo pasiklau- 
syti. Pirmą toje bažnyčioje lietuvišką pamokslą pasakė 1897 m. 
lapkr. 1 d., Visų Šventų dieną, patsai kun. Prapuolenis. Kitais 
sekmadieniais lietuviškiems pamokslams sakyti kun. Prapuo- 
lenis sudarė tam tikrą lietuvių kunigų pamokslininkų kuopą. 
Zokristininko padėjėjas Juozas Zauka buvo jau, vargonininkui 
J. Pranaičiui padedant, išlavinęs didelį lietuvių giesmininkų 
chorą; jis per mišias, laikomas lietuviams, gražiai giedodavo ir 
įrodė kitiems lietuvių esama jau gerai susipratusių, nebepasi- 
duosiančių, kad juos bažnyčia lenkintų. 

1898 m. šv. Stanislovo bažnyčios ir parapijos klebonas filoso- 
fijos daktaras ir teisių kandidatas kun. Vitoldas Čečiotas už 
Narvos vartų prie Ušakovo g. 22 įkūrė naują šv. Kazimiero baž- 
nyčią, kur, be lenkiškų, buvo įvesti ir lietuviški pamokslai su 
giesmėmis. Mat netoliese Putilovo geležies dirbtuvėse būdavo 
nemaža darbininkų lietuvių, kurie buvo savo aukomis padėję 
pastatyti bažnyčią. 

Buvusiam šv. Kotrynos bažnyčios vikarui kun. Peliksui Poškai 
1904-8 m. tapus Viborgo pusėje prie kapinių bažnyčios klebonu, 
ir čionai buvo įvesti lietuviški pamokslai ir giedojimai. Klebonas 
Poška netoli nuo bažnyčios pastatė didelį dviem aukštais namą 
4 klas. pradinei mokyklai, kur lietuvių vaikai buvo mokomi ir 
lietuviškai. Kun. Poškai 1908 m. išsikėlus iš čia eiti klebono ir 
dekano pareigų Agluonoje, prie kapų bažnyčios klebonu bu- 
vo paskirtas seminarijos profesorius, buvęs Gatčinos klebonas 
Pr. Strakšas, gabus administratorius, susipratęs lietuvis, dabarti- 
nis Antalieptės klebonas. Jisai ne tik uoliai palaikė lietuvystę baž- 
nyčioje ir mokykloje, bet dar įkūrė prie tos bažnyčios šv. Vin- 
cento Pauliečio vargšams šelpti draugijos? du lietuvišku skyriu: 
vyrams, kurį, padedant klebonui, vedė uolus parapijietis, karštas 
lietuvis J. Orentas, ir moterims, kurioms pirmininkavo Oren- 
tienė, padedama jo sūnienės lietuvių kalbos mokytojos. Kun. 
Strakšas nusausino kapines, aptvėrė jas nauja tvora, nupirko 12 
dešimtinių sauso pušyno, sumokėjęs 25 000 rub., ir ten įsteigė 
naujas kapines; pastatė ten koplyčią ir sargui gyventi bei para- 
pijonams sueiti didelius namus. Be to, kun. Strakšas parapijos 
pakraščiuose pastatė dar dvi koplyčias, o prie vienos, būtent 
Lesnoje, dar ir didelius namus kunigui gyventi ir mokyklai lai- 
kyti. Lenkams prieš jį pas arkivyskupą Kliučinską paintrigavus, 
1912 m. buvojis iš Petrapilio iškeltas Omskan. Neskaitant didelių 
išlaidų, kuriant minėtas įstaigas, klebonas Strakšas, iš Petrapilio 
išvažiuodamas, dar gyvais pinigais įteikė arkivyskupui Kliu- 
činskui vyskup. reikalams 17 000 rub. Jisai faktais įrodė, kiek 
gero gali padaryti bažnyčios turtais sumanus, taupus administ- 
ratorius. Prieš išvažiuojant Omskan, kun. Strakšas užsuko Lietu- 
von giminių aplankyti, o būdamas Kaune, paaukojo šv. Kazi- 
miero draugijai 10 000 katalikiškai spaudai platinti. 

4 


PETRAPILIO LIETUVIŲ PASTANGOS 
SPAUDAI GRĄŽINTI 


Nemaža tam yra padėjęs didis mūsų kalbininkas kun. dr. Kaz. 
Jaunius. Jisai 1898 m. spalių 28 d. Petrapilio universitete Mokslų 
Akademijos nariams ir profesoriui Šachmatovui, Fortunatovui, 
Buličiui ir kitiems per tris valandas rusų kalba sklandžiai, moks- 
liškai dėstė apie lietuvių ir graikų kalbų priegaidę ir akcen- 
tuaciją, paremdamas savo išvadas gausiais lietuviškais sakiniais. 
Mokslavyriai klausė jo paskaitos kaip užžavėti. Dalyvavę gi 
tame posėdyje lietuviai, nors visų moksliškų jo posakių nesu- 
prato, tačiau bent jautė, kad iš Jauniaus paskaitos eina garbės 
spinduliai visai lietuvių tautai. Inž. Petro Vileišio ir kitų akyse 
matės džiaugsmingo susigraudinimo ašaros. Tos kun. Jauniaus 
paskaitos santrauka buvo išspausdinta bent keliuose rusų laik- 
raščiuose. Taip platesnėje visuomenėje skleidėsi pagarba lietuvių 
kalbai. Vysk. Niedzialkauskas po tos paskaitos kun. Jaunių pa- 

. kvietė Kunigų Akademijon graikų kalbos dėstyti. Tas pareigas 
jis tenai ėjo iki 1906 m., nemaža pakeldamas lietuvystę akade- 
mikų tarpe. 1903 m. į jį kreipėsi Vidaus reikalų ministeris von 
Plėvė, kad pareikštų nuomonę, kurios rūšies raidės yra tinka- 
miausios lietuviškajai rašybai. 

1895 m. balandžio 11 d. Petrapilyje įvyko Rusijos spaudos atsto- 
vų suvažiavimas ir didelė spaudos paroda. Apsukrus karštas lie- 
tuvis Antanas Smilga, hektografų ir ciklostilių krautuvininkas, 
padedant prof. Maculevičiui, Volteriui, Baltramaičiui ir kitiems, 
surankiojo begales senų seniausių ir naujausių lietuviškų knygų 
ir laikraščių, iš jų parodoje sudarė atskirą lietuvišką skyrių; at- 
skiroje spintoje išstatė lietuviškus kontrafakcinius, vadinas, Prū- 
suose atspausdintus Vilniaus leidinius, pažymėtus Vilnium ir data 
prieš uždraudžiant spaudą: su vyskupo Mot. Valančausko „Im- 
primatur. Datum Vornis“ ir „Dozvoleno cenzuroju?. Vilno. Cen- 
zor Pavel Kukolnik“. Lankantiems parodą rusams, valdininkams, 
net ir didiesiems kunigaikščiams, Smilga ar jo pavaduotojas 
aiškino, jog šitos kontrafakcijos tai pasėka lietuviškos spaudos 

draudimo, jog; tokių nelegaliai atspausdintų lietuviškų knygų, 
kaip rašo valstybinės viešos bibliotekos valdininko Baltramaičio 
išleista bibliografija, esą net 700. Be to, III tos spaudos atstovų 
susirinkimo skyriujė Smilga ir Baltramaitis skaitė tam tikrus 
referatus apie lietuvių spaudą, jos uždraudimą ir blogas to už- 
draudimo lietuvių tautai ir rusų valstybei pasėkas. Referentų 
išvadas karštai parėmė klausę jų prof. Lamanskis ir Mokslų 
Akademijos vicepirmininkas Maikovas, o susirinkimas vienu 
balsu nutarė prašyti valdžią, kad panaikintų draudimą spaus- 
dinti lietuviškas knygas lotyniškomis raidėmis. Šitas nutarimas 
buvo įteiktas Vidaus reikalų ministerijai, o iš čion jis pateko į 
esančią prie Švietimo ministerijos tam tikrą Švietimo komisiją. 
Akad. prof. J. Maculevičius, kurio surašytąjį referatą Smilga 
skaitė spaudos atstovų susirinkime, suredagavo to pat Smilgos 
vardu spaudai sugrąžinti prašymą. Jo įžangoje buvo pasakyta: 
„Litovcy iz davnich vremion polzovalis latinskim šriftom. Rus- 
skoje pravitelstvo, želaja litovcam oblegčit dostup k russkoj lite- 
raturie i graždanstvennosti, zamienilo latinskij šrift ruskim“*?, 
Suprasta Švietimo komisijoje, kad čia kalbama apie rusų valdžios 
norą lietuvius surusinti; malonu vienok buvo apie tai skaityti 
tokioje švelnioje, neva valdžios gerus lietuviams norus reiš- 
kiančioje redakcijoje. 1897 m. balandžio 28 d. buvo Monarcho 
patvirtintas Ministerių kabineto nutarimas, pripažįstąs, kad su- 
manytasis valdžios spausdinimas lietuviškų knygų rusų rai- 
dėmis nedavęs laukiamųjų pasėkų, nes lietuvių tauta atsisakiusi 
tas knygas priimti. 1904 m. balandžio 24 d. caro Mikalojaus II 
buvo patvirtintas šis ministerių kabineto nutarimas: „Atšaukus 
visus valdžios išleistus nutarimus ir įsakymus, varžančius lietu- 
vių ir žemaičių raštenybę, leisti vartoti jų rašiniuose greta rusiš- 
kai lotyniško dar kitus rašmenis (šriftą)“. 


5 


Neilgai trukus po šio įvykio, Smilga, rodos, padedant kuni- 
gaikščiui Mykolui Oginskiui, kuris jam buvo palankus, net jo 
vaiką laikė prie šv. krikšto, įruošė spaustuvę, o 1904 m. spalių 
17 d. sukvietė į save apie 50 žmonių pasitarti, kaip čia įsteigus 

lietuviškasis laikraštis, jam redakcinis komitetas sudarius. Tame 
posėdyje be kitų dalyvavo: Akad. prof. Maculevičius, Damb- 
rauskas, Būčys, univ. docentas Volteris, Šipillo, Vincas Matu- 
laitis, dr. Ūsas, S. Baltramaitis, K. Narutavičius. Tais pačiais 
metais spalio 18 d. (lapkričio 1 d.) išėjo iš spaudos 1 nr. savai- 
tinio iliustruoto „Lietuvių Laikraščio“. Už redaktorių pasirašė 
K. Narutavičius. Svarbieji jo bendradarbiai buvo prof. Macu- 
levičius, A. Dambrauskas, kun. Byla (Prapuolenis), Šnapštys 
ir kiti. Prof. Maculevičius tam laikraščiui leisti yra paaukojęs 
ne tik daug darbo ir laiko, bet ir apie 5000 rub. pinigais. Nuo 
1905 m. liepos mėn. gxet laikraščio ėjo dar „Liet. Laikr. lapelis“, 
kur buvo dedami valdžios įsakymai, dienos įvykiai ir telegr. 
žinios. „Liet. Laikraštis“ atsispausdino antrą laidą Maironio poe- 
mos „Per skausmus į garbę“. 1905-6 m. Smilgos spaustuvė išlei- 
do Jakšto „Dainų skrynelę“, Maironio „Jaunoji Lietuva“ ir jo 
tėvynės meile žėrinčią, nors ne visai moksliškai parašytą „Lie- 
tuvos istoriją“. Be to, toje pat spaustuvėje atspausdinta 15 000 
egz. prl. Jeronimo Račkauskio dideliai maldinga knygelė „Ap- 
lankymas Šv. Sakramento“. 

Spaudos laisvei sugrįžus, Petrapilin ėmė plūsti nemaža lietu- 
viškų knygų iš Vilniaus ir iš Kauno knygynų. Įsikūrus Kaune 
Šv. Kazimiero liet. knygoms leisti draugijai, Petrapilio lietuviai 
katalikai noromis rašydavos tos dr. nariais. Iš parapijos prie 
prokatedros bažnyčios buvo šv. Kazimiero dr., be kunigų, dar šie 
nariai: 1. Adolfas Skrebutėnas, 2. Kazimieras Kaukianas, 3. Gra- 
silda Lukšanaitė, 4. Rozalija Markūnaitė, 5. Kastancija Grybaitė, 
6. Veronika Stupekaitė, 7. Veronika Kiškytė, 8. Uršulia Braselytė, 
9. Anelia Romelytė, 10. Pranc. Piškelis, 11. Ona Urbelaitė, 12. Tek- 
lia Urbelaitė, 13. Ona Urbelaitė, 14. Barbora Iškanytė, 15. Teresia 
Deguckaitė, 16. Liudvika Antanavičaitė, 17. Natalija Namikaitė, 
18. Pranciška Šimkaitė, 19. Magdalena Karčiauskaitė, 20. Ona 
Taujenskaitė, 21. Magdalena Maigaitė, 22. Veronika Pečkaitė, 
23. Barbora Širvydaitė, 24. Marijona Ilgūnienė, 25. Elena Kilaitė, 
26. Marijona Griškevičaitė, 27. Viktorija Budvilavičiūtė, 28. Ona 
Gabyčia, 29. Viktorija Daunyčia, 30. Julijona Braželytė, 31. Ieva 
Valavičaitė, 32. Elena Tamošiūnaitė. 

Kaune išleistos dabartinio mūsų Metropolito Skvirecko Evan- 
gelijų ir Apaštalų Darbų knygų 200 egz. buvo greit petrapiliečių 
lietuvių išpirktos. Mat prie prokatedros bažnyčios didžiojoje šv. 
Vincento Labdar. dr. susirinkimų salėje kas savaitė buvo daro- 
mos lietuviškos šv. Rašto paskaitos; jų dalyviai norėjo Evangelijų 
ir Ap. Darb. knygų įsigyti. Prie tų paskaitų salės durų buvo 
prisegta dėžutė, į ją bet kas galėjo įleisti lapelį su bet kokiais iš 
tikybos mokslo paklausimais. Šv. Rašto paskaitai pasibaigus, jų 
vedėjas kunigas duodavo susirinkusiems atsakus. Taip buvo 
pašalinta nemaža klaidingų nuomonių apie šv. tikėjimo dalykus, 
ir katalikiškas žmonių susipratimas pakilo. 


6 
PETRAPILIO LIETUVIAI IR POLITIKA 


1905 m. vasario mėn. Ministerių kabineto pirmininkas Vitte 
priėmė lietuvių petrapiliečių deputaciją: Vincą Matulaitį, Antaną 
Pavalkį ir Antaną Smilgą. Jie įteikė Vittei šią peticiją: 

1. Kad visoje Imperijoje lietuviams būtų duotos lygios teisės, 
kaip ir kiti, tikrieji rusai, kad turi. 

2. Kad būtų panaikinti visi lietuvių teisių suvaržymai: a) 
perkant žemes, nuomojant dvarus; b) norint gauti valstybės 
įstaigose tarnystę ar mokyklose vietą; c) kad būtų panaikinti 
įstatymai, varžą šv. Tikėjimo laisvę. 

3. Kad lietuvių gyvenamose vietose būtų lietuviškai kalbai 
pripažintos juridinės teisės: a) kad pradžios mokyklose viskas 
būtų dėstoma prigimta mokinių kalba; b) kad šv. Tikėjimo daly- 
kai visose mokyklose lietuviams būtų dėstomi lietuviškai; <) kad 
lietuvių kalba būtų tinkamai dėstoma vidurinėse mokyklose ir 
mokytojų seminarijose; d) kad valsčių valdybose lietuvių gyve- 
namose vietose būtų vartojama vien tik lietuviška kalba; e) kad 
lietuviai turėtų teisės padavinėti prašymus į vietos įstaigas ir 
teismus, rašytus lietuviškai, kad teismuose galėtų atsakinėti 
lietuviškai, kad testamentus ir kitas sutartis galėtų pas notarus 
daryti lietuviškai; f) kad vietos administracija būtų priversta 
mokėti lietuviškai. 

4. Kad lietuviams būtų leista kurti visokios rūšies vartotojų, 
ūkio ir pramonės bendrovės, labdarių, literatų ir k. t. draugijos 
ir kad tų draugijų raštai būtų rašomi lietuviškai. 

5. Įkurti visoje Lietuvoje žemiečių įstaigas (zemstva), kurių 
valdyba būtų renkama pačių tos vietos gyventojų, t. ir t. 

Ministeris Vitte lietuvių deputacijai pareiškė, jis esąs nuo- 
monės, kad visų Rusijos tautų teisės būtų vienodos; pasižadėjo 
paduotąją peticiją įteiksiąs Ministerių kabinetui ir tenai lietuvių 
reikalus užtarsiąs. Tais pačiais 1905 m. balandžio 17 d., pirmą 
Velykų šventės dieną, išėjo ciesoriaus Mikalojaus II Valdančiam 
Senatui įsakymas: pripažinti, kad perėję iš stačiatikių tikėjimo į 
kitą krikščionių tikėjimą ar mokslą, neturį būti persekiojami ir 
neturį kęsti jokių negeistinų pasėkų taip asmeninėse, taip ir 
valstybinėse teisėse. 

814. Pripažinti, kad visose mokslo įstaigose tikybos mokslas 
krikščioniškųjų tikėjimų vaikams būtų dėstomas įgimta mokinių 
kalba. 

Paskelbus šitą tikėjimų laisvės manifestą, uolesnieji lietuviai 
katalikai, cerkvėje susituokę su stačiatikių asmenimis, subruzdo 
nelegales katalikybės atžvilgiu savo sutuoktuves legalizuoti ka- 
talikų bažnyčioje ir vaikus auklėti katalikų tikyboje. Pasirūpinta, 
kad dar tais pačiais metais nuo atostogų visose, ypač lenkiškose 
vyrų ir mergaičių prie šv. Kotrynos bažnyčios gimnazijose tikyba 
būtų jau dėstoma lietuviams lietuviškai. Šv. Kotrynos bažnyčios 
gimnazijose lietuviškai tikybos dėstyti buvo paskirtas kun. Jonas 
Senkus, uolus, susipratęs lietuvis. Be to, paremiant tos bažnyčios 
administracijos nariui sindikui generolui Aleksandrui Babianskiui, 
leista minėtose lenkiškose gimnazijose ir pradžios 4 kl. mokyk- 
loje greta lenkiškos dėstyti ir lietuvių bei latvių kalbų mokslas. 
Vyrų gimnazijoje lietuvių kalbos mokyti apsiėmė, rodos, A. Du- 
binskas. Pradžios 4 kl. mergaičių mokykloje lietuvių kalbos pa- 
mokos buvo įvestos, o mergaičių gimnazijon jos direktorė Emilija 
Maculevičaitė, kilusi nuo Jurbarko, bet karšta lenkė, jų neįsileido. 
Ji nurašė Mokslo apygardos globėjui, būk jos vedamoje įstaigoje 
mokinės lietuvaitės nepanorėjusios mokytis savos lietuviškos 
kalbos. Iš tikro gi ten buvo gimnazisčių lietuvaičių, kurios geiste 

geidė išgirsti iš mokytojo katedros savo kalbą, tik niekas jų ne- 
klausė. Prieš šitą lietuvių teisių įžeidimą stojo į atvirą kovą An- 
tanas Smilga. Jisai, įstatydamas į VI gimnazijos klasę savo duk- 
terį Birutę, pareikalavo, kad ji nebūtų suokiama mokytis lenkų 
literatūros bei istorijos. Direktorė Maculevičaitė atsisakė jo reika- 
lavimą patenkinti, nes tie dalykai esą gimnazijos programoje, 
kurios egzempliorį A. Smilgai neatsargiai įteikė. Šisai su ta pro- 
grama nuvyko į Mokslo apygardos globėją ir jam visas direkto- 
rės lietuvaičių lenkinimo priemones išdėstė. Pasirodė, pačios 
Maculevičaitės globėjui įteiktos programos egzemplioriuje nebū- 
ta tų dalykų, kurie figūravo Smilgai duotame egzemplioriuje. 
Taip apgaulinga direktorės taktika sukėlė prieš lenkų mergaičių 
gimnaziją visą audrą. Bažnyčios administracijos pastangomis 
buvo ji nuraminta, tačiau lietuvių kalbos pamokos, rodos, nebu- 
vo įvestos. 

1905 m. spalių 8 (21) d. universiteto fizikos instituto senojoje 
auditorijoje susirinko būrelis lietuvių tautininkų ir socialdemok- 
ratų Lietuvos ekonomiškųjų bei socialiųjų reikalų aptarti. Svars- 
tyta, kaip lietuvių kalba atgaivinti tose vietose, kur ji buvo jau 
užslopinta, kaip mūsų žmonėse tautiškoji sąmonė sužadinti. 

1905 m. spalių 17 d. buvo paskelbtas naujas caro Mikalojaus 
II manifestas: 1) suteikti gyventojams tikras piliečių laisves: as- 
mens neliečiamybės, sąžinės, žodžio, susirinkimų ir draugijų 
laisves; 2) pakviesti dalyvauti Valstybės Dūmoje tuos gyventojų 
luomus, kurie iki šiol rinkimų Dūmon teisės neturėjo; 3) nepa- 
judinama teise laikyti, kad jokis įstatymas negali įsiteisėti be 
Valstybės Dūmos patvirtinimo ir kad žmonių išrinktiems atsto- 
vams tikrai būtų leidžiama dalyvauti prižiūrėjime teisingumo 
atžvilgiu mūsų pastatytos valdžios veikimo. 

Ministerių kabineto pirmininkas Vitte pasakojo arkivyskupui 
grafui Šembekui, jis to manifesto projektą surašęs tik kelyje į carą 
ir tik svarstant pas jį, kaip išeiti iš susidariusios monarchijai 
pavojingos padėties, nedrąsiai patiekęs caro nuožiūrai šį projektą. 
Caras jį skaitęs balsu ir niurnėjęs (vorčal), nedrįsdamas nei to 
projekto atmesti, nei jam pritarti. Kažkoks vokietis adjutantas, 
kurs tuo laiku sėdėjęs šalia caro, pamirkęs plunksną rašale ir 

sugestyviai padėjęs ją carui po ranka. Caras plunksną paėmęs 
ir, desperatiškai vaipydamasis, pasirašęs Vittės patiektąjį mani- 
festo projektą. Vitte tylomis su caru atsisveikinęs, manifestu 
nešinas paėjęs prie telefono ir savo valdininkui padiktavęs jį, 
kad jis tą manifestą kuo greičiausiai paskelbtų Rusijos ir užsie- 
nio laikraščiuose. 

Laikraščiuose paskaitęs šitą manifestą mūsų „Šviesiausias 
kunigaikštis Jono Jonas Gediminas Beržanskis-Klausutis Po- 
miano herbo“ mušė carui Peterhofan šią telegramą: „Iš krūtinės 
trijų milijonų lietuvių, žemaičių ir žiemgalių, sudarančių vieną 
lietuvių tautą, tebekalbančių tiktai lietuviškai, kyla nuolatinis 
galingas džiaugsmo „Urra!“, girdisi nesiliaujanti dėkingumo žo- 
džiai: „Ačiū išmintingam mūsų Imperatoriui!“ Aš, vienas tos 
lietuvių tautos sūnus ir stačiai einąs iš Didžiojo Lietuvos Ku- 
nigaikščio Gedimino, įkūrusio Lietuvos sostinę Vilniuje, kalbąs 
pranokėjų pavyzdžiu gimtine kalba, pasidrąsinau apie šį beribį 
džiaugsmą dabar jau visai teisėmis lygios Rusijos Imperijos lie- 
tuvių tautos visų pavaldiniausiai liudyti Jo Imperatoriškai Di- 
denybei, teisėtam įpėdiniui Didžiųjų Lietuvos, Žemaičių ir Žiem- 
galos kunigaikščių: lietuvių tauta buvo ir paliks ištikima savo 
meilingiausiam Monarchui - Tėvui“. 

Visai kitaip šį manifestą įvertino „tikrieji rusai“, „Juodoji 
šimtinė“*!. Jie savo laikraštyje „Novaja Žizn“ 1 nr. paskelbė rusų 
tautai šį atsišaukimą: „Smert žydam!?? Rusų tauta, atsibusk! Tave 
skriaudžia, o Tavo Didysis Caras - Batiuška žinoti nežino apie 
tai. Jį apsupo tokie ministeriai žydai, kaip Vitte. Vitte nori visur 
pravesti žydus, visur jų priveisti, - tada vargas (gore) Tau, rusų 
tauta! Tada tu nebeprabilsi rusiškai, nebepasimelsi stačiatikiškai 
(po pravoslaunomu), - bus visur žydas, žydas... Didi rusų tauta! 
Mušk žydus! Pradėsime nuo prakeiktojo Vittės. Mes jau pasižy- 
mėjome tą zlodiejų Vittę. Šimtas žmonių (juodoji šimtinė) eisim 
mirti vienas po kito, o tą Anną — Vittę užmušime, kaip šunį! 
Mirtis Vittei!“ 

1905 m. X 30 iki XI 2 d. Vilniuje įvyko Didysis (2000) lietu- 
vių susirinkimas. Jo nutarimus lietuvių deputacija su dr. Basa- 
navičium priešakyje lapkričio 9 d. įteikė Ministerių kabineto 

pirmininkui Vittei. Netrukus šie nutarimai buvo išspausdinti 
Petrapilio rusų laikraščiuose, net ir vyriausybės oficioze „Pravi- 
telstvennyj Vestnik““*. Lapkr. 13 d. šv. Kotrynos bažnyčios na- 
muose įvyko žymesnių petrapiliečių lietuvių susirinkimas. Per jį 
kilniai ir karštai apie autonomišką Lietuvos sutvarkymą kalbėjo 
prof. J. Maculevičius, generolas A. Babianskis, Bytautas, Nage- 
vičius ir kiti. To pat lapkričio 18 d. Smilga į „Lietuvių Laikraščio“ 
redakciją sukvietė kitą susirinkimą apie susidariusios po caro 
manifesto naujos padėties laikraščio pakraipai nustatyti ir bend- 
riems Lietuvos reikalams aptarti. Pirmininkavo susirinkime 
prof. J. Maculevičius. Dalyvavo, be kitų, prof. A. Dambrauskas, 
Silv. Baltramaitis, V. Matulaitis, Vilniaus gubernijos dvarininkas 
Boleslovas Jaloveckis, generolas A. Babianskas, A. Dubinskas, 
A. Pavalkis, Vilčinskas. Nutarta: „Lietuvių Laikraštis“ turi eiti 
konstitucinės demokratijos keliu, prisitaikydamas prie dabar- 
tinės Lietuvos padėties ir reikalų. Politikos gi ir ekonomijos 
atžvilgiu nusistatyta reikalauti: 

1. Kad atstovai į Dūmą būtų renkami lygiu, visuotiniu, slaptu, 
tiesioginiu balsavimu. 

2. Kad pirmoji Dūma būtų sukviesta konstitucijai pagaminti 
(s učreditelnymi pravami). 

3. Kad ministeriai už savo veiksmus būtų Dūmai atsakomi. 

4. Įtraukti į pagrindinius valstybės įstatymus, jog vietos kal- 
bos yra įvedamos į mokyklas, teismus ir į visą krašto admi- 
nistraciją. | 

5. Reikalauti plačiausios vietų savivaldybės, pripažinus Lie- 
tuva visą lietuvių gyvenamąjį kraštą, būtent Kauno, Vilniaus ir 
Gardino gubernijas, taip pat dalį Suvalkų g. 

Kai kurie susirinkę pareiškė nuomonę, Gardino gubernija 
neverta esą skirti prie Lietuvos. Jaloveckis gi karštai įrodinėjo, 
tarp lietuvių ir gudų, kurie gyvena Gardino gubernijoje, esąs 
didelis panašumas, tai tas kraštas, ir seniau priklausęs Lietuvai, 
turįs ir dabar būti priskirtas prie jos. Jaloveckio išvadas parėmus 
A. Babianskiui, susirinkimas sutiko Gardino guberniją skirti prie 
autonominės Lietuvos. Galėtų kas klausti, kuriam galui tuodu 
ponu: Jaloveckas ir Babianskas, iki šiol ėję su lenkais, ūmai prisi- 

šliejo prie lietuvių, pasidarė jų draugais ir patarėjais. Aš atsi- 
menu dėdės Krylovo sakmę““. Liūtas vijos stirną. Šiai peršokus 
per tarpeklį, nebedrįso pats vytis. Štai atsiranda naujas draugas 
patarėjas - lapė. Pagyrusi liūto narsumą, ji sakė, jei liūtas tik 
panorėsiąs, be abejo, tarpeklį peršoksiąs. Liūtas patikėjo, šoko, 
neperšoko ir krisdamas negyvai užsimušė. Lapė patarėja ilgai 
maitinosi liūto maita. Lenkams nevykstant prikalbėti lietuvius, 
kad dėtųs į vieną autonomišką Lenkiją, tuodu ponu pasiėmė 
misiją įkalbėti lietuviams, kad jie į autonominį Lietuvos vienetą 
prisiimtų kuo plačiausias teritorijas, kad joje gyvenančių lenkų 
dvarininkų būtų daugumas, jie galėtų lietuvius užbalsuoti ir 
Lietuvoje šeimininkauti. Be to, tuodu ponu labai norėjo iš Lietu- 
vos patekti į Valstybės Dūmą. Judum pasigerinus Smilgai, „Lie- 
tuvių Laikraščio“ 42 nr. Karolis Račkauskas (Vairas)“ išgyrė 
juos, kaip tikrus lietuvių reikalų rėmėjus; čia pat buvo įdėtos ir 
jų fotografijos. Smilga net buvo apsiėmęs pavažinėti po Lietuvą 
ir paagituoti už Babiansko kandidatūrą Dūmon. Jaloveckas buvo 
vilniečių progresistų“ demokratų Dūmon išrinktas. Babianskui 
gi kauniečių apdumti nepasisekė; jis pateko Dūmon iš Permės. 

Kada jie viešai, kur reikėjo, pradėjo savo „lietuviškumą“ ma- 
nifestuoti, nuolat linksniuodami ir asmenuodami: „aš esu tikras 
lietuvis“, „mes esam tikri lietuviai“, juos puolė Dūmos lenkai „z 
polskiego kota'*?. „Kodėl tu, iki šiol vadinęsis lenku, ėjęs išvien 
su mumis, nugis parsidavei lietuviams?“ [Į tai Babianskas jiems 
atsakęs: „Ar jūs, ponai, laikote mane tokiu kvailiu, kad aš parsi- 
duočiau tiems chlopams? Man tik rinkimų metu jų balsų reikėjo 
gauti?“ Šitas Babiansko pasiteisinimas lenkams nepaliko paslap- 
tyje, pateko į „Vilniaus Žinias“, o iš ten į rusų laikraščius, rodos, 
į „Novoje Vremia“*“. Babiansko Dūmon kandidatūros lietuviai 
nepalaikė. Smilga pareikalavo iš jo, kad išmokėtų išlaidas, kurių 
buvo padaręs, bevažinėdamas į lietuvius jo kandidatūros piršti. 
Babianskas „atsilygino“ Smilgai, lenkų „Dziennik Petersburs- 
ki'ame“? išperdamas jam kailį. Tuo tų dviejų vyrų bičiulystė ir 
pasibaigė“. 

Progai pasitaikius, generolas Babianskas pasirodė turįs ir 
kilnesnių jausmų, ir gana civilinės drąsos. Pavyzdžiui, kada 

Suomių generalgubernatorius caro įsakymu pradėjo žiauriai 
spausti suomius, naikindamas carų priesaikomis užtikrintą jų 
autonomiją?', dėl to visiems suomiams susierzinus, vienas suo- 
mių senatoriaus sūnūs gen. gub. Bobrinskį nudėjo ir už tai pa- 
teko karo teisman. Generolas Babianskas tuomet vyriausias karo 
teismo valstybės gynėjas (vojennyj prokuror). Jis turėjo sudaryti 
gen. Bobrinskio žudikui apkaltinamąjį aktą. Laikydamas caro 
valdžią labiau nusidėjusia neteisėtomis priemonėmis neg Bob- 
rinskio žudikas, generolas Babianskas bevelijo atsisakyti nuo 
aukštos savo vietos ir visiškai pasitraukti iš kariuomenės, neg, 
kaltinti Bobrinskio užmušėją, gynusį savo tėvynę nuo spaudikų. 


7 


MOGILIAVOS ARKIVYSKUPAI IR PETRAPILIO 
LIETUVIAI 1892-1914 M. PROTARPY 


Arkivyskupui Gintautui mirus, 1889 m. vasarą Kapitulos 
vikaru arkivyskupijai valdyti buvo išrinktas lietuvis prelatas 
Apolinaras Daugėla. Jis arkivyskupiją valdė, iki ją paėmė 1891 m. 
naujas arkivyskupas S. Kazlauskas. Apie jo palankumą lietuvių 
reikalams jau paminėta viršiau. Štai keletas žinių apie šitą pra- 
šmatnų tautietį Daugėlą. 

Patyręs, kad žinomas labdarys kapelionas Majauskas tebe- 
gyvena menkų medinių namelių aukšte, dovanojo jam 4000 rub., 
kad sau patogesnį butą pasiruoštų. Vladimire statomai bažnyčiai 
paaukojo 8000 r. Gilaus proto, tvirto būdo, gražios, kilnios išvaiz- 
dos buvo tasai mūsų tautietis. Be kitų, mokėjo prancūzų ir anglų 
kalbų. Gabus jo sekretorius kun. Kaz. Prapuolenis negalėdavo 
atsigėrėti jo protingumu ix energingu arkivyskupijos valdymu. 
Jisai apvalė arkivyskupiją nuo rusų valdžios globojamų ištvir- 
kusių kunigų. Prel. Daugėla neliko nei arkivyskupu, nei vys- 
kupu. Vysk. Symonas, Daugėlai mirus, be jokio pavydo pats 
atnešė mitrą velioniui uždėti - kad gyvam mitros užleisti ne- 
norėjo, bevelydamas patsai ja pasipuošti. Už sumaningą gi arki- 
vyskupijos valdymą pop. Leonas XIII atsiuntė jam gražius pa- 
dėkos žodžius ir suteikė jam Apaštališkojo Protonotaro titulą su 

teise dėvėti paprastą mitrą. Palaidotas Žemaičiuose Tryškių pa- 
rapijos kapuose??. 

Nuo 1892 m. kovo 15 (28) d. iki 1899 m. lapkr. 14 (27) d. 
arkivyskupu Petrapilyje buvo sulenkėjęs lietuvis Simonas Mar- 
tynas Kazlauskas. Ilgus metus buvo Vilniaus kunigų seminarijos 
rektorium, potam Petrapilio kunigų akademijos rektorius. 1883 
m. buvo įšvęstas Žitomiro vyskupu. Šis vyras buvo giliai reli- 
gingas ir aukštos doros. Tik gaila, kad jau senas, 72 metus eida- 
mas, buvo paskirtas plačiausios pasaulyje Mogiliavo arkivys- 
kupijos valdytoju. Jo paskyrimo bullėje, kaip ir mūsų vyskupo 
Cirtauto, buvo pasakyta, jog skiriamas „consideratis guogue 
grandium virtutum donis, guibus personam tuam illarum lar- 
gitor Altissimus multipliciter insignivit““?. Jam gi pradėjus eiti 
arkivyskupo pareigas, greit buvo pasergėta, jog šita našta jo 
amžiui ir būdo kompleksijai per sunki. Tikybų departamento 
direktorius kunigaikštis Kantakuzenas greit susiformavo apie jį 
šią nuomonę: „Eto počtennejšaja babuška v krasnojjubke; no ved 
delovogo razgovora s nim vesti už nelzia“?4. Vidaus reikalų 
ministeriui Durnovo padėkos rašte už gautas arkivyskupo insig- 
nijas ir 2000 rub. „na obzavedenije““* 1892 m. kovo 17 d. Nr. 643 
Kazlauskas sakos: „Glavnoju mojeju zadačeju na novom po- 
prišče budet staratsia opravdat Monaršeje ko mne doverije““*. 
Ark. Kazlauskas neturėjo drąsos ir energijos, pavyzdžiu prieš 
tai buvusio arkivyskupijos administratoriaus prelato Daugėlos 
(žr. „Tiesos Kelio“ 1926 m. 321 p.)", sudrausti, pašalinti likusius 
dar ištvirkėlius kunigus buvusioje Minsko vyskupijoje, nuo 
1883 m. prijungtoje prie arkivyskupijos. Dėlei šito arkivyskupas 
Kazlauskas buvo įskųstas Apaštalų Sostui ir nuvykęs Romon 
gavo iš popiežiaus Leono XIII pabarimą: „Ecclesiam destruis'*8, 
Eidamas savo pareigas, bijojo pasiduoti kieno nors sugestijai. Dėl 
to sekretorius ar kas kitas, norėdamas jam įpiršti kurį kunigą į 
kurią vietą, imdavo tą savo kandidatą jam peikti ar bent įrodi- 
nėti, kad jis tai vietai jau per senas. Arkivyskupas nenuvokdavo, 
kad tuo norima kandidatui jo palankumas sužadinti ir paprastai 
atkirsdavo: „No, i gtupstwo gadasz, to zacny kaplan i wcale nie 
jest stary, tož į naznaczę go na tę posadę“*"?. Labai mėgdavo 

bažnytines pamaldas, liturgiją. Išleido lenkų kalba „Nabožeūst- 
wo Košcielne“'90 — Mišias, skiriamas kiekvienam sekmadieniui 
ir šventadieniui. Nekantravo, kai kuris kunigas, ypač žymesnių - 
kanauninkas ar prelatas - neaiškiai tarė laikomų mišių žodžius. 
Tai ir savo myrio rytmety 1899 m. XI 14 (27), priimdamas iš 
Kapitulos dekano prelato Denisevičiaus paskutinius Sakramen- 
tus, barė jį: „No, tož niewyražnie czytasz, bo nic nie styszę“!V". 
Ėjo jau 81 metus tai gal nė nebeprigirdėjo. „Cale žycie uczytem, 
že trzeba wyražnie czytač, no, i niestuchacie“'02, 

Pamatęs vyskupą sufraganą Niedzialkauską, mėgstantį iki 
vėlumos darbuotis, užtat ir vėliau keltis, ligonis prabilo jam: 
„No, ijakže Biskup - tak samo dziš wstaleš?“18 Tą pačią dieną 
apie 12 v. jisai maldingai pasimirė. Vyskupas M. Paliulionis 
mirdamas sukomandavęs: „Klękač! Tož biskup umiera!“104 

Jau matėme, arkivyskupo Kazlausko įsakymu lietuviškos 
pamaldos ir giedojimai buvo įvestos prokatedros ir šv. Kazi- 
miero bažnyčiose. Skirdamas į vietas kunigus, neatsižvelgdavo, 
kurios jis yra tautos, tik kad būtų dievotas ir tiktų skiriamai 
vietai. Labai pageidaudamas, kad kunigai turėtų krikščioniško 
nuolankumo, kartais neatskirdavo tikro nuolankumo nuo veid- 
mainingai dirbtinio. Atsitikdavo, didžiausis ištvirkėlis, jam rytą 
einant mišių laikyti, puola po kojų. Arkivyskupas į tai: „No, tož 
i widzę, že masz ducha chrzešcijanskiej pokory, a zatem jeszcze 
nie jesteš stracony; no, tož i przebaczam tobie“!*. Skundžiant 
kunigą, jis kunigiškų savo poterių nebekalbąs, arkivyskupas 
atsakė: „No, tož i glupstwo gadasz; tož on chodzi ze mszą, jak- 
žeby wiec pacierzy niemėwit?“106 

Buvo išsispecialinęs dogmatinės ir dorovinės teologijos daly- 
kuose, apie dieviškas ir pagrindines dorybes bei šv. Dvasios 
dovanas. Tai ir savo kunigams prakalbose, ypač per rekolekcijas, 
ilgai ir nuoširdžiai mėgdavo apie tuos dalykus kalbėti. Eidamas 
jau 80 metus amžiaus, gavėnios metu per klierikų ir kunigų 
rekolekcijų konferencijas sakydavo po visą valandą, kartais net 
su ketvirčiu. Atsiveždavo į tas konferencijas savo kapelioną ir 
sekretorių kun. Prapuolenį ir, grįždamas namo, atsidėjęs klausi- 
nėdavo, ar suprato ir ar įsidėmėjo, ką jis per konferenciją kalbėjo. 


- 272. 


Ark. Kazlauskui mirus ir kurį laiką arkivyskupiją pavaldžius 
vyskupui Niedzialkauskui, L. labd. dr. garbės nariui, 1902 m. 
balandžio 2 (15) d. arkivyskupų sostą paveldėjo buv. Žitomiro 
vyskupas Boleslovas Klapatauskas. Jis ne tik paskyrimo bullę, bet ir 
ilgoką įžanginį ganytojišką savo laišką davė prof. kun. Jauniui 
išversti lietuviškai ir įsakė jam ingreso dieną paskaityti iš sakyklos. 

Lenkai prelatai, įtūžę ant kun. Prapuolenio daugiausia už tai, 
kad jis arkiv. Kazlausko laikais dėjo pastangų, kad prokatedroje 
būtų įvesti lietuviški pamokslai ir giedojimai, prašė arkiv. Klapa- 
tauską, kad kun. Prapuolenį atstatytų nuo kurijos kanclerio pa- 
reisų. Arkiv. Klapatauskas, tokiu prašymu užsigavęs, atsakė: 
„Ne Prapuolenis - aš valdysiu arkivyskupiją, o Prapuolenis man 
protingai referuoja einamus reikalus ir pavyzdingai veda raš- 
tinę“. Kun. Prapuolenį pakėlė garbės kanauninku ir pilniausiai 
juo pasitikėjo. 

Išgirdęs lietuvį kun. Pošką nepalankiai kalbant apie jį, arkiv. 
Klapatauskas jau manė kibti už tai į kun. Pošką. Kun. Prap. gi 
šitaip tą jo pyktį numalšino: „Arkivyskupas esi ir būsi didis 
mūsų arkivyskupas, o Poška - mažas, mažas ir paliks“. (Arkiv. 
Klapatauskas buvo augalotas, o Poška mažiukas). Arkiv. Kla- 
patauskas į tai: „Masz rację! Niechaj sobie!“197 

Per 20 metų uoliai ir kilniai, su žėrinčia Bažnyčios meile 
dėstęs Kunigų akademijoje Bažnyčios istoriją ir kanonus, šv. 
Kanonų daktaras arkiv. Klapatauskas labai gerbė Bažnyčios val- 
džią ir norėjo aukštai iškelti arkivyskupo autoritetą. Nelaimė, 
kad tam neturėjo ypač reikalingo imperijos sostinėje takto ir 
rimtumo. Gal šituos jo trūkumus matydamas, Vidaus reikalų 
ministeris von Plėvė, pats kieto, griežto būdo, pasikvietė į save 
arkiv. Klapatauską neva Bažnyčios reikalais ir šitaip jam, kaip 
kokiam savo pavaldiniui, pasakė: „Vaše Vysokopreosviaščenst- 
vo, vnušite svoim ksendzam, čto opoliačivat Minskoj gubernii 
ja im nedozvoliu i vsiakija ich v etom popytki nakazyvat budu 
bezotlagatelno. O pročich delach peregovarivaites s Aleksand- 
rom Nikalajevičem (Mossolov, Tikybų departamento direkto- 
rius). Gosudar Imperator vpolne jemu doveriajet, pritom on Vaš 
drug. Proščaite, Vaše Visokopreosviaščenstvo!“'* Esu tikras, 

tokiu tonu Plėvė niekados nebūtų kalbėjęs su rimto, tvirto būdo 
prelatu Daugėla ar kitu panašiu. 

Tas pats Plėvė, jau esame minėję, švelniai pagerbė mūsų dr. 
Jaunių, prašydamas jį savo nuomonę pareikšti, kurios rūšies 
raidės tinkamiausios mūsų rašybai. 

Iškilus Liepojos klebono barono Roppo kandidatūrai Sara- 
tovo vyskupu, Kuršo gubernatorius atestavo jį ministerijai, jis 
esąs „krainij fanatik“!". Patyręs tai iš Tik. dep. dir. Mossolovo, 
arkiv. Klapatauskas pasistengė blogą Kuršo gubernatoriaus Rop- 
po atestaciją sugriauti. Šv. Jono dieną arkiv. Klapatauskas, vie- 
šėdamas su kunigais ir su Tik. departamento valdininkais Cars- 
koje Seloje pas kleboną prelatą Kastantiną Maculevičių, lietuvį, 
direktorius Mossolovas pašnibždėjo arkiv. Klapatauskui, kun. 
Roppo kandidatūra vyskupu jau esanti galutinai priimta. Į tai 
arkivyskupas Mossolovui juoku pakartojo Kuršo gubernatoriaus 
nuomonę apie Roppą - „krajnij fanatik“. Tai nugirdę kai kurie 
kunigai įtarė patį arkivyskupą nuo savęs duodant tokią laisvą 
kun. Roppo atestaciją rusų valdžiai. Gerai, kad atsirado žinąs 
tikrą to dalyko eigą: jam pasisekė pasipiktinusius arkivyskupu 
kunigus numalšinti. O buvo jau pasiryžę Romon ark. Klapa- 
tauską denuncijuoti už jo savo ausimis girdėtą išsireiškimą. Taip 
tai neatsargus juokas galėjo Romoje sudaryti didžią arkivys- 
kupui inkriminaciją. 

Vilniaus lietuviams pasiskundus, negaunant iš vyskupo Zvie- 
ravičiaus lietuviškoms pamaldoms bažnyčios, arkiv. Klapataus- 
kas griežtai pareikalavo, kad dvasiškus lietuvių reikalus paten- 
kintų, įgrasindamas vyskupą Zvieravičių, jei nesutiksiąs gera 
valia, lietuvių ant jo skundą pasiųsiąs oficialiu keliu, būtent per 
ministeriją, Apaštalų Sostui. 

Arkiv. Klapatauskas iš tikro buvo nusistatęs visų tautų kata- 
likų reikalus lygiai palankiai aprūpinti. Gaila tik, kad 1903 m. 
vasario 11 (24) d., vos 55 metus amžiaus eidamas, plaučių užde- 
gimu pasimirė. Sirgdamas vis ruošės, kai pasveiksiąs, vykti Sibi- 
rijos bažnyčių lankyti. 

1903 m. gale paskirtas jam įpėdiniu Plocko vyskupas grafas Jur- 
gis Šembekas savo pareigas pradėjo eiti 1904 m. birželio 17 (30) d. 

Dar jam Petrapilin neatvykus, lenkai prelatai įprašė jį, kad būti- 
nai pašalintų iš kurijos kanclerių kanauninką Prapuolenį, įtar- 
dami jį, kad per daug esąs su Tik. depar. valdininkais susi- 
draugavęs. Taigi arkiv. Šembekas, net su kan. Prap. nepasimatęs, 
per kitą kunigą pareikalavo, kad nuo savo pareigų atsistaty- 
dintų. Tai kan. Pr. ir padarė, visiškai iš arkivyskupijos pasiliuo- 
suodamas. 

Savo paskyrimo bulles arkiv. Šembekas įsakė išversti ir skai- 
tyti iš sakyklos ir lietuvių kalba. Norėdamas lietuviams parodyti 
savo palankumą, ypač susierzinusiems už griežtą pašalinimą 
kan. Prapuolenio, arkiv. Šembekas Lietuvių labd. dr. paaukojo 
100 rub. ir buvo jos išrinktas garbės nariu. Seminarijos rektoriui 
kan. Augustinui Losinskui, dabar Kelcų vyskupui, prašant, arkiv. 
Šembekas susipratusį lietuvį kun. Strakšą paskyrė seminarijos 
profesorium. Tačiau pasergėjęs jo vizitinėje kortelėje pavardę, 
išspausdintą ne su „sz“, pradėjo jį įtarinėti, Strakšas tų raidžių 
vengiąs lenkų nepakęsdamas. Kun. Pr. Karevičių padarė garbės 
kanauninku. Bet kun. Pošką iš šv. Kotrynos bažnyčios pašalino, 
paskirdamas jį Rezeknės klebonu ir dekanu. 

Arkiv. Šembekas, gražiai kalbėdamas prancūziškai, euro- 
piškai, poniškai išauklėtas, greit sudarė pažinčių su kai kuriais 
svetimų valstybių pasiuntiniais, o su Ministerių komiteto pirmi- 
ninku Vitte beveik susidraugavo. Žiūr. viršiau jo pasikalbėjimą 
apie 1905 m. spalių 17 d. manifestą. 

1905 m. v. 12 d. arkiv. Šembekas sukvietė pas save visus Mo- 
gyliavo bažnytinės provincijos vyskupus. Jie surašė platų me- 
morialą, išdėstė visus Bažnyčios laisvę varžančius įstatymus ir 
valdžios įsakymus, prašė Min. kom. pirmininką Vittę, kad tie visi 
suvaržymai būtų pašalinti; tai ir padaryta spalių 17 d. manifestu. 

Arkiv. Šembekas gaudavo net privačias audiencijas pas carą 
ir carienę. Jį priimdavo tačiau ne tiek kaip arkivyskupą, kiek kaip 
europiškos kultūros grafą. Ruošdamos lankyti buv. Minsko vys- 
kupijos bažnyčias, nemačiusias vyskupo per 40 ir daugiau metų, 
ark. Š. drįso carą paklausti, ar iš tikro galįs, remdamasis balandžio 
17 d. manifestu, liuosai priiminėti katalikų tikybon buvusius uni- 
jotus ir kitus stačiatikius. Šitoksai kieno kito paklausimas būtų 

carą užrūstinęs; arkv. Šembekui caras Mikalojus II švelniai at- 
sakė: jo minėtuoju manifestu suteiktoji tikybos laisvė niekados 
nebūsianti atšaukta, tad arkivyskupas galįs pilnai ja pasitikėti. 
Dar mėgino ark. Šembekas carą prašyti, kad Minsko gubernijoje 
būtų leista kurti lenkiškos mokyklos, bet į tai caras atsakė, ro- 
dydamas gulintį ant stalo popierių sąsiuvinį: „Štai yra man apie 
tą reikalą patiektas referatas; aš jį skaitau ir, ką tik rasiu galima, 
padarysiu“. Tais pačiais metais (1905) ark. Šembekas, iškeliavęs 
Minsko gubernijon lankyti bažnyčių, keliolika aplankęs, susirgo 
tifu ir, nuvažiavęs Galicijon į savo brolį, aprūpintas šv. Sakra- 
mentais, tenai pasimirė. 

Jam mirus, kaip ir ark. Klapatauskui mirus, arkivyskupiją lai- 
kinai valdė Kapitulos tam išrinktas prelatas Denisevičius. 1908 m. 
vasarą Petrapilis tesusilaukė naujo arkivyskupo Apolinaro Vnu- 
kausko. Jisai 30 metų ėjęs visokias kunigo pareigas Žitomiro vys- 
kupijoje, keliolika metų buvęs tenai vyskupo kurijos kancleriu, 
vyskupu buvo paskirtas ne Žitomiro, bet Plocko, iš kur po dvejų 
metų atvyko jau su širdies liga Petrapilin. Jis buvo geros širdies, 
maldingas, protingas, geras ir uolus pamokslininkas. Žemaitį 
Kunigų Akademijos profesorių kun. Ign. Baltrušį pakėlė kapi- 
tulos kanauninku, o kitą žemaitį kun. Karevičių paskyrė gale 
1908 m. prokatedros ir prie jos įkurtos parapijos klebonu. 

Labai norėjo jis 1909 m. vykti Sibirijos bažnyčių lankyti, bet 
įsigalėjus širdies ligai, tais pačiais metais pasimirė. 

Jam mirus, prelatui Denisevičiui vėl teko, jau tretį sykį, laiki- 
nai valdyti arkivyskupiją. Apie jo išsižadėjimą savęs paminėta 
„Tiesos Kelyje“ 1926 m. 12 nr., 321 p.!!? Katalikai pageidavo, kad 
jis būtų paskirtas arkivyskupu. Bet rusų valdžia buvo ant jo 
įtūžusi už tai, kad jis, carui 1905 m. bal. 17 d. paskelbus tikybos 
laisves manifestu, nelaukdamas jokių ministerijos apie šito mani- 
festo vykdymą instrukcijų, didžiais būriais uoliai priiminėjo 
katalikų tikybon buvusius unijotus ir kitus stačiatikius. Tačiau 
Apaštalų Sostui reikalaujant, valdžia sutiko, kad jis būtų pa- 
skirtas tik tituliariniu vyskupu; tai 1910 m. ir įvyko. 

Arkivyskupu gi buvo pakeltas Vilniaus Kapitulos prelatas šv. 
teol. daktaras Vincentas Kliučinskas. Buvo jisai aukštos doros, 

religingas, maldingas, per 25 metus dėstė dogmatinę ir dorovinę 
teologiją Vilniaus seminarijoje. Būdamas klierikų dvasios tėvas, 
gražias, kilnias sakydavo jiems konferencijas; taip pat gražiai 
sakydavo visokiose bažnyčiose pamokslus ir prakilniai celeb- 
ruodavo iškilmingas mišias. Miesto ir apylinkės lenkės aristo- 
kratės mielai ėjo prie jo išpažinties; daug dievotų lenkių suspietė 
jisai tam tikron slapton vienuolių kongregacijon; joms jis pavedė 
į visokius bendrabučius susispietusius moksleivius, seminarijon 
aspirantus, kad jie, ypač Hetuviai, būtų jų lavinami lenkų kalba; 
oiš savo penitenčių aristokračių jis gausiai gaudavo tiems bend- 
rabučiams išlaikyti lėšų. 

Atvykęs Petrapilin, buvo ten Dvasiškos kolegijos narys, susi- 
draugavo su Tik. depart. direktorium ir 1910 m. liko arkivys- 
kupu. 

Rytą po jo ingreso prokatedron geg. 23 d. susirinko jo svei- 
kinti. Be kitų, atvyko ir lenkų prie šv. Kotrynos bažnyčios vyrų 
gimnazijos direktorius Cibulskas, vedinas kitais tos gimnazijos 
mokytojais, tarp kurių buvo matematikos mokytojas Vinc. Matu- 
laitis, Labdarių dr. kuone nuolatinis pirmininkas, lietuvių kalbos 
mokytojas Dubinskas, tikybos mokytojas kun. Senkus. Direk- 
torius — lenkas, bet žmogus bešališkas, senovės klasikiškųjų 
kalbų mėgėjas, savo prakalboje arkivyskupui pasigyrė, jo gim- 
nazijoje mokinių visokių tautų reikalai esą patenkinami, tikyba 
dėstoma joje lenkams lenkų kalba, ogi lietuviams ir latviams - jų 
gimtąja kalba. Pasiklausęs šito pranešimo, arkiv. Kliučinskas 
šaltai atsisakė: „O kodėl gi tikybos visi nesimoko viena lenkų 
kalba?“ Direktorius Cibulskas aiškina, esą mokinių lietuvių ir 
latvių, kurie lenkiškai nesupranta. „Jeigu taip, - atsakė arki- 
vyskupas, - tai iki antros, daugiausia iki trečios klasės gali tikyba 
būti jiems dėstoma ir jų įgimtąja kalba, bet paskiau turi visi jos 
mokytis tik lenkų kalba“. 

Tais pačiais metais po vasaros atostogų ark. Kl. paliuosavo 
kun. Senkų nuo tikybos dėstymo minėtoje gimnazijoje, o jo vie- 
ton paskyrė parsikviestąjį iš Vilniaus buv. tenai seminarijos pro- 
fesorių teol. mag. kun. Joną Laboką ir pavedė jam tikybą dėstyti 
min. gimnazijoje viena tik lenkų kalba. Kun. Labokas, grynas 

žemaitis iš Endriejavo parapijos, pasidavė ark. Kl. lenkiškai orien- 
tacijai, tik per savo nekantrumą sukruvinęs vienam lenkui moki- 
niui ausį, priverstas buvo nuo tos gimnazijos atsistatydinti. 

Kun. Labokas pasižymėjo apaštališka drąsa per kražiečių 
teismą Vilniuje, kurie priešinosi rusų valdžiai, pasikėsinusiai jų 
bažnyčią panaikinti. Pakviestas prisiekdinti liudytojus, kun. La- 
bokas teismo ir jį terorizavusio generalgubernatoriaus Orževskio 
akyse atpasakojo iš šventraščio 3 Kar. kn. 21 sk., kaip Samarijos 
karaliui Akabui užsigeidus Naboto vynuogyno ir negavus jo ge- 
ruoju, jo žmona Jezabelė pasiuntė nedorėlių vyrų, kurie teisme 
neteisingai paliudijo, būk Nabotas piktžodžiavęs Dievui ir kara- 
liui; teismo pasmerktas mirti, Nabotas buvo užmuštas akmeni- 
mis, o karaliui, einančiam pasisavinti vynuogyno, užstojo kelią 
Dievo siųstas pranašas Elijas ir jam pareiškė: „Toje vietoje, kur 
šunes laižė Naboto kraują, jie laižys taip pat tavo kraują. <...> Je- 
zabelę šunes ės Jezraėlio lauke“. Vicegubernatoriaus pareika- 
lautas pasiaiškinti dėlei šito pamokslo, kun. Labokas pasisakė jį 
taikinęs liudytojams, įspėdamas, kad jie kreivai neliudytų. O vi- 
cegubernatorius į tai atsakė: „Net! Vy priamo choteli skazat vot 
čto: vinogradnik — eto krožskij kostiol; Nabot — eto zaščiščajuščije 
jeho krožskije prichožane; Achabže i Jezabel — eto pravitelst- 
vo“!"!. Ir kun. Labokas buvo ištremtas. Grįžo vos po dvejų metų, 
tą pat dieną, kurią mirė generalgubernatorius Orževskis. Vėžio 
ligos ėdamas, Orž. vis minėjęs Kražius ir teisinęsis ne jisai buvęs 
kaltas dėl įvykusių kražiečių skerdynių. Matyt, kun. Laboko 
teisme pasakytas pamokslas nedavė Orževskio sąžinei ramumo. 

Tais pačiais 1910 m. lapkr. 25 d. šv. Kotrynos dominikonų, o 
pirmiau buvusios jėzuitų bažnyčios globėjos šventėje arkivys- 
kupas Kl. palaikęs sumą žengė vienuolynan pusryčiauti ir į ly- 
dintį jį kleboną Budkevičių (bolševikų nužudytą) šiaip prabilo: 
„Įvedė ton bažnyčion, Dievas žino kam, lietuviškus ir latviškus 
pamokslus, o užtektų vienų lenkiškų“. Nugirdo tai einąs paskui 
arkivyskupą viešėjęs tada Petrapilyje mokslo reikalais jaunas 
kunigas lietuvis Augustaitis ir neiškentė apie tokią arkivyskupo 
lenkišką orientaciją šiam ir tam neprasitaręs. Sužinojęs tai ark. 
Kl. paprašė kun. Augustaitį greičiau iš Petrapilio išvažiuoti. 

"Tą patį rudenį arkiv. Kl. įsako sakomus iki šiol prieš sumą 
lenkiškus pamokslus skelbti per sumą, kad visi klausantieji mi- 
šių lietuviai, latviai galėtų ir lenkiškųjų pamokslų pasiklausyti. 
Vienintelį tikrą lietuvį, didžios šv. Kotrynos parapijos vikarą 
kun. Pranciškų Kavaliauską, teol. kand., studentų ateitininkų 
bibliotekos globėją, arkivyskupas iškėlė į Charkovą gimnazijoje 
lenkams tikybos dėstyti. 

Nepakęsdami šitų ark. Kl. žygių, lietuviai parapijiečiai įteikė 
klebonui Budkevičiui prašymą su 200 lietuviškų parašų, kad 
būtų vieton iškeltojo kun. Kavaliausko paskirtas kitas lietuvis 
kunigas vikaras, kad šv. Kotrynos bažnyčioje bent viceklebonas 
būtų mokas lietuviškai ir ta kalba susikalbėtų su parapijiečiais 
lietuviais, kad vyrų gimnazijoje tikyba lietuviams mokiniams 
būtų vėl, kaip pirmiau buvo, dėstoma lietuvių kalba. Klebonas 
tą lietuvių prašymą įdavė arkivyskupui, bet pageidaujamų išda- 
vų lietuviai nesulaukė. Tada nurašė į patį arkivyskupą naują 
prašymą ir jį su 100 parašų pasiuntė jam per Smilgos kontorą su 
raštų siunčiamąja knyga, kad būtų įrodymas, jog prašymas arki- 
vyskupo raštinėn pateko. Kadangi arkiv. ir į tą prašymą nedavė 
atsako, tai A. Smilga pradžioje vasario 1911 m. surašė ant arki- 
vyskupo Kliučinskio į Šv. Tėvą skundą, prašydamas, kad jį pri- 
suoktų patenkinti lietuvių dvasinius reikalus. Tą skundą su ke- 
liais tik parašais Smilga įteikė Tikybų departamentui, neva kad 
šisai ją pasiųstų Romon, bet iš tikrųjų duodamas departamentui 
progos kibti prie ark. Kliučinsko už lenkišką jo orientaciją. Taip 
ir atsitiko. Departamentas pranešė arkiv. Kliučinskiui, ant jo 
esanti Romon adresuota skunda, bet prieš siųsdamas ją tenai, 
norėtų gauti iš arkivyskupo dėlei tos skundos turinio pasiaiš- 
kinimą ir dėlei to ta skunda siunčiama yra arkivyskupui. Gavęs 
iš ministerijos Smilgos skundą, ark. Kliučinskas susikvietė per 
porą vakarų į save lietuvius kunigus, vaišino juos gardžia vaka- 
riene ir skaitydamas papunkčiui skundą, stengėsi įrodyti ją esant 
visiškai nepagrįstą. Teisinosi negalįs Petrapiliui skirti daugiau 
lietuvių kunigų, nes jų neturįs. Prašė patarti lietuviams, kad 
prašytų sau kunigo iš Žemaičių vyskupo, pasižadėjo leisiąs lietu- 
viams net atskirą sau bažnyčią, jeigu panorėtų pasistatyti. 

Buvo jau 10 v. vakaro. Sėdėjęs su arkivyskupu Kunigų aka- 
demijos inspektorius prof. kun. Jurgis Matulevičius buvo jau 
bepradedąs snausti, bet nugirdęs arkivyskupą aimanuojant, kad 
neturįs gana lietuvių kunigų, pakėlęs blakstienas rimtu balsu 
atsiliepė: „Ogi kad žvilgterėtumei arkiganytojas į savo kunigų 
sąrašą: jų daugumas - lietuviai“. Įgeltas tuo švelnaus kun. Matu- 
levičiaus pasakymu, arkiv. piktai į jį pažiūrėjo ir tęsė toliau savo 
pasiteisinimą. Kun. Senkus, kurs jau buvo pastatęs didžiąją pusę 
mūro bažnyčios Aleksandrovsko kaime, 15 varstų nuo Petra- 
pilio, ir jai susirinkęs per 40 000 rub. aukų, paklausė arkivys- 
kupą, ar jo siūlomai lietuviams pasistatyti bažnyčiai bus leista 
aukas rinkti visose arkivyskupijos bažnyčiose? Į tai arkiv. atsakė: 
„Tai tai ne; lietuviai savo bažnyčiai Lietuvoje tegalėtų aukų 
pasirinkti“. Pagaliau ark. pareikalavo, kad kunigai prikalbėtų 
žymesnius lietuvius pareikšti viešą protestą prieš Smilgos skun- 
dą. Šitos misijos pasiėmė prof. Būčys ir kun. Senkus. Vienok jų 
sukviesti lietuviai nejautė noro prašytąjį protestą reikšti. Tada 
prof. Būčys padavė jiems šitokį desperatišką motyvą: „Vyreliai, 
jeigu jūs arkivyskupo nepaklausysite, neilgai trukus nė vieno 
lietuvio kunigo čion nebeliks“. Šitas motyvas kai kurius dikčiau 
sukiršino prieš arkivyskupą, tačiau dauguma balsų buvo nu- 
tarta: pareikšti protestą tik prieš netikusią Smilgos skundos for- 
mą, one prieš neteisingą jo turinį. Paskui Labd. dr. pirmininkas, 
drauge ir lenkų prie šv. Kotrynos gimnazijos mokytojas V. Ma- 
tulaitis su J. Orentu, A. Bruckum, J. Grigalioniu, T. Žukausku, 
K. Juozapaičiu, A. Jasūdžiu ir J. Šliogeriu nuvyko pas arkivys- 
kupą ir jam pareiškė, kas buvo tame susirinkime dėlei Smilgos 
skundos nutarta. Arkivyskupas atsakė, jam nebaisu esą nei bau- 
ginimai Roma, nei rusų valdžios prievarta, - jisai teatsižvelgiąs į 
teisingus ištikimų katalikų reikalavimus, o ne į fanatiškus tautinės 
neapykantos kurstytojus, prieš šiuos jis imsiąsis griežtų prie- 
monių; lietuviams atsakymą jisai duosiąs per kurį lietuvį kunigą. 

Neilgai trukus, būtent balandžio 6 d., į rusų laikraštį „Reč“!!2 
lietuviai atnešė išspausdinti šį pareiškimą: 

„Skundą ant metropolito Kliučinsko Romon nesame mes nei 
patys padavę, nei kitą ką įgalioję; paduotoje skundoje lietuvių 

dalyvavimas labai abejotinas. Protestuojame prieš tos skundos 
egzageraciją!?, prieš toną, kuriuo skundėjai kalba apie lenkus, 
vadindami jų kalbą su panieka „slaviškai lenkiška tarme“. Po 
šituo pasirašė: 1. Petrapilio Liet. labdar. ir Mažturčių susiš. drau- 
gijų narys inžinierius J. Šliogeris. 2. Petrap. labd. dr. narys J. Pet- 
raitis. 3. E. Didėnskas. 4. Petrap. labd. dr. sekretorius T. Zubric- 
kas. 5. N. Paškevičius. 6. Liet. savitarp. susiš. dr. pirmininkas ir 
Labd. dr. narys A. Bruckus. 7. J. Grablys. 8. Koleg. sekret. Pranc. 
Mažonis. „Reč“ šitą lietuvių pareiškimą išspausdinti atsisakė; 
tada buvo jis išspausdintas.Vilniaus lietuvių laikraštyje „Viltis“ 
1911 m. Nr. 5014, 

Žinia apie 8 lietuvių žygį pas arkivyskupą pateko į rusų 
laikraštį „Novoje Vremia“. Užtai Tikybų departamento I sky- 
riaus viršininkas Tiaželnikovas, gabus, vikrus, kaip Dioklecijono 
laikų policistas Tigellinus, pasikvietė departamentan V. Ma- 
tulaitį ir dar kelius buvusius pas arkivyskupą lietuvius ir pa- 
klausė: „Ką mes turime apie jus, lietuvius, manyti? Vieni jūsų 
skundžiasi, arkivyskupas Kliučinskas skriaudžiąs bažnyčioje 
lietuvius, polonizuodamas juos, o jūs kiti einate jam prieš tai 
protesto reikšti?“ Į tai V. Matulaitis atsakė: „Mes gi nėjome pas 
arkivyskupą su protestu prieš Smilgos skundą, tik norėjome su 
juo, kaip vaikai su savo dvasios tėvu, apie savo reikalus pasi- 
kalbėti“. Į šitaip nuoširdų V. Matulaičio paaiškinimą Tiažel- 
nikovas pragariškai nusišypsojo ir atskleidęs popierius parodė, 
kaip ark. Kliučinskas, pasiteisindamas dėlei Smilgos skundos, 
kalba apie lietuvius, būtent jų skunda esanti „splošnaja lož'75; 
be to, „zdešnije litovcy eto tolko ničtožnyje prišelcy. Oni ne mai 
pasomyje. Ja im sovietoval s ich nuždami obratitsia k Samo- 
gitskomu jepiskopu Cyrtovtu. Ja po bogoslovam neobiazan udo- 
vletvoriat ich treby; jesli eto ja delaju, to eto tolko ex charitate. 
Oni ne moi jeparchijane“ 116. 

Be V. Matulaičio ir buvusių su juo drauge departamente kelių 
lietuvių, šį ark. Kliučinsko pareiškimą gavo skaityti ir mūsų 
Dūmoje atstovas prelatas J. Laukaitis, dar ir kan. K. Prapuolenis. 
To pareiškimo nuorašas buvo pasiųstas Romon Konsistorijų 
Kongregacijai. 

Prieš išvažiuojant Romon kan. Prapuoleniui, ark. Kliučinskas 
pasikvietė jį pietų. Kan. Pr. ir paklausė, ar tai gali būti tiesa, kaip 
pasakojama, būk arkivyskupas ministerijai pareiškęs nelaikąs 
lietuvių savo ganomaisiais? Ark. Kl. prašė Prapuolenį tokiomis 
paskalomis netikėti. Gaila, kad šiaip jau gudrus Prapuolenis bent 
atsisveikindamas nepasakė ark. Kliučinskiui, jog tą pareiškimą 
vis dėlto pats matęs departamente su visai panašiu į jo parašu... 

Gudriau negu mūsų tautiečiai lietuviai pasielgė Petrapilio 
latviai katalikai. Tam pačiam ark. Kliučinskiui pašalinus iš Petra- 
pilio visus keturius latvius kunigus: Trasuną, K. Skrindą, Dzen- 
nį ir N. Rancaną, dėl to kunigų seminarijoje sustojus latvių kalbos 
pamokoms, prieš 9 metus ark. Klapatausko įvestoms, latviai 
pasikvietė savo reikalų ginti keturius tvirto, rimto būdo vyrus: 
Muktą, Kvederį, Krupą ir dar kažką. Jie 1911 m. gruodžio 12 d. 
surašė Šv. Tėvui ant ark. Kliučinsko skundą, išdėstė minėtąsias 
savo skriaudas ir dar pridėjo, ark. Kliučinskas į didžiąsias para- 
pijas, kaip Dvinskas - Dinabarkas, skiriąs klebonus lenkus, ku- 
rie, kaip Hordijevičius Dvinske, veja iš bažnyčios tos vietos žmo- 
nių latvių gimtąją kalbą. Tą skundą latviai paštu pasiuntė pačiam 
arkivyskupui Kliučinskui, prašydami, kad jis ją malonėtų Šv. 
Tėvui Romon pasiųsti. Tokiuo būdu latviai išvengė skundą siųsti 
per Tikybų departamentą, kad arkivyskupas neįtartų, būk jie 
kreipiasi į pasaulinę valdžią prieš dvasinę valdžią. Gavęs iš pašto 
latvių skundą, ark. Kliučinskas pats pasiuntė ją Tik. departamen- 
tui (Rusų įstatymai katalikams, net ir vyskupams, susirašinėti 
su Apaštalų Sostu teleido per ministeriją). Nors ta skunda buvo 
adresuota Šv. Tėvui, ark. Kliučinskas savo pasiteisinimą dėl jos 
surašė tik rusiškai, adresuodamas ne Šv. Tėvui, bet Vidaus reika- 
lų ministeriui 1912 m. vasario mėn. 1 d. Nr. 667. Savo papratimu 
pareiškė, latvių skunda esanti „splošnaja lož“; dar pridėjo: „Vo- 
obšče eta žaloba, eto delo ne latyšej katolikov. Tut dejstvujut 
elementy vraždebnyje ne tolko cerkvi, no i gosudarstvu““'?. Ga- 
vęs šitokį iš ark. Kliučinsko pareiškimą, Tikybų departamentas 
pasikvietė skundą pasirašiusius latvius ir jiems jau minėtasis 
Tiaželnikovas parodė, kaip arkiv. juos pačius denuncijuoja, kaip 
valstybei kenksmingus žmones. Tada latviai surašė ant ark. Kliu- 

činsko naują skundą; išdėstė visą savo su arkivyskupu ginčo 
eigą, įrodė, ne jų skunda, bet ark. Kliučinsko ministerijai pasiaiš- 
kinimas neatatinkąs tiesos. Galop guodėsi Šv. Tėvui, arkivyskupas 
baisiai juos įžeidęs, įtardamas juos esant Bažnyčios priešus ir 
netjų laisvei sudaręs pavojaus, klaidingai denuncijuodamas juos 
rusų valdžiai, būk jie esą ir valstybės priešininkai. Tad prašė Šv. 
Tėvą: 1) kad sudarytų tam tikrą teismo tribunolą, kuriam jie 
galėtų pasiteisinti nesą Bažnyčios priešininkai; 2) kad leistų pa- 
duoti ark. Kliučinską už neteisingą denunciavimą į valstybės 
teismą, kuriam jie pasiteisintų nesą valstybės priešininkai. 

Šitos ir pirmosios skundos egzempliorius prancūzų kalba 
latviai slapčia pasiuntė Romon Šv. Tėvui, o lotyniškai parašytą 
ir prof. Aug. Voldemaro iššlifuotą antros skundos egzempliorių 
jie pasiuntė arkivyskupui paštu, nuolankiai prašydami, kad ją, 
kaip ir pirmą skundą, malonėtų Romon Šv. Tėvui pasiųsti. Tam 
tikslui pridėjo valstybės ženklų ir pašto reikalams reikalingų 
lėšų. Dar išvertę savo skundą rusų kalbon, paskelbė ją rusų 
laikraštyje „Novoje Vremia“. 

Arkivyskupas Kliučinskas, gavęs iš pašto šią antrą skundą, 
kreipėsi į savo padėjėją vyskupą Ciepliaką, kad jisai pasikvietęs 
latvius, kun. Trasuną iš Revelio ir kun. Skrindą iš Gatčinos, jiems 
padedant, įkalbėtų skundėjams atsiųstąją skundą atsiimti atgal. 
Vysk. Ciepliakas, pasikvietęs min. latvius kunigus ir skundėjus, 
vaišino juos arbata ir stengės prikalbėti, kad savo skundą atsi- 
imtų. Latviai nuo to griežtai atsisakė, o susitikę pas vyskupą 
Ciepliaką ark. Kliučinskio iškeltus kunigus, savo žymius vei- 
kėjus, šitaip prabilo: „Kogda mitropolit Kliučinskij etich našich 
dorogich ksendzov otsiuda udalial, to, Vaše Preosviaščenstvo, 
togda na to neobratili vnimanija, a kogda teper eti ksendzy po- 
kazalis Vam nužny, čtoby oni Vam pomogli nas ugovorit vziat 
žalobu na mitropolita obratno, togda tolko ich vremenno siuda 
priglasili“18, 

Vyskupo Ciepliako pakviestieji kunigai per visas jo su skun- 
dėjais derybas tylėjo. Išėjus iš vyskupo, latviai skundėjai juok- 
damies išmetinėjo jiems, kam jie net mandagumo neparodę vysk. 
Ciepliakui, mėgindami įkalbėti skundą atsiimti. O kunigai jiems 

atsakė: „Mudu tik drebėjome, būkštaudami, kad vyskupas savo 
meilingumu jūsų nesuminkštintų“. 

Nepasisekus latviams įkalbėti, kad skundą atsiimtų, vys- 
kupas Ciepliakas, įprašytas arkivyskupo Kliučinsko, sukvietė 
pas save Kapitulą ir pareiškė arkivyskupo norą, kad ji paruoštų 
Šv. Tėvui prieš latvių skundą protestą ir užtikrintų jį arkivys- 
kupą Kliučinską lygia tėviška meile mylint visų tautų katalikus, 
latvius gi ypatingai mylint, kaip arkivyskupijos branduolį. Ka- 
nauninkas Pr. Karevičius pareiškė nuomonę, jog latvių iškeltųjų 
prieš arkivyskupą faktų negalima esą užginčyti, jog Šv. Tėvui 
negalima esą rašyti — latviai kunigai Petrapily pasilieką, kai iš 
tikrųjų visi jie iškilnoti, jog seminarijoje latvių kalbos tebemo- 
koma, kai to ten nebėra. Balsuojant iš 7 tame posėdyje dalyva- 
vusių 80 metų senis prelatas Erazmas Kliučiauskas, seminarijos 
rektorius dr. kan. Ignotas Baltrušis ir kan. Karevičius stojo už 
tai, kad protesto prieš latvių skundą Kapitulai rašyti netinka. 
Kiti trys prelatai lenkai balsavo reikią protestuoti. Tada posėdžio 
pirmininkas Kapitulos dekanas vyskupas Ciepliakas pareiškė: 
„Matote, balsai suskydo, ir už, ir prieš po lygiai, ir man, pirmi- 
ninkaujančiam, tenka galutinai nusverti. Žinoma, geriau būtų 
protesto nerašius. Bet kad arkivyskupas jo taip nori, to reika- 
lauja, tai aš deciduoju, sprendžiu: prašomąjį protestą surašyti 
reikia“. Kan. Karevičius pareiškė: „Jei Kapitula teiks Šv. Tėvui 
prieš latvių skundą protestą, tai jis pridėsiąs prie to atskirą savo 
nuomonę; tegul tad pamąstą, ar jos protestas beturės Šv. Tėvo 
akyse vertės“. Tai išgirdę lenkai prelatai pradėjo ant kan. Kare- 
vičiaus piktai niurnėti. Tuo tarpu suskambėjo prokatedros var- 
pai, šaukdami į birželio mėnesio Jėzaus Širdies pamaldas, ir kan. 
Karevičius, galvos linktelėjimu atsisveikinęs, išėjo iš Kapitulos 
minėtųjų pamaldų laikyti. Kapitula, atsižvelgdama į Karevičiaus 
pagrasymą atskira nuomone, nutarė protesto neberašyti ir apie 
posėdžio įvykį pranešti arkivyskupui. 

Skaudu buvo ark. Kliučinskui, kad Kapitulos protestas neįvy- 
ko, kad tai sukliudė jo gi Kapitulos kanauninku pakeltasis kun. 
Karevičius. Tad pasikvietęs jį, išmetinėjo jam tą nedorybę. Įpykęs 
pasiūlijo jam iš Kapitulos išeiti, net ir iš arkivyskupijos Žemaiti- 

jon išsikelti: „Wynoš sie ksiądz z Kapituly, wynoš się na Žmujdž“??. 
Į tai kan. Karevičius pareiškė: „Liuosa savo valia iš arkivys- 
kupijos neišvažiuosiu“. 

Mėgino dar arkivyskupas surasti kitų kunigų, kurie pagei- 
daujamą protestą paruoštų, bet teatsirado vienas kun. Kalinka, 
pusiau latvis, pusiau sulenkėjęs gudas, kurs prašomąjį protestą 
pasirašė. Už tai arkivyskupas atsigerino jam, paskirdamas jį 
didelėn, turtingon Kraslavo parapijon klebonu. 

Nepasisekus gauti prieš latvių skundą pageidaujamo pro- 
testo, arkivyskupas Kliučinskas pats nuvežė tą skundą Tikybų 
departamentui ir tenai pakėlė triukšmą, kam departamentas 
išduodąs raštinės paslaptis, „kanceliarskuju tainu narušil“, paro- 
dydamas latviams jo ministerijon pasiųstąjį į pirmąją latvių 
skundą pasiaiškinimą. Jau minėtasis I skyriaus viršininkas Tia- 
želnikovas šitaip atsikirto: „O iš kur Vaše Vysokopreosviaščenst- 
vo žino, kad latviai iš departamento gavo patirti Tamstos de- 
nuncijaciją? O gal Tamstos paties, ne mūsų, raštinė neišlaikė 
paslapties?“ Sugrįžęs namo, arkiv. puolė savo raštinės tarnau- 
tojus, bet kaltininko jų tarpe nesurado. Arkivyskupo raštinėje 
žemesniojo raštininko pareigas ėjo Subats, tikras latvis, o nei 
arkivyskupas, nei jo kancleris to nežinojo: manė jį esant lenką. 

Ministerijos valdininkas Tiaželnikovas gundė latvius, kad jie, 
nelaukdami Apaštalų Sosto sutikimo patrauktų ark. Kliučinską 
valstybės teisman už klaidingą jų denuncijavimą. Latviai nepa- 
sidavė tai pagundai. Ministerija nei lietuvių, nei latvių skundų 
Romon nesiuntė, tiktai pareikalavo, kad ark. Kliučinskas ganė- 
tinai jais rūpintųsi; tai jis dalimi ir darė; kun. Trasuną, latvį, 
paskyrė Konsistorijos asesorium, kunigą Skrindą, o paskui taip 
pat latvį kun. Velkmę paskyrė šv. Kotrynos bažnyčios vicekle- 
bonu. Jauną kunigą Rancaną, dabar Rygos arkivyskup. sufra- 
ganą, paskyrė prokatedros vikaru ir seminarijoje latvių kalbos 
profesorium. Savo skundėjui A. Smilgai ištiesė susitaikinimo ran- 
ką; pasikvietęs prikalbinėjo, kad jis prieš jį daugiau ginčų nebe- 
keltų; davė jam neva lietuvių kultūros reikalams 150 rub., kvietė, 
kad jis su žmona vakarop pas jį ateitų. Juodum atvykus, vaišino 
vakariene, poniai Smilgienei dovanojo didoką sidabrinį kryželį. 

Nors arkivyskupas labai šnairavo į kan. Karevičių, ypač iški- 
lus jo kandidatūrai Žemaičių vyskupu, bet jo paskyrimui įvykus, 
malonėjo jį patsai savo vežimu nusivežti šv. Kotrynos bažnyčion 
ir tenai jį vyskupu konsekruoti, tos konsekracijos pietuose daly- 
vauti, kilnią, be jokio jau užsigavimo prakalbą pasakyti. Po pietų 
parvežė vyskupą Karevičių namo. Atsisveikindamas ištiesė jam 
ranką ir tarė: „Manau, kad dabar mudviejų santykiai bus kuo 
geriausi“, ir mielai su pašvęstuoju vyskupu pasibučiavo. Vysk. 
Karevičiui iš Petrapilio išvažiuojant, atvyko stotin jo išlydėti. 
Lietuvius kunigus Pr. Būčį, Joną Senkų, Pr. Strakšą, Petrą Auglą 
ir latvius Trasuną ir Kaz. Skrindą pakėlė garbės kanauninkais. 

Romon patekusios ant ark. Kl. latvių, dalimi ir lietuvių skun- 
dos sudarė apie jo veikimą nepalankią nuomonę. Bet galutinai 
jam pakenkė patys lenkai, Valstybės Tarybos nariai. Ministeri- 
ja vyskupą Denisevičių ir arkiv. Šembeką pripažino neteisėtai 
priėmus katalikų tikybon būrius, gal keliasdešimts tūkstančių, 
buvusių unijotų ir kitų stačiatikių, ypač iš Minsko gubernijos, ir 
reikalavo, kad ark. Kliučinskas paduotų ministerijai tų kataliky- 
bėn priimtųjų sąrašus neva jiem legalizuoti. Ir Kapitula, ir Vilniaus 
vyskupijos administratorius Michalkevičius, ir keli Valstybės Ta- 
rybos nariai lenkai asmeniškai, o buvusis Vilniaus vyskupas 
Roppas raštu įrodinėjo ark. Kliučinskui, kad būtų pavojinga rusų 
valdžiai kišti į nasrus priimtuosius katalikybėn stačiatikius. Ark. 
KI., matyt, buvo jau ministerijai pasižadėjęs jos prašomą sąrašą 
paruošti, tad įsakė Konsistorijos valdininkams, kad tą sąrašą 
sudarytų. Jiems jau storą knygą prirašius, kažkas „zelozus“120 
apipylė ją rašalu. Arkiv. Kl. įsakė iš naujo perrašyti. Bet tuo tarpu 
lenkai Valstybės Tarybos nariai buvo jau įteikę šv. Tėvui platų 
memorialą apie pavojingumą išduoti šimtą tūkstančių nuo 1905 
m. katalikybėn priimtųjų stačiatikių, — apie ark. Kl. akciją. 

Nuo pradžios 1915 m. ark. Kl. jautėsi prisuoktas atsisakyti 
nuo valdymo arkivyskupijos. Sulaukęs pavasario, iškeliavo Jal- 
ton, lankė Kaukazo kurortus, galop 1917 m. Kryme pasimirė. 
Palaidotas Petrapilyje kapinių bažnyčios požemiuose šalia Holo- 
vinsko, Fijalkausko, Gintauto, Kazlausko, buvusių arkivyskupų. 
Gal laimingesnis būtų buvęs, jei iš Vilniaus, kur, matėme, taip 

buvo įsigyvenęs ir savo veikimą išplėtojęs, nebūtų panorėjęs 
vykti Petrapilin - platesnės savo veikimui dirvos ieškoti. 

1914 m. kunigui Pr. Karevičiui tapus Žemaičių vyskupu, pet- 
rapiliečiai lietuviai subruzdo tą savo tautietį pagerbti: suruošė 
jo konsekracijai visus brangius vyskupiškus rūbus nuo sandalų 
kojoms iki galvai auksu išsiūtos stilingos mitros. 23 pasaulionys 
lietuviai inteligentai ir apie 50 lietuvių giesmininkų prie Pirmos 
Rotos bažnyčios, kur Karevičius buvo per 5!/, metų klebonas, 
dar ir komitetas sumanytos pakraštyje parapijos statyti naujos 
bažnyčios drauge su vyskupu nusifotografavo. Jo konsekracijos 
pietuose dalyvavo šie lietuviai pasaulionys: Dūmos atstovas 
Martynas Yčas, V. Matulaitis, Paulauskas, J. Orentas, Bruckus, 
Dubinskas, Nagevičius, Mažonis, Musteikis, Končius, Česl. Sas- 
nauskas, Černiauskas, Januškevičius, Skruibis, A. Galdikas ir 
Kauno lietuvių delegatas Žilinskas. Vyskupo išleistuvėms pas 
Paulauską, Savitarp. dr. pirmininką, didis lietuvių būrys suruošė 
gausią vakarienę, įteikė vyskupui albumą su kilniu adresu ir 
daugeliu parašų. Išlydėti jo į stotį susirinko, be lenkų, buv. vys- 
kupo parapijiečių, didelė minia lietuvių. Ark. Kliučinskas, galvą 
iškėlęs, žiūrėjo į tą linksmo ūpo pagautą lietuvių minią ir ste- 
bėjos, kad jų tiek daug ir kad jie taip gerbia išvažiuojantį savo 
tautietį. 


8 
DIDŽIOJO KARO LAIKU* 


Prasidėjus nelabam Didžiajam karui, Petrapilin per Švediją 
iš Vokietijos atkeliavo 158 lietuviai darbininkai. Jiems globoti, 
Lietuvon jų kelionei palengvinti visos trys Petrapilio lietuvių 
draugijos sudarė tam tikrą komitetą. Jos pirmininkas buvo lietu- 
vių atstovas Dūmoje Martynas Yčas, nariai: A. Bruckus, K. Juo- 
zapaitis, J. Strazdas, A. Jasūdis, J. Kėsylis. 

Slėgiant Lietuvos kraštą karo baisenybėms, du šimtai tūkstan- 
čių lietuvių jautėsi priversti drauge su būriu kunigų pasitraukti 
Rusijon. M. Yčas su A. Smetona, kan. Kukta ir kitais įsteigė 


*Šitos žinios nėra precizuotos; autorius jas surašė girdėjęs.!?! 

Vilniuje Komitetą dėl karo nukentėjusiems šelpti ir, palikęs tam 
Komitetui vadovauti pirmininką A. Smetoną, o vicepirmininką 
kan. Kuktą, patsai atvyko Petrapilin (kurį 1915 m. kovo 18 d. 
caras Mikalojus II įsakė vadinti Petrogradu) ir čionai suorga- 
nizavo Centralinį komitetą visiems visokiose Rusijos vietose 
susispietusiems pabėgėliams lietuviams šelpti. 95 vietose buvo 
įkurti vietų komitetai, vaikučiams prieglaudos, mokyklos, pa- 
skirti tam tikri kunigai kapelionai, kuriems mokėta po 150 rub. 
mėnesiui, įsteigtos pabėgėliams koplyčios. Petrograde Central. 
komitetas išsivystė į didžiausią, galingą įstaigą; sudaryta jame 
daug departamentų, skyrių su tam tikrais jų vedėjais. Kun. J. Tu- 
mas buvo pirmas Centro komiteto dalykų vedėjas, pirmininko 
M. Yčo referentas; antras po jo vedėjas buvo Jurgis Linartas. Prof. 
Pr. Būčys buvo vienas pabėgėlių dvasios reikalų tenkintojų. 
Įsigyta spaustuvė, leista L. Noreikos redaguojamas laikraštis 
„Lietuvių Balsas“'22; kun. J. Vailokaitis, kun. Bugenis leido savai- 
tinį laikraštį „Vadas“!2, Išspausdinta 10 000 egz. poterių kny- 
gelės ir 7000 didesniojo kun. Paltaroko katekizmo ir šv. Istorijos, 
7000 egz. katalik. maldaknygės. Be to, pavesta kun. Laukaičiui 
ruošti spaudai gražia lietuvių kalba nauja didelė maldaknygė; ji 
išspausdinta 1917 metais. Prie C. Komiteto buvo įsteigti mokslo 
kursai. Vedė juos A. Purėnas! Prof. K. Būga juose dėstė lietuvių 
kalbą. Ištisas valandas klausė jų ir užsirašinėjo ne tik universiteto 
studentai, bet ir senesnieji pasaulionys ir kunigai. Tokie pat 
kursai buvo ir Voroneže, J. Jablonskio vedami. 

Dūmos atstovas kun. J. Laukaitis vedė Petrograde vietos ko- 
mitetą pabėgėliams šelpti, 40 moksleivių gimnazistų suspiesta 
bendrabutin globoje ėjusios aukštąjį mokslą religingos lietuvai- 
tės bajoraitės Rusteikaitės, kan. J. Senkus prie I-os Rotos suspietė 
120 mergaičių prieglaudon. Ją vedė buvusioji Kaune „Saulės“ 
dr. seminarijėlės vedėja, kilnaus, švelnaus būdo panelė Jadvyga 
Stanelytė. Lenkės ponios negalėjo atsigėrėti lietuvių vaikučių 
švelniu elgesiu bažnyčioje. Visoms toms įstaigoms palaikyti ir 
pabėgėliams sušelpti gauta iš valdžios per 5 milijonus rublių. 

Centr. komitetas su jo skyriais buvo previdencionalus pasi- 
ruošimas kurti paskui nepriklausomai Lietuvos valstybei. Mūsų 

istorijoje Petrogrado Centr. komiteto ir sumanaus bei veiklaus 
jo pirmojo pirmininko Martyno Yčo liks neišdyląs atminimas, 
nežuvę nuopelnai. 

Rašiau 1927 m. bal. 23 d.15 


MINTAUJOJE 


Mintauja!* viso rytų Kuršo centras, kaip Liepoja vakarų Kur- 
šo centras. 

Vokiečių dominacijos laikais Mintauja (Mitau) būdavusi lyg 
Rygos pamiestė; čia žiemą gyvendavę viso Kuršo turtingieji 
dvarininkai baronai, čia tam tikslui laikydavę savo vilas, arkli- 
des, savo Riterių klubą. Baronai duodavę visą „toną“; jų vaikai 
čia ėjo gimnaziją, tai ir gimnazijai duodavo aristokratizmo „to- 
ną“. Pridėkime, kad visame Pabaltijyje oficialė ir mokslo kalba 
buvo tų pačių vokiečių baronų kalba, tai įsivaizdinsime tikrąjį 
Mintaujos veidą kaip vokiečių kultūros centrą, kuriame skendo 
visi latviai. Nei lietuvių, nei žydų iš pradžių čia nė būti nebuvo. 
Latviai gimnazistai sekė draugais vokietukais ir kiek begalėdami 
dėjos „baronais“, nors jų vis tiek tikrieji baroniukai neįsileisdavo 
į savo tarpą. Latviai ilgai vokietėjo. 

Pradžią galo visam tam padarė centralinė Rusijos imperijos 
valdžia, apie 90-uosius metus p. amžiaus panaikinus Pabaltijo 
autonomiškumą!??, pirmiausia išstūmus vokiečių kalbą iš admi- 
nistracijos, iš teismo ir iš mokyklos. Papūtė nauji rusifikacijos 
vėjai, kuriems gavo ir patys vokietukai pasiduoti. Baronų įtaka 
visiškai sumažėjo; ir jie patys turtais sumenkėjo; kur galinges- 
nieji ėjo mokslus užsieniuose, nes Mintaujos „Academią Petri- 
ną“ "8 užplūdo biurgeriai - latviai ir lietuviai kaimiečiai, su ku- 
riais ponaičiams buvo nebejauku, nes jie, mažumas, nebetesėjo 
asimiliuoti didumo. Aristokratiškoji mokykla pavirto prasčio- 
kiška, ir atsirado visai naujų krypčių; vokiečių hegemoniją ir 
karjerizmą pakeitė latvių tautinė kultūra, latvių nacionalizmas, 
ūmai pakėlęs galvą iš kuklios iki tol privačios būklės. Gimna- 
zijoje latviai nebesidėjo baronais, o miesto gatvės ėmė matyti 
latvių vaikštynės, nebe vokiečių „šlichtadas“'?? pretenziniais 

aukštai iškeltais važeliais ir elegantiškais pakinklais. Latviai 
įsigijo sau atskirą parką blaivytis ir žaisti, ėmė statytis teatrų, 
kurti savas biedrybas“30, namus; buržuazinis latvių gaivalas pa- 
ėmė viršų ant aristokratinio, ir Mintauja tapo latvių miestas. 
Vokiečiai, ypač aristokratai, čia bebuvo mohikanų rolėje. 

Vokiečių kultūros dvasia tačiau dar ilgai viešpatavo Min- 
taujoje, paliesdama ir pačią dabar rusišką gimnaziją. Čia režimas 
buvo daug minkštesnis neg Šiauliuose, Kaune, Dinabarke; tai 
Lietuvos jaunuomenė mielai puolė į buvusias vokiečių gim- 
nazijas Mintaujoje ir Liepojoje; tiesa, kad ir vakansų čia buvo 
daugiau; Lietuvos gimnazijos buvo pernelyg perpildytos. Pa- 
galiau Mintaujos gimnazijoje lietuviai moksleiviai sudarė di- 
dumą, 51 “6; kartais, sako monsinjoras Jasėnas, net 60 o, nors 
tai, man rodos, perdėta. Ir mokytojai „ne russkavo proischož- 
denija“?! Latvijoje lengviau gaudavo vietų. Mintaujoje atsirado 
senųjų kalbų mokytojas Jonas Jablonskis, keletas tikrųjų lenkų, 
latvių; buvo likę ir vokiečių. Tad rusiškasis direktoratas nebuvo 
toks jau galingas kvėpti rusų dvasią vaikams ir visas tautas nive- 
liuoti. Mintaujoje latviukai ir lietuviukai jautės mažai varžomi, 
mažiau nutautinami neg namie, tarp senųjų kaimų. Lietuviukai, 
kurie panorėjo, laisvai konversavo lietuviškai; o tų panorėjusių, 
atseit susiprantančių, vis daugiau rasdavosi J. Jablonskiui glo- 
bojant. Jo bute būdavo moksleiviams vakarėlių su skaitymais ir 
vaidinimais, kartais net repertuarą patys gimnazistai susda- 
rydavo; būdavo ir pašalaičių svečių. Toks pat centriukas buvo 
to pat J. Jablonskio rūpesčiu susidaręs L. Didžiulienės laiko- 
mame moksleiviams bendrabutyje. Sk. jos knygelę: „Ką aš beat- 
menu“'?2, Buvo ir daugiau lietuvių laikomų bendrabučių: Repeč- 
kų, Brazdžių ir k. O ir lenkų laikomuosiuose bendrabučiuose 
(Ostrovskienės ir k.) nebuvo jie varžomi. Mokyklos kapelionai 
visados būdavo lietuviai net ir vokiečių laikais: Jasielskis, Nie- 
viardauskis, Danielius Rimkevičius, Juozas Genys, Pr. Urbo- 
navičius, Valavičius. Vieni lietuviams nekliudė, kiti gi ir labai 
padėjo (Urbonavičius). 

Atleiskite, kad aš čia kiek tiek pakalbėsiu apie save, kaip aš 
atsidūriau Mintaujoje“? ir ko ten patyriau. 

Dinabarko realinės auklėtinis“*, baisiai surusintas, į Kauno 
kunigų seminariją 1888 m. įstojau aš vis dėlto pilnai susipratusiu 
lietuviu tautininku, Povilo Matulionies padaru. Apie tai aš esu 
kažin kur minėjęs, bene „Mūsų Senovėje“ 2 nr.?85 ir kitur. Ką aš 
jau radau tarp Žemaičių klierikų, esu plačiai aprašęs knygoje 
„Apžvalga ir apžvalgininkai“**. Gyvai dalyvaudamas dvasiš- 
kosios jaunuomenės akcijoje, o nuo pradžios 1890 m. ir laikraš- 
tyje, aš su savo ideologija niekados ir niekur nesislėpiau; tai buvo 
aiškiai patyrę ir įstaigos vyresnieji. Žiūr. „Mūsų Senovės“ 1 nr.'37 
apie vieną mano rašto darbą, taip pat „Lietuvių kultūros centras 
Rygoje“ 1927 metų „Lietuvoje“. Mane deklaruotą tautininką esant 
žinojo ir provincijos kunigija. Tai turėjo nulemti mano darbo dirvą. 
Man ir mano draugams rodės man tinkamiausia būsiant darbuotis 
kuriame Lietuvos mieste. Tačiau vienas mano krikštavaikis ki- 
taip papranašavo. Man einant paskutinius mokslo metus, jo 
tėvas prisivedė jį prie Kauno gubernijos žemėlapio ir tarė: 

- Dabar parodyk, kur tavo krikšto tėvas kunigaus? 

Analfabetas vaikas dūrė piršteliu į Kuršo žemę, sakydamas: 

- Sis. 

Mes nusijuokėme. Kaipgi man, tokiam lietuviui, gyventi ir 
dirbti — svetur? 

— No, o paskui? - nesiliovė tėvas. 

- Bis, — dūrė piršteliu į Žemaičių žemę, į kažin kurį tolimą 
nuošalį, ir mums vėl buvo neįtikėtina, kaipgi man, „tokiam mies- 
to žmogui“, sėdėti kur užsirausus nuošalyje? 

Antras pranašas buvo kun. Stasys Stakelė, tas „vėlė be vietos“ 
anais laikais, didelis priešgina ir apkartėlis. Kada 1893 m. rudenį 
mes baigėm įsišvęsti, jis pasimaišė mūsų celėje ir paklausė: 

- Tai kurgi jus dabar skiria? 

- Dar neesame paskirstyti, - atsakėm. 

- O kurgi jūs norėtumėt? - nesiliovė kvotęs. 

— Kaip Dievas duos. Ką čia skirsies! — atsakėm labai orto- 
doksiškai. 

- Tai jūs manot, kad jus Šv. Dvasia paskirs? O aš jums pasa- 
kysiu, pavyzdžiui, jūsų draugą Tumą išmes į Kuršą, kam jis 
litvomanas... 


+ 291. 


Mes labai pasipiktinome tokiu Stakelės „bedieviškumu“. Ta- 
čiau neilgai betrukus šaukias mane seminarijos vicerektorius 
Pr. Kriškijonas, latgalietis latvis, ilgai buvęs Kuršo dekanas ir 
ten latviams tarnavęs. Ir sako: 

- Esi skiriamas į Kuršą, į gubernijos miestą, bet pirma į Šim- 
barką'3š latviškai išmokti. Aš tačiau manau geriau būsiant tiesiai 
į Mintaują. Darbo ten bus gana ir nemokančiam latviškai: kas 
šventa diena reiks sakyti po du pamokslu: vieną lenkiškai, antrą 
lietuviškai, kai klebonas Petras Valentas sakys trečią vokiškai, o 
ketvirtą latviškai. Bus mokyklų, kalėjimas, na, kaip paprastai 
dideliame mieste. Protarpiais gausi išmokti latviškai ir suimti į 
savo rankas visą katalikišką propagandą latviams - jų raštais. 
Aš pats kiek esu jiems prispausdinęs religinių knygelių; dar 
daugiau turiu pradėtų ir nebaigtų. Gausi jas pabaigti rašyti ir 
išspausdinti. Ad majorem Dei gloriam!?, 

Mane šiurpas nukratė. Latviškai aš nemokėjau nieko. Gerai 
literatūriškai svetimos kalbos išmokti ir svetimai literatūrai jau 
per visą amžių tarnauti man rodės lygu gyvam rūsyje užsidaryti, 
atsižadėjus visa ko, kas buvo miela, į ką nuo pat mažens linkau, 
į ką ruošiaus, - lietuvių raštijos ir jų kultūros kėlimo. Apsiėmiau 
toliau tęsti latviškuosius kun. Kriškijono darbus, bet pats savim 
netikėjau. 

Taip ir atsitiko. Įsišventęs 1893 m. lapkričio 28 d. s. st., pri- 
micijas palaikęs per Naujus 1894 m., prieš Tris Karalius tenu- 
važiavau į Mintaują, nes vos tik dabar susilaukiau iš Kauno 
vadinamosios dispozicijos vykti. Su viršum mėnesį jos laukiau. 
Buvo aišku: Kauno Kurija nevertina manęs ir mano darbo; ji 
mane pamiršo išvažiavusį, ir tik kai pats prisiminiau, kas gi bus, 
išrašė dispoziciją. Belaukdamas įsakymo važiuoti, buvau kuo 
blogiausiai nusitiekęs; per galvą nuolat driūksėjo juodos mintys: 
aš diecezijai nereikalingas, ji manęs nesižino kur dėti, aš jai tik 
kliudau. Nuvykęs tik dar labiau įsitikinau taip esant. Man popie- 
rius buvo duotas, o klebonui neduotas, kaip paprastai kad esti, 
jo manęs visai nelaukta, neturima man nė buto, nes aš esąs visai 
nereikalingas: jau seniai vikaro pareigas einąs čia iš Alūkštos 
atvykęs, tiesa, savo valia, kun. Mykolas Andriuškevičius. Teol. 

kand. kun. Andriuškevičius, Ukmergės lenkiukas, kepelionavo 
Alūkštoje, bet nesutiko su klebonu M. Petrausku, Mosėdžio „len- 
kiuku“, paskui Kalvarijos klebonu, žinomu lenkomanu, ir pabėgo. 
Kurija Andriuškevičiaus Mintaujoje netvirtino, bet ir kitur jo ne- 
skyrė; pabėgo — tai lai sau sėdi, jei kas jį maitina. Kun. M. Andr., 
nepaprastai gražiai išaugęs jaunas vyras, aukštas, juodaplaukis, 
garbanotas; baritoną turėjo lygu operos artistas; buvo iškalbin- 
gas, mokėjo pakortoti, pajuokinti, pavakarieniauti, — na, buvo 
tiek meilus draugėje, jog visi jį, anot to, ant rankų nešiojo. Mėgo 
jį klebonas Petras Valentas ir mokyklų kapelionas Juozas Genys. 
Visi trys tad buvo griežtai prieš mane, intrūzą. Dalyką dar labiau 
pablogino kažin kas, paleidęs paskalą apie kažin kokį negirdėtą 
mano apsimetimą šventuoliu („šwietoszek“), apie įvyksiančią 
disharmoniją klebonijoje, dar, rodos, ir apie tai, kad. aš esąs 
vicerektoriaus Kriškijono atsiųstas speciale misija visus kontro- 
liuoti ir juos raportais įdavinėti Kaunui. 

Pasisveikinome šaltai, kuone piktai, ir jų minos negerėjo pas- 
kui; buvo tamsios man esant, veik nieko nekalbėjo už stalo, o 
popiet visi trys ėjo į kurį ir ten šnekučiavo sau vieni, rūkydami 
cigarus ir geriodami alų. Visa situacija man darėsi tiek skaudi ir 
užgaulinga, jog nors verk. O aš tuomet tebuvau pradėjęs 25-tus 
metus, tai jausti mokėjau. 

Visa tai buvo neteisinga: nei aš šventuoliu dėjaus, nei mane 
Kaune tokiuo nelaikė, nei kurių misijų man nedavinėjo. Matėme 
viršiau: nei Kauno Kurijoje, nei Mintaujos klebonijoje aš netu- 
rėjau draugų. Ir nežinau, kuo visa tai būtų pasibaigę, kad ne 
lietuvių kolonija. 

Kurią dieną, kada man itin buvo bloga gyventi, štai ateina 
grupė ponų inteligentų, labai švarių miestiečių, visai man dar 
nepažįstamų, ir prisistato esą: Jonas Jablonskis, mokytojas, Mo- 
tiejus Lozoraitis, prisiekusiojo advokato padėjėjas, rodos, dar 
Antanas Kriščiukaitis, teismo kandidatas, ir nebežinau, kas dar. 
Tuo laiku dar buvo Vladas Mačys, teismo kandidatas, ir Mečis- 
lovas Dovoina-Silvestravičius, be užsiėmimo Amerikos laikraš- 
čių reporteris. (Matas Čapas kiek vėliau atsirado). Jie be jokių 
fanaberijų pasiaiškino: išgirdę atvažiavus jauną kunigėlį, lietuvį, 

ėmę ir atėję pasižiūrėti, kas per vienas ir ar netiks lietuviškajai jų 
draugei, kuri ne per gausinga esanti. 

Tokio siurprizo aš nė sapne nebuvau pasapnavęs. Keletas 
rimto amžiaus vyrų, pačiotų ir vaikuotų, jau pasižymėtomis 
karjeromis, be jokių ceremonijų pirmieji daro vizitą visiškai jau- 
nam žmogeliui, kurs paprasta tvarka pats turi pradėti lankyti ir 
tik paskui laukti atsilankymo. Aš tai ir tariau. Tačiau svečiai 
pareiškė, jiems visos tos ceremonijos esančios svetimos; jie ma- 
nęs laukią ne ceremonialiai vizituoti, bet lankyti jų namus kada 
tik norėsiu ir kiek tik kartų panorėsiu; pas juos esą pakarčiui 
literatūros susirinkimai; kas ką parašęs, paskaitęs, klausytojai 
pakritikuoją turinį, pataisą kalbą ir, jei kas tinkąs spaudai, tai 
pasiunčią į Tilžę bendru siuntiniu, kad būtų pigiau ir patogiau, 
o jau ten laikraščiai pasidaliją medžiagą. Jei panorėsiąs ir galė- 
siąs, tai ir man reiksią kas ne kas parašyti ir draugėje paskaityti. 

- Na, ir duosime gi pipirų tamstai klerikalui mes „bedie- 
viai“! - tarė meiliai šypsodamos Lozoraitis. 

- Duos ir mums klerikalas, kai mes ką skaitysime, - rimtai 
pridėjo Jablonskis. 

Aš tariaus visai sutirpsiąs toje meilioje visai man svetimų 
žmonių atmosferoje. Čia pirmą kartą aš faktinai supratau, jog 
tautiečių esama brolių, visai nę svetimų žmonių, ypač tarp tikrai 
svetimų. Aš jiems atvirai, kuone verkdamas apsisakiau, kaip 
man tenka gyventi su visai kitos rūšies lietuviais, kurie turėtų 
būt man kuo artimiausi, - su profesijos draugais kunigais. Jie 
gavo išspręsti mane tokioms sąlygomis negalint būti „klerikalą“, 
„Kriškijono vaiką“. Jablonskis nuo savo vedybų dienos buvo kuo 
blogiausiuose santykiuose su buvusiu Mintaujos klebonu Kriš- 
kijonu, kurs griežtai priešinos, kad jis, katalikas, vestų protes- 
tantę Sketerytę; su klebonu nesutikus, susituokta kalvinų baž- 
nyčioje. 

Aš pradėjau lankyti Jablonskius ir Lozoraičius, įsitraukiau į 
lietuvių kolonijos gyvenimą, ėmiau rūpintis, kuo ji rūpinasi, 
džiaugtis tuo, kuo ji džiaugias, ir dirbti lietuvišką, ne latvišką 
darbą. O toji lietuvių kolonija, kurią aš tepasiekdavau, buvo 
inteligentų kolonija, dalinai moksleivija; su darbininkais ir iš viso 

su žemuoju luomu niekas mūsų neturėjo viešų santykių ir nesi- 
kuopavo. Jis pats ėmė vėliau organizuotis ir vaidintis. 

Visų mūsų pramušta galva buvo draudžiamoji lietuvių litera- 
tūra, šelpimas raštais ir pinigais tilžiškių „Varpo“ ir „Apžvalgos“. 
Ir aš ėmiau uoliai rašyti ir draugėje skaityti. Išverčiau H. Sien- 
kevičiaus pasaką „Būk palaiminta“ - ją Jablonskis konfiskavo 
„Varpui“; plačiai aprašiau latvių „Tautos šventę“ - dainos šventę 
pavyzdžiui lietuviams - tai pateko į „Apžvalgą“!; skaičiau 
referatą „Apie tautinę lietuvių emancipaciją“ su diskusijomis 
(pusę to referato aš pamečiau Mažeikių stotyje); nemaža rašiau 
sau ir po daugelio metų tai sunaudojau. Na, įsivariau į inteli- 
gentišką raštų darbą ir ne tai, kad būčiau pajutęs, jog; tai tikroji 
mano darbo sritis, bet kad aš jau pradėjau gyventi tuo gamtos ar 
Dievo man skirtuoju gyvenimu. Ir visas darbas Latvijoje nepa- 
stoviam parapijos gaivalui man darėsi labai įkyrus ir vargingas. 
Aš, dar neprityręs kalbėtojas, gaudavau visus pamokslus pasi- 
rašyti lenkiškai ir lietuviškai. Ypač lenkiškus, nes jų klausydavo 
daugiausia lenkiškai kalbantieji inteligentai. Aš jų prirašiau di- 
delę daugybe, bet mačiau, jog tai tik vienai dienai, tam vienam 
kartui. Jie nebuvo originalūs, o kompiliuoti, taigi spaudai netiko, 
o ir lenkiškai, nors aš, rodės, gana gerai literatiškai moku, dar 
geriau mokantiems buvo mažoka. Vieną sykį gimnazijos moky- 
tojas Gižyckis (rašytojas Wotyniak) paklausęs manęs demonst- 
ratyviai pasikrapštė ausį ir išėjo pusiau pamokslo. Kai kada 
ateidavo ir mūsų inteligentai paklausyti mano lietuviško pa- 
mokslo ir, žinoma, taip pat kritikavo - daugiausia kalbą. Lozo- 
raitis prikišo, aimenu, prie pavartoto žodžio „depozitas“, kurs 
juridiškai reiškiąs visai ne tą, ką aš norėjau pasakyti. 

Šiaip jau lietuviai inteligentai buvo laisvamaniai arba šiaip 
jauįbažnyčią nepaslinko vaikščioti; už tai parapijos kunigija juos 
peikė už akių, į akis nedrįsdama jiems to sakyti. Jie būt ir ne- 
klausę, kad klausytų dvasiškio, reikia dar asmeninių gerų san- 
tykių, o ne vieno autoriteto; tokių gi santykių Mintaujos kunigija 
nepalaikė, tad ir įtakos neturėjo. Aš tik drįsdavau jiems kartais 
akiplėšiškai, dideliu įsikarščiavimu išmetinėti, kad jie pamiršta 
beturį dūšią, ne to vieno kūno reikalus, kaip ir kiti gyvūnai. Už 

tokį palyginimą Lozoraitis vieną sykį buvo ant manęs gerokai 
supykęs, bet paskui atsileido. Paskui, Kaune, jis buvo labai uoliai 
praktikuojantis katalikas. Jablonskį laikė pusiau protestantu, tai 
iš jo nė nereikalavo daug; bet jis ir patsai dažnokai lankė ypač 
vakarines pamaldas su lietuvišku pamokslu. 

Šiaip ar taip, lietuvių kolonija, vadinas, anoji inteligentų li- 
teratų kuopa, nebuvo kunigų laikoma ortodoksais, tikrais para- 
pijonais, nes ir bažnyčią palaikyti nepadėdavo. Vieną kartą ir 
pasipiktino, kai buvo kunigas specialiai pareikalautas į privačius 
namus pakrikštyti kūdikio, vežėju nuvažiavo su zokristininku, 
o kūmas Jablonskis nesumokėjo nė trijų rublių išlaidų. Tai ku- 
nigų buvo palaikyta demonstracija. Tie trys rubliai man ypač 
buvo įkyrūs, kai čigonas, kurs iš manęs vis iškaulydavo po 15- 
20 kap., atvežęs į bažnyčią vaiką, padėjo tris rublius. 

— O čiagi kokia komedija? Juk ir vėl ateisi kaulyti 15 kap.? - 
pasipiktinau. 

- Tai kas kita, - atsakė - ten mano amatas, o čia tavo amatas. 

Iš to buvo susidariusi visa pasaka, o aš jos negalėjau sugriauti 
ir kenčiau daug nemalonumo, kai man prikaišiodavo: dėl ko gi 
lenkai geri katalikai, jie ir į bažnyčią vaikšto, ir kas reikia moka. 

Mūsų inteligentai visa to nežinojo, nes aš juos atkentėdavau 
ir už visus gaudavau atsikirsti pateisindamas. Tuo tik pablo- 
ginau jų nuomonę apie mane. Pirma nepakentė manęs, kad esąs 
„šwietoszek“, taip rekomendavo pasauliečiams ir padėjo juoktis. 
Vieną sykį Lietuvos dvarininkas C. Liutika tyčia, visiems girdint, 
ėmė man kalbėti šlykštynių. Dabar ėmė mane įdentifikuoti su 
mano visados ginamais lietuviais laisvamaniais, lyg Bažnyčios 
priešais. 

Savo būklę aš ir visiškai pabloginau, kai teko su klebonu 
Petru Valentu pasikalbėti ultimatyviais raštais. 

Visi trys Mintaujos kunigai buvo lietuviai. P. Valentas - ku- 
piškietis valstietis. J. Genys joniškėlietis valstietis, M. Andriuš- 
kevičius buvo Ukmergės felčerio sūnus, labai gerai mokėjo lietu- 
viškai ir šiaip jau jokių fanaberijų nekėlė. Bet klebonijoje didelės 
įtakos darė gimnazijos mokytojas Gižyckis, tikras lenkybės ir ba- 
jorybės maniakas, nors endekizmo tuomet dar nebuvo R. Dmovs- 

kis formulavęs. (Jis irgi kurį laiką buvo ištremtas į Mintaują ir 
Rygą). Vaikščiojo pilnas prisipūtęs savo bajorystės, gyrės koliga- 
cijomis su grapaite Bobrovaite, nors ta buvo rusė, šiaip jau neken- 
čiamos tautos, o Jablonskio kęsti nepakentė, kam jis deklaruotas 
lietuvis, tai visados akcentuoja viešai pedagogų susirinkimuose 
ir net duryse laikė vizitinį savo bilietėlį lietuviškai: „Jonas Jab- 
lonskis“, kurį Gižyckis skaitė: „Jablionskis“ ir perkrypusiu veidu 
piktinos: „Rašyk kuria nors kalba, bet tik Europos kalba, ne kuria 
„Jablionskis“... Žinoma, svojo lenkiškai, kad skambančią pa- 
vardę rašytų lenkiškai; tai ir būtų buvę - Europa. Gižycko įtakoje 
ir klebonas dėjosi „Walent“, ne: Valentas; gailėjo, kad jo giminė 
praradusi bajorystės dokumentus (szlachcic o zatraconych doku- 
mentach), savo seserį Uršulią blogai išmokė lenkiškai ir namie 
vien lenkiškai bekalbėjo. Andriuškevičius, nors tebuvo mieste- 
lėnas, irgi dėjos kuriuo ten herbu. Tik mudu su kapelionu Geniu 
neturėjom kuo dėtis. Genys tačiau buvo tiek radikaliai sulen- 
kėjęs, jog jam chamišką kiltį lenkai lengvai dovanodavo. 

Aš irgi taikiaus į lenkišką draugę, kurioje teko būti. Ką gi 
darysi? O draugė buvo valdininkai ir dvarininkai, beveik ik vie- 
nam iš Kauno gubernijos, visi puikiai mokėjo žemaitiškai, bėrė 
žemaitiškais priežodžiais, dainavo dainelę. Tai buvo Ugianskiai, 
Bugeniai, Svirtūnai, Bernackai ir kiti tokie. Na, buvo ir nelietu- 
vių: Korsakų, Grothusų ir k. Jie buvo inteligentai; vieni dvari- 
ninkai vaikus čia mokė, kiti valdininkai, kitų laisvųjų profesijų. 
Tačiau visi lygiai atsilikę. Aš per visą buvimo ten laiką nė pas 
vieną neaptikau kuria nors kalba laikraščio. Dieną dirbo, popiet 
spaceravo, vakarais kortavo ir vakarieniavo su šnapseliu iš eilės 
pas kiekvieną turintį šeimyną ir savo stalą. 

Klebonas P. Valentas buvo šykštokas. Sykį priėmęs pas save, 
sąžiniškai apeidavo visus, visus kunigus vesdamos drauge, kad 
nereiktų hamie vakarienė rengti. Kapelionas Genys kartais išsi- 
kalbėdavo laiko neturįs. Aš neturėjau kur valgyti, kai klebonija 
likdavo tuščia ir taip pat gaudavau sekti kleboną. Bet šnapso aš 
nebuvau mėgėjas, kortoti nemokėjau ir nepasidaviau mokomas. 
(Buvo pažadų iš pradžių dykai kortoti). Tai man vis įkyriau 
darėsi toje visai man dvasia svetimoje srityje, ir aš vis dažniau 

ėmiau nueiti savais keliais - į lietuvių koloniją. Taip tęsėsi iki 
galo vasaros. 

Vieną kartą tarnas įnešė man formalę klebono gromatą, žino- 
ma, lenkiškai rašytą. 

„Ksiedzu Tumasowi 

Kochany Confrater!'41 

Bus jau daugiau kaip dvi savaitės, kaip aš pasergėjau Kunigą 
kuone kas dieną didžiąją dalį laiko praleidžiant ne klebonijoje. 
Paprašysiu Kunigą šiuo atžvilgiu atmainyti savo modus viven- 
di'*,ir jei asmeniniu savo reikalu Kunigas eis į miestą, tai malonėk 
man pasisakyti, kur eini, nebent eitumei spaceruoti, nes apie spa- 
cerus aš tenorėčiau žinoti, jei tai galima, kurias maždaug dienos 
valandas tam skirsi. Vakarais gi, jei panorėsi vizituoti, tai prašom 
eiti tiktai drauge su kitais kunigais ten, kur specialiai būsime pa- 
kviesti. Kochany Confrater, nepalaikyk man to blogu, kad to reika- 
lauju, tai darau labai nenoromis ir su abuojumu, tačiau tam tikros 
aplinkybės, o daugiausia tai, ką vakar išgirdau iš Kunigo, verčia 
mane tai padaryti. Šiuos savo prašymus paskelbiu Konfratrui ne 
žodžiais, bet raštu, idant šiuo atveju abudu geriau atmintume, ko 
prašyta ir kaip paklausyta. Mintaujoje 1894 m. rugpjūčio 31 d. 

Kun. P. Valent“. 

Plyšo mano kantrybė, ir aš prapliupau šiuo raštu, žinoma, 
irgi lenkiškai. 

„Jo Malonybei Kun. P. Valentui, Mintaujos Klebonui, Šv. 
Teologijos Magistrui. 

Didis esi, Konfratrai, savo majestote, kurį sudaro išvardytieji 
titulai, bet kad prie tos didenybės būtų prijungta proporcionalė 
galia valdyti vikarą, atsiprašant abejoju. 

Atsakydamas į Tamstos laišką, pilną slepiamo piktumo, o ne 
pajutimo kunigiškų pareigų, pareiškiu: išėjus visas kunigo ir 
vikaro pareigas, visas kitas laikas yra mano dispozicijoje, ir aš 
taip jį suvartosiu, kaip man patiks, žinoma, neįžeisdamas kunigo 
garbės, kurią vertinu turbūt ne mažiau kaip ir Konfratras. Taigi 
melduosiuos išeidamas iš namų spaceruoti ir lankyti katalikiškų 
šeimynų mūsų mieste tik tada, kai Klebonas parodysi man rašytą 
Ganytojo dokumentą, jog aš čia esu tokiose pat sąlygose, kaip 

buvo Sk." Aš Tau ne mokyklos vaikėzas pas globėją ar piemuo 
pas ūkininką, tik Tavo padėjėjas, lygiateisis asmens laisvėje. Juk 
iš namų išeini ir išvažiuoji kur kas dažniau neg aš; juokinga būtų 
reikalauti, kad vikaras melduotųsi savo klebonui, net spaceruoti 
eidamas, kaip Kunigas reikalauji. Šeimas, kurias aš retkarčiais 
lankau, Klebonas per gerai žinai ir pats, nes ir pats jas lankai. 
Daugiau, reikalauji, kad dalyvaučiau Tavo draugėje; na, atsi- 
prašau, ne! Dėl dviejų priežasčių: 1) susidarius tokiems santy- 
kiams kaip dabar, mums tai nebūtų malonu; 2) iki po pusiau- 
naktų šveiti ten kortomis, aš gi, nesijausdamas pašauktas į tą 
profesiją, esu verčiamas žiovauti keletą valandų arba konver- 
suoti su vienomis moterimis. Tai pažįstamus aš telankysiu tada, 
kai man bus patogiau, o ne Tau, Klebone. Gali sau dėl to rašyti 
vyresnybei ir atestuoti mane kaip tinkamas; gadinti man svei- 
katą nervindamas, gadinti man ateitį ir charakterį, jaunam žmo- 
gui užgriauti kelią, — visa gali, jei turi lanksčią sąžinę: atsiskai- 
tysime pas Dievą. Tačiau ir pas vyresnybę neesi visagalis, ir 
vyresnybė, kai teks pasiaiškinti, supras mudviejų kaltybes ir 
įvertins jas. Tiek aš iki šiol težinau, jog niekas man nieko rimtai 
neprikiša, tai Klebono ožiavimosi visai nepaisau. 
Dixi'* Kun. Juozas 

1894 m. rugpjūčio 31 d. 

Mintaujoje“. 

„Ką vakar išgirdau iš Kunigo“, kas kleboną Valentą privertė 
paimti mane ypatingon apsaugon, buvo popietinė scena kle- 
bonijos spryske. Kilo ginčas dėl Rymo Katalikų Bažnyčios santy- 
kių su tautybėmis. Ginčas labai scholastiškas. Kiti kunigai buvo 
nuomonės, jog visi tikintieji skyrium ir tautomis susidarę turi 
remti Visuotinąją Bažnyčią pilnu išsižadėjimu savęs. Aš buvau 
atvirkščios nuomonės; būtent jei Katalikiškoji Visuotinė Bažny- 
čia nori iš savo tikinčiųjų aukų ir pasišventimo, net galvos, ji 
turi užsitarnauti, remdama žmonių individualybę ir tautybę. Ki- 
tiems ta pareiga buvo nesuprantama; pasišventimas Bažnyčiai 
turįs būti nesulygtinis net ir tada, kai Bažnyčia pareikalautų net 
savo tautiškumą jai pašvęsti. Aš vėl tokios eventualybės nenorėjau 
pripažinti ir pasakiau griežtai: 

-Jei religija pareikalautų iš manęs išsižadėti mano įgimtosios 
tautybės, aš tokios religijos išsižadėčiau. 

- Net katalikybės? 

— Net katalikybės: Bet tikroji katalikybė to iš manęs nepa- 
reikalaus. 

Manau, su tuo būsiant susijusį šį daug vėlesnį epizodą. Apie 
1908-10 m., gerai metų neatmenu, man redaguojant Vilniaus 
„Viltį“, atėjo į mane vienas gudų veikėjas ir paslapčiomis pa- 
šnibždėjo - pakeliui į Petrapilį Vilniuje sustojęs Galicijos unijotų 
metropolitas grafas Šeptyckis. Važiuojąs religijos reikalais, tad 
incognito“5, or. Osuchowskio vardu, ir norįs su manim pasi- 
matyti. Man tai buvo padaryta didelė garbė. Taip man pasirodė. 
Kaipgi? Esu reikalingas tokiam žymiam, net pasaulyje garsiam 
veikėjui. „Bristolio“ viešbutyje aptikau labai gražų, didelį stam- 
bų poną, kurs ir rekomendavosi man metropolitu Šeptyckiu, 
įprašydamas to nepagarsinti. Kalbos buvo apie lietuvių lenkų 
santykius. O paskutinis klausimas, Šeptyckio man duotas, buvo: 
„Ar tiesa, kad lietuviai, nebepakęsdami lenkų netolerancijos, 
rengiąsi nuo katalikybės atkristi?“ Aš tuo klausimu tikrai ir 
skaudžiai užsigavau ir susigriaužęs, metropolitas turėjo tai pa- 
tirti, atrėžiau: „Mes, lietuviai, sąskaitas turime su lenkais, ne su 
katalikybe. Pačios katalikybės nekaltiname, kad ją savo tikslams 
nešlovingai panaudojo lenkų vyskupai. Jokios išcentrinės ten- 
dencijos tarp lietuvių katalikų nepasireiškia ir nepasireikš“. 

Mano disputantai nusigando ir apsidairė, ar kuris perkūnas 
mūsų nespiria už tokį burnojimą. Ir konkliuzijoje pasakė: 

- Štai prie ko Tave privedė Tavo bendravimas be bedieviais 
lietuviais! 

Oašjiems: „Šitie jūsų tariamieji bedieviai dažnai, mano išma- 
nymu, krikščioniškesni už mus, krikščionybės atstovus“. 

Na, ir buvo sutarta dėl mano dūšios išganymo manęs dau- 
giau nebeleisti į lietuvius, bet vedžiotis tik į lenkus, kur niekas 
nieko negalvoja ir kits kito nekvailina. 

Mano griežtas atsispyrimas klebonui, ypač paketinimas pasi- 
duoti vyresnybės teismui, kur aš galėjau dar drastiškiau pakal- 
bėti apie miesto kunigų gyvenimą, Valentą suterorizavo, ir jis 

manęs atsiprašė. Taip, dėl akių. O tuo tarpu viską raportavo 
Kuršo dekanui Liepojos klebonui baronui von Ropp, kiek aš esąs 
neištikimas katalikas. Ir Roppas to ir kitų ginčų man nepamiršo; 
dar Vilniaus vyskupu būdamas mane charakterizavo kaipo „su- 
spectae fidei“146, 

Tai sutvirtino dar mano asmeniniai susikirtimai su Roppu. 
Pradžioje 1895 met. turėjo primicijas laikyti mano draugas svė- 
dasiškis Aleksandras Būblys. Pasikvietė ir mane atvažiuoti. Aš 
laiku pasiprašiau mane išleisti. Dekano sutikimo reikalavo Kur- 
šo gubernatorius išleisdamas, o Kauno gubernatorius įsileis- 
damas. Atsako nesulaukiau. Į mano telegramą Roppas atsakė 
telegrama; bet kai ją nunešiau į gubernatoriaus kanceliariją, jos 
viršininkas latvis Mauringas parodė man ją esant be parašo. Į tą 
aš mušiau Roppui keikiamą telegramą ir pavadinau jo deka- 
navimą - „moskovskoj volokitoj“'*7. Tai buvo teisybė: Roppas 
buvo niekam netikęs administratorius. Juo skaudžiau užsigavo 
ir ilgai pyko, vis laukdamas, kad aš nuvažiuočiau į Liepoją ir 
atsiprašyčiau. Aš griežtai atsisakiau. Tada atsiuntė tam tikrą 
žmogų Katilevičių, kad jis prikalbėtų mane atsiprašyti. Aš suti- 
kau tai padaryti, kai susitiksime ir pasiaiškinsime, katro daugiau 
kaltybės. Susitaikinome Mintaujoje. 

Susitaikinome ir su P. Valentu bei J. Geniu, kad juodu abudu 
rusų valdžia ištrėmė į Rusiją, o aš juos lydėdamas verkiau. Pas- 
kui J. Genys sugrįžęs, jau Ramygalos klebonas, buvo didelis 
mano šalininkas, o P. Valentas mirė galvos smegenų liga. Ir visi 
trys vienas paskui kitą nelaiku pasimirė. 

Nedarydamas jokių kompromisų tautybės dalykuose, aš Min- 
taujoje kenčiau pragarą per ištisus metus. Būklė atsimainė tik 
atvykus klebonauti labai ramiam ir doram J. Leparskiui. Bet aš 
jau buvau apsisprendęs Latvijoje žūtbūt nebelikti ir ėmiau belstis 
į Kauno kuriją. Aš sirgte sirgau nostalgija, veržte veržiaus į savo 
žmones, į laikraščio darbą ir, manau, tas pats kan. Kriškijonas, 
kurs buvo mane iš Lietuvos pašalinęs, patarė grąžinti kaip nie- 
kam netikusį latvių krašte. Kaunas į mano vietą atsiuntė draugą 
J. Bakučionį, mane palikdamas be vietos ir tik po aštuonių mė- 
nesių 1895 m. rugpjūtyje paskyrė vikaru į Mosėdį, vadinas, lydį 

įmetė į vandenį, ir man prasidėjo nauja era, su naujais vargais ir 
priepuoliais bekovojant dėl lietuviškosios kultūros. 

Be klebonijos ir lietuvių kolonijos - Jablonskių ir Lozoraičių 
namų, Mintaujoje lietuviškoji kultūra beveik nebuvo žadinama 
mano laikais; ji vėliau ėmė klestėti. Šį tolimesnį laiką malonėjo 
atpasakoti monsinjoras K. Jasėnas. Štai raštas'*, 


JURGIS MATULAITIS 


Kunigas, vyskupas, arkivyskupas vizitatorius. Neturtas — 
mokslas pas dėdę, Kelčių' kunigų seminarijos mokytoją, svetur. 
Neturtas — grafaitės Ziberkaitės? globa, tarnavimas darbinin- 
kams, svetur. Neturtas — ir tuberkula kauluose. Paskui prasideda 
iš antro galo. Jurgis Matulaitis jau teologijos daktaras, sociologas, 
Kunigų akademijos profesorius — ir neturtas. Marijonų ordino 
generolas - ir neturtas, diecezijos vyskupas - ir neturtas, Šven- 
tojo Tėvo atstovas gimtiniame krašte - ir tas pat neturtas. Pinigai, 
ištaigos ir dr. Jurgis Matulaitis, lyg taukuoti, nesulipo ir nedarė 
vieneto. Padrožti staibakauliai, padrožti rankakauliai ir odomis 
maskuoti. Tai žmonių akims. Jam pačiam tuo neužmaskuosi: 
tuberkulininko amžius neilgas. Buvo keletas operacijų, reikės ir 
daugiau. Kankinys gera valia, kančios kaina pailginąs gyvybę. 
Kam ji reikalinga? Tik ne jam pačiam. Jam gyventi -lygu kentėti, 
ne gyvenimu džiaugtis. Jis ir valgė, ne kad gardu, tik kad spe- 
cialistai įsakė gerai maitintis, jei nenori, kad sparčiau juo mistų 
tuberkula. Jis gėdijos — kad pilnaveidis. 

O beigi skaisčiai spindėjo jo veidas. Jis šypsojos visiems, 
draugams ir nedraugams, šalininkams ir priešininkams. Kam ir 
už ką? Šeštoje dešimtyje metų jo vyzdyje tebebuvo jaunystės 
ugnelė neprigesusi. Dėl ko? Kas jam tai padarė? Liga, tas didysis 
gyvenimo filosofas, išminties šaltinis, prizma, per kurią tikriau 
matai pasaulio vertenybes. Antra, krikščionybė. Ji gera ir bloga 
įtikslina. Krikščioniškai dorėdamas, tobulėdamas, dr. Matulaitis 
apsisprendė: jei mano gyvybe ne man džiaugtis, tai vis tiek ji 

reikalinga - kitiems. Pasaulyje nieko nėra be tikslo. Ir jis atidavė 
save visą - žmonėms, neskirdamas judėjo nuo rymiečio, vergo 
nuo laisvo. 

Jis dirba lenkams darbininkams. Dėl jų studijuoja sociologiją, 
kad geriau galėtų pažinti darbininko būklę ir jo sielą, suvargusią, 
neramią, teisybės ieškančią. Rodės, sociologijos mokslas padės 
jam nusverti teisingumą ir proporcionalumą. Ir darbininkai jau- 
čia, kad jis — savas, juos supranta, nėra vien tuščias ramintojas. 
Jis dirba lenkų mokykloje. Tiria pedagogiką ir veikiai paima 
tėvo, ne sauso pedagogo vietą. Jurgis Matulaitis lenkams - Matu- 
levičius. Iškilus klausimui, kuris daugelio kandidatų Vilniaus 
vyskupu jiems priimtiniausias, atsakė — nebent tik Matulevičius. 

Vilnijos lenkija vyskupą Jurgį ėdė graužė, vedama tų pat jo 
brolių kunigų padėjėjų. Bet Vilnijos tuteišai šlykštėjos tuo oku-. 
pantų neteisingumu. Lietuviai, bent kai kas daugiau reikalaująs, 
ir dabar taria: vyskupas Jurgis lenkams tepataikavo; lietuviai 
savo teisių, jam vyskupaujant, nepraplėtė. Jei vis dėlto lenkija ir 
kunigija tokį ganytoją neigė ir koneveikė, tai kad patys buvo 
supagonėję savo politikoje. Jei kurio dvasiškio širdyje dar tebėra 
tikėjimo kibirkštis, jis turi kniūpsčias pulti prieš vyskupo Jurgio 
paveikslą ir nors dabar jo atsiprašyti. Tokių nebus, nes... nes... aš 
seniai palioviau tikėjęs, kad lenkų dvasiškija bebūtų krikščioniškai 
tikinti, nuo apačių iki pat viršūnių. Užtat Vilnijos nelenkija, nors 
teisių nepraplėtusi, širdimis jautė savo Ganytoją esant meilės ir 
teisingumo pilną ir nereikalavo, ko jis negalėjo padaryti. Lenkijos 
mažumos savo laukimą teisių ir teisėtumo personifikavo vyskupu 
Jurgiu, kaip lenkai — najezdcy3 savo „Drang nach Kresy““* per- 
sonifikavo vyskupu Bandurskiu, Vnukovskiu" ar kitu dar. 

Akademijos auklėtiniai jautė savo vicerektoriaus širdį ir visą 
sielą esant sudarytą secundum cor Jesu“, tikrą, ne dirbtinį krikš- 
čionį, įkūnijusį doros ir tobulybės, altruizmo, brolybės idealus, 
ir pasigedo jo netekę. Širdimis ir mintimis jį sekė Šveicarijos 
vienuolyne auklėjant sau lygius. Ir per Alpių kalnus, ten, ultra 
montes?, Ryme jautė čia sėdint pajėgą. Šventasis Tėvas laikiau jį 
įvertino neg kas kitas. Ir reikalui atsitikus, sakyte dr. Jurgiui 
įsakė, kad mestų vienuolyno kliauzūrą ir paganytojautų. 

Reikėjo Lietuvos Bažnyčia sutvarkyti, santykiai su nauja vals- 
tybe sunormalinti; kas to imsis? Kam pavesti? Kam gi daugiau, 
jei ne dr. Jurgiui, kuriam Lietuva šiaip ar taip artimiausia. Jei 
žmonijai pats save buvo atidavęs, tai pradedant nuo savo tau- 
tiečių. Lietuvai jis davė Marijonų ordiną, ordinui savo dvasios 
ir — biblioteką; visa, ką jis buvo per šešelius metus vyskupau- 
damas uždirbęs. 30 000 knygų Marijampolei, per daug metų 
tiksliai rankiotų, daugiausia litvanistikos. 

Aš pavydžiu dr. Jurgiui Matulaičiui: kur jis ėjo, kur žengė, ką 
tik dirbo, visur ir visi gaubė jį teisybės ir brolybės apsiaustu, vi- 
sas savo viltis krovė ant jo žemiškuose ir dangiškuose dalykuose. 
Jis turėjo visų naštą pakelti ir kažin kur kažin kam Galingam 
nunešti, kad likusiems būtų lengviau. Jis mirė in odore sanc- 
titatisš. Ar tik žmonių širdys nebus numaniusios, kad vyskupas 
Jurgis galės būti ir danguje vargšų žmonelių užtarytojas? Man 
lengva tuo tikėti. 

Dr. Jurgis, doktoratą darydamas, įgarsėjo savo mokslo vei- 
kalu. Per sociologijos kursus Kaune? įgarsėjo, kaip visuomeni- 
ninkas. Kiti dėjo jį labai žymiu mokslavyriu, kiti talentingu vei- 
kėju, gal net reformatorium. O jis pats? Nei mokslo, nei socialiniu 
keliu jis nežengė. Jis pasirinko doros sritį, vidaus tobulinimą ir 
tik tam atsidėjo. Nujau, ar tik ne didesnį žmonijai bus palikęs šį 
idealizmo paminklą?! Mokslas, politika - nepastovūs; krisdami 
jie apgriauna ir tuos, kurie jiems tarnavo. Krikščioniškos tobu- 
lybės dėsniai - pastovūs; kas juos plečia, pats nemiršta. 

Mirė dr. Jurgis Matulaitis. Labai daug kas verkia. Ir aš. Tai 
praeis. Nepraeis tačiau jo mirties sukeltosios žmonijos proble- 
mos. Lietuviai mąsto. Man matos, Jo mirtis sušvelnins mūsų 
santykius. Jo karstas — taika. Jis - amžinosios šviesos spindulys. 


ARKIVYSKUPAS ž 
JURGIS MATULAITIS-MATULEVICČIUS 


A. a. arkivyskupas Jurgis gimė Marijampolės parapijos Lūgi- 
nėje, mokslus ėjo Marijampolėje, Kelčiuose, Varšuvoje, Petrapilyje 

ir Šveicarijos Friburge. Seminariją ir akademiją išėjo lenkų pa- 
stangomis ir lėšomis — Kelčių diecezijos stipendininku. Kunigu 
įsišventė 1898 m. gruodžio 19 d. Teologijos magistro laipsnį gavo 
1899 m., teologijos daktaro laipsnį 1902 m., apgynęs disertaciją: 
„Doctrina russorum de iustitia originali“! (Ji išspausdinta pas 
Herderį)?. Buvo mokytoju Kelčių seminarijoje, Varšuvos Prahos? 
mergaičių gimnazijoje; tyrė darbininkų klausimą ir organizavo 
ten pat Prahoje katalikus darbininkus; profesoriavo Petrapilio 
kunigų akademijoje ir buvo pakeltas jos vicerektorium; dėstė 
sociologiją ir dogmatiką. 1910 m. išstojo iš akademijos ir visas 
atsidėjo Marijonų ordinui, kurį, paskutiniam marijonų generolui 
ir paskutiniam nariui kun. Čėsnai* mirus, dar pereitais metais 
buvo atgaivinęs. Neleidžiamas toje srityje dirbti Rusijoje, su visu 
savo noviciatu emigravo į Šveicariją ir ten prabuvo iki 1914 m. 
Išvažiuodamas į Šveicariją, 1911 m. Kaune davė Žemaičių kuni- 
gams rekolekcijas; pirmą kartą nuo amžių lietuviškai turėjau 
laimės ir aš jų klausyti. 1914 m. apsilankęs iš Šveicarijos, tokias 
pat rekolekcijas pirmą kartą lietuviškai davė Seinų v. kunigams 
Marijampolėje. Begrįžtant jam į Šveicariją, karas užklupo jį Var- 
šuvoje ir pralaikė iki 1918 m. pavasario. Šiuo tarpu įkūrė lenkams 
tris marijonų vienuolynus: Bielianuose, Skorzece, ir galų gale 
vokiečiai leido jam grįžti į Marijampolę tenykščio vienuolyno 
tvarkyti. Didelėmis Lietuvių Valstybės Tarybos ir jo pirmininko 
A. Smetonos pastangomis, padedant Apaštališkojo Sosto nun- 
cijui Miunchene mgr. Pacelliui" ir Vokiečių Centro vadui Ercber- 
geriui“, popiežius Benediktas XV? įsakė vienuoliui Matulaičiui 
pasiimti ganytojo pareigas Vilniaus diecezijoje. 1918 m. gruodžio 
8 d. Vilnius susilaukė pirmo pilna prasme lietuvio vyskupo. 
Lenkų konkordatui įsiteisėjus, vyskupas Jurgis 1925 m. liepos 
mėnesyje gavo atsistatydinti; tų pat metų gruodžio 8 d. tapo 
Lietuvos vizitatorium; 1926 m. dalyvavo Eucharistiniame tarp- 
tautiniame kongrese Chicagoje ir aplankė 92 lietuvių kolonijas. 
Sudarė Bažnytinę Lietuvos provinciją, rengės pabaigti tvarkyti 
Apaštališkojo Sosto santykius su Lietuvos valstybe, sudaryti 
konkordatą, bet sausio 27 d. rytą mirė, ūmai susirgęs vienagalės 
žarnos uždegimu. Be to, sirgo kaulų tuberkuliozu; turėjo ar 


+ 305 + 


dusyk nuskustus rankų ir kojų kaulus, tačiau laikės ir dėl to 
nebūtų taip laiku miręs, vos 56 m. beeidamas. Raštijoje a. a. ark. 
Jurgis paliko du žymiu veikalu: 1) minėtąją disertaciją, labai 
aukštai įvertintą mokslavyrių ir paties Herderio išleistą — Euro- 
poje tai gera rekomendacija; 2) tris socialines lekcijas, skaitytas 
Kaune 1908 m. ir 1910 m. „Draugijos“? Nr. 31-32 išspausdintas, 
būtent: 1) „Trumpas išaiškinimas šių dienų socialinio klausimo“, 
2) „Bažnyčia ir nuosavybė“, 3) „Miestų ir apskritai pramonijos 
darbininkų klausimas“. Be prof. dr. Matulaičio, tose lekcijose 
dalyvavo dar prof. dr. Būčys, prof. dr. Mačiulis, kun. K. Šaulys, 
kun. J. Staugaitis ir kun. A. Kaupas-Patrimpas? raštu iš Ame- 
rikos. Turėjau malonumo ir aš jų klausyti"?. Daugiau a. a. dr. Ma- 
tulaičio raštų bibliografija težino vieną brošiūrą: puikų atsakymą 
teologijos dekanui Žongolavičiui dėl jo priekaištų ganytojui". 
Dar yra per dukart parašęs Marijonų ordinui konstituciją ir trims 
moterų ordinams konstitucijas (dviem po dukart). Tai labai rimti 
rašto darbai. Daugiau jei ką yra spauda paskelbęs, tai nebent tik 
ganytojo reikalais. Aš jį vieną kartą paklausiau, kodėl jis, tu- 
rėdamas tokį aiškų protą, tokio didelio pasirengimo būdamas, 
neduoda mūsų literatūrai ir mokslui daugiau panašių į anuodu 
veikalu raštų. Atsakė, kad jis nesąs rašymo Žmogus, rašyti jam 
esą labai sunku; tik per dvejus metus varu varomas, vargais 
negalais prisivertęs surašyti anas tris lekcijas, kurios tik dėl to 
taip vėlai spaudoje pasirodė. Nėra ko abejoti, ligūstumas jam 
labai kliudė raštus rašyti. 

Kas gavo klausyti jo, pirmojo akademijoje sociologijos profe- 
soriaus, lenkiškas paskaitas arba Kaune lietuviškas, tas nenorės 
šiais pasiteisinimais patikėti. Kebliausius nuosavybės ir darbi- 
ninkų klausimus jis sprendė iš pagrindų ir itin sistemingai dėstė, 
tiesiog žaisdamas, kaip paprastai meiliai šypsodamos savo kai- 
rės rankos nagams; retkarčiais tik flirtingai (atleiskite ordinariš- 
kumą!) pažiūrėdamas į klausytojus. Darėsi stebuklingai gera 
nuotaika, kad lektorius toks simpatingas ir dėl to, kaip taip leng- 
va klausyti labai rimtai filosofinio turinio kalbos. Jei būtų buvęs 
stenografas ir būtų ištisai užfiksavęs dr. Matulaičio tas paskaitas, 
man rodės, nebūtų reikėję nė taisyti, o pasirodė, jam pačiam rei- 

kėjo labai daug vargo pridėti, kol tas paskaitas spaudai prirengė. 
Vadinas, dr. Matulaitis turėjo labai rimto mokslinio bagažo, 
buvo labai inteligentingas, daug galvojęs ir kombinavęs, tai ir 
praktikoje taikęs, dirbdamas mokytojo darbą ar darbininkus 
organizuodamas, - vis dėlto rašyti buvo sunkus. Tai labai pa- 
prastas reiškinys. Prof. Jonas Baudouin de Courtenay'?, Europos 
garsenybė mokslininkas, kurio raštų kalba negali atsigardžiuoti, 
taip kalbėjęs, taip savo lekcijas skaitęs, jog studentai tiesiog 
dančiu griežę arba galvą susiėmę bėgę iš auditorijos. Dr. Matu- 
laitis priešingai - jis gražiai kalbėjo. 

Dėl to, kad dr. Matulaitis maža parašė, žmonija, Katalikų 
Bažnyčia, lietuvių tauta nėra nieko netekusi. Dr. Matulaitis buvo 
gyvas tarp gyvųjų, savo talentų, savo žinijos neužkasęs. Kalbėjo 
daug, bet kam skyrium, kuo tik domėjais. Jo vedamąjį noviciatą 
išėję broliai ir tėvai turėjo progos visa patirti, ko tik buvo turtin- 
gas jų vadas generolas. Ir šiandien marijonų kongregacija Lietu- 
voje (be Lenkijos, kitur jos nė nesama) yra kuo puikiausios krikš- 
čioniškos dvasios ir tokio mokslo, kurio neturi gal nė viena kita 
vienuolių kongregacija (proporcingai savo narių skaičiui): di- 
džioji marijonų pusė yra išėję aukštąjį mokslą ir pažymėti dak- 
tarų laipsniais. Jų biblioteka šiandieną su 50 000 rinktinių knygų 
yra kiekybės ir kokybės pirmoji Lietuvoje. Jų vedamoji Marijam- 
polėje gimnazija pirmoji auklėjimo prasme, o gal ir mokslo rezul- 
tatais. Tai a. a. arkivyskupo Jurgio palikimas, ir jei daugiau nieko 
nebūtų, pakaktų, kad jo vardas lietuvių kultūros istorijoje būtų 
šviesiai įrašytas. 

Bet tai tik viena dalis velionies palaikų. Jo vardas neišski- 
riamai susipynė dar su Lietuvių valstybės restitucija, su jos Vil- 
niaus ideologija, jog ji - valstybės sostinė, o ne Lenkų užkampio 
miestelis. Čia jis parodė didelį savarankiškumą. Ministeris pir- 
mininkas prof. Voldemaras“ pareikalavo iš jo, kad, sakydamas 
pirmąjį pamokslą, pradėtų lietuviškai ir taip pažymėtų Lietuvos 
valstybiškumą. Buvo net spaudžiama. Dar už miesto šis reika- 
lavimas buvo įteiktas. Vyskupas M. tačiau, sutikdamas su vals- 
tybiškumo principu, pasiėmė praktiškumo principą ir iš pat pra- 
džių išvengė lenkų kunigų ruošiamo jam skandalo. Agitatoriai 


+ 307 « 


jau stovėjo katedroje. Bet vyskupas pradėjo pamokslą daugumos 
sulenkėjusio Vilniaus kalba — lenkiškai. Tačiau kad ir antroje 
vietoje prabilo lietuviškai, agitatoriai sušuko minioje; bet kun. 
Maciejevičiui“, kurs išėjo su vyskupu į sakyklą neva garbės 
asistencijoje, mostelėjus, viskas nurimo, ir galima buvo pabaigti 
pamokslas. Bullos pirmą kartą Vilniaus katedroje buvo paskai- 
tytos ir mažumų kalba: lietuviškai ir gudiškai. 

Šitie gerai nustatyti santykiai ir būtų palikę, kad nebūtų už- 
plūdę varšuviečiai. Tada ir kun. Maciejevičius, veržęsis į Vilniaus 
dignitorius, o vyskupo Jurgio nepriimtas, griežtai persimetė 
lenkų pusėn ir pradėjo sistemingai koneveikti savo ganytoją 
Varšuvos endekų laikraščiuose. Kiti dvasininkai, nors jam ir ko 
nepadėjo agituoti, diskretiškai tylėjo ir kviečiami protestuoti 
atsisakydavo. Ujimas spaudoje Maciejevičiaus, Žongolovičiaus 
ir kitų, daugiausia visokiais kriptonimais: X. Y. Z. ir k., dažnai ir 
atvirai (teologų dekano) garbės lenkų kunigijai nepadarė ir bus 
neišdildoma juodymė jų sąžinėje ir herbe. 

Savo širdyje vyskupas Jurgis buvo tikras ir atviras lietuvis, 
kuo palankiausias lietuvių tautai, kuo rūpestingiausias dabo- 
tojas jos gerovės, kultūros, moralybės. Tačiau jis nebuvo tauti- 
ninkas, specifiškai tą žodį suprantant. Jis buvo visos žmonijos 
darbininkas, nes buvo katalikiškosios, vadinas, visuotinės Baž- 
nyčios tarnas. Jam prikaišiojama, jog jis per uoliai tarnavęs Ro- 
mai. O kam gi jis turėjo tarnauti? Jis, būdamas Romos kata- 
likas? - Varšuvai, Maskvai, Kaunui? Tada jis būtų buvęs 
ministeris, ne vyskupas. Čia joks priekaištas. Reikia juk žmonių, 
kurie būtų nenusidažę politika; juk baigiame užtrokšti tos po- 
litikos glėbyje. Visi šaukia, kad kunigija būtų laisva nuo poli- 
tikos, o kai ji ima palaikyti pasaulinės organizacijos discipliną, 
šaukia tai esanti Romos politika. Masonų organizacija ne politi- 
ka, socialistų — ne politika, tik katalikų - politika. 

Būkime a. a. arkivyskupui Jurgiui Matulaičiui-Matulevičiui 
teisingi: jis buvo toks, koks turi būti geras dvasininkas. 

TRYS DIENOS 
OKUPUOTOJE SOSTINĖJE 


Vasario 16 d. pavakare, kuone tą pat valandą, kurią 1918 m. 
jis pirmas pasirašė nepriklausomos Lietuvos paskelbimą, Vil- 
niuje, Lietuvių poliklinikoje, pasimirė dr. Jonas Basanavičius. 
Vilniaus lietuviai buvo tą valandą susirinkę Lietuvos Nepriklau- 
somybės šventės švęsti. Jau buvo bepradedanti dainininkė savo 
giesmę, štai Lietuvių laikinojo komiteto pirmininkas dr. D. Al- 
seika! pamojo sustoti ir praneša pilnai salei publikos liūdną žinią, 
dėl kurios visos pramogos, nors kilniausia proga sumanytos, turi 
sustoti. Salė nepasakė nieko: kapų tyla, nuleidę galvas išėjo 
publika pro duris; nė vienas žodis neišspruko nė rūbinėje, kol 
visi taisės. Lietuvius Basanavičiaus mirtis prislėgė, kaip naš- 
laičius. Tai neperdėta. 

Dideli nekrologai per visus lietuvių, lenkų ir k. laikraščius 
jau rytą paskelbė visiems mirus Lietuvių Tautos atgimimo Pat- 
riarchą - Patriarcha Odrodzenia Narodu Litewskiego. Tą pačią 
dieną žinia pasiekė ir Varšuvą. Gilia lietuvių gedulo nuotaika 
apsikrėtė ir kiti Vilniaus gyventojai. Visi, kas tik išmanė, koks 
didis buvo velionis, kokią rolę buvo pavaidinęs Lietuvos isto- 
rijoje, viską pamiršę, tučtuojau pagerbė Joną Basanavičių nekro- 
logais, plačiomis biografinėmis žiniomis ir savais atminimais. 
Visi politikos ir diplomatijos sumetimai atkrito. Visiems buvo 
aišku, visą Lietuvą nuliūsiant ir pulsiant paskutinį kartą žvilg- 
terėti į tą veidą, ramų, skaistų, optimistišką ir... paslaptingą. Visi 
žinojo Joną Basanavičių nešiojusis aukščiausius visos lietuvių 
tautos tautiškus pasiilgimus kultūros ir laisvės. Nei okupuoto- 
sios Lietuvos piliečiams, nei jos vyriausybei nebuvo keista ar už- 
gaulinga, kai lietuvių laikraščiai savo pagarbą ir prisirišimą reiš- 
kė kilniausiais epitetais. Lietuvių tautos Gaivintojas, atgimusios 
lietuvių tautos Vadas, didis lietuvių tautos Žadintojas, lietuvių 
tautos Švietėjas, lietuvių tautos Mokytojas, mokslo šviesos Sklei- 
dėjas ir k. k. mirgėte mirga laikraščių lapuose. Taigi Vilniaus 
vyriausybė, sako, būtų ir pati atidariusi sieną važiuojantiems į 
laidotuves. Varšuvos vyriausybė iš pradžių lyg pasvyravo, gavus 

mūsų prašymą per Paryžių; pareikalavo sąrašą, ką ne ką iš- 
braukė, kitiems leido įvažiuoti į Vilnių; paskui proskripciją su- 
mažino, neįsileisdama tik vyskupo Kuktos? ir dar dvylikos žmo- 
nių. Kokiuo sumetimu vienus leido įvažiuoti, kitų neleido, buvo 
sunku susiorientuoti. Viena tebuvo aišku: iš pradžių nenorėta, 
kad didelė daugybė lietuvių demonstruotų Vilniuje. Čia supuolė 
taktas su mūsų vyriausybės pasielgimu: ji irgi nevelijo, kad daug 
kas pasinaudotų leidimu. Šiuo atžvilgiu lietuvių visuomenės 
atstovų pakilimas nieko nauja ar keista neparodė. Taip turėjo 
būti ir jei kitaip būtų buvę dėl vienos ar antros pusės užsispy- 
rimo, būtų buvę blogiau, bent netaktingiau. 

Tad iš Kauno sekmadienio (II 20) rytą ypatingu traukiniu 
išvažiavo visų viso 12 Kauno visuomenės atstovų. Kiti vežės 
vainikus, kiti tik kaspinus vainikams. Viso delegacija vežės 20 
vainikų. 

Delegacijos nuotaika buvo neaiški. Daug temperamento, daug 
pasiryžimo, daug prietelingumo, bet maža tikrumo, kas pereis 
sieną, nes tie leidimai buvo neaiškūs. Visai kitokia nuotaika 
susidarė ligi tik privažiavome prie demarkacinės linijos. Liniją 
sudaro dvi netašytos menkos beržinės kartys ant tokių pat kuolų, 
žabais apipintų. Kitur nuo ožkų tvirtesnę daro užtvarą, o į abipus 
kelio po keletą žabų įkišta, kaip per Nemuną, kur yra ekerčių. 
Tai mus gerokai prajukino - tai tau ir „siena“ dviejų nepriklau- 
somų valstybių, esančių karo padėjime. Labai reikšminga ir sim- 
bolinga: per Lietuvos kraštą tokia tik siena gali eiti. Viskas reiškė 
laikinumą; ne taip, kaip tarp Lietuvos ir Vokiečių, kur ravais 
užkasta, didžiuliais akmeniniais stulpais užstatyta, šlagbaumai 
maliavoti. Vievio pereinamąjį punktą „saugo“ sargybos už kilo- 
metro nuo linijos - mūsiškiai Skirmunliškiuose, lenkai - nežinau, 
kokiame kaime. 

Sutikt buvo atėję du lenkai kareiviai su šautuvais ir atsistoję 
prie ožkų tvoros. Paskui atvažiavo jų viršininkas „porucznik“. 
Aukštas, gražus karininkas su randu per veidą. Iššokęs iš važe- 
lio, labai mandagiai pagerbė kiekvieną delegacijos narį skyrium, 
patikrino pavardes, tačiau pridūrė, esą įsakyta į a. a. Basanavi- 
čiaus laidotuves praleisti visus, kas tik bus paketinęs važiuoti. 

Net ir vyskupo Kuktos nepraleidimas buvęs ne daugiau kaip 
nesusipratimas. Ir ar negalima esą jo kaip nors atkviesti? Anapus 
linijos jau laukė kitos „furmankos““, lenkų sargybos sukviestos. 
Jų atvažiavo daug, nes laukta bent 24 žmonių; laukta nuo pat 
ankstyvo ryto. Pinigų Vilnijoje esama daug mažiau neg pas mus, 
tai labai mielai puolė ten, kur galima laimėti keletą zlotų. Zloto 
kursas kuone per pusę pigesnis; doleriui = 9 zlotai, o nominaliai 
turėtų būti = 5 zlot. 

Patekome į Zaviasų sustojimą, kur iš Lentvaravo? vaikščioja 
vienas trečios klasės vagonas, nuveždamas keliauninkus į Var- 
šuvos traukinį. Mums tačiau iš pat Vilniaus atsiuntė vagoną 
pirmos klasės ir atvažiavo sutikt du studentai lietuviai. Lent- 
varave mūsų vagoną prikabino prie traukinio, sulaikydami jį 
visam ketvirčiui valandos ar net ilgiau. Įsėdo ir Vilniaus sta- 
rosta“, kurs automobiliu buvo atvykęs į Zaviasus. Jis buvo susi- 
rūpinęs, kad vyskupas Kukta palieka neįleistas, ir darė visa, kad 
tik ta „nieporozumienie“? būtų atitaisyta. 

Vilniuje atidarė tiesųjį įėjimą, ne per tunelį. Išlipę išvydome 
du špaleriu vilniečių nelietuvių, tylių, tačiau palankių. Jie nepa- 
sakomu įdomumu žiūrėjo į didesnį būrį lietuvių, pirmą kartą po 
Želigovskio „bunto“* atvykusių iš anapus sienos. „Granicę ot- 
worzono“?, šnibždėjo kits kitam. Ir buvo jaučiama, kaip jie dėl 
to patenkinti, nes Vilnius be Lietuvos liūdnas ir negyvas, o Lietu- 
vos sostine būdamas, tuojau išaugtų iki Dancigo; taip sako patys 
vilniečiai lenkai. 

Vilniaus storasta prieky automobilių atvedė penkis mūsų 
automobilius iki pat Poliklinikos. Čia jau seniai laukė pasiruo- 
šusi lydėti procesija. Didžiausia minia kantriai stovėjo smarkia- 
me 20*C šaltyje. Karstą jau radome užvožtą, bet iš abiejų pusių 
ties galva buvo langeliai, tai velionis buvo matyti. Jonas Basa- 
navičius buvo perjuostas per petį plačiu valstybinių spalvų kas- 
pinu, kaip koks feldmaršalas. Tai labai pritiko. Nė vienas dele- 
gacijos narys nesusilaikė nepravirkęs, pasižiūrėjęs į tą Tautos 
Vadą, lyg tik dabar pasiruošusį stoti priekin. 

Prasidėjo ekspertacija. Delegacijos nariai negalėjo atsiginti 
sveikinančių, glamonėjančių, bučiuojančių, ašarojančių vilniečių 

lietuvių. Jų taip pat būta netikrų, ar atvažiuosime, o laukta, o 
pasiilgta, kaip brolių iš už jūrių. Vos galėjome išlaikyti pride- 
ramą rimtumą; ir pačiam mūsų liūdėjimui netiko tie ašaringi 
džiaugsmai; aš juos laikiau bendros nelaimės, ne bendro apsi- 
džiaugimo ašaromis. 

Katedroje katafalkas švietė šimtais žvakių. Visą jį tuojau ap- 
klojo vainikais, ir vis naujų nešė. Galop jų buvo 63. 

Mums priimti Laikinojo lietuvių komiteto pirmininkas dr. 
D. Alseika paruošė vakarienę, dalyvaujant daugybei Vilniaus 
lietuvių. Besišnekėdami sulaukėme pirmos valandos nakties. 
Nesinorėjo nė miego. 

Rytą 9'/ val. prasidėjo gedulo pamaldos. Iš kaimo atvyko ne- 
maža kunigų su Trakų, Švenčionių, Benekainių dekanais. Jie jau 
žinojo mūsų nuotaiką. Jų turima radijo priimtuvai, tad doc. Tumo 
pranešimo II 17 d. vakarą klausyta ne tik Vilniuje pas d-rą Alseiką 
ir pas kun. Bieliauską!?, bet Trakuose ir Kalesninkuose. Aš pirmą 
kartą įvertinau radijo - žinias, tas laisvas, niekieno necenzūruo- 
jamas ir greitas. Jų klausyti iš tolo, jausti, jog per šimtą kilometrų 
tau kalba mylimas ar gerbiamas žmogus, esama itin gera. 

Mišias su visa asistencija pantifikališkai laikė pats arkivysku- 
pas Jalbrzykowskis"', bet pralotų stalėse nebuvo matyti nė vieno 
kapitulos nario: nei Michalkevičiaus, nei Hanusavičiaus, nei 
Žongolavičiaus!?, kurie buvo ar dėjos lietuviais; iš kitų ko ir 
bereikalauti. Tai pasergėjo demokratų „Kurier Wileūski““ ir 
pasakė Vilniaus pralotams pamokslą „Niewlašciwe stanowis- 
ko““*. Kitą rytą endekų laikraštis „Dziennik Wilenski“ pasitei- 
sino“, kodėl kapitula nebuvusi per pamaldas; būtent, kad jis 
nebuvęs to vertas, nes įdavinėjęs kapitulą valdžiai, ir pakartoja 
du dokumentu, kitkart 1920 met. kun. Maciejevičiaus!“ jau pa- 
skelbtus Vilniuje. Tai bene vienatinis bus laikraštis, kurs Basa- 
navičiaus atminimą aptemdė. Ir piktas pajuokė šv. Jono kleboną 
Garbės kanauninką Milkauskį!?, kurs su kanauninku Tumu sė- 
dėjo stalėse ir su mantoleta nulydėjo velionį į pat Rasų kapines: 
„niezwykla gorliwošč“?8. 

Šaltis tą dieną pasiekė žemiausio šiemet laipsnio, — 23*C. 
Dauguma, neturėdami kuo gerai apsivilkti, parbėgo namo. Prie 

kondukto'? vis dėlto liko didžiulė minia lydėtojų ir špalerai 
žiūrėtojų. Tie žiūrėtojai laikėsi ramiai, palankiai, visai ne taip, 
kaip kitkart pakurstomi agitatorių. Kan. Milkauskis parsigabeno 
daugiau moralio turto neg endekuojanti kapitula: jį lietuviai 
parlydėjo savo simpatijomis ir gilia pagarba; tautų santykiuose 
tokie asmens tepavaidina žymią rolę, ne „Dz. Wil.“ rašytojai. 

Pagaliau a. a. Basanavičių į kapines palydėjo ne tas vienas 
lenkas kan. Milkauskis, bet universiteto profesoriai su buv. rek- 
torium Zdziechowskiu, senatorium Krzyžanowskiu, redakto- 
rium L. Abromavičium, laikraštininku Wystouchu (Šecho brol- 
vaikiu), Šwiechowskiu ir kitais20; jų laikraštis suskaitęs apie 100. 
Tai ir kapuose tarpe daugybės kalbų lietuviškai buvo keletas 
lenkiškai: minėtųjų senatoriaus Krzyžanowskio ir red. L. Abro- 
mavičiaus ir k. O jų turinys tiek buvo kilnus, kuklus ir žmo- 
niškas, jog lietuvių atmintyje paliks per ilgus metus. 

Pačią poetingiausią kalbą pasakė kun. Stankevičius?!, Seimo 
atstovas, gudiškai. Kalbėjo ir žydiškai vienas laikraščio bend- 
radarbis. 

A. a. Basanavičius gavo pačią vaizdžiąją vietą Rasų kapinėse, 
priešpriešais bažnyčią, prie pat didžiojo tako. Tai ir paminklas jam 
derės pastatyti nors kuklus, vis dėlto norsgi dailiškai įstabus. 

Vakare didžioje Paliesio klubo salėje buvo a. a. Basanavičiui 
paskirta Akademija. Doc. J. Tumas 1'/4 val. kalbėjo apie Basa- 
navičių - tautos simbolį. Prof. Janulaitis? apie reikšmę L. Mokslo 
Draugijos lietuvių visuomenei, ypač jaunuomenei. Red. Abro- 
mavičius lenkiškai paskaitė atminimą, o p. Wichert-Kairiūkš- 
tienė3 tam atsitikimui sukomponuotas eiles lenkiškai; jos turi- 
niu ir karšta deklamacija padarė publikai kuo giliausį įspūdį. 
Jos bus išspausdintos Kaune. 

Akademijai pasibaigus, mūsų operos artistai davė vilniečiams 
koncertą, akompanuojant kompozitoriui p. Galkauskui?*. Vilnie- 
čiai ilgai nepamirš p. Grigaitienės ir p. A. Sodeikos*“ giedojimo 
per vyskupo mišias Katedroje ir klubo salėje. Aš pirmą kartą 
girdėjau mūsų artistus, dainuojančius tokiuo palankumu publikai. 

Kitą vakarą buvo pas dr. Alseiką rautas. Sukviesta buvo lietu- 
viams palankiausi visų tautų žmonės - lietuviai, lenkai, gudai ir 

žydai; visų nuotaika buvo kuo kilniausia, gausingos kalbos ver- 
tėtų pakartoti stenografiškai. 

Trečią dieną po pietų delegacija grįžo namo vėl p. Vilniaus 
starostos lydimi, taip pat daugelio lietuvių: Alseikų, Stašių?“, stu- 
dentų ir kitų į Zaviasų stotį, parsiveždama malonaus įspūdžio, 
jog Vilniaus gyventojų nuotaikos pakitėta. 


VILNIUJE NUSIRAMINUS 


Aš nemaniau, kad lietuviai būtų taip pasiilgę savo Vilniaus, 
savo sostinės, kiek pasirodė, atsiradus progos nuvažiuoti į a. a. 
dr. Jono Basanavičiaus laidotuves'. Tenka pasigailėti, kad per 
valdžių nesusipratimą tą savo sostinę tegavo pamatyti dvylika 
žmonių. Būtų buvę vis tiek pat, ar vienas, ar du, ar trys tuzinai 
būtų pakvėpavę didelio, gražaus miesto kvapu. 

Kauno kurmarausyje glūdėdami, matydami, kaip jis ir ne- 
turte auga, gerėja, plečias, mes lyg pamirštame savo Vilnių, kad 
jis jau išsiplėtęs ir turi daug daugiau šansų tapti dideliu miestu. 
Patys Vilniaus lenkai sako: kad Vilnius būtų valstybės sostinė, 
jis per dešimtį metų pavytų Dancigą didumu ir reikšme. Dabar 
Vilnius nuo pat pradžios karo, per ilgus keliolika metų stovi 
sustingęs, tepasistatęs vienerius naujus namus. Žmonių maža. 
Varšuvos traukiniu teatvažiavo dvejetas žmonių. Ir išvažiavo 
vos keletas. Ką gi Varšuva čia veiks? Nei pramonės, nei pre- 
kybos. Vieni valdininkai ir kariai tevažinėja tarnybos reikalais. 
Butų esą galima gauti mažiau kaip už pusę prieškarinės kainos, 
nors jau pavelyta imti 56 7 prieškarinės. 

Vis dėlto netiesa, kad šitas mūsų miestas esąs nususintas. Ne, 
jis tebėra toks pat, kokį mes jį palikome prieš septynerius metus. 
Dar trotuarai pernai gražiai pataisyti ir kanalizacija toliau da- 
roma. Mickevičiaus, Jogailonų gatvėse ir Pohuliankoje namai 
dideli, 4-6 aukštai, stilingi, patogūs, su savo pompomis van- 
deniui varyti; tokių nebūtų gėda nė Rygai ar kuriam kitam gra- 
žiajam miestui. Dvi upės aukščiausiais krantais, skverai, apvalyti 

nuo visokių Muravjovų?, piliakalnis, senovinė lietuvių šventykla 
bazilika, - ak, kaip visa tai gražu, patogu ir kilnu! Na, ir tiek 
jauku, jog, anot vieno Rygos politechniką išėjusio, jei verta ku- 
riame pasaulio mieste gyventi, tai nebent tik Rygoje ar Vilniuje; 
daugiau niekur. 

Aš svaigte apsvaigau, kai man pasiūlijo delegatu važiuoti į 
Vilnių ir paklausė, ar sutinku. Dievuli brangus! ką čia ir be- 
klausti: keliais būčiau ėjęs pamatyti Vilniaus, kur tiek metų dir- 
bau ir gyvenimu džiaugiaus...3 Ir atgijau dvasia, vos tik Aušros 
Vartus pravažiavęs, vos tik pirmąją aikštę išvydęs. Aš savo jaus- 
mą tegaliu sulyginti su anuo jaunystės jausmu, kada 20 metų 
bernaitis grįždavau iš mokslų gimtiniame Malaišių kaime lais- 
vai, tarp mylimų ir mylinčių savųjų pasispardyti. Buvo noro 
bėginėti, sėdinėti, dairytis kiekvienoje vietelėje, sveikinti ir bro- 
liškai bučiuoti kiekvieną sutinkamą, ar jis būtų lietuvis, ar lenkas, 
ar žydas, ar gudas. 

Radau ir kiek skirtumo: Vilniaus pasiduota lenkų kultūrai ir 
valstybiškumui. Per visas tris dienas aš nebeišgirdau Vilniuje nė 
vieno rusiško žodžio. Joks žydas neprasitaria kitaip kaip saviš- 
kai arba valstybiškai. O pas mus! Juk Kaunas - tai Berdičevas*: 
pusės gyventojų rusų kalba -— „rodnoj jazyk““. Vilniečių nebe- 
sakoma: „baba przyszedszy““, kalba taisyklingai lenkiškai ir 
visai pakenčiamai taria. Tai jau nebe mano Vilnius; su „baba 
przyszedszy“ man buvo jaukiau, nors ir juokinga. Dabar joks 
lenkas nebesitvertų už galvos, girdėdamas vilniečių lenkišką 
kalbą, kaip karininkai 1920 m. stverdavos, tardami: „Jak mamę 
kocham, nic podobnego nie styszalem!“7 

Ir Vilniaus lietuviai pramokę lenkiškai, bet neužmiršę ir lietu- 
viškai. Jų kalba taip pat pagerėjusi, labiau raštiška. Matyt, skaito 
savo leidžiamus laikraščius ir gauna geros progos pasišnekėti 
su inteligentais. Jie mums, kaip tolimieji vieta, yra artimesni 
dvasia. Mes jų pasiilgę, jie mūsų pasiilgę. Kitas sveikindamos 
net apsiašaroja. Graudu, ką ir besakyti, matant sieną, perėjusią 
per vidurį kluono. Jokių patogumų, tik vienos prėgos rietis. Tas 
vienas kultūros darbas ir teramina vilniečius lietuvius. Todėl ir 
padirba jo daugiau, neg kad blaškytųsi po partijas ir politikas. 

Vilniečiai sudaro pavyzdingesnę lietuvių šeimynėlę neg mes, 
kauniečiai. 

O ir nelietuviškai kalbančių ten esama tokių lietuvių šir- 
dimis, tokios ramios, lėtos nuotaikos, tokio blaivaus jausmo ir 
blaivios minties, jog savaime galvos jiems linksta. Redaktorius 
Liudvikas Abromavičius, senatorius Krzyžanauskas, kanau- 
ninkas Milkauskas, Seimo atstovas kun. Stankevičius, Šwie- 
chowskis, Svianevičius? ir daug kitų mums rodės žmonės kaip 
tik kurti, ne ardyti. Ir tos rūšies žmonių daugėjama. Seniau, 
sako, tebuvo L. Abromavičius ir T. Vrubliauskas); o dabar, 
žiūrėk, kiek jau kalba taip, kaip tiedu kalbėdavo. 

Iš kur jų atsiranda? Jų ir būta, tik per sąmyšį buvo pablūdę. 
Kai susinormavo laikai, kai maištininkai kurstytojai it gyvatės 
sulindo atgal į savo urvus savo pačių seilėmis nuodytis, vil- 
niečiai vėl atvirto žmonėmis, tikrąja to žodžio prasme, kuriems 
dabar miela ir negėda ranka ištiesti. Ir man dabar aišku: šitiems 
žmonėms būtų gera ir su lietuviais, o mums būtų gera ir paken- 
čiama su šitokiais žmonėmis. Mes neagituodami, nieko prieš 
nieką nekurstydami, galėtume dirbti rimtą bendrą kultūros ir 
valstybės darbą ir net, pavyzdžiui, džiuginti kaimynus. Vilniaus 
žemės gyventojų, be skirtumo jų kalbos: lietuviškos, lenkiškos, 
gudiškos, žydiškos, esama tolygios nuotaikos, tolygaus būdo. 
Tik prakeiktoji politika visus juos ardo ir gadina didžiausiai 
žmonijos skriaudai. 

Nejaugi niekados nepaims viršaus šitos rūšies žmonės ant 
destruktorių. Juk laimino Kristus žmones ramios širdies: jie tik 
Dievą regėsią... pirmiausia tose pat savo širdyse, o paskui be- 
esantį tarpe dviejų trijų, kurie tik sueina Jo vardan. Reikiama 
krikščioniškos etikos ir ja pagrįstos kultūros, ir atsimainys žemės 
paviršė... 

Su tokia malda sugrįžau namo; su slogu, bronchičiu, larin- 
gičiu, bet ir su didele ramybe širdyje. Tautiečiai, nenustokime 
vilties - viskas gali pasibaigti geruoju! 

VYSKUPAS 
KAZIMIERAS PALTAROKAS 


Linkuvietis Kazimieras Paltarokas gimęs 1875 m. spalių 10 d. 
Taigi dabar eina 52-rus metus. 1889-1894 m. mokės Mintaujoje, 
vokiečių gimnazijoje, 1894-1898 - Žemaičių kunigų seminarijoje 
Kaune, 1898-1902 m. - kunigų akademijoje Petrapilyje ir išėjo ją 
su teologijos magistro laipsniu. Kunigu įsišventęs kovo 9 (22), 
taigi jau prakunigavęs yra pusę amžiaus. Būdamas pačiame 
gražume vyriškųjų metų, kada neramiosios dienos jau pergy- 
ventos, o iki senatvės lieka antra tiek, dar bent 25 metai, vys- 
kupas Kazimieras, tikėkime, ir darbų nudirbs antra tiek, kiek 
jau yra iki šiol nudirbęs iki gavęs ganyti nemažą Panevėžio 
vyskupiją; 370 tūkstančių katalikų 69 parapijose, 39 filijose ir 4 
rektoratuose! su 160 kunigų. 

Kai 1926 m. balandžio 5 d. buvo įsteigta Lietuvos bažnytinė 
provincija iš penkių vyskupijų ir Klaipėdos prelatūros, visi vienu 
balsu spėjo vieną vyskupiją teksiant valdyti Žemaičių katedros 
kapitulos gremialiam kanauninkui? Kazimierui Paltarokui. Ne- 
apsiriko ir paskui niekas netarė prieš tai nė pusės žodžio: taip 
turėjo būti; tai patvirtino ir anos didžiulės minios, kurios su 
nepaprastu džiaugsmu dalyvavo iškilmėse, gegužės 30 d. sėdant 
jam savo sostan. Jo čia laukta iš pat jaunų jo dienų, gangreit per 
visus anuos 25-rius metus, nes nuo pat pradžios savo kuni- 
gavimo kun. Kazimieras ėjo tiesiai į vyskupo sostą. Absurdiška 
būtų manyti kun. Kazimierą iš pat pradžios turėjus vyskupišką 
programą. Nė sunkiausiai sergąs megalomanija jaunas kunigas 
neturi tokių ketinimų; iš paprasto kunigėlio nereikalaujama to- 
kių plačių užsimojimų, kaip iš paprastojo eilinio kareivio - sva- 
joti, kad taps generolu. Dvasiškajame pašaukime esą antraip: kas 
labai nori iškilti vyskupu, niekados neiškyląs. Į vyskupo sostą 
kelią tiesia darbai, pati kandidato gyvenimo tvarka, tinkamas 
pasiruošimas, o ne užgaidas, ne tuščias garbės troškimas, tuščias 
pasidžiaugimas titulu. 

Kun. Kazimierą Paltaroką vyskupu būsiant spėjo kiti, kurie, 
iš šalies stovėdami, matė darnų jo gyvenimą, uolų darbštumą ir 

ypatingą palinkimą sistemingai dirbti pastoracijos darbą. Iš pat 
pradžių, ligi tik buvo paskirtas mokyklų kapelionu ir parapijos 
vikaru Liepojoje (1902), kun. Kazimieras pastoracijos tikslą pasi- 
renka tuo vienu viso savo gyvenimo tikslu. Ima šviesti auklėti 
jaunuomenę ir šiaip jau tikinčiuosius Rymo katalikų religija ir 
nuo to jau nebeatlyžta per visą savo amžių. Tai gyvu žodžiu. 

Čia mums bus įdomiau pasižymėti literatiškieji kun. Palta- 
roko gabumai: jie įvedė jauną auklėtoją į plačią vagą, kuri palietė 
ne tą vieną Žemaičių vyskupijos kampelį, Liepoją ar Surviliškį, 
bet perėjo per visą Lietuvą. Kun. Paltarokas moko žodžiu šen ar 
ten būdamas, o jo mokymą girdi visi kiti pakraščiai, nes ką gyvu 
žodžiu pasako, tą esti pirma ar paskui ant popieriaus surašęs ir 
knygomis plačiai paskleidęs. Aš stingu davinių, kada ir kur buvo 
pradėti ir nudirbti gausūs kun. Paltaroko literatūros darbai; man 
tėra chronologija jo leidinių, būtent kada jie iš tolimų nuošalių 
išsiveržė į platųjį pasaulį, patys ėmė dirbti pastoracijos darbą 
visai Lietuvai. Štai didumas kun. Paltaroko bibliografijos. Smulk- 
menų sulyginti nebuvo daug ir tas vėliau sulasysime: 

1910 m. 1. „Girtuoklystė - nesveikata“, 26 pusl. 2. „Girtuok- 
lystė - nedorybių versmė“, 20 p. 3. „Girtuoklystė - neturto mo- 
tina“, 16 p. A. Petronio? knygynas 1921 m. visas tris brošūras 
išleido bendru vardu: „Trys tiesos apie girtuoklystę“, 64 p. Tre- 
čioji dalis dar pirmiau buvo antrą kartą išspausdinta, tai dabar 
ėjo trečiu kartų. 

1911 m. „Sakyklai Vadovas“, 1 tomas, 357 p.; 2t., 384 p; 3t., 
258 p. Viso 138 pamokslai, kurių dalis dar pirmiau buvo pasirodę 
„Vadove““, 4 t., Švč. P. Marijos pamokslų rankraštis žuvęs karo 
metu. Šitie katekizmiškieji pamokslai seniai išpirkti ir belaukią 
antros laidos, nes turiningiau ir įdomiau išdėstyti tikėjimo tiesos, 
kaip kad yra išdėstęs kun. Paltarokas, vargu bau kam greitai 
seksis. Be kun. Paltaroko, mes teturime kun. Juozapo Rimeikio* 
„Katechetiškus pamokymus“, knyga I, 357 p., 1906, Vilniuje, ir 
knyga II, 191 p., Tilžėje, 1907 m. Kun. A. Vytarto“ (X.) „Pamokslų 
ant didžiųjų metinių Viešpaties švenčių“, Tilžėje, 1893 m., 158 p. 
beveik nebegalima gauti. 

1912 m. 1. „Šventoji Senojo Įstatymo Istorija“, 1912 m. 2. „Šven- 

toji Naujojo Įstatymo Istorija“. Gimnazijoms. Jų 1 išėjo 1927 m. 
Vlaida,02- IV laida. 

1913 m. ir 1914 m. „Draugijoje“? ėjo „Socializmas“, paskui ir 
skyrium pasirodė. 1921 m. A. Petronio knygynas jį padidintą iki 
306 p. atspausdino. 

1916 m. „Tikybos mokslas“. 

1916 m. „Tikybos pirmamokslis“, patvirtintas Lietuvos vys- 
kupijoms, 32 p. Jo VII laida pataisyta išėjo 1927 m. (100-120 
tūkst.), o VI laida 1923 m. 

„Šventoji Senojo Įstatymo Istorija“. Pradedamosioms mo- 
kykloms. 

1917 m. „Šventoji Naujojo Įstatymo Istorija“. Pradedamosioms 
mokykloms. 1922 m. jų abiejų išėjo VI laida, o 1927 m. VII patai- 
syta laida, 78 p.: „Šventoji Senojo ir Naujojo Įstatymo Istorija“. 

1918 „Katalikų Tikybos Katekizmas“, patvirtintas Žemaičių 
vyskupystei. 1925 m. jo išėjo V laida, 132 p. 

1920 m. „Draugijoje“ ir skyrium: „Labdarybės tvarkymas ki- 
tur ir Lietuvoje“. 

1921 m. „Visuomeninis kunigo veikimas“, 96 p., A. Petronio 
knygyno leidinys. 

1922 m. Kan. K. Paltarokas pakviestas pastoralinės teologijos 
dėstyti Lietuvos universitete. Dėstė ir savo papratimu savo pa- 
skaitas surašinėjo. Ir ėmė susidaryti sisteminis ir komplektinis 
to mokslo kursas iš naujausių Europos šaltinių. 

1925 m. ėmė rodytis atskiros jo dalys. Tad „Tiesos Kelyje'*: 
Vaikų pastoracija. Mokymas vaiko maldos. Vaiko mokymas tikė- 
jimo tiesų. Vaiko mokymas įsakymų. Vaiko mokymas nekal- 
tybės, — teisingumo, — mišių klausyti, — abstinencijos. „Vaikų 
globos įstaigos“. 

„Lietuvos Mokykloje“?: „Seksualinis jaunuomenės švietimas“. 

1926 m. ten pat tęsinys. Pagaliau skyrium 48 p. „Tikybinis 
vaikų auklėjimas“. Ir skyrium 16 p. 

„Tiesos Kelyje“: 1) „Našlaičių prieglaudos“, 2) „Našlaičių 
globa šeimynose“ ir 3) „Vaikų draugija“. 

Visiems šitiems raštams sudaryti sunaudota labai apsčiai 
medžiagos keliomis Europos kalbomis. Autorius labai kuklus. 

Jis savo „Socialio klausimo“ įžangoje prisipažįsta: „Nedaug ką čia 
tepridėjau; daugiausia ką kitose knygose radau plačiai parašyta, 
tai trumpiau ir gal kiek aiškiau tam tikroje tvarkoje išdėsčiau“. 
Ir sąžiniškai surašo visus autorius, iš kurių kiek tiek buvęs pasi- 
mokęs prieš parašydamas didžiulį savo veikalą. Lietuvių šiuo 
klausimu literatūra griežtai visa sunaudota. Kan. Paltarokas 
sakos lyg kompiliavęs savo raštus iš kitų. Kritika tačiau teisingai 
nesutinka jų vadinti vien tik kompiliacijomis. Juk ir visi kiti 
rašytojai, anot to anekdoto, iš keturių gerų knygų parašo penktą 
nevykusią; skirtumo tiek, kad kan. Paltarokas iš dešimties ir 
daugiau dažnokai menkesnių knygų parašo kelioliktą gerą kny- 
gą. Vadinas, kan. Paltarokas prieš dėstydamas kurį dalyką gyvu 
ar ypač rašytu žodžiu giliai studijuoja jį, ir tai teparodo, ko esti 
iš kitų išmokęs. Ir šitą tariamosios kompiliacijos darbą (prie jos 
joks kitas mokslo vyras neprisipažintų) padirba tiek vykusiai, 
jog tos pačios Europos literatūros mielai ir su didele sau nauda 
šiuos raštus atgal pasisavintų. Kan. Paltarokas - gilus eruditas, 
daug mokosi, o svarbiausia, kad paskui sugeba tuos pačius daly- 
kus „gal kiek aiškiau“ išdėstyti, mes pasakysime - daug aiškiau 
ir nuosekliau, be nereikiamojo balasto. Taip padaryti tegali aukš- 
tos inteligencijos žmogus, pats giliai ir originaliai galvojąs. Tiek 
Šventraštį ir katekizmą, tiek socialį ar pastoracijos klausimą kan. 
Paltarokas dėsto savotiškai, savo metodu, toli pralenkdamas 
pirmiau dėsčiusius tuos pat dalykus. Net jo katekizmai ne sausos 
gatavos formulos be sąryšio tekste, o šv. Istorija ne kurioziški 
epizodai, bet tampriai sumegzti su pirmutiniuoju tikėjimo šalti- 
niu - Šventuoju Raštu. Originale autorius ištisus autentiškus 
tekstus deda savo katekizminei formulai pagrįsti. Taip tikėjimo 
ir moralės principai juo labiau rodos dieviškuoju autoritetu pa- 
grįsti, o ne šiaip jau katecheto formuluoti. Socialį klausimą spren- 
dė ir eksplikavo, žinoma, ortodoksiškai, kaip didieji Europos 
katalikai sociologai. O prof. K. Paltaroko pastoracijos kursas, kai 
bus pabaigtas, bus visa to dalyko enciklopedija, paltarokiškai, iš 
naujausių šaltinių turiningai sudaryta. O pabaigta tikrai bus, nes 
k. K. Paltarokas pradėtojo darbo nepalieka įpusėjęs; arba jo visai 
nesiima, arba pasiėmęs nudirba iki galo. : 

Per 17 metų K. Paltaroko pastoracijos knygos gausingai skai- 
čium vardų ir dar gausingiau skaičium egzempliorių plito po 
Lietuvą, veikė naudingai ir sudarinėjo jų autoriui labai pastovią 
opiniją. Lietuvių visuomenė, žinoma, katalikiškoji, ortodoksinė, 
ypač arčiau pažinę jo asmenį profesijos draugai kunigai, labai 
anksti ėmė įspėti kunigą Kazimierą būsiant „episcopabilis“'?. 
Dar tada, kai ketverius metus (1902-1906) pasidarbavęs Lie- 
pojoje, bėgo, netekęs sveikatos, iš didžiojo kalbėjimo į antraeilę 
parapijėlę vikaru, draugai lydėjo jį optimistiškai. „Miestą pa- 
žinęs, tegu dabar arčiau pažįsta ganomąjį kaimą: tai bus jam 
reikalinga. Kun. Paltaroko karjera nepasibaigs Surviliškyje!“ Ir 
paskui niekas nesipiktino, kad toksai inteligentas, aukštuoju 
mokslu miesto kunigas, ištisus šešelius metus (1906-11 pabai- 
gos) vikaravo pas seną paliegusį kanauninką Landsbergį", kai- 
me, nuošaly nuo didžiojo gyvenimo. Visi numanė jį čia nesant 
užmirštą, tik dirbant laisvoje vietoje didelį mokslo ir literatūros 
darbą, kurs po didžiojo Žemaičių vyskupo Motiejaus Valančiaus 
darbų paims religijos srityje pirmą vietą. 

Ir tikrai 1912 m. vyskupas Cirtautas!? pasikviečia kun. Kazi- 
mierą į savo kunigų seminariją profesoriauti, o neilgai trukus, 
1914 m., padaro jį vicerektorium, kurs faktinai turi susiėmęs visą 
jaunųjų dvasininkų auklėjimo darbą. 1918 m. kunigas Paltarokas 
jau gremialis Žemaičių katedros kapitulos kanauninkas, o Lie- 
tuvos universitetui įsikūrus, jo profesorius. Man teko matyti, su 
kokia „trema“ (cum tremore)'3 kan. Paltarokas ėmės pastoraliją 
dėstyti. Ilgai ir stiprai svyravo, ar ištesės. Aš net stebėjaus: kas gi 
kitas Lietuvoje buvo tokio stažo, tokio pasirengimo? Per trejus 
metus profesorius Paltarokas maža dienos šviesos tematė - tiek 
buvo įgulęs pažinti savo dalyko literatūrą Europos kalbomis. Pa- 
galiau ėmė ko išmokęs reikšti, ar sostinės kunigų susirinkimuose 
pas ganytoją, ar katalikų kongrese, ar pagaliau storuosiuose 
žurnaluose. Didelis didelis prirengiamasis darbas jau padirb- 
tas, visi ganytojo takai moksliškai nušviesti, visų priemonių 
pasigaminta, - belieka visa tai pritaikyti. Šiuo atžvilgiu Panevė- 
žio vyskupijos ganytojo geresnis padėjimas už paminėtąjį vysku- 
pą Motiejų: šiam visa to reikėjo pasigaminti, jau patį ganytojo 

darbą dirbant. Paralėlė tarp vyskupo Valančiaus ir vyskupo 
Paltaroko man neatsitiktinai išspruko: jiedu didieji mūsų reli- 
giškai moksliškos literatūros šulai. Net judviejų veikalų temos 
eina lygiagrečiai. Vyskupas Paltarokas pačios Apvaizdos siųstas 
mums moderniškai atstoti jau pasenusį, prieš 70 metų rašiusį 
religines knygas Valančių. Toks pat abiejų raštų gausumas, toks 
pat katalikų religijai atsidėjimas. O skirtumo tiek, kad. ganytoją 
Valančių Vilniaus universitete išauklėjo istorininku, kai naujieji 
perversmų ir naujų socialių formacijų laikai išauklėjo mums 
ganytoją sociologą. 

Bendrais bruožais piešiant, pirmas Panevėžio vyskupas yra 
štai kokių savumų: mokslus, gabus, iškalbus, demokratiškas 
ganytojo darbe, draugiškas bendrame darbe, visiems malonus, 
niekados nesugižęs, tolerantas svetimoms šviesioms nuomo- 
nėms, kritiškas net tikėjimo dalykuose, gilus lietuvis patriotas, 
naujos valstybės tvarkos dorytojas, šviesus mokslavyris ir meni- 
ninkas, blaivus ir tvarkus visame gyvenime, šviesios orientacijos 
gyvenimo klausimuose. Rodos, gana. Belieka tik dėkoti Ponui 
Dievui, kad tokį sau apaštalą pasirinko ir beprašyti Jį, kad duotų 
jam ištesėjimo antra tiek pagyventi ir antra tiek ganytojo ir lite- 
ratūros darbų padirbti. 

Daugiau žr. Kan. J. Stakausko“ „Kun. K. Paltarokas (Keli 
bruožai iš visuomeniško darbo)“, „Rytas“, 1927, Nr. 65 (951), ir 
Ed. Turausko“ ten pat. 


GRAZNA IR NAUDA 


Studentai tautininkai, susibūrę į Neo-Lituanijos! korporaciją, 
akademijos gyvenime ir šiaip jau visuomenėje vis daugiau ima 
rodyti savo veiklumo ir reikšmės. Šalia tolygių kitų draugovių 
Neo-Lituanija pati greitoji padėti bet kurį grynai valstybinį darbą 
dirbti. Vadinasi, Neo-Lituanija yra atsistojusi tinkamame, gerame 
kelyje, ir jei pasiseks jai rimtai išsilavinti, bebūnant universitete, 
ji stos kaip labai pastovus ir tvarkus valstybės ir visuomenės 

gaivalas. Ramieji žmonės, sunkaus darbo žmonės šiuo laiku kaip 
tik ištroškę šitokių darbininkų. Ir jais neužsivils. 

Bet vienos krypties ir nuotaikos žmonės savaime nepasidaro. 
Kad tokie pasidarytų, reikia ilgokai būti viename glaudžiame 
būrelyje, kada kits kitą kiaurai permato ir gali prisitaikinti, kada 
ilgokai kvėpuoja ta pačia dvasia, sielojas tais pat sielavartais. To 
nepasieksi be vadinamųjų savo klubų, atskiros nuo kitų savos 
vietelės, kur daug kas gyventų, o kiti bent laisvąjį nuo akade- 
minių darbų laiką praleistų besitardami, kits kitą paskaitomis 
bemokydami, na nusibodus ir padoriai prasiblaivydami links- 
mais jausmais žaidimais. Visam tam reikia didžiulės salės ir 
atskirų mokslo darbo kabinetų. Draugovė be savo buto - tai 
nelaimingas paukštelis be lizdo, nieko nepaperės. 

Taigi ligi tik tautininkai ėmė būriuotis, ligi tik įregistravo savo 
įstatus, tuojau šoko lipdytis savąjį lizdelį. Visuomenė ir vyriau- 
sybė tuo tik džiaugės ir visaip jiems padėjo - medžiaga, paskolo- 
mis paraginimais, pritarimais, ir darbas, kaip šaut iššovei, apsi- 
kepurėjo stoga. 

Stebuklingai graži kalno vietelė šalia parodos aikštės. Kilnios 
inž. Frycko architektūros grandioziniai mūrai? žavėte žavi praei- 
vius, kurių pro čia tūkstančiai slenka į Vytauto kalną, verste 
verčia visų geisti, kad šitas naujo Kauno priemiesčio papuošalas 
kuo veikiausiai nusikratytų gramozdais, pašviestų Kaunui ir 
svetingai priimtų jaunimą į savo kambarius. Aiman, didžiam 
sumanymui neištesėta, ir palocius liūdnas stovi nepabaigtas... 

Pasiilgę jo visi lietuviai, pasiilgusi jaunuomenė studentai; jie 
neramiai dairosi, kas jiems padėtų. O turtuolių mecenasų nėra. 
Jų ir nereiktų, jei mes visi, neturčiai, ištesėtume nuo savo burnos 
atitraukti vieną kitą kąsnelį ir pamaitintume mokslo ir išminties 
išalkusį jaunimą. Nejaugi mes šios simpatingos studentų įstaigos 
nepadėsime pabaigti? Aukokime, tautiečiai, dosniai, mums pa- 
tiems studentų rūmai bus garbė ir džiaugsmas. Žmonės, pritar- 
kite ir per rinkliavą antrą Velykų dieną ar sulaukę rinkėjų su 
lapais, priberkime jiems kiek galima gausiai. Jaunimas, gerai 
išsiauklėjęs, mokės jums geru už gerą atsilyginti. 

IŠ VYTAUTO BAŽNYČIOS (KAUNE) 
ISTORIJŲ 


D.L.K. VYTAUTAS ALEKSANDRAS - APAŠTALAS 


Rusai savo krikščionintoją didįjį kun. Vladimirą! vadina apaš- 
tališku (ravnoapostolnij). Žemaičių žemė tolygią teisę turi tik- 
ruoju savo apaštalu vadinti didįjį Lietuvos kunigaikštį Vytautą 
Aleksandrą. Jis Didžiojo titulą yra pelnęsis, ne vien paveldėjęs. 
Jis vienas pradžioje tesugebėjo lietuvius versti krikščionimis, nes 
jis vienas temokėjo lietuviškai ir tesirūpino krikščionybe. Jis tad 
buvęs ir poterių vertėjas; tų būtent, kuriuos lietuviai kalbėjo per 
visus 500 metų, kol jie neseniai buvo kiek tiek pakeisti. 

Darydamas Lietuvoje krikščionių, Vytautas organizavo juos 
parapijomis: mūrijo jiems bažnyčias, aprūpino jas žemėmis. Da- 
bartinės nepriklausomos Lietuvos sienose mes turime vienuolika 
Vytauto Aleksandro Didžiojo bažnyčių, pamūrytų dviem laiko- 
tarpiais. 1416 m., siųsdamas savo pasiuntinius į visuotinį kata- 
likų bažnyčios susirinkimą Konstancoje? išprašyti, kad būtų įsteig- 
ta nauja Žemaičių vyskupija, jis išmūrydino Žemaičiuose: Sen- 
varniuose (ši medinė), Betygaloje, Ariogaloje, Kalvinėnuose, 
Aukštaičiuose: Utenoje, Pabaiske ir Braslave* (ši dabar okupuo- 
ta). Tai jam susirinkimui pranešus, Žemaičių vyskupija buvo 
1417 m. įsteigta. 

1421 m. Žemaičių vyskupijos įsteigimą popiežiui patvirtinus, 
Vytautas Didysis išmūrydino dar šias bažnyčias: Varniuose (ka- 
tedrą), Veliuonoje ir Raseiniuose, neminint kitų jo pastatydintų 
bažnyčių seniau įsteigtojoje lietuviams Vilniaus vyskupijoje: 
Trakuose ir kitur. 

Ištikimas krikščionis, abstinentas, tai istorijos faktas, ku- 
nigaikštis Vytautas turėjo ir pirmiau steigti bažnyčias, ligi tik 
1386 m. buvo pradėta Lietuva krikščioninti. Šiuo pačiu senuoju 
laiku buvo įsteigta (1400 m.) Vytauto bažnyčia Dangun Ėmimo 
vardu. Vytauto ypatingai mėgta Švč. Dievo Motinos dangun 
ėmimo paslaptis. Iš 11 paminėtųjų bažnyčių penkios paskirtos 
Dievo Motinai pagerbti, o vien Dangun Ėmimo paslapčiai reikšti 
net trys: Kauno tatai, Veliuonos ir Raseinių bažnyčios. 

VYSK. M. VALANČIAUS APRAŠYTA 
VYTAUTO BAŽNYČIA 


„Dešiniajame Nemuno krante, prie pat vandens, Kauno sena- 
miestyje, stovi kitados buvusi Pranciškonų mūro bažnyčia, ilgio 
56, pločio 30 ir aukščio 37 lietuviškųjų uolekčių. 

Tai senoviniai Dievo namai gotiškais skliaustais, kryžinės 
formos, dviem šalinėm neuždengtom koplyčiom. Skliaustai re- 
mias ant keturių lengvų puikios formos filiorų. Iš oro bažnyčia 
raudona, molio dengtukais dengta. Priešakyje aštuonkantis bokš- 
tas, skindeliais klotas, dideliu kryžium, apmuštu skarda. Varpi- 
nėje kabėjo trys nedideli varpai, bažnyčioje buvo penki menki 
altoriai, asla plytinė. Įstabių paveikslų ir antkapių nėra. Pranciš- 
konai turėjo sidabrinį kryžių, 1611 m. padirbtą, lenkišku parašu, 
jau užtrintu. Tas kryžius paskui atiteko kun. augustijonams. 

Tą bažnyčią pamūrijo 1400 m. didysis Lietuvos kunigaikštis 
Aleksandras Vytautas atminti, jog Ladislovas Jogaila galų gale 
pripažino jį iki gyvos galvos Lietuvos viešpačiu“ (A. Wijuk- 
Kojatowicz. Historiae Lituanae, p. II, lib. II, p. 66)". 

Kunigaikštis dovanojo bažnyčiai Kaune aikštę nuo krašto 
Nemuno upės ligi Vokiečių gatvės. Fundatorius turėjo pastatyti 
ir šiokius tokius namelius dvasininkams. Pagaliau parkvietė iš 
Vilniaus pranciškonus ir viską jiems atidavė. 

Vienuolynėlis, kurs išbuvo iki 1870 m., su bažnyčia nebuvo 
sujungtas, skindeliais dengtas ir labai menkas. Celės vos 8 žings- 
nių ilgio ir 5 pločio. Ant to spėjama tą prieglaudą vienuolius 
pačius sau susilipdžius. Tais laikais pranciškonai itin mėgo ne- 
turtą, dėl to ir gyvenimėlį pasistatė neturtingą. 

Prieš ateinant į Kauną protestantams, vokiečiai katalikai, 
atvykdami į Kauną pirkliauti, pamaldų vokiškai klausydavo 
paprastai pranciškonų bažnyčioje. Jiems atsitraukus nuo gry- 
nosios tikybos, pranciškonai ėmė jų nebejsileisti į savo bažnyčią, 
dėl to vokiečiai ėmė rūpintis atskira kircha“. Apie tai gali patirti 
iš aktų artimos kalvinų bažnyčios. Tos vietos dokumentai sako, 
kad pusėje XVII amžiaus visi Kauno pranciškonai neprietelių 
buvę iškapoti. Jų gyveno Kaune 8: šeši kunigai ir du broleliu 
elgetaujančiu, renkančiu vienuoliams aukas. 

Svetimiems žmonėms įsigriaunant, sunaikintą pranciškonų 
bažnyčią Mykolas Jeronimas Ivanauskis, Minsko abazinis, 1669 m. 
atnaujino savo lėšomis. Apie tai liudija parašas ant marmuro, 
įdėto bažnyčios prieangyje, viduje ant durų: 

D.O. M? 

Post hostilem devastationem Moschae haec Ecclesia tecto 
annis multis carensintus tota deformis et laura, tincta et dealblata 
suogue pristino est restituta decori impensis Perillustrissimi ac 
Magni Domini. 

Michaelis Hieronymi Iwanowski. Praefecti Castrorum Min- 
scensi Tribuni Suae Regiae Majestatis Anno Salutis MDCLXIX 
die XXX septembris postridie coronationis serenissimi. 

Michaelis Korybut Wisniowiecki, Regis Poloniae guem Deus 
conservet etc, Dedicatio hujus Ecclesiae Dominica tertia post 
Pascha*. 

(Šita neprietelių maskolių sunaikinta bažnyčia, daug metų 
stovėjusi be stogo, viduje visa sugadinta ir baisi, buvo ištinkuota 
ir išbaltyta, pirmykštį jos padorumą grąžinant, lėšomis Šviesiausio 
Jo Mylistos Mykolo Jeronimo Ivanauskio, Minsko Abazinio Jo Ka- 
rališkojo Majestoto Tribūno Išganymo metais 1669 rugsėjo 30 d., 
antrą dieną, kai buvo vainikuotas Skaisčiausias Mykolas Kari- 
butas Višnioveckis, Lenkų Karalius, kurį tegu Dievas laiko, t. ir t. 
Tos bažnyčios pašventinimas III Viešpaties dieną po Velykų). 

1812 m. ši bažnyčia prancūzų buvo paversta rankinių ginklų 
sankrova. Grįždami prancūzai bažnyčią sudegino su visa, kas 
ten buvo. Vėl sugriuvusi bažnyčia buvo iki 1819 m., kada pran- 
ciškonų vyresniojo kun. Grigaliaus Golickio, miesto gyventojų 
ir Kauno apskrities dvasininkų mezliava vėl buvo restauruota. 
1829 m., pavasarį ledus metant, vanduo bažnyčioje stovėjo dau- 
giau kaip per uolektį. 

Pagaliau valdžia 1845 m. gegužės 1 d. tą bažnyčią uždarė ir 
vienuolynėlį panaikino. Kunigai pranciškonai išvažinėjo po ki- 
tus pranciškonų vienuolynus, o altorius ir baldus dvasinė vyres- 
nybė išdalijo kaimynėms parapijų bažnyčioms. 


* Šitą lentą rusams kažin kur nudėjus, dabar tekstas pakartotas marmure. — T. 

Jėzuitai buvo panaikinti 1773 m.; bet ir panaikinus kurį laiką 
Kaune buvo, nes be jų nebuvo kam laikyti Kauno pavieto mo- 
kyklos. Galų gale kunigai pranciškonai, kurių buvo 6, apsiėmė 
mokyti jaunuomenę; tada jėzuitai 1787 m. visiškai pasitraukė 
mokyklą pavesdami pranciškonams. Paskui Vilniaus univer- 
siteto vyresnybė atėmė iš jų tą mokyklą ir atidavė pasauliečiams 
mokytojams. Tai atsitiko 1806 m. 

Pranciškonų bažnyčia, vyriausybės uždaryta, kurį laiką iš- 
buvo be globos. Paskui tos vietos vyresnybė nusprendė iš jos 
padaryti žiemiškąją pravoslavams cerkvę. Todėl valdžios pini- 
gais perdirbo vidų rytiečių būdu ir pastatė krosnis. Iš oro nudažė 
raudonai, o tarpelius baltai. Pakėlė bokštą ir pakabino ten ke- 
turius varpelius; jį ir visą bažnyčią apdengė geležine skarda. 
Pagaliau aptvėrė cerkvę kaip reikiant. 

Ciesoriui Mikalojui P liepiant, Nemuno krantą žymiai pakėlė, 
taisydami „cembruvką“, vis dėlto pavasariais vanduo dažnai 
aplanko cerkvę, kartais pasikelia sulig langais*. Tikrai reikia 
stebėtis, kam senoliai bažnyčias statė arti upių. Nejaugi jie stigo 
sausos žemės? 

Atsimainius bažnyčios likimui, apleistas, griūvantis ir kuo 
ne be stogo vienuolynėlis dar primindavo senovę. Tačiau ir jam 
atėjo galas ir štai dėl ko. Miesto ligonbutis, esąs prie šv. Gert- 
rūdos bažnyčios, buvo miesto apgultas; cholera kasmet pradėjo 
Kaune rodytis, ieškotis reikėjo ligonbučiui tinkamesnės vietos. 

Karo gubernatorius Aleksandras Potapovas, Kauno guber- 
natorius kunigaikštis Obolenskis!? ir architektoriai tam tikslui 
parinko aikštę kitados pranciškonams priklausiusią. Prasidėjo 
darbas; fabriką apsiėmęs tvarkė senatikis Amosas, prižiūrimas 
architektoriaus. Senąjį vienuolynėlį nugriovė iki galo ir pastatė 
milžinišką ligonbutį. Tai atsitiko 1870 m. 

„Hisce oculis vidi“ (tai jau savo akim mačiau). 

„Pamiętnik domowy“!!. 


* Perdėta. 

KOJALAVIČIAUS LIUDIJIMAS 


Atsakymą, kam Vytautas savo bažnyčią pastatė prie pat upės, 
duoda tas pat Kojalavičius tolesniu savo „Historiae Lituanae“ 
skyrium. Pakalbėjęs, jog per Jogailos vestuves 1400 m. bebuvę 
kalbos apie tai, kas bus Vytautui mirus (paties Vytauto nepri- 
klausomybė jau buvo tada išspręsta, nors tesurašyta Vilniaus 
Seime kitais metais), Kojalavičius vėl deda 1400 ir rašo: 

Vitoldus in Lituaniam reuersus, memor accepti nuper ab 
Optimo Numine beneficij, guo ex anni superioris clade incolumis 
euaserat, ad argumentum gratae voluntatis, Sacerdotibus Ordi- 
nis D. Francisci Caunae primum, deinte Osmianae, templum 
cum asceterio munifice erexit ac dotauit“. 

(Vytautas, Lietuvą sugrįžęs, atmindamas, ką gera yra tik ką 
iš geriausiojo Dievo gavęs, kai pereitais metais sveikas gyvas iš 
nelaimės (pavorsklyje, kur totoriai buvo jį sumušę), savo dėkin- 
gumui parodyti, D. Pranciškaus Ordino kunigams pirma Kaune, 
paskui Ašmenoje, bažnyčią su asketyne (vienuolynu) dosniai 
įsteigė ir apdovanojo). 

Kauno Vytauto bažnyčia tuo būdu įkurta dvigubam atmi- 
nimui ir yra vienintelis senovinis paminklas Lietuvos nepri- 
klausomybės idėjai reikšti. 


VORSKLOS INCIDENTAS 


1398-99 m. Didysis Lietuvos kunigaikštis Vytautas surinko 
stiprią, gal dar nematytą Lietuvoje 40 000 vyrų kariuomenę; ma- 
nydamasis su tokia galybe visai sutruškinsiąs totorius, atsargiųjų 
vadų neklausydamas, bet vien savo karščio spiriamas, drąsiai 
leidosi į Dnepro paupį. Bet už Vorsklos upės totorių suskubta 
surinkti 200 000 savo vyrų, kurių jokia drąsa ir galybe Vytautas 
nebetesėjo nugalėti ir gavo trauktis atgal!*. Pridurmais vejamas, 
gavo per upes plaukti, nebesuskubdamas tiltų pertiesti. Daug jo 
kariuomenės beplaukiant prigėrė, o plaukiant per Vorsklą ir pats 


* Šis tekstas dabar išrašytas marmure, — T. 

Vytautas kuo galo negavo. Mirčiai pažiūrėjus į akis, kunigaikštis 
Vytautas širdyje apsižadėjęs, jei išliks gyvas, pastatyti bažnyčias. 
Stipresnis už kitų kareivių jo žirgas laimingai išnešė Vytautą į 
antrą krantą. Čia, nušokęs nuo žirgo, karštai padėkojęs Dievui 
už išgelbėjimą ir iškilmingai pakartojęs širdyje padarytus apža- 
dus, girdint tiems, kurie drauge perplaukė upę; ir visi ne mažiau 
buvo dėkingi Apveizdai, kad pigiai neprarado gyvybės. 

Tą sceną dailininkas Petras Kalpokas“ vaizduoja didžiojo 
altoriaus paveiksle: apačioje Vytautas su savo kareiviais dėkoja 
Dievui ir Švč. Panelei Marijai (viršuje Dangun Ėmimui). Siužetas 
paimtas iš Ticiano'* (1921 m.). 

Upės incidentą Kauno bažnyčia primena ir savo padėjimu. 
Kai kitos bažnyčios stovi paprastai aukštumose, Kauno Vytauto 
bažnyčia stovi pačioje panemunėje; jos pamatas lygiai su van- 
dens paviršium, tik asla iškelta gerokai aukščiau. Tačiau ne tiek 
aukštai, kad pavasario potvyniai užlietų vidaus bažnyčią. Ir jie 
užlieja vidų iki pat didžiojo pakiliau stovinčio altoriaus, kaip tai 
atsitiko 1926 m. ir dažnai pirmiau. Nuo potvynių bažnyčiai ap- 
ginti rusai yra durims tam tikrus užbraukimus pridirbę. 

Pranciškonai, kuriems šią savo bažnyčią pavedė Vytautas, į 
Lietuvą misionieriauti buvo anksti parkviesti. Jau 1322 m. Ge- 
diminas jiems yra pastatydinęs Vilniuje bažnyčią; ten jie ir savo 
kentėtojų susilaukė. Į Kauną jie bus atėję visu šimtu metų vėliau. 
Jų archyvas turėjo sudegti XVII amž. maskoliams Lietuvą oku- 
pavus, nes dabar niekur jo nebeaptinkame. 


MIKALOJAUS I DOVANA DIEVUI 


Pranciškonai Lietuvoje pravargo apie 450 metų, kol jų bažnyčia 
įkrito į akis Rusijos imperatoriui Mikalojui I. Kauno pravoslavų 
parapijos klebonas ir Veiverių mokytojų seminarijos kapelionas 
pasakodavęs, kaip tai atsitiko. Važiavęs jis apie 1838 m. kovo mė- 
nesyje į Varšuvą per Nemuną ir ties Vytauto b. įlūžęs. Išgelbėtas 
miestsargio policisto lenko Leščinskio pasergėjęs gražią šventyklą. 

- Eto čto?" — paklausęs. 

- Kostiol, Vaše Imp. Veličestvo!!* - atsakę. 

— Cerkov"?, - durstelėjęs pirštu į Vytauto bažnyčią*. 

Taip ir antras valdovas šitą šventyklą paaukojo tam pačiam 
Dievui už išgelbėjimą iš upės. Tik Vytautas savo, o caras - vogti- 
ne. Kaino auka. 

Tačiau negreit ji tapusi cerkve. 1845 m. uždaryta, tik 1870 m. 
buvusi kurio ten Jaltoje sutikto turtingo ruso pirklio atnaujinta; 
jis tam tikslui į Kauno popo rankas sudėjęs 5 000 rublių „na 
pravoslavnuju missiju v Litve“ tarp „inorodcųiinovercų““?. Tais 
pinigais ir buvo plytinė asla pakeista puikia terakotine, pakylėta 
„Klirosui'?0 vieta, padaryta „carskija vrata“?!, užkrotuoti langai, 
pastatyti septyni pečiai ir viskas padaryta kaip kūrenamoje tro- 
boje: langai įtaisyti dvigubi, durys užstatytos mediniais priean- 
giais: dvejos iš vidaus, trečiosios iš oro. Vis dėlto archijerėjus 
retai kada čia pamaldas laikęs, o ir laikant tesusirinkdavę po 50 
aukštesniųjų valdininkų, nes šiaip jau rusų buvo maža, o cerkvių 
iš bažnyčių buvo daug pridirbta. 


ARJERGARDE 


Imdami Kauno tvirtovę, vokiečiai bombardavo ir miestą?*; 
apgriovė gretimą seminarijos bažnyčią, bet į Vytauto bažnyčią 
nepataikė. Nelaimių ji vis dėlto neišvengė. Germanai ėjo iš Su- 
valkų pusės, per Aleksotą ir Viesulavą (dabar klaidingai vadi- 
namą Linksmadvariu)?; rusai traukės per Nerį per Vilijampolę. 
Kauno mieste buvo paliktas mažas arjergardas. Du rusų armijos 
kareiviu, vienas rusas, antras lietuvis panevėžietis, užsiglaudę 
už Vytauto bažnyčios kontrforsų, ėmė vokiečius minte minti 
anapus Nemuno. Šūviai buvo taikomi į atskirus vokiečius, tad 
kas šūvis, tai lavonas. Pagaliau vokiečiai atspėjo, iš kur juos 
skina, pasuko kulkosvaidį į galą bažnyčios, ir abudu karžygiu 
krito negyvi. Juodu čia pat vokiečiai ir palaidojo. 

Kiti penki rusų kareiviai ėmė šaudyti į alinę, kur dabar „Biru- 
tės“ viešbutis, ir vieną ten girtaujančių germanų nudėjo. Ger- 
manai atsišaudydami du rusu nudėjo, kiti trys pabėgo. Tai ir 


* Žr. „Mūsų Senovė““s, trečiosios knygos. 


+ 330 - 


užmuštąjį vokietį palaidojo Vytauto b. šventoriuje, o rusus už- 
kasė ten pat, kur buvo kritę, kur dabar sustoja arklių tramvajai. 


PO VOKIEČIŲ 


Vokiečiai per ketverius savo okupacijos metus Vytauto baž- 
nyčią laikė pavertę vyriausiuoju ropučių sandėliu. Laikyta ir 
gelžis. Kažin kam buvo nuplėšę stogą nuo viso galo: nuo absydos 
ir šalutinių koplyčių ir nuo pusės šono į Nemuną. Šoną tačiau 
vėl apdengė, kad nelytų ant ropučių, o galas taip ir išbuvo be 
stogo per kelerius metus. Lietus kiaurai lijo, vanduo varvėjo per 
storus mūrus. Visi stiklai (900) bombarduojant buvo išdužę, kas 
liko, gatvės vaikai, šauliai sportininkai iš timpų akmenėliais 
išdaužė iki mažiausiam gabalėliui. Nuo ropučių, nuo drėgmės 
vidaus medžiaga ir tinkas supuvo, pajuodo ar visai nudribo. 
Vokiečiams išėjus, Vytauto bažnyčios bebuvo geri vieni mūrai. 

1919 m. bal. 18 d. jau lietuvių valdžios Žemės ūkio ir valstybės 
turtų ministerija Vytauto bažnyčią pavedė Žemaičių vyskupo 
žiniai; o vyskupas Pr. Karevičius?“ tų pat metų ir mėnesio 22 d. 
kunigą Bronislovą Bumšą*, Kauno įgulos kapelioną, paskyrė eiti 
jos rektoriaus pareigas. 

Tikybų departamentas ir pirmasis jo direktorius Vytautas 
Bičiūnas? numanė tradicinę Vytauto bažnyčios vertybę tautai ir 
valstybei ir buvo patiekę jai regulaminą: 

1. Pranciškonų bažnyčios globojimas ir priežiūra priklauso 
tikybų departamentui. 

2. Jos laikymas patikrinamas tam tikromis sumomis, valdžios 
asignuojamomis. 

3. Pirmame sekmadienyje kiekvieno mėnesio joje laikomos 
iškilmingos pamaldos už žuvusius karo lauke Lietuvos sūnus. 
Toms pamaldoms apmokėti organizuojamas fondas. 

4. Bažnyčiai, kaipo relikvinei, sudaroma tam tikra tradicija 
pagarbos iš pusės valdžios ir svetimų valstybių atstovų. 

5. Visomis kitomis dienomis laikomos paprastos pamaldos, 
tikinčiųjų užperkamos. 

6. J. E. Žemaičių vyskupas skiria bažnyčiai administratorių, 

uždėdamas jam priedermes aprūpinimo Aleksoto gyventojų šv. 
sakramentais, kurie nereikalauja metrikinių užrašų. 

Tačiau valstybės dalykai susitvarkė kitaip: ji nesusirišo su 
Vytauto bažnyčia jokiais ryšiais ir apsiėmimais. Vytauto b. liko 
privatinė, privačiai globojama jos rektorių ir visuomenės. 

Pirmasis V. b. rektorius kun. Br. Bumšas jai restauruoti gavo 
ieškotis lėšų iš privačių Žmonių ir iš kitų bažnyčių. Rudenį 1919 m. 
aplankęs Griškabūdžio, Gelgaudiškio, Jurbarko, Šilavo ir Skirs- 
nemunės bažnyčias, surinko 6601,21 ostmarkių ir pradėjo darbą 
pasitelkęs savo kareivius. Išvalė vidų nuo puvėsių, išvertė ikono- 
stasą ir kitą pravoslavų reikmenę, absidą apdengė toliu, kad bent 
per tą žiemą nebelytų ant skliaustų. Visam tam, neskaitant gyvo 
darbo, išleido 239,70 markių. Likusius, iškildamas į įgulos bažny- 
čią, 42051 osimarkių įteikė antrajam V. b. rektoriui „Tautos“? 
redaktoriui, tuojau sugrįžusiam iš Vilniaus kun. Juozui Tumui. 

Į jo rankas sudėjo lėšų vieni Kauno piliečiai: J. E. Valstybės 
prezidentas Antanas Smetona iš Amerikos lietuvių jo nuožiūrai 
pavestų sumų 30 000 ostmarkių; Lietuvos Pramonės Prekybos 
bankas 5370,77 m.; Juozas ir Jonas Vailokaičiai? 4000, kiti po 
mažiau; dar pasiskolino 10 000, susidarė 60 287,07 m. ir nepri- 
teklius 19 231,93. Tais pinigais iki 1920 m. rugpjūčio 15 d. ap- 
dengė stogą antru tolio sluoksniu, ištinkavo vidų, perdirbo duris 
ir langus, Kaišiadorių Vaitkevičius sudėjo 900 stiklų, Meno Kū- 
rėjų Dr. atstovas P. Galaunė? nuprojektavo papuošimą bordiu- 
romis, žydas Goldbergas, pradėjęs labai dailiai ir sąžiningai, 
negavęs priedo papyko ir pabaigė apačią fušeriškai. Paskui rei- 
kėjo tai užtepti. Medžio darbus dirbo „Uosio“ b-vė. 

Rugpjūčio 15 d. per Dangun Ėmimo (bažnyčios titulas) atlai- 
dus įgaliotasis pral. Al. Dambrauskas Jakštas pašventė didelei 
daugybei žmonių susirinkus. Per atlaidus sumesta 7870,65 m., o 
iki galo metų iki 100 000. 

1921 m. surinkta 76 344,73 m. (skaitant su rektoriaus J. Tumo 
honorarais, pavestais bažnyčiai, 28 314 m.). Bažnyčios fabrikai 
tais metais išleista 23 779,55 ir daiktų pripirkta už 41 140,50 mk., 
įskaitant į tą sumą 15 000 dailininkui Petrui Kalpokui už pa- 
veikslą į didįjį altorių: Vytautas daro apžadus pastatyti Dangun 

Ėmimo bažnyčią, fisharmonijai 8000, geležinei tvorai 13 000, 
išgrindimui rinštokų aplink mūrą 6000, gotiniams liktoriams 
20 000 mk. ir kitiems galams. 

1922 m. iki spalių 1 d. aukų gauta (su rektoriaus honorarais) 
157 913,47 markių ir 1350,27 litų: iš br. Vailokaičių 10 000 mk., iš 
Mustekio?? 4000 ir mk. ir k. Didžiumą tačiau sudarė rektoriaus 
honorarai už šliūbus. Padirbta sėdynės (240 vietų), jos atsiėjo į 
100 000 mk. 1923 metai pabaigta su nepriteklium 2303,94 litų, 
rektoriaus padengtų iš savo kišenės. Be to, apdengta visas galas 
geležine skarda etc. 

1924 m. gauta aukų (ir rektoriaus honorarų) 12 754,17 lt; ne- 
pritekliaus 8650,24 litų nebuvo iš ko padengti. Išklota trotuarai — 
2867,36 lt., be Lietuvos banko dovanos cementinių plytų, pastatyta 
du gotiški šalutiniai altoriai už 7529, nupirkta bronzinis krikšto 
šaltinis 2200, dailininkas J. Janulis?! papiešė paveikslus už 2300 
lit., liktoriams ir kryžiams sumokėta 2400 litų etc. 

1925 m. padirbta katafalkas, elektros siurblys, apdengta šonas 
bažnyčios, vidus ir tvora perdažyta, įvesta turtinga elektra (el. 
stoties dovana), įtaisyta turtinga armatūra (J. Linarto?? dovana), 
atgauti varpai iš Rusijos: trys mažiukai, senieji pranciškoniniai, 
ir vienas didelis, rusų liedintas. Mažieji sveria 8,20 ir 44,50 kilo- 
gramų. Pats mažasis pritaisytas prie zokristijos. Didysis sveria 
328,860 kilogramų. Viso 402 kilo. Trys mažieji be jokių parašų. 
Jie, v. Motiejaus liudijimu (žr. viršiau), buvo pranciškonų netur- 
čių pasitiekti po 1812 m. karo“. Rusų nuliedintasis turi du para- 
šu. Vieną gražiai graviruotą rankos raštu: „V g. Kovno k Niko- 
lajevskomu chramu 1852-g0 Avgusta 11-go. Vesu: 20 pu 7 fu3*“, 
Antrą nedailiai išlietą: „Sei kolokol lit v Moskve v zavode majorši 
Anny Petrovny Ženkovič“. Žinoma, rusų raidėmis. 

Dar įdomios yra senovinės, priešistorinės girnos - išduobtas 
akmuo, kuriame dabar laikomas švęstas vanduo. Jį bažnyčią 
restauruojant sugrąžino Norkaitienė, pridėdama šią legendą. 

- Šitą akmenį aš prieš dvidešimtį metų išpirkau iš žydų. Jie 
laikė jį sužavėtu. Rusams atimant Vytauto bažnyčią iš katalikų, 
šitie murmėję ir sakę, vis tiek sugrįšią. Rusas popas atšovęs jiems, 
išmesdamas švęsto vandens akmenį: „Greičiau šitas akmuo atgal 

sugrįš ir pasiliks į savo vietą!“ - „Ir sugrįš!“ — atkakliai sakę ka- 
talikai. — „Štai, kunigėli, pataisei pranciškonėlių šventyklėlę, tai 
tegu pirma šis akmuo įeina, o paskui jau žmonelės...“ 

Aš taip ir padariau. Susitelkiau vaikus, kurie turėjo ratukus 
žaisti, įsiritinom akmenį ir atvežėme į Vytauto bažnyčios prie- 
menę. O rugsėjo 15 d. buvo ir pašventimas. 


GRAŽINKIME GI LIETUVĄ! 


Šiandie 5 val. Karo muziejuje seniai jau laukiamas visuotinis 
susirinkimas Lietuvai pagražinti draugijos!. Į šį susirinkimą tu- 
rėtų ateiti griežtai visi mūsų visuomenės žmonės, kurių grožio 
jausmas dar ne visiškai atšipęs; ateiti susisielojus, kas čia nauja 
begalima pramanyti ir padaryti, kad mūsų Lietuva kultūrėtų. 

Miestai kultūrėja, tai tiesa; jie glaudžiai susiję su aukštos 
kultūros Europos miestais; jie negali nekultūrėti — to reikalauja 
buržujinis internacionalas. Didieji žmonių skruzdėlynai negali 
apsieiti be kanalizacijos, vandentraukių, elektros tramvajų, gerų 
viešbučių, gerų salių mokslui ir pasilinksminimui. Ir visa to 
tiekiama iš paskutiniųjų. Tik visa to patiems, ar jau bus galima 
pasakyti - mes, miestelėnai, jau sukultūrėjome? Toli gražu ne. 
Išorė tereikš vieną pusę, rodomąją kitiems, arba tik mechaninę 
priemonę neužtrokšti ir nenusinuodyti. Kultūringumo spren- 
dėjas eis kaip tik ten, kur priverstinumo nėra, kur niekas nieko 
nereikalauja, o padaroma taip, kad ir reikalaujant geriau nepa- 
darysi. Vadinas, kur pats pilietis šiokiuo ar tokiuo būdu reiškiasi. 
Šiuo atžvilgiu net ir mūsų miestai tebėra nekultūringi ir gėdą 
tebedarą Nepriklausomai Lietuvos valstybei, kur visa atsako- 
mybė sugula ant mūsų pečių. Šiandie nebepasiteisinsime - ne 
mes šeimininkai, okupantai trukdo. Šiandie mus betrukdo mūsų 
pačių nevalyvumas ir nedarumas. 

Visam tam nugalėti geros yra atskirų žmonių pastangos, bet 
jų negana. Reikia išsidirbti tautišką bendrą švaros ir darbo nuo- 
taiką, reikia, kad pajustume bendrą šio ar to reikalavimą, be ko 

nebepagyventume. Ne viešai organizuotos pastangos ta kryp- 
timi neesti nieko; gali išeiti ištisi šimtmečiai, o dalykai nepa- 
gerėti. Atskirų žmonių pastangos dažniausiai laikomos išsišo- 
kimu ar originalumu, kurs visai neprivalomas kitiems. 

Bet kai japonai, sakysime, ėmė kultūrėti, tai pirmiausia jie iš- 
vydo savo nešvarumą, apsileidimą ir estetikos stoką. Išvydo ir 
šoko su tuo kovoti visuomeninėmis organizacijomis. Organiza- 
cijas parėmė įstatymai, ir rezultatų nereikė ilgai laukti, - šiandei 
Japonija švariausia ir estetiškiausia pasaulio šalis. O Prancūzija, 
kad nebuvo kolektyviai, visų iš viena tuo rūpinamasi, ir šiandie 
palieka juodakūnė, namie nešvari, neestetiška šalia aukščiausio 
laipsnio kultūros, padarytos valdžios pastangomis. Gražios gatvės 
Grenoblėje, bet negražus butų vidus; gražios mados iš Paryžiaus, 
bet nešvarūs skalbiniai apačioje. To Vokietijoje nėra. 

Taigi auklėkimės ir auklėkime rimtai susirūpinę gimtaisiais 
savo lizdeliais, kad niekur neliktų vietelės, kur gražios mūsų 
gamtos neapsaugotų dailę mylinti ranka, kur senovės brangeny- 
bės tebūtų vienų kiaulių įvertinamos - savotiškai. 

Į nieką tokiuo mielu noru lietuviai nėra linkę, kaip į pasigra- 
žinimą. Lietuvai pagražinti draugija turi daugybę faktų, raštu 
užrašytų, užprotokoluotų, nufotografuotų. Visi jie reiškia viena: 
sakykite, pamokykite, ką mes turime daryti, ir mes padarysime. Per 
keletą metų Lietuvai pagražinti draugija išsiplėtė tiek, apėmė 
tiek daug šakų, kad nors ištisą departamentą sudaryk. Miestų ir 
miestelių medžiais apsodinimas, taisyklingas jų suplanavimas, 
skverų ir aikščių globa ir dauginimas, kelių apdiegimas, senovės 
paminklų rejestracija ir globa, jų istorija. Dirbant atsidėjus, ras- 
tųsi dešimtimis reikalų, kurie čia pat reikia patenkinti. 

Bet... reikia gi kam tam dalykui atsidėti; reikia kad kas pajustų 
tautinę misiją apiprausti ir apvainikuoti Lietuvą. Misiją ne ma- 
žesnę už daugelį demokratizmo pasireiškimų. Čiagi žmonišku- 
mo reikalai, ne buržuaziškumo. Per šį susirinkimą šitie kultūros 
misionieriai turi pasireikšti ir stoti į rimtą darbą tautos naudai, 
savo pačių paguodai. 

Ateikite visi, kurie trokštate negražumuose ir pasiilgę esate — 
gražumų. 

IMAME, TAI IR DUOKIME! 


Jungtinėse Šiaurės Amerikos Valstybėse visos Europos tautos 
turi gausingų savo išeivių ir visų santykiai kuone tie patys: 
Amerika turtingesnė, tai turi Europai paruošti „dėdžių“, kurie 
namie likusius nuolat šelptų arba nors kartą per visą savo amžių, 
miręs, paliktų Europoje retai girdėtą sumą pinigų. 

Taip ir aš kitkart žiūrėjau į savo brolius, išėjusius Amerikon: 
man jie rodės lygūs maru išnaikintiems. Štai neturtis kraštas 
vargais negalais išsiauklėja žmonių, o kai reikia iš jų pasiimti 
gamybos, jie ima ir pražūva iš akių, dar apiplėšia liekančius, 
pasiimdami kelionei. Mano tyrinėjimu, lietuviai išeiviai iki karo 
gyvais pinigais daugiau išsinešdavo iš Lietuvos, neg paskui jai 
atsiųsdavo. Vadinas, Lietuvai jie buvo didžiulis minusas ir pliu- 
su visai nežadėjo kada virsti, nes jiems likta - Lietuvai žūti. Taip 
yra įsitikinę veik visi inteligentai, pradedant a. a. kun. Antanu 
Kaupu! (Selimu, Karvojum) ir baigiant šių dienų lankytojais. Lyg 
mirštančio kunigo palaikų visi mes susiuntėm Amerikon savo 
kolektorius. Jie nemaža laimėjo Lietuvos įstaigoms, bet nemaža 
ir įgriso išeiviams. Išeiviams ėmė rodytis, jie esą jau per daug 
išnaudojami, o „krajui“? vis tebesirodo, jis vos trečią dalį tegau- 
nąs to, ką kiekvienas išeivis privaląs kas metai savo kraštui 
grąžinti, būtent 200 dolerių, nes taip yra įvertinta mūsų krašte 
metinė gyvo darbininko produkcija. Šiuo suskaitymu pusė mi- 
lijono mūsų išeivių turėtų tėvynei grąžinti bent po dešimtį mili- 
jonų dolerių kas metai. Sumetimas chimeriškas, to nebus nieka- 
dos. Tėvynė turi to nelaukti, o išeiviai turi nusimanyti, jog ir 
gausiai siųsdami savo artimiesiems ar duodami kolektoriams, 
toli gražu neatsiteisia. Man rodos, piniginiai santykiai tokie, 
kokie yra susidarę, neblogiausi nei vienai, nei antrai šaliai, jais 
skųstis nei vieni, nei kiti neprivalom. 

Palieka lygiai svarbūs moraliniai santykiai. Lietuva mano 
šiuo atžvilgiu iš savo išeivijos negalinti nieko laimėti. Prie mora- 
linių pridėjus dar intelektualinių ar greičiau šiuos antruosius te- 
turint prieš akis, rodos visa potencija yra šiapus vandenyno. Tai 
ne visai teisinga: mūsų išeivija pradeda mums gaminti dailinin- 

kų ir rimtai žadas gaminsianti mokslininkų. Ale tegul sau būtų 
ir taip — tai ne išeivius pažemintų: duoti to teprivalome, ko 
turime; išeiviai turi pinigų ir duoda, o mes turime inteligencijos 
ir... jos į užjūrį neeksportuojame. O išeiviai itin pasiilgę mūsų 
minčių, mūsų idealų, siekimų. Jie pasiilgę gaivinamos dvasios ir 
reaguoja jai netarpiškai. Graži nepriklausomybės idėja, matai, 
ką padarė! Pirmiau šykštėjusių kolytas atrišo, ir pabiro milijonai 
su milijonais lygiai brangių drąsinimų ir laiminimų. Mūsų išei- 
viai Amerikon, man rodos, gryniausi lietuviškojo romantizmo 
tipai - kilniaširdžiai savo tėvynės apoteozuotojai, melancholingi 
laimės svajotojai tai Utopijos salai - Lietuvai. Mūsų išeiviai Ame- 
rikoje tokie ir paliks; nors ir angliškai pradėtų kalbėti, jie nebus 
Lietuvai žuvę, jei gaus iš jos idealizmo ir kilnumo. Važiuodavo- 
me Amerikon tik pasirinkti - imkime dabar važinėti ten su savo 
siela ir išmintimi. Nepriklausomi mes bręstame tautybėje, kyla- 
me kultūroje - tegul tai junta ir išeivija ir lyginasi su „krajum“. 
Neškime išeivijai savo mokslo, literatūros, dorosios publicistikos 
vaisių gyvu žodžiu ir raštais jų laikraščiams, kad abiejų gyslos vie- 
nodai trinksėtų ir išeivija visados būtų paruošta gyvai pajusti kri- 
tiškuosius Lietuvos momentus, kaip ji antai gyvai pajuto karo ir 
laisvėjimo momentą. Aš nepranašauju, tik matyte matau tuos 
momentus, kurie lems pačią mūsų egzistenciją. Kur mes pulsime 
talkininkų, jei ne į savo brolius pirmiausia? Deja, tačiau jei mes lei- 
sime savo išeivijai pamiršti giminystę, jei jai nereikšime savo šir- 
dies ir minties - mūsų šauksmas nelaimėje gali tuščiai praskambėti! 


IR NETEISINGA, IR STORŽIEVIŠKA 


Gerb. Estijos atstovo prašomas, aš pereitais metais esu parin- 
kęs jam kiek tiek žinių, kaip lietuvių jaunimas yra suskydęs 
kryptimis. Estų jaunimo žurnalas šias žinias įsidėjo. Paskui man 
pasirodė jos didesnės reikšmės mums patiems, ir aš, pridėjęs 
įžangą, paskelbiau „Dabartinis lietuvių jaunimas““ „Jaunosios 
Lietuvos“ Nr. 7, 24 p. Pradžioje informacijų aiškiai pažymėjau: 

„Informacijų esu gavęs iš pačių organizacijų“, vadinas, iš pirmųjų 
šaltinių. Įtarti juos savo dalykų nenusimanymu man nebuvo pa- 
rėję į galvą, todėl aš jų nė nepatikrinėjau. Iš to vienas mano klau- 
sytojas, pirmo kurso studentas, „Kultūros“ Nr. 4, 217 p.2 sudarė 
man piktą priekaištą, aš iš katedros skelbiąs apie „proletarišką 
kultūrą tokią pat nesąmonę, kaip ir tvirtinimas („Jaun. Liet.“), 
jog Plechanovas“ yra socialistas individualistas. Gerai, girdi, kad 
tokiems žinovams profesorius Putinas gieda „Pesimizmo him- 
nus““ laimindamas žmogaus nežinojimą“. Čia paties studento pa- 
braukta, o „Lietuvos Žinių“ jau dusyk dideliu pasigėrėjimu pa- 
kartota“, matyt, iš tų pat lūpų. 

Ašjaučiuos labai patenkintas, jau pirmame kurse turėdamas 
eruditų, kurie niekados nesąmonių nebepasako, nes jau viską 
žino; man, nežinojimo indui, šviesiau žiūrėti ateitin, kurią suda- 
rysianti proletarų kultūra. Tik šiuo kartu piktas mano studento 
iškoneveikimas per triskart vis tuo pačiu, o ne kuriais kitais 
nežinojimo įrodymais, man ima rodytis turįs kažkokio negero 
tikslo; tai pasiryžau atsiliepti, nors šiaip jau aš niekados netaisau 
paskelbtųjų nuomonių apie mane. 

Apie aušrininkus“ „Jaun. Lietuvoje“ išspausdinta: „Aušrinin- 
kų vardą paveldėjo eserai, Plechanovo mokiniai, individualistai 
socialistai, įsirašę į Amsterdamiškį internacionalą“?. Čia kas žo- 
dis, kas sakinys — centro žmogaus informacija. (Jo pavardės, 
aiman, neesu pasižymėjęs). Man pačiam nebuvo nė į galvą pa- 
rėję: 1) kad aušrininkai yra socialistai revoliucininkai, 2) kad jie 
mokęsis iš Plechanovo ir 3) kad yra įsirašę į internacionalą. Tokių 
žinių iš šalies nepatirsi. Jei čia kur apsirikta, tai apsirikta infor- 
matoriaus, o ne interviuverio. Antra vertus, informacijos žodžiai 
netvirtina, kad Plechanovas buvo ar turėjo būti socialistas indivi- 
dualistas, jei tie, kurie iš jo pradėję mokytis, evoliucijos keliu 
patapo socialistai individualistai aušrininkai, o kita dalis „tikrieji 
socialistai“, nuo jų visai atsiskyrė ir sudarė naują kryptį. Taigi 
Plechanovo nei aš, nei aušrininkai neesame apsprendę; o jei ir 
būtų kas sprendęs, tai tik ne aš, kurs, prisipažįstu, niekados 
neesu nei Plechanovų, nei kitų socialistų rusų domėjęsis: jie man 
nebuvo ir nėra reikalingi, nes esu pakviestas dėstyti vieno gana 

jau seno literatūros dalyko (draudžiamojo laiko), kurio pirmiau, 
kaip visa Lietuva, nedaug mokėjau, o patyrinėjęs penkerius me- 
tus, esu kiek tiek žinių gavęs. Į visa kita neturiu nė mažiausių 
pretenzijų, tai klausytojai gerai žino, ir aš jaučiuos nepelnęsis, 
kad man kas giedotų pesimizmo himnus dėl kurio ten nežino- 
jimo. Pagaliau ir aš kai ką žinau, ko mano koneveikėjas studentas 
nežino; sakysime, kad ir „ministratūrą“?. Tai kodėl gi Putino 
pesimizmo himnas man, o ne jam, studentui, skiriamas? 

Progos bet kam iškoneveikti visados gali rastis, tik jomis 
nesinaudojame, nes tai storžieviška. Minėtasis studentas, tiesą 
pasakius, turėtų ten pat „Kultūroje“ ir „Lietuvos Žiniose“ mane 
reabilituoti. Betgi dėl tokių niekų nesibylinėsime nei santykių 
nekeisime, nors to nepadarys. 


IDEALO ISTORIJA 
(Radio paskaitos) 


I 


Idealu vadiname tobulybės pavyzdį, susidarytą mintyje ir 
vaizduotėje. Idealas esti taip gražus, kaip sapne pasapnuotas, 
nes idealininkai, vadinas, kuriems rūpi idealas parodyti, dalykus 
ir žmonių santykius terodo iš gražiosios pusės, kaip jie pasvajoti, 
o ne kaip iš tikrųjų esti. Idealizmas - proto, ne tikrenybės sritis. 

Idealas gema kažin kuriose žmogaus dvasios gelmėse, ku- 
rioms nė vardo dar nėra. Lyg dievišku teisingumu idealas mato 
ir svarsto visokias skriaudas, kovas ir kentėjimus. Gimęs tyras ir 
skaistus, turėtų derėti amžiniems laikams. Linksmai ir džiaugs- 
mingai imasi jis kurti naują gyvenimą, pažada visa, kas tik gera 
ir gražu, išsprendžia visus žmonių ginčus ir nesutikimus, kalba 
labai įsitikinęs ir —- sudūžta, sutikęs įsisenėjusius žmonių pa- 
pročius. Blogi žmonių papročiai ir palinkimai gudrūs. Susitikę 
idealą, kurs visados esti griežtai jiems priešingas, papročiai nė- 
grumias su juo: kova idealą padarytų dar vertesnį, iškeltų jį dar 
aukščiau garbėje ir šlovėje; nė nepaniekina jo, nes tada patys 

virstų niekšiškais, - papročiai, palinkimai kitaip ir daug lengviau 
papjauna idealą, būtent ėme jį sau taikinti. Ir idealas čia pat 
akyse, pagedusių globoje atsiradęs, ima tirpte tirpti, kol visai 
sumenkėja ir belieka viena jo parodija. 

Pavyzdžiui, pasižiūrėkime, kuo tikrenybėje pavirto socializmo 
idealas, kurį įsivaizdino tokia gausinga pasaulio demokratija. 


KO Iš SOCIALIZMO LAUKTA IR 
KO SULAUKTA 


Veltui socialistai dedas blaiviais tikrojo gyvenimo įvertin- 
tojais: jie — utopistai, žmonės tokio pasaulio, kokio negalima 
padaryti; jie tik gražiai yra pasvajoję. Iš pradžių socialistai svajojo 
visuomenę susocializuosią geros valios žmonės; darbininkai 
patys savo pastangomis išsilaisvinsią; pati idealo galybė sukur- 
sianti naują laisvą gyvenimą; šitą gyvenimą parodysią gyvi pa- 
vyzdžiai, lyg kokios oazės kapitalistinio pasaulio tyruose, kur 
visi nelaisvi ir kits kitą išnaudoja. Bendrą turtą, tikėta, suteiksiant 
visiems pakankamos gerovės, visus sulyginsiant teisėmis; nei 
ištisos tautos, nei atskiros žmonių gurguolės, nei katras sau 
palaidas žmogus nebebūsiąs suvaržytas, priverčiamas taip da- 
ryti, kaip jam nemalonu, arba taip nedaryti, į ką visa širdžia 
linksta, į ką pati gamta ir Dievo apvaizdas jį palenkė; daugumas 
nebesmelksiąs mažumo nei atskirų vienetų. Na, tikėta socializmą 
būsiant gyvojo proto ir jautrios širdies įstatymų rinkinį, page- 
rinsiant žmonių santykius ir net patį žmogų perdirbsiant, įdėjus 
jam į sielą nemirtingą Brolybės Religiją. 

Imta vykinti. Atsirado vadinamoji realinė politika. Geros va- 
lios žmonės tapo paneigti, jų vietą pasiėmė socialdemokratų 
parlamentas, o dar paskiau - proletariatas. Ką turėjo padaryti lais- 
vų komunų (bendrovių) kooperacija, tai imta vykinti suvalsty- 
binant per prievartą; ir gauta degtinės, tabako, gelžkelių, degtu- 
kų ir dar daug ko monopoliai, tas vienas laisvinančio komunizmo 
palikimas, tie vieni keliai, kuriais turėjo ateiti išsilaisvinimas. Bet 
jais nepasikliauta, jie nemasino. Tai pažadėta jie patobulinti, 
sudemokratinant valstybę. Visas gyvenimo blogumas kyląs iš 

to, kad rinkimai esti ne visuotiniu balsavimu. Visuotiniu balsa- 
vimu būsią pasiekta tikroji liaudies atstovybė. Liaudies žmonės 
tapsią neapibrėžta visa to galva, suvalstybinsią pramonę, žemės 
ūkį, prekybą, švietimą, auklėjimą, suskirstysią darbus ir jų pel- 
nus. Visa tai padarysiančios visokios liaudies ministerijos ir 
nauja policija, apvilkta revoliucine uniforma. 

Ir visa tai apvylė. Tada griebtasi proletariato diktatūros, ir štai 
turime - komunistinę tarybų tvarką, tą tikrą laisvės karikatūrą. 

Šitaip belaisvinant pati laisvė virto pavojinga, dažnai reak- 
cinga, virto tų pačių buržujų obalsiu, tų, kuriems neleista spręsti 
liaudiškos valstybės darbas. 

Dar pavojingesne virto brolybė; ji būtent pavirto klerikaline 
priemone užmigdyti klasių antagonizmams, jų priešingybėms. 

Pačią lygybę pagaliau palaikė kontrrevoliuciniu prasima- 
nymu proletariato diktatūrai nuversti. 

Tr prasidėjo tragingas pirmykščių laukimų merdėjimas; socia- 
lizmas pats save prarijo - išlaisvinimas tik praplėtė nelaisvę. Tai 
visuomenės srityje. 

Atskirų, palaidų žmonių sieloje socializmas, kuriuo buvo jie 
pasitikėję, per ilga lygiai tą pat padarė. Visuomenei buvo pa- 
skelbta jos obalsis — teisybė ir bet kuris bendras darbas dabar 
būsią naujos liaudiškos valstybės rūpestis, o ne atskirų žmonių. 
Taigi kol tokia valstybė dar nesusidarė, tokiomis gyvenimo sąly- 
gomis svajoti apie sudarinėjimą teisybės ir bendrumo pavyzdžius 
būtų bevaisės, tuščios pastangos. Socializmo idealo šalininkai vi- 
sas savo pajėgas kreipė ten, kur sudaroma tokia valstybė, kur 
politinė kova kovojama, būtent į rinkimus į parlamentą, į miestų 
valdybas, į savivaldybes ir k., rūpintis, kaip čia patiems page- 
rinus žmonių santykiai, socialistai liovėsi. 

Socialistas gavo panaudoti visus kartėlius, visas neapykantas 
ir nesantarines, griežtai visus tikrojo gyvenimo nepadorumus 
politinei kovai laimėti ir įsigalėti valdžioje, idant šiuo revo- 
liuciniu darbu galų gale susidarytų visagalinti išlaisvinimo orga- 
nizacija. Tam kartui socialistams tenka išsižadėti visų idealinių 
„prietarų“, kuriuos buvo susidariusios buržuazinės valstybės; 
priešininkams nugalėti turi būti geros visos priemonės. 

Socialistams teko itin atsargiai skelbti laisvės pradas, kad 
būtų galima jis apsukriai paversti botagu reakcininkams. 

Teko gudriai nutylėti brolybė ir žmogaus viešpatavimas, nes 
realioji politika verčia pasityčioti iš šitų svajonių. 

Ir taip įsiteisėjo melavimas idėjai, priešingybė tarp idealizmo, 
išpažįstamo teorijoje, ir gyvenimo bei sąžinės. Visa tai pavirto 
tik politikos gudrybe, ir išaugo ypatinga rūšis žmonių, kurie, to 
nesijausdami, apaštalauja veidmainiavimą. 

Kas gi dar nepažįsta tokių žmonių, kurie, karštai skelbdami 
visuomeninį teisingumą, mielu noru ir ramiausia sąžine panau- 
doja teismo, policijos, biržos paslaptis ir patogumus, kurie, peik- 
dami išnaudojimą, gerbdami žmogų, žiauriausiai patys išnau- 
doja savo tarnus, brutaliai smelkia savo vaikų savitumą ir kiek 
begalėdami stengiasi įsigyti tų gudrybių, kurios kaip tik sutvir- 
tina kapitalistinę tvarką. Kas nežino militaristų iš P. P. S.! (lenkų 
socialistų) ir buržujiškai ištaigingai gyvenančių diplomatų, atsto- 
vaujančių proletariškai Rusijai? 

Kitaip buvo, kai jauni buvome. Tada bet kurią idėją, įžengusią 
mums į protą, mylėjome visa savo siela, jai aukojome visus gy- 
venimo džiaugsmus, visą savo naudą, visus gerumus ir kančias. 
Idėja būdavo proto, sąžinės padaras ir visos ateities pašvaistė, 
gyvoji teisybė, ja norėjome gyventi ir veikti. Idėjos šviesa buvo 
gyvenimo šviesa. 

Politika irgi darė ardomąjį savo darbą, sendindama mus. Ir 
kai sukakome vyrų amžiaus, kai subrendome, tie skaistūs, geru, 
sveiku krauju tvinksią laukimai virto mums nebegyva sąvoka, 
nieko mums nebepatiekiančia, mūsų darbų nebevaldančia. Mū- 
sų sielos, mūsų sąžinės gelmėse paėmė viršų senosios, tik teo- 
rijoje nekenčiamos idėjos, kurios patylomis tyčiojasi iš pirmykš- 
čių jaunystės idealų; jie mums niekais pavirto. 

Taip ir daromės panašūs Prancūzijos kalėjimams, priešakyje 
kurių didelėmis raidėmis įrašoma: „Laisvė, lygybė, brolybė...“ 

Linksmo, skaistaus idealo ta pati istorija iš nebeatmenamų 
laikų, ligi tik žmonija pradėjo pasiilgti laisvės ir meilės. Ir tiek 
jau apviltos žmonių sielos vis tebėra pasiilgusios teisybės, tebe- 
laukia, kad įvyktų žemėje Dangaus Karalystė - tasai nebemirš- 
tamas idealas. 

Šitą skaistaus idealisto Liudviko Abromavičiaus? straipsnį 
laikiau savo pareiga pagarsinti lietuviams, saviškai jį perdirbęs 
ir ką ne ką savo tepridėjęs. Jis itin gražiai stilizuotas jo leidžia- 
majame laikraštyje „Przegląd Wileūski“ Nr. 7. 


II 
RELIGIJOS IDEALAS 


Socializmo idealas, apie jį kalbėjomės pereitą kartą, netruko 
pavirsti idealo parodija, daugiausia dėl to, kad jis utopiškai buvo 
sumanytas ir betaikant jis gyvenimui, taip dalykai pakrypo, kaip 
nei Karolis Marksas“, nei jo šalininkai nesitikėjo. Didijį kapi- 
talizmą naikinant, ėmė rastis mažųjų, su kuriais jau tenka rimtai 
skaitytis ir pačiam socializmui radikaliai reformuotis, jei jis be- 
nori būti žmonijai naudingas. Vadinas, tenka susidaryti kitas, 
kitokis socializmo idealas arba visai jo atsižadėti. Ir tam lygių 
pasvajojimų esti be skaičiaus. Mes juos visus pigiai vadiname 
„idealais“, tariamomis tobulybėmis, o veikiai patiriame jų būta 
tik kiek tiek pagražintos realybės, kuri tenka nuolat taisyti. Bet 
kuris vaikinas bet kurią merginą pavadina savo „idealu“ vien 
už tai, kad jam tam kartui patiko, o paskui ji pasirodo beesanti 
tikra velnuva. Tai tik burnojimas idealui, ne daugiau. 

Yra tačiau idealų, kurie palieka aukščiausio laipsnio tobu- 
lybe, nors kaip tik dėlto gyvenime neįvyksta pilna savo gražybe. 
Jie kaip saulė šviečia gyvenimui, želdina visa, kas gražu, dora, 
kilnu ir tikslu, bet visur aptinka dar vešliau želstančių usnių ir 
kitokių gyvenimo piktžolių. Tarp jų gero sėklai vargas dygti, o 
ir išaugus labai vargas švieson pasistiebti; jas nukali blogybės, 
bet jų rūšies neatmaino. Taip ir kovoja gera su bloga, tiesa su 
netiesa, aukšta su žema. Ir nesiliaus kovoję iki žmonija bus gyva. 
Idealai paliks idealais, galingai atsveriančiais blogybių blogybes. 
Be šios rūšies idealų negalima jokia pažanga dvasios srityje, nors 
kažin kaip būtų pažengta technikos srityje. Šios rūšies idealai - 
krikščioniškosios religijos ir įgimtosios tautybės. 

Tų dviejų idealų sugretinimas tik pirmai pradžiai rodos ne- 
tinkamas, nes pirmasis nesulyginti kilnesnis ir platesnis už ant- 
rąjį; iš tikrųjų jiedu dera, nes yra tos pat dieviškosios kilties. 

Religiškąjį idealą mes esame gavę paties Dievo Jėzaus Kris- 
taus Nazaretiečio lūpomis pareikštą, jo gyvenimu ir mirtimi 
patvirtintą: būkite taip tobuli, kaip pats jūsų Dangaus Tėvas yra 
tobulas, nes jūs patys — esate dievai ir jums sostai paruošti šalia 
Vienatinio. Kadangi Dievas yra absoliutas, tai jo nei reformuoti, 
nei papildinėti nebetenka: Religijos idealas — pilnybė grožio, 
tiesos ir teisybės. Jis žmonių sielas kelia į pačias aukštybes žini- 
joje gimtinių ir viršgimtinių dalykų, į minkščiausį žmoniškumą 
savitarpiuose santykiuose. Visi naujieji demokratizmai — so- 
cialieji, tautiniai, krikščioniškieji —- nebe naujiena; visa tai kur kas 
gražesnėje formoje ir tiesiog dieviškų išmanymu tikslumo yra 
paskelbęs Nazaretietis; Jo idėjų modifikacija — tai tik parodija- 
vimas. Grynąjį krikščionybės, tos tobulosios Laisvės, Lygybės, 
Brolybės idealą išpažįsta daug šimtų milijonų visokių krikš- 
čionių. Jiems tai skelbia, dirba organizuoti milijonai gyvu ir 
rašytu žodžiu šventomis ir šiaip jau dienomis šventyklose, mo- 
kyklose, dieną ir nakčių glūdumose, kada kiekvienas skyrium 
meldžias: teateinie žemei Dangaus Karalystė. Vadinas, dedama 
nepasakomų pastangų atsverti vergijai, privilegijai ir egoizmui. 

Pigiai pasakome: žiūrėk vis dėlto, kas darosi žemėje! Čia vis 
tiek, net vis pikčiau, viešpatauja materialybė, kūniškumai, gyvu- 
liškumai, net nepasvajoto bjaurumo nusidėjimai, visokeriopos 
neteisybės. Girdi, gal pats Religijos idealas netobulas, kad per 
devyniolika šimtų metų nepagerino žmonių giminės; gal pats 
negyvas, jei savo pasekėjų negaivina. 

Taip, tiesa, blogybių daugiau kaip derėtų; tačiau kad ne anos 
šimtų milijonų krikščionių nuolatinės pastangos, tikrų tikriausiai 
neturėtume nė tos kultūros bei civilizacijos, kuria, šiaip ar taip, 
didžiuojasi krikščioniškasis pasaulis. Krikščionybės idealo švie- 
soje bręsta ir jo dėsniais vaduojasi ir tie, kurie formaliai tos krikš- 
čionybės neišpažįsta: tokia pasaulyje sudaryta etikos atmosfera. 
Visa to nei išmatuoji, nei pasveri, tik junti. Ir bet kurio žemės 
gyventojo pareigą puoselėti tai, kas dieviškosios išminties ir, devy- 
niolikos šimtų metų patyrimas parodė, vienatinio nesugriaunamo 
tikslumo formuluota, kas visoje pilnybėje koncentruojama kiek- 
viename atskirame žmoguje, o ne kolektyve. Kolektyvui taikant 

visa gera, tiktai praskiedi nieko nepagerinęs; kolektyvas turi susi- 
daryti jau iš skyrium pagerintų vienetų. Visa to, ko mes reikalau- 
jame iš visuomenės, pirma reikia reikalauti iš atskiro tinkamai 
idealo dvasioje išauklėto piliečio. Socializmas liudija, kaip tikslu 
tobulinti visuomenę, jos tvarką iš apačios, ne iš viršaus, kaip tai 
mėgino daryti socializmas. Ne Religijos idealas buvo negeras, tik 
kad mes patys nemokėjom jį panaudoti. Atmetę jį buvome, kaip 
vaikai atmeta reikiamą daiktą, nesugebėdami jo pavartoti: iškry- 
pome iš Religijos idealo kelio, paklaidžiojome, įsitikinome nieko 
geresnio kitur nerasią ir grįžtame atgal - „prie senųjų dievų, kurie 
nemiršta“. 


TAUTYBĖS IDEALAS 


Tautybės idealas dieviškosios Išminties neformuluotas, ta- 
Čiau vis tiek iš jos pat atsiradęs, jai griežtais ir pastoviais dėsniais 
sudarant pasaulį ir jo žmoniją. Tautybė - tai pati žmonijos grupių 
esmė, jų įvairiuojanti siela, skirtingas būdas. Dar daugiau - tai 
ypatinga raumenų ir nervų sistema: vieni dideli, kiti maži, vieni 
karštakraujai, kiti šaltakraujai, penkeriopomis spalvomis nu- 
dažyti. Šiaurės tyrulių žmogaus jokiomis pastangomis nepaversi 
Kaukazo gruzinu ir antraip. Dažnai net aklimatizuoti nėra ga- 
lima: suomiai nuoboduliu mirdavo Lietuvon atgabenti. Laponas* 
savo šiaurės ledų srities, kur per pusę metų saulė nepasirodo, 
nemainys į skaisčius vasarius. 

Tas pat pastebimas ir sielų srityje. Mūsų kalba ir papročiai, 
net mūsų etika keista Afrikos žmonėms, o kiniečių mums. Anta- 
gonizmai tarp rasių kyla ne vien dėl to, kad juodukas baltukui 
arkliu smirdąs, o europietis japonui — degintais taukais; kaip tai 
bjauru, tas teišmano, kas yra uostęs Chicagos skerdyklų degi- 
namas atmatas. Ne, tautybių svetimumas —- daugiau „dvokia“. 
Šimtus metų sugyvename su žydais; jų rūgščiai česnakiško kvapo 
nebejaučiame, o žydiškumo vis dar negalime jiems atleisti. Visa, 
kas „savo“, mums malonu, kaip motinos pienas. Tarp svetimų 
prašnekinęs mus gimtąja kalba susyk įgyja „brolio“ privilegijų. 

Kalba reiškia mūsų sielą. Bręsta siela — turtėja kalba iki ta 
pačia kalba nebesusikalbame. Lietuviui sunku sekti vokiškas 

protavimas. Lietuviui, gudui lenkiškai sakomieji šventi žodžiai 
nedaro įspūdžio, nesušildo ir geran nepalenkia, nors jie tą kalbą 
suprastų. Kalba, kaip ir siela, evoliucijonuoja, turtėja, gražėja ir 
vis meilesnė darosi, lygu savo pastangomis pagerintas dvaras, 
jo dirvažemis ir parkas. Įgimtąja kalba, tautine savo kalba kalbas 
žmogus, nors neišmokslintas, visados rodysis protingas, nes jis 
tiksliai formuluos tai, kas ir kiek jo sieloje yra. Svetima kalba 
ėmęs kalbėti, jis pančiosis kaip viščiukas nuobraukose, nepasa- 
kydamas nė dešimtos dalies to, ką jis tvirtai „gaspadoriškai“ 
išmano, ir esti žmogaus karikatūra, kitiems paniekos objektas. 

Skauda širdį, klausant žmogaus, kurs sava ar ne sava valia 
svetimaip save reiškia. Judriųjų vietų žmonės, visoki komercijų 
ir viešbučių oficialistai, lengvai pakalba keleriopai, tačiau savo 
meilę teišdainuoja, maldą tepasako gimtąja savo kalba, kurios 
gal niekas aplink jį nesupranta. 

Kalba mums lygiai brangi kaip pati motina, kuri ją mums 
davė duodama gyvybę. Kam pareis į galvą parduoti ar užmušti 
savo motiną dėl kurių kitokių vertybių? Tik psichiškai nebe- 
sveikam žmogui. Tas nesigins nuo užpuoliko, kurs kėsinsis jo 
motiną ar jo kalbą užmušti ar tik kalinti, kurs jokios galios nebe- 
turės nusitverti nors menkiausio pagalio. Bet ir bejėgis bent 
burnos savo vargintojui. 

Sielą slėgiamas nebus patenkintas, kad ir riebiai būtų penimas. 
Žmonių kalbas sukeisti yra lygu jų sielas sukeisti; abejuose at- 
vejuose tegalima pasvajotoje pasakoje; tai tik - „bramizmo ste- 
buklai““, Iš vienos tautinės srities žmogų išėmęs, kai įmeti į kitą, 
regimai jį sustingini; šioje srityje jis neprogresuos, net nesikul- 
tūrins. Afrikos juodukas, Paryžiuje gavęs daktaro laipsnį ir čia 
rodęsis tikras džentlmenas, sugrįžęs namo, mielu noru atsisėdąs 
prie tautinio židinio, mielai numesdamas visa paryžiška. 

Tautybės idealas yra pati kuriamoji pajėga; jis tik begalybe 
laipsnių viršija realybę, bet savo esmėje ir pradžioje nėra utopija. 
Tautybės idealas tai racionalusis kūrybos procesas, turįs duoti 
maksimum sielos vaisių, vertingų visai žmonijai, ne sau vieniems. 
Tautininkas tai tik savo prigimties specialistas, savo savotiško 
gyvenimo audėjas; liepk audėjui gelžį kalti: jis kūją pajėgs kiloti, 


+ 346 + 


kibirkštimis taškysis į visas puses; iš šalies žiūrint, rodysis mil- 
žinas, tamsumo skaidrintojas, o jo darbo išdavos - bus šnipštas. 


TAUTINIS IDEALAS 


Žmonijos ekonomijoje tad tautybių puoselėjimas turėtų būti 
lygu išmintingas vištų dedinimas: jei vištą taip lesinsi ir laikysi, 
kaip jos prigimtis to reikalauja, ji per metus padės tau 153 kiauši- 
nius, ne taip laikysi - tepadės 27, — tiek tik, kiek reikia savo veislei 
palaikyti, viščiukams išperėti, nieko viršaus. Ir bitė tinkamomis 
sąlygomis daug daugiau medaus ir vaško prigamina, neg jai pa- 
čiai reikia pavalgyti ir vaikams išperėti. Daug daug tonų saldybių 
gauni iš menkų pažiūrėti vabzdelių. Suum cuigue? - bet kuriam 
gyvam padarėliui savoji darbo sritis, darbo sąlygos, savotiškas 
paruošimas jo produkcijai. Svetimose jam srityse darbas tebus dar- 
bo erzacas ir darbo vaisių erzacai, mechanikos, ne sielos veiksniai. 

Tautiškumas - tvirčiausis pagrindas visiems gyvenimo veiks- 
niams; niekas išmintingas to pagrindo negriaus. O kas griaus - 
šimtams metų sustabdys pažangą. Ne taip senai dar nemokėta 
vertinti tautiškumo, nenumatyta, iš kur kūryba dygsta. Antai 
aigiptėnai, graikai, romėnai, rytiečiai kokių kultūros stebuklų yra 
davę menui, filosofijai, net technikai! O kai visa Europa šoko 
„klasikiškai“ kultūrintis, kai ėmė graikiškai lotyniškai mokslintis, 
prisisteigusi šimtus lotyniškų mokyklų, tai per tūkstantį metų 
nedavė nė tūkstantos dalies to, ko buvo davusi tūkstantinė Euro- 
pos dalis - Graikija. Literatūrai šedevrų tedavė tie, kurie kūrė savo 
motinų kalba, ir nė vieno tikro šedevro nedavė tie, kuriems matės 
reikia tik šedevrininkų kalbos gražiai išmokti ir jau pats imsi 
šedevrus rašyti. Jokia nelotynų tauta, lotyniškai kultūrindamasi, 
nebedavė Vergilijų, Ciceronųš. Tik bėdos tikti savo kražietį Sar- 
bievijų statome greta Horacijaus?, kai mums parūpsta kuo pasi- 
girti. Ir tuojau imta duoti šedevrų, ligi tik griebtasi gimtųjų savo 
kalbų. Dantė! amžinuosius savo raštus parašė savo liaudies kalba, 
kuria nebuvo dar nė vienos mokyklos. Kitos tautos papylė kitų 
genijų. Baltrušaičiai, Milašiai"' mums ne pavyzdžiai, kaip ir Sar- 
bievijus: mes nė pasvajoti negalime, kokių aukštybių jie būtų 
pasiekę kurdami savo motinų kalbomis, ne internacionalinti. 

Klasikizmo laikai, klasikiškųjų kalbų viešpatavimas Euro- 
poje, davęs tokių stagnacijos rezultatų, — tai nesugriaunamas 
įrodymas, kaip tautinių kultūrų imperialistiniai siekimai yra 
žalingi kitiems ir bevaisiai patiems. Tautiniai egoizmai čia pasi- 
rodė vieni idealūs, kiti brutalūs. Kai vieni savo tautybę unguibus 
et rostro, ragais ir nagais, gynė, tai tik tam, kad galėtų žmonijai 
maksimum duoti, o kai kiti didesni ar labai dideli kitus mažuo- 
sius puolė ir savo tautybėms vergė, tai norėjo maksimum gauti. 
Vadinas, mažosios tautybės buvo ir yra anos dėsliosios vištos, 
anos darbščiosios bitelės, o didžiosios tautybės — tai šeškai ir 
tranai, kurie jas papjauna ar jų darbus išėda. Be to, didžiosios 
tautos, nepakęsdamos mažųjų tautybių ir jų kultūrų savo suda- 
rytuose valstybių organizmuose, suspausdamos jų dvasią, tik 
sukaupė savyje sprogstamosios medžiagos, 0 ne numarino jas. 
Nei šimtai metų dirbtinio varžymo nepadėjo: šiaip jau galingos 
imperijos sprogo ir sukiužo į susidedamąsias tautines dalis. Ir 
paskui tik juokus bedaro tos didesnės tautos, kurios savo šukes 
seilėmis bemėgina atgal sulipdyti; juokus krečia dabarčiai, o 
ašaras gamina ateičiai. 

Ir šiandien nebėra didesnės paniekos toms valstybėms, kurios 
vis dar nesiskaito su tuo, ką yra patsai Dievas žmonėms įdėjęs. 
Dievo darbą žmonės tepajėgia iškraipyti ir pagadinti, o ne page- 
rinti. Antai kad ir lenkų — niekas nemuša, kam jie skriaudžia 
mažumas, bet ką savo širdyse jaučia tariamieji jų talkininkai pran- 
cūzai ir kiti!?, to neduok Dieve niekam laimėti! Panieka liūdnas 
istorijos laimėjimas, o ta pačių kultūringųjų prancūzų panieka 
kartkarčiais prasiveržia pro jų diplomatiją santykiuose su lenkais. 
Tai iš naikinimo vienų tautų kitų naudai, nei naikinamiems, nei 
naikintojams nesti jokios naudos, o daug daug vargo ir gedimo. 

Negeriau, kai utopiškasis internacionalizmas, kad ir niekam 
skyrium nepataikaudamas, visas tautybės lygiai silpnina (išnai- 
kinti jų vis tiek netesės), neva kovodamas su tautiniais egoiz- 
mais. Nelygu, matėme, egoizmas. Neliesk to, kas yra pasiryžęs 
visus kitus pralenkti - duodamas; pjauk tuos, kurie visus kitus 
pralenkia - grobdami. Leisk statyti statantiems, gink statytojus 
nuo ardytojų. Tai bus žmonijai naudinga ir garbinga. O gaišin- 

damas mažųjų tautų kuriamąjį darbą, pravardžiuodamas zoolo- 
giniu nacionalizmu ar kitaip kaip, tarnauji visai nežinomam die- 
vui. Bolševizmas, socializmo viršūnė, jo apogėjus, visų jų gudry- 
bių realizavimas, ima tautybėmis siekti to, ko nepajėgė, ir tai gana 
greit pamatė, tarptautybe. Gudams didžiumiečiai socialistai kuria 
gudišką respubliką, ukrainiečiams —- ukrainietišką; lygiai taip, kaip 
pirmiau, be jų lietuviai įsikūrė lietuvišką, latviai latvišką, estai 
estišką, suomiai suomišką — visur nacionališkas valstybes. Tau- 
tinis valstybių idealas, menkinamas nesusipratėlių, visaip kone- 
veikiamas, štai atgyja tuo laiku, kai šeštoji dalis pasaulio Rusija 
mėgino sudaryti socialistinę - betautišką, betikybišką tvarką. 
Lietuviai tautinę, ne betautišką valstybę kuriasi sveikuoju savo 
instinktu. Mūsų uždavinys pasiekti tautinio idealo pilnybės, kurs 
nieko bendra neturi su tautos imperalizmu teritorijų ar kultūrų 
srityje. To pasiekti tegalime politiškai ir kultūriškai nepriklau- 
somoje valstybėje. Negi pavadinsi imperializmu, kai 85 X gyven- 
tojų saviškai nori gyventi, ne taip, kaip norėtų keliolikos nuo- 
šimčių mažumas. Lenkiškai ar žydiškai valdydamies, mes kaip 
tik pataikautume tų mažumų imperializmui ir jiems duotume 
hegemonijos ar diktatūros teises. Tai neišmintinga būtų ir geran 
niekam neišeitų. Kas, dar nesustiprėjus didumo politiniam orga- 
nizmui, jau mėgintų jį silpninti, tas būtų tame organizme rakštis, 
pašinas; jis reiktų išrauti ir išmesti, jokioms teisybėms nenuside- 
dant. Sau grobstyti turtų, pasinaudojant tuo, kad dar nėr kas juos 
gina, yra negarbinga spekuliacija, visokių teisių peikiama ir bau- 
džiama. Teisingos dalies reikalauti tada negalima, kai jau bendrai 
yra ko prigaminta, lygiai ekonomijos, lygiai politikos srityje. Len- 
kai yra pasakę, Lietuva negalinti būti tautinė valstybė, nes ten esą 
keli procentai lenkų ar tik lenkiškos kultūros lietuvių. Tokia pat 
logika galėtų žydai pasakyti tą pat. Ir apie sudarymą kurio atskiro “ 
politikos organizmo nebegalėtų būti nė kalbos: trilypė lietuviškai- 
žydiškai-lenkiška valstybė būtų apgamas, kurs derėtų pasaulio 
kultūrų muziejuje laikyti, kaip laikomas trigalvis apsigimęs ver- 
šelis. Bet Lietuvoje dar yra rusų ir vokiečių. Jie turi tiek pat teisių. 
Taijau reiktų penkialypės respublikos, ir jos absurdiškumas būtų 
dar aiškesnis, nors to, ypač žydų, siekta, bet atlyžta, o lenkų pat 

pradžioje statyta kaip būtina sąlyga — sine gua non - bendra- 
darbiavimo. Taip niekas nieko gero nelaimėtų, visi drauge gautų 
nuskęsti kurioje kaimyninėje jūroje, ko daugumą sudarąs gaiva- 
las nenori, nuo ko iki paskutiniųjų ginsis. 

Politinė išmintis reikalaute reikalauja, kad mažumas prisitai- 
kintų didumui ir padėtų jam kuriamąjį darbą dirbti — tvirtą 
nepriklausomą tautinę lietuvišką valstybę sukurti. Ir ta pati iš- 
mintis reikalauja, kad didumas būtų broliškas jo nežeidžiančiam, 
jam pinklių nepinančiam mažumui. Matydamas palankumą, 
nors tik palankumą, ne žalingumą, didumas sutiks, kad Lietu- 
voje žydas liktų žydas, lenkas - lenkas taip ir toliau su visomis 
savo kultūromis, bet tik būtų jie politiškai ištikimi lietuviai pilie- 
čiai. Ir deja Lietuvai, jei ji pasektų lenkais mažumų atžvilgiu! Ji 
sukompromituotų tautinį savo idealą. 

Otą idealą mes esame itin skaistų paveldėję iš 40 metų „babi- 
lonijos“* ir dar anksčiau iš romantizmo. Mes, lietuviai, ne prak- 
tikos žmonės. Medžiaginiais dalykais mūsų neįviliosi į sunkų 
darbą. O anoji romantiškai tautiška, grynai idealistinė nuotaika, 
atmenate, kokius stebuklus darė! Buvo brolybės, solidarumo, 
pasišventimo, veltui dirbant magišku obalsiu: tautos laisvei ir 
kultūrai. Niekas nesidairė, kad kas jam už darbą tuo obalsiu — 
pinigais ar garbe atmokėtų, niekas nevertino net asmeninės savo 
laisvės. Mokėta kalėti, ištrėmime būti, iš savo neturto dar gerą 
dalį visuomenės reikalams skirti. 

Rodykit, kuriam kitam idealui mes daugiau padirbome ar 
padirbti galime. Skaistus ir galingas buvo ir tebėra tautinis idea- 
las, nors jį visaip svetimieji ir net saviškiai kompromitavo; vieni 
neišmanymu, kaip tiksliai jam dirbti, kiti bloga valia, klausydami 
pašnibždų iš šalies. 


NEPAGEIDAUJAMI VYTAUTO 
BAŽNYČIOS KAIMYNAI 


Vargų negalais iš Vytauto b. kaimynės Valstybinės ligoninės 
buvo iškeltos venerikės, kurios tiek trukšmo ir nepadorumo 

keldavo viešoje vietoje. Dabar vėl mano parapijonai duoda žinią, 
ant vartų priešais šventoriaus, kur šventomis dienomis pilna 
žmonių, pro kur eina gyviausia miesto gatvė, pakabinsią išpuoštą 
turbūt iškabą — Odos ir veneros ligų ambulatorija. Aš nežinau, ar 
nedidžioje ligoninėje yra pakankamai vietos, kad neskriaudžiant 
kitų ligonių, kurie ir taip nesutelpa, dar galima būtų laikyti 
izoliuotą visą namų dalį. Man tik šlykštu pamanyti, kad metų 
metais vėl turėsiu ypatingų „parapijonų“ — viso Kauno sifilitikų, 
vėl jais džiaugsis ir gėrėsis įvažiuojantieji ir išvažiuojantieji iš 
sostinės. Nejaugi tokiai šlykščiai įstaigai nebėra kur kitur nuo- 
žulnios vietos? 


KALBYKLA IR PLYŠYS 


Lietuvių Seimui Petrapilyje! ir kas paskui sekė paminėti esu 
supynęs iš savo straipsnių brošiūrą „Tiesiant kelią Lietuvos 
Nepriklausomybei 1916-17 m.“, Vilnius, 1919 m., 40 p.? Jos bene 
galima dar gauti Šv. Kaz. Dr.3 Laisvės alėjoje. Ir „Ant politikos 
laktų“*. Tos mano „aukos“ gal ir būt gana, kad ne spaudimas iš 
šalies —- duok atminimų. Atminimus aš, sendamas, vis labiau 
mėgstu ir nuolat juos pasakoju artimiesiems, kad net jie ima 
protestuoti: girdėjom jau, girdėjom šitą! Vieno Petrapilio Seimo 
nemėgstu minėti ir niekados neminiu, nors A. Varno šaržas kabo 
kambaryje ir nuolat primena, kad ir mano tuokart kalbėta?. 

Ak, šitos kalbos, šitos kalbos! Jei „nux vomica“* reikštų medi- 
cinoje tai, ką rusai vadina „rvotnoje““, tai aš pasiūlyčiau lietu- 
viškai jį pavadinti „Lietuvių Seimo kalbos“. 

Sušaukta į Seimą 336 atstovai. Dešimta dalis lietuvių buvo 
karo tremtiniai, pašalinti ar pasišalinę iš karo lauko. Ta dešimta 
dalis turėjo didesnį nuošimtį energingų, susipratusių, šviesių 
lietuvių neg kuri dešimta dalis likusiųjų nuožmioje vokiečių 
okupacijoje. Aš manau, tremtiniai galėjo atstovauti bent penktą 
dalį lietuvių tautos. Lietuviams nuo karo nukentėjusiems Centro 
komitetas tai gerai numanė, kai įsakė taisyklingai išrinkti atsto- 
vus, kurie stačiai pasisakytų, kaip lietuvių tauta apsisprendžia 


+3251- 


dabartiniu momentu, kada, likviduojant karą, teks, tai buvo 
aišku, perdirbti Europos žemėlapis. 101 lietuvių kolonija Rusijoje 
tai gerai suprato ir parinko į Seimą prašmatniuosius vyrus įvai- 
rių nuotaikų ir minties krypčių. Tremtiniai gerai suprato mo- 
mento svarbumą, jog į juos žiūrima Rusijoje ir Europoje ir domi- 
masi, ką gi jie pasakys. Kaip tik tuo laiku buvo sumanyta su- 
šaukti į Mogiliavą visuotinis Lietuvių Katalikų kongresas ir jau 
buvo gerokai pasiruošta. Centro komitetas delegavo mane į Mo- 
giliavą pasiūlyti, kad šitą kongresą atidėtų ir bendrojo tremtinių 
Seimo neskaldytų. Prof. kun. Kraujelis?, mogiliaviškių lyderis, 
tai suprato ir, rezignavęs savo kongreso, atvyko į bendrąjį. Do- 
mėjosi Lietuvių Seimu ir rusų visuomenė bei jos valdžia. Seimo 
butą, didžiausią salę, kur ūžė bent 500 žmonių, apspito minia 
korespondentų. Aš buvau spaudos komisijos narys; mes turė- 
jome kas kelintą valandą išeiti ir duoti rusų ir Europos spaudos 
atstovams informacijų. Seimą pradėjome 1917 m. gegužės 27 d. 
Praėjo 28, 29, 30, ėjo 31 d., o spaudos komisija vis neturėjo ką 
pasakyti spaudos atstovams, kurie už durų laukė nekantravo, 
gaišo ir keikės. Aš visas degiau gėda, išeidamas jų ramintų ir 
prašydamas, kad dar palauktų, dar palauktų „radi važnosti mo- 
menta““?, Ir jie vėl laukė, kol ketvirtą dieną beveik visi nusispjovė 
ir išvaikščiojo. 

O salėje užsirašė arti dešimties malūnų kalbėti ir kalbėjo, kal- 
bėjo, kalbėjo palaimintomis minomis, šviečiusiomis didžiausiu, 
bekraščiu patenkinimu, kad jie kalba, kalba, kalba, o 500 minia 
(įskaitant ir svečius) jų klauso, klauso, klauso. Jei dabar paklaus- 
tume Juozą Smalstį (deja, jau nabašninką), juristą Petraškevičių, 
Dūmos atstovą Januškevičių, Sleževičių, Voldemarą!! ir kitus, 
apie ką kalbėjo, vargu bau atsakytų. Aš savo kalbas tuojau sura- 
šiau „Lietuvių Balsui“!2, Žr. minėtąją knygelę. Kitų aš tiek teat- 
menu. Vieni nuolat pasikartodami puolė „klerikalus“, jų asme- 
nyse visus konservatorius tautininkus, kiti gynės nieko nekalti 
esą. Buvo atminti kunigų tėvai, bočiai, tetutės ir visi jų bičiuoliai. 
Buvo visaip cituojama seniai dingusio praeityje draudžiamojo 
laiko literatūra, buvo minimi pral. Antonevičiaus, Dambrausko, 
Tumo raštaiB. Buvo dėstoma socialistinės teorijos. Bet nieko 

nebuvo sakoma, ko mes čia susirinkome, ką atsakysime į paduo- 
tą mums klausimą, kaip mes šiuo momentu apsisprendžiame. 

Kalbėjimo epidemija pagavo ir konservatorius. Kalbėjo ir jie. 
Vis daugiau prašė balso. Prezidiumas nebesiorientavo ir nebe- 
mokėjo to kalbų tvano paleisti tinkama vaga. Manyta, jis būsiąs 
kaltas, ir juristą M. Čepą““, pirmininką, su draugais jūrininkas 
Vi. Nagevičius! revoliucine priemone pašalino; atėjo su karei- 
viais (žinoma, savais) ir tarė: eikit sau po velnių, jei jums darbas 
nesiseka! Išrinkome kitą prezidiumą; susėdome kitaip, bet dar- 
bas vis tiek nėjo pirmyn. Tikrai kaip Krilovo kvartetui“. Dabar 
pasakytumei, kažin kas sąmoningai atsuko kalbų kranaitį ir 
leidžia, leidžia kalbos vandeniui čirkšti, tyčia, kad darbo nebūtų. 
Tačiau apie sabotavimą nebuvo kalbos, nors tai darė daugiausiai 
mūsų demokratija, kuri ir pirmiau vilkino Centro komiteto poli- 
tikos darbą, šaukdamasi talkon ir neprisišaukdama tai žydų 
Bundą (VI. Požela)!?, tai ką kita. 

Gegužės mėn. 31 d. aš kalbėjau: „Keturias dienas mes prasi- 
vaidijome dėl pašalinių ar tik dėl formalių dalykų. Na, kas gi 
bus, kai prieis spręsti konkretūs dalykai? Aš štai pirmas kalbu 
Lietuvos ateities klausimu, pirmu konkrečiu. Kuo šalčiausiai 
išdėstykime kits kitam visus mūsų arsenale esamus įrodymus 
už ar prieš nepriklausomybę, už ar prieš tiktai jos apsisprendimo 
teisę. Esu šventai įsitikinęs, kaip tik dabar atėjo metas visiems ir 
visur pasisakyti, jog visų mūsų Rusijos lietuvių valia ir noras, 
kad Lietuva būtų nepriklausoma, suverenė, o ne kitų vergė (taip 
pat mano visi mano vienaminčiai Tautos Pažangos nariai). (Bal- 
sas iš vietos: apsisprendimo teisė tur savyje ir nepriklausomybės 
galimumą. Tai aiškinsime!). 

Ne, vyrai! Tą Rusijos Lietuvių Seimo valią mes turime pa- 
skelbti ne migloto apsisprendimo pavidalu, bet kad Lietuvos 
Nepriklausomybė pavirstų mūsų politikos obalsiu. Obalsis turi 
būti aiškus; nėr vietos ir laiko dėti prie jo paaiškinimų. Kai aš 
matau nešiojamose vėliavose parašus: „Žemės ir Laisvės“, „De- 
mokratinės Respublikos“, t. ir t., man ir be aiškinimų aišku, jog 
trokštama žemės ir laisvės, demokratinės respublikos, o ne ko 
kita“... (L. c. 15 p.)28, 

Seime ir kitur aš, žinoma, nieko nereiškiau, per posėdžius 
tylėdavau (nors kitur pakalbėti mėgdavau), kaip tylėjo 336 dele- 
gatai ir kuone antra tiek svečių; bet tai nereiškė mūsų abejingu- 
mo. Ne, mes virėme skausmo padaže, mes žilome nusiminimu, 
kad pagrindinio darbo vis dar nestengiame tvarkiai ir tiksliai 
dirbti. Kas bus, kas bus, jei ir nepriklausomi taptume?? Kai tapo- 
me, mūsų Parlamentas pasirodė tolygus Petrapilio kalbyklai. 

Seimui buvo skirta savaitė. Likusią mažąją pusę laiko, būtent 
tris dienas, jau kalbėjome tiksliau, tačiau nė viename punkte 
nesusikalbėdami, ir birželio 3 (16) dieną, jau vakarą, nutraukėme 
nepabaigtą Seimą, išsinešdami katras sau dvejas rezoliucijas. Jos 
dvi nebepadarė tokio įspūdžio nei Rusijoje, nei Europoje, kaip 
būtų padariusi vienu balsu išneštoji. Europa iš to, girdėjos, net 
prieš nepriklausomybę jas vartojo, rodydama, kad viena pusė 
lietuvių nenori skilti nuo Rusijos demokratijos. Nepasisekus 
suderinti abidvi rezoliucijas, paduota abidvi balsuoti. Už Nepri- 
klausomą Lietuvą tepabalsavo vos keliolikos delegatų dauguma, 
o 160 delegatų pragydo, Liudai Vienažinskaitei?? pirmu balsu 
vedant, „Atsisakom nuo senojo svieto“ ir išėjo didžiausiu trium- 
fu, lyg padarę kurį žymų karžygių darbą. 

„Ištiko nelauktas smūgis, - vos gyvas likęs kalbėjau, kai kiti 
išėjo,- jau iš pačių saviškių, eilinių tautos darbininkų; socialistai, 
patraukdami kairįjį centro sparną, „Santarą“?“, perskėlė tiek me- 
tų lauktą, tiek vilčių žadėtą Antrą didelį Lietuvių Seimą?!, nepa- 
baigusį savo darbo... To smūgio jau man per daug, aš jo pakelti 
netesiu... (L. c. 20 p.)?. Padėti jums — nebegaliu. Ir aš išeinu iš 
Seimo. Tik tas skirtumas, kad ir į anuos nenueisiu, nors aš grei- 
čiau kairysis, ne vidurinis, aš to neanalizavau. Aš negaliu būti 
tųjų tarpe, kurie drįsta tokį didelį tautos darbą ardyti. Mane tai 
užmuša. Aš pasiieškosiu kitokio darbo, kur aš būsiu laisvas pats 
sau teatsakyti“... (L. c. 21)". Ir nubėgęs nuo katedros, aš gailiai, 
kaip kūdikis, verkiau. 

Man toli gražu iki pranašo. Bet tuo laiku būsimąją nepri- 
klausomąją ar priklausomąją Lietuvą man „grafiškai“ pavaiz- 
dino Petrapilio Seimas. Turėjome jau bendrą visos Lietuvos Sei- 
mą, bet į jo posėdžius aš benueidavau -įiškilminguosius, - kada 

kalbėti niekam neleisdavo. Pradžioje mėginau sykį antrą užeiti, 
bet ir vėl mane imdavo spausti spazmai, kaip ir aną birželio 3 
(16) d. vakarą. Ir nebevaikščiojau ir nebeskaičiau visų „Parla- 
mento“ „chamizmų“. 

Petrapilio Seimas mane užgavo; taip sužeidė mano viduje 
kažin ką brangų, romantiškai idealingą, jog aš iki šiol negaliu 
atsisakė nuo senojo tautiškumo — dar neaiškaus svetimo die- 
vaičio naudai. 

Atsiminimų aš jums nerašysiu, nors man yra nemaža smulk- 
menų. 


NESAVAIMINGI APSISPRENDIMAI 


Penki šimtai metų buvo jau praėję, kaip Lietuvą valdė nepri- 
klausomas jos viešpats Vytautas Aleksandras. Nepriklausomy- 
bės tradicijų beveik nebebuvo likę, nors labai gyvai tebebuvo 
Lietuvos valstybės tradicijos, kurgi daugiau, jei ne raštuose. Ro- 
mantizmas Lietuvos valstybiškumą apgaubė šventa aureole, jos 
valstybiškumą dėjo pamatan jos ir jos sąjungininkės Lenkijos isto- 
rijai. Visa tai romantikai buvo paveldėję iš daugeriopų bandymų 
Lietuvą sujungti su Lenkija, kurios visi mėginimai nepasisekė, 
atkakliai Lietuvos didikams ginantis nuo lenkų. J. Ig. Kraševskis 
mirštančiam Vytautui dėjo į lūpas šiuos žodžius (žr., „Witol- 
dowe boje“, 194 p.)!: 


Umrę bez korony! 
Umrę i Polsce zostawię dziedzictwo! 
Litwę poddaną! Jam ją chciat mieč panią! 
Jam chcial ją widzieč od morza do morza 
Wielką, swobodną, niepodlegtą, silną! 
Na trzy dni tylko dajcie, na godzinę 
Koronę Litwy! Z šmiertelnego loža 
Wstanę i pėjdę, i sžupy zabiję, 
Gdzie jej granice; murem się odgrodzę 
Od Polski waszej. Przy Litewskiem tonie 

Polska pijawką, co z niej krew wysysa. 
Wiarę i język, ojcdw obyczaje, 
Wszystko wyssata! i wyssie do reszty! 
Nic nie zostanie, tylko ciefi wybladty 
Bez sil i žycia, jakim ja dis jestem“. 

T. ir t. Dėjo į lūpas - lietuviui seniai mirusiam ir pataikė 
visiems gyviesiems lietuviams. Kraševskis tebuvo D. Lietuvos? 
pilietis, o, žiūrėk, kaip gyvai gyvieji pakartojo pereitų amžių 
Lietuvos vadų ideologiją! 

Istorijos mokslas ir dailioji literatūra per amžius išlaikė Lietu- 
vos valstybiškumo idėją, tačiau ilgus amžius „dūravusi“, Basa- 
navičiaus žodžiais betariant, unija su lenkais, visiškos nepriklau- 
somybės idėją buvo beveik nustelbusi. 

1905 m. Vilniaus Seimas, vadinamas Didžiuoju Lietuvių Seimu, 
aiškiai ir griežtai formulavo tą Lietuvos valstybiškumą, kai pig- 
mėjus būdamas, drąsiai reikalavo iš milžino Rusijos sau deramos 
kuo plačiausios autonomijos. Įdomu, kad Didįjį Lietuvių Seimą 
ėmė į savo rankas Lietuvių socialistų partija, išsiskyrusi iš Lietu- 
vos socialistų partijos* — tos vienos, kuri į savo programą buvo 
įsidėjusi pilną Lietuvos nepriklausomybę. L. s. d. turėjo pavel- 
dėti tą pamatinį ir tokį tinkamą kovai su centralizuota monar- 
chija punktą ir nepaveldėjo, nes kai Lietuvos d. s. p. dėjos šį 
punktą, buvo Lietuvos lenkų s. d. įtakoje: jie tai darė atsižvelg- 
dami į bendruosius Lenkijos siekimus atskilti nuo Rusijos ir 
atskelti nuo jos visas buvusias iki 1772 m jos provincijas. O Lie- 
tuvių s. d. p. formavosi rusų s. d. įtakoje, ir jiems provincijų 
nepriklausomybė visai nerūpėjo; jiems daugiau rūpėjo visuome- 
nės santvarka, ar šen ar ten esant. 

Aš tuos dalykus čia priminiau kiek tiek suprasti, dėl ko antra- 
jame dideliame lietuvių seime Petrapilyje atsirado plyšys. 

Lietuvių tremtinių“ Seimas buvo Petrapilin sušauktas 1917 m. 
gegužės 27 d.-birželio 3 d. vienos savaitės sesijai, kad politiškai 
apsispręstų. Tai buvo galima padaryti visai laisvai, nes vokiečių 
okupantų žiaurumai nesiekė, o patys rusai buvo pagalam suirę 
ir nebesižinojo, kurio galo griebtis, atūžiant didžiajai revoliu- 
cijai. Valdžia klausė, ką dabar tars pati visuomenė, visa ar atski- 
romis dalimis, ir tik oficialų savo atstovą, ne šnipą, nedrąsiai 

siuntė, kur kas buvo sprendžiama, kaip va - Slavinskį į Tautų 
kongresą Kijeve“. Į Lietuvių Tremtinių Seimą, rodos, nė tokio 
nebuvo atsiuntusi, tik už durų laukė jos korespondentai, kurie 
turėjo paskelbti tik tai, ką kongresmenai patys panorės paskelbti 
per savo spaudos komisiją. 

Iš karo tremtinių lietuvių buvo reikalauta, kad laisvai ir nepri- 
klausomai apsispręstų politiškai, ir jie apsisprendė, tačiau — ne 
laisvai, nes moraliai lietuviai karo tremtiniai buvo „priklau- 
somi“: vieni vokiečių okupuotai Lietuvai, kiti laisvėjančiai, mo- 
narchizmą nugriovus, Rusijos demokratijai. Nei vieni, nei kiti 
nenorėjo matyti save sudariusius visai naują savaimingą viene- 
tą - Tremtinėją, ir nebuvo gana laiko tokiam procesui įvykti. 
Vieni jautės organiškai tebesą susijungę su nelaimingąja vokie- 
čių batais numindžiota Lietuva, kur vis dėlto reiks kada nors ir 
kaip nors grįžti ir su ja ar pabaigti mirti, ar drauge atsigaivelėti. 
Išlikimo instinktas sakė Lietuvą nemirsiant, išliksiant, nors la- 
bai vargingai, tai dėjo tiems, kurie jautės organiškai surišti su ja, 
pareiga padėti atgyti ir jau dabar sudarinėti sąlygas, kad jai bū- 
tų tai padaryti patogiausiai. Šios dalies lietuviams tremtiniams 
buvo aišku, jog karas baigiasi, bus sudarytos paliaubos ir pasi- 
dalyta okupuotomis teritorijomis. Vokiečiai dar nebuvo par- 
blokšti, ir niekas nesitikėjo tiek nelaimingo jai galo. Visi manė, 
jog blogiausiu atveju vokiečiai bus laimėję Lietuvos kraštą, o 
Austrija - Lenkijos kraštą. Ir šiurpas kūnus kratė. Jei vokiečiai 
pavers Lietuvą savo provincija be niekur nieko niekieno nesu- 
varžyta, Lietuvai — bus bloga: kolonizuos ją ir vokietins. Visiems 
rodės beesanti vienatijė išeitis - garantuoti jai nepriklausomybę, 
dabar jau nuo vokiečių, nebe nuo rusų; sudaryti jai galimumą 
įstatymų keliu priešintis kultūrinei vokiečių invazijai, kaip kit- 
kart tuo gynės nuo lenkų. Šis argumentas buvo pakartotas ir 
Kijeve Rusijos tautų kongrese: jūs, rusai, Lietuvos vis tiek nebe- 
tekote, o pripažindami ją nebepriklausomą duodate okupuo- 
tiesiems didelį šviečių į rankas - gintis. Ir Rusijos tautos sutiko 
Lietuvos nebelaikyti tik savo federaliste, kaip kitos save kuriam 
laikui dar laikė: latviai, gruzinai, Azerbaidžano totoriais. Paskui 
ir jie susiprato neišliksią tautiškai kultūriškai gyvi, kol netapsią 
nė nuo ko nepriklausomi; taip ir apsisprendė". 


+ 357 = 


Šita dalis lietuvių tremtinių galvojo ir jautė nevaržoma, vis 
dėlto priklausoma nuo Lietuvos valstybės. Durtuvų siena skyrė 
Lietuvą nuo Rusijos; joks gyvas žmogus nesikėsino perlįsti per 
vokiečių sargybą, nes ji, kaip paskui bolševikai, tą viena težino- 
jo - šauti ir teroru sulaikyti žmones visiškoje inercijoje. Vis dėlto 
okupuotųjų lietuvių, nuotaiką kažin kuriuo ten telepatijos keliu 
tautiškai jau jaučiantys tremtiniai numanė ir norėjo jiems visomis 
galiomis padėti. 

Antra dalis lietuvių tremtinių taip pat nebuvo savaimingi, 
nes visa savo siela pasidavę naujajai demokratijai, kuri štai štai 
atsistojo laimėjimo sienoje, ir jai kliudyti, kad pabaigtų laimėti, 
nebūtų dora, nes būtų „revoliucijai smūgis į nugarą“. Tokiam 
dideliam visuotiniam reikalui ištikus, su daliniais reikalais reikia 
susilaikyti, rezervuojant sau teisę apsispręsti, na, kad ir nepri- 
klausomais. „Apsisprendimo teisė tur savyje ir nepriklauso- 
mybės galimumą“, formulavo kairieji, iš vietos replikuodami 
mano kalbą geg. 31 d. (žr. „Tiesiant kelią Lietuvos Nepriklau- 
somybei“, 15 p.)'?. Šiuo atveju lietuvių tremtinių „demokratijos“ 
būta labiau „demokratingos“, rusiškai tai suprantant, neg to 
buvo reikalinga. Lietuvių tremtinių nesikišimas į bendrąjį revo- 
liucijos reikalą nieko nebūtų nusvėręs į blogąją pusę: jie gi nepa- 
dėjo carizmui, o jų separatizmas tuo tarpu, jei ir būtų buvęs 
smūgis į pasturgalį, tai ne daugiau kaip su adata. Rusijos demok- 
ratija to nebūtų nė pajutus. Ir nejautė. Kai devyniese buvome 
deleguoti į Kijevą, į Tautų kongresą" apibrėžtų tikslų ten pradėti 
realizuoti, šiaip ar taip didumos Seimo nuspręstąją Nepriklau- 
somybę, mes 14 tautų radome visai ne tokioje demokratiškoje 
nuotaikoje, kokioje buvo mūsų Petrapilyje likę demokratai. Ir 
kai jie su savo atstovu inž. Vaclovu Bielskiu atsiuntė Kongresui 
rusiškai išvertę savo, mažumos, išėjusios iš Seimo, rezoliucijas 
(V. Bielskio darbas) ir jas iškilmingai per posėdį padalijo, tai 
nepadarė jokio įspūdžio. Tokios didelės aukos, kokią darė lietu- 
viai demokratai, nė viena kita Rusijos tauta nemanė daryti; visos, 
kad ir palikdamos vienybėje su Rusija, laiku rezervavo sau kuo 
plačiausias autonomines teises ir sutiko sudaryti tik Rusijos 
Jungtines Valstybes, o ne prigerti Rusijos demokratijos jūroje. 

V. Bielskio lūpomis padarytą Rusijai lietuvių auką tepalaikė tik 
vienas delegatas, ir tas nustebino forma. Girdi, susirinkome fede- 
racijos obalsiais, o pradedame Rusiją skirstyti. Visi kiti kongreso 
dalyviai mūsų aspiracijoms pritarė su pirmininkaujančiu prof. 
Hrušeuskiu!?; pritarė net žydų sionistų socialistas Boruchovas 
(neilgai trukus miręs Poaley-Cion lyderis). 

Įvertinant Petrapilio Seimo perskilimą, man rodos, tenka į 
demokratinę mažumą žiūrėti kaip į „plus Pape, gue le Pape 
mėme“'4. Galų gale tuo savo „Atsisakom nuo senojo svieto“ nei 
Lietuvos nepriklausomybės paskelbimo jie nesustabdė, nei Ru- 
sijos demokratijai įsigalėti nepadėjo, nes jai tedavė atskirų žmo- 
nių bolševikuoti, o pati susilaikė nuo aktingumo ten, kur per 
toli buvo nueita. 

Lietuvių tremtinių demokratų Seimo perskilimą teisingiau 
yra kvalifikuoti tik takto klaida, kai buvo manyta - veltui skelbti 
savo nepriklausomybę ten, kur dar neparuošta tam pritarti dir- 
va, kol Rusija dar nesudemokratinta. Lietuvos Nepriklausomybė 
neparėjo nuo Rusijos demokratijos; ji tik paskui sankcionavo 
įvykusį faktą, betgi sankcionavo, ne protestavo. Tai kam reikėjo 
saviesiems prieš savuosius protestuoti? 


DĖL KO NEDALYVAUSIME AUŠROS 
VARTŲ PAVEIKSLO VAINIKAVIME 


Šeštadienį liepos 2 d. Švč. Panelės Marijos Aplankymo dieną, 
brangią visiems pamaldiesiems katalikams, Vilniuje rengiamasi 
vainikuoti stebuklais pagarsėjęs Aušros Vartų Dievo Motinos 
paveikslas. Retas tai, tačiau nevienatinis katalikų gyvenime atsi- 
tikimas. Giliai tikintieji žmonės kaip moka, taip atsigerina malo- 
nių Davėjai. Vilniaus stebuklingasis paveikslas tomis malonėmis 
tiek įgarsėjo per trejus amžius, jog net ypatingą vardą gavo: „Ma- 
ter Misericordiae“. Šitie žodžiai aukso raidėmis įrašyti priešaki- 
nėje koplyčios sienoje. Juos žino bet kuris lietuvis ar gudas; žino 
juos reiškiant - Gailestingumo Motiną ir tuo ypatingai džiaugias. 

Ir yra kuo: Vilniuje Dievo Motina išklauso Lietuvos žemės žmo- 
nių taip pat gerai, kaip Čenstakave lenkų, Lorete italų, Lurde 
prancūzų! ir visų, kas tik čia ateina. 

Italai lietuvius kartais pavadina ypatingais Marijos garbin- 
tojais. Lietuvoje Jai pastatyta daugybė bažnyčių; ne vienur Mari- 
jos paveikslai gerai įgarsėję stebuklais, kaip va: Šilavoje, Žemai- 
čių Kalvarijoje, Krekenavoje ir kitur. Tačiau niekur kitur lietuviai 
taip neina, kaip į Vilniaus Aušros Vartų Švč. Panele ir į Verkių 
Kalvariją. Kiek čia žmonių diena dienon, vasarą ir žiemą pereina 
per bromos koplytėlę ar bent gatve po broma! Čia visados rasi 
minią nuolankiai priklaupusių neturčių ir turtingų, kaimiečių ir 
miestelėnų. Visi maldingai įsižiūrėję į garsųjį paveikslą, visų vei- 
dai reiškia tą patį, begalinį pasitikėjimą. Ir neapsivilia. Ligoti, ne- 
pasisekimų prityrę, gyvenimu apsivylę, nusiminėliai nuo Aušros 
Vartų nueina gerai nusiteikę, pasigavę drąsos gyventi ir su prie- 
šingybėms kovoti. 

Tikintieji ir netikiai, visi lygiai Aušros Vartų Švč. Panelę laiko 
ypatingu Dievo aparatu žmonių skundams, vargams ir sielvar- 
tams rinkti ir Jam rodyti: 

— Galingasis, matyk! 

- Gailestingasis, palengvink! 

Visi mistišką Dievo Motinos Aušros Vartuose veikimą jaučia 
ir tai parodo: kepurėtieji neliepiami kepures nusimauna, važiuo- 
tieji greitumą sustabdo, kareivių dalys praeina maldai išsirikia- 
vę. Šventa, šventa aplinkui, gera ir ramu, — tai kas čia bedrįs 
darkyti tą šventą tikinčiųjų nuotaiką! 

Taip buvo net karo metu, kada vokiečiai laikė žmones prie 
vietų prirakinę. Aršiau pasidarė, kai lenkai Vilnių valstybės 
siena atskyrė nuo lietuvių. Švč. Aušros Vartų Panele jie paėmė į 
nelaisvę ir įsakinėja Jai, kad betarnautų jiems vieniems, jų vienų 
tikslams. Mums, lietuviams, ir kitiems nelenkams katalikams tai 
koktu; mes tai grynojo tikėjimo vardu peikiame, atmindami, kad 
net pagonų senovė draudė: ne misceantur sacra profanis — ne- 
drįskite pervien laikyti, kas šventa ir kas toli gražu nešventa! 
Mes neperdedame. Mes turime ryškų įrodymą, kaip lenkai ne- 
klauso tos senovinės išminties. Be visa to, ką jie prirašo savo 

laikraščiuose, mums, lietuviams, lenkai dovanojo gundomąją 
gromatą, parašytą nepasakomai darkyta lietuviška (nelietuvių) 
kalba. Tos gromatos negalima kitaip vadinti, kaip tik šventva- 
gišku burnojimu, neleistinu katalikiškai tautai. Ji vadinasi: „Auš- 
ros Vartų Panelės į krikščioniškąją Tautą atsišaukimas“. 

Juo žadama mums plačiai atidaryti sienos, širdingai ir broliš- 
kai priimti; mes turį nežiūrint jokių rubežių, vadinas, savo val- 
džios draudimų, nes mus šaukianti Lietuvos Kunigaikštė į savo 
Karališkąjį Sostą. Ir mes nuėję ten į Vilnių turį palikti ten savo 
širdis, surištas su lenkų širdimis. Girdi, „Ką Dievas sujungė - 
žmogus neišjungs. Bendras gyvenimas, bendra laimė, bendros 
kovos, bendri laimėjimai ir nesisekimai, bendri liūdesiai, bendra 
viltis, bendra garbė, bendras likimas“. 

Per negudrią lenkų politiką čia nebematyti jokio religiškumo. 
Dangaus Karalienė čia pavadinta: „Didžioji Lietuvos Kunigaikš- 
tė - Lenkų Karalienė“. Vadinas, turime jau ir žemės karalienę. Ji 
personaline unija sujungs abidvi, lietuvių ir lenkų, respublikas; 
padarys tą, kas nesisekė padaryti patiems jogailonams karaliams, 
visokeriopoms ir daugeriopoms popierinėms unijoms. Švč. Pa- 
nelė čia daroma lyg Varšuvos Lazenkų ar Belvederio? (Lenkų 
valdžios rūmai) apsukria diplomatė lietuvių akims apdumti. 

Kad nebūtų skaudu, būtų be galo komiška netikusią ir netei- 
singą politiką sudėti su dangum, o nepasisekus tai padaryti, 
nebent tam pačiam dangui suversti kaltybę. 

Lenkų tauta gerai daro atsiduodama Dangaus Karalienei, ją 
savo karaliene širdyje vadindami; taip daro ir kitos katalikiškos 
tautos — vengrų, bavarų, ispanų; lygiai Lietuvos karaliene galėtų 
vadinti ir dievobaimingieji lietuviai. Rymo Apeigų Kongregacija 
niekam to nedraudžia. Ir turbūt griežtai yra nusistačiusi prieš 
tai, kad lenkai, prasimanė „Krėlowa korony Polskiej“?, tuo ki- 
tiems imponuotų, kaip kažkuo jiems privilegijuotu. Ir Šv. Tėvas 
savo raštu dabar tėra leidęs Aušros Vartų paveikslą vainikuoti 
titulu: Mater Misericordiae; jokiu kitu. Nujausdamas daugiau 
politinę nei religinę Vilniaus iškilmių prasmę, Rymas jose neda- 
lyvaus nei savo atstovu kardinolu, nei dovanotu vainiku, kaip 
kad esti vainikuojant garsiuosius paveikslus. Viskas paliekama 

padaryti vietos arkivyskupui, pasikliaujant jo diplomatiniu ir 
krikščionišku taktu. Tuo taktu mes netikime daug kartų jau 
pamokyti; netikėti mus verčia ir visas paruošiamasis iki šiol 
lenkų darbas, ypatingai akcentuojant politinę iškilmių reikšmę. 
Mums keista ir įkyru nuolat ir vis tą patį girdėti apie Dievo 
sujungimą mūsų su lenkais ir apie visokiausius bendrumus, 
kurių šiandien nebegali būti. Iš kur tad rasis „Mūsų išpyldinti 
meilė širdžiai“ ir maldos, „kad nutiltų ginčiai ardantieji katali- 
kiškų Tautų vienybė“, jei pirma reiktų mums atsižadėti lenkų 
naudai viso, ką tik esame laimėję: Vilniaus ir laisvės? Mūsų 
protestai dėl Vilniaus lenkams įkyrūs, betgi ne naujiena: per šim- 
tus metų lietuviai protestavo prieš tokį pat sauvališką pasisa- 
vinimą Lietuvos Voluiniaus ir Podolijos*. 

Tai kaipgi mums dalyvauti tokiose Vilniaus iškilmėse? 
Nepatogu ir visai nedera. 

Apie visa tai kalbėti mums tenka didžiausia krikščioniška 
širdgėla, kam lenkai taip aiškiai patvirtina daugelio silpnotikių 
priekaištą, kad krikščionybė ne savaiminga, be ramsčių iš pa- 
saulinės valdžios neapseina, arba kad pati eina vergauti pasauli- 
nei valdžiai ir jos politikai. Argi ne bjauru, kai didelis ir pačios 
didžiausios šventybės yra panaujinamos tokiems tikslams pa- 
siekti, kurie nieko bendra neturi su šventumu. Jei kalbėsime apie 
grynąjį Kristaus tikėjimą, pamatysime visas jo priemones (Die- 
vo malonių tiekėjų Sakramentus) esant nežemiško pobūdžio, jo 
tikslą (Dangaus Karalystę, vėlių išganymą, amžinąją laimę vie- 
nybėje su Dievu) irgi ne žemišką; ir visą jo esmę esant būdą 
kratytis nuo žemiškų, neįsipainioti į jo pinkles, neapsivilti gen- 
dančiais dalykais. Artimybė su žemiškumais tikėjimui niekados 
nebuvo ir nebus į sveikatą. Visomis galiomis reikia jis apsau- 
goti, kad nesusižemėtų. Sacra et profana, mūsų išmanymu, taip 
pat kits kitam priešinga, kaip gera ir bloga, kaip Dievas Kūrėjas 
ir velnias ardytojas. Deja Dievo kibirkščiai - sielai, virstant kūno 
verge, deja tikėjimui, kada jį tempia tarnauti politikai! Tikėjimui 
telktis politiką ar jai talkon eiti lygu su velniu obuoliauti: veikiai 
paliksi be tarbos ir be obuolių — be savo garbės ir prestižo. 

Šiuo keliu senai eina lenkai ir brangiai moka už tai - ruina 

savo valstybės seniau ir dabar, vos atgijus, politine demoraliza- 
cija ir veisimu ateizmo. Mes juos galime pateisinti, atmindami, 
jog ir kiti valdžios žmonės negeresni. Bet kurie žmonės visa 
sužmogina, ką tiek paliečia; nelyginant paukštis visa apteršia, 
kur tik nutūpia. Antai misionieriai. Jie į nekultūringąsias tautas 
eina jų kultūrinti, apreikštosios tiesos jiems paskelbti, dorybės 
veisti ir nieko iš to sau nelaukia; nebent kankinių vainiko. O 
paskui juos eina vertelgos sukčiai, demoralizatoriai, bet tik leng- 
viau būtų išnaudoti. Jie dirba darbą, visiškai priešingą misio- 
nierių darbui, jie griauna, ką misionieriai sukuria moralybės ir 
išganymo srityje, vis dėlto valstybės, žiūrėk, pirmon galvon 
prekėjus globia, net ginklais juos gina. Mielai imasi ir pačius 
misionierius proteguoti, bet tai jiems neina į sveikatą, ir katalikų 
misionieriai bevelija valstybių protektorato ir jų pašalpų vengti. 
Tenkinasi mažu, aukomis, kad tik būtų laisvi dirbti, kaip Kris- 
taus, ne Bismarko" ar kito ko, liepiama. Mums tad nenuostabu, 
kad ir lenkai siūlosi su savo protektoratu net pačiai Dievo Moti- 
naiirjos Aušros Vartams; tai labai žmoniška; tačiau sekti lenkais 
tikėjimo dalykuose mums, gryniems katalikams, nėra noro. 

Jei lenkų širdyse būtų tiek krikščioniškos meilės ir teisybės, 
kurios reikalauja Kristaus tikėjimas, kuriuo jie taip afišuojasi, ar 
būtų reikėję geriausiems Europos žmonėms dukart viešai Pa- 
ryžiuje protestuoti prieš jų grobimo politiką, prieš brutališką 
skriaudimą mažumų ir nesiskaitymą su jų teisėmis? Lenkų reli- 
gingumas mums šitaip vaizduojasi. Pirma jie Religijai nusilen- 
kia, dėkoja jai už vadovybę, prisiekia ištikimybę per amžius; o 
kai laimėja Religijos pagarbą ir pasitikėjimą, ima iš jos vardan 
bičiuolystės reikalauti palaiminimo ir tiems dalykams, kurie 
nieko bendro su Religija neturi. Religija kaipgi atsisakys nuo to, 
kas iš viso - gera? Tačiau išėjusi antrininkė žemės darban susi- 
žemėja ir palieka lenkų sielos kevalu, nebe branduoliu (jėzuito 
Mobhlio“ apsibrėžimu); gerai, jei ne paspardomu. 

Mes, lietuviai, nenorėtume, kad Religija savo spindulius triekš- 
tų iš apačios, iš gyvenimo mėšlyno: jie tada negali būti dieviškai 
gryni; mes norėtume, kad ji gyvenimo mėšlyną apšviestų ir 
džiovintų iš aukštybių; ne pati prisilenkdama gyvenimui, bet 

gyvenimą keldama į save, į idealo aukštybės. Šventvagyste ir 
burnojimu laikome stengimąsi visokiomis suktomis gudrybėmis 
pateisinti, kas nepateisinama — Tikėjimo pavartojimą - politikai. 

Tokių sumetimų lenkų religijos ir politikos dalykuose kyla 
mums, žiūrint iš šalies, kaip jie ruošias, neva Dievo Motiną pa- 
gerbdami, pasiekti visai profanų tikslų ir ne tik atmuša mums 
tai norą dalyvauti šventvagiškame jų darbe, bet ragina šūktelėti: 

- Dieve! Tu gi matai iš savo aukštybių, kuo blogavaliai bepa- 
verčia Tavo intencijas: ko gi nesiunti dešimties savo legionų 
burnotojams nubausti, savo autoritetui palaikyti?! 

Kodėl? Tai dieviškos išminties paslaptis ar aiškus pakentimas 
laisvos žmogaus valios, kurią nevaržomas jis turi kreipti ten, iš 
kur eina žmonių laiminimas ir amžinieji dangaus nuopelnai... 

Aušros Vartų Dievo Motina — agitatorė: argi ne baustinas 
burnojimas. 


J. E. VALSTYBĖS PREZIDENTAS 
ŽEMAIČIUOSE 


J. E. dabartinis Valstybės Prezidentas - populiarus. Demok- 
ratingumo epiteto aš Jam nedėčiau - tai buvo ir tebėra savaime 
aiškų; negi giriame Žmogaus už tai, kad jis barzdotas ar su kita 
kuo yra pasaulin paleistas. V. Prezidentas A. Smetona tenka 
kitaip būdinti, matant jį visur, kur tik žymiau pasireiškia valsty- 
binis ar visuomeninis gyvenimas. V. Prezidentą Smetoną ten 
veda gero šeimininko rūpestingumas. Tikrai, sulig pasakymo, 
kamę būriuojasi valstybės ir visuomenės vardan, ten ir aš, tos 
valstybės galva, esu. Tai ne rusų iškilmės su generolu!. Prezi- 
dentas Smetona bet kuriame susirinkime esti integralė dalis; kur 
Jo neesti, ten esti jaučiama kažkokia spraga, ūpas ne tiek pakilus, 
pasiryžimas ne toks intensyvus. Kaip gero šeimininko nuglos- 
tomas žirgelis linksmėja ir tunka, taip bet kuri mūsų organizacija 

valstybėja čia pat kampe, dyla abejojimai, šviesėja ateitis, ligi tik 
jos tarpe pasirodo visų gerbiamas šeimininkas. 

Prezidentas Smetona visur prakalba - pasveikina, padėkoja, 
palinkėja, visados ir visur palikdamas įspūdį tai būsiąs pada- 
ręs iš rūpestingos ir labai draugiškai palankios susirinkusiems 
širdies. Kiek man teko girdėti Jo prakalbų, jos visos buvo ne 
dirbtinos, ne afektuotos, ne klausytojams pagauti, — duoti savo 
širdies gerumo ir teisybės žodžio, o ne ko sau laimėti. Jokio 
egoistinio tikslo, tik grynas valstybiškumas; stiprinimas visa to, 
kas stiprina valstybę, tvarką, solidarumą valdžios su visuomene. 

Man pirmą kartą tenka plunksną panaudoti V. Prezidento 
kelionėms aprašyti, tai laikiau reikalinga pradžioje duoti bendrą 
formulą nuotaikos, kurią Jis palieka bet kur pasirodęs, kad ne- 
reiktų to paties pakartoti. 

Liepos 14 d. rytą sugrįžo Kaunan dalyvauti Aukštųjų kari- 
ninkų kursų aviacijos skyriaus išleistuvėse, vakare grįžta atgal į 
Palangą, kad tektų nors vieną kartą pabūti ateitininkų? kongre- 
se ir rytą išvažiuoti į keturių dienų kelionę pakeliui į Varnius, 
kur turi dalyvauti didžiojo Žemaičių vyskupo Motiejaus III Va- 
lančausko paminklo atidengime. 

Ketvirtadienio vakare J. M. Ministeris Pirmininkas? su visu 
savo Kabinetu ir kitais valdžios atstovais išlydėjo V. Prezidentą į 
kelionę po Žemaičius. Jo palydovai šiuo kartu susidarė: 1. Prezi- 
dento adjutantas husarų kapitonas Aloyzas Valušis, 2. Prezidento 
Kanceliarijos viršininkas dr. Pijus Bielskus, 3. Kariuomenės Vadas 
generolas Silvestras Žukauskas, 4. Vidaus reikalų Ministeris at- 
sargos pulkininkas leitenantas Ignotas Musteikis, 5. Generalinio 
štabo Valdybos viršininkas ir kavalerijos inspektorius Generalinio 
štabo pulkininkas leitenantas Povilas Plechavičius, 6. Vyriausiojo 
štabo viršininko adjutantas kapitonas Juozas Drazdauskas ir 7. 
Korespondentas docentas kanauninkas Juozas Tumas“. 

Pastovėjęs salonvagonas patiekė mums 279 R. Važiuojant 
temperatūra nukrito iki 24* R ir tokia jau paliko per visą naktį. 
Teko atsirieti selteriu ir būti „kaip namie“. Tai sudarė itin jaukią 
atmosferą, lyg iš tikrųjų čia buvo susirinkę vienos neiškrikusios 
šeimos idėjiški nariai, nors tai gražu jie nebuvo visi tos pat rūšies. 

Svetimiausias čia buvo nebent korespondentas, nepadedąs 
jiems valstybės darbo dirbti. Kiti visi su savo ypatingais rū- 
pesčiais. Kariuomenės Vadas svajoja apie apsigynimo planus, 
Vidaus reikalų Ministeris apie krūvą jo ministerijos gatavai pa- 
tiektų įstatymų sumanymų, prie kurių vis neturi laiko prieiti 
Ministerių Kabinetas, užverstas kitais darbais. Kavalerijos ins- 
pektorius dėsto, kaip palaikytinas riteriškumas kareiviuose, ku- 
rie esti tarp šiaip žmonių, ir teisingumas pulkų administracijoje. 
Kiekvienas važiuoja su savo sielavartais, nepalikdamas jų už 
savo namų slenksčio, nors kelionėje jais neteks užsiimti. Nepa- 
liko, ir tai juos apibendrina - visi, kas ką ir kaip išmanydami, 
neša į tą patį Valstybės iždyną. Smetona + Žukauskas + Mustei- 
kis + Plechavičius + Bielskus — koks įvairumas tipų ir kokia vis 
dėlto harmonija, kad yra bendra didelė idėja - tarnauti Tėvynei. 
Tikrai kaip pas Maironį: paimsim kardą, arklą, lyrą ir eisim 
Lietuvos taku“. 

Visuomenė dažniau turėtų pabendrauti su savo veikėjais; 
tada išnyktų daug pasakingumo apie juos, o paliktų tikras, konk- 
retus vaizdas žmogaus, kurį pagadinti nepiga būtų demagogijai. 
Man įdomu buvo pirmą kartą pažinti pulkininką Plechavičių. 
Gimęs 1890 m. Pikelių par., augęs Ukrinų p., Skuode ir Židikuose 
malšinęs bolševikus, savus ir atėjūnus, 1921-1924 m. pertvarkęs 
husarų pulką, kurio buvo vadas, išėjęs Karo Akademiją Prahoje. 
(Ulonų pulko vadas Aleksandras Plechavičius - jo brolis)“. Karei- 
vis, būdamas ne juokams ir ne seilėmis, daro tvarką, tai ir pa- 
miąją rolę pavaidinti ir gruodžio 17 d.7 

Vidaus reikalų Ministerį Musteikį mums yra davusi Vilnija, 
Daugėliškio par., Švenčionių ap. 1890 m., nors augęs Vaiguvos 
parapijoje. Iki 1923 metų III divizijos vadas, prityręs, discipli- 
nuotas, kompromisų nedaręs administratorius. 

Ir rodos tau, lyg vidaus tvarka esanti tikrai palaikoma geram 
tikslui ir geromis šiam laikui priemonėmis, lyg mūsų kariuo- 
menė gauna vieningumo žymę, duodančią jai pirmiausia galybę 
kompaktinės masės, nebedarkomos iš šalies tekstams, kurie su 
bendru gyvenimu krašto neturi nieko bendra. 

II 


Reorganizacinė ateitininkų konferencija Palangoje 1927 m. 
liepos 15 d. prasidėjo 3.30 val. popiet gr. F. Tiškevičiaus parkeš. 
Puiki gamta, rinktinis, brangus angliškas parkas, didžponio lie- 
kana, dabar panaudojama visuomenės reikalams. Ir patys grafai 
negaili nei parko, nei puikių, stilingų savo rūmų: šiuos paskyrė 
ateitininkų sendraugiams posėdžiauti. Buvo bepradedąs griaus- 
tinis griausti, lietutis lynoti, tačiau negausiai; niekam nenusi- 
gandus, nei publikai, nei valdybai, dar lyg geruoju jį priėmus, 
lietus susigėdo ir liovės. Karšta saulė prieteliškai švietė žolėtai 
pievai ir familiariškai ant jos padrikusiai konferencijai. Nuotaika 
kuo puikiausia. Laukta į 2000 ateitininkų, susilaukta gal tik pusės 
ar kiek daugiau; bet ir tai daug, o gausinga publika, svečiai dar 
padidino gausingumą. Svečiai visi buvo labai palankūs tam 
jaunuomenės susiorganizavimui. 

Ateitininkų vadas prof. Pr. Dovydaitis?, žmogus plačių pa- 
žiūrų, gilaus valstybiškumo ir tautiškumo, aktingo, ne formalaus 
katalikiškumo, pradėjo konferenciją, nupasakodamas, kaip žmo- 
nės tautomis susiskirstė, kaip kuriai tautai kuri vieta atitiko, kaip 
lietuvių turėta estetikos, gražiąsias savo vietas kuriant gražio- 
sioms savo idėjoms - dievybėms, kaip ir tie patys lietuviai tapo 
nebevienodi, ir vieniems tenka garbinga pareiga kitiems pa- 
šviesti pavyzdžiu ir juos dorinti bei idėjinti. Rodos lyg ryšys tarp 
senovės estetų — gamtininkų ir dabartinių idėjininkų. Mintis 
graži ir įtikinanti. To visi mielai išklausė. 

Paskui ėjo pasveikinimai, apyskaitos, o po pertraukos atva- 
žiavo tam tikros delegacijos pasikviestas Valstybės Prezidentas. 
Jaunuomenė sutiko Jį entuziastiškai. Prezidiumo pirmininkas 
dr. Raulinaitis!" pasveikino Valstybės Prezidentą, pareiškė Jam 
džiaugsmą, kad malonėjo atvykti, ir raportavo Jam Ateitininkų 
organizacijos nuopelnus. 

V. Prezidentas padėkojo Prezidiumui ir Konferencijai, kad Jį 
pasikvietė savo tarpan. Išdėstė, kaip ir prof. Dovydaitis, kaip 
tinkamai Lietuvos jaunimo šiuo tarpu pasirinkta vieta, tokios 
gilios tautinės tradicijos — didelis senovės paminklas kunigaikš- 
tienės Birutės kalnas, kurį gerbia visa Lietuvos tauta, ne tie vieni 

žemaičiai. Palanga, Birutė Jam, sakė, dar daugiau tiekia mielų 
atminimų, nes čia Jis savo mokslus pradėjęs". Ir šitas jaunimo 
susirinkimas juo mielesnis, kad jo laikais nebuvo nieko pana- 
šu — jokios moksleivių organizacijos. Sakės matąs čia buvusių 
savo moksladraugių, su kuriais Jam tekę anuo knygų draudžia- 
muoju laiku ypatingas darbas dirbti: paslapčiomis per Palangą 
lietuviški spaudiniai gabentis, paslapčiomis skaityti „Apžvalga“ 
ir „Ūkininkas“ ir jais džiaugtis, vadinas, dirbti „nelegalus“ darbas. 

Anuomet prie jaunimo neprileisdavo nei jų vado kapeliono. 
Dabar gi ką matome -jų tarpe daug daug ir vyresniųjų, randančių 
su jaunimu bendrų idėjų. Šiuo atžvilgiu pažengta nepasakomai 
toli, sulyginus Jo gadynę ir dabartinę moksleivių gadynę. Kas 
anuomet buvo slepiama širdyse, dabar tai aikštėn reiškiasi. Visa 
tai nepratusiam gyventi organizuotu gyvenimu nepasakomai ma- 
lonu išvysti: ir draugai bendradarbiai, ir tampri gausinga orga- 
nizacija išvysti tokiuo kilniu obalsiu - Dievui ir Tėvynei. Tegul gi 
tad ta organizacija teka ir plečias neiškrypdama iš tos vagos, kuria 
garbingieji sumanytojai yra paleidę. Tegul ir atskirų jos narių 
darbai nesiskiria nuo žodžių - esti vienodai gražūs, įvykiną obal- 
sį - Dievui ir Tėvynei! Daugiau man nebėr ko gera Jums, gerbia- 
mieji, linkėti. Visa konferencija stačia, be vieno kun. Krupa- 
vičiaus, kurs demonstratyviai sėdėjo!?, didele pagarba išklausė 
nesuktų Prezidento linkėjimų, entuziastiškai Jam dėkojo už tai, 
dideliu persiėmimu pagiedojo Tautos himną ir vėl entuziastiškai 
išlydėjo Prezidentą, padarę jam špalerį. 

Man, senam romantikui, visa tai užsmaugė žadą. Jaunimas jau- 
čia betarpiškai, jis valstybingas, lojalus, taikus; jei kas į jų sielą 
kartelio įpila ir sielas neapykanta ponuodija, tai tik vyresnieji, ku- 
rie dažnai turi daugiau asmeniškų ambicijų neg valstybingumo. 

Čia pat už parko sausame kalnelyje bevasarojąs 45 skautų ir 
skaučių Šiaulių rajono tuntas. V. Prezidentas su visa savo svita 
trimis automobiliais nuvažiavo ir jų aplankyti. Buvo nemaža 
džiaugsmo jaunimui, nemaža ir lankytojams. Sveikas, linksmas 
jaunimas, griežtai organizuotas, taikiai gyvena spartišku, kukliu 
gyvenimu, patys sau maisto pasitiekdami, fiziškai lavindamies, 
linksmai žaisdami. Jiems viena betrūkę: iki šiol nieko nepa- 

varginęs jų nepalankus oras, tai nė nežinosią, kaip teksią sto- 
vyklos nepatogumai kęsti. 

Ir šitas mažas moksleivių būrelis davė net seniems kariams 
pavyzdį, kaip rengiamasi į disciplinuotą ateities gyvenimą; ne 
tokį, kaip dabar, kai du atsiranda priešingų nuomonių, tai tre- 
čiam tik ultimatiniu būdu bepavyksta priversti, kad susitaikintų 
ir viešą gerą aukščiau palaikytų už asmeniškąjį gerą. 

Liepos 15 d. 


III 
BENDROSIOS PASTABOS 


Liepos 16 d. iš Palangos Kretingos link J. E. Valstybės Preziden- 
tą išlydėjo, be paminėtųjų 157 Nr., dar: 1) generolas leitenantas 
Vincentas Grigaliūnas-Glovackis, karininkas ypatingiems reika- 
lams prie Krašto apsaugos ministerio (gimęs 1885 m.); 2) Klai- 
pėdos krašto ir Kretingos apskrities karo komendantas pulki- 
ninkas leitenantas Raimundas Liormanas; 3) Kretingos apskrities 
viršininkas atsargos karininkas Bronislovas Draugelis; 4) Kre- 
tingos apskrities tarybos narys, apskrities tautininkų lyderis 
advokatas Vladislovas Petronaitis, atsargos karininkas; 5) grafas 
Aleksandras Tiškevičius, buv. Rusijos valstybės tarybos narys, 
Kretingos savininkas; 6) kariuomenės vado adjutantas kap. Povi- 
las Žilys; 7) generolas leit. dr. Vladislovas Nagevičius, kariuo- 
menės sanitarijos viršininkas; 8) apskrities valdybos narys But- 
kus" ir kiti to krašto žymesnieji žmonės, tyčia atvykę į gimtąsias 
savo vietas kilnaus ir reto Svečio sutikti ir palydėti. Dar kine- 
matografininkas Lukšys su Romanu, Meno mokyklos direk- 
torius dailininkas Kajetonas Šklėrius** ir k. 

Žmonių susidomėjimas išvysti šiame tolimiausiame krašte, 
kur „svieto pabanga“, patį Valstybės Galvą buvo nepasakomas. 
Metę šienavimo darbus, vyrai ir moterys, jaunieji ir senieji, net 
vaikai bėgo į vieškelius, kur pravažiuos, statė triumfalinius var- 
tus kilniausiais ir lipšniausiais pasveikinimo parašais, kantriai 
ištisomis valandomis laukė; sulaukę kėlė trukšmą, valiavo, tau- 
tos himną giedojo, ašarojo, vaikai pasveikinimus deklamavo, 
mergelės vainikais vežimą pynė, gražiausius bukietus davinėjo, 

žiedus po kojų visais ėjimo keliais barstė. Džiaugsmas, links- 
mumas, net svavalingumas žėrė iš akelių, kad pirmą kartą turbūt 
nuo pat Didžiųjų Lietuvos kunigaikščių mato pas save tikrąjį 
Valstybės Galvą. Tą motyvą kartojo daugelyje savo prakalbų. 

Visa tai reiškė didžiausį Žemaičių lojalumą, atsidėjimą ir 
pastovią ištikimybę Lietuvos valdžiai. Reiškėsi sveikas instink- 
tas, pasiilgimas tvarkos, pamylimas tikrojo gyvenimo reikalų ir 
net piktas pasityčiojimas iš svetimybių ir vėjo svajonių, kurios 
tik kliudo ramiai produkuoti savo ir valstybės naudai. Bet dė- 
mesį žadino nemažiau ir pats Antano Smetonos asmuo, jo tamp- 
rūs santykiai su Žemaičiais nuo pat mokslo metų Palangoje, kur 
buvo igijęs daug draugų, prietelių ir bendradarbių. Žemaičių 
gerai žinoma, koks A. Sm. buvo Lietuvos ir jos dalykų mylėtojas 
studentas, tarnautojas, publicistas, politikas, valstybės kūrėjas, 
Tarybos pirmininkas, pirmas Valstybės Prezidentas ir dabar vėl 
Prezidentas'“, kokia vaga jo išvaryta, nustatant valstybės tvarką, 
ir kaip budriai jo sekama, ar viskas darosi tiksliai. Pagaliau kaip 
jam, ne kitam kam, pavesta iš nauja pradėti tvarkyti valstybę, 
kai keletas bandymų eiti svetimais keliais nepavyko. 

Per keturias dienas teko girdėti dešimtimis sveikintojų, pra- 
šytojų, būdintojų, inteligentų ir valstiečių, sklandžiai ir nesklan- 
džiai stilizavusių savo kalbas, — visur ir visų girdėjos tik prita- 
rimai A. Smetonos ir jo valdžios darbams, net ir gruodžio 17 d. 
perversmui. Rankas sudėdami, akis aukštyn keldami, net pri- 
klaupti ketindami, žmonės melste meldė Valstybės Galvą, kad 
jis, į nieką nesižvelgdamas, apsaugotų juos nuo tuščių eksperi- 
mentų, nuo falšyvų, apgaulių pažadų, kuriais balamutijo svietelį 
„bačkininkai“'*. O laukė, reikalavo tik laisvės šviestis, dirbti, pel- 
nyti, ramiai gyventi, o ne pliaukšti visokius niekus, purvinti gero 
vardo piliečius, meluoti, apgaudinėti, demoralizuoti, patiems 
išnykstant iš akių ir nepakeliant visų daromos suirutės pasėkų. 

Šitie siunčiojamieji agituoti vaikėzai, patys nieko dar neiš- 
maną, tik vėjo papliauškos, kurie tik nebrendėliams dūmė akis, 
radikaliai beesą sugadinę visą demokratizmo poeziją, nuėmę 
nuo jo pažangos aureolę ir turbūt jau jį palaidoję pikto pasity- 
čiojimo dugne. Kalbėjo valsčių, savivaldybių, miestų ir kaimų 

atstovai, kalbėjo valdininkai ir žemdirbiai, - visur tas pats moty- 
vas - pilniausis apsivylimas tomis valstybinėmis priemonėmis, 
kurios buvo taikomos, o neprigijo gyvenimui. 

Giliausį lojalumą, džiaugsmą ir laiminimą reiškė ir vadinamo- 
sios mūsų mažumos: žydai, vokiečiai (tikriau: liuteriai ir kalvinai) 
ir rusai; visi dvasiškųjų savo atstovų lūpomis, prie savųjų šven- 
tyklų altoriaus. Ak, kokio skirtumo esama tarp tų, kurie kalba ties 
savo šventų šventąja vieta ir kurie kalba vietoje, kurios jie nėmaž 
nebrangina, kurią pažeminti jiems dykas galas! Vyrai! Aš - kata- 
likų kunigas; buvau liudytojas visų šių daugeriopų pamaldų — 
protestantų, pravoslavų, izraelitų — ir negaliu užmiršti, kaip visi 
jie vienodai gražiai, didžiausiu atsidėjimu ir pamaldumu ar karš- 
čiausiu temperamentu, maldiškai apsitaisę, meldės už Valstybės 
Viršininką, jo sveikatą ir pasisekimą vykinti idealą žmonių naudai. 
Tarp Valstybės Galvos ir valdomųjų mezgėsi neregimas dvasios 
ryšys, kurs negalimas daiktas, kad pasilaidotų, ligi tik jam išėjus 
iš šventyklos. Kas sykį taip meldės, tas širdyje turėjo asmenį, jį 
auklėjo, ir nepiga bus jam paskui tą patį lengvai išmesti. Aš tikiu, 
kad kaip mes, atsidarę ciboriją!?, taip izraelitai savo įstatymų ru- 
tulius!8 ar pravoslavai savo karališkuosius vartus!?, o protestantai 
savo Bibliją, neveidmainiuojame. Entuziastiškai kalbant, Valsty- 
bės Galvai dėl to vieno - priimti visomis kalbomis, visomis tikybų 
apeigomis palaiminimus verta pakeliauti po savo kraštą. Bažnyčių 
atstovai ne valdininkiškai reiškė savo atsidėjimą dabartinei val- 
džiai - jiems valia ir ceremoniškiau, šalčiau reikšti savo širdį. 

Šitame sutartiniame visų kalbų ir tikėjimų chore neesu išgir- 
dęs tik lenkiško žodžio. O jis juk daugiau Lietuvoje reiškia pre- 
tenzijų į teises, ir tų teisių jam neskaudžiama. 


IV 


BENDROSIOS PASTABOS 


Tikra pažiba V. Prezidento lankymų valdomojo Žemaičių 
krašto — tai organizuotoji kaimo jaunuomenė. Studentijos nei 
šiokios, nei tokios beveik nesimatė. Ateitininkai buvo Palangoje 
konferencijoje, kiti išsisklaidė praktikos darbų dirbti. Ir iš viso 

jos netiršta; tačiau kurioje Prezidento lankomoje apylinkėje bū- 
dama, ji, kaip ir gimnazistai, turėjo parodyti savo kepurėles - tai 
pilietinė jų pareiga, tikriau, gal tik garbės pareiga, vis dėlto — 
pareiga. Koks Svečias! Kokia garbė! To pareikštų bėga visa švie- 
suomenė, pirmon gi galvon temperamentingoji jaunuomenė. 
Lietuvos jaunimo sąjunga?? organizuota niekur nepasirodė, 
be Skuodo, kur jos vadas Meno mokyklos studentas ir „Aitvaro“ 
redaktorius Jonas Burba?! įteikė, pirma balsiai paskaitęs, adre- 
są - skundą, kad šios liaudininkų krypties jaunimui vietos ko- 
mendanto ar kieno ten kito neleidžiama rinktis ten ir tada, kur ir 
kada nori, ir miniomis demonstruoti, kaip leidžiama tautiškųjų 
krypčių jaunimui. Epizodas buvo ne per malonus. Paprastai sve- 
čiui sakoma kiek malonybių, pasveikinimų savo krašte, o reika- 
lai išdėstomi skyrium ir įduodami sekretoriui. Čia pat nėra laiko 
spręsti skundas. Tačiau L. J. S. nė nedemonstravo, kaip socia- 
listiškoji jaunuomenė, kuri priėmimo komitetams reiškusi griež- 
tą nusistatymą Valstybės Galvos nesutikti. Ir jos niekur nebuvo, 
kaip ir pačių socialdemokratų, nei oficialiai, nei privačiai. 
Prezidento priėmime gausingiausiai dalyvavo pavasarinin- 
kai??, nes ir jų daugiausia kaimuose. Jie darė špalerį iš dešinės, 
jie statė sveikintojus viso jaunimo vardu, kurį sistemingai vadin- 
davo: „mes, tautiškoji jaunuomenė“. Jos esama keleriopo vardo; 
kai kada tie vardai buvo skyrium paminimi, o daugiausia bend- 
rai. Tai darė dar gilesnio įspūdžio; matės, jog ta jaunuomenė 
pamiršta savo tarpo skirtumus, nes visi lojalūs, visi tam kartui 
turi bendrą džiaugsmo dalyką — Svetį, atstovaujantį Valstybę, 
ne savo asmenį. Valstybei ir jos Valdžiai ir tereiškiama ištikimy- 
bė, o ne tuščios pagyros asmeniui. | 
Antrą špalerio sieną visur sudarinėjo Lietuvos šaulių sąjun- 
ga, skautai ir sportininkai, kurių didelę didžiumą sudaro žydų 
fizinio lavinimosi sąjunga Makabi (makabėjai - karžygiai). Kur 
ne kur rodėsi ir LFLS3. Šauliai raiti ir pėsti. Makabi pėsti, dvira- 
tininkai, kartais raiti. Makabi jaunuomenė rodės labai kilni, en- 
tuziastiška ir kantri sulaukti, dažnai trimis valandomis pasivė- 
lavusius svečius. Makabi darė tiek pat malonų įspūdį ir vertė 
prieteliškai jiems šypsotis, kaip ir tautiškoji jaunuomenė su šau- 

liais. Ir Valstybės Prezidentas su lygia meile glostė galveles ir 
šių, ir kitų ir širdingai dėkavo, visus vardais minėdamas. Visą 
maloniąją, taikiąją, Hinksmąją iškilmių nuotaiką sudarydavo jau- 
nuomenė, nes valsčių, savivaldybių, miestų, valstybės įstaigų 
etc. atstovai būdavo labai mandagūs, reiškė savo lojalumą, daž- 
nai net entuziazmą, rimtai, „delovito“24, 

Katalikų Bažnyčios elgesys labai nevienodas. Tam yra keletas 
priežasčių. „Rituale Romanum“ numato tų valstybių viršininko 
priėmimo tvarką, kurios turi tamprius, konkordato sudarytus 
su Roma santykius. Kol konkordato nėra““, tos Valstybės Galva 
Bažnyčiai, kaipo tokiai, privatus asmuo; tačiau vis tiek garbin- 
gas, pirmas Pilietis. Tai ir sutikti jį bažnyčių rektoriai gali priva- 
čiai ir iškilmingai, iškilmingai daugiau ar mažiau. Bendro cere- 
monialo nėra ir tai daro keistą, kartais net nemalonų įspūdį. To 
neprivalėtų būti santykiuose su Valstybės Galva, kurs, pats įsiti- 
kinęs katalikas, Bažnyčią gerbia ir ją laiko vyriausiu veiksniu 
visuomenės auklėjime ir tvarkyme. Dabartinis Prezidentas Kata- 
likų Bažnyčiai nėra nusidėjęs, prezidentauti yra pakviestas ir 
sutiko su restrikcija??: „Jei to valstybės labas reikalauja“. Pervers- 
mas yra įvykęs ne jo pastangomis. 

Iš viso katalikų kunigai, kaipo piliečiai, visuose Žemaičiuose 
reiškė Valstybės Prezidentui ir Antano Smetonos asmeniui bega- 
linį lojalumą, entuziastišką meilę, aukščiausią pagarbą už jo 
nuopelnus ir būdą ir pažadus jo valdžią palaikyti. Privačiai ir 
viešai bažnyčioje ar šventoriuje jie saldino Jam širdį prieteliš- 
kumu ir dievotumu; patys laimino ir Dievą prašė, kad laimintų. 
Disonansas tebuvo patirtas vienas. Ne tiek maloni, sakau, buvo 
priėmimo netvarka, kurios neturi būti taip gerai sutvarkytoje ir 
disciplinuotoje katalikų dvasiškijoje. 

Pranciškonų vienuolynas, sakysime, priima Valstybės Galvą 
griežtai sulig ritualą karaliams priimti. Kitur parapijų klebonai 
teišeina pasveikinti į patiektą bromą drauge su kitais visuome- 
nės atstovais. Kitur kunigas atidaro bažnyčios duris ir kviečias 
Valstybės Galvą į vidų, bet pats nei komžos, nei stulos, nei kry- 
žiaus, nei šlakstiklio neturi ir nieko nesveikina. Kartais bažny- 
čios lankymo nesti nė įrašyta į maršrutą, klebonas tačiau meilinas, 

kad vis dėlto užeitų; užeina, jam nusiteikdami, visi didi žmonės, 
priklaupia ir nebežino, ką bedaryti, ir išeina apsigręžę. Tai tiesiog 
komiška. Kitur klebonas sutinka su komža, kitur dar su stula, 
kitur dar su kapa, kitur dar su baldachimu, iki šiol tevartotu 
vainikuotiesiems lydėti. Vienur vargonai groja, kitur ne. Vienur 
įsiveda, davę kryžių pabučiuoti ir švęstu vandeniu pašlakstę, 
giedodami „Te Deum laudamus'? ar „Dievas mūsų gelbėtojas“, 
kitur tik palaimina su Švč. Sakramentu ir prie altoriaus vieną ar 
keletą versų? ir maldelę pagieda. Vienur patiekia klaupkelę 
priklaupti ir fotelį atsisėsti, kitur priima stačią. Vienur kunigas 
kalba nuo altoriaus, kitur žemai, dar kitur tik šventoriuje. Vienu 
žodžiu sakant, kiekvienas kunigas improvizuoja sutikimą. Tai 
netvarka, ir to neturi būti toliau, nes V. Prezidentas ir toliau 
lankys Lietuvą. Jei dėl ko nors nepatogu priimti, tai galima juk 
bažnyčios lankymo neįrašyti į maršrutą. 

Pagaliau maršrutas buvo taip gausingai sudaromas, jog teko 
dirbti po 18 valandų ir nebebuvo nei pusvalandžio pasilsėti, o 
korespondentams tą pat dieną savo įspūdžiai surašyti. Po kelių 
dienų jau viskas kitaip rodos. 


V 
KRETINGOJE 


Pakeliui į Kretingą iš Palangos sustojome dukart. Vieną kartą 
ties Paruožės kaimu paruoštais vartais; čia apskrities prieglauda 
36 vaikams (6 išleista ūkininkams tarnauti) ir antrą kartą ties buv. 
Tiškevičiaus palivarku Prišmontais, kur naujakuriai, buv. ku- 
mečiai, savo iniciatyva pastatė vartus. Čia senas urėdas vokietis 
Fuchs ir patys naujakuriai referavo savo padėtį. Žemė jiems 
išdalyta, nesilaikant pažadėtosios pirmenybės savanoriams ir 
nepasirinktinai: kitiems teko nenusausintos vietos, gyventi nega- 
lima, o nusausinti ir nebegalima kanalais per daugybę sklypų. 
Kolonistai prašo paskolos prasigyventi. Kurie savanoriai ilgiau 
tarnavo, tie blogiau gavo. Visur paskubos darbas dalijant. 

Pačioje Kretingoje dveji vartai. Vieni stilizuoti Gedimino var- 
tų pavidalu: Sveikas, Tautos Vade! Sutinka miesto burmistras 

p. Paulauskas su karo orkestru, žydų bendruomenė ir k. Kretin- 
gos vardu maža mergytė eilėmis dėkoja už išvadavimą Lietuvos. 
Malda. Sveikinimo choras. 

Prezidentas* dėkoja už gausingą sutikimą. Visi gerai jaučia- 
mės Šventoje Žemaičių žemėje. Žemaičiai visados mokėjo reikale 
parodyti savo galybę. Tegul gi nuo šio laiko bus dar tvirtesnis 
ryšys tarp savivaldybių, žydų bendruomenės ir valdžios. 

Giedama Tautos himnas. 

Prie antrųjų vartų sveikina Kretingos valsčiaus gyventojų 
vardu P. Andrėkus. Pavasarininkai įteikia bukietą. Gieda choras. 
Visi namai pasipuošę naujomis švariomis vėliavomis. Karštai 
kalba šaulių vadas Narvilas, pasižadėdamas padėti valstybei 
didžiuoju reikalu. Kretingos Ūkininkų sąjungos vardu p. Tiškus 
kviečia į šviesesnę ateitį. 

Prezidentas džiaugias, kad visi maloniai pasitinka, linkėja, 
kad įvyktų sumanymai tų, kurie pasitiko Valstybės Galvą ir 
pagerbė Valdžią. Tarp visuomenės ir valdžios turi būti santarmė; 
juk ir ta pati valdžia iš visuomenės. Valdžia turi rūpintis reikalais 
visų, be jokių suskirstymų partijomis; į kiekvieną lygiai teisingai 
žiūrėti. Žemaičiai, itin santaringai sutikdami, parodo vieningu- 
mą su valdžia. Duok Dieve, kad visuomet turėtume akivaizdoje 
bendrąją tėvynę Lietuvą! 

Žmonių didžiausia minia; rinka pilna. Gieda ilgiausių metų 
ir su vėliavomis lydi. Prie Pranciškonų vienuolyno vėl vartai: 
Dievo laiminamas vesk laimėn mūsų šalį. Sutinka su kapa ir 
baldachimu gvardijono Juozapo (Antano Kudirkos) vikaras tė- 
vas Kazimieras (Pranciškus Čepulis)“. Bažnyčioje Prezidentui 
priklaupus ant papuoštos klaupkelės ir pabučiavus ten padėtą 
kryžių, tėvas Kazimieras pareiškė didį džiaugsmą, kad po kuni- 
gaikščių laikų vėl aplanko vienuolyną Valstybės Galva, pada- 
rydamas garbės šiems dvasiškos gyvybės sargams. Ir paliks 
mums brangus atminimas, jog, krikščionis valdovas tyriausiu 
noru nusilenkė Kryžiui, tam didžiosios meilės ženklui, ir tuo 
pareiškė krikščioniškus savo įsitikinimus. Tuo pat pavelijo viltis, 


* Kalbos visur neautorizuotos. 

kad brangi mūsų Tėvynė, Jūsų valdoma, kils iš moralės vergijos, 
sustiprės Dievo kelyje, supratusi dieviškąsias tiesas ir pagerbusi 
jas; kad pakils sąžiningumas ir atsakomybė Teisėjui; kad Jums 
vadovaujant Respublikai, ir Bažnyčios tarnai turės savo reikš- 
mės; kad Valstybė solidariai eis su Bažnyčia ir bendrai dirbs 
kilnų Tėvynės ir Amžinojo Dangaus darbą. Tegul tos simboliš- 
kosios vėliavos nesiliauja plevėsavusios ir žadinusios Valstybę 
ir Bažnyčią į dorybę ir stiprybę! Vesk Dievo laiminamas Tėvynę 
Aukščiausiojo norimais takais! 

Ir vargonams gaudžiant, pagiedojo maldas už valdantį. 

Puikiai stilizuota kalba, teologinė precizija, asketinis ūpas, 
pakilumas, meilus vienuolio atsidėjimas Tėvynei ir jos Valdžiai 
padarė nepasakomai malonų įspūdį. Visi lankytojai lyg suka- 
talikėjo šioje grafo Jono Karolio Katkevičiaus?! 1610 m. pasta- 
tytoje Pranciškonų ordinui šventykloje. Viskas čia rodės malonu 
ir įdomu, ir Tyroliaus reljefinės stacijos??, ir stebuklingasis šv. 
Antanas. Pasimeldę prie jo altoriaus: Si guaeris miracula“?, visi 
palydovai didžiausia minia nuėjome į vienuolyną, aplankėme 
biblioteką, pasižiūrėjome tėvo Ambražiejaus Pabrėžos?* rank- 
raščių, kurie didelėje skrynioje buvo karo metui išvežti vieno 
lenko profesoriaus“ į Odesą ir gale karo sąžiningai sugrąžinti. 
Pagaliau valgomajame pavalgėme gardžių uogų ir pagėrėme 
gardžios giros. 

Išeinant iš vienuolyno, jo vartuose kaip paprastai Prezidentas 
padėkojo savo ir palydovų vardu už malonų sutikimą, maldas, 
priėmimą ir gražių gražiausią kalbą šventovėje, tame didelės 
gyvybės šaltinyje, kuri tebešvyti iš senovės atvaizdų. Mes čia 
jautėmės drauge su anais garsiais vadais. Tarnaudami, dirbdami 
žemės darbus, mes pamirštame Dievą; arčiau Jo čia tepasijutome, 
kur lengva ir ramu atsikvėpti ir palikti rūpesčius. Aš pirmąsyk 
gavau pamatyti tai, ką tiek kartų buvau girdėjęs. Šventi vice- 
gvardijono žodžiai, kad Valdžia ir Bažnyčia turi ranka rankon 
eiti, jei nori, kad būtų abidvi stiprios. 

Kai viena negali atsispirti negerovėms, kita nušviečia kelią. 
Jūs tylumoje einate savo pareigas, bet jūsų veikimas vis tiek pla- 
čiai plinta; be jūsų skleidžiamos šviesos visuomenė nepaliks 


+ 376 = 


sveika. Kaip kariuomenėje, taip ir šiaip jau gyvenime, jo dvasioje, 
drausmė įveikia. Toks uždavinys bendravimo Valdžios su Baž- 
nyčia. Kol tai tvirta, visa tvirta. Čia atgimsta senovės žiburiai, ir 
vilties yra daugiau, kad mes, iš vieno eidami, pasieksime teisėtus 
savo troškimus. Mano kelionės Žemaičiuose tikslas - pasimo- 
kyti, ir jau pat pradžioje pasistiprinau. 

Mylimieji žemaičiai! Dėkoju visiems už tuos pasveikinimus, 
už įvertinimus mano asmens! Bet kad nebūt buvę tos armijos 
darbuotojų, nieko nebūt buvę. Ir Didysis Vytautas nebūt nieko 
padaręs be savo bendrų - bajorų. Dabar gyvenimas atsimainė: 
bajorų vietą paėmė ūkininkai. Jūsų misija, ūkininkai, labai di- 
delė. Visa, ką mes turime, iš ūkininkų turime. Ir tautinė sąmonė, 
Daukantas sakė, išliko apžerta pelenais ūkininkuose. Gražiai 
rašė ir Žemaičių vyskupas Valančiauskis; aš jį skaičiau ir pir- 
miausia mokiaus mylėti savo kraštą. Žemaičiai ir šiaip jau dau- 
giausia yra davę mums rašytojų, ypač vėlesniais laikais moterų. 
Valančiauskis buvo kieto būdo, tai daug padarė. Ir senovėje kieti 
žemaičiai nė vienos pėdos savo žemės neatidavė priešams. Ir 
1920 m. jie itin geromis pasėkomis grūmės su anarchija, nes 
turėjo kietą ranką. Jei šiandieną mes valdomės patys save, tai tik 
dėl to, kad žemaičiai pramynė mums takus į šviesą, padarė pra- 
džią mūsų literatūrai. Motinos verpdamos mokė mus rašto že- 
maitiškai. Valdomės, bet ar tikroje jau esame tvarkoje? Daug kas 
yra taisytina, ir pats savivaldybių sutvarkymas nepaliktinas taip, 
kaip yra. Mes turime pakeisti įstatymus kaip geriau, nes jie yra 
mums, ne mes jiems, o mes jau pamatėme savo klaidas. Reikia, 
kad jie tiktų kaip Jurgiui kepurė. Daugiau, čia mums buvo žydų 
velyta, kad Vilnių atgautume. Taip, Vilnius mūsų ir bus mūsų, 
mes pasitikime savo kariuomene. Ten, Vilniuje, palaidotas mūsų 
Vytautas, ten Švč. Panelė Aušros Vartuose. Bet ten eiti mes turi- 
me su tyra sąžine, kaip į Jeruzolimą, be skirtumo tikybų. Vytau- 
tas davė daug laisvės žydams, jis sakė, kas dirba, tas turi turėti 
laisvės darbui. Ir mes dabar žydams neatsakom laisvių. Tik 
reikalaujame, kad jie, savo kultūros darbą laisvai dirbdami, tu- 
rėtų su mumis bendrą valstybę ir jos reikalus sau širdin įsirašę, 
o ne sau vieniems valstybę. Jei reikalauja iš valdžios teisybės, tai 

ir reikalautojo sąžinėje tegul atsimuša valstybės reikalai. Taip 
greičiau susilauks gerumų, nepasikliaudami popierais, priminimu 
mums, kad žydų teisės garantuotos Paryžiuj“. 

Džiaukitės, kad valstybė eina tautišku keliu. Bet tautinė idėja, 
Vytauto idėja, įveikti visa, kas jai priešinga, visa sutraukti į krū- 
vą. Ir dabartinės valdžios uždavinys - ieškoti ir rasti, kas vienija, 
ne kas skiria. Senovės lietuviai buvo geri vadai; jie mokėjo su- 
derinti su savais ir kitų reikalus, nors jų buvo visokių plačioje 
valstybėje. Ir susilaukė gerų vaisių, galybės. Jei tai supras ir 
mūsų kitataučiai ir padės jų reikalus suderinti su mūsaisiais, ras 
sau laimės ir mums duos laimės. Reik aukų, aukoti sunku, tačiau 
daromos vardan krašto meilės neįkyrios ir be vaisiaus nežūva. 

Aš džiaugiuos pirmas jus aplankęs ir pasitaręs su ūkininkais. 
Dabartinės valdžios uždavinys kuo daugiausia žiūrėti valstybės 
ūkio. Pirmiausia, finansams kiek pagerėjus, daugiau bus ski- 
riama kanalams, slėniams, šlapioms vietoms nusausinti. Sausinti 
reikia pusė Lietuvos. Tai reikėjo padaryti dar prieš žemės refor- 
mą, tai būtų atsiradę vietos daugeliui kaimų, ir derlius būtų bu- 
vęs dvigubas. Ir keliai reikia ne juokams taisyti, kad prekės lais- 
vai vaikščiotų. Užsienyje turime surasti joms rinkų, gyvuliams, 
javams. Valdžia ruošia sutartis su vokiečiais ir švedais. Susi- 
klausant visa tai pavyks, ir padėtis palengvės; visi tai pajusime, 
kada valdžia bus tvirta ir pastovi. Nepastovumas gadina krašto 
laimę, ir ūkininkams pirmiesiems rūpi, kad matytųsi gerovė. 

Dėkoju ir už pasiaukojimą per darbymetį pabendrauti su Vy- 
riausybe ir jos Galva. Tai padarėte visi, be skirtumo partijų, bet 
vyriausiai - ūkininkai, kurių mūsų valstybėje 8076; ir mes visi 
ūkininkai. Aš pagalvosiu, kas čia buvo man susakyta, ir Valdžia 
darys visa, kas tik galima padaryti ūkininkų naudai. Kai iš stip- 
rių ūkininkų parama eis Valdžiai, tada ir pramonė, ir prekyba 
bus gyvesnė, tada bus ir teisingiau - geriau, ramiau. Tai nedaug! 

Valdžia turi būti pagrįsta teisybe ir valstybės reikalais, dėl to 
negali būti partiška; jai bet kuris įkąstas pirštas skauda - lygiai 
kaimietis, lygiai miestietis. Turime būti vienybėje visi, kaip štai 
dabar pasireiškia. Pasirodys pavojus ateinąs, vienybe, sudaryk 
kumštį ir apgink! Ir štai jis - kariuomenė, jūsų sūnūs, jūsų lėšo- 

mis laikoma, kad likusiems būtų ramu. Nebus partiškumo — 
žemaičiai ir aukštaičiai sukurs senovine Lietuvą. 

Man labai malonu susitikti su ūkininkais, nes ir mes, Valdžia, 
iš jūsų, ir mūsų tėveliai ūkininkai. Visų įsitikinimas — reikia 
padėti ūkininkams, savo stiprybei. Stiprinant senakurius ir nau- 
jakurius, stiprinti pačią valstybę. Reikia nutildyti neramūs bal- 
sai, kurie balamutija ir vienybę ardo. 

Be paskolos niekur neapsieinama; reikia gauti paskolos, ir jos 
bus gauta, kai matysis geran ji verčiama, produktinguman. 

Taigi kad Dievas laimintų jūsų prakaitu uždirbamą duoną! 

Dar vartai parašu: „Sveikas, Brangus Svety!“ 

12'/, val. esame klube. Čia ūkininkai tiesiog stačiokiškai gei- 
dauja, kad seimo nebūtų, o jam išleidžiamus pinigus kad apvers- 
tų produkcijai didinti, ūkiams remti. Girdi, seimas tepataikavo 
vieniems bolševikams, šiaučiams, kriaučiams, o balsų už ūki- 
ninkus nebuvo girdėti. Uždą dėk ant visų lygiai, o ne pabaik 
atimti iš to, kas kiek daugiau už kitus turi. Jei seimą ir sušauk- 
tumėte, tai ne daugiau, kaip iš 40 žmonių, ir tie kad teposėdžiau- 
tų dukart per metus po du mėnesiu, nes daugiau mokėti mes 
neištesėsime. Dideliai mus slopina teismai, tiesiog kailį mums 
mauna žemyn, po septynerius metus tęsias; reiktų, kad baigtų 
bylas bent per dvejus trejus metus. Mums dideliausia nelaimė, 
kad teismai neprieinami. Tautininkais mes pasitikime; jei tačiau 
jų maža tebuvome išrinkę, tai kad kunigai daugumą subaidė; 
girdi, tautininkai nėsą tikri katalikai, jie grąžiną baudžiavą, t. ir t. 

Advokatas Petronaitis kalba apie savivaldybes ir ūkį. Reikią 
ir savivaldybės ištraukti iš partinių rietenų, ir čia užkišti burnos 
rėksniams. 

L. Šaulių sąjungos Kretingos apskrities Rinktinės vadas neap- 
sakomai užsidegusia širdimi energingai reikalavo, kad šaulius 
pašauktų Vilniaus vaduoti. 

Tautininkų vardu kalba Buivydas. Seimas neėjęs tais keliais, 
kuriais jam buvo užbrėžta eiti. Tai pamačius, buvo paprašyta, kad 
vėlatsistotumei priešaky. Mes, žemaičiai, visados buvome ištikimi 
savo valdovams, būsime ir Tau, Prezidente, ištikimi; valdyk mus, 
kaip tinkamas, o rinkimų mums nereikia, jie nieko gero nedavė ir 
neduos. 

Ūkininkų vardu kalba - antrą kartą Tėvynę gelbi iš pavojaus, 
ir mes savo akis kreipiame į tuos, kurie sugeba pavaldyti kraštą. 
Ne kitaip elgias Prancūzija, Vokietija, Italija. Eik, P. Prezidente, 
Vytauto keliais - su ūkininkais! 

Karteniškis ūkininkas Žilinskis labai optimistiškai žiūri į švie- 
sesne ateitį. Girdi, iki šiol mus, ūkininkus, tik savo bizniams 
panaudodavo ir išnaudodavo, o pačius mus visur ir visada nuty- 
lėdavo. Dabar gražiai jaučiame, kad valdžia krypsta į ūkininkų 
pusę, jau gauname paskolos melioracijai už 79o ir kita ko. Tai te- 
gul šita valdžia gyvuoja kuo ilgiausiai, ir kitokios mums nereikia. 

Kretingiškis ūkininkas Bumbulis taip pat kalba. Visi ardė 
Lietuvos pamatą-ūkininką ir vis dėlto reikalavo, kad jis užlai- 
kytų visus valstybės rūmus. Dabar kitaip virsta, tai ir tegul sau 
tautininkai su karininkais ir toliau griežtai valdo, nesigręždami 
atgal, kad būtų stipra. O seimo mums visai nereikia. Jis tik su- 
irutę darė. Jis gi sunaikino ir mažuosius dvarelius, kurie ramiai 
sau dirbo ir niekam nekenkė. 

Kretingos žydai reikalavo, kad jie nebūtų nuskriausti. 

Apskrities viršininko įstaigoje kalba dr. Nainys?? savival- 
dybės valdininkų vardu, prašo Dievo palaimos, kad dabartinė 
valdžia išvestų valstybę gerovėn. 

Prezidentas valdininkams velija geros sveikatos, geros kloties. 
Jūsų darbas - kūrybinis darbas; nuo to pareis visa ateitis. Bendroji 
visuomenės valia nuties valdžios kryptį. Partija teturi būti viena — 
valstybiška; tas vieningumas teišves valstybę į šviesą. Paskui ir 
patys pasidžiaugsite, kad ir jūsų bus po plytą valstybės mūre. 

Miesto valdyboje susirinkę ūkininkai pasisako, kaip dabartinis 
prezidentas, kūręs valstybę ir kariuomenę tuo laiku, kai buvo 
daug nuleistų rankų. Mes buvome visados tikybinės ir tautinės 
srovės ir visus rinkimus ta kryptimi padarėme, kaip Tamsta pra- 
vedei. Visi mus apvylė, aukso kalnus žadėdami. Tamstos valdžia 
kietai mus valdo ir jos gerumą jau jaučiame. Jau pavasarį gavome 
kreditų. Mes, kretingiškiai, pirmieji pasakėme, jei seimas nesu- 
geba valdyti, paleiskite jį, o kreditus paskirkite ūkininkams, vals- 
tybės pagrindui. Taip įvyko, teesie taip ir toliau. Ir išnyks kvaili 
bačkininkai, bus užtikrinta ramybė ir nuosavybė. Karo stovis mums 

visai nebaisus, mes jo nė nejaučiame. Jį gal tejaučia drumstikai 
agitatorėliai. Ir jokio referendumo nereikia —valdote gerai, paleng- 
vinkite ūkininkams ir valdykite, kaip valdę, kuo geriausiai. Valio! 

Prezidentas. Mieli ūkininkai žemaičiai! Man tenka to malo- 
numo, kad tokiuo darbymečiu matau jus taip gausingai susitin- 
kant Valstybės Galvą. Mes susitinkam pirmą sykį. Žemaičiai man 
rūpėjo aplankyti ir pažinti mūsų krašto pagrindas - ūkininkai. Jie 
davė Lietuvai šviesuomenę; jie išlaikė kalbą, dainas, padavimus, 
jais mūsų rašytojai dabar gali kurti toliau. Jie 1919-20 m. parėmė 
valdžią, davė javų, pinigų, papildė iždą, išlaikė narsiąją kariuo- 
menę. Tai valdžia rūpinsis savo pagrindu, pati išėjusi iš kaimo, 
kad iš jo jai ir toliau eitų dvasinė ir materialinė paspirtis. 

Sinagogoje Valstybės Galvos sutiktų suėjo net du rabinu: kre- 
tingiškis Perskis ir veiviržėniškis - Karosas. Visiems palydovams 
susisėdus su kepurėmis, kaip to žydų paprotys reikalauja, abudu 
rabinu pasakė ilgokas kalbas žargoniškai, kaip džiaugsmo pritiria 
žydų tauta sulaukus tokio Svečio. Tai žydų bendruomenė dabar 
reiškia savo simpatijas jam ir linki, kad Lietuva atsistatytų se- 
novinėse plačiose savo ribose su Vilnium, kad ji taikiai plėtotųsi. 
Atidarius įstatymų rutulių spintą, buvo pagiedota malda už Res- 
publiką ir jos Prezidentą. Giedojo kantorius labai gražiu tenoru, o 
žmogus nebejaunas. 

Prezidentas. Žydų šventovės atstovai! Aš jum dėkoju už pa- 
linkėjimus, kad mes atgautume sostinę. Bet tam reikia, kad visi 
ir visų mūsų geidavimai ir darbai sueitų į vieną valstybės tikslą. 
Aš dėkoju ir už maldą. 

Pastaba. Žydai visur buvo labai vienodai nusiteikę, vienodai 
reiškė savo lojalumą, visi velijo, kad Vilnių atgautume, t. ir t. Matės 
aiški bendra direktyva ir nujautimas kažko. Tai labai domino. 

Liuterių bažnyčioje (ją aplankėme pirm sinagogos; čia kiek 
sudrikę aprašymai) sutiko mus tik šiai dienai iš Klaipėdos kraš- 
to atvažiavęs jaunas gražus lietuvis pastorius. Šiaip jau Kretin- 
goje, kilus ginčams tarp vokiečių ir lietuvių liuterių dėl kalbos, 
pastoriaus visai nesama, ir tai labai neramina liuterių gminą. 
Pastorius sutiko mus su varpais ir žmonių giedojimu ir pasakė 
labai turiningą, teologiškai teisingą ir politiškai lojalų pamokslą 

gryna literatine lietuvių kalba, ne klaipėdiška. Ir ištarimas ne 
taip labai klaipėdiškas kaip kitų. 

Šita diena mums paliks gražus atminimas, žegnotina diena. 
Mūsų evangeliškas nusistatymas patvirtės. Aukščiausis krikš- 
čionių tikslas — plėsti Dievo Karalystę tokiomis aplinkybėmis, 
kokios susidaro ir yra leistos. Juk ir gamta rūpestingai žmogui 
tiekia visokeriopų dovanų, kurių ji yra visur pilna iš Dievo ran- 
kų. Todėl savo dvasiškas ir kūniškas ypatybes, kaip Dievo dova- 
ną, mes branginame, jų nepaniekiname, jas laikome aukščiausiu 
turtu ir naudojame jas kaip įrankius Dievo Karalystei vykinti. 
Todėl krikščionys pritaria tautiškumui. Čia prigimtoji kalba irgi 
Dievo duota, tai ir ją mes branginame ir tautiškumu tą patį Dievą 
garbiname. Krikščionys išpažįsta, jog žmonijos vystymasis yra 
taip pat Dievo valdymas, be Jo valios niekas nenusiduoda. Ir 
pati valstybė Dievo padaras, tad pritaria ir jai. Ir mes, lietuviai 
evangelikai, turime imti tą valstybę vardan Aukščiausiojo; taip 
Dievui tarnausime: paklusnumu valstybei būsime paklusnūs 
Dievui. Tokio bendro susipratimo dar nėra visai, nes lietuvių 
valstybė tokia dar jauna. Dar kai kas mano valstybei dirbti nėsą 
gerai, kaip svietiškai. Tai nesusipratimas. N. Testamentas, tiesa, 
įsako nemylėti svietiškumų??, nes kas juos myli, Dievo nemyli. 
Bet šv. Jonas taip vadina žmonių savavališką nusistatymą prieš 
Dievą. Prieš tai mūsų pareiga kovoti. Dievo valia socialė, ne 
savavališka, o mes vis dar savo garbės ieškome, ją aukščiau 
statome už valstybės garbę. Prieš tai kovojam ir turime kovoti, 
kad rūmo sienos nesugriūtų. Mes džiaugiamės, kad Jūsų Eksce- 
lencija stojate priešakyje, nes žinome, kad ne savo valia stojate, 
bet visuomenės valia. Ir mes dedame į Tavo rankas mūsų bend- 
radarbiavimą ir garbę; ir meldžiame to, kurio globoje yra ir mūsų 
tėvynė. Mes norime su Jumis darbuotis, nes ir Dievo noras, kad 
Lietuvos Valstybė augtų ir plėstųsi. 

Vėl giesmė. 

Prezidentas, orie. Garsi savo tradicijomis Kretinga bažnyčioje 
ir kitur. Vieno betrūksta, kad būtų pasitikėjimas tarp valdžios ir 
visuomenės. Bendroji mūsų ateitis pagrįsta teisingumu ir vengi- 
mu nesusipratimų. Valdžiai rūpi ir evangelikai, tačiau ji bijo 

kištis į jų Bažnyčios reikalus. Geriau būtų, kad jie patys surastų 
savyje būdą pašalinti nesusipratimams ir viena dvasia, viena 
malda eitų į aukščiausį tikslą. Geriau būtų, kad patys sueitų 
vienybėn. Už bendrą susitikimą! Kad Dievas duotų jums, ko 
trokštate teisingai; kad visi dirbtų, turėdami bendrą tėvynę, 
aukodami jai. Aukomis buvo viskas padaryta. Turime patapti 
vyrais be pavydo, tobulindami savyje kas aukšta. Tada bus lai- 
minga Lietuva, kai ji prilygs senovės būdui ir elgsis taip, kaip 
elgės žemaičiai, gindamies nuo priešų. 

Dar vienur gen. Nagevičius priminė, kad palietus žilą senovę, 
ūkininkus, jaunimą, pamiršta viena praeities grandinė - knyg- 
nešiai ir jų dirigentas Kretingoje a. a. dr. Janušis??. Visi jį pagerbia. 

Prezidentui pagaliau daroma didelės ovacijos, nešte išne- 
šamas į automobilį. 

Dar aplankome senus milžiniškus Kretingos grafų Tiškevičių 
rūmus, jų šiltadaržį, kur auga 128 metų palmė ir kiti egzotiški 
augalai. Sutinka mus gr. Aleksandras, buv. Rusijos Tarybos na- 
rys, su dukterimi ir sūnum“?, buvusiu pavyzdingu Lietuvos ka- 
riuomenės karininku. Vaišina mus geromis uogomis ir skaniu 
gėrimu girele. Daugybė kultūros dalykų, kurie palaikyti nebe- 
galima, palikus maža žemės. Kretingos Tiškevičiai gana gerai 
kalba žemaitiškai. Jokio džiaugsmo negavome, išvydę ruiną 
vieno kultūros pavyzdžio“! 

Už miesto dar vartai: 

„Nepamiršk mūsų!“ 

Sutiko valsčiaus atstovas. 

Prezidentas pritaria, jei valstiečiai padės valdžiai, nes mūsų 
darbas turi būti vieningas. 


VI 


DARBĖNAI 


Vieni vartai Darbėnų kaime. Sutinka mergelės su gėlėmis. 
Sveikina seniūnas. Antra broma miestelyje: 

„Sveikas Tautos Vade!“ 

Sveikina viršaitis. 

Kanauninkas dr. Kazimieras Genys“? sako: Šiandien mums 
didi diena - pats Valstybės Prezidentas, Tautos Vadas, mus ap- 
lanko, visa širdimi mylįs tautą. Didis pasišventimas lankyti. 
Tamstos vardas ir nuopelnai žinomi visai Lietuvai, tad negirsiu; 
prie progos vien pabrėšiu, kad Tave, gerą Lietuvos sūnų, gerą 
kataliką, esu giliai įsitikinęs, pati Dievo Apveizda yra paskyrusi 
vadovauti, kai Lietuvai jau grėsė Rusijos ir Meksikos šmėklos“. 
Dievo Apveizda visa tai pašalino, įteikdama Lietuvos vairą Tams- 
tai; Lietuvos, iš politinės mirties prisikėlusios, didžio skurdo 
slėgiamos. Politinės partijos, tarp savęs varžydamos, visai tautai 
labai sunkios; visi bevelija, kad tos varžytynės nors kiek būtų 
sušvelnintos, nebūtų tokios žiaurios ir taip baisiai demoralizuo- 
jančios. Šitoje kelionėje norite visą Lietuvą pažinti, o paskui 
apgalvoti, kaip nuo skurdo ją išgelbėjus. Tai valio! 

Sveikina žydų rabinas, teikia palaiminimą, kaip jų religija nu- 
rodo, sutinkant vyriausį valstybės Galvą. Visų mūsų bendras 
idealas - Nepriklausoma Lietuva. Bet mūsų džiaugsmas nepil- 
nas: plėšikas pagriebė mums Vilnių, kur Did. kun. Bet nenusto- 
jom vilties, visi esame pasiryžę eiti į kovą, ir mes laimėsime, nes 
Dievas mus laimins. 

Dar sveikino pavasarininkų kuopa, Angelo Sargo vaikai“, 
pagaliau visų darbėniškių vardu Prišmantas. Senukai nepamena 
tokios garbės. Žemaičių nuošalius telankydavę Lietuvos kuni- 
gaikščiai medžiodami. J. Eks. gi norite patirti, kiek žalos yra 
padarę praeitieji Seimai. Gruodžio 17 d. perversmą visa tauta 
sutiko pritardama ir nori, kad ta kryptimi valdytumei. Visi bū- 
sime su Tavim, nukariaujant vidaus priešus. Tvirta ranka kariuo- 
menės tegul neleidžia kiršinti. 

Prezidentas atsako pirmiausia kan. Geniui. Tu buvai mano 
kapelionas Palangoje“. Tada mes dar negalėjome atvirai kalbėtis. 
Dabar mus suvedė pareiga pažinti, įsigilinti į tos vietos reikalus. 
Malonu mums, nors pavargstame, kai girdime ne tik meilų, bet 
ir teisingą žodį, kai mano troškimai susitinka su jūsų. Nauja- 
kuriams sunkūs laikai; jei dirbsime taip, kaip senovės žmonės, 
visiems galams ištesėsime. Mums gana duota, turime ką ginti, 
už ką kariauti. Garbingai pradėta Lietuva turi augti, visiems ran- 

ka rankon einant. Tikėkime, taip mes visus vargus nugalėsime. 
Ačiū ir izraelitams už priminimą mums istorinių mūsų dalykų 
ir religinę paguodą. Jei būsime geri ir be pavydo, tai tikrai atgims 
Lietuva didelė. Ir pavasarininkams dėkui, kad žada „vasarai“ 
gero derliaus; jie padarys tai, ko padaryti senieji nesugebėjo, į 
geras rankas paims valdžią. Visiems mums bus ši diena atmin- 
tina, tad ir toliau būkime vieningi. Kad tik Dievas mums padėtų! 

Žmonių daug. Sutikimui ištaisyta stilinga palapinė nuo sau- 
lės ir lietaus. Prezidentas vizituoja savo buvusį kapelioną; klebo- 
nas vaišina svečius skaniais šaldiniais. 


GRŪŠLAUKĖ 


Vartai. Sveikina klebonas Razmus““ ir pareiškia: Gerieji kata- 
likai ir ūkininkai nereikalauja rinkimų. Karo stovis, cenzūra — 
geri dalykai. Jų naikinti neskubėkite: mes jų sunkumo nejau- 
čiame - tejaučia tamsūs vabalai. Dėkojame už gerą policiją, dabar 
mūsų nebeužpuola, nebeapvagia. Dėkojame, kad sulaužėte pre- 
zidentų aristokratizmą; kai kiti nenorėjo žmonėms rodytis, J. Eks. 
lankote kaimus ir ūkininkus. O, kad Jūs visuomet būtumėt prezi- 
dentu, kad tokią pat puikią tvarką palaikytumėt, kad Vilnių 
sugrąžintumėt, t. ir t. 

Kunigas viešai, linksmai prisipažįsta esąs monarchistas ir 
bevelijąs vadintis juodašimtis, bet tik būtų žmonėms ramu. 

Prezidentas dėkoja kunigui ir pavasarininkams už pagerbimą 
valdžios. Malonu paguodos žodžiai girdėti, jie sutvirtina dvasią. 
Jei ir toliau tiek pareikšime pažadų, tai bus daug laimės. Prez. 
nuglosto vaikus, kalbina moteris. 

Salantų valsčiaus ir nuovados riboje vartai: „Salantiškiai svei- 
kina Valstybės Vadą“. Šaulių vadas karštai pareiškia: 

Brangus Valstybės Vade! Vykdyk Tautos vienybę - mes, šau- 
liai, su Tavim! 


SALANTAI 


Vartai: 
„Vienas už visus, visi už vieną!“ 

Neapmatomos minios. Tiršta gatvėse, pilni langai, pilna ant 
stogų. Pernai sudegęs miestas puikiai atsistatydinėja. Sveikina 
pavasarininkai, žydai ir atstovai. 

Mes, salantiškiai, sulaukėm pirmą kartą savo mieste Vals- 
tybės Prezidentą; to Salantai dar nėra matę. Mes, padegėliai, vos 
atsistatome. Žmonės vadina mus, žemaičius, nerangiais, bet kai 
dirbame, padirbame. Mylimasis Prezidente, visados būsime su 
Tavimi. Esame tikri, kol stovėjai valstybės priešakyje, pavojus 
mums negrėsė. Jei buvo mūsų tarpe kiek svyravimų, to nebe- 
pasikartos. Turime ir kuklų prašymą. Jei statys gelžkelį nuo 
Telšių į Kretingą“, tai kad jis eitų arčiau miestelio, ne už kelio- 
likos kilometrų; tai - Salantų miesto gyvybės klausimas. Ir antras 
prašymas, kad valdydami nesikraipytumėte į šalis. 

Bažnyčioje sutiko antrasis vikaras“, gražiai kapa apsitaisęs. 
Jis sakė: Jūsų asmenyje salantiškiai mato ne vien tik vadą, jie 
rimtai susimąstę suėjo pasveikinti brangaus prietelio krikščio- 
nybės ir jos ugdytojo. Man nevertai teko pareikšti, kad ir toliau 
būtumei ramsčiu tautos ir Bažnyčios, ramsčiu laimingu ir galin- 
gu. Sugebėjote sujungti į viena tautą ir krikščionybę, tai Lietuvos 
likimas užtikrintas - mūsų žemė bus garbinga ir šventa, - veskite 
tautą tais keliais. Mes, žemaičiai katalikai, su jumis drauge. Da- 
bar pasimelsime už Jus. 

Valio Lietuvos Kūrėjas! 

Asistuoja daugybė vaikų su vėliavomis. Jie nuvedė visus paly- 
dovus į puikų Šaulių parką užkąsti. Čia kalba ūkininkų vardu ir 
reiškia pageidavimus, kad to ramumo, kurio dabar yra žmonės 
patyrę ir juo patenkinti, nebeleistų drumsti, kad teismas būtų pri- 
einamesnis ir valdžia pastovesnė, nesikeistų taip ūmai, kaip pirma. 

Prezidentas dėkoja už tokį mielą pavaišinimą ir sutikimą Jo, 
Kariuomenės vado ir kitų karininkų, kurie čia kovojo su bolše- 
vikais. Jei kartais kam tenka ir paklysti, tai betgi turima noro 
visiems patikrinti ramybę. 

Mokytojas Lenkauskas gražioje savo kalboje dar buvo užsi- 
minęs, kad kiečiau laikytų valdininkus ir įkvėptų jiems supra- 
timą, jog ne visuomenė valdininkams, tik jie visuomenei; kad jie 
sparčiau dirbtų, prašymų nelaikytų mėnesiais ir valdytų tėviškai. 

Prezidentas sutikusiems. Pirmą sykį lankau garsius Salantus. 
Matau atsinaujinimo reginį, kaip jie sudegę savo pajėgomis ke- 
lias. Taip kilo ir Lietuva po Didžiojo karo. Tenka atsistatyti, bet 
toli gražu dar nebaigta. Dar nėra valstybės ribų, nėra Vilniaus, 
tos mūsų istorinės šventovės. Santarvėje gyvendami, ir tai gau- 
sime. Ne veltui didis patriotas Kudirka savo Himne velija — „Var- 
dan tos Lietuvos vienybė težydi!“ Mūsų santarvės galybė reiškė- 
si 1919-20 m.; paskui partiškumas buvo tai apgadinęs, vienybės 
nebebuvo; bet dabar ji vėl atgyja, kai vieningai imame elgtis. Aš 
matau, koks jūsų susidomėjimas išgirsti, ką gi valdžia ketina 
daryti, koks noras bendradarbiauti ir būti su jais vienybėje. (Aiš- 
kina valdžios planus). Jei visa Lietuva žydės, visų gerovė eis 
geryn - Tėvynės ir Bažnyčios. Meilės vedami sukursime didelę 
Lietuvą, kad tik mums ir jums Dievas padėtų. 

Groja orkestras. Būriai šaulių, pavasarininkų. 

Ūkininkams Prezidentas atsakė. Žemės ūkis - valstybės pa- 
grindas. Be darbo nesusilauksime gero. Bet darbui reikia ra- 
mumo ir teisingumo; tai turi būti bet kieno širdyje. Vyriausybė, 
apžvalgydama kraštą, mato, kaip dar daug jam reikia. Dievas 
duos, javai paderės, tai išplėsime darbą, duosime kreditų, sau- 
sinsime ir kita ką darysime. Kad tik visi susiklausytume. Būkite 
kuo geriausios minties, tad viskas eis geryn, ne blogyn. Už my- 
limą Lietuvą - Žemaičius ir Aukštaičius - valio! 

Arlėnų kaime vartai: 

„Ilgiausių metų mūsų Prezidentui!“ 

Šauklių kaime vartai: 

„Valio mūsų Prezidente!“ 


MOSĖDIS 


Vartai: 

„Sveikas, pirmasis valstybės Kūrėjau 

Prezidentas trumpai kalba su sutiktovais. Bažnyčios lankymo 
nėra, tačiau Jubiliatas klebonas Venckavičius* belaukiąs ties 
šventorium su kamža. Čia pat ir pasveikino Prezidentą. Bažnyčią 
aplankėm tylomis. 

Virbalų kaime vartai: 
„Tėvynės labui!“ 


SKUODAS 


Vartai: 

„Sveikas, Tautos Vade!“ 

„Sveikas, Lietuvos Prezidente!“ 

Savivaldybė priima Svetį sodelyje viduryje miesto, kur aukuras 
dega ir padaryta tam tikras pakilumas. L. Šaulių sąjunga iškil- 
mingai pasižada Prezidentui ginti Tėvynę iki gyvos galvos. Tauti- 
ninkų vardu sveikina buv. seimo narys Antanas Šilgalis - Dama- 
zas Treigys? Žydų bendruomenė pareiškia: matydami, kaip vedi 
valstybę, pasitikime bešališkumu ir Dievo vardu laiminame. 

Prezidentas. Gera valdžiai aplankyti Lietuvos pasieniai. Že- 
maičių kraštas — stipriausi Lietuvos sritis iš senovės. Kuo turi 
jaunimas vaduotis? Teisingumu... Valdžia taip pat. Visiems tai pri- 
valu. Valdžios vyrai neša atsakomybę, kad mūsų Tėvynė ne- 
nukentėtų. Valstybę kurti pradėjo žemaičiai, Daukantas, Valan- 
čius, dėję pamatus tautinei jos kultūrai ir atgimimui; ragino į visa 
tai, kas teisinga. Ir mes privalome saugoti savo kraštą, budėti. 
Viena kita organizacija pasiskundžia varžoma. Aš to nežinau, 
pasiteirausiu. Žinau tik, kad laisvė neribota negali būti. Laisvė 
turi būti teisėta ir teisinga. Kas neteisinga, bus pašalinta. Ne vi- 
sados demokratizmas - išganymas. Buvo Seimas demokratiškai 
išrinktas, o buvome atsidūrę ant bedugnės krašto. Kas būtų 
buvę, jei būtume visiškai pairę? Taigi demokratizmo negana, 
reikia dar teisingumo santykiams nustatyti. Reikia gerų įstaty- 
mų. Bet įstatymai leidžiami žmonėms ir, jei jiems nebenaudingi, 
jie galima keisti. Duok Dieve, kad mums sektųsi, kad būtumėt 
susirūpinę Lietuvos likimu dėl teisybės. Pradžioje, 1919 m., buvo 
veikta ne formulomis, bet kaip sąžinė liepė. Laisvės ieškota ne 
dykavidurės, bet paremtos teisingumu, visiems lygiai. Ta kryp- 
timi, kad mus jaunimas pavaduotų, kad vienybė būtų, kad ji 
skambintų tik tas stygas, kurios Lietuvai naudingos. 

Vėl vartai: 

„Valio, šalies šeimininke!“ 

Bažnyčioje su baldakimu sutinka dekanas Pr. Žadeikis, lite- 
ratas, graikų autorių vertėjas?': „Palaimintas, kuris ateina vardan 
Viešpaties!“ Ir dėsto bažnyčios reikšmę. Čia mūsų širdis ir siela, 
ir visa paguoda. Kai maskoliai mus draudė ir varžė, kai žiaurūs 
vokiečiai okupavę buvo, vien čia teprašėme, kad nuo mūsų ne- 
laimes atitolintų. Kai mums sakydavo, kam mes taip prisirišę 
prie savo bažnyčios, mes atsakydavome: mums daugiau nieko 
nebebuvo likę. 

Liuterių bažnyčioje pastorius sutiko lietuviška prakalba teks- 
tu: „Ponas Dievas teapsaugoja Tavo išėjimą ir įėjimą“. 

Sinagogoje rabinas velijo, kad neteisėtai pagriebtas Vilnius 
mums grįžtų. Maldą giedojo lygu Kipras?? - tokiu gražiu balsu. 

Prezidentas pritarė, kad mūsų geidavimai, kad Vilnius grįžtų, 
supuola. 

Pravoslavų bažnyčioje kunigas skundės, kad Žemaičiams 
teesanti ta viena cerkvė - Skuode ir prašė, kad sugrąžintų bent 
Mažeikių cerkvę. 

Vakarienė klube. Daugybė inteligentijos. Sveikina daktaras 
Kauneckis iš Kivylių“, velydamas, kad dabartinis Prezidentas 
suteiktų ramybę, išnaikintų žalingas partijas ir pats kuo ilgiau- 
siai gyventų. Jokių mums referendumų nereikia, tegul valdžia 
pati nustato valdymo būdą. 

Dekanas Žadeikis. Vaišiname didžiausį svetį. Jam tenka pa- 
vaidinti didžiausia rolė susidaryme valstybės. Gali būti žmonių, 
o kartu nebūti tautos, kaip štai žydai. (Čia kalbėtojas, matyt, 
būtinu tautos savumu palaikė teritoriją). Dabartinis Prezidentas 
pastūmėjo mus pirmyn, kad taptume tauta. Ligi tik tapome, kilo 
begalinių ginčų. Dabar pradedame kitaip; išmokome kits kitą 
gerbti, nors skirtumų yra. lr apsako Skuodo istoriją. Skuodas se- 
niausia, dar priešistorinė gyvenamoji vieta. Istorijoje jis minimas 
jau 1253 m.; kada buvo tiesiama siena su Kuršu, Skuodas buvo 
atitekęs Kuršui; tačiau po mūšio su kryžiuočiais po 1259 m.3* vėl 
sugrįžo Lietuvai. Žynys buvo išpranašavęs laimėjimą, ties Durbe 
krito 33 broliai kryžiuočiai“. 1552-1572 karalius apgyvendino 
čia vokiečius amatininkus, skrybelninkus ir kt., miestui davė 
Magdeburgo teises. Vokiečiai sužemaitėjo, beliko jų pavardės. 

1639 m. mirus J. K. Katkevičiui, Skuodą paveldėjo Sapiegos“. 
Magistratas turėjo plačius įgaliojimus, jo teismas galėjo net mir- 
tim bausti. 1739 m. dvi moteri pasmerkė mirti už vaikų žudymą. 
Skuodo herbas šv. Jono Krikštytojo galva ant lėkštės. (Hetmonas 
Katkevičius buvo Jonas). 1604 m. Katkevičius su 3000 skuodiškių 
ir kretingiškių sumušė ties Kirchholmu 18 000 švedų??. 1918 m. 
lapkričio 13 d. čia įsisteigė sovietų taryba. Bet Skuodas buvo 
aktyvus, nusikratė pulk. leit. Plechavičiui vadovaujant. (Pulk. 
Plechavičiui čia ir visur Žemaičiuose keliamos grandiozinės ova- 
cijos; jis Žemaičiuose populiariausias žmogus). Dabar mes nuri- 
mom, gerai valdomi. 

Kalba taikos teisėjas Vaitkevičius, gimnazijos direktorius Ka- 
teiva, kapelionas Prialgauskas“ė jaunimo vardu, kurs eina obal- 
siais: Dievui ir Tėvynei, viską atnaujinti Kristuje ir: Budėk! Visa ta 
jaunuomenė dabar džiaugias, sulaukus savo Prezidento. Ji žino, 
kad kitados ne taip buvo, kad už tas laimingas atamainas ji turi 
būti p. A. Smetonai dėkinga, kad jis iškovojo mums nepriklau- 
somybę. Dabar mes stiprėjame Tamstos asmeniu, - kaimus lankai. 

Kalba pirklys Vogel, advokatas žydas, abudu gerai žemai- 
tiškai, pasižadėdami valdžiai padėti, kiek tik begalėdami, besu- 
gebėdami. Lai gyvuoja mūsų Lietuva pryšakyje su jos Prezidentu 
Smetona! 

Dar kalba pašto viršininkas Balnys - mes su Tavimi. Dr. Kau- 
neckis pakartoja, kokia laimė esanti Žemaičiams, kai nebėra 
bačkininkų, kurie mus iš proto buvo išvarę. Romanas, Bichtleris. 
Geriausią stilizuotą kalbą pasakė žydas David. 

Prezidentas. Mano kelionė varginga. Mano kūnas pavargęs, 
bet mano siela atsigavusi. Gėrėjomės gražia Žemaičių gamta, 
gražiomis jų moterimis ir vaikais. Jūsų kalbos paliks man atmin- 
tyje. Dar jaunas būdamas, svajojau apie Lietuvą. Birutės kalne 
subrendo patriotiniai mano jausmai. Buvome pasiilgę praeities, 
bet nežinojome, kada mūsų svajonės išsipildys; jomis tepasigėrė- 
davome savo tarpe ir patylomis apie tai pasišnibždėdavome. Da- 
bar man parūpo palyginti, kas buvo ir kas yra. Nepriklausomy- 
bės pradžioje mes žavėjomės Maironio poezija, ja žadinomės ge- 
rusjausmus, ji rodė mums mūsų praeities didingumą. Dabar mes 

visa tai realizuojame ir norime, kad visi būtų savo pašaukimo 
aukštumoje, tad ir valdininkai. Dievo balsas reiškiasi mumyse. 
Puota prasitęsė iki auštant. Nakvojome pas svetingą dekaną, 
prasikankinę dulkėse, žmonių minioje ir 309 R kaitroje. Mau- 
dyklė Bartavoje pasirodė saldžiausias pasilepinimas. 
Taip pasibaigė pirmoji Žemaičių lankymo diena. 


VII 


Liepos 17 d., antra lankymo. 

Pusryčiai pas dr. Kauneckį jo dvare Kivyliuose, nors pusryčių 
jau buvome pavalgę pas dekaną. Daktaro patrioto vaišingumas 
neregėtas. Gausu ir širdinga. Su ašaromis džiaugias patriotas, 
sulaukęs Lietuvos diduomenės į gražiai įsitaisytą savo dvarelį. 
Sutiko ir išlydėjo jo vaikai ir būrys baltai aptaisytų mergelių. 


TRUIKINAI, ARBA ALEKSANDRIJA 


Vėliava: 

„Sveikas, Lietuvos Prezidente 

Sveikina Lietuvos Jaunimo sąjunga, kun. Tėveinis“? ir kt. 

Klausaikių kaimo vartai: 

„Sveikinam Tautos Vadą 

Sveikina ūkininkas Veitas, savanoris, gražia kalba, dėkoda- 
mas Prezidentui už išvadavimą krašto, pulk. Plechavičiui, kad 
Žemaičius gynė nuo kryžiuočių bermontininkų. 

Prezidentas trumpai jiems atsako. 

YLAKIAI 


Vartai: 

„Sveikas, Pirmas Lietuvos Pilieti!“ 

Sveikina valsčiaus viršaitis, jaunimo organizacija - Dievui ir 
Tėvynei, rabinas hebraiškai, o jo kalbą lietuviškai atpasakoja 
kapelionas Kuodys“"; tai darė itin įdomią sutartinę: rabinas su 
kunigu bendrai sveikina Valstybės Galvą. Pavasarininkai, kaip 
ir visur. Choras. Muzika. 

Prezidentas. Mane ima didžiausis džiaugsmas, matant, kaip 
visur, taip ir čia jaunimo pavasarį, žadantį gerą Dievui ir Tėvynei 
vasarą. Linksma, kad toks gausingas būrys pasitinka Valdžios 
atstovą. O, kad į vieną harmoniją sutaptų jūsų balsai, kad atgau- 
tume savo šventovę Vilnių, ir Dievas duos tai - santarvėje. Ten 
budėjo visą amžių dr. Basanavičius, skindamas mums taką, ir 
tas takas nebeužžels. Man atmintina ši diena. Dar Palangoje 
turėjau draugų iš visų Žemaičių. Žinojau ir Ylakius. Ką pasva- 
jojau, paregėjau. Linkiu, kad valdžia, kuri taip pat iš kaimo, ir 
kaimas santaringai darbuotųs, ir tikiu, kad Dievas duos, jei elg- 
sis, kaip Tautos himne. Tegul Dievas mums padeda. 

Choras su orkestru gieda „Lietuva, Tėvyne mūsų“. Paskui ka- 
pelionas Kuodys, valsčiaus tarybos pirmininkas, sako: Buvo smū- 
gis, buvo pastatyti valdžioje netinkami žmonės; dabar vėl links- 
ma, kad gruodžio 17 d. virto kitaip ir džiaugsmo ašara rodos, 
kai manai, kad dabar visos partijos eis šalin. Visų dešiniųjų 
vardu, nes kairieji sveikinti atsisakė, sveikinu seną vairininką. 

Ylakių valsčius bene bus vienintelis Mažeikių apskrityje turįs 
grynai katalikišką valdybą. 

Tautininkas Kniuipis velija: Laikykite Lietuvos vairą savo 
rankose! 

Šaulių vadas studentas ateitininkas Strikas pasakė itin rimtą 
velijimą, kad dabartinis Prezidentas ir toliau mums vadovautų. 

Valsčiuje paruošta priešpiečių, gausingų ir skanių vaišių. Ant 
torto įdomus parašas: „Atėjimas Tavo laukiamas, išeik bemy- 
limas“. Ir čia eina sveikinimai. 

Prezidentas. Mums labai gerai jūsų tarpe. Piramydai lengva 
laikytis ant tvirto pamato. Jūs, ūkininkai, pamatas, mes, valdžia, 
viršūnė. Jaunuomenė visur ta pati: idėjos sužavėta, kilo, ėjo visa 
metusi ir žuvo. Tai jos nuopelnas. Kol tokios jaunuomenės netu- 
rėjome, mums buvo sunku. Net prieš pat karą to dar nesvajojo- 
me, kad Lietuva jos pastangomis bus nepriklausoma. Kam gi 
buvo kurti atskira valstybė, kad prisišliejus prie galingųjų, Lenkų 
ar Vokiečių, pinigiškai būtų buvę geriau? Mes troškom laisvės 
ir kėlėm tautą. Daug padėjome aukų, daug kilo savanorių; tai 
viso nuopelno nereikia suvesti į vieną asmenį (į A. Smetoną). 

Man garbinga stoti tautos ir valdžios priešakin, bet ir sunku. 
Tačiau kai darbai, kaip tam ūkininkui lauke, neina veltui, pa- 
guoda. Aš jūsų neapvilsiu, jei jūs man sukti valstybės vairą 
padėsite, kad ji nesusikultų. Pasitikėkime kits kitu. 


ŽIDIKAI 


Vartai: 

„Sveikas, Lietuvos Šeimininke! Valio Prezidentas! Valio 
A. Smetona!“ 

Sveikina Marijos Pečkauskaitės“! auklėjamos mergaitės tam 
tikslui parašytomis eilutėmis. Jos taip graudžios ir širdingos, kad 
ir klausytojus sugraudino, ir pačią auklėtoją. Rabinas sako: kaip 
be duonos negali žmogus gyventi, taip valstybė be valdžios. 
Mūsų valdžia gera, ir mes, žydai, džiaugiamės tokios susilaukę. 

Prie bažnyčios sutiko klebonas dekanas Kaz. Bukantas“? trum- 
pu širdingu pasveikinimu ir įvedė visą diduomenę už krotų 
Mišių išklausyti. (Buvo sekmadienis). Po Mišių visi išėjo sina- 
gogos lankyti, o kan. Tumas pasakė pamokslą likusiems. 

Pietūs naujoje Blaivybės draugijos pastatytoje salėje. Daug 
sveikinimų. Dekanas Bukantas: žemaičiai slepia savo jausmus, 
o šiandien juos reiškia, nes seniai Prezidentą A. Smetoną pažįsta 
ant darbų ir norėtų, kad visados būtumei jų vadas. 

Dr. Zarinas, keleto vietos organizacijų pirmininkas, jų vardu 
džiaugiasi: Brangu matyti Prezidentas, brangu, kad tas Prezi- 
dentas esi Tamsta, ne kas kitas, nes išbandytas esi vadas. Belieka 
melsti Visagalis Viešpats, kad ilgintų Tamstai amžių, kol išva- 
duosi Vilnių, kol išnaikinsi vidaus priešus! 

Kalba labai graži. 

Tautininkų ir ūkininkų vardu reikšta: geresnio Prezidento 
mums nereikia, valdyk pats, nes mums jau įkyrėjo visoki bač- 
kininkai. 

Prezidentas. Klebone Šeimininke! Pone Organizacijų Atstove! 
Jūs pataikote į bendrą valstybės tikslą. Aš Tamstą, klebone, senai 
pažįstu. Pažinau ir brolį a. a. dr. Domininką“. Liūdna, kad jo 
nebėra. Tylus tai buvo, bet didelis darbininkas, kada inteligen- 
tus pirštais skaitėme. Ūkininko balsas nuoširdus; nežiūrėdamas 

nudėvėtų formulų, jis pasakė tiesą. Sutinku su p. Marija Pečkaus- 
kaite. Jau „Varpe“ man tekdavo skaityti Tamstos idealizmo pil- 
nus raštus; jie kėlė širdis. Džiaugiuos ir jos auklėjimo veikalais, 
ir romantine beletristika. Ankstyvieji Žemaičių darbininkai kėlė 
senovinę Lietuvą. Koks skirtumas tarp dviejų laikų! Kartais pa- 
vargęs guodžiuos dabar matytuoju. Šulų niekados nematome, o 
jie laiko ant savęs visą rūmą; jūs - šulai. Ir gera valstybės vyrui 
dirbti, jaučiant, kad jaunuomenė auklėjama tiesos, tikybos ir 
tautybės pagrindais. Ji pastatys tokį rūmą, kokio mes nesva- 
jojome. Čia radome rimto nuoširdumo. Žemaičiai neveikūs pati- 
kėti, nes kovos su ordinais to išmokė juos. Bet jie stiprūs ir pa- 
stovūs. Kur žemaičių tarmė prasideda, niekur latviams žemės 
neatiduota. Laiminga Lietuva, kad turi žemaitį. Žemaičių karei- 
viai stiprūs, drausmingi. Dieve jums padėk! 

Žmonėms, orie susirinkusiems išleisti, Prezidentas tarė. Mums 
čia buvo labai gera. Aš jums linkiu, kad jūsų sumanymai pasisek- 
tų, kad jūs susilauktumėte gerovės, kurios norite ir kurios val- 
džia ketina jums duoti. 

Išvažiavome triukšmingai valiojami. 

Renavo dvaro vartai: 

„Vardan renaviečių sveikiname J. E. L. R. P-tą“. 

Užsukome į dvarą, kur begyvenanti ta viena senutė grafienė 
Mielžinskienė, apylinkėje žinoma savo krikščionišku gailestingu- 
mu. Dvaro rūmai kaip Potsdame““, didžiuliai, stilingi, keleriopais 
laiptais nusileidžia žemyn į slėnį. Reginys platus, atviras. Viduje 
didžiausiomis pastangomis palaikomos stilingos salės, kad ne- 
trupėtų. Architektūros šedevras. Gėda būtų lietuvių kultūrai, kad 
per griežta agrarinė reforma leistų ir tam šedevrui sugriūti, kaip 
leido ar net sugriovė nemaža architektūros gerų pavyzdžių. 


SEDA 


Vartai: 

„Sveikiname mūsų Prezidentą“. 

Sediškiai prašo plento nuo Mažeikių. Kunigas“ krikščioniš- 
kųjų organizacijų vardu sveikina: Garbingai privedei iki Steigia- 

mojo Seimo, dėjai pamatus visuomenei iš religijos, tos amžiais 
išmėgintos stiprovės, tai ir Dievas testiprinie Jūsų Ekscelenciją! 

Žydų rabinas. Ekscelencija! Jūsų vardas surištas su pirma Lie- 
tuvos nepriklausomybės diena. Mes džiaugiamės ir esame lai- 
mingi sveikinti J. Eks., kuris davei mums ramybės ir taikos viduj. 
Laiminame J. Eks. taip, kaip laimino Jeruzalės karalius Melk- 
Zedek, sutikdamas seną mūsų tėvą Abraomą““, grįžtantį iš ko- 
vos lauko; jis pasakė: „Dievo palaimintas yra Abraomas, palai- 
mintas Dievo, kurs atidavė visus priešus į Tavo rankas. Amen“. 

Sveikinama Sedos gyventojų vardu: Pažįstame Tamstą ir dėl 
to tikimės, kad vadovausi mums taip, kaip vadovavai anais 
sunkiaisiais laikais, iki atgausime Vilnių. 

Prezidentas. Man malonu susitikti ir keliauti, matant visur 
vieningą mintį ir gražų sugyvenimą. Visi turime mylėti Lietuvą 
Dievo vardu, tai ji bus laiminga. Iš savo pusės veliju jums, kad 
kurdami savo gerovę, drauge būtumėt ir kūrėjai valstybės. Gal- 
vokime apie gražią mūsų senovę. 


KALVARIJA 


Vartai: 

„Gyvuoki, Tautos Vade!“ 

Sveikintojas reiškia pagarbą už atvadavimą Tėvynės. Šauliai: 
Buvote priešakyje, kada tik budome iš miego. Esame įsitikinę, 
ginsit Tėvynę ir dabar, o mes stosime drauge, nei sveikatos, nei 
gyvybės nesigailėdami. 

Prezidentui tokie pareiškimai be galo malonu girdėti. Lietu- 
vos šauliai šiandien jau pajėga; nemint kodėl ir Krašto apsaugos 
ministeris laiko šaulius reikalingus gintis. 

Bažnyčioje, kur stebuklingasis labai senas Dievo Motinos 
paveikslas, klebonas Pukys“? gražiai sutiko ir gražiai pasveikino. 
Sakė, Kalvariją lanko kas metai dešimtys tūkstančių žmonių iš 
visų Lietuvos kraštų; bet toks Svečias tepasirodė vienas. Mes 
Jūsų Ekscelencijos laukėme ne su baime ir nedrąsumu, kaip kitų 
didelių žmonių, bet su meile, kurią esi laimėjęs savo darbais ir 
principais. Visi mes, žemaičiai katalikai, esame valstybiškai nu- 
sistatę ir ištikimi Tamstai. Ir prašom Dievo, kad vestumei ir 
išvestumei mūsų Tėvynę į laimę. 

Prezidentas ties vartais. Aš suprantu, kodėl Žemaičių Kalva- 
rija taip veikia visus Žemaičius: čia šventa vieta. Ir mums buvo 
itin malonu čia apsilankyti, gaila, kad netenka ilgiau pabūti ir 
pažinti, kaip veikia į žmones Šventasis Paveikslas. Kada kiti iš 
įžado keliaudavo į tą paveikslą, aš, dar jaunas būdamas, norėjau 
religiškai jausti ir taip pat nukeliauti bent kartą. Štai ir atke- 
liavau... Ir tas trumpas sustojimas paliks gerą įspūdį. Ačiū už 
taip mielą ir nuoširdų sutikimą ir sudiev! Būkite geros vilties! 


ALSĖDŽIAI 


Vartai: 

„Valio mūsų Prezidentas! 

Dieve, saugok Lietuvos Prezidentą A. Smetoną!“ 

Platūs vartai, nupinti iš vienų kadagių, daro įspūdžio lyg 
būtų padaryta grota iš egzotinių augmenų. Labai gražu ir origi- 
nalu. Sutikimas labai gražus, tik bažnyčioje visiškai šaltas. Kle- 
bonas Siemionavičius“ įleido ir išleido nieko nesakęs, nors jis 
žinomas patriotas. Tai visus jo pažįstamus palydovus gana stebi- 
no ir nelėmė mums gera. Paklausus, argi Prezidento nepasvei- 
kinsi, atsakė: „Neesu pasiruošęs“. Kodėl gi - nepasiruošė: iš savo 
ar ne savo valios, kai kiti visi - ruošės? 

Blogą įspūdį pataisė - žydų rabinas. Jis sakė: Vardu Alsėdžių 
žydų gyventojų turiu garbės pasveikinti Jūsų Ekscelenciją, ap- 
lankiusį mūsų Maldos namą, ir padėkoti Lietuvos Valstybei 
Pono Respublikos Prezidento asmenyje už suteikiamas mums 
lygias su kitomis tautomis teises. Mes prašome Dievą, kad jis 
palaimintų ir saugotų Valstybę, kaip moko mūsų religija: „Pra- 
šyk Dievą Valstybės gerovės“. Tai ir prašom Dievą, kad Pono 
Respublikos Prezidento kelionė būtų laiminga ir vaisinga vi- 
siems Lietuvos piliečiams. 

Aš asmeniškai, kaip Kahanas Arono giminės, sveikinu Poną 
Respublikos Prezidentą Arono žodžiais: „Tegul Tave Dievas 
laimi ir saugo!“ (Biblija 4.7). 

Žydų gyventojų vardu linkiu, kad greitu laiku Lietuvos Vals- 
tybė atgautų savo tikrąją sostinę Vilnių, kaip mes vadiname jį, 
„Lietuvos Jeruzolimą“. 

Lai gyvuoja Lietuvos Respublika! Lai gyvuoja Lietuvos Res- 
publikos Prezidentas Jo Eks. Antanas Smetona! 

Ties valsčium sveikino jos valdyba. 

Prezidentas. Mieli žemaičiai alsėdiškiai! Man, Vyriausybės 
Galvai, tenka lankyti Žemaičių žemė ir džiaugtis ja. Aplankėme 
jūsų šventovę, kurią visi gerbiame. Seniau Žemaičių kraštas 
buvo sunkiai pasiekiamas, tolimas, dabar nepriklausomoje Lie- 
tuvoje radosi didesnis bendravimas, dėl to ir valdžia laiko reika- 
linga aplankyti jį. Padaryta didelė gyvenimo kelionė - Lietuva 
iškilo ir atgaus, kas turi būti atgauta. Čia buvo girdėtas nuo- 
širdus balsas, kad Vilnius būtų sugrąžintas. Dėkoju už tą balsą 
ir už tokį gausingą sutikimą. Malonu bus atminti. Visi mūsų 
vargai išnyks, o mes sulauksime geresnių laikų. Kas bus nebus, 
o Žemaičiai (Lietuva) nepražus. 


TELŠIAI 


Prieš Telšius lauke radome Žemaitijos ūkininkų vienybės 
suvažiavimą ir jų vartus: 

„Sveikas, mūsų Vade!“ 

Suvažiavimas pasveikino: Mylimas mūsų Prezidente! Šio 
suvažiavimo tikslas - ūkininkų vienybės reikalas. Daug kas ken- 
kia ūkio dalykams. Tai jausdami, mes čia suvažiavome jų aptarti. 

Prezidentas. Vykdamas per Žemaičius, norėjau pažinti, kaip 
gyvena ūkininkai. Niekuomet Lietuvos ūkininkai nesirinkdavo 
tokiais būriais kaip dabar. Jie tariasi pamatę, kad jų trūsas ne taip 
suvartojamas. Jau Liudvinave suvalkiečiai ūkininkai buvo savo 
reikalais susirūpinę, kad niekas kitas jiems nepadės, jei patys 
savim nepasirūpins. Ir gruodžio 17 d. tą pat atminė supratus, kad 
Seimas bejėgis ir ūkio dalykuose. Didelės reikšmės valstybei jos 
žemdirbiai ūkininkai. Karo metu, kai kiti bėgo galvas susiėmę sve- 
tur, ūkininkai liko ginti savo ir Lietuvos reikalo. Ūkininkas visa- 
dos buvo aikštėje. Ir šiandien jo reikalaujama, taigi įdomu patirti, 
ko jis iki šiol išmoko. Ūkininkas pradeda galvoti ir veikti. Manau 
apie ūkininkų vienybę, reikia, kad ūkininkai būtų nepriklausomi 
ir vieningi. Mano nusimanymu, mūsų ūkininkus riša, be ko kita: 
1) tautiškumas, lietuvių kalba. Jie davė valstybei veikėjus, jaunąją 

mokytą kartą. Iš jų mes turime jau savo literatūrą, meną ir aukštą- 
sias mokyklas. 2) Ūkininkai - visas procentas kaimo gamintojų, 
nuo jų pareina ir pirklys, ir pramonininkas. Kitur taip nėra, kur 
daug įmonių ir pramonių. Mūsų iždas irgi remiasi ūkininko gero- 
ve. 3) Lietuvos ūkininkas turi dar tam tikro išauklėjimo, - jis ka- 
talikas, o tai didelis daiktas, pastovus, iš senų senovės paveldėtas. 
Ūkininkui nereikia partiškumo: kas ūkininkas, tam tenka sudaryti 
vienas ūkininkų luomas, viena ūkininkų partija. Tai ne nauja 
partija. Ji platybių nepasieks, užtat jus galybę savyje, žiūrės savo 
reikalo ir stiprės. Valdžiai ūkininkų partija ar, tikriau, luomas — 
natūrali atrama. Šituo jūsų vienybės obalsiu niekas neturi nusi- 
baidyti: jūsų aukščiausis tikslas - savo tarpo reikalai, kurių dabo- 
site, nesiriedami, atsikratę nuo partijų partijėlių, tesilaikydami 
ūkiškosios vienybės. Ūkininkai ne kovotojai; ne apie kovą, bet apie 
rungtynes galvokime. Surašydami ekonomiškas savo rezoliuci- 
jas, nepraleisite, žinoma, ir politiškųjų: ūkis glaudžiai susijęs su 
politika — kad ji atatiktų ūkininkų reikalus. Argi ne politika — 
rasti rinkų ūkininko gyvuliams: jei pernai būtume jų radę, šiemet 
mums nebūtų buvę taip sunku. Argi ne politika - žemės reforma: 
jei ji būtų racionaliai padaryta, mes paskolos seniai jau būtume 
gavętam pačiam ūkiui gerinti - drėgnoms vietoms sausinti, kredi- 
tuoti. Ūkininkai negali pamiršti ir švietimo reikalų. Valdžiai jūs 
pasakysite: iki šiol valdėte mus be mūsų žinios, šiandien jau mes 
patiekiame valdžiai savo rezoliucijas. Tik kad jūsų darbuose būtų 
santarmė - jums rūpi ūkio reikalai, ir valstybei jie rūpi. 

Mieste vartai: 

„Sveikas, Tautos Vade!“ 

Vartai pastatyti iš lentų, nupieštų ir stilizuotų, kaip tvirtovės 
vartai. Jie labai estetingi dailiškai, su Žemaičių herbu - Lokiu. 

Žmonių - devynios galybės. Pasiruošimas nepaprastai rūpes- 
tingas. Keli kilometrai vainikų abipus gatvės. Visos organizaci- 
jos, visos mokyklos išsirikiavusios dviem špaleriais begaline 
vora. Karo orkestras. Genialus dviejų mergyčių deklamavimas 
iškilmei sudėstytų vykusių eilių. Šitų mažučių nereiktų pamiršti: 
jos turi žymaus dramatinio talento, jei klausytojams veržė ašaras. 
Visų nuotaika be galo šventiška. 

Miesto gyventojų vardu sveikintojas Prezidentą Smetoną su- 
lygino su Moze. Kaip Mozė, imantis su priešininkais, kai turėjo 
rankas iškėlęs į Dangų, žydai laimėjo, kai nuleido, pralaimėjo, o 
kai vėl iškėlė, nugalėjo. Lietuvių tautai gruodžio 17 d. šviesi 
diena: ji davė mums tą Prezidentą; kaip Mozė rūstus nulipo nuo 
kalno, taip jis sudraudė svavalninkus. Imkite miesto raktus, 
būkite šeimininkas ir tvarkykite. Čia p. Milevičius"? padavė ant 
lėkštelės du auksinius raktus. 

Sveikina klebonas Dabužinskas?', stačiatikiai, žydai, sava- 
noriai, Angelas Sargas deklamacija apie Vilnių: Pasiilgom Vil- 
niaus, vergais nebūsime, mes esam laisvi. Gynėjus kaip kviečius 
Žemaičių saulė išdaigina. O tuos, kurie kris kovoje, mes, mer- 
gelės, ašarėlėmis apraudosime. 

Puikios eilutės. 

Pavasarininkai. Kontrimas. Moterų draugija. Visų tas vienas 
obalsis: 

„Tautos Vade, mes su Tavim!“ 

Lankome šventyklas. Bent penkių tūkstančių minia, kaip 
skruzdėlių, nuklojo atkalnę, kur stovi įdomi iš oro vienu bokštu 
ir iš vidaus barokinė bažnyčia. Lipome aukštyn ir vėl labiau 
stebome: Telšių vyskupystės durys stovėjo aklinai uždaros. Pir- 
mieji priėję ėmė belstis. Pasirodė labai piktas zokristininkas, kurs 
murmėdamas atidarė vieną pusę; publika pati atsidarė antrą 
pusę. Bažnyčioje irgi nieko nėra. Paadoravome Švč. Sakramentą, 
apžiūrėjome įdomius bareljefus. Tada atsirado vyskupo general- 
vikaras šambelionas Pr. Urbonavičius", kitados apžvalgininkas 
publicistas, dabar vertėjas, ir pareiškė pasigailėjimą, kad jam 
niekas nepranešė mūsų atvykimo. Pareiškę jam ir savo pasigai- 
lėjimą, kad nepranešė, išėjom. Tai buvo tąsa Alsėdžių sutikimo. 
J. E. vyskupo Staugaičio" namie nėra: jis lanko vyskupiją. Jo 
generalvikaras atsisakęs dalyvauti sutikimo komitete. Telšių 
vyskupystėje girdimas buvo obalsis: kunigams nėra reikalo rek- 
lamuoti „Smetona“. Bet kad kraštą lanko Valstybės Galva, ne 
Smetona, ta tokia Telšių Katedros parodyta negligencija"* šalia 
kitų įstaigų ir atskirų piliečių valstybiškumo pareiškimų padarė 
sunkų įspūdį. Lietuva tai jau labai plačiai žino ir smerkia. 

Prezidentas, tą faktą nutylėjęs ir viso mažiau jį širdin paėmęs 
neg jo palydovai, išėjęs gražiai padėkojo visiems sutikusiems 
Lietuvos Prezidentą, ypač jaunajai kartai, kuri taip gražiai ir 
graudžiai sveikino jį; taip pat organizacijoms. Pabūsime tame 
garsingame mieste, toje Žemaičių sostinėje. Pasirūpinsime, kad 
gelžkelis būtų pro Telšius toliau nuvestas, kai mūsų iždas kiek 
pagerės. Visiems, visiems dėku. 

Ir čia, kaip ir Alsėdžiuose, prislėgtą nuotaiką, kitų net pykčiu 
perkrypusius veidus, prablaivė nepaprastai patriotingas žydų 
sutikimas. Vartai: 

„Sveikas, mūsų Vade!“ 

Jie puikiai paruošti. Piliečiai žydai pasakė. 

Šią dieną laikome ypatinga žydų švente, kurią mums suteikė 
Jo Ekscelencijos Valstybės Prezidento atsilankymas. Jo asmuo 
susiėjęs su idėjiniais pradžios valstybės kūrimo darbais. Ir Vieš- 
pats Dievas palaimino tuos darbus; įsiviešpatavo teisė ir teisėtu- 
mas, neskiriant nei tautybių, nei religijų. Gudrus mūsų tvarkos 
dabotojas. Linkime jam senovės kunigaikščių garso. Lai Tave 
Dievas laimina, visus Tavo kelius tiesa pagrindžia, sostinę Vilnių 
sugrąžina — viso pasaulio progresui! 

Triukšmingos ovacijos. 

Prezidentas. Atsilankau, kaip Valstybės Vadas, suprantąs, jog 
kiekvienam žmogui tikyba yra gyvenimo ir trūso pagrindas. 
Tikyba gerai išauklėja piliečius ir laiko juos tvarkingus. O niekas 
taip gerai nesugeba padaryti, kaip tikyba, kad žodžiai nesiskirtų 
nuo darbų. Gilus jūsų bendravimas, gilus pareiškimas, kad tarp- 
tų bendra mūsų valstybė, skyrium auklėjant tautiškai kultūrišką 
jaunimą. 

Žydų vaikai gieda „Lietuva, Tėvyne mūsų“. Žydų gimnazis- 
tai daro špalerius. Lankome sinagogą. 

Cerkvėje sutinka pravoslavų kunigas gražia literatūrine lietu- 
vių kalba, visiškai grynu ištarimu. [teikia Prezidentui brangiai 
aptaisytą lietuvišką Giedraičio Bibliją“. Meldžias, ilgiausių metų 
gieda. 

Lankome Telšių apskrities ligoninę, 30 lovų. Vedžioja jos 
viršininkas dr. Zenkavičius ir apskrities gydytojas dr. Mikuls- 

kis". Apskrities viršininko įstaigoje Prezidentui ir Vidaus reikalų 
ministeriui prisistato valdininkai ir visuomenės atstovai. 

Vakarienė inteligentų klube. Užsirašiusių dalyvauti 400, o 
vietų tik 150. Nuotaika itin džiaugsminga. 

Klebonas Dabužinskas pagerbia šitą brangų svetį už tai, kad 
jis sugeba jėgas suderinti tautos naudai ir valstybės garbei, veik- 
damas iki užsimiršimo. Valio stovinčiam priešakyje tautos ir 
valstybės! Ilgiausių metų! 

Dr. Mikulskis Telšių m. Tarybos vardu sako ačiū už aplan- 
kymą. Jau antrą kartą Lietuvos Respublikos Prezidentą tamstos 
asmenyje sveikiname; pirma Prezidentą, o paskui ir Antaną 
Smetoną, kurs skynė mums kelius į nepriklausomybę. Numatei 
ją ir ėjai nesvyruodamas. Užtatai tebūnie ačiū ir pagarba. Žemai- 
čiai kaip moka taip parodo savo jausmą: mes išaugome atskirti, 
tai ir mūsų žievė stora, nors širdis karšta. Mes nepuolame ant 
kaklo, bet kai reikalas esti, stojame į kovą už savo mylimus. T. 
galėjai patirti, kad mes Valstybės Galvą mylime. Rytoj atidengi 
vyskupui Valančiui paminklą, jis reikš, kad mokame gerbti savo 
didvyrius. Ir šviesa ir tiesa T. žingsnius telydi! 

Dr. Mikulskio esama žymaus kalbėtojo. 

Notaras Mitkevičius geria už Lietuvos kariuomenę, nuva- 
liusią kraštą, ir jos vadą. 

Ūkininkas Kryževičius džiaugias, kad dabar A. Smetoną suti- 
ko tūkstančių minia. Kitaip buvo, kai kitkart važinėjo supažin- 
dindamas su savo politikos programa. Anuokart nesisekė. Toje 
jo programoje buvo tvirto nusistatymo, bet nebuvo pažadų, 
kuriais būtų patraukęs klausytojus iš kitų partijų. Praėjo kiek 
laiko, ir štai tas pats A. Smetona Valstybės Prezidentas. Tada 
grupė Žmonių, kurie norėjome su juo dirbti ir jį savo laikyti, buvo 
nedidelė; šiandien ji - viešpatauja. 

Žydų gyventojų vardu. Man pavesta pareikšti giliausia padė- 
ka užaplankymą mūsų Maldos namo. Lietuvių ir žydų santykiai 
Žemaičiuose yra geri, net draugingi. Tikimės, kad jie dar labiau 
sustiprės, Jo Eks. Smetonai viršininkaujant. 

Kaimynai gailisi, kad V. Prezidento neteko pamatyti Plungėje 
ir kitur. 

Telšių visuomenės vardu pareikšta padėka Vidaus reikalų mi- 
nisteriui Musteikiui už palaikymą geros tvarkos. Ilgiausių metų. 

Geriama už sveikatą pulkininko Plechavičiaus: gruodžio 17 d. 
nepraėjo be tvirtos rankos. Valio! Ilgiausių metų. Už Ūkio mi- 
nisterį Aleksą, už gen. Žukauską. 

Prezidentas. Mylimieji žemaičiai! Šitaip aš visur atsiliepiu, 
nes myliu juos iš tikrųjų: jie buvo pirmieji mano mokytojai, 
Valančius, Daukantas; pirmieji mokslo draugai žemaičiai „Auš- 
ros“ atošvaistėje. Daug bendro pergyvenimo su žemaičiais. Šitas 
atsilankymas ne pramoga, bet pareiga, nors Žemaičių sostinė 
Telšiai - žavėtina. Kokio džiaugsmo man jūsų vaikučiai padarė! 
Esu laimingas pergyvenęs draudimo gadynę. Aš nemėgstu tos 
gadynės minėti. Tik pasistiprindamas miniu. Štai kun. Dabu- 
žinskas. Su juo žadinome tautos sąmonę Vilniuje. Štai p. Naru- 
tavičius?. Su juo dirbome Tarybos darbą - jis buvo jos narys. 
Argi ne džiaugsmas su senais darbininkais susitikti, kurie kėlė 
ir tebekelia valdžios autoritetą, nežiūrėdami, kas stovi viršūnėje. 
Aš ne demokratijos keliu ir pirma esu patekęs Prezidentu. Ne 
demokratijos keliu ir dabar esu. Kada gaisras gresia, reikia kopti 
į aukštą nesiklausiant. Aš drįsau prisiimti prezidentavimą, kad 
mane kvietė mano bendradarbiai kariai, atsiminę 1919-20 m. Ir 
šiandien man nelengva, nes vienybės dar nėra, o tik tautos vieny- 
bės vardu įgijome teisę ne tik de facto, bet ir de jure. Paslėpkime 
tad savo kerštą ir pavydą, nes tai galų gale nubaudžiama asme- 
nyje, o draug su juo ir Lietuva. Kad sumanyčiau, kaip Micke- 
vičius sako, priglausčiau visą Lietuvą į krūtinę?. 

Giedama Tautos himnas. 

Dar kalba Kęstavičius. Atsakinėja pasveikintojams gen. Žu- 
kauskas. Teko girdėti pagyrimų kariuomenei už gruodžio 17 d. 
Kariuomenė - tautos sargyba, tai ji išgirdo ir padarė, ko troško 
tauta, ir vėl sugrįžo į kareivines. Kariuomenė nesuklydo. Neži- 
nau, kas būtų, kad mūsų kariuomenė tiek pavaidintų, kiek kitų 
valstybėse. Kai kam ir mūsų kariuomenė nepatinka; jie bevelytų 
nukirsti jai galvą. Bet tai būt blogiau. Maža mergytė laimino 
manę į karą. Ji mane apsparnavo - nors šiandien eik Vilniaus 
vaduotų... (Susigraudinęs). 


- 402 « 


Milvydas? velija, kad mes visi būtume tokie teisingi, kaip A. Sm. 

Pulk. Plechavičius nupasakoja alegoriją apie mešką ir rei- 
kalauja, kad ji būtų apsaugota nuo nemeškininkų“?. Visa salė 
trukšmingai pritaria. Generalvikaras apleidžia klubo salę. 

Pagaliau, nebatmenu, kuria proga Prezidentas. Didžiausis 
man dėsnis — teisingumas, ne demokratizmas. Demokratizmas 
be teisingumo — parodija; vilioja į bedugnę ar peteliškę į švie- 
sulėlį, kurį by vėjelis gali užpūsti. Daug padaryta neteisingai, 
tai negali palikti nenubausta. Baudžiamuosius paragrafus aš 
sakiau Seime prieš gruodžio 17 d. Tada tylėjo tie, kurie lenkės. 
Aš džiaugiuos pasveikinimais, kad gera akis gera mato, pikta 
akis pikta mato, kai mane giriate. Mumyse atgijo sąžinės žiburys. 
Ir aš dirbau su tuo žiburėliu. Aš dėkingas tautai — ji idėjinga. Kai 
nesiginčijome dėl programų, mums 1919-20 m. sekės. Kai tuščia 
forma paliko, viskas pakriko. Partijų kalbos gadino, dievinas 
žiburėlis pataisys. Esu laimingas, nors sunku. Bet visa nuga- 
lėsime, kai visa tauta eis išvien, tad daugiau žiūrėkime, kas 
mumyse gera, ir užmirškime nesusipratimo dalykus. Prieš rinki- 
mus čia manęs nenorėjo suprasti, kad kompromiso nepadariau. 
Jo ir negalima daryti. Aš skelbiau - negalima daryti ekstermina- 
cijos, reikia daryti asimiliaciją, suvalstybinimą priešingų gaivalų. 
Tai amžinas dėsnis, nuo pat Romėnų. Jei tai jau šiandien supran- 
tame, pasitaisykime. Ir žydai santaringumą žada. Tai gerai. At- 
skirumas negeras, kai visą valstybę pamirštame. Tas man kam- 
barys, tas tau, ir kad nesusitiktume. 

Yra neteisingų įstatymų - spaudos uždraudimas, žemės pir- 
kimo uždraudimas. Aš laikaus teisingumo, ir tokie įstatymai 
neras vietos. Demokratijos keliu aš negalėjau patekti prezidentu, 
bet ir nesiveržiau. Mūsų žiburį išvysta pasaulis, kai sutartinai 
dirbame. Vilnių pasieksime, kai patys save pirma pakaltinsime 
ir nesigirsime. Ruoškimės pirma sugyventi savybėje, tai paskui 
ir Vilnių atgausime. Didžiausia politika — įveikti iš pažiūros 
neįveikiamus. Ūkininkų atgijo optimizmas... T. ir t. Čia tik sužy- 
mėjau kurius ne kurius p. Smetonos aforizmus. 

Puota prasitęsė iki pusiaunakčių. Nakvojome Anulėnų dva- 
relyje pas ūkininką Joną Aleksandravičių, sklypą žemės čia pirkusį 

dar 1912 m. ir geras trobas pasistačiusį pinigais, uždirbtais Ame- 
rikoje. P. Aleksandravičius geras žemaitis, geras katalikas, labai 
meilus ir vaišingas. Nakvynė paliko itin malonų atminimą. Gra- 
žu ir jauku ten, Anulėnuose. 


VIII 


Liepos 18 d., trečia lankymo. 


KREPŠTŲ 


kaime vartai. Susirinkę kaimiečiai, vyrai ir moters kaip mokė- 
dami gieda „Lietuva, Tėvyne mūsų“. Prezidentas juos šnekina. 


ŽARĖNAI 


Vartai: 

„Sveikas, pirmasai Lietuvos Kūrėjau!“ 

Vaikai gieda Himną. Groja muzika. Mergaitės deklamuoja. 
Kalba taikos teisėjas Kasilauskas. Kitkart čia Valančiauskis atos- 
togavo. Dabar antrą tautos didvyrį, Valstybės galvą, Žarėnai 
mato. Mums malonu, kad akivaizdoje šio Prezidento visi mes 
esam lygūs. Tai sveikiname visų ūkininkų vardu, be jokio skir- 
tumo partijų, kaip valstybės kūrėją ir ypatingą ūkininkų užta- 
rytoją. Sveikiname žemaičiai žemaitiškai, savo kalba. 

Žmonių daugybė, nors šienapjūtė, jie šaukia: Lai gyvuoja 
brangus ir mielas svetys! Sveikina žydai, pavasarininkai, blai- 
vininkai ir kiti. 


VARNIAI 


Vartai: 

„Sveikas, senai belauktas Valstybės Kūrėjau ir gynėjau!“ 

Sveikina viršaitis savivaldybės vardu ir mergelės. Antri vartai: 

„Sveikas, mūsų Vade!“ 

Bažnyčioje pamaldos už a. a. vyskupą Valančiauskį ir kalbos 
atidengiant jam paminklą jau buvo „Lietuvyje“ Paulavičiaus 
aprašytos! 

Per pietus klebonas Antanas Juozapavičius*?, literatūroje Ži- 
nomas pseudonimu Poškiečių Antanas, rimtos dalies visuome- 
nės vardu išdėsto Varnių apylinkės nusausinimo reikalą. Seniau 
Varnių ežerai ir balos buvo rimtas strategijos punktas su aukš- 
čiausiu Lietuvoje (apie 234 metrus) Medvėgalio kalnu ir ten pat 
piliakalniu. Dabar tai tik kliudo susisiekimą tasai dideliausias 
vandens baseinas. Jau rusai norėjo nutekinti Biržulio, Paršežerio, 
Lūksto ir Sterkos ežerus, kurių kits aukščiau Varnių slėnio. Da- 
bar žmonės prisidėtų prie Biržulio nuleidimo Virvyte į Lūkstą ir 
toliau Debesnos balų sausinimo. Pasidarytų tūkstančiai vežimų 
šieno. Be to, Varniai paštą gauna dažnai į šeštą dieną. 

Vyskupas Staugaitis. Žinia, kad yra dvi valdžios: dvasinė ir 
valstybinė. Aš, B. atstovas Seime, esu suinteresuotas, kad abidvi 
valdžios veiktų sutartinai. Dvasiškių vardu pareiškiu pagarbą 
Prezidentui Smetonai, žmogui, su kuriuo man teko dirbti. Aš 
džiaugiuos, kad valdžia pateko į A. Smetonos rankas ir tikiu, 
kad bus gerai, jei ta valdžia neištruks iš jo rankų. 

Prezidentas. Kunige klebone, šios garsingos parapijos šeimi- 
ninke! Mums ypatingai gera būti, kur mūsų didysis žemaitis gyve- 
no. Prieš kelerius metus galvojome apie didelį paminklą Kaune. 
To laiko valdžia sakė, neverta pinigai mėtyti, paspėsime. Valdžiai 
nepritariant, sudarytasis Komitetas neištesėjo, nors daugumas 
buvo linkęs statyti. (Komiteto apyskaitą žiūrėk kitur. — V.)8, 
Šiandien paminklas atsiranda čia klebono pastangomis ir jis, tas 
paminklas, atgaivins idėją pastatyti Kaune jam didelį paminklą. 
Bet šis paminklas paliks brangesnis, nes bus pirmas. Mes dėkingi 
klebonui, nes paminklas bendras valstybės ir Bažnyčios turtas. V. 
Valančius visus aplink save spietė. Valančius buvo ir politikas. 
Prof. Bergas** stebisi nepaprasta jo išmintimi politikoje. 

Sausinimo obalsis eina visoje Lietuvoje ir pradėti reiks nuo 
Žemaičių. Tas rūpestis Žemės ūkio ministerijai pirmoje vietoje. 
Aš nieko politikoje nežadėdavau ir dabar nežadu. Bet dabar 
galiu pažadėti v. Valančiaus vardu, kad nusausinti jo buveinės 
apylinkę. 

Būt geriau buvę, kad Žemaičių vyskupystės vardas būtų pali- 
kęs*: jis turi didelės reikšmės. Pasaulinė valdžia tačiau neprivalo 

kištis į dvasinės valdžios darbų sritį. Sutinku su Telšių vyskupu, 
kad abidvi valdžios ranka rankon turi eiti. Telšiuose tačiau man 
buvo miela ir drauge liūdna, kai radome Katedros duris uždaras. 
Aš žinojau, kad vyskupas vizituoja. Ir Panevėžio vyskupo ne- 
buvo, kai aš ten lankiaus, bet durys ten buvo atdaros. Malonu, 
kad bent dabar tenka susitikti su Telšių vyskupu. Su Jo Eksce- 
lencija v. Staugaičiu dirbome sunkiausiu laiku, žinau jį ir džiau- 
giuos Telšiuose matydamas didį Valančiaus įpėdinį. Valančiaus 
buvo geriausia politika, jis savo darbams ir reformoms ieškojo 
pagrindo žmonių sielose. Katalikiškai religiškai paruošta po- 
litika geriausia, nes ji galų galė atsimuša asmenyse. 

Išvažiuodami dar aplankome senąją šv. Aleksandro bažnyčią, 
Vytauto Aleksandro statytą 1413 m. Klebonas Janeliūnas“ pri- 
ima iškilmingai, džiaugias sutikdamas, dėkoja už garbę ir linki, 
kad atvaduotų Vilnių. 

„Būk palaimintas čia įėjęs!“ 

Rabinas linki, kad kuo greičiausiai išsipildytų mūsų viltys. 
Tegyvuoja! Valio! (Visur sinagogos iliuminuotos). Rabinas: Mes 
meldžiamės Ponui Dievui už sveikatą Prezidento, kurs padarė, 
kad mes visi naudojamės teisėmis. Giedama lietuviškai: „Lietu- 
va, Tėvyne mūsų“. 

Prezidentas dėkoja už nuoširdžią prakalbą, linki kuo geriau- 
sios kloties. 

Valsčiaus valdybos vartai: 

„Dėkui atsilankius“. 

Pažymėtina, kad ant paminklo carui Aleksandrui IIš?, kurį 
valsčiai turėjo pasistatyti už baudžiavos panaikinimą, po rusiš- 
kuoju antrašu, klebonui Juozapavičiui užsispyrus, padėtas ir 
lietuviškas: „Aleksandrui II baudžiavos panaikintojui Varnių 
valsčionys“. 

Pralotas profesorius Jonas Maironis-Mačiulis, kviečiamas į 
paminklo šventimo iškilmes, atsakė laišku: 

„Kaunui per plačiai užsimojus ir lig šiol neprisirengus vertai 
pagerbti mūsų didžio vyskupo Valančiaus, nuoširdžiai džiau- 
giuosi, kad žemaičiai, nepasitenkinę didžiais mostais, tikrai jam 
pastatė kad ir ne per didžiausį paminklą. Negalėdamas daly- 

vauti asmeniškai iškilmėse, esmi jose dvasia. Tik manau, kad 
vysk. Valančiaus paminklui ne per daug jauku su Aleksandro II 
paminklu, kuriam caraujant tiek nukentėjo pats Valančius ir Lie- 
tuva, ypač per lenkmetįsė. 

Pral. J. Maironis“. 

Medvėgalis, gražus visos Lietuvos kalnas, mėgiamas visų 
Žemaičių, net deivinamas. Ir čia radome nemažą raitų šaulių 
būrį, mergaites ir sveikintojus. Duoną druską padavė Medvė- 
galio savininkė p. Bytautaitė. Jos brolis advokatas Bytautas“? 
pasakė patriotišką kalbą. Širdis pilna džiaugsmo tame slenkstyje 
Lietuvos, kuri kariavo už nepriklausomybę. Mūsų noras, kad 
dabartinis Prezidentas sujungtų visą Lietuvą. Jis daugiausia 
gerbė tautą. Ir priešai jam nutilo. Jis vienas tesugebės sutvarkyti 
kraštą, kad bus išrinktas visos tautos. Valio! 

Prezidentas. Būti šitoje vietoje valstybės vyrui retenybė. Aš gal 
pirmas. Šiaip jau Medvėgaliu tesigrožėdavo raštininkai ir poetai 
iš senų laikų. Gali gi ir politikai pasigrožėti Žemaičiais. Juk čia 
pilna pėdsakų už mūsų tautos nepriklausomybę. Didis džiaugs- 
mas tai pažinti tiems, kurie turi atsakyti už padėjimą. Visur sva- 
jojama apie didingą Lietuvą. Tai įkvepia piliakalniai. Maironis 
apdainavo Medvėgalį. Tai bendra. Tegul gi ir Medvėgalis veda 
mus vienybėn, kad parodytume savo didvyriškumą. Ačiū jums, 
kad taip daug čia jūsų susirinko darbymetyje pagyventi senove. 

Pačiame kalne giedame „Lietuva, Tėvyne mūsų“, ir salstame 
reginiu. Iš Medvėgalio galima apžvelgti dvylika parapijų. Tai 
aukščiausia Lietuvoje vieta, bene 234 metrai virš jūros paviršės. 
Antras Šatrijos kalnas - bene 226 m. Medvėgalis susidaro iš trijų 
aukštumų: Medvėgalio, Samanių kalno ir piliakalnio, į kurį veda 
kalno skiauteris. Aplink tą stebuklingai gražią vietą susėdo Že- 
maičių bajorai: Bytautai, Kelpšai, Smilgevičiai, visi geri patriotai. 
Tokia gamta negali kitokių išauklėti, ji turi įkvėpti pagarbos ir 
prisirišimo šiam rinktinio gražumo kraštui. 


KALTINĖNAI 


Vartai: 
„Sveikas, Tautos Vade!“ 

Sveikintojas džiaugias, kad šis Prezidentas atnešęs tvarką ir 
ramumą. 

Ir antri vartai: L. R. P. 

Sveikina pavasarininkai, kooperatyvai „Vienybėje galybė“. 
Teikia buketus, gieda Himną. 

Prezidentas. Mylimieji Pavasarininkai! Atgimstančios Lietu- 
vos jaunimas pasitinka Valstybės Galvą. Jūsų obalsis „Dievui ir 
Tėvynei“ labai reikšmingas: mylėsime Dievą, mokėsime tarnauti 
Tėvynei. 

Mažiukų lydimi, lankome bažnyčią. Patinka penki kunigai, 
tam tikslui suvažiavę iš apylinkės. Senas klebonas Gudzinskis*? 
sveikina. Žmoneliai, atsilankė mūsų Vadas, Prezidentas, vedąs 
mus į gerovę. Jis pastatė Lietuvą nepriklausomą, iškėlė jos vardą, 
padarė galingą. Sveikiname Jūsų Ekscelenciją drąsumo. O mūsų 
apylinkės žmonių tiek tėra pageidavimų: kad mūsų valstybei 
būtų tvirtieji pamatai: tikyba, tautybė, teisybė, malonybė. Tik 
tikintieji nežūna. 

Visi žmonės gieda: „Dievas mūsų gelbėtojas ir stiprybė“. 

Žydų vartai: 

„Valio mūsų Vadovas 

Ir antri: „Valio mūsų Prezidentas!“ 

Sustojame Vejų kaime. 

KRAŽIAI 


Vartai: 

„Valio mūsų Prezidentas!“ 

Sveikina valsčiaus tarybos pirmininkas, 1919-20 m. sava- 
noriai, tebejaučią ryšį su A. Smetona, tautiškasis jaunimas, stu- 
dentai, pavasarininkai, moterų susivienijimas. 

Prezidentas. Ačiū, kražiečiai! Kražiai turėjo garsingų dienų, 
bet vargingų, kada norėta išplėšti jūsų šventovė". Nebuvo žmo- 
gaus Lietuvoje, kurs nebūt žinojęs tų pasipriešinimų visai impe- 
rijai. Kražių nuotykis suvirpino visus ir prisidėjo prie pagar- 
sinimo Lietuvos, lietuvių ir prie pakėlimo jų dvasios. Tai ir aš 
pergyvenau šiandien, matydamas gražią jūsų šventovę. Pasi- 
mokyti naudinga protui ir širdžiai. 

Aplankėm abidvi bažnyčias, statomąją gimnaziją, maloniai ve- 
džiojami klebono Tamoševičiaus ir direktoriaus kun. Galdiko??. 

Žydų vartai: 

„Sveikas, Lietuvos Prezidente!“ 

Rabinas K. Z. Magidas kalbėjo: 

„Gerbiamasis Jo Ekscelencija Ponas Prezidente! Aš turiu gar- 
bės kreiptis į Jūsų Ekscelenciją, pone Prezidente, pirmaisiais ir 
pastaraisiais 122 psalmės žodžiais“ (hebraiškai). Aš džiaugiaus 
ir jaučiaus laimingas, išgirdęs, jog, Jūsų Ekscelencija paketinote 
aplankyti ir mūsų sinagogą — iš to buvo galima spręsti, kad Jūs, 
Ekscelencija, gerbiate mano brolius žydus, kurie jau nuo dau- 
gelio šimtmečių gyvena Lietuvos teritorijoje drauge su lietuviais 
ir žemaičiais, turėdami su jais daug bendrų vargų ir džiaugsmų. 
Be to, mes dar matome, Jūsų Ekscelencija gerbiate mūsų sina- 
gogą, kurioje mes susirinkdami maldaujame Lietuvos Respub- 
likai gerovės, nes jos laiminga buitis sudaro ir mums laimės. Taip 
suprasdamas Jūsų Ekscelencijos aplankymą, aš baigsiu tos pat 
psalmės žodžiais (hebraiškai). Už suteiktą mano broliams garbę 
aš, dvasiškis, maldausiu Dievą, kad duotų visai Lietuvos šaliai 
ramybės. Už suteiktą taip didelę garbę, Jūsų Ekscelencijai aplan- 
kant Dievo namus, aš vardu visų Kražių miestelio brolių žydų 
linkiu Jūsų Ekscelencijai daug gerovės. 

Lai gyvuoja Lietuvos Respublika! 

Lai gyvuoja Lietuvos Prezidentas!“ 

P. Šveikauskis savo kalboje pabrėžė skirtumus, kaip sutik- 
davome gubernatorių ir kaip sutinkame dabar savo Prezidentą. 

Prezidentas. Mačiau iš jūsų akių prisiruošimą sutikti. Medvė- 
galyje parodėte Žemaičių grožį, plačius laukus, pilnus upelių, 
krūmelių. Kražiai parodo žemaičių dvasios grožį; Kražiai - jos 
simbolas; čia galima patirti, kas darosi ir ko tikrai nori žmonės. 


KELMĖ 


Pavėlavom trimis valandomis. Jau buvo naktis, vis dėlto dvi- 
tatininkai, Makabi ir LFLS sutiko Kelmės par. sienoje, gal už 
mylios ir lydėjo visą laiką. Toliau prisidėjo raiteliai. Iš tolo tvysko 

Kelmė iliuminacija. Naktis tamsi, kaip tik tam. Per visą plentą 
milžiniški, brangūs vartai. 

„Sveikas, Lietuvos Kūrėjau!“ 

Valsčiaus vardu šveikinama ir pareiškiama nusistebėjimas, 
kad net kalėjimo durys neįveikė A. Smetonos?*. Nurimo rietenos, 
jam paėmus valdžią; jo įtakoje nyksta demagogija ir susivienys 
visi. Valio! 

Savanorių vardu pareiškiama: Vergais nenorime būti - pra- 
šom mus vėl panaudoti, kai reiks sostinė vaduoti. Panaikinus 
partijų rietenas, stosime vienas į vieną ir atlaikysime. Jo Eksce- 
lencija išves mus į laimę. 

Sveikina šauliai. Klebonas Vytuvis“, Prezidento draugas iš 
Palangos ir bendras, gabenantis ir skaitant draudžiamąją lietu- 
višką literatūrą, sakė. Visada buvome tautininkai, bet visados 
buvome mažumoje, dabar turime žymų lyderį, tai dalykai virsta 
kitaip. 

Giedama Himnas. Nors jau 10,50 val. vak., minios tebėra ne- 
suskaitomos: liūliuoja visas miestas. 

Prezidentas. Iš visos širdies noriu prabilti. Seniai Kelmė mano 
širdyje. Čia man teko padirbėti. Čia perrašinėjau Kriaušaičio 
gramatiką ir Valančiaus raštus“. Tuo laiku tiek ir tegalėjome — 
kelti gimtąją kalbą. Ir to siauro darbo vaisiai buvo didesni, neg 
laukėme. Mes štai išvydome jaunuomenę, ūkininkų raitelius; 
mergelės apdovanojo mus gėlėmis. Sveikinimai tryško nuošir- 
dumu. Atsirado bendrų atsiminimų. Savanoriai atgaivino atsi- 
minimą 1919-20 m. Mūsų kaimas tada aukavo savo vaikus ir 
turtą, kad atgimtų Lietuva. Sandora su jaunimu bus dėl to am- 
žina. Jei teks ir vėl pakelti kalavijas, tai idealistiškos jaunuomenės 
bus dar daugiau. Mūsų kelionėje sutinkame žiedų ir erškėčių; 
šių rečiau; yra vilties Vilnių atgauti, tam reikalui teks ir jus 
kviestis. Daug organizacijų pasitinka Valstybės Galvą - eina jos 
vienybės keliu, ir stiprėja viltis, kad Lietuva vėl bus didinga ir 
garbinga. Kada tauta nustoja savo garbės, ji praranda vardą. 
Dieve, saugok mūsų tautą nuo tokios nelaimės. Bet šiuo mes 
galime susitarti - mes nesame tokie blogi, kaip parašome ar 
pasakome apie save. Skirtingumai ir visai išnyks, kai įsižiūrė- 

sime vien į gera, į tautinį ir religinį idealą. Jau matome atsikėlimą 
valstybės iš numirusių. Malonu matyti, kad ir Makabi patrio- 
tinga ir dedas vienybėn. 

Giedama Himnas. 

Klebonas sutinka bažnyčioje, pilnintėlėje žmonių, nors ji mil- 
žiniško didumo. Ji nepaprastai graži ir didinga. 

Evangelikų-reformatų bažnyčioje sutiko prof. Kurnatovskis?? 
lietuvišku palaiminimu. O atminimui įteikė Kelmės miesto ir 
kalvinų bažnyčios monografiją“. 

Kelmės sutiktuvės plačiai ir gražiai aprašytos skyrium „Lie- 
tuvio“ Nr. 165*?. 

Nakvojome pas vaišingą kleboną. 

Išvažiuodami pasukome iš kelio į Verpėnų kaimą. Vartai. Drą- 
sios moterys apspito Prezidentą, džiaugias, nepaleidžia, glosto; 
pagaliau vedas į kaimą savo koplyčios parodyti su stebuklinguoju 
paveikslu. Tai nemaža bažnytėlė, aukštoje vietoje, su erdvu šven- 
torium. Įsidėmėtini šventoriaus vartai senoviškai lietuviškai 
stilizuoti. Reikia jie nufotografuoti, jei to dar nepadaryta. Mus 
sutinkant, ir jie buvo žaliumynais apipinti. 

Išvažiuojant iš Kelmės, vartai. 

„Geros kloties!“ 


IX 
Liepos 19 d., ketvirta, paskutinė lankymo. 
NEMAKŠČIAI 


Vartai: 

„Sveikas, Valstybės Kūrėjau!“ 

Labai daug žmonių. Sutinka Himnu valsčius, savanoriai Stan- 
kevičius ir Laurynavičius adresu. Orkestras lydi į bažnyčią. Gra- 
žiai priima klebonas Juozapas Janulaitis, profesoriaus Augustino 
brolis'0. Giedama „Te Deum laudamus“. 

Žydų sinagogoje paprasta žydiška prakalba. Maldą gieda 
jaunas kantorius labai gražiu baritonu. 

Pažymėtina, kad žydai savo sinagogose visur mus priiminėjo 
saviškai, žydiškai sveikindami, kitur duodami vertimą gyvais 
žodžiais, kitur trumpą turinį įteikdami raštu, o dažniausiai visai 
nesirūpindami, ar būsime juos supratę. Tai pastovumas. 

Nemakščiuose mums įduota raštu: 

„Jo Ekscelencijai Lietuvos Respublikos Prezidentui Antanui 
Smetonai Nemakščių rabino pasveikinimas Žydų visuomenės 
vardu. 

„Turiu garbės pasveikinti mūsų gerbiamąjį Lietuvos Vals- 
tybės Prezidentą ir kitus gerbiamuosius svečius - palaiminti 
atvykusieji Dievo vardan! Kaip sakė Dievas Gidonui: „Padėk 
tau, Dieve, Karžygy“, sakau ir Tamstai, Ekscelencija: „Padėk tau, 
Dieve, Lietuvos Vadove!'101 

Tamsta savo jėgomis sutvėrei nepriklausomą Lietuvą, buvai 
vienas tų, kurie išvadavo lietuvių tautą iš dulkių sluoksnių pri- 
augusių caro valdžios šimtmečiais ir davė laisvę bei lygybę vi- 
siems Lietuvos piliečiams. Tikiuosi, jog užimdamas ir ateity 
Valstybės Prezidento vietą, Tamsta visuomet eisi taikos bei teisy- 
bės keliu. 

Tamsta padėjai Lietuvai dygti: padėk jai augti ir žydėti. Tegul 
ji išsiplečia per mūsų šaunaus Vilniaus, vadinamo Lietuvos Jeru- 
zolimu, ribas. 

Baigiu tais pačiais žodžiais, sakytais Gidonui Dievo: „Eik ir 
išvaduok savo tautą iš jos priešo nagų!“ Eik Tamsta taikos vardu 
ir užstok lietuvių tautą nuo visų jos neprietelių. Tegul pasi- 
džiaugia Tamstos kūrybos vaisiais visi Lietuvos piliečiai be tau- 
tybės, be tikybos skirtumo. 

Tikiuos, kad Tamstai įsitikinus žydų tautos lojališkume Lietu- 
vos Valstybei, teisės, duotos mums, pradėjus kurti Lietuvos 
nepriklausomybę, liks ir ateityje nesusiaurintos. 

Palaimintas Ekscelencijos atvykimas ir išvykimas!“ 

Lebotės kaimas savo sumanymu pastatė vartus patys ir pa- 
rašą, kaip mokėjo, padėjo: 

„gerbemui Prazidentui“. 

Ylių kaimas Viduklės valsčiaus riba. 

VIDUKLĖ 


Vartai: 

„Sveikas, Tautos Vade!“ 

Priima valsčius, mergelės deklamacija. 

Žydų vartai: 

„Sveikas, Valstybės Prezidente!“ 

Užkandis valsčiuje. Kalba Viduklės dvarininkas Jančevskis. 

Prezidentas. Tamsta matai iš mūsų veidų, kad mes norėtume 
čia palikti, jūsų meile gerėtis, gražių dainų klausyti. (Per užkandį 
dainavo labai gražus parapijos choras). Meilė veda į vienybę, 
naikina pavydą, visa tai jaučia geri žmonės. Lenkiškai yra parašę 
apie žemaitišką sielą daug gerumų. Valdžios atstovai nemato 
prievartos ir šiame sutikime - visi gera valia atėjote visų tautų ir 
luomų žmonės. Valstybės priešakyje atsistojau ne demokratiniu 
dėsniu, bet likimu: pasistojau, kada reikė, bet šituo sykiu daug 
stipresnis, turiu kariuomenę išmėgintą ir savanorius. Daugiau 
optimizmo. Juo užsikrečiu, matydamas gražų sutikimą. Vienybė 
atgis, neapykanta išniks, santarvė sugrįš. Viską gausime, klaidas 
atitaisysime. Ėjome, kaip Maironis sakė, tarp skausmų į garbę'“?, 
Jei nori garbės, reikia kentėti — tai būtenybė. Bus vėl garbinga ir 
didinga šalis, kaip ir seniau. Kražiečiai žuvo, bet nepasidavė. 
Atgausime Vilnių geru noru, gryna širdžia, kai nebus luomų 
nesusipratimo. Visa tai tik karo padaras. Kas tai supras, bus 
Lietuvos kūrėjas. Niekuomet nesvajojau, kad dar man teks susi- 
laukti tokio gražaus jaunimo pavasario - jis padarys, ko mes 
nepadarėme. Viduklėj paliekame pažįstamų. Atgal į mūsų idea- 
lą, į vienybę visiems kliuviniams pašalinti! Už visus luomus! 


RASEINIAI 


Vartai: 

„Sveikas, Lietuvos Kūrėjau! 

Sveikas, Tautos Vade! 

Sveikas, mūsų Prezidente!“ 

Sveikina savivaldybės, žydai, Apskrities taryba: Tikimės, kad 
paėmęs vairą, vesi mus tiesos ir doros keliu, panaikinsi partijų 
rietenas. Tegyvuoja gerai suprastas demokratizmas! 

Mergaitės sveikina eilėmis. „Ūkininkų vienybė“16, Šauliai 
reiškia savo pasiryžimą, savanoriai ruošias į Vilnių — Jodko- 
Januškevičius!“ Tamsta esi mūsų politikos, mūsų tautos rūmų 
pagrindinis akmuo. Visi norime T. matyti priešakyje. Sutikdami 
dovanojame Tamstai ne auksą, bet savo širdis, gilų pasiryžimą 
darbuotis su T. Nusikratę pirmykštėmis ydomis, įvykinsime 
tikybą, krašto gerovę ir tautiškumą. Kalba Raseinių visuomeni- 
ninkų ir Makabi vardu, be žiežirbininkų!“, kurie atsisakė. 

Makabi - puikūs. Skautai. 

Prezidentas. Mylimieji žemaičiai, mano, Valstybės Galvos, 
atsilankymas čia pirmas, ir aš norėčiau jį įsirašyti į savo širdį 
aukso raidėmis. Raseiniai - Žemaičių kultūros centras. Tai mano 
pramoga pasigrožėti tuo kampu, kurį poetai tiek kartų apdai- 
navo. Aš pastebiu, koks ir jūsų išsiilgimas matyti Valdžią. Jis 
bus atmintinas. 

Aš mačiau jūsų kalbose didžiausio nuoširdumo, pasiilgimo, 
kad Lietuva būtų laiminga ir garbinga. Savanoriai daugiau ne- 
gali duoti kaip savo gyvybę. Aš buvau jūsų priešakyje, nors be 
ginklo. Viltis ėmė viršų, ir Lietuva virto nepriklausoma. Jūsų 
pažadai gražūs. Jaunimas ką dabar daro, to seniau nevalia buvo. 
Tik laikykitės tvarkos ir drausmės. Pakilo, kas buvo prislėgta. 
Tai simbolas visos Lietuvos laisvės. Savo Tautos himnu pasi- 
žadame vieningumą - vienybės obalsis turi mus visus vesti. 
Dėkoju už iškilmingą sutikimą, pagerbimą Valdžios autoriteto. 

Bažnyčios klebonas Pacevičius!“, gražiai sutikęs, pasakė: val- 
dyk mūsų kraštą, Tėvynės Sūnau, o Viešpats Aukštybių tepa- 
deda Tau! 

Ypatingai pažymėtinas buvo lydėjimas į bažnyčią. Mergelės 
žiedus barsto, rinktinio gražumo apstus choras giedojo puikiai 
p. Patapavičiaus sukomponuotą kantatą Šileikos žodžiams. 


Valstybės Prezidentui sutikti. 


1. Sveiks! Sveiks! aplankęs kraštą Žemaičių! 
Sveikas, vėl grįžęs, Vade Tautos! 
Lygus tu tėvas turtuolių našlaičių, 
Pirmas pašaukęs mus gint Lietuvos. 

2. Vel atgaivinai mūsų krūtinėj 
Kraštą, vieningą meilę tautos. 
Drąsūs mes vėl, kaip kovoj žutbūtinėj 
Ties Širvintais ir Giedraičių laukuos. 
3. Ateitį tautai statyk didingą, 
Vilnių vaduoki iš priešų piktų 
Tebūn Tavo darbai kas dieną laimingi, 
Kad mūs tėvynei vergaut netektų. 

Bažnyčioje pasitiko su vargonais, palaimino Švenčiausiuoju 
Sakramentu. 

Žydų sinagogoje giedojo vaikų choras. Rabinas pasakė: 

Jo Ekscelencija Pone Respublikos Prezidente! 

Dideliu džiaugsmu ir dideliu dvasios pakilimu turiu garbės 
Raseinių žydų gyventojų vardu sveikinti mūsų didį ir svarbų 
Svetį, didžiai gerbiamąjį Lietuvos Respublikos Prezidentą Poną 
Antaną Smetoną ir Jo palydovus gerbiamuosius Ponus Ministe- 
rius. Lai didėja Jūsų Didenybės, kurie padarėt mums garbės savo 
atsilankymu Raseiniuose ir pas mus, žydus. Tai įrodo, jog didis 
asmuo gerbiamojo mūsų Svečio ir didis Jo liberalizmas, kad ly- 
giai apsieina su visais Lietuvos piliečiais be tautų ir tikybų skir- 
tumo. Tai sudaro pirmuosius pagrindinius Lietuvos Respublikos 
Konstitucijos įstatymus, kuriais įsteigta Lietuva. Vienas pirmųjų 
jos steigėjų ir kūrėjų buvo gerbiamasis mūsų Svetys ir tuo pelnė 
visų Lietuvos piliečių simpatiją. Juoba myli ir gerbia Jį žydai; jie 
visados buvo dėkinga tauta, ištikima ir atsidėjusi bet kuriam 
kraštui, kur gyvena, ir bet kuriai vyriausybei. Tai kyla iš natū- 
ralių ir tikybinių mūsų jausmų, kuriuos esame paveldėję iš mūsų 
tėvų, kaip skamba šventosios mūsų Toros žodžiai (hebraiškai): 
„Tu nepaniekink aigiptiečio, nes tu esi buvęs jo krašte“!?, ne- 
žiūrint to, kaip žinome iš istorijos, kad mes, žydai, turėjome ten 
daug vargų ir kančių. Bet kad mes gyvenome ten tiek ir tiek metų 
ir turėjome šiek tiek naudos, tai vis dėlto turime reikšti jiems 
tam tikrą dėkingumą. Juoba kai mes gyvenome tokiame krašte, 
kaip Lietuva, kur vyriausybė Respublikos konstitucinė, įsteigta 
teisingumo ir teisybės dėsniais; jai mes privalome būti ištikimi 
ir atsidėję vyriausybei visu tuo, ką mes galime, kaip įsako mums 

švantasis pranašas Jeremijas (hebraiškiai), 29: „Melskitės už vie- 
tos ir krašto labą, kurjūs esate, nes per tai ir jūs gyvensite laimin- 
gai“. Tą pat išreiškia ir Talmudas žodžiais (hebraiškai): „Mels- 
kite Dievą už valstybės labą ir sveikatą“. Valstybės sveikatos 
būklė yra lygi kūno sveikatos būklei; kūno sveikata pareina nuo 
svarbiųjų jo narių spėkos, nuo galvos ir širdies stiprumo, pasak 
Talmudo (hebraiškai): „Jokie skausmai bei silpnumai (?), nes vi- 
sas žmogaus gyvavimas ir buvimas pareina nuo jų: galva parū- 
pina visam kūnui reikiama ir pašalina visa, kas kliudo ir kenkia; 
širdis gi nuolat krutėdama apdalina savo gyvybės jėga lygiai 
visus sąnarius. Kai sveika galva ir širdis, tai laiduoja viso kūno 
sveikatą ir buvimą. Taip pat ir valstybės piliečiai su savo gerbia- 
muoju Ponu Prezidentu: jis galva ir širdis; ir galime pasididžiuo- 
dami pasakyti, mes turime sveiką Galvą su dideliu protu. Jis, 
neabejojame, rūpinsis krašto gerove. Kai turime sveiką Širdį di- 
dele gyvybės pajėga, iš jos eis gyvybė ir naujos jėgos lygiai vi- 
siems Lietuvos piliečiams be tautos ir tikybos skirtumo. Ji ypa- 
tingai atsižvelgs į žydų piliečių silpną būklę Lietuvoje ir kaip 
galėdamas ją gerins. 

Turiu garbės dar sykį sveikinti mūsų didžiai gerbiamąjį Res- 
publikos Prezidentą ir melstis už Jo sveikatą ir už kitus aukštus 
svečius. Kad visi Lietuvos piliečiai būtų laimingi! Kad Jūsų Eks- 
celencijai valdant, respublikoniškoji Lietuva pasiektų aukščiau- 
sio laipsnio! Kad Lietuvos sienos prasiplėstų! Kad atgautume 
savo sostinę Vilnių, mūsų vadinamą Lietuvos Jeruzolima! Veliju 
laimingo ir ramaus gyvenimo, puikios ateities ir didelio pasise- 
kimo! Amen. 

Prezidentas pabraukė svarbumą auklėti visuomenę, tad ir 
žydus, religiškai. 

P. Bušackis liuterių vardu pasveikino lietuviškai, pastoris 
kalbėjo vokiškai, nors taip pat mokąs lietuviškai. 

Pravoslavų bažnyčioje sutiko choras, varpų gaudimas. Kuni- 
gas grynai literatiška lietuvių kalba pasakė gražų pasveikinimą: 
Pakelkime dėkingas širdis prie Dievo, kad Jisai laikytų mūsų 
Valstybę ir Prezidentą, kad jisai vairą visados laikytų savo ranko- 
se, t. ir t. Šitas faktas per apsirikimą parodytas Telšiuose (Nr. 167 

trečias puslapis): telšiškis kunigas sveikino rusiškai. Paskui pa- 
laikė labai ilgas pamaldas, žinoma, jau slaviškai, vadinamas Mo- 
leben s akafistom'“ė, 

Per pietus advokatas Levi sakė: Mes, žydai, neturime terito- 
rialinių pretenzijų, dėl to galime su visu temperamentu įeiti į 
vidaus valdymą. Mes gerai sugyvename su lietuviais. Nupasa- 
kojo, kaip Basanavičius suvedė lietuvius su žydais, kaip jie buvo 
nepaperkami ir ištikimi kits kitam, kaip dėl to laimėjo rinkimus 
į V. Dūmą. Blokas ir paskui pasikartojo laimingai, kurs vienu 
balsu teviršijo kitas kurijas. Lietuviai mus, žydus, rinkosi, ir mes 
tuo didžiuojamės. Skaudžiausias klausimas tai „Jerusalaim der 
Litte“!? (Vilnius). Kai mes Jeruzalime atidarėme savo univer- 
sitetą'!?, Lietuvos Universitetas = Valdžia ištesėjo pasiųsti ten 
savo atstovą (rektorį P. Avižonį)'!!. Ar blogai buvo? Iš ten išėjo 
toks protestas prieš Vilniaus pagrobimą, kurį išgirdo pasaulis. 
Aš kalbu iš gilumos širdies. Duok Dieve, kad mūsų santykiai 
dar išsiplėstų ir mes padėtume Vilnių vaduoti. 

Visas klubas gieda ilgiausių metų. 

Viršaitis. Vartojame pietaudami duonelę. Duonelę uždirba 
ūkininkai. Be ūkininkų paliktume be duonos. Bet kad ūkininkas 
dirbtų, reikia, kad jam nekliudytų. Jūsų Ekscelencija mums, 
ūkininkams, palankus. 

Kun. Jul. Jasienskis"?, Eržvilko klebonas, vaizdžiai piešia 
žemaičių psichologiją. Jie žiaurūs ir pikti; nemint, kodėl Žemai- 
čių herbe Meška, o Raseinių miesto - Lūšys. Bet kai sutirpsta iš 
pritiriamo gerumo, tai jau moka ir mylėti. 

Prezidentą valioja su krėslu. 

Lukšys! kinematografininkas, kurį Romanas vežiojo kelio- 
nės fotografuoti, Amerikos pilietis, sakos stengiąsis ten papa- 
sakoti apie Lietuvą - kinematografu. 

Januškevičius. Kadaise einant prancūzų kariuomenei pro 
Notre Dame de Paris!“, iš ten buvo pasakyta: Tai kentančioji 
Tėvynė. Ir Tamstai, tautininkui, teko nuolat kentėti, pradedant 
nuo gimnazijos laikų Mintaujoje. T. nerūpėjo partijos, nes tebu- 
vai - semper lituanus et guidem lituanissimus'“. Tai reikiamoji 
dabartinio inteligento ypatybė. 

Valioja kariuomenės vadą, pulk. Plechavičių, Vidaus reikalų 
ministerį. Gieda Gaudeamus igitur'!* - lietuviškai perdirbtą. 

Prezidentas. Raseiniškiai, mylimieji žemaičiai! sakysite, ne- 
reikia per daug naudotis tuo titulu. Bet kad aš taip jaučiu, maty- 
damas tą miestą, jūsų kultūros židinį, tas šventoves, mokyklas 
ir k. Raseiniai garsūs praeitim. Ir mūsų susitikimas nepaprastas. 
Kun. Jasienskis čia išsireiškė, žemaičiai esą plėšrūs, bet turi ir 
širdį. Tai gerai. Jie dėl to išlaikė savo būdą. Iš čia mes turime 
nemaža didžiavyrių: Stanevičių, Daugirdą"?, Maironį. Didelė 
jūsų iškilmė, mielieji. Miela girdėti ir jūsų pasididžiavimas ka- 
riais. Tai reiškiasi meilė, vienybė - kuriamosios pajėgos. Kas tik 
širdimi susieina — tas jau kūrėjas. Ne kitokios politikos buvo ir 
senovės valstybės kūrėjai. Gediminas, Kęstutis, Vytautas. Tuo 
pat taku vakar maži buvę, dideli būsime. Tuo tarpu mes dar ne- 
esame tauta kaip vien reikiant, mes dar neturime stipraus švie- 
suomenės luomo. Liepiama, kad. mes juoba atmintume, kas buvo 
didinga, gera, o ne kas buvo bloga. Dėl pačios tautos nėra ko 
mums nusigąsti: tauta nemiršta, nors individualė gyvybė lengva 
aukoti. Be abstraktų? Ką gi? Jūs patys pinate — per abstraktus 
būsiu labiau suprastas. Už visą Lietuvą! 

Pastaba. Visoje kelionėje per Žemaičius nematėme lenkų kai- 
po tokių. Tačiau jų būdavo apsčiai, tik jie niekuo nesiskirdavo 
nuo bendrapiliečių, tobulai mokėdami jų kalbos. 

Galinos kaimas Kėdainių apskr. Sienoje vartai: „Valio Pre- 
zidentas!“ 


ARIOGALA 
Vartai: 
„Būk sveikas Tautos Vade!“ 
Žydų vartai: 


„Palaimintas atvykdamas ir išvykdamas“. 

Bažnyčioje priima klebonas An. Simonavičius"'š, Kovos padu- 
bysiais!? grynai nudegino visą miestelį, bažnyčią, klebonijos 
trobas ir visą parapiją; iš 4000 gyventojų trys šeimynos telikusios 
nesudegusios. Bažnyčia buvusiame grūdų magazine; naujai vos 
patiesta pamatai. 

Prezidentas per vaišes klebonijoje ir orie. 

Norėjau daug pasakyti, bet mūsų susisiekimą sukliudė. Karo 
vadas važiuojant man priminė, jog, ji šiuo baisiuoju karo metu 
daugiausia nukentėjo. (Jis pats čia veikė iš rusų pusės). Tai buvo 
auka; iš Ariogalos jos daugiau pareikalauta. Senosios Lietuvos 
žaizdos užgyja; po visų nelaimių įsitaisom naują gyvenimą, ir 
tai atperka jos nelaimes, kurios teko iškentėti. Baisios ir nuož- 
mios buvo kovos. Ariogaloje per abipus Dubysos kovėsi tos pat 
tautos mūsų broliai: žemaičiai ir aukštaičiai vienoje pusėje, rusų 
armijoje, prūsai antroje pusėje, vokiečių armijoje, tad brolis prieš 
brolį. Bet po sodrios audros stoja giedra; vaivorykštė parodo, 
kad jau taiku, kad tauta jau gali sau ramiai gyventi, nors vis tik 
varginga, jūs patys tai žinote. Aš nerandu nė vienos apylinkės, 
kur nebūtų savanorių, liudytojų to, ką nupasakojau; jie dabar 
didžiuojasi tais vargais, nes jais padarė laisvą, nepriklausomą 
Lietuvą. Jūs irgi jaučiate tą patį jausmą. Ir jūs prisidėjote savo 
nelaimėmis prie nepriklausomybės gavimo. Atsidėkoju jums 
savo širdimi už gerą jūsų širdį. Man rūpėjo susipažinti su jumis. 
Aš rūpinsiuos pirmon galvon jus patenkinti; džiaugiamės, kad 
šiemet javai paderėjo ir daugiau bus iš ko davinėti pašalpų ir 
kreditų ir man bus daug lengviau vadovauti Valdžioje. Aš pa- 
brėšiu kelionės tikslą — savo akimis visa pamatyti. Koks pada- 
rytas žingsnis priekin! Pakilęs susipratimas, pramonė; visa, kas 
buvo ginama pirmiau. Jei to nepamatysi, tai bent pajusi, koks 
skirtumas. Aš pasinaudosiu savo valdžia ir remsiu, kas reika- 
lingiausia. Prašom dirbti ir tikėti ateitim. Aš nieko aiškiai nepa- 
žadu — geriau padaryti, ne pažadėti. Bet ir valdžia tiek tegali 
padaryti, kiek ūkininkai padės. Pasitikėjimas neapčiumpamas, 
bet jaučiamas, vienybė visokių galų reikalingi, ne tuščias žodis. 
Visa tai vykinama duos, ko mes trokštame. Aplankėme Tado 
Daugirdo kapą. Aš tą didvyrį dar Vilniuje pažinau; jo daug plytų 
įdėta į nepriklausomybės rūmą. 

Klebonas. Atvažiavote pas padegėlius sužinoti mūsų būklės. 
Štai ko mums trūksta. Ligoninė stovi be stogo, reikia arba kad 
atsirastų atstatyta, arba jos sienos suvartoti bažnyčiai. Aukštes- 
nėsės mokyklos nėra, mes patys visi nudegę, jos nepasistatysime 

ir netesėsime mokslo duoti čia pat, nes dabar tėra liaudies mo- 
kykla. Bažnyčia svirne. 

Prezidentas. Ariogala tikrai yra verta, kad vyriausybė dau- 
giau jai padėtų. Aš pakelsiu tą klausimą. 

Padargupių - Budriškių kaimo vartai: 

„Gerbiamam Prezidentui Ilgiausių metų!“ 

Užsukam į Juodžius pas Jakimavičių, b. Valstybės Tarybos 
narį!?0, 

Vartai: 

„Sveikas, Prezidente!“ 

Per vaišes šeimininkas dėkoja už tokią garbę jam ir jo šeimy- 
nai padarytą aplankant: tai didelis atpildas už mažus mano 
nuopelnus valstybei. Ir kalba apie vienybę ūkininkų su valdžia 
ir Prezidentu. Mes nieko aukštesnio neturime už A. Smetoną. 

Prezidentas. Teko su Tamsta sunkiu laiku darbuotis, kada dar 
nebuvo suorganizuota nei pajėgos, nei k. k. Iš to sunkaus padė- 
jimo mūsų kraštas išėjo — viskas pasibaigė laimėjimu. Norėjau 
Tamstos būstinę aplankyti. Prašom ir toliau nepamiršti eiti su 
vyriausybe - ji nepanaši į rusų vyriausybę atėjūnę, o ir mes 
esame ūkininkų vyriausybė, išėjusi iš ūkininkų. 


PERNUVARA!*! 


Vartai: 

„Sveikiname Tautos Vadą 

Valsčius skundžias nesantaika ir džiaugias esąs laimingas 
susilaukęs taikintojo. 

Prezidentas. Mieli Pernuvaros gyventojai! Gailimės jus išvar- 
ginę iki vėlumos. Tas mūsų susitikimas dėl to dar malonesnis, 
kai matau didį būrį, matau jaunimą, visus laukiant. Tai didis 
mums džiaugsmas. Pasidarėte iš mano atvykimo šventę. Yra čia 
tarp jūsų vienas, kurs dirbo pradžioje mūsų kūrybos Valstybės 
kontrolieriu, tai p. Kastantas Daugirdas!?*, Jis ir dabar vis tebe- 
sirūpina mūsų likimu. Man gera jis pasveikinti. Žinau, kad šios 
apylinkės gyventojai visados būdavo susipratę, čia dirbo būrelis 
kultūrintojų: p. Jadvyga Juškaitė!" ir k. Tai pirmas žingsnis pa- 
matyti vietoje, kaip gyvenama; toliau bus tankiau. Mūsų visuo- 

menė juk tautininkų, ir valdžia iš ūkininkų, visiems savo siela 
artima. Daug bendra teberandu, pats savo širdim jaučiu. Ilgiau 
pasilikti nebėra laiko, jau vėlu, bet mano širdis vis tiek su jumis. 
Ir mano palydovams naudinga buvo matyti tą žemelę, kur jie 
grūmės su mūsų priešininkais. Padubysių gyventojai, tiek pergy- 
venę skriaudų, pamirš kas buvo bloga. Pamiršime ir mes daug 
paskesnių skriaudų. 

Bažnyčioje klebonas Imbras!?*. Atėjote viešpaties vardan. Mes 
matome, kad šv. Tikėjimas, tas tautos turtas, bus saugojamas Jūsų 
Ekscelencijai prezidentaujant, teateinie tad Jums Dievo pagalba! 

Pas p. K. Daugirdą kuklios vaišės. Šeimininkas sveikina. 

Prezidentas. Mes nebūtume tokie tapę, kad nebūtume turėję 
švyturių - miela mums aplankyti aušrininką. 

K. Daugirdas įteikia prezidentui dovanų retą senovinį go- 
beleninį paveikslėlį. 

Šlapučių kaimas. Sutinka choras savo pačių improvizacija ir 
harmonizacija; tai dar vienas mūsų liaudies kūrybinės galios 
pasirodymas. Mūsų liaudis - meniška. 


ČEKIŠKĖ 


Aukščiausi vartai. Valsčius sutinka Himnu. Griežia orkestras. 
Mergelės tiekia daugybę rinktinių gėlių. Pavasarininkai sveikina 
ir gieda savo himną. 

Prezidentas. Šitoje paskutinėje vietoje mes atsiradom labai 
vėlai. Atsiprašom, mus sukliudė ilgoje kelionėje, nors mums 
rūpėjo neišnaudoti jūsų kantrybės. Pirmą sykį Valdžia aplanko 
šią vietą, nors naktį. Šiaip ar taip, šiokia ar tokia šviesa mums 
dabar šviečia, įtakos nedaro į tai, ko abi pusės laukiame. Jūsų 
organizacijos išplitę po visą Lietuvą; matos, kad ir čia buvo 
ruoštasi pasitikti Valstybės Galva. Labai ačiū už pasiruošimą ir 
tokį kantrų laukimą. Seniau to nebūt buvę galima padaryti, 
šiandien savanoriai išnešiojo po visą Lietuvą valstybingumą. 
Lietuva organizuojasi, juda; tai jau pastebima visuose kraštuose, 
tai mūsų vidaus faktas. Greta lietuviškų organizacijų visur mes 
matome ir žydų organizacijų. Visur užmirštama, kad jie šen ar 
ten buvo pakrypę. Atgyja vienybė, kuri buvo 1919-20 m. Mes 

dar neturime Vilniaus, nes su ta valstybe, kuri turi jį pagrobusi, 
neturime santykių. Mane labiausiai ima džiaugsmas, kad jau- 
nuomenė savo vėliavoje turi įsirašiusi - Dievui ir Tėvynei. Mes 
matome didelį bendravimą tautiškais ir kultūriškais pradais. Yra 
tad vilties mūsų uždaviniams pasiekti, Vilniui atgauti. Norėjau 
jus sutikti ir esu patenkintas, kad sulaukėte. Jūs išvarginti ir mes 
išvarginti, bet mūsų visų dvasia stipri. Pasisveikinę ramiau grįši- 
me ilsėtis. Tas mūsų vieningas susitikimas, kad būtų pavyzdingas 
ir kitiems, kad mūsų troškimai sutaptų į vieną! 

Bažnyčioje klebonas Vaitkevičius!3. 

Matant Valstybės Galvą, priklaupusį prieš altorių, man prisi- 
minė žodžiai: Benedictus gui venit in nomine Domini'*; Lietuvių 
tautos veidas - Jūsų asmenyje - jų ištikimybė religijai. Aš turiu 
garbės tarti Jūsų Ekscelencijai pasveikinimą bažnytinės orga- 
nizacijos vardu. Mes, čekiškėnai, tokie pat krikščionys, kaip ir 
kiti pasiryžę kovoti dėl visuomenės krikščioniškumo ir didesnės 
garbės Dievui ir labo Tėvynei. Malonu sveikinti Lietuvos Vals- 
tybės Kūrėją, garsų vyrą, Valstybės Galvą. Tamstos aplankymas 
mūsų nepaliks bergždžias — jis paskatins stovėti sargyboje Tėvy- 
nės ir artimo meilės. Jūs pakeliate mūsų nuotaiką ir pasiryžimą 
tarnauti Dievui ir Tėvynei. Melsime tad Visagalį, kad Jis laimintų 
Jūsų žygius, idant išvestumėt Lietuvą į tikrąjį kelią. 

Gieda. 

Žydų sinagogoje rabinas kalbėjo: 

„Čekiškės žydų gyventojų vardu turiu garbės iškilmingai 
pasveikinti aukštai gerbiamąjį Svetį Jo Ekscelenciją Poną Pre- 
zidentą. 

Mes sakome: Sveikas, Svety, ir sveiki, svečiai, aukštai ger- 
biamieji Palydovai! 

Turime laimės, jei neapsirinku, būti paskutiniuoju priimamu 
punktu didžiosios P. Prezidento triumfo kelionės. Žydų prie- 
žodis sako: pastarasis pastarojo meilesnis; reiškia — pastaris 1l- 
giau pasilieka atmintyje. Visi mes susirinkusieji sutikti aukštai 
gerbiamojo Svečio, be skirtumo tautos ir religijos, jungiame mū- 
sų linkėjimus ir pasveikinimus draugėn su kitų Tamstos visoje 
kelionėje, supiname juos į vieną bendrą puikų vainiką ir atiduo- 

dame Ponui Prezidentui. Turime vilties, jog P. Prezidento sostas 
bus tas centralinis švietimo žiburys, kurs spindės lygybe ir teisin- 
gumu visiems Lietuvos piliečiams, tad ir mums žydams. 
Karalius Salomonas sakė: „Laiminga gyventi pas tą tautą, kuri 
buvo po svetimu jungu“'?, kentėjo dvasiškai ir ekonomiškai ir po 
to pradėjo kurtis nepriklausomai. Tik tokia valstybė valdys lygybe 
ir teisingumu visus piliečius be skirtumo tautybės ir tikybos. 
Žydai ir lietuviai gyveno šimtus metų santarvėje ir drauge 
kentėjo caro junge daugiau negu kitos tautos. Tai nepriklauso- 
moj Lietuvoj mums yra daugiau vilties naudotis lygia laime. 
Baigdamas kreipiu savo akis į dangų, linkiu, kad Tamsta, 
vienas iš pirmųjų Lietuvos Tarybos steigėjų Vilniuje ir pirmasis 
Lietuvos Prezidentas, būtumei pirmasis Prezidentas jau sujung- 
toje Lietuvoje su sostine Vilniuje“. 
Kitus sveikinimus ir atsakymus nebepagalėjau surašyti. 
Keturių dienų sunkią, darbščią kelionę, tai didžiausiai kaitrai 
svilinant, tai liūtims lyjant, pabaigėm Čekiškės klebonijoje gausia 
ir gardžia vakariene. Miela buvo matyti nepaprastą klebono 
Vaitkevičiaus palankumą aukštiems svečiams ir širdingą jo vai- 
šingumą. Tai gerai nusitiekę, nors pavargę, jau rytą grįžome į 
Kauną, prabėgę tuo pradėjimu apie 50 kilometrų. Galas. 


PAMOKSLAS, PASAKYTAS 1927 M. 
LIEPOS 24 D. KAUNE, PAŠVENTINANT 
2-JAM D. L. KUNIGAIKŠČIO ALGIRDO 

PĖSTININKŲ PULKUI ĮTEIKIAMĄ 

VYČIO KRYŽIAUS VĖLIAVĄ 


Jūsų Ekscelencijos Valstybės Vadovai ir Broliai Karžygiai, tos 
Valstybės Gynėjai! 

Man tenka nepaprasta garbė ir malonumas pašventinti pir- 
mąją Lietuvos kariuomenės vėliavą, nepaprastai pažymėtą ant- 
ruoju Vyties Kryžiaus laipsniu ir dovanotą 2-jam pėst. D. L. K. 
Algirdo pulkui už kariškuosius nuopelnus. 

Ligi tik aš atsiverčiau Šventąją Knygą rasti tinkamą tekstą 
šiai iškilmei, aš iš karto aptikau šį stebėtiną šv. Jono Apreiš- 
kimo, arba Apokalipsio, simbolį: „Paskui aš mačiau atvirą 
dangų: štai baltas arklys, ir kurs ant jo sėdėjo vadinosi Ištiki- 
masis ir Tikrasis; jis teisingai teisia ir kovoja. Jo akys buvo kaip 
ugnies liepsna ir ant jo galvos daug vainikų <...>. Jis buvo 
apvilktas krauju apšlakstytu (raudonu) rūbu. Danguje esančios 
kariuomenės sekė jį ant baltų arklių, visi apvilkti balta skaisčia 
drobe“. Apr. 19, 11-14. 

Aš tikrai nežinau, ką reiškia šitas simbolis, kaip ir visas Apo- 
kalipsis; aš tik esu nustebęs, kaip jis atitinka dabartinį mūsų 
reikalą: juk tai Jūsų vėliava, Algirdėnai! Ant raudono, lyg Jūsų 
krauju karo mūšiuose su bolševikais, bermontininkais ir lenkais 
nudažyto - Baltas Žirgas, o joja juo Karžygys, vardu Ištikimasis 
ir Tikrasis. Antrapus Didysis Lietuvos Kunigaikštis Algirdas, 
Vilniaus valdovas. 

Sudėk tuodu dalyku - ir bus Jūsų pulko simbolis - Jūsų par- 
eigų ir garbės reiškėjas ženklas. 

Žirgas - valstybė. Jo kamanėlės įteiktos Jums, Karžygiai ir 
Valdovai! Bet kas juo joja, turi būti Ištikimas. Tikras. Tiktai išti- 
kimą pasišventėlį, tiktai tikrą žmogų Respublika sodinas, ir, 
neduok Dieve, kad bent kuriuo apsiviltų! Geriau jam būtų buvę 
nė kojos nepakėlus į balno kilpą, neg gavus aukščiausį negarbės 
laipsnį karininkui — perfidus, priesaikos laužytojas. 

Kunigaikštis Algirdas šalia Gedimino, Kęstučio, Vytauto — 
pirmasis Europos anų laikų riteris, pirmasis ne tiek kieta ranka, 
kiek garbės žmoniškumu. Tai jų testamentas Jums, dabarties 
Riteriai! Apokalipsio jojėjai, žiūrėkite, „teisingai teisia ir kovo- 
ja“. Vadinas, jis ne novytojas, ne kraugerys, ne puolikas: jis 
pirma teisingai teisia, išsprendžia, kas kaltas, ir tada tik kovoja. 
Apokalipsio karžygiui kalavijas duotas lygu teisėjui teisybei vy- 
kinti, ne keršto jausmui tenkinti. Jis baisus savo teisingumu — 
jo akys liepsnoja, bet podraug ir garbingas - daug vainikų ant 
galvos. 

Ir to dar negana. Kariuomenė sekė jį ant baltų arklių, skaisčiai 
balta drobe apsisiautusi. Vadinas, skaisti, nekalta, nepridariusi 

tokių darbų, kuriems nedera baltumas. Lietuvos karžygis Algir- 
dėnas turi būti skaistus iš oro ir iš vidaus. Dar daugiau iš vidaus, 
kaip iš oro. Paleistuvas, girtuoklis - ne Algirdėnas! Pamatei save 
tokį, eik, brolau, kitur duonos pelnytis, palik karžygius, kurie 
ne tau lygūs, atgailok kitur, jei dar turi laiko. Net brangiausia 
tavo auka - gyvybė, kurią tu padėtum ant tėvynės aukuro, nebus 
maloni, nes kilnus vaisius paduodamas auksiniame dubenyje. 

Kariui dora daugiau reikalinga neg išgimnastikuoti raume- 
nys: į šipulius jie subyrės, kai iš vidaus juos paėda paleistuvybės 
negalios. Dora kareiviui ne kunigų pramanymas, bet lygiai esmi- 
nis dalykas, kaip ir kūno sveikata, kurios Jūs, aiman, vienos 
težiūrite, priimdami į savo tarpą. Didysis lietuvių kultūrai pama- 
tų tiesėjas vyskupas Valančius visas visuomenės reformas pata- 
rinėjo pradėti nuo savo vidaus ištobulinimo. 

Štai kaip Bažnyčia švenčia karo vėliavą: „Visagalis amžinasis 
Dieve, visa ko palaima, nugalėtojų galybė, maloningai žvilgterėk 
į nusižeminusių maldas ir šitą vėliavą, karo reikalui patiektą, 
pašvęsk dangišku savo palaiminimu, kad ji būt galinga prieš 
priešingus ir netvarkius žmones, o tvirtumas ir tikra nugalėjimo 
viltis tiems, kurie tavim pasikliovę. Nes tu esi Dievas, kurs karus 
naikini, o dangiškos tvirtovės laukiančius gelbėji“. Vadinas, Baž- 
nyčiai dangiškosios galybės vis dėlto tikresnės, ir ji, nors karo 
pabūklą tiekia, ramybės pabučiavimą, pax tibi', duoda vėliau- 
ninkui. 

Algirdėnai, Lietuvos Kariai! ar Jums aišku, kokią brangeny- 
bę gaunate? Šitos Vyties Kryžiaus vėliavos nepaduokite priešui, 
kol bent vienas Jūsų bus likęs gyvas! Ir tu, Vėliauninke, nepaleisk 
iš savo rankų pulko šventenybės, kol esi gyvas, o krisdamas dar 
užgulk ją savo kūnu! 

Ar veikiai bus mums reikalinga ta vėliava, išeinant į karo 
lauką, aš to nežinau. Aš težinau, kad mes visi, o jūs, karžygiai 
ypačiai, kasdien turime klausti: „Viešpatie, ar šiuo laiku tu su- 
grąžinsi karalystę Izraeliui?“ (Ap. Darbai)?. Atsakymas gali būti 
ryt ar poryt. Ir kai išeisite atsiimtų savo karalystės, tegu priešų 
kalavijai nulinksta ne tik prieš Jūsų drąsą, bet ir prieš Jūsų dorą 
ir riterišką garbingumą. 

PAMOKSLAS, PASAKYTAS 1927 M. 
RUGPjŪČIO 1 D. KAUNE, 
PAŠVENTINANT ŽUVUSIEMS ALEKSOTO 
PARAPIJOS SAVANORIAMS 
ATIDENGIAMĄ PAMINKLĄ 


Prakeikite Merozo žemę, tarė Viešpaties Angelas, prakeikite 
jos gyventojus, nes neatėjo padėtų Viešpačiui, padėtų Jo drą- 
siems! (Teisėjų, 5). 

Šitie Senojo Testamento Teisėjų knygų žodžiai reiškia, jog 
religija iš senų senovės laikė privalomu dalyku tinkamu laiku 
šokti bėgti Tėvynės gintų. Ir Angelas paties Viešpaties vardu 
liepia pasmerkti tuos, kurie bus nepajutę tos pilietinės pareigos, 
bus nepadėję drąsiesiems, pirmiau stojusiems į kovą. Šita parei- 
ga ir dabar tebėra. Valstybė mus apkrauna pinigų mokesčiais 
ir kraujo mokesčiais; nori nenori mokėk. O skirtumo tik tiek, 
kad dabar daroma mobilizacija, o seniau reikėjo patiems su- 
siprasti. 

Šiuo atžvilgiu netenka mums nei girti, nei peikti tie piliečiai, 
kurie savo galvas guldė už gimtąjį savo kraštą, už jo laisvę ir 
nepriklausomybę, - tai tik normalu, taip turi būti. Jei taip nėra — 
peiktina esti. 

Kitaip dalykai stovi šiuo atveju. Čia pagerbtieji žuvusieji už 
Tėvynę vyrai — tokia žalia jaunuomenė, kurie turi teisės dar 
nejusti minėtosios pilietinės pareigos — kraujo iždo, o betgi jį 
sumokėjo, jaunu savo temperamentu neišbuvusi iki tam laikui, 
kai jau reiks. Tai be galo reikšminga. Jaunuomenė - tautos styga: 
ji pirma pradeda jausti tikrąjį tautos reikalą, pirmoji tenkinti ima. 
Antai Jo Mylista Valstybės Prezidentas, vizituodamas valdomąjį 
kraštą!, ir visur matydamas sutinkant organizuotąją jaunuo- 
menę, dažnai išsireiškia: kol tokios jaunuomenės neturėjome, 
nebuvo ko pradėti Tėvynės išvadavimo, dabar, kai mūsų jaunuo- 
menė turi jau savo Martyrologium? - Kentėtojų už laisvę, mūsų 
tautos nepriklausomybė tikra. Kai gryniausios širdys pareiškia 
nusistatymą — padėti individualę gyvybę, bet tik būtų gyvas tau- 
tos kolektyvas, tai šitas tautos pasiryžimas esti nebenugalimas. 

Gerbiamieji susirinkę! Vaizdinkitės, kokią be galo brangią 
auką yra Tėvynės altoriuje sudeginę čia minimieji savanoriai. 
Jie atidavė savo gyvybę. Gyvybė jokiais turtais nenuperkama. 
Vieni piliečiai steigiamajai valstybei gavo atiduoti girias, kiek 
lauko ir pelkynus. Tai daug. Tačiau nė vieno nebūtų atsiradę, 
kurs būtų bevelyjąs gyvybę, ne turtą atiduoti. Kas man iš viso 
pasaulio, jei nebe man? 

Be to, jaunuoliai paneigė visą pasaulį, dar nieko iš jo neatsi- 
ėmę. Kada prieš juos tebebuvo visi gyvenimo gerumai ir iš jų 
tebebuvo laukiama daug. Tai daugiau, kaip kad aš padėčiau nie- 
kam nebereikiamą seną galvą. Taigi šių jaunučių savanorių auka 
Tėvynei niekuo neįkainojama pati savaime ir iš tokios grynos 
širdies padėta, kokia tik Dievui aukojama. Ir šis kapas bus didžiau- 
sia tautos brangenybė jaunuomenės martyrologium, daugiau, tai 
galinga tautos jungė. Galinga tauta, kai jau daug turi gintinų vietų. 
Antai žydams buvo įtaisyta Sandoros skrynia, kur buvo sukrautos 
tautos šventenybės - rašytieji įstatymai, kunigų galios ženklas ir 
Dievo Apveizdos įrodymas. Sandoros skrynia ėjo viduryje pus- 
antro milijono tautos ir neleido jai iškrikti. Jei ilgoje kelionėje vieni 
būtų nuėję sau į rytus, kiti į vakarus, jie būtų ištirpę svetimųjų 
daugumoje ir nebūtų atsiėmę jiems pažadėtosios žemės Kanaano. 
Nuo skrynios nenutoldami, kompaktine mase ėję, nugalėjo prie- 
šus, gavo geidžiamąjį kraštą ir ilgai ten garbingai gyveno. 

Mūsų tautos Sandoros skrynios - tai šitokie kaip čia Aleksoto 
kalneliai. Čia mes susikrovę turime didžiuosius savo dvasios 
turtus - karžygius pasiryžėlius. Mums jau yra kas ginti, kai šalia 
mūsų tėvų kaulų guli dar dvasios milžinai. Antai niekas mūsų 
tautoje neabejoja, kad mes savo sostinę Vilnių kada nors atgau- 
sime. Kodėl neabejojame? Ar kad neabejotinos mūsų teisės yra 
įrašytos į storas tarptautinių teisių knygas? Ne! Kad Vilniuje yra 
Rasų kapai, o tuose kapuose sukrauti palaikai mūsų tautos kar- 
žygių, dvasios galiūnų, pasiryžėlių sargybininkų: Basanavičių, 
Vileišių, Čiurlionių, Višinskių ir kitų antkapiais žymėtų ir nežy- 
mėtų. Basanavičius ir kapuose laukia išvadavimo, kaip laukė 
gyvas būdamas. Ir jie, vilniečiai, mums neduos ramybės, kol iš- 
vaduosime juos. 4 

Gerbiamasis Aleksoto klebonas Valaitis ir dailininkas Alek- 
sandravičius?, beveik savo vienų pastangomis šį paminklą žu- 
vusiems parapijos savanoriams pastatę, veikė giliu tautiniu ins- 
tinktu. ' 

Gerbiamieji susirinkę! Paminklais puošiamės, bet ir mokomės 
išjų. Šis paminklas, o tokie turėtų būti visur, kur tik aukų krista, 
taps šventenybė, kaip šventa bet kuriai tautai savo tautos, savo 
valstybės pradžia. Eis metų metai, užmirš, kad čia paminėtieji 
buvo paprasti žmonės; laiko perspektyvoje beliks mums atminti 
vieni jų gerumai. Čia sustos pasimelsti pėstieji, pravažiuojantieji 
dūsaus kepures kėlodami, mergelės padės gėlių bukietą ir savo 
ašarėlę. Dainius pasiims juos karžygių epui nupinti. Ir augs 
didės šitie dabar jau mieli mums savanoriai, nepriklausomybės 
pionieriai, ir auklės kartų kartas jaunimo tokio pat užsidegėlio 
laisvės ir tautiškumo idėja. 

Darysis aplink šį ir jam panašius kalnelius legendos; jos grau- 
dins, minkštins širdis, auklės tautą, grūdydami jos valią ir energi- 
ją atsilaikyti laisviems, nepriklausomiems. Garbė tad žuvusiems 
už Tėvynę ir garbė Tėvynei, kad yra kam už ją žūti! Amžiną atilsį 
pasišventėliams, o jų išlaisvintai Lietuvai triskart valio! 


PAMOKSLAS, PASAKYTAS 1927 M. 
RUGPJŪČIO 14 D. UKMERGĖJE, 
PAŠVENTINANT 1-JAM 
DL KUNIGAIKŠČIO GEDIMINO 
PĖSTININKŲ PULKUI ĮTEIKIAMĄ 
VYČIO KRYŽIAUS VĖLIAVĄ 


Viešpats kalbėjo Mozės tarnui Nuno sūnui Jozuei ir jam tarė: 
„Kelkis ir eik per šitą Jordaną, tu ir draug su tavim visa tauta, į 
žemę, kurią aš duosiu Izraelio sūnams. Aš jums atiduosiu kiek- 
vieną vietą, kurią bus užmynus jūsų koja“ (Jozuės knygoje). 

Jūsų Ekscelencijos Lietuvos valstybės vairuotojai ir garbės 
vertieji tos valstybės gynėjai - karžygiai! 

Štai jau antras Lietuvos kariuomenės pulkas, Gedimino pul- 
kas, gauna iš J. E. Valstybės Prezidento rankų vėliavą, pažymėtą 
aukšta Vyties Kryžiaus garbe. Šio pulko vėliavos emblemos — 
vienoje pusėje Vytis - galingas Karžygys su pakeltu viršuj galvos 
kalaviju rankoje, pasiruošęs pajėga apginti savo Tėvynę nuo 
puolikų; antroje pusėje silpna Moteriška Švenčiausioji Stebuk- 
lingoji Aušros Vartų Panelė maldingai ir kukliai rankeles susi- 
dėjus ant krūtinės - gailestingumo simbolis. 

Gediminėnai! Ar visa tai atsitiktinai pateko į jūsų vėliavą? 
Ne. Riteriškoji drąsa ir galybė visados jungės su minkštaširdžių 
gailestingumu. Viduramžių riteriai kovojo pasirinktosios širdies 
damos vardan, jos emblemą turėdami sau ant rankovės ar skydo. 
Ir riterio pentinus garbingasis asmuo prisegdavo tik tam, kurs 
būdavo pareiškęs ne vieną drąsą ir pajėgą, bet ir širdies kilnumą, 
švelnų gailestingumą. Pridėkime, kad pirmas Lietuvos kariuo- 
menės pulkas yra susiformavęs Gedimino pilyje Vilniuje ir jo 
vardu vadinasi, tai ir turėsime visą garbingojo Vyties Kryžium 
pažymėtojo pulko uždavinį - sugrįžti, kaip Jozuė per Jordaną, 
per Šventąją į Gedimino pilį, į savo Motiną Aušros Vartų Švč. 
Panelę, pajėga ir riterišku gailestingumu. 

Štai aš jums, Gediminėnai, Dievo ir Bažnyčios vardu pašven- 
čiau jūsų vienybės ir ištikimybės ženklą, vėliavą, skiriamą karo 
tikslams, idant ji būtų inimicis populi Christiani terribile atgue 
inte confidentibus solidamentus et certa fiducia victoriae - baisi 
priešams, gerų krikščionių pastovumas Dievu pasikliaujantiems 
ir tikrumas nugalėti. Pašvęsti — reiškia išskirti tą daiktą iš papras- 
tumo ir paskirti vien tik kuriam kilnumui. Nuo šiol šita vėliava 
jums nebe meistrų darbas, bet - šventenybė, brangesnė už viską 
pasaulyje, net už pačią gyvybę: bevelysite savo gyvybę atiduoti, 
ne savo pulko vėliavą. 

Atmenu, vienas pozityvistas kitkart šitaip aiškino, kaip pa- 
prasto meistro rankų darbas paveikslas tampa stebuklingas. 
Girdi, kai per šimtą ar šimtus metų tūkstančiai vargšų kas dieną 
laiko į jį savo vyzdžius įbedę ir dvasia jam iškalba visus savo 
trūkumus ir viltis, kad visa tai gali būti pagerinta, tai šitie jaus- 
mai jau ir lieka paveiksle sukaupyti; jie gaivelėja paveikslą ir 

daro jį sugebantį grąžinti meldžiančiam tai, ko ten susikaupę, - 
viltį, pasitikėjimą savim ir ateities tikrumą. 

Bažnyčia tokį savotišką stebuklingumo aiškinimą papeiks, 
bet romantikas mistikas jį palaikys sau artimu. Jūsų vėliava 
stovės jums visados prieš akis, nuolat reikalaus iš jūsų, kad savo 
širdyse atnaujintumėte tą ištikimybę tėvynei ir pulkui, kurią 
tuojau prisieksite ir įmagnitinsite savo garbės, savo pasiryžimo 
jausmais, siela savo simbolį, ir virs jis jūsų sielos dalimi, lygiai 
brangia kaip ir pati siela. 

Tikras karžygys privalo būti Dievo karžygys, Dievo įrankis 
jo kilniems skyrimams vykinti, taigi asmuo giliai dvasiškas, 
mistiškai santykiuojąs su Apvaizda. Šventindamas tokią pat 
antrojo pulko Algirdėnų vėliavą!, baltąjį žirgą, raudonu apgaub- 
tą, aš aiškinau apokaliptiškai; bet kai tariau, vargu bau šv. Jonas, 
tai rašydamas, turėjo Lietuvos regėjimą, man vienas mistikas 
algirdėnas paskui atšovė: „O ką žinosi, kuri providencialė rolė 
yra Lietuvai skirta?“ Ir aš atšaukiau savo abejojimą. Yra gi krikš- 
čionybės Tėvas, Romos Vyskupas, Žemaičių vyskupui Pran- 
ciškui Karevičiui? taręs: Galingoji Lenkija, tiek įtakos turėdama 
pravoslaviškai Rusijai, jos nesukatalikino, nes jai politiškoji san- 
tykių dalis terūpėjo; tai šitas misijų uždavinys atitenka mažesnei 
Lietuvai, grynesniu krikščioniškuoju idealu. Gal kiek iškreipiau 
minties formą, bet mintis buvo ši ir, nujau, bene Dievo lūpomis 
kalbėta. Jei būtume to verti, jei tiek sudvasiškėtume, kad Dievas 
mus, fiziškai mažajėgius, išsirinktų savo planams vykinti, argi 
mes nepadarytume tiek pat, kiek Galilėjos žvejai padarė Kristaus 
planams? Tikėkime, kad pajėgsime Apvaizdai tarnauti, ir mes 
padarysime tiek pat istorijoje minėtinų darbų, kiek yra mūsų 
Vytautas Aleksandras pridaręs Europos saugumui ir jos kultū- 
rai. Tai mūsų Vyties mistiškumai. 

O Aušros Vartų paveikslas kone mistiškas? Antai visa tai 
matęs, kas atsitiko šiemet per tretįjį politiškąjį jo vainikavimą 
Vilniuje", man tarė paslaptingu balsu: „Aš esu linkęs labai skep- 
tiškai žiūrėti į stebuklus, gal visai jais netikėti, bet kai tiek neti- 
kėtų ir visai nepaprastų dalykų susikaupia tuo pat žygiu ir toje 
pat vietoje, aš imu svyruoti“. Dabar mums aišku: Aušros Vartų 

Švč. Panelė trečiojo ne dieviškais sumetimais vainikavimo iš 
lenkų nepriėmė ir juos sukompromitavo. Antai pirmoji Šventojo 
Paveikslo vainikuoti savo salonvagone iš Varšuvos atvažiuoja 
operetės primadona S. K. Nieviarovskaitė“, pirmoji drįsusi pa- 
mesti moterišką savo drovumą ir scenoje nuoga pasirodyti pub- 
likai: ji ten pat vagone Vilniaus stotyje gyva sudegė. „Žywy 
fakel'“ ir dabar tebesivaidina Vilniui ir Varšuvai. Antai katalikų 
šventenybės vainikuoti pirmieji imasi nekatalikai: protestantas 
Pilsudskis ir masonas Moscickis*: po jais loža įlūžta. Kardinolas 
Kakovskis? nori prikalti prie paveikslo vainiką, vainikas sprūsta 
išjo rankų. Dvasininkai ir ponai nori užimponuoti miniai, o juodi 
debesys, kaip tik nuo Lietuvos krašto, pratrūksta, „nawalnica“8 
šėlsta per visą ceremonijų laiką ir lygiai su tuo momentu, kad 
visa vainikavimo komedija pasibaigia, nutilsta, pragiedrėja. An- 
tai iš elektros lempelių sudarytas parašas „Krėlowa korony Pols- 
kiej“?, ligi tik pamėginta uždegti, sprogsta; monteriai duoda nau- 
jas lempeles - jos vėl sprogsta, duoda tretį kartą — vėl sprogsta; 
taip ir nesidavė tas parašas uždegamas. Vainikavimui pagerbti 
sutarta 15 kartų iššauti iš patrankų, o kai pradėjo, tai dangus 
ėmė žemę skaldyti šimtais šūvių, įbaugindamas visus susirin- 
kusius. Gedimino kalne trečią kartą, kaip lenkai Vilnių valdo, 
pamėginta iškelti stipri dvilinka vėliava su baltu ereliu, ir tretį 
kartą vėjas pagavęs visos minios akivaizdoje į skutus sudrasko. 
Taip ir nėra lenkų vėliavos Gedimino kalne, kur jo bokšto griuvė- 
siai jo veidą sudarė. Gedimino kalnas laukia, Gediminėnai, jūsų 
sugrįžtant į Vilnių. Tai Jozuės knygoje lemta: „Nesibijok jų, nes 
rytoj šitą pačią valandą aš paduosiu visus šituos, kad būtų su- 
mušti Izraelio akivaizdoje. Jų arkliams pakirsi kojų gyslas ir 
vežimus sudeginsi ugnyje“, 

Jūsų tarpe gana yra nemistikų, silpnatikių. Vyrai, Gediminė- 
nai! tikėkime tuo tikėjimu, kurs kalnus pakiloja. Juk dvasia iš 
vidaus padaro valios galiūnus ir veiksmo milžinus. Tikėkime, 
nes tikintiems yra galingas talkininkas - Dievas. „Jei Dievas už 
mus, tai kas prieš mus?.. Kristus Jėzus yra, kurs numirė, kursai 
dargi prisikėlė, kurs yra Dievo dešinėje ir užtaria mus“ (Romė- 
nams)". Ir būkime riteriškai garbingi ir širdžia skaistūs, kad net 

priešai didžiuotųsi: „Kritome, bent nuo garbingų rankų“. Ir aš 
per šias už jus, Gediminėnai, laikytas Šv. mišias prašiau jums 
Dievą ne ko kita, kaip tik garbingumo ir šlovingumo. Gera nu- 
galėti, tik ir nugalėjimų esti negarbingų, žemų, galvažudiškų, o 
pralaimėjimų garbingų, kada visi galvas padeda, užtat jų vardai, 
bendrai ir skyrium, per daug daug amžių esti minimi. 

Būkime savo gyvenimu ir tarnyba verti Dievo įrankiai ir 
nemaž neabejokime, kad mūsų laukia didi ir nuopelningi darbai. 

Ruoškimės į karą, bet tik paskučiausiu reikalu, nes karas, kad 
ir laimingiausias, blogas dalykas. Tiesioginis kariuomenės užda- 
vinys - tauta ir rimtis palaikyti. Šitai Bažnyčia liepia, karo vėliavą 
įteikiant, ją pabučiuoti ramybės pabučiavimu: Pax vobis!?. 

Kaip visa tai gražu ir reikšminga, Gediminėnai, gavus sau 
pulko šventenybę - Vėliavą! Mokėkite ją vertinti ir mylėti! 


IŠLYDINT DR. JONĄ BRUNDZĄ 
IŠ PALANGOS 
(Pamokslas, pasakytas išlydint d-ro Brundzos kūną 
iš Palangos)! 


Non intres in judicium cum servo tuo, Domine! 

Šv. Bažnyčia, atiduodama žmogaus palaikus žemei, baimin- 
gai kreipias į Dievą, kad jis nenuteistų nemirtingosios jo vėlės. 
Šaukias gailestingumo, kurs tačiau tiek tereiškia, kiek gyvas 
būdamas nori juo naudotis. Čia riba. Anapus belieka teisin- 
gumas; jis suveda visą gyvenimo buhalteriją, visus pliusus ir 
minusus, ir šie patys nulemia vėlės likimą. 

Mes nenorime, kad Dievas, kuriam aiškūs visi mūsų pliusai 
ir minusai, nuteistų. O patys kaip lengvai teisiame savo artimus, 
įkibdami į tuos vienus pliusus, o dažniausiai į tuos visus minu- 
sus. Kokie mes drąsūs esame vienašališkai apspręsti artimą. Ir 
šiame tragingame atsitikime? - kiek girdžiu visokių kalbų! Vieni 
visai pateisina užmušėją, o visai pasmerkia užmuštąjį. Kiti prie- 
šingai, visą kaltybę suverčia užmušėjui, o nubaltina nabašninką. 

Aš čia nesiimu neduotos man galios spręsti, nes abiejų sielos man 
patamsiai ir aiškaus atsako neduoda. Nepatarčiau ir jums imtis 
nepašauktųjų teisėjų rolės. Štilkite, niekus plepėję! Aš jums duo- 
siu kiek davinių bent nesmerkti nabašninko. 

Daktaras Jonas Brundza iš pat jaunų dienų, o aš jį pažįstu 
labai seniai, buvo rimtas vaikinas. 1910 m. jis išėjo gimnaziją su 
aukso medaliu. Reiškia, nebuvo balamutas ir bloznelis, nors 
turėjo teisės būti: jo amžiuje daug kas atleidžiama. Jis, labai 
gabus ir mokslus jaunikaitis, atsidėjęs geria mokslą ir renkas 
gyvenimui reikalingų žinių. 1916 m. lygiai gražiai išeina Mask- 
vos universiteto Medicinos fakultetą ir imasi operuoti gautomis 
žiniomis. Dr. Jono Brundzos sumaningumą veikiai pastebi ir 
viršininkai. Dr. Jonas garsėja geru mediku, tarnauja Lietuvos 
kariuomenei, o vyresnybė 37 metus amžiaus einant, pagerbia jį 
aukšta pulkininko ranga. Pagaliau atsideda mokslui, yra Liet. 
universitete asistentas ir labai daug žada. Mokos, tarnauja, ligo- 
nis gelbėja, - eina savo pareigas rimtai, sėkmingai, kaip rimtai 
buvoį tai pasiruošęs. Niekas Kaune nėra matę dr. Jono girtaujant 
restoranuose, trankantis automobiliais, mergeles vedžiojantis. 

O dėlto buvo linksmas, o jo nuolatinė gera nuotaika, meili 
šypsena būdavo iš dvasios pusiausvyros, kada žmogus nusi- 
mano nieko niekam nėsąs kaltas, visas pareigas ištikimai einąs. 

Ir štai šitokiam, taip rinktinai pasiruošusiam į gyvenimą žmo- 
gui, kurs tvirtai laikėsi principo, pastoja kelią viena galybė, ir jis 
krinta auka. Tai - meilė. Pamilęs nebelaisvą moterišką, jis neva- 
gišauja paslapčiomis, neteršia svetimos šeimos, neįžeidžia jos 
garbės, bet atvirai siekia pirma legalizuoti savo santykį ir yra 
tame kelyje. Katalikų kanonai pastovūs, to jam nebūtų paveliję. 
Kaip jis būtų tai padaręs, aš nenumanau; mums svarbu jo pastan- 
gos. Jo planus sudarko. Jis krinta savo pasiryžimo auka. 

Gerbiamieji! Tai ne paprastas romaniškas skandalas - tai baisi 
gyvenimo tragedija, žmonių santykių problema. Kiek jis čia kal- 
tas? Kiti visa suverčia fatumui, predestinacijai, likimui. Katalikų 
Mokslas skelbia laisvą žmogaus valią. Taip, bet ir tai valiai esa- 
ma ribos; kartais žmogus tampa nebeatsakomas už savo žings- 
nį. Psichologas tai pavadina nebenormalumu ir atsakomybę nuima. 

Aš linkęs esu manyti, kad ir Visagalis atsižvelgs į tą valios ribą, 
kurią žmogui užbrėžia silpnybė; už ją jei ir buvo nabašninkas 
kiek kaltas, tai klaną kraujo dėl to ištekino. 

O kas mums? Mes pirmiausia nulemiame - nereikėję iš gy- 
vųjų pasišalinti tokiam jaunam, vos pradėjusiam vyriškąjį am- 
žių, taip stipriai pasiruošusiam žmogui. Taip mums rodos. O 
Visagalio santvarkoje kažin ar betikslė yra ši mirtis... Negi skan- 
dališkoji nuotykio pusė mus čia taip gausingai sutelkė. Ne, mus 
imte perėmė kaip tik šitas nepaprastumas ir liks dėl to mums 
visam amžiui neužmirštamas. Prieš kiekvieną mums atsistoja ta 
pati gyvenimo problema. Kiekvienam gyvenimo takas ne rožė- 
mis klotas; jis pilnas dyglių ir usnių. Dar blogiau - pilnas viso- 
kiausių pinklių, spąstų, kai kada pasitaiko ir bedugnė. Ar neliks 
mums amžiną atilsį dr. Jono mirties užminta Mintis: nujau, ar 
tik ir mes gyvename tvirtai laikydamies moralybės principų ir 
dėsnių, kuriuos aptinkame Šv. Rašte? Ar ir mes įtempiame visą 
savo valią spąstams apeiti, pinklių išvengti? Gerai, jei taip. Bet ir 
tada kuris mūsų yra tikras, kad ūmai neprieis bedugnės ir nekris 
jon stačia galva. Tokiam atvejuj religija mums siūlo pasikliauti 
Dievo Apveizda - be jos žmogui nė plaukas nekrinta, ir visados 
turėti patį Dievą sau talkininkų; su juo jokie pavojumai nebe- 
baisūs. Religija stiprina mus į gyvenimą, ragindama tikėti. Di- 
dumas jūsų tiki, nors ne taip gyvai, kaip reikiant; mažumas 
silpnai; kai kas gal apsimeta nieko netikįs, bet tai negalima. Aš 
tikėčiau absoliučiu tuštumu, netikėjimu, jei mūsų fiziologinių 
funkcijų neviršytų tai, ką aiškiai jaučiame, o ko jokia filosofija, 
joks mokslas dar nėra suformulavęs. Yra dėsnių nematerialių, ir 
jie nepavelija žmogui būti skeptiku. Jei žmogaus likimo paslap- 
tingumas, pasireiškęs dr. Brundzos katastrofoje, palenks mus 
giliai susimąstyti dėl gyvenimo problemų, jo mirtis nebus betikslė. 

Gerbiamieji! Nabašninką d-rą Brundzą visi jūs išlydite gryno- 
mis simpatijomis. Aš jas norėčiau jūsų širdyse užfiksuoti; viršiau 
parodytieji daviniai verste mus verčia palikti apie a. a. dr. Joną 
Brundzą nusimanymą, kaipo apie švarų, garbingą, tad ir pozi- 
tingą pilietį. Lai jo atminimas ir visa ta gyvenimo tragedija neiš- 
dyla iš mūsų atminimų! 


- 434. 


VILNIUS LIETUVIAMS - 
IDĖJŲ CENTRAS 


Lietuvių tauta europiškai kultūrėjo ir valstybėjo panemunė- 
mis ir paneriais, palei didžiuosius susisiekimo kelius. Čia euro- 
piečiai „panemonai“ (palemonai)! apsigyvenę, čia ir kiti lietu- 
vių tautos „bajorai“ (šviesesnieji, tad ir galingesnieji tautos vyrai). 
Kaunas buvo per atviroje vietoje, per arti nuo galingųjų vakarų 
kaimynų, tad pastovus negalėjo būti; jis tegalėjo būti forpostas 
gilumai apginti: ginti - žūti — vėl kilti iš pelenų ir vėl ginti. Taip 
ir buvo. Kaunas buvo Lietuvos sargyba ir gangreit tebėra. 

Žiloji ir ramioji miestų senovė susimetė paneriais ir pašven- 
čiais, miškų glūdumose, pakilumų viršūnėse. Rasų kalvos? den- 
gia tą ramiąją žiląją mūsų senovę santeklyje Vileikos? ir Neries; 
čiagi atsirado ir pirmosios gintuvės (pilys); pirma savotiška stra- 
tegija ir taktika sudarytos, paskui prie jų pritaikinta europiškoji. 
Taip atsirado Trakų ir Vilniaus pilys, tai ant aukščiausių ir iš 
visų pusių stačiausių kalvų, tai tarp vandenų ir pelkių. Rasos — 
Trakai — Vilnius faktinai buvo viena ir žmonių nusimanyme 
tebėra viena: žmonių fantazija tebelaiko juos plačiais keliais 
erdvais urvais sujungtus. Archeologai linkę yra manyti, jog taip 
net iš tikrųjų esą buvę. 

Tai centras įveikė visas apylinkes, nes jis buvo natūralus, 
tikrasis centras, tapo sostinė, vis tiek kur buvo jos valdyba: Tra- 
kuose ar Vilniuje; dvidešimt kilometrų tarp jų — dykas galas, 
raitam valanda kelionės. Ir plėtės iš čia Lietuvos valstybė ratilu, 
iki pasiekė abejas jūrias, beldės net į tolimosios Maskvos vartus. 
Tai Lietuvos valstybės „jadro“, branduolys, anot istorininko 
Mato K. Liubavskio“. 

Čiagi, ne kur kitur, prasidėjo ir Europos kultūra augti. Čia 
spaustuvė, čia leidiniai, čia aukštoji mokykla (jėzuitų), čia, ne 
kame kitur, fermentavo tautiškoji lietuvių mintis ir puškaliais 
reiškės pasauliui (knygomis, tikybų kovomis, inteligentija). 

Lenkų-Lietuvių Respublikoje Vilnius politikos įtaka per visą 
istoriją varžosi su Krokuva ir Varšuva: paliko ir išbuvo centras di- 
džiajai pusei Respublikos. Respublikai laikinai patekus į svetimas 

rankas, Vilnius, kaip pasakos paukštis, atgyja bent kultūrai, tam- 
pa universiteto miestu tokiomis teisėmis, kurių tegalėjo gauti ro- 
mantiškosios nuotaikos laiku: mokslo tyrėja ir gilintoja tampa ir 
to mokslo plėtėja iki žemiausių sluoksnių visame buvusiame 
Lietuvos krašte. Tai ištisa švietimo ministerija - Edukacijos ko- 
misija? politiko - romantininko Mikalojaus I* laikais, gyvai atsi- 
liepusi į naujausią Europos porevoliucinę nuotaiką - į roman- 
tizmą ir davusi visai buvusiai Respublikai romantinę kryptį. 
Romantininkai pirmieji tautiškai susiprato, būtent aiškiai for- 
mulavo tautiškai individualią ideologiją, išauklėjo lietuviško 
tautiškumo renesansininkus ir prikėlė tautos nepriklausomybę. 
Romantininkai sudarė pirmąją revoliuciją 1831 m. dėl nepriklau- 
somybės; tie patys romantininkai tremtiniai, sugrįžę iš Sibirijos, 
sukėlė ir antrąją revoliuciją 1863 m. Sumanymai nepasisekė, bet 
jų idėjos liko ir įvyko po šio Didžiojo karo. Vilnius išauklėjo 
lietuvių tautos kultūrinę ir politinę gyvybę; Vilniuje - centre, ne 
kame kitur, pūkštelėjo ir šakotoji mūsų publicistika, ligi tik Japo- 
nų karas? sutraukė jos varžtus. Iš Vilniaus ėjo ir Vilhelmui reika- 
lavimai, kad pripažintų Lietuvą atskira, kaip pripažino Lenkiją“. 

Ir dabar vis gyviau pasireiškiąs visų šalių lietuvių svyravimas 
į Vilnių yra tik sveiko instinkto pasireiškimas, nusimanymas, jog 
tik iš čia tegalime ir vėl plėstis politiškai ir kultūriškai. Ir to 
dvasių svyrimo negalės sulaikyti jokia dirbtinė pajėga. Geologai 
sako ir upės tėkmės nėsą galima nukreipti kitur: tvirtink netvir- 
tinęs naują krantą, upė grauš jį tol, kol atgal sugrįš į pirmykščią. 
Iš to visas mūsų tikrumas, kad į natūralųjį tautos centrą, ta tauta, 
gavus galimybės nevaržoma plėtotis, sugrįš. Gyvosios mūsų 
pastangos tik artins tą sugrįžimo momentą. 


LIETUVOS ŽYMESNYBIŲ ŽODYNAS 


Laiškas mūsų visuomenei 


Lietuvių Katalikų Mokslų Akademija! Kaune yra pasiryžusi 
išleisti buvusios Didžiosios Lietuvos Kunigaikštystės, Prūsų 

Lietuvos ir dabartinės Lietuvos Respublikos „Žymesnybių žo- 
dyną“, būtent trumpą alfabetišką aprašymą tų žmonių, kurie 
šiaip ar taip buvo ir yra susilieję su Lietuva ir jos reikalais. Vieni 
valstybę kūrė ir valdė ją, kiti toje valstybėje ugdė kultūrą, dar 
kiti tebuvo iš šalies liudytojai - rašė apie Lietuvą ar kuriuos jos 
dalykus (kalbą ir k. k.), nors ne Lietuvoje buvo. Istorijoje pami- 
nėtieji asmens tebėra mums įdomūs, dažnai net reikalingi pla- 
čiau patirti, o nežinai, kurio galo griebti, kur žinių apie juos 
ieškoti. „Žymesnybių žodynas“ - būtinasis istorijos priedas. 
Negi galime pamiršti ir tuos Lietuvos vaikus, kurie ką nors 
žymaus yra nudirbę kitoms valstybėms, kitoms kultūroms, o 
buvo kilę iš Lietuvos: jie kelia lyginamąjį Lietuvos svorį bend- 
rojoje visos žmonijos kultūroje. 

Tad Lietuvos kunigaikščių šeimos, taip plačiai paplitusios 
jų ekspansiją realizuojant, jų administratoriai, tikybų propa- 
gatoriai ir atstovai, politikai, ekonomistai, menininkai, moks- 
lininkai, technikai, kunigai ir kiti tolygūs ligi tik bus radę vietos 
istorijos ar šiaip jau šiokių ar tokių raštų lapuose; būtent kurie 
patys savo asmeniu ar savo darbais bus kiek tiek pasižymėję 
Lietuvos buityje, — visi yra mums nepamirštini, pagerbtini, 
dažnai ir panaudotini šios ar dar būsimos gadynės reikalams. 
Kultūra pašiepia tuos kraštus, kurie, kas sava, nežinodami, vien 
svetimybėmis temoka naudotis ar džiaugtis. Savųjų, ne sveti- 
mų, esame kontinuatoriai. 

Lietuvos „Žymesnybių žodyno“ ar kitaip kaip pavadinto 
leidinio - Index notabiliorum hominum Lithuaniae? - uždavinys 
ir bus: kuo trumpiausiai pasakyti, kas buvo tie mūsų žymesnieji 
žmonės, kada ir kur gyveno ir veikė ir ką yra nuveikę. Kitaip sakant: 
pasakyti jų profesiją, svarbesniuosius biografinius davinius, pil- 
ną sąrašą nudirbtų darbų ar parašytų veikalų. 

Visam tam teskiriama iki keleto šimtų puslapių paprasto 
enciklopedinio žodyno formato, pagina fracta3, petito šriftu. 
Taigi vietos ekonomijos dėlei bus pavartoti visi žodynų sutrum- 
pinimai iki minimum raidžių, kad visos žinios apie vieną 
žymesnybę teužimtų 5-10 eilučių, retai kada daugiau. Ir tik 

itin žymiems asmenims bus paskirtas visas puslapis ar net 3- 
5 skiltys. 

Ilgainiui eis papildomieji sąsiuviniai bent po 100 puslapių 
taip pat alfabeto tvarka. 

L. K. Akademija kviečia to didelio darbo dirbtų visus Lietu- 
vos piliečius, ne vienus lietuvius; visus prašo sužymėti savo 
tautos, tikybos, partijos, profesijos, sąjungos, draugijos žymes- 
nybes, susijusias su Lietuva, apie kiekvieną atskirame po- 
pieriuje. 

Žinios, pakartojame, teesie kuo trumpiausios, lietuvių kalba, 
nors priimtinos ir kitomis Lietuvoje vartojamomis kalbomis. 

Itin pageidaujama, kad prie žinių būtų nurodomi šaltiniai, iš 
kur jų imta, ir pridedamos kalbamųjų asmenų fotografijos ar 
bent būtų pasakoma, kur aptikti jų portretai. 

Lietuvos šviesuomene! Lietuvos „Žymesnybių žodynas“ — 
gryno mokslo leidinys; jame nebus jokių įvertinimų, tik patie- 
kiami gryni faktai; tai prašome visų visus, be skirtumų tautų, 
konfesijų, politikos įsitikinimų talkon visiems labai reikalingo 
darbo dirbtų! Malonėkite šiam leidiniui atsiųsti žinių ne tik 
lietuviai, bet ir Lietuvos lenkai, rusai, žydai, vokiečiai, totoriai; 
ne tik krikščionys demokratai, bet ir liaudininkai, socialde- 
mokratai ir komunistai; ne tik Europos lietuviai, bet ir ame- 
rikiečiai, braziliečiai ir kiti išeiviai. Ir prašytume to darbo imtis 
tuojau, neatidėliojant. Jis didelis, tai ir taip ims nemaža laiko. 
Norėtume jį nudirbti per vienerius metus, o išspausdinti — per 
antrus, 

Adresas korespondencijai: 


Kaunas, Rotušės Aikštė N 6. 

L. K. Akademijos Pirmininkas: 

Pr. Al. Dambrauskas, 

Lietuvos Universiteto Garbės Profesorius. 
Sekretorius: Kan. J. Tumas, 

Liet. Universiteto Docentas. 


1927 m. lapkričio mėn. 

DŽIAUKIMĖS IR - 
DIRBKIME! 


Sveikinimas 


Neo-Lituanai! Sveiki išgyvenę jau penketą metų! Šiuo tarpu 
mūsų Korporacija sudarnėjo, mes pasistatėme namus ir gavome 
dar didesnio apetito neo-lituaniškai gyventi ir dirbti. Sveiki tad, 
lyg naują erą pradėdami! 

Mums yra kuo pasididžiuoti, švenčiant šią sukaktį. Mes esa- 
me aptikę „filosofinį akmenį“, kuriuo paveikus, bet kuris kietas 
ir nevaizdus metalas blizgančiu auksu virsta. Tai - tautinė idėja. 
Dar neilga mūsų gyvenimo praktika, o jau daug kartų ji parodė, 
kaip mūsų draugai, pirma tik vegetavę idėjiškai, stoję į Neo- 
Lituaniją!, virto sąmoningais lietuvių tautos mėgėjais ir mylė- 
tojais; virto pilnaviduriais, nes jų akims atsidarė tiesūs keliai 
tautai tarnauti, o širdys pajuto sumą pilietinių pareigų tai tautai 
ir jos susidarytajai Nepriklausomai valstybei. Vienu savo vardu 
Neo-Lituanijos korporacija davinėjo mums solidarumo ir noro 
taip veikti susitelkus, kad bet kuris mažmožis būtų įrejestruo- 
jamas tautos knygose - kredito pusėje. 

Begyvenant Korporacija vis tampriau mus sulydo į kietą vie- 
netą, lydinį grynoje aukso ar sidabro su paprastųjų metalų liga- 
tūra. Daro minėtąjį filosofinį stebuklą - viską verčia aukštos 
probos auksu ar sidabru, veikiant sveikai išlikimo omei. Tačiau 
greta jos veikia ir mechaniškasis priemaišų procesas. Priemai- 
šų - ligatūros reikia, kad Neo-Lituanijos pagrindas, labai aukštos 
probos idėjininkai - tautininkai, romantininkai - nesusidėvėtų, 
gyvenimo zulinami iš visų pusių. Gera ir tikslu esti, kai bran- 
gusis pagrindinis metalas ryte praryja, asimiliuoja paprastąjį; ir 
deja, kai tos ligatūros ima darytis per virš: tokio lydinio nė sidab- 
ru nebegalima vadinti, nors jis, kaip ir pirma, tebėra baltas. Iš 
tokio lydinio nukaltasis vienybės ir ištikimybės žiedas ar kuris 
kitas naudos ar dabos daiktas ima tepti; jis tenka dažnai šveisti 
šiokiomis ar tokiomis rūgštimis, kurios ir patį daiktą pagaliau 
suėda. Ir kol dar nesuėstas, toks daikto blizgis esti dirbtinis, ne 
iš savęs, kurs tamsėja čia pat bešveičiant. 

Neo-Lituanai! Tą visuomeninį ir politinį lydinį, tą bend- 
rovėje išauklėtą tautos dalį, mes esame pasiryžę įduoti į rankas 
tautiškajai valdžiai, kad ji nusikaltų iš jo įrankį lietuvių tautos 
gerovei ir laimei. Tad ne vis tasia, ar tas lydinys buvo 56 ar 40, 
ar tik 12 probos auksas; jis iš viršaus lygiai tepablizga, viduje 
gi esti visai bevertis. Iš aukštosios probos mūsų lydinio tau- 
tiškoji mūsų valdžia ar tautiškoji mūsų visuomenė pasirinks 
sau sąmoningų švyturių — keliarodžių, kad savo bėgyje ateitin 
ji kartais nepykštelėtų savo kakta į kietą uolą ir nesubyrėtų. Iš 
žemaprobio lydinio tepasidirbs virbalus pypkėms pasikrapš- 
tyti. Net degutuotai ašiai kaištį visuomenė dirbdinsis iš papras- 
tos gelžies, o nedasidabrintą metalą visai paneigs. Reiškia, kai 
kam geriau būtų buvę nė nesisidabrinus Korporacijoje. 

Tauta reikalinga vadų, grynų kaip krikštalas, pasišventusių 
iki paneigiant viską asmenišką, pasiryžusių, kaip tik lietuviai 
temoka, kaip mus vaizdinasi mūsų kaimynai svetimataučiai. 
Tokių tautos pirmeivių kas gi greičiau duos jai, jei ne tautinė 
šviesuolių organizacija? Turi duoti, jei nenori susikompromi- 
tuoti savo visuomenės ir užsienio akyse. Juk kas gi begali būti 
baisesnio, kaip žadėti ir netesėti? 

Bet tautos Tėvų ar tautos Motinų šimtai teduos keletą, patys 
gi lieka eiliniai, vis dėlto pozityvūs bet kurioje tautos pozicijoje 
darbininkai, švietėjai ir tvarkos bei rimties dabotojai; kaip bitelės 
avilyje koriams lipdyti, saldžiam medui nešti, motinos padeda- 
miems kiaušeliams (idėjoms) perinti, iš jų išskylantiems vikšre- 
liams auginti ir auklėti, kad jie paskui pakeistų savo auklėtojus 
lygiai darbščiame ir produktingame veikime. 

Bus ir tranų mūsų Neo-Lituanijos avilyje. Ir jie reikalingi 
kuriam laikui: jie apvaiso naujomis idėjomis, nauja iniciatyva, 
palaiko neramią energiją. Bet kai jie tuo vienu tenkinas iš pradžių 
ir iki galo, kai tedirba tuo vienu savo organu - liežuviu, darbi- 
ninkės bitelės turi juos, nieko nežiūrėdamos, pašalinti iš savo 
šeimos, kad veltui neėstų jų patiekiamo medučio ir neterštų oro, 
kuriuo Korporacija kvėpuoja. Avilyje tėra vietos darbininkėms 
bitelėms, savo bitino planų vykintojoms. 

Džiaugiamės sukakties momentu. Argi? Neapsigaudinėkime. 

Dabarties sako nesama - teesanti praeitis ir ateitis. Bet kuris akies 
mirksnys perpus esąs praeityje, perpus ateityje. Mūsų gyve- 
nimas rieda nesustodamas; jo fiksuoti negalima, kaip negalima 
planetos įsivaizdinti esant kuriame orbitos punkte: ji kas mirkte- 
lėjimas po tūkstantį mylių nuo jo nutolsta. Ir mes, neo-lituanai, 
jau būsime peršokę švenčiamąją sukaktį ir galvatrūkčiais pasi- 
leidę toliau savo orbitoje aplink Lietuvos Valstybę, su ja drauge 
aplink bendrą žmoniją, o su visa žmonija aplink Visumos Prie- 
žastį, nuo Vydūno betariant. Sukakties džiaugsmas mūsų nefik- 
suoja vietoje: mes to džiaugsmo tolyn nešamės su savim ir priva- 
lome jo niekados nenustoti; džiaugsmo, kad atsiradome nebepri- 
klausomoje valstybėje ir jaučiamės jau palaidomis rankomis; 
džiaugsmo, kad gausiai radome sau lygių; džiaugsmo, kad ne- 
krinkame. 

Draugai! Gyvenkime, daugėkime, žydėkime! O visa tai reiš- 
kia viena - dirbkime. Nebus veikimo - nebus gyvybės, nebus 
žiedų akiai verti, nei vaisių širdžiai paguosti. Neo-Lituanijos 
korporacija susidariusi yra ne tai vienai garbei savo nariams 
teikti, bet galimybei ir sąlygoms dirbti ir pasiekti rezultatų, kurie 
vieni narius ir jų kolektyvą tepagarbins, teišaukštis ir priešakin 
pastatys. 

Arbeiten, arbeiten, arbeiten, mehr nichts!? Šitaip vokiečiai yra 
nusistatę pagyti ir pakilti, šitaip tik ir mes tepakilsime, niekad 
nepamiršdami, kad ir Dievas mūsų prieglauda ir stiprybė. 


PRANAS ANCEVIČIUS!, 
SAVO GARBĖS ŽODŽIO LAUŽYTOJAS 


Į galą rugsėjo mėnesio š. m. Nepriklausomosios Lietuvos 
administracija gavo tam tikrus neramios dvasios žmones kuriam 
laikui izoliuoti koncentraciniame Varnių lageryje?. Deja, tarp tų 
neramiųjų buvo ir keletas L. Universiteto studentų, vienas net 
mano klausytojas, humanitaras Pranas Ancevičius. Šiaulių „Kul- 
tūros“3 žurnale jis rodės griežtu proletkulto sekėju ir tiek į tą 

darbą įsivaręs, jog savo studijas beveik visai paneigė: paskaitas 
lankė ne visas, o kvotimų visai nelaikė. Fakulteto taryba gavo jį 
dėl to pabaidyti - šiais antrais jo studijų metais gausianti iš jo 
atimti ir tą pusę stipendijos, kurią jis gaudavo pirmais metais. 
Tvarkos dabotojų suimtas, Pranas Ancevičius dukart kreipės į 
mane, kad aš jį daboklėje aplankyčiau. Nuėjau ir patyriau didelį 
Pr. Ancevičiaus nusiminimą, kad jis, štai pasirengęs keturius kvo- 
timus išlaikyti, izoliuotas Varniuose, gaus savo mokslus pertrauk- 
ti ir, nieko neveikdamas lageryje, pagesti. Pagailo man to gabaus 
ir šiaip jau daugiau išsilavinusio neg kiti studento; pagailo ir 
vargingos gausingos jo šeimos (tėvai naujakuriai sklypininkai). 
Tad gerai išsiteiravęs, ar iš tikrųjų jam, galų gale bėdos prispir- 
tam jaunam žmogui, parūpo mokslas; pasakiau dar pamokslą, 
pirma reikią mokslai išeiti, o politika bus laiko ir paskui užsiimti, 
paprašiau, kad visa tai jis patvirtintų aiškiu pasižadėjimu. 

Studentas Pranas Ancevičius man davė garbės žodį, kad 
išleistas į užsienius, o ne izoliuotas Varniuose, beužsiims moks- 
lo studijomis, berašys lietuvių literatūros istorijos ir kritikos 
raštus lietuviams ir svetimtaučiams. 

Esu senas romantininkas idealistas. Man jauno žmogaus gar- 
bės žodis viską atsvėrė, ir aš paskutinėmis valandomis prieš 
išsiunčiant Pr. A. į Varnius, ėmiau bėgioti į vyriausybės atstovus, 
kad šį studentą sulaikytų. 

Kauno miesto ir apskrities komendantas Kazimieras Skučas“, 
pulkininkas leitenantas, išklausęs mano sumetimų, paklausė: 
„Tamsta juo pasitiki?“ Atsakiau tvirtai, nėmaž nesvyruodamas: 
„Taip. Jis susiprato, prieš pradedant politikos darbą reiksią gauti 
rimto išsilavinimo. Tai jis man patvirtino garbės žodžiu. Kur jis 
paskui nukryps, už tai mes morališkai nebeatsakysime. Bet būsi- 
me atsakomi, neleidę jam mokslu surimtėti. Rimtai išmokslintas 
ir priešininkas pakenčiamesnis“. 

Pulk. K. Skučas pasirodė labai sumanus ir tikrai užjaučiąs 
jaunimą. „Dispozicija Pr. Ancevičių išvežti jau duota, bet aš ją 
sulaikysiu kuriam laikui, o Tamsta tuo tarpu greituoju parūpink 
vyriausybės sutikimą. Viskas pridera nuo mano viršininko, Kraš- 
to apsaugos ministerio pulkininko Daukanto““. 

Nubėgęs į ministerį, aptikau dar didesnį jo palankumą jau- 
nuomenei. Jis mielai sutiko patenkinti stud. Prano Ancevičiaus 
pasiryžimą imtis galų gale mokslo. Bet esąs susitaręs su Vidaus 
reikalų ministeriu nekliudyti kits kitam tvarkos darbe. Tad vis- 
kas pridera nuo jo. 

Nubėgęs į Vid. reik. ministerį pulkininką Musteikį“, radau 
ji skeptiškiau nusistačiusį. „Tamsta Ancevičium pasitiki? Aš 
manau, jį, kaip iš viso tos rūšies žmones, pasižadėjimo neišlai- 
kysiant. Bet, jei Tamsta savo žodžiu laiduoji, aš gaunu pritar- 
ti“. - „Iškilmingai laiduoju tą jauną žmogų nepasielgsiant prieš 
duotąjį garbės žodį“. - „Gerai. Bet turiu dar atsiklausti Politinės 
policijos viršininko, ar jis neturi kurių rimtų sužinotų kliūčių“. — 
„O kol Tamsta sužinosi, Ancevičių išsiųs“. — „Tai bėk pats ir 
pranešk man p. Budrio? nuomonę“. 

Nubėgęs į Žvalgybos viršininką, radau jį dar skeptiškiau 
nusistačiusį: jis tuose dalykuose prityręs. „Principe aš ką gi ga- 
liu turėti prieš mokslą. Tegul Dievas padeda. Tik Ancevičius 
Tamstą užvils“. - „Ne ir ne! Leiskite mano atsakymu“. - „Gerai - 
Tamstos atsakymu“. 

Nubėgęs atgal į V. r. ministerį, paprašiau, kad jis telefonu ir 
tučtuojau praneštų p. komendantui savo sutikimą. Ačiū, tuoj 
patelefonavo. 

Nubėgęs vėl į komendantą, benutvėriau jį išeinantį. Dar ne- 
buvo vėlu: komendantas įsakė Pr. Ancevičių paleisti iš daboklės 
namo ruoštis į užsienius. 

Paskutinį kartą nuėjęs į daboklę, aš visa tai nupasakojau savo 
proteguojamam Pr. Ancevičiui ir dar kartą pagrasiau: 

- Dabar žiūrėk - Tu esi mano globoje, mano atsakymu. 
Neapvilk manęs - aš Tau parodžiau daug užuojautos. Man bus 
gėda ir nelaimė. 

- Nebijok, neapvilsiu! - tvirtai atsakė studentas, dėkodamas 
už „die Skoraja pomošč“*, kaip žydai sako. 

Nebeištremiamas, bet su visomis legitimacijomis į užsienius 
mokytis Lietuvos Vyriausybės paleidžiamas, žinoma, su teise 
paskui grįžti ir kad ta pačia politika užsiimti, Pranas Ancevičius 
jau gelžkelio stotyje pagrasęs: 

— Nu, dabar tai paminės mane Lietuvos valdžia! 

Ir jis stačia galva puolė į revoliucinį Lietuvos Respublikai žalin- 
gą darbą: nelemtame revoliuciniame lietuvių emigrantų kongrese 
Rygoje? — sekretoriauja, lenkų globojamas ir lengvai į Vilniaus 
universitetą priimtas, leidžia dar nelemtesnį ir Lietuvos Respub- 
likai žalingesnį socialdemokratų organą „Pirmyn““?, pasirašyda- 
mas tikruoju jo redaktorium, visokeriopai afišuodamas savo soli- 
darumą su Tauragės plėšikais!! ir brutališkai koneveikdamas tuos 
Lietuvos administratorius, kurie tiek užuojautos jam parodė. 

Jų ir mano, jo protektoriaus, atžvilgiu — 

studentas Pranas Ancevičius pasirodė infamis, garbės žo- 
džio laužytojas, 

ir aš tai didžiausia širdgėla viešai paskelbiu. 

Atsakyti Lietuvos Respublikai už visą Jos išnešlovinimą, pa- 
naudojus gerą mano vardą, apsiimu. Lai būna man, senam leng- 
vatikiui, pelnyta pamoka, o tiems, kurie būdavo mano vardo 
reikalingi, paskelbimas: 

daugiau aš savo vardą už ką dėti neberizikuosiu. 


DŪŠININKAI IR BEDŪŠNINKAI 
1. PRADŽIA 


Ne ta viena duona minta žmogus, bet ir Dievo dvasia, kuri 
pasireiškia religijoje. Nes ir žmogaus asmenį sudaro ne tas vienas 
kūnas su visais savo reikalavimais, bet ir siela taip pat su dau- 
geliu savo reikalavimų. Kai žmogui tiek tėra rūpesčio, kaip čia 
sočiau, riebiau paėdus pagėrus, tai visas jo protas, visa siela iš- 
virsta pilvan. Kartais jis esti didelis kaip maišė; kai pilvazas eina, 
tau iš šalies rodos, lyg jis tiek ir teturi pareigų - savo pilvą nešioti. 

Mums šiuo tarpu laikai negeriausi. Karas mus sunaikino, o 
atsigauti mums sunkoka - kelinti metai nepadera. Tai ir pilvazų 
kaime retoka. Tačiau ir be jų gana yra ūkininkų ir miestelėnų, 
kuriems pilvas — dievas jų, nors ir ne pernelyg išsvėręs pilvas. 

Tai materialistai, medžiagos garbintojai ir uolūs jai tarnautojai, 
žmonės bedvasiai. Už pilvazus jie nė kiek negeresni. 

Šitos rūšies žmonės gali būti labai gudrūs ir sukti. Jie labai 
geri „advokatai“ provininkai; nukalba bet ką, lengvai juodą 
išbaltina. Ir vis dėlto jie bedvasiai, nes tas vienas, kad ir suktas, 
kad ir gerokai išmankštintas, protas žmogaus sielos nesudaro. 
Visą žmogaus sielą sudaro jo sąžinė, nuovoka, visi pasielgimai 
ar geidimai. Žmogaus siela, žiūrėk, bus dėl to net šakotesnė už 
kūną, daugiau turinti reikalavimų, kurių nepatenkinęs taip ir 
lieki bedvasis ar tik pusdvasis; ar šiaip ar taip, nepilnas žmogus. 

Žmonės pravardžiuoja tokius savo kaimynus „bedūšninkais“. 
Tai itin tikslus praminimas. Dūšininkas tai toks, kurs savo dūšią 
gano, kaip arklininkas - kurs arklius gano. O ganyti juk reiškia 
neleisti į žalą, kad iš to nebūtų nuostolių. Kas savęs negano - 
žūva; neganomas kūnas pagenda, suserga ir miršta; neganoma 
siela taip pat genda ir žlugina nemirtingą vėlę. 

Religija padeda save ganyti begyvenant, kad Dievui nuneš- 
tume nesužalotą vėlę; siūlo visokių religinių priemonių, bet dar 
labiau ir nuolat šaukia: budėkime, broliai, budėkime, kad išsi- 
saugotume visų nedoro gyvenimo pinklių ir nesusižalotume! Ir 
labai neišmintingas esti tas, kurs mano religija tegananti vėlę, ir 
tiems, kurie nejaučia tos vėlės nemirtingumo, religija esanti ne- 
bereikalinga. 

Didžiausis apsirikimas! Juk sveikame kūne sveika siela ir 
antraip: pagedusi siela susargina kūną. Bepročiai juk ligoniai, 
pasiutėliai taip pat, bevaliai atsilaikyti pagundoms taip pat. Tai 
ir esti taip: neesi dūšininkas, praradai sąžinę, nebeturi sveikos 
nuovokos, tvirtos valios, tai ir su visu storu pilvu nelaiku nudar- 
dėsi ten, kur žmogus nebeturi žmogaus vardo ir jo garbės. Būsi 
nenaudis ir net kenksmingas kitiems. 

Taip kaimiečiai, taip miestelėnai pasidžiaugia tais savo kai- 
mynais ar iš tos vietos kilusiais, kuriems pavyko plačiau pra- 
sigyventi ar pragarsėti. Pagiria jų turtą, jų gabumus. Tačiau nėra 
didesnio pagyrimo, kai pasako: Tai, bra, žmogus! Turto kartais 
kiti pavydi, garsas dažnai esti tuščias. Tikrąją žmogaus vertybę 
tesudaro vertinga jo dūšia, siela. Jos gerumų niekas nepavydi. 

Juk nepavydime mūsų karaliūnui Kazimierui, kad jis tapo šven- 
tas. Kai žmogus savo artimą gali žmogum pavadinti, tai jis tai 
tardamas savo širdyje tejaučia vieną gerumą. Tai aiškiai matai. 
Patenkintas, patraukia nosim, nuryja seilę, nušvinta veidu, ir 
pats, gerą žmogų paminėjęs, darosi toks geras, lyg ano pami- 
nėtojo gerumų paragavęs. 

Per ilgą gyvenimą teko matyti visokių bedūšninkų, o neteko 
matyti nė vieno, kurs būtų žeminęs tikrą dūšininką. Žemina 
turtininką, žemina šlovininką; dūšininką bent nutyli, jei nepa- 
giria. Manau, vienas velnias tegalėtų pavydėti dūšininkui to, kad 
jis pilnas žmogus čia jau žemėje ir būsimasis lygiai garbingas 
dangaus paveldėtojas. 

Suprantate, čia kalbama ne apie žmogų davatką, itin dievotą: 
tai dar nepadaro žmogaus dūšininko. Kalbama apie tuos lygaus 
lygaus būdo, tokius pat kaip ir mes, nėmaž neišdidusius kai- 
mynus, kurių niekas niekur neiškėlė, niekur nerinko, o visi vie- 
nodai jaučia juos esant geresnius už kitus; į juos eina pasitartų, 
juos kviečias kurio ginčo išspręstų; su jais mums, jaučiame, esti 
labai gera pabūti ir pasišnekėti, jiems išeinant, pati galva linksta 
rankelėn ar veidan pabučiuoti. Ir pabučiavus taip gera, lyg pa- 
lietus lūpomis relikvijas. 

Mums yra kaimo galvų, kaimo liežuvių, kaimo kumščių; šių 
net per daug. Dairykimės, ar yra kaimo sąžinių: jie mus teišga- 
nys, ne anieji, kaip penki dūšininkai, jei būtų jų atsiradę, būtų 
Sodomą išgelbėję!. Apvaizda dairosi šitokių, ir deja tam kraštui, 
tai tautai, kur dūšininkų nėra arba jų reta! 


2. RELIGIJA? 


Pasaulyje yra nemaža religijų. Vienas yra susidarę patys žmo- 
nės, kitiems pats Dievas yra apreiškęs pamatus, ant kurių jau 
patys tautų galvočiai pasistatė religijos rūmą. Religija, kaip ir 
šiaip jau įstatymai, susidarinėja labai ilgai, šimtais ir tūkstančiais 
metų. Paskui kas vienas ar daugiau visa tai sutraukia į vieną 
gerai sugalvotą pynę, kuri ir nebepasileidžia. Didžiosios religijos 
labai pastovios (nuo jų teatkrenta padžiūvusios šakos šakelės) ir 

sudaro pirmąją pradžią tautų ir jų valstybių pastovumo. Religija 
pasiremia žmonės, susidarydami ir valdomuosius bei baudžia- 
muosius įstatymus, nes religija tai šimtų ir tūkstančių metų pa- 
tyrimas, o ne tų išmislas, kurie paskui ją skelbia. Religija yra savo 
laiko mokslų enciklopedija (taip vadinasi trumpai suglaustas 
visokių mokslų rinkinys): teologijos, psichologijos, istorijos, ast- 
ronomijos, geografijos, medicinos, meteorologijos ir kitų kito- 
kių. Visa tai dalykai pašaliniai, kai kada teminimi ir tereikalingi; 
pagrindiniai gi dalykai, visuotinieji, esti laikomi šventais ir pri- 
valomais. Jaunosios kartos ilgai mokosi religijos iš senųjų kartų, 
kol viską sužino, kol išmoksta vertinti apreiškimus ar amžių 
patyrimus. Daug amžių ir daug kartų riša religija, tai argi ne- 
miela būti gerai įvertintos religijos nariu? Taip verta, kad dūši- 
ninkas žmogus greičiau viso savo didelio turto išsižadės, grei- 
čiau visą savo kraują ištekins, galvą padės, o savo tėvų religijos 
nepames, į kitą nepakeis. Neišmintinga būtų tuos tvirtavalius 
žmones pavadinti peikiamuoju fanatiko žodžiu: jie tebuvo sau 
žmonės, turėję savo sielai stiprinti brangenybių ir šventenybių. 
Bėgdami nuo persekiotojų, jie drąsiai atsidūrė krašte pasaulio, 
ten užkariavo naujas žemes, sukūrė naujas, visiškai naujais lais- 
vės pagrindais valstybes. Vadinas, religija jiems buvo jų cha- 
rakterio uola ir mėgintuvas. 

Religija grūdo sielas, silpnas moteris, net mažus vaikus darė 
stebėtinais valios milžinais, herojais, įėjusiais į šventas legendas. 
Kilniausia, žmoniškiausia ir tiksliausia, nes dieviška religija — 
krikščionių. Tūkstančių metų žydų Mozės religiją papildė nau- 
jojo sandoro su žmonėmis sudarytojas Kristus Jėzus. Jo mokslo 
knygos - Evangelija - viso pasaulio knygos. Tai raktas pažinti 
visai dabartinei pasaulio civilizacijai. Juk krikščionybės pama- 
tais išaugo Europos kultūra ir persimetė į kitas dalis svieto. 
Visa, kas dabar mumyse gražu ir švelnu, žmoniška ir teisinga, 
taiku ir ramu, tai vis iš krikščionybės paveldėta. Jokia bedie- 
vybė nepasakys - tai neteisybė, nes tai teisybė. Tai visa tavo 
siela, krikščionie, dalimi ir nekrikščionie. Savo krikščioniškumo 
išsiginti būtų lygu gėlei, išsižadančiai savo stiebo ir dirvos, iš 
kur išaugo. 

Ir kas beliks tau tavo sieloje, kai visa, kas krikščioniška, at- 
mesi? Nieko. Liksi tikras bedūšninkas, be jokio pagrindo toliau 
plėtoti savo asmenybę. Aš visai netikiu, kad pasaulyje būtų 
bedievių: dievybė vis glūdės kuriame giliajame jo sielos kam- 
pelyje. Bet vis daugiau randas žmonių be religijos, „laisvų nuo 
prietarų“, jie sakos. Tai žmonijos ir valstybių nelaimė. Iš tų su- 
siaurėjusiomis dūšiomis ar visai bedūšninkų žmonių kyla patys 
neramieji gaivalai, kuriems niekas nebebrangu. Sugriuvus jų 
praeičiai, dar lengviau griūva dabartis, ir jiems lygiai ramu būtų 
ir nieko negailėtų, kad ir visas pasaulis su visa amžių kultūra 
sugriūtų. Tai patvirtina jų padaromos revoliucijos, netvarka, 
kurią atitaisyti begali ilgiausi laikotarpiai. 

Kurie piliečiai nebesivaržo religijos įstatymais, tais nebe- 
pasikliausi. Mūsų krašte kaimiečiai prieš 50 metų su pasigėrė- 
jimu kartodavo šį atsitikimą. Kromelninkas žydelis gauna ūmai 
ir sparčiai iškeliauti iš to kaimo. Kam paliks pagloboti savo 
lagaminėlį? Ūkininkas sako: „Gi mano bernui“. Žydas klausia: 
„Ar jis poterius kalba?“ Ūkininkas: „Tai dar tebekalba“. Žydas 
drąsiai įneša savo pakį bernui į klėtelę. Dabar pasitaiko ir rožan- 
čių kalbant svetimuose dobiluose arklys ganytis, anot a. a. J. Ku- 
biliaus“. Vis dėlto tai rečiau neg vagišavimas susilpnėjus sąžinei, 
kurią pirmiau stiprino religija. 

Esti žmonių ne taip karštai dievotų, kurie vis dėlto tebeger- 
bia savo religiją. Yra ir visai nedievotų, kurie tebesupranta, 
kiek jiems reiškė auklėjant ir tebereiškia dirbant religija, - ir šie 
jos dėsniais tebegrindžia visą savo etiką (dorą). Ir kas gera 
juose esti pasilikę, iš religijos pasilikę. Jie dūšininkai, tebesą su 
dūšia. O kokie baisūs bedūšninkai tie jaunikliai, kurie nieko, 
kas sena, mokslu nesutvirtina, kurie tuo tariamuoju savo moks- 
lu viską susigriauna? Ar aš galėčiau savo „kromelį“ patikėti 
tam jaunuoliui, kurs nedėlios rytą per atostogas, riebų snukį 
tebesilaižydamas po pusryčių, tyčiojas iš savo tėvelio motinė- 
lės, kurie su rožančiais ir knygelėmis ruošias į bažnyčią va- 
žiuoti? Pasakojama tokių atsitikimų. Katras čia bus pilnesnis tą 
dieną; religija atsigavęs ar niekuo neatsigavęs, dar neigimu tuš- 
čia pasidaręs? 

Deja, svetimi vėjai bus iš jo išpūtę dūšią - sielą, bus jis likęs 
tuščias, o iš tuščio nieko nebepripilsi nei savo vėlei, nei visuo- 
menei, kur sukalosis, nei valstybei, kurios lėšomis gyvens, dirb- 
damas jai sužaloti, o ne gaivinti. 

Aršiausi bedieviai tuščiaviduriai patys paskui pritiria, kad 
be religijos negalima esą dorai išauklėti jaunimo ir savo vaikus 
paveda toms mokykloms, kurios tiki ir savo tikėjimą praktikuoja. 
Susipras ir tie jaunikliai - bedūšninkai, tik daugeliui bus jau per 
vėlu: tuštuma nebepalopoma, nėra ant ko lopui laikytis. 

Oi, branginkime savo religiją, jei norime gyvenime pastovumo, 
ramybės, na, jei norite, ir laisvės. Tuštumu laisvė pagrįsta - anarchija. 


3. BAŽNYČIA 


Jau vienas maldos namo rūmas daug reiškia žmonių sielai. 
Jis daug daug didesnis už paprastas trobas, nes čia šimtą kartų 
daugiau sueina žmonių neg viena šeimyna į savo būstą. Jis ir 
šimtą kartų gražesnis už kitus trobesius. Tautos dvasios neiš- 
manėlis tepasakys, lietuvių bažnyčios nesuderintos su papras- 
tąja kaimiečių žmonių būkle. Iš tolo matai krūvelę pilkučių men- 
kučių medinių trobelių, o viduryje jų didžiausį mūrinį kalną, į 
kurį, rodos, visas miestelis pareitų. Nėsą proporcijos, tai nėsą nė 
gražumo. Taip būtų, jei lietuvių katalikų bažnyčios tereikštų 
išorinę lietuvių kaimiečių kultūrą: jiems pakaktų šiaudais klo- 
tos šventyklos, kartais gal tik vienos pastogės ant stulpų, kaip 
Afrikos juodukams. Bet kad lietuvių išvidinė kultūra yra šimtą 
kartų didesnė už išorinę, o bažnyčia pirmon galvon reiškia tos 
gminos sielą, ne kūną, tai visiškai tinkamos lietuvių katalikų 
kaimui yra aukštos, labai aukštais bokštais mūro bažnyčios. Savo 
sielai pareikšti bažnyčios įtaisymu Lietuvos katalikų kaimas 
deda visas pastangas; daugiau gal nė nebetesėtų išdėti; bet dar 
nė viena nenusigėrusi apylinkė nesuskurdo turtais, besistaty- 
dama aukštas mūrinės šventyklas. Mūsų kaimas tesėdavo ir 
valstybei iki paskutinio skatiko atsiteisti, ir bažnyčią pasistatyti, 
na, dar ir alučio pagerti ir linksmai pasidainuoti. Kaip dabar yra, 
nežinau. 

Tas vienas bažnyčios rūmas savo architektūra (statymo būdu) 
bei turtingu vidaus išpuošimu gausiai atsilygina lėšų tam tikslui 
dėjėjams. Lietuvoje kariavę vokiečiai yra parašę, visa čia esą 
pilka („grau“): pilki laukai, pilkos trobos, pilki žmonių rūbai ir 
net veidai. Vokiečiams buvę nuobodu šitame pilkume ir tik mies- 
telių bažnyčių vaizdu teatsigaudavę. Pasisakykime toliau patys: 
ir mūsų būstynių viduje - grau, pilka, jei nebe juoda, kaip seniau 
būdavo dūmynėse. Ir lietuvio siela, katalikų religijos aukštai 
iškultūrinta, dangiškais vaizdais įsvajodinta, ilgėjas skaistumo, 
margumo — visa to, kas nebepilka, nebetamsu, nebešiukšlina, ne- 
bedulkėta, kas auksu sidabru ir deimantais tviska, kaip jo pa- 
sakos sako. 

Tr lietuvio kataliko siela šventadienį pagyvena šventoje pasa- 
koje, lyg rojaus pakraštėlyje. Išmislingos statulos, paveikslai 
sienose, paveikslai lubose, karbatkiniai altoriai, auksu ir šilkais 
siūtos vėliavos ir kunigų rūbai, daug šviesos visokiuose žibin- 
tuose, graži vargonų muzika, sutartinis giedojimas gražių him- 
nų, varpelių tilindžiavimas, linksmai iškilmingos procesijos, 
būgnų dundėjimas, varpų gaudesys, kartais net šiurpulingas 
tikrosios patrankos šūvis ar tik paprasto šautuvo, bet per tuščią 
bačką. Begalės įmonių pamaldoms paįvairinti. Argi Dievui visa 
to reikia? Jis juk tegarbinamas dvasioje ir tiesoje. Taip. Bet kad 
žmogaus siela išsidirbtų ir įgytų galios kilti į aukštybių beribes, 
reikia ji svajodinti. Per visą savo amžių arkliui į uodegą težiūrė- 
jęs, lietuviai sako, neįžvelgsi, kas yra virš medžiagos, virš pada- 
rytųjų pasaulio daiktų. Dvasia irgi kultūrintina kaip ir kūnas, o 
iškultūrinta dar daugiau reikalinga tam tikro maisto jai gaivinti. 

Šventykla su visu katalikiškuoju iškilmingumu ir įvairumu 
kaip tik reikalinga ir tiksli yra sielai brendinti, kaip rasa ir šviesa 
pumpurui, kad lapais sužaliuotų. Aš tuo tarpu nekalbu, kas ir 
kaip čia daroma bažnyčios tarnų kunigų. Šiuo tarpu man svarbu 
pažymėti, jog bet kuris žmogus, pabuvęs bažnyčioje sau vienas, 
o dar labiau minioje, išeina patenkintas, nurimes, įdvasiškintas, 
kiek tiek nuo žemės pakilęs. Ir toks turėtų į nieką daugiau nebesi- 
dairydamas grįžti namo; taip sakant, burnoje parsivežti šventu- 
mo ir dailės skonies, kaip alkoholikas kerpantį skystį pirma 


< 450» 


palaiko burnoje, kol nuryja. Taip dūšininkas brendina katali- 
kiškai kultūrinamąją savo sielą, taip jis atsilygina sau už kišenės 
nuostolius. Taip jau yra susidariusi tautinė lietuvių dvasia — 
dūšia, kad bažnyčia jai yra pirmos rūšies reikalas, kaip duo- 
na kūnui. 

Kad lietuvis iš tokių švelnybių lengva širdimi ir ūmai nu- 
grimzta į pragarinį karčemos chaosą, tai visai nereiškia, kad 
bažnyčia jam ir iš viso nebuvo reikalinga, kad jis būtų lygiai 
patenkintas buvęs, jei stačiai būtų patekęs karčemon ir čia per 
visą pamaldų laiką su kitais girtais prašūkavęs. Esti ir tokių. Bet 
koks skirtumas tarp šių ir tų sugrįžus! Karčemos šiurkštumai 
nepabaigia užgesyti įžiebtų bažnyčios švelnybių; šieji atgyja 
dalimi, išėjus iš karčemos negirtam, ar net antrą dieną, prasi- 
blaivius girtam. Bažnyčią su karčema suderiname tik dėl to, kad 
dar neesame pakankamai kultūringi. Ar ne taip daro „kultūrin- 
gieji“ barbarai miestelėnai, kai švelniausios simfonijos didžiau- 
siu pagavimu išklausę, tokiu pat „pagavimu“ sukelia džiaugs- 
mo trukšmą katučių plojimu ir bestiališku kaukimu „bravo“ 
„bis“. Arba kai po kilniausio dramatinio vaidinimo jau pusiau- 
naktį eina kur į paleistuvystės urvą, kur pats oras pritvinkęs 
gyvenimo pūvenų. Ar tai nelygu aniem dviem etapam: bažny- 
čia - karčema? Miestelėnai daug dažniau esti bedūšninkai neg 
mažiau apgedę kaimiečiai; o miestelėnų kultūra dažnai esti tik 
nudažytos mergaičių lūpos ir jų sijonėliai aukščiau kelių. Kas 
arčiau gamtos gražybių ir jos paprastumo, tas lengviau išlaiko ir 
dūšios nekaltumą. 

Gaila ir tų bedūšninkų, kurie tyčia išsižada tos sielai kultū- 
rinti, jai romantinti priemonės - dalyvavimo minios pamaldose 
viduje bažnyčios ir smūkso kur pazomatėje šventoriuje ar ran- 
gosi lovoje namie likę. Jie dedasi išmintingesniais už tuos, kurie 
į bažnyčią skuba pluša, kultūringojo jausmo traukiami; o jie 
kvaili ir netikę, nes jokia priemone savęs nedailina ir gera valia 
barbarėja. 

Liūdnas reginys, kai atostogų mokyta jaunuomenė lieka na- 
mie nebent pusmergių glamžyti ar ko tam lygu, o ne gerti tautos 
dvasios bažnyčioje... 

KATALIKŲ BAŽNYČIA IR PARTIJOS 


Iš aukštai autoritetingų šaltinių teko mums patirti, kaip Kata- 
likų Bažnyčia iš tikrųjų žiūri į politikos partijų katalikiškumą. 

1. Katalikų Bažnyčia ne tik nereikalauja, kad būtų katalikiška 
politikos partija, dar ji priešinga, kad bet kuri politikos partija 
savintųsi katalikiškos partijos vardą. 

2. Katalikų Bažnyčia nori, kad ir politinėse partijose būtų 
katalikų, kurie religinės laisvės teises ir dėsnius gintų taip pačioje 
partijoje, taip ir parlamente. Juo daugiau į politinę partiją dedasi 
tikrų katalikų, paslankių savo įtaka kitiems užstoti religinės 
laisvės reikalus, o ne vienus asmeninius savo nusistatymus ginti, 
juo visa ta partija Katalikų Bažnyčiai vertingesnė. 

Tad Katalikų Bažnyčia partijas vertina ne jų programomis, 
bet kiek jos faktinai, be savo partinių tikslų, palaiko, gina religi- 
nės laisvės dėsnius. 

Taip dalykams stovint, Tautininkų partija, nors ji yra susida- 
riusi ne konfesiniais tikslais, Katalikų Bažnyčios yra laiminama, 
ne neigiama už tai, kad, paėmus į savo rankas valstybės vairą, 
faktais parodė savo naudingumą Katalikų Bažnyčiai: ji išlygino 
santykius tarp pačių piliečių ir su Apaštališkuoju Sostu ilgam 
susiderėjo, kaip ir kuo garantuojamos religinės laisvės. O kitos 
partijos ar jos pasyviai būtų laikiusios K. Bažnyčios atžvilgiu, ar 
tik žadėjusios ateityje aktingai ją palaikyti, nėra geresnės už 
partiją, faktinai jau palaikančią Bažnyčią, ir jokių katalikiškumo 
privilegijų sau reikalauti negali ir tuo viešai afišuotis neprivalo. 


PROF. AUGUSTINO VOLDEMARO 
CHARAKTERISTIKAI 


Viena kita mūsų visuomenės grupė, siekdama politikos ato- 
mainų, tariamuosius esamosios politikos negerumus mėgsta 
sukrauti vieno kito žymesniojo asmens kukšteron. Girdi, kad ne 
šis ar tas asmuo, tai viskas pasaulyje eitų kaip patepta. Dau- 

giausia iš jos kliūva mūsų ministeriui pirmininkui ir užsienių 
reikalų ministeriui!. Girdi, kad jis sugebėtų vesti užsienių poli- 
tiką, kad turėtų liniją, t. ir t., t. ir t. 

Prof. Voldemaras moka susirasti priešininkų. Tai tiesa. Bet 
kad nemokėtų kurio pasiimto darbo dirbti, to niekas, arčiau tą 
darbą pažinęs, nepasako. Nesusilaikau viešai nepakartojęs vieno 
liudijimo, pareikšto man privačiu laišku. 

„Europoj dabar mums atmosfera kiek praskaidrėjo. Voldema- 
ras tikrai mokėjo Lietuvą padaryti internacionaliniu „eksponatu“, 
į kurį visi sužiuro. Keletą dienų pabuvęs drauge su juo Genevoj ir 
Paryžiuj, sugebėjau įvertinti, kokią milžinišką pajėgą mes turime 
tame mažo ūgio žmoguje. Jis atsimainė, palyginus su 1919-20 me- 
tais, labai geron pusėn. Visuose pasikalbėjimuose su Briandu, Po- 
incarė, Doumergue'u?, kurių buvau liudininkas, jis pasirodė dide- 
lio takto, atsargumo ir drauge tvirtumo vyru. Visur jis mokėjo rasti 
jam reikalingą žodį ir duoti savo mintims retos precizijos. Mes ne- 
turime nė vieno Lietuvoj žmogaus, kuris galėtų tokioj aukštumoj 
atsistoti pasaulio politikoj. Jeigu aš būčiau didžiausias p. Vol- 
demaro neprietelius, aš turėčiau pasakyti tą patį, nes net didžiau- 
sias neprietelius nėra laisvas nuo teisybės. Nė vienas žmogus nėra 
be ydų; jeigu būtų kitaip, Dievui nebūtų prasmės egzistuoti. (? - 
J. T.). Mūsų padėty, mūsų kovų sunkenybėse p. Voldemaras yra 
retas Lietuvos Žmogus, kurį turėtume visi, kam rūpi Lietuvos 
reikalai, ne stelbti, bet remti ir lengvinti jam naštą. Aš kalbu, 
žinoma, užsienių politikos atžvilgiu, bet juk užsienių padėjimas 
šiandien dominuoja visus mūsų uždavinius. Kas išveš tą vežimą? 

Aš pažįstu daug žmonių, bet aš nematau nė vieno, kurs pas 
mus tesėtų. Kritikuoti, šūkauti ir demagogiškai manifestuoti 
patriotizmą — daug atsiras su slapyvardžiais, bet realingai, pla- 
ningai veikti ir nuveikti tame pasaulinių intrigų labirinte retas 
tesugebės. P. Voldemaras parodė daug to sugebėjimo, kurio 
niekas kitas neparodė. Tebūnie tat laimingi ateinantieji metai — 
pesimizmui nereikia pasiduoti, nes jis visada buvo pikčiausias 
mūsų priešininkas tiek šeimynos, tiek valstybės kūryboje“. 

Kai mes pasidžiaugiame faktu, dera šalia to pasidžiaugti ir 
to fakto darytoju. 

PRISIKĖLIMO BAŽNYČIOS STATYMAS 
NEATIDEDAMAS! 


J. K. straipsnis „Lietuvio“ 13 Nr.! verčia mane pakartoti kai 
kurias žinias, pirmiau man rodės visai nebeginčijamas. Būtent 
gražusis Kauno priemiestis Žaliakalnis Amerikos greitumu virto 
didžiuliu miestu; didžiuliu gyventojais (vienų katalikų daugiau 
ne 9000), dar didesniu apsėstuoju plotu (iki 4 kilometrų ilgio). 
Mūsų akyse susidaręs miestas ėmė nerimti, ėmė reikšti visokius 
neaptvarkytus savo reikalus: tai gatvių reikia, tai šviesos reikia, 
tai aukštesniosios mokyklos reikia. Kauno miesto tėvams padi- 
dėjo rūpesčių; jie pasižymi ir per savo posėdžius svarsto tuos 
naujus išsiplėtusio Kauno reikalus. Žaliakalnis bus taip pat su- 
tvarkytas, kaip ir vidurmiestis; net gal gražiau, nes čia erdvu ir 
laisva. Vandentiekis ir elektros tramvajus Žaliakalnio augimą ir 
gerėjimą dar pagreitins. 

Ir Kauno Metropolijos Kurijai teko pakelti dalis tų rūpesčių. 
Milžiniška, kaip Italijoje ištisa vyskupija, dvidešimt penkių tūks- 
tančių Švč. Trejybės parapija ėmė savaime sutrūkti: skiriasi užne- 
rio Vilijampolė su gretimaisiais jai kaimais, jau atsiskyrė Žalia- 
kalnis*?. Kai Vilijampolė tebėra ruošimosi stadijoje, Žaliakalnis 
jau veikia, turėdamas savo plecių bažnyčiai ir provizorinę pa- 
stogę pavidale kaimiečio gryčios (Aukštaičių g. Nr. 2 ir Uk- 
mergės plento kampe). Šimtui žmonių trobelė - ne devyniems 
tūkstančiams tikinčiųjų šventykla; jiems tenka keli kilometrai 
pėsčiauti nuo kalno į vidurmiestį ir vėl lipti į troškio kalną. Tas 
vienas nepatogumas verste verčia žaliakalniečius pasistatyti 
tinkamo didumo namą visiems katalikų religijos reikalams. O 
tų reikalų daug; kas to nežino: katalikams šventnamis - ne oficia- 
lumas, galįs stovėti kur galūlaukėje, uždaras per šešias dienas. 
Aplink katalikų šventnamį gyvenimas verda nuo ankstyvo ryto 
iki vėlaus vakaro. 


"*Liaukimės vadinę: Žalias Kalnas, Vilijampolės Slabada ar tiesiog - Slabada. 
Tai absurdai. Turime Raudondvarį, Linksmakalnį, tai reikia sakyti ir Žalia- 
kalnis. O Vilijampolę vadinti Slabada tokie pat niekai, kaip Kybartus - Posadu, 
o Kauną tiesiog - Miestu. 

Kadgi tiek tebūtų reikalo — tarnauti susirenkantiems; tam 
gana būdavo ir požemių (katakombų). Šiandien šventnamis — 
viešoji įstaiga, kaip mokykla, ministerija, parlamentas, net tiltas 
per upę. Iš jo reikalaujama, kad būtų kilnus, kad bet kam impo- 
nuotų, o ne kai ką tik tenkintų; kad atsiradęs kurioje miesto 
dalyje švieste nušviestų visą ją, kad dominuotų visai jai, suda- 
rytų su ja harmoningą grazną, pilnai tenkintų kultūringų mies- 
telėnų estetiką. Statant viešnamį ima kištis miesto tėvai, daili- 
ninkai, architektoriai ir statyti tokių griežtų reikalavimų, lyg jie 
būtų kokie diktatoriai. Ir pakankamai įtikina — tai jų esant teisė 
ir net prievolė. 

Naujos šventyklos atsiradimas didžiuliame mieste, juoba vals- 
tybės centre, savaime pasidaro objektu bendro susirūpinimo viso 
miesto, net visos valstybės, kaip ir šiame atsitikime: Prisikėlimo 
bažnyčia Žaliakalnyje3 ne tų vienų dabartinių trobelninkų nauja- 
kurių dalykas ir ne tos tik jų kartos, bet visos Lietuvos, kad 
nereiktų akimis žibinti Europai, kuri čia pat. Kultūringas pilietis 
jaučias ir būsimoms kartoms atsakomas: kaip mus jie įvertins. Ir 
štai miesto tėvai, paneigę turimąjį plecių lomoje, skiria kitą vietą 
pačiame kalne, kad šventykla kaip paverta matytųsi visam Kau- 
nui. Architektorių inžinierių korporacija padeda konkurso sąly- 
gas sudaryti, Respublikos Vyriausybės žmonės pažada šiokių 
ar tokių lengvatų, susipratę piliečiai jau gera valia neša tam 
reikalui gausių aukų. 

Kiti entuziastingai pritaria, matydami čia galimybės dešim- 
teriopai, gal net šimteriopai pigesniu būdu pareikšti krikščioniš- 
kai patriotišką savo nuotaiką: tą Kauno bažnyčią padaryti visų 
Lietuvos katalikų Votiv-Kirche, įžadų bažnyčia, padėkoti Aukš- 
čiausiam už Lietuvos Nepriklausomybę, politinį savo prisikėli- 
mą simbolinti Kristaus Prisikėlimu, o jos rūsyse padėti bent ku- 
riuos ne kuriuos katalikus, tautinės ir politinės Lietuvos kūrėjus. 

Visa tai sudarė Žaliakalnio Prisikėlimo bažnyčiai jau labai daug, 
moralinių ir materialinių resursų, ir ta bažnyčia, turinti didžiausių 
religinių, tautinių ir valstybinių uždavinių, šioje lyg sostinės dalyje 
atsiras. Tam yra Arkivyskupijos Kurija, tam yra gabus, atsidėjęs, 
tiesiog pasišventęs, tyčia jos parinktas klebonas - statytojas kun. — 

Kapočius“, tam plačios visuomenės rinktas Vykdomasis komi- 
tetas, kurio nariu ir aš turiu garbės ir tautinės satisfakcijos būti. 
Taigi šiandien jau per vėlu, o ir iš viso nebedera viešai ir privačiai 
kalbėti, statyti ar dar nestatyti Prisikėlimo bažnyčia, Kaune ar 
Vilniuje etc. Ji - jau statoma, tai faktas, ir su juo tenka skaitytis. 

Kitas klausimas, ar kergti su ta bažnyčia Lietuvos Nepriklau- 
somybė. Man net dyvai aptikti toks klausimas. Nugi kergti, kur 
tik ir su kuo tik galima, bet tik su garbinga: Kaune, Vilniuje, Ma- 
rijampolėje, net Svėdasuose, jei norite! Juk tai daroma visuome- 
nės auklėjimo tikslu. Lai bus bažnyčia - paminklas, mokykla — 
paminklas, muziejus - paminklas, liaudies namas - paminklas. 
Lai iš visų kampų mums ir mūsų ainiams kalba: 1918 metais pra- 
sidėjo lietuvių tautai nauja gadynė - tauta įžengė į kultūringųjų 
šeimą, gavo brandos atestatą!.. 

Nebeverta visuomenė balamutyti: niekas iš jos nereikalaus 
milijonų pastatyti tokiam Nepriklausomybės paminklui, koks 
būtų vertas Lietuvos. Dievnamis, nors daug kuklesnis, visados 
bus vertas simbolizuoti tautos nuotykį. Jis stojas savaime; savai- 
me išsilaikys naujos didžiulės parapijos lėšomis; tomis pat lėšo- 
mis padoriai išlaikys ir mūsų didvyrių amžinojo atilsio vietą. O 
jei trečias ketvirtas Lietuvos pilietis išmes šiam prakilniam tikslui 
po litą, bendroje krašto ekonomijoje tai sudarys tokį menkniekį, 
dėl kurio neverta trukšmas kelti: tai niekam neužstos kelią, tai 
nenurungs kitų didžių sumanymų. Neturtis litą, turtingasis tūks- 
tantį išdėjęs Prisikėlimo bažnyčiai - paminklui, doriškai ir pat- 
riotiškai dešimteriopai praturtės, ne sumenkės. Tai ne prabanga 
(luksus), apie netesėjimą kalbos nėra. Ir paminklo idėja nesu- 
simonopolizuos. Tame pat Kaune gali atsirasti ir kita vieta, kuri 
kitiems labiau primins Nepriklausomybę ir bus malonesnė už 
bažnyčią. Mums, tikintiems katalikams, vargu bau kas bus ma- 
loniau už tautos renesanso simbolinimą - Kristaus Prisikėlimu. 

Ašnė kiek neabejoju, jog tas, kurs miela širdžia bus davęs auką 
Prisikėlimo bažnyčiai, tokia pat miela širdžia duos auką ir mo- 
kyklai. Aš net manau, Tautos paminklui Žaliakalnyje išdygus, dar 
sparčiau ims dygti kitos tautinės ir valstybinės įstaigos. Žiūrėkime 
kritiškiau to reikalo ir nešaldykime kits kitam kilnaus entuziazmo. 

PER SKAUSMUS Į GARBĘ 


Araš džiaugiuos pereitu Lietuvos Nepriklausomybės dešimt- 
mečiu? Neperdėdamas atsakau: net švenčiant to dešimtmečio 
sukaktį, gal ir nederėtų taip kalbėti, kad nereiktų tai pasakyti, 
džiaugsmą į patį galą nukeliant. 

Sukakties datą vaizdinuosi dvilypę: viena dalimi ji apima 
dešimties metų praeitį, antra dalimi - daug ilgesnę ateitį. Dėl to 
ir mano šios dienos jausmas yra paskilęs. 

Praeityje man tėra reikšminga ir pilna viliojančios prasmės 
pati 1918 m. vasario 16 d. data. Ji buvo man skaisti, kaip Laisvės 
Saulė, ir aš ją laukiamą kaip Sužadėtinė anuo laiku apgiedojau 
(žr. „Tiesiant kelią Lietuvos Nepriklausomybei“)!. Deja, tada 
nepriklausomybės tebūta skaisčios vien mano paties svajonėje 
ir jos pasiilgime. 

Nebepriklausoma Lietuvių valstybė man turėjo atsverti visą 
mūsų tautos pažeminimą lenkų glėbyje, visus nuostolius per 
vokiečių karą, visą pralietą mūsų kraują. Šimis žino kam ir už 
ką, o neatsvėrė. Per pirmąjį dešimtmetį ji nesukėlė manyje svai- 
ginančio jausmo - tokio įsiskonėjimo, kurio nebeužmiršti per 
visą amžių. Pagalvodamas apie šią trumpą praeitį, aš dažnai 
jaučiuos lyg smėlio pažėbėjęs: nei nuryti, nei nusispjauti. 

Mūsų Meilė, mūsų Svajonė, mūsų gyvybės Lopšys, - mūsų 
Vilnius sostinė paliko, kaip ir buvęs, priklausomas. 

Pasiskelbę nebepriklausomi, mes vienų lenkų Bellonai? gavo- 
me pakloti daugiau galvų, neg buvome pakloję per visą Didįjį 
karą. Iki šiol mums baisu tai minėti; tikrojo vaizdo ir statistikos 
dar nėra mums davę nė patys karo raštai. Kodėl? 

Nepriklausomi mes buvome kurį laiką pavergti bermontinin- 
kų ir bolševikų. 

Desperatiškai besimuisdami, dar supančiotomis rankomis ir 
kojomis, mes nepasijutome, kaip patekome į dar žiauresnę ne- 
laisvę savo gi pačių nebrendusių partijų ir gaišome ordinariškose 
peštynėse, nebe riterių kovose. Pasiskelbėme laisvi - tarp savęs 
peštis. Tuo aš lygiai tiek pat per visą tariamojo parlamentarizmo 
laiką džiaugiaus, kiek džiaugdavaus Kauno Gojaus barbarais, 


«457 - 


kai jie panerių dausose, it Tarzanas tarp orangutangų, išsilavinę 
šaukiamuosius aparatus, mušdamies ir kaukdami, lakiodavo 
panemunėmis*. 

Mūsų parlamentininkų darbai dažnai darė gėdą lietuvių tau- 
tos vardui. O teisingumo atrofija turbūt amžinai bus mūsų dėmė... 

Laisvės Žirgas mėtė nuo savęs mėginusius juo pajodinėti ir 
skaudžiai daužė jiems galvas. 

Savaimingumo poezija, žmoniškumas pasikeitė nebaigiamais 
barniais. 

Pereitas dešimtmetis skaudžiausiai mane apvogė: aš nebe- 
tekau gerbtinų Lietuvos Sūnų, mano meilės, mano džiaugsmo, 
mano laukimų. Vos Basanavičium bebuvo likę džiaugtis ir jam 
atiduoti visa, kas priderėjo daugeliui. Kitus dar nesupurvintus 
nuo mano akių uždengė neperregima partijų egoizmo lenta. 

Pereitas dešimtmetis, kada iš anarchijos nebuvo galima nesu- 
sikruvinus išeiti, man rodos Dantės Skaistykla*, kur teko mums 
raitytis iš svetimųjų glėbio, piktiems, seilėmis apsitaršiusiems 
paraudusiom akim, kad net skaisčiojo pasaulio nebesimatė; lais- 
vintis ir iš išsižėrusios tautinės saviškių nuovokos. 

Plaukai žilo, dantys puvo tame juodame gyvenimo dumble, 
kurį buvo sukėlęs karų ir revoliucijų chaosas ir pasibaigęs orga- 
nizacijų ir asmeninių jausmų anarchija. 

O betgi pradžioje ir gale šio dešimtmečio, 1918 II 16-1928, 
šviečia pirmojo dydžio vilties žvaigždė. Pirmoji buvo tik de- 
besiais užsidengusi, o neužgesusi; likimo orbita padariusi de- 
šimties metų kursą, ji vėl aušta rytiniu šviesulių. 

Ar nematot, kaip viskas dabar rimtėja ir giedrėja, šviečias ir 
gerėja? Keik nekeikęs rimtį, kad ji aršiau neg audrų chaosas pūdo 
būdą, peik nepeikęs dabartinę valstybės tvarką ir jos palaiky- 
tojus, - man visa tai - praviri vartai iš skaistyklos į dangų, pirmoji 
ir vienatinė paguoda ir atilsis po dešimties metų kankynių. 

Per savo svajonės prizmą aš dabar tik imu įžiūrėti tikrosios 
nepriklausomybės aušrelę, kuri intensyviai skaidrėja. Bręsta 
lietuviškai savaiminga sąmonė, rimsta kaimas, jausdamas mate- 
rialės savo būklės gerėjimą, ataušta furijos*; rimsta darbininkai, 
galų gale supratę, jog ramiuoju valstybingumu einant tiesiau yra 

į gerovę neg viską griaunančios revoliucijos keliu; bedarbiams 
darbo ir uždarbio tegali duoti ramus gyvenimo plėtimasis, o 
revoliucija tetiekia bedarbių. Gražėja miestai, dirba universitetas, 
plinta švietimas. Jaunėja, sveiksta visas gyvenimas, kaip mirties 
nepakirstas ligonis. Dievaž, per šią sukaktį eisiu suktinio, ne kad 
gėręs būsiu, bet kad iš tikro bus linksma, vilčių kupina. 

O iš užu puotos stalo aš norėčiau šūktelėti: Vyrai, Moters, 
Klausykite, ką Jums pasakysiu! Teatsiverie Jums akys per šią 
sukaktį; išvyskite seną tiesą: lietuvių tauta, lietuvių visuomenė, 
Lietuvos valstybė tebeturi kaip ir turėjusi savo garbės vyrų, jei 
ne didžiavyrių! Mes juos tik apmurzinome. Šiandien nuplau- 
kime juos užmiršimo vandeniu, patepkime juos būtinybės kre- 
mu, ir jie vėl bus mums skaistūs veidu ir siela. Ką jie darė, ar tai 
buvo ar tik rodės gera ir bloga, turėjo anomis gyvenimo sąly- 
gomis taip, ne kitaip daryti; jei nebūt buvę taip padaryta, kaip 
jie yra padarę, nebūtume šitaip evoliucionavęsis. Juk tai tėra 
gera, kas geru baigiasi. Blogiau būt buvę, kad itin garbingai 
padirbėję, žavinančiai pradėję, viską būtume pabaigę murzi- 
nimu savo veikėjų. 

Įsitikinkime dar kartą Dievą viską išmintingai darant ir tiks- 
liai vedant į laimingą galą. Teesie Jamui garbė per amžius! 

Rašau patyręs, mūsų visuomenės vis dėlto esama civilizuo- 
tos ir protingos, jei ji nebeatmeta paulinės išminties, kurią pir- 
miau bloškė šalin, ligūstai bepročiaudama: „Akis negali sakyti 
rankai: aš tavo tarnavimo nereikalinga; taip pat ir galva kojoms: 
man jūsų nereikia““. Tai pareiškė dabartinis Darbo Federacijos? 
136 organizacijų atstovų suvažiavimas. 

Lietuvos krikščionių darbininkų luomas savo vado K. Amb- 
rozaičioš žodžiais reiškė aukštai kultūringą nusistatymą - griež- 
tai formuluotus savo reikalus derinti su visos tautos ir visos 
valstybės ištesėjimu, o kovoje dėl savo teisių nesitenkinti vienais 
materialiais sumetimais, bet vaduotis ir aukščiausiais doros, 
teisybės ir žmoniškumo pradais, kurius dieviškai yra pareiškęs 
pasauliui patsai Jėzus Kristus. Beklausant to, man švystelėjo didi 
tiesa: vienybių vienybė. Vienybė - galybė, bet ji neturi būti akla. 
Tvirtai susibūrę bet kurie profesininkai gali tapti didžiausiais 

kitų skriaudėjais ir vergintojais. Socialistiškoji proletarų vienybė 
tik pakeičia roles: pirma buržujus jojo tavim, dabar tu, proletare 
bolševike, jok buržujum. Tai ne reforma ir ne žmonijos geri- 
nimas. Visų žmonių rnoralė vertybė vienokia: tarp jų neturi būti 
nei jojikų, nei jojamų, nes, kai vienus pasodini ant kitų, gal skau- 
džiau nuskriaudi šiuos sodinamuosius, nes juos išvelki iš žmo- 
niškumo. 

Man pasirodė, lyg mūsų darbininkai būtų pasiėmę aukštą 
misiją ir kitas vienybes įmasinti į vieną didžią valstybinę vie- 
nybę, kur ramu, teisinga ir visiems lygiai sotu, o ne vieniems 
kuriems sufederuotiems. 

Tokių faktų mūsų gyvenime ėmė daugėti ir gyvenimą daryti 
vis pakenčiamesniu. Ir darosi galimas dalykas, kad mūsų vai- 
kams (gaila tik, kad aš jų neturiu...) jau tikrai užtekės nusiblai- 
vinęs dangus. Jie ir nebesupras šio dešimtmečio kovų ir kančių? 
ir tik pečiais gąsčios: kuriam galui visa tai buvo daroma? 

Įrašykime jiems: taip reikėjo — per skausmus į garbę eiti. 

Na, tai ir valio Lietuva, laimėjimu pabaigusi vieną dešimtmetį 
savaimingo gyvenimo! 


GIRTYBĖ IR ASMUO 


Psalmių rašytojas yra pasakęs tokiuos žodžius, kad juos dėte 
dėk apsigėrusiam: Turi akis, o nemato, turi ausis, o negirdi, turi 
kojas, o nepavaikščioja'. Smarkieji nuodai, narkotikais vadinami, 
paralyžuoja nervus. Varšuvoje priešalkoholinėje parodoje kitkart 
esu matęs prof. Otto rodomą šunį. Jam buvo į lakalą per kurį 
laiką pilama degtinės, ir jis ėmė savo pasturgalio nebepavaldyti: 
abidvi paskutinės kojos buvo beviekės. Alkoholis vienas smar- 
kiausių nuodų, jis labai ūmai veikia. Pirma ūmai ir smarkiai su- 
kelia kvailai linksmą ūpą, kraują suvaro į galvą, į paodį, veidas 
paraudonuoja, išpila gausus prakaitas. Dešimčiai ar penkiolikai 
minučių praėjus, kraujas atslūgsta, nutraukdamas ir tą kraują, 
kuris turi visados būti paodyje; darosi šalta, nuotaika genda, 

pradeda imti pyktis, noras ieškoti priekabų, viskas aplink nebe- 
patinka ir erzina, norisi visiems pareikšti aukščiausią savo pa- 
nieką, pažeminti kitą sudavimu per veidą, priminimu jam visų 
iki tol nutylimų jo netaurumų, jo ir jo giminės. Tai supykina. 
Antras gėręs atsimoka lygiai, kyla vaidai, didžiausias riksmas, 
muštynės, gausus kraujo liejimas, dažnai ir užmušimai negyvai. 

Linkę nuodytis alkoholiu gobėjos to pirmojo, linksmojo mo- 
mento. Atsigerti svaiginamųjų skysčių, degtinės, konjako, romo, 
vyno, alaus yra lygu - pasilinksminti, palermuoti. Matėme ta- 
čiau, kuo tas tariamasis pasilinksminimas pasibaigia; už trumpą 
pakelto ūpo laiką reikia užmokėti labai brangiai: žalų prida- 
rymu, sveikata, sugaištu laiku, kartais ir gyvybe. 

Kas to nežino? Visi gerai žino, o dėlto niekas nesiliauja. Kaip 
ilgi žmonių amžiai, žmonės dūkeno save narkotikais. Kūnas 
mėgia nejautrinamas. Ach, ir katės su didžiausiu noru laižo 
valerijono skystį ir paskui dūksta, beždžionės, drambliai mielai 
geria alkoholį ir žūna, laukiniai ar puslaukiniai žmonės ištisomis 
giminėmis nyksta nuo alkoholio; liekantieji tai mato, o nesiliauja. 
Kokia baisybė! Jokie įrodymai negelbsti; nei proto, nei sąžinės 
nepaveiksi. Vienas nusigėręs amatninkas, klebono baidomas 
pragaru, atrėžė: „Pripilk Alaušėlio ežerą sieros ir padek, o anoj 
pusėj pastatyk butelį - plauksiu...“ Neilgai trukus vargšas nu- 
plaukė, jei Dievas jo nepasigailėjo, į tikrąjį pragarą. 

Kas pradėjo alkoholiu narkotintis, tam beveik nebėra vaistų. 
Alkoholikų ligoninėse jiems pasveikti skiriama po pusantrų me- 
tų laiko. Vadinas, kad ligonis turėtų laiko visas atsimainyti, visą 
alkoholio sugadintą kūną atnaujinti: pilvą, žarnas, inkstus, kepe- 
nas, smagenis, kad jau būtų atpratęs ir nebereikalautų erzinimo. 
O dėlto liko žmonėse prityrimo priežodis: „Kas gėrė ir nebegeria, 
gers; kas rūkė ir neberūko, rūkys. Tik kas mylėjo ir jau nebemyli, 
tai nebemylės“. Vadinas, nei susitaikymas per ilgą laiką, nei 
amžius neišsekina Žmogaus pajėgų narkotintis. Ir amžių bai- 
giančiam seneliui vis dar patinka - erzintis ir kvailiuoti. 

Kvailiavimas, proto netekimas labai negarbingas; jo gėda, 
reiktų su tuo slėptis nuo žmonių akių. O žiūrėk, ragavęs tyčia 
lenda visiems į akis su kvailais savo juokavimais, štukų darymais, 

kitas su pragariškais keiksmais ir akiplėšiškumu, kitas tyčia eina 
į gatvę, į rinką, kur daugiausia žmonių, ir ten šoka, nors niekas 
negriežia, malonu skerėčiotis, ristynių kitus vadinti. Na, iš geros 
valios kvailiuoti, kaip jau senovės išminčius Seneka yra pasakęs“. 
Vadinas, žmogus gera valia susisirgina proto netekimo liga, kuri 
atima iš jo visą nuovoką, padorumo jausmą, visa tai, kas žmogų 
skiria nuo šiaip jau gyvulio. Kur tau: blogesnį už jį daro. Šv. Jonas 
Auksaburnis? sako, kad girtas kvailesnis esąs už patį asilą. „Argi 
ne kvaila gerti be natūralinio apetito, kai purtais, ir dvigubai 
trigubai tiek, kiek nori?“ - priduria šv. Augustinas*. O Aristipas? 
gėdina: „Kuo gi čia taip giriatės, kad ir mulas taip padaro?“ 

Šv. Basilius* nusigėrusį vadina stabmeldžių dirbamu die- 
vaičiu stabu: stabui pritaisomos rankos, kojos, akys, ausys, ku- 
rios jam visai netarnauja. Vadinas, geriąs gera valia išsižada pats 
savęs, visų savo kūno dalių, lyg jam jų visai nebereiktų. Tą savo 
klaidą jis veikiai pajunta, bet paskui ir vėl nebesisaugo. Tas pats 
šventas rašytojas stebisi, kad pavyzdžiai girto nebaido. Girdi, 
asilas, kai vieną kartą užėjęs ant ledo sudrimba, daugiau jo ant 
ledo nebeužvarysi, o girtuoklis, kiek kartų bloga sau pasidaręs, 
vis į tą pačią smuklę eina ir eina. Kai vergą šeimininkas ima 
mušti, vergas bėga, o tu nepasitrauki nuo vyno, kurs kas dieną 
daužo tau galvą. 

Kadgi tik tiek būtų bloga. Linkę gerti ir kitus į tai, lyg kieno, 
turbūt paties velnio, pasamdyti traukia. Žiūrėk į stalą, kur vai- 
šinas alkoholiu. Vienas gėręs, nė šeimininko nežiūrėdamas, tik 
dairos, kur tuščias stiklas - tuoj pila pilną pilniausią, dar gausiai 
praliedamas. Jei gert alkoholio, tai daug. Rusai sakydavo: „Van- 
duo ne degtinė -jo daug neišgersi“. Vadinas, degtinės rusas gali 
išgerti daugiau kaip vandens. 

Ir kokių kvailybių daroma! Kai vienas ispanas paklausęs 
viešėjusį vokietį, atvažiavusį kviesti karaliaus: „Kaipgi jūs pri- 
imsite ispanų karalių, kai jis pas jus nuvažiuos?“ — atsakė: „Su- 
klaupę, mes jo didenybės sveikatą gersime“. Ir labai nustebo, 
kai išgirdo ispano: „Bestijos“. 

Šv. Augustinas sako, geriau esą žmogaus kūnas su kalaviju 
sužeisti, negu apgirdyti per prievartą: greičiau sugyja. O kiekgi 

blogiau ir kvailiau kitų sveikatai aukoti savoji sveikata; pačiam 
nuodytis, gerti, kad kitas būtų sveikas? Argi bereikia didesnės 
nesąmonės? 

Senovės graikai lakedemoniečiai", žmonės išmintingi ir pa- 
tvarūs, kad jų vaikai pasibaisėtų girtumo, tyčia jų akivaizdoje 
nugirdydavę vergus ir liepdavę žiūrėti, ką tie darys, kaip elgsis. 
Ir to būdavę gana, kad jauni neimtų stiklo į rankas. Ir galvočius 
Anacharsisš mokė, norint nuo bet kokių blogų papročių atgra- 
syti, reikią girtieji papročiai parodyti. 

Be ko kito, sako, vienas aklas buvęs pagijęs, ir pirmas reginys 
buvęs girtų žmonių: jų neatskyręs nuo medžių, nes ir tie, ir tie 
svyravo vėjuje. Vadinas, girtas jau net nebe gyvulys - jis aug- 
muo, be dvasios, be valios, be vieko. 

Dėl to Išminties knygose parašyta: „Negėrėkis vynu, kai jis 
žvilga spalvomis stikliniame inde: jis įeina klastingai, o paskui 
užmuša kaip gyvatė, paleisdama nuodų“?. Pirmiausia užmuša 
kūną, o paskui ir sielą. 


DEŠIMTĮ METŲ PERSIRGUS 
Neskalni esame 


Psichologijos žinovai sako, geriausiai esą gyvenimas keisti, 
kurią sunkią ligą persirgus. Liga esanti labai gilus visokių gyve- 
nimo išminčių mokytojas. 

Pereitą savo nepriklausomybės dešimtmetį mes sirgte persir- 
gome; mes karščiavomės, blaškėmės, nieko nekaltiems žmonėms 
suduodami skaudžius smūgius; kartais buvome net furiozai. 
Pagaliau šiaip ar taip aprimome, esame rekonvalescentai, ir mums 
geras laikas perkainoti tai, už ką ar prieš ką pirmiau stojome. 

Dažniausiai mes sau išmetinėjame politinį savo nesubren- 
dimą ir nesugebėjimą solidariai veikti. Iš dalies tai tiesa, bet iš 
dalies ne pilna. Šiam kartui aš paliesiu mūsų, tautininkų, san- 
tykius su mūsų gi bajorija. Jos būklė pasidarė aiškiai nenormali, 
bet kiek mes čia buvome kalti? 

Eilėje mano jaunystės svajonių, kurios neįvyko ar net apvylė, 
žymią vietą laiko chimera apie vieningą visų lietuvių žemės 
gyventojų darbą lietuvių liaudžiai, eo ipso! ir tautai kultūriškai 
„pakelti. Ir ne mano vieno, bet visų senosios kartos tautininkų 
didžiausias rūpestis buvo — solidarumas kultūros darbe. 

Nuo pat pradžių tautiškojo savo susipratimo mes nebuvome 
ekskliuzivistai, tokie patriotai egoistai, kuriuos paskui vadin- 
davo zoologiškais; nelyginant šunes, kurie, kai pagauna kaulą, 
tai patys vieni užgulę graužia, visus kitus šalin nuriedami. Mūsų 
buvo nedaug, mes buvome silpni, tai savim vienais nė nega- 
lėjome pasikliauti. 

Mes, neišsigimusieji tautos vaikai, daug ko esamo nesupra- 
tome, nė to tiek netesėjome ateities teoretizuoti, kaip, sakysime, 
planingai ją dėstė Karolis Marksas ar kuris kitas sociologas. 
Mums tebuvo sveikos omės (instinkto), nusimanymo, kas ir kaip 
būtų lietuviams teisinga ir žmoniška. 

Pirmiausia mums buvo savaime aišku ir niekam iš šalies 
nereikėjo mums įkalbinėti, jog; tikrieji ir teisėtieji Lietuvos že- 
mės valdovai ir savininkai yra autochtonai, būtent tie, kurie 
mums visai nežinomu laiku ir būdu amžių glūdumose yra čia 
atsiradę, gyvenę, žemę sava laikę ir ją nuo kitų gynę - daug 
galvų už ją padėję, daug kraujo išlieję. Šitokios kainos būtų 
buvę gana, nors ir būtų reikėję už gyvenamąjį kraštą mokėti. 
Ištisos lietuvių giminės gavo padėti savo egzistenciją, kad tau- 
tos branduolys išliktų sėdimajame krašte, panemunėmis. Prūsų 
giminių kaulai sudarė mūrą mums nuo vokiečių gintis, jotvin- 
gių kūnais atsitvėrėm nuo lenkų ir gudų, kitomis giminėmis 
nuo rusų ir skandinavų. Kad visos šios lietuvių giminės būtų 
išlikusios, Lietuva šiandie būtų didžioji Europos valstybė vien 
tik etnografinėse savo ribose. Dabar mes besudarome mažą dalį 
lietuvių giminių; tai suprask dabar, kokia kaina esame išlikę 
dabartinėse savo sodybose. Tvarkydamies viduje, tvarkydamies 
iš oro, vadinas, šeimininkaudami ir politikaudami, mes nesi- 
skirstėme sūnumis ir posūniais ar buvome žemdirbiai kaimie- 
čiai, ar turtais galingesni bajorai, ar net kunigaikščiai. Visi dėjo- 
me lygias kraujo aukas, visi naudojomės gyvenimo gėrybėmis, 

nelygiai, bet neginčijamai. Visi kultūrinome šį girių ir balų Pa- 
baltijo kraštą ir patys savomis pastangomis kultūrėjome, maža 
kiek iš šalies kaimynų padedami. Ir kiek padėdavo, versdavo 
už tai tūkstanteriopai atsimokėti. Bevelijome verstis savomis 
pajėgomis. Toli atsilikome nuo kitų, bet niekam nieko nelikome 
skolingi. 

Platu buvo Lietuvos žemės, negausu gyventojų, niekas nie- 
kam nieko nepavydėjo. Valdovai net tyčia kvietės iš Vakarų 
Europos pirklius, amatininkus, iš rytų totorius, pasodindavo 
juos miestuose ar kaimuose, teikdavo visokių laisvių ir net privi- 
legijų; darydavo bajorais net karo imtinius, kuriems kitur tetek- 
davo vergauti. 

Kam ir kodėl? Ar iš vienos savo lepšystės? Toli gražu, ne. 
Gudai, lenkai, žydai, totoriai turėjo geru už gerą atsimokėti 
naujai savo tėvynei Lietuvos valstybei: ją kultūrinti, jai tarpi- 
ninkauti, stiprinti, kad ir patiems būtų verta čia gaišti. Niekam 
nebuvo galvoje smaugti tuos, kuriuos sykį parsikvietė ar bent 
priėmė; apie savuosius ką ir besakyti. Svetimieji Lietuvoje rimo, 
kaip niekur kitur. Žydai džiaugės Kazimieru karalium?, totoriai 
Vytautu kunigaikščiu, vokiečiai Gediminu. Darėsi čionykščiai, 
karšti Lietuvos krašto mėgėjai, mylėtojai, juo džiaugės, jį garbino 
žodžiu ir raštu. Senatikiai rusų bajorai, totorių chanai savo gal- 
vas gelbėjo Lietuvoje. 

Atėjūnai per amžius išliko Lietuvoje su savomis tradicijomis, 
su savo kalba, su savo tikyba, su visais etnografiniais savumais; 
imta net sakyti Lietuvos kraštą nebesant vientisą, vienodą savo 
gyventojų sudėtim, perdėm mišrą. Tai netiesa: Lietuva tebuvo 
vietomis marga ar kerša, o ne perdėm mišra. Mišra ją tedariusi 
lenkiškai ėmusi kalbėti bajorija, bet ji buvo sava, savo žmonės 
kiltimi ir visu būdu. Kalba tebuvo antrinis dalykas ar net visai 
pašalinis mažmožis. 

Paslėpsnių ar šonų margumu niekas nebodėjos tol, kol jie, 
tos paslėpsnys, tie šonai, nesumanė reikšti pretenzijų į patį nu- 
garkaulį, į galvą ir savo lopo spalva dengti visą organizmą ar 
savintis kurias išimtines teises. Sena, gerai organizuota žydija 
pasisavino miestus ir nebenorėjo nė vienos vietos beužleisti 

autochtonams. Tikrieji (jų nedaug) ir apsimetėliai lenkai pasi- 
savino plačiavietes ir atsisakė čia laikyti autochtonus: nuomoti, 
administruoti; net juodą darbą dirbti tegalėjo žmonės tos pat 
kalbos su dvarininkų. Rusai pasisavino krašto administraciją, 
visas valdžios, teismo, švietimo įstaigas ir saugiai dabojo, kad 
nė vienas autochtonas į jų tarpą neįsiskverbtų. Žydas žydino, 
lenkas lenkino, rusas rusino lietuvių kraštą. O patys lietuviai? 
Jiems ėmė darytis savo pačių namuose ankšta ir neberamu. Kol 
reikalų sritis buvo siaura, tylėjo, bet tiems reikalams ėmus plės- 
tis, šakotis, susidūrė su lopais, ėmė varžytis ir pyktis. Atsirado 
luominių ir ekonominių antagonizmų, jie pervien ėmė eiti su tau- 
tiniais, nors tai toli gražu ne tas pat. Lietuvis pavydėjo tiems, 
kurie lengviau gyveno iš pirklybos, bet pirkliavo daugiausia 
žydai, tai lietuvio priešai - žydai. Lietuvio priešai rusai, kam jį 
šalin stuma; lietuvio priešai lenkai, kam jie per daug žemės val- 
do. Šiesiems, lenkams, imta užmiršti net bendroji lietuviška 
kiltis, nes ir patys lenkiškai kalbantieji ėmė dėtis lenkais, ko se- 
niau nedarydavo. Ekonominį antagonizmą sumaišė su lenkiškai 
tautiniu patys mūsų dvarininkai, o ne kuri lietuvių tautininkų 
agitacija. Atsirado antisemitizmo, antirusizmo, antipolonizmo; 
kiekviename žingsnyje gui pro guo?: kas nacionalistui leistina, 
tai ekonomistui neleistina ir antraip. Ir nebliko teisybės kriterijų. 
Visuomenė susirgo, prisireikė gilių diagnostų, rūpestingų sa- 
nitarų, o tokie iš kelmo neišspiriami; daugiau pasitaikydavo 
siaurų erzintojų; susiaurėjo ir tautininkai, siauresnį objektą sa- 
vo akcijai gavę. Priešingoji pusė taip pat nieko nedarė savitar- 
piniams santykiams gydyti, nors abi pusi numanė, net gerai 
suprato, tai nebūsiant į naudą nei vienai, nei antrai pusei, o 
žalinga visumai ir atskiroms jos dalims. Nelietuviai veikė iš- 
centrinėmis galiomis. Kai tie vieni lietuviai tautininkai Lietuvą 
darė centru, rusams centras buvo imperija, lenkams — Polonia 
restituta“, o miestelėnams žydams patogesnis buvo internacio- 
nalizmas. 

Lietuvos visuomenė suskydo tautomis, iškriko, o visos tos 
blogybės priežasčių priežasties, tariant, kaltybės, tenka paieškoti 
nebent istorijoje, pradedant nuo Horodliaus unijos ir baigiant 

Všechpoliakų partija“, griežtai užkirtusia kelią mūsų dvarinin- 
kams sugrįžti į gimtąją tautą. 

Marga buvo Lietuvoje; vis dėlto milžinišką didumą, 70-85 o, 
sudarė lietuvių masė, liaudis. Tariamųjų kultūringųjų mūsų 
krašto elementų, nelietuvių, obskurantizmas neleido jiems su- 
prasti naujųjų laikų dvasios, pajusti, kaip iki šiol inertinės masės 
gauna gyvybės ir noromis nenoromis ima savim dengti maž- 
menas. Kaipgji kitaip galėjo būti? Didumas pasireikš pats savim, 
ne kitaip, Lietuvos didumas lietuviškumu, ne tuo, ko norėtų 
pašaliečiai. Didumą reprezentavo tautininkai ir laimėjo visai 
nepelnytą iš svetimtaučių pravardę - litvomanų. O tautininkai 
tebuvo gaivalas, aklas, išaugęs, natūralus, ne padarytas blogos 
valios. Lietuviai negalėjo būti nelietuviai; kas gi jų buvo užsi- 
metęs nebūti, tas buvo susirgęs manija — polonomanija, ruso- 
manija ar kitais. Tautininkai tai vadino „samogvaltu““ ir nieko 
gera iš to nelaukė, nes tai buvo contra naturam?. Lietuviai tau- 
tininkai „buvo tvarkoje“, sakydami masę turint savo gaivalinę 
reikšmę — savo svorį, savo inerciją, su tuo visiems reikiant skai- 
tytis ir centrą daryti to svorio viduryje, ne kur kitur. Masės 
dinamika - suprema lexš visuose gyvenimo pasireiškimuose, tai 
ir tautiškame. 

Mūsų mažumai su tuo nesiskaitė ir patys karščiuodamies 
masės atstovus pravardžiavo šovinistais, kai tai buvo jų sveikas, 
natūralus gyvybės, o ne liguistumo pasireiškimas. Vos dabar 
imta suprasti proporcingumo dėsnis, ir vargu bau kam dabar 
bus keista, kad anuo laiku lietuviai tautininkai pirmieji tarė žo- 
dį - „mes“, didumas. Jūs, mažumas, sukinėkitės aplink mus, 
patys savim būdami; prašom talkon tokios tvarkos susidarytų, 
kad ir mums, ir jiems būtų gera. 

Dar nė nesvajojant apie politišką Lietuvos vienetą, lietuviškai 
tautiškos krypties žmonės jautės esą pašaukti prisiimti didžiąją 
politinių rūpesčių naštą ir savo atsakymu tvarkyti Lietuvą. Ma- 
žumas jam nepripažino nei tos pareigos, nei tos teisės. Didumo 
nuotaiką reiškė mūsų poetai su Maironiu priešakyje, o sąmo- 
ningą idėją reiškė publicistai su Aleksandru Jakštu-Dambrausku 
priešakyje. Lietuvių tautininkų vardu jis paleido vieną ir antrą 

manifestą: „Glos Litwinow do mtodej generacyi magnatėw, oby- 
wateli i szlachty na Litwie“, „Jednošč czy separatyzm“?. Žr. 
mano vertimą „Dirvos-Žinyno “1903 m. Jakštas skelbė „jednošč“ 
anoje prasmėje - sudarant lietuvišką branduolį iš Lietuvos liau- 
dies ir savo reikalus pritaikinant prie jo. Tariamieji litvomanai 
tuomet nieko iš mūsų bajorų nenusavino: nei jų turtų, nei len- 
kiškos jų kalbos. Jie tesvajojo apie minimumą mūsų bajoriškojo 
luomo sulietuvėjimo, kad jau tesėtų dirbti liaudies kultūrai, tuo 
pačiu žygiu dirbdami ir sau, vis aukščiau kylant savojoje kul- 
tūroje. 

Lietuvių tautininkų minimum reikalavimų buvo paskelbta 
labai nuoširdžiai, kaip teesti reikalaujama iš saviškių. Jie melste 
meldė lietuvių bajoriją: „Bądžcie naszymi““?, nesiskirkite griež- 
tai nuo mūsų, padėkite mums Tėvynės darbą dirbti, nes tai ir 
jūsų pilietinė pareiga. Į tai mūsų bajorija atsakė lenkų endecijos 
(Dr. Czarkowskio!!, vilniečio) lūpomis: „Przenigdy!“?, nes 
jai „Stronnictwo narodowo - demokratyczne“"3 padiktavo „nie- 
krajową orjentację“!“, būtent kitą politikos idealą - Lenkiją 1772 
m. ribose. Kas tik mokėjo lenkiškai šiose ribose, kito idealo ne- 
privalėjo ir kompromisų su bet kuo nebeturėjo teisės daryti. 

Šis kontrmanifestas buvo labai plačiai paskleistas tarp mūsų 
bajorų ir sudarė griežtą, nebepermaldaujamą jų nuotaiką: Nieko 
su tautiškąja Lietuva be bendrų privalomųjų dalykų ir viską su Lenkija. 

Tai buvo didysis ir gangreit paskutinis smūgis lietuviams 
idėjininkams kultūrininkams. Visų mažumų apleisti tautinin- 
kai, gerai bus ir liaudininkais juos pavadinus, patys vieni ėmės 
liaudies kultūrinimo darbo ir jos įsamoninimo. Smarkios kliūtys 
iš visų pusių nebetesėjo mūsų sustabdyti, kol sudarėme ne- 
priklausomą savo gyvenamąjį kraštą. Gal tai ir gerai, kad ir vėl 
mes niekam nieko nelikome skalni. 

Schema politinei ir ekonominei tautininkų sąžinei perkratyti 
šiuo dar nepabaigta, bet ir tai jau reiks, jog mūsų bajorija visas 
savo dabartines nelaimes neteisingai sukrauna tautininkams. 
Daugiau apie tą patį kitur. 

PAŽAISLIO DIEVO MOTINOS 
PAVEIKSLAS - RUBENSO DARBAS? 


Antras* Rubensas! Lietuvoje 


Laikraščiai jau yra padavę žinią, kaip mūsų atstovybė Mask- 
voje atsiėmė iš „Donskovo Monastyria'? Pažaislio stebuklingąjį 
Dievo Motinos paveikslą ir parvežė Kaunan. J. M. Metropolito? 
įsakymu šis paveikslas bus labai iškilmingai parvežtas Pažaislin 
turbūt gegužės 17 d. O tuo tarpu sudarytas komitetas toms iškil- 
mėms suruošti ir pačiam paveikslui restauruoti. 

Pats elipsio formos paveikslas - Madona su Kūdikiu, o aplink 
labai artistiškai pieštas rožių vainikas. Drobės pakraščiai jau 
sudūlėję. Visa drobė užklijuota ant kitos drobės, kuri irgi sudū- 
lėjus. Visas fonas aplink figūras subadytas daugybe vinių. Kai 
kurios vinys tebėra paveiksle. Tai liekanos barbarų darbo su- 
manius šį labai gražų paveikslą „pagražinti“ prasto darbo si- 
dabrine skarda. Visaip ją kalinėjant ir susidarė daugybė skylių. 

Restauravimo darbas bus šitoks: nuvalyti dulkes, kurių ten 
per pusketvirto šimto metų yra prisirinkę galybės, užtaisyti kiau- 
rynės; visas paveikslas priklijuoti prie naujos stipros drobės; visa 
tai pritaisyti prie naujos lentos; padėti po šlifuotu stiklu ir aklinai 
užkituoti pelčiuose, kad drėgmė nepagautų. Senovinius pelčius 
turės perauksinti Zinkevičius, o patį paveikslą restauruoti p. I. 
Rudolffas Kaune, Duonelaičio g., savo namai priešais Ministerių 
Kabinetą. 

Nuvežęs iš pelčių išimtą paveikslą artistui, aš gavau reversą, 
kurs mane nepasakomai nustebino ir pradžiugino: „Gavau res- 
tauruoti Kamedulių Dievo Motinos paveikslą, pieštą Povilo Ru- 
benso, aplenktą gėlių vainiku, pieštu Jono Breigelio de Velurė. 
1928 m. kovo 1 d. Ignas Rudolffas“. 

Restauratoriaus išmanymu, negali būti jokio abejojimo, jog, 
tai P. P. Rubenso darbas ir tokios vertybės, kokios antros visoje 
Lietuvoje nėsą. Jis įvertina tą paveikslą 30 000 dollarų, nors tai 
virš bet kurios kainos. 


*Vienas Miesto muziejuje: Kristus ant kryžiaus. 

Rubensas -olandas, gyvenęs 1577-1640 m. Iš jo dirbtuvės išėję 
apie 1200 paveikslų. Kiti sako net apie 1500. Dirbęs su savo moki- 
niais. Kai kurie mokiniai buvo lygiai talentingi kaip ir pats meis- 
teris: van Deik, van Huk, van Egmont, van Tulden, Soutman' ir k. 

Komiteto narys dailininkas Vytautas Bičiūnas, šv. Luko Cecho 
pirmininkas“, palyginęs Kamedulių paveikslą su esamais Berlyne 
ir kitur Rubenso darbais, jo Madonas, sako esą skirtumo. Kame- 
dulų Madona esanti panašesnė į Rubenso bendradarbio Danie- 
liaus Seghers'o (1590-1661), tikro gėlių meisterio, piešinius. 

Dailininkus prašom tą problemą išspręsti. Šiaip ar taip tai 
Rubenso dirbtuvės kūrinys ir be savo šventumo įgyja dar pa- 
prastos materialės vertybės. 

Kaip jis pateko Pažaislin? Kristoforas Zigmuntas Pats? (taip 
prof. Jauniusė liepdavo mums rašyti šią pavardę, bene pačią 
seniausią Lietuvoje. Sulygink: Vieš-pats) ir jo žmona Klara Iza- 
bela De Mailly Pažaislio vienuolyną ir barokinę bažnyčią pradėjo 
statyti 1664 m., o pabaigė ją 1712 m., vadinas, statė 48 metus (dvi 
Pačių kartos). Kai visa buvo gatava, Pats nuvažiavo į Rymą savo 
Kameduliams patvirtinimo. Popiežius Aleksandras XII? tai mie- 
lai padarė ir nuo savęs vienuolynui atsiuntė brangią dovaną — 
vieno garsiųjų to laiko artistų pieštą Dievo Motinos atvaizdą. 

Pažaislio Kamedulių paveikslas ėmė garsėti stebuklais. 
1832 m. rusai Kamedulius panaikino, vienuolyną ir brangią 
bažnyčią pasisavino, brangų gryno vario auksintą stogą nuplė- 
šė, savo monachus!? čia pasodino. Paveikslas garsėjo stebuklais 
ir jų laikais. Dažnai jį atveždavo Kaunan epidemijų laiku, dary- 
davo su juo tam tikras procesijas, vežiodavo prie sergančių į 
privačius namus. Pagaliau 1915 m. liepos mėn. rusai vienuoliai, 
bėgdami nuo vokiečių ir evakuodami vienuolyno gėrybes, pir- 
mon galvon išvežė šį stebuklingąjį paveikslą. 

Jog tai Rubenso dirbtuvės kūrinys, rodos, niekas iki šiol neži- 
nojo. Kitaip gal būtų bolševikai pritaikę paragrafą, draudžiantį 
išvežti iš Rusijos dailės brangenybes. Dabar, kai visi tie šventu- 
mai ir stebuklingumai jiems ne galvoje, nieko nesipriešindami 
sugrąžino Lietuvai jos evakuotą turtą. 

Apie Pažaislį mums dar teks kalbėti. 

STUDENTIJA IR PUČAI 


Man yra tekę girdėti vieno gerai nusimanančio socialdemok- 
ratinės minties Žmogaus nuomonė apie pučų vertybę. Jo žodžiais 
tariant, patys didieji socializmo vadai, Engels! ir k., vienodai 
kovoję prieš pučus, arba darymą netvarkos, kad valstybė per 
nevalią priimtų kurią jai primetamą idėją. Viena, materialiu 
ginklu niekaip neįkalsi dvasinio dalyko, kol visuomenė nebus 
pakankamai išauklėta tam tikra kryptimi, socializmo, juoba ko- 
munizmo, jai neįskiepysi; pučų pastangos nėra nė viename atve- 
jyje davusios laukiamų rezultatų. Antra, pučui sukelti pasinau- 
dojama paprastai jaunais, nekritingais egzaltantais: jie pastūmėti 
į kurį ginkluotą darbą piga, bet nebepiga esti už juos morališkai 
atsakyti. Vadai patys į pučą neina; eina jų paklausę, ir keletas jų 
savo laisvę ar net galvas paguldo, o rezultate - tik sustiprina 
reakciją. Už betiksles aukas, žinoma, atsako ir tie, kurie ir patys 
terorą ir pučus kėlė, kitus įkllampindami. Bakunin?. 

Į pučus daugiausia neprovokuojama jaunuomenė, juoba švie- 
sioji jos dalis - studentija. Drąsos, idėjingumo, karšto kraujo 
daug, o šaltam, blaivam sumetimui nei vietos, nei laiko neesti. 
Kas jausmais vaduojasi, esti labai simpatingas, bet neesti gudrus, 
o dažnai neteisingas ir kenksmingas, pats to nenorėdamas. Stu- 
dentija suvaldyti dėlto labai sunkų; neįtikinsi argumentais to, 
ką jausmas yra pagavęs. Net mušamas jis darys savąją. Tai psi- 
chologinis pasireiškimas, o ne bloga valia. Dėl to ir gailima jau- 
nuomenės, nors ji, minia eidama, daug nemalonumų pridaro. 
Vis dėlto tuo pasikliauti ji neturi teisės ir ginkluotų, kruvinų 
pučų ji turi vengti, nors labai rankos niežtėtų. 

Yra dar viena rūšis pučų, tiesa, nekruvina, vis dėlto ne mažiau 
skaudi, bent doriškai. Tai gaivališkai, ūmiai pasireiškiąs studen- 
tijos teismas. Politikos žmogų, atsitinka kitur, pas mus, ačiū Die- 
vui, dar nėra atsitikę, apdrabsto, jį ar jo butą, akmenimis langus 
išdaužo. Pasiteisinama, kai tai esti vadinamasis actus primo 
primi, ūmai nieko nepagalvojus; ir sunkiai nusikalstama, kai 
padaroma su premeditacija, laiku viską sugalvojus. Politikos 
žmonės atsakomi visuomenei, jokiu būdu - jaunuomenei, kuri 

ir nekompetentinga spręsti, ir nesuinteresuota; jos uždaviniai kol 
kas labai specialūs - ruoštis į gyvenimą, o ne normuoti gyvenimas. 

Skaudžiau esti, kai taip pasielgiama su savo Almae Matris3 
nariu, kuriuo aukštesniojo personalo žmogum. Profesoriauti — 
nuolatinis jo uždavinys; politikauti - tik atsitiktinas. Profesorius 
jis gali būti kuo geriausias, o politikas kuo niekingiausias. Bet 
abudu šiuodu savumu - viename asmenyje. Koneveikdamas už 
vieną, visai neteisingai nuskriaudi antrą. Paneigęs už vieną silp- 
nybę, nustoji viso žmogaus labai vertingo. Kažin kuris angelas 
dar apsaugoja mūsų universitetą nuo šios dėmės. Avertat Deus 
„Samosud“, Lynch“ ir kitokius barbariškus žmoniškos minkš- 
taširdės mūsų studentijos „teismus“! Tokie atsitikimai univer- 
sitetui esti neišdildoma negarbės dėmė, o universitetas turi būti 
šviesusis mūsų gyvenime taškas. 

Pagaliau esti dar ir pučiukų. Čia parėkaujama, čia pašvil- 
piama, čia kai kas apverčiama ar kurie kiti „juokai“ padaroma. 
Jie, tie juokai, dažnai esti kaimiški; kai ten arklį ant gryčios lubų 
užtraukia ar duris akėčiomis užbarikaduoja, esti daug „juoko“, 
negryno džiaugsmo, ką nors įpykinus. Tokių poelgių doriškoji 
vertybė pareina nuo akstinų, paraginusių taip padaryti. Jei išdy- 
kavimas, tuščia fantazija, tai nieko. Bet esti abuojų „akstinų“, 
kai išdygsta iš asmeninių, nedorų, barbariškų ar spekuliantiškų, 
sumetimų, o vykintojais pasitelkiama neišmanėlis, be atogodos 
jaunimas. Antai tinginys nemokša obskurantas nieko nedirba ir 
pyksta, kad kuris lektorius nesutinka pasirašyti jam diplomą; 
reikią tokiam iškirsti šposas. Na, draugai, jūs taip padarykite! 
Tai bjauru. 

Eina gandų, vienas scenos veikėjas, sumanęs varžytis su kitu 
tos pat scenos veikėju, drįsęs ateiti į universitetą ar kur ten ir 
įkalbinėjęs iš patriotizmo (sic!) apšvilpti tą kitą. O kol nebuvo 
konkurencijos, siundytojo „patriotizmas“ tylėjo. Studentai ne- 
pasidavę pigiai panaudojami negražiam tikslui. Laimingi, neta- 
pę niekšybės dalyviai ir vykintojai. Mano išmanymu, studentija 
už tokį atentatą ant jų garbės turėtų padaryti rimtą garbės teismą 
ir pasikėsinusį savo gešeftėliui panaudoti grynąjį jaunimą pa- 
skelbti negarbingu. 

Draugai, dairykimės, iš kur vėjas pučia, kur link rodo mūsų 
pačių nekaltos, asmeniškai nesuinteresuotos sąžinės tliugeris ir 
niekados nebūkime kitiems - fliugeriu. 


RAPORTAS 


1928 m. bal. 12 d. 3'/; val. po pietų per Katalikų konferen- 
ciją buvo išrinkta nauja Katalikų Veikimo Centro! Vyriausioji 
valdyba; beveik visais balsais (prieš 16) į Vyr. valdybą įvesti nau- 
ji nariai: dr. Pakštas, dr. Urmanas ir kun. Meškauskas?. 4 val. 
prasidėjo diskusijos. Pirmas paėmė balsą naujas KVC Vyriau- 
siosios valdybos narys dr. Pakštas. Labai pakeltu balsu jis tarė 
maždaug; „Šitie metai pirmieji, kada katalikų mokyklos imta 
smaugti, L. Pieno perdirbimo sąjungai? užsakytas grabas, eko- 
nom. Bendrovėms taip pat, Ateitininkų“ skyriai uždaromi, ateit. 
moksleiviai iš mokyklų išmetami... 

Iš vietų: faktas, faktas! 

Katalicissimame*? krašte masonai, masonerija metė mums 
pirštinę...“ 

Išgirdęs, kad mūsų valdžia — masonai, masonerija, aš atsi- 
stojau išeiti, nes tai grynas ir nepakenčiamas melas. Norėjau išeiti 
patykomis, bet kun. Krupavičius“ ėmė šaukti: „Palauk, palauk!“ 
Kiti vėl. Aš irgi balsiai šuktelėjau: „Nebegaliu laukti: jūs mitingu 
verčiate Katalikų konferenciją“. 

Mane susirinkę išlydėjo užgaulingais pravardžiavimais: jūs, 
tautininkai, spekuliantai ir kitaip. 

Aš atsiliepiau: „Tai jūs spekuliuojate katalikybe, ne aš...“ 

Man rodės, kad valdžios politikos negalima identifikuoti nei 
su masonerija, nei su spekuliacija. Spekuliuoja tas, kurs kata- 
likybės galvon ekonomiškai verčiasi. 

Jei negerai padariau, prašom pabausti. Bet kaip dabar yra 
susidariusi Vyriausioji valdyba, tai katalikybei, kuriai aš ne ma- 
žiau gera veliju, gresia daug sielvartų. 

Stoti į atvirą kovą - reiškia, man rodos, pralaimėti. Diplo- 
matija šiuo atveju vaisingesnė būtų. 

Buvusis KVC Vyriausios valdybos vicepirmininkas (pas.) 
Kan. J. Tumas 
41/; val. popiet. 


LAIŠKAS REDAKCIJAI 


Gerbiamoji „Lietuvos Aido“ Redakcija! 

Pavelykite Tamstų laikraštyje viešai pareikšti giliausią mano 
ačiū kun. Mykolui Krupavičiui, Krikščionių demokratų partijos 
Tėvui ir Patronui, už dievotas jo krikščioniškai partines maldas, 
kurias jis š. m. 12 d. popiet per katalikų mitingą, tariant, konfe- 
renciją, esąs, man iš susirinkimo išėjus!, pasiuntęs Aukščiau- 
siajam, kad mane, nuo krikščionių demokratų „nuklydusią ave- 
lę“, vėl sugrąžintų į bendrą kaimenę. Aš neabejoju galingumu 
maldų p. p. Krupavičiaus, Gabaliausko, Pakšto, Urmano, Rau- 
linaičio? ir kitų jų vienminčių partinių žmonių: jos jau seniai yra 
mane bent per pusę atvertusios, būtent padariusios krikščioniu, 
visados greitu bendradarbiauti su visais, kuriems tik rūpi grynai 
krikščioniškai kultūriškieji lietuvių tautos reikalai. O kad Dievas 
padarytų mane spekuliantu Jo vardu, manau, nė neverta Jo gun- 
dyti: politikos ir ekonomijos reikalai seniai nuo manęs nutolo ir 
vargu bau begrįš. 

Gerbdamas Tamstas - buvusis Katalikų Veikimo Centro Vy- 
riausiosios valdybos vicepirmininkas 

Kan. J. Tumas 

P. S. Atsiprašau, kad kiek pavėlavau padėkoti: negreit tepa- 
tyriau buvus Liaudies namu salėje pamaldas už mane - paklydėlį. 

Tas pats 


O BETGI - RUBENSAS! 


Stebuklinguoju Pažaislio paveikslu jau dabar džiaugiasi visi, 
kurie tik gauna jį arti pamatyti. Tikrai jis turi „stebuklingos“ ga- 
lios: jis žadina jausmus. To neneigia nė dailininkai žinovai, tik 

sako šitie jausmai esą gangreit žemiški. Aš, žiūrėdamas į Dievo 
Motinos veidelį ir dangiškai ramias Jos akeles ir į moteriškai 
švelnią Jos šypseną, kurią padaro Jos lūpų ir skruostų susitikimo 
vieta, nemoku pagauti save, ar dangiškai, ar žemiškai man nuo 
tos šypsenos gera, malonu, drąsu. Ir iš viso nepiga save pagauti, 
kada džiaugies dangum, o kada žeme, - žemė pirmon galvon 
yra mums akstinas jausmams pakylėti iki pat dangaus. Mums 
svarbu, kad Pažaislio Madona į žiūrėtoją veikia nepaprastai, 
daug stipriau neg Šilavos, neg Kalvarijos, neg Aušros Vartų, neg 
Čenstakavos! ir kitų vietų Dievo Motinos paveikslai, kurie Lie- 
tuvoje buvo ar tebėra populiarūs. Lygiai stipriai mane teveikia 
Rafaelio Madonos?. 

Pažaislio stebuklingasis paveikslas neramina savo turiniu; 
tad kelia noro daug ko apie jį žinoti, o pirmon galvon, kieno tai 
kūrinys. Darbo laiką mes tikrai žinome —- tai septynioliktasis 
amžius. Žinome ir iš kur jis Lietuvon pateko: juo popiežius Alek- 
sandras VII (ne XH, kaip buvo raidžių rinkėjo apsirikta pir- 
majame mano rašte „Lietuvos Aido“ Nr. 27)* palaimino Lietuvos 
didiką Patį (Pats)* ir jo Pažaislyje įsteigtąjį Kamendulių vienuo- 
lyną. Vadinas, paveikslas pateko į mus iš Italijos. Bet tai ne- 
reiškia, kad jis turi būti būtinai italo kūrinys. Anuo laiku kaip 
tik garsėjo olando Rubenso dirbtuvė ir gausūs iš jos paleidžiami 
paveikslai. Jų buvę apie 3000. Nėra jokio abejojimo, buvo jų ir 
Italijoje, pirmiausia Vatikano rankose, kurgi daugiau. 

Dailininkas Vytautas Bičiūnas, dr. Kairiūkštytė-Jacynienė (žr. 
to pat „Lietuvos Aido“ Nr. 39), taip pat dailininkas Vytautas 
Kairiūkštis? randą panašumų tarp Pažaislio paveikslo ir italų to 
laiko paveikslų, tad linkę esą abejoti, begu tai tikrai Rubenso 
darbas, ne kurio gero italų meistro; gal net griežtai neigia pirmąjį 
spėjimą, kai dailininkas Ignotas Rudolfas, dabartinis paveikslo 
restauratorius, nesvyruodamas sakė, tai esąs Rubenso dirbtuvės 
kūrinys, ir dabar, išklausęs visų priešingų tvirtinimų, gyvu ir 
rašytu žodžiu, palieka tos pat nepajudintos nuomonės. P. Ign. 
Rudolfas malonėjo man išdėstyti savo sumetimus, kodėl jis Pa- 
žaislio Dievo Motinos paveikslą laikė ir tebelaiko P. P. Rubenso 
dirbtuvės kūriniu. Štai tie jo sumetimai. 

Pirmiausia, gėlių vainikas, pieštas garsaus artimojo Rubenso 
bendradarbio Jono Brueghelio (Breigelio), praminto „Gėliniu“ 
arba „Mašastiniu““. Jis Rubenso piešiamus paveikslus visados 
gaudavo aplenkti gėlių, vaisių ir k. k. vainikais. Lygiai taip pat, 
kaip kitas specialistas Francas Sneidersas? piešė gyvulius, kaip 
va paveiksluose, vaizduojančiuose tigrių, liūtų ir k. medžiojimą. 
Abudu tuodu meisteriu su Rubensu gyveno ankštoje draugėje, 
ir visi trys bendrai piešė paveikslus sutaupydami laiką. Ne juo- 
kai buvo pridirbti iki 3000 paveikslų, kuriuos visus šiandien pri- 
skiria Rubensui!! Tokiai gausingai produkcijai reikėjo ištisos 
ir mokiniai. Visus jų darbus pribaigdavo, visus papildydavo 
patsai Rubensas, dėdamas jiems savo antspaudą, paskutinį cha- 
rakterį ir imdamasis pats už juos atsakyti. 

Pažaislio Dievo Motinos paveiksle gėlių vainikas tiek yra 
tipingas Breigelio piešinys, jog tiesiog negalima apsirikti: 1) 
gyvas, spindįs, raibas koloritas, 2) pati mintis apriesti Madonos 
paveikslą vainiku yra to vieno Breigelio. Galimas dalykas, pas- 
kui susirado Breigelio sekėjų, bet prieš Breigelio laiką aš nieko 
panašu nesu aptikęs nė vienoje estampų kolekcijoje paveikslų 
galerijose. 

Kada šitas paveikslas buvo pieštas, datos nėra; bet antroje 
pusėje XVII amžiaus, kada jis tapo Pažaislio vienuolyno nuosa- 
vybe, Rubenso žmona ir jo vaikai tebebuvo gyvi. 

Antra. Pažaislio Madona ir vaikelis Jėzus nuostabiai panašūs 
į Eleną Furmentaitę, antrą Rubenso žmoną, ir į pirmąji jos sūnų 
Francą; kai jis buvo trejų metų, Rubensas papiešė savo žmonos 
ir sūnaus portretą; jis dabar tebėra Mūncheno pinakotekojes, ir, 
matyt, buvo paimtas motyvu šiam paveikslui. Francas nupieštas 
ten ilgais geltonais garbiniuotais plaukeliais, vilnimis krintan- 
čiais iki pat pečių. Motina laiko jį ant kelių, apkabinusi jį abiem 
rankom, bet abi figūros įsižiūrėjusios į publiką, kaip tai matome. 
ir Pažaislio paveiksle. Tokių ilgų plaukų italų šventuose pa- 
veiksluose neaptinkame. 

Rubensui mirus, liko labai gausinga kolekcija garsiųjų daili- 
ninkų paveikslų, tarp jų daug Breigelio paveikslų, pieštų bend- 

rai; kai kurius Rubensas yra pabaigęs, jau Breigeliui mirus. Taip 
ir Madoną galėjo jis įpiešti į gėlių vainiką, kai Breigelio jau nebe- 
buvo gyvo. 

Trečia. Pažaislio Madonos piešinys puikus, drąsus, sultingas; 
tokį platų teptuką ir manierą teturėjo tokie meistrai, kaip Brei- 
gelis arba Rubensas. Nepasakomai liūdna, kad paveikslas labai 
pagadintas: daugybė kiaurinių nuo vinių, drėgnumo ir nuo valy- 
mo per šimtus metų visai panaikino lissiravimą (pertrynimą), 
būtent tą viršutinį perregimą dažų sluoksnelį, kuriuo meisteriai 
padarydavo nuostabų savo paveikslų koloritą. Daugelyje vietų 
tapymas nutrintas iki pat grunto. Be to, kažin koks nemokša 
„taisė“ paveikslą, storai uždėdamas laukinių dažų, pakeisdamas 
ir patį piešinį. Dėl visa to imta abejoti, begu tik šis paveikslas 
nebus paprasta kopija. Tačiau arčiau patyrinėjus, tose vietose, 
kur dažai labai nutrinti, pasirodė liekanos pirmiau padėtų kon- 
tūrų, kurie reiškia, dailininko pirma piešta nuogas kūnas, tik 
paskui jis padengta draperija. Šitas dalykas neginčijamai įrodo 
Pažaislio D. M. paveikslą esant originalų kūrinį, ne kopiją. 

Galimas dalykas, Madoną galėjo tapyti ir kuris Rubenso pa- 
dėjėjas iš jo eskizo ir jam pačiam padedant; vis tiek šitokie bend- 
ri kūriniai visados turėjo paties Rubenso signatūrą. 

Taip tatai mano pareikštoji nuomonė, kaip yra atsiradęs Pa- 
žaislio stebuklingasis Dievo Motinos paveikslas, yra tvirtai 
pagrįsta ir bet kuris kitas dailininkas, kuriam būtų tekę taip 
atsidėjus, kaip man, prisižiūrėti, būtų tą pat pasakęs, nes kitaip 
aiškinti nėra galima. 

Negalimas dalykas, kad tokios brangios dovanos nebūtų anuo 
laiku nepažymėję Vatikano archyvuose. Mūsų atstovybė prie 
Vatikano turėtų tuo susidomėti, atsidėjus pasirausti, bene aptiks 
tos žinios, ir taip galutinai išspręsti dabar ginčijamą dalyką. O 
kol kas, atsargiau yra laikytis mano nuomonės - Pažaislio ste- 
buklingąjį paveikslą esant iš Petro Povilo Rubenso dirbtuvės. 

Dailininkas Ignotas Rudolfas, Kaune, 1928 m. bal. 10 d. 

Ir daugumą lietuvių šisai dailininko Rudolfo aiškinimas kol 
kas patenkins. Mes ypatingu raštu kreipsimės į gerb. mūsų at- 
stovą dr. Jurgį Šaulį?, kad šiuo klausimu susirūpintų. Bet ar šiaip 

ar taip virstų dalykai, mums vis tiek pat liks jis nepaprastos 
reikšmės: garsėjęs stebuklais seniau, galės, neabejojame, ir dabar 
ypatingoje dievobaimingų seserų Kazimieriečių globoje reikšti 
Dievo malones, didindamas Gailestingosios Tarpininkės Marijos 
garbę. 

Stebuklingasis Dievo Motinos paveikslas į Pažaislį iš Kauno 
bus kuo iškilmingiausiai perkeltas su ypatinga daugelio tūks- 
tančių tikinčiųjų procesija š. m. gegužės 17 d. per Šeštines, ketvir- 
tadienį. Tai kviečiame ir visą plačią apylinkę jau dabar pradėti 
ruoštis į tą perkėlimą Šv. Paveikslo su savomis procesijomis. 


PAŽAISLIO VIENUOLYNAS 


Artinas iškilmingasis stebuklingojo Dievo Motinos paveikslo 
sugrąžinimas Pažaislio vienuolynui V.17 d. Apie paveikslą „Lie- 
tuvos Aide“ jau rašyta Nr. 27, 39, 71!. Dabar apie patį Pažaislio 
vienuolyną. Pažaislio vienuolyno sesuo M. Gerarda patiekė mums 
žinių iš Žemaičių Konsistorijos archyvo. Būtent iš bylos apie 
panaikintą Pažaislio Kamaldulių? vienuolyną, 1852 m., 1 sk., 
Nr. 66, archyvo Nr. 2380, 31 p. 


ISTORIJOS ŽINIOS 


Kristupas Zigmantas Pats, Didžiosios Lietuvos Kunigaikš- 
tystės Didysis Kancleris gimė 1621 m. sausio mėn. iš aukštos 
kilmės tėvų Stepono Paties? ir Onos Rudaminaitės, Lietuvos 
pakanclerio. Jaunas būdamas, Kristupas mokėsi Krokuvos aka- 
demijoje. Ten jis buvo dorai ir religingai išauklėtas ir įgijo gražių 
papročių. Paskui kas metai lankė svetimas šalis - Austriją, Italiją, 
Prancūziją, Olandiją ir jų kaimynus. Lenkuose karaliaujant La- 
dislovui IV, Jonui Kazimierui, Mykolui, Jonui IIIš, K. S. Pats laikė 
visuomenėje visai giminei garbingą vietą ir buvo itin naudingas 
valstybei. Per karą apgynęs Lietuvos vėliavą, tapo jos pakanc- 
leriu, o paskui ir kancleriu. Vedė aukštos kilmės dorą grafaitę 

Klarą Genovaitę Izabelą de Maylly, karalienės Liudvikos? sese- 
rietę. Dievobaimingai gyvendami, jie sumanė įsteigti Lietuvoje 
Kamaldulių ordino vienuolyną. Karaliai tam jo sumanymui pri- 
tarė: jie patys pažino Kamaldulius Italijoje. Kitas jo giminaitis 
Pats, Lietuvos pakancleris“ jau buvo jį prašokęs steigdamas Vil- 
niuje Karmelitų ir Karmeličių Basųjų ordino vienuolyną; dėdė 
Mikalojus Pats", Žemaičių vyskupas, įsteigė Kamalduliams vie- 
nuolyną Italijoje, o brolis Mikalojus Patsė, Trakų vaivada, savo 
turtus užrašė Dominikonams. Vis tai buvo skatinantys pavyz- 
džiai taip pat pasižymėti labdarybe. 

Pirmiausia Kristupas Pats pasiteiravo Krokuvos Kamaldulių, 
ar jie sutiks. Šieji sutiko ir vietos pasižiūrėti išsiuntė Lietuvon 
du savo kunigu vienuoliu: Jeronimą Krapauską, lietuvį, ir Ber- 
nardą. Jiems įgaliojimą yra parašęs jų vyresnysis Oddon 1660 m. 
gruodžio 20 d. Tuodu tėvu vietą apsirinko, kaip to jų regula 
reikalauja, už dviejų mylių nuo Kauno, žemininkų teisėjo Jono 
Oborskio Pažaislio dvare, kurį Pats turėjo paskui išpirkti. Apie 
tai tėvai davė žinią Krokuvai 1661 m. kovo mėn. 21 d.,o Kr. Pats 
iš Vitkoviškių kreipėsi į Šventąjį Tėvą Aleksandrą VII prašyda- 
mas, kad šį sumanymą palaimintų ir noviciatą pavelytų atidaryti 
čia pat Pažaislyje, nes kiti Kamaldulių vienuolynai buvo vis toli. 
Popiežius davė palankų atsaką liepos 30 d. Tuo reikalu kardi- 
nolas Ginetti Šv. Tėvo vardu kreipės į Apatališkojo Sosto pasiun- 
tinį Lenkijoje, o Etrurijos? Tėvai Kamalduliai į patį Kanclerį, Pa- 
žaislio Kamaldulių vienuolyno vyresniuoju skirdami lietuvį tėvą 
Jeronimą Krapauską. (1662 m. birželio 6 d. Pasirašęs Donas Ino- 
centas Marijus Januenskis, Generalinis Kamaldulių Ordino vizi- 
tatorius). 

Ramybės Kalno" vienuolyną Apaštališkojo Sosto pasiuntinys 
arkivyskupas Pignotelli'! 1664 m. pavedė Vilniaus vyskupo Jur- 
gio Biallozoro!? žiniai ir globai. Šisai t. p. m. kovo 4 d. paskyrė 
komisarais kunigus Vaitiekų Beinartą, Baltstogės kleboną, ir 
Benediktą Žukauską, Vilniaus Kanauninkų ordino. Šieji, atvykę 
Pažaislin, kanclerio Paties įstaigą rado pilnai atatinkamą kanonų 
teisėm, Tridento Susirinkimo? dekretams, Rymo Popiežių kons- 
titucijoms, ypatingai Klemenso VIII, Povilo V, Grigaliaus XV, 

Urbono VIII! ir k., na, ir pačių Kamaldulių konstitucijai. Vys- 
kupas Biallozoras vienuolyną patvirtino aktu, kurs prasideda 
žodžiais: „Actum in bonis Pažaisce, in Magno Ducatu Lithuaniae 
Palatinatus Trocensis Districtus Caunensis in Diocesi Vilnensi 
sitis, anno a partu virgineo 1665, 4 die martij Indictione Romana 
2a Pontificatus SS-mi D. N. Alexandri divina providentia Papae 
ejus nominis VII feliciter moderni anno ejus decimo“S, 

Pats tą dekretą įteikė komisarams, kad įrašytų į aktų knygas. 
Akto data 1664, N-bris 3 d. Parašai: Kancleris Pats, steigėjas, 
Biallozoras, Vilniaus vyskupas, Vladislovas Valavičius, Vitebsko 
vaivada, ir Jeronimas Krištopas-Kiršenšteinas““, iždininkas, pa- 
sikviestieji svečiai. 

1665 m. vyskupas Jurgis Biallozoras, dalyvaujant daugybei 
dvasiškių ir šiaip jau žmonių, Kamaldulius iškilminga procesija 
įvedė į bažnyčią ir į vienuolyną. 

Kr. Pats Pažaislį atpirko su apylinkėmis abipus Nemuno ir 
visa tai, sulig 1635 m. konstitucijos, užrašė vienuolynui, prisiek- 
damas karaliui Jonui Kazimierui 1664 m. žodžiais: „Sub fide 
honore et conscientia Deum testor, guod ejusmodi fundationem 
Montis Pacis de nova radice in bonis meis proprio sine ulla... ex 
puro zelo et propria mea liberalitate nihil in fraudem...“17 

Šis turtas 1667 m. liepos mėn. 11 d. įregistruotas Vilniaus kon- 
sistorijoje ir 1785 m. spalio 28 d. galutinai protokoluotas Kauno 
Žemės ūkio teisme, išvardijant ir kitas dovanotas gyvenamą- 
sias vietas: Vaišvydėlius, arba Pakalniškius, Vieškūnus, Dus- 
menis ir Jackauskus, taip pat 1667 m. amžinai Kamalduliams 
dovanotus. 

Kristupas Pats mirė 1684 m. sausio 10 d. šešių dešimtų trejų 
metų ir palaidotas Pažaislio fundacijos rūsyje. Jam mirus, našlė 
kanclerienė 1685 m. kovo 11 d. visus savo dvarus, nekilnojamas 
ir kilnojamas gėrybes užrašė Kazimierui Mykului Pačiui!š, Mal- 
tos Kavalieriui, su sąlyga, kad pabaigs statyti Pažaislio eremą 
(pustelnią)'?. Kazimieras Pats raštu į priorą Joną Baptistą, tų 
pat metų liepos 20 d. iš Varšuvos paleistu, tai padaryti apsiėmė 
ir bažnyčios fabriką pabaigė. Tai patvirtina ir jo testamentas, 
1719 m. Gardine į aktus įrašytas. 

KAMALDULIŲ PAJAMOS 


Dusmenų palivarkas galėjo duoti apie 1000 sidabrinių rublių, 
Pažaislio palivarkėlis 450, nuošimčių fundušinio kapitalo 5187 
ir 17851 rs., 50 kap. = 363 ir 1249 rs., 3'/ kap. Tačiau nuošimčiai 
nebuvo mokami: Penčkauskų dvarui buvo įduota 2232 ir 13 500, 
Butrimonių, Bakauskų 2000, senatoriaus Oginskio? Molodečno 
dvarui 1500, kitiems po mažiau, o tie dvarai buvo sekvestruoti 
už valstybines skolas. Taigi Yo begaudavo 228 rs. Vilniuje namai 
duodavo 200 rs. Visa to toli gražu nepakakdavo net labai menkai 
išlaikyti vienuoliams, darbininkams ir amatninkams; patys vie- 
nuoliai gaudavo atsitraukti nuo tiesioginių savo pareigų dėl 
pelno sau pragyventi ir bažnyčiai bei mūrams taisyti, kurie, 
pajamoms sumažėjus ir didumai dvarų Prūsam atitekus?', buvo 
menkai prižiūrimi ir ėmė gesti. 


PAŽAISLIO BAŽNYČIOS GRAŽYBĖS 


Pažaislio tyrų (eremo, pustelnios) bažnyčia labai dideliais 
pinigais pastatyta. Kiek išleista, nė suskaityti nėra galima. Užtat 
stebėtinai graži ir gerai atitinka kilnias ir švelnias Kristupo ir 
Klaros Pačių intencijas. Tokiuo nepaprastu dailės paminklu šieji 
dievobaimingi ponai norėjo pagerbti stebėtinąjį savo veikalais 
Dievą, minėtiną padaryti savo vardą ir pagarsinti šį Lietuvos 
kampelį. Tam tikslui sukviestieji artistai visu savo mokslu ir 
atsidėjimu dirbo pavestąjį jiems darbą, bet tik jis būtų vertas 
Pačių garbės. Artistinio jų darbo nėra galima pinigais įvertinti; 
ir patys fundatoriai sąskaitų nesurašinėjo, ne pinigais vertindami 
kūrybą ir savo intencijas; nepriėmė nė sąmatos, laiku padarytos 
vyriausiojo įgaliotojo architekto; kad žmonės nežinotų milži- 
niškos sumos, Pats sąmatą perplėšė ir sudegino, liepęs dirbti be 
sąmatos, aikvoti, kiek reiks, nes tai pačiam Dievui, sakydamas: 
„Ką būsiu Jam davęs, tegul Jis vienas težino“. 

Bažnyčios pryską padaro iš akmens tašyti laiptai devyniais 
geležimi surištais laipsniais. Kilnus priešakys pilku marmuru 
išklotas su trimis gzimsatūromis?2 po 60 uolekčių aukščio. Ant 

didžiųjų durų faciatoje?? įmūrytas Pačių herbas, virš jo stulpelinė 
galerija, kur keturios didelės akmeninės statulos kuo puikiausiai 
iškaltos. Visa faciata ir šalimais bokštai papuošti švelniai išpjaus- 
tytais akmenimis. Bokštai per 20 uolekčių iš pilko marmuro 
tašyti, langų pavidalu, stulpeliais papuošti. Dešininiame didelis 
laikrodis, mušąs valandas su tikruoju ciferblatu, kairiniame — 
dirbtinis ciferblatas. 

Pačioje bažnyčioje keturios šalutinės koplyčios šešiakertės, 
vidutiniško didumo. Viduryje iškilminga erdvi šešiakertė kopula. 
Joje šeši langai, pilku akmeniu apvedžioti. Kopula dengta variu. 
Prie šešiakertės bažnyčios primūrytas choras 15 žingsnių ilgio, 8 
pločio. Pro didžiąsias duris įėjus į bažnyčią, dešinėje didelis mar- 
murinis postumentas trijų uolekčių gėlėmis dabintas, viršus juodu 
marmuru apdėtas, labai formingas, švęstam vandeniui. Čia pat 
už dvejeto žingsnių juodas marmurinis akmuo asloje keturių 
uolekčių ilgio ir dviejų pločio; tai fundatorių antkapis aukso pa- 
rašų; po juo fundatorių kapas. Viduryje bažnyčios šešios porfi- 
rinės kolonos ant šešių arkadų iš juodo ir raudono marmuro; 
ant jų gzimsas iš tokio pat marmuro; ant jo šešetas marmuru 
papuoštų langų; ant jų dar yra trys gzimsai iš dirbtinio marmuro 
ir pagaliau pačioje kopuloje puikaus darbo šventųjų paveikslai. 

Į presbiteriją veda juodo marmuro laiptai su skaistvario stul- 
peliais pusantros uolekties aukščio; jie presbiteriją atitveria nuo 
bažnyčios. Pati presbiterija skliaustuota. Visos lubos iki sienų 
kapitelių išpuoštos žavėtina gipsatūra ir puikiais paveikslais. 
Presbiterijos grindys iš juodo marmuro su baltu, sienos taip pat 
išklotos marmuru gėlėmis ir juodais kaspinais, mūre istoriškoji 
tapyba iš abiejų pusių. Iš abiejų presbiterijos pusių po didžiules 
duris su marmuriniais filiarais ir gzimsais visokių varsų. Ant 
durų į bažnyčią išsikiša du balkonu iš juodo marmuro su skaist- 
vario stulpeliais (po 8). Čia pat presbiterijoje du trikerčiu postu- 
mentu iš juodo marmuro su šonais iš balto marmuro su gysle- 
lėmis viršuje ir apačioje gzimsai ant baltų marmurinių rutulių; 
ant jų statomi liktoriai didieji. 

Į didįjį altorių veda trys marmuriniai laipsniai. Pats didysis 
altorius medinis, puikiai išskaptuotas; jame Dievo Motinos Ap- 

lankymo paveikslas, garsėjąs stebuklais, ypatingai vykusio dar- 
bo. Ant stalo ciborija medinė, iš priešakio hebanu?* apklota, su 
šiais filiarėliais taip pat iš hebano, kuo puikiausiai išpjaustytais. 
Ciborijos* atsirėmę šeši apaštalai iš dramblio kaulo po septynius 
colius aukščio, stebėtino darbo, ant keturkerčių taip iš dramblio 
kaulo postumentų. 

Už didžiojo altoriaus choras su medinėmis sėdynėmis dvide- 
šimčiai, pilkai nudažytos, labai brangiai skaptuotos. Ant sėdynių 
sienose 25 paveikslai ordino patriarchų, artistiškai tapytų me- 
dinėse gzimsatūrose. Choro sienos papuoštos puikia tapyba, 
reiškiančia Dievo Motinos gyvenimą ir veiksmus. Langų 3, apve- 
džiotų juodu marmuru, ant jų marmuriniai gzimsai. Skliaustai 
papuošti rinktine gipsatūra iš visokių figūrų ir gražios tapybos. 
Čia pat choro altoriuje Dievo Motinos Paguodos paveikslas rink- 
tinio darbo. 

Keturios koplyčios bažnyčioje nuo bažnyčios atskirtos tvore- 
lėmis iš skaistvario stulpelių ant juodo marmuro laipsnio, apa- 
čioje ir viršuje tuo pat marmuru surištų, pusantros uolekties 
aukščio. Visose koplyčiose grindys marmurinės, skliaustai gip- 
satūra ir tapyba papuošti. Koplyčių altoriuose du paveikslu: šv. 
Romualdo, Kamaldulų patriarcho, ir šv. Magdalenos de Pazzis, 
rinktinio darbo. 

Sienos visoje bažnyčioje, presbiterijoje ir koplyčiose išklotos 
gėlėtu ir juodu marmuru kaspinais; tarp jų visoki istoriški pa- 
veikslai, tapyti ant mūro. 

Prie didžiųjų durų į bažnyčią išsikiša balkonai, kaip ir pres- 
biterijoje; po jais durys taip pat papuoštos. 

Zokristija keturkertė, jos sienos išklotos ąžuolinėmis išskap- 
tuotomis lentomis, skliaustai papuošti gipsatūra iš visokių fi- 
gūrų ir tapybos, reiškiančios Išganytojo gyvenimą. Atskiroje 
koplytėlėje praustuvė altorėlio pavidalu iš juodo marmuro gėlė- 
mis kuo puikiausio darbo, penkių uolekčių pločio ir aštuonių 
aukščio. Visi lankytojai džiaugiasi tobulu šios praustuvės darbu. 

Dar yra refektorius, kurio skliaustai papuošti rinktine, sko- 
ninga ir brangia gipsatūra, tarpais rinktiniai artistiški paveiks- 
lai: 1) pačiame aukštinyje Viešpats Jėzus, posninkaująs tyruose; 

2) V. Jėzaus stebuklas Galilejos Kanoje; 3) stebuklas, pasotinant 
kelių tūkstančių minią nedaugeliu duonų ir žuvių; 4) šv. Bene- 
diktas patriarchas, tyruose Dievo Apveizda maitinamas; 5) penki 
Kamaldulų ordino kentėtojai lenkai, Lenkų karaliaus Boleslovo 
Narsiojo* laikais nukankinti. 

Dar yra fundatorių salė (dabar sandėlis grūdams), labai erdvi. 
Čia yra keturi paveikslai, ant drobės piešti, kuo geriausio darbo: 
1) šešių uolekčių ilgio ir tiek pat pločio, reiškiąs V. Jėzų, bemo- 
kinantį tarp daktarų. Šis paveikslas tiek vertingas, kad už jo 
nupiešimą artistas, sako tradicija, gavęs po dukatą už kiekvieną 
sugaištą valandą. Visi tapytojai ir tapymo žinovai negali atsi- 
džiaugti jo tobulybe; 2) tokio pat didumo, tik kiek siauresnis, 
reiškiąs P. Marijos dangun ėmimą, taip pat labai gražus ir artis- 
tiškas; 3) to pat didumo V. Jėzaus aukojimas arkikunigo Simeo- 
no rankose??, taip pat stebėtino artizmo; 4) tokio pat didumo 
Švč. P. Marijos pasisveikinimas su šv. Elžbieta, taip pat artistiš- 
kas. Tų dviejų paveikslų piešėjas figūras padarė tiesiog gyvas. 

Inventoriuose minėtųjų dailės brangenybių daugelio šian- 
dieną Pažaislyje nebėra. Vienus bene bus švedai 1706 m. išsivežę; 
visą sidabrą, auksą, pačius branguosius aparatus Napoleonas 
1812 m. išsivežęs; paveikslus Pačių salėje rusai užtepę ar leidę 
sudriksti?š, frontinės skulptūros turbūt bus Petrapilyje atsidū- 
rusios drauge su stora varine gerai auksuota stogo skarda, ja 
vienas didysis kunigaikštis savo palocių apsiklojęs. Bet ir to, kas 
dar liko, gana, kad Pažaislio bažnyčia būtų pavadinta italų meno 
kampeliu ir sudarytų visą meno muziejėlį. Tai vienatinis daly- 
kas, kuriuo mes šiandien didžiuojamės pasirodydami Europai. 

Dabar Pažaislio bažnyčia bebus garsi iš senovės garbina- 
muoju stebuklinguoju Dievo Motinos paveikslu. To gana bus. 
Lietuva, Ryme vadinama Terra Mariana - Marijos Kraštas, šiame 
kampe turės ypatingu būdu kelti Švč. P. Marijos garbę, pritirda- 
mi iš jo ne mažesnių malonių kaip ir Vilniaus Aušros Vartuose. 
Rusai, pagavę šią vietą į savo rankas, D. M. paveikslą itin gerbė, 
per epidemijas su juo darydavo procesijas, iškilmingai vežio- 
davo jį į sunkiai sergančių namus ir ten melsdavos; sako, ne 
veltui. 

Bažnyčia, titulu D. M. Aplankymo, didžiuosius savo atlaidus 
švenčia liepos 2 d.; tada visos apylinkės čia suplaukdavo, o 
dabar, sugrįžus steb. paveikslui, plauks dešimteriopai, gaudami 
visuotinių Apaštalų Sosto suteiktų atlaidų. 

' Čia paskelbtosios žinios buvo surašytos iš tos vietos aktų ir 
tikrųjų tradicijų, įsakius Vilniaus pavyskupiui Andriejui Bene- 
diktui Klongevičiui??, vyskupijos valdytojui, jų pareikalavus 
vidaus reikalų ministeriui grafui Zakrevskiui“? 1830 m. spalio 
26 d. Pasirašęs Kauno dekanas kun. Kaz. Rapševičius?!. 

Šita dekano vizitacija remdamasi, 1831 m. lapkr. 11 d. ko- 
misija davė šį Pažaislio turtų sąrašą: 

1. Mūrinė bažnyčia ir mūrinis vienuolynas su dviem vaisių 
sodais. 

2. Pažaislio palivarkas su Vetkūnų ir Amalių kaimais. 

3. Vienuolyno jurizdika su penkiais namais ir daržais tarnau- 
tojams ir jų šeimoms. Medinė koplyčia, špitolia ir karčema. 

4. Karčema pašto kelyje iš Kauno į Vilnių. 

5. Mūrinis namas Vilniuje. 

6. Palocius (?) Kaune. 

7. Dusmenų palivarkas su kaimais ir kitokiomis pelno vietomis. 

8. Kapitalo 32 412 rb, 50 kap. 

Pelno metams iš Dusmenų 1150 rub., iš Kauno palociaus 25 
rub., nuošimčių iš kapitalo 172 rb., iš sodų 80 rub., iš šinkų ir 
plecių per jomarkus 60 r., iš karčemų 170 rb. Viso 1857 rs. Pa- 
žaislio palivarkas maitina tarnus, o įvertinti galima 301 r. metinio 
pelno; penkeri namai po 4 rb, viso 20 r. 

1833 m. vasario 4 d. pirmas rusų archimandritas Platonas 
bažnyčios daiktus įteikė dekanui, kurs juos išdalijo Karmėlavos, 
Rumšiškių, Babtų, Kėdainių, Skarulių, Dusmenų, Lapių bažny- 
čioms, šv. Romualdo gi, Kamaldulų patriarcho, relikviarių, labai 
gražų, Vilniaus vyskupui Klongevičiui, bet jis parsiuntė jį Kar- 
mėlavos bažnyčiai. 

1839 m. lapkr. 17 d. Rumšiškės klebonas pasirašė priėmęs 20 
paveikslų iš choro, šv. Romualdo „ikoną“, dar 5 mažučių paveiks- 
lėlių, visiškai sudulėjusius, 1 cimboriją iš priešakio juoduoju me- 
džiu apdėtą (6 stulpeliai). „Prie tos cimborijos priguli 6 apaštalai 

iš dramblio kaulo; jie saugojami skrynioje brangenybių san- 
dėlyje“. Tai kur gi dabar tie „6 apaštalai“? 

Dr. T. Tripplinas??. „Dziennik podrėžy po Litwe i Žmudzi w 
1856 r.“, tom II, str. 22-29, šitaip aprašo Kamaldulių būstynę. 

„Keliu iš Kauno pro aną garsųjį gražiausią visame pasaulyje 
slėnį išvažiuoji į aukštą kalną, paskui į tankų mišką spygliuotųjų 
ir lapuotųjų medžių. Kalnas status, miškas nelankomas, - viskas 
žada kažką nepaprastą, kilnu ir neapvilia: ką pamatai, verta 
undinių ar angelų akių. Grįstas, granitiniais stulpeliais apsta- 
tytas kelias veda į mūru aptvertą vietą. Esi prie vartų garsiojo 
eremo, kuriam nė iš tolo neprilygsta Varšuvos ar Krokuvos Bie- 
lany?3. Už bromos liepų alėja (ji ir dabar tebėra), gale jos antrieji 
vartai. Pro juos įeini į vadinamąjį forestarium, arba svečių kiemą. 
Iš trijų šonų aplink jį mūriniai namai, ketvirtame pati šventykla. 
Namai buvo skiriami atvykstantiems pas Kamaldulius. Dvie- 
juose dideliausiuose šuliniuose buvo auginami želviai (čere- 
pachai) vienuoliams, kurie žinduočių mėsos tevalgę vieną kartą 
per metus. Dešinėje buvo vadinamoji Pačių salia, kitados nepa- 
prastai išpuošta, dabar paversta šildoma cerkve žiemai. 

(Bažnyčios aprašymą praleidžiame). Parašas fronte sako šią 
šventyklą ir vienuolyną kalne, vadinamame Mons Pacis (Ramy- 
bės kalnas, arba Patso kalnas), išstatęs Kristupas Pats 1662 m. su 
savo žmona Elžbieta Eugenija de Mailli už aštuonius milijonus 
lenkų auksinų; tai neseniai tik susekta, radus Pačių giminės 
sąskaitas. (Čia Tripplino apsirikta: kanclerienė buvo vardu Klara 
Genovaitė Izabela). Visais atžvilgiais Pažaislio bažnyčia viena 
gražiausių šventyklų visoje Rečpospolitoje, net ir pačiame Ryme 
tiktų stovėti šalia šv. Petro“*. (Aprašydamas bažnyčios kopulą, 
Tripplinas bene bus pamelavęs, sakydamas ją esant išpuoštą Ka- 
maldulių istorijos paveikslu, tik baltus jų habitus rusai perma- 
liavoję juodai ir pridirbę juodas derlias barzdas). 

Iš bažnyčios galerija ant kolonų nueini į patį eremą (pūstynę) 
iš dvylikos mūrinių namelių į vieną liniją apmūrytame vaisių so- 
de. Kiekvienas namelis turi atskirą sodelį. Nameliai turi po prie- 
menėlę, gulimąjį ir koplytėlę. Kai dabar juose nebegyvena vienuo- 
liai, jie sugrius. Pravoslavų vienuoliai gyvena kiemo sparnuose. 

Gale pūstynės (eremo) bokštas labai tinkamoje vietoje, stai- 
giame Nemuno kriaušiuje. Šlaito medžiai vos savo viršūnėmis 
tesiekia jo pamatus; savo gi šakomis tie šimtamečiai medžiai 
dengia baisią bedugnę, kuri tavęs tyko. Gilumoje tęsias sidab- 
rinis Nemunas, anapus jo pievos, laukai, girios, tarp jų kaimiečių 
trobelės ir kai kurie dvareliai. Visa drauge sudaro pilną sal- 
džiausios melancholijos vaizdą. Tam tikromis valandomis vie- 
nuoliai galėdavo ateiti į bokštą ir čia pasvajoti apie tą dalį svieto, 
kuri iš čia matės. Tylą čia tepertraukė irklų taškymas, varant 
laives, ar šieno pjovėjo dalgės čežėjimas. Ak, tai tokia vieta, 
kuriai panašios nerastumei visoje Lenkijoje; vieta verta šventos 
plunksnos nemirštamojo dainiaus, kurs Kaune mokė, Konstan- 
tinopolyje mirė, o palaidotas Montmorency*s. 

Visus mūrus nuo žingeidžių keleivio akių iš visų pusių už- 
stoja ošiančios girios; vos tik varinė kopula beblizga virš medžių 
ir pasako paslaptinę šio nuošalio būklę. Nenoromis iš čia pasi- 
trauki ir suprasti negali, kaip čia už Nemuno atsirado toks sta- 
tybos šedevras. Taip didus kancleris Kristupas Pats šiuo vie- 
nuolynu norėjo pagerbti savo seserėčią šventąją Magdaleną de 
Pazzis, florentietę, todėl ir artistus, darysiančius tą baziliką, 
tesikvietęs iš Florencijos. Valstybės žmogus nepašykštėjo pinigų 
pagerbti savo šventajai seserėčiai, kurios tačiau nė atvaizdo ne- 
bėra šitame vienuolyne“. 

Žinias iš Tripplino knygos malonėjo man atsiųsti gerb. p. 
Juozapas Kozakevičius, panevėžietis. Tai reiškia, jog ir provincija 
susidomino Pažaisliu ir jo Stebuklinguoju Paveikslu. 


JO MALONĖS KAUNO ARKIVYSKUPO 
METROPOLITO JUOZAPO SKVIRECKO 
ĮSAKYMU KAUNO KATALIKAMS 


Šio mėn. 17 d. per Šeštines iš Kauno Katedros bazilikos Pa- 
žaislin eis dievobaimingų katalikų procesija. Ji lydės iš senų lai- 
kų stebuklais garsėjusį Dievo Motinos paveikslą, vos šiemet 

išvaduotą iš svetimųjų nelaisvės!. Tai bus lyg pabaiga iškilmių, 
sumanytų dešimties metų Lietuvos nepriklausomybės sukakčiai 
paminėti; pabaiga, save ir savo Tėvynę, nuo Šv. Tėvo betariant, 
„Terram Marianam“*- tą Marijos garbintojų kraštą, per sekan- 
čius dešimtmečius pavedant ypatingai Švenčiausiosios Panelės 
Marijos globai. 

Popiežius Aleksandras VII septynioliktame šimtmetyje tą 
Dievo Motinos paveikslą dovanojo Lietuvos Didžiajam Kanc- 
leriui Kristupui Pačiam“, kad jis tą brangenybę parsivežtų į savo 
Ramybės Kalną - Mons Pacis - Kauno panemunėje, kur buvo 
savo lėšomis įsteigęs Kamaldulių ordino vienuoliams „tyrus“, 
iš lotyniškai - eremą, vadinas, nedrumsčiamos rimties (pacis) 
nuošalį. 

Paveikslas buvo brangus, lygus aukščiausiems dailės pavyz- 
džiams. O Lietuvai jis tapo dar brangesnis, kai juo imta aukštai 
kelti Marijos garbė, pritiriant iš Jos visokiausių malonių, ypač 
sveikatos. Pažaislio stebuklingasis Dievo Motinos paveikslas per 
pusantro šimto metų buvo, tikra to žodžio prasme, Ligonių Svei- 
kata. 

1831 m. rusai panaikino Kamaldulius, jų „tyrus“, pasisavino 
aštuonių milijonų auksinų vertą bažnyčią, apgyvendino čia sa- 
vuosius dvasiškius?. Visa kitaip pervertė, bet Stebuklingojo Pa- 
veikslo garbės ir garso nesumažino: Juo tikėjo patys okupantai, 
Juo gynės nuo epidemijų, Jis buvo gydytojas, kai žmonių me- 
dicina nebeveikė. 

Taip buvo kuone per šimtą metų, įskaitant ir paskutinius 
trylika metų, per kurius Šventasis Paveikslas buvo su Lietuvos 
piliečiais ištremtas giliojon Rusijon ir ten buvo verginamas vie- 
name vienuolyne“. Mūsų piliečiai grįžo jau prieš dešimtį metų, 
o ta Garbės Pilietė vos šiemet. 

Lyg atlygindami Jai už tą per ilgą nelaisvę, dabar mes, kata- 
likai, nudulkinę nuo Paveikslo nelaisvės skurdo žymes, norime 
iškilminga procesija pareikšti Jai kuo kilniausią ir kuo vaiz- 
džiausią savo pagarbą ir nebesiliauti Ją Pažaislyje garbinę. 

Tuo tikslu kviečiame kuo gausiausiai dalyvauti Stebuklingojo 
D. M. Paveikslo iš Kauno išlydėjime Pažaislin. 

Procesija iš Kauno Katedros bazilikos išeis gegužės 17 d. šia 
tvarka: 

7 val. rytą Katedroje Mišios. Per Mišias Šventasis Paveikslas 
bus pastatytas žmonėms matyti. 

7'/; val. kan. J. Tumo lydimasis pamokslėlis. 

7*/, val. Procesija tvarkosi ir išeina. 

1. Pirma Šv. Kryžius, nešamas ir asistuojamas dvasiškių dal- 
matikose. 

2. Bažnytiniai visų bažnyčių ženklai, vadinamosios „pro- 
cesijos“, kas pakeliui dėsis, ton vieton gaus stoti. 

3. Dvasiškija su komžomis; aukštoji su savo distinktorijomis. 

4. Vežimas su Šventuoju Paveikslu po baldachimu, laikomas 
diakonų; aplink vežimą mergytės baltais, su gėlėmis rankose. 

5. Kareivių orkestras, grieždamas Marijos giesmę, pakaitomis 
su chorais. 

6. Parapijų bažnyčių būriai, katras su savo Marijos gies- 
mėmis. 

7. Katalikų draugijos: universiteto profesoriai, studentų kor- 
poracijos su savo ženklais, profesinės draugijos, moksleiviai 
ir kitos. 

8. Tvarką sutiko laikyti pėsti ir raiti šauliai ir skautai. 

9, Devintą valandą nuo Vytauto bažn. išplauks garlaivis va- 
žiuotiems. 

11-12 val. Jo Malonės Arkivyskupo Metropolito Juozapo pon- 
tifikalinės Mišios Pažaislio bažnyčios prieangyje, tėvo Andziu- 
lio? pamokslas, litanija ir Paveikslo įnešimas bažnyčion, daly- 
vaujant J. E. Respublikos Prezidentui ir k. aukštajai vyresnybei. 

4 v. garlaivis grįžta. 

Pastabos: 

1. Išklausiusiems pirmų pontifikalinių Mišių šioje žymesnėje 
vyskupijos vietoje, atlikusiems išpažintį, priėmusiems Šv. Ko- 
muniją ir pasimeldusiems Šv. Tėvo intencija J. M. Arkivyskupas 
suteiks visuotinius atlaidus. (Sacra Poenitentiaria Apostolica. 
Officium de indulgentis. D. 25 aprilis 1928)š. 

2. Likusiems mieste suma paprastu laiku. 

3. Jei ketvirtadienį lytų, procesija atidedama sekmadieniui. 

DĖLGI TOS VALDŽIOS! 
DŽIAUGTIS GALIME 


Pradedu kunigiškai. Genčių apaštalas Povilas šaukdavo savo 
tikinčiuosius džiaugtis Viešpatyje. Pakartotinai šaukdavo: ite- 
rum dico — gaudete!' Argi krikščionybė jau čia žemėje žadėjo 
niekuo neapibrėžtą malonumą? Kaip tik ne. Lengva buvo nu- 
manyti, kad krikščionims ir krikščionybei gyvenimo kelias bus 
dygiais erškėčiais klojamas, gausiai krauju palaistomas. Šiais 
dalykais džiaugtis nebuvo ko; užtat ir buvo pridedama: Vieš- 
patyje, aukščiausioje idėjoje, kuri visa bloga praryja ir visa geru 
paverčia. 

Mūsų būklėje Valstybės Valdžia irgi šaukia džiaugtis, laisvai, 
nepriklausomai pragyvenus pirmąjį dešimtmetį. Džiaugsmui 
pakelti ji žada malonių - kaltiesiems amnestijų, nuopelnų žmo- 
nėms dekoracijų, o visiems gražių ir naudingų pramogų. Kai kas 
tačiau gera valia atsisakąs dalyvauti šitame džiaugsme vien dėl 
to, kad „šitokią turime valdžią“. Mano išmanymu, tai klaida ir 
apsigavimas: valdžia nėra tas vienas valstybės gyvenimo veiks- 
nys, galįs, kaip koks sunkus audros debesys, užstoti visą gy- 
venimo saulės šviesą ir šilimą. 

Pirmiausia dar nėra buvę ir niekados nebus, kad valdžia, 
įstatymų leidėja ir vykdytoja, tvarkos dabotoja, visiems būtų 
„gera“. Jei kuriuo stebuklu tokia valdžia pasitaikytų bet kuriame 
pasaulio kampelyje, tai reikštų pasaulio galą, nes nebebūtų pa- 
žangos, nebereiktų kur ir ko bežengti pirmyn. Nori tad nenori, 
turi sutikti, kad „negerojo“ valdžia yra būtinybė, o jos atstovai — 
žmonės netobuli ir negana gudrūs. 

Tėra žiūrėtina, ar dabartinė valdžia yra paėmusi teisingą 
kryptį; „teisingą“ prasme: tikrą, tikslią, visuomenei ir valstybei 
naudingą, o ne vien teisėtą, kurios sąvoka reliatyvi. Kas vėl yra 
tikslu, naudinga, apie tai tegali spręsti patsai gyvenimas, o ne 
kurie kabineto teoretikai. Jei didumas paimtąja valdžios linija 
džiaugias, jei apčiumpamai jaučia jos naudingumą, tai jokių 
mažumų nesitenkinimo nepaisoma. Negi suskubsi visiems atsa- 
kyti į sveikatą, kas tik sučiaudės. 

Žinoma, negi uždrausi nusipirkti paršelį ir turėti dėl jo rū- 
pesčio, kai kitokių nėra. Tai asmens reikalas; laisvė jam garan- 
tuoja teisę prasimanyti nebūtų sielvartų. Bet vargu bau tokie 
dirbtinai susisieloję turi teisės ar net prievolės ir kitus daryti 
tokių savo sielvartų dalyviais; vadinas, tyčia sau ir savo arti- 
miesiems užnuodyti dažnai pačias maloniąsias, retai pasitai- 
kančias džiaugsmo valandas; ar uždengs ar neuždengs valdžia 
saulės malonumą, savim ją uždengti. 

Prasimanytais sielavartais aš čia vadinu vieno Žmogaus, ar 
ištiso, bet ne per dideliausio būrelio žmonių prasimanytą val- 
dymo būdą, griežtai priešingą praktikuojamam būdui. Pavyz- 
džiui, prieš 60 metų anglų visuomenei tarės būsiant naudingą 
socialistinę valdžią?. Kiti tarės ją būsiant naudingą ir kitoms 
visuomenėms ir amžiniems laikams. Sielojos, kovojo, galvas gul- 
dė, karalių sostus vertė, pasaulį demoralizavo ir pasiekė aukš- 
čiausio laipsnio socialistinės bolševikų tvarkos, kuri tik dar la- 
biau nutolino nuo žemės rojų. Pas mus vienas ar du mokovai 
importavo kažin kur girdėtą ar matytą kultūrinių autonomijų 
sistemą ir visais žemės ir dangaus autoritetais ėmė reikalauti, 
kad valdžia duotų jiems ton intencijon pinigų, idant jie nekabėtų 
tarp dangaus ir žemės, bet šią nors kojų pirštų galais gautų 
paliesti. Daugumas ir iš šio užgaido temato tokį pat galą kaip ir 
iš marksininkų užgaido — chaosą, anarchiją, nuolatinį vaidiji- 
mąsi, neradimą teisybės, t. ir t. Žmonijos istorijoje tokių užsi- 
metimo pavyzdžių daugybė. Visi užsigeidėliai šaukė, rėkė: žemė 
dreba, dangus griūva, o neilgai trukus pasirodė, vos tik lapelio 
nukrista ant uodegėlės. 

Aš, nepolitikas žmogus, visai nepaisau valdžios. Tiesa, kad 
ir niekur nelendu jai į akis savo užgaidomis. Ir žinau begales 
žmonių, kurie aršiausių valdytojų metu kūrė, tyrė, mokė, skelbė 
tokių dalykų, kurie yra pasaulio džiaugsmas. Aršus buvo Rusijos 
carizmas. O kaip tik jo metu, XIX šimtmetyje rusų literatūra, rusų 
mokslai, rusų mokyklos pasiekė neregėtų aukštybių ir reikšmės 
pasauliui. Carizmo laikai davė milžinų: Dostojevskį, Gogolį, 
Tolstojų, Puškiną, Mendelejevą, Mečnikovą*; jų nė nesuskaity- 
si. O ką per dešimtmetį metų „laisvieji“ bolševikai davė savo 

išauginta, nepaveldėta? Laikas trumpas, tai tiesa; gana būtų nors 
padaigų, bet ir tų nėra. Monarchistai sudraskė Lenkiją, supuvusią, 
pakrikusią, „nierządną““, o kaip tik to ir reikėta, kad ji atsikeltų 
dar neregėtoje pasauliui skaistybėje - vidaus pajėgomis. Roman- 
tybės laikai davė jai tokių didelių kūrėjų, kuriems teprilygsta patys 
didieji nepriklausomųjų tautų kūrėjai. Nelaisvoji politiškai, bet 
laisva esmiškai „romantinė poezija surinko į vieną turinį visą 
tautos esmę ir išreiškė jos dvasią“, sako Ign. Chrzanowski“. Iš to 
jau išdygo paskutinieji dideli dalykai - Polonia restituta?. 

Lygia dalimi jei ir mūsų romantininkai būtų manę, jog cariz- 
mas visiškai ir nebepataisomai aptemdė mums laisvės saulę, tai 
nebūtume turėję nei Basanavičių, nei Kudirkų, nei Maironių, o 
be jų ir apetito būti iš pradžių bent kultūriškai laisviems. Argi 
ne jie suvytusias mūsų širdis apvyniojo žaliais gaivinančiais 
tėvynės meilės lapais? Argi ne jie dabartį surišė su praeitim? Argi 
ne jie gaivino pasitikėjimą ateitim? 

Šimtams dalykų laisvu yra gimti ir augti prie bet kurios val- 
džios, prie bet kurio režimo, net pikto karo ar karo stovio metu. 
Kas laisvas širdyje, to nesuriši; jei ne šiuo, tai tuo būdu kūrybinė 
galia pasireikš garbingais darbais. 

Dėl visa to aš ir manau, kad tik dvasios eunuchai, šlapios 
vištos ir sužliugę tinginiai tegali moti ranka: et, jei ne taip darosi, 
kaip aš noriu, tai geriau eiti daržinėn, įsiknisti į šiaudus ir ten 
praleisti džiaugsmingą dešimties metų laisvės sukaktį. Kas gy- 
vas, kas jaučias turįs mokslo, meno, artimo meilės pradų - tas 
visados džiaugsis bet kurios progos pasigavęs. 

Džiaukimės, pakartotinai sakau, džiaukimės nepriklauso- 
mybės sukaktim, jokių tikrų ar tik tariamųjų blogybių neat- 
mindami! 


TREjJOPA NELAISVĖ IR LAISVĖ 


Lenkų valstybės konstitucija, vadinamoji gegužės 3 dienos!, 
skelbė laisvę ir visišką pilietinę visų luomų teisėtumą. Pirmą 

kartą šita teisė neiškrito iš atskiro mandragalvio ar iš burnos vos 
keleto suktai galvojančių, bet buvo išimta iš širdies didelių min- 
čių. Gražus tai buvo pasiryžimas, deja, jau visiškai marinamos 
Lenkų-Lietuvių Respublikos. Garsieji lenkų veikėjai Kollątajus, 
Mickevičius? giria ją atsivėdėdami, įpiršdami būsimosioms kar- 
toms. Kaip ten būt buvę, jei Respublika nebūtų subyrėjusi, mes 
neatspėsime. Mes, lietuviai, ir šitokioje konstitucijoje matome 
bent politinei savo nepriklausomybei dar didesnį neg pirma 
pavojumą. Gegužės trečios dienos konstitucija skelbė Lenkų- 
Lietuvių Respubliką jau vieningą ir nebedalomą, jau vienais 
įstatymais bevaldomą Lenkiją ir Lietuvą. Nei Lietuvos, nei Rusės 
vardų nebebūt buvę. Iki tol Lietuva ir Liublino unijoje valdės 
savo įstatymais, turėjo atskirus karo vadus, atskirus kanclerius, 
visa atskira. Kad ne viduje valstiečių pavergimas bajorams, Lie- 
tuva būtų galėjusi vadintis net laisva. Bet Respublika subyrėjo, 
dalį jos su Lietuva pagrobė kitas kaimynas šiaurės, rusas; jis nie- 
ko nepagerinęs, kas buvo sugyvenant su rytų kaimynu lenku, 
dar daug kartų pablogino, visai atstumdamas nuo viešojo gyve- 
nimo tos vietos žmones. Vos per 65 metus teprisiruošė panaikinti 
vidaus vergiją, baudžiavą arba dvarystę, ir tuo pačiu žygiu pa- 
vergė mus kultūriškai. Lietuvio nebeprileido ne tik savo krašto 
valdytų, bet nė saviškai mąstytų. Lietuvių tautos, kitkart suda- 
riusios didžiausią visoje Europoje imperiją, rusas nebenorėjo nė 
vardo žinoti, nė jos žodžio beišgirsti. 

Ir apsiniaukė Lietuvos dangus tirštu rūku, ir nebešvietė Lietu- 
vai kultūros šviesa. Rusas valdė - blogai valdė, rusas švietė — 
blogai švietė, nes tik savotiškai ir labai šykščiai. O Lietuvos 
nuotaiką galėtume nusakyti tuo vienu žodžiu: 


BAILĖ! 


Bailė - vergų jausmas. Taurus, kilnus, žmoniškai garbingas 
jausmas tegali atsirasti laisvėje, kada žmogus pats sau ponas ir 
įsakytojas. Bailė vertė mus slapstytis su visais savo jausmais. Nei 
mergelės dainos mes negalėjome parodyti svietui savo raštu, nei 
plačiojo svieto gudrybių parodyti savo broliui. Daugeriopos 

sargybos maro skraiste mojo per Lietuvą ir skelbė tą vieną Ru- 
sijos piliečiams obalsį: 


CITIT! 


Kaip dvasios kūdikiams, kad jie mums nesipainiotų po kojų, 
sakome: mikite, mikite, nors jie miego nebenori, taip rusas sakė 
visai mūsų trijų milijonų tautai: miegoti ir ilsėkitės — pūkite, 
nieko neveikdami, niekuo nesisielodami, - mes už jus atsisie- 
losime. O mūsų miegas jau nebeėmė. Mums rodėjo išvysti, begu 
tik nešvinta aušrinė su visais šviesos ir balsų žavėjimais. Ir mes 
ėmėm tik apsimesti miegą; o šiaip jau mes pakušdomis kits kitam 
ir dainą dainavom ir knygą skaitėm ir stebukladarių išvaduotojų 
laukėm. O savo vergėjams sargams — 


MELAVOME! 


Bailė, citit, melas - buvo kasdienė mūsų duona svetimųjų 
vergijoje. Mes vos dabar tepradedame suprasti, kaip tie dalykai 
menkino mūsų dvasią, mūsų žmoniškumą, mūsų taurumą, - 
visa tai, kas Žmogų žmogum padaro. Net stebėtina, kaip mes 
nevirtome niekšais, be jokių idealų, be jokių garbingų pasiry- 
žimų. Kiek bloga šiandien savo tautoje jaučiame, kas ir šiandien 
mūsų negarbę ir nelaimę sudaro, vis tai liekanos senųjų bailės, 
citit, melo veikimo. Ir nemaža reiks laiko mums persiauklėti, 
išsinerti iš senojo kailio, vėl tapti sau žmonėmis, iš viso žmMmo- 
nėmis ir lietuviais, kurie tedarytų garbės žmonijai, o nebūtų verti 
paniekos. Visa tai tegali įvykti pilietinėje — 


LAISVĖJE! 


Laisvės nebuvome įsiskonėję, mes jos skonį ir kvapą seniai 
buvome pamiršę. Ir nepiga būt buvę padaryti, kad pamėgtume 
tai, ko nė nebeužuodžiame. Laisvė - geros valios padaras, o gerai 
valiai pareikšti reikia noro. Mums gi nei gyventi, nei kovoti 
nebeėmė noras; vos nulipdami nuo krosnies, vėl dairėmės atgal 


- 494 . 


lipti ir ten savo šonus šildytis. Ir kažin kaip būtų mūsų dalykai 
virtę, kad ir nuo tos pačios krosnies nebūtų mūsų ėmęs traukti 
didžiojo karo padarytojas — 


VOKIETIS! 


Rusas buvo suspaudęs mums dvasią. Jam terūpėjo turėti gyvi 
negyvėliai, vienos piliečių makštys, manekenai, sliekai žemei 
purenti, patrankoms mėsa karą kariaujant. Vokiečiui vienas Lie- 
tuvos užimtas kraštas tebuvo ko nors vertas, nes — derlingas. 
Lietuva jie džiaugės: Bulgariją nugyvenę per pusę metų, Austriją 
per metus?, o Lietuvą nė per trejus nenugyveną; rodos, visa jau 
bus atėmę, o atsigrįš — ir vėl kūtėje yra gyvulių, o aruoduose 
grūdų. Lietuvis žmogus jam nieko nereiškė. Viešpatie, nepa- 
miršk mums vokiečių okupacijos vargų, jų plėšimų, kruvinųjų 
„peršterių“ (Amtsvorsteherių)“, mušimų, nelaisvės žmonėms, 
kurie kare visai nedalyvavo, sušaudymų, šunimis draskymų! 
Vienų tų jų šunų lietuviai turbūt amžinai neužmirš: jais vokiečiai 
medžiojo lietuvius, kaip šernus girioje, ir juokės atsilošdami, kai 
šunes gabalais gyvą kūną lietuviui draskė. Pasilikę baisūs ran- 
dai - gyvieji dokumentai: juos „suprato“ net gyvieji negyvėliai. 
Tai buvo paskutinė pamoka, kaip brangu yra neturėti ant savęs 
svetimo, bedvasio ar beširdžio valdovo. Kaip laisvės — 


TROKŠTI! 


Nelaisvėje dvasiškai ir kūniškai mums buvo nebepakenčia- 
ma; iš vokiečių grėsė mums kolonizacija, vokietinimas, žemių 
atėmimas, bežemių palikimas be nieko, o iš Rusijos bolševikiš- 
koji suirutė, visa ko griovimas, skurdas ir badas. Ir nebereikėjo 
mums kitų įrodymų — pats gyvenimas įrodė, kad geriau yra 
nors blogiausiai, bet patiems valdytis, nors ir nesumaningais 
pirmai pradžiai, bet savais įstatymais valdytis, nors ir neturte 
gyventi, bet tik niekam svetimam apyskaitų nedavinėti, - visu 
kuo teisėtai džiaugtis, nes kas bus padaryta gerai ar blogai, 
visa bus — 

SAVA! 


Dievuli brangus, kas darosi nelaimingoje Rusijoje, kur pri- 
sisiurbė svetimos dėlės! Ten niekas niekam nebebrangu - nei 
valstybės turtai, nei tos kitkart giriamos laisvės! Žiūrime iš tolo 
ir negalime gana Dievuliui atsidėkoti, kad mums bent dėl to 
širdies nebegelia. Daug dar ir pas mus bloga. O kurjau yra gera? 
Net ir aukse skęstanti Šiaurės Amerika badauja, milijonai yra 
bedarbių. Ūmai ištisų šimtmečių neatitaisysi. Bet mes kaip iš 
pieno plaukiame geryn, šviesyn, turtingyn. Surimtėsime, sutau- 
rėsime, patys save laisvėje, svetimųjų nebekliudomi, pažinsi- 
me, - ir ne iš už kalnų kalnelių, ne iš už jūrių marelių, bet iš 
artimos girelės švystelės mums — 


GEROVĖS AUŠRELĖ! 


Vos dešimtį metų mes laisvai tevaldėmės ir tai neramiu lai- 
ku. Dar ir dabar ne visai nurimome. O dėl to, žiūrėk, kiek šiuo 
trumpu laiku jau padarėme! Tiek, kiek svetimieji mūsų oku- 
pantai nė per šimtą metų nėra padarę. Šiandien matėme puikiai 
organizuotą mūsų kariuomenę ir daugybę visuomenės orga- 
nizacijų. Tai tik simbolis, kad visa valstybė jau organizuota — 
bereikia plėsti ir tobulinti. O Kaunas? Tegul žinąs sulygina jį su 
tuo, koks jis buvo prieš dešimtį metų, ir pasakys: dar dešimts 
metų, ir mūsų Kaunas bus vienas gražiausių Europos miestų. 


NESISPJAUKIME! 


Neturtingi, mes neišmanėliai, mes netvarkos žmonės! At- 
minkime, kad visa tai labai atpildo laisvė, kai niekas iš šalies 
nekliudo. Kam rūpi įvertinti laisvės, niekam nepriklausymo 
reikšmė, tas tegul tik paima anąsias minėtas trejopas nelaisves ir 
jų išdavas ir sulygina su trumpute laisve ir jos išdavomis. Lengva 
bus suprasti, dėl ko už laisvę verta net galva guldyti. 

Tai ir valio mūsų laisva, nepriklausoma Lietuva! 

STEBUKLINGAS DIEVO MOTINOS 
PAVEIKSLAS SUGRĮŽO PAŽAISLIN 


Pažaislio Švento Kazimiero seserų vienuolynas per kelius 
mėnesius stropiai rengės sutikti sugrįžtantį į senąją savo vietą 
garsųjį Dievo Motinos paveikslą. Meno mokyklos dailininkai 
skulptoriai sutaisė marmurinį altorių kairiajame šone, jo piliast- 
rų kapiteles, rusų sustilizuotas dvigalvio erelio pavidalu, persti- 
lizavo į Gedimino stulpus. Petrikas padirbo naują mensą! inž. 
P. Vizbaro piešiniu, Zinkevičius perauksino senovinius pelčius, 
dailininkas Rudolfas remontavo smarkiai sužalotą ir rusų sa- 
viškai persistilizuotą patį paveikslą?. Pontifikalinei celebrai baž- 
nyčios prieangyje vienuolės padarė laikiną altorių. Paveikslui 
įstatyti papuošimą padarė iš vienos muslino draperijos, nieko 
daugiau, o betgi tai buvo nepaprasto skonio dailės dalykas: 
muslino klotinės tiesiog elegantiškos, nepaprastas švarumas 
balto muslino, nė vienos nereikalingos klotinėlės, jokio suglam- 
žymo, - buvo tiesiog graudus. Skaistybės mergystės idealui pa- 
vaizduoti nėra geresnės priemonės, kaip nepaliestas švarumas. 
O Mergelei — Karalienei apsiausto negalėjo būti tinkamesnio, 
kaip baltas baltas rūbelis, pakraščiais apvedžiotais tiktai auk- 
siniais negausiais frendzliais?. Taip, tokią draperiją tegalėjo 
padaryti labai kultūringos moteriškos, turinčios aiškų moralės 
idealą - skaistybę, giliai tikinčios ir karštai mylinčios Švenčiau- 
siąją Panelę. Aš per visas pamaldas gėrėjaus tuo Mergelės - 
Karalienės tikrai karališkų apsiaustu; idėjiškai ir estetiškai buvau 
juo pilnai patenkintas. 

Ir visi vienuolyno trobesiai - gyva švarybė, be jokio suža- 
lojimo. Deja, pati bažnyčia reikalinga didelio remonto iš oro ir 
viduje. Tam reikia didelių pinigų, ir jų turi rastis; Lietuva turi 
padėti Šv. Kazimiero seserims šį dailės ir šventumo kampelį 
padaryti vėl tokį, koks jis buvo išėjęs iš italų dailininkų rankų 
pastangomis iš Pačių“, Lietuvos didikų. Tai vienatinė Lietuvoje 
vieta, kuria gerėtis Europa tyčia važiuoja. 

Prie to pasiruošimo pridėkime laukimą kelių dešimtų tūks- 
tančių svečių, iš Kauno atlydėsiančių Šventąjį Paveikslą, ar iš 

apylinkių ateisiančių visuotinių atlaidų gautų, prirengtas vaišes 
ceremonijų dalyviams, daug daug dienų gyvo susirūpinimo, — 
ir mes atjausime visų bailę, kad Pažaislio Paveikslo šventę, 
kuriai Kaunas paaukojo taip mėgiamą mūsų V. J. Kr. Dangun 
Žengimo (Šeštinių) šventę, gali niekais paversti - lietus. Iki tol 
nebuvę lietaus, smarkiai vėjuotos dienos darė galima, kad kaip 
tik šią dieną kris atmosferos krituliai. Pribaigė užmušti ūpą 
mūsų meteorologijos stotis, septynioliktai dienai paskelbusi 
žemą temperatūrą (10-12“), „daugiausia debesuota, tarpais su 
lietumi, iki stiprokų vakarų vėjų“. Vienas gyvas tikėjimas te- 
sakė priešingai. Pažaislyje ir Kaune gyvai melstasi, kad Šven- 
čiausioji Panelė malonėtų pati pasidabintų Jos garbei skiria- 
mąją dieną. 

Ir ištiko pirmas Pažaislio Dievo Motinos paveikslo „stebuk- 
las“. Gegužės 16 dieną vis tirščiau niaukėsi, barometras smarkiai 
puolė rodydamas Hietų, ag ir pralijo į vakarą. Mieste vaikščiota 
su skėčiais. Galo krašto nebuvo tad džiaugsmui, kai 17 dieną 
saulė patekėjo šiemet pirmą kartą matomu skaistumu. Tem- 
peratūra sparčiai pakilo iki dvidešimties su viršum laipsnių 
ūksmėje, o saulėje kuone iki 307 R. Ūmai plyšo susikrovusieji, o 
šaltos temperatūros sulaikomi medžių žiedų pumpurai. Pakvipo 
Kaunas ir stebuklingai gražūs jo šlaitai. Žemė dangum pakvipo: 
Jo Karalienė turėjo triumfuoti tose Lietuvos gamtos gražybėse ir 
atsisėsti į garbingą sostą, kurį Jai lietuvių meilė pataisė. Sim- 
bolinga, reikšminga, kauniečių nuotaika iš karto pakilo šimtu 
nuošimčių; dar prieš septintą valandą milžiniška Kauno Metro- 
polijos katedros bazilika buvo sausakimšai pilna katalikų, vadi- 
nas, 3-5 tūkstančiai. 

Po votyvos su išstatymu Švč. Sakramento specialias Mišias 
palaikė bazilikos viceprepozitas kan. P. Dogelis“. Stebuklingasis 
Paveikslas tuo tarpu stovėjo aukštai iškeltas presbiterijoje tam 
tikrame feretrone“ pataisytas nešti. Pirmą kartą kauniečiams teko 
arti prisižiūrėti šiam septyniolikto amžiaus dailės darbui. Jei 
paties dailininko vardą mes dokumentais negalime užtikrinti, 
tai bent tiek yra mums tikra, kad tas dailininkas modelius šiam 
paveikslui ėmė iš garsiojo dailės klasiko Petro Povilo Rubenso? 

šeimos. Tuo labai piga įsitikinti, ėmus lyginti Rubenso paveikslų 
albumą, kur ir moteriškė, ir nebemažas vaikas, moteriškai ilgais 
plaukeliais, ir gėlių vainikas — visiškai tokie pat, kaip ir Pažaislio 
paveiksle. Dailininkas Vilius Jomantasš drauge su dailininku 
Ignotu Rudolfu karštai palaiko tą Pažaislio paveikslo artimumą 
Rubenso dirbtuvei, kai kiti norėtų jį matyti italų darbo. Susi- 
ginčiję dabar įsiaistrinę, o reiks šaltų ir gilių studijų. Jei jos pa- 
rodys bent pėdsakus klasiko Rubenso darbo, tai keleriopai pa- 
veikslo „veikslinimai“, anot prof. Būčio?,bus šventvagystė ir teks 
šauktis pačių didžiųjų Europos paveikslų restauratorių, kad 
nuimtų visa, kas buvo uždėta ant XVII amžiaus piešinio. Tai 
ateities dalykas. 

O tuo tarpu ir toks, koks dabar yra, Pažaislio Madonos pa- 
veikslas tiek nulenkia žiūrėtoją, kiek nenulenkia nė vienas kitas 
Lietuvoje ar Lenkuose esąs tolygus paveikslas. Aš ilgokais 
laikotarpiais neatsitraukdamas pasiduodavau šio paveikslo 
veikimui. Ir daug aukštų žmonių, kuriems techniški ir sausi 
kritiški sumetimai nekliudo pasiduoti įspūdžiams (pirmiausia 
J. E. Kauno Metropolitas Juozapas'“), gerai nusiteikę šiuo pa- 
veikslu. Įdomu būtų išgirsti dailės mėgėjų balsai, ko jie bus 
gavę, kai teks jiems aplankyti Pažaislio bažnyčią ir pabūti prieš 
D. M. paveikslą; tų žmonių, kurie dar neturi laiku susidarę 
nuomonės, kurie tik tai nuomonei patirti ieškos įspūdžio. Didu- 
mui Pažaislio D. M. paveikslas labai patiks, kaip jis patiko ir 
Kauno šios dienos publikai. 

D. M. paveikslui Pažaislin sugrąžinti Komiteto pirmininkas 
kan. J. Tumas išlydimajame pamoksle bazilikoje pareiškė, dėl 
ko visame pasaulyje tiek Dievo Motinos garbintojų ir mylėtojų; 
būtent kad Ji - nepaprasta visos plačios žmonijos geradarė. Ji 
žmonijai paaukojo tiek, kiek kitas kas negali aukoti: atidavė jai 
atpirkti tą vieną savo sūnų Jėzų. Dievas tai lėmė, Švč. Mergelę 
Mariją padarė per 33 metus sąmoningą kentėtoją, Sopulingąją. Ji 
žinojo, kas jos Sūnaus laukia, ir nė puse žodžio žmoniškai ne- 
paprotestavo; tai heroizmas, kurio pavidalą tematome, kai Ab- 
raomas nepagailėjo Dievui vienatinio savo sūnaus Izaoko" ir tuo 
taip Dievą nulenkė, jog Jis pasižadėjo jo sėklą padauginti, kaip 

dangaus žvaigždes ir kaip jūros smiltis. D. M. garbintojų pil- 
nas pasaulis, daugelyje tikėjimų. Ar veltui? Ne. „Apokalipsis“12 
Dievo Motiną vaizduoja „moteriške, apsigaubusia saule“, bū- 
tent Dievu - Sūnum, vadinas, galinga; o „Giesmių giesmė“ vaiz- 
duoja Ją „platanu, išaugusiu prie vandens“, vadinas, plačiai 
tiekiančiu pavėsio medžiu. Galinga gailestingumo Motina, kaip 
Dievas yra gailestingumo Tėvas. Argi gali moteriškė nepasigai- 
lėti ar bent užmiršti savo vidurių vaiko, anot Izajo?. 

Žmonija pasaulyje daugelyje vietų viešai pareiškia tą savo 
įsitikinimą. Tokias vietas vadina šventomis, stebuklingomis. 
Daugelyje vietų visai nėra surašytų kronikų, kas, kada, kam 
Dievo Motinos gera padaryta toje apylinkėje; vis dėlto tikėjimas 
stebuklingumu palieka gyvas ir net stiprėja. Stebuklingąsias 
Žemaičių vietas, Šilavą, Kalvariją, kasmet aplanko po 40 000 
maldininkų, o stebuklo neįsirašo nė vieno. Tai kas, jei stebuklai 
įsirašo į žmonių sielas ir nujautimą? Man kūno sužalojimo pagy- 
dymas mažesnis stebuklas už sielos vočių gydymą. O Šilava, 
Kalvarija turbūt gydo, jei per šimtus metų dešimtimis tūkstančių 
žmonių jas aplanko, nesigailėdami vargo ir sugaišto laiko. Su- 
grįžti iš „šventos vietos“ pašvarėjus, nurimus — ar to maža? 
Neabejokime, ir Pažaislis vėl taps, kaip ir buvęs, kūno ir sielos 
ligonių sveikata! Tik daugiau tikėjimo! Pažaislis atstos mums 
tam laikui netolimus Aušros Vartus, ir iš Pažaislio nešiosimės 
namo dvasios, saldesnės už korio medų, o taip reikalingos bet 
kam savo viduje susitvarkyti ir Lietuvai sutvarkyti. Sub Tuum 
praesidium!“, 

Dievo Motinos paveikslas kelionei iš Kauno buvo aptaisytas 
raudonu, brangiu apsiaustu, kaip to krašto valdovė. Nešamąjį 
sostą laikė pakaitomis dvasiškoji jaunuomenė, tvarkė krikščio- 
niškoji ateitininkų jaunuomenė, šauliai, skautai; policija tik kelią 
liuosavo. Tvarkos laikytasi nustatytos, bet šalia sutvarkytųjų 
plaukė minia be jokios tvarkos, vis dėlto tvarkingai, niekur nesu- 
sikimšdama, nestabčiodama, ta viena mintimi persiėmusi, kad 
nešasi savo tautos šventybę ir brangenybę. Nė mažiausio nesu- 
sipratimo. Teskamba šventos giesmelės ir kareivių orkestras, 
kurį antrasis pulkas atsiuntė kaipo savo auką. 

Trijų valandų kelionė. Dulkių maža. O saulė lyg tyčia pasiry- 
žusi per visą laiką kuo gausiausiai barstyti iš dangaus aukso 
spindulių. Aš dar nesu matęs tokios grandiozinės ramios mani- 
festacijos. Po tris dešimtis žmonių šonas šonan ir tokių eilių — 
pusantro kilometro. Aš atsisakau sumesti, kiek žmonių buvo. 
Margas procesijos žaltys su daugybe ženklų, su dviem šimtais 
dvasiškių kaip ėmė rangytis kreivuoju pakaunės plentu, tarp 
kalnų kalnelių, tai aukštyn, tai žemyn, tai nykti už kalnų, tai vėl 
rodytis iš už jų, tai tik lygink su Čiurlionies eisenomis į bega- 
lybę“. Jei p. Milius! pražiopsojo tą eiseną Kauno kalnais, tai jo 
nebebus verta įsileisti į Ameriką, nes tokių vaizdų savo filmoms 
jis nebegaus per visą savo amžių. 

11'/5 val. J. M. Arkivyskupo Juozapo suma. Puikus prof. 
T. Brazio! diriguojamas klierikų choras, begalės tam laikui tyčia 
išaugintų baltųjų lelijų ir jokių daugiau gėlių. Aukštoji Res- 
publikos vyriausybė: R. Prezidentas su Prezidentiene, minis- 
teriai: Daukantas, Musteikis, Čiurlionis, Žilinskas, Tūbelis, Ša- 
kenis, V. kontrolierius Matulaitis su savo šeimomis, taip pat buv. 
ministeriai: Krupavičius, Karvelis!8, daugybė šiaip jau žymių 
žmonių pripildė didelį vienuolyno kiemą. Nepaprasta pamal- 
dumo ir pagarbos nuotaika. Nepaprastai balsingas, gražus tėvo 
Andziulio'? pamokslas per sumą. Nepaprastai gražiai klierikų 
pagiedota Švč. P. M. litanija. Ir paveikslas išimtas iš laikinojo 
altoriaus, jau pakabintas bažnyčioje. 

Procesijos dalimis ir garlaiviais besugrįžo 7 val. vakaro. Va- 
dinas, 12 valandų žmonės išbuvo maldos nuotaikoje ir parsinešė 
dešimtims metų minėtiną tos dienos atminimą. 

Dabar tik ėmė niauktis dangus ir naktį gausiai pralijo. 

Taip užsimezgė prietelystės ryšiai tarp Pažaislio ir Lietuvos 
visuomenės. Ryšiai malonūs, ne varžtai. Pažaislio Dievo Motinos 
globai atsidavus, tos globos vertais tapus ir vertais paliekant, 
man rodos, pasidarys čia tvirta sargyba ir nuo išorės priešų. 
Tikėjimas galingas, ir to tikėjimo lietuviuose tebesama stipro. Tai 
lyg drąsiau pasidarė žiūrėti ateitin; nebe taip tamsu... 

LIUDO NOREIKOS DU BRUOŽU 


+ 1928. V. 30 d., 44 metų. 

Birželio 1 d. lydėdamas a. a. L. Noreiką! į amžinojo atilsio 
vietą Kauno kapuose, aš paklausiau savo bendrą: 

— Ar a. a. Noreika nusimanė, kokį pagrindą buvo pasidėjęs 
gyvenimui? 

— Nenusimanė. Buvo per kuklus, nepanorėjo iškilti, o buvo 
visokeriopų tam iškilimui davinių, - atsakė. 

- Taigi, taigi. Mėgo pakortuoti, mėgo pagerti. O žiūrėk, kas 
darosi! Vienų vainikų - veik per pusę Laisvės alėjos. Visi aukš- 
tieji valdžios vyrai iki pat Respublikos Prezidento. Veik visa 
inteligentija ir šiaip jau pilkoji minia pripildė erdvą Kauno bazi- 
liką ir kantriai nulydėjo į pat kapus. Tai ne žioplos, kurie seka 
bet kurią muziką. (Muzikos nėra). Vis tai žmonės, kuriems pri- 
siekęs advokatas ir visuomenės veikėjas buvo žinomas. 

Kur ir kaip jis veikė, prašom pasiskaityti gero M. Yčo straips- 
nio „L. Aide“ Nr. 962 ir k. Aš to nekartosiu. 

Bereikėjo tik dirbti pasiimtu tempu, ir būtų atsiradęs garbės 
viršūnėje ir pavydėtiname turte. Dabar jis tik ėjo pareigas visur, 
kur tik buvo pareikalauta pozityvaus darbo. Jei kur negalėjo 
kurti, bevelijo nieko nedirbti. 

Idealistas, bet neutopistas. L. Noreikai ta idėja teturėjo vertės, 
kuri galima buvo tuojau vykinti, kuri matės tuojau naudinga. 
Kas toliau, to jis nebesiekė. 

Man atmintini du momentai: vienas silpnai M. Yčo pami- 
nėtas. 1915-1917 m. Petrapilyje Baskovo gatvelėje mebliuotame 
mano kambaryje kas dieną susirinkdavome trise: aš, a. a. Juozas 
Kubilius“ ir a. a. Liudas Noreika tartis, kaip turi aiškiau susi- 
kristalizuoti vilniečių viltininkų kryptis. Visi trys buvome vilti- 
ninkai, „smetonininkai“, „voldemarininkai“, na, tautininkai, bet 
ne Basanavičiaus „Sąjungos““, kurią ir jis pats paskui buvo me- 
tęs. Kilo revoliucija, įsigalėjo demokratizmai; jie šaukte šaukė: 
kuo tu tiki ir kaip ketini elgtis? Visiems trims buvo aišku: būsi- 
mąją Lietuvą, ar ji bus šiokia ar tokia, ar vokiečių ar rusų ap- 
žergta, ar visai nebepriklausoma, vis tiek grįsti tautiškumu. Tau- 

tiškumas — gyvoji kalba, tautos dvasia, jos nuotaika ir išma- 
nymas, istorinės tradicijos, turėjo visus mus padaryti įstabius, 
nuo žemaičių betariant, vadinas, įasmeninti, kad bet kas galėtų 
pasakyti: štai kokių lietuvių esama, kuo jie tegalima patenkinti! 
Formuluoti tai mums nesisekė, bet „in confuso““, nuovokoje mes 
buvome pasidarę stipriai nusimaną tautišką savo vertybę. Tauti- 
ninkų vardo vengėm, nes kaip tik prieš tai karštieji rusai tą vardą 
buvo padarę nepakenčiamą. Mes nebuvome tokie, kaip „istinno 
russkije““, bet kas būtų skyręs? „Tautos Pažanga“ — mano ter- 
minas; jis kompromisinis: turėjo tautą priešakyje ir rengėsi pro- 
gresuoti. O kur? Visi progresu tuomet laikė tik socializmą ir iš 
viso kraštines kaires sroves. Mums progresas buvo organiškas 
tautos stiprėjimas. Reikėjo pakelti savo šeimos-tautos kultūrinė 
vertybė, tik paskui pasvajoti apie ištaigavimą. L. Noreika čia 
buvo didysis mūsų šulas, jis daugiausia ir Tautos pažangos 
principus formulavo. 

Vieną kartą Juozas Kubilius giliai įsižiūrėjo man į akis (tai 
buvo į galą vasaros 1916 m.) ir stačiai paklausė: 

- Juozai Tumai, tu - kunige, tu - pažangusis žmogau, tu — 
kurs nelabai telpi tarp kitų, - pasakyk stačiai, kuri valstybės 
forma tau arčiau širdies: respublika ar monarchija? 

— Monarchija, - aš atsakiau nemirkčiodamas. 

- Reiškia: jei tokiam pažangiam dvasininkui monarchija ro- 
dos gera valdymo forma, tai kitiems Lietuvos dvasininkams 
juoba. Bet kodėl? 

- Ogi todėl. Man patinka tautos suverenumas, jos valios reiš- 
kimas savais atstovais, liaudies atstovybė „įstatymdavystėje“ 
(netikęs žodis, bet dabar vartojamas); bet prezidento rinkimai - 
gyvas bjaurumas. Aš tai esu matęs Amerikoje?. Juk ten šimtas 
milijonų rinkiminį tifą perserga, visus kandidatus šuns dantimis 
nupiešia, kol vienas jų tampa valstybės galva. Tada jo „šun- 
galvius“ nuo tvorų mazgoja ir visi ima jam lenktis. Aš vieną kartą 
kurį kandidatą šuniu padaręs, šuniu ir laikysiu, nors rinkimai jį 
iškeltų prezidentu. Tautos atstovas tegali būti karalius, neren- 
kamas, visokiausiai pašvęstas, virš minios ir jos atmainingų 
užgaidų, kaip Anglijoje, kaip Norvegijoje. Norvegai kultūringi, 

o kai buvo visi susyk paklausti, ko nori: rinktinio prezidento ar 
nerenkamo karaliaus, visai gera valia nubalsavoš - nerenkamo 
karaliaus, parlamento apibrėžta valdžia. 

L. Noreika ypač karštai tam pritarė. Mes visi trys didžiosios 
Rusų revoliucijos prieaušryje buvome monarchistai, visai nenu- 
jausdami, jog ton pusėn karas pasuks Lenkiją, Suomiją, Lietuvą, 
gal ir kitas naujas valstybes; nejautėm būsimosios Valstybės 
tarybos Vilniuje, kuri dvejais metais vėliau nutarė karalium kvies- 
tis Vilimą Urachą Mindaugo II vardu?, o lietuviškojo monar- 
chizmo ideologiją suformuluoti pavedė - Liudui Noreikai, tada 
jau išėjusiam teisių mokslą. 

L. Noreika dideliu atsidėjimu surinko visą medžiagą, dėl ko 
tenka Lietuvai tapti monarchija (politines to laiko sąlygas) ir pri- 
dėjo grynai monarchistinės ideologijos. Susidarė trijų lankų bro- 
šiūra, „Žaibo“ spaustuvėje surinkta; ten pat buvo matricos iš jos 
nuliedintos multiplikuoti daugybei egzempliorių, kad bet kurioje 
Lietuvos bakūžėlėje atsirastų. Bet politinės konjunktūros kito, 
Uracho kandidatūra virto, ir brošiūra išspausdinta nebuvo. Mat- 
ricas aš rūpestingai sukroviau Vilniaus Lietuvių Mokslo Draugi- 
jos knygyne ir ten jos turi tebebūti. Aš jas mielu noru ir dabar 
atmuščiau, kaip istorijos dokumentą, nenustojusį prasmės ir dabar. 

A. a. Liudo Noreikos charakteristikai tie du bruožai, gilaus 
tautiškumo ir parlamentariško monarchizmo, yra tiek reikš- 
mingi, jog beveik visus kitus jie atstoja. Dėl tų dviejų dalykų 
netenka a. a. Noreikai gėdytis; nesigėdžiu nė aš prisipažinti. Nors 
už monarchizmą galvos nededu, vis dėlto jis man, romantinin- 
kui, daug skaisčiau šviečia negu demokratinis ordinariškumas. 


ŠV. PRANCIŠKUS - NUOTAIKOS 
KEITĖJAS 


Literatūra:1.Švento Kazimiero Draugijos leidinys Nr. 405: Šventas Pran- 
ciškus Asyžietis. Gyvenimo aprašymas. Danų kalba parašė Johannes Jėrgensen. 
Iš 7-tojo vokiškojo leidimo lietuvių kalbon išvertė kun. J. Bikinas. Kaunas 1926. 
266 + VII. 

2. St. Franziskus 1226-1926. Festschrift zum 700 Totestag des Heiligen. He- 
rausgegeben im Auftrage des internationalen Festkomitees. Hans Eder Verlag. 
Miinchen. 104 Album. Pag. frac. 

3. Franziskus von Assisi (1182-1226). Ein Lebensbild des Weltheiligen in 
Versen von Woldemar Seeberg. 1926. Verlag der Buchhandlung W. Seeberg. 
Windau. 121 p. 


Šventasis Pranciškus Asyžietis šviesiajame katalikų ir neka- 
talikų pasaulyje yra laikomas žmonijos genijum. Šv. Pranciškaus 
literatūra nesutilptų į gerą trobą - tiek apie jį prirašyta visokio- 
mis kalbomis. Ne mažiau ir dailės veikalų pripiešta ir priskap- 
tuota. Rimčiausi pasaulio mokslininkai atsidėję tyrė Šventojo 
asmenį, darbus ir įtaką žmonijai. Ir vis dar nėra galo. Nesiliauja 
menininkai, nesiliauja mokslavyriai Šventąjį vaizdavę, kaip nesi- 
liauja Šventasis veikęs pasaulį, nors jau aštuntas šimtas metų 
prasidėjo, kaip jisai mirė. Regite tad, kaip nelengva įvertinti, bent 
sužymėti Šventojo nuopelnai žmonijai: K. Bažnyčiai ir valsty- 
bėms. Atskiri Šventojo dalykai, šiaip ar taip palietę žmoniją, 
tegalėtų aikštėn išeiti, smulkiai nagrinėjant visą jo gyvenimą; ir 
tai ne bet kam nagrinėjant, tik mokytam Bažnyčios istorininkui, 
mokytam visuomenininkui, kurie itin gerai žinotų to laiko Baž- 
nyčios ir valstybės negalojimus. Abiem darbą pasunkina nepa- 
prasta šv. Pranciškaus asmens didybė: jis gi vadinamas „Antruo- 
ju Kristum“. Žmoniškos gudrybės svarstyklėmis svarstinėti šv. 
Pranciškaus sielos pasireiškimus taip pat netinka, kaip netinka 
tuo būdu svarstinėti ir paliktieji paties Viešpaties mūsų Jėzaus 
Kristaus apsireiškimai, nes tai - paties Dievo Dvasios ir Tiesos 
sritis. Grynai žmoniškais atžvilgiais sumetant, gal nė tūkstantos 
dalies nerastume tų gerumų ir palaimų, kurių žmonijai tiekia 
Kristaus palikimas — krikščionybė, ir randasi mandragalvių, 
kurie krikščionybę laiko net neigiamu pasireiškimu, pašalintinu 
bent iš viešojo visuomenės gyvenimo. Šv. Petras siūlo Tiesos ir 
Dvasios! deja, tik jos ne bet kam pakankamai duodama. 

Žmoniją šen ir ten svyrinėti dažniausiai verčia susidaranti 
tam tikra nuotaika, o ne šaltieji proto sumetimai. Kartais kažin 
kokios pajėgos ima veikti kurio krašto žmoniją pirma iš vidaus, 
kol oran iššaukia jos veiksmą: žmonės ima pasileisti. Pasileisti - 
labai tikslus lietuvių kalbos terminas. Kai kuriais laikais kai 

kurių žmonių ima ir pasilaiduoja dvasios varžtai; kas nesenai 
buvo jiems brangu, ima atpigti, kas šventa, virsta paprasta, kas 
neleistina, ima rodytis galima ir net būtina. Kas vakar buvo 
nusidėjimas dieviškajai ar žmogiškajai tvarkai, šiandien širdis 
jau atšalo ir dieviškos tvarkos visai nebejaučia. Tėvai tebekalbėjo 
apie artimo meilę, pagrindą visiems žmonėms sugyventi, o vai- 
kai bekalba apie tarptautinį ar tarppilietinį biznį. Vakar idea- 
lizmą dėjos į visus savo žygius, šiandien jau gryni duonaėdžiai. 
Vakar tesikliovė Dievo Apvaizda, šiandien sutartis rašo, talkin- 
inkų ieškos, sąjungas daro, pilis statos, ginklus kalas ir tik paskui 
pasiprašo, kad ir Dievas, tas reikalo „antrininkas“, pritartų gry- 
nai žmoniškiems prasimanymams, dažnokai net užmačioms. 
Šventieji daiktai ima mišti su paprastaisiais, ir nebežino, kurie 
kuriais tenka stiprinti. 

Imkime kurį istorijos atsitikimą. Sakysime, Kristaus Grabo, 
Jeruzolimos miesto, vadavimo karus, Kryžiaus karus su Pusmė- 
nuliu, krikščionių su mahometonais?. Antrojo tūkstančio (mille- 
narium) pradžios žmones pagauna aukščiausio įtempimo šišas 
Kristaus grabą iš krikščionybės priešų rankų išvaduoti, taip 
pareikšti tikėjiminį savo uolumą ir atsidėjimą dieviškiesiems 
dalykams. Jokia įšėlusi romantininko vaizduotė negali prama- 
nyti tokių pavyzdžių religinės dvasios stiprumo. Rodės, tiems 
karams pasibaigus, ar bus pasiektas pasižymėtas tiesioginis tiks- 
las ar ne, pasiryžėliams paliks bent aukštai išlavinta krikščio- 
niška dvasia, aukščiausio laipsnio idealizmas. Karaliai padeda 
savo vainikus, palieka savo pačioms nebevaldomas šalis, turčiai 
atiduoda visa, ką tik buvo pripelnę, užstato nejudomybes ir 
gautus turtus suneša Kristui paaukoti. Silpnos mergaitės verk- 
damos prašosi, kad ir jas leistų drauge su vyrais į sunkiausią 
kelionę, į tolimiausius kraštus, iš kur beveik niekas nebegrįžda- 
vo. Vaikai sudarinėjo savo „kariuomenę“? ir ėjo žūti kelionėje — 
dėl savo Išganytojo. Kokios religinės stiprybės turėjo būti ken- 
tantieji, kurie karui atidavinėjo turtą ir vaikus - dėl Kristaus! O 
karo dėl Kristaus Grabo pasėkos buvo visiškai kitokios. Užsi- 
mezgė artimesni tautų ir valstybių santykiai, išsiplėtė pirklyba 
ir pagimdė tokią godą turto, tokią materialybę, kurių vaiskų 

atstovą matome šv. Pranciškaus tėvo Bernadonės asmenyje. Gob- 
šavimas, girtavimas, ištvirkavimas labai greit išstūmė iš gyve- 
nimo dievobaimingumą, pasišventimą, dosnumą. Kūnas nuvei- 
kė dvasią. Išnyko savitarpė taika. Žmogus žmogų ėdė, miestas 
miestą naikino, ne tik valstybėlė valstybėlę. Nesiskyrė nuo kitų 
ir paties Popiežiaus valstybė: ji taip pat dažnai kariavo“. Jau- 
nimas žaiste žaidė karais; ėjo dairės, kam čia būtų galima pasisiū- 
lyti riteriu, laimėti tuščios garbės, pasiplėšti turto, paišdykauti 
ar likti kur valdovu. Dažnai buvo sukiršinami du ramūs kaimy- 
nai, kad tik atsirastų progos pakariauti, o ar už teisybę, ar prieš 
teisybę, to niekas nežiūrėjo. 

Ką gi bendra visa tai galėjo turėti su žmogaus tobulybe? 
Nieko, ir pasirodė be jos trošku, neberamu. Imta dairytis kurio 
naujosios gadynės „mesijo“, kaip kitkart dairės jo žydų tauta ir 
sulaukė. Bet kuri pereiginė gadynė duoda misionierių, naujos, 
gaivinančios dvasios skelbėjų. 

O, felix culpa - laiminga kaltybė, kad jos naikintų gavo ateiti 
pats Kristus, - taip džiaugias Bažnyčia gavėnioj. Lygiai galėtume 
pasakyti: o, laimingas dvyliktojo amžiaus visuomenės pakri- 
kimas, kad pašaukė veikti tokį dvasios galiūną, žmogų - angelą, 
serafiškąjį Pranciškų! O, laimingas Umbrijos Asyžius“, kad iš jo 
prasidėjo papročių reforma. Ji paveikė patį Rymą ir kitas kultū- 
ringąsias to laiko sostines. Ėjo, ūžė nauja nuotaika, it kokia mag- 
netinė audra, tik tuo skirtumu nuo paprastos audros, kad ji nieko 
negriovė, stogų neplėšė, bet nelyginant elektros dušas, ramino 
visų sudrikusius dirgsnius. 

Šv. Pranciškus Serafiškasis, Asyžietis, sukaupė naują nuotaiką 
ir jos galybe veikė. O kas jis pats buvo? Godžiaus pirklio Pietro di 
Bernadonės sūnus Frančesko, prancūzaitis; tokią pravardę buvo 
gavęs dėl to, kad gimė kelionėje Francijoj, tai kelionei atminti. 
Frančesko Bernadone, bajoraitis, buvo savo laiko padaras - rite- 
riukas, turtuolis, jaunimo vadas, linksmas puotininkas ir trukš- 
mininkas, bet sielą turėjo jautrią, kaip Eolo arfa“. Jo karingumą 
apmalšino metų nelaisvė, jauną jo siaustumą apmalšino liga, su- 
grįžus iš nelaisvės. Subrendęs išvydo, pajuto visa bloga taikoje ir 
dar daugiau bloga - kare. Ir tapo „Didžiojo Karaliaus Skelbėjas“. 


+ 507 « 


Ką Pranciškus pasakodavo, buvo labai paprasta, nėmaž neiš- 
pūsta, nieko nepagražinta ir lietė beveik vieną tik dalyką - taiką, 
ramybę, tą vieną tikrą Žmogaus gėrybę: taiką su Dievu, laikantis 
Jo įsakymų, taiką su žmonėmis ir, patiems dorai elgiantis, taiką 
su savim pačiu, išlaikant ramią sąžinę. Iš pradžių žmonės iš jo 
juokės; gal manė Bernadoniuką šposus tebekrečiant ar ką. Bet 
kai vyskupo rūmuose išsižadėjo visų savo turtų, kuriuos taip 
brangino jo tėvas, o drauge ir to žemiškojo tėvo, bepasilikdamas 
Dangiškąjį Tėvą, visi liovėsi juokęsi, nes tai buvo nebe juokų 
lieta. Pranciškaus žodžių ėmė klausyti vis daugiau žmonių, vis 
labiau atsidėjus, vis su didesne pagarba tam jaunuoliui. Papras- 
tiems Pranciškaus žodžiams, be jokių gudravimų sakomiems, 
ėmė pritarti visi tie, kurie, kaip ir jis pats, buvo pasiilgę tobu- 
lesnio gyvenimo, tik neišmanė, kaip tai sparčiau padarius. Ne 
mokslu, bet savo pavyzdžiu Pranciškus sudarė taikos nuotaiką 
kaip tik pačiu neramiuoju laiku, kai ciesorius buvo pakilęs prieš 
popiežių, kunigaikščiai prieš karalių?, miestai kovojo su miestu, 
miestelėnai su bajorais, o visi drauge skriaudė ir niekino kai- 
miečius. O vis ne iš būtinojo reikalo, tik iš godo garbės, turtų, 
pirmenybės - iš išdidumo, kai kituose tematė vienas blogybes. 

Ką visoms toms nuožmybėms buvo galima prieš pastatyti? 
Pranciškus nebuvo neigėjas nė kritikuotojas. Jis nieko nepeikė, 
nieko neniekino. Jis temokėjo pats save kritikuoti, nuo to ir pra- 
dėjo visuomenės reformą, pats nuo savęs. Jis visai kitokis buvo 
dorintojas neg Valdesš ir kiti tokie aštrūs ir negailestingi kitų 
peikikai. Pranciškus skelbė dvasiškąjį gyvenimą, o Valdes 
skelbė dvasiškąjį įstaty mą; šis gyvą dalyką, anas sausą, ne- 
gyvą. Pranciškus skelbė Kristaus mokslą, Valdes baudė pasaulio 
nuodėmes. Pranciškus terinko aplink save tuos, kurie troško 
išganymo, kitų netrukdė eiti savais keliais, o Valdes puolė be- 
dievių bedievybę ir kiršino pačią dvasiškiją. 

Pranciškus kalbėjo paprastus dalykus, kaip reikia saugotis ir 
šalintis pasaulio monų, norint išvengti būsimojo keršto. Pran- 
ciškus tai tedirbo, į ką jį buvo įraginusi šv. Petro peršamoji Dievo 
Dvasia, ligi tik pasijuto jos gavęs, ūmai pašoko ir tvirtai pasiry- 
žęs tarė: 

- Na, tad eikim! Skelbkim, verskim į ramybę. 

Ir buvo Pranciškaus darbai nepaprastai kilnūs - niekas jiems 
negalėjo atsiturėti, nes veikė dvasios pilnybe, paties Dievo siųstas. 

Tik taip galėjo jis atversti ir šaukiamąjį „Dainų Karalių“ Gu- 
lielmo Divini?. Poetas paprašė Pranciškų, kad jį dovanotų Die- 
vui. Kadangi Dievui geriausia dovana - ramybė, tai Pranciškus 
Gulielmą, priimdamas savo broliu, praminė Pacifiku, ramybės 
darytoju. 

Vėjo greitumu ėjo, plito Pranciškaus pučiama ramybė ir gulo 
nauju pagrindu žmonių ir valstybių gyvenimui. Neilgai pagy- 
venus, pats Dante Alighieri'? pasibeldė į Pranciškonų vienuolyną 
Apeninuose, ieškodamas tos pat ramybės, „pacem“. 

Tikras sekėjas Kristum, tuo Ramybės Karalium, Pranciškus 
broliais ėmės tik nuotaikos, o ne gudrybės vyrus. „Viri littera- 
ti“", mokytieji, jam tik kliudė, nes per labai išmiklintas protas 
šaldė širdies jausmą. Tokių jis visai nepriėmė savo draugėn. Vie- 
nas betgi „magnus doctor“! prašyte įsiprašė Pranciškaus drau- 
gėn. Pranciškus priimti jį priėmė, bet... tik bernu vieno menkučio 
savo vienuolynėlio virtuvėn ir ilgai jį ten laikė. Užtat Pranciškaus 
durys nebuvo uždaros nė vienam nelaimingam skurdžiui, naš- 
laičiui, prislėgtam rūpesčių, nusiminėliui, atvirtėliui iš nedo- 
rybių, net vagiui ir plėšikui. Tokiems Pranciškaus širdis buvo 
atvira, tokius priiminėjo be jokių įtarinėjimų ir niekados neap- 
sigavo. Pranciškaus būta didžiausio žmonių sielų žinovo, 

Plėšikai buvo jam broliai, gudragalviai - ne. 

Ir poetai buvo jam broliai, nes ir jis pats buvo žymus poetas, 
nuotaikos žmogus. Mirdamas tebegiedojo himną saulei. O svei- 
kas tebebūdamas, pamokslus sakydavo - paukščiams: 

- Palūkėkite čia, broliai, aš noriu pasakyti keletą Dievo žo- 
džių broliams paukščiams. Mylėkite savo Sutvertoją ir saugo- 
kitės, broliai paukščiai, kad neliktumėte Dievui skolingi ir 
nedėkingi... 

— Nes kas yra iš tikrųjų Dievo tarnai, jei ne Jo giesmininkai, 
kurių uždavinys žmonių širdis aukštyn kelti ir pripildyti jas 
dvasiškojo džiaugsmo? - taip sakydavos pats apie save, ir buvo 
dėl to vadinamas „Dievo giesmininkas“. 

Dievo giesmininkai tad buvo visi Pranciškaus Minoritai — 
Mažieji broliai. Taip juos turbūt suprato ir popiežius Inocentas", 
kai nėjusius teologijos mokslų pavelijo sakyti pamokslus; ne 
teologines tiesas dėstyti, bet paklusnybę savo motinai Bažnyčiai, 
savitarpę meilę, maldą už visą Dievo žmoniją, kantrybę priešin- 
gumuose, skaistybę ir nekaltybę, ramybę ir sutarimą su Dievu ir 
su Žmonėmis, nusižeminimą ir malonumą, pasaulio panieką ir 
jo išsižadėjimą, švento neturto laikymą, maldoje budėjimą ir šv. 
giesmes. O visa - per Viešpatį mūsų Jėzų Kristų. 

Ir sakė Mažieji Pranciškaus broliai apie Dievą, kurs reiškiasi 
gamtos gražybėmis, kaip Jis visa tai laiko savo globoje, visam 
kam teikia savo malonių, koks tad Jis mylėtojas žemės ir žmonių. 

Asyžiečio ir jo brolių serafiškumas (angeliškumas) reiškėsi, 
jiems gyvais jausmais gyvenant, jų esmės centras buvo širdis. 
Juk tik širdimi teatspėjama visa Jėzaus Kristaus meilės didybė, 
kurią Jis yra įsakęs dėti pagrindan Naujosios Sandoros su Vieš- 
pačiu. Žmonės savo esme nuožmūs, žvėriški, saunoros, storažie- 
viai, neteisingi. Tai matydami, kiti yra linkę manyti Kristaus 
įsakomąją visuotinę draugų ir nedraugų, žmonių ir šiaip jau 
Dievo padarų meilę esant utopiją, gražų, bet neįvykinamą pra- 
simanymą. Skaistaus idealingumo neįvykino per devyniolika 
šimtų metų, tai nė noro nebėsą stengtis. Žmogus iš viso ne meilei 
esąs padarytas. Pranciškus įrodė priešinga - Kristaus įsakomąją 
meilę esant galimą ir būtiną. Reikiama tik nepaneigti žmonišku- 
mo pasireiškimų, nepraleisti tuščiomis pirmųjų gerų įspūdžių. 
Pavyzdžiui, Pranciškus nepaduoda elgetai išmaldos, dar jam 
kažką išmetinėja. Paskui išsigąsta pats savo pasielgimo ir tuč- 
tuojau pasiryžta niekados prašančiam nebeatsakyti. Antras pa- 
vyzdys. Pagijęs iš ligos, Pranciškus pasijuto persilaužęs. Bet kur 
link? Tuojau ima tirti Dievo valią; prašo Altoriaus tarną, kad jis, 
Evangeliją padėjęs ant altoriaus, triskart atverstų ją pripuolamai. 
Knygos atvirto toje vietoje, kur pasakyta: Neturėkite nei aukso, 
nei sidabro, nei pinigų jūsų ceresluose, nei lagaminų kelionei, 
nei dviejų žiponėlių, nei avalynės“. Pranciškui buvo tokio „bur- 
to“ gana: jis tuojau nesvyruodamas įsteigė beturčių broliją iš 12 
draugų. 

Pranciškui miela buvo atminti linksmi ir dori jo jaunystės 
draugai, jų dainos, jų niekuo nesisielojimas; miela buvo jam ir 
gamta: jis džiaugės neatsidžiaugė žaliuojančiomis pievomis, 
liūliuojančiais laukais, sirpstančiais sodais, malonia saulute, — 
visomis gražybėmis. Visa tai buvo jam toli gražu nepigu palikti 
ir eiti į urvą su Dievu kalbėtis. Jauna vaizduotė piešė jam nuobo- 
džias maldas, jį patį seną davatkiną, kurs vaitodamas vaikščioja 
palei bažnyčias. Bet ligi tik suprato, kad esama dar aukštesnės ir 
aukščiausios gražybės, kuria taip pat galima gerėtis, tuojau pasi- 
skelbė jos nebepaleisiąs ir nebepaleido. 

Pranciškus nebuvo ėjęs aukštųjų mokslų, nebuvo pašvęstas 
kunigas, niekur nėjo noviciato, - viską jam atstojo ta ypatinga 
nuotaika, ta Dievo Dvasia, kuri kūrėsi jame ir sparčiai įsigalėjo. 
Ilgai apsiėjo ir be regulos. Regulą išsidirbinėjo praktiškai, kai iš 
tėvo nuogas išėjęs, likęs su ta viena jupele, stidendamas kiauroje 
apleistoje daržinėlėje, alkanas, dažnai po kelias dienas nieko 
išmaldų negaudamas, meldės su draugais ir kentė. Tai ir buvo 
noviciatas - pripratinęs tenkintis kuo mažiausiu. Ir taip galingas 
Pranciškus širdies jausmu. Jau 1210 metais apie jį sakydavę: 
„Netiesa, būk savo tėvynėje niekam nesiseką būti pranašu“. 
Pranciškui pirmiausia ėmė sektis kaip tik savajame Asyžyje ir jo 
apylinkėse. Daugelis bajorų, miestiečių, kaimiečių, dvasininkų 
ir pasauliečių, Dievo Dvasios pagauti, ėmė mesti žemės rūpes- 
čius ir eiti keliu, kuriuo Pranciškus buvo pasukęs. 

Tomas Celano!* įkvėptus Pranciškaus pamokslus ir veikimą 
lygina su nauja spindinčia žvaigžde, su šviesios aušros patekėjimu 
ryto metu, praslinkus tamsiai nakčiai, su pavasario dygimu ir 
visuotiniu žydėjimu. Viso krašto išvaizda ėmė kisti, Pranciškui, 
kaip kokiai malonės ir derlingumo upei, ėmus plaukti per savo 
apylinkes ir laistyti visų širdžių dirvą: bematant žydo dorybės, 
kur pirma nedorybių dagiliai kerėjo. Taip buvo kalbama apie 
visuomenines atmainas, įvykusias Pranciškaus įtakoje. Tebėra ir 
dokumentas tam įrodyti, rašytas 1210 m. lapkričio mėnesyje; juo 
„Majores et minores“, aukštasis ir žemasis luomas, sulyginami: 

Vardan Dievo. Amen. Dievo malonė teesie su jumis. Gar- 
bei mūsų Viešpaties Jėzaus Kristaus, Švenčiausiosios Panelės 

Marijos, Ciesoriaus Otono ir Hercogo Leopoldo". Svarbiausieji 
nutarimai. 

1. Asyžio aukštesnieji ir žemesnieji daro šią sąjungą. Abiem 
pusėm pirma nesusitarus, niekas negali daryti jokios sąjungos 
nei su popiežium, nei su jo nuncijais arba legatais, nei su kuriuo 
miestu ar tvirtove, nei su kuriuo dideliu galiūnu; bet pirma turi 
savo tarpe susitarti apie visą, ko reikalingas Asyžio miestas savo 
pažangai ir gerovei. 

2. Šia Magna Charta!š laisvėn paleidžiami visi Asyžio žmo- 
nės, visi vergai, priklausiusieji ponams, už nedidelę duoklę, 
sumokamą miesto konsulams (miesto valdybai), jeigu patys po- 
nai nepanorėtų jos priimti. 

3. Asyžio apylinkių valstiečiai gauna tikrųjų piliečių teises 
kaip ir kiti. 

4. Pažadama globa svečiams keliautojams. 

5. Nustatomas aiškus atlyginimas valaininkams už jų tarna- 
vimą. 

6. Paskelbiama visuotinė amnestija 1202 m. sukilėliams. 

7. Miesto konsulai (taryba) įpareigaujami, kad visomis pajė- 
gomis baigtų statyti katedrą, dar 1140 m. pradėtą. Ir k. 

Daug buvo žmonių Italijoje, sunkiai nukentėjusių per savi- 
tarpius karus. Aišku tad, kiek daug gera jiems padarė ta Magna 
Charta. Jos galia plito ir į kitus miestus, pasiekė kaimynus. Tai 
buvo Pranciškaus nuopelnas savajai visuomenei ir visai Vakarų 
Europai. To laiko rašytojai Pranciškų vadina taikos kūrėju visoje 
Italijoje. Dailėje jis buvo vaizduojamas velnių išvarytoju": Pran- 
ciškus laimina miestą, o velniai lekia iš kaminų. (Giotto? freska.) 

Pranciškus tad yra pirmasis demokratas visoje Europoje, pir- 
masis luomų lygintojas, pirmasis baudžiauninkų laisvintojas. Jo 
surašytoji konstitucija, regi, kiek anksčiau pradėjo tą darbą, ku- 
riuo mes vos dabar tepasigiriame. 

Daug Mažųjų Brolių vienuolynų įsteigęs: vyrams (pirmasis 
ordinas), moterims (antrasis ordinas) ir pasauliečiams (trečiasis 
ordinas), daug bažnyčių pastatęs, daug žmones pagerinęs, Pran- 
ciškus pagaliau pasitraukė į Alverno kalną. Prapasninkavęs, kaip 
ir Jėzus, keturias dešimtis dienų, Šv. Kryžiaus paaukštinimo die- 

ną?! gavo ir aukščiausį užmokesnį - buvo sulygintas su Kristum. 
Angelas Serafinas parodė jam kryžių ir Prikryžiuotąjį, kurio žaiz- 
dos išspaudė ir jam tas pat penkias žaizdas. Bepagyveno dvejus 
metus. Pasijutęs mirsiąs, pasiprašė, kad jį nuneštų į Angeliškosios 
Marijos bažnyčią ir ten, giedodamas himną saulei, pasimirė. 

Pranciškus yra vadinamas antruoju Kristum, nes jam ypačiai 
dera Šv. Povilo pasisakymas (Gal 6, 14): „Saugok, Dieve, kad aš 
kuo nors girčiaus, kaip tik mūsų Viešpaties Jėzaus Kristaus kry- 
žium. Per jį man pasaulis yra prikaltas ant kryžiaus ir aš pa- 
sauliui“. | 


TAUTININKAI KATALIKAI LEGALŪS 
VALSTYBEI IR TIKĖJIMUI 


I 


Dvasininkai - ne politikai. Bus jau ar ne šešti metai, kaip aš 
faktinai, o kiek vėliau ir formaliai, tam tikru paduotu raštu išsi- 
mečiau iš mano paties 1916 metais drauge su a. a. Juozu Kubi- 
lium ir a. a. Liudu Noreika! suformuluotosios Tautos pažangos 
partijos. 

Priekaištų buvo keletas. Vyriausia gi priežastis buvo ta, kad 
aš, dvasininkas, netilpau partijoje ir jos dirbamajame politikos 
darbe. Aš prieš tai buvau jau griežtai nusistatęs dar 1919 m. Žiūr. 
mano brošiūrą tų metų „Visuomenės ar politikos kunigų dar- 
bas?'* Dvasininkas iš savo esmės turi būti universalus, visiems 
miela širdimi ir vienais patarnaująs dvasios reikaluose. Dvasi- 
ninkui vienas tėra keliarodis - Kristus, krikščionių tikėjimo įstei- 
gėjas visiems Žmonėms išganyti ir palaiminti be skirtumo tautų ir 
luomų; tad dvasininko programoje negali būti ir partijų skirtumų. 

„Varpo“, katalikiškos „Apžvalgos“, „Tėvynės Sargo“, Didžiojo 
lietuvių seimo Vilniuje laikais, būtent nuo 1889-1916 m., ypač gi 
dar vėliau, jau siaučiant didžiajai rusų revoliucijai, šita tiesa, pa- 
liečianti dvasininkus, buvo labai nusmelkta, bet galutinai nepa- 
miršta. Dvasininkai noromis ar nenoromis gavo padėti revoliucinį 

darbą dirbti, kaip padeda ir bet kurį visuomeninį darbą dirbti. 
Vadinas, dalyvavo ir politiniame darbe. Tai buvo duoklė laiko 
dvasiai. Tačiau tuo pat laiku ryškėjo dvasininko vaidmenį ne- 
esant skiriamą politikai. Čia jis dažnai turėdavo karštų pritarėjų, 
šalininkų, bet toli gražu ne dėl to, kad jis - dvasininkas, tik dėl 
to, kad buvo judrus, apsukrus, sumanus ir iškalbus, kaip ir kiti 
politikanai, o gal ir dar daugiau. 

Dabartinis lenkų senatorius kun. Maciejevičius? Petrapilyje 
1916 m. viename bendrame susirinkime ištarė begėdiškai pliką 
teisybę kairiesiems: 

— Bene visuomenės valią reikš rinkimai: vy budete lovčeje, 
vy vyigrajete; my budem lovčeje, my vyigrajem“. 

Apsukrumui, t. ir t. pritaria toli gražu ne visumas. Bent kelios 
dalys visuomenės statos griežtai prieš dvasininką kaip tik dėljo 
politikos, o jau paskui ir dėl to, kad jis dvasininkas. Jo politika, 
girdi, bloga dėl to, kad jis dvasininkas, į politiką ir stumia nuo 
savęs visus, kurie nepritaria jo politikai. 

Dvasininkas teisinasi tiesioginė jo pareiga esanti viso ko žiū- 
rėti, ar etiškai, ar krikščioniškai, eventualiai - katalikiškai elgia- 
masi. Tam jis ganytojas, tam jis paruoštas ir išlaikomas. Teisybė. 
Tikėjimo atstovas negali tylėti vilkams ateinant jo avelių pjautų. 
Koks gi jis būtų ganytojas? Nelaimei, žmoniškoji dvasininko 
silpnybė nesitenkina nualiojus „vilką“. Įsileidęs į aliojimą, jis ima 
iš savo būrio avių išalioti ir nekenksmingus jam, nors barzdotus 
ir raguotus ožius, nerangius jaučius ir net darbštųjį ašvienį. 

Politikos darbe dvasininkas dvejaip susiaurėja. Bemanyda- 
mas, kad viena avidė ir vienas piemuo kaip yra reikalinga, ir tai 
įvyks, vėlių ganymo ir išganymo dalykams, taip būtina, ir kitaip 
negalį būti ir kūno aprūpinimo dalykuose. Antra, kai pašalinės 
pajėgos: valstybė, parlamentas, ima teikti savotiškų priemonių 
vėlėms ganyti, tai nereiškia, kad jau ir reikia jų abiem rankom 
nusitverti. Tikrenybė rodo vėles ganomas esant ypatingu būdų; 
dažnai daug sėkmingiau, kai materialių pašalpų iš šalies nesti, 
kai net kliudoma. Pavyzdžiui, Romos tironų gadynė ir Rusų 
cerkvė. Olandijoje suprotestantėjęs caras Petras? sugriovė natū- 
ralųjį bažnyčios valdymo būdą, patriarcho valdymą; norėdamas 

cerkvę ir jos jerarchiją panaudoti politikos tikslams, cerkvę val- 
dyti pavedė nenatūraliam dvasininkų sinodui“, faktinai gi pasau- 
liečiui žmogui — oberprokurorui. Bet kai oberprokurorais ėmė 
būti tokie talentingi žmonės, kaip prof. Pobedonoscevas", tai 
virto antraip: Stačiatikių cerkvė valstybę panaudojo savo tiks- 
lams. O viso to išdavos: Rusijos valstybei - bolševizmas, o Rusų 
bažnyčiai - bedievybė. 

Kai dvasininkas, ypač bažnyčioje, ima iš sakyklos primyg- 
tinai įpiršinėti kurią vieną priemonę tikėjimui apsaugoti, griežtai 
atmesdamas visas kitas priemones net ir žemės tikslams pasiekti, 
ar tos priemonės kliudo vėlių reikalams ar ne, tai daugumas 
tikinčiųjų ima sakyti: šitas dvasininkas nebeteisingas, nebeuni- 
versalus, be to, kišasi nebe į savo dalykus, būtent į tuos, kurių jis 
negali itin gerai išmanyti, nes tam nebuvo pasiruošęs. Geriau 
bet kam dirbti savo specialybėje, tik visiems vaduojantis tais pat 
doros ir visuomeninio gėrio dėsniais - krikščioniškąja etika. Tai 
viena mano išsimetimo iš partijos priežastis. 

Idealizmas ir praktika. Antra. Mes, Tautos pažangos partijos 
formuotojai, buvome labai idealistiškai nusiteikę; etiškai mes 
siekėme net krikščioniškosios tobulybės ir ją norėjome padaryti 
privalomą bet kuriam mūsų sudaromos, šiaip ar taip, krikščio- 
niškos partijos nariui. Neužmirštamas „bogoiskatel“ eksklierikas 
Juozas Kubiliusė, paskui politikas ir ekonomistas, griežtai reika- 
lavo, kad į Tautos pažangos partiją nebūtų įrašomi lietuviai, nors 
šiaip jau kuo geriausi tautininkai patriotai, bet neišlaikę visuo- 
meninio rimtumo (powagi) ir autoriteto, Gogolio vadinamieji 
„Chlestakovai“?. Maža, sakydavo jis, nenusidėti krikščioniško- 
sios teisybės dėsniams; dar reikia skrupulų veikiant visuomeniš- 
kai. Sakysime, organizuojant bendrovę, savo atsakymu suimant 
narių pinigus: pavogti kasą ar „legkomyslenno“' ją išeikvoti yra 
lygu; šiuo ir tuo atveju pasitikėję dalininkai esti nuskausti. 

Praktika tačiau įrodė politikos partijas negalint būti tiek skru- 
pulingas. Žmogui, itin geram kovotojui dėl politinių idealų, kaip 
tai moteriškai dėl skaistaus jos veido, atleidžiama nosies kreivu- 
mas ir septyneriopi kiti trūkumai. Krikščionių demokratų partijo- 
je, kuri rengėsi viską atnaujinti Kristuje, ėmė veikti aiškūs tikėjimo 

renegatai, palaido gyvenimo žmonės, nesiskaitą net su viešojo 
padorumo reikalavimu. Tautos pažangos partijon prisidėjo dve- 
jetas nekrikščionybės dėsniais susidarę šeimas ir keletas žmonių, 
kurie savo paprikininkavimą ir nesiskaitymą su viešuoju turtu ar 
kuriuos kitus nevalyvumus drąsiai dengė savo tautiškumu. 

Aš vardan anųjų, pačių pirmųjų tautiškai krikščioniškai parti- 
nių tradicijų per vieną visuotinį susirinkimą tam pasipriešinau, 
reikalaudamas, kad anaip nekvalifikuotieji žmonės laikinai pa- 
liktų šalia partijos, tik jos „simpatikais“ (pritarėjais), vadinas, kad 
nebūtų jos vadai, aktyvūs dalyviai, partijos atstovai ad extra!!. 
Ši mano akcija teturėjo reikšmės tam kartui. Centro komitetas 
susidarė be vieno kito dėmėto žmogaus, o visa kita paliko kaip 
ir buvę. Tada, gerai palaukęs, aš pats palikau šalia partijos, nebe- 
apsiimdamas atsakyti už partijos taktiką. 

Buvo ir daugiau ko, kas kliudė galvą guldyti už visą partiją, 
kaip vien ji gyvuoja, ne kaip buvo bandoma sudaryti. Ėmė ro- 
dytis galvą esant brangesnę už partijos vertybes. 

Tiek metų nebedirbus partijos darbo, doriškai nebeatsakant 
už tą darbą, nebedalyvaujant suplanavime ir būsimųjų darbų, 
man belieka kalbėti, kaip buvusioji T. p. p. dabar rodos, vien iš 
šalies žiūrint. Aš neieškosiu priemonių šiam ar tam pateisinti; 
tai dalykas anų, kurie aktingai tas priemones įperša ir turi jaustis 
teisūs. Aš kalbėsiu daugiau senoviškai nusiteikęs, mažiau apie 
tai, ką matau, girdžiu ir savaip tai įvertinu. 

Apie tautininkystę ir jos sąryšį su tikėjimu kalbėti mane įdrą- 
sina ir net įteisina ypač tas faktas, kad Tautos pažangos partija, 
paėmusi į savo rankas valstybės vairą, pati atsisakė savo partiš- 
kumo, bepalikdama prie bendrai tautiškos nuotaikos. Iš valsty- 
bės vairuotojų to pareikalavo tas pat universalumas, kaip ir 
Bažnyčios vairuotojų. Vadinas, dabar visi pažangininkai stoja 
šalia buvusios savo partijos. 


II 


Vidurį sudarant. Galgi tai negarbė secesija iš partijos? Toli 
gražu ne. Tai labai paprastas dalykas parlamentų praktikoje ir 

šiaip jau darbe. Juk visi ieškome tikrosios naudos valstybei ir 
žmonijai. Tuo aukštu matu matuodamies, dažnai gauname iš- 
vysti buvusius savo trūkumus ir klaidas ir stengiamės jais nusi- 
kratyti. Kaipgi kitaip? Vieni talmudistai nepripažįsta laiko ko- 
rektyvų ir tai ypatingu tikslu. Visa naujoji tautininkų kryptis 
susidarė iš secesijų. 

„Krikščionis Demokratas“, 3 nr.!2 skirdamas savo partijos 
dvidešimties metų sukaktuvėms paminėti, 54 p. vadina mane 
faktinuoju Lietuvių krikščionių demokratų partijos įkūrėju. Tai 
buvo 1905-6 m. Bet jau gale šių metų, paskelbdamas naują „Vil- 
niaus Žinių“ programą“, aš gavau nebeminėti tikėjimo varžtų 
visam laikraščiui, bepalikdamas tai —- sau pačiam, paklusniam 
disciplinai. Apie tai žiūr. „Krivulės“ 1924 m. 4 nr. „Kaip aš pa- 
tekau į „Vilniaus Žinias“4. 

Mažne tuo pat metu iš demokratų, susispietusių aplink „Lie- 
tuvos Ūkininką“, puoselėtoją tilžiškių „Varpo“ ir „Ūkininko“ 
tradicijų, į „V. Žin.“ atėjo „L. Ūkininko“ redaktorius Antanas 
Smetona“, bendradarbiai Juozas Kubilius, Kazimieras Žalys“. 
pasigavę kitos veikimo linijos, tautiškosios, kurios pirma bu- 
vusieji demokratų laikraščiai buvo pradėję nebesilaikyti. 

Nauja aiškiai tautiška kryptis kaip tik atitiko didumo lietuvių 
inteligentų nuotaiką, ir jie būriais iš visų kraštų ėmė dėtis į tuos, 
kurie gale 1907 m. įsisteigė „Vilties“ laikraštį (kuriam laikui 
sustojus „Vilniaus Žinioms“) savotiškai politikai vykinti. Pasi- 
darė labai aišku, už ką, kuriuo tikslu dabar kovotina. Obalsis: 
„Ginti Lietuvos rytus su Vilnium“ susyk tapo populiarus: juo 
pasigrindė visas tautiškumas, kaip tautiškumu pasigrindė visa 
lietuvių to laiko politika. Prasidėjo lietuvių tautiškųjų teisių 
revendikavimas iš visur: iš rusų administracijos, iš lenkų bajo- 
rijos ir iš jų apsėstų bažnyčių. 

Viltininkai tautininkai nebuvo „nacionalistai“: šieji buvo su- 
darę visai kitą būrį su dr. J. Basanavičium, kun. J. Ambraževičium, 
J. Kriaučiūnu, kun. St. Stakele, kun. K. Olšauskiu" ir k., vadi- 
namąją „Sąjungą lietuvių kalbos teisėms ginti Vilniaus bažny- 
čiose“'8 (Vilniaus — suprantant visų Lietuvos rytų). Skirtumas 
tarp viltininkų ir sąjungininkų galėjo būti toks, koks dabar yra 

tarp „Lietuvos Aido“ ir „Tautos Kelio“'*; siekta to pat, tik laiky- 
tasi kitokios taktikos. „Sąjunga“ nebuvo populiari, kiek padir- 
bėjus pakriko ir jos dalyviai vienas paskui kitą perėjo į viltinin- 
kus. Su jais gi atsirado ir daugybė studentijos su A. Voldemaru 
ir K. Būga, o dar daugiau - kunigijos. 

Aiškiai tautiškos krypties laikraščiui leisti susidarė pasiti- 
kėjimo bendrovė Smetona, Tumas ir Ko, daugiausia iš kunigų 
visų lietuviškųjų vyskupijų ir nelietuviškųjų, jie sudarė bent 
9046 visų dalininkų ir indėlininkų. Kunigai „Vilčiai“ leisti 1907— 
13 m. sudėjo daugiau kaip 50 000 rublių; suma anais laikais labai 
didelė, o ir dabar (250 000 litų) nemaža. Kunigams sopamai buvo 
reikalingas organas, pasauliečių vedamas, bet kunigų atstovo 
nusmelktos tautinės lietuvių teisės - jų kalba. Lietuvių ir gudų 
nutautinimas Vilniaus vyskupijoje buvo lygus jų tamsinimui ir 
pagoninimui; reikėjo grįžti prie suprantamos, įgimtosios žmonių 
kalbos, kad ji padėtų sąmoningai savintis religijos tiesas, giliau 
jas širdin dėtis ir jomis vaduotis. 

Taip tatai kunigai su pasauliečiais ilgai turėjo bendros kal- 
bos — tautybės ir krikščionybės reikaluose. Tautininkai pasau- 
liečiai respektavo katalikų tikėjimą; katalikų tikėjimas nepavy- 
dėjo, kad „Viltyje“ buvo užstojami ir evangelikų reformatų tikė- 
jimo reikalai, ir Martynas Yčas? su keletu reformatų buvo toki 
pat viltiškosios krypties tautininkai. Ta kryptimi aušrininkas 
St. Dagilis?! reformavo bažnytinę evangelikų literatūrą, atitrauk- 
damas ją nuo vokietiškumo, prijungdamas prie lietuviškumo. 

Kr. dem. atsiradimas nepakenkė. Ta gera santarmė tarp pa- 
sauliškių ir dvasiškių tautininkų truko ilgai, kol aiškiai susi- 
kristalino konfesinė katalikiška kryptis obalsiu „Viską atnaujinti 
Kristuje“ - ateitininkai Pr. Dovydaičio??, Maskvos studento, va- 
dovybėje. Be to, tarp J. Kubiliaus ir Ad. Jakšto iškilo polemika, 
ar gailestingumo ir teisingumo pakanka tikėjimo praktikai. Jakš- 
tas reikalavo ko daugiau. Polemika - daugiau teoretinio pobū- 
džio, ne contra fidem ir pro fide8. Prie Dovydaičio ir Jakšto 
prisidėjo dar trečias, kun. A. Maliauskis? jaunas teologas, labai 
karingas ir savim pasitikįs visa nugalėsiąs savo išmanymu, visa 

išnaikinsiąs, bepalikdamas pasaulyje vienus grynuosius orto- 
kratus. Dr. A. Maliauskio taktą žinome iš jo iki šiol tebeleidžiamų 
aštriai polemiškų brošiūrų buv. Počajevo monachų rūšies“. Ta 
trijulė, remdamosi tuo, kad bendrovę Smetona, Tumas ir Ko 
sudaro didumas kunigų, bet nė kieno tų kunigų neįgalioti, atėmė 
„Viltį“ iš buvusios redakcijos su A. Smetona priešakyje ir pavedė 
ją redaguoti Pr. Dovydaičiui?6. Senajai redakcijai pasitraukus, iš 
jos beliko tik vienas Liudas Gira?". V. Bičiūnas* iš pradžių tepri- 
sidėjo savo piešiniais laikraščio antgalviams. 

„Viltis“ gavo konfesinę, aiškiai katalikišką kryptį ir ėmė už- 
siimti (žiūr. jos priedus)? daugiau moksliškai — nekatalikiškais 
reikalais. Su pasauliečiais tautininkais tačiau paliko kuone visi 
buvusieji dalininkai, jau, žinoma, tik dvasia, nebe kišene; daug 
jų ir iki šiai dienai išliko ištikimi senajai vienybės tradicijai — 
ieškoti ir rasti ko bendra tautybės dirvoje. Kr. dem. kadrus pri- 
pildė daugiausia jaunoji kunigija, nežinojusi senojo bendro ko- 
vos reikalo. Iš senųjų tas pats kun. Jakštas, ateitininkų patronas, 
jiems ir su jais dirbęs tikybinį darbą, širdyje paliko, koks ir buvęs, 
tautininkas ir iki šiai dienai dirba tautiškąjį darbą su tautininkais; 
šiųjų leidiniuose bene daugiau jo raštų. Kad tautininkai ir iki 
šiol neturi aversijos jausmo kunigams, reiškia faktas, kad net du 
kunigu turi savo garbės nariais: kan. J. Tumą-Vaižgantą ir prel. 
J. Maironį-Mačiulį. 

Žemaičių bei Seinų vyskupijų ganytojai per šią dvidešimt 
metų nėra turėję dėl visa to bent kokių nemalonumų, negavo 
cenzūromis bausti nė vieno kunigo. Tautininkų leidžiamuo- 
siuose laikraščiuose ir atskiruose spaudiniuose nėra ir nėra buvę 
nieko contra fidem et. bonos mores“?, atimti duotąsias teises reda- 
guoti tautiškos krypties raštus arba nebeduoti naujų pavelijimų. 
Dar 1920 m., gale kovo mėn., aš esu gavęs pavelijimą redaguoti 
„Tautą“, paskui „Trimitą“ (5 išėjus pakartotą)*!. Taip pat neesu 
išgirdęs, kad mano dalyvavimas tautininkų leidiniuose būtų 
skandališkas darbas. O gausiai esu rašęs: „Lietuvos Balse“, „Lie- 
tuvių Balse“, „Tautos Balse“ (1921), „Tėvynės Balse“, „Krašto 
Balse“ (1922), „Jaunojoje Lietuvoje“ (1923), „Lietuvoje“, „Lietu- 
vyje“, „Vaire“, „Tautos Vaire“ (1924), „Iliustruotoje Lietuvoje“, 

„Lietuvos Aide“ (1925-8). Tuo tarpu kad pasižadėjęs dirbti 1923 
m. sumanytajai leisti „Kultūrai“ ir davęs jai dvejetą raštų, tuojau 
susilaukiau iš Consilium Vigilantiae?? pastabos, ir aš pats pasi- 
jutau, kad su Šiaulių kultūrininkais, laisvamanių nariais, kunigui 
nepakeliui. Vadinas, buvo daroma skirtumo; tautininkai nebuvo 
smerkiami už veikimą prieš tikėjimą. Skirtumai tarp kunigų 
susidarė tokie, kaip natūraliai esti tarp tėvų ir vaikų. Senoji 
kunigija kovojo su „vniešnim vragom“?3 ir buvo daugiau tautiš- 
ka; jaunajai tenka daugiau kovoti su „vnutrennim vragom'* į ir 
būti daugiau tikybiška. 

Yra ir pereiginių tipų, kurius galėtume pavadinti lyg „tiltinin- 
kais“. Mane vadindavo tiltu, kuriuo demokratai ir kunigai kelia- 
vo į tautininkus. Lygia dalimi ir dabar: kun. Jakštas, katalikas, 
nors ne kr. dem., eina su tautininkais, o aš, tautininkas, apsivie- 
žiu dirbti katalikų „Laisvėje“, „Ganytojuje“, „Moteryje“, „Sargy- 
boje“, „Santūroje“, „Ryte“, „Tiesos Kelyje“, „Lietuvos Mokyk- 
loje“, „Šaltinyje“, „Naujojoje Vaidilutėje“, „Židinyje“, „Pava- 
saryje“, „Kr. Demokrate“. Nesišalinu nė be krypties laikraščių: 
„Skaitymų“, „Kario“, „Švietimo Darbo“, „Mūsų Senovės“, „At- 
spindžių“, „Krivulės“, „Rygos Balso“, „Mūsų Žinyno“, „Pradų 
ir Žygių“, „Naujo Žodžio“, „Kauno Naujienų“, „Sekmadienio“. 
O kai kada galite aptikti vieną kitą mano raštelį net „Lietuvos 
Žiniose“ ir „Varpe“. Kai kada tenka padirbėti ir su tais žmo- 
nėmis, su kuriais iš viso nesutinki, tediferencijuoti dirbamus 
darbus, ne principus. 

Solidarumai, nepriešingybės. Šituos istoriškai nupasakotus 
dalykus vyresnioji karta labai gerai Žinojo ir nieko nesistebėjo, 
kol konfesininkai pradėjo principais afišuotis - visa ko pamatan 
dėti krikščionybės dėsnius, kai tautininkai pasaulininkai politi- 
kos, ekonomijos, kultūros pamatan deda tautiškumą su krikš- 
čioniškąja etika; sielos reikalais kalbasi su Bažnyčia, o kūno 
reikalais su valstybe, tačiau niekur neneigdami Bažnyčios (jos 
tikėjimo mokslo), niekur jos neužgaudami, šalin iš viešumos 
nestumdami. 

Iš šalies žiūrint, tarp tautininkų ir ateitininkų lyg tiek tesirado 
skirtumo, kiek toje pat Bažnyčioje tarp besimeldžiančių paprastų 

parapijonų ir tretininkų. Garbingi ir reikalingi uoliai alsidėję 
tikėjimui ir jo praktikai, tik tai nėra visiems privaloma. Kas gi 
išmintingas galėtų pasakyti: kas netretininkas, tas nebeištiki- 
mas katalikas? Priešingybių tarp tautininkų ir ateitininkų negali 
būti. Tautininkai vieną darbą dirba, atsižvelgdami į tikėjimą, 
ateitininkai kitą, atsižvelgdami į tautybę. Ir pasakymas: jūs ar 
jūs neturite aiškios ideologijos yra perdėm tuščias. Tautininkai 
valstybinę ideologiją turiaiškią, net per aiškią, kad kiti 
net juos gretina su kraštutiniais — nacionalistais, fašistais. R e- 
liginės ideologijos jiems pakanka tos, kurios yra gavę iš 
tėvų namie ir mokykloje; kurią pagilino jiems oficiališkieji auk- 
lėtojai religiškai. Bent to pakakdavo visados ir visur. Ateitininkai 
turi gaivalingesnės ideologijos krikščionybės srityje, ir juos kiti 
gretina su pačiais kunigais profesininkais; daug dalykų atei- 
tininkai teigia ar neigia, lyg turėdami tam tikrą įgaliojimą kitus 
ganyti. Gal juos kai kada galėtume paklausti, ar jie aiškiai vaiz- 
duojasi būsimąją valstybę: daug kam rodos kr. demokratai siekią 
tiesiog teokratijos ar, ordinariškai tariant, valdymo klerikaliza- 
cijos. Visokios „kratijos“ laisvai ginčijamos: vienam šiokia pa- 
tinka, kitam tokia, ir niekas negali nieko išpravardžiuoti neka- 
taliku, kurs nėra teokratas ar klerikalas. 

Tegul sau bus tai pažaista žodžiais. 

Rimčiau kalbant, tautiškoji ir krikščioniškoji demokratija tu- 
rėtų būti dvi tikros seselės, pačios gamtos padarytos, o ne kurių 
nors agitatorių. 


III 


Tautybė - kamienas. Iš abiejų kraštų suėję tautininkai (Tu- 
mas, Smetona) natūraliai, net nesitarę tuo reikalu, sudarė vidurį. 
Kraštutiniai peikė viltininkus „niekurneiviais“. Kaipgi? Šiaip de- 
mokratiniais laikais visi einą čia kairėn, čia dešinėn, o tautininkai 
bestovį vietoje. Tautininkai atsikirsdavo: jūs teišmanotė rusų 
kariuomenės komandą: pravo-levo, pravo levo“*. O gyvenimas 
visai ne kareiviškai sudarytas, ne kareiviškas muštras, tik darbas 
„Uu podstaw“, lenkiškai tariant, pagrindinis - lietuviškai. Jūs, 

kairieji-dešinieji, auklėjate šakas; mes, tautininkai, auklėjame 
kamieną ir norime jį padaryti tokį tvirtą ir kietą, kad ant jo ir jūs 
patys galėtumėte laikytis. To mes jums nepavydėsime, bet jūs 
vis dėlto nebuvote ir Aebūsite kamienas. Savo politiką mes vadi- 
name realia, o jūsų svajone, o jus pačius - plyšelninkais, kurie 
per savo susidarytąjį plyšelį težiūrite į gyvenimą arba nudūrę 
akis sau po kojų, visai nežiūrite, kaip gyvenimas įvairuoja. 

Sunku kits kitą įtikinti, lengviau kits kitam paprieštarauti; tai 
gyvenimo dalykai, ir liko tokie, kokie buvę, ir augo savaime. 
Tautybė savaime apgaubė valstybę. Mes matėme, kaip gimė ir 
brendo tautiškoji idėja, kol įgijo tas formas, kurių šiandien laikosi 
mūsų valstybės vyrai, kuriomis veda Lietuvą, tėvynę mūsų, į 
progresą, blaiviai suprasdami valstybės ir religijos sąvokas ir 
abidvi glaudžiai susiedami. 

Valstybė ir religija. Pagrindinai kalbėti apie valstybės ir 
religijos sąvokas, kitų neklaidindamas, teturi teisės kvalifikuotas 
filosofas, kvalifikuotas teisininkas, kvalifikuotas teologas. Abid- 
vi sąvokos labai plačios reikšmės, abidvi turi gilios senovės teisių 
ir nuopelnų. Valstybė ir religija - skaistieji civilizacijos žiedai ar 
brendę jos vaisiai. Tautininkai gerai nusimano, kaip vieną ar 
antrą skurdinant, nustojama viešosios pusiausvyros, kaip vieną 
ar antrą apardant, grįžtama į barbarų laikotarpio chaosą. Nege- 
ranesti, kai viena antros pajėgomis nori pasinaudoti, viena aukš- 
čiau antros pernelyg iškilti, viena antrą nusmelkti. Gyvenimo 
harmonija reikalauja, kad valstybė ir religija, kaip dvi tikros 
sesutės, lygiomis būtų žmonijoje, viena antros nepanaudodamos 
savo tikslams. 

Tautai kultūrinti reikia abiejų: laisvos valstybės ir laisvos 
religijos. Ilgų amžių patyrimai ir paskutinieji sambrūzdžiai visa 
„taisyti“, net ir tai, kas šiaip jau netaisytina, kad visa būtų nauja, 
nes kas nauja, tai ir gera (per jaunystės akinius žiūrint), tai ir 
demokratiška, - patys savaime išstūmė aikštėn vidurinės nuotai- 
kos žmones, pusiausvyrininkus. Dabar mes juos vadiname tauti- 
ninkais, pirmiau vadindavome aušrininkais, viltininkais, Tautos 
pažangos partija. Man čia itin malonu pažymėti, kad nuo pasku- 
tiniojo pavadinimo pats gyvenimas nutrynė priedėlius: pažanga, 

partija, bepalikdamas vieną stambų kamieną - tautos sąvoką, 
kurioje savaime telpa visa kita. Dabar mes, tautininkai, ir vėl 
tokie pat esame, kaip ir iš pradžių buvę - gyvenimo nugryninti, 
susipratę, blaivūs ir laisvi (tauriąja šio žodžio prasme) valsty- 
bininkai. O prieš savo akis mes teturime tą dalį žmonijos, kuri 
natūraliuoju, įgimtuoju būdu gyvena ir plėtojasi, susidariusi ne- 
priklausomą valstybę, - Lietuvius. Visa, kas mums, lietuviams, 
padeda pirmyn pažengti, kas mus įragina į tai, mums gera; visa, 
kas šiokiu ar tokiu būdu mus siaurina, ar tai būtų partija, ar net 
konfesija (savo elgesiu, nė esme), praktiškame tautos vadova- 
vimo darbe mums negera. 

Dar neturėdami nepriklausomos tėvynės, mes, tautininkai, ši- 
taip nusimanėme apie valstybę ir religiją (iš pagrindinių punktų): 

1. Laisva Lietuva su pačių lietuvių apsisprendimo teise. 

2. Ar šiokio ar tokio tipo būtų valstybės organizacija, pirmiau- 
sia turi būti apsaugotos įgimtosios žmogaus teisės: tikybos, 
sąžinės, t. ir t. 

3. Visiems pripažįstama lygi žmogaus vertybė ir teisių lygybė 
be skirtumo tautos, tikybos,t. ir t. 

4. Politikos ir visuomenės gyvenime veikiame krikščio- 
nybės etikos dėsniais, ne kaipo Katalikų Bažnyčios ar kitos 
kurios bažnytinės organizacijos nariai ypačiai, bet kaip krašto 
piliečiai, kurie tesivaduoja iš viso — krašto reikalais, bet lygiai 
gerai žino ir tvirtai tiki apreikštomis tiesomis. 

Šituos ir kitus mažiau mus šiuo tarpu dominančius principus 
formulavome tauriais ir plačiais sumetimais, permatydami, kad 
mums teks gyventi mišrioje visuomenėje, kad valstybė reiks su- 
daryti iš mišrių tautų. Tai mes atmindavome įeidami ir išeidami. 

Lietuvos valstybė, dar anoji plačioji gedimininė ir vytautinė, 
iš senų senovės pasižymėdavo savo pakenčiamumu tautų ir 
tikybų. Pas mus, Didžiojoje Lietuvos Kunigaikštijoje, rasdavo 
nebepavojingos vietos visi Rusijoje ar Totorijoje persekiojamieji. 
Tai ir dabar mes negalime atsisakyti tų garbingųjų, tų žmoniš- 
kųjų mūsų istorijos tradicijų. Vėl nebepriklausomojoje valstybė- 
je mes turime žygiuoti tais pat tolerancijos keliais, pakęsdami 
visas tautas, visas jų tikybas, kurios tik nerodysis priešingos 

mūsų tokiu vargu sudarytajai valstybei ir jos bendriesiems įsta- 
tymams, kurioms nereikia taikinti baudžiamieji statutai. Tiky- 
bines organizacijas mes privalome lygiomis globoti, kaip ir ki- 
tokių profesijų organizacijas. Privilegijų šelpti vienas ar kitas 
nepripažįstame. 

Autonominė Bažnyčia. Laisvoje Lietuvoje laisvi visi jos pilie- 
čiai, laisvos, net dalimi autonomingos tautos, laisvos valstybei 
nepriešingosios organizacijos. Tai būtų anomalija, kad tos vienos 
tikybinės organizacijos bebūtų nelaisvos ar ypatingais įstatymais 
suvaržytos. Nuosakumas reikalauja, kad kaip bet kuri draugija 
ar bendrovė turi teisės valdytis savais susidarytais įstatais, taip 
kad ir bet kurio tikėjimo Bažnyčia ar organizacija turėtų teisės 
valdytis ir gyvuoti savo kanonais; jie per ilgus amžius susi- 
darinėja, kol įgyja pastovumo charakterį. Valdžiai tiek tėra dar- 
bo- patikrinti jų įstatus, ar jie suderinti su bendraisiais valstybės 
įstatymais ir įsirejestruoti juos savo žiniai. Visuotinė pasaulio 
Bažnyčia, Katalikiškoji, turi savo Codex Juris Canonici?“, savo 
nuostatų rinkinį, kurio vienodai laikydamies viso pasaulio kata- 
likai sudaro vieną tikybinę bendruomenę. Neleisti katalikams 
tuo savo kodeksu gyventi ir valdytis tiek pat reikštų, kaip ir 
Katalikų Bažnyčią visai sugriauti: varžomi ir persekiojami Jos 
nariai, nustoję natūralių savo teisių, visai iškriktų. Tautininkai 
net įsivaizduoti negali, kad Lietuvos valstybės valdžia galėtų 
tokia atsirasti, kuri ten link nukryptų, neturėdama jokių ženklų 
katalikų neištikimybės nepriklausomai valstybei. Antra vertus, 
nevaizdinas ir Katalikų Bažnyčios tokios, kuri sprendžia pasau- 
linius dalykus — valstybės susidarymo būdą ar ką tam lygu. 

Ne valstybės dalykas tą Visuotinę Bažnyčią suskaldyti į tau- 
tines, autokefalines ar kitokias; ne valstybės dalykas raugti ir 
palaikyti tikybinė fermentacija, - jos prievolė tėra pasižymėti, 
kas tikybinėse srityse yra savaime pasidarę; vadinas, tik pasku- 
čiausius rezultatus. 

Bet kad kurios kategorijos piliečiai turėtų tikros teisės iš savo 
valdžios reikalauti, kad su religiniu jų įsitikinimu ji skaitytųsi, 
patys šiaip ar taip tikintieji turi neversti savo tikėjimo tuščia for- 
malybe; turi jį rimtai puoselėti, darytis jį asmeniniu savo dvasios 

turtu; ką paveldėję iš savo tėvų, tą bent nesumažindami, jei ne 
pagausindami, turi palaikais atiduoti savo vaikams. 

Tėvų prievolė - savo vaikai savo nusistatymu auklėti. Čia 
tesveria jų vienų įsitikinimai ir sąžinė. Jų auklėjimo priemonių 
valdžia neturi teisės neigti nei jų pačių namuose, nei jų mokyk- 
lose. Nuosakumas to reikalauja. Kokia širdžia tėvai leistų savo 
kūdikius į mokyklą, jei ta valdžios laikoma mokykla tyčia drai- 
kytų namie rūpestingai pradėtą ir tęsiamą dorinimo darbą? Bet 
maža nedraikyti iš namų išsinešamos vaikų tradicijos. Mokykla 
privalo privačiai praktikuojamą tikybą iškelti į aukštesnį laipsnį. 
Patys tėvai dažniausiai teįkvepia pradžią tikybinės dvasios. Ją 
pagrįsti, moksliškai suformuluoti gauna jau tam tikri specialistai 
mokytojai, katechizmininkai, kapelionai ar kaip kitaip vadina- 
mieji. Argi būtų teisinga, kad aukštesnioji mokykla, valdžiai to 
reikalaujant, tyčia neduotų tikinčiųjų vaikams motyvuoto tiky- 
bos mokslo? Bet kuri valdžia privalo dalį valstybės lėšų skirti 
tikybos mokytojams, nes tai palikti privatinei tėvų iniciatyvai 
yra tuščia: nei tų mokytojų patvoriais nesivolioja, nei tėvai tiek 
lėšų neturi. Nemokėti algų kurio tikėjimo kapelionams, dar blo- 
giau - visai neįsileisti į mokyklas kurių katechizmininkų yra lygu 
neleisti kitam praturtėti, kad aš būčiau turtingesnis. Daug geres- 
nis principas lobinti visus, pradedant nuo mažiausia turinčio, o 
nieko iš nieko neplėšti! 


IV 


Tikybų atstovų prievolės. Tiek reikalaudami autonominei 
religijai iš valstybės, ko gi reikalaujame iš tikybos atstovų, iš jos 
mokytojų? Tiesioginė jų prievolė - teužsiimti ar daugiausia užsi- 
imti savo specialybe, tiesioginiu savo amatu: namie privačiai, 
bažnyčioje viešai, net atviroje rinkoje, bet kurios progos pasiga- 
vus, šviesti, moralizuoti, - skelbti suformuluotą doros kodeksą 
ir tiesos mokslą. 

Kad šisai sudėtinis misijonieriavimo darbas pasisektų, tiems 
religijos mokslo specialistams tenka dar labai pasistengti patiems 
besitobulinant. Nežiūrėkite, ką apaštalai daro, tik klausykite, ko 

jie moko, seniai jau pavirto pikta satyra ir tik gėdą daro forma- 
liosios dorybės skelbėjams. Be to, doros ir tikėjimo apaštalavimas 
visai bejėgis ir tuščias, kai mokomasis dalykas nėra matomai 
praktikuojamas. Ką padės mokius, sakysime, kad krikščionybės 
pagrindą pagrindžia meilė, jei visokeriopi tos krikščionybės 
tikėjimai, kiekvienas savo srityje, nereikš tos meilės, gailestin- 
gumo, užjautimo, egoizmo išsižadėjimo, susivaldymo, susitu- 
rėjimo? Kai tikėjimas savo gminose neturės labdarybės įstaigų, 
neglobos apleistųjų ir nepadės jiems atsitraukti nuo pikta? 

Valstybės teikiama tikėjimams laisvė ir globa turi prieš akis 
daugiau praktišką tų tikėjimų naudą jų gminoms ir visai vals- 
tybei. Teorija — tuščias dalykas, kai jos nevykini: tuščias ir išgany- 
mo mokslas, kai jo pats nepraktikuoji. Tai tikėjimo skelbėjai 
privalo patys pirmieji praktikuoti; pats parodyk pavyzdžiui, 
kaipgi bus, kai aš tavęs paklausysiu. Gražu žodžiai! Ar taip pat 
gražu bus ir darbai? 

Dvasiškis visur yra vadinamas tėvas, papa, pop. O kur gi jis 
parodys tėvišką savo širdį, jei ne susidurdamas su betėviais 
našlaičiais, kurie be globos, be turtų; su alkanais driskiais, pur- 
vynų, utėlynų piliečiais? Dalį savo turto jiems atiduoti, kaip 
įsakoma, maža arba ir niekai; nors kai kas už tai meta gražų žodį. 
Pinigą dažnai išmesti susiraukęs, nekantraudamas, kad tik atsi- 
kračius įkyrių kaulikų ar pavojingų valkatų. Ar tai bus krikščio- 
niška meilė? Ar tai jau labdarybė? Atkala ranka paduodamas 
litas sprangus. 

Taigi, kad krikščioniškasis tikėjimas būtų gyvas, gyva gyve- 
nimo gysla, dvasininkai privalo jį visuomeniškai praktikuoti, o 
valstybė turi jam pavesti tam tikras laboratorijas: labdarybės, 
paliegėlių, radvilų, našlaičių prieglaudas, liaudies blaivinimo 
namus, valgyklas, arbatines, švarias užeigas, dorų pasilinksmi- 
nimų vietas, kinematografus, sportą, vaidinimus, paskaitas, t. ir t. 

Visiems tiems dalykams suorganizuoti tiek darbo (neminint 
bažnyčios ir mokyklų), jog kitiems pašaliniams reikalams nė 
laiko nebėra. O to visuomeninio dvasininkų darbo vaisiai tokie 
gražūs, tokie brendę, kokių iš niekur kitur nesulauksi. Kai tau- 
tininkų valdžia rodo dvasininkams šią, būtent tiesioginę jų dar- 

bo sritį, atitraukdama juos nuo politikos, ekonomijos ir kitokių 
netiesioginių dvasiškiui užsiėmimų, reiškia tikrą norą, kad tik- 
ėjimas klestėtų, o ne smelkia jį; rodo palankumą ir gerą velijimą, 
o ne persekiojimą. 

Mūsų dvasininkams seniau dažnas prikišdavo tariamąjį jų 
neveiklumą. O kaip jie turėjo parodyti tą reikalaujamąjį veik- 
lumą, kada iš jų tyčia buvo atimamos minėtosios laboratorijos, 
tyčia buvo neprileidžiami prie tų darbų, kurie įrodo dvasininkus 
esant toli gražu ne visuomenės parazitus, veltėdžius? Tautiškoji 
valdžia nuosaki: ji negali skelbti tikėjimų laisvės ir tuo pat žygiu 
kliudyti, kad jie gyvenimo praktikoje netarptų. Jei šiuo atžvilgiu 
dar nėra pilno susipratimo, tai, manau, tik dėl to, kad dvasinin- 
kai valdžiai dar nėra pakankamai įrodę, kurie jų darbai yra 
bendros visuomeniškosios reikšmės, o kurie pripuolamos asme- 
ninės ar luominės. Tikėjimo atstovų kovai dėl tokių darbo dirvų 
niekas, net kraštinis kairys, negalės nepritarti, nes tokia kova 
garbinga. Kova dėl asmeninių ar luominių reikalų - biznieriška 
ir ordinariška, jai galima ir nepritarti. 

Geriausiai šiuo atžvilgiu veikia vienuolynai, tie tikrieji tiky- 
binės dvasios kondensatoriai. Ir tautiškoji valdžia duoda laisvės 
steigtis Lietuvoje visų regulų vienuolynus. 

Kartais kunigai pasiteisina nebeturį nuliekamo laiko už mo- 
kyklų galvos. Kai kuriais laikais — taip; bereiktų velyti, kad į 
mokyklų darbą kapelionai dėtų visą savo krikščionišką širdį ir 
tikrai atsidėję jas lankytų. Bet, tiesą pasakius, dar lieka jiems tiek 
laisvo metų laiko, jog jam išgaišinti, nuobodžiui pašalinti tenka 
griebtis amatų, ūkio, ar politikos. Kas to nenusitveria, įklimpsta 
įeibes, į nedorus santykius, į alkoholį, į bet kurį nenusiturėjimą; 
pats esti nelaimingas, kitus piktina, tikėjimą žemina ir taip visuo- 
menę ir pačią valdžią skriaudžia. Mūsų valstybė ne tiek turtinga 
inteligentų, kad galėtų ranka pamoti ir ant tokių iškrypėlių. 

Darbo pasidalijimas. Tebūnie tad darbo pasidalijimas: vieni 
tegul valdo, tvarko, kiti organinį, pagrindinį darbą dirba. Tai ten- 
ka išgirsti ir iš pačių prezidentūros aukštybių. „Tautininkų valdžia 
paveda jums, Bažnyčios tarnai, visą visuomenę auklėti ir bran- 
dinti; darbo daugiau, neg galima ištesėti. O jūs mums nekliudykite 

valdyti. Ir mūsų darbai sueis į viena. Nejaugi tai reikš, kad tauti- 
ninkai, paėmę valstybės vairą, tuo pačiu atsiranda Bažnyčios prie- 
šų pusėje? Koks skaudus ir neišmintingas įtarimas!“ 

Valstybė tad su Bažnyčia, tautininkams valdant, dirba bendrą 
tautos kultūros darbą ir nenumato griežtai nė vieno dalyko, kurs 
rodytųsi bendras teorijoje, o praktikoje valstybę skirtų nuo Baž- 
nyčios. Tautininkų valdžia nesikiša į Bažnyčios vidaus reikalus, 
netrukdo jos gyvenimo, kad jai netektų savo pajėgas ir laiką 
gaišinti besiginant nuo pasaulinės valdžios užmačių. Bažnyčios 
atstovai, Šv. Tėvui Leonui XIIIš7 liepiant, išeidami iš zokristijos, 
teneišeinie iš šventoriaus; o kad ir išeitų, tai ne toliau, iš kur 
tebesimato bokšto kryžius. 

Jei Bažnyčios atstovai ima dirbti darbą, visai nebematydami 
bažnyčios bokštų kryžiaus, jų darbas nebe bažnytinis, nebe reli- 
giškai kvalifikuojamas, sudaro nereikalingą ir žalingą konku- 
renciją valstybės darbui. Bažnyčia nereikalinga jokių privilegijų; 
jai gana darbo privilegijos; darbo - savo dirvoje, duok Dieve, tik 
ištesėti, per daug neapsikraunant neprivalomais darbais. 


VYTAUTO SUKAKTIS ČIA PAT! 


Mūsų periodinėje spaudoje jau yra vieną kitą kartą ūžtelėjęs 
gandas, kad 1930 metai mums itin brangūs ir minėtini. Tai metai 
Didžiojo Vytauto myrio, 500 metų sukaktis. 

Paskutinis nepriklausomos Lietuvos karalius. Iki jo visi dabar 
vadinamieji Didieji kunigaikščiai iš tikrųjų buvo karaliai. Vytau- 
tas dar visos Europos valdovų Lucke patvirtintas karalium! ir 
turėjo vainikuotis Romos imperatoriaus Zigmanto? (Austrų kara- 
liaus) siunčiamu karaliaus vainiku. Lenkai pakeliui pavogė tą vai- 
niką, pasiuntinius užmušė ir ne laiku senelį Vytautą įvarė į grabą. 

Lituania rediviva - vėl atgimusi nepriklausoma Lietuva yra 
Vytauto idėjų ir žemių paveldėtoja. Apie Vytautą daug raštų 
Europos literatūrose; raštų gerų, teisingų ir kritikos neišlaikan- 
čių. Sk. prof. A. Janulaičio apie visuotinį Bažnyčios susirinkimą 

Bazilėjoje?. Nei tų raštų, nei jų vertybės mes gangreit nežinome, 
o žinoti turėtume, nes Vytauto asmuo, jo dvasia, jo politika, jo 
taktas, jo finansiniai ir administraciniai talentai mums tiesio- 
giniai pavyzdžiai. 

Vytautas - Žalgirio mūšio laimėtojas. Vytautas - pirmas tikra- 
sis Lietuvos apaštalas. Jo statytų šventyklų šiopus kordono yra 
keliolika; yra ir anopus: Trakuose ir k. 

Lietuvos valstybė, Lietuvos Katalikų Bažnyčia, Lietuvos uni- 
versitetas, Lietuvai pagražinti draugija, Lietuvos šaulių sąjunga, 
Lietuvos kariuomenė, Lietuvos laikinoji sostinė Kaunas -buvusi 
Vytauto sostinė, lietuvių dailioji literatūra ir menai, — visi, visi 
esame suinteresuoti šios nepaprastos ilgų amžių sukakties minė- 
jimų; visi visi gaivinamės Vytauto Didžiojo dvasia ir palikimais. 
Visiems visiems privalu kuo verčiausiai ir sau kuo naudingiau- 
siai sutikti ir praleisti 1930 metus, o laiko bėra vos vieneri metai! 

Mes neveikūs įsijudinti. Nuo pirmųjų pakeltų balsų, kad 
reikia kas pradėti Vytauto sukakčiai, jau praėjo keletas metų, o 
niekur nesigirdi, kad kas būtų daroma. Susišaukime į viena! Kur 
ir aplink ką? Vis tiek. Pradžiai kad ir Lietuvai pagražinti drau- 
gijoje, susirūpinusioje pastatyti Vytautui paminklą. (Pirmininkas 
pulk. leit. V. Braziulevičius?, Kanto g. 15, tel. 604). 

Laikas pajudėti! Paminklu, manau, daugiau turėtų susirū- 
pinti mūsų kariuomenė ir L. pagr. dr. Jos turėtų tuo sudominti 
visuomenę ir ją pritraukti. Šaulių organizacija - puikiausi būtų 
agitatoriai ir rinkikai. 

Architektoriai, susirūpinę padaryti tinkamiausią planą Atsi- 
kėlimo bažnyčiai —- paminklui“, turėtų nepamiršti, kad ir šitas 
nepriklausomybės paminklas ankštai susijęs su Vytauto asmeniu. 

Dramaturgams Vytauto gyvenimas, vargai ir sielavartai neiš- 
semiamas šaltinis scenai sukurti jubiliejinį veikalą. Pradžią pa- 
darė Maironis". 

Beletristams pasakotojams ir poetams - tiek pat. 

L. universiteto knygininkas prof. V. Biržiška turėtų sudaryti 
atskirą dalį - Vitoldica, parūpinti bibliografiją. 

Abiejų fakultetų istorijos profesoriai turėtų duoti Vitoldikos 
apžvalgų ir studijų - parodyti jo rolę ir reikšmę valstybei ir religijai. 

Leidėjai turėtų parūpinti daugybę gražių ir pigių reprodukcijų: 
„Žalgirio mūšio“, „Vytauto priesaikos ties kryžiuočių deginamu 
Kaunu“, „Vytauto vaikai pas kryžiuočius nuodijami“ ir kitų. 

Prof. Jurgutisš turėtų laiku parengti spaudai savo paskaitą 
apie Vytautą finansistą ir Lietuvos finansų politiką anuo laiku. 

Vytauto statytųjų bažnyčių klebonai turėtų surašyti jų mono- 
grafijas, surankioti Vytauto epistolas. 

Kauno miesto valdyba turėtų galų gale publikai prirengti ir 
atidaryti Senapilio parką, iškilojusi Vytauto pilies okupantus; 
sutvarkyti šį Neries krantą dambomis ir gauti parkui daugybę 
dabar Neries užliejamos žemės. 

Jau irti pradėjusi Vytauto bažnyčia turėtų apsilopyti, naujai 
apsitinkuoti bent iš oro, o viduje parūpinti stovylą. 

Šančiai - karo terminas“, visiškai idiotiškas miestui pavadinti, 
turėtų pasikrikštyti Vytauto garbei: Vytautogala ar Aleksandrija 
(antras Vytauto vardas). 

Statomieji tiltai turėtų prasiminti: tas, kurs per Nemuną — 
Vytauto tiltu, tas, kur per Nerį - Birutės tiltu, ir pasidaryti kokį 
„vytautinį“ ir „birutinį“ ornamentą. Skulptorių turime. 

Palangos Birutės kalnas turėtų šiuo laiku dailiai apsitverti ir 
apsiželdyti, užsilyginęs „ožkų takus“. 

Turi susidaryti bent keliolika komitetų atskiriems sumany- 
mams įvykdyti ir vieną centralinį. 

Spauda, prašom visa tai pasiimti širdin ir nebetylėti. 


GERAS KATALIKAS —- 
GERAS PATRIOTAS 


Nebe šiandien man dulksi per galvą viena šventa ir patriotiška 
pareiga - istoriškojoje Vytauto bažnyčioje įtaisyti marmurinę lentą 
auksu įrašytais vardais tų jaunuolių nekareivių, kurie pirmieji 
savanoriais paguldė savo galvas už nepriklausomą Tėvynę Lietu- 
vą, o jos, tos lentos, faksimilę įmūryti pačioje veikslioje vietoje 
studentų ateitininkų ir tautininkų namų salėse. Miela ir graudu 


+ 530 + 


būtų altoriaus tarnams kas dieną praeinant pro ją tarti: Reguiem 
aeternam dona eis, Domine!, tiems, kurių pastangomis šiandieną 
mes esame laisvi savo gimtojo krašto šeimininkai. Dėkingumas — 
garbės pareiga. Taurus pilietis neturi jos pamiršti, jei nenori nu- 
stoti savo taurumo (blagorodstva), ar jis bus dvasionis ar pa- 
saulinis. Tas yra geradaris, kurs paskatina piliečius ištikimai eiti 
savo pareigas ir jas einant jausti savo vertybę, būti taip savim 
patenkintam, kaip patenkintas esti ištikimai atsilyginęs Dievui ir 
Tėvynei, dieviškai ir žmoniškai teisybei. Šiuo atžvilgiu visą baž- 
nyčios darbą laikau geradarybe žmonijai, kad ji - taurina. 

Jaunimo salėse aš vaizdinuosi net aukurėlių ties tom gar- 
bingų vardų lentom, kur niekados netrūktų gyvų gėlių vieno 
antro vazonėlio. Dar daugiau, kur per visą laiką, kai salėje esti 
žmonių, degtų žvakelės, ne bendros kasos pinigais parūpina- 
mos, bet savo penkiacenčiais, tyčia tam tikslui nutraukiamais, 
neturinčio - nuo prastų pietų, turtingesnio - nuo pramogų. Tam 
tikslui mieste nupirktoji šiaudo storumo žvakutė ar gniužtelis 
neužmirštuolių, saugiai parsineštų į salę ir rūpestingai įtaisytų 
ant altorėlio, būtų tauraus pilietiškumo perlai: blaivia gėlele, 
linksma liepsnele blizgėtų pats gražusis ir malonusis jaunas 
jausmas. Nepasakoma auklėjama reikšmė tokių atnašavimų baž- 
nyčiai ant altoriaus, kryžiui kieme ar kaimo santvare - Dievui, 
Skaisčiausiajai Marijai ar dvasios karžygiams Šventiesiems; o ant 
kapų ir ant paminklų - Tėvynės patriotams. 

Religijos ir auklėjimosi vietovės čia eina lygiomis, ir nėra 
žymu, kur baigiasi patriotinis, o prasideda religinis jausmas. Kas 
kvepia, kas gražu, kas tauru, lygiai malonu žmogui, kaip ir Die- 
vui, žemei ir dangui. Niekas dar nėra prasitaręs, kilniaširdžiams 
švaruoliams patriotams neturį būti vietos šventnamiuose, reli- 
giją nieko bendra neturint su Tėvynės meile. 

Ėmęs rinktis tam tikslui vardus, ką gi aptinki? Ogi tai, kad visi 
pirmieji, vadinas, spartieji savanoriai galvų guldytojai už Tėvynę 
buvo tie jaunuoliai, kurie buvo religiškai aiškiai apsisprendę. 
Vadinas, tie Dovydaičiai? ir jam lygūs, kuriuos katalikybė buvo 
išauklėjusi idealistine kryptimi; gal dar daugiau - romantine. Tai 
faktas, kuriuo teisėtai didžiuojasi mūsų ateitininkija; tai faktas, 

kurs pats savaime daugiau nusveria krikščioniškosios jaunuo- 
menės naudai neg visi drauge suimti protektoratai. Gerai, tvirtai 
įsitikinęs katalikas visados buvo, yra ir bus geras, savo tautai 
atsidėjęs pilietis. Žinoma, nekalbėsime apie paradoksą — bet 
kuris ortodoksas yra eo ipso? garantuotas nuo įsišokimų ar kri- 
minalinių nusidėjimų. 

Man net keista, kad iki šiol tebekalbama ar tik paabejojama, 
ar geras katalikas gali ir turi būti geras patriotas. Apie tai tebuvo 
kalbama tik religinio obskurantizmo ir tautinio neapsisprendimo 
laikais. Obskurantai ar religijos spekuliantai lenkai teskelbė Die- 
vą esant super omnia“, tad niekuo neįkeičiamą, ir nėsą galima 
pasirinkti katalikybę ar tautybę; kaip Dievo esą visa, taip ir 
internacionalės katalikybės, tos dieviškosios organizacijos, visa: 
visa Žmogaus individualybė, jo šeima, jo pilietybė. 

Taip buvo galvojama, atmenu, net teologijos magistrų: Petro 
Valento, Juozo Genio, Mykolo Andruškevičiaus?. Prašom apie 
tai pasiskaityti mano atminimų: „Lietuvių kultūros centras Min- 
taujoje“* „Lietuvos Aide“. Ir kai aš tariau katalikybę taip klau- 
simo nestatant ir jei ji taip statytų, tai aš tokios katalikybės ne- 
pripažinčiau, tai mane paskelbė — katalikybei neištikimu, o aš 
tebuvau tvirtai ir aiškiai apsisprendęs tautininkas. Dabar visiems 
mums pernelyg aišku, Dievas ir Tėvynė, katalikybė ir tautybė 
labai dažnai sugyvena gero kataliko širdyje, nes religiniai ir 
tautiniai jausmai yra lygiai įgimtos virtutes naturales?, viena 
antrai neprieštaraujančios, viena antros nepraryjančios. 

Priešingai skelbti tegali, sakau, tik religinis fanatizmas, kraš- 
tutinis nacionalizmas arba indiferentizmas viename ir antrame 
dalyke. Kam tikrai rūpi religija izoliuoti nuo kitų gyvenimo 
veiksnių, išvesti ji iš visuomeninės, valstybinės platybės, o bepa- 
likti asmens reikalui, tam tautybė viršesnė; ji viena tereikalinga 
žemės buičiai tvarkyti, o religinės normos - nuliekamos. Greta 
su šiuo religiniu indiferentizmu tenka pastatyti ir lenkiškasis 
kraštutinis nacionalizmas, stebėtina, net jėzuito lenko grafo Alek- 
sandro Mohlš lūpomis, skelbusio logišką ir teologišką absurdą 
apie tokį religijos ir tautybės santykį, koks esti tarp kevalo ir 
branduolio; tik kai ortodoksams branduolys - religija, o tautybė 

tik jai kevalas, tai Mohl skelbė priešingai - tautybę (šiuo atveju 
suprask - lenkybę) esant branduolį, o religiją tiktai kevalą. „Moh- 
lianizmas“ atsidūrė plačiojoje mokslinėje spaudoje ir buvo iško- 
neveiktas dominikono Palmieri (sk. P. Aurelius Palmieri. Moh- 
lianismus et panpolonismus, Romae, 1910, 38)? Religija — visai 
savaiminga, nei branduolys, nei kevalas; rusai jai aptarti turi 
tikslų terminą - „samodovlejuščaja“'?. Vargu ji tinka žemės tiks- 
lams tampyti, kaip daro žydų rabinizmas tautai izoliuoti ir išlai- 
kyti, mahometonai darė pasauliui užkariauti, lenkai „etnogra- 
fiškajai medžiagai“, anot prof. Jono Baudouin de Courtenay"!, 
asimiliuoti ir savo tautai pagausinti ar dar kam. Mums religija — 
dieviškas apreiškimas aukštesniems tikslams - sielai ir jos išga- 
nymui, kiekvienam skyriui ir visiems bendrai; ji normuoja visa, 
tad ir tautybę, patriotinį instinktą, kaip šeimyninį, taip ir pilietinį. 

Jokių tad diametrinių priešingybių tarp katalikybės ir tau- 
tybės nėra ir negali būti. O kaip ir kiek viena antrą papildo, tenka 
palikti atskirų žmonių ar ištisų tautų individualybėms; kai vie- 
niems greičiau Dievas pasiekiamas mieliausios visame pasaulyje 
motinos kalba - tautinėmis priemonėmis, tai kitus, sakėme, kata- 
likybė išauklėja herojais kuo naudingiausiems tautos žygiams. 
Kiek vertas žmogui, tautos ir valstybės vienetui brendinti reli- 
giškai idealistinis veiksnys, tegul patvirtina mokyti teoretikai 
psichologai; mums gana, ką praktika parodo: kas auklėja jau- 
nimą idealistiškai katalikiškai, tas rengia Tėvynei pačius karštuo- 
sius jos mylėtojus. Vėsinant jaunimo ir visuomenės religiškumą, 
tegaunama tautai ir valstybei atvėsusių narių. 


KAUNO MĖZROS 


Mėzromis lietuviai vadina tą gyvąją kūno mėsą, kuri atsi- 
randa ant sužalotų normalių raumenų. Mėzros skaisčiai rau- 
donos spalvos, abuojos žiūrėti, kaip bet kuris raumuo be odos. 

Tas bjaurias mėzras man atmena dabartinės mūsų sostinės 
namogalai, paliekami netinkuoti tik dėl to, kad jie ne į pat gatvę 
žiūri. Jie, tie namogalai, į gatvę nežiūri, tai tiesa; deja, kad pati 

„gatvė“,vadinas, kurie gatve keliauja, žiūri ir mato kitą kartą labai 
gražių, pretenzingų, didžiulių namų, elegantiškai švelnia spalva 
nudažytų iš priešakio, natūralų plytų raudonumą iš galų ar iš 
kiemo. Ir tai sugadina-tau visą estetinį įspūdį, kurį padaro savaime 
graži pastato architektūra, ar tik dailiai išpuoštas frontas. 

Gadina skonį ir gimdo labai karčių sumetimų apie Kauno 
miesto namų statytojų (savininkų, architektorių ir technikų) ir 
pačios miesto valdybos „estetiškąją moralybę“. Prašom nesi- 
juokti. Argi tai „moralu“, nors per išpažintį to nereikia sakytis, 
tenkintis tuo vienu policijos reikalavimu, kad namai būtų švariai 
nudažyti - bent iš priešakio. Policija daugiau nieko nereikalauja, 
labai tai man, kad namas bus keršas ar deglas, viena dalis balta, 
antra raudona? Juk tai estetikos herezija! 

Policija, paleidusi tik tokį reikalavimą, pasiteisina - prie galų 
gausiąs lipti kitas mūras ir vis tiek mėzrą pridengsiąs. Na, o kuo 
pasiteisins tokio namo savininkas, kurs mato ir nesumeta, kad 
jo namo mėzros niekados niekas nepridengsiąs? Imkime, pavyz- 
džiui, baigiamus statyti teismo ar seimo rūmus. Jie viso Kauno 
pažiba ir garbė. Jie gražūs ir majestotingi, o galą, nuo Laisvės 
alėjos žiūrint, paliko netinkuotą amžiniems amžiams, nes pro tą 
galą palikta prošvaistė ir joje bent keliolika langų. Keliautojas iš 
L. a. ilgai mano tai būsiant kokį ordinarišką sandėlį elevatorių, 
kol visai privažiuoja ir tampa pagautas jau tik šoninio frontono 
ir angos meniškumu. O Baltuškos krūvelė kada užstos jam švie- 
čiančias iš abiejų šalių namų milžinų mėzras? Kalbu apie vals- 
tybės spaustuvę, kuri pristigo kalkių vienai mažai daliai kapi- 
talinio pastato išbaltinti, ir apie didelius kertinius namus. Taip 
pat Maironio gatvėje šalia Lietuvos banko penkių aukštų puikus 
namas visu savo „mMėzrumu“ šviečia į pakalnę. Kad tą visą mėzrą 
uždengtų, reikia prie jo pristatyti šešių-septynių aukštų pasta- 
tas. Tokio Kaunas nėra reikalingas ir nesusilauks, tai, dievai žino, 
kiek amžių Kaunas kęs jo keršumą. Kitur mėzra galų gale užden- 
giama; bepalieka neuždengtas vienas antras metras mėzros, bet 
kad ji pačiame čiukure, tai šviečia iš tolo ir gadina estetiką, o 
šeimininkui nė į galvą nepareina prievolė šimtu litų pasitaisyti 
skonį sau ir apsaugoti nuo užgavimo praeivių skonį. Ekonomija 

čia nepasiteisinsi; viena, kad tie gabalai aptinkuoti sudaro mini- 
malę dalį viso namo kainos, antra, nė nereikia tinkuoti: gana tos 
pat natūralios plytos nudažyti frontono spalva. Ir tai net tinka- 
miau estetikai, neg aptinkuoti galą kaip vien reikiant, bet spalvą 
palikti - baltų kalkių, tuo tarpu kad frontas nudažytas tamsiai 
rudai ar žalvario patinos varsa. Pav., gražus namukas priešais 
baziliką. Žiūri į jį ir manai: čia žydo statyta tikrai bajoriškai, 
ekonomijos menkniekių negaudyta, galas nutinkuotas, na, ir 
bravo; bet kad būtų ir galą nudažęs ta pačia kavine spalva, visas 
namukas dar maloniau rodytųsi. 

Šiuo atžvilgiu pavyzdingas dr. Draugelio! namas Nemuno 
krante, vienodai iš visų pusių nutinkuotas ir vienodai nudažytas. 

Gražinant miestą, tokių nekultūriškumų nevalia palikti. Kau- 
no m. tėvai turi išleisti privalomą įsakymą, kad namų savininkai 
dar šį pavasarį savo namogalius bent nudažytų tvirta fronto 
spalva. 

Miestus statome visi, ne tie vieni, kurie pinigų turi; tai ir mano 
balso reikia paklausyti. Aš tiesiog nesuprantu, kaip to nerei- 
kalauja iš miesto palocių statytojų architektoriai ir technikai, kai 
to reikalavo iš Vaitkuškės, Plungės, Renavo, Vilkėnų palocių, 
nors ir jie turi - užpakalinius šonus?? 


VYTAUTUI PAGERBTI ARKA 


Lietuvos krikščionių bažnyčios krikščionybės apaštalą Vy- 
tautą pagerbs saviškai. Katalikų episkopatas jau rengiasi, gir- 
dėjome. Kitų tikėjimų sinodai tuo pat turi susirūpinti: Vytauto 
laiku bažnyčių skirtumo dar nebuvo, tai visoms jis padarė pra- 
džią. Lietuvos valstybė pagerbs Vytautą valdovą: karalių, kuni- 
gaikštį, prezidentą savo taryboje, — vis tiek valstybės vadą, sie- 
kusį ir pasiekusį nepriklausomybės; o kuriais motyvais - grynai 
teoriškas klausimas. Ką Kauno miesto valdyba gautų padaryti, 
ašjau esu užsiminęs „L. A.“ 214 nr.*: atidaryti Vytauto senapilio 
parką, Šančius ir Nemuno tiltą praminti jo vardu. 

Dabar štai gaunu pasiūlymą, kodėl aš, ne pati miesto valdyba, 
to neatspėju, kad Kauno miestas pagerbtų Vytautą paminklu 
arkos forma. Ji prašyte prašos kryžkelėn, kur susitinka Prezi- 
dento g. ir Ukmergės plentas, Lukšio g. ir Laisvės alėja; būtent 
ton pat vieton, kur ir dabar kas metai miestas stato triumfo arką, 
sulaukęs bet kurios didesnės tautos šventės. Dešimčiai metų 
nepriklausomybės pagerbti buvo tiek gražiai meniškai sukom- 
ponuoti vartai, kad net gailėjo sugriauti. Prof. Maironis ne sykį 
gailestavo, kad toje vietoje nestovi arka iš pastovios medžiagos 
ir nedžiugina kas dieną griežtai viso miesto, —- toks tai gyvas 
punktas. 

Dabar štai vėl man tą dalyką priminė valdininkas J. Lukšys 
ir, lyg susitarę su juo, dar dvejetas piliečių. 

Piliečių dalyvavimas miesto statyme ir jo dabinime tiek pui- 
kus dalykas, kiek graudus buvo Milano daržovių pardavėjų 
aistringas kišimasis į inžinierių ir dalininkų statomą gotikos 
katedrą: jų klausyta, jų patarimai į kroniką dėta. 

Jei bus įvykdomas sumanymas Kaune Vytautui paminklą 
pastatyti, reiktų iš tikro pareikalauti iš architektorių ir skulp- 
torių, kad tą paminklą sukombinuotų su arka ir ne kur kitur, 
kaip tik kalbamojoje vietoje. 


PROLOGAS „PILĖNŲ KUNIGAIKŠČIUI“ 


Baigiant Lietuvos kariuomenės 10 m. sukaktuvių šventę XII 
25 d. Valst. teatre. 

Kariai! 

Susirinkot išvysti tautos herojų Margyrį!, o išvydot juodarūbį 
dvasiškį. 

Prašom nesistebėt: tarp dvasiškio ir kariškio ne tie vieni skir- 
tumai. 

Juodas dvasiškis ne mirties simbolis ir jo uždavinys ne vien 
mirčiai disponuoti. Kariškiui Valstybės Galva kardą įteikia ne 
vien tik galvoms kapoti. 

Dvasiškis visuomenei duodamas, kad dvasios gyvybę palai- 
kytų, kol teks jam atsistoti tarp mirties ir gyvybės. Kariškis visuo- 
menei duodamas jos kūno gyvybei garantuoti. 

Žmogus pilnai gyvas, kai laisvas. Vergija, svetimas jungas 
jam pusę gyvybės suėda. 

Dvasiškis lietuviui kvėpė tautybės dvasios, kad apsispręstų. 
Kariškis jam padėjo, kad niekas nesukliudytų apsispręsti. 

Dvasiškis ir kariškis - tad palaisvėjusios tautos žiedai, jos garbė 
ir pilnoji gyvybė. Neminint tuo tarpu kitų žiedų. Laisvė - kultū- 
rinės tautos apogėjus. Kai tauta pasijunta galinga savarankiškai 
gyventi, susidaryti nebepriklausomą tautinę valstybę, kai ji pa- 
reiškia nebepripažįstanti svetimo jungo, svetimos vadovybės, - ji 
atsistoja ant kultūros pjedestalo, kad visi jai palenktų savo galvas. 

Ir gėda tam, kurs pastoja kelią laisvėjančioms tautoms, kaip 
Lenkija ukrainiečiams ir gudams!? 

Mūsų likimas laimingesnis: mes jau turime laisvės brange- 
nybę ir savą kariuomenę jos nebeatiduoti svetimiems. 

Kariai! 

Jums čia parodys jūsų dvasios giminystę su kunigaikščiu 
Margyriu. 

Nebus tai literatūros, meno šedevras. Pjesę sumezgė dabar- 
tinis Vilniaus Didžiojo Vytauto gimnazijos direktorius Marce- 
linas Šikšnys-Šiaulėniškis?, o siužetą sudarė... lenkas Juozapas 
Ignotas Krašauskis“, gražiąją pusę savo amžiaus buvęs lietu- 
vybės ideologas. „Anafielo“ autorius („Witoldowe boje“, „Wito- 
lorauda“)?, poetas, „Wieszcz““, ir prozos pasakaitę „Kunigas“? 
rašydamas, buvo pranašingas. Kaip Vytautą matė kalant pa- 
sienio stulpus tarp Lietuvos ir Lenkijos, taip kad Lietuva taptų 
nuo Lenkijos nebepriklausoma, taip čia menkutėje pasakaitėje 
jis simbolizuoja luomus ir liepia jiems visiems grįžti Lietuvon. 
Lietuvos luomai vergavo svetimiems. Kunigaikštis Margyris, to 
nenusimanydamas, bajoras Rymas, pasidavęs likimui, liaudies 
žmogus Šventas, suniekšėjęs nelaisvėje, ir visus negyvėlius gai- 
vinąs tautos elementas Laimutės asmenyje. 

Tautybė, Laimutės daina, suriša visus į vieną, sukelia nerimo 
ir liepia galvatrūkčiais bėgti Lietuvon. 

Ir grįžta kunigaikštis, grįžta bajoras, grįžta liaudies žmonės, 
vieni atgailos ašaras liedami dėl sugaišto laiko, kiti triumfo dainą 
giedodami. 

Grįžta tautai ir valstybei tarnauti. Poetas — ne strategas, ne 
taktikas, to jūsų, kariai, jis čia nepamokys. Bet poetas parodys 
Jums aukščiausią pareigą — tarnauti tautai ir valstybei gimtuoju 
talentu iki atiduodant jai savo gyvybę. 

Poetas nerodo, kaip Margyris sugrįžęs valdė kraštą; poetas 
teparodo, kaip jis savo kraują, savo gyvybę parnešė namo padėti, 
kad tai vaikų vaikams sakyti: „Štai, kiek lietuviai pasiryžę savo 
tėvynei aukoti!“ 

Vienas kitas Jūsų, kariai, administratorius, organizatorius. O 
visi jūs antai per pietus deklaravote padėti savo gyvybę už laisvą 
nebepriklausomą Lietuvą su sostine Vilnium. Tai šių dienų Mar- 
gyriai - Jūs, Kariai! 


„LIETUVOS AIDO“ REDAKCIJAI 


Gerbiamoji! 

Aš esu nuolatinis, ištikimas Jūsų bendradarbis, tai ir teisės 
turiu laukti iš jūsų palankumo. Ir Jumis aš iki šiol neapsivyliau, 
kaip esu apsivylęs dvejetu katalikiškų laikraščių!: jie, imdami 
mano raštus, šalia dėjo atvirus paškvilius ant manęs ar bernio- 
kiškus iškoneveikimus už nepatikusias recenzijas? ar už ką kita. 
Tokie santykiai turėjo nutrūkti. 

Nedaug tačiau geresnis ir perdėtas palankumas. Tokio aš esu 
jau dukart patyręs iš Jūsų. Vieną kartą pavasarį Jūsų laikraštis 
išpravardžiavo mane „tobulu kunigu“, antrą kartą dabar štai 
239 nr. „Parapijos kunigo taktikos“ autorius Senas Kunigas“ 
pastatė mane pavyzdžiu kitiems. Anandei susilaukiau iš rimtai 
nusimanančio tobulybėje dvasiškio viešo paneigimo tariamosios 
mano tobulybės; dabar turbūt susilauksiu gausingų įrodymų, 
jog toli gražu ne visi mane myli; mano kunigo „tikrumas“ labai 
problematiškas, o per plati kitų nuomonės tolerancija gali būti 

lygu neturėjimui nuosavios nuomonės; kad iš manęs būtų kas 
ėmęs sau pavyzdį, iki šiol nesu girdėjęs. 

Tiesa, kai buvau jaunas ir politika mūsų neskyrė, turėjau 
daugiau sau palankių prietelių; neabejoju, ir gerb. Senas Kunigas 
daugiau iš senųjų laikų mane atminė. Ačiū jam! Deja, dabar aš 
pats greit prisirinkčiau tiek įrodymų, kad dalykai nestovi taip 
gerai, kaip S. Kunigas mano, kad gal tektų ir vyresnybei rimtai 
teisintis. „L. Aidas“, dėdamas man pagyrų puodelį, nenoroms 
provokuoja, kad kiti, gana turėdami neigiamos medžiagos, taip 
pat viešai ją publikuotų. Man būtų nemalonu visa to sulaukti 
senatvėje; tai geriau jau negirdėti nė pagyrimų; jie, aišku, pa- 
glosto, bet ir parausti priverčia. Gerb. Redakcija malonės mane 
nuo viena ir kita apginti, ir tai bus tikrai prieteliška. 

Kad politika, bažnytinei organizacijai gal būtina ir naudinga, 
patiems kunigams yra tikras moralinis lues“, pats skelbiu nuo 
pat pirmųjų 1919 m. rinkimų. Žiūr. mano brošiūrą: „Politikos ar 
visuomenės kunigų darbas?“* Principe tad su gerb. Senu Kunigu 
sutinku. Tačiau nesutinku su puse jo argumentų: jie dalimi patik- 
rinti, dalimi per toli siekia, nimis probant. Iš straipsnio aiškėja, 
lyg Senas Kunigas ir „Lietuvos Aidas“, pasitelkę mane, džiau- 
gias, kad iš Vakarų Patriarcho, Šventojo Tėvo, brutalia pajėga 
buvo atimtas patrimonium sancti Petri". Katalikų pasaulis tuo 
nesidžiaugia, ir mes, lietuviai katalikai, nesidžiaugiame. Argu- 
mentas, kad netekus nepriklausomybės dvasiškasis Šventojo 
Tėvo autoritetas padidėjęs, bus kreivas. Jei taip būtų, pats Ka- 
talikų Bažnyčios Galva pirmas tuo būtų pasidžiaugęs. Tačiau to 
nematome. O kam gi daugiau rūpi turėti kalbamojo autoriteto: 
Tam, kurs gano, ar tiems, kurie yra ganomi? Išeina, lyg kiaušinis 
vištą mokytų. „Lietuvos Aidas“ čia bus neapsižiūrėjęs šitą kores- 
pondencijos vietą praleidęs. 

Ag ir mūsų Didysis Vilniaus Seimas 1905 m. smarkiai reika- 
lavo, kad iš klebonijų ir vienuolynų būtų atimta po 33 dešimti- 
nes arba po šešmargius (Suvalkijoje), valdomus ir tai vardan to 
paties padidinimo kunigų autoritetingumo. Aš abejoju, ar kle- 
bonas, netekęs šešių margų daržo, būtų tapęs dvasiškai autori- 
tetingesnis. 

Ir juridiškai, ir istoriškai patrimonium sancti Petri labai paini 
problema. Ją yra mėginęs išrišti Petras Klimas“ plačiame traktate. 
Ir tenka tik gailėtis, kad iki šiol jo nematome paskelbto. Gal ne 
vienam jis būtų tiesus informatorius. 

Visą atsakymą už moralybės kritimą, šeimos pairimą, tikėjimo 
ir jo praktikavimo siaurėjimą versti ant tų vienų kr. demokratų 
irgi šališka: visų minėtų blogybių padarytojas - Didysis karas. 
Finansinės ir moralinės jo „reparacijos“ dar negreit pasibaigs. 


EMANUELIS 


„Dovydo sūnau, Juozapai, nebijok priimti savo žmonos Mari- 
jos, nes kas joje gimė, yra iš šventosios Dvasios, ji pagimdys 
sūnų, tu gi praminsi jį vardu Jėzus, nes jis išgelbės savo tautą 
nuo jųjų nuodėmių. Visa tai atsitiko, kad įvyktų, kas Viešpaties 
pasakyta per Pranašą šiais žodžiais: štai mergaitė pradės ir pa- 
gimdys sūnų; ir jie pramins jį vardu Emanuelis, tai reiškia: Die- 
vas su mumis“. Šv. Mato Evangelijos 1,20-23. 

Archangelas Gabrielius apreiškė Švenčiausiajai Marijai, ją be 
vyro, viršprigimtiniu būdu pradėsiant ir pagimdysiant sūnų, jį 
gausiant praminti vardu Jėzus. Jėzus būsiąs didis ir vadinsiąsis 
Aukščiausiojo Sūnus. Šv. Luko Evangelijos 1,31. Tą pati per sap- 
ną pakartojo Marijos globėjui Juozapui, taip pat įsakydamas, kad 
jo nesitikėtą gimusį pramintų vardu Ješua, žydiškai - Išganytojas. 

Štai kaip atsitiko, kad žemėje buvo Emanuelis - Dievas su 
mumis, Aukščiausiojo Sūnus, ir Jis išgelbėjo savo tautiečius nuo 
jųjų nuodėmių. Žinoma, kas to norėjo. 


1 


Mielasai Jaunime! Sulaukę šių šv. Kalėdų, džiaukimės su visu 
krikščionių Pasauliu Emanueliu, nes Jo buvimas žemėje labai 
daug nusvėrė. Emanuelis Dangų su žeme ankštai surišo ir taip 
pradėjo naują vadinamąją Europos civilizaciją, krikščioniškąją 
civilizaciją. 

Jei visa Europa būtų pasirodžiusi tokia skeptiška, kaip graikų 
areopagas, išklausęs šv. Povilo apaštalavimo, civilizacijos šiuo 
pavidalu nebūtų buvę. Kokia ji būtų buvusi ir iš kurio gemalo 
prasidėjusi, nežinome. Mums viena tėra aišku, kad ji būtų nusil- 
pusi ilgam, gal visam tūkstančiui metų: kol romėnai būtų galu- 
tinai niekais pavertę savąją civilizaciją, būtų ėmę 400-500 metų, 
kol būtų atsinaujinusi, skaityk antra tiek, jei ne daugiau. 

Dievo Apvaizda tačiau taip padarė, kad žydų ir pagonų civili- 
zacijai ėmus nykti, atsirado visai nauja, dieviškai gaivinama ir gai- 
vinanti jos kryptis. Kol romėnai visiškai supuvo morališkai ir dėl 
to visokeriopai, krikščionių tarptautinė įsigalėjo ir per pirmą tūks- 
tantį metų išaugo. Tokie buvo Apvaizdos planai, būtini ir tikslūs; 
zyzti dėl to, kad pagoniškoji civilizacija gavo užleisti vietą krikš- 
čioniškajai, būtų vaikiška. Šiąja nepasitenkinančių mes aptinkame 
tik tarp lengvo būdo žmonių, kuriems nesamieji dalykai labiau 
patinka tik dėl to, kad jie nieko nebuvo sau pareikalavę, o esamieji 
nepatinka dėl to, kad žmogui deda šiokį ar tokį varžtą. Išminčiai 
kitaip mano ir skelbia, būtent kad tikrosios krikščioniškosios civi- 
lizacijos, tikriau, Kristaus jungas yra malonus, o našta lengva. Tai 
pasako bet žmogus, kuris savo nelaimei buvo kriptelėjęs šalin iš 
krikščionybės, ypač iš jos sudarytosios moralybės, ir, gerokai 
pagyvenęs, lyg nuo kalno apžvelgia savo gyvenimo pakalnę. 

Krikščioniškai morališkai gyvenę keliaklupsti dėkoja Dievui, 
kad Emanuelis buvo, mokė, gyventi ir mirti pravedė kelią. 


2 


Ješua pirmiausiai savo tautai teko matyti ir pavadinti Ema- 
nueliu; tokį, koks jis buvo žemėj pasirodęs: gimęs neturtis, au- 
gęs paklusnus, savo rankom pelnęsis duoną, neparodęs nė kris- 
lo žmoniško egoizmo, kai skelbė negirdėtą mokslą - Linksmą 
Naujieną - Evangeliją, kai tvirtino jį nematytais stebuklais, kai 
užmokestį už visa tai atsiėmė - gėdingą ir skausmingą mirtį. Kas 
turėjo širdies, Jėzų suprato; kas turėjo akis, Jį matė; kas turėjo 
ausis girdėti, girdėjo ir mokės. Bet tokių sulyginti buvo nedaug. 
Tai Linksmoji Naujiena buvo perkelta kitur, į pagonus. Žydai 

galėjo atlikti išganymo ir civilizavimo visam pasauliui pasiun- 
tinybę ir neatliko. Dabar jie griaudžias, bet kitais sumetimais. Jei 
būt išėję į pasaulį su Linksmąja Naujiena, būtų turėję per amžius 
rinktinės tautos garbę ir nuopelną. Neišėjo su tuo ir viską pra- 
laimėjo: gerą savo vardą, savo tėvynę, savo Bažnyčią. Aiškiai 
jiems pavedamą vaidmenį gavo pavaidinti pagonai. 

Krikščionimis virtusios tautos vienam Dievui, ne žydams 
beliko skalnos už visas šv. Tikėjimo geradarybes. Niekas nesi- 
jaučia skalnas italams ar vokiečiams už Kristaus tikėjimą: jis plito 
savaimingai, nesutūrimas, nes taip buvo Dievo lemta. Nebent 
vieni lenkai pasisavina tą Dangaus dovaną ir šaukia lietuviams: 
užją „mums“ mokėkite! Mes tik šypsomės gaudami tokius tuš- 
čius vekselius, nes mūsų skolintojas tėra vienas Dievas. Su juo 
mokame betarpiškai santykiauti. 

Sako, bedievybė dabar plintanti ir imanti viršų ant tikinčių- 
jų. Nežinau. Gal kaip kur ir kaip kada. Žinau tik, nes tai savo 
akim esu matęs, kad kuo aukščiau yra civilizacijoje pakilusios 
tautos, be skirtumo konfesijų, tuo meiliau, tiesiog romantiškai 
jos džiaugias Emanueliu. Taip daro tokie gilūs katalikai italai ir 
ispanai, taip daro tokie gilūs protestantai anglai ir skandinavai. 

Visos tautos, kurios tik iš tikros širdies džiaugias Emanueliu, 
jaučias, kad nuo jų nuimamos nuodėmės. Visai kitas klausimas — 
kaip? Tos tautos gerėja, jaučiasi sveikos esančios ir laimingos. 
Tai jau daug. O kai pasižvalgo į pirmuosius krikščionybės lai- 
kus, kada ji tebebuvo nesuskydusi, visos lygiai nustemba regi- 
niu milijonų šventųjų, krikščionybės ištobulintų iki aukščiausio 
laipsnio. Ir kartoja su šv. Augustinu: anuomet galėjo šis, galėjo 
tas; dėl ko gi dabar tu netesėtumei? Ir ryžiasi tobuliau gyventi. 

Ješua - Emanuelis, pasižadėjęs nesiskirti su savo tikinčiaisiais 
iki galui amžių, tebėra tautose, tebesvarina, tebelaimina jas, tebe- 
beria joms nekalto džiaugsmo, be saiko poezijos, kurių mes 
matome per bet kurias Viešpaties gimimo šventes, bet kurioje 
krikščioniškoje tautoje. Kitur tai gauna aukštai kultūriško pavi- 
dalo, dalyvaujant turtui ir menui, kitur lygiai brangaus grau- 
dumo, paprasto, nesudėtinio džiaugsmo, kaip va, per mūsų 
Kūčias ir Kalėdas. 

Krikščioniškasis Jaunime! Mokėk krikščionybės turtą įvertinti 
ir būk jo vertas: teisingas, skaistus, kūnu ir siela švarus; tada 
pajusi, kad Emanuelis tebėra čia žemėje, su mumis, lietuviais, 
kaip ir su kitais. Tas nujautimas padės tau daug daug gyvenimo 
problemų teisingai išrišti. 


KASTANTINAS BALTINAS IR 
VIKTORINAS NORKUS 


Sunkieji knygnešių keliai. Senose klebonijose. Išalkusiųjų ir 
nuvargusiųjų atsilankymas 


Sunkus buvo knygnešių gyvenimas. Lietuvoje žmonių maža, 
jų netiršta, ir tie patys pasyvūs. Tejuda vieni žydeliai. Gana 
nemažame miestelyje nebūdavo nė vienos vietos, kur būtų buvę 
galima pavalgyti. Net ir arbatines vėliau tepradėjo steigti. Jei kas 
važiavo ar ėjo į kelionę, gavo su savimi turėti visam laikui mais- 
to: duonos, mėsos, sviesto, varškės. Sriubą galėdavo pavaduoti 
alumi ar degtine. To visur galėjai gauti. 

Knygnešys užeis kur į traktierių — tuoj žydas ir visi ten esą 
svečiai ims teirautis, iš kur sveikas keliauji. Lietuvis ar žemaitis 
kitaip nemoka kalbos pradėti, kaip tik nuo atsiklausimo; kitų tautų 
žmonės vis pradeda nuo aptarimo, koks šiandien oras. Kont- 
rabandininkui buvo tai įkyriausias klausimas, nes reikia poeti- 
zuoti, kitaip sakant, vis meluoti, vis kitokių istorijų prasimanyti. 
Jie tai daryti mokėdavo, vis dėlto tai gana įkyri priemonė. Be visa 
to, pirmieji ir nuolatiniai traktierių lankytojai tai policininkai, 
liubrikai, amžinieji kontrabandininkų priešai, jų gaudešiai. 

Senoji kunigų karta knygnešių vengė, o jauni vikarai nei 
vietos, nei pavalgyti neturėjo. Mosėdyje iš pradžių (čia vikaravau 
1895-1898 m.) mėginau savo agentams knygnešiams ko ne ko 
gauti iš klebono. Klebonas!, ypač jo šeimininkė Veronika, tuojau 
pareiškė didelį nepasitenkinimą. Tada nusipirkau mažutį nike- 
linį virtuvėlį; dabar buvo nepasitenkinimų, kad tarnaitė gaus 

dirbti „virš programos“. Taip jis ir stovėjo be darbo. O atėjusiems 
duodavau po du rubliu ir sakydavau: 

- Atsiprašau — manykitės, kaip sau išmanote. 

Pavalgyti buvo galima už pusę rublio. 

Štai užeina du knygnešiu. Oras prastas. Pučia vėjas, šlapia ir 
šalta. Laikas — vėlus vakaras. Veidai raudoni, nosys mėlynos, 
akys piktos. Žmonės pavargę ir alkani. 

- Pavelyk pernakvoti ir duok pavalgyti. 

- O, su mielu noru! Klebono nėra, aš jį pavaduoju ir šeimi- 
ninkauju. Duonos yra, sviesto yra, cukraus, arbatos yra. Bet 
daugiau ko reiks palaukti, kol pravirs... 

Nusišypsojo abudu. 

- Jei yra karštos, labai karštos arbatos, tai bereikia silkės. 
Gerai būtų nuluptos. Bet jei tarnaitė jau guli, gera bus ir nelupta. 

Tarus: silkės, liežuvis kažin kaip storai pasisuko burnoje; 
buvo jaučiama, kaip jį gausiai suvilgė seilės. 

Vargšai! 

Atsirado silkės nuluptos ir net su svogūnais ir actu. Tikras 
balius! Kalbamės, džiaugiamės, atvirai pasakojamės. Aš vis ra- 
ginu, kad valgytų. Jie vis nevalgo. Nesuprantu dėl ko. 

— Duok kartu ir arbatos. 

Duodu karštos arbatos. Vyriškiai nenoromis ima duonos ir 
pradeda silkę pamažu, nuo ikrų, nuo pienų, nuo uodegos; valgo 
ilgais dantimis, užsiliedami ant sūraus gerai įsaldintos arbatos. 
Mane tai nervina. Kai aš alkanas, tai tuoj imuos visa burna val- 
gyti. Paskui paaiškėjo: jie valgo pamažu, bet ilgai, kol nelieka 
nei kaulelių, nei duonos, nei arbatos. 

- Na, tatai prisivalgėm... 

Galop rąžosi patenkinti, jausdami pilve pilnumą. 

Knygnešiui tai „balius“. Šiaip jau jie perkarę būdavo visą 
savaitę, kol sugrįžta iš kelionės. 


Dėl pinigų per rubežių nors ir tekėlą. Ir išpažinties išsižadėjęs. 
Gvardijono išduoti. Ant „juostos“ per kiaurą naktį 


Štai antra pora: Viktorinas Norkus, ylakiškis, nemažas ūki- 
ninkaitis, užsimetęs savo patėvį atidalyti, pačiam vesti ir stiprų 


+ 544. 


stiprų prūsinį ūkį įsitaisyti. Bet pinigų nėr, kitokio verslo jis 
nemoka. Tad verčiasi kontrabanda, vis tiek, ko; anot jo, nors 
tekėlą pernešti per sieną, bet tik būtų užmokėta. Neša ir knygas. 
Jos pelningos. Gražus ir suktas vyriškis arti 30 metų. 

Su juo menkesniais milais apsivilkęs jo antrininkas Kastan- 
tinas Baltinas, pievėniškis. Jis negudrus, bailus, pats vienas nie- 
kai, bet parodytais keliais - lyg kupranugaris per Sacharą su 
didele nešmene. Jis savotiškai žemaitiškai gudrus, labai pamal- 
dus katalikas ir konservatininkas. Jis tik dairos į savo šeimininką. 
Deramės, ko reikia. Jie turi ko parduoti, ir aš turiu ko parduoti. 
Atsiskaitymai kai kada, o gal niekada. 

Paskui beateidavo vienas Baltinas. Visados dėdavosi Nor- 
kum, pats jo darbą dirbąs. Ir Norkus, dabar jau a. a., tapo tvirtu 
ūkininku, o Baltinas, proletaras, taip ir liko mizerija. Jis tebesąs 
gyvas Pievėnuose. Dar šeimyniniame gyvenime nelaimingas. 

Ašir šiandien neramus dėl tų knygnešių, kad nepakankamai 
juos aprūpindavau. Bet kad ir pats buvau „grynas“, bepinigis. 
Bet ir Norkus liko man skolingas 120 rublių. Ir kiti... 

Gavėnios metas. Naktis. Ateina Baltinas; nusiminęs, piktas, 
bjauriai keikdamas. Kas yra? 

- Nusidėjau ir nenoriu eiti išpažinties! Štai kas yra! - atsako 
ir visu savo kūno sunkumu klasteli į kėdę. 

— Na, broli, prastai, kai jau Baltinas tampa nebe bažnytinis 
žmogus... - juokuoju matydamas, kad tragedijos nebuvo ir nebus. 
- Ir kaip bebūsi žmogus bažnytinis, jei kunigai taip daro? 

— Piktai, broli, bet kas padaro! Negi kartis dėl to kitiems? 

— Ojei tave karte karia? 

— Kas? Kunigai? 

- Taigi! Žiūrėk, kas atsitiko. Aš su „Tėvynės Sargais“ ateinu 
į Kretingos vienuolyną stačiai nuo sienos. Įteikiau nešmenę 
jauniesiems kunigams, Kretingos kaliniams? (jų ten daugybę 
maskoliai buvo privežę). Jau rengiausi gulti, o čia bildesys, 
triukšmas, — gvardijonas beldžiasi į vieną kalinį, į kun. Adomą 
Pronckų?; su juo ir policija: „Vo imia zakona, otvori!“ (įstatų 
vardan, atidaryk!). Pronckus neatidaro. Policija laužia duris. 
Randa kunigą su lietuviškais spaudiniais menkniekiais, o visas 

negerumas jau pro langą išmestas, kur tarnai pagrobė. Taip 
buvę. Gavome patirti paskui*. 

O tuo tarpu aš pas kitą kunigą. Gavęs žinią, kad gvardijono 
prisikviesta pilnas vienuolynas maskolių (jo patirta, kad aš čia 
su knygų kontrabanda atėjau), puoliau žemyn pro duris, bet 
durys į lauką užrakintos. Aš atgal į kunigą, o jis lygiai nebežino, 
kas bedarą. Kambary palikti, aišku, nebegali: tuojau ateis mas- 
koliai ir ims šitą kunigą krėsti, kaip krečia aną. Belieka vienas 
išėjimas — į aukštą, jei žemyn nebegalima. Užbėgom į viršų. Bet 
kai krečia, - kambariais nesitenkina, tuojau lenda į sandėlius, į 
viršų, į rūsius. Tai užlips ir čia. „Lipk, - sako kunigas, - į patį 
šelmenį ir sėskis ant juostos (skersinio tarp dviejų kreklų). Ten 
nepamatys, kad ir krėstų lubas“. 

Iš baimės pasilipau kaip katinas. Bet sėdėti nepatogu, - kaip 
ant šakos. Tamsu, baisu, kaip šikšnosparniui; šalta, nuovargis, 
miegas ima; vos besilaikai ir budėdamas, o čia snūstelėsi — ir 
būbt ant lubų aukštielnykas ar kniūpsčias. Maskoliai baladojos 
keturias valandas. 

Į viršų nepasilipo. Bet iš vienuolyno tegali išeiti rytą, kai 
žmonėms duris į bažnyčią atidaro. 

Dešimtį ar dvylika valandų kabėjau ant juostos, kaip koks 
pakaruoklis. Ir vis iš gvardijono malonės, kad, bijodamas už- 
traukti vienuolynui nelaimę, apsiundė jaunuosius kunigus mas- 
koliais. Tariaus gyvas nebenulipsiąs. Visas sustingau. O kiek 
pripykau ir prikeikiau, tai turbūt nebūtų tilpę visame vienuolyno 
aukšte. Na, kai išgirdau rytą duris darant, nusiritau ir, nubėgęs 
į pažįstamą davatką, kur sustodavau, tariau: „Duok rūgštaus 
pieno, kad ir gavėnia, ir penktadienis!“ Davė. Visą bliūdą išval- 
giau... Nusidėjau ir išpažinties nenoriu eiti! Bet jei taip kunigai 
ir dar vienuoliai daro, tai ir aš galiu taip daryti!.. 

Baltinas, ramiausias ir lėčiausias žemaitis, buvo kokią savaitę 
tapęs tikru revoliucionierium. 


* Sk. „Mūsų senovę“, 641 p.* 


PAAIŠKINIMAI 


SANTRUMPOS 
IL - Iliustruotoji Lietuva. 
JL - Jaunoji Lietuva. 
JV — Jaunam veikėjui. — K., 1925. 
Kni - Knygnešys. - T. 1.- K., 1926. 
Kn2 - Knygnešys. - T. 2. -K., 1928. 
LA - Lietuvos aidas. 
NL - Nepriklausomoji Lietuva. 
NŽ - Naujas žodis. 
TK - Tiesos kelias. 


VR-12 - Vaižganto Raštai. - T. 12. - K., 1929. 
VR-14 —- Vaižganto Raštai. - T. 14. - K., 1929. 


REDAKCINĖS PASTABOS 


Dvyliktasis Vaižganto Raštų tomas dviejų dalių. Pirmojoje spausdinami 
straipsniai iš jo 1925 m. išleisto publicistikos rinkinio „Jaunam veikėjui“, kurį 
sudaro 1919-1924 m. „Ganytojuje“, „Tautoje“, „Nepriklausomojoje Lietuvoje“, 
„Tretininkų kalendoriuje“ skelbti bei anksčiau nepublikuoti tekstai. Jie patei- 
kiami rinkinio tvarka, praleidus straipsnį „Šventiems daiktams sumišus su 
svietiškiais“, kuris buvo įdėtas su kita 1919 m. publicistika šių Raštų 10 t. Rin- 
kinyje likus 19 straipsnių, jo paantraštė 20 feljetonų nebekartojama. Antrojoje 
tomo dalyje chronologine tvarka dedama1925-1928 m. publicistika, skelbta 
„Iliustruotojoje Lietuvoje“, „Jaunojoje kartoje“, „Jaunojoje Lietuvoje““, „Kauno 
naujienose“, „Krikščionyje demokrate“, „Lietuvyje“, „Lietuvoje“, „Lietuvos ai- 
de“, „Lietuvos mokykloje“, „Lietuvos žiniose“, „Naujame žodyje“, „Pavasaryje“, 

„Sekmadienyje“, „Sargyboje“, „Šaltinyje“, „Tiesos kelyje“, „Vienybėje“. Į tomą 
taip pat įtraukti įvairių autorių publicistikos rinkiniams („Knyga jaunam spau- 
dos veikėjui“, „Kareivis — Lietuvos gynėjas“) Vaižganto parašyti straipsniai ir 
keletas jo pamokslų, įterptų į spaudoje pasirodžiusius žurnalistų reportažus. 

Tome pirmą kartą publikuojami rankraščiais likę tekstai „Iš paskaitos „Auš- 
ros“ salėje“ ir publicistinio patoso tarnybinis raštas „Raportas“. 

Beveik visa 1925-1928 m. Vaižganto publicistika, be keletos biografinių ir 
nekrologinių straipsnių („Juozas Kairiūkštis“, „Damininkas Bukantas“, „Kaip 
aš a. a. Petrą Vileišį apibūdinu“, „Gerasis lietuvių tautos genijus“, „Juozas 
Damijonaitis“, „Jurgis Matulaitis“, „Vyskupas Kazimieras Paltarokas“, „Liudo 
Noreikos du bruožu“), perspausdinta nebuvo. 

Duodama tomo tekstų bibliografija, jų realijų paaiškinimai ir žodynėlis. 


BIBLIOGRAFINIAI DUOMENYS IR KOMENTARAI 


JAUNAM VEIKĖJUI 


RYŽKIS, NESIDAIRYK! Publikuota: NL. - 1919. - Lapkr. 22. - Nr. 126 („Ryž- 
kis nesidairydamas!“). Parašas: Vaižgantas. Pakartota: JV. - P. 5-9. 

!vocatus (lot.) - pašauktas. 

2 mastifas (angl.) - dogas. 

3 „Panis et venerea“ (lot.) - duona ir meilės žaidimai. 

* „Derzaj“ (xus.) - ženk pirmyn, siek. 


NUGALĖK TINGINĮ! Publikuota: NL. - 1919. - Lapkr. 26. - Nr. 127. Parašas: 
Vaižgantas. Pakartota: JV. - P. 10-15. 

*! Morgen, morgen, nur nicht heute... (vok.) - rytoj, rytoj, tik ne šiandien, — 
visuomet sako tingūs žmonės. 

žguantum satis (lot.) - kiek pakanka. 

3 „stinkende Faulenzer“ (vok.) - didžiausi tinginiai. 

* chef d'oeuvre'as (pranc.) - šedevras. 


DAUGIAU ŠVIESOS! Publikuota: NL. - 1919.- Lapkr. 29. - Nr. 128. Parašas: 
Vaižgantas. Pakartota: JV. - P. 16-21. 

' Sokratas (469-399 m. pr. Kr.) - graikų filosofas, gyvenęs Atėnuose, Platono 
ir daugelio vėlesnių filosofų mokytojas. 

2 Krezus — Lidijos karalius Krezas (560-546 m. pr. Kr.) graikų buvo laikomas 
pasakiškai turtingu. 

3Talmudas - žydų religinių, etinių, teisinių normų rinkinys, S. Testamento 
papildymas. 

3 Aukštėjas — lietuvių mitologijoje - aukščiausiojo dievo epitetas; Vaižgantas 
čia taip pavadina krikščionių Dievą. 

El, JAUNUOMENE, KILK LIG DEBESŲ! Publikuota: Tauta. - 1920. - Geg. 
22. — Nr. 22. Parašas: Vaižgantas. Pakartota: JV. - P. 22-24. 

' Vytautas Riauba (1899-1920) — Lietuvos karo mokyklos kariūnas, žuvęs 
nukritus jo pilotuojamam lėktuvui. 


JAUNASIS KUNIGĖLI! MIELASIS LIETUVIUKAI! VYRE! Publikuota: Ga- 
nytojas. — 1920. —- Nr. 1. - P. 20-26. Parašas: Vaižgantas. Pakartota: JV. - P. 25-35. 

'Presbiteris - kunigas, dvasininkas. 

* Aloyzas Gonzaga (1568-1591) - italų jėzuitas, šventasis, išpažinėjas, jauni- 
mo, ypač mokslus einančio, globėjas; Bažnyčios minimas birželio 21 d.; Sta- 
nislavas Kostka (1550-1568) - lenkų jėzuitas, išpažinėjas, garsėjęs savo dora; 
Bažnyčios minimas lapkričio 13 d. 

3 Narcizas — graikų mitologijoje upių dievo Kefiso sūnus, įžeidęs nimfą, už 
tai nubaustas nenumaldoma savimeile, įsimylėjęs savo atvaizdą šaltinyje. 

* „Szkoda uczuč, ktėre marnie roztrwonią“ (lenk.) - gaila jausmų, kuriuos 
veltui iššvaisto; greičiausiai tai lenkų poeto Adamo Asnyko (1838-1897) eilė- 
raščio „Szkoda!“ eilutės („Szkoda uczuč, ktėre mlodošč roztrwoni“) parafrazė. 

5Si non es vocatus, fac te vocatum (lot.) - jei nesi pašauktas, padaryk, kad 
toks būtum. 

*sanctus (lot.) - šventas. 

"Jehova (Jahvė) - judėjų Dievo vardas S. Testamente. 


GREITASIS KUNIGĖLIS. Publikuota: Ganytojas. - 1920. - Nr. 2. - P. 49-59. 
Parašas: Vaižgantas. Pakartota: JV. - P. 36-43. 

!" Kažin kuriais čia metais... teko man važiuoti per Rytų Galiciją... - Ga- 
licijoje Vaižgantas lankėsi 1910 m., minint Žalgirio mūšio 500 metų sukaktį (jo 
reportažus iš ten žr. šių Raštų 8 t.). 

* Rafaelio Angelas Gabrielius - Raffaelo Santi (1483-1920), italų tapytojas ir 
architektas, vienas garsiausių italų menininkų; neaišku, koks jo paveikslas turi- 
mas omenyje. 

3tėvo Kazimiero ir jo draugų tipui (Kudirkai) — turimi galvoje vienuoliai 
pranciškonai; Juozapas Antanas Kudirka (1866-po 1940), kunigas, pranciškonų 
vienuolis Kauno, Pajūrio vienuolynuose. 

* Petras Skarga (1536-1612) - lenkų jėzuitas, tikybinis rašytojas, pamoks- 
lininkas, pirmasis Vilniaus akademijos rektorius. 

“ Jonas Vizbaras (1869-1919) — Liepojos gimnazijos kapelionas, klebonas 
Kurtuvėnuose, Darbėnuose, Liepojoje, publicistas, „Tėvynės sargo“, „Vilties“, 
„Rygos garso“ bendradarbis, moksleivių ir varguomenės šelpėjas; Pranas Tu- 
rauskas (1876-1919) - spaudos bendradarbis, publicistas, dramaturgas; kunigavo 
Kaune, Mažeikiuose, Utenoje. 

* Napoleonas ar Mikalojus I - Prancūzijos imperatorius (nuo 1804 m.) Napo- 
leonas Bonapartas (1769-1821) ir Rusijos imperatorius (nuo 1825 m.) Nikolajus I 
(1796-1855). 

" „archijerejskije pievčije" (rus.) - archijerėjaus giesmininkai. 

KUNIGAS - VYRAS. Publikuota: Ganytojas. - 1920. - Nr. 3. - P. 78-83 
(„Rimtas vyras“). Parašas: Vaižgantas. Pakartota: JV. - P. 44-53. 

1spectatis spectandis (lot.) - įvertinus, kas įvertintina, apdairiai. 

2 Meisterstišck (vok.) - šedevras. 

3 tulisonės, ligasonės - tulisonys ir lygašonys, prūsų žyniai. 

* Tomas Moras (More, 1478-1535) - anglų politikas, filosofas, rašytojas, 
išgarsėjusioje knygoje „Utopija“ (1516) sukūręs idealios visuomenės ir valstybės 
viziją. Vaižganto nurodyta knyga „Utopijos“ išėjo 1919 m. Vilniuje. Jos autorius - 
reformatų kunigas ir kultūros istorikas Jonas Šepetys (1867-1941), o tekstą su- 
daro tais pat metais Vilniaus Mikalojaus bažnyčioje jo skaitytos ir NL (Nr. 118- 
126) skelbtos paskaitos apie utopijas bei jų kūrėjus (Platoną, T. Morą). 

3 Festina lente! (lot.) - skubėk lėtai. 

* „ustav“ (rus.) - statutas, regula. 


MALONUSIS KUNIGĖLIS. Publikuota: Ganytojas. - 1920. - Nr. 4. — P. 108- 
112. Parašas: Vaižgantas. Pakartota: JV. - P. 54-63. 

Vpasisaugosi Scilos, susikulsi į Charibdą - minimos senovės graikų mitų 
būtybės - jūrų pabaisos Scilė ir Charibdė, gyvenusios pakrantės uolose iš abiejų 
Mesinos sąsiaurio pusių. 

2 Gvido Renio „Ecce Homo“ — Guido Reni (1575-1642), italų tapytojas, 
mitologinės bei religinės tematikos paveikslų autorius; jo paveikslas „Ecce ho- 
mo“ (lot., „Štai žmogus“) vaizduoja nuplaktą ir erškėčiais vainikuotą Kristų. 

3 „jelejnost“ (rus.) - šventeiviškumas, davatkiškumas. 

*pritornyj, ckliwy (rus., lenk.) - per saldus, šleikštus. 

5 Gogolio Petruška „s sobsivennym zapachom“ (rus.) - su savo kvapų; 
Petruška — Nikolajaus Gogolio (1809-1852) poemos „Mirusios sielos“ veikėjas - 
nevalyvas, nuolat skleidęs ypatingą kvapą Čičikovo tarnas. 

“jai pagerbti... skiriu atskirą vaizdelį - kalbama apie tolesnį JV str. „Da- 
vatkos“. 


KANTRUSIS KUNIGĖLIS. Publikuota: Ganytojas. - 1920. - Nr. 5. - P. 147- 
150. Parašas: Vaižgantas. Pakartota: JV. - P. 64-70. 

1 zloto - btoto (lenk.) - auksas - pelkė (niekai). 

2 Kelionės į Krymą aprašymą „Į saulę, į saulę!“ žr. šių Raštų 8t. 

3žinomą lietuvių veikėją M. S. - minimas Mečislovas Davainis-Silvestraitis 
(1849-1919), publicistas, poetas, tautosakininkas. 

*Jugum meum suave est et onus leve (lot.) - mano jungas švelnus ir našta 
lengva (N. Testamentas, Mt 11, 30). 


AUKŠČIAUSIOJI PAREIGA. Publikuota: Ganytojas. - 1920. - Nr. 8. - P. 234— 
238. Parašas: Vaižgantas. Pakartota: JV. - P. 71-79. 

1 Žemaitės apibūdinimą pakartojant - taip apibūdinamas Žemaitės apsa- 
kymo „Marti“ veikėjas Vingių Jonas. 

2 Turima galvoje kunigo Domininko Pociaus (1866-1917) knyga „Ligonių 
prietelis, arba dvasiški skaitymai prie ligonių ir mirštančių“ (1911). 

NEBUK AUTOMATAS! Publikuota: Ganytojas. - 1920. -—- Nr. 7. — P. 215-219. 
Parašas: Vaižgantas. Pakartota: JV. - P. 80-87. 

'jerejus (rus.) - šventikas; žrec (rus.) - žynys; homo Dei (lot.) - Dievo 
žmogus. 

* Počajevo tėvai - kalbama apie XVI a. įkurtą Ukrainos Počajevo stačiatikių 
vienuolyną, kurio tėvai aršiai kovojo prieš unitus ir katalikus. 

3ex opere operato (lot.) - iš sukurto kūrinio. 

* Dominus vobiscum! Pax vobis! (lot.) - Viešpats su jumis! Ramybė jums! 

5 Pontifikalas (lot.) - liturgijos taisyklių popiežiui ir vyskupams knyga; 
egzorcistas (gr.) - klierikas, gavęs trečiuosius mažuosius šventimus. 

S „Stude igitur, ut sicut a corporibus aliorum daemones expelles...“ (lot.)-— 
tad stenkis, kad taip, kaip iš kitų kūnų piktąsias dvasias išvarysi, ir iš savo sielos 
bei kūno visus nešvarumus pašalintum: nepasiduok tam, ką iš kitų savo tarna- 
vimu išvarysi. Šias pareigas eidamas, mokykis valdyti ydas, kad priešas negalėtų 
pareikšti teisės į tavo valią. Tada sėkmingai suvaldysi demonus kituose, kai 
pačiame savyje pirmiausia jų nedorybę nugalėsi. 

"Pastraipos „Atmink Pontifikalo perspėjimą...“ ix šio sakinio pirmojoje pub- 
likacijoje nėra, jis atsirado rinkinyje „Jaunam veikėjui“. 

Š Hoc est Corpus meum... Ego te baptiso... (lot.) -Štai mano kūnas... Aš tave 
krikštiju.... 

? fiat! (lot.) - tebūnie! 

*0efficacia lot.) - veiksmingumas. 

" Pirmojoje publikacijoje po šio sakinio įterpta redakcinė pastaba: Admi- 
nistruojant sakramentalijas, ne tik kunigas, ir bažnyčia meldžiasi. Red. 

2 In principio erat Verbum... (lot.) — pradžioje buvo žodis, ir žodis buvo 
pas Dievą, ir Dievas buvo žodis (N. Testamentas, Jn 1, 1). 

B super aegros manus imponent — et bene habebunt (lot.) - ant ligonių 
rankas uždės - ir pasidarys geriau. 

Vurbi et orbi (lot.) - Romos miestui ir pasauliui. 

'5 Vincentas Lutoslavskis (Wincenty Lutostawski, 1863-1954) — lenkų filo- 
sofas, 1919-1928 m. Vilniaus u-to profesorius, lenkiško mesianizmo skelbėjas. 

** Pranciškus Asyžietis (Giovani Francesko Bernardone, 1182-1226) - šven- 
tasis, trijų vienuolinių ordinų įkūrėjas, propagavęs asketišką gyvenimo būdą ir 
artimo meilę; žr. šio tomo str. „Šv. Pranciškus - nuotaikos keitėjas“. 

* Pirmoje publikacijoje po šio sakinio redakcinė pastaba: Kaip svajonė — 
transeat. Red.; transeat (lot.) - tepraeina. 


KOVOS, DRAMOS - NE NELAIMĖ. Publikuota: Ganytojas. - 1920. - Nr. 9. — 
P. 275-276. Parašas: Vaižgantas. Pakartota: JV. - P. 88-91. 

' Sancta sancte tractate (lot.) — su šventenybėmis šventai elkitės. 

2 Gratis accepistis, gratis date (lot.) - dovanai gavote, dovanai ir duokite 
(N. Testamentas, Mt 10, 8). 


TOLYN NUO PINIGŲ! Publikuota: Ganytojas. - 1920. - Nr. 9 — P. 276-280. 
Parašas: Vaižgantas. Pakartota: JV. - P. 92-99, 

! Andrius Niemojevskis (Andrzej Niemojewski, 1864-1921) - lenkų rašytojas 
ir publicistas, Biblijos tyrinėtojas. 

* Juvenalis (a. 60 - po 127) - romėnų poetas satyrikas, moralinių visuomenės 
ydų kritikas. - 

* „za treby“ (rus.) - už patarnavimus. 

* „popovskije glaza, popouskije ruki“ (rus.) - popo akys, popo rankos. 

5 Marijavitai - XIX a. pab. Lenkijoje atsiradusi katalikų sekta, fetišavusi 
Marijos garbinimą, atmetusi individualias išpažintis, celibatą, pripažinusi mo- 
terų teisę į kunigystę; jos nariai siekė atnaujinti dvasinį ir socialinį dvasininkų 
gyvenimą, todėl buvo įsipareigoję laikytis trijų vienuolinių įžadų: neturto, klus- 
numo ir skaistybės; 1906 m. sekta ekskomunikuota popiežiaus. 

* Goethės su savo „Wertersleidenais“ — minimas vokiečių rašytojo Johano 
Wolfgango Goethės romanas „Jaunojo Verterio kančios“, kuriame vaizduojamas 
jausmingo jaunuolio konfliktas su biurgeriška, taurius siekimus slopinančia 
aplinka. 

"abominationem desolationis in loco sancto (lot.) - pasibjaurėjimą atsi- 
skyrimu šventoje vietoje. 

š Pranciškus Kriškijonas (1845-1928) - sulenkėjęs latvis, 1896-1904 m. Kauno 
kunigų seminarijos profesorius ir inspektorius, polomanas, persekiojo lietuvišką 
klierikų veiklą; vėliau kunigavo Kaune. 

? propter beneficium (lot.) - dėl atlygio. 

V pinguior beneficium (lot.) - gausesnis atlygis. 

"post aurum non abiit, nec speravit in pecunia et thesauris (lot.)- paskui 
auksą nėjo, nesitikėjo nei pinigų, nei turtų. 

2 bezczelny materialista (lenk.) - įžūlus materialistas. 

3 Obligacijos - atlyginimas už laikomas mišias. 

“ Intencijos — kuriuo nors tikslu užsakytos mišios. 

* Rubricelė - vyskupijos liturginis metų kalendorius. 

Geleemosyna (gr.) - išmalda. 


RAŠYTINIS IR SPUNDOS. Publikuota: NL. — 1919. Rugpj. 15. — Nr. 93. 
Parašas: kun. J. Tumas. Pakartota: JV. - P. 106-111. 

! Leonas XIII (Vincenzo Gioacchino Pecci, 1810-1903) — popiežius nuo 
1878 m., bandęs derinti Bažnyčią prie naujų visuomeninių-politinių sąlygų, 
paskelbęs socialinę Katalikų Bažnyčios dokiriną - encikliką „Rerum novarum“. 

2 Kuriamąjį Susirinkimą - turimas omenyje Lietuvos Steigiamasis Seimas, 
dirbęs 1920-1922 m. 


VISUOMENINIAI KUNIGŲ DARBAI. Publikuota: NL. - 1919. - Rugpj. 19.— 
Nr. 95. Parašas: Kun. J. Tumas. Pakartota: JV. - P. 112-118. 

' Vincentas a Paulo (Paulietis, 1575-1660) - prancūzų šventasis, kunigas, vie- 
nuolių gailestingųjų seserų vincentiečių kongregacijos įkūrėjas; Pilypas Nerėjas 
(Neri Filippo, 1515-1595) - italų šventasis, švč. Trejybės brolijos ligoniams slau- 
gyti steigėjas; Pranciškus Salezietis (1567-1622) - prancūzų šventasis, vyskupas, 

rašytojas teologas; Jonas Bosko (Giovani Bosko, 1815-1886) — italų šventasis, 
varguomenės vaikų ir jaunimo globėjas, saleziečių vienuolijos steigėjas; Jonas 
Boduenas — greičiausiai minimas Gabrielis Boduenas (1689-1768), prancūzų 
kunigas, kunigų misionierių bendruomenės Varšuvoje narys, čia įkūręs ne vieną 
labdaringą įstaigą našlaičiams ir vargšams. 


PLAČIOJI ŠVIETIMO SRITIS. Publikuota: NL. - 1919. - Rugpj. 20. - Nr. 96. 
Parašas: Kun. J. Tumas. Pakartota: JV. - P. 119-121. 

* „De occupationibus clericorum“ (lot.) - „Apie dvasininkų užsiėmimus“. 

2 Turima galvoje kairiųjų spaudoje reikštas nepalankumas nuo 1906 m. 
veikusiai „Saulės“ švietimo draugijai, kuri pravardžiuota „juodąja“ dėl to, kad 
jai vadovavo kunigai, o jos programa buvo grindžiama katalikybės nuostatomis. 


DAVATKOS. Publikuota: Švento Pranciškaus Tretininkų Kalendorius 1924 
kilniesiems metams. — K., 1923. — P. 26-29. Parašas: Vaižgantas. Pakartota: JV. - 
P. 122-129. 

! Sodomos nelaimė - užuomina į Sodomą - biblinį miestą, kuris kartu su 
Gomoros miestu dievo Jahvės buvo sunaikintas už palaidą gyvenimą; Jahvė 
Abraomui buvo žadėjęs nenaikinti miesto, jei jame rastųsi nors dešimt teisuolių 
(S. Testamentas, Pr 18, 32). 


DILEXI DECORUM DOMUS TUAE. Publikuota: JV. - P. 129-139. 

!Dilexi decorum domus Tuae (lot.) - kiek pakeista (orig. Domine, dilexi deco- 
rem domus tuae) Dovydo psalmės eilutė (S. Testamentas, Ps 25, 8); 1973 m. lie- 
tuviško „Psalmyno“ leidime ji verčiama: „Mielas man tavo buveinės gražumas“. 

Zvedei „Vikarų politiką“ - apie tai Vaižgantas rašė 1921 m. (žr. šių Raštų 
1 t., p. 195). 

3 Jurgis Ambraziejus Pabrėža (1771-1849) - pranciškonų vienuolis, poetas, 
religinės literatūros rengėjas, botanikas; kun. Ambraziejus Kašarauskas (1821-— 
1882) - gamtininkas, kraštotyrininkas, paskelbė straipsnių lietuvių kalbos klau- 
simais; kun. Simanas Stanevičius - turimas galvoje poetas, folkloristas, istorikas 
Simonas Stanevičius (1799-1848), kuris neretai buvo painiojamas su kun. Jonu 
Stanevičiumi, Vilniaus seminarijos prefektu, nuo 1844 m. Vilniaus kanauninkų; 
Juozapas Želvys-Želvavičius (1822-1866) - poetas, vertėjas, nuo 1856 m. Saratovo 
kunigų seminarijos rektorius; Juozapas Silvestras Dovydaitis (1826-1883) - rašy- 
tojas, blaivybės sąjūdžio veikėjas, 1860-1864 m. Varnių kunigų seminarijos rek- 
torius; Tomas Dobševičius (1808-1881) - Varnių kunigų seminarijos profesorius, 
memuaristas; Bonaventūra Gailevičius (a. 1752-1834) - Žemaičių vyskupijos 
kunigas, religinių raštų rengėjas; Juozapas Arnulfas Giedraitis (1757-1838) - 
Žemaičių vyskupas nuo 1801 m., N. Testamento vertėjas, lietuvių literatūros 
mecenatas. 

*nuo „Apžvalgos gadynės“ — turima galvoje 1890-1895 m. ėjęs katalikiškas 
laikraštis „Žemaičių ir Lietuvos apžvalga“. 

Slitteras repudii (lot.) - skyrybų raštus. 


- 553 + 


" Sanctificavit Dominus tabernaculum suum... (lot.) - pašventino Viešpats 
savo pastogę — o, kaip reikia gerbti šią vietą: tai yra ne kas kita, tik Dievo namai 
ir dangaus vartai. 

5 Paradyze (lot. paradisus) - rojaus sode. 

*komo orationis lot.) - maldos žmogus. 

9 Breviarium Romanum (lot.) - brevijorius, katalikų dvasininkų knyga, 
skirta kasdienėms maldoms ir apmąstymams. 

" Adomas Mackevičius (1822-1892) kunigavo Kaune, yra parengęs religinių 
raštų. 

? „Gloria Patri et Filio et Spiritui Sancto“ (lot.) - Garbė Tėvui ir Sūnui ir 
Šventajai Dvasiai. 

Bin locum desertum (lot.) - į nuošalią vietą. 

4 Įocum asyli (lot.) - prieglobsčio vieta. 

5 kora canonica (lot.) - nustatyta valanda. 

16 Sacerdos - homo ecclesiasticus (lot.) - dvasininkas - bažnyčios žmogus. 

V kolokutorium (lot. collocutor) - pašnekovą. 

18 zelus domus Domini comedit me (lot.) - plg. Dovydo psalmės „Uolumas 
dėl Dievo namų“ (S. Testamentas, Ps 68, 10) eilutę Ouoniam zelus domus tuae 
comedit me; lietuviško „Psalmyno“ 1973 m. leidime ji išversta : „Kadangi uoliai 
rūpinaus tavo šventove“. 

B Decorum domus Domini (lot.) - Viešpaties namų puikumas. 

2 XIXa. pab.-XX a. pr. Lietuvoje buvo statoma nemažai neogotikinio stiliaus 
bažnyčių; Karolis Eduardas Strandmanas - Palangos, Švėkšnos, Salantų, Kelmės 
bažnyčių architektas (visos pastatytos I XX a. dešimtmetyje), Florijonas Vy- 
ganovskis - Naujamiesčio ir Panemunėlio bažnyčių architektas. 


FRATRES, SOBRII ESTOTE! Publikuota: JV. - P. 140-150. 

1 Fratres, sobrii estote! (lot.) - broliai, būkite blaivūs! 

2 „Et ideo si usgue nunc fuisti tardus ad Ecclesiam...“ (lot.) - Tad jeigu iki 
tol neskubėjai Bažnyčion, nuo šiol turėsi skubėti. Jei iki tol buvai girtuoklis, nuo 
šiol turėsi būti blaivus. Jei iki tol buvai nedoras, nuo šiol turėsi būti skaistus. 

3 „Vis castitatem et sobrietatem custodire et docere?“ — „Volo“. (lot.) — 
„Ar nori sergėti skaistumą ir blaivumą ir to mokyti?“ — „Noriu“. 

* Promitto! (lot.) - pažadu. 

5 „Promittis mihi et successoribus meis reverentiam et obedientiam?“ 
(lot.) - „Ar pažadi pagarbą ir paklusnumą man ir mano įpėdiniams?“ 

Sconditio sine gua non (lot.) - būtina sąlyga. 

"sociales (lot.) - bendraujantys, socialūs. 

Šcontradictio (lot.) - prieštaravimas. 

? „et castitatem, Deo adjuvante, servare oportebis“ (lot.) - ir, Dievui pa- 
dedant, turėsi saugoti savo skaistybę. 

"0 promittto abstinentiam ab omni re inebriabili lot.) - pažadu susilaikyti 
nuo bet kokio neblaivumo. 

1 sobrius, non abstinens (lot.) -- blaivininkas, ne abstinentas. 

12 „duša znajet mieru“ (rus.) - siela žino saiką. 

3 Juozapas Žebrys (1860-1915) - Akmenės vikaras 1884-1893 m., vėliau ku- 
nigavo JAV; spaudos bendradarbis, publicistas. 

4„dwėdr, chata ir plebanja“ (lenk.) - dvaras, pirkia ir klebonija. 

5 Pater spiritualis (lot.) - dvasios tėvas. 

16 pater tabacosus, pater pecuniosus (lot.) - tabako tėvas, turto tėvas. 

"7 fratres, vigilate! (lot.) - broliai, budėkite! 

8 delirium (lot.) - pamišimas. 

6 Ukmergės klebono M. ir Papilės klebono f. - kalbama greičiausiai apie 
Klemensą Mickūną (1851-1892), Ukmergėje klebonavusį 1886-1891 m., ir Petrą 
Jurskį (1863-1914), Papilės kleboną 1902-1914 m. 

9 kondolenciją (lot. condolentio) - užuojautą. 

2 Minima rusų rašytojo Leonido Andrejevo (1871-1919) drama „Caras ba- 
das“ (1908), kurioje kaip anarchistinis maištas vaizduojama revoliucija. 


STRAIPSNIAI, APYBRAIŽOS, REPORTAŽAI 


DĖL PROVINCIJOS PAŠTŲ KULTŪRINGUMO. Publikuota: Lietuva. - 1925. — 
Spal. 31. - Nr. 245. Parašas: Lietuvos Universiteto docentas Kanaun. J. Tumas. 

* Ochranka - Rusijos slaptoji politinė policija, veikusi 1881-1917 m. 

? koresponduoju su... Liudvika Didžiulienė - su rašytoja, lietuvių tautinio 
sąjūdžio veikėja Liudvika Didžiuliene-Žmona (1856-1925) Vaižgantas korespon- 
davo dėl jos prisiminimų, išleistų pomirtine knyga „Ką aš beatmenu“ (1926), 
parašė šiai knygai įvadą. 

3 Dvarelis, kuriame ilgai gyveno ir mirė rašytoja L. Didžiulienė-Žmona, 
vadinasi Griežionėlėmis. 


JUOZAS KAIRIŪKŠTIS. Publikuota: Lietuvos mokykla. — 1925. — Nr. 10. - 
P. 411-412 (pavadinimu „Krikščionis lietuvis“). Parašas: Doc. J. Tumas. Pakartota: 
VR-14. - P. 87-89 (po tekstu: Lietuvos mokykla 1925 m., 10 Nr.). 

' Juozas Kairiūkštis (1855-1937) - pedagogas, visuomenės veikėjas. Baigė 
Veiverių mokytojų seminariją. Mokytojavo Seinuose, Veiveriuose, Lenkijoje, 
Vilniuje, Voroneže, 1918-1926 m. Vilniaus mokytojų seminarijos direktorius ir 
lietuvių giranazijos mokytojas. Pedagoginiais klausimais rašė „Šaltinyje“, „Lie- 
tuvos mokykloje“. 

? jo vaikai sparčiai lietuvėjo - Juozo Kairiūkščio šeimoje užaugo aštuoni į 
lietuvių kultūrą įėję vaikai: inžinierius Kazimieras (?-1918), pedagogai Stasys 
(1889-1941), Jonė (Tumėnienė, 1884-1972) ir Aldona, gydytojai Vladas (1887— 
1965) ir Jonas (1896-1957), dailininkas Vytautas (1890-1961), meno istorikė Ha- 
lina (Jacynienė-Eliass, 1896-1984). 

3 „inorodcą“ (rus.) - kitatautį. 

* atstatė jį iš tarnybos - 1905 m. J. Kairiūkštis buvo atleistas iš Veiverių 
mokytojų seminarijos, kurioje dirbo nuo 1903 m. 

škitur rado darbo ir duonos —- 1906 m. J. Kairiūkštis buvo paskirtas Andrie- 
javo (Lenkijoje) mokytojų seminarijos dėstytoju. 

* Prisimenami 1921 m. rudens įvykiai, kai J. Lelevelio lenkų gimnazijos 
direktorius ir mokiniai, padedami policijos, išmėtė lietuvius iš jų gimnazijos. 

7 prašomas, kad... persikeltų į Kauną — į Kauną pas vaikus J. Kairiūkštis 
persikėlė 1926 m., lenkams uždarius Vilniaus lietuvių mokytojų seminariją. 


KUR DINGO PIRMOSIOS AUKOS KUN. A. STRAZDO IR SIM. DAU- 
KANTO PAMINKLAM? Publikuota: Vienybė. — 1925. —- Gruod. 4. - Nr. 49. 
Parašas: Kun. Juozas Tumas. 

1 Sumesti aukų... esu pakvietęs - paties Vaižganto bibliografijoje tokių 
straipsnių nėra, greičiausiai minima „Viltyje“ 1908 m. rugsėjo 17 (30), Nr. 108 
spausdinta korespondencija iš Kamajų, pasirašyta Kugis, ir tų pat metų „Vilties“ 
balandžio 30 (gegužės13), Nr. 49 publikuotas nepasirašytas straipsnis „Reikia ir 
Simanui Daukantui pastatyti paminklas“. 

* Išvaromas iš Vilniaus —iš Vilniaus, kur nuo 1906 m. dirbo „Vilniaus žinių“, 
vėliau „Vilties“ redakcijoje, Vaižgantą išsiuntė klebonauti į Laižuvą jo dvasinė 
vyresnybė, Žemaičių vyskupas, spaudžiamas lenkų šovinistų, keršijusių Vaiž- 
gantui už lietuvišką veiklą ir lietuvių teisių gynimą spaudoje. 

3 Juozas Kubilius (1878-1917) - visuomenės veikėjas, publicistas, I Rusijos 
dūmos narys, 1915-1917 m. Centrinio lietuvių komiteto dėl karo nukentėjusiems 
šelpti iždininkas, vienas Tautos pažangos partijos kūrėjų. 

* „Tretje obščestvo vzaimnago kredita g. Vilna“ (rus.) - Trečioji Vilniaus 
tarpusavio kredito draugija. 

5 Jonas Kymantas (1854-1924) — aušrininkas, advokatas; Jonas Mašiotas 
(1874-1947) - inžinierius, 1906-1914 m. Vilniaus technikos mokyklos mokytojas, 
Nepriklausomoje Lietuvoje - vienas Valstybės kontrolės vadovų. 

6 „Na pamiatnik Simanu Dovkontu“ (rus.) - Simono Daukanto paminklui. 

7 „Na pamiatnik Antonu Strazdasu“ (rus.) - Antano Strazdo paminklui. 


VILNIAUS SEIMAS - PAVYZDYS GERA IR BLOGA. Publikuota: Pavasa- 
ris. —- 1925, - Gruod. 6. - Nr. 18. - P. 2-5. Parašas: Kun. J. Tumas, Vilniaus Seimo 
dalyvis. Prieš straipsnio tekstą po antraštės pastaba: 

Gruodžio 6 d. sueina lygiai 20 metų nuo Didžiojo Vilniaus Seimo sušaukimo dienos. 
Čia dedame garsiojo mūsų rašytojo, veikėjo ir pačio Seimo dalyvio kun. kan. doc. J. Tumo- 
Vaižganto parašytą straipsnį. Redakcija. 

" baigiantis Japonų karui - kalbama apie 1904-1905 m. Rusijos-Japonijos 
karą. 

? Jonas Kriaučiūnas (1864-1941), teisininkas, visuomenės veikėjas, spaudos 
darbuotojas, 1890 m. Tilžėje redagavo „Šviesą“, vėliau „Varpą“, „Ūkininką“, 
kitus leidinius, vienas 1905 m. Vilniaus lietuvių seimo organizatorių. 

3 Kalbama apie 1917 m. birželio 9-16 d. Petrograde posėdžiavusį Rusijos 
Lietuvių seimą, kuriame, nepaisant kairiųjų partijų atstovų pasipriešinimo, buvo 
priimta rezoliucija, reikalaujanti Lietuvai nepriklausomybės. 

* Jonas Bulota (1855-1942) —- visuomenės veikėjas, generolas, veterinarijos 
gydytojas; Antanas Tumėnas (1880-1946) - teisininkas; Steigiamojo, Lir II Seimų 
narys, 1924-1925 m. ministras pirmininkas, 1923-1924 ir 1925 m. teisingumo 
ministras, 1927-1936 m. Katalikų veikimo centro pirmininkas, Kauno univer- 
siteto docentas. 

3 Pranciškus Būčys (1872-1951) - kunigas marijonas, Petrapilio dvasinės aka- 
demijos profesorius, 1922-1930 m. Kauno universiteto profesorius, 1924-1925 m. 
jo rektorius; Juozas Stankūnas (1877-1936) - advokatas, nuo 1919 m. Marijam- 
polės apygardos teismo narys ir pirmininkas; be teisės mokslų, buvo baigęs karo 
mokyklą, tarnavo Rusijos kariuomenėje; Steponas Kairys (1879-1964) - inžinie- 
rius, vienas Lietuvos socialdemokratų partijos steigėjų, Steigiamojo, I, II, III 
Seimų narys,1923-1943 m. Kauno universiteto dėstytojas, profesorius. 

S „nekruvinąją suomių revoliuciją“ — turimas omenyje taikiomis priemo- 
nėmis išgautas 1905 m. caro įsakas, panaikinęs Rusijos įstatymų, nepatvirtintų 
Suomijos parlamento, galiojimą. 

" Ernestas Galvanauskas (1882-1967) — inžinierius, politikas, visuomenės 
veikėjas, 1919-1920 ir 1922-1924 m. ministras pirmininkas; Juozas Paršaitis- 
Gabrys (1880-1951) — publicistas, literatūros istorikas, politikas, diplomatas, 
1925-1926 m. Lietuvos konsulas Karaliaučiuje. 

5 Visos Rusijos valstiečių sąjunga - demokratinės krypties politinė organi- 
zacija, veikusi Rusijoje 1905-1907 ir 1917 m. 

? „Atsisakom nuo senojo svieto“ - revoliucinės dainos „Darbininkų giesmė“ 
pirmoji eilutė; dainos autorius - rusų poetas T. Lavrovas (1823-1900), lietuviškas 
vertimas - J. Baltrušaičio-Mėmelės (1875-1942), išspausdintas 1904 m. „Dar- 
bininkų balse“. 

“Liuda Vienožinskaitė-Purėnienė (1884-1972) — advokatė, visuomenės vei- 
kėja, viena Lietuvos socialdemokratų partijos veikėjų, jos atstovė I ir II Seimuose. 

" Kalbama apie Rusijos Tautų kongresą Kijeve, vykusį 1917 m. rugsėjo 
8-16 d.; jame dalyvavęs Bielskis atstovavo Lietuvos socialdemokratijai, tereika- 
lavusiai savo kraštui autonominio ar federacinio statuso Rusijos imperijoje; 
Vaclovas Bielskis (1870-1938) - inžinierius, socialdemokratas, vėliau liaudinin- 
kas, 1919 m. žemės ūkio komisaras V. Kapsuko vyriausybėje, Nepriklausomybės 
metais gyveno Kaune, Šiauliuose. 


TRAGEDIJOS IR JŲ NEJAUTIMAS. Publikuota: Lietuva. - 1925. - Gruod. 
31. - Nr. 293. Parašas: Kan. J. Tumas. Po straipsniu redakcijos prierašas: 

Mes aukštai įvertiname ir labai gerbiame gerbiamojo autoriaus širdies jautrumą. Be 
abejo, labai sunki tragedija ištiko Kaplano šeimyną. Visi ją giliai atjaus. Bet iš kur žinia, 
kad „vakarienės“ ir „šventės“ ,o ne kitos kokios ypatingos priežastys sutrukdė tardytojo 
atvykimą? 


IŠ PASKAITOS „AUŠROS“ SALĖJE. Spausdinama pirmą kartą. Sprendžiant 


iš turinio, tekstas parašytas 1925 m. pabaigoje ar 1926 m. prdžioje. Autografas 
saugomas Vilniaus u-to bibliotekos rankraštyne (F1 - F470, p. 83-90). 

* Mikalojus II (Nikolajus II, 1868-1918) - paskutinis Rusijos imperatorius 
1894-1917 m. 

2 Aleksandras III (1845-1894) - Rusijos imperatorius 1881-1894 m. 

* Pavelas Trubeckojus (1866-1938) - rusų skulptorius; minima jo sukurta 
paminklinė Aleksandro III skulptūra, atidengta 1909 m. 

*antroje pusėje miesto stovinčiam Petrui I - minimas prancūzų skulp- 
toriaus Etjeno Moriso Falkone (Falconet, 1716-1791) sukurtas ir 1782 m. Peter- 
burge pastatytas paminklas Petrui I; Petras I (1672-1725) - Rusijos caras nuo 
1682 m. 

3 Chlystai — stačiatikių sekta Rusijoje, atsiradusi XVII a. viduryje; atmetė 
viešas apeigas, reikalavo griežto dorovingumo, sudievino savo lyderius; Grigo- 
tijus Rasputinas (1871-1916) — avantiūristas, religinis fanatikas, turėjęs daug 
įtakos carui Nikolajui II. 

* „Vserossijskij krestjanskij sojuz"“ (rus.)- Visos Rusijos valstiečių sąjunga; 
žr. str. „Vilniaus Seimas - pavyzdys gera ir bloga“ 8 paaiškinimą. 

"Sk. apie tai mano straipsnį „Pavasario“ Nr. 18 - minimas straipsnis „Vil- 
niaus Seimas — pavyzdys gera ir bloga“. 


TRYS AŠAROS DEL LIETUVIŠKOS KNYGOS. Publikuota: Kauno naujie- 
nos. - 1926. - Saus. 13. - Nr. 6; saus. 14. - Nr. 7. Parašas: prieš tekstą - Vaižgantas, 
po tekstu — V. 

'futeralas (lenk. futerat) - futliaras, dėklas, makštis; perk. tuščiaviduris. 

Zein grosser Witz (vok.) - didelis juokas. 

3dekasterijas (gr.) - valdžios institucijas. 

* „Lietuvos“ straipsnį apie diskredituotą parlamentarizmą ir demokratiz- 
mą - minimas 1926 m. sausio 7 d. „Lietuvos“ numeryje publikuotas straipsnis 
„Mūsų politinių partijų skaičiaus augimas“, pasirašytas V. 

5 Žiūr. „K. N.“ Nr. 1 - nurodomas 1926 m. sausio 6 d. „Kauno naujienose“ 
paskelbtas straipsnis „Poetas Putinas apie lietuvišką knygą“, kuriame V. My- 
kolaitis-Putinas atsako į šio laikraščio redaktoriaus anketą. 

S Mane, tekkel, ufarsin (chald.) - suskaityta, pasverta, padalinta; tokį įspė- 
jimą ant sienos puotos metu pamatė paskutinysis Babilonijos karalius Baltazaras 
(S. Testamentas, Danieliaus knyga). 

7 „Švyturys“ - knygų leidybos bendrovė, įsteigta 1918 m. Vilniuje M. Kuk- 
tos, J. Rinkevičiaus, A. Rucevičiaus, J. Strazdo ir kt.; iki 1923 m. veikė Vil- 
niuje ir Kaune, vėliau iki 1931 m. Kaune; išleido apie pusšešto šimto knygų 
(lietuvių rašytojų kūrinių, verstinės literatūros, vadovėlių, muzikos leidinių 
ir kt.). 

š Vaižganto straipsnis „Knygoms apginti... nuo kritikų“ buvo išspausdintas 
1921 m. „Skaitymų“ trečiojoje knygoje. 


AŠ, SENAS TAUTININKAS... Publikuota: Naujas žodis. - 1926. - Nr. 1-2. — 


P. 3. Parašas: Vaižgantas. Tai atsakymas į „Naujo žodžio“ anketos klausimą „Kas 
Lietuvai reikalingiausia, ko linkėsime Lietuvai 1926-iems metams?“ 

1 He, kurie sakos stengiasi pasaulį atnaujinti Kristuje - turimi omenyje 
krikščionys demokratai. 


SPEKULIACIJA - VAIKAIS! Publikuota: Lietuva. - 1926. - Kovo 5. - Nr. 51. 
Parašas: Kan. ]. Tumas. 

1 „Mon bebe“ - belgų dramaturgo Alfredo Neocleso Henneguino komedija, 
pastatyta Valstybės teatre 1925 m. ir priešiškai sutikta kritikos. 


ARGI BŪTINA ADRESUOSE ŽYMĖTI APSKRITIS? Publikuota: Lietuva. — 
1926. - Bal. 6. - Nr. 75. Parašas: Doc. kan. J. Turnas. 


EKSKURSIJŲ CHAMIZMAS. Publikuota: Lietuva. - 1926. — Geg. 20. - Nr. 
110. Parašas: Kan. J. Tumas. Vytauto b. rektorius. 

* „svadente diabolo“ (lot. sudente diabolo) - įsakius velniui. 

2 „sursum corda“ (lot.) - aukštyn širdis. 


LIETUVAI PAGRAŽINTI DRAUGIJA REMTINA. Publikuota: Lietuva. — 
1926. - Geg. 26. - Nr. 114. Parašas: Doc. kan. J. Tumas. 

! pernai Veliuonoje - 1925 m. Lietuvai pagražinti draugijos pastangomis 
Veliuonoje buvo sutvarkytas Gedimino kalnas, jo viršūnėje pastatytas pa- 
minklas. 


GEGUŽĖS MĖNESIO CHAMIZMAI. Publikuota: Lietuva. 1926. - Geg. 27. — 
Nr. 115. Parašas: Doc. J. Tumas L. p. Dr. narys. 


DĖL LIETUVIŲ-ŠVEDŲ VIENYBĖS. Publikuota: Lietuva. - 1926. - Geg. 31. - 
Nr. 118. Parašas: P. J. 

! Juozas Tūbelis (1882-1939) - agronomas, visuomenės veikėjas, politikas, 
1929-1938 m. ministras pirmininkas, 1931-1938 m. Tautininkų sąjungos vadovas; 
Petras Leonas (1864-1938) — teisininkas, publicistas, nuo 1922 m. Kauno univer- 
siteto profesorius; Antanas Žmuidzinavičius (1876-1966) — tapytojas; Petras 
Janulaitis (1887-1966) - pramonininkas, 1923 m. vienas Lietūkio bendrovės orga- 
nizatorių ir vadovų iki 1930 m., kurį laiką buvo Lietuvių-švedų vienybės drau- 
gijos pirmininkas, nuo 1949 m. gyveno JAV. 

2 Vladimiras Zubovas (1887-1959) —- agronomas, visuomenės veikėjas, pažan- 
gaus ūkininkavimo Lietuvoje skatintojas; Aleksandras Kutkauskas (Kutkus, 
1889-1969) - dainininkas tenoras, 1922-1944 m. Kauno Valstybės teatro solistas, 
Kauno konservatorijos dėstytojas, nuo 1949 m. gyveno JAV. 


ASMENŲ VARDŲ TRANSKRIPCIJA LIETUVIŠKAI. Publikuota: Tiesos ke- 
lias. - 1926. - Nr. 5. - P. 305-315. Parašas: Doc. kan. J. Tumas. 

Tyra rimtai išsitarę: 1925 m. Nr. 1 gerb. kan. Į. Laukaitis ir 1926 m. Nr.3, 
168 p. gerb. kun. B. Pelaitis - minimi straipsniai „Kalbos dalykai“ ir „Asme- 
nų vardų rašymas metrikų knygose“; Juozas Laukaitis (1873-1952) - spaudos 

darbuotojas, publicistas, politikas, krikščionių demokratų veikėjas; B. Pelaitis — 
greičiausiai slapyvardis, nes kunigas tokia pavarde rubricelėse neužfiksuotas. 

2 Straipsnį „Kaip reikia rašyti lietuviškieji vardai - žr. šių Raštų 5t., p. 89- 
101. 

3 Mečislovas Paliulionis (1834-1908) - Žemaičių vyskupas nuo 1883 m. 

* Pranciškus Urbonavičius (Urbanavičius, 1868-1941) - spaudos darbuotojas, 
religinis rašytojas; 1891 m. baigęs Kauno kunigų seminariją, trumpai vikaravo 
Plungėje, vėliau ilgametis Salantų klebonas. 

3 Merkelis Račkauskas (1885-1968) - filologas klasikas, 1923-1927 m. Mažei- 
kių gimnazijos direktorius ir Kauno universiteto dėstytojas; minimas jo straipsnis 
„Cezaris ar Cezaras“, publikuotas „Lietuvos“ 1926 m. balandžio 15 d. numeryje. 

Sad profanum usum (lot.) - dėl nemokšiško vartojimo. 

7 Stasys Šilingas (1885-1962) - teisininkas, valstybės ir visuomenės veikėjas. 

5 Povilas Januševičius (1866-1948) - spaudos darbuotojas, publicistas, kalbi- 
ninkas, Kauno kunigų seminarijos profesorius. 

? Pranciškus Karevičius (1861-1945) - Žemaičių vyskupas 1914-1926 m., 
vėliau vienuolis marijonas Marijampolėje; Juozapas Skvireckas (1873-1959) — 
Žemaičių vyskupo pagalbininkas 1919-1926 m., vėliau iki 1944 m. - Kauno 
arkivyskupas metropolitas, Šv. Rašto vertėjas į lietuvių kalbą; Pranciškus Bū- 
čys - žr. str. „Vilniaus Seimas - pavyzdys gera ir bloga“ 5 paaiškinimą; Alek- 
sandras Dambrauskas (Adomas Jakštas, 1860-1938) - kunigas, visuomenininkas, 
filosofas, poetas, kritikas; Blažiejus Čėsnys (1884-1944) - teologas, 1911-1918 m. 
Petrapilio dvasinės akademijos, 1922-1940 m. Kauno universiteto profesorius; 
Stasys Šalkauskis (1886-1941) - filosofas, pedagogas, 1922-1940 m. Kauno uni- 
versiteto profesorius; Morkus Morkelis (1893-1957) - kunigas, publicistas, 1922— 
1940 Kauno universiteto docentas; Pranas Penkauskas (1889-1950) - kunigas, 
istorikas, 1923-1940 m. Kauno universiteto docentas. 

0 stante pede (lot.) - tuojau pat. 

Uu Martyrologiumas (lot.) - krikščionių kankinių katalogas; jų gyvenimų 
aprašymų knyga. 

12 „Naujas žodis“ - iliustruotas dvisavaitinis žurnalas, leistas 1925-1926 m. 
Rygoje ir 1926-1933 m. Kaune, redaguotas J. Paleckio. 


SUDRAUSTINA ŽYDŲ JAUNUOMENĖ. Publikuota: Lietuva. — 1926. 
Birž. 23. — Nr. 137. Straipsnis datuotas: VI - 15. Parašas: Kan. J. Tumas. 

! Dėl įvykusių Kaune komunistinių ekscesų — turimos omenyje 1926 m. 
birželio 13 d. vykusios komunistinės manifestacijos išteisinus teisme kuopininkų 
atstovus; kuopininkai - I ir II Seimų atstovai komunistai, legaliai Darbininkų 
kuopos vardu įėję į Seimą 1926 m. 

2 Straipsnio publikacijoje po šio žodžio nuoroda į išnašoje pateikiamą re- 
dakcijos pastabą: „Lietuva“ įdėjo ištrauką iš „Žydų balso“ šiuo klausimu. Žiūr. 
„Lietuvos“ Nr. 131.“ 

3 „folwark na pėtnocy“ (lenk.) - palivarkas šiaurėje, t.y. Lenkijos šiauri- 
nėje provincijoje; ja XX a. pradžioje apie Žečpospolitos atstatymą tebesvajoję 

lenkai laikė Lietuvą; pasakymas siejasi su rašytojos Marijos Rodziewiczow- 
nos (1863-1944) apysakomis, vaizduojančiomis sulenkėjusius Lietuvos dvarų 
bajorus. 

*noblesse oblige (pranc.) - kilmingumas įpareigoja. 

3 „Pozdravliaju vas - čerez dve nedeli budut i tut soviety“ (rus.) - sveikinu 
jus — po dviejų savaičių bus ir čia tarybos. 

“ „Tovarišči, my dostigli svojej celi...“ (rus.)- draugai, mes pasiekėme savo 
tikslą — policija mūsų niekur nesugebėjo sulaikyti! Tad laukite, kol pakviesime 
jus į darbą, o kol kas išsiskirstykit! 


DAMININKAS BUKANTAS. Publikuota: Tiesos kelias. - 1926. - Nr. 7-8. — 
P. 8-24. Parašas: Doc. J. Tumas. Pakartota: VR-14. - P. 49-74 (po tekstu: „Tiesos 
Kelias“ 1926 m. 7-8 Nr.). 

' Ežerėnais oficialiai Zarasai buvo vadinami 1919-1929 m. Iki tol šį pava- 
dinimą vartojo lietuvių spauda. Kalbininkas K. Jaunius siūlė Zarasus vadinti 
Ežerėnais, M. Valančiaus raštuose aptinkama forma Ežerunai. Tie Zarasų pava- 
dinimai atsiradę iš sulenkinto jų vardo Jeziorosy, vartoti ignoruojant oficialų 
pavadinimą Novoaleksandrovsk, kuris rusų valdžios buvo primestas 1836 m. ir 
galiojo iki I pasaulinio karo pabaigos. 

* Juozapas Bikinas (1875-1956) — publicistas, spaudos darbuotojas. Kunigavo 
Endriejave, Rietave, Kaune, Rygoje, nuo 1924 m. Jurbarke. Redagavo „Rygos 
garsą“, „Vienybę“, „Laisvę“ ir kt. laikraščius, Damazo Dumbrės slapyvardžiu 
paskelbė straipsnių, feljetonų, brošiūrų. 

*,„Vienybė“ - katalikiškos minties žurnalas, 1907-1914 ir 1918-1933 m. leistas 
Kaune, 1914-1915 m. Vilniuje. 1919-1920 m. žurnalą redagavo J. Bikinas. 

* Antanas Tumėnas - žr. str. „Vilniaus Seimas — pavyzdys gera ir bloga“ 4 
paaiškinimą. 

* Kazimieras Jokantas (1880-1945) - gydytojas, pedagogas, Steigiamojo, I, II 
ir III Seimų narys, 1922-1927 „Lietuvos“ dienraščio redaktorius, 1925-1926 ir 
1939-1940 m. Švietimo ministras, 1927-1939 m. „Aušros“ mergaičių gimnazijos 
Kaune direktorius. 

* Petras Avižonis (1875-1939) — gydytojas, spaudos bendradarbis, nuo 
1922 m. Kauno universiteto profesorius, 1925-1926 m. rektorius. 

" Kazimieras Bukantas (1872-1961) - kunigavo Užventyje, Židikuose, bend- 
radarbiavo „Šaltinyje“. 

5 Marija Jasienskytė-Mašiotienė - pedagogo ir rašytojo Prano Mašioto žmona. 
Mirė 1950 m. Vokietijoje, kur buvo pasitraukusi 1944 m. 

* (dr. D.B. straipsnio) - minimas D. Bukanto straipsnis „Iš Ežerėnų apy- 
linkės lietuvių antropologijos“. 

*0 Apie „baritonavimą“, t.y. baritoninį, arba atitrauktą iš galūnės į šaknį, kir- 
čiavimą K. Jaunius kalba savo lietuvių kalbos tarmių aprašymuose, 1891-1900 m. 
skelbtuose kasmetiniame informaciniame Kauno gubernijos leidinyje „Pamiat- 
naja knižka Kovenskoj gubernii“. Be pietinių dūnininkų ir nedidelės dalies 
pietinių donininkų, šio kirčiavimo zonai priklauso visi žemaičiai. 

" Antanas Jurgeliūnas (1872-1943) -bakteriologas, 1911-1915 m. dėstė Mask- 
vos universitete, 1922-1934 Kauno universiteto profesorius ir Valstybinio higie- 
nos instituto direktorius. 

2 Alūkšta - Latvijos miestas Ilūkstė netoli Lietuvos sienos, į šiaurės vakarus 
nuo Daugpilio. Alūkšta ar Alūksta vadinamas jo apylinkių lietuvių. 

* Kuršo (dabar Latvijos) pietinio pakraščio parapijos Žemaičių vyskupijai 
priklausė iki Lietuvos bažnytinės provincijos įkūrimo (1926 m.). 

*“ Gabrielius Landsbergis-Žemkalnis (1852-1916) - dramaturgas, publicistas, 
vienas lietuvių teatro ugdytojų. XIX a. pab. gyvendamas gimtajame Linkuvos 
krašte, skleidė lietuvybę, bendradarbiavo draudžiamoje spaudoje; 1894 m. buvo 
ištremtas į Rusiją. 

5 Kazimieras Jasienskis (1863-1911), mediciną baigęs Kijevo universitete, 
gydytojavo Linkuvoje, už lietuviškų raštų platinimą buvo ištremtas. 

*6 Stanislavas Jasienskis (1869-1942), klebonavo Vilniaus Misionierių bažny- 
čioje, dėstė lenkų mokyklose; aktyvus Lenkijos imperinės politikos rėmėjas. 

*" „Orzet Biaty“ (lenk.) - baltasis erelis, Lenkijos herbas. 

*8 Stefanija Strazdaitė-Jablonskienė (1861-1936) - lietuvių literatūros vertėja 
įlenkų kalbą, lietuviškosios spaudos bendradarbė. 

* Lietuvių Dailės draugija, įsteigta P. Rimšos, A. Žmuidzinavičiaus ir kt. 
dailininkų iniciatyva, 1907-1915 m. veikė Vilniuje, 1926-1928 m. Kaune. Rengė 
parodas, leido dailės leidinius. 

2 Lietuvių Dailės ir Mokslo namams Vilniuje - tokius namus planavo 
steigti Lietuvių Dailės ir Lietuvių Mokslo draugijos, bet šis sumanymas nebuvo 
įgyvendintas. 

2 Vilniaus romantininkai - lenkų romantizmo „lietuviškosios mokyklos“ 
poetai — A. Mickevičius ir jo pasekėjai, gyvenę ir kūrę Vilniuje XIX a. I trisde- 
šimtmečiu. 

2 Pranas Turauskas - žr. JV str. „Greitasis kunigėlis“ 5 paaiškinimą. 

23 „Medicina ir gamta“ 1913 m. Vilniuje leistas laikraštis, kurio teišėjo 2 nr.; 
redagavo S. Matulaitis. 

* Rusijos Lietuvių seimas Petrograde vyko 1917 m. birželio 9-16 d. Nepaisant 
kairiųjų partijų atstovų prieštaravimų, jame buvo priimta rezoliucija, reika- 
laujanti skelbti Lietuvą nepriklausoma valstybe. 

5 Juozapas Liasauskis (Lesauskis, 1861-1957), kunigavo Žemaičių Nau- 
miestyje, Aluntoje, Liepojoje, Odesoje, Dotnuvoje, Zarasuose ir kitur, nuo 1920 m. 
Kauno kunigų seminarijos profesorius, katedros vikaras; paskelbė teologijos 
darbų. 

26]. Ž.- Juozapas Žilinskas (1860-1934); Zarasų klebonas 1899-1913 m.; prieš 
tai vikaravo Biržuose, Ukmergėje, Krinčine, vėliau klebonavo Pašvitinyje, mirė 
emeritu Jūžintuose. 

* Petras Barauskas (Borovskis, 1859-1919) - 1889-1894 m. Kauno kunigų se- 
minarijos profesorius, vėliau klebonas Kaune; pasižymėjo prolenkiška orientacija. 

* Kazimieras Macius (1875-1905), baigęs Kauno kunigų seminariją, vika- 
ravo Zarasuose; paskelbė apsakymų, eilėraščių, užrašinėjo tautosaką. 

2 Adolfas Butkys (1863-1936), teisininkas, advokatas Rygoje, teisėjas Joniš- 
kyje ir Zarasuose, III Seimo narys. 

*0 Greičiausiai tai Mykolas Prialgauskas (1882-po 1920), vikaravęs Zarasuose 
1909-1912 m.; vėliau kunigavęs Kazitiškyje. 

31 Kazimieras Mikelinskas (1889-po 1940), 1914-1920 m. Zarasų vikaras ir 
klebonas, vėliau klebonavo Debeikiuose. 

32 „Szewc, kowal, Bukont - oto i cata wasza Litwa“ lenk.) - kurpius, kalvis, 
Bukantas - štai ir visa jūsų Lietuva. 

33 „przeciwny“ (lenk) - bjaurus. 

* „i jego portki przeciwne“ (lenk.) - ir jo kelnės bjaurios. 

35 Martynas Yčas (1885-1941) - teisininkas, visuomenės veikėjas; Rusijos IV 
dūmos narys, pirmųjų Lietuvos vyriausybių prekybos ir pramonės, finansų 
ministras, vėliau bankininkas. 

36 Wieczne odpocznienie temu szlachetnemu Litwinowi! (lenk.) - amžina 
ramybė tam tauriam lietuviui. 

37 Dziwna rzecz, že Bukont i litwin! (lenk) - keistas daiktas, kad Bukantas 
ir lietuvis. 

38 Dziwna rzecz, že Burniewicz i polak! (Ienk.) - keistas daiktas, kad Bur- 
nevičius ir lenkas. 

* „urokiem czystego cztowieka“ (lenk.) - tyro žmogaus žavesiu. 

4 Turima galvoje Maironio poemos „Jaunoji Lietuva“ ir Šatrijos Raganos 
apysakos „Viktutė“ veikėjai Juozas Rainys ir daktaras Antanas. 

* Jurgis Linartas (1881-1946) - verslininkas, mėgėjų teatro režisierius, akto- 
rius. Prieš I pasaulinį karą vienas Rygos lietuvių teatrinės veiklos organizatorių. 
Tarpukario metais- pirmųjų lietuviškų vaidybinių filmų statytojas, dirbo Žemės 
ūkio ministerijoje, Kauno apygardos teisme. 

* Liudvikas Jakavičius (1871-1941) - leidėjas, mėgėjų teatro veikėjas; 1891— 
1915 m. gyvendamas Rygoje, leido ir redagavo „Rygos naujienas“, turėjo spaus- 
tuvę ir knygyną, nuo 1919 m. gyveno Šiauliuose, kur taip pat užsiėmė leidyba ir 
knygų prekyba. 

*3 Saliamoras - į lietuvių kultūrą neįėjusi asmenybė; Kostas Stiklius (1880— 
1962) - spaudos darbuotojas, rašytojas, keliolikos poezijos, prozos, mokslo popu- 
liarinimo knygų autorius; Rygoje gyveno 1911-1915 m., dirbo „Rygos naujienų“ 
redakcijoje. 

“ Janina Kairiūkštytė-Tumėnienė (1884-1972) — visuomenės veikėja, peda- 
gogė, mokytojavo Marijampolėje, Kaune. 

* Antanas Vileišis (1856-1919) — gydytojas, Vilniaus lietuvių veikėjas, lietu- 
viškos spaudos bendradarbis. 

* brachycephalai (gr.) - trumpagalviai. 

* mesocephalai (gr.) - vidutiniagalviai. 

* Tautos taryba (Petrapiliškė) - turima omenyje Petrapilyje 1917 m. vasario 
gegužės mėnesiais veikusi Tautos taryba, kuri dėl nesutarimų Lietuvių seime 
Petrapilyje iširo, ir nauja buvo sudaryta 1917 m. rugsėjo mėn. Vilniuje. 

* intronacionale - (lot. intro - vidun, viduje) - vidiniame, dvasiniame tautų 
susitelkime. 

KAIP AŠ A.A. PETRĄ VILEIŠĮ APIBŪDINU. Publikuota: LŽ. - 1926. - Rugpj. 
17. - Nr. 187. Parašas: Vaižgantas. Pakartota: VR-12. - P. 135-138 (po tekstu: 
Lietuvos Žinios 1926 m. 87 N.). 

"P. Vileišis 1874 m. baigė Peterburgo u-to Fizikos ir matematikos fakultetą, 
0 1880 m. ten pat Peterburge Kelių inžinierių institutą. 

žjis jau — Vilniuje - į Vilnių P. Vileišis atsikėlė 1900 m. ir čia išbuvo iki 
1911 m. 

3Į savo amatą tada begrįžo - 1911-1920 m. P. Vileišis įvairiose Rusijos vietose 
vadovavo tiltų statybai. 

* Vilniuje P. Vileišis įkūrė žemės ūkio padargus gaminusį mechaninį fabriką, 
kurį perėmė 1911 m. atsiradusi lietuviška „Vilijos“ akcinė bendrovė. 

5 Kreicburgas - Krustpilis, Latvijos miestas prie Dauguvos tarp Daugpilio ir 
Rygos. 

6 Turima galvoje pirmasis lietuvių dienraštis „Vilniaus žinios“, įsteigtas ir 
leistas P. Vileišio 1904-1907 m. 

? Tvardauskų - užuomina į A. Mickevičiaus baladės „Ponia Tvardovska“ 
veikėją Tvardauską, užrašiusį sielą velniui. 

š Mrėwka Malinowski - atrodo, turimas galvoje lenkų publicistas ir visuo- 
menės bei politikos veikėjas Maksymilianas Malinowskis (1860-1948), kaimui 
skirtų populiarių savaitraščių „Zorza“ („Aušra“) ir „Zaranie“ („Rytmetys“) 
redaktorius (pirmąjį, ėjusį 1866-1939 m., redagavo 1887-1906 m., antrąjį leido ir 
redagavo 1907-1915 m.). 

? Nurodomas leidinys: J. Tumas. Lietuvių literatūros paskaitos (Draudžia- 
masis laikas. Aušrininkų grupė II). K.,1924. 


GERASIS LIETUVIŲ TAUTOS GENIJUS. Publikuota: Lietuvis.- 1926. - Rugpj. 
20. - Nr. 33. Pakartota: VR-12. - P. 129-135 (po tekstu: Lietuvis, 1926 m. 33 Nr.). 

' Pagal krikšto metrikus P. Vileišis gimęs 1851 m. sausio 13 d. (naujuoju 
kal. 25). 

2 Ona Pleirytė-Puidienė (Vaidilutė, 1882-1936) — rašytoja, spaudos darbuo- 
toja; apie kokius jos priekaištus kalbama, neaišku. 

3 buvo gerų vaikų - P. Vileišis turėjo 6 vaikus - tris sūnus ir tris dukteris. Iš 
sūnų vardą lietuvių kultūroje tepaliko Vytautas. Petras mirė vaikystėje, 12 metų. 
Jonas notaravo Kaune, nacių buvo išvežtas darbams į Vokietiją, po karo atsidūrė 
Lenkijoje, kur 1946 m. mirė. Visos dukterys ištekėjusios nutraukė ryšius su 
Lietuva; Elena ir Marija žuvo per 1944 m. Varšuvos sukilimą, Kazimiera gyveno 
Paryžiuje, ten 1977 m. žuvo autokatastrofoje. 

* pirmąjį lietuvišką dienraštį leisti - žr. str. „Kaip aš a.a. Petrą Vileišį 
apibūdinu“ 6 paaiškinimą. 

3 Gira „Ryte“ - „Rytas“ - krikščionių demokratų partijos dienraštis, leistas 
1923-1936 m. Kaune; neaišku, koks poeto Liudo Giros (1884-1946) straipsnis 
turimas omenyje. 

6 Mečislovas Paliulionis - žr. str. „Asmenų vardų transkripcija lietuviškai“ 3 
paaiškinimą; Gasparas Cirtautas (1841-1913) - Žemaičių vyskupas nuo 1910 m. 

"savo gotišką koplyčią ant Vileišių kapo palikęs - kalbama apie Vileišių 
šeimos kapą Vilniaus Rasų kapinėse. 


RAIDYNO IR VILNIAUS IŠPLĖŠIMAS. Publikuota: Lietuvis. - 1926. - 
Spal. 22. - Nr. 42. Parašas: Vaižgantas. 

10d morza do morza (lenk) - nuo jūros lig jūros; užuomina į, baigiantis I 
pasauliniam karui, lenkų imperininkų puoselėtą idėją nepriklausomą Lenkijos 
valstybę atkurti senosios Lenkijos ir LDK sienose, t.y. nuo Baltijos ligi Juodosios 
jūros („nuo jūros lig jūros“); be lenkiškų žemių, ši valstybė turėjo apimti Bal- 
tarusiją, didžiąją dalį Ukrainos ir Lietuvą; kitur (žr. šių Raštų 10 t., p.160) Vaiž- 
gantas smerkė lenkus už pretenzijas laikyti Vilnių ketvirtąja savo sostine (šalia 
Krokuvos, Varšuvos ir lenkiškos kultūros centro Lvovo), čia, sakydamas lenkus 
jį norint turėti šeštąja savo sostine, ketvirtosios ir penktosios vietas, matyt, 
„pripažino“ Kijevui ir Minskui. 

2 Michailas Muravjovas (1796-1866) - rusų generolas, malšinęs 1863 m. 
sukilimą, 1863-1865 m. Vilniaus generalgubernatorius. 

3 Konstantinas Kaufmanas (1818-1882) - 1865-1866 m. Vilniaus generalgu- 
bernatorius, įvedęs lietuviškos spaudos draudimą. 

* Cituojama A. Baranausko poemos „Kelionė Petaburkan“ trečios giesmės 
„Nu, Lietuva, nu, Dauguva“ 6 strofa. 

3 Cituojama Maironio poemos „Jaunoji Lietuva“ 6 giesmė. 

* „Babilonijos nelaisvė“ — aliuzija į S. Testamente aprašytą pietinių žydų 
giminių ištrėmimą į Babiloniją (VII-VI a. pr. Kristų), jas nukariavus Babilonijos 
valdovui Nabuchodonosarui. 

" Cituojamos atskiros P. Vaičiūno eilėraščio „Mes be Vilniaus nenurimsim“ 
eilutės iš jo poezijos knygos „Tekanti saulė“ (1925). 

š Rossa - sulenkintas Rasų - pietrytinio Vilniaus pakraščio ir jame esančių 
kapinių - pavadinimas. 

* Laurynas Stuoka-Gucevičius (1753-1798) - architektas, žymiausias lietu- 
viškojo klasicizmo atstovas, kilęs iš valstiečių, bajoro teisės jam suteiktos 1790 m. 
Vaižgantas jo pavardę rašo pagal lenkų šaltinius - Stoka. 

“0 Minimi rašytojai Adomas Mickevičius (1798-1855), Juzefas Ignacas Kra- 
ševskis (Kraszewski, 1812-1887), Liudvikas Kondratovičius-Sirokomlė (Kondra- 
towicz-Syrokomla, 1822-1862) ir istorikas Teodoras Narbutas (1784-1864). 

M sine patre, sine matre, sine generatione (lot.) - be tėvo, be motinos, be 
ištakų. 

12 Jei aš užmiršiu tave, Jeruzalem... - S. Testamentas, Ps 136 (137), 5-6. 


JUOZAS DAMIJONAITIS. Publikuota: Lietuvis. - 1926. - Gruod. 9. - Nr. 49. 
Parašas: Vaižgantas. Pakartota: VR-14. - P. 79-80 (po tekstu: „Lietuvis“ 1926 m. 
49 nr.). 

"Juozas Damijonaitis (1871-1926) - pedagogas, spaudos bendradarbis, mo- 
kytojavo Lenkijoje, Vilniuje, nuo 1918 m. - Kaune, 1923-1926 m. Kauno pradžios 
mokyklų inspektorius. 

*supopuliarino Rygiškių Jono gramatiką - pasinaudodamas Rygiškių Jono 
(Jono Jablonskio, 1860-1930) „Lietuvių kalbos gramatika“ (1901, 1919, 1921), 
J. Damijonaitis parengė mokyklinę „Trumpą lietuvių kalbos gramatiką“, kurios 
išėjo nemaža leidimų (1908, 1912, 1914, 1916, 1917, 1921, 1925 ir kt.). 


KNYGNEŠIAI - APAŠTALAI. Publikuota: Knyga jaunam spaudos veikė- 
jui. —- K. - 1926. -— P. 5. Parašas: Vaižgantas. 

! Pavasarininkai - lietuvių katalikų jaunimo sąjungos „Pavasaris“, veikusios 
1912-1940 m.., daugiausia tarp kaimo jaunimo, nariai. 


KNYGOS BAJORINA. Publikuota: Knyga jaunam spaudos veikėjui. - K. — 
1926. - P. 58-59. Parašas: Vaižgantas. 


AŠ - LIETUVOS KAREIVIS. Publikuota: Kareivis - Lietuvos gynėjas. - K. — 
1926. - P. 135-136. Parašas: Vaižgantas. 

! Petras Tarasenka (1892-1962) - istorikas, rašytojas, archeologas, vienas iš 
Lietuvos istorijos draugijos steigėjų 1929 m., Valstybinės archeologijos komisijos 
narys; minima jo knyga vadinasi „Lietuvos kovos dėl nepriklausomybės“ (1925). 


KNYGNEŠYS IR SODIETIŠKŲ DAINŲ RAŠYTOJAS JONAS BURKUS. 
Publikuota: Kn 1. - P. 64. Autorystė nurodoma po antrašte: Doc. kan. J. Tumas 
Vaižgantas. Kaunas. 

! Petras Šėmbelis (Šembelis, 1870-1943) - knygnešys, rusų valdžios perse- 
kiotas, 1903-1919 m. gyveno JAV. 

žsukurstęs kun. Butkus - po šių žodžių Knl redaktorius P. Rusecko (1883— 
1945) nuoroda į išnašą: P. Šėmbelio žodžiais tariant, knygnešiu būti sukurstęs jį Jurgis 
Bielinis. Žiūrėk straipsnį: 34 kartus laimingai su knygomis per sieną. Red. 

Jurgis Bielinis (1846-1918) - pagarsėjęs knygnešys, spaudos bendradarbis; 
„34 kartus laimingai su knygomis per sieną“ - A. Norvaišo užrašyti P. Šembelio 
atsiminimai, spausdinami Kni, p. 213-226. 

Vaižganto minimas kun. Butkus - greičiausiai Pranciškus Butkus (apie 1821- 
1896), religinės literatūros rengėjas, kunigavo Teneniuose, Pajūryje, Kaune, 1871— 
1882 m. ištremtas į Rusiją. 

3H. M. F. Muziejuje - minimas Lietuvos universiteto Humanitarinių moks- 
lų fakulteto muziejus, įsteigtas 1923 m. Vaižganto iniciatyva, rinkęs lituanistinę 
medžiagą. 


P. VILEIŠIO KNYGŲ PLATINTOJAS ADOLFAS STULGINSKAS. Publi- 
kuota: Knl. - P. 79. Autorystė nurodoma po antrašte: Doc. kan. J. Tumas Vaiž- 
gantas. Kaunas. 

* Petras Vileišis — žr. str. „Kaip aš a.a. Petrą Vileišį apibūdinu“. 


KUN. KAZ. KAZLAUSKAS. Publikuota: Kn1. - P. 162-163. Autorystė nuro- 
doma po antrašte: Doc. kan. J. Tumas Vaižgantas. Kaunas. 

! Kazimieras Kazlauskas (1865-po 1940) - spaudos bendradarbis ir knyg- 
nešių organizatorius; kunigavo Vidžiuose, Rumšiškėse, Rozalime, Svėdasuose, 
Krekenavoje ir kitur, 1896-1897 m. kalintas Kretingos vienuolyne. 


PAGARSĖJĘS CHORVEDYS IR KNYGNEŠYS JONAS KUMETIS. Publi- 
kuota: Kn1l. - P. 168-181. Autorystė nurodoma po antrašte: Doc. kan. J. Tumas 
Vaižgantas. Kaunas. 

'"Jonas Kumetis (1861—p01926) - ilgametis Veliuonos vargonininkas; spaudos 
bendradarbis, veiklus Lietuvos vargonininkų draugijos narys. 

* Jonas Giedraitis (1859-1910) - nuo 1885 m. kunigavo Seinuose buvo Seinų 
vyskupo P. Wierzbowskio sekretorium, 1893-1903 m. Seinų kunigų seminarijos 
regentas. . 

3 Jonas Juška (1815-1886) - kalbininkas, nuo 1875 m. gimnazijos mokytojas 
Kazanėje; rūpinosi brolio Antano surinktos tautosakos skelbimu. 

* Antanas Juška (1819-1880) - folkloristas, etnografas, leksikografas; kuni- 
gavo Zarasuose, Obeliuose, Pušalote, Veliuonoje; jo užrašytos lietuvių liaudies 
dainos išėjo rinkiniais „Lietuviškos dainos“ (1-3 t., 1880-1882), „Lietuviškos 
svotbinės dainos“ (1883). 

5 Kun. Mačiulskis - kunigas tokia pavarde XIX a. II pusėje Kauno kunigų 
seminarijos nebaigė ir Žemaičių vyskupijoje nekunigavo; galimas daiktas, čia 
turėtas galvoje apie 1885 m. Vilniaus kunigų seminariją baigęs Jurgis Močiulskis 
(1863-1915), vikaravęs Vilniuje, klebonavęs Dysnoje, Švenčionyse ir kitose to 
krašto parapijose. 

* Angrabas Paznokaitis - Juozas Angrabaitis (1859-1935), bibliografas, spau- 
dos bendradarbis ir platintojas. 

7 Otto von Mauderodė (1852-1909) - spaustuvininkas, savo spaustuvėje 
Tilžėje spaudos draudimo metais leidęs lietuviškas knygas ir periodiką. 

5 Jonas Kriaučiūnas — žr. str. „Vilniaus Seimas - pavyzydys gera ir bloga“ 2 
paaiškinimą; „Šviesa“ - katalikiškas mėnesinis žurnalas, leistas Tilžėje 1887-1888 
ir 1890 m. 

* Turima galvoje paskutiniais XIX a. dešimtmečiais išėję keli M. Valančiaus 
„Gyvenimų šventųjų“ pakartojimai, taip pat kitų parengti šio žanro ir pava- 
dinimo leidiniai. 

"0 Greičiausiai tai Juozas Antanavičius (mir. XX a. pr.), draudžiamos spaudos 
platintojas Užnemunėje, religinės ir didaktinės literatūros vertėjas. 

"Feliksas Rudokas (1853-1909) Seredžiuje klebonavo nuo 1893 m., jo pastan- 
gomis pastatyta (pašventinta 1913 m.) paskutinioji šios parapijos bažnyčia; Gas- 
paras Čekanauskas (1867-1912), be Seredžiaus, kunigavo Betygaloje, Žlibinuose, 
Nevarėnuose. 

*2 Jonas Kudirka (1852-1939) kunigavo įvairiose Seinų vyskupijos vietose, 
1905 m. ištremtas į Rusiją, kur gyveno iki 1927 m.; Tomas Jankauskas (1838— 
1907) kunigavo Plokščiuose. 

B „Čto on govorit?“ (rus.) - ką jis sako? 

*“* Juozapas Paškevičius (1831-1899) - ilgametis Veliuonos klebonas. 

5 Ernsto Veyerio (Weyerx) ir L. Arnoldo spaustuvė, spausdinusi lietuviškus 
raštus, veikė Tilžėje 1886-1890 m. 

6 Kražių nuotykius - primenama 1893 m. rusų kariuomenės įvykdytos 
kražiečių, gynusių savo bažnyčią, skerdynės; apie jas operatyviai buvo išleista 
keleta brošiūrų („Maskolių nedorybės Kražiuose“, 1893; „Keletas raštų apie 
Kražių atsitikimą“, 1895, ir kt.). 

*? Po šio žodžio publikacijoje įterpta pastaba: (kas? Red.). 

*8 Lietuviškai nusiteikę Seinų kunigų seminarijos klierikai kartu su Maskvos 
studentais buvo išleidę 1892 metų kalendorių. 

“ Publikacijoje po žodžio teisme nuoroda į išnašą: Ši pasakėlė atpasakota toliau, 
straipsnyje: Dideliai gudrus žemaitis „Knobkus“ Juzaps Ziveckas. Red. 

20 Julius Šenkė (Schoenke, apie 1842-1919) — knygrišys, spaustuvininkas 
Tilžėje, leidęs ir lietuviškus raštus. 

21 „Molitva za caria“ (rus.) - malda už carą. 

2 „Zakroj“ (rus.) - uždaryk. 

3 Julijonas Garnevičius (1842-1902) - ilgametis Batakių klebonas. 

“kun. Čepulio - greičiausiai minimas Stanislovas Čepulis (1879-po 1940) — 
kovotojas už religinį švietimą, kunigavęs Gelgaudiškyje, Balbieriškyje, Kybar- 
tuose. 

25 Kęstaičių (netoli Telšių) bažnyčią ir rokitų vienuolyną rusų valdžia 1886 m. 
nusprendė perduoti stačiatikiams. Žmonės norėjo ją apginti, bet tų metų lapk- 
ričio 19 d. su jais buvo susidorota, bažnyčia apgriauta. 

„Beri, eto novaja kniga“ (rus.) - imk, tai nauja knyga. 

7 O.D. ir K. - šiuo kriptonimu pasirašinėjo Vincas Kudirka. 

28 „Te Deum laudamus“ (lot.) - „Tave, Dieve, garbiname“,; iškilminga baž- 
nytinė giesmė, giedama per didžiąsias šventes. 

3 Molodcy! (rus.) - šaunuoliai. 

30 Jonas Tuomas (Tomas, 1852-1919) kunigavo Vaiguvoje, nuo 1890 m. iki 
mirties Veliuonoje. 

3 „Stowo“ („Žodis“) -— politikos laikraštis, ėjęs Varšuvoje 1882-1919 m. 

32 Motiejus Lozoraitis (1866-1907) — varpininkas, advokatas, rašytojas. 

3 kunigo Vadapalo - Petras Vadopalas (Vodopalas, 1866-1925), kunigavo 
Veliuonoje, vėliau iki mirties Plungėje. 

35 Aleksandras Pogodinas (1872-1947) — rusų filologas ir istorikas, 1902— 
1908 m. Varšuvos, vėliau Charkovo ir Belgrado universitetų profesorius; 1893 m. 
tyrė Telšių, Raseinių, Veliuonos apylinkių tarmes, paskelbė jų tekstų. 

* Janas Baudouinas de Courtenay (1845-1929) - prancūzų kilmės lenkų kal- 
bininkas, visuomenės veikėjas, lituanistas. 

*7 Jonas Jablonskis nuo 1897 m. redagavo Rusijos Mokslų Akademijos pasi- 
imtą leisti rankraščiu likusį Antano Juškos lietuvių kalbos žodyną. Suredagavo 
jo dalį (E-] raides), išėjusią 1904 m. 

3 Eliza Ožeškienė (Orzeszkowa, 1841-1910) - lenkų rašytoja, rašiusi ir Lietu- 
vos šlėktų gyvenimo temomis. 

? su „Lietuvių svotbine rėda“ —- minimas 1880 m. išleistas Antano Juškos 
etnografinis aprašymas „Svotbinė rėda veliuonyčių lietuvių“. 

9 padėjau sudaryti Šv. Grigaliaus vargonininkų draugiją - turima galvoje 
Lietuvos vargonininkų draugija, veikusi nuo 1908 m. 

*! Vargonininkų kalendorius buvo išleistas 1913 ir 1914 m. 

2 „Šiaulėniškį senelį“ - minima Juozapo Silvestro Dovydaičio didaktinė 
apysaka „Šiaulėniškis senelis“, trimis dalimis išėjusi 1860-1864 m. 

* „Aukso altorius“ - viena seniausių lietuviškų maldaknygių; pradėta leisti 
XVIII a., iki XIX a. devintojo dešimtmečio susilaukė daug pakartojimų. 

“4 „Witaj Swieta i poczęta“, „Zawitaj Krėlowo“ (lenk.) - „Sveika, šventa ir 
pagirta“, „Ateik, Karaliene“ - lenkiškos giesmės. 

* „Gadzinkas“ (lenk.) - valandas; giesmes. 

* Dobrze (lenk.) - gerai. 

“7 Letabuntur in kubilibus suis (lot.) - bus nužudomi savo lovose. 

* Marcijonas Giedraitis (apie 1806-1884) - kunigas Mosėdyje, Skuode, Ve- 
liuonoje, nuo 1843 m. Žemaičių vyskupijos vienuolynų vizitatorius. 

* „Pradžia ir išsiplėtimas katalikų tikėjimo“, „Žemaičių vyskupystė“ - Mo- 
tiejaus Valančiaus veikalai. 

O Laukio knygelę - minima Jokūbo Laukio slapyvardžiu išėjusi Simono Dau- 
kanto knyga „Būdas senovės lietuvių“ (1845). 

5 Gavau mišias ... pavestas kun. Strazdeliui - kalbama apie Juozo Kalvaičio 
(1842-1900), Kauno katedros vargonininko, parašytų mišių leidinį („Mišios, ant 
paminėjimo penkių šimtų metų nuo apkrikštijimo Lietuvos“, 1886), dedikuotą 
poetui A. Strazdui. 


KAUNO CENTRAS. Publikuota: Kn1. - P. 183-187. Autorystė nurodoma po 
antrašte: Kan. doc. J. Tumas Vaižgantas. Kaunas. 

' Martynas Sederavičius (1829-1907) - draudžiamos lietuvių spaudos platin- 
tojas, religinių raštų vertėjas ir leidėjas; kunigavo Alvite, Griškabūdyje, Liudvi- 
nave, Šakiuose, 1873-1907 m. Sudarge; Kazimieras Marcinkevičius (1842-1916) - 
ilgametis Jurbarko klebonas. 

2 Andrius Čižas (1862-1936) - knygnešys, Nemuno garlaivių laivybos darbi- 
ninkas, vėliau kapitonas ir „Lietuvaitės“ garlaivio savininkas. 

3 grafienės Aleksandrienės Tiškevičienės — Aleksandro Tiškevičiaus (apie 
1866-1945), grafo, palankaus lietuvių tautiniam atgimimui, žmona; knygnešiams 
padėdavo ir Tiškevičių duktė Marija. 

* „kaput“ (vok.) - galas, baigta. 

5 Zalkė Elkovičius (?—1929) - Kauno kunigų seminarijos ir Vaižganto knyg- 
nešys. 

S Jonas Garalevičius (1871-1943) - vargonų meistras, statęs vargonus Lietu- 
voje ir užsienyje, parašęs vargonų ir kanklių muzikos vadovėlių. 

" Stajė Raila - Stanislovas Raila (apie 1844-1918) - advokatas, visuomenės 
veikėjas, spaudos bendradarbis; pasirašinėjo Stajės Šunbajorio slapyvardžiu. 

PEREITIEJI METAI IR VILTIS. Publikuota: Lietuva. - 1927. - Saus. 3. — 
Nr. 1. Parašas: Doc. J. Tumas. 

Taš senai „nebe politikas“ — Vaižgantas čia primena 1922 m. „Tėvynės 
balse“ (Nr. 167) paskelbtą savo straipsnį „Ar aš be politikas?“ (žr. šių Raštų 
11 t., p. 306-310), kuriame jis išdėstė motyvus, vertusius pasitraukti iš politinės 
veiklos. 

2atsidėjęs tam vienam mokslui ir mokymui - nuo 1922 m. Vaižgantas dėstė 
literatūrą Kauno universitete. 

3 sugriaudė sužaibavo —- užuomina į 1926 m. gruodžio 17 d. valstybės per- 
versmą. 

* „v borbe ty obretioš prava svoi“ (rus.) - kovoj tu įgysi savo teises. 

5 „v trude“ (rus.) - darbe. 

6 Meksikiškai siekta į tikybinių laisvių sritį - pagal 1917 m. Meksikos 
konstituciją buvo konfiskuotas bažnyčių ir vienuolynų turtas, Bažnyčia per- 
sekiota iki ketvirtojo dešimtmečio pabaigos; Lietuvoje 1926 m. išrinktame Seime 
ketinta Bažnyčią atskirti nuo valstybės, apkarpyti jos žemes, įvesti civilinę met- 
rikaciją, panaikinti kunigų algas. 

7 Senosiomis Indijomis europiečiai vadino Indiją iki jos nepriklausomybės 
laikų (1947 m.), siekdami ją skirti nuo K. Kolumbo XV a. pabaigoje atrastų Antilų 
salų, gavusių Vakarų Indijos pavadinimą. 

* socdemokratams į valdžią neiti - po 1926 m. Seimo rinkimų vyriausybę 
sudarė liaudininkai ir socialdemokratai, prezidentu buvo išrinktas liaudininkas 
K. Grinius. 

?p. Sleževičiaus kabinetas - turimas omenyje M. Sleževičiaus Ministrų 
kabinetas, veikęs 1926 m. 

0 coup d'ėtat (pranc.) - valstybės perversmas. 

" naujai, tautiškai valdžiai - po 1926 m. valstybės perversmo prezidentu 
tapo A. Smetona, o ministru pirmininku A. Voldemaras. 


DABARTINIS LIETUVIŲ JAUNIMAS. Publikuota: JL. - 1927. - Saus. 15. - 
Nr. 7. Parašas: Doc. J. Tumas. 

1 Pirmojoje publikacijoje po straipsnio pavadinimo nuoroda į išnašą, kurioje 
pastaba: Visą atsakomybę už šį straipsnį pasiima autorius. Red. 

2 „Tam načalstvo lučše znajet“ (rus.) - ten valdžia geriau žino. 

* „Jaunoji Lietuva“ - tautininkiškos krypties žurnalas moksleiviams, leistas 
Kaune 1923-1930, 1932 ir 1935-1940 m. 

* Neolituanai - lietuvių studentų tautininkų korporacijos Neo Lithuania, 
veikusios 1922-1940 m., nariai. 

5 „Babilonijoje“ - žr. str. „Raidyno ir Vilniaus išplėšimas“ 6 paaiškinimą. 

„Kalvis Melagis“ - slaptas rankraštinis Petrapilyje studijavusių lietuvių 
laikraštis, leistas 1875-1876 m. (išėjo apie 10 nr.). 

"Česlovas Pancerzynskis (1854-1908) - inžinierius, vienas Petrapilio lietuvių 
studentų draugijos organizatorių; Jonas Kymantas - žr. str. „Kur dingo pirmosios 
aukos kun. A. Strazdo ir Sim. Daukanto paminklam?“ 5 paaiškinimą. 

S rankos rašto laikraštuką „Aušrą“ —turimas omenyje hektografuotas Mask- 
vos studentų lietuvių laikraštėlis, leistas 1880-1881 m. (išėjo 4 nr.). 

? Fiodoras Koršas (1843-1915) — rusų filologas, Maskvos universiteto profe- 
sorius, Rusijos Mokslų akademijos narys; Filipas Fortunatovas (1848-1914) - rusų 
kalbininkas, Maskvos universiteto profesorius, Rusijos Mokslų akademijos na- 
rys, pirmasis Rusijos universitetuose pradėjo skaityti lietuvių kalbos kursą. 

0 Lietuvių Draugija lietuvių kalbai ir istorijai studijuoti — greičiausiai 
minima 1880-1910 m. veikusi Maskvos lietuvių studentų draugija. 

"Lenkų Kongresovkos - taip buvo vadinama Lenkijos dalis, iš kurios 1814 
1815 m. Vienoje vykęs Napoleoną nugalėjusių valstybių kongresas sudarė nomi- 
naliai savarankišką Lenkijos karalystę, jai priskirdamas ir lietuvišką Užnemunę. 

*2 Jonas Jablonskis - žr. str. „Juozas Damijonaitis“ 2 paaiškinimą; Pranas 
Mašiotas (1863-1940) - vaikų rašytojas, pedagogas. 

3 Antanas Kriščiukaitis (1864-1933) - teisininkas, Kauno universiteto profe- 
sorius, rašytojas; Petras Leonas - žr. str. „Dėl Lietuvių-Švedų vienybės“ 1 paaiš- 
kinimą. 

4 „Šviesa“ — žr. str. „Pagarsėjęs chorvedys ir knygnešys Jonas Kumetis“ 8 
paaiškinimą. 

15 Jonas Gaidamavičius (1860-1911) - gydytojas, rašytojas, vienas „Varpo“ 
iniciatorių. 

'6 Jonas Staugaitis (1868-1952) - gydytojas, varpininkas, visuomenės veikėjas, 
valstiečių liaudininkų atstovas Lietuvos seimuose, II ir III Seimų pirmininkas. 

7 „Apžvalga“ - „Žemaičių ir Lietuvos apžvalga“, katalikiškas dvisavaitinis, 
o paskutiniais metais mėnesinis žurnalas, leistas 1889-1896 m. Tilžėje. 

18 „Tėvynės sargas“ ėjo Tilžėje 1896-1904 m.; 1897-1902 m. jį redagavo Vaiž- 
gantas. 

* Varpininkai - studentų liaudininkų draugijos (įsteigta 1923 m.) ir moks- 
leivių sąjungos (įsteigta 1924 m.) „Varpas“, veikusių iki 1940 m., nariai. 

2 valstiečių liaudininkų partija, kiek senėliau su priedu: socialistų - Vals- 
tiečių liaudininkų sąjunga susikūrė 1922 m., susijungus iki tol veikusioms Socia- 
listų liaudininkų demokratų partijai ir Valstiečių sąjungai. 

2 V. Kudirkos liaudies universitetas veikė 1924-1927 m. 

22 „Moksleivių varpai“ - moksleivių sąjungos „Varpas“ mėnesinis žurnalas, 
leistas Kaune 1925-1930 m. 

3 Kaimo jaunimo sąjungą —turima galvoje Lietuvos jaunimo sąjunga, libera- 
liosios pakraipos jaunimo organizacija, veikusi 1922-1936 m. (nuo 1934 m. va- 
dinosi jaunaisiais liaudininkais). 

24 „Jaunimas“ — 1910-1914 ir 1918 m. Vilniuje ir 1921-1936 m. Kaune ėjęs 
mėnesinis žurnalas. 

5 „Kultūra“ — mėnesinis iliustruotas mokslo, visuomenės, literatūros žur- 
nalas, leistas 1923-1941 m. „Kultūros“ bendrovės. 

2 Friedrichas Wilhelmas F6rsteris (1832-1921) — vokiečių astronomas, Ber- 
lyno observatorijos direktorius, nuo 1863 m. Berlyno universiteto profesorius, 
1891 m. įkūręs Etinės kultūros draugiją. Jo sūnus, irgi Friedrichas Wilhelmas 

Fėrsteris (1869-1966), - pedagogas, Zūricho, Vienos, Miincheno u-tų profesorius, 
kaip pacifistas persekiotas nacių. Pedagoginių jo raštų į lietuvių k. yra išvertusi 
rašytoja M. Pečkauskaitė-Šatrijos Ragana. 

" Aušrininkai - liberalios pakraipos moksleivių ir studentų organizacija, 
veikusi 1910-1936 m.; po I pasaulinio karo ji sukairėjo, 1920 m. pasivadino 
Lietuvos socialistinės moksleivijos aušrininkų organizacija. 

8 iš „Aušrinės“ leidžiamos Maskvoje - „Aušrinė“ su pertraukomis leista 
1910-1933 m. Vilniuje, Voroneže, Marijampolėje, Kaune; Maskvoje ji nebuvo 
leidžiama, ją iki I pasaulinio karo tik redagavo ten studijavę lietuviai. 

2 Georgijus Plechanovas (1856-1918) - rusų marksistas, sociologas, meno 
teoretikas. 

2 Amsterdamiškį internacionalą — turimas omenyje socialistinis jaunimo 
internacionalas, veikęs 1907-1919 ir 1923-1939 m.; nuo 1923 m. jam priklausė ne 
aušrininkai, o žiežirbininkai. 

31 Žiežirbininkai - socialdemokratinio jaunimo sąjungos „Žiežirba“, vei- 
kusios 1922-1936 m., nariai. 

32 „Žiežirba“ - socialdemokratų žurnalas jaunimui, kas mėnuo ar kas antrą 
mėnesį leistas 1922-1926 m. Kaune. 

3 „Žaizdras“ - studentų socialistų draugija, veikusi 1925-1938 m. 

* „Mūsų frontas“ leistas 1925 m., „Naujas frontas“ - 1926 m. 

* Neo Lituanija - žr. 4 paaiškinimą. 

35 „Jaunoji Lietuva“ - žr. 3 paaiškinimą. 

* Ateitininkai - katalikų moksleivių sąjungos, veikusios 1911-1940 m., 
nariai. 

38 Pijus Bielskus (1880-1958) - Seinų kunigų seminarijos profesorius, Lietuvos 
delegacijos narys Paryžiaus derybose (1919), Prezidento kanceliarijos viršininkas 
1921-1940 m. 

3 „Židinys“ - pagrindinis tarpukario Lietuvos katalikiškos minties kultūros, 
visuomenės gyvenimo ir literatūros mėnesinis žurnalas, leistas 1924-1940 m. 
Kaune. 

*0 „Ateitis“ - mėnesinis žurnalas moksleiviams, leistas Kaune 1911-1940 m. 

* „Naujoji vaidilutė“ buvo leidžiama 1921-1940 m. Kaune; 1931 m. pertvar- 
kyta į žurnalą moterims. 

* Pranas Dovydaitis (1886-1942) - filosofas, visuomenės veikėjas, Kauno 
universiteto profesorius 1922-1940 m.; ateitininkams vadovavo nuo jų susi- 
kūrimo iki 1940 m. 

*3 Pavasarininkai - žr. str. „Knygnešiai-apaštalai“ 1 paaiškinimą. 

* Juozas Eretas (1896-1984) — šveicarų kilmės literatūros tyrinėtojas, pub- 
licistas, visuomenės veikėjas; vienas kultūrinio, sportinio jaunimo gyvenimo 
tarpukario Lietuvoje organizatorių; 1922-1940 m. Kauno universiteto profe- 
sorius. 

*5 „Pavasaris“ - žurnalas, leistas 1912-1914 ir 1920-1940 m. Kaune; „Jaunimo 
vadas“ (1923-1925 m. „Pavasarininkų vadas“) - žurnalas pavasarininkų organi- 
zacijos vadovams, ėjęs Kaune 1923-1940 m. 

LIETUVIŲ RAŠYTOJAI, VERSDINKITE SAVO KŪRINIUS. Publikuota: 
Lietuva. - 1927. - Saus. 20. - Nr. 15. Parašas: L. M. K. Rašytojų Sekcijos Pirmininkas 
doc. J. Tumas. 

' Paskutinieji įvykiai - turimas omenyje 1926 m. gruodžio 17 d. perversmas. 

2 „Socičtė des gens des lettres“ (pranc.) - rašytojų draugija. 

3 Sofijos Čiurlionienės literatūros apžvalga - pavadinimu „Abrege d'His- 
toire litteraire de la Lithuanie“ ši apžvalga 1929 m. Paryžiuje išėjo atskiru leidiniu. 

* Pelicier - greičiausiai minimas Georges Pellissier (1852-1918), prancūzų 
literatūros istorikas; Jean Mauclėre (1887-1951) - prancūzų rašytojas, be istorinių 
ir nuotykinių romanų, parašė Lietuvos istorijos, literatūros, kelionių po Lietuvą 
apybraižų, išvertė į prancūzų kalbą lietuvių pasakų ir padavimų. 

3 Meno kūrėjų draugija su Rašytojų sekcija - Lietuvių meno kūrėjų draugija; 
dailininkų, muzikų, teatralų, rašytojų, architektų organizacija, veikusi Kaune 
1920-1929 m..; turėjo literatų sekciją, kuriai vadovavo V. Krėvė. 

5 Mykolas Vaitkus (1883-1973) - kunigas, prozininkas, poetas, dramaturgas, 
1918-1940 m. dirbo šv. Kazimiero draugijoje, nuo 1951 m. gyveno JAV. 


LIETUVIŲ KULTŪROS CENTRAI. Publikuota: Lietuva. - 1927. - Vas. 2. — 
Nr. 26; vas. 7. - Nr. 30; vas. 9. - Nr. 32; vas. 10. - Nr. 33; vas. 11. - Nr. 34 („Rygoje“); 
Lietuvis. - 1928. - Saus. 7. - Nr. 5; saus. 9. - Nr. 6; saus. 10. - Nr. 7; saus. 11. — 
Nr. 8; saus. 12. - Nr. 9 („Petrapilis“); LA. - 1928. —- Geg. 2. - Nr. 74; geg. 3. — 
Nr. 75; geg. 4. - Nr. 76 („Mintaujoje“). Parašas: Doc. J. Tumas. 

* Apybraižoje „Lietuvių kultūros centrai“ Vaižgantas yra paminėjęs bei 
apibūdinęs daugiau kaip 300 žmonių, kurių pavardės priklauso vienokių ar 
kitokių paaiškinimų reikalaujančioms teksto realijoms. Tačiau apie kiekvieną tų 
žmonių pateikti bent jau minimalių duomenų sunku, o kartais ir nebeįmanoma. 
Daugelis jų lietuvių tautos kultūroje nepaliko pastebimesnio pėdsako, išnyko 
laiko tėkmėje su savo žemiškosios būties baigtimi. Tad šios apybraižos paaiš- 
kinimuose papildomų žinių teduodama apie tuos žmones, kurie, kad ir labai 
kukliai, yra įsirašę į kultūrinio ar visuomeninio gyvenimo metraštį. Kadangi 
tokių žmonių apybraižoje esama irgi apsčiai, nenorint Raštuose spausdinamo 
jos teksto perkrauti nuorodų skaičiais, jų pavardės su pridedamais paaiškinan- 
čiais duomenimis surašomos į alfabetinę rodyklę. 

Afanasavičius Pranciškus (apie 1838-?) - vienos Rygos bažnyčių klebonas. 

Alseika Danielius (1881-1936) - gydytojas, Vilniaus lietuvių veikėjas. 

Alunanas Adolfas (1848-1912) - latvių rašytojas, dramaturgas ir teatralas, 
pirmasis latvių teatrologas. 

Andriuškevičius Mykolas (1865-1903) - kunigavo Ilūkstėje, Mintaujoje, Pa- 
jūryje, Subačiuje. 

Antonevičius Liudvikas - lietuvių visuomenės veikėjas Petrapilyje, vienas 
labdarių draugijos steigėjų. 

Augla Petras (1861- po 1932) - kunigas įvairiose Rusijos vietose. 

Augustaitis Pranas (1883-1941) - Kauno ir Vilniaus universitetų profeso- 
rius. 

Babianskis Aleksandras (1853-1931) - rusų kariuomenės generolas, visuo- 
menės veikėjas; po I pasaulinio karo gyvendamas Varšuvoje siūlė įvairius kom- 
promisus sutaikinti Lietuvą su Lenkija. 

Bakučionis Juozapas (1871-1935) — kunigas Mintaujoje, Plungėje, Medin- 
gėnuose. 

Baltramaitis Silvestras (1841-1918) - bibliografas, literatūros istorikas. 

Baltrušis Ignas (1864-1920) - kunigas, nuo 1889 m. Petrapilio dvasinės aka- 
demijos profesorius, nuo 1909 m. rektorius. 

Banaitis Saliamonas (1866—1933) - spaustuvininkas, leidėjas, Vasario 16-osios 
akto signataras. 

Barauskas Petras (1859-1919) - 1887-1895 m. Kauno kunigų seminarijos 
profesorius, vėliau kunigas Kaune, polomanas. 

Beržanskis Jonas (1862-1936) - publicistas, genealoginės studijos „Lietuvių 
heraldika“ (1930) autorius. 

Bičiūnas Vytautas (1893-1945) - rašytojas, dailininkas, teatralas. 

Bielinis Kipras (1883-1965) - socialdemokratų veikėjas, Steigiamojo, I, II ir 
III Seimų narys, kooperatinio judėjimo organizatorius. 

Bikinas Juozapas - žr. str. „Damininkas Bukantas“ 2 paaiškinimą. 

Biliūnas Jonas (1879-1907) - rašytojas, 1891-1899 m. mokėsi Liepojos gim- 
nazijoje. 

Biržiška Vaclovas (1884-1956) - bibliografas, kultūros istorikas. 

Bytautas Petras (1885-?) - pulkininkas, karininkų kursų dėstytojas, parašė 
karybos vadovėlių. 

Blaumanis Rudolfas (1863-1908) — prozininkas, dramaturgas, latvių litera- 
tūros klasikas. 

Bublys Aleksandras (1872-1938) - kunigavo Šeduvoje, Joniškyje, nuo 1926 m. 
vienuolis marijonas, išvyko į JAV; „Tėvynės sargo“, Vilties“ bendradarbis. 

Būčys Pranciškus Petras - žr. „Vilniaus Seimas - pavyzdys gera ir bloga“ 5 
paaiškinimą. 

Budkevičius Konstantinas (1867-1923) — kunigas Petrapilyje, bolševikų su- 
šaudytas. 

Būga Kazimieras (1879-1924) - kalbininkas. 

Bugenis Mykolas (1888-1980) - kunigas Rusijoje, 1933 m. grąžintas į Lietuvą, 
kunigavo Kaune, Kuktiškėse, Dusetose. 

Buivydas Antanas (1878-?) - pedagogas, lietuviškų mokyklų Rygoje steigėjas. 

Bukantas Damininkas - žr. str. „Damininkas Bukantas“. 

Buličius Sergijus (1859-1921) — rusų kalbininkas. 

Butkis Adolfas - žr. str. „Damininkas Bukantas“ 29 paaiškinimą. 

Buzelis juozas (1888-27) — gydytojas, visuomenės veikėjas, dirbo Prienuose, 
Latvijoje, Zarasuose, Steigiamojo Seimo narys. 

Cibulskas Stefanas (Cybulski, 1858-1937) - lenkų pedagogas, filologas. 

Ciepliakas Jonas Baptistas (Cieplak, 1857-1926) - Mogiliovo vyskupas sufra- 
ganas, 1914 m. vyskupijos administratorius, 1925 m. paskirtas Vilniaus arki- 


vyskupu. 

Cirtautas Gasparas - žr. str. „Gerasis lietuvių tautos genijus" 6 paaiškinimą. 

Čečiotas Vitoldas (Danilewicz-Czeczott, 1846-1929) - 1883-1910 m. Petrapi- 
lio dvasinės akademijos profesorius, vėliau kunigavo Minske, Varšuvoje, Pinske. 

Čepas Motiejus (1866-1962) - teisėjas Mintaujoje, Rusijoje, nuo 1923 m. Vy- 
riausiajame tribunole Lietuvoje. 

Čėsnys Blažiejus (1884-1944) - žr. str. „Asmenų vardų transkripcija lietu- 
viškai“ 9 paaiškinimą. 

Dambrauskas Aleksandras - žr. str. „Asmenų vardų transkripcija lietu- 
viškai“ 9 paaiškinimą. 

Daugėla Apolinaras (1823-1895) - kunigas Petrapilyje, Maskvoje, Mogiliove, 
vyskupijos kapitulos narys. 

Daukša Mikalojus (tarp 1527-1538 — 1613) - vienas lietuvių raštijos kūrėjų. 

Davainis-Silvestraitis Mečislovas - žr. str. „Kantrusis kunigėlis“ 3 paaiš- 
kinimą. 

Demikis Motiejus (1877-1902) - Rygos politechnikos instituto studentas, šio 
miesto lietuvių veikėjas, literatas. 

Denisevičius Steponas (1838-72) - 1903-1910 m. Mogiliovo arkivyskupijos 
administratorius. 

Didžiulienė-Žmona Liudvika - žr. str. „Dėl provincijos paštų kultūringumo“ 
2 paaiškinimą. 

Dioklecianas - 284-305 m. Romos imperatorius. 

Dmowskis Romanas (1864-1939) - lenkų politikas, vienas tautinių demok- 
ratų (endekų) partijos kūrėjų. 

Dovydaitis Justinas Silvestras (1834-1901) - 1860-1864 m. vyskupo M. Valan- 
čiaus sekretorius, nuo 1885 m. Petrapilio dvasinės akademijos, nuo 1894 m. Kau- 
no kunigų seminarijos profesorius, rektorius. 

Dryja-Visockis Juozas (1848-1916) - kompozitorius, dirigentas, 1900-1915 m. 
gyveno ir dirbo Rygoje. 

Dubinskas Andrius (1868-1945) - teisininkas, 1921-1922 m. Lietuvos konsu- 
las Peterburge, vėliau mokytojas, teisėjas, 1934-1938 m. Kauno apygardos teismo 
pirmininkas. 

Dumša Juozas (1881-1936) - Latvijos socialdemokratų veikėjas, vėliau prisi- 
dėjęs prie bolševikų, nuo 1921 m. gyveno Rusijoje. 

Durnovas Ivanas (1834-1903) - rusų valstybės veikėjas, 1889-1895 m. vidaus 
reikalų ministras, vėliau ministrų tarybos pirmininkas. 

Eidrigevičius Stasys (1888-1945) — inžinierius, Nepriklausomoje Lietuvoje 
susisiekimo valdininkas. 

Erdmanas Vitoldas (1841-2) -kunigas, Petrapilio dvasinės seminarijos profe- 
sorius, rektorius. 

Feterauskas Gustavas (1874-1944) - Petrapilio lietuvių veikėjas, 1920-1927 m. 
Lietuvos centrinio statistikos biuro direktorius. 

Fijalkovskis Antonis (Fijalkowski, 1798-1883) — 1828-1842 Vilniaus dvasinės 
akademijos profesorius, rektorius, nuo 1871 m. Mogiliovo arkivyskupas. 

Fortunatovas Filipas — žr. str. „Dabartinis lietuvių jaunimas“ 9 paaiškinimą. 

Franckevičius Aleksandras (1886—po 1932) - kunigas, kunigavęs įvairiose 
Mogiliovo vyskupijos vietose. 

Fromas-Gužutis Aleksandras (1822-1900) - dramaturgas, prozininkas. 

Galdikas Adomas (1893-1969) - dailininkas tapytojas. 

Gėlė Zigmas (Gaidamavičius, 1894-1912) - poetas. 

Genys Juozapas (1858-1907) - kunigas Ilūkstėje, Mintaujoje, Kazanėje, Kau- 
ne, Karsakiškyje, Ramygaloje. 

Giedraitis Balys (1890-1941) - nepriklausomybės kovų savanoris, pulkinin- 
kas, 1930-1934 m. krašto apsaugos ministras. 

Giedraitis Marcijonas (1854-1915) - Rygos lietuvių veikėjas, verslininkas. 

Gintautas-Dzevaltovskis Aleksandras Kazimieras (1821-1889) - Mogiliovo 
arkivyskupas nuo 1883 m. 

Gižickis Janas Markas (1844-1925) - lenkų Bažnyčios istorikas. 

Grigonis Matas (1889-1971) - rašytojas, pedagogas 

Holovinskas Ignacas (Hotowinski, 1807-1855) - Mogiliovo arkivyskupas nuo 
1851 m. 

Yčas Martynas — žr. str. „Domininkas Bukantas“ 35 paaiškinimą. 

Jablonskis Jonas - žr. str. „Juozas Damijonaitis“ 2 paaiškinimą; Mintaujoje 
gyveno 1889-1896 m. 

Jakavičius Liudvikas - žr. str. „Damininkas Bukantas“ 42 paaiškinimą. 

Jakševičiūtė-Venclauskienė Stanislava (1874-1958) — visuomenės veikėja, 
labdarė, mėgėjų teatro organizatorė ir aktorė. 

Jaloveckis Boleslovas - Švenčionių krašto dvarininkas, Rusijos dūmos narys, 
lietuvių, lenkų ir gudų vienybės šalininkas. 

Jančaitė-Linartienė Joana (1884-1966) — visuomenininkė, mėgėjų teatro vei- 
kėja Latvijoje, po I pasaulinio karo Lietuvoje. 

Januškevičius Juozas (1862-1960) - pedagogas, mėgėjų teatro veikėjas, Ne- 
priklausomoje Lietuvoje gimnazijų mokytojas. 

Jasėnas Kazimieras (1867-1954) — meno istorikas, 1902-1944 m. klebonas 
Mintaujoje. 

Jasmantaitė-Vileišienė Emilija (1861-1935) - Vilniaus lietuvių veikėja. 

Jasūdis Antanas (1879-1963) — mėgėjų teatro organizatorius, aktorius. 

Jašmantas Jonas (Jošmantas, 1849-1906) - lietuvių tautinio atgimimo veikėjas 
Vilniuje ir Petrapilyje. 

Jaunius Kazimieras (1848-1908) - kunigas, kalbininkas; 1879-1892 m. pro- 
fesoriavo Kauno kunigų seminarijoje, be kitų dalykų, dėstė lietuvių kalbą; 1898— 
1906 m. Petrapilio Dvasinės akademijos profesorius. 

Jungferis Viktoras (1893-1964) — vokiečių ekonomistas, literatas, vertėjas, 
1925-1940 m. Kauno universiteto dėstytojas. 

Juozapaitis Kazimieras (1863-?) - vienas Petrapilio lietuvių Mažturčių drau- 
gijos organizatorių, 1912 m. jos pirmininkas. 

Kačanauskas Aleksandras (1882-1959) — kompozitorius, chorų vadovas, 
dainininkas, nuo 1920 m. Kauno konservatorijos dėstytojas. 

Karevičius Pranciškus - žr. str. „Asmenų vardų transkripcija lietuviškai“ 
9 paaiškinimą. 


+ 576 - 


Kavaliauskas Pranciškus (1879-1931) - kunigas Petrapilyje, vėliau Tveruose, 
Degučiuose. 

Kazlauskas Simonas Martynas (Kozlowski; 1819-1899) - Petrapilio dvasinės 
akademijos profesorius, Vilniaus kunigų seminarijos rektorius, nuo 1891 m. 
Mogiliovo arkivyskupas. 

Klapatauskas Boleslovas (Klopotowski, 1848-1903) - Mogiliovo arkivys- 
kupas metropolitas 1901-1903 m. 

Kliučiauskas Erazmas (Kluczewski, 1831-1915) - lenkų kunigas Rusijoje, 
tremtas už lenkišką veiklą, nuo 1890 m. dirbo Petrapilyje. 

Kliučinskas Vincentas (Kluczyūski, 1847-1917) - Vilniaus kunigų seminarijos 
profesorius, 1910-1913 m. Mogiliovo arkivyskupas. 

Kriaučiūnas Jonas - žr. str. „Pagarsėjęs chorvedys ir knygnešys Jonas Ku- 
metis“ 8 paaiškinimą. 

Krylovas Ivanas (1786-1844) - rusų pasakėtininkas. 

Kriščiukaitis Antanas - žr. str. „Dabartinis lietuvių jaunimas“ 13 paaiš- 
kinimą. 

Kriškijonas Pranciškus Ksaveras — žr. str. „Tolyn nuo pinigų“ 8 paaiš- 
kinimą. 

Kukolnikas Pavelas (1795-1884) — Vilniaus universiteto, vėliau Dvasinės 
akademijos, Medicinos chirurgijos akademijos dėstytojas, Cenzūros komiteto 
cenzorius. 

Kukta Juozapas (1873-1942) — Vilniaus lietuvių veikėjas, nuo 1922 m. Vil- 
niaus vyskupijos lietuviškosios dalies administratorius, nuo 1926 m. Kaišiadorių 
vyskupas. 

Labokas Jonas (1856-7) - kunigas Baltarusijoje, Valkininkuose, 1894 m. iš- 
tremtas į Tulos guberniją, vėliau kunigavo Slonime, Peterburge. 

Laivinis Reinis (Laivinš, 1863-?) — latvių rašytojas, pedagogas, visuomenės 
veikėjas. 

Lamanskis Vladimiras (1833-1914) - slavistas, Petrapilio universiteto pro- 
fesorius, nuo 1890 m. žurnalo „Živaja starina“ („Gyvoji senovė“) redaktorius. 

Landsbergytė Stanislova (1883-1939) — pedagogė, 1908-1915 m. mokytoja 
Rygos lietuvių mokyklose, po I pasaulinio karo Vilniuje, Rokiškyje, Marijam- 
polėje. 

Latvys Jonas (1888-po 1940) - kunigas Rygoje, vėliau Pagramantyje, Raudė- 
nuose, Kvėdarnoje. 

Laukaitis Juozas (1873-1952) - spaudos darbuotojas, literatas, kunigas Sei- 
nuose, Petrapilyje, Kalvarijoje, Vilkaviškyje. 

Ledesma Diego (1519-1575) - ispanų jėzuitas, filosofinių ir religinių raštų 
kūrėjas. 

Leonas XIII - žr. str. „Rašytinis ir spundos“ 1 paaiškinimą. 

Leparskis Jonas (1866-po 1940) - kunigas Rygoje, vėliau ilgą laiką Lygumuose. 

Linartas Jurgis - žr. str. „Damininkas Bukantas“ 41 paaiškinimą. 

Liutkevičius Gabrielius (1830-1926) - teisininkas, 1917 m. Petrapilio lietuvių 
seimo dalyvis, vėliau bolševikų veikėjas. 


+ 577 - 


Losinskas Augustinas (Losinski, 1867-1937) - Petrapilio dvasinės seminarijos 
profesorius, nuo 1903 m. rektorius, nuo 1910 m. Kielcų vyskupas. 

Lozoraitis Motiejus — žr. str. „Pagarsėjęs chorvedys ir knygnešys Jonas Ku- 
metis“ 32 paaiškinimą. 

Macijauskas Antanas (Maciejauskas, 1874-1950) - inžinierius, visuomenės 
veikėjas, 1919-1930 m. Lietuvos atstatymo komisaras. 

Maculevičius Jonas (Mačiulis-Maironis, 1862-1932) - Peterburgo dvasinės 
akademijos profesorius 1894-1909 m. 

Maculevičius Konstantinas (apie 1841-?) - kunigas Peterburge. 

Mačys Vladas (1867-1936) - varpininkas, teisininkas. 

Maikovas Leonidas (1839 -1900) - rusų literatūrologas, etnografas. 

Maksvytis Juozas (1878-?) - kunigas, lenkų, rusų dramaturgijos vertėjas. 

Mašiotas Pranas - žr. str. „Dabartinis lietuvių jaunimas“ 12 paaiškinimą; 
Rygoje gyveno 1889-1915 m. 

Mašiotienė — žr. str. „Damininkas Bukantas“ 8 paaiškinimą. 

Matijošaitis Stasys (1877-1949) - pedagogas, visuomenės veikėjas, reiškęsis 
Rygos lietuvių organizacijose. 

Matulaitis-Matulevičius Jurgis (1871-1927) - 1907-1911 Petrapilio dvasinės 
akademijos profesorius, 1918-1925 m. Vilniaus vyskupas; 1987 m. paskelbtas 
palaimintuoju. 

Matulaitis Vincas (1862-1935) - visuomenės veikėjas, 1895-1917 m. Petrapilio 
lietuvių labdaros draugijos pirmininkas, Lietuvoje valstybės kontrolierius. 

Matulionis Povilas (1860-1932) - miškininkas, literatas, visuomenės veikėjas, 
1924 -1928 m. Lietuvos Žemės ūkio akademijos rektorius. 

Meller-Zakomelskis Aleksandras (1844-1932) - rusų generolas, 1906-1909 m. 
Pabaltijo gubernijos, apėmusios Estiją ir dalį Latvijos, gubernatorius. 

Michalkevičius Kazimieras (Michalkiewicz, 1865-1940) - Vilniaus vysku- 
pijos administratorius 1908-1918 m., vėliau Vilniaus vyskupas sufraganas. 

Miliauskas Juozapas (1845-1937) - poetas aušrininkas, 1872-1885 m. Rygos 
policijos tarnautojas, vėliau gyveno Šiauliuose. 

Misiūnaitė Malvina - Rygos lietuvių mokyklų mokytoja, mėgėjų teatro or- 
ganizatorė. 

Mosolovas Aleksandras (1844-1904) - Rusijos valstybės veikėjas, 1879-1883 
ir 1894-1904 m. Tikybų departamento direktorius. 

Musteikis Ignas (1890-1960) - Nepriklausomybės kovų savanoris, nuo 1929 m. 
pulkininkas, 1926-1929 m. vidaus reikalų ministras. 

Nagevičius Vladas (1881-1954) — gydytojas, archeologas, Karo muziejaus 
Kaune steigėjas ir direktorius; generolas, vadovavo Lietuvos kariuomenės svei- 
katos tarnybai. 

Nagornoskis Vincas (1869-1939) - dramaturgas, prozininkas. 

Niedzialkauskas Karolis (Niedziatkowski, 1846-1911) - Petrapilio dvasinės 
akademijos rektorius, Mogiliovo arkivyskupijos administratorius, nuo 1901 m. 
Lucko-Žitomiro vyskupas; lenkų rašytojas. 

Noreika Liudas (1884-1928) — publicistas, teisininkas, vienas Tautos pažan- 
gos partijos kūrėjų, 1919-1920 m. teisingumo ministras. 

Oginskis Mykolas (1849-1902) - garsios Oginskių giminės atstovas, Plungės 
muzikos mokyklos steigėjas, palankus tautiniam lietuvių judėjimui. 

Orentas Juozas (1860-1919) - išradėjas, aktyvus Petrapilio lietuvių veikėjas. 

Orževskis Piotras - Vilniaus generalgubernatorius 1893-1897 m. 

Paliulionis Mečislovas - žr. str. „Asmenų vardų transkripcija lietuviškai“ 3 
paaiškinimą. 

Paškevičius Augustinas (1843-1914) - gydytojas, generolas, 1869 m. vienas 
Maskvos lietuvių studentų draugijos steigėjų. 

Paškevičius Vytautas (1882-1941) - kunigas įvairiose Mogiliovo vyskupijos 
vietose, nuo 1933 m. Latvijoje. 

Paštukas Ambraziejus (1871-po 1940) - kunigas Rygoje, Panevėžiuke. 

Petraškevičius Česlovas (1886-1941) - Petrapilio lietuvių veikėjas, 1917 m. 
Lietuvių seimo dalyvis, Lietuvoje advokatas Panevėžyje. 

Petrauskas Kipras (1885-1968) - dainininkas, 1911-1920 m. Peterburgo Ma- 
rijos teatro solistas. 

Petrauskas Mykolas (1857-1934) - klebonas Ilūkstėje, Aviliuose, Kalvarijoje. 

Petrovas Grigorijus - rusų kariuomenės šventikas, rašytojas ir žurnalistas. 

Petrulis Juozas (1877-1958) - pedagogas, nuo 1920 m. mokytojas Rokiškyje 
ir jo apylinkėse. 

Pleirys Juozas - Mintaujos ir Vilniaus lietuvių kultūrinės veiklos dalyvis, 
publicistas, vertėjas, „Vilniaus žinių“, „Vilties“ bendradarbis. 

Pleirytė-Puidienė Ona - žr. str. „Gerasis lietuvių tautos genijus“ 2 paaiš- 
kinimą. 

Pleve Viačeslavas (1846-1904) - Rusijos valstybės veikėjas, vidaus reikalų 
ministras 1902-1904 m. 

Poderys Martynas (1885-1972) — vienas Latvijos lietuvių socialdemokratų 
vadovų, Lietuvoje profsąjungų veikėjas. 

Poška Feliksas (1865-?) — vienuolis Agluonoje, vėliau kunigas Petrapilyje. 

Požėla Vladas (1879-1960) — teisininkas, socialdemokratų veikėjas, Stei- 
giamojo ir I Seimų atstovas, 1926 m. vidaus reikalų ministras. 

Pranaitis Justinas (1861-1917) — misionierius, nuo 1887 m. Petrapilio Dva- 
sinės akademijos profesorius. 

Pranaitis Petras Juozas (1868-1942) — vargonininkas, chorvedys, 1888-1910 m. 
gyveno Peterburge. 

Prapuolenis Kazimieras (1858-1933) — visuomenės veikėjas, 1889-1904 m. 
Mogiliovo arkivyskupijos kurijos kancleris, 1912-1921 m. dirbo Romoje, 1921— 
1925 m. vadovavo Tikybų departamentui. 

Pundzevičius Petras (1880-1955) - rašytojas, dramaturgas, teatralas, 1900- 
1914 m. Rygos lietuvių veikėjas. 

Purėnas Antanas (1883-1962) - chemikas, 1922-1951 m. Kauno universiteto, 
nuo 1951 m. Politechnikos instituto profesorius. 

Račkauskas-Vairas Karolis (1882-1970) - rašytojas, 1905 m. „Lietuvių laik- 
raščio“ Peterburge techninis redaktorius, Lietuvoje - diplomatas, žurnalistas. 

Račkauskis Jeronimas Kiprijonas (1825-1889) - Varnių, vėliau Kauno kunigų 
seminarijos profesorius, rektorius, religinės literatūros rengėjas. 

Rainis Janis (1865-1929) - latvių poetas, rašytojas, dramaturgas ir politinis 
veikėjas. 

Rancanas Jezupas (Rancans, 1886-1969) — Petrapilio Dvasinės seminarijos 
profesorius, nuo 1924 m. Rygos vyskupas. 

Rimša Petras (1881-1961) - skulptorius, Petrapilyje mokėsi 1909-1911 m. 

Roppas Eduardas (1851-1939) - 1889-1902 m. Liepojos klebonas, nuo 1903 m. 
Vilniaus vyskupas, 1907 m. rusų ištremtas. 

Rugys Juozapas (1858-1919) - gydytojas, aušrininkas, varpininkas. 

Sabaliauskas Adolfas (1873-1950) - kunigas, tautosakininkas, rašytojas. 

Sasnauskas Česlovas (1867-1916) - kompozitorius, chorų vadovas, Petra- 
pilyje gyveno 1894-1916 m. 

Senkus Jonas (1869-1946) - kunigas marijonas, kunigavo Petrapilyje, Plun- 
gėje, Žeimelyje, Ukmergėje, Panevėžyje ir kitur. 

Sienkiewiczius Henrikas (1846-1916) - lenkų rašytojas, daugelio istorinių 
romanų autorius, Nobelio premijos laureatas (1905). 

Skardinskas Vladas (1882-1956)- inžinierius, I Seimo narys. 

Sketerytė-Jablonskienė Konstancija (1968-1948) - varpininkė, vertėja. 

Skiparytė-Rakštienė-Kairiūkštienė Ona (1889-1959) - Rygos lietuvių veikėja, 
mokytoja, 1929-1940 m. Užsienio reikalų ministerijos sekretorė. 

Skrinda Kazimieras (1879-1919) -— Petrapilio dvasinės akademijos profe- 
sorius, klebonas Gatčinoje, Peterburge, 1918 m. ištremtas į Lietuvą. 

Skvireckas Juozapas - žr. str. „Asmenų vardų transkripcija lietuviškai“ 9 
paaiškinimą. 

Slavianskis Dmitrijus (1836-?) - rusų dainininkas, liaudies dainų atlikėjas, 
chorų vadovas. 

Sližys Balys (1885-1957) - inžinierius, pulkininkas, 1922-1924 m. krašto 
apsaugos, 1924-1926 m. susisiekimo ministras. 

Smetona Antanas (1874-1944) — Lietuvos prezidentas 1919-1920 ir 1926- 
1940 m. 

Smilga Antanas (1865-1920) - prekybininkas, Peterburgo lietuvių veikėjas, 
pasirašinėjo „Lietuvių laikraščio“ leidėju ir redaktorium. 

Stakelė Stanislovas (1862-1930) - kunigas Pasvalyje, Benekainyse, Dusetose, 
Rageliuose ir kitur, už lietuvišką veiklą persekiotas rusų valdžios ir lenkininkų, 
ištremtas į Kretingos vienuolyną. 

Stanelytė Jadvyga (1878-1919) - pedagogė, 1908 ir 1910-1911 m. Lietuvių 
katalikių moterų draugijos valdybos pirmininkė. 

Stiklius Kostas (1880-1962) - žr. str. „Damininkas Bukantas“ 43 paaiškinimą. 

Stolypinas Piotras (1862-1911) — rusų valstybės veikėjas, nuo 1906 m. mi- 
nistras pirmininkas. 

Strakšas Pranciškus (1875-1967) - 1904-1912 m. Peterburgo dvasinės akade- 
mijos profesorius, vėliau kunigavo Omske, Rygoje, Lygumuose, Kretingoje, 
Panevėžyje. 

Šachmatovas Aleksejus (1846-1920) - rusų kalbininkas. 

Šembekas Jurgis (Jerzy Szembek, 1851-1905) - Plocko vyskupas, nuo 1903 m. 
Mogiliovo arkivyskupas metropolitas. 

Šeptickis Andrijus (1865-1944) - Galicijos unitų metropolitas, žymus ukrai- 
niečių dvasinis ir tautinis vadovas. 

Šidlauskas Domas (1878-?) - visuomenės veikėjas, 1910-1915 m. redagavo 
„Rygos garsą“, „Rygos naujienas“, bandė atgaivinti senąjį lietuvių tikėjimą, buvo 
įkūręs vienminčių bendruomenę. 

Šikšnys Marcelinas (1874-1970) - pedagogas, rašytojas, 1898-1915 m. Rygos 
realinės gimnazijos mokytojas, 1922-1939 m. Vilniaus lietuvių Vytauto Didžiojo 
gimnazijos direktorius. 

Šimkus Stasys (1887-1943) — kompozitorius, chorų vadovas, 1908-1914 m. 
stažavo Petrapilio konservatorijoje. 

Šimoliūnaitė (Pundzevičienė) — rašytojo P. Pundzevičiaus-Petliuko žmona, 
Rygos lietuvių veikėja. 

Šimoliūnas Antanas (1847-1933) - daugelio Rygos lietuvių draugijų inicia- 
torius ir steigėjas, 1909 m. vienas „Rygos garso“ steigėjų. 

Šimoliūnas Jonas (1878-1965) - statybos ir hidrotechnikos inžinierius, 1922— 
1944 m. Kauno universiteto dėstytojas. 

Šliogeris Jeronimas (1871-1936) - inžinierius, nuo 1922 m. Kauno univer- 
siteto dėstytojas. 

Šnapštys-Margalis Juozas (1877-1921) - poetas, vertėjas, kunigavo Latvijoje, 
Tauragnuose, Kaune, Sudeikiuose. 

Šniukšta Petras (1877-1952) - 1919-1934 m. Lietuvos kariuomenės teismo 
pirmininkas, 1934-1935 m. krašto apsaugos ministras, vėliau advokatas. 

Špakevičius Julijonas (1888-1956) - agronomas, pedagogas, 1910-1915 m. 
studijavo Rygos politechnikos institute. 

Šulcas Tadas (1880-1940) - technologijos inžinierius, nuo 1927 m. dėstė 
Kauno universitete. 

Tallat-Kelpša Juozas (1888-1949) - kompozitorius, dirigentas, pedagogas, 
Peterburge studijavo ir gyveno 1907-1916 m. 

Tigellinus Gajus Sofonijus - Romos imperatoriaus Nerono gvardijos pre- 
fektas. 

Trasunas Pranciškus (1865-?) - latvių katalikų kunigas. 

Tūbelis Juozas - žr. str. „Dėl lietuvių-švedų vienybės“ 1 paaiškinimą; Čia- 
buvis - jo pseudonimas periodikoje. 

Urbonavičius Pranciškus — žr. str. „Asmenų vardų transkripcija lietuviškai“ 
4 paaiškinimą. 

Urbšas Antanas (1879-1965) - kunigas įvairiose Latvijos vietose, vėliau 
vyskupas, nuo 1949 m. Šv. Sosto asistentas Ispanijoje. 

Vailokaitis Juozas (1880-1953) — visuomenės veikėjas, Steigiamojo ir I Seimų 
narys, kunigavo Seinuose, Kaune. 

Valavičius Vincentas (1858-1939) - kunigas Mintaujoje, Kaišiadoryse, Pa- 
lomenėje. 

Valavičiūtė Paulina (1890—?) - dainininkė, pedagogė, teisininkė, 1915-1920 m. 
Maskvos Dailės teatro solistė. 

Valentas Petras (1860-1898) - Mintaujos vikaras, vėliau klebonas. 

Vanagas Pranas (?-1927) - Rygos lietuvių veikėjas, vienas Pašalpos draugijos 
steigėjų ir vadovų. 

Vilčinskis Algirdas (Wilczyūski, 1828-po 1908) - lietuvių praeities tyrinė- 
tojas, archeologas. 

Vileišis Antanas - žr. str. „Damininkas Bukantas“ 45 paaiškinimą. 

Vileišis Petras - žr. str. „Gerasis lietuvių tautos genijus“. 

Vilkaitis Jonas (1888-1975) - visuomenės veikėjas, vienas draugijos „Gied- 
ra“ (žr. 55 paaišk.) steigėjų, 1926-1927 m. Savivaldybių departamento direk- 
torius. 

Vilkutaitis Antanas (1864-1903) - rašytojas, inžinierius, 1891 m. baigė Peter- 
burgo kelių institutą. 

Visockaitė Jozefa - kompozitoriaus, dirigento Juozo Dryjos-Visockio duktė. 

Vitte Sergejus (1849-1915) - Rusijos valstybės veikėjas, 1892-1903 m. finansų 
ministras, 1905-1906 m. Ministrų tarybos pirmininkas. 

Vizbaras Feliksas (1880-apie 1970) - inžinierius architektas, Nepriklau- 
somoje Lietuvoje dirbo susisiekimo ministerijoje. 

Vizbaras Jonas - žr. str. „Greitasis kunigėlis“ 5 paaiškinimą. 

Vizbaras Kazimieras (1872-?) - 1901-1917 m. advokatas Rygoje, kelių pir- 
mųjų Lietuvos vyriausybių narys, diplomatas, nuo 1922 m. dirbo konsulate 
Rygoje. 

Vnukauskas Apolinaras (Wnukowski, 1848-1909) — nuo 1904 m. Polocko, 
nuo 1908 m. Mogiliovo vyskupas. 

Voldemaras Augustinas (1883-1942) — istorikas visuomenės ir valstybės 
veikėjas, 1926-1929 m. Ministrų kabineto pirmininkas,1922-1926 m. Kauno uni- 
versiteto profesorius. 

Volteris Eduardas (1856-1941) - etnografas, folkloristas, literatūros istorikas, 
nuo 1922 m. Kauno universiteto profesorius. 

Vronevskis Augustinas (1880-1943) - varpininkas, Latvijos lietuvių veikėjas. 

Vujekas Jakubas (Wujek, 1541-1597) - lenkų religinis rašytojas, Poznanės, 
Vilniaus jėzuitų kolegijų rektorius. 

Zauka Juozas (1862-1933) — visuomenės veikėjas, chorvedys, mėgėjų teatro 
režisierius. 

Zubrickas Justinas (1868 —1925) - teisininkas, poetas, 1919-1924 m. valstybės 
kontrolierius. 

Zvierovičius Steponas (Zwierowicz, 1842-1907) — Vilniaus vyskupas nuo 
1897 m., rusų ištremtas 1902 m. 

Žilevičius Danielius (1900-1963) — sportininkas, sporto Žurnalistas. 

Žmuidzinavičius Antanas (1876-1966) - dailininkas, pedagogas. 

2 tokią istoriją kol kas teturi Jungtinių Valstybių kolonija - greičiausiai 
turima omenyje Kazio Gineičio (1895-1965) knyga „Amerika ir Amerikos lietu- 
viai“ (1925). 

3 teko pagyventi Rygoje — dirbdamas „Rygos garso“ redakcijoje, Rygoje 
Vaižgantas gyveno nuo 1914 m. gruodžio iki 1915 m. spalio. 

* pro memoria (lot.) - atminimui. 

3 įdėta į humanitarų fakulteto rašliavos muziejėlį - žr. str. „Knygnešys ir 
sodietiškų dainų rašytojas Jonas Burkus“ 3 paaiškinimą. 

*Drang nach Osten (vok.) - veržimasis į rytus. 

7 „Rygos garsas“ — Rygos lietuvių laikraštis, leistas 1909-1917 m.; 1915 m. 
jame gausiai rašė Vaižgantas. 

5 III. - Illinois, JAV valstija. 

? Raudondauguvis (lat. Sarkandaugava) - Rygos priemiestis prie to pat pava- 
dinimo atsiautos. 

0 „Tredel-Markte“ (tolkučka) (vok., rus.) -- sendaikčių turgavietėje. 

" Pabaltijui turint savas teises - Estija ir Latvija valdant Rusijai išsaugojo 
XVII a. Švedijos įvestą dalinę savivaldą, paremtą bajorų luominėmis privile- 
gijomis. 

" vasaros vakarų krašte - norėta pasakyti šiaurės vakarų; taip buvo vadi- 
namos Lietuvos Didžiosios Kunigaikštystės teritorijos, po 1795 m. įėjusios į 
Rusijos imperijos sudėtį (Vilniaus, Kauno, Gardino, Minsko, Mogiliovo ir Vi- 
tebsko gubernijos). 

B blagoustrojennyj gorod, chorošyj gorod, umnyj gorod, svietlyj gorod 
(rus.) - gerai sutvarkytas miestas, geras miestas, protingas miestas, šviesus miestas. 

4 „R.-Katolickie Towarzystwo Dobroczynnošci“ (lenk.) - Romos katalikų 
labdaringoji draugija. 

15 „pani przetožona“ (lenk.) - ponia viršininkė. 

16 endekė - lenkų tautinių demokratų (endekų) šalininkė. 

V „dementia senilis“ (lot.) - senatvinė silpnaprotystė. 

16 „Obrona Częstochowy“ (Ienk.) - Čenstakavo gynimas; greičiausiai minima 
H. Senkevičiaus romano „Tvanas“ inscenizacija, vaizduojanti 1655 m. švedų 
apgultį; Čenstakavas - miestas pietų Lenkijoje, viena iš šventųjų vietų, kur 
saugomas stebuklingas Dievo Motinos paveikslas. 

9 „bez otčestva“ (rus.) - be tėvo vardo, t.y. betėvis. 

0 „aby handel szedi“ (lenk.) - kad prekyba sektųsi. 

2 „Prava litovcev po zemlevladeniju v Zapadnom kraje“ (rus.) - „Lietuvių 
žemėvaldos teisės Vakarų krašte“; knyga išleista Rygoje 1904 m. 

22 „Mūsų gerasis“ — Žemaitės komedija. 

3 Draudžiamojo laiko paskaitos J. Stauskaitės leidinyje - žr. str. „Kaip aš 
a.a. Petrą Vileišį apibūdinu“ 9 paaiškinimą. 

* „Pašalpa“ — Rygos lietuvių pašalpos draugija, veikusi iki 1940 m. 

5 „Apžvalgoje“ - turima omenyje „Žemaičių ir Lietuvos apžvalga“. 

2 „Gwiazda djecezji Mohylowskiej“ (Ienk.) - Mogiliovo vyskupijos žvaigždė. 

" „Litovskoje vspomogatelnoje obščestvo v gorode Ryge Lifliandskoj gu- 
bernii“ (rus.) - Lietuvių savitarpio pagalbos draugija Lifliandijos gubernijos 
Rygos mieste. 

28 Idlargas — neišsiaiškintas slapyvardis. 

3 „Rygos naujienų" 1911 m. Nr. 10 - minimas ir toliau cituojamas kovo 12 
(25) d. numerio straipsnis „Stojosi...“, pasirašytas X.; „Rygos naujienos“ - 1909— 
1915 m. Rygoje L. Jakavičiaus leistas laikraštis. 


+ 583 + 


* Draugija „Kanklės“ veikė 1904-1915 m. 

31 utile dulci Aot.) - nauda su malonumu. 

32 Karaliūnaičios Tatjanos komitetas - didžiosios kunigaikštytės Tatjanos, 
caro Nikolajaus II dukters, globojamas Centrinis komitetas nukentėjusiems nuo 
karo šelpti. 

33 Sk. apie tai P. Pundzevičiaus monografijėlę - nurodomas paties Vaiž- 
ganto monografinio pobūdžio straipsnis „Petras Pundzevičius-P. Petliukas“, 
paskelbtas 1927 m. „Lietuvos“ dienraščio 180-182 nr. 

4 Švietimo ir kultūros draugija „Žvaigždė“ veikė iki 1918 m. 

35 Šiaulėniškio - Marcelino Šikšnio; „Pilėnų kunigaikštis“ - jo tragedija; 
Dviejų Moterų - šiuo slapyvardžiu kartu parašytus dramos kūrinius pasi- 
rašinėjo Žemaitė ir Gabrielė Petkevičaitė-Bitė; „Paliepus knarkia“ -- nežinomo 
lenkų autoriaus komedija; „Gyvieji nabašninkai" —1. Lisenkos-Koničiaus kome- 
dija; „Byla dėl linų markos“ — vokiečių dramaturgo Juliaus Roderiko Benedikso 
(Benedix; 1811-1873) komedija, sulietuvinta J. Maksvyčio; „Šv. Elžbieta“ — 
vokiečių religinio didakto P. Bonno drama, versta kun. Vincento Kulikausko 
(1878-1936); „Pilėniečiai“ - istorinė tragedija; Gužučio —- Aleksandro Fromo- 
Gužučio; „Šv. Agnieška“ - greičiausiai verstinė vokiečių rašytojo Pailerio drama; 
„Katriutė“ - lenkų dramaturgės Annos Karvatovos (Karwatowa; 1854?) drama, 
versta Adolfo Vėgėlės (1882-1914); „Brangusis pabučiavimas“ — P. Pundze- 
vičiaus versta rusų rašytojo Činarovo komedija. 

*6 „Vilties“ draugija Rygoje veikė 1908-1914 m. ir po I pasaulinio karo. 

37 „Šv. Zita“ - pilnas pavadinimas - Lietuvių katalikių tarnaičių šv. Zitos 
draugija; įsikūrusi Kaune 1907 m. kunigų P. Dogelio (1877-1951) ir J. Jarašiūno 
(1874-?) iniciatyva, turėjo skyrius visose didesnėse lietuvių kolonijose Rusijoje. 

35 „Šviesa“ - Latvijos lietuvių katalikiškojo jaunimo draugija; veikė Rygoje ir 
kituose Latvijos miestuose 1922-1940 m., vadovaujama kun. Aleksandro Juod- 
valkio (1883-?) ir Augustino Vronevskio; „Rygos balsas“ - 1921-1931 m. Rygoje 
leistas savaitraštis. 

* „Naujas žodis“ - žr. str. „Asmenų vardų transkripcija lietuviškai“ 12 paaiš- 
kinimą. 

40 Šy, Juozapo katalikų darbininkų draugija - organizacija, įkurta kun. Kons- 
tantino Olšausko (1867-1933, prelatas, visuomenės veikėjas, nuo 1904 m. Kauno 
karmelitų parapijos klebonas), veikė 1906-1940 m. 

"nervus rerum (lot.) - dalykų nervas. 

* „Lietuvių laikraštis“ —- pirmas legalus lietuviškas savaitraštis, leistas Petra- 
pilyje 1904-1906 m. 

5 bonne mine (pranc.) - gerą miną. 

* „Naujakuriai“ - 1916 m. „Rygos garse“ Nr. 74-85 tokiu pavadinimu spaus- 
dintos „Pragiedrulių“ ištraukos; „Galia-spektakliai“ —- dramine forma parašyta 
Vaižganto satyra-feljetonas (žr. šių Raštų 9 t., p. 253-276). 

*5cui prodest (lot.) - kam naudinga. 

46 „Tiesos kelyje“ 1926 m. Nr. 7-8 - žr. str. „Damininkas Bukantas“. 

* vaidins „Genuvaitę“ - „Genovaitė“ — vokiečių didaktinio rašytojo 

Ch. Schmidto (1768-1854) apysakos inscenizacija, daryta daugelio XIX a. pab.- 
XX a. pr. dramaturgų. 

8ib. Nr. 20, 25 - nuoroda į „Rygos naujienų“ 1911 m. gegužės 19 (birželio 
1) d. numeryje išspausdintą straipsnį „Masonai“, pasirašytą neišaiškintu sla- 
pyvardžiu Masonas, ir tų pat metų birželio 11 (24) ir birželio 24 (liepos 7) d. 23 ir 
25 numeriuose spausdintą straipsnį „Marijavitai“, pasirašytą M.U.; marijavitai — 
žr. str. „Tolyn nuo pinigų“ 5 paaiškinimą. 

Ib. Nr. 1 - cituojamas „Rygos naujienų“ 1911 m. sausio 5 (18) d. numerio 
straipsnis „Vilkai avies kailyje“, pasirašytas neišaiškintu slapyvardžiu Darbininkas. 

3 Pilnas minimos J. Samulionio brošiūros pavadinimas: „Svarbus klausimas, 
ar kaip radosi žmoguje dūšia“. Brošiūra išleista 1911 m. Rygoje. 

5 Tėvūno pseudonimu Nr. 13 rašo - „Rygos naujienų“ 13 nr. tokio straipsnio 
nėra. Cituojamas kovo 26 (balandžio 8) d. Nr. 12 straipsnis „Paminėjimui knygos“. 

52 Macochas- Čenstakavo vienuolyne XX a. pradžioje išaiškintas ir nuteistas 
vienuolis apsimetėlis, vagis, ištvirkautojas, žmogžudys, kurio byla plačiai nu- 
skambėjo; mirė 1916 m. kalėjime. 

3 „Vilnis“ - socialdemokratų savaitraštis, ėjęs Rygoje 1913-1914 m. 

„Keleivis“ - nuo 1905 m. Bostone leidžiamas socialdemokratinės krypties 
savaitraštis. 

3 „Giedra“ — socialdemokratinė lietuvių darbininkų blaivybės draugija, 
veikusi Rygoje 1910-1915 m. 

56 „Švarkas ir milinė“ - Vilniaus lenkų rašytojo humoristo Vladislavo Gu- 
tovskio (1870-?) komedija; „Valsčiaus sūdas“ - Žemaitės komedija; „Ponas ir 
mužikai“ - A. Fromo-Gužučio dramą. 

57 „Žaislas“ - lietuvių teatro draugija Rygoje, veikusi 1910-1914 m., nuo 
1913 m. vadinosi Rygos lietuvių teatru. 

58 „Či gonė“ - Augustino Baranausko (1861-1923) scenos vaizdelis; „Aš nu- 
miriau“ - nenustatytas scenos veikalas. 

LŽ „Žmogžudystė namuose Nr. 37“ - nežinomo autoriaus farsas; „Meška“ — 
rusų rašytojo Antono Čechovo (1860-1904) komedija; „Pirmoji naktis“ - neži- 
nomo autoriaus draminis veikalas; „Alkanas Jonukas“ - I. Lisenkos-Koničiaus 
vodevilis. 

0 Kaip priedus prie pirmosios šios apybraižos dalies apie Rygos lietuvių 
veiklą Vaižgantas 1927 m. „Lietuvoje“ išspausdino straipsnius „Marcelinas 
Šikšnys“ ir „Petras Pundzevičius-P. Petliukas“. 

*' Pirmojoje publikacijoje po šiuo įžanginiu tekstu parašas: Doc. J. Tumas. 

62 5. Baltramaičio verstos „Anderseno pasakos“ išleistos 1904 m.; rusų che- 
miko Aleksandro Butlerovo (1828-1886), rašiusio ir šviečiamąją literatūrą, kny- 
gelė išėjo 1907 m., pavadinimu „Kaip bitės kopti“. 

8 „Zabytyje žertvy raspoliačenija“ (rus.)- „Užmirštos nulenkinimo aukos“; 
„St.-Peterb. Vedomosti“ („Sankt Peterburgo žinios“) - oficialus caro vyriausybės 
laikraštis, leistas 1728-1917 m. 

“ „Audra giedroje“ - lenkų rašytojo Teodoro Ernesto Rutkovskio (1816— 
1881) komedija, išleista 1905 m. Peterburge; iš rusų k. ją išvertė A. Voldemaras. 

65 Savitarpinė susišelpimo draugija - Peterburgo lietuvių savitarpinės pa- 
galbos draugija, veikusi 1900-1917 m. 

** Mažturčių draugija —- Mažturčių lietuvių savitarpinės pagalbos draugija — 
savišalpos ir švietimo organizacija, veikusi Peterburge 1903-1918 m. 

“ Kuršo Subačiuje - minimas Latvijos miestelis Subačius (Subatė) prie sienos 
su Lietuva netoli Obelių. 

*š Pirmojoje publikacijoje po išnaša parašas: Kan. J. Turnas. 

9 Žiūr. „Tiesos kelio“ 1926 m. 321 psl. - nuoroda į Pranciškaus Karevičiaus 
straipsnį „Priemonės bažnyčių statymui ir remontui lėšų pagaminti“, išspausdintą 
„Tiesos kelio“ Nr. 12; „Tiesos kelias“ — katalikų žurnalas, leistas Kaune 1925-— 
1940 m. 

" lietuvių labdarių draugiją - minima Petrapilio labdaringoji lietuvių ir 
žemaičių savišalpos organizacija, veikusi 1892-1918 m. 

"A „Vilties“ Nr. 24 - nuoroda į 1914 m. paskelbtą J. Piščiko straipsnį „Lietu- 
viai šiaurėje“. 

"2 „Molčat, M...e! ja zdies načalnik"“ (rus.) - Tylėt! aš čia viršininkas. 

* gradonačalninkas (rus.) - miesto viršininkas; Rusijoje taip buvo vadina- 
mas miesto policijos viršininkas. 

** „Fraternitas Lithuanica“ (Lietuviška brolija) - lietuvių gydytojų korpo- 
racija, įsteigta 1908 m. Petrapilyje, kur veikė nelegaliai iki 1917 m.; vėliau veikė 
ir Lietuvoje. 

5 „Motinėlė“ — Rytų Europos šalių pavyzdžiu sukurta lietuvių moksleivių 
šalpos organizacija, Lietuvoje veikusi 1907-1932 m., o JAV 1900-1945 m. 

“ Ateitininkai - žr. str. „Dabartinis lietuvių jaunimas“ 37 paaiškinimą. 

"7 Pirma Rota - (rus. poma - kuopa) - Peterburgo kariuomenės įgulos viena 
dislokacijos vietų. 

8 šv. Vincento Pauliečio vargšams šelpti draugijos - prancūzų kunigo, 
išpažinėjo Vincento de Paulo (1575-1660) vardu buvo vadinama nemaža lab- 
daros organizacijų; Lietuvoje tokia draugija įregistruota 1920 m. 

* „Imprimatur. Datum Vornis“ (lot.) - Leidžiama spausdinti. Duota Var- 
niuose; „Dozvoleno cenzuroju“ (rus.) - Cenzūros leista. 

80 „Litovcy iz davunich vremion...“ (rus.) — lietuviai nuo seno naudojosi 
lotyniškais rašmenimis. Rusijos vyriausybė, norėdama palengvinti lietuviams 
galimybes susipažinti su rusų literatūra ir pilietiškumu, pakeitė lotyniškus 
rašmenis rusiškais. 

8 „Juodoji šimtinė“ - juodašimčiai, ultranacionalistinių monarchistinių pa- 
žiūrų šalininkai, pradėję telktis 1905 m. revoliucijos metu; jų laikraštis „Novaja 
žizn“ („Naujas gyvenimas“) leistas 1905 m. Peterburge. 

82 Sinert žŽydam! (rus.) - mirtis žydams! 

8 „Pravitelstvennyj Vestnik“ („Vyriausybės žinios“) - laikraštis, leistas Pe- 
terburge 1869-1917 m. 

51 Dėdės Krylovo sakmę - atpasakojama I. Krylovo pasakėčia „Liūtas, gemzė 
ir lapė“. 

85 „Lietuvių Laikraščio“ 42 nr. Karolis Račkauskas... - minimas 1905 m. 
rugsėjo 22 d. numerio straipsnis „Reformų laukiant“, pasirašytas K. Rčk. 

*6 Progresistai — nacionalistinės liberalinės orientacijos Rusijos progresyvioji 
partija, veikusi 1907-1917 m. 

57 „z polskiego kota“ (lenk.) - iš lenkų rato; taip XIX a. ir XX a. pr. vadinosi 
Prūsijos bei Austrijos parlamentų, Vokietijos reichstago ir Rusijos dūmos lenkų 
deputatų klubai. 

5 „Novoje vremia“ („Naujas laikas“) - iš pradžių liberalus, vėliau juoda- 
šimtiškas dienraštis, leistas 1868-1917 m. Peterburge. 

* „Dziennik Petersburski“ („Peterburgo dienraštis“) -- prieš I pasaulinį karą 
leistas laikraštis. 

* Tolesnė pastraipa įterpiama kaip teksto praleidimas, duodamas prie pir- 
mosios publikacijos pridėtame klaidų atitaisyme. 

** XIX a. pabaigoje ir XX a, pradžioje Suomijos savivaldą buvo bandoma 
visaip siaurinti, ypač tuo pasireiškė caro Nikolajaus II 1898 m. Suomijos general- 
gubernatoriumi paskirtas Nikolajus Bobrikovas (1839-1904); jį prie Senato rūmų 
nušovė senatoriaus V. Šaumano sūnus Jevgenijus, kuris čia pat pats nusižudė. 

?2 Dvi pirmosios šio (7) skyriaus pastraipos pirmojoje publikacijoje patei- 
kiamos po visu apybraižos tekstu su autoriaus pastaba: „Lietuvio“ 8 Nr 7 dalyje 
pavadintojo straipsnio praleista. Nors kur jos turėjo būti tiksliau nenurodyta, chro- 
nologiškai natūrali jų vieta yra skyriaus pradžia. Antrojoje šių pastraipų po 
sakinio Prel. Daugėla neliko nei arkivyskupu, nei vyskupu įterptas sakinys (Vysk. 
Symonas, Daugėlai mirus...) iš Vaižganto pridėtų klaidų taisymų ir atstatytinų 
praleidimų. 

8 „consideratis guogue grandium...“ (lot.) - atsižvelgiant į didžias dorybių 
dovanas, kurias tavo asmeniui tų dovanų dalytojas Aukščiausiasis dosniai skyrė. 

* „Eto počtenneįšaja babuška...“ (rus.) - tai didžiai garbinga močiutė rau- 
donu sijonu; bet juk dalykiškai su juo kalbėtis jau negalima. 

*5 „na obzavedenije“ (rus.) - įsikūrimui. 

* „Glavnoju mojeju zadačeju...“ (rus.) - svarbiausiu mano uždaviniu už- 
imant naujas pareigas bus stengtis pateisinti monarcho pasitikėjimą. 

*7 Žr. „Tiesos kelio“ 1926 m. 321 p. - žr. 69 paaiškinimą. 

*8 „Ecclesiam destruis“ (lot.) - Bažnyčią griauni. 

* „No, i glupstwo gadasz...“ (lenk.) — na, ir kvailystes plepi, tai garbingas 
kunigas ir visai nesenas, tai ir paskirsim jį į tas pareigas. 

10 „Nabožeristwo Košcielne“ (Ilenk.) - „Bažnytinės pamaldos“. 

10 „No, tož niewyražnie czytasz, bo nic nie styszę“ (lenk.) - na, irgi neaiš- 
kiai skaitai, nes nieko negirdžiu. 

102 „Cate žycie uczylem...“ lenk.) - visą gyvenimą mokiau, kad reikia raiš- 
kiai skaityti, na, ir neklausote. 

103 „No i jakže Biskup — tak samo dziš wstateš?“ (lenk.) - na, ir kaip vys- 
kupas - taip pat šiandien kėleis? 

104 „Klękač! Tož biskup umiera!“ lenk.) - Klauptis! Juk vyskupas miršta! 

105 „No, tož i widzę, že masz ducha chrzescijanskiej pokory...“ (lenk.) - na, 
tai ir matau, kad turi krikščioniško nuolankumo dvasios, vadinasi, dar nesi 
žuvęs; tai ir atleidžiu tau. 

106 No, tož i giupstwo gadasz...“ lenk.) — na, juk ir kvailystes plepi; juk jis 
eina iš mišių, kaipgi poterių nekalbėjo? 

19 „Masz rację! Niechaj sobie!“ (lenk.) - Tiesą sakai! Tegu sau! 

Wš „Vaše Visokopreosviaščenstvo...“ (rus.) - Jūsų Šventenybe, įtikinkite savo 
kunigus, kad lenkinti Minsko gubernijos jiems neleisiu ir už visus tokius jų 
bandymus bausiu nedelsdamas. Apie kitus reikalus tarkitės su Aleksandru 
Nikolajevičium. Jo Didenybė imperatorius visiškai juo pasitiki, be to, jis Jūsų 
draugas. Likit sveiki, Jūsų Šventenybe. 

18 „krainij fanatik“ (rus.) - kraštutinis fanatikas. 

10 „Tiesos kelyje“ 1926 m. 12 nr., 321 p. - žr. šio str. 69 paaiškinimą. 

M „Net! vy priamo choteli skazat...“ (rus.)- Ne! Jūs tiesiog norėjote pasakyti 
štai ką: vynuogynas — tai Kražių bažnyčia; Nabotas — tai ją ginantys Kražių 
parapijiečiai; o Achabas ir Jezabelė - tai vyriausybė. 

L2 „Reč“ („Kalba“)- liberalios pakraipos konstitucinių demokratų dienraštis, 
leistas Peterburge 1906-1918 m. 

13 egzageracija (lot. exaggeratio) - perdėjimas, pervertinimas. 

U4 „Viltis“ 1911 m. Nr. 50 - minimas gegužės 4 (17) d. numeryje išspaus- 
dintas str. „Laiškas į redakciją“, be minėtųjų, pasirašytas dar L. Noreikos. 

U5 „splošnaja lož“ (rus.) - visiškas melas. 

U6 „zdešnije litovey eto tolko...“ (rus.) - čionykščiai lietuviai tai tik niekingi 
ateiviai. Jie ne mano ganomieji. Aš jiems patariau su savo reikalais kreiptis į 
Žemaičių vyskupą Cirtautą. Aš pagal teologiją neprivalau tenkinti jų bažnytinių 
reikmių; jeigu tai darau, tai tik ex charitate (iš gailestingumo). Jie nepriklauso 
mano vyskupijai. 

17 „Voobšče eta žaloba, eto delo ne latyšej...“ (rus.) - apskritai šis skundas 
ne latvių katalikų darbas. Čia veikia elementai priešingi ne tik bažnyčiai, bet ir 
valstybei. 

"8 „Kogda mitropolit Kliučinskij etich našich dorogich ksendzov otsiuda 
udalial...“ (rus.) - kai metropolitas Kliučinskis šiuos mūsų brangius kunigus iš 
čia pašalino, tai, Jūsų Šventenybe, tada į tai nekreipėt dėmesio, o kai dabar šie 
kunigai pasirodė Jums reikalingi, kad padėtų įkalbėti mus atsiimti skundą prieš 
metropolitą, tik tada juos laikinai čia pasikvietėt. 

18 „Wynošs się, ksiądz z Kapituty, wynošs się na Žmujdž“ (Aenk.) - išsikelk, 
kunige, iš Kapitulos, išsikelk į Žemaitiją. 

120 „zelozus“ (lot.) - uolus rėmėjas. 

121 Po išnaša pirmojoje publikacijoje parašas: J. Tumas. 

2 „Lietuvių balsas“ — savaitraštis, leistas 1915-1917 m. Petrapilyje, 1917 
1918 m. Voroneže. 

13 „Vadas“ - katalikiškas savatraštis, leistas Petrapilyje ir Voroneže 1916-1918 m. 

14 Po sakinio Vedė juos A. Purėnas įterptas sakinys (Prof. K. Būga juose dėstė...) 
iš Vaižganto pridėtų taisymų. 

"5 Pirmojoje publikacijoje pridėtų taisymų tekstas šiame Raštų tome neiš- 
laikomas ištisas. Jame duoti praleidimai įterpiami į nurodytas pagrindinio teksto 
vietas (žr. 90 ir 124 paaiškinimus), o korektūriniai apsirikimai ištaisomi. Kur ir 

kas buvo taisytina, surašyta pradinėje pataisymų dalyje, kuri žemiau pateikiama 
(po antraštės Lietuvių kultūros centrai. Petrapilis iki pirmojo papildymų sakinio 
vysk. Symonas, Daugėlai mirus..., žr. 92 paaiškinimą). 

Šiuo vardu „Lietuvio“ 5-9 Nr. spausdinto rašto pataisytini šie riktai: 

5 Nr., 3 p., 5 sk.: jie (tarnaitės) gaudavo ruošti vakarienę; reikia: jos arba jiems 
(ponams). 

6 Nr., 2 p.,5 sk.: neva valdžiai gerus lietuvių norus: neva valdžios gerus lietuviams 
norus. 

7 Nr.,2 p.,4sk.: IV gim. klasę: VI gim. kl. 

7 Nr.,3 p., 4 sk.: kad lenkų dvasininkų būtų daugumas: dvarininkų. 

8 Nr.,2 p., 1 sk: illarum largiter: largitor 

8 Nr., 2 p.,5 sk.: Coppo: Roppo. 

8 Nr.,3 p., 4 sk.: kun. Ian. Baltrušį: Ign. 

8 Nr.,4p., 1 sk.: kun Lebokas: Labokas. 

9 Nr.,3 p., 2 sk., 11 eil. iš ap.: po žodžių: prašydami, kad ją, pridėti: kaip ir pirmą 
skundą. 

9 Nr.,4 p., 2 sk.: zelosus: zelozus, 

9 Nr.,4p.,5 sk: Daugėla netiko: neliko. 

126 Mintauja - Latvijos miestas, dabar Jelgava; Mintauja (vok. Mitau) ji buvo 
vadinama iki 1918 m. 

17 panaikinus Pabaltijo autonomiškumą - žr. 11 paaiškinimą. 

128 „Academia Petrina“ (lot.) - Petro akademija; minima hercogo Petro Biro- 
no 1775 m. įkurta universitetinio tipo mokykla, nuo 1806 m. gimnazija. 

18 „šlichtadas“ (vok.) - pasivaikščiojimus, pasičiaužymus. 

130 biedrybas (lat.) - draugijas. 

3 „ne russkavo proischoždenija“ (rus.) - ne rusų kilmės. 

'32 „Ką aš beatmenu“ - žr. str. „Dėl provincijos paštų kultūringumo“ 2 paaiš- 
kinimą. 

23 kaip aš atsidūriau Mintaujoje - Mintaujoje Vaižgantas kunigavo 1893-1895 m. 

14 Dinabarko realinės auklėtinis - Dinabarko (dabar Daugpilis) realinėje 
gimnazijoje Vaižgantas mokėsi 1881-1888 m. 

35 „Mūsų Senovėje“ 2 nr.- užuomina į P. Matulionio laišką J. Tumui, rašytą 
1888 m. sausio 13 d., spausdintą „Mūsų senovėje“ 1921 m. Nr. 2, p. 80-83; „Mūsų 
senovė“ leista Kaune 1921-1923 m. redaguojama J. Tumo-Vaižganto ir 1937— 
1940 m. V. Biržiškos. 

26 „Apžvalga ir apžvalgininkai“ išleista Kaune 1925 m. 

7 žiūr. „Mūsų Senovės“ 1 nr. - minimas straipsnis „Žemaičių kunigų 
seminarija“; jo tekstą žr. šių Raštų 2 t., p.409-412. 

13 Šimbarkas — iškreiptas Šionbergo (dabar Skaistkalnė), miestelio Lietuvos 
pasienyje, Žiemgalos katalikų religinio ir kultūrinio centro, pavadinimas. 

18 Ad majorem Dei gloriam (lot.) - didesnei Dievo garbei. 

40 tai pateko į „Apžvalgą“ — minimas straipsnis „Apie Kuršo latvius“, 
išspausdintas „Apžvalgoje“ 1895 m. Nr. 14, vėliau pakartotas knygoje „Aplink 
Baltiją“; šio straipsnio tekstą žr. šių Raštų 8 t., p. 219—229. 

“4 Ksiedzu Tumasowi. Kochany Confrater! lenk.) - Kunigui Tumui. Mielas 
kolega! 

*2 modus vivendi (lot.) - gyvenimo būdas. 

43 Sk. -lenkiškame laiško originale - Skrypka (že ja tu się znajduje na stopie 
Skrypki); tikriausiai turėtas galvoje Aleksandras Skripka (1868-27), prieš Vaiž- 
gantą, matyt, trumpai vikaravęs Mintaujoje; vėliau jis buvo Bebrenės (rytų Lat- 
vijoje) ir Šaukoto vikaras, 1901 m. nurodomas esąs Kretingos vienuolyne, o nuo 
1904 m. tarp Žemaičių vyskupijos kunigų nebeminimas. 

“4 dixi (lot.) - pasakiau. 

65 Incognito (lot.) - slaptai, nesakant tikros pavardės. 

46 suspectae fidei (lot.) - abejotino tikėjimo. 

47 „moskovskoj volokitoj“ (rus.) - maskvietiškuoju vilkinimu. 

Mš Toliau kaip savo pasakojimo apie Mintaujos lietuvius papildymą Vaiž- 
gantas duoda šiame latvių mieste ilgai kunigavusio K. Jasėno (žr. aiškinamų 
pavardžių rodyklę) aprašymą, kur apibūdinama lietuvių mintaujiečių kultūrinė 
veikla XX a. pradžioje, I pasaulinio karo ir Latvijos nepriklausomybės metais. 
Po šio aprašymo čia pat dedamas dar vienas papildymas - epizodas iš Rygos 
lietuvių kultūrinio gyvenimo. Prieš jį Vaižganto įvadėlis: 

Rygoje. 

1927 m. „Lietuvos“ 345 nr. esu paįdomavęs ar Rainio „Juozapas ir jo broliai“ neturi 
ko bendra su žydų kūriniu „Juozapo Egiptan pardavimas“ , iš žydų kalbos vertė M. Gri- 
gonis. 

Vertėjas M. Grigonis paaiškina. 

M. Grigonio paaiškinime kalbama, kaip ir kokiomis aplinkybėmis buvo 
verčiamas minimas kūrinys ir kokie buvo vertėjo santykiai su jo leidėju L. Jaka- 
vičiumi (Žr. pavardžių rodyklę). Po M. Grigonio teksto Vaižganto prierašas: 

P. S. Be D. Šidlausko tai antras papildytojas mano pradėtųjų žinių apie lietuvių 
kultūrą Rygoje. Gal dar kas atsilieps? J. Turnas. 

„Lietuvos aido“ 1928 m. gegužės 9 d. 80 nr. pavadinimu „Lietuvių kultūros 
centras Mintaujoje“ Vaižgantas paskelbė dar vieną papildymą. Jo pristatymas 
toks: 

„Liet. Aido“ 76 nr. esu įdėjęs Monsinjoro K. Jasėno laišką apie lietuvių kultūrą 
Mintaujoje. Ten jis yra gražiai paminėjęs ir dabartinį mūsų universiteto doc. Viktorą 
Jungfer į, tačiau apie to apolitiko žmogaus tendencijas bus nusakęs neturėdamas tikrų, 
iš jo paties gautų pasisakymų. Tai tenka mums dabar atitaisyti. 

Doc. J. Tumas. 

Po šiuo pristatymu spausdinamas V. Jungferio (žr. pavardžių rodyklę) laiš- 
kas Vaižgantui ar „Lietuvos aido“ redakcijai. Jame koreguojami K. Jasėno tei- 
giniai: V. Jungferis tedirbęs Klaipėdoje ėjusio vokiečių laikraščio „Memeler 
Zeitung“ redakcijoje, bet nebuvęs jo redaktoriumi; jis netvirtinęs, jog lietuvių 
dvasinė kultūra geriau išplėtota negu vokiečių, o tesakęs, kad tam tikros aukštos 
lietuvių kultūros savybės, pasireiškiančios, pavyzdžiui, liaudies dainose ir tauto- 
dailėje, yra aiškiau pastebimos negu atitinkamos vokiečių kultūros savybės, ka- 
dangi pastaroji yra daug giliau pasislėpusi po tarptautiniu civilizacijos sluoksniu. 

JURGIS MATULAITIS. Publikuota: Lietuvis. - 1927. - Saus. 29. - Nr. 21. 
(„Mirė Jurgis Matulaitis“) Parašas: Vaižgantas. Pakartota: VR-14. — P. 186-189 
(po tekstu: Lietuvis, 1927 m. 21 Nr.). 

* Kelčių - Kielcų (lenk. Kielce); miestas rytų Lenkijoje. 

? grafaitės Ziberkaitės globa - vienuolė grafaitė Cecilija Ziberg-Plateraitė, 
kilusi iš Lietuvoje dvarų turėjusių grafų Ziberg-Platerių, globojo J. Matulaitį 
XX a. pr., jam gydantis Varšuvos beturčių ligoninėje. 

3najezdcy (lenk.) - užpuolikai, okupantai. 

* „Drang nach Kresy" (vok., lenk.) - veržimasis į pakraščius; plg. kryžiuočių 
ir vėlesnių vokiečių imperininkų šūkį „Drang nach Osten“ - veržimasis į rytus. 

5 Vladislavas Bandurskis (1865-1932) — Lvovo vyskupas, pamokslininkas, 
rašytojas; 1920 m. kartu su Želigovskiu atsikraustė į Vilnių, buvo kariuomenės 
kapelionu, vykdė lenkinimo darbą; Apolinaras Vnukovskis - žr. apybr. „Lietuvių 
kultūros centrai“ paaiškinimų pavardžių rodyklę. 

*secundum cor Jesu (lot.) - pagal Jėzaus širdį. 

"ultra montes (lot.) - už kalnų, t.y. už Alpių; aliuzija į ultramontanizmą, kraš- 
tutinę katalikybės pažiūrą, reikalavusią pripažinti popiežiui neribotą autoritetą. 

Šin odore sanctitatis (lot.) - pakvipęs šventumu, su šventojo aureole. 

* Per sociologijos kursus Kaune - primenami Bažnyčios suorganizuoti kur- 
sai, skirti socialinių problemų svarstymams, vykę Kaune 1909 m. sausio 3-5 d.; 
J. Matulaitis, tuomet Peterburgo dvasinės akademijos profesorius, juose per- 
skaitė tris paskaitas; apie kursus „Viltyje“ rašė Vaižgantas (žr. šių Raštų 7 t., 
p. 265-269). 


ARKIVYSKUPAS JURGIS MATULAITIS-MATULEVIČIUS. Publikuota: 
IL. - 1927. - Vas. 5. - Nr. 5. Parašas: Kan. J. Tumas. 

1 „Doctrina russorum de iustitia originali“ (lot.) - tikrasis J. Matulaičio 
disertacijos pavadinimas — „Doctrina russorum de statu iustitiae originalis“ 
(„Rusų mokslas apie pirminio teisingumo būklę“). 

* pas Herderį - minima 1801 m. Freiburge, Vokietijoje, Bartolomėjaus Her- 
derio (1774-1839) įkurta leidybinė firma (Herder-Verlag); paveldima palikuonių, 
veikė ir XX a., leido enciklopedijas, katalikų religinę literatūrą. 

3 Praha — Varšuvos priemiestis. 

* Jurgis Čėsna (1835-1892) - Marijampolės marijonų vienuolyno viršininkas 
ir marijonų generolas nuo 1865 m. 

5 Eugenijus Džiuzepė Džiovanis Pačelis (Pacelli, 1876-1958), 1917-1929 m. 
popiežiaus nuncijus Bavarijoje, nuo 1939 m. popiežius Pijus XII. 

* Matias Ercbergeris (Erzberger, 1875-1921) — vokiečių politikas, nuo 1903 m. 
Reichstago katalikų centro atstovas, palankus Lietuvos nepriklausomybei. 

"Benediktas XV (Giacomo della Chiesa, 1854-1922) - popiežius nuo 1914 m. 

8 „Draugija“ — literatūros, mokslo ir politikos mėnesinis žurnalas, leistas 
Kaune 1907-1915 ir 1919-1923 m., redaguotas A. Jakšto. 

* Pranciškus Būčys - žr. str. „Vilniaus Seimas - pavyzdys gera ir bloga“ 5 pa- 
aiškinimą; prof. dr. Mačiulis - žr. apybr. „Lietuvių kultūros centrai“ paaiškinimų 

pavardžių rodyklę; Kazimieras Šaulys (1872-1964) - Kauno kunigų seminarijos 
profesorius, Vasario 16-osios akto signataras; Justinas Staugaitis (1866-1943) — 
visuomenės veikėjas, publicistas, rašytojas, Vasario 16-osios akto signataras, nuo 
1926 m. Telšių vyskupas; Antanas Kaupas (1870-1913) - spaudos darbuotojas, 
publicistas, visuomenės veikėjas; nuo 1892 m. gyveno JAV. 

V Turėjau malonumo ir aš jų klausyti - žr. str. „Jurgis Matulaitis“ 9 paaiš- 
kinimą. 

"atsakymą teologijos dekanui Žongolavičiui - minima lenkiška brošiūrėlė 
„Korespondencija tarp Vilniaus vyskupijos kurijos ir Stepono Batoro universiteto“ 
(„Korespondencja pomiędzy Kurją Biskupią Wileiską a Universitetem Stefana 
Batorego“), išleista Vilniuje 1921 m.; Bronislovas Žongolavičius (Žongollowicz, 
1870-1944) - 1895-1914 m. Kauno kunigų seminarijos profesorius, 1920 m. Vil- 
niaus universiteto prorektorius, nuo 1930 m. Lenkijos viceministras tikybos 
reikalams; pasižymėjo priešiškumu lietuviams. 

'* Janas Baudouinas de Courtenay - žr. str. „Pagarsėjęs chorvedys ir knyg- 
nešys Jonas Kumetis“ 36 paaiškinimą. 

5 Augustinas Voldemaras - žr. apybr. „Lietuvių kultūros centrai“ paaiš- 
kinimų pavardžių rodyklę. 

“ Stanislavas Maciejevičius (1869-1940) - Vilniaus šv. Kotrynos bažnyčios 
rektorius, žurnalistas, Rusijos Dūmos, Lenkijos Seimo narys, polomanas. 


TRYS DIENOS OKUPUOTOJE SOSTINĖJE. Publikuota: Lietuva. - 1927. — 
Vas. 25. - Nr. 45; vas. 26. - Nr. 46. Parašas: Doc. Tumas. 

' Laikinasis Vilniaus lietuvių komitetas veikė 1919-1937 m.; rūpinosi Lenkijos 
okupuoto Vilniaus ir Vilniaus krašto lietuvių reikalais bei teisėmis, uždraustas 
okupacinės valdžios; Danielius Alseika (žr. apybr. „Lietuvių kultūros centrai“ 
paaiškinimų pavardžių rodyklę) šio komiteto pirmininkas 1924-1927 m. 

2 Juozapas Kukta - žr. apybr. „Lietuvių kultūros centrai“ paaiškinimų pa- 
vardžių rodyklę. 

3 „porucznik“ (lenk.) - leitenantas. 

* „furmankos“ (lenk.) - vežimai. 

5 Zaviasai - Lazdėnai; Lentvaravas - Lentvaris. 

6 Vilniaus starosta - Vilniaus seniūnas, meras; tuo metu šias pareigas ėjo 
M. Lukaševičius. 

7 „nieporozumienie“ (lenk.) - nesusipratimas. 

5 „bunto“ (lenk.) - maišto; Vaižgantas čia ironizuoja Varšuvos valdžios 
skleistą mitą, esą generolas Želigovskis, 1920 m. užgrobdamas Vilnių, elgėsi 
savavališkai, nepaisęs jos valios; istorikų nustatyta, jog šio „maišto“ iniciatorius 
buvo tuometinis Lenkijos vadas J. Pilsudskis. 

* „Granicę otworzono“ (lenk.) - sieną atidarė. 

* Pranas Bieliauskas (1883-1957) — Vilniaus lietuvių veikėjas, 1911-1940 m. 
katedros vikaras. 

“ Romualdas Jalbrzykowskis (1876-1955) — Vilniaus arkivyskupas nuo 
1926 m; nuo 1945 m. rezidavo Balstogėje, valdė Lenkijai priklausančią buvu- 
sios Vilniaus arkivyskupijos dalį. 

12 Kazimieras Michalkevičius — žr. apybr. „Lietuvių kultūros centrai“ paaiš- 
kinimų pavardžių rodyklę; Jonas Hanusavičius (1864-1940) - Vilniaus katedros 
oficiolas, 1919 m. vyskupijos administratorius; Bronislovas Žongolavičius - žr. 
str. „Arkivyskupas Jurgis Matulaitis-Matulevičius“ 11 paaiškinimą. 

8 „Kurier Wilenski“ („Vilniaus kurjeris“) — dienraštis, ėjęs Vilniuje 1924— 
1940 m. | 

4 „Niewtašciwe stanowisko“ (lenk) - „Netinkamas požiūris“; tai „Kurier 
Wilenski“ 1927 m. vasario 22 d. Nr. 40 išspausdintas straipsnis, pasirašytas 
Zygmunt Zanozinski. 

5 „Dziennik Wilenski“ pasiteisino - „Dziennik Wilenski“ („Vilniaus laik- 
raštis“) — Vilniaus endekų dienraštis, leistas 1916-1938 m.; minimas 1927m. 
vasario 23 d. Nr. 43 straipsnis „Dla czego kapitula nasza nie byla obecną na 
pogrzebie š. P. Jana Basanowicza“ („Kodėl mūsų kapitula nedalyvavo Jono 
Basanavičiaus laidotuvėse“). 

16 Stanislavas Maciejevičius - žr. str. „Arkivyskupas Jurgis Matulaitis-Matu- 
levičius“ 14 paaiškinimą. 

"7 Milkauskį - greičiausiai tai Stanislavas Milkovskis (1881-1961), Vilniaus 
kunigų seminarijos profesorius. 

18 „niezwykla gorliwošė“ (lenk.) - nepaprastas uolumas. 

5 kondukto (lenk.) - laidotuvių eisenos. 

20 Marjanas Zdziechowskis (1861-1938) - slavistas, kultūrologas, literatūros 
istorikas, 1919-1931 m. Vilniaus universiteto profesorius, 1925-1927 m. jo rek- 
torius; Bronislavas Krzyžanowskis (1876-1943) - advokatas, politikas, visuo- 
menės veikėjas; Liudvikas Abromavičius (Abramowicz, 1876-1939) — Vilniaus 
lenkų spaudos darbuotojas, nuo 1925 m. leido „Przegląd Wilenski“; Severinas 
Wystouchas (1900-1968) - lenkų istorikas; Antonis Szechas (tikr. Izidorius Kaje- 
tonas Wistouchas, 1868-1937) — publicistas. 

2! Adomas Stankevičius (Stankiewicz, 1891-1955) - katalikų kunigas, gudų 
politikas ir rašytojas, 1922-1926 m. gudų valstiečių atstovas Lenkijos seime. 

2 Augustinas Janulaitis (1878-1950) - teisininkas, istorikas, publicistas, Kau- 
no ir Vilniaus universitetų profesorius. 

3 Julija Wichert -Kairiūkštienė (1864-1949) - lenkiškai eiliavusi poetė, lietuvių 
literatūros vertėja į lenkų kalbą. 

* Konstantinas Galkauskas (1875-1963) - kompozitorius, dirigentas, Vilniaus 
lietuvių veikėjas. 

* Vladislava Polovinskaitė-Grigaitienė (1890-1960) — dainininkė, pedago- 
gė; Antanas Sodeika (1890-1979) - dainininkas, 1920-1950 m. Lietuvos operos 
solistas. 

* Alseikų, Stašių - Danielius Alseika — žr. šio straipsnio 1 paaiškinimą; jo 
žmona Veronika Janulaitytė-Alseikienė (1883-1971) - Vilniaus lietuvių veikėja, 
1918-1931 m. Vilniaus lietuvių ligoninės gydytoja; Konstantinas Stašys (1880- 
1942) - farmaceutas, Vilniaus lietuvių veikėjas, 1939-1940 m. Vilniaus burmist- 
ras; jo žmona buvo Zuzana Alunans, latvių dramaturgo duktė, Vilniaus Vytauto 
Didžiojo gimnazijos mokytoja. 


+ 593 - 


VILNIUJE NUSIRAMINUS. Publikuota: IL. - 1927. - Kovo 5. - Nr. 9. Pa- 
rašas: Vaižgantas. 

"nuvažiuoti į a. a. dr. Jono Basanavičiaus laidotuves - žr. šio tomo str. 
„Trys dienos okupuotoje sostinėje“. 

Ž skverai, apvalyti nuo visokių Muravjovų - turima galvoje Vilniuje pasta- 
tyti Rusijos imperijos valdžią ir galią simbolizavę paminklai (1863 m. sukilimo 
malšintojui M. Muravjovui, pastatytas 1898 m. dab. S. Daukanto aikštėje; Jeka- 
terinai I, pastatytas 1904 m. Katedros aikštėje; stačiatikių koplyčia rusų kariau- 
tojams pagerbti dab. Savivaldybės aikštėje); juos rusai išsigabeno traukdamiesi 
nuo vokiečių I pasaulinio karo metais ar pašalino lenkai. 

3Vilniuje Vaižgantas gyveno 1906-1911 ir 1918-1920 m. 

* Berdičevas - įvairiatautis vakarų Ukrainos miestas, XIX a. žydų kultūros 
centras. 

5 „rodnoj jazyk“ (rus.) - gimtoji kalba. 

“ „baba przyszedszy“ (lenk. iškraipytai) - boba atėjo. 

"7 „Jak mamę kocham, nic podobnego nie styszatem“ (lenk.) - kaip mamą 
myliu, nieko panašaus negirdėjau. 

* Liudvikas Abromavičius, Krzyžanauskas - žr. str. „Trys dienos okupuotoje 
sostinėje“ 20 paaiškinimą; Milkauskas — žr. to pat str. 17 paaiškinimą; Stan- 
kevičius — žr. to pat str. 21 paaiškinimą; Svianevičius - greičiausiai Stanislavas 
Svianevičius (Swianiewicz, 18992) - ekonomistas, teisininkas. 

*T. Vrubliauskas - Tadas Vrublevskis (Wrėblewski, 1858-1925), advokatas, 
Vilniaus krašto visuomenės ir kultūros veikėjas. 


VYSKUPAS KAZIMIERAS PALTAROKAS. Publikuota: IL. - 1927. - Bal. 2. — 
Nr. 13. Parašas: Doc. Kan. J. Tumas. Pakartota: VR-14. — P. 254-260 (po tekstu: 
„Iliustruotoji Lietuva“, 1927 m. 13 nr.). 

'rektoratuose — rektoratas - bažnyčia, neturinti parapijos ir nuolatinio ku- 
nigo. 

? gremialiam kanauninkui - gremialus (plg. lot. gremium - skreitas; bendri- 
ja) - turintis pareigų. 

3 Antanas Petronis (1887-1941) - verslininkas, spaudos darbuotojas, 1912 
1928 m. Kaune vertėsi knygų leidyba ir prekyba; žuvo per sovietų kariuomenės 
įvykdytas Pravieniškėse įkalintų žmonių žudynes. 

* „Vadovas“ - kunigams skirtas mėnesinis žurnalas, leistas Seinuose 1908- 
1914 m. 

5 Juozapas Rimeikis (Remeikis, 1866-1944) - XIX a. pab. Šiaulių ir Panevėžio 
gimnazijų kapelionas, vėliau kunigavo Latvijoje, Tryškiuose, Varlaukyje; išleido 
katechetinių darbų, pjesių saviveiklai. 

* Antanas Vytartas (1863-1932) — publicistas, religinės literatūros rengėjas; 
kunigavo Mosėdyje, Joniškyje, Kupiškyje ir kitur. 

" „Draugija“ - žr. str. „Arkivyskupas Jurgis Matulaitis-Matulevičius“ 8 paaiš- 
kinimą. 

5 „Tiesos kelias“ — žr. apybr. „Lietuvių kultūros centrai“ 69 paaiškinimą. 

* „Lietuvos mokykla“ - mėnesinis pedagogikos žurnalas, leistas Kaune 1918— 
1940 m. 

10 „episcopabilis“ (lot.) - galįs būti vyskupu. 

" Pranciškus Landsbergis (1836-1921) - Surviliškyje kunigavo 1891-1921 m. 

'2 Gasparas Cirtautas - žr. str. „Gerasis lietuvių tautos genijus“ 6 paaiškinimą. 

Bcum tremore (lot.) - su virpuliu. 

4 Juozas Stakauskas (1900-1972) - istorikas, 1934-1940 m. Centrinio vals- 
tybės archyvo vedėjas, vėliau klebonavo Gelvonuose, Kazokiškėse, Žasliuose. 

*5 Edvardas Turauskas (1896-1966) - diplomatas, visuomenės veikėjas, 1927— 
1928 m. „Ryto“ redaktorius, 1928-1934 m. Eltos direktorius; turimas galvoje 
nurodytame numeryje išspausdintas jo straipsnis „25 metai“. 


GRAZNA IR NAUDA. Publikuota: Lietuva. - 1927. - Bal. 14. - Nr. 85. Pa- 
rašas: Doc. Tumas. 

! „Neo-Lituanija“ - žr. str. „Dabartinis lietuvių jaunimas“ 4 paaiškinimą. 

2inž. Prycko architektūros grandioziniai mūrai - Edmundas Frykas (XIX a. 
pab.-XX a. I pusė) -inžinierius architektas; suprojektavo visuomeninių pastatų 
Kaune, Marijampolės, Kretingos, Rokiškio geležinkelio stotis. 


IŠ VYTAUTO BAŽNYČIOS (KAUNB) ISTORIJŲ. Publikuota: IL. - 1927. — 
Bal. 14. - Nr. 15; bal. 30. -Nr. 17; geg. 7. - Nr. 18. Parašas: Kan. J. Turnas. 

! Vladimiras (miręs 1015) - Kijevo Rusios kunigaikštis nuo 980 m., priėmęs 
989 m. krikštą. 

2 Versiją, kad kunigaikštis Vytautas vertė į lietuvių kalbą poterius, pa- 
skleidė XIX a. romantinė istoriografija, ją patvirtinančių patikimesnių duo- 
menų nėra. 

3 Konstancos (Vokietija) bažnytinis susirinkimas vyko 1414-1418 m., jame 
buvo svarstomi ir su Lietuva susiję klausimai. 

*Braslavas - miestas dabartinėje Baltarusijoje, po I pasaulinio karo priklausė 
Lenkijai. 

5 Albertas Vijūkas-Kojalavičius (1609-1677) - istorikas, Vilniaus akademijos 
profesorius; nurodomas svarbiausias jo veikalas - „Lietuvos istorija“ lotynų 
kalba (I d. išleista Gdanske 1650, II - Antverpene, Olandijoje, 1669 m.). 

Škircha (vok. Kirche) — protestantų bažnyčia. 

7 D. O. M. (lot. Deo Optimo Maximo) - geriausiam didžiausiam Dievui; 
užrašas ant katalikų bažnyčių frontonų. 

8 Mykolas Kaributas Višnioveckis (1640-1673) - Lenkijos karalius ir Lietuvos 
didysis kunigaikštis 1669-1673 m. 

? Nikolajus I - žr. str. „Greitasis kunigėlis“ 6 paaiškinimą. 

' Aleksandras Potapovas - Vilniaus generalgubernatorius 1868-1874 m.; 
Michailas Obolenskis - Kauno gubernatorius 1867-1874 m. 

Nu „Pamietnik domowy“ (lenk) - „Namų dienoraštis“; vienas iš 5 vyskupo 
M. Valančiaus dienoraščių ir užrašų sąsiuvinių (323 p.); saugomas Vilniaus uni- 
versiteto bibliotekos rankraštyne (f. 1, D 1053); jo ištraukų paskelbė Vaižgantas 

(1899-1901 m. „Tėvynės sarge“, „Žinyčioje“, „Dirvoje-Žinyne“, paties sudarytoje 
knygoje Vyskupas Motiejus Valančius. Pastabos pačiam sau, 1929), V. Biržiška („Mū- 
sų senovė“, II, 2, 1938; II, 1, 1940). 

2 gavo trauktis atgal - Vytauto pralaimėtas Vorsklos mūšis su Aukso Ordos 
kariuomene vyko 1399 m. rugpjūčio 12 d. 

B Petras Kalpokas (1880-1945) - dailininkas; kalbama apie Vytauto bažnyčios 
didžiajam altoriui jo nutapytus paveikslus „Vytautas ties Vorskla“ ir „Marijos 
mergelės dangun ėmimas“. 

4 Ticianas (Tiziano, apie 1476-1576) - italų tapytojas; turimas galvoje jo 
kūrinys „Marijos dangun ėmimas“. 

15 Eto čto? (rus.) - kas tai? 

6 Kostiol, Vaše Imp. Veličestvo (rus.) - bažnyčia, Jūsų Imperatoriškoji 
didenybe. 

"7 Cerkov (rus.) - cerkvė. 

8 „Mūsų Senovė“ - žr. apybr. „Lietuvių kultūros centrai“ 137 paaiškinimą. 

9 „na pravoslavunuju missiju v Litve“ tarp „inorodcų i inovercų“ (rus.) — 
stačiatikystės misijai Lietuvoje tarp kitataučių ir kitatikių. 

20 Klirosas - paaukštinta vieta prieš altorių stačiatikių bažnyčiose. 

2 „carskija vrata“ (rus.) - caro vartai; stačiatikių cerkvėse išpuoštas įėjimas 
prie altoriaus, pro kurį pasauliečiams eiti draudžiama. 

2 imdami Kauno tvirtovę, vokiečiai... - minimi I pasaulinio karo įvykiai; 
mūšiai dėl Kauno vyko 1915 m. rugpjūčio 20-31 d. 

3Viesulavą (dabar klaidingai vadinamą Linksmadvariu) - buvo ginčijamasi 
dėl šio pakaunės kaimo (dabar Kauno priemiestis) vardo kilmės; kai kurie kalbi- 
ninkai ir Vaižgantas gynė lietuvišką Viesulavo pavadinimo kilmę; prigijo Links- 
madvario vardas. 

4 Pranciškus Karevičius — žr. str. „Asmenų vardų transkripcija lietuviškai“ 
9 paaiškinimą. 

25 Bronislovas Bumšas (1888-1944) - Kauno įgulos kapelionas 1919-1921 m., 
vėliau kunigavo JAV, Anykščiuose, Šeduvoje, Kaune, Vadaktuose. 

26 Vytautas Bičiūnas - žr. apybr. „Lietuvių kultūros centrai“ paaiškinimų 


pavardžių rodyklę. 
* „Tauta“ — 1920 m. Kaune leistas Tautos pažangos laikraštis, redaguotas 
Vaižganto. 


2 Jonas Vailokaitis (1886-1944) — pramonininkas, politikas, 1920-1922 m. 
Steigiamojo Seimo narys; Juozas Vailokaitis - žr. apybr. „Lietuvių kultūros 
centrai“ paaiškinimų pavardžių rodyklę. 

2 Paulius Galaunė (1890-1988) - grafikas, meno istorikas ir muziejininkas. 

*0 Musteikio — neaišku, kuris iš Musteikių turimas omenyje, greičiausiai tai 
Ignas Musteikis - žr. apybr. „Lietuvių kultūros centrai“ paaiškinimų pavardžių 
rodyklę. 

*i Jonas Janulis (1888-1973) - dailininkas portretistas, peizažistas, scenografas. 

*2 Jurgis Linartas - žr. str. „Damininkas Bukantas“ 41 paaiškinimą“. 

3 po 1812 m. karo - minimas Rusijos-Prancūzijos karas. 

3 „V g. Kouno k Nikolajevskomu chramu...“ (rus.) - į Kauno miestą, Niko- 
lajaus šventyklai 1852 rugpjūčio 11. Svoris: 20 pūdų 7 svarai. 

35 „Sei kolokol lit v Moskve...“ (rus.) - šis varpas lietas Maskvoje majorienės 
Anos Petrovnos Ženkovič gamykloje. 


GRAŽINKIME GI LIETUVĄ! Publikuota: Lietuvis. - 1927. - Geg. 10. — 
Nr. 102. Parašas: Vaižgantas. 

1 Lietuvai pagražinti draugija veikė 1921-1940 m., joje aktyviai dirbo Vaiž- 
gantas. 


IMAME, TAI IR DUOKIME! Publikuota: NŽ. - 1927, - Nr. 12-13. - P. 223. 
Parašas: Vaižgantas, rašytojas. 

Atsakymas į NŽ anketą „Amerikos lietuviai ir Lietuva“. Kartu išspausdinti 
prof. M. Romerio, Šaulių sąjungos pirmininko R. Skipičio, K. Griniaus, V. My- 
kolaičio-Putino, Z. Žemaičio atsakymai. 

! Antanas Kaupas - žr. str. „Arkivyskupas Jurgis Matulaitis-Matulevičius“ 
9 paaiškinimą; Selimas, Karvojus — A. Kaupo slapyvardžiai. 

2 „krajui“ (lenk.) - kraštui; „krajum“ Amerikos lietuvių išeivių žargonu XX a. 
pr. buvo vadinama paliktoji tėvynė. 


IR NETEISINGA, IR STORŽIEVIŠKA. Publikuota: Lietuvis. - 1927. - Birž. 
4. - Nr. 123. Parašas: Doc. J. Tumas. 

' „Dabartinis lietuvių jaunimas“ - žr. šio tomo p. 208. 

2 „Kultūros“ Nr. 4, 217 p. - nuoroda į straipsnį „Menas ir darbininkų klasė“, 
pasirašytą F. Rogūza; šiuo slapyvardžiu pasirašinėjo Pranas Ancevičius (1905— 
1964) - socialdemokratų veikėjas, literatūros kritikas. 

3 Georgijus Plechanovas - žr. str. „Dabartinis lietuvių jaunimas“ 29 pa- 
aiškinimą. 

* Putinas gieda „Pesimizmo himnus“ - minimas V. Mykolaičio-Putino eilė- 
raščių ciklas, išspausdintas rinkinyje „Tarp dviejų aušrų“ (1927). 

> „Lietuvos žinių“ jau dusyk... pakartota - užuomina į nepasirašytą straips- 
nį „Neišsisuksite“, išspausdintą 1927 m. gegužės 7 d. Nr. 102. 

5 Aušrininkai - žr. str. „Dabartinis lietuvių jaunimas“ 27 paaiškinimą. 

" Amsterdamiškį internacionalą - žr. str. „Dabartinis lietuvių jaunimas“ 30 
paaiškinimą. 

Š ministratūrą — t.y. ministrantūrą, patarnavimo mišioms taisykles; iro- 
nizuodamas Vaižgantas čia pavartojo liaudišką šio žodžio pasakymą. 


IDEALO ISTORIJA. Publikuota: Lietuvis. - 1927. - Birž. 9. - Nr. 126; birž. 
17. - Nr. 132; birž. 24. - Nr. 138. Parašas: Doc. J. Tumas. 

*P. P. S. (lenk. Polska partia socjalistyczna) - Lenkijos socialistų partija, įkurta 
1895 m., jos narys ir vienas vadovų buvo Juzefas Pilsudskis. 

2 Liudvikas Abromavičius - žr. str. „Trys dienos okupuotoje sostinėje“ 20 
paaiškinimą. 


+ 597. 


3 „Przegląd Wilenski“ - 1911-1938 m. Vilniuje ėjęs demokratinių nuostatų, 
lietuviams palankus laikraštis; nurodomas 1927 m. balandžio 15 d. Nr. 7 pa- 
skelbtas nepasirašytas straipsnis „Idealo istorija“. 

* Karlas Marksas (Marx, 1818-1883) - vokiečių filosofas ir sociologas, jo vardu 
pavadintos revoliucinės pasaulio pertvarkymo teorijos pagrindėjas. 

5 Laponas - lapis, arba samis; atstovas tautos, gyvenančios Norvegijos, Šve- 
dijos ir Suomijos šiaurėje. 

6 „bramizmo stebuklai“ - aliuzija į tokiu pavadinimu lietuviškai 1922 m. 
išleistą prancūzų rašytojo Teofilio Gotjė (Gautier, 1811-1872) fantastinio apsa- 
kymo „Avatara“ sekimą. 

"Suum cuigue (lot.) - kiekvienam savo, kiekvienam kas priklauso. 

8 Vergilijus (70-19 m. pr. Kr.) - garsus romėnų poetas; Ciceronas (106-43 m. 
pr. Kr.) - žymiausias Romos oratorius, grožinės prozos pradininkas ir kūrėjas. 

? kražietį Sarbievijų statome greta Horacijaus - Motiejus Kazimieras Sar- 
bievijus (1595-1640) - poetas, 1617-1618 m. dėstė Kražių jėzuitų kolegijoje, 1627— 
1635 m. Vilniaus akademijos profesorius; Horacijus (Ouintus Horatius Flaccus, 
65-8 pr. Kr.) - žymiausias romėnų poetas lyrikas. 

'*0 Dantė (Alighieri Dante, 1265-1321) - italų renesanso poetas, kūręs ne tik 
lotyniškai, kaip tais laikais buvo įprasta, bet ir italų kalba, kuria parašė ir garsiąją 
savo poemą „Dieviškoji komedija“. 

" Baltrušaičiai, Milašiai - turimi omenyje poetai Jurgis Baltrušaitis (1873— 
1944), rašęs rusiškai ir lietuviškai, ir Oskaras Milašius (1877-1939), kūręs pran- 
cūzų kalba. 

2jų talkininkai, prancūzai... - Prancūzija daugeliu atvejų rėmė Lenkijos 
interesus, palaikė ir jos pretenzijas į Vilniaus kraštą. 

3 „babilonijos“ - žr. str. „Raidyno ir Vilniaus išplėšimas“ 6 paaiškinimą. 


NEPAGEIDAUJAMI VYTAUTO BAŽNYČIOS KAIMYNAI. Publikuota: 
Lietuvis. - 1927. - Birž. 17. - Nr. 132. Parašas: Kan. J. Tumas Vytauto b. rektorius. 


KALBYKLA IR PLYŠYS. Publikuota: Lietuvis. - 1927. - Birž. 18. - Nr. 133. 
Parašas: Vaižgantas. 

' Lietuvių seimas Petrapilyje vyko 1917 m. gegužės 27-birželio 3 d. (naujuoju 
kalendoriumi birželio 9-16 d.). 

2 „Tiesiant kelią Lietuvos Nepriklausomybei 1916-17 m.“ - straipsnius iš 
šios brošiūros žr. šių Raštų 9 (p. 277-311) ir 10 (p. 323-325, 364-366) tomuose. 

3 Šv. Kaz. Dr. - šv. Kazimiero draugija knygoms leisti veikė Kaune 1906- 
1940 m. 

* „Ant politikos laktų“ — įvadinis Vaižganto straipsnis tokio pat pavadi- 
nimo A. Varno šaržų rinkiniui, išleistam 1922 m. Kaune; žr. šių Raštų 11 t., 
p. 325-341. 

5 Adomas Varnas (1879-1979) - dailininkas, visuomenės veikėjas; jo pieštas 
Vaižganto šaržas („Vaižgantas Petrapilio Lietuvių seime“) buvo išspausdintas 
aukščiau minimame rinkinyje „Ant politikos laktų“. 

*nux vomica (lot.) - vimdomasis riešutas. 

7 „rvotnoje“ (rus.) - vimdomasis vaistas. 

5 Lietuviams nuo karo nukentėjusiems Centro komitetas —I pasaulinio karo 
metais Vilniuje ir Petrapilyje veikusi lietuvių šalpos organizacija. 

* Petras Kraujelis (1882-1933) —- visuomenės veikėjas, publicistas, Vilniaus 
kunigų seminarijos profesorius; nuo 1922 m. vadovavo Vilniaus krašto lietuvių 
švietimo draugijai „Rytas“. 

0 „radi važnosti momenta“ (rus.) - dėl momento svarbos. 

" Jurgis Smalstys-Smolskis (1881-1919) - visuomenės veikėjas, rašytojas, 
Petrapilio Lietuvių seime atstovavo socialdemokratams; Česlovas Petraškevi- 
čius - žr. apybr. „Lietuvių kultūros centrai“ paaiškinimų pavardžių rodyklę; 
Mykolas Januškevičius (1886-1942) - visuomenės veikėjas, 1912-1917 m. Rusijos 
Dūmos atstovas, po karo dirbo „Lietuvos žinių“ redakcijoje; Mykolas Sleževičius 
(1882-1939) — advokatas, 1918-1919 ir 1926 m. Ministrų kabineto pirmininkas; 
Augustinas Voldemaras — žr. apybr. „Lietuvių kultūros centrai“ paaiškinimų 
pavardžių rodyklę. 

2 „Lietuvių balsas“ - žr. apybr. „Lietuvių kultūros centrai“ 122 paaiškinimą; 
minimos kalbos išspausdintos šių Raštų 9 t. (p. 291—301). 

3 buvo minimi pral. Antonevičiaus, Dambrausko, Tumo raštai - Antone- 
vičius - Juozapas Antanavičius (1853-1916), 1902-1910 m. Seinų vyskupijos ad- 
ministratorius, pagarsėjęs visuomenę piktinusiu aplinkraščiu, smerkusiu 1905 m. 
revoliuciją; Dambrauskas — Aleksandras Dambrauskas (Adomas Jakštas); Tu- 
mas - Juozas Tumas-Vaižgantas. 

'* Motiejus Čepas - žr. apybr. „Lietuvių kultūros centrai“ paaiškinimų pavar- 
džių rodyklę. 

15 Vladas Nagevičius — žr. apybr. „Lietuvių kultūros centrai“ paaiškinimų 
pavardžių rodyklę. 

16 kaip Krilovo kvartetui - užuomina į I. Krylovo pasakėčią „Kvartetas“; 
Ivanas Krylovas - žr. apybr. „Lietuvių kultūros centrai“ paaiškinimų pavardžių 
rodyklę. 

*" Bundas - žydų darbininkų sąjunga ir politinė partija Lietuvoje, Lenkijoje 
ir Rusijoje, įkurta 1897 m.; Vladas Požėla - žr. apybr. „Lietuvių kultūros centrai“ 
paaiškinimų pavardžių rodyklę. 

18 (L.c., 15 p.) - loco citato (lot.) — cituotoje vietoje; laisvai cituojama iš 
Vaižganto straipsnių ir kalbų brošiūros „Tiesiant kelią Lietuvos Nepriklau- 
somybei 1916-1917 m.“ (1919), p. 14-15 (žr. šių Raštų 9 t., p. 291—292). 

* Liuda Vienožinskaitė-Purėnienė - žr. str. „Vilniaus Seimas - pavyzdys 
gera ir bloga“ 10 paaiškinimą. 

20 „Santara“ (Demokratinė tautos laisvės santara) - politinė organizacija, 
įsikūrusi 1917 m. Rusijoje, laikiusis vidurio kelio. 

* Antrą didelį Lietuvių Seimą - t. y. vykusį po 1905 m. Vilniaus Lietuvių 
Seimo, kuriame buvo pareikalauta Lietuvai autonomijos. 

225 (L. c. 20 p.), (L. c. 21) - žr. 18 paaiškinimą, jame nurodytą brošiūrą ir 
šių Raštų 9 t., p. 299-300. 

NESAVAIMINGI APSISPRENDIMAI. Publikuota: Lietuva. - 1927. — Birž. 
20. — Nr. 136. Parašas: Doc. J. Tumas. 

' Juzefas Ignacas Kraševskis (Kraszewski, 1812-1887) - lenkų poetas, drama- 
turgas, romanistas ir istorikas, daugelio kūrinių Lietuvos praeities temomis 
autorius; jo poema „Witoldowe boje“ („Vytauto žygiai“), paskelbta 1844 m., yra 
istorinės trilogijos „Anafielas“ trečioji dalis. 

2 Umrę bez korony!.. (lenk) - 

Mirsiu be karūnos! 
Mirsiu ir Lenkijai paliksiu paveldą! 
Lietuvą baudžiauninkę! Ją norėjau turėti valdovę! 
Ją norėjau matyti nuo jūros lig jūros - 
Didingą, laisvą, nepriklausomą, galingą! 
Tik trims dienoms duokit, valandai 
Lietuvos karūną! Iš mirties patalo 
Kelsiuos ir eisiu ir stulpus įkalsiu, 
Kur jos sienos; mūru atitversiu 
Nuo jūsų Lenkijos. Prie Lietuvos krūtinės 
Lenkija siurbėlė, kuri iš jos kraują iščiulpia. 
Tikėjimą ir kalbą, tėvų papročius, 
Viską iščiulpė! ir iščiulps lig galo! 
Nieko neliks, tik blausus šešėlis, 
Be jėgų ir gyvybės, koks šiandien esu aš! 


Citata iš „Witoldowe boje“ leidimo, išėjusio 1919 m. Vilniuje. 

3D. Lietuvos - t. y. Didžiosios Lietuvos Kunigaikštystės. 

* Lietuvių socialistų partija, išsiskyrusi iš Lietuvos socialistų partijos — 
turima omenyje Lietuvos socialdemokratų partija, 1902-1905 m. vadinusis Lie- 
tuvių socialdemokratų partija. 

iki 1772 m. —iki pirmojo Lietuvos-Lenkijos valstybės padalijimo. 

* Petrapilio Lietuvių seimą Vaižgantas vadina tremtinių Seimu, matyt, todėl, 
kad daugelis jo atstovų buvo dėl karo veiksmų Lietuvoje į Rusiją pasitraukti 
priversti žmonės. 

7 Rusijos tautų kongresas Kijeve vyko 1917 m. rugsėjo 18-22 d.; P. Slavinskis 
šiame kongrese atstovavo Laikinajai Rusijos vyriausybei. 

* Azerbaidžano totoriai - totoriais Vaižgantas vadina taip pat musulmonų 
tikėjimą išpažįstančius azerbaidžaniečius. 

* taip ir apsisprendė - latviai, gruzinai, azerbaidžaniečiai nepriklausomais 
pasiskelbė 1918 m. (nepriklausoma Gruzija gyvavo iki 1921 m., Azerbaidžanas 
iki 1920 m.). 

"mano kalbą geg. 31 d. - žr. šių Raštų 9 t., p. 291-298. 

"devyniese buvome deleguoti į Kijevą - be Vaižganto, 1917 m. Kijeve 
vykusiame Rusijos tautų kongrese dalyvavo: Vaclovas Bielskis (žr. str. „Vilniaus 
Seimas - pavyzdys gera ir bloga“ 11 paaiškinimą); Stasys Čiurlionis (1887-1944) — 
inžinierius, pedagogas, Juozas Jankevičius (1890-1945) — inžinierius, Kauno 

universiteto dėstytojas; Antanas Tumėnas (žr. str. „Vilniaus Seimas - pavyzdys 
gera ir bloga“ 4 paaiškinimą); Mečislovas Markauskis (1891-1979) - teisininkas, 
socialdemokratų veikėjas; Jurgis Byla (1890-—po 1945) - teisininkas, publicistas, 
socialdemokratų veikėjas; Antanas Graurokas (1880-1958) - inžinierius, rašyto- 
jas; Augustinas Voldemaras - žr. apybr. „Lietuvių kultūros centrai“ paaiškinimų 
pavardžių rodyklę. 

12 Michailas Hruševskis (1866-1934) - ukrainiečių istorikas ir visuomenės 
veikėjas, 1917-1918 m. Nepriklausomos Ukrainos Rados (parlamento) pirmi- 
ninkas. 

5 Poaley-Cion - socialdemokratinės krypties sionistų organizacija, veikusi 
XX a. pradžioje Lenkijoje, Ukrainoje, vakarinėje Rusijos dalyje ir Lietuvoje. 

4 „plus Pape, gue Ie Pape mėme“ (pranc.) - plg. šventesnis už popiežių. 


DĖL KO NEDALYVAUSIME AUŠROS VARTŲ PAVEIKSLO VAINIKA- 
VIME. Publikuota: Lietuva. - 1927. - Birž. 28. - Nr. 143. Po tekstu (Radio-paskaita). 
Parašas: Vaižgantas. 

! Čenstakave lenkų, Lorete italų, Lurde prancūzų - minimos žymiausios 
Europoje šventosios vietos, susiję su Dievo Motinos vardu. 

2 Lazenkų ar Belvederio - Lazenkos (Lazienki) - klasicistinis rūmų ansamblis 
Varšuvoje, paskutinio Lenkijos-Lietuvos karaliaus Stanislavo Poniatovskio vasa- 
ros rezidencija, dabar Nacionalinio muziejaus filialas; Belvederis - reprezen- 
taciniai lenkų valstybės rūmai, 1922-1926, 1945-1952 ir nuo 1989 m. - Prezidento 
rezidencija. 

3 „Krėlowa korony Polskiej“ (Ienk.) - Lenkijos karalienė. 

* pasisavinimą Lietuvos Voluiniaus ir Podolijos - Volynės ir Podolės kuni- 
gaikštystės (dabar Ukrainos teritorija) nuo XIV a. iki Liublino unijos 1569 m. 
priklausė LDK; šią uniją sudarius, jos buvo prijungtos prie Lenkijos. 

5 Otto von Bismarckas (1815-1898) — vokiečių politikas ir valstybininkas, nuo 
1871 m. suvienytos Vokietijos kancleris; vykdė imperinę ir šovinistinę politiką, 
varžė Katalikų bažnyčios teises. 

“ jėzuitas Moklis - Aleksandras Mohlis (1864-1913), lenkų jėzuitas; dirbo 
misijose Pietų Afrikoje, paskelbė religinės bei moralistinės problematikos darbų, 
parašė ir išleido bantų kalbos gramatiką. 


J. E. VALSTYBĖS PREZIDENTAS ŽEMAIČIUOSE. Publikuota: Lietuvis. — 
1927. - Liep. 18. - Nr. 157; liep. 19. — Nr. 158; liep. 23. - Nr. 162; liep. 25. - Nr. 163; 
liep. 27. - Nr. 165; liep. 28. — Nr. 166; liep. 29. - Nr. 167; liep. 30. - Nr. 168; rugpj. 
2. - Nr. 169; rugpj. 3. - Nr. 170. Parašas: Vaižgantas. 

"rusų iškilmės su generolu - užuomina į rusų aukštuomenės paprotį turėti 
iškilmėse, ypač vestuvėse, nors vieną kviestinį generolą, kuris šiaip tose iškil- 
mėse nevaidino jokio vaidmens. 

Žateitininkai - žr. str. „Dabartinis lietuvių jaunimas“ 37 paaiškinimą. 

3 Ministeris Pirmininkas - Augustinas Voldemaras - žr. apybr. „Lietuvių 
kultūros centrai“ paaiškinimų pavardžių rodyklę. 

* Aloyzas Valušis (1901-27) - Nepriklausomybės kovų savanoris, 1927 m. 
Prezidento adjutantas, vėliau Karo mokyklos lektorius; Pijus Bielskus — žr. str. 
„Dabartinis lietuvių jaunimas“ 38 paaiškinimą; Silvestras Žukauskas (1860- 
1937) - 1919-1928 m. su nedidelėmis pertraukomis Kariuomenės vadas, vado- 
vavo svarbiausioms Nepriklausomybės kovų operacijoms; Ignotas Musteikis — 
žr. apybr. „Lietuvių kultūros centrai“ paaiškinimų pavardžių rodyklę; Povilas 
Plechavičius (1890-1973) - Nepriklausomybės kovų savanoris, vienas 1926 m. 
valstybės perversmo vadovų, 1927-1929 m. Kariuomenės štabo viršininkas. 

Spaimsim kardą, arklą, lyrą ir eisim Lietuvos taku — Maironio eilėraščio 
„Užtrauksme naują giesmę“ paskutinio posmo 3-4 eilučių parafrazė. 

* Aleksandras Plechavičius (1895-1942) — kavalerijos pulkininkas, Nepri- 
klausomybės kovų dalyvis; 1940 m. sovietų suimtas, žuvo kalėjime Kazachstane. 

"gruodžio 17 d. - per 1926 m. valstybės perversmą. 

š Grafas Feliksas Tiškevičius - vienas nuo 1824 m. Palangą valdžiusių grafų 
Tiškevičių; XIX a. pab. Palangoje jis įkūrė žymaus prancūzų parkų architekto 
E. Andre (1840-1911) suprojektuotą parką, jame pastatė rezidencinius rūmus 
(nuo 1963 m. Gintaro muziejus). 

* Pranas Dovydaitis - žr. str. „Dabartinis lietuvių jaunimas“ 42 paaiškinimą. 

'0 Pranas Viktoras Raulinaitis (1895-1969) - teisininkas, ateitininkų veikėjas, 
1924-1936 Žemės ūkio akademijos dėstytojas. 

" Antanas Smetona 1891-1893 m. mokėsi Palangos progimnazijoje. 

2 be vieno kun. Krupavičiaus, kurs demonstratyviai sėdėjo - Mykolas 
Krupavičius (1885-1970) - politikas, krikščionių demokratų partijos pirmininkas 
1919-1923 ir 1926-1927 m., Žemės ūkio ministras 1923-1926 m.; čia pabrėžiamas 
jo priešiškumas tautininkams, atėjusiems į valdžią po 1926 m. perversmo. 

8 Vincas Grigaliūnas-Glovackis (1885-1964) - Nepriklausomybės kovų sava- 
noris, vienas 1926 m. valstybės perversmo vadovų; Raimundas Liormanas (1892— 
1979) - pulkininkas, Nepriklausomybės kovų savanoris, 1927-1938 m. Klaipėdos 
krašto komendantas; Bronislovas Draugelis (18967) - Nepriklausomybės kovų 
savanoris, vėliau Rokiškio, Kretingos, Tauragės apskričių viršininkas; Vladis- 
lovas Petronaitis (1888-1941) - Nepriklausomybės kovų savanoris, nuo 1923 m. 
advokatas Kretingoje, sovietų nužudytas Rainiuose; Aleksandras Tiškevičius — 
grafas, palankus lietuvių tautiniam atgimimui; Povilas Žilys (1897-1968) - Karo 
mokyklos lektorius; Vladas Nagevičius - žr. apybr. „Lietuvių kultūros centrai“ 
paaiškinimų pavardžių rodyklę. 

“4 Kazys Lukšys (1892-1963) - lietuviškos kino kronikos pradininkas, pir- 
mo garsinio lietuviško filmo kūrėjas; Jonas Juozas Romanas (Ramanauskas, 
1894-7) — vienas Tarptautinio banko Kaune steigėjų, 1919-1928 m. Amerikos 
lietuvių prekybos bendrovės pirmininkas; Kajetonas Šklėrius (Sklėrius, 1876- 
1932) - tapytojas, skulptorius. 

5 Antanas Smetona Valstybės Tarybos pirmininku buvo 1917-1919 m.; žr. 
apybr. „Lietuvių kultūros centrai“ paaiškinimų pavardžių rodyklę. 

16 „bačkininkai“ - agitatoriai, kalbėdavę žmonėms dažniausiai nuo statinių 
(„bačkų“) per Seimų rinkimų kampanijas. 

7 ciboriją (lot. ciborium — taurė) - tabernakulį. 

18 izraelitai savo įstatymų rutulius - sinagogose saugomas senąsias toras, 
surašytas ant vyniojamo pergamento. 

5 pravoslavai savo karališkuosius vartus — žr. str. „Iš Vytauto bažnyčios 
(Kaune) istorijų“ 21 paaiškinimą. 

2 Lietuvos jaunimo sąjunga — 1922-1936 m. veikusi liberalios krypties organi- 
zacija, nuo 1934 m. vadinosi Jaunaisiais liaudininkais. 

2! „Aitvaras“ - dvisavaitinis satyros žurnalas, leistas 1927-1928 m. Kaune; 
Jonas Burba (a. 1906-1952) - dailininkas plakatistas, 1941 m. represuotas, žuvo 
tremtyje Sibire. 

2 pavasarininkai — žr. six. „Knygnešiai - apaštalai“ 1 paaiškinimą. 

23 Makabi - žydų sporto organizacija, LFLS - Lietuvos fizinio lavinimosi 
sąjunga; abi veikė 1920-1940 m., centras Kaune, skyrių turėjo periferijoje. 

2 „delovito“ (rus.) - dalykiškai. 

35 „Rituale Romanum“ - liturginė knyga kunigams, kurioje yra sakramentų 
teikimo, ligonių bei mirusiųjų aprūpinimo ir įvairių laiminimų apeigos bei formulės. 

26 Kol konkordato nėra - konkordatą (sutartį su Vatikanu) Lietuva pasirašė 
1927 m. rugsėjo 27 d. 

7 restrikcija (lot. restrictio) - sąlyga. 

38 „Te Deum laudamus“ (lot.) - žr. str. „Pagarsėjęs chorvedys ir knygnešys 
Jonas Kumetis“ 28 paaiškinimą. 

3versų (lot.) - eilučių. 

3 Juozapas Antanas Kudirka — žr. str. „Greitasis kunigėlis“ 3 paaiškinimą; 
Pranciškus Kazimieras Čepulis (1884-1962), kunigas Pumpėnuose ir kt., nuo 
1925 m. pranciškonų vienuolis, 1933-1936 ir nuo 1939 m. jų ordino provinci- 
jolas. 

31 Jonas Karolis Katkevičius (Chodkevičius, 1560-1621) - 1599-1616 m. Že- 
maitijos seniūnas, nuo 1600 m. Lietuvos kariuomenės etmonas. 

2 Tyroliaus reljefinės stacijos - Kančios siena didžiajame Kretingos bažny- 
čios altoriuje - medžio drožinys, grafo Tiškevičiaus parvežtas iš Tirolio. 

38 Si guaeris miracula (lot.) - Jei trokšti stebuklų; šv. Antano himno pirmoji 
eilutė. 

* Jurgis Ambraziejus Pabrėža (1771-1849) - kunigas, vienuolis pranciškonas; 
poetas, religinės literatūros rengėjas, botanikas. 

35 vieno lenkų profesoriaus - turimas omenyje Boleslavas Hryniewieckis 
(1875-1963), lenkų botanikas, 1919-1960 m. Varšuvos universiteto profesorius. 

*žydų teisės garantuotos Paryžiuj - turima galvoje 1919 m. Paryžiaus 
taikos konferencija. 

"dr. Nainys - greičiausiai tai Jonas Nainys (1881-1971), 1919-1940 m. gydy- 
tojas Kretingos ir Šiaulių apskrityse, nuo 1940 m. Šiauliuose. 

*N. Testamentas, tiesa, įsako nemylėti svietiškumų - toks teiginys yra 1 Jn 
2, 15-17. 

* Feliksas Janušis (1867-1920) - gydytojas, varpininkas, rašytojas ir publi- 
cistas; nuo 1905 m. su pertrauka karo metais gydytojavo Kretingoje. 

* sutinka mus gr. Aleksandras... su dukterimi ir sūnum — Aleksandro 
Tiškevičiaus duktė Marija talkininkavo draudžiamos lietuvių spaudos plati- 
nimui, lenkiškai rašė prozos kūrinius, kurių vertimų buvo išspausdinta „Tėvynės 
sarge“; sūnus Kazimieras (apie 1895-1941) - karininkas, Nepriklausomybės kovų 
savanoris, 194] m. vadovavo Kretingos sukilėliams prieš bolševikus, nušautas 
vokiečių. 

* ruiną vieno kultūros pavyzdžio — greičiausiai minima Kretingos centre 
caro valdžios pastatyta stačiatikių cerkvė, po I pasaulinio karo apleista ir nyks- 
tanti; jos „ruiną“ (griuvėsius) pašalinus, 1928 m. toje vietoje buvo pastatytas 
Nepriklausomybės paminklas. 

* Kazimieras Genys (1866-po 1940), 1892-1896 m. Palangos progimnazi- 
jos kapelionas, klebonavo Sedoje, Varniuose, 1925-1928 m. Darbėnuose, 1921- 
1925 m. dėstė Kauno kunigų seminarijoje, 1928-1931 m. Palangos gimnazijos, 
Aukštadvario progimnazijos direktorius, nuo 1931 m. altaristas Skuode; rašė 
spaudoje, išleido teologinių darbų. 

3 Rusijos ir Meksikos šmėklos - žr. str. „Pereitieji metai ir viltis“ 6 pa- 
aiškinimą. 

* Angelo Sargo vaikai - Angelo Sargo vaikų sąjunga, angelaičiai; katalikiška 
vaikų organizacija, veikusi 1922-1940 m. 

. 8 buvai mano kapelionas Palangoje - žr. 11 ir 42 paaiškinimus. 

** Adomas Razmus (1869-p0o 1940), kunigas Grūšlaukėje, vėliau Veiviržėnuose. 

* jei statys gelžkelį nuo Telšių į Kretingą - šis geležinkelis buvo nutiestas 
1932 m., tarp jo ir Salantų liko keliolikos kilometrų tarpas. 

* antrasis vikaras - Jonas Gaidelionis (1898-1968), kunigavo Palangoje, 
Salantuose, Tveruose, Luokėje. 

* Povilas Venckavičius (1847-po 1940) - Mosėdžio klebonas 1890-1930 m., 
vėliau šios parapijos altaristas. 

50 Antanas Šilgalis (1885-1953) - knygnešys, Steigiamojo Seimo narys, Da- 
mazo Treigio slapyvardžiu straipsnius periodikoje spausdinęs publicistas. 

51 Pranciškus Žadeikis (1869-1933) — kunigas Kamajuose, Kaune, nuo 1915 m. 
Skuodo klebonas; išleido memuarus „Didžiojo karo užrašai“ (1921, 1925), vienas 
1930 m. išėjusios „Iliados“ vertėjų. 

2 lygu Kipras - užuomina į garsiausią to meto lietuvių dainininką Kiprą Pet- 
rauską - žr. apybr. „Lietuvių kultūros centrai“ paaiškinimų pavardžių rodyklę. 

* Ferdinandas Kauneckis (1861-1935), gydytojavo tėviškėje, visuomeninkas, 
saugojo ir atidavė Lietuvių Mokslo draugijai S. Daukanto biblioteką ir rank- 
raščius. 

* po mūšio su kryžiuočiais po 1259 m. — minimos Skuodo mūšis tarp 
žemaičių ir kalavijuočių kariuomenių. 

5 ties Durbe krito 33 broliai kryžiuočiai - Durbės mūšis įvyko 1260 m. 

56 Sapiegos paveldėjo Skuodą kraičio keliu 1625 m. ir neteko po 1831 m. 
sukilimo. 

57 Jonas Karolis Katkevičius (žr. 31 paaiškinimą) sumušė švedus prie Kirch- 
holmo (Salaspilio) 1605 m.; Vaižgantas klaidino teigdamas, jog šį mūšį laimėjo 

Katkevičiaus vadovaujami skuodiškiai ir kretingiškiai, t.y. pašauktiniai iš jo 
valdų; kad ir kiek tokių pašauktinių būtų dalyvavę Salaspilio kautynėse, jų baigtį 
lėmė samdytieji kareiviai algininkai. 

38 Stasys Vaitkevičius (1899-1959) — teisininkas, 1926-1939 m. Skuodo apylin- 
kės teisėjas; Kazimieras Prialgauskas (1901-1956), kunigavo Skuode, Pagėgiuose, 
profesoriavo Telšių kunigų seminarijoje. 

5 Jonas Tėveinis (1867-1940), kunigavo Salantuose, Panevėžyje, Ukrinuose 
ir kitur; lietuviškos spaudos platintojas. 

9 Rapolas Kuodys (1893- po 1971), kunigavo Ylakiuose, Tauragėje, Žemaičių 
Naumiestyje, dirbo Telšių vyskupijos kurijoje. 

* Rašytoja, pedagogė Marija Pečkauskaitė-Šatrijos Ragana (1877-1930) Židi- 
kuose gyveno 1915-1930 m. 

62 Kazimieras Bukantas - žr. str. „Damininkas Bukantas“ 7 paaiškinimą. 

84.a. dr. Domininką - Domininką Bukantą; žr. str. „Damininkas Bukantas“. 

“ Dvaro rūmai kaip Potsdame - užuomina į Berlyno Potsdamo priemiestyje 
esančius XVIII-XIX a. statytus Prūsijos ir Vokietijos karalių rūmus. 

* Pranciškus Bajerčius (1894-1967), be Sedos kunigavo Klaipėdoje, Pagė- 
giuose, Nemakščiuose, JAV. 

66 laimino Jeruzalės karalius Melk-Zedek sutikdamas... Abraomą - Melchi- 
zedekas, Abraomo amžininkas, Salemo (būsimosios Jeruzalės) karalius ir vyriau- 
siasis kunigas (S. Testamentas, Pr 14, 18-20). 

9 Povilas Pukys (1883-1964), kunigavo Stalgėnuose, Žemaičių Kalvarijoje, 
Plungėje; 1905 m. Vilniaus lietuvių seimo dalyvis, 1945-1955 m. buvo ištremtas 
į Sibirą. 

* Eduardas Siemionavičius (Semenavičius, 1865-1936), kunigavo Ylakiuose, 
Alsėdžiuose. 

9 kaip Kahanas Arono giminės... (Biblija 4.7) - Kahanas - mokytojas, 
dvasininkas; Aronas - Mozės brolis, pirmasis izraelitų vyriausias kunigas; (Bib- 
lija 4. 7) - turėtų būti: S. Testamentas, Sk 6, 24. 

"Feliksas Milevičius (1883-1965) - knygnešys, visuomenės veikėjas, spaudos 
bendradarbis, ilgametis Telšių miesto tarybos narys. 

7! Juozapas Dabužinskas (Dobužinskas, 1878-1934), kunigavo JAV, Dotnu- 
voje, Kaltinėnuose, Telšiuose. 

" Pranciškus Urbonavičius - žr. str. „Asmenų vardų transkripcija lietu- 
viškai“ 4 paaiškinimą. 

Justinas Staugaitis - žr. str. „Arkivyskupas Jurgis Matulaitis-Matulevi- 
čius“ 9 paaiškinimą. 

*negligencija (lot. neglegentia) - abejingumas, negerbimas. 

5 Giedraičio Bibliją - minimas Juozapo Arnulfo Giedraičio (žr. str. „Dilexi 
decorum domus Tuae“ 3 paaiškinimą), verstas N. Testamentas, išleistas 1816 m. 

"Jonas Mikulskis (1885-1959) - 1926-1940 m. Telšių apskrities ambulatorijos 
vedėjas, visuomenininkas. 

7 Stanislovas Narutavičius (1862-1932) - advokatas, Vasario 16-osios akto 
signataras, Telšių apskrities tarybos narys. 


+ 605 - 


* kaip Mickevičius sako... - turimas galvoje Adomas Mickevičius. 

? Česlovas Milvydas (1870-1936) - teisininkas, 1918-1919 m. Telšių apskri- 
ties viršininkas, vėliau savivaldybės pirmininkas, teisėjas. 

8 nupasakoja alegoriją apie mešką... - greičiausiai minima rusų rašytojo 
Ivano Krylovo pasakėčia „Atsiskyrėlis ir lokys“. 

2 buvo „Lietuvyje“ Paulavičiaus aprašytos —- minimas 1927 m. liepos 21 d. 
Nr. 160 išspausdintas straipsnis „Vyskupui Valančiui paminklo atidarymo iškil- 
mės Varniuose“, pasirašytas Stp. Povilavičius; Povilavičius (Stepas Vykintas, 
1905-1978) - žurnalistas, literatūros kritikas, politikas. 

82 Antanas Juozapavičius (1872—-po 1940), Varniuose kunigavo nuo 1909 m.; 
visuomenės veikėjas, spaudos bendradarbis. 

8 (Komiteto apyskaitą žiūrėk kitur. - V.) - Komiteto Valančiaus paminklui 
statyti ataskaita buvo išspausdinta „Ryte“ 1927 m. liepos 19 d. Nr. 194. 

Prof. Bergas - greičiausiai minimas Nikolajus Bergas (1823-1884) - rusų 
poetas, žurnalistas, istorikas, domėjęsis lituanistika. 

85 Įsteigus 1926 m. Lietuvos bažnytinę provinciją, nuo 1417 m. egzistavusi 
Žemaičių vyskupija buvo išskirstyta į tris - Kauno, Telšių ir Panevėžio vys- 
kupijas. 

*6 Stanislovas Janeliūnas (1872-1935) Varniuose kunigavo nuo 1913 m. 

*7 Aleksandras II (1818-1881) - Rusijos imperatorius nuo 1853 m.; paminklas 
Varniuose jam buvo pastatytas 1911 m., o pašalintas (atiduotas Telšių „Alkos“ 
muziejui) 1937 m. 

88 per lenkmetį - per 1863 m. sukilimą. 

* advokatas Bytautas — tikriausiai minimas Stanislovas Bytautas (1877— 
1951) - teisininkas, spaudos bendradarbis. 

0 Juozapas Gudzinskis (1853-1932), kunigavo Viekšniuose, nuo 1920 m. 
Kaltinėnuose. 

" norėta išplėšti jūsų šventovė — primenama 1893 m. rusų kariuomenės 
įvykdytos kražiečių, gynusių savo bažnyčią, skerdynės. 

2 Vladislovas Tamoševičius (Tomaševičius, 1878-1955) Kražiuose klebonavo 
1913-1955 m.; Jurgis Galdikas (1883-1963) - Kražių gimnazijos direktorius 1919 
1927 m; vėliau kunigavo Telšiuose, Šilalėje, Palangoje. 

8 pirmaisiais ir pastaraisiais 122 psalmės žodžiais — šie žodžiai tokie: 
„Džiaugiuosi, išgirdęs, kas man pasakyta: „Į Viešpaties būstą keliaujam!“; čia 
mūsų Viešpaties Dievo buveinė. Meldžiu tau gerovės! (Ps 121 (122),1, 9). 

* net kalėjimo durys neįveikė A. Smetonos — 1923 m. A. Smetona kalintas 
nesumokėjęs baudos, kuri jam buvo uždėta kaip „Lietuvių balso“ redaktoriui. 

* Antanas Vytuvis (1873-po 1940), klebonavo Paežeryje, nuo 1919 m. Kelmėje. 

*6 perrašinėjau Kriaušaičio gramatiką ir Valančiaus raštus - A. Smetona 
1898 m. perrašė P. Avižonio (žr. str. „Damininkas Bukantas“ 6 paaiškinimą) 
„Lietuvišką gramatikėlę“, kuri, perdirbta J. Jablonskio, išėjo 1901 m.; tuo pat 
metu Smetona „Tėvynės sargo“ iniciatyva, Jablonskio prižiūrimas, ruošė naują 
kai kurių M. Valančiaus raštų leidimą; greičiausiai tai buvo 1902 m. išėję „Pa- 
augusių žmonių knygelė“ ir „Palangos Juzė“. 


+ 606 - 


* Konstantinas Kurnatovskis (1878-1966) - kunigavo Vilniuje, Kelmėje, 
1925-1936 m. dėstė Kauno universitete. 

8 Kelmės miesto ir kalvinų bažnyčios monografiją - turima galvoje 1912 m. 
Varšuvoje išėjusi lenkiška B. Gruževskio knyga „Košciėt Ewangelicko-Refor- 
mowany w Kielmach“ („Kelmės evangelikų-reformatų bažnyčia“); knygos auto- 
rius Boleslovas Gruževskis (1848-1922) buvo kilęs iš kelmiškių dvarininkų Gru- 
ževskių, baigė Paryžiuje konservatoriją, ten iki 1900 m. gyveno, grįžęs į Kelmę, 
buvo reformatų bendruomenės veikėjas. 

"aprašytos skyrium „Lietuvio“ Nr. 165 - nurodomas liepos 27 d. šio laik- 
raščio numeryje išspausdintas straipsnis „J. E. Prezidentas A. Smetona Kelmėje“, 
pasirašytas neišaiškintu slapyvardžiu Kelmiškis. 

10 Juozapas Janulaitis (1868-1940) Nemakščiuose klebonavo 1919-1940 m.; 
Augustinas Janulaitis - žr. str. „Trys dienos okupuotoje sostinėje“ 22 paaiškinimą. 

101 Kaip sakė Dievas Gidonui... — cituojama iš S. Testamento (Ts 6, 12); 
Gidonas, Gedeonas - izraelitų didvyris, teisėjas; sujungė žydų gentis į vieną 
valstybę, ją valdė 40 metų. 

102 kaip Maironis sakė, tarp skausmų į garbę - aliuzija į Maironio poemą 
„Tarp skausmų į garbę“ (1895). 

103 „Ūkininkų vienybė“ - ekonominė ūkininkų organizacija, veikusi 1927— 
1936 m. 

10 Jodko-Januškevičius - greičiausiai tai Juozas Januškevičius (1862-1960) — 
mokytojas Telšiuose, Panevėžyje, Raseiniuose ir kitur. 

105 Žiežirbininkai - žr. str. „Dabartinis lietuvių jaunimas“ 31 paaiškinimą. 

106 Vincentas Pacevičius (1865-1938), kunigavo Ukmergėje, Troškūnuose ir 
kitur, nuo 1925 m. Raseinių klebonas. 

17 „Tu nepaniekink atgiptiečio, nes tu esi buvęs jo krašte“ — pasakymas 
yra ir S. Testamente (Iš 23, 9). 

108 Moleben s akafistom (rus.) - pamaldos su akatistu; akatistas - stačiatikių 
giesmė malda. 

19 „Jerusalaim der Litte“ (žyd.) - Lietuvos Jeruzalė. 

U0 Kai mes Jeruzalime atidarėme savo universitetą - Jeruzalės žydų univer- 
sitetas atidarytas 1925 m. 

i Petras Avižonis — žr. str. „Damininkas Bukantas“ 6 paaiškinimą. 

V? Julijonas Jasienskis (1874-1934) - spaudos darbuotojas, publicistas; kuni- 
gavo Palangoje, Šiauliuose, Eržvilke. 

U5 Kazys Lukšys - žr. 14 šio reportažo paaiškinimą. 

"4 Notre Dame de Paris (pranc.) - Paryžiaus Dievo Motinos katedra. 

U5 semper lituanus et guidem lituanissimus (lot.) - visada lietuvis ir be to 
lietuviškiausias. 

"6 Gaudeamus igitur (lot.) — taigi džiaukimės; studentų himno, praside- 
dančio šiais žodžiais, pavadinimas. 

"7 Greičiausiai turima galvoje Simonas Stanevičius - žr. str. „Dilexi decorum 
domus Tuae“ 3 paaiškinimą; Tadas Daugirdas (1852-1919), dailininkas, archeo- 
logas, literatas. 

Uš Antanas Simonavičius (1881—po 1940) — vikaravo Plungėje, nuo 1924 m. 
Ariogalos klebonas. 

"9 kovos padubysiais - minimos 1915 m. prie Ariogalos vykusios kautynės 
tarp vokiečių ir rusų kariuomenių. 

120Jonas Jakimavičius (1888-1945) - 1919-1922 m. Valstybės Tarybos, 1936 m. 
Seimo narys, 1941 m. ištremtas į Sibirą, ten žuvo. 

121 Pernuvara - Vaižgantas čia vartoja Pernaravos bažnytkaimio pavadinimo 
variantą, XIX a. pr. paliudytą gyvosios kalbos. 

'2 Konstantinas Daugirdas (1855-1928) - visuomenininkas, spaudos bendra- 
darbis, 1919 m. Valstybės kontrolierius. 

13 Jadvyga Juškaitė (Juškytė, 1869-1948) - tautinio atgimimo veikėja, spau- 
dos bendradarbė, 1920-1930 m. Pernaravos pradžios mokyklos vedėja. 

*4 Juozapas Imbras (1862-po 1940) Pernaravoje klebonavo nuo 1907 m. 

125 Dionizas Vaitkevičius (1874-po 1940) - Čekiškės klebonas 1924-1938 m. 

126 Benedictus gui venit in nomine Domini (lot.) - palaimintas, kurs ateina 
Viešpaties vardu. 

'27 Karalius Salomonas sakė: „Laiminga gyventi pas tą tautą, kuri buvo po 
svetimu jungu“ - Salomonas (Saliamonas, apie 965-926 m. pr. Kr.) - trečiasis 
izraelitų karalius; laikomas vienu Biblijos (S. Testamento Patarlių, Giesmių 
giesmės ir Ekliziasto knygų) kūrėju. 


PAMOKSLAS, PASAKYTAS 1927 M. LIEPOS 24 D. KAUNE... Publikuota: 
Lietuva. - 1927. - Liep. 27. - Nr. 167. Vaižganto pamokslas pateiktas reportaže 
„Retos iškilmės“, kuriame aprašyta DLK Algirdo pulko devintųjų metinių minė- 
jimo ir Vyčio Kryžiaus vėliavos jam įteikimo šventė. Reportažo autorius R. Bu- 
rokas (1893-7) - Lietuvos kariuomenės pulkininkas, nuo 1928 m. prokuratūros 
ir teismų darbuotojas; publicistas, daugelio tautinės minties žurnalų ir laikraščių 
bendradarbis. 

! pax tibi (lot.) - ramybė tau. 

2 N. Testamentas, Apd 1, 6. 


PAMOKSLAS, PASAKYTAS 1927 M. RUGPJŪČIO 1 D. KAUNE... Publi- 
kuota: Lietuva. — 1927. — Rugpj. 4. - Nr. 173. Vaižganto pamokslas pateiktas 
reportaže „Aleksoto parapijos žuvusiems savanoriams paminklas“, kuriame 
aprašomos to paminklo atidengimo ir pašventinimo iškilmės. Pamokslas pakar- 
totas „Karyje“ (1927 m., rugpj. 10-16, Nr. 32) sutrumpintame šio reportažo 
variante „Aleksoto savanoriams paminklo pašventinimas“. Abiejų reportažų 
autorius — R. Burokas. 

! Prezidentas, vizituodamas valdomąjį kraštą - 1927 m. pavasarį ir vasarą 
prezidentas Antanas Smetona nemažai keliavo po įvairius Lietuvos regionus, 
vienoje tokių kelionių po Žemaitiją jį lydėjo ir Vaižgantas (žr. reportažą „J. E. 
Valstybės Prezidentas Žemaičiuose“). 

ž Martyrologium - žr. str. „Asmenų vardų transkripcija lietuviškai“ 11 paaiš- 
kinimą. 

> Jeronimas Valaitis (1887-1970), kunigavo Gižuose, Kaune, Marijampolėje, 
Vilkaviškyje, Brazilijoje, 1924-1928 m. Aleksoto parapijos klebonas; Antanas 
Aleksandravičius (1885-1970) - skulptorius, dailininkas. 


PAMOKSLAS, PASAKYTAS 1927 M. RUGPJŪČIO 14 D. UKMERGĖJE... 
Publikuota: Lietuva. - 1927. - Rugpj. 19. - Nr. 185. Vaižganto pamokslas pateiktas 
reportaže „1 pėst. DLK Gedimino pulko šventė ir vėliavos įteikimas“. Reportažo 
autorius — R. Burokas. 

1 Šventindamas tokią pat antrojo pulko Algirdėnų vėliavą - žr. „Pamokslą, 
pasakytą 1927 m. liepos 24 d. Kaune...“ 

2 Pranciškus Karevičius - žr. str. „Asmenų vardų transkripcija lietuviškai“ 9 
paaiškinimą. 

3 Žr. šio tomo str. „Dėl ko nedalyvausime Aušros Vartų paveikslo vaini- 
kavime“. 

*5. K. Nieviarovskaitė - Kazimierza Niewiarowska (1890-1927) - aktorė, 
dainininkė. 

5 „Žywy fakel“ (lenk., rus.) - gyvas fakelas. 

“ Juzefas Pilsudskis (1867-1935) - politinis ir karo veikėjas, lenkų valstybės 
vadas; Ignacas Moscickis (Mošcicki, 1867-1946) — chemikas, valstybės veikėjas, 
1926-1939 m. Lenkijos prezidentas. 

7 Aleksandras Kakovskis (Kakowski, 1862-1938) —- nuo 1913 m. Varšuvos 
arkivyskupas, nuo 1919 m. kardinolas. 

8 „nawatnica“ (lenk.) - audra, perkūnija. 

* „Krėlowa korony Polskiej“ (lenk.) - žr. str. „Dėl ko nedalyvausime Aušros 
Vartų paveikslo vainikavime“ 3 paaiškinimą. 

105. Testamentas, Još 11, 6. 

"1! „Jei Dievas už mus, tai kas prieš mus?..“ - N. Testamentas, Rom 8, 31,34. 

'2 Pax vobis (lot.) - ramybė jums. 


IŠLYDINT DR. JONĄ BRUNDZĄ IŠ PALANGOS. Publikuota: Lietuvis. — 
1927. - Rugpj. 26. - Nr. 189. Parašas: Kan. J. Tumas. 

* Jonas Brundza (1890-1927) - gydytojas, Lietuvos kariuomenės savanoris, 
1924-1927 m. Kauno universiteto dėstytojas. 

2 Non intres in judicium cum servo tuo, Domine! (lot.) - neteisk savo tarno, 
Viešpatie. 

3šiame tragingame atsitikime - Joną Brundzą, įtaręs ji svetimoteriavimu su 
savo žmona, nušovė Jonas Romanas (ši byla Lietuvoje turėjo platų rezonansą); 
Jonas Romanas - žr. reportažo „J. E. Valstybės Prezidentas Žemaičiuose“ 14 
paaiškinimą. 


VILNIUS LIETUVIAMS - IDĖJŲ CENTRAS. Publikuota: NŽ. - 1927. — 
Nr. 16. - P. 1. Parašas: Vaižgantas. 

"europiečiai „panemonai“ (palemonai) - primenama XVI a. Lietuvos met- 
raščiuose užrašyta legenda apie Romos kunigaikštį Palemoną, kuris, bėgdamas 

nuo imperatoriaus Nerono persekiojimų, su keliais šimtais valdinių V a. atke- 
liavo į Baltijos pakrantes ir, įsikūręs prie Nemuno, davė pradžią lietuvių bajorijai. 

2 Rasų kalvos - kalvotos pietrytinės Vilniaus prieigos, kur XVIII a. įkurtos 
Rasų kapinės, stabmeldystės laikais, manoma, buvo kulto vieta. 

3 Vileika — suslavintas Vilnios (Vilnelės) pavadinimas. 

* Matvejus Liubavskis (1860-1936) — rusų istorikas, tyrinėjęs LDK istoriją; 
VDU garbės daktaras (1932). 

* Edukacijos komisija užuomina į Lenkijos-Lietuvos valstybėje 1773-1794 m. 
veikusią Edukacinę komisiją, vykdžiusią švietimo valdymą, organizavimą ir 
reformas. 

* Mikalojus I - žr. str. „Greitasis kunigėlis“ 6 paaiškinimą. 

"Japonų karas - 1904-1905 m. Rusijos- Japonijos karas. 

Šš Iš Vilniaus ėjo ir Vilhelmui reikalavimai... - turima galvoje lietuvių 
visuomenės veikėjų 1917 m. liepos memorandumas aukščiausiai Vokietijos val- 
džiai; jame buvo reikalaujama pripažinti Lietuvai nepriklausomybę ir kartu 
atremiamas Vilniaus lenkų reikalavimas prijungti Lietuvą prie Lenkijos, iš- 
reikštas šiai valdžiai jų memorandume tų pat metų gegužės mėn.; Vilhelmas 
(Vilhelmas II, 1859-1941) - vokiečių kaizeris 1888-1918 m.; teisę Lenkijai į vals- 
tybinį savarankiškumą Vokietija pripažino 1916 m. 


LIETUVOS ŽYMESNYBIŲ ŽODYNAS. Publikuota: Lietuvis. — 1927. - 
Lapkr. 11. - Nr. 253. Pakartota: Lietuva. - 1927. - Lapkr. 15. - Nr. 258. 

'" Lietuvių Katalikų Mokslų Akademija - mokslinių tyrinėjimų visuomeninė 
institucija; veikė 1922-1940 m. Kaune, atkurta 1990 m. Vilniuje, nuo 1956 m. 
veiklą tęsė išeivijoje (Italijoje, JAV). 

* Index notabiliorum hominum Lithuaniae (lot.) - įžymių Lietuvos žmonių 
rodyklė. 

3pagina fracta (lot.) - puslapis dviemis skiltimis. 


DŽIAUKIMĖS IR - DIRBKIME! Publikuota: JL. - 1927. - Gruod. 1. - Nr. 9. - 
P. 2. Parašas: Doc. J. Tumas - Vaižgantas, Neo-Lituanijos garbės narys. 

"Neo-Lituanija - žr. str. „Dabartinis lietuvių jaunimas“ 4 paaiškinimą. 

2 Arbeiten, arbeiten, arbeiten, mehr nichts! (vok.) - dirbti, dirbti, dirbti, 
daugiau nieko. 


PRANAS ANCEVIČIUS, SAVO GARBĖS ŽODŽIO LAUŽYTOJAS. Pub- 
likuota: Lietuvis. - 1927. - Gruod. 17. - Nr. 283. Parašas: Kanauninkas Juozas 
Tumas, Lietuvos Universiteto Docentas. 

! Pranas Ancevičius - žr. str. „Ir neteisinga, ir storžieviška“ 2 paaiškinimą. 

2 Varnių koncentracijos stovykla veikė 1927-1931 m. buvusios kunigų semi- 
narijos patalpose; joje buvo laikomi už priešvalstybinę politinę veiklą admi- 
nistracinėmis bausmėmis nubausti žmonės. 

3 „Kultūra“ - mokslo, visuomenės, kultūros ir literatūros žurnalas, leistas 
1923-1941 m. Šiauliuose ir Kaune. 

* Kazimieras Skučas (1894-1941) - 1925-1927 m. Kauno ir Kauno apskri- 
ties komendantas, 1939-1940 m. Vidaus reikalų ministras, sovietų suimtas ir 
nužudytas. 

3 Teodoras Daukantas (1884-1960) — generolas, 1924-1925 ir 1927-1928 m. 
Krašto apsaugos ministras; 1930-1934 m. Lietuvos atstovas Pietų Amerikoje, 
1925-1930 m. dėstė geografiją Kauno, 1941-1943 m. Vilniaus universitete. 

6 Ignas Musteikis - žr. apybr. „Lietuvių kultūros centrai“ paaiškinimų pa- 
vardžių rodyklę. 

" Jonas Budrys (1889-1964) — karininkas, diplomatas; 1923 m. vadovavo 
Klaipėdos krašto išvadavimui, 1924-1925 m. jo gubernatorius, 1928-1940 m. 
Lietuvos konsulas Karaliaučiuje, Niujorke. 

S „die Skoraja pomošč“ (vok.; rus.) - greitoji pagalba. 

? revoliuciniame lietuvių emigrantų kongrese Rygoje — minimas 1927 m. 
lapkritį Rygoje įvykęs plečkaitininkų, socialdemokratų ir liaudininkų kong- 
resas. 

0 „Pirmyn“ - plečkaitininkų dvisavaitinis laikraštis, leistas Vilniuje 1927— 
1930 m. 

1! Tauragės plėšikais - užuomina į 1927 m. rugsėjo 9 d. kairiųjų grupių 
organizuotą Tauragės pučą. 


DŪŠININKAI IR BEDŪŠNINKAI. Publikuota: Šaltinis. - 1927. - Gruod. 17. — 
Nr. 51. - P. 802-804; 1928. - Saus. 6. - Nr. 1. - P. 7-8; saus. 13. - Nr. 2. - P. 19-20. 
Parašas: Kanauninkas Juozas Tumas. 

! penki dūšininkai... būtų Sodomą išgelbėję - užuomina į Sodomą - biblinį 
miestą, pasak Biblijos, dievo Jahvės kartu su kitu miestu, Gomora, sunaikintą už 
palaidą gyvenimą; Jahvė Abraomui buvo žadėjęs nenaikinti miesto, jei jame rasis 
nors dešimt teisuolių. 

2 Po šio skyrelio antrašte nuoroda: „Apie Religijos idealą rašiau 1927 m. „Lie- 
tuvio“ Nr. 132“; nurodomas str. „Idealo istorija“. 

3 Juozas Kubilius — žr. str. „Kur dingo pirmosios aukos kun. A. Strazdo ir 
Sim. Daukanto paminklam?“ 3 paaiškinimą. 


KATALIKŲ BAŽNYČIA IR PARTIJOS. Publikuota: Lietuvis. - 1927. — 
Gruod. 23. - Nr. 288. Parašas: Kanauninkas Juozas Tumas. 


PROF. AUGUSTINO VOLDEMARO CHARAKTERISTIKAI. Publikuota: 
Lietuvis. - 1927. - Gruod. 28. - Nr. 290. Parašas: J. Tumas. 

Tministeriui pirmininkui ir užsienių reikalų ministrui - šias pareigas tuo 
metu ėjo Augustinas Voldemaras. 

? Aristidas Briandas (1862-1932) - daugkartinis Prancūzijos premjeras, 1926— 
1932 m. Užsienio reikalų ministras, Nobelio taikos premijos laureatas 1926 m.; 
Raymondas Poincarė (1860-1934) - 1913-1920 m. Prancūzijos prezidentas, 1922— 
1924 ir 1926-1929 m. premjeras; Gastonas Doumergue (1863-1937) - Prancūzijos 
prezidentas 1924-1931 m. 

PRISIKĖLIMO BAŽNYČIOS STATYMAS NEATIDEDAMAS! Publikuota: 
Lietuvis. - 1928. - Saus. 20. - Nr. 16. Parašas: Doc. kan. J. Tumas. 

'J. K. straipsnis „Lietuvio“ 13 Nr. - minimas sausio 17 d. numerio straips- 
nis „Nepriklausomybės paminklo statymą dar atidėkime!“, pasirašytas neišaiš- 
kintu kriptonimu J. K. 

2 Vilijampolės šv. Juozapo parapija įkurta 1932 m., Žaliakalnio Kristaus 
prisikėlimo parapija - 1927 m. 

> Architekto Karolio Reisono (1894-1982) suprojektuota Prisikėlimo bažnyčia 
pradėta statyti 1927 m. Iki 1940 m. ji nebuvo baigta, sovietų paversta radijo 
elektronikos gamykla, grąžinta tikintiesiems tik atgavus Nepriklausomybę. 

* Feliksas Kapočius (1895-1971) - kunigas Šėtoje, Kaune, 1927-1944 m. Prisi- 
kėlimo bažnyčios klebonas. 


PER SKAUSMUS Į GARBĘ. Publikuota: LA. - 1928. — Vas. 15. - Nr. 13. 
Parašas: Vaižgantas. Straipsnio pavadinimas yra 1895 m. išėjusios Maironio 
poemos „Tarp skausmų į garbę“ pavadinimo parafrazė. 

1 Žr. „Tiesiant kelią Lietuvos Nepriklausomybei“ — žr. str. „Kalbykla ir 
plyšys“ 2 paaiškinimą. 

2 Bellona - romėnų karo deivė. 

3 Vaižgantas čia kalba apie įspūdį, kurį jam kėlė iš Aleksoto aerodromo 
kylančių lėktuvų mokomieji skraidymai; it Tarzanas tarp orangutangų - užuo- 
mina į amerikiečių rašytojo Edgaro Raiso Barouzo (Burroughs, 1875-1950) ro- 
manų ciklo pagrindinį veikėją - žmogų, išaugusį tarp beždžionių. 

* Dantės Skaistykla - „Dieviškosios komedijos“ dalis; žr. str. „Idealo istorija“ 
10 paaiškinimą. 

3 furijos - romėnų keršto deivės. 

* „Akis negali sakyti rankai...“ — pasakymas iš N. Testamento, apaštalo 
Pauliaus laiško Korintiečiams (1 Kor 12, 21). 

" Darbo federacija — krikščionių darbininkų organizacija, įsteigta 1919 m.; 
rūpinosi kultūriniais ir profesiniais darbininkų reikalais, politiniu jų atstova- 
vimų; sovietų likviduota, po karo veikė išeivijoje. 

š Kazimieras Ambrozaitis (1892-1957) — politikas, vienas Darbo federacijos 
vadovų, Steigiamojo, I, II, III Seimų narys. 

*užtekės nusiblaivinęs dangus... - parafrazuojamos Maironio eilėraščio „Jei 
kada pančiai nukris“ pirmosios strofos 2-4 eilutės. 


GIRTYBĖ IR ASMUO. Publikuota: Sargyba. - 1928. - Vas. 18. - Nr. 7.- P. 76. 
Parašas: Kan. J. Tumas. 

! Turi akis, o nemato... - aliuzija į psalmę „Viešpats - teisiųjų gynėjas“ (Ps 93 
(94), 9). 

Ž kaip jau senovės išminčius Seneka yra pasakęs - Liucijus Anėjus Seneka 
(Seneca, Ia. pr. Kr.-65 m. po Kr.) - senovės Romos filosofas, rašytojas; greičiausiai 
tai užuomina į jam priskiriamą posakį „Girtuokliavimas — savanoriška bepro- 
tybė“ (Ebrietas est voluntaria insania). 


+ 612 = 


3 Šv. Jonas Auksaburnis (apie 350—407) - Bizantijos krikščionių bažnyčios 
tėvas; lietuviškai (rusų rašmenimis) 1887 m. buvo išleista jo liturgija. 

*Šv. Augustinas (354-430) - vienas didžiųjų krikščionybės mokytojų, įtakin- 
giausias Katalikų Bažnyčios teologas. 

5 Aristipas Kirėnietis (apie 435—360 pr. Kr.) - senovės graikų filosofas, Sokrato 
mokinys. 

6 Šv. Bazilijus (apie 330-379) - Rytų krikščionių Bažnyčios tėvas, teologas, 
Kapadokijos Mažojoje Azijoje metropolitas. 

"lakedemoniečiai - taip senovės Graikijoje buvo vadinami spartiečiai. 

* Anacharsis - legendinis antikos laikų skitas, pavyzdys išmintingo barbaro, 
kuriam priskiriama nemaža posakių. 

* „Negėrėkis vynu...“ - pamokymas iš S. Testamento (Pat 23, 31-32). 


DEŠIMTĮ METŲ PERSIRGUS. Publikuota: JL. — 1928. - Vas. 29. - Nr. 1. - 
P. 2-6. Parašas: Vaižgantas. 

"eo ipso (lot.) - tuo pačiu. 

2 Žydai džiaugės Kazimieru karalium - greičiausiai turimas omenyje amatų 
ir prekybos suklestėjimas Lietuvoje Kazimiero laikais. 

3gui pro guo (lot.) - painiava, nesusipratimas. 

* Polonia restituta (lot.) - atkurtoji Lenkija; buvo galvojama apie Lenkijos 
atstatymą jos sienose iki pirmojo, 1772 m., padalijimo. 

5 Horodlės unija - 1413 m. pasirašytas Lenkijos ir Lietuvos susitarimas, 
kuriuo buvo sudaryta šių valstybių sąjunga; Všechpoliakų partija - visalenkių 
partija; taip buvo vadinami lenkų nacionalistai, siekę atkurti Lenkiją Žečpospo- 
litos ribose, nepripažinę Lietuvai teisės į savarankišką valstybę. 

6 „samogvaltu“ (lenk. samogwalt) - savęs prievartavimu. 

"contra naturam (lot.) - prieš prigimtį. 

5 suprema lex (lot.) - aukščiausiasis įstatymas. 

* „Glos Litwindw do mtodej generacyi magnatėw, obywateli i szlachty na 
Litwie“, „Jednošč czy separatyzm?“ — Aleksandro Dambrausko brošiūros, 
išleistos 1902 ir 1903 m.; Vaižgantas jas išvertė į lietuvių kalbą; pirmosios ver- 
timas („Lietuvių balsas į jaunąją kartą Lietuvos didžponių, dvarponių ir bajorų“) 
buvo paskelbtas 1903 m. „Dirvoje-Žinyne“ (sausio nr., p. 3-21), antrosios („Vie- 
nybė ar separatizmas?“) išėjo atskiru leidiniu 1904 m. 

0 „Bądžcie naszymi“ (lenk.) - būkite mūsų. 

" Ludwigas Michalas Czarkowskis (1855-1928) — Vilniaus lenkų veikėjas, 
gydytojas, etnografas; publicistikos straipsnius pasirašinėjo Sobiestawo Sęktos 
slapyvardžiu; priešiškas lietuviams. 

2 „Przenigdy!“ (Iienk.) - „Niekada“; šiuo žodžiu prasideda antraštė 1903 m. 
Krokuvoje išleistos brošiūros, kuria atsakoma į A. Dambrausko 1902 m. iš- 
spausdintą brošiūrą „Gtos Litwinėw...“ (žr. šio straipsnio 9 paaiškinimą); „Prze- 
nigdy!“ išėjo anonimiškai, be Czarkowskio, jos autorium laikomas A. Meyszto- 
wiczius (1864-1943) - Pajuostės prie Panevėžio dvarininkas, lenkų politikas, 
siekęs Lietuvos prijungimo prie Lenkijos. 

B „Stronnictwo narodowo - demokratyczne“ (lenk.) - Tautinis demokratinis 
judėjimas; tautiniai demokratai, endekai. 
4 „niekrajową orjentację“ (lenk.) - orientaciją ne į savo kraštą. 


PAŽAISLIO DIEVO MOTINOS PAVEIKSLAS - RUBENSO DARBAS? 
Publikuota: LA. - 1928. - Kovo 3. - Nr. 27. Parašas: Komiteto pirmininkas kan. 
J. Tumas. 

' Piteris Paulius Rubensas (Rubens, 1577-1640) - flamandų tapytojas, vienas 
žymiausių baroko dailininkų. 

2 „Donskovo Monastyria“ (rus.) - Dono vienuolyno; Dono vienuolynas — 
XVI-XVIII a. architektūros paminklas, po 1917 m. revoliucijos - architektūros 
muziejus. 

3 J. M. Metropolito - Juozapo Skvirecko - žr. str. „Asmenų vardų tran- 
skripcija lietuviškai“ 9 paaiškinimą. 

* Jonas Breigelis de Velur (Jan Brueghel de Velur, 1568-1625) - Alamandų 
dailininkas, išgarsėjęs tapydamas gėlių kompozicijas. 

5 Minimi flamandų tapytojai Anton van Dyck (1599-1641), Jan van den 
Hoecke (apie 1611-1651), Justus Egmont (1602-1674), Teodor van Thulden (1606— 
1669), Piter Soutman (apie 1580-1657). 

* Vytautas Bičiūnas, šv. Luko Cecho pirmininkas - Vytautas Bičiūnas - žr. 
apybr. „Lietuvių kultūros centrai“ paaiškinimų pavardžių rodyklę; šv. Luko 
gildijos ir brolijos įvairiose šalyse vienijo dailininkus, kūrusius religinį meną; 
Lietuvoje toks cechas veikė 1928-1929 m. 

"Kristupas Zigmantas Pacas (1621-1684) - LDK valstybės veikėjas, Pažaislio 
bažnyčios ir vienuolyno fundatorius. 

5 Kazimieras Jaunius - žr. apybr. „Lietuvių kultūros centrai“ paaiškinimų 
pavardžių rodyklę. 

* Popiežius Aleksandras XII - turėtų būti Aleksandras VII (Fabio Chigi), 
popiežius 1655-1667 m. 

0 monachus (rus.) - vienuolius. 


STUDENTIJA IR PUČAI. Publikuota: LA. - 1928. - Kovo 7. - Nr. 30. Parašas: 
Doc. Tumas. 

' Fridrichas Engelsas (1820-1895) - filosofas, vienas marksistinės ideologijos 
kūrėjų. 

* Michailas Bakuninas (1814-1876) - rusų revoliucionierius anarchistas. 

3 Almae Matris (lot.) — motinos maitintojos; Alma Mater - viduramžiais 
atsiradęs aukštųjų mokyklų, paprastai universitetų, metaforiškas pavadinimas. 

* Avertat Deus „samosud“, Lynch (lot., rus., angl.) — teatitolina Dievas 
savavališkus susidorojimus. 


RAPORTAS. Publikuojama pirmą kartą. Autografas saugomas Vilniaus u-to 
bibliotekos rankraštyne (F1-F58, p. 233-234). Raportas rašytas oficialiame blan- 


ke. Kairiojoje jo paraštėje: Vytauto Bažnyčios (Dangun Ėmimo) Rektorius. Nr. 270. 

1928 m. bal. mėn. 12 d. Kaune. Toje pat paraštėje žemiau nurodytas adresatas: 
Kauno Arkivyskupijos ordinarijatui. 

1 Katalikų Veikimo Centras - 1919 m. įkurta pasauliečių katalikiška orga- 
nizacija, veikusi vadovaujama Bažnyčios hierarchijos; pirmininkais buvo A. Stul- 
ginskis, A.Tumėnas, kun. V.Mieleška, vysk. T.Matulionis ir kt.; uždaryta 1940 m. 
sovietų. 

2 Kazys Pakštas (1893-1960) - geografas, 1925-1939 m. Kauno universiteto 
profesorius, krikdemų, ateitininkų veikėjas; Juozas Urmanas (apie 1900-1951) - 
ekonomistas, pavasarininkų, ateitininkų veikėjas; Juozas Meškauskas (1889— 
1957) - kunigas Panevėžyje, Kaune, 1922-1940 m. Kauno universiteto dėstytojas, 
docentas. 

3 Lietuvos pieno perdirbimo sąjunga, organizuota Ūkininkų sąjungos, veikė 
1926-1928 m.; remiamas vyriausybės, ją nukonkuravo monopolinis „Pieno- 
centras“. 

* Ateitininkai - žr. str. „Dabartinis lietuvių jaunimas“ 37 paaiškinimą. 

5 Katalicissimame (lot.) - katalikiškiausiame. 

S Mykolas Krupavičius - žr. reportažo „J. E. Valstybės Prezidentas Žemai- 
čiuose“ 12 paaiškinimą. 


LAIŠKAS REDAKCIJAI. Publikuota: LA. - 1928. - Bal. 16. - Nr. 61. Para- 
šas: Kan. J. Tumas. 

'man iš susirinkimo išėjus - minima Katalikų veikimo centro konferencija, 
kurią Vaižgantas paliko, pasipiktinęs priešvyriausybinėmis jos dalyvių kal- 
bomis. 

2 Stasys Gabaliauskas (1904-1969) — teisininkas, pavasarininkų, krikdemų 
veikėjas; Kazys Pakštas, Juozas Urmanas - žr. „Raporto“ 2 paaiškinimą; Pra- 
nas Viktoras Raulinaitis (1895-1969) — teisininkas, ateitininkų veikėjas, 1924— 
1936 m. Žemės ūkio akademijos dėstytojas. 


O BETGI - RUBENSAS! Publikuota: LA. — 1928. - Bal. 27. - Nr. 71. Parašas: 
Komiteto pirmininkas Kan. J. Turnas. 

Leg Šilavos, neg Kalvarijos, neg Aušros Vartų, neg Čenstakavos - prime- 
namos Lietuvos ir Lenkijos bažnyčios, kuriose yra stebuklingais laikomi Dievo 
Motinos paveikslai. 

2 Rafaelis (Raffaelo Santi; 1483-1520) - vienas žymiausių italų renesanso 
dailininkų; pagarsėjusių Dievo Motinos paveikslų, tarp jų „Siksto Madona“, 
autorius. 

3 Aleksandras VII (ne XII...) - žr. str. „Pažaislio Dievo Motinos paveikslas — 
Rubenso darbas?“ 9 paaiškinimą. 

* didiką Patį (Pats) - Kristupą Zigmantą Pacą - žr. str. „Pažaislio Dievo 
Motinos paveikslas - Rubenso darbas?“ 7 paaiškinimą. 

5 Vytautas Bičiūnas — žr. apybr. „Lietuvių kultūros centrai“ paaiškinimų 
pavardžių rodyklę; Halina Kairiūkštytė-Jacynienė - žr. str. „Juozas Kairiūkštis“ 
2 paaiškinimą; nurodomas jos straipsnis „Dar dėl Pažaislio Madonos paveikslo“, 

išspausdintas LA 1928 m. kovo 17 d.; Vytautas Kairiūkštis — žr. str. „Juozas 
Kairiūkštis“ 2 paaiškinimą. 

“Jonas Breigelis — žr. str. „Pažaislio Dievo Motinos paveikslas - Rubenso 
darbas?“ 4 paaiškinimą. 

" Fransas Sneidersas (Snyders, 1579-1657) - flamandų tapytojas, išgarsėjęs 
gyvulių paveikslais ir natiurmortais. 

š Mūncheno (Vokietija) pinakoteka - valstybinis tapybos muziejus, įsteigtas 
1836 m. 

? Jurgis Šaulys (1879-1948) — diplomatas, publicistas, Vasario 16-osios akto 
signataras, Valstybės Tarybos narys, 1927-1931 m. Lietuvos pasiuntinys prie 
Šv. Sosto. 


PAŽAISLIO VIENUOLYNAS. Publikuota: LA. - 1928. - Geg. 5. - Nr. 77; 
geg. 7. - Nr. 78; geg. 8. - Nr. 79. Parašas: Kan. J. Tumas. 

! „Lietuvos aide“ jau rašyta Nr. 27, 39, 71 — minimi paties Vaižganto 
straipsniai „Pažaislio Dievo Motinos paveikslas - Rubenso darbas?“, „O betgi - 
Rubensas!“ ir H. Kairiūkštytės-Jacynienės straipsnis „Dar dėl Pažaislio Madonos 
paveikslo“ (žr. str. „O betgi - Rubensas!“ 5 paaiškinimą). 

2 Kamalduliai, kamenduliai - katalikų vienuolių ordinas, įkurtas XI a. pr. 
Italijoje; Lietuvoje XVII-XIX a. turėjo vienuolyną Pažaislyje. 

3 Kristupas Zigmantas Pacas - žr. str. „Pažaislio IDievo Motinos paveikslas — 
Rubenso darbas?“ 7 paaiškinimą; Steponas Kristupas Pacas (1587-1640) - LDK 
raštininkas, iždininkas, pakancleris; šv. Teresės bažnyčios Vilniuje statytojas. 

* Suminėtieji Lenkijos karaliai viešpatavo: Vladislovas IV Vaza - 1632— 
1648 m., Jonas Kazimieras - 1648-1668 m., Mykolas Kaributas Višnioveckis - žr. 
str. „Iš Vytauto bažnyčios (Kaune) istorijų“ 8 paaiškinimą. Jonas Sobieskis — 
1674-1696 m. 

5 karalienė Liudvika - Liudvika Marija Gonzaga (1611-1667) - Lenkijos 
karalienė, Vladislovo IV ir Jono Kazimiero žmona. 

“jo giminaitis Pats, Lietuvos pakancleris - Steponas Kristupas Pacas; žr. 
šio straipsnio 3 paaiškinimą. 

7 Mikalojus Pacas (1570-1624) - Žemaičių vyskupas 1609-1618 m. 

Š Mikalojus Steponas Pacas (1623-1684) - 1651-1670 m. Trakų vaivada, nuo 
1671 m. Vilniaus vyskupas. 

* Etrurijos - minima Toskana, centrinės Italijos provincija; Etrurija vadinta 
dėl senovėje ten gyvenusių etruskų. 

10 Ramybės kalnas, arba Pacų kalnas (lot. Mons Pacis), - kalva, ant kurios 
pastatytas Pažaislio vienuolynas. 

"arkivyskupas Pignotelli - Antonio Pignatelli, 1660-1668 m. popiežiaus 
nuncijus Lenkijoje, 1691-1700 m. popiežius Inocentas XII. 

2 Jurgis Bialozoras (?-1665) - Vilniaus vyskupas 1661-1665 m. 

3 Tridento (Italija) bažnytinis susirinkimas vyko 1545-1563 m. 

“ Klemensas VIII (Ippolito Aldobrandini,1536—1605) - popiežius nuo 1592 m.; 
Povilas V (Camillo Borghese, 1552-1621) - popiežius nuo 1605 m.; Grigalius XV 

(Alessandro Ludovisi, 1554-1623) - popiežius nuo 1621 m.; Urbonas VIII (Maffeo 
Barberini, 1568-1644) — popiežius nuo 1623 m. 

15 „Actum in bonis Požaisce...“ (lot.) - surašyta Pažaislio valdose, esančiose 
Lietuvos Didžiosios Kunigaikštystės Trakų vaivadijos Kauno paviete, Vilniaus 
diecezijoje, nuo Mergelės gimdymo 1665 metais kovo 4 d., antrąją Romos in- 
dikciją švenčiausiojo mūsų pono Aleksandro, dieviškosios apvaizdos valia sep- 
tintojo popiežiaus šiuo vardu, pontifikato, dešimtaisiais dabartinio laimingo 
valdymo metais. 

16 Vladislovas Valavičius (?-1668) - LDK karo veikėjas, 1656-1668 m. Vi- 
tebsko vaivada; Jeronimas Krištopas-Kiršenšteinas (Krišpinas-Kiršenšteinas, mir. 
po 1681) - XVII a. politinis veikėjas, LDK iždininkas ir raštininkas, Kauno mar- 
šalka. 

7 „Sub fide honore et conscientia...“ (lot.) - ištikimai, garbingai ir tyra sąžine 
prieš Dievą liudiju, kad Ramybės Kalno, esančio mano valdose, tokį fundavimą 
ant naujų pamatų be jokios... iš tyro karšto tikėjimo ir laisva savo valia be jokios 
apgaulės... 

18 Kazimieras Mykolas Pacas (?-1719) - politinis veikėjas, LDK raštininkas. 

9 eremą (pustelnią) - eremu (gr. eremos — nuošali vieta) ar tos pat reikšmės 
lenkišku žodžiu pustelnia buvo vadinami vienuolynai, kurių ordino regula rei- 
kalavo, kad vienuoliai gyventų kaip atsiskyrėliai, atskirose celėse; tokia buvo 
kamaldulių vienuolijos, kuriai priklausė Pažaislis, regula. 

2 senatoriaus Oginskio - matyt, turimas omenyje Mykolas Kleofas Oginskis 
(1765-1833), kompozitorius ir politinis veikėjas, vienas T. Kosciuškos sukilimo 
Lietuvoje vadų, valdant carui Aleksandrui I, buvęs Rusijos senatoriumi. 

A didumai dvarų Prūsam atitekus - po trečiojo Lietuvos-Lenkijos valstybės 
padalijimo 1795 m. Užnemunė atiteko Prūsijai. 

2 Gzimsatūra (lenk. gzyms) - karnizas, atbraila. 

23 Faciata (lenk. facjata) - palėpė. 

2 Hebanas (lenk. keban) - juodmedis. 

?5 Ciborija (lot. cibarium — maistas, duona) — taurės formos indas konsek- 
ruotoms ostijoms laikyti. 

26 Boleslovas II Narsusis (apie 1043-1081) - lenkų kunigaikštis, 1076-1080 m. 
karalius; jo valdymo laikais buvo nukankinta nemaža katalikų, tarp jų šv. Vai- 
tiekus ir kiti. 

7 V. Jėzaus aukojimas arkikunigo Simeono rankose - primenama N. Testa- 
mento istorija apie Jeruzalės kunigą Simeoną, kuris, Juozapui ir Marijai atnešus 
į šventyklą paaukoti Viešpačiui Jėzų, atpažino jame mesiją (Lk 2, 25-35). 

2 Iš Vaižganto nurodomų trijų Pažaislio apiplėšinėtojų (XVIII a. pradžioje 
lietuvių žemes okupavusių švedų, 1812 m. su Rusija kariavusio Napoleono ir po 
1831 m. sukilimo Lietuvą represavusių rusų) vienuolynui daugiausia žalos 
pridarė du pastarieji: prancūzų kariuomenė pagrobė ar sunaikino daug jame 
buvusių meno vertybių, brangių liturginių reikmenų, išplėšė biblioteką, rusai, 
vienuolyną 1832 m. konfiskavę ir atidavę stačiatikių vienuoliams, jį „pravosla- 
vindami“ sudarkė ar sunaikino jo architektūros ir interjerų autentiką. 


+ 617 « 


Andrius Benediktas Klongevičius (1767-1841) - Vilniaus vyskupijos valdy- 
tojas nuo 1828 m., nuo 1840 m. vyskupas. 

*? Arsenijus Zakrevskis (1783-1865) - Rusijos politinis veikėjas, 1828-1831 m. 
vidaus reikalų ministras. 2 

*! Kazimieras Rapševičius (apie 1782-1860) - iki 1836 m. Kauno dekanas ir 
Karmėlavos klebonas, vėliau klebonavo Daugėliškyje, kapelionavo Kačergiškėje 
(Ignalinos raj.). 

32 Teodoras Tripplinas (1813-1881) - gydytojas, keliautojas, rašytojas, savo 
gyvenamuoju metu garsėjęs originaliais ir verstiniais, kuriuos pateikdavo kaip 
originalius, kelionių aprašymais; jo „Dziennik podrėžy po Litwe i Žmudzi w 1856 r." 
(„Kelionės po Lietuvą ir Žemaitiją 1856 m. dienoraštis“) išėjo 1858 m. Vilniuje. 

3 Varšuvos ar Krokuvos Bielany - du kamaldulių vienuolynai Lenkijoje, 
gavę vardą dėl baltai dėvinčių vienuolių. 

* Ryme tiktų stovėti šalia šv. Petro - turima omenyje Vatikano šv. Petro 
bazilika. 

>nemirštamojo dainiaus, kurs... palaidotas Montmorency - Adomo Micke- 
vičiaus; Kaune jis mokytojavo 1819-1823 m.; lenkų emigrantų kapinėse Mont- 
morency Paryžiuje išbuvo palaidotas iki 1890 m.; tais metais perlaidotas Kro- 
kuvos Vavelio pilies požemyje. 


JO MALONĖS KAUNO ARKIVYSKUPO METROPOLITO JUOZAPO 
SKVIREĖCKO ĮSAKYMU KAUNO KATALIKAMS. Publikuota: LA. - 1928. — 
Geg. 12. - Nr. 83. Parašas: Komiteto Steb. D. M. Paveikslui Pažaislin grąžinti pir- 
mininkas — Kan. J. Tumas. Kauno Katedros bazilikos viceprepozitas Kan. P. Dogelis. 
Kaune, 1928. V. 11. Pranešimas buvo perspausdintas „Ryte“, „Sargyboje“ ir 
kituose laikraščiuose. 

Povilas Dogelis (1877-1949) — nuo 1904 m. Kauno katedros vikaras, nuo 
1919 m. viceprepozitas; tikybinis rašytojas, visuomenininkas. 

1 Žr. šio tomo str. „Pažaislio Dievo Motinos paveikslas - Rubenso darbas?“ 

2 „Terram Marianam“ (lot.) - Marijos žemę. 

* Aleksandras VII - žr. str. „Pažaislio Dievo Motinos paveikslas - Rubenso 
darbas?“ 9 paaiškinimą. 

* Kristupas Zigmantas Pacas - žr. str. „Pažaislio Dievo Motinos paveikslas — 
Rubenso darbas?“ 7 paaiškinimą. 

"apgyvendino čia savuosius dvasiškius - 1832 m. Pažaislio kamaldulių vie- 
nuolynas buvo atiduotas stačiatikių vienuoliams, kurie jame išbuvo iki 1915 m. 

“viename vienuolyne - Dono vienuolyne Maskvoje; žr. str. „Pažaislio Dievo 
Motinos paveikslas - Rubenso darbas?“ 2 paaiškinimą. 

" Pijus Andziulis (1870-1950) - kunigas marijonas, kunigavo Naumiestyje, 
Skriaudžiuose, Vilniuje ir kitur, nuo 1923 m. Marijampolės marijonų vienuolyno 
vyresnysis. 

5 Sacra Poenitentiaria Apostolica. Officium de indulgentis. D. 25 aprilis 
1928 (lot.) - Šventoji apaštališkoji atgaila. Nuodėmių atleidimo raštas. 1928 
balandžio 25 d. 

DĖLGI TOS VALDŽIOS! DŽIAUGTIS GALIME. Publikuota: LA. - 1928. — 
Geg. 14. - Nr. 84. Parašas: Vaižgantas. 

Titerum dico - gaudete! (lot.) - ir vėl kartoju - džiaukitės! (N. Testamentas, 
Fil 4, 4). 

2 „šitokią turime valdžią“ - kalbama apie tautininkų valdžią, atėjusią ne 
rinkimų, o valstybės perversmo keliu. 

Šanglų visuomenei tarės būsiant naudingą socialistinę valdžią - nuoroda 
į 1868-1874 m. Angliją valdžiusius liberalus. 

* Minimi pasaulinio garso rusų rašytojai Fiodoras Dostojevskis (1821-1881), 
Nikolajus Gogolis (1809-1852), Levas Tolstojus (1828-1910), Aleksandras Puš- 
kinas (1799-1837), chemikas Dmitrijus Mendelejevas (1834-1907), biologas ir 
medikas Ilja Mečnikovas (1845-1916). 

5 „nierządną“ (lenk.) - pasileidusią, netvarkingą. 

“Ignacas Chrzanowskis (1866-1940) - lenkų literatūros istorikas, nuo 1910 m. 
Krokuvos universiteto profesorius; greičiausiai cituojama jo „Nepriklausomos 
Lenkijos literatūros istorija“, į lietuvių kalbą išversta P. Vaičiūno ir išleista 
1924 m. 

7 Polonia restituta (lot.) - atkurta Lenkija. 


TREJOPA NELAISVĖ IR LAISVĖ. Publikuota: LA. - 1928. - Geg. 18. - Nr. 
86. Parašas: Vaižgantas. 

! Lenkų valstybės konstitucija, vadinamoji gegužės 3 dienos - Lenkijos- 
Lietuvos seimo 1791 m. gegužės 3 d. priimta konstitucija. 

* Koltątaius (Hugo Kottataj, 1750-1812) — kunigas, švietėjas, publicistas, 
politinis veikėjas, 1791-1793 m. Lenkijos vicekancleris, vienas 1791 m. konsti- 
tucijos kūrėjų; Mickevičius — poetas Adomas Mickevičius. 

> Bulgariją nugyvenę per pusę metų, Austriją per metus - Bulgarija ir Aust- 
rija I pasaulinio karo metais vokiečių užimtos nebuvo, jos kariavo Vokietijos pusė- 
je; greičiausiai turima omenyje, kad jų ūkis, įsitraukus į karą, žymiai nusmuko. 

* Der Amtsvorsteher (vok.) - valdytojas, viršininkas. 


STEBUKLINGAS DIEVO MOTINOS PAVEIKSLAS SUGRĮŽO PAŽAISLIN. 
Publikuota: LA. - 1928. - Geg. 21. - Nr. 88. Parašas: Vaižgantas. 

* Mensa (lot.) - altoriaus stalas, jo viršaus plokštė. 

? Feliksas Vizbaras (1880-apie 1970) — inžinierius, architektas; Zinkevičius, 
Rudolfas - plačiau žr. str. „Pažaislio Dievo Motinos paveikslas - Rubenso dar- 
bas?“, „O betgi - Rubensas!“. 

3 frendzliais (lenk. fredzla) - spurgais, kutais. 

* Pačių - Pacų, Pažaislio vienuolyno ir bažnyčios fundatorių. 

5 Povilas Dogelis — žr. str. „Jo Malonės Kauno arkivyskupo metropolito 
Juozapo Skvirecko įsakymu Kauno katalikams“ paaiškinimus. 

S feretronas (gr.) - nešiojamas altorėlis. 

" Petras Paulius Rubensas - žr. str. „Pažaislio Dievo Motinos paveikslas — 
Rubenso darbas?“ 1 paaiškinimą. 

š Vilius Jomantas (1891-1960) - tapytojas, grafikas. 

? Pranciškus Būčys — žr. str. „Vilniaus Seimas — pavyzdys gera ir bloga“ 5 
paaiškinimą. 

9]. E. Kauno Metropolitas Juozapas - Juozapas Skvireckas; žr. str. „Asmenų 
vardų transkripcija lietuviškai“ 9 paaiškinimą. 

" Abraomas nepagailėjo Dievui vienatinio savo sūnaus Izaoko — pagal 
S. Testamentą Abraomas turėjo paaukoti Dievui vienintelį sūnų Izaoką, bet 
Dievas, pamatęs Abraomo nuolankumą, nebereikalavo žmogaus aukos ir priėmė 
paaukotą ožį. 

12 „Apokalipsis“ - Apokalipsė - N. Testamento Apreiškimas Jonui. 

Banot Izajo - minimas vienas biblinių Izraelio pranašų, kuriam priskiriama 
didžioji dalis S. Testamento Izaijo knygos. 

4 Sub Tuum praesidium (lot.) - su Tavo pagalba. 

15 Čiurlionies eisenomis į begalybę - aliuzija į M. K. Čiurlionio paveikslų 
ciklą „Laidotuvių simfonija“. 

6 Jonas Kazimieras Milius (1885-1944) - JAV lietuvių visuomenės veikėjas, 
kino kronikos kūrėjas, nemaža filmavęs Lietuvoje. 

"7 Teodoras Brazys (1870-1930) - kunigas, kompozitorius, nuo 1923 m. Kauno 
kunigų seminarijos profesorius, universiteto dėstytojas, chorų vadovas. 

18 Teodoras Daukantas — žr. str. „Pranas Ancevičius, savo garbės žodžio 
laužytojas“ 4 paaiškinimą; Ignas Musteikis — žr. apybr. „Lietuvių kultūros cent- 
rai“ paaiškinimų pavardžių rodyklę; Stasys Čiurlionis (1887-1944) - inžinierius, 
1922-1928 m. susisiekimo ministras; Aleksandras Žilinskas (1885- po 1941) - 
teisininkas, kultūros ir visuomenės veikėjas, nuo 1920 m. dirbo Kauno apygardos 
teisme, 1928-1934 m. teisingumo ministras, 1941 m. ištremtas mirė Sibire; Juozas 
Tūbelis — žr. str. „Dėl Lietuvių-Švedų vienybės“ 1 paaiškinimą; Konstantinas 
Šakenis (1881-1959) - inžinierius, pedagogas, 1923-1934 m. švietimo ministras, 
1934-1940 m. Valstybės kontrolierius; Vincas Matulaitis - žr. apybr. „Lietuvių 
kultūros centrai“ paaiškinimų pavardžių rodyklę; Mykolas Krupavičius - žr. 
reportažo „J. E. Valstybės prezidentas Žemaičiuose“ 12 paaiškinimą; Petras 
Karvelis (1897-1976) - ekonomistas, teisininkas, 1925-1927 m. finansų ministras. 

* Pijus Andziulis — žr. str. „Jo Malonės Kauno arkivyskupo metropolito 
Juozapo Skvirecko įsakymu Kauno katalikams“ 7 paaiškinimą. 


LIUDO NOREIKOS DU BRUOŽU. Publikuota: Sekmadienis. - 1928. - 
Birž. 3. - Nr. 13. Parašas: Vaižgantas. Pakartota: VR-14. — P. 75-78 (po tekstu: 
Sekmadienis, 1928 m. 13 Nr.). 

! Liudas Noreika - žr. apybr. „Lietuvių kultūros centrai“ paaiškinimų pavar- 
džių rodyklę. 

2M. Yčo straipsnio „L. Aide“ Nr. 96 - nurodomas 1928 m. gegužės 31 d. 
numerio Martyno Yčo straipsnis „A. a. Liudą Noreiką į amžinatvę lydint“. 

3 Juozas Kubilius - žr. str. „Kur dingo pirmosios aukos kun. A. Strazdo ir 
Sim. Daukanto paminklam?“ 3 paaiškinimą. 

* Basanavičiaus „Sąjungos“ — minima J. Basanavičiaus inicijuota Sąjunga 

pagražinimui teisių lietuviškai kalbai Rymo katalikų bažnyčiose Lietuvoje — 
organizacija, veikusi Vilniaus vyskupijoje 1907-1915 m. 

5 „in confuso“ (lot.) - neaiškiai. 

6 „istinno russkije“ (rus.) - tikrieji, grynieji rusai. 

"esu matęs Amerikoje - JAV Vaižgantas lankėsi 1911 m.; tuo metu ten buvo 
prasidėjusi 1912 m. prezidento rinkimų kampanija. 

5 Norvegai... visai gera valia nubalsavo - minimi 1905 m. įvykiai, kai Nor- 
vegijos parlamentas nutraukė uniją su Švedija, ir tauta referendumo keliu pa- 
sirinko konstitucinės monarchijos valdymo formą. 

? Vilimą Urachą Mindaugo II vardu - turima galvoje istorija su Wilhelmu 
von Urachu (1864-1930), Wūrtembergo grafu, kurį 1918.VII.11 Lietuvos Taryba 
buvo išrinkusi Lietuvos karaliumi (Mindaugu TI). 


ŠV. PRANCIŠKUS - NUOTAIKOS KEITĖJAS. Publikuota: Šaltinis. - 1928. - 
Liep. 14. - Nr. 27; liep. 21. - Nr. 28. Parašas: Kan. J. Tumas. 

1 Šv. Petras siūlo Tiesos ir Dvasios - nuoroda į N. Testamentą, apaštalo 
Petro laiškus. 

2 Aštuoni krikščionių kryžiaus žygiai į Jeruzalę, organizuoti Romos popiežių 
ir V. Europos monarchų, vyko 1096-1270 m. 

3 Vaikai sudarinėjo savo „kariuomenę“ - kalbama apie 1212 m. organizuotą 
vadinamajį Vaikų kryžiaus žygį, kuris baigėsi tūkstančių vaikų žūtimi nepa- 
siekus Jeruzalės. 

* Popiežiaus valstybė: ji taip pat dažnai kariavo - Popiežiaus valstybė (it. 
Stato Pontificio) egzistavo 756-1870 m. vidurio Italijoje; valdoma Romos popiežių, 
viduramžiais ji darė didelę įtaką politiniam Europos gyvenimui, buvo kryžiaus 
žygių iniciatorė ir karų dalyvė. 

5 Umbrijos Asyžius - Umbrija (Umbria) - istorinė centrinės Italijos sritis; 
Asyžius (Assisi) - jos miestas į šiaurę nuo Romos. 

5 Eolo arfa - senovės graikų vėjų dievo Eolo arfa, kuri švelniai skambėjusi 
tekant saulei ir pučiant menkiausiam vėjeliui. 

"ciesorius buvo pakilęs prieš popiežių, kunigaikščiai prieš karalių - užuo- 
mina į XII-XV a. vykusias kovas tarp vadinamųjų gvelfų ir gibelinų - popiežių 
remiamų didžiųjų Italijos miestų respublikų ir Šventosios Romos imperijos 
imperatorių šalininkų. 

5 Petras Valdes (mir. 1217) - prancūzų pirklys, humiliatų, arba Lijono vargšų 
(valdiečių), sektos įkūrėjas. 

* Gulielmo Divini - vienas pradinio italų literatūros laikotarpio poetų; gyve- 
no XIII a., priklausė pranciškonų judėjimui, kurį šiaurės ir vidurio Italijoje sukėlė 
Pranciškus Asyžietis. 

0 Dante Alighieri - žr. str. „Idealo istorija“ 10 paaiškinimą. 

"n„Viri litterati“ (lot.) - raštingi, mokyti vyrai. 

„magnus doctor“ (lot.) - didelis mokytojas. 

8 tebegiedojo himną saulei — užuomina į Pranciškaus Asyžiečio „Saulės 
brolio kantiką“, vieną žymiausių religinės poezijos kūrinių. 

4 popiežius Inocentas - kalbama apie Inocentą III (Lotario di Segni, mir. 
1216), popiežių nuo 1198 m. 

5 Neturėkite nei aukso, nei sidabro... - pasakymas iš N. Testamento (Mt 10, 
9-10). . 

'* Tomas Celanietis - italų pranciškonas, apie 1215 m. prisijungęs prie Pran- 
ciškaus Asyžiečio, parašęs jo biografiją. 

* Otonas IV (apie 1180-1218) - vokiečių karalius ir imperatorius nuo 1209 m.; 
hercogas Leopoldas - greičiausiai minimas Leopoldas VI, Austrijos kunigaikštis 
1198-1230 m. 

*8 Magna Charta (lot.) - didžioji chartija. 

* vaizduojamas velnių išvarytoju — užuomina į vieną iš kanoninių dailės 
siužetų - šv. Pranciškus išvaro velnius Arezzo mieste. 

20 Giotto di Bondone (1266-1337) - italų protorenesanso tapytojas. 

2 Šv. Kryžiaus paaukštinimo dieną - ši diena (Šv. Kryžiaus Išaukštinimas) 
Bažnyčios minima rugsėjo 14 d. 


TAUTININKAI KATALIKAI LEGALŪS VALSTYBEI IR TIKĖJIMUI. Publi- 
kuota: LA. - 1928. — Liep. 21. - Nr. 138; liep. 23. - Nr. 139; liep. 24. - Nr. 140; liep. 
25. - Nr. 141. Parašas: Vaižgantas. 

' Juozas Kubilius - žr. str. „Kur dingo pirmosios aukos kun. A. Strazdo ir 
Sim. Daukanto paminklam?“ 3 paaiškinimą; Liudas Noreika - žr. apybr. „Lietu- 
vių kultūros centrai“ paaiškinimų pavardžių rodyklę. 

2 Minimos brošiūros straipsnius žr. šių Raštų 10-ajame („Šventiems daiktams 
sumišus su svietiškiais“) ir šiame, 12-ajame, tome („Rašytinis ir spundos“, „Vi- 
suomeniniai kunigų darbai“, „Plačioji švietimo sritis“). 

3kun. Maciejevičius - greičiausiai minimas Stanislavas Maciejevičius - žr. 
str. „Arkivyskupas Jurgis Matulaitis-Matulevičius“ 14 paaiškinimą. 

*vy budete lovčeje, vy vyigrajete... (rus.) - jūs busite vikresni jūs laimėsite; 
mes būsime vikresni - mes laimėsime. 

S Olandijoje suprotestantėjęs caras Petras — Rusijos caras Petras I, su savo 
„Didžiąja pasiuntinybe“ 1697-1698 m. lankydamasis Vakarų Europoje, ilgiausiai 
išbuvo Olandijoje, kur mokėsi laivų statybos ir jūrų karybos. 

* Aukščiausią Rusijos stačiatikių bažnyčios valdymo instituciją - Šventąjį 
Sinodą - caras Petras I įsteigė 1721 m. Ši valstybinė institucija, vadovaujama iš 
pasauliečių skiriamo oberprokuroro, veikė iki 1917 m. 

7 Konstantinas Pobedonoscevas (1827-1907) - teisininkas, Maskvos univer- 
siteto profesorius, Stačiatikių bažnyčios Sinodo oberprokuroras 1880-1905 m. 
Pasižymėjo kaip reakcionierius, imperinės politikos ideologas ir vykdytojas. 

š „bogoiskatel“ eksklierikas Juozas Kubilius - bogoiskatel (rus.) - Dievo 
ieškotojas; Juozas Kubilius buvo įstojęs į Kauno kunigų seminariją, iš kurios jį 
pašalino už lietuvišką veiklą. 

*„chlestakovai“ - užuomina į Chlestakovą - rusų rašytojo N. Gogolio kome- 
dijos „Revizorius“ veikėją, apgaviką ir pagyrūną. 

V „Iegkomyslenno“ (rus.) - lengvabūdiškai. 

"ad extra (lot.) - iš šalies. 

2 „Krikščionis demokratas“ ,3 nr. - nurodomas Mykolo Krupavičiaus straips- 
nis „Trumpa krikščioniškosios demokratijos istorija“; „Krikščionis demokra- 
tas“ — žurnalas, leistas Kaune 1927-1929 m., jį redagavo M. Krupavičius. 

5 paskelbdamas naują „Vilniaus Žinių“ programą - minimas Vaižganto 
straipsnis „Vilniaus žinių“ atsišaukimas į didžiumą lietuvių“ (žr. šių Raštų 7 t., 
p. 52-56). 

“Straipsnį „Kaip aš patekau į „Vilniaus Žinias“ žr. šių Raštų 11 t. (p. 407—415). 

5 Vilniuje ėjusį „Lietuvos ūkininką“ Antanas Smetona redagavo 1905-1906 m. 

16 Kazimieras Žalys - inžinierius, dirbo „Vilties“ redakcijoje, rašė ūkio klau- 
simais. 

17 Juozas Ambraziejus (Ambrozevičius, 1855-1915) - Vilniuje kunigavęs 
lietuvių veikėjas, spaudos darbuotojas; Jonas Kriaučiūnas - žr. str. „Vilniaus 
Seimas - pavyzdys gera ir bloga“ 2 paaiškinimą; Stanislovas Stakelė — žr. apybr. 
„Lietuvių kultūros centrai“ paaiškinimų pavardžių rodyklę; Konstantinas Ol- 
šauskas - žr. apybr. „Lietuvių kultūros centrai“ 40 paaiškinimą. 

18 „Sąjunga lietuvių kalbos teisėms ginti Vilniaus bažnyčiose“ - žr. str. „Liudo 
Noreikos du bruožu“ 4 paaiškinimą. 

9 „Tautos kelias“ - voldemarininkų krypties tautininkų laikraštis, leistas 
Kaune 1928-1930 m.; redaktorius Antanas Sliesoraitis. 

20 Martynas Yčas - žr. str. „Damininkas Bukantas“ 35 paaiškinimą. 

2 Stanislovas Dagilis (1843-1915) — poetas, vertėjas; jo parengtas naujas 
evangelikų reformatų giesmynas (1653 m. „Knygos nobažnystės“ šeštasis lei- 
dimas) išėjo 1910 m. 

2 Pranas Dovydaitis - žr. str. „Dabartinis lietuvių jaunimas“ 42 paaiškinimą. 

3 contra fidem... pro fide (lot.) - prieš tikėjimą... už tikėjimą. 

* Antanas Maliauskis (1877-1941) - publicistas, visuomenės veikėjas, 1922- 
1931 m. Kauno universiteto profesorius. 

5 Počajevo monachų rūšies - žr. str. „Nebūk automatas“ 2 paaiškinimą; 
monachų (rus.) - vienuolių. 

2 pavedė ją redaguoti Pr. Dovydaičiui - Pranas Dovydaitis „Viltį“ redagavo 
1914-1915 m. 

7 Liudas Gira „Vilties“ redakcijoje dirbo 1908-1914 m.. 

2 Vytautas Bičiūnas — žr. apybr. „Lietuvių kultūros centrai“ paaiškinimų 
pavardžių rodyklę. 

3 (žiūr. jos priedus) - turimas omenyje nemokamas „Vilties“ mokslo ir 
literatūros priedas“, leistas 1913-1915 m. 

30 contra fidem et bonos mores (lot.) - prieš tikėjimą ir gerus papročius. 

Aredaguoti „Tautą“, paskui „Trimitą“... - šiuos leidinius Vaižgantas reda- 
gavo 1920 m., pirmąjį - visus metus, kol buvo sustabdytas, antrojo - 2-13 nr. 

32 Consilium Vigilantiae (lot.) - budrumo taryba - vyskupijos bažnytinės 
cenzūros organas. 

3 „vniešnim vragom“ (rus.) - išorės priešu. 

*„vnutrennim vragom“ (rus.) - vidaus priešų. 

35 pravo-levo (rus.) - kairę - dešinę. 

36 Codex Juris Canonici (lot.) - Kanonų teisės kodeksas - Katalikų Bažnyčios 
kanonų teisės rinkinys, galiojantis nuo 1918 m. 

3 Leonas XIII - žr. str. „Rašytinis ir spundos“ 1 paaiškinimą. 


VYTAUTO SUKAKTIS ČIA PAT! Publikuota: LA. - 1928. - Spal. 20. - Nr. 
214. Parašas: Doc. J. Tumas-Vaižgantas, Lietuvai pagražinti draugijos vardu. 

T visos Europos valdovų Lucke patvirtintas karalium — minimas 1429 m. 
vykęs Lucko suvažiavimas. 

2 Zigmantas Liuksemburgietis (1361-1437) — Vokietijos karalius ir impe- 
ratorius 1410-1437 m., Vengrijos karalius 1387-1437 m. 

3 Augustinas Janulaitis - žr. str. „Trys dienos okupuotoje sostinėje“ 22 paaiš- 
kinimą; minimas jo veikalas „Iš Bažnyčios istorijos“, išleistas 1906 m.; Bazilėjos 
(Bazelio) Visuotinis Bažnyčios susirinkimas vyko 1431-1449 m. 

* Kordonu Vaižgantas vadina demarkacinę liniją, skyrusią Nepriklausomą 
Lietuvą nuo lenkų okupuotos jos dalies. Viešpataujant Vytautui, Lietuvoje buvo 
pastatyta apie trys dešimtys bažnyčių, iš jų trečdalis Žemaičiuose. 

5 Vladas Braziulevičius (1894-1972) - karininkas, rašytojas, teatralas, 1922— 
1926 m. Kauno miesto ir apskrities komendantas. 

9 Atsikėlimo bažnyčiai - paminklui - minima Prisikėlimo bažnyčia, kurios 
projektavimo darbai tuo metu vyko. 

" Pradžią padarė Maironis - kalbama apie Maironio dramą „Vytautas pas 
kryžiuočius“ (1925). 

5 Vladas Jurgutis (1885-1966) - kunigas, ekonomistas, Steigiamojo seimo 
narys, 1922-1929 m. Lietuvos banko valdytojas, 1925-1940 m. Kauno universiteto 
profesorius. 

* Šančiai - karo terminas - Kauno miesto dalies - Šančių - pavadinimas yra 
atsiradęs iš toje teritorijoje XVII-XVIII a. buvusių lauko gynybinių įtvirtinimų, 
vadintų vokišku žodžiu Schanze (apkasas; iš jo lenk. szaniec, rus. maneų) pa- 
vadinimo. 


GERAS KATALIKAS - GERAS PATRIOTAS. Publikuota: Krikščionis de- 
mokratas. - 1928. —- Nr. 4-5. - P. 131-134. Parašas: Kan. J. Turnas. 

! Reguiem aeternam dona eis, Domine (lot.) - amžinąjį atilsį duok jiems 
(mirusiems), Viešpatie. 

2 Dovydaičiai - aliuzija į Vincą Dovydaitį (1899-1920) — pirmajį Nepri- 
klausomybės kovose žuvusį šaulių būrio vadą. 

3e0 ipso (lot.) - žr. str. „Dešimtį metų persirgus“ 3 paaiškinimą. 

* super omnia (lot.) - aukščiau už viską, visų pirma. 

5 Petras Valentas, Juozas Genys, Mykolas Andriuškevičius — žr. apybr. „Lie- 
tuvių kultūros centrai“ paaiškinimų pavardžių rodyklę. 

5 „Lietuvių kultūros centras Mintaujoje“ - žr. šio tomo apybraižos „Lie- 
tuvių kultūros centrai“ skyrių „Mintaujoje“ (p. 289302). 

Zvirtutes naturales (lot.) - natūralios dorybės. 

5 Aleksandras Mohl - žr. str. „Dėl ko nedalyvausime Aušros Vartų paveikslo 
vainikavime“ 6 paaiškinimą. 

? Aurelijus Palmieri - italų teologas ir publicistas; paskelbė darbų apie ka- 
talikų padėti Rusijoje, rytų Europos kraštus; yra išleistas jo brošiūros apie Suo- 
miją vertimas į lietuvių kalbą (Finlandija. Etnografija, kultūra, tikyba, 1911). 

V „samodovlejuščaja“ (rus.) - savaiminė, savaiminga, nepriklausoma. 

"Janas Baudouinas de Courtenay — žr. str. „Pagarsėjęs chorvedys ir knyg- 
nešys Jonas Kumetis“ 36 paaiškinimą. 


KAUNO MĖZROS. Publikuota: LA. - 1928. - Lapkr. 14. - Nr. 234. Parašas: 
Vaižgantas, Lietuvai pagražinti draugijos vardu. 

'" Eliziejus Draugelis (1888-1981) - gydytojas, visuomenės veikėjas, rašytojas 
dramaturgas, Steigiamojo, Lir II Seimų narys, vienas Ūkininkų sąjungos pirmininkų. 


VYTAUTUI PAGERBTI ARKA. Publikuota: LA. - 1928. - Lapkr. 24. - Nr. 
243. Parašas: Kan. J. Tumas, Lietuvai pagražinti draugijos vardu. 

lesu užsiminęs „L. A.“ 214 nr.- nuoroda į straipsnį „Vytauto sukaktis čia 
pat!“ 


PROLOGAS „PILĖNŲ KUNIGAIKŠČIUT". Publikuota: LA. - 1928. - Lapkr. 
27. - Nr. 245. Parašas: Vaižgantas. 

! Margiris - Pilėnų kunigaikštis, kuris 1336 m., negalėdamas apginti pilies 
nuo kryžiuočių, kartu su kitais gynėjais susidegino. 

2 pastoja kelią laisvėjančioms tautoms, kaip Lenkija ukrainiečiams ir gu- 
dams - primenamas istorinis faktas, kaip po I pasaulinio karo atsikūrusi Lenkija 
siekė prisijungti Ukrainą ir Baltarusiją ir buvo okupavusi nemažą dalį jų vaka- 
rinių žemių. 

3 Marcelinas Šikšnys-Šiaulėniškis - žr. apybr. „Lietuvių kultūros centrai“ 
paaiškinimų pavardžių rodyklę. 

* Juzefas Ignacas Kraševskis - žr. str. „Nesavaimingi apsisprendimai“ 1 
paaiškinimą. 

5,„Anafielas“ - J. I. Kraševskio poema, kurioje vaizduojama Lietuvos senovė; 
„Witoldowe boje“ (Vytauto žygiai), „Vitolio rauda“ - šios poemos dalys. 

*„Wieszcz“ (lenk.) - pranašas. 

7 „Kunigas“ - J.I. Kraševskio istorinė apysaka, kurios siužetu parašytas 
„Pilėnų kunigaikštis“. 


“LIETUVOS AIDO“ REDAKCIJAI. Publikuota: LA. — 1928. — Lapkr. 28. — 
Nr. 246. Parašas: Gerbdamas Jus, Draugai, Kan. J. Tumas. 1928 m. XI. 21 d. 

"esu apsivylęs dvejetu katalikiškų laikraščių - greičiausiai tai dienraščiai 
„Laisvė“ ir „Rytas“, pirmasis ėjęs 1919-1923, antrasis - 1923-1936 m. Kaune. 

* dėjo atvirus paškvilius ant manęs...- matyt, turima omenyje kun. A. Ma- 
liauskio str. „Pragaištingas kan. J. Tumo veikimas“, išspausdintas „Laisvėje“ 
1923 m. birž. 10 d. Nr. 127. 

3išpravardžiavo mane „tobulu kunigu“ — užuomina į LA 1928 m. balandžio 
16 d. (Nr. 61) nepasirašytą str. „Neapykantos nelaisvėje“, kuriame atpasakojama 
Katalikų veikimo centro konferencija ir jos metu kilęs konfliktas; apie tai žr. šio 
tomo str. „Laiškas redakcijai“ (p. 474). 

* Senas Kunigas - neišaiškintas slapyvardis. 

> Iues (lot.) - maras, nelaimė, pražūtis. 

6 „Politikos ar visuomenės kunigų darbas?“ - žr. str. „Tautininkai katalikai 
legalūs valstybei ir tikėjimui“ 2 paaiškinimą. 

" patrimonium sancti Petri (lot.) - švento Petro palikimas, t.y. Popiežiaus 
valstybė (žr. str. „Šv. Pranciškus - nuotaikos keitėjas“ 4 paaiškinimą); kalbama 
apie 1870 m. įvykdytą šios valstybės prijungimą prie Italijos; Popiežiaus valstybė, 
Vatikanas, oficialiai atkurta 1929 m. vad. Laterano susitarimu tarp Italijos vy- 
riausybės ir popiežiaus. 

š Petras Klimas (1891-1969) — Vasario 16-osios akto signataras, diplomatas, 
istorikas. 


EMANUELIS. Publikuota: Jaunoji karta. - 1928. - Gruod. 15. - Nr. 4. — 
P. 1-2. Parašas: Kan. J. Tumas. 


KASTANTINAS BALTINAS IR VIKTORINAS NORKUS. Publikuota: 
Kn 2. - P. 172-176. Autorystė nurodoma po antrašte: Kan. J. Tumas Vaižgantas. 
Kaunas. Po tekstu parašymo data: 1925 m. 

! Povilas Venckavičius - žr. tEponeo „JB. Valstybės Prezidentas Žemai- 
čiuose“ 49 paaiškinimą. 

* Kretingos kaliniams - pagal Rusijos įstatymus dvasininkai paskirtą bausmę 
turėjo atlikti vienuolyne, Lietuvoje toks vienuolynas kalėjimas buvo Kretingoje. 

> Adomas Pronckūnas (1872-1904) - knygnešių organizatorius, „Tėvynės 
sargo“ rėmėjas, kunigavo Kaune, Radviliškyje, Žlibinuose, 1896-1898 m. kalintas 
Kretingos vienuolyne. 

* Sk. „Mūsų senovę“, 641 p. - nuoroda į „Mūsų senovėje“ 1922 m. Nr. 4 
spausdintą straipsnį „Kun. F. Lialis - komandiras ir „Tėvynės sargo“ pradžia“; 
„Mūsų senovė“ — žr. apybr. „Lietuvių kultūros centrai“ 135 paaiškinimą; Feli- 
cijonas Lialis (1870-po 1940) - visuomenės ir spaudos veikėjas, vienas „Tėvynės 
sargo“ steigėjų; 1894-1897 m. kalėjo Kretingos vienuolyne, kunigavo Kupiškyje, 
Alizavoje, Antašavoje, Papilyje, Pumpėnuose. 


ŽODYNĖLIS 


abazinis (hibr.) gurguolininkas 

aficierius (sl.) karininkas 

aktingas, -a veiklus 

ale (sl.) bet 

antgalvis pavadinimas, antraštė 

apgarinimas apsvaiginimas 

apsibristi, -brenda, -brido susitepti, 
suklupti, suklysti 

apsiėjimas (sl) elgesys 

apsikepurėti, -ėja, -ėjo užsidengti 

aptieka (s1.) vaistinė 

atmušti, -a, -ė išspausdinti 

atogoda nuovoka 

atsirieti, -ja, -jo atsikirsti 

augmenynas augmenija, augalija 

aversija (lot.) antipatija 


balamutyti, -ija, -ijo (sl) netinkamai 
ką daryti, klaidinti 

bestiališkas (sl.) baisus 

by (sl.) bet koks 

bielyti, -ija, -ijo (sl.) lupti, dirti 

bigoterija (pranc.) perdėtas religingu- 
mas 

birkavas (sl.) svorio matas (apie 160 
kg) 

bloznas, -a (sl) menkas, netikęs 

bloznavimas menkinimasis 


blūdas (sl.) kvailiojimas, svaičiojimas 

blūsti, -ta, blūdo eiti iš proto, klaikti 

bočius (sl.) senelis 

broma (sl.) vartai 

brosva (sl.) rožančius, škaplieriai, kiti 
smulkūs tikybinės praktikos 
daiktai 


celebra (lot.) mišių apeigos, mišios 
cembruuka (sl.) akmeninė krantinė 
centralis, -ė centrinis 

chlopas (lot.) mužikas, prasčiokas 
ciesorius (sl.) monarchas, imperatorius 


čekoliadėlė (hibr.) šokoladinis saldai- 
nis 

čereslas (sl.) diržas pinigams, piniginė 

čeveryka (hibr.) kurpė 


daboti, -ja, -jo (sl.) žiūrėti, paisyti 

daugingas, -a gausus, gausingas 

davinys duomuo 

delikatnas, -a (sl.) delikatus 

dengtukas čerpė 

dicinas (lat.) didelis peilis 

diktas, -a (germ.) stiprus; stambus, 
storas 

distinktorijos (lot.) skiriamieji ženklai 

dyvas (sl.) nuostabus dalykas, keiste- 
nybė, stebuklas 

dominacija dominavimas 

drabnumas (hibr.) tingumas, apsun- 
kimas ' 

dūruoti, -ja, -avo (hibr.) trukti, tęstis 

dūšia (sl) siela 


ekertis eketė 
ekspertacija (lot.) pažintis, susipaži- 
nimas 


fabrika (sl.) remontas, tvarkymas 

fanaberija (sl.) išdidumas, pasipūti- 
mas 

fetuoti, -uoja, -avo (sl.) pagerbti, vai- 
šinti 

filiaras (sl.) piliorius 

formingas, -a dailus, meniškas 

frendzlius (sl.) spurgas, kutas 

frizierius (germ.) kirpėjas 

frontas fasadas 

fundušinis (hibr.) fundacinis 

fušeriškas, -a, (hibr.) netikęs, prastas 


gastinčius (sl.) dovana 

gazinė (hibr.) žibalinė be stiklo lem- 
pelė 

gzeneralė paskutinis patepimas 

gešeftas (germ.) biznis, verslas, san- 
dėris 

glencuotas, -a (sl.) nublizgintas 

gmina (sl) bendruomenė, valsčius 

gromata (sl.) laiškas, raštas 

gulimasis miegamasis 

gvaltavoti, -oja, -ojo (sl.) prievartauti 


įdomauti, -ja, -avo domėtis 

įmonė priemonė 

impetas (sl.) smarkumas 

ingresas (lot.) naujai paskirto vyskupo 
iškilmingas įvesdinimas į katedrą 

intrūzas (lot.) neprašytas, primestas 
žmogus 


išmislas (sl.) išmonė, prasimanymas 

išnešti, išneša, išnešė priimti (nuta- 
rimą) 

išrišti, išriša, -o išspręsti 

issverti, išsveria, išsvėrė išsikišti, nu- 
kabti 

iždas mokesčiai 


jeibė yda 

jupelė (sl.) suknelė 

jurisdika žemės plotas, išimtas iš kito 
pavaldumo žemės 


kanauka (sl.) didelis puodelis, ąsotis 

kankolynė kukulienė 

kapa (lot.) liturginis kunigo apsiaustas 

karbatkinis, -ė (sl.) mezginiuotas 

kiksas (sl.) žaidimas kortomis 

kiksėti, kiksi, -ėjo eiti tankiais žings- 
niais, vaikščioti 

kiksininkas (hibr.) kortininkas 

kiltis kilmė 

klaupka (hibr.) suolas bažnyčioje 

koligacija (lot.) ryšys 

koloratė (hibr.) balta kunigų apykaklė 

konversuoti, -uoja, -avo (hibr.) bend- 
rauti, kalbėtis 

kopula kupolas 

kriaučius (sl.) siuvėjas 

kromas (sl.) parduotuvė 

kromininkas (sl.) krautuvininkas 

krotos (sl) grotos 

krumslinė džiova, tuberkuliozė 

kulturtrėgeris (germ.) kultūrininkas 


laidyti, -ija, -ijo klostyti 

laikutinis - laikinas, šalutinis 

lankčiuoti, -iuoja, -iavo susilenkti 

lemtūta lėtas, nerangus žmogus 

lermas (sl.) triukšmas 

ligonbutis ligoninė 

liubrikas (sl.) pasienio žandaras, akci- 
zininkas 

liuosas, -a (germ.) laisvas 

liuosuoti, -uoja, -avo (hibr.) laisvinti, 
atleisti 


maliavoti, -oja, -ojo (sl) dažyti 

mandragalvis (hibr.) gudragalvis 

maniška (sl.) perkelinė krūtinė su apy- 
kakle, nešiojama prie vyriško kos- 
tiumo 

mantoleta (sl.) trumpa kunigo mantija 

maskolis (sl.) rusas 

mašastinis, -ė aksominis 

mėbliai (sl) baldai 

mėgumas malonumas 

melduotis, -jasi, -avosi (hibr.) regist- 
ruotis, prisistatyti 

mėzros poodinės gyvulio mėsos 

monas (sl.) apgaulė, vilionė 

morai (sl.) pastovas, ant kurio užde- 
damas karstas 

mūka (sl.) nukryžiuoto Kristaus figūra, 
kančia 


nabašninkas (sl.) velionis, mirusysis 

namelis priemenė 

neapvežėti, -apveža, -ėjo neapkęsti 

nedėlia (sl.) sekmadienis 

nemint užtai, štai kodėl 

nesvietiškas, -a (hibr.) nepaprastas 

nuožulnus, -i nuošalus 

nusitūrėti, -turi, -ėjo susivaldyti, su- 
silaikyti 


obalsis šūkis 
obrusitelis sl.) rusintojas 
okolica (sl.) bajorkaimis 


pabanga pabaiga 

pagalam (lat.) visiškai 
painyba painiava 

palagas (sl.) kepurės snapelis 
paliekonis palikėlis, atsilikėlis 
pjaulai - pjuvenos 

palocius (sl.) rūmai 

paloti, -oja, -ojo lopyti 
paltotas paltas 


paprikininkavimas kyšininkavimas 

parapijonas parapijietis 

parėdas (sl) puošnus rūbas 

pasažyras (sl.) keleivis 

pasergėti, -i, -ėjo pastebėti, pamatyti 

pasiskirti, pasiskiria, -skyrė išsiskirti 

pasitiekti, -ia, pasitiekė įsigyti 

pasitūrėjimas gyvenimo lygis 

pasportas (sl.) pasas 

pavelijimas (sl.) leidimas 

pelčiai (sl.) rėmai 

pentis pintis 

peroruoti, -ja, -avo (hibr.) daug kal- 
bėti 

plečius (sl.) sklypas 

pliūšinti, -a, -o godžiai valgyti 

policistas policininkas 

potam (sl.) be to, paskui, taip pat 

prabočius (sl.) protėvis 

pralotas prelatas 

pražluginti, -a, -0 sužlugdyti 

pretenzinis, -ė pretenzingas 

prevalencija (lot.) pranašumas, pirme- 
nybė 

previdencionalus, -i (lot) įžvalgus 

prietelius (sl.) draugas, bičiulis 

prisiduoti, -da, prisidavė prisipažinti 

pryskas žr. spryskas 

provininkas (sl.) kas nuolat bylinėjasi; 
teisininkas 


rangčiotis, -iojasi, -iojosi varžytis, 
rungtyniauti 

ravas (sl.) griovys 

rėdyba (hibr.) įstaiga 

7epeticija privačios pamokos 

revendikavimas (lot.) grąžinimas 

ricierius (sl.) riteris 

rinštokas (germ.) gatvės griovelis van- 
deniui nutekėti 

rivalizuoti (hibr.) varžytis 

rodėti, roda, -ėjo (hibr.) norėtis, geisti 

rubežius (sl.) riba, siena 

ruina (sl.) griuvėsiai 

saldotas (sl.) kareivis 

santeklis santaka 

santvaras tvoromis aptverta kaimo 
gatvė 

siautėti, -ėja, -ėjo dėvėti, vilkėti 

skindelis (germ.) malksna 

skliaustas skliautas 

spaceras (sl.) pasivaikščiojimas 

spaceruoti, -uoja, -avo (hibr.) vaikš- 
čioti 

spaviedoti, -oja, -ojo (sl.) klausyti iš- 
pažinčių 

spryskas (sl.) laiptai prieš lauko duris 

stacijos (sl.) kryžiaus kelias 

staldas (germ.) tvartas 

stalė (lot.) garbingas krėslas šalia alto- 
riaus 

stancija (sl.) būstinė, patalpa 

starosta (sl.) seniūnas 

stidenti, -ena, -eno drebėti nuo šalčio 

stovyla (sl.) statula 

sujamus, -i imlus 

sukrainis cukrainis, saldumynas 

sukursas (lot.) pagalba, parama 

supulti, supuola, supuolė sutapti 

susiginti, susigina, susigynė susigin- 
čyti 

susikrauti, -na, -krovė susiformuoti 

susiprasti, -pranta, -prato susigyven- 
ti, sutarti 

svavalingas, -a smagus, žaismingas 

svietiškas, -a (hibr.) pasaulietinis 


šaldiniai valgomieji ledai 
šiaučius (sl.) batsiuvys, kurpius 
šinkas (sl.) smuklė 

šišas įkarštis, užsidegimas 


šliūbas (sl.) bažnytinės sutuoktuvių 
apeigos 

šnapsas (germ.) degtinė 

štilti, štyla, -o (germ.) tilti, rimti 

šūstis krūva 

šviečius švietalas, koziris 


talarė (lot.) ilgas dvasininko apsiaus- 
tas, panašus į sutaną 

tarba (sl.) maišelis, krepšys 

tifas (sl.) šiltinė 

traitkis karštakošis 

troškis troškumas, tvankumas 

tuteišas, -a (SL) vietinis 


ūlyčia (sl.) kaimo gatvė 
uždas mokestis 
užvylis nusivylimas 


vaduotis, -uojasi, -avosi vadovautis 
vagzolas (sl) geležinkelio stotis 
vaidintuvė vaizduotė 

vakzolas (sl.) žr. vagzolas 
varsininkas tapytojas 

velyti, -ija, -ijo leisti; linkėti 
vyzdys, vyzis žvilgsnis 

votyva (lot.) ankstyvosios mišios 


zeidelis (germ.) bokalas 

zlodiejus (sl.) piktadarys 
zokristininkas zakristijonas 

zomatas (sl.) mūrinė ar akmeninė tvora 


žaliumas (lat.) žalumynas, želdinys 
želvys vėžlys 

žinduotis žinduolis 

žiponas (sl.) švarkas 

Vaižgantas 
Va-133 Raštai / Vyr. redaktorius V. Vanagas. — V.: LLTI, 
2000. 


ISBN 9986-513-38-3 

T. 12: Publicistika, 1925-1928 / Parengė Eglė Biels- 
kytė, Eligijus Daugnora. - 633, [1] p.: portr. -Bibliogr. 
paaišk. ir komentarai, p. 547-626. - ISBN 998-513-97-9 


Vaižganto Raštų XII tome spausdinama 1925-1928 m. ra- į 
šytojo publicistika (straipsniai, apybraižos, reportažai), skelb- 
ta „Iliustruotoje Lietuvoje“, „Jaunojoje Lietuvoje“, „Lietuvos 
aide“, „Lietuvos mokykloje“, „Tiesos kelyje“ ir kt. Tomo pa- 
baigoje — tekstų bibliografija, komentarai, žodynėlis. 

